
Jeg  opfylder  derfor  kun  en  taknemlig  Søns  kjære  Pligt,  naar 
jeg  begynder  Udgivelsen  af  de  af  niiu  Faders  Smaaskrifter,  som 
omhandle  ,. fædrelandske  Forhold  og  Anliggender."  Saafremt  dette 
Bind  maatte  finde  velvillig  Modtagelse,  vil  det  blive  efterfulgt  af  et 
andet,  som  indeholder  de  kirkelig-teologiske  Arbejder.  For  at 
orientere  Læserne  til  klarere  Forstaaelse  af  Artiklernes  Indhold,  har 
jeg,  hvor  det  gjordes  behov,  anset  det  for  hensigtsmæssigt  forud  at 
Bætte   et  sammentrængt  Uddrag  af  min  Faders  „Optegnelser". 

Horsens,  August  1880. 

Dr>  Johannes  Clausen. 


Forord. 


JJet  hører  til  de  naturlige,  velbegrundede  Ønsker  ved  Udtræ- 
delsen af  den  jordiske  Virkekreds,  at  der  maa  gaa  et  nogenlunde 
sandt  Billede  af  Personligheden  og  dens  Virksomhed  over  til  Efter- 
verdenen:—  ikke  opsminket  og  sat  i  Lave,  men  heller  ikke  fortegnet 
eller  fortrukket.  Saameget  naturligere  er  dette  Ønske,  hvor  Livet 
ikke  alene  er  blevet  ført  igjennem  en  lang  Række  afAar  og  af  Aarenes 
omskiftende  Scener,  men  hvor  det  ogsaa  har  havt  virksom  Del  i  flere 
af  disse,  hvor  det  følgelig  har  været  ført  under  adskillig  Strid  og 
Modstand  fra  mere  end  én  Side  og  i  mere  end  én  Retning.  De  for- 
skjellige  Stemmer  og  Domme,  der  allerede  i  Mandens  levende  Live 
ere  blevne  lydelige  om  ham  og  hans  Virksomhed,  ere  Forbud  paa, 
i  hvor  forskjelligt  et  Lys  Eftermælet  vil  kunne  vente  at  blive 
stillet.  Jeg  har  læst,  hvorledes  jeg  i  senere  Manddoms-Aar  skal 
være  bleven  en  ganske  anden  Personlighed,  end  jeg  har  været  i  de 
tidligere;  jeg  har  ogsaa  læst  Forsikringen  —  i  dadlende  Betydning 
—  om,  at  jeg  dog  i  Grunden  var  vedbleven  at  være  den  samme  som 
altid.  Vel  er  det  den  teologiske  Karakter,  begge  disse  Paastande 
gjælde ;  men  jeg  tvivler  ikke  om,  at  der  jo  findes  Kjendelser  afsagte 
om  andre  Retninger  af  min  offentlige  Færd,  der  staa  i  lige  saa  mis- 
trøstende  Modsætning  til  hinanden. 

Det  er  mit  Ønske  at  kunne  efterlade  nogle  Optegnelser  af  mit 
Liv,  mindre  om  det,  jeg  har  udrettet,  end  om  det,  jeg  har  villet  og 
tilstræbt.  Men,  om  Livstraaden  skal  blive  udspunden  saa  langt,  at  der 
vil  blive  levnet  mig  Tid  til  dette  Arbejde,  staar  i  højere  Haand;  og 
med  den  aandelige  Selvaftegning  er  det  en  egen  Sag.  Selv  med  den 
ærligste  Vilje  kan  Billedet  forskyde  sig  ved  Paalægning  af  Farverne, 
ved  Fordeling  af  Lys  og  Skygge. 

Det  forekommer  mig  derimod,  at  der  i  den  literære  Virksomhed 
er  givet  det  paalideligste  Stof  til  et  Personbillede,  i  samme  Grad 
som  Virksomheden  har  grebet  ind  i  ren  menneskelige  og  borgerlige 
Forhold  og  Interesser.  Jeg  tænker  altsaa  ikke  paa  de  ren  viden- 
skabelige Arbejder,  der  danne  de  store  Knudepunkter  i  Livet;  thi 
ved  saadanne  er  det  Opgaven  at  lade  det  Personlige  træde  tilbage 


for  (rjenstanden  for  Undersøgelse  og  Behandling.  Men  jeg  tænker 
paa  den  Kække  af  mindre  Arbejder,  der  danne  en  fortløbende  Traad 
imellem  de  større  Afsnit,  fremkaldte  ved  Tidsbegivenheder  og  Tids- 
omstændigheder. I  dem  har  det  Individuelle  givet  sig  hen  med 
større  Frihed  og  Friskhed,  afspejlet  sig  fra  forskjellige  Sider,  i  de 
forskjellige  Stillinger  givet  de  forskjellige  Stemninger  og  Sjæls- 
tilstande det  utvungne,  naturlige  Udtryk. 

Jeg  har  samlet.  —  dog  med  Forbigaaelse  af,  hvad  der  syntes 
for  nøje  knyttet  til  Døgnets  Interesser,  —  de  Arbejder  af  denne 
Beskaft'enhed,  som  ere  udgaaede  fra  min  Haand  i  Tidsskrifter  eller 
oflentlige  Blade,  dels  under  mit  Navn,  dels  uden  Navn.  Selv  efter 
Udskydelsen  af  en  Del  udgjøre  de  et  betydeligt  Antal,  og  nogle  ganske 
enkelte  har  jeg  føjet  til,  som  ere  blevne  henliggende  i  Haandskrift. 
Aeg  har  ordnet  dem  efter  deres  Indhold  i  to  Hovedklasser: 
omhandlende  kirkelige  eller  teologiske  og  fædrelandske  Anliggender 
og  Forhold,  og  atter  fordelt  dem  i  flere  Grupper;  hertil  ere  endnu 
føjede  nogle  af  blandet  Indhold.  Det  Polemiske  i  Indhold  eller 
Form  har  jeg  ikke  kunnet  tænke  paa  at  holde  ude  af  Samlingen. 
Stridstimerne  ere  ikke  de  ringeste  eller  mindst  betydende  i  Mandens 
Liv.  naar  det  er  Sag,  ikke  Personer,  han  har  havt  for  Øje. 

Jeg  tør  tro,  at  en  Samling  af  Lejlighedsskrifter,  der  omhandle 
meget  forskjellige  Gjenstande  og  drage  sig  igjennem  en  Menneske- 
alders Tid  og  derover,  ikke  vil  være  uden  Interesse  som  historiske 
Bidrag  til  Kundskab  om  kirkelige,  politiske  og  sociale  Forhold  i  en 
Periode,  di-r  vil  V)eholde  sin  Betydning  i  Danmarks  Aarbøger.  Og 
personlig  vilde  jeg  nødig  opgive  Tanken  om  Udgivelsen  af  disse 
samlede  .\rbejder  efter  min  Bortgang:  —  ikke  som  Aktstykker,  jeg 
kunde  ønske  eller  agte  at  vedkjende  mig  i  alle  Enkeltheder,  men 
som  Vidnesbyrd  om  et  Liv,  stræbende  fremad  ved  Selvbefrugtning 
til  Aandens  Modenhed.  „Det  skulde  gjøre  mig  ondt,  om  mang- 
foldig Verdenserfaring  i  en  stærkt  bevæget,  ja  stormende  Tid,  al- 
vorlig Betragtning  og  Selviagttagelse  i  forskjellige  Livsaldere  ikke 
liavde  lært  mig  Noget;  hvo,  som  altsaa  i  mine  tidligere  Skrifter  finder 
liist  og  her  noget  Ensidigt,  Umodent  eller  Overdrevent,  ham  er  jeg 
villig  til  at  give  Ret."  Dette  Ord  (af  A.  W.  Schlegel)  gjør  jeg 
til  mit. 

Det  er  derfor  mit  Ønske,  at  mine  Efterlevende  ville  gjøre  Skridt 
til  Tankens  Udførelse.  En  velvillig  Imødekommen  af  dette  Skridt 
vil  være  mig  en  Ihukommelse  i  Crjerning. 

Skrevet  i  Franzenshad  i  Juli  1860. 

H.  N.  Clausen. 


I. 


Nationalitet  og  Modersmaal. 


Den  roskildske  Stænderforhandiing 

om 

Nationalitets-Sagen.^) 

(1846.) 

„Næsten  umiddelbar  fra  Rejsen  (til  Italien)  maatte  jeg 
betræde  Stændersalen  (den  15de  Juli  1846),  hvor  vi  gik  en 
kvælende  Sommerhede  imøde.  Ved  Besprøjtaing  af  Markiserne 
mod  Solsiden  søgte  man  at  bringe  en  Smule  Køling  ind  i  Sa- 
len. Bang  (P.  Gr.)  afløste  i  denne,  den  sjette  Session,  der  blev 
den  sidste  i  Stændernes  Liv,  Ørsted  som  kongelig  Kommis- 
sarius.  .  .  .  Imidlertid  var  der  ved  Bang  istedetfor  Ørsted 
saare  lidet  vundet.  Ogsaa  han  talte  bestandig  om  dansk  Na- 
tionalitet og  dansk  Sprog,  som  om  det  ikke  var  eget  Kjød  og 
Blod,  men  noget  Fremmed,  der  vistnok  havde  Fordring  paa 
agtelsesfuld  og  retfærdig  Behandling. 

De  to  Aar,  siden  Stændersessionen  i  1844,  vare  hen- 
gaaede  i  uforandret  kritisk  Tilstand.  Ikke  alene  var  der  ikke 
foretaget  noget  Skridt  fra  Regeringens  Side  imod  det  slesvigske 
Fortyskningsværk,  som  gik  sin  vante,  stille  og  sikre  Gang;  men 
det  Mærkværdige  var  oplevet,  at  „den  slesvigske  F  or  en  ing", 
som  var  stiftet  af  de  dansksindede  Slesvigere  mest  af  Bonde- 
standen, var  i  Juli  1844  under  Slesvigholstenernes  Jubilaren 
bleven  suspenderet,  og  en  Krimin  alun  der  søge  Ise,  som  dog 
senere  blev  hævet,  indledet  imod  den,  paa  Grrund  af  nogle  min- 
dre vel  overlagte  Ytringer  i  Anledning  af  Sprogpatentet  af 
29de  Marts  s.  A.  Den  kongelige  Besvarelse  til  de  konge- 
rigske  Stænder  af  det  i  forrige  Session  indgivne  patriotiske 
Andragende  henviste  blot  i  vel  bekjendt  Kancellistil  til  „den 
landsfaderlige  Omhu  for  Haandhævelsen  af  det  danske  Sprog  i 

Slesvig",  saavelsom  til  „den  skadelitre  Indflydelse  saavel  paa 
St«nderinstitut ionens  Virksomhed  som  paa  den  indbyrdes  Stem- 
ning imellem  de  forskjellige  Dele  af  Monarkiet,  naar  de  for- 
skjelligp  Stænderforsamlinger  indlode  sig  paa  Foranstaltninger, 
som  vedkomme  andre  Statsdele,  der  ligge  udenfor  deres  Virke- 
kreds," Bestræbelsen  fra  national  Side  kunde  i  denne  Tilrette- 
visning ikke  andet  end  finde  Opfordring  til  at  træde  frem  med 
bestemtere  præciserede  Ankeposter,  der  maatte  synes  at  inde- 
holde den  fornødne  Retfærdiggjørelse  for  enhver  dansk  Folke- 
repræsentation. I  et  Andragende,  undertegnet  af  .T.  Abraham- 
son,  H.  N.  Clausen,  .1.  Drewsen,  H.  P.  Hansen,  L.  N.  Hvidt, 
J.  E.  Larsen,  N.  J.  Meinert,  J.  F.  Schouw,  fremhævedes  det 
udtrykkelig,  at  „det  tyske  Sprog  er  indført  i  Slesvig  som 
Kirke-  og  Skolesprog  i  hele  Strækninger,  hvor  Nationaliteten 
endnu  er  saa  dansk,  at  Børnene,  naar  de  komme  i  Skole,  intet 
tysk  Ord  forstaa"  o.  s.  v.  .  .  .  Men  hvad  der  var  opnaaet  i 
forrige  Session  i  Roskilde  i  national  Retning,  var  opnaaet  ved 
en  Slags  Overraskelse.  I  Sligt  er  der  ingen  Velsignelse.  An- 
dragendet blev  atter  fremlagt  af  J.  E.  Larsen;  men  en  lang 
og  slæbende  Forhandling  fornyedes  nu  i  den  gamle  Gænge, 
anført  af  Bang  som  kgl.  Kommissarius:  om  Inkompetence,  on) 
Forsonlighed,  o  m  Sprogsagens  Overvurdering,  o  m  den  konge- 
lige Viljes  Selvtilstrækkelighed  o.  s.  v.  Kun  med  Møje  (31 
mod  28)  slæbte  Sagen  sig  til  et  Udvalg;  men  Udvalgsbetænk- 
ningen naaede  ikke  at  komme  til  Forhandling.  Paa  et  saa- 
dant  Punkt  stod,  —  to  Aar  før  Oprørets  Udbrud,  — 
Nationalitetsinteressen  i  Østifternes  Forsamling 
under  de  mest  æggende  Udfordringer  fra  tysk  Side! 
For  at  bøde  noget  paa  det  kummerlige  Udfald  gjorde  jeg  den 
trykte  Udvalgsbetænkning  (af  Larsen,  Abrahamson,  Lehmann, 
Kjøbmand  Schou  fra  Slagelse)  til  Gjenstand  for  en  Artikel, 
hvori  jeg  betoned<^  Indholdets  mange  træfiende  og  djærve  San' - 
heder."      („Optegnelser."   S.  :-iO  1—303.) 

Det  har,  ved  den  nylig  afsluttede  Stænderforsamling  i 
Roskilde,  vel  sau  meget  som  ved  nogen  tidligere  været  Til- 


fældet,  at  det  med  de  Andragender,  som  ere  blevne  ind- 
givne af  Deputerede  selv  eller  fremlagte  af  dem  paa  An- 
dres Vegne,  ikke  er  kommet  videre  end  til  en  Begyndelse: 
til  en  indledende  Behandling,  hvorved  Spørgsmaalet  er  ble- 
vet afgjort,  om  Sagen  er  funden  egnet  til  at  tages  under 
nærmere  Forhandling,  og  til  den  Betænkning,  som  er  ble- 
ven afgivet  af  vedkommende  Komité.  Dette  er  i  mere  end 
én  Henseende  at  beklage.  Ved  at  forfølge  det  historiske 
Spor  tilbage,  viser  det  sig  ved  flere  af  de  vigtigste  Love, 
der  ere  udkomne  i  den  senere  Tid,  at  de  have  deres  Ud- 
spring i  Petitioner  fra  Stænderne.  Naar  her  naturlig 
det  Spørgsmaal  opstaar,  om  disse  Love  vilde  være  tilstede, 
dersom  Impulsen  til  samme  i  sin  Tid  ikke  var  udgaaet  fra 
Stænderne,  saa  kan  den  Tanke  heller  ikke  trænges  tilbage, 
hvor  Meget  der  kan  være  tabt  for  Udviklingen  af  vore  For- 
hold i  den  nærmeste  Fremtid  derved,  at  en  Stændersession 
har  efterladt  saa  ganske  ubetydelige  Spor  af  Virksomhed 
i  denne  ene  Hovedretning.  Dette  vilde  være  det  reelle  Tab. 
Men  det  vil  ogsaa  findes  naturligt,  ligesom  det  vel  kan  an- 
ses stadfæstet  ved  Erfaring,  at  Andragender,  som  udgaa 
fra  Forsamlingens  eller  fra  Folkets  egen  Midte,  vække  me- 
get ofte  den  'største  Deltagelse  og  den  livligste  Forhand- 
ling i  og  udenfor  Stændersalen,  fordi  slige  Andragender  i 
Almindelighed,  —  om  end  naturlig  i  større  eller  ringere 
Grad,  og  i  videre  eller  engere  Kreds,  —  have  deres  Grund 
i  en  Trang,  en  Interesse,  en  Anskuelse,  som  er  fælles  for 
Flere,  og  saaledes  sætte  baade  Sympatier  og  Antipatier  i 
Bevægelse.  I  Forhandlingen  om  saadanne  frivillige  Andra- 
gender træder  Stænderforsamlingen  frem  i  mere  selvstæn- 
dig Karakter;  det  er  dem.  der  fortrinsvis  betegne  Stæn- 
derne som  Folkets  Organ  til  Regeringen,   og   derfor  ogsaa 

dem,  der  i  Særdeleshed  vedligeholde  den  folkelige  Interesse 
for  Institutionen.  Det  vil  saaledes  ikke  kunne  nægtes,  at 
en  Folkerepræsentation  vil  indtage  en  meget  forskjellig 
Stilling  til  Folket,  som  er  repræsenteret  i  samme,  og  at 
den  vil  føle  sig  selv  i  en  meget  forskjellig  Stilling  til  Fol- 
ket, efter  som  den  sér  sig  i  Stand  til  at  optage  og  fuld- 
føre Forhandling  om  Andragender,  ved  hvilke  den  henven- 
vender  sig.  paa  Medborgeres  Vegne,  begjærende  og  opfoi-- 
drende  til  Kegeringen.  eller  den  finder  sig  indskrænket  til 
kritisk  Gjennemgaaen  af  en  Mængde  Udkast  til  Anord- 
ninger og  Plakater,  af  hvilke  den  største  Del  er  af  meget 
underordnet  Betydning. 

Imidlertid  staar  en  Vej  aaben.  ad  hvilken  der  indtil 
en  vis  Grad  maatte  kunne  søges  Udfyldning  for  den  Tom- 
hed, der  er  ladt  tilbage.  Stændertidenden  indeholder 
Komité-Bemærknin ger  over  11  Sager,  som  ikke 
have  kunnet  komme  under  videre  Behandling.  Disse  Be- 
tænkninger. —  affattede  af  de  Mænd,  til  hvem  Stænderfor- 
samlingen har  troet  bedst  at  kunne  overdrage  Drøftelsen 
af  den  paagjældende  Sag,  og  hvori  ikke  sjælden  forskjel- 
lige  Anskuelser  om  Sagen  ere  stillede  overfor  hinanden,  — 
ere  bestemte  til  at  afgive  Grundlaget  for  Diskussionen 
i  Stænderforsamlingen;  og  dersom  de,  efterat  dette  ikke  er 
bleven  naaet.  maatte  blive  benyttede  som  Grundlag  for  en 
offentlig  Diskussion  af  Mænd,  der  have  speciellere  Interesse 
tor  deres  Indhold,  da  vilde  Pressen,  som  det  synes,  paa 
værdig  og  gavnlig  Maade  kunne  give  en  Fortsættelse  af  den 
afbrudte  Stænder-Forhandling. 

Det  er  til  et  saadant  Forsøg,  at  jeg  agter  at  give  mit 
Bidrag,  ved  at  optage  til  videre  Udførelse  det  Andragende, 


som    den  24de  Juli  blev    indgivet   ved  Professor  Larsen    i 
eget  og  syv  Medundertegnedes  Navn: 

om  Foranstaltninger  til  at  opretholde   dansk 

Sprog    og    Nationalitet    i    Sammenstødet 

med  det  Tyske, 
og  som  blev  overgivet  til  en  af  5  Deputerede  (Professor 
Larsen,  Kammerherre  Abrahamson,  Advokat  Lehmann, 
Provst  Plesner,  Kjøbmand  Schou)  bestaaende  Komité,  hvis 
Betænkning  indkom  den  31te  August.  Paa  dette  Punkt 
stanser  den  stænderske  Forhandling,  men  Komité-Betænk- 
ningen findes  optagen  i  Stændertidenden,  S.  3538 — 3552. 

Denne  Betænkning  meddeler  først  en  historisk  Udsigt 
over  „de  beklagelige  og  ydmygende  Vilkaar,  som  dansk 
Sprog  og  Nationalitet  ere  undergivne  i  et  til  det  danske 
Monarki  hørende  Land."  hvor  „den  danske  Befolkning, 
uagtet  al  den  Kraft,  der  i  Aarhundreder  er  bleven  anvendt 
paa  det  danske  Sprogs  Fortrængelse,  dog  endnu  udgjør  den 
halve  Del  af  Folkemængden,"  Hovedtrækkene  i  den  givne 
historiske  Fremstilling  ere  disse:  at  der  tindes  i  Slesvig  et 
Antal  af  omtrent  100  tyske  Folkeskoler  i  dansktalende 
Distrikter,  „uagtet  Nationaliteten,  i  en  stor  Mængde  af  disse 
Sogne  endnu  er  saa  dansk,  at  Børnene,  naar  de  komme  i 
Skole,  intet  tysk  Ord  forstaa,"  —  at  det,  til  at  forsyne  de 
omtrent  280  danske  Almueskoler  i  Slesvig  med  virkelig 
danskdannede  og  dansksindede  Lærere,  mangier  paa  enhver 
Foranstaltning  i  selve  Hertugdømmet,  idet  sammes  eneste 
Skolelærer-Seminarium,  i  Tønder,  er  ren  tysk,  saa  at  der 
til  det  Danske  ikkun  meddeles,  som  til  et  fremmed  Sprog, 
nødtørftig  Kundskab  ved  en  med  ringe  Løn  antagen  Hjælpe- 
lærer, —  at,  ifølge  B.eskr.  14de  April  1840,  ingen  Semina- 
rist kan  erholde  Ansættelse  ved  de  danske  Skoler  i  Her- 

tugdøuimct.  uden  at  være  i  Stand  til  at  undervise  i  Tysk, 
og  uden  at  have  godtgjort  denne  Dygtighed  for  vedkom- 
mende, i  Almindelighed  tyskfødte  og  tyskdaunede,  Øvrig- 
hed, —  at  Undervisning  i  Tysk  er  dels  anordnet,  dels 
allerede  indført  i  de  danske  Almueskoler  i  Slesvig,  og 
det  endog  saaledes.  at  de  før  det  nysnævnte  Reskript  an- 
satte Skolelærere  erholde  for  denne  Undervisning  i  Tysk 
en  aarlig  Godtgjørelse  af  den  kongelige  Kasse, — 
at  de  fire  lærde  Skoler  i  Hertugdømmet  alle  ere  tyske, 
i  hvilke  Grunden  tidlig  bliver  lagt  til  den  tyske  Dannelse 
og  Aandsretning  hos  saa  mange  tilkommende  Religions- 
lærere i  de  danske  Distrikter,  „der  dels  have  begunstiget 
Ungdommens  Fortyskning,  dels  selv  i  mange  Sogne  indført 
tysk  Gudstjeneste,  først  afvexlende  med  den  danske,  men 
efterhaanden  i  saadant  Omfang,  at  den  danske  Gudstjeneste 
tilsidst  er  falden  aldeles  bort,"  —  at  den  juridiske  Uni- 
versitetsdannelse  for  tilkommende  juridiske  Embedsmænd  i 
Slesvig  meddeles  alene  ved  Statens  tyske  Universitet,  til 
hvilket  altsaa  de  danske  Slesvigere,  som  ville  studere  Lov- 
kyndighed, ere  ligefrem  henviste,  og  hvorfra  udgaar  en  Em- 
bedsstand, der  er  „fremmed  for  dansk  Nationalitet  og  dens 
Interesser,  og  som  oftest  endog  staar  i  fjendtlig  Stilling  til 
den  under  dens  Sammenstød  med  den  tyske,  —  en  unatio- 
nal Minoritet,  som  er  i  Besiddelse  af  den  hele  lokale  Re- 
geringsmyndighed;" —  at  den  i  Reskr.  14de  Maj  givne 
iiestemmelse  angaaende  Brugen  af  det  danske  Sprog  i 
Regerings-  og  Rettergangs-Sager  i  de  Distrikter,  hvor  det 
er  Kirke-  og  Skolesprog,  er  „ved  senere  Bestemmelser  og 
især  ved  de  vedkommende  x'Vutoriteters  indskrænkende  For- 
tolkninger bleven  i  den  Grad  begrænset,  at  Hensigten  med 
samme  ingenlunde  synes  opnaaet,"  ligesom  og  at  Intet  endnu 


er  anordnet  angaaende  Indretningen  af  de  Prøver,  hvorved 
det  skulde  godtgjøres,  hvad  Patent  af  14de  Maj  1840  be- 
stemmer: at  Enhver,  som  ønsker  Embedsansættelse  i  de 
danske  Distrikter  i  Slesvig,  forinden  har  at  godtgjøre,  at 
han  fuldkommen  besidder  den  til  den  mundtlige  og  skrift- 
lige Brug  af  det  danske  Sprog  fornødne  Kundskab  i  samme; 
—  at  det  provisoriske  Patent  af  29de  Marts  1844,  „i  Ste- 
det for  at  udtale  det  danske  Sprogs  lige  Berettigelse  med 
det  tyske  i  en  Stænderforsamling,  der  repræsenterer  dansk 
og  tysk  Befolkning  i  lige  Antal,"  har  indskrænket 
Brugen  af  det  danske  Sprog  til  dem.  der  „ikke  tiltro  sig 
at  være  det  tyske  Sprog  tilstrækkelig  mægtige,"  hvorhos 
end  ikke  de  danske  Foredrag  tør  protokolleres  i  Original- 
sproget, men  kun  i  tysk  Oversættelse,  fra  hvilken  de  atter 
skulle  oversættes  paa  Dansk  til  den  danske  Udgave  af 
Stændertidenden. 

Komitéen  slutter  den  meddelte  historiske  Udsigt  saa- 
ledes:  „Naar  de  ovenbeskrevne  Forhold  betragtes  under 
Ét,  da  give  de  uden  Tvivl  Billedet  af  en  Tilstand,  der  vel 
kunde  være  forklarlig  i  de  længst  forsvundne  Tider,  da 
Hertugdømmet  blev  regeret  af  tyske  Fyrster,  der  havde  en 
naturlig  Interesse  i  Landets  Fortyskning  og  i  Almindelig- 
hed vare  fjendtligsindede  mod  Danmark  og  Alt,  hvad  der 
var  dansk,  men  som  vilde  være  aldeles  ubegriljelig,  efterat 
Landet  forlængst  er  gjenforenet  med  den  danske  Krone, 
dersom  det  ikke  var  vitterligt,  hvilken  Indflydelse  den  paa 
tyske  Universiteter  dannede  Embedsstands  Endrægtighed 
har  forskafi'et  dens  Anskuelser  selv  i  de  højere  Regerings- 
sfærer,  og  hvilken  Bundsforvandt  dens  Bestræbelser  have 
fundet  i  den  beklagelige  Sorgløshed,  hvormed  dette  Anhg- 
gende  fra  dansk  Side  har  været  betragtet,   for  hvilken  Re- 

geringen  og  det  danske  Folk  dele  Ansvaret  med  hinanden." 
Komitéen  henviser  derefter  til  de  Andragender,  der  „som 
tro  Udtryk  for  hele  Nationens  Tanke"  ere  blevne  indgivne 
af  begge  Sta^iderforsamlinger  i  de  foregaaende  Sessioner; 
den  erindrer  om.  at  siden  den  Tid  „atter  tvende  Aar  ere 
hengaaede  i  den  kritiske  Tilstand,  uden  at  noget  fra  Re- 
geringens Side  i  den  omhandlede  Retning  foretaget  Skridt 
er  kommet  til  Folkets  Kundskab,  imedens  Fortysknings- 
arbejdet  er  gaaet  sin  vante,  stille  og  sikre  Gang;"  og,  ef- 
ter at  have  imødegaaet  forskjellige  Indvendinger  og  Be- 
tænkehgheder.  til  hvilke  vi  nedenfor  skulle  komme  tilbage, 
slutter  Komitéen  sin  Betænkning  saaledes:  „Under  disse 
Omstændigheder  skal  Komitéen  henstille  det  til  Forsam- 
lingens samvittighedsfulde  Overvejelse,  om  den  maalte  linde 
det  forsvarligt  at  lade  denne  Session,  der  slutter  dens  hele 
Virksomhed,  gaa  til  Ende.  for  først  efter  tvende,  rimelig- 
vis højst  vigtige  Aar  at  afløses  af  en  paafølgende  Forsam- 
ling, nden  om  denne  Sag  tillidsfuldt  at  henvende  sig  til 
Hans  Majestæt  Kongen.  Komitéens  Indstilling  er:  at  „For- 
samlingen indstændig  vil  anbefale  det  danske  Sprog  i 
Hertugdømmet  Slesvig  til  at  beskjærmes  og  opretholdes  af 
Hans  Majestæt  ved  alle  de  Foranstaltninger,  som  i  dette 
Øjemed  retfærdig  og  billig  kunne  træffes." 

Det  tør  vel  antages,  at  denne  Sag,  naar  den  atter  var 
kommen  under  Forhandling  i  Stænderforsamlingen,  støttet 
paa  en  saa  indtrængende  Motivering  og  en  saa  alvorlig 
og  enstemmig  Anbefaling  som  den.  der  er  indeholdt  i 
Komitéens  Betænkning,  vilde  have  fundet  en  anden  Mod- 
tagelse end  den.  der  blev  den  til  Del  ved  den  første  Frem- 
la.'ggelse.  Imidlertid  kan  det  næppe  fejle,  at  jo  de  samme 
Anskuelser  som  dengang   vilde    ogsaa  senere  være   blevne 

gjorte  gjældende.  om  end  med  ringere  Virkning:  og  i  et- 
hvert Tilfælde  maa  et  Forsøg  paa  at  føre  den  ufuldendte 
Diskussion  videre  finde  sig  henvist  til  de  Punkter,  ved  hvilke 
den  dengang  er  bleven  staaende. 

Hvad  Formen  angaar,  da  har  Komitéen  sluttet  sig 
til  selve  Andragendet,  forsaavidtsom  samme  gaar  ud  paa 
en  Henvendelse  til  Hs.  Maj.  Kongen.  Komitéen 
erindrer.  —  med  Hens}Ti  til  det  Forslag,  som  under  den 
indledende  Forhandling  er  blevet  fremsat  af  enkelte  Depu- 
terede, og  ogsaa  af  Undertegnede  anbefalet  til  nærmere 
Overvejelse:  at  Forsamlingen  skulde  indskrænke  sig  til  at 
afgive  en  Erklæring  til  Protokollen.  —  at.  hvorvel  denne 
Tanke  i  det  første  Øjeblik  har  tiltalt  flere  af  Komitéens 
Medlemmer,  saa  har  en  omhyggelig  Overvejelse  ført  den 
til  enstemmig  Overbevisning  om  det  Hensigtsmæssige  og 
Utilfredsstillende  ved  denne  Forms  Anvendelse  paa  nær- 
værende Tilfælde,  og  den  ytrer  sig  forvisset  om.  at  en 
nærmere  Prøvelse  vil  fremkalde  den  samme  Overbevisning 
hos  Forsamlingen.  Og  saaledes  vil  det  ogsaa  alene  være 
om  og  for  et  Andragende,  umiddelbart  henvendt  til  H.  M. 
Kongen,  at  der  skal  handles  paa  de  nærværende  Blade. 
En  officiel  Erklæring  har  nemlig  sin  gode  og  vigtige  Be- 
tydning, hvor  der  handles  om  Fremlæggen  af  egne  Anskuel- 
ser, af  Grundsætninger  og  Regler  for  egen  Handlemaade; 
men  den  er  vistnok  aldeles  paa  uret  Plads,  hvor  det  gjæl- 
der  om  Opnaaelse  og  Iværksættelse  af  Noget,  der  ligger 
udenfor  egne  Kræfters  Omraade.  Forsaavidtsom  en  saa- 
dan  Erklæring  skulde  indeholde  „Vidnesbyrd  om  usvækket 
Interesse"  for  Opretholdelsen  af  dansk  S'prog  og  dansk 
Nationalitet,  da  maatte  dog  vel  en  saadan  Forsikring  af 
en  Forsamling  af  danske  Folkerepræsentanter  kunne  anses 

som  et  overriødigt  Skridt;  „Ingen  har  nogensinde  hadet  sit 
eget  Kjød.  men  nærer  og  plejer  det;'*  —  denne  naturlige 
Selvopholdelses-Lov  gjælder  ogsaa  for  det  nationale  Liv. 
Skulde  det  derimod  være  „den  laste  Fortrøstning  til  Kon- 
gens Samstemning  med  sit  Folks  Ønsker  og  Forhaabninger 
i  denne  Henseende,"  der  skulde  udgjøre  Erklæringens  Ho- 
vedindhold, da  synes  der  for  disse  ikke  at  være  nogen  an- 
den passelig  Form  end  en  Henvenden  til  den.  hos  hvem 
Magten  er  til  at  give  Ønsket  og  Haabet  Opfyldelse.  Med 
( )nsker  og  Forhaabninger,  som  skulle  tilhviskes  en  Proto- 
kol istedetfor  at  udtales  frit  og  uforbeholdent,  kan  en  Folke- 
repræsentatiou  intet  have  at  gjøre. 

Men  ogsaa  af  den  Grund  vilde  en  Afvigelse  fra  den 
sædvanlige  Form.  en  Indskrænkning  til  en  protokollarisk 
Erklæring  i  nærværende  Tilfælde  have  været  højst  uheldig. 
fordi  det  altfor  let  vilde  have  faaet  Udseende  af.  at  Stæn- 
derne stiltiende  vare  vegne  tilbage  for  de  Indvendinger, 
som  af  den  kongelige  Kommissarius  vare  blevne  fremførte 
mod  Beføjelsen  til  at  gjøre  det  Danskes  Opretholdelse  i 
Slesvig  til  Gjenstand  for  Andragende  til  H.  M.  Kongen. 
Det  er  saaledes  Kompetence-Spørgsmaalet,  der  her 
træder  truende  og  skræmmende  i  Vejen,  ligesom  det  var 
Tilfældet  ved  Sagens  Indledning  i  Stænderne,  og  som  det 
upaatvivlelig  atter  vilde  være  blevet  Tilfældet  ved  dens 
videre  Behandling.  Den  kongelige  Kommissarius  vilde  ikke 
have  undladt  at  gjentage  sine  Indvendinger,  og  en  nærmere 
Prøvelse  af  disse  bliver  derfor  det  første  Fornødne. 

Det  er  imidlertid  her  ikke  ganske  let  at  skjelne  imel- 
lem, hvad  der  i  denne  formelle  Opposition  skyldes  den 
kongelige  Kommissarius's  Stilling  som  Regeringens  Organ, 
og  hvad  der  tilhører  hans  personlige  Anskuelse  af  Nationali- 

tetssagen.  dens  Betydning  og  Berettigelse.  Naar  man 
erindrer  eller  efterser  den  udmærkede  Deputeredes  Stil- 
ling til  den  selvsamme  Sag  i  Stændersessionen  1844:  hvor- 
ledes den  væsentlig  synes  at  have  vist  sig  for  den  skarp- 
synede Mand  ikke  anderledes  end  som  „en  Sprogstrid/' 
(St,  T.  S.  733).  som  han  troede  at  burde  anvende  sin  hele 
Indflydelse  paa  at  afholde  Forsamlingen  fra  at  befatte  sig 
med,  idet  han  forsøgte  at  godtgjøre.  at  en  Anbefaling  af 
den  danske  Nationalitet  til  Regeringens  Forsorg  maatte, 
naar  den  blev  holdt  i  Almindelighed,  anses  som  overflø- 
dig, og  derimod,  naar  den  indlod  sig  paa  bestemte  Forhold 
og  bestemte  Foranstaltninger,  anses  som  ubeføjet  Indblan- 
ding i  Slesvigs  Anliggender:  da  synes  den  Deputeredes 
Stilling  til  den  nationale  Sag  i  Aaret  1844  at  falde  paa 
det  Nærmeste  sammen  med  den  kongelige  Kommissarius's 
i  Aaret  1846 ;  en  vis  juridisk-politisk  Interesse  for  at  und- 
gaa  ethvert  Skin  af  Kollision  med  et  i  sig  selv  meget  ube- 
stemt Begreb  om  Hertugdømmets  provinsielle  Selvstændig- 
hed viser  sig  allerede  dengang  som  aldeles  overvejende; 
den  vandt  en  afgjort  Sejr  —  hvor  vanskelig,  kan  ikke  vi- 
des, —  over  den  national-politiske  Interesse,  som  synes 
fyldestgjort  ved  en  forudskikket  Medfølelse  for  „danske 
Medbrødres  Nationalitet  i  Slesvig."  og  det  Ønske:  „at  den 
maa  opretholdes,  og  ej  yderligere  fortrænges,  end  allerede 
sket  er."     (St.-T.  S.  730). 

Men.  hvor  stor  Opmærksomhed  og  Opfordring  til  Prø- 
velse en  saadan  Opfatning  af  Nationalitetssagens  Væsen  og 
Ret  end,  under  andre  Omstændigheder,  vilde  have  Krav 
paa.  bliver  det  dog  her  egenthg  Det  i  den  gjorte  Ind- 
sigelse, der  ikke  har  sin  Grund  i  individuel  Betragtnings- 
maade.  men  støtter  sig  til  den  højere  og  højeste  Avtoritet, 

i  hvis  Navn  den  kongelige  Kommissarius  fører  Ordet,  som 
opfordrer  til  nærmere  Overvejelse,  fordi  det  er  dette  og 
dette  alene,  der  kan  blive  af  bestemmende  IndHydelse  paa 
rdstrækningen  af  Stændernes  Virksomhed.  I  denne  Egen- 
skab nu.  som  Regeringens  Organ,  skjønues  det  ikke,  at 
den  kongelige  Kommissarius  har  havt  andet  Støttepunkt  for 
sni  Indsigelse  end  de  Ord,  som  ere  udtalte  i  den  konge- 
lige Kundg^jørelse  til  Stænderne.  Nogen  anden  Fuldmagt 
er  ikke  bleven  paaberaabt,  hvorimod  den  kongelige  Kom- 
missarius oftere  er  vendt  tilbage  til  hine  Ord,  fur  af  dem 
at  hente  formentligt  Bevis  for,  at  Stænderne  vilde  over- 
skride deres  Kompetence  ved  at  gjøre  det  fremkomne  An- 
dragende til  deres.  Det  er  saaledes  de  kongelige  Ord,  — 
og  disse  Ord  i  og  for  sig.  ikke  bundne  til  nogen  forud  gi- 
ven Fortolkning.  —  til  hvilke  vi  finde  os  henviste. 

De  paagjældende  Ord  i  den  kongelige  Be- 
kjendtgjør else  lyde  saaledes:  „Vi  forvente,  at  Forsam- 
lingen vil  indse,  hvilken  skadelig  Indflydelse  det  har  saavel 
paa  Stænderinstitutionens  Virksomhed  som  paa  den  ind- 
byrdes Stemning  imellem  de  forskjelhge  Dele  af  det  Mon- 
arki, Forsynet  har  underlagt  vort  Scepter,  naar  de  forskjel- 
lige  Stænderforsamlinger  indlade  sig  paa  Foranstaltninger, 
som  vedkomme  andre  Statsdele,  der  ligge  udenfor  deres 
Virkekreds."  Det  vil  nu  ved  første  Øjekast  vise  sig,  at 
efter  stræng  Bogstavfortolkning  af  disse  Ord  vilde  der 
i  ingen  af  Rigets  Stænderforsamlinger  kunne  handles 
hverken  om  Finanser  eller  Toldgrænse,  hverken  om 
Værnepligt  eller  om  Stænder-Komitéer;  thi  Intet  er 
klarere,  end  at  enhver  saadan  Forhandling  angaar  „For- 
anstaltninger, som  vedkomme  Statsdele,  der  hgge  udenfor 
disses  (Stænderforsamlingernes)  Virkekreds."     Men  det  vilde 

i  sig  selv  være  en  Urimelighed  at  paastaa,  at  en  Foran- 
staltning skulde  ligge  udenfor  en  Stænderforsamlings  Virke- 
kreds, fordi  den  ikke  vedkom  denStatsdel  alene,  som  er 
umiddelbart  repræsenteret  ved  denne  Forsamling,  men  og- 
saa  vedkom  andre  Statsdele.  Ordene  i  den  kongelige 
Bekjendtgj øreise:  „Foranstaltninger,  som  vedkomme  andre 
Statsdele,"  maa  altsaa  nødvendig  suppleres  til:  vedkomme 
andre  Statsdele  sa  åledes,  at  de  ikke  tillige  vedkomme 
den  af  Stænderforsamlingen  repræsenterede  Statsdel.  Spørgs- 
maalet  er  nu:  om  hine  kongelige  Ord  kunne  finde  Anven- 
delse paa  et  Andragende  som  det  her  omhandlede.  Men 
det  er  dog  vel  klart,  at,  hvad  der  i  dette  Andnigende 
handles  om.  aldeles  ikke  er  Noget,  som  i  nogen  Henseende 
vedkommer  Hertugdømmet  Slesvig  alene,  er  særeget  for 
denne  Statsdel.  Thi  der  handles  ikke  om  den  særegne, 
slesvigske  Dialekt  af  det  danske  Sprog,  ikke  om  det  Sær- 
egne i  Hertugdømmets  Vilkaar  som  Provins  med  blandet 
Nationalitet;  men  der  handles  om  det  Danske  selv.  om 
vort  eget  Tungemaal,  vor  egen  Nationahtet.  Det  er  ikke 
Slesvigs  Sag,  her  føres,  i  Modsætning  til  Danmark  eller  til 
Holsten,  men  Danmarks  i  Modsætning  til  Tyskland,  ikke 
Slesvigernes  Ret,  der  paatales,  men  - —  om  ellers  nogen  — 
vor  egen  Ret,  der  ikke  ophører  at  være  vor  egen.  at  være 
alle  Danskes  Sag  og  Ret,  fordi  det  er  i  Slesvig,  at  det 
Danske  er  stedt  i  Nød  og  Tryk.  og  altsaa  ogsaa  er  der.  at 
Forsvaret  maa  føres.  Forholdet  er  simpelthen  dette:  at  i 
en  forholdsvis  betydelig  Del  af  de  i  sig  selv  meget  snævre 
danske  Enemærker  det  danske  Element  er  ligefrem  afhkaa- 
ret  Vejen  til  al  højere  intelligent  Udvikling,  og  dermed 
indviet  til  Undergang,  —  thi  der  gives  intet  sikrere  Middel 
til    at    bringe  en  Nationalitet  i  Forfald,    end    at    udelukke 

den  fra  den  højere  Kulturs  Sfære,  og  dermed  gjøre  den 
til  Gjenstand  for  de  dannede  Klassers  og  efterhaanden  for 
Folkets  egen  Ringeagt.  —  og  at  denne  aandelige  Tilside- 
sættelse netop  tindes  i  den  Ijandsdel,  hvor  Intelligensens 
Magt  er  mest  fornøden  og  uundværlig  til  at  beskytte  det 
Danske  mod  det  Tyskes  Fremtrængen.  At  Forhandlinger 
og  Andragender  i  denne  Eetning,  holdte  indenfor  den  na- 
tionale Interesses  Grænser,  skulde  ligge  udenfor  Grænsen 
af  en  dansk  Stænderforsamlings  Virkekreds,  er  umuligt  at 
forstaa;  thi  de  Mænd.  som  repræsentere  Folket,  kunne  dog 
ikke  dermed  være  udelukkede  fra  den  naturlige,  for  Alle 
fælles  Ret  og  Forpligtelse:  at  paatale  Nationalitetens  Ære 
og  Ret  og  fremtidige  Betryggelse. 

Men  det  er  netop  den  rette  Begrænsning  af  det 
denne  Gang  fremkomne  Andragende,  som  endvidere  er 
bleven  bestridt  af  den  kongelige  Komraissarius  ^).  Det 
Mærkehge  er  nemlig  indtruffet,  at  i  Stændersessioneu  1844 
et  Andragende  uvægerlig  blev  modtaget  af  den  daværende 
kongelige  Kommissarius^).  som  gik  ud  paa:  ,,indstændig 
at  anbefale  det  danske  Sprog  i  Hertugdømmet  Slesvig  til 
at  beskjærmes  og  opretholdes  ved  alle  de  Foranstaltninger, 
som  i  dette  Øjemed  retfærdig  og  billig  kunne  træffes," 
men  at  derimod  et  Andragende,  som  vil  tindes  i  alt  Væ- 
sentligt overensstemmende  med  hint,  denne  Gang  møder 
stærke  Indsigelser  af  den  kongelige  Kommissarius.  Hans 
Argumentation  er  denne:  at  Stænderne,  ved  at  fornye 
Petitionen,  —  efterat  det  i  den  kongelige  Bekjendtgjørelse 
er  erklæret,  „at  Haandhævelsen  af  det  danske  Sprog  i 
Slesvig    stedse   har  været  og  fremdeles  vil  være  Gjenstand 

')  P.  G.  Bang. 
»)  A.  S.  Ørsted. 

for  Hans  Majestæts  landsfaderlige  Omhu,"  —  maa  antages 
„at  anholde  om  visse  bestemte,  til  det  danske  Sprogs  Be- 
skjærmelse.  sigtende  Foranstaltninger  i  Hertugdømmet  Sles- 
vig, om  end  disse  kun  angives  i  Andragendets,  og  i  sin  Tid 
i  Petitionens  Præmisser"  (St.-T.  S.  255),  og  hermed  at 
overskride  sin  Kompetence.  Denne  Grænsebestemmelse  er 
subtil.  At  andrage  paa  de  fornødne  og  retfærdige  For- 
anstaltninger til  den  danske  Nationalitets  Beskj ærmeise  og 
Opretholdelse  i  Grænselandet,  dertil  skal  en  dansk  Stæn- 
derforsamling, i  alt  Fald  for  én  Gangs  Skyld,  være  kompe- 
tent; men  derimod,  —  naar  et  saadant  Andragende  fornyes, 
og  naar  det  derhos  motiveres  paa  saadan  Maade,  at  „de 
Fleste,  som  med  simple  og  naturlige  Begreber  læse  Ind- 
stillingen, ville  tro,  at  det  er  de  i  Præmisserne  nævnte 
Foranstaltninger,  som  anbefales  til  Kongens  Overvejelse 
(St.-T.  S.  278),  da  skal  den  danske  Stænderforsamling  her- 
ved, —  om  den  end  i  selve  Indstillingen  afholder  sig  fra 
ethvert  specielt  Andragende,  —  „ej  blot  gaa  udenfor  sin 
Ret,  men  krænke  Hertugdømmets  og  den  det  repræsen- 
terende Stænderforsamlings  Eet"  (St.-T.  S.  256).  Det  bH- 
ver  saaledes  en  vis  Taageform,  hvortil  Sagen  tilsidst  synes 
at  reducere  sig:  saalænge  der  famles  omkring  i  ubestemt 
svævende  Antydninger,  der  kunne  baade  forstaas  og  ikke 
forstaas,  baade  forstaas  om  det  Ene  og  om  det  Andet, 
skulle  Stænderne  være  i  deres  Ret ;  men  naar  de  træde  ud 
af  den  taagede  Region,  og  tale  saa  tydeligt,  at  Læsere 
„med  simple  og  naturlige  Begreber"  kunne  forstaa,  hvor 
Andragendet  egentlig  vil  hen,  da  skal  den  rette  Grænse 
være  overskreden.  Det  er  imidlertid  næppe  denne  Ord- 
kunst, hvortil  Vejen  bør  vises  Folkets  Stænder,  eller  som 
bør    kunne    studeres    i    Stændernes    Andragender;    og    det 

er  vel  ikke  usandsynligt,  at  den  kongelige  Kommissarius 
ved  Sagens  yderligere  Forhandling  vilde  være  bleven  bragt 
til  at  opgive  dette  Forsøg  paa  at  begrænse  Stæuderkouipe- 
tencens  Enemærker.  Naar  Komitéen  i  sin  Betænkning  har 
>-tret :  „at  alle  de  Hensyn,  som  skyldes  de  paagjældende 
Forhold,  men  især  skyldes  det  Vink.  den  allernaadigste  Be- 
kjendtgjørelse  indeholder,  ville  være  fyldestgjorte,  naar  For- 
samhngen  ved  en  faktisk  Fremstilling  af  forehggende  Kjends- 
gjeminger  motiverede  sit  Andragende,  uden  at  fremføre 
nogen  bestemt  Begjæring  eller  tilraade  nogen  Foranstalt- 
ning, der  skulde  træffes  i  en  af  nærværende  Forsamling 
ikke  repræsenteret  Landsdel,"  da  er  hermed  anvist  det  na- 
turlige Grænseskjel  ved  Andragender  af  denne  Natur,  og 
det  tør  vel  antages,  at  den  kongelige  Kommissarius  dermed 
vilde  have  fundet  sig  tilfredsstillet.  I  den  indledende  Fur- 
handhng  om  Andragendet  af  ensartet  Toldlovgivning  for 
den  hele  Stat  og  Ophævelse  af  Konsumtionen  blev  det  af 
den  kongelige  Kommissarius  ytret  (St.-T.  S.  719):  „at  den 
ommeldte  Reform  ikke  kan  tænkes  iværksat  uden  under 
Forudsætning  af  visse  Forandringer  i  Hertugdømmernes 
Skatteforhold,"  og  at,  „skjøndt  vistnok  denne  blotte  Konse- 
kvens ikke  kan  være  nogen  Hindring,  herfra  at  andrage 
paa  Toldgrænsens  Ophævelse,  saa  vil  denne  Forsamling  dog 
ikke  kunne  gaa  ind  med  noget  bestemt  Forslag  om  For- 
anstaltninger, som  i  det  paapegede  Øjemed  skulde  træffes 
i  selve  Hertugdømmerne,  og  navnlig  om  Paabydelsen  af  en 
Brændevinsalgift."  Det  er  netop  dette,  der  findes  iagt- 
taget baade  i  Andragendet  og  i  Komitéens  Forslag;  men 
det  er  noget  langt  Mindre,  den  kongelige  Kommissarius 
har  troet  at  kunne  indrømme  et  Andragende  paa  den  for- 
trykte NationaUtets  Vegne.     løvrigt  gaar  Stændernes  Peti- 

tion  i  Toldgrænse-Sagen  ikke  alene  ud  paa  Konsum- 
tionens Ophævelse  i  Kongeriget  og  en  ensartet  Toldlovgiv- 
ning, men  ogsaa  paa  „Brændevinsafgift  for  den  hele  Stat," 
—  paa  en  Afgift  altsaa  ogsaa  for  Hertugdømmerne,  og  i 
Præmisserne  henvises  meget  bestemt  til  bestemte  „Foran- 
staltninger, der  maa  anses  som  nødvendige  Betingelser  for 
Toldgrænsens  Ophævelse."  Ved  et  Andragende  af  en  saa 
indgribende  Natur  har  den  kongelige  Kommissarius  Intet 
havt  at  erindre.  I  Sandhed,  Konsekvensen  er  her  ikke 
let  at  finde. 

Men  i  hvilket  Lys  maa  dog  Nationalitet  og  National- 
aand,  et  Folks  Stilling  til  sit  Sprog  og  sin  nationale  Per- 
sonlighed blive  betragtet,  naar  det  ikke  fra  alle  Sider  er- 
kj endes,  at  netop  ved  Andragender  herom  Grænselinien  for 
en  Forsamhng  af  Folkets  Repræsentanter  maa  være  dragen 
allervidest,  videre  end  ved  noget  andet  Forhold !  Og  hvor 
mærkeligt  er  ikke  et  sammenlignende  Henblik  paa  den  for- 
skjellige  Skjæbne,  Nationalitetssagen  —  just  angaaende  det 
samme  Forhold  —  har  fristet  i  Stænderforsamlingerne  i 
Tysklands  forskjellige  Lande  og  i  de  danske  Stænderfor- 
samlinger! Det  er  bekjendt,  at  det  efterhaanden  er  lykke- 
des —  og  uden  Vanskelighed  har  kunnet  lykkes,  hvor  der 
iøvrigt  er  saa  ringe  Kundskab  til  og  saa  ringe  Interesse 
for  vore  Forhold  —  at  bibringe  Tyskerne  den  æventyrlige 
Forestilling,  at  tysk  Sprog  og  tysk  Nationalitet  skulde  Ude 
stor  Forurettelse  i  Hertugdømmerne  Slesvig  og  Holsten,  at 
samme  skulde  staa  i  Fare  for  at  overvældes  og  fortrænges 
af  det  Danske,  og  at  disse  fixe  Ideer  have  i  de  fleste  tyske 
Stænderforsamlinger  fremkaldt  Andragender  til  de  respek- 
tive Regeringer  om  at  antage  sig  den  lidende  og  fortrykte 
Tyskheds    Interesse.       Disse    Andragender,    ikke    sjælden 

oversprudlende  af  national  Ubændighed,  ere  blevne  mod- 
tagne med  Akklamation,  og  det  er.  —  saavidt  derom  bar 
været  at  læse,  —  saa  langt  fra,  at  Regeringens  Befuldmæg- 
tigede have  lagt  Vanskelighed  i  Vejen  for  deres  Fremme, 
uagtet  de  have  angaaet  Forholdene  i  fremmed  Stat, 
ja  endogsaa.  for  Slesvigs  Vedkommende,  i  et  Land,  som 
er  det  tyske  Stats-Forbund  aldeles  uvedkommende,  at 
disse  oftere  uforbeholdent  have  udtalt  deres  Sympati  med 
de  gjorte  Andragender,  og  ledsaget  dem  med  alle  gode 
Ønsker  og  Forvarsler.  Naar  hos  os  lignende  Andragen- 
der have  meldt  sig  paa  vor  Nationalitets  Vegne,  som  an- 
gaa  en  virkelig  og  vitterlig  Fortrykning  og  Fare,  og  som 
derhos  have  været  affattede  med  dansk  Besindighed  og 
Hensynsfuldhed,  da  har  der  ikke  været  Ende  paa  Skrup- 
ler, Tvivl  og  Betænkeligheder;  og  navnlig  synes  de  konge- 
lige Kommissærer  at  have  været  enige  i  at  betragte  det 
som  deres  egenthge  Hverv,  paa  Regeringens  Vegne,  at  om- 
spinde den  Beføjelse  og  den  Opfordring,  som  det  hist  ikke 
er  faldet  Nogen  ind  at  bestride,  med  en  Mængde  Formali- 
tets-Spørgsmaal,  saa  at  de  haardt  anfægtede  Andragender 
have  maatte  kæmpe  sig  møjsomt  frem  igjennem  lange  De- 
batter: om  det  ogsaa  er  ret  gjort  og  velgjort,  naar  danske 
Stænder  opfordre  til  at  værge  og  værne  om  det,  der  gjør 
de  Danske  til  Danske.  Hvori  dog  Grunden  er  at  søge  til 
denne  Forskjellighed  —  hist  ligesaa  stort  et  Overmaal,  som 
her  et  Undermaal  af  Iver  for  Nationaliteten,  hist  en  ener- 
gisk Saramenslutten  om  den  fælles  Sproghelligdom,  her  en 
mat  Opløsiiiiig  i  Betænkeligheds-Hensyn  af  alle  mulige 
Slags  ?  Og  livorledes  vel  Virkningen  vilde  vise  sig  af  denne 
nationale  Forskjellighed  i  Prøvelsens  Tider?  Dette  er 
Spørgsmaal,    son)    ligge   meget   nær,    og  som  hos  Vedkom- 

mende  vel  synes  at  maatte  vække  Betænkelighed  ved  at 
arbejde  paa  at  dæmpe  og  slukke  den  nationale  Aand,  hvor 
den  begynder  at  ytre  sig.  Selv  i  den  sidste  Stænderfor- 
samling har  det  forelagte  Andragende  ikke  fremstillet  sig 
for  den  kongelige  Kommissarius  som  anderledes  udgaaet 
af  en  indre  fælles  national  Trang  og  Tilskyndelse,  end  at 
der  har  været  Plads  for  det  ironiske  Spørgsmaal:  om  „de 
ærede  Herrer  (Andragerne)  have  nogen  Fuldmagt  fra  den 
danske  Befolkning  i  Slesvig"  (St.-T.  S.  279);  —  i  en  tysk 
Folkerepræsentation  vilde  en  saa  juridisk  Tanke  angaaende 
et  saa  nationalt  xlnliggende  tilforladelig  ikke  være  kommen 
over  et  Regerings-Organs  Læber. 

Den  kongelige  Kommissarius  har  endelig  (St.-T.  S.  255) 
troet  at  burde  aabne  en  —  man  kan  vel  sige  truende  — 
Udsigt  til  „en  autentisk  Fortolkning  af  det  Stændernes 
Petitionsret  vedkommende  Lovbud."  Men,  hvorvidt  en  saa- 
dan  Bestemmelse  ikke  maatte  være  at  foretrække  for  den 
nærværende,  prekære  og  vaklende  Stilling,  kan  være  et 
Spørgsmaal;  thi  det  er  hverken  godt  eller  sømmeligt,  naar 
Stænderne,  angaaende  de  vigtigste  Anliggender,  saa  Hdt 
have  en  klar  og  ren  Fod  angaaende  sin  Kompetence  at 
støtte  sig  til,  at  de  skulle  anvende  Tiden  til  at  stride  sig 
ethvert  vSkridt  fremad.  Og  naar  det  ved  samme  Lejlighed 
er  forudsat  af  den  kongelige  Kommissarius,  at  „en  aldeles 
bestemt  Tilbagevisning  af  et  fornyet  Andragende"  (S.  256) 
angaaende  de  nationale  Forhold  vilde  blive  en  af  Følgerne 
af  en  saadan  bestemtere  Kompetence-Lov,  da  maa  man 
indtil  Videre  fortrøste  sig  til.  hvad  den  kongelige  Kommis- 
sarius ligeledes  har  forudsat:  at  „en  autentisk  Fortolkning 
ej  vil  emanere  som  endelig  Lov,  forinden  Stænderne  der- 
over ere  hørte."  og  deraf  haabe  paa  et  gunstigere  Resultat 


22 

end  det,  den  kongelige  Kommissarius  har  forudsagt.  Den 
fremtidige  Berettigelse  eller  Ikke-Berettigelse  af  Andra- 
gender i  Nationalitetens  Interesse  som  de.  der  hidtil  have 
været  fremlagte,  S}'nes  i  alle  Tilfælde  at  maatte  blive  af 
væsentlig  Indflydelse  paa  den  tilkommende  Besættelse  af  de 
danske  Stænderforsamlinger.  Under  den  af  den  kongelige 
Kommissarius  givne  Forudsætning  synes  det  at  maatte 
blive  de  fremmede,  ikke-danske  Elementer  i  Danmark,  — 
og  af  disse  er  Antallet  i  Danmark  ikke  ringe,  —  som  vilde 
finde  det  naturligste  Kald  til  at  søge  hen  til  og  befolke  de 
danske  Stændersale.  Men  Regeringens  ug  Folkets  Interesse 
kan  her  umulig  tænkes  skilt  og  delt. 

Vende  vi  os  nu  fra  Debatten  om  Kompetence-Spørgs- 
maalet.  fra  den  for  vort  nationale  Liv  karakteristiske  Rolle, 
denne  Debat  har  spillet  i  Stænderforhandlingerne,  til  den 
øvrige  Diskussion  om  selveSagen,  — om  Indgivelse 
eller  Ikke-Indgivelse  af  et  Andragende,  eller  dog  om  Ned- 
sættelse eller  Ikke-Nedsættelse  af  en  Komité  til  Sagens 
nærmere  Prøvelse,  —  da  er  det  en  anden  Del  af  den  kon- 
gelige Bekjendtgjørelse,  som  atter  er  bleven  den  ledende 
Traad  for  denne  Del  af  Diskussionen.  Det  er  nemlig  dels 
den  meddelte  Forsikring :  „at  Haandhæ velsen  af  det  danske 
Sprog  i  Hertugdømmet  Slesvig  stedse  har  været  og  frem- 
deles vil  være  Grjenstand  for  den  landsfaderlige  Omhu," 
dels  den  udtalte  Forventning:  „at  Forsamhngen  vil  indse, 
at  det  i  flere  Henseender  vil  have  en  skadelig  Indflydelse 
saavel  paa  Stænderinstitutionens  Virksomhed,  som  paa  den 
indbyrdes  Stemning  imellem  de  forskjellige  Dele  af  Mo- 
narkiet." naar  de  forskjellige  Stænderforsamlinger  o.  s.  v. 
(de  forhen  anførte  Ord).  Til  egentlig  selvstændig  Karakter 
er  det,  med   enkelte  Undtagelser,    ikke   kommet  i   de   hid- 

henhørende  Forhandlinger;  det  vil  sige:  de  gaa  saa  godt 
som  ikke.  —  hvortil  dog  Opfordringen  laa  nær,  —  ind  paa 
Sagens  Betydning  og  Vigtighed,  baade  i  og  for  sig  og 
navnlig  i  det  nærværende  Tidspunkt.  Det  er  de  foranførte 
Ord.  som  ere  blevne  Udgangspunkt  og  Endepunkt  for  Dis- 
kussionen; den  bevæger  sig  i  den  Kreds,  der  ved  disse  er 
beskreven,  drejer  sig  om  de  Forventninger  og  Fortrøstnin- 
ger, de  Forpligtelser  og  Hensyn,  som  maatte  være  at  ud- 
lede af  hine  Ord. 

Den  kongelige  Kommissarius  har  indledet  Bestræbel- 
serne for  at  stemme  Forsamlingen  imod  Indgivelse  af  Pe- 
tition, ved  at  erindre  om:  at  samme  „ej  kan  eller  tør  nære 
Tvivl  om  Sanddruheden  af  de  kongelige  Ord"  (S.  255),  og 
den  her  anslaaede  Tanke  er  derefter  bleven  ofte  gjentaget, 
altid  i  stærkere  Udtryk  og  med  bestemtere  Anvendelse  i 
samme  Retning:  hvorledes  „man  staar  Fare  for  at  indvirke 
ufordelagtigt  paa  det  gode  og  ønskelige  Forhold  mellem 
Konge  og  Folk.  naar  man  ej  viser  den  Tillid  til  Hans 
Majestæts  Ord.  som  han  har  et  retfærdigt  Krav  paa"  (S. 
259),  —  hvorledes  man,  „ved  nu  at  indgive  Petition  i  samme 
Retning  som  i  forrige  Session,  vil  miskjende  Oprigtigheden 
af  Kongens  Ord,  —  vise  ham  en  Mistillid,  han  ingenlunde 
har  fortjent"  (S.  266),  —  hvorledes  „der  i  den  kongelige 
Bekjendtgjørelse  indeholdes  en  Kongevilje,  eller,  ved  Hen- 
pegningen  paa  Virkningerne,  snarere  et  Kongeønske  eller 
en  Kongebøn,  . . .  saa  at  alle  de,  der  højt  have  forsikret, 
hvad  de  sikkert  ogsaa  have  ment,  at  de  have  en  ubegræn- 
set Tillid  til  Kongen,  i  Virkeligheden  synes  at  vise  Mis- 
tiUid  med  Hensyn  til  det  Anliggende,  hvis  heldige  Afgjø- 
relse  de  ønske  at  fremme,  dersom  de  vilde  handle  imod 
den  af  Kongen  ytrede  Forventning"  (S.  292)  o.  s.  v.     Ved 

den  Retning,  der  saaledes  er  indslaaet  af  Oppositionen, 
maiitte  tillige  Gangen  for  Andragendets  Forsvar  være  for 
største  Delen  angivet. 

Det  tør  antages  som  Kjendsgjerning.  at  det  var  Paa- 
stande af  den  her  anførte  Art  og  derved  fremkaldte  Be- 
tragtninger, som  hovedsagelig  havde  til  Følge,  at  Nedsæt- 
telse af  Komité  til  Sagens  videre  Behandling  blev  besluttet 
med  en  Majoritet  af  ikke  flere  end  3  Stemmer  (31  mod 
28).  En  nærmere  Drøftelse  skal  her  altsaa  forsøges  — 
ikke,  hvad  der  maa  være  overladt  til  Andre,  fra  den  par- 
lamentariske Side,  med  Hensyn  til  den  umiddelbare  Ind- 
blanding, som  er  gjort  af  Hans  Majestæt  Kongens  Person- 
lighed, men  en  Prøve  af  det  Grundede  og  det  Konsekvente 
i  den  Bevisførelse  og  Slutningsfølge,  som  er  bleven  gjort 
gjældendc  med  saa  stort  Eftertryk  og  saa  umiskjendelig 
Virkning. 

Det  kan  ikke  falde  vanskeligt  at  stille  sig  paa  det 
Standpunkt,  hvorfra  Oppositionen  imod  Andragendet  er 
gaaet  ud,  og  at  lade  dette  vederfares  al  den  Ret,  der  til- 
kommer det.  Thi,  hvor  unaturligt  det  end  i  sig  selv  maa 
synes,  at  Folket  ikke  skulde  med  Tillid  kunne  se  hen  til 
sin  Regent,  hvor  der  handles  om  Haandhævelse  af  Folke- 
sprogets og  Nationahtetens  Ret  og  Værdighed,  saa  lærer 
dog  vort  Fædrelands  Historie,  at  fremmed,  tysk  Nationa- 
litet har  øvet  en  saa  langvarig  og  saa  indgribende  og  af- 
gjørende  Indflydelse  i  vore  Regerings-Elementer,  at  det 
danske  Folk  vel  maa  skjønne  paa,  at  det  omsider  i  vort 
Aarhiindrede  har  oplevet  at  have  Konger,  der  sympatisere 
med  Folket,  ere  fortrolige  med  dets  Sprog,  dets  Nationa- 
litet og  Literatur.  Men,  naar  der  af  denne  Tillidsfølelse 
for  Kongens  nationale  Sindelag,  dens  Natur  og  Væsen  op- 

stilles  et  saadant  Begreb  og  gives  en  saadan  Beskrivelse, 
at  et  fornyet  Andragende  fra  Stændernes  Side  i  Sprogets 
og  Nationalitetens  Interesse  skulde  blive  at  anse  som  stri- 
dende mod  eller  saarende  for  denne  Følelse,  fordi  den 
kongelige  Bekjendtgj øreise  har  forsikret  Stænderne  om,  „at 
Haandhævelsen  af  det  danske  Sprog  stedse  har  været,  og 
fremdeles  vil  være  Gjenstand  for  den  landsfaderlige  Omhu, " 
da  bliver  Spørgsmaalet  dette:  om  ikke  den  sande  un- 
dersaatlige  Tillid  her  paa  væsentlig  og  betænke- 
lig Maade  er  misforstaaet. 

Den  kongelige  Bekjendtgjørelse.  som  meddeles  Stæn- 
derne ved  deres  Sammeiitræden,  vil,  forsaavidtsom  den 
angaar  de  fra  samme  indgivne  Andragender,  der  ikke  ere 
blevne  tagne  til  Følge,  befindes  at  gaa  ud  paa,  dels,  at 
Kongen  ikke  har  fundet  sig  bevæget  eller  ikke  har  fundet 
tilstrækkelig  Grund  til  den  foreslaaede  Foranstaltning,  at 
der  er  fundet  overvejende  Betænkelighed  ved  at  indgaa  paa 
det  gjorte  Forslag,  at  der  har  vist  sig  saa  betydelige  Van- 
skeligheder og  Hindringer,  at  Sagen  indtil  Videre  er  stillet 
i  Bero  o.  s.  v.,  dels,  at  Kongen  fremdeles  som  hidtil  lader 
det  være  sig  magtpaaliggende  at  have  Opmærksomheden 
henvendt  paa  den  omhandlede  Gjenstand,  at  samme  baade 
har  været  og  fremdeles  vil  bhve  Forraaalet  for  de  lands- 
faderlige Bestræbelser  o.  s.  v.  Skulde  nu.  efter  den  i  det 
Foregaaende  anviste  Vei,  Tillidsbegrebet  drives  til  den 
rette  Konsekvens,  da  maatte  det  i  første  Tilfælde  komme 
til  at  hedde :  at  en  allerhøieste  Hentydning  til  Betænkelig- 
heder og  Vanskeligheder,  som  have  foranlediget  til  enten 
at  opgive  Sagen  eller  stille  den  i  Bero,  bør  være  tilstræk- 
kelig til  at  forvisse  om  Sagens  Uudførlighed  og  Utilraade- 
lighed  for  Tiden,    og    at    denne  Forvisning    bør    være    saa 

ubt'tinf^et.  at  den  afholder  fra  ethvert  fornyet  Andragende, 
som.  under  de  forhaandenværende  Omstændigheder,  kun 
vilde  vidne  om  Mistillid  eller  stødende  Paatrængeuhed.  1 
andet  Tilfælde  vilde  samme  Motiv  føre  til  samme  Resul- 
tat; thi  en  allerhøjeste  Tilkjendegivelse  af.  at  den  paagjæ]- 
dende  Sag  var  Gjenstand  for  Regentens  Opmærksomhed 
og  Omhu,  :  laatte  allerede  give  Forvisning  om,  at  alt  Mu- 
ligt og  Ønskehgt  vilde  blive  gjort,  og  ethvert  yderligere 
Andragende  maatte  da  bortfalde  som  overflødigt  og  upas- 
sende. Af  denne  —  som  den  vel  maatte  kaldes:  ultra- 
loyale  Betragtningsmaade  vilde  saaledes  følge,  at  Stæn- 
derae  da  skulde  lægge  først  den  rette  Tillid  for  Dagen, 
naar  de  indskrænkede  sig  til,  efter  engang  at  have  tilladt 
sig  at  henvende  Regeringens  Opmærksomhed  paa  en  Gjen- 
stand. at  lade  det  bero  derved,  naar  den  kongelige  Besked 
var  meddelt  i  den  ene  eller  den  anden  Retning.  Men  den 
Plads,  en  Stænderforsamling,  der  vilde  simplificere  sin 
Virksomhed  efter  denne  Rettesnor,  vilde  komme  til  at  ind- 
tage i  Folkerepræsentationernes  Række,  i  Folkets  og  i  sit 
eget  Omdømme,  behøver  ikke  at  betegnes  nærmere.  Det 
Usande  og  Misforstaaede  i  Principet  nemlig,  hvorfra 
Usandhed  og  Misforstaaelse  kommer  ind  i  den  hele  Virk- 
somhed, ligger  øjensynligt  deri:  at  Regentens  Indsigt  og 
Vilje  stilles  ud  over  de  almindelig  menneskelige  Vilkaars 
Indskrænkning,  som  saaledes  fuldstændig,  stærk  og  afsluttet 
i  sig  selv.  at  den  skulde  være  ophøjet  over  enhver  Ind- 
virkning i  modsat  Retning,  fordunklende  og  vildledende, 
sløvende  og  hæmmende.  Men  naar  Livet  i  alle  sine  For- 
hold fører  os  det  imøde  som  ubestridelig  Kjendsgjerning, 
hvor  stor  en  Afstand  der  ligger  imellem  Vilje  og  Gjerning. 
da    bliver    denne    Afstand    naturhg   større   i   det   offentlige 

end  i  det  private  Liv.  fordi  dér  er  Vanskeligheder  og  Mod- 
stande i  ganske  anden  Stil  at  overvinde;  og  ganske  særde- 
les stor  maa  denne  Afstand  blive,  hvor  Forholdene  i  Ti- 
dernes Løb  ere  blevne  saa  forviklede,  at  meget  betydelige 
Modkræfter  kunne  forudses  at  ville  sætte  sig  i  Bevægelse. 
Det  er  denne  almindelige  Begrænsning  for  de  menneske- 
lige Kræfters  Virken.  der  gjør,  at  Folkets  Repræsentanter 
ikke  tør  slaa  sig  til  Ro.  førend  Viljen,  der  forudsættes  hos 
Regeringen,  er  bleven  til  Gjerning.  Saalænge  som  dette 
ikke  er  sket,  vil  det  være  Stændernes  Opgave  at  fortsætte 
deres  Bestræbelser  — :  i  første  Tilfælde,  for  at  give  deres 
Bidrag  til  at  overvinde  de  paapegede  Vanskeligheder,  i 
andet  Tilfælde  for  at  komme  Regeringens  Bestræbelser 
styrkende  til  Hjælp.  I  en  saadan  fortsat  Virken  fra  Stæn- 
dernes Side  er  tillige  den  Tillid  til  Regenten  udtalt,  at 
han  ikke  miskj  ender,  hvilken  Styrke  det  giver,  naar  Rege- 
ring og  Folk  virke  med  forenet  Vilje  og  Kraft;  denne  Til- 
lid er  næppe  den  mindst  hædrende.  Folket  og  dets  Repræ- 
sentanter kunne  vise  deres  Konge,  af  vel  saa  god  og  sand 
Betydning  som  den  stumme,  uvirksomme  Hylding. 

Og  hvorledes  har  vel  den  roskildske  Stænderforsam- 
ling, med  den  Loyalitets-Karakter,  som  den  aldrig  har  for- 
nægtet, ved  andre  Lejligheder  i  Gjerning  opfattet  og 
hævdet  sin  Stilling  overfor  de  i  den  kongelige  Bekjendt- 
gjørelse  indeholdte  Svar  paa  forudgaaede  Andragender? 
Finder  en  Paastand  og  en  Fordring  som  den,  der  ved 
denne  Lejhghed  er  bleven  gjort  gjældende,  Medhold  i 
Stændernes  egen  Historie,  i  dens  tidligere  og  senere  Be- 
handling af  vigtige  Sager  under  lige  Omstændigheder,  eller 
er  det  undtagelsesvis,  at  et  Tillidsbegreb,  der  ikke  kan  fri- 
kj endes  for  stor  Overspænding,    er  bleven    draget  frem  for 

at    drive    Nationalitets-Sagen    tilbage?     Disse    Spørgsmaal 
ligge  her  meget  nær. 

Et  af  de  Anliggender,  som  Østifternes  Stænderforsam- 
ling, ligesom  Jyllands,  i  begge  de  forløbne  Sexennier  har 
behandlet  med  utrættet  Alvor  og  Iver,  er  Finans  sag  en. 
De  kongelige  Bekjendtgjørelser  til  Stænderne  have,  siden 
Aar  1838.  ikke  undladt  angaaende  dette  Anliggende  at 
meddele  og  gjentage  for  Stænderne  dels  et  beroligende, 
dels  et  tilrettevisende  Svar.  Paa  den  ene  Side  er  med- 
delt den  Forsikring:  at  det  er  Gjenstand  for  Hans  Maje- 
stæts allerhøjeste  Omsorg  først  at  tilvejebringe  Ligevægt 
imellem  Indtægt  og  I  dgift,  og  derefter  at  forbedre  den 
finansielle  Stilling  ved  hensigtsmæssige  Besparelser  i  Stats- 
husholdningen;  paa  den  anden  Side  er  meddelt  en  Erin- 
dring om:  at  en  Fremlæggen  af  Statsbudgettet  for  Stæn- 
derne før  dets  Approbation  vilde  være  ikke  alene  uprak- 
tisk, men  ogsaa  Ugge  „udenfor  Stændernes  lovbestemte 
Virkekreds"  (1842);  og  den  kongelige  Kommissarius  har  i 
Stænderforsamlingen  ikke  forsømt  at  gjøre  baade  det  Be- 
roligende og  det  Tilbagevisende  i  det  kongeUge  Ord  gjæl- 
dende.  Men  Stænderne  have  hverken  ladet  sig  berolige 
eller  tilbagevise ;  de  have  med  utrættelig  Vedholdenhed 
fornyet  det  indstændigste  Andragende :  paa  den  ene  Side 
om  yderligere  Indskrænkninger  og  Besparelser  i  forskjellige 
Grene  af  Statshusholdningen,  paa  den  anden  Side  om 
Meddelelse  til  Stænderne  af  et  toaarigt  Finansbudget  og 
de  dertil  svarende  Regnskabs-Oversigter.  —  En  anden  Sag 
maa  saameget  mere  her  bringes  i  Erindring,  som  den  netop 
paa  det  Nærmeste  angaar  Forholdet  til  Hertugdømmerne, 
navnlig  til  Slesvig.  Angaaende  Ophævelsen  af  Told- 
grænsen   imellem    Kongeriget    og    Hertugdømmerne    og 

flere  dermed  i  Forbindelse  staaende  Gjenstande  blev  i 
Aaret  1844  indgivet  Petition  af  den  roskildske  Stænderfor- 
samling. Det  i  den  kongelige  Bekjendtgj øreise  af  indevæ- 
rende Aar  meddelte  Svar  indeholdt:  at  „de  Vanskelig- 
heder, som  sætte  sig  imod  disse  Forholds  forønskede  Ord- 
ning, ikke  endnu  kunne  anses  hævede,"  og  at  „derfor  den 
landsfaderlige  Omsorg  fremdeles  vil  være  rettet  paa  disse 
Anliggenders  bedst  mulige  Fremme."  Den  kongelige  Kom- 
missarius  erklærede  i  Henhold  hertil  (S.  729),  at  han 
maatte  anse  det  for  „unødvendigt  og  overflødigt."  at  indgaa 
med  en  fornyet  Petition  „blot  for  at  give  Impuls  til  at  søge 
at  bringe  denne  Sag  til  et  Resultat,"  naar  man  ikke  tillige 
vilde  eller  turde  erklære  sig  rede  til  særegne  finansielle 
Opofrelser  til  Foranstaltningens  Iværksættelse.  Ikkedesto- 
mindre  indskrænkede  Forsamlingen  sig  netop  til  at  forny 
det  tidhgere  Andragende,  og  Motiveringen  af  dette  for- 
nyede Skridt  fortjener  Opmærksomhed:  „Forsamlingen  kan," 
—  hedder  det  i  selve  Petitionen,  —  „ikke  løsrive  sig  fra 
den  Tanke,  at  de  paaberaabte  Vanskeligheder,  om  det  end 
maa  erkjendes,  at  de  ikke  ere  faa  eller  ubetydelige,  hver- 
ken ere  uovervindelige  eller  saa  store,  at  jo  Maalet  snart 
maatte  kunne  naas,  naar  derpaa  arbejdedes  med  en  Iver 
og  Udholdenhed,  der  svarer  til  dets  Vigtighed,  og  Forsam- 
lingen fortrøster  sig  til,  at,  naar  Deres  Majestæt  sættes  i 
Kundskab  om,  at  Folket  erkj  ender  hele  Betydningen  af 
Toldgrænsens  Ophævelse,  og  at  Forsamlingen  holder  fast 
ved  sin  allerede  tidligere  udtalte  Overbevisning,  hvor  vig- 
tig, baade  i  politisk  og  i  merkantil-industriel  Henseende, 
en  virkelig  fri  Samfærsel  imellem  alle  Statens  Dele  er,  vil 
dette  ikke  kunne  andet  end  fremskynde  de  Skridt,  som  ere 
nødvendige  til  det  forønskede  Maals  Opnaaelse.     Forsam- 

lingeii  lV)ler  sig  derfor  forvisset  om.  at  et  fornyet  allerun- 
derdanigst Andragende  om  Toldgrænsens  Ophævelse  iklce 
vil  kunne  andet  end  virke  som  en  Impuls  paa  alle  dem, 
af  hvis  Forarbejder  Udførelsen  af  dette  vigtige  Værk  er 
afha^ngig.  og  Forsamlingen  fortrøster  sig  til,  at,  i  samme 
Grad  som  dette  fornyede  Andragende  vil  tjene  hertil,  i 
samme  Grad  vil  det  hos  Deres  Majestæt  styrke  den  Over- 
bevisning, at  Deres  Majestæt  ved  Toldgrænsens  Ophævelse 
vil  imødekomme  et  levende  Folkeønske,  der  udspringer  af 
Forvisningen  om,  at  denne  Foranstaltning  er  i  høj  Grad 
skikket  til  at  fremme  Udviklingen  af  alle  Statens  Kræfter." 
De  anførte  Exempler  ville  være  tilstrækkelige  til  at 
vise,  at  den  roskildske  Stænderforsamling  ligesaa  lidt  som 
den  viborgske  har  fundet  nogen  bestemmende  Grund  til 
at  undlade  Fornyelse  af  Andragender  om  vigtige  fædre- 
landske Anliggender,  i  den  Omstændighed,  at  det  er  til- 
kjeudegivet  dem  i  den  kongelige  Bekjendtgjørelse,  at  disse 
—  hvad  nødvendig,  ogsaa  uden  saadan  Tilkjendegivelse, 
maatte  forudsættes  —  vare  Gjenstand  for  allerhøjeste  Op- 
mærksomhed og  Omhu.  Xavnlig  er  der  til  den  sidstan- 
førte  Motivering  —  den  styrkende  Indflydelse  paa  den 
kongelige  Overbevisning  om  Folkeønskets  Alvor  og  den 
fremskyndende  Indflydelse  paa  de  vedkommende  Avtorite- 
ter.  som  tør  antages  at  ligge  i  en  Fornyelse  af  de  stæn- 
derske Andragender  —  Intet  at  tilføje;  den  vil  befindes  at 
indeholde  en  fuldstændig  Gjendrivelse  af  de  Indvendinger, 
som  i  den  samme  Forsamling  ere  blevne  gjorte  gjældende 
mod  P\jrnyolse  af  Nationalitets-Andragendet.  Dog  kan  jeg 
ikke  undhide  her  endnu  at  anføre  en  enkelt  Ytring  afFor- 
liandhngen  om  Toldgrænse-Sagen:  „Det  er  vistnok  sandt 
(hedder  det  i  St.-T.  8.  724),  at  der  kun  er  hengaaet  to  Aar, 

siden  Stænderne  indstillede  til  Kongen,  at  et  Lovudkast 
angaaende  dette  Anliggende  maatte  blive  forelagt;  og  hvis 
Ideen  derom  først  dengang  var  opstaaet,  og  hvis  den  kun 
havde  sin  Støtte  i  Erkj endelsen  af  Toldgrænsens  Unatur- 
lighed og  Skadelighed  hos  en  vis  Del  af  Folket,  vil  jeg 
ogsaa  sige,  at  man,  i  Betænkning  af  de  mange  Hindringer, 
der  stille  sig  i  Vejen  for  Ideens  Eealisation,  vel  kunde 
give  endnu  nogle  Aars  Taalmodighed,  Men,  da  det  er  min 
inderlige  Overbevisning,  at  en  god  Toldforvaltning  her  i 
Landet  ej  kan  have  undladt,  alt  i  rum  Tid  at  have  havt 
Blikket  henvendt  paa  dette  Punkt,  og  at  de  ej  kunne  an- 
ses deres  Kald  voxne,  som  staa  i  Spidsen  for  Forvaltningen, 
naar  de  ikke  alt  længe  havde  tænkt  paa  og  forberedt  dette 
vigtige  Skridt,  saa  kan  jeg  ej  nægte,  at  jeg  fuldkommen 
deler  den  Beklagelse,  som  her  er  udtalt  over,  at  det  Ud- 
kast, som  man  i  1844  petitionerede  om.  ikke  er  forelagt  i 
1846;  og  hvor  gjerne  jeg  end  erkjender.  at  der  maaske  er 
Ingen,  som  mere  end  Kongen  ønsker  de  omhandlede  For- 
hold ordnede,  saa  kan  jeg  dog  ikke  andet,  end  at  jeg  i 
den  Kjendsgjerning,  at  de  ikke  ere  ordnede,  maa  se  en 
Bevæggrund  for  Stænderne  til  atter  lydehg  at  udtale 
deres  Ønske  for  Kongen,  for  at  give  Sagen  en  Impuls,  vel 
ikke  for  Hans  Majestæts  Vedkommende,  men  dog  for  Hans 
Majestæts  Toldforvaltning,  hvorved  denne  kunde  bevæges 
til  af  yderste  Kræfter,  og  uden  Hensyn  til  de  Hindringer, 
som  stille  sig  i  Vejen,  at  arbejde  hen  til  Maalet"  o.  s.  v. 
Enhver  vil  kunne  overtyde  sig  om,  hvor  fuldkommen  det, 
som  her  er  sagt  til  Anbefaling  for  et  fornyet  Andragende 
i  Toldgrænsesagen,  passer  i  alle  Enkeltheder  paa  Natio- 
nalitetssagen ;  og  de  anførte  Ord  ere  saameget  interessan- 
tere,   som    de    ere  talte   af  den  Deputerede  (Prof.  David), 

som  Ibr  Nationalitets-Andragendets  Vedkommende  fandt  i 
det  kongelige  Svar  „en  Kongevilje,  eller  snarere  et  Konge- 
ønske eller  en  Kongebøn."  der  skulde  gjøre  Forsamlingen 
det  til  Pligt  at  lade  en  Fornyelse  af  dette  Andragende 
falde. 

Det  kan  efter  det  Anførte  næppe  omtvivles,  at  jo 
Stænderforsamlingen.  —  saafremt  Nationalitets-Sagen,  led- 
saget af  Komité-Betænkningen,  atter  var  kommen  til  For- 
handling. —  vilde,  allerede  ved  Konsekvensens  Magt,  være 
med  stor  Majoritet  bragt  til  det  samme  Resultat  som  ved 
Toldgrænse-Sagen,  Det  Modsatte  vilde  nemlig  have  været 
en  Undtagelse  fra  den  almindelige  Praxis,  der, 
som  vist,  ikke  vilde  have  havt  sin  Begrundelse  i  de  paa- 
beraabte  Ord  i  den  kongelige  Bekjendtgjørelse,  men  i  en 
for  dette  Tilfælde  ganske  særegen  Anvendelse  af  Ordene. 
En  saadan  Anvendelse  vilde  atter  have  vist  tilbage  til  en 
for  dette  Tilfælde  sséregen,  bestemmende  Grund,  og  her 
maatte  Valget  synes  kun  at  kunne  tænkes  imellem  en  af 
tvende.  Den  ene  Grund  kunde  være  den:  at  der  ikke 
tillagdes  den  omhandlede  Sag  en  saadan  Vigtighed,  et 
saadant  Krav  paa  Stændernes  Virksomhed,  at  der  antoges 
at  være  den  Grund  til  fornyet  Andragende,  som  i  andre 
Tilfælde,  angaaende  vigtige  materielle  Interesser;  den  an- 
den Grund  kunde  være  den:  at  der  ved  denne  Sag  ikke 
kunde  antages  saadanne  Vanskeligheder  at  overvinde, 
at  det  af  Hensyn  til  dem  skulde  agtes  fornødent,  saaledes 
som  ved  de  andre,  ovenfor  anførte  Anliggender,  at  foretage 
noget  yderligere  Skridt.  Men  hvad  angaar  den  første 
supponerede  Grund,  maa  det  være  tilstrækkeligt  at  henvise 
til  Stændertidenden,  til  de  Erklæringer  i  samme,  i  hvilke 
Opponenter  og  Proponenter  have   mødtes,    om    den    varme 

Sympati  for  Sprogets  Ret  og  Ære.  den  fulde  Erkjendelse 
af  Sagens  nationale  Betydning.  Den  anden  Grund  vilde 
have  sin  kun  altfor  fuldstændige  Gjendrivelse  i  Historien, 
som  fra  Aaret  1810  indtil  nu  frembyder  en  Række  af  Re- 
gerings-Bestræbelser til  Gunst  for  den  danske  Nationalitet 
i  Slesvig,  der  mere  eller  mindre  alle  ere  strandede  paa 
de  Vanskeligheder,  som  dels  Foranstaltningernes  egen 
Utilstrækkelighed  dels  de  administrative  Forliold  have 
lagt  i  Vejen. 

Der  er  etHovedspørgsmaal,  som  forekommer  mig 
at  paatrænge  sig  Enhver  ved  at  gjennemgaa  den  mistrø- 
stende Historie  af  disse  Forsøg  paa  at  komme  Danskheden, 
i  dens  Sammenstød  med  det  Tyske,  til  Hjælp.  Det  er 
dette:  om  Regeringen  har  den  Overbevisning,  at  den  dan- 
ske Nationalitet  i  Slesvig  bør,  og  at  den  kan  opretholdes, 
d.  V.  s.  om  Regeringen  erkjender,  at  Danskheden  har 
historisk  Hjem  og  historisk  Ret  i  Slesvig,  og  følgelig  er 
berettiget  til  de  Subsistensmidier,  som  allevegne  ere  uund- 
værlige, for  at  en  Nationalitet  kan  bestaa  med  Kraft  og 
med  Ære  ved  Siden  af  andre,  o  g  o  m  Regeringen  har  den 
Tro,  at  den  danske  Nationalitet,  baade  i  og  for  sig  og  i 
sin  Tiislutten  til  den  skandinaviske,  af  hvilken  den  er  et 
Led,  saaledes  har  Betingelserne  i  sig  til  en  sund  og  stærk 
Tilværelse,  at  den  Intet  har  at  frygte  af  Grænseberøringer 
med  fremmed  Nationalitet,  kun  at  den  ikke  er  berøvet  det 
fornødne  Vaaben  og  Værge,  saa  at  den  hidtil  vitterlig 
gradvise  Tilbagevigen  af  Dansk  for  Tysk  i  Slesvig  har  sin 
Hovedgrund  i  den  fuldkomne  Mangel  paa  aandelige  og 
statsborgerlige  Betryggelsesmidler,  —  eller  om  det  mu- 
lig antages,  at  det  Danske  skal  paa  sine  gamle  slesvigske 
Enemærker  være   at  betragte   som    historisk  hjemfaldet  til 

I '  ndergang,  som  Følge  af  Forhold,  det  vilde  være  forgjævea 
at  modsætte  sig.  Den  Maade,  hvorpaa  man  besvarer  sig 
selv  dette  Spørgsmaal.  kan  ikke  andet  end  blive  bestem- 
mende for  den  hele  Betragtning  og  Behandling  af  de  na- 
tionale Forhold  i  Slesvig,  —  og  navnhg  maa  den  blive  det 
for  en  Regering,  der  ikke  kan  antages  at  gaa  frem,  ved 
en  Sag  som  denne,  uden  efter  fast  Plan,  grundet  i  et  vir- 
keligt System.  I  første  Tilfælde  nemlig,  hvor  ikke  alene 
Retmæssigheden  er  erkjendt.  men  ogsaa  baade  Mulighed 
og  Vigtighed  af  det  Danskes  Opretholdelse  paa  dets  gamle 
Enemærker,  vilde  Regeringen  ikke  kunne  miskjende  og  ikke 
ville  unddrage  sig  den  Forpligtelse  med  Konsekvens  at 
træffe  og  gjennemføre  de  Foranstaltninger,  ved  hvilke  det 
først  er  muhgt,  at  den  danske  Nationalitet  kan  i  Slesvig 
hæve  sig  til  samme  Trin  som  i  de  øvrige  Dele  af  Riget, 
at  den  kan  træde  op  som  jevnbyrdig  ved  Siden  af  den 
tyske;  en  dansk  Regjering  vil  ikke  kunne  miskjende,  at 
de  danske  Undersaatter  over  det  hele  Land  ere  beret- 
tigede til  at  vente,  at  en  betydelig  Del  af  det  danske  Folk. 
bestemt  og  i  alle  Henseender  kaldet  og  egnet  til  at  tage 
Del  i  en  frodig  Opblomstren  af  dansk  Folkeliv  og  dansk 
Kulturliv,  ikke  fremdeles  skal  staa  udelukket  fra  højere 
fædrelandsk  Intelligens,  og  dermed  være  givet  til  Pris  for 
en  fremmed,  rastløs  fremstræbende  Nationalitet.  Skulde 
derimod  den  anden  Anskuelse  ligge  til  Grund,  da  vilde 
det  være  i  sin  Orden,  at  der  vel  foretoges  et  og  andet 
Skridt,  der  kunde  tjene  til  at  forsone  den  danske  Natio- 
nalfølelse, hvor  den  fandt  sig  saaret  ved  den  ydmygende 
Rolle,  der  var  tillagt  det  Danske  ligeoverfor  en  overmodig 
Nabo,  tjene  til  at  vise,  at  Regeringen  sympatiserede  med 
den  nationale  Følelse,  —  men  heller  intet  Videre  foretoges. 

intet  Afgjørende  og  Gjennemgribende,  intet  af  det,  der 
maatte  ske,  og  snart  maatte  ske,  om  end  forbundet  med 
Overvindelse  af  Vanskeligheder,  med  Anstrængelser  og  Op- 
ofrelser, naar  en  værdig  og  betrygget  Tilværelse  af  den 
danske  Nationalitet  paa  de  anfægtede  Enemærker  virkelig 
skulde  opnaas.  Jeg  vil  ikke  af  den  Maade,  hvorpaa  det 
nationale  Hovedanliggende  hidtil  er  blevet  varetaget  fra 
Regeringens  Side,  forsøge  nogen  Slutning  om,  hvilken  af 
de  tvende  foranførte,  væsentlig  forskjellige  Anskuelser,  der 
maatte  synes  at  have  været  den  ledende  og  bestemmende. 
Ikkun  saa  Meget  kan  vel  siges:  at  Tilbagevigen  for  Van- 
skeligheder. Unddragen  af  Opofrelser,  Nøjen  med  brud- 
stykkeagtige Foranstaltninger,  med  Forholdsregler,  der 
kunne  synes  at  afhjælpe  en  eUer  anden  enkeltstaaende 
Ulempe,  men  uden  Frugt  for  det  Hele,  —  ikke  endnu 
tyder  paa  en  levende  Erkj endelse  af,  at  det  danske  Sles- 
vig, ligesom  ethvert  andet  dansk  Land,  bør  være  Hjem- 
stavn for  dansk  Udvikling  og  dansk  Nationalliv,  eller  paa 
en  virkelig  Tro  derpaa,  at  det  Danske  dér,  som  overalt 
hvor  det  er  Folkets  Sprog,  har  Kraft  i  sig  til  Liv  og  til 
Selvforsvar,  naar  blot  det  danske  Folk  i  Slesvig  faar  samme 
Andel  i  de  aandelige  Goder,  som  det  tyske  Folk  i 
Slesvig. 

Der  synes  Grund  til  at  haabe,  at  Forholdenes  Magt 
efter  den  Vending,  de  senest  have  taget,  vil  medføre  noget 
gunstigere  Vilkaar  for  den  danske  Nationahtet  i  Slesvig. 
Der  synes  fra  forskjellige  Sider  at  være  givet  grangiveligt 
historisk  Syn  for  Sagen,  hvor  væsentligt,  dybtliggende  og 
stærktvirkende  et  Moment  der  er  indeholdt  i  national  En- 
hed og  national  Forskjelhghed  til  at  lette  eller  at  vanske- 
liggjøre    politiske    Kombinationer,    og    det    synes    saaledes 

omsider  at  turde  vente  almindelig  Anerkj endelse,  indtil 
hvilken  Grad  den  nationale  og  den  politiske  Interesse  her 
forene  sig.  lor  at  gjøre  det  danske  Elements  Ret  og  Be- 
tydning gjseldende.  „Saafremt  Regeringen  med  lige  Energi 
\ilde  beskjærnie  den  danske  og  den  tydske  Nationalitet,  og 
til  den  Ende  ved  hensigtsmæssige  Foranstaltninger  sørge 
tor,  at  Danskheden  ikke  finder  sin  stærkeste  Modstand  dér, 
hvor  den  skulde  finde  sit  naturlige  Forsvar  og  Værge,  vilde 
det  uden  Tvivl  snart  vise  sig,  hvor  stærk  en  Bundsforvandt  for 
den  bestaaende  Statsforbindelse  der  haves  i  den  hele  dansk- 
slesvigske Befolkning."  Dette  er  Komitébetænkningens  Ord. 
Dette  Punkt  maatte  her  endnu  berøres,  fordi  det  fører 
til  Vurdering  af  en  anden  Betænkelighed,  som  under 
Stænderforhandlingerne  ligeledes  er  bleven  gjort  gjældende, 
først  af  den  kongelige  Kommissarius  og  derefter  af  fiere 
Deputerede:  at  man,  ved  at  henvende  sig  til  Hans  Maje- 
stæt Kongen  angaaénde  Nationalitetens  Beskjærmelse,  vilde 
„vanskeliggjøre  Regeringens  StiUing",  —  en  Ytring,  der 
taber  sig  i  en  vis  hemmehghedsfuld  Dunkelhed,  og  just 
derved  er  vel  skikket  til  at  virke  paa  et  beskedent  Publi- 
kum; thi  hvo  kan  siges  at  kjende  denne  Stilling?  Og  paa 
den  anden  Side,  hvo  kan  miskjende  dens  Vanskehghed?  Og 
hvo  vilde  ikke  frygte  for,  ved  ubeføjet  Indtrængen  mulig 
at  skade,  hvor  man  helst  ønskede  at  gavne?  Men  saameget 
er  dog  i  alle  Tilfælde  vist,  at  det  er  de  politiske 
Spørgsmaal  og  deres  Forvikling,  hvori  Grunden  maa  søges 
til  det  Vanskelige  i  Regeringens  Stilling;  men  med  Arve- 
følge-Kvæstionen  og  andre  politiske  Problemer  maa  det 
nationale  Anliggende  ikke  sammenblandes.  Politiske 
Rettigheder  kunne  opstaa  og  omskiftes  og  forgaa  ved  Trak- 
tater   og    Konventioner;    men    nationale    Rettigheder   have 

deres  Rod  i  naturlige  Forhold,  og  det.  hvorpaa  det  natio- 
nale Liv  har  Krav  med  Hensyn  til  Sprog  og  folkelige  In- 
stitutioner, vil  derfor  finde  Anerkj  endelse  og  blive  respek- 
teret, under  de  forskjelligste  politiske  Forhold,  af  enhver 
Regering,  som  ikke  vil  forsynde  sig  imod  Naturens  Lov  og 
Ret.  Den  paaberaabte  „Vanskeliggjøren  af  Regeringens 
Stilling"  er  bleven  nærmere  forklaret  derhen :  „at  man.  ved 
at  anholde  om  Foranstaltninger  til  Danskhedens  Beskyt- 
telse i  Slesvig,  vilde  yderligere  forøge  Misstemningen  og 
Spændingen  i  Hertugdømmerne."  Hvor  velbekjendt  lyder 
ikke  dette  atter  og  atter  gjentagne  Ord!  Men  skulde  man 
da,  skulde  det  danske  Folks  Repræsentanter  da  ville  og 
ønske,  at  den  nationale  Interesse  blev  bragt  som  Offer  for 
den  politiske,  at  Danskheden,  i  dets  Sammenstød  med  det 
Tyske,  skulde  gives  til  Pris  for  dette  ved  fortsat  Passivi- 
tet fra  dansk  Side  i  det  mest  kritiske  Tidspunkt,  for  der- 
ved om  muligt  at  stille  de  irriterede  Gemytter  tilfreds? 
Dette  kan  dog  ikke  være  Meningen;  men  hvad  bliver  da 
Meningen?  Thi,  naar  det  er  et  alvorligt  Ønske  og  et  til- 
lidsfuldt Haab,  at  Regeringen  ikke  længere  vil  udsætte 
med  Alvor  og  Kraft  at  antage  sig  vor  Nationalitet  lige- 
overfor den  tyske,  at  den  vil  vide  at  indtage  og  haand- 
hæve  den  Stilling  overfor  Danskhedens  mange  Modstandere, 
som  hertil  er  nødvendig,  da  vil  unægteUg  denne  Stilhng 
kun  kunne  lettes  ved  fornyede,  indstændige  og  tillidsfulde 
Andragender  fra  Stændernes  Side.  Hvad  disse  ville  kunne 
bidrage  til  at  „vanskeliggjøre",  er  ikke  Regeringens,  men 
Modstandernes  Stilling  —  den  Modstand  nemlig,  der  i  saa 
mange  Tider  har  gjort  det  vanskeligt  for  den  danske 
Konge  at  udrette,  hvad  han  har  villet  udrette:  paa  den 
ene  Side  den  apatiske  Ligegyldighed,  paa  den  anden   Side 

den  bureaukratiske  Selvraadighed,  som  det  skyldes,  at  der 
ved  de  hidtil  trufne  Foranstaltninger  er  tilvejebragt  lidet 
Mere  end  et  Skin  istedetfor  en  Virkelighed.  „Det  tør  der- 
hos haabes".  —  hedder  det  i  Komitéens  Betænkning.  — 
,,at  ville  blive  mere  og  mere  erkjendt  af  alle  besindige 
Mænd.  ogsaa  blandt  de  tyske  Slesvigere,  at  Fordringerne 
fra  dansk  Side  kun  gaa  ud  paa,  at  der  maa  ydes  det  dan- 
ske Sprog  og  den  danske  Nationalitet  simpel  Ret  og  Ret- 
færdighed indenfor  sammes  nuværende  Enemærker,  og  at 
det  ingenlunde  er  Hensigten  at  træde  den  tyske  Natio- 
nalitetssags  hge  Berettigelse  paa  nogen  Maade  for  nær ;  og 
hvad  de  heftige  Partimænd  angaar,  da  vilde  det  uden 
Tvivl  være  en  Daarlighed  og  Miskj endelse  af  al  hidtilvæ- 
rende Erfaring,  om  Nogen  vilde  antage,  at  man,  ved  at 
vise  fortsat  Eftergivenhed,  vil  udrette  Andet,  end  at  forøge 
Partiets  Dristighed  og  Fordringsfuldhed,  og  derhos  tillige 
svække  Modet  og  Kraften  hos  den  danske  og  dansksindede 
Befolkning." 

Jo  mere  jeg  føler  mig  gjennemtrængt  af  Sandheden  i 
denne  Betragtning,  desto  mindre  kan  jeg  give  Tvivlen 
Rum.  at  Andragendet  om  et  tilstrækkeligt  Forsvar  for  vort 
nationale  Grændseskjel,  —  der  allerede  er  blevet  flyttet 
kun  altfor  højt  imod  Nord  og  vil  blive  flyttet  end  højere, 
dersom  den  danske  Befolkning  endnu  længere  skal  gaa  hen 
uden  Midler  til  at  udføre  sin  nationale  Værnepligt,  —  ikke 
ved  fornyet  Behandling  skulde  have  erholdt  et  for  Stæn- 
derne værdigt  og  for  Sagen  gavnligt  Udfald.  Naar  man 
ser  hen  dels  til  den  uventet  stærke  Modstand,  Sagen  mødte 
fra  den  kongelige  Kommissarius's  Side,  dels  til  den  sær- 
egne —  om  jeg  saa  maa  sige:  gemytlige  —  Beskaffenhed 
af   de  Betænkehgheds-Hensyn,    som    fra    flere  Sider    bleve 

gjorte  gjældende.  bliver  det,  synesmig,  ikke  vanskeligt  at  for- 
klare, at  det  kun  var  en  Overvægt  af  nogle  faa  Stemmer,  der 
hindrede  Sagens  Tilbagevisning.  Men  det  vilde  ved  fortsat 
Overvejelse  og  gjentagen  Drøftelse  ikke  være  blevet  mis- 
kjendt,  at  der  ikke  gives  noget  Enemærke,  hvor  Stænderne 
med  større  Sandhed  optræde  som  Folkets  Repræsentanter, 
og  hvor  de  mere  bevæge  sig,  —  selv  imellem  allehaande 
fint  tilspidsede  formalistiske  Indsigelser  —  med  den  Sik- 
kerhed og  Frihed,  som  Bevidsthed  om  naturlig  og  umis- 
kj endelig  Berettigelse  giver,  end  det  nationale;  og  det 
vilde  uden  Tvivl  ogsaa  være  blevet  erkjendt.  at  et  Tids- 
punkt, der  paa  den  ene  Side  endnu  ikke  har  noget  Resul- 
tat at  fremvise  af  Stændernes  tidligere  Forestillinger,  og 
paa  den  anden  Side  synes  at  skulle  blive  et  Vendepunkt 
med  Hensyn  til  Forhold,  der  saalænge  have  været  Grjen- 
stand  for  fædrelandsksindede  Borgeres  Bekymring,  ikke  kan 
være  Tiden  for  Folkets  Repræsentanter  til  at  tie  og  hvile, 
men  til  at  tale  og  handle  paa  den  fortrykte  og  farestedte 
Nationalitets  Vegne.  I  praktisk  Henseende  turde  vel  Af- 
brydelsen af  den  begyndte  Forhandling  i  Roskilde  være  af 
ringere  Betydenhed.  da  den  viborgske  Stænderforsamling 
er  nær  forestaaende.  til  hvilket  det  nationale  Anliggende 
kan  overgives  med  fuld  Fortrøstning;  men  der  vil  ligefuldt 
være  Anledning  til  at  beklage,  at  Østift-Stændernes  andet 
Sexennium  har  skullet  gaa  til  Ende  i  et  kritisk,  varselsfuldt 
Øjeblik,  uden  at  Stemningen  med  Hensyn  til  Nationalitets- 
Sagen  har  kunnet  komme  til  endelig  Udtalelse. 

Selv  har  jeg  som  Medlem  af  Stænderforsamhngen 
fulgt  en  Opfordring,  jeg  ikke  har  kunnet  vise  tilbage,  ved 
her  i  et  „Dansk  Folkeblad"  at  udtale,  hvad  der  i  en 
dansk  Folkerepræsentation  ikke   kunde   blive   Lejlighed  til 

at  faa  udtalt.  —  Ord,  som  af  ikke  Faa  maaské  ville  lin- 
des overtiødige.  —  thi  hvad  skulde  synes  mere  ufornødent, 
end  at  opfordre  til  nationalt  Selvforsvar?  —  og  som  Ingen 
mere  end  jeg  selv  ønskede  at  kunne  betragte  som  overflø- 
dige. Men  jeg  tilstaar,  at  i  vort  Fædrelands  Historie  Intet 
synes  mig  mere  nedslaaende  end  den  Taalighed,  hvormed 
Modersraaalets  og  Nationalitetens  Forurettelse  og  Fortryk- 
kelse  af  fremmed  Overmod  er  lange  Tider  igjennem  ble- 
ven taalt  baade  midt  i  Landets  Skjød  og  ved  de  truede 
Grænser.  Pohtisk  Betrængelse  og  Undertrykkelse  kan 
være  utilregnelig,  og  et  mindre  Folk  kan  staa  frit  og  hæ- 
derligt selv  under  en  overlegen  Fjendes  Aag.  Men  naar 
en  Nation  midt  i  Fredens  Tider  er  taalmodigt  Vidne  til, 
at  dens  naturlige  Arv  og  Eje  krænkes,  forringes  og  for- 
kvakles, da  trænger  et  lønhgt  Spørgsmaal  sig  uvilkaarlig 
frem:  om  en  saadan  Nations  Tilværelse  skyldes  gunstige 
Kombinationer  af  ydre  Forhold  eller  den  skyldes  egen 
indre  Kraft  ;  thi  hvor  der  i  onde  Tider  skal  kunne  gjøres 
Regning  paa  Styrke  til  at  lide  og  bære,  at  opofre  og  værge 
for  Fædrelandet,  dér  synes  nødvendig  ogsaa  i  gode  Tider 
at  maatte  være  Agtelse  for  eget  Væsen,  Tillid  til  egen 
Kraft,  Haandhæven  af  egen  Ret.  Dette  Spørgsmaal  er  saa 
alvorsfuldt,  og  i  et  Tidspunkt  navnlig  som  det  nærværende, 
da  de  større  Nationaliteter  rejse  sig  i  Bevidstheden  af 
deres  overlegne  Magt,  da  den  germanske  Nationalitet,  stolt 
og  erobresyg,  synes  at  drive  sine  Kræfter  ud  i  de  nordlig- 
ste Yderpunkter  af  sine  vide  Enemærker,  for  at  skyde  sig 
højere  og  højere  op  i  den  danske  Halvø,  —  hører  der,  saa 
forekommer  det  mig.  en  ualmindelig  Grad  af  Sorgløshed 
eller  af  egoistisk  Begrænsen  til  egen  snæver  Kreds  til,  for 
at  kunne  vise   dette    Spørgsmaal   tilbage.      Saameget    staar 

klart  for  mig,  at,  dersom  Fremtiden  —  om  mere  eller  min- 
dre fjærn,  gjør  Intet  til  Sagen  —  ikke  skal  i  Egnene  ved 
Skodborg  Aa  føre  den  Danske  det  samme  Svar  imøde,  som 
nu  møder  ham  i  Angeln:  „Stinst  wåren  wi  Dånen,  aber  nu 
siind  wi  Diitsclie  worden"  — ,  da  gjælder  det  nu  at  samle 
Alvor  og  Kraft  til  Grænselinjens  Forsvar.  Skulde  For- 
svarets Tid  fremdeles  gaa  unyttig  hen  under  matte  For- 
beredelsesanstalter,  da  bør  den  Enkelte,  som  selv  har 
havt  Lejlighed  og  et  nærmere  Kald  til  at  tale  og  handle, 
ikke  fortænkes  i,  at  han  søger  for  sit  Vedkommende  at 
frigjøre  sig  for  Del  i  det  Ansvar,  for  hvilket  Historien 
næppe  vil  fritage  den  nuværende  Slægt. 

Oet  holstenske  Ridderskab  og  det  danske  Folk.  ^) 

Juni    1854. 


„Min  Stemning  overfor  den  despotiske  Ministermagt  (det 
Ørstedske  Ministerium)  gav  jeg  Udtryk  ...  i  to  større  Artik- 
ler, som  udkom  i  H.  Hage's  „politiske  Blade":  „Ministeriet 
og  den  offentlige  Moral"  og:  „Det  holstenske  Ridder- 
skab og  det  danske  Folk",  nærmest  med  Hensyn  til  C. 
Moltke's  og  Reventlow-Criminirs  Forfatningslove  for  Slesvig  og 
Holsten,  begge  støbte  i  den  selvsamme  Form,  begge  bex'egnede 
paa  at  tilvejebringe  et  lige  kompakt  slesvig-holstensk  Flertal  i 
den  slesvigske  og  den  holstenske  Stændersal".  („Optegnelser". 
S.  425—426). 


For  alle  Danske,  der  ikke  ere  i  Stand  til  at  skyde  de 
offentlige  Interesser  tilbage  for  de  private  eller  at  drukne 
alvorlige  Tanker  i  Letsindighedens  Hav,  er  den  nærværende 
Tid  mørk  og  skummel,  som  ingen  tidligere  Tid  har  været 
08,  selv  ikke  den,  da  Danmark  stod  rustet  til  Kamp  paa 
Liv  og  Død.  Det  var  dengang  en  aaben  Fjende,  der 
kunde  mødes  paa  aaben  Mark.  Nu  løftes  ikke  Sværd  eller 
Skjold.  Og  dog  føle  vi  os  omsnoede  af  en  Magt,  der 
knuger  og  sammensnører;  vi  fornemme  det,  at  der  i  Kro- 
gene oplægges  Raad  imod  Frihed  og  Danskhed,  men  vi 
kunne  ikke  beregne  dens  skjulte  Kræfter;    vi   kjende   ikke 


')    H.  Hage:  „Politiske  Blade." 

dens  Snigveje,  vide  ikke,  hvor  og  hvorledes  vi  skulle  gaa 
den  imøde.  Derfor  er  Stemningen  hos  oprigtige  danske 
Mænd  tung  og  trykkende,  mistroisk  og  mistrøstig.  Det  er, 
som  om  en  Taage,  tæt  og  klam  og  isnende  kold,  hvilede 
over  Landet. 

Men  naar  og  hvorved  er  da  den  Forandring  ind- 
traadt,  „naar  er  Solglimtet  fra  Seirsdagene  i  1849  og  50 
blevet  fortrængt  af  Slud  og  Taage?"  Kan  der  angives  et 
bestemt  Tidspunkt,  hvorfra  det  er,  som  om  en  dæmo- 
nisk Magt  har  trængt  sig  ind  i  vor  Midte? 

Vi  ville  spørge  vore  Landsmænd:  var  det  ikke  alt 
anderledes  før  den  2  8de  Januar  18  52?  Og  spørges 
der  videre:  hvad  var  da  gaaet  forud  for  den  kgl.  Kund- 
gjørelse,  som  bærer  det  Datum,  da  er  Svaret:  der  var 
gaaet  en  Minister-Forandring  forud.  Ved  den  kom  Sles- 
vig ligesaavelsom  Holsten  under  en  holstensk  Greves^) 
Bestyrelse,  —  den  samme  Mand,  for  hvis  slesvig-hol- 
stenske  Sindelag  Grev  Reventlow-Preetz  i  sin  Tid  erklæ- 
rede, uagtet  de  hørte  til  modsatte  Lejre,  at  han  indestod 
som  for  sit  eget;  ved  den  erholdt  det  holstenske 
Ridderskab  sit  dobbelte  Organ  i  Kongens  Raad;  og 
siden  den  Tid  kan  det  ikke  skjønnes  andet,  end  at  det  er 
den  ridderskabelige  Politik,  der  er  bleven  den 
gjældende  i  Regeringen. 

Det  er  dette  historiske  Moment,  vi  ville  bede  danske 
Mænd  holde  ret  fast.  Thi  er  der  nogen  Lære,  Danmarks 
Historie  prædiker  paa  hvert  af  sine  Blade,  saa  er  det  den : 
at  det  er  fra  det  Tyske,  at  Faren  truer,  imod  det 
Tyske,    at    Selvforsvaret    maa    føres.      Men   det  er   atter 


»)  Grev  C.  Moltke. 

holstensk  Overmod.  holstensk  Overmagt  og; 
Overgreb,  hvorigjennem  de  tyske  Angrel)  ere  blevne 
lurte ;  det  er  imod  dette  Overmod  og  denne  Overmagt,  det 
gja-lder  om  at  værge  os. 


Det  er  en  gammel,  gammel  Strid.  Danmark  har 
maattet  føre  som  Nødværgekamp  imod  de  holstenske 
Overgreb. 

Den  første  Akt  var  Nødværge  imod  den  hol  sten  ske, 
lybekske  Kjøbmandsmagt.  Hele  tre  Aarhundreder 
igjennem.  fra  Midten  af  det  trettende  til  Midten  af  det 
sextende  Aarhiindrede,  udøvede  det  store  Handelslav,  der 
er  navnkundigt  som  Hanseforbundet,  med  Lybek  i  Spidsen 
et  Tyranni  over  Regering  og  Folk  i  Danmark  og  de  øv- 
rige nordiske  Riger,  som  grænser  til  det  Fabelagtige. 
En  Række  af  indvortes  Stridigheder  og  Svækkelser  og 
deraf  opstaaede  Forlegenheder  blev  benyttet  af  tyske 
Handelsmænd  med  Ulvens  Graadighed  og  Rævens  Snedig- 
hed til  at  tilvende  sig  Privilegier,  hvorved  de  udsugede 
Marv  og  Blod  af  de  nordiske  Lande.  Tilvands  og  tillands 
vidste  de  at  kile  sig  ind  og  suge  sig  fast.  Eneretten  til  at 
opkjøl)"  Landets  Frembringelser,  til  at  udføre  dem  og  atter 
afgiftsfrit  indføre  fremmede  Varer  kom  i  deres  Hænder; 
Fiskerieme  i  Sunde  og  Farvande  bemægtigede  de  sig,  saa  at 
Vandene  lileve  lukkede  for  Landets  egne  Børn;  Øerne 
oversvømmedes  af  tyske  Bissekræmmere;  Kjøbstæder  og 
Ladei)ladser  overfyldtes  med  Kolonier  af  tyske,  privihgerede 
Kræmmere  oi:  Haandværkcre,  der  kvalte  ethvert  Opsving 
af  Driftighed  og  Velst,".nd    hos    den    indenlandske   Borger- 

stand.  I  mange  af  Danmarks  Kjøbstæder  vidste  de  end- 
ogsaa  at  bringe  Øvrigbedsmagten  i  Tyskens  Hænder,  og 
de  spillede  da  saaledes  Mester,  at  det  ofte  kom  til  Vold 
og  Mord.  Kongen  af  Danmark  selv  blev  af  det  tyske 
Kræmmer-Overmod  behandlet  som  beskikket  Portner  ved 
Øresund;  efter  den  Instrux,  der  gaves  fra  Lybek.  maatte 
han  aabne  og  lukke  Østersøen  for  andre  fremmede  Handels- 
skibe. Det  var  den  første  Frugt  af  Tyskernes 
Raaden  i  Danmark:  Udsugelse  Aarhundreder 
igjennem  af  dansk  Borger-  og  Bondestand.  Dan- 
marks kraftfuldeste  Konger.  Valdemar  Atterdag  og  Kri- 
stian den  Anden  søgte  at  sprænge  Slangeknuderne .  men 
de  vare  knyttede  for  fast;  de  holdt,  indtil  den  tyske 
Handelsmagt,  som  Følge  af  forandrede  Tidsforhold,  gik 
over  i  andre  Hænder. 


II. 

Den  anden  Akt  var  Nødværge  imod  den  hoisten- 
gottorpske  Hertugmagt  i  Slesvig. 

Det  er  ikke  let  at  paavise  i  Historien  en  Statsfejl, 
der  har  hævnet  sig  bitrere  og  blodigere  end  den,  de  danske 
Konger  begik  fra  Valdemar  den  Andens  Tid  ved  at 
adskille  Slesvigs  Forvaltning  fra  Danmarks,  give  det  hen 
under  særegen  fyrstelig  Bestyrelse.  Uden  dette  Misgreb 
vilde  Danmarks  hele  senere  Historie  være  bleven  en  anden. 
Et  dansk  Danmark  vilde  da,  udelt  og  stærkt  imod  Over- 
greb sydfra,  have  bestaaet  indtil  Ejderen.  Men  det  er 
denne  Deling  og  Adskillelse,  der  har  skabt  Tanken  om 
Slesvigs  Selvstændighed,  —  den,  der  har  løsnet  Slesvig  fra 
Danmark   og  draget  det  henimod  Holsten;  —  det  er  den, 


46 

(ler  gjorde  Grev  Gert  for  en  Stund  til  Jyllands  Tyran,  — 
den,  der  oprejste  en  ijendtlig  Trone  midt  i  Kongens 
Lande,  —  den,  der  bar  aabnet  de  bolstenske  Grever  og 
gjeniicm  dem  Tysklands  Magter  Vej  til  at  blande  sig  ind 
i  Danmarks  Anliggender.  Vistnok  bar  der  været  Lejhg- 
heder.  da  denne  Statsfejl  kunde  være  afbjulpen ;  men  det 
bebøver  ikke  at  siges,  bvem  det  bar  været,  der  til  saadanne 
Tider  bar  afværget  G jenforeningen  af  Slesvig  med  Danmark. 
De  forskjellige  Fyrstelinjer  i  Slesvigs  Land  ynglede 
paa  det  frodigste,  og  i  samme  Forbold  blev  Landet  skaaret 
sønder  og  udstykket  i  større  og  mindre  Parter.  I  dette 
brogede  Virvar  knejsede  dog  Hertugerne  af  det  bol- 
sten-gottorpske Hus  over  de  andre.  Danmarks 
baardeste  Kvide  i  Krigen  med  Karl  Gustav  benyttede  de 
—  istedetfor  at  staa  Landsberren  bi  efter  Lenspligt  —  til 
for  en  Tid  at  tilvinde  sig  souveræn  Højbed  over  deres 
Land.  Gottorp-Slot,  —  ved  Foden  af  Dannevirke,  be- 
regnet paa  at  være  Støttepunktet  i  Forsvarskampen  imod 
„de  Sakser.  Slaver,  Vender",  —  blev  Reden  for  Udklæk- 
kelse  af  troløse  Raad  og  forræderske  Anslag  imod  Konge 
og  Land.  Ikke  alene  blev  det  bertugebge  Slesvig  ved 
tysk  Skoleunderviisning,  tysk  Prædiken,  tysk  Rettergang 
planmæssigt  gjort  fremmed  for  Moderlandet;  men  Fæst- 
ninger bleve  opførte,  bvor  ved  opkoramende  Krig  Besæt- 
ninger af  Danmarks  Fjender  bleve  optagne;  Forbund  bleve 
sluttede  med  dem,  der  rakte  Haanden  ud  efter  Danmarks 
Trone,  og,  saa  ofte  som  fjendtlige  Hære  truede  Danmark, 
kunde  de  stole  paa  at  finde  Forræder-Hjælp  inden  Landets 
egen  Grænse.  Det  er  dette  Optrin  af  Skjændsel  og  Jam- 
mer, der  atter  og  atter  bar  gjentaget  sig  i  Kristian  den 
4des  Krig  med  Tilly  og  Wallenstein,  i  Frederik  den  3dies 

Krig  med  Karl  Gustav,  i  Frederik  den  4des  Krig  med 
Karl  den  12te.  I  den  sidstnævnte  Krig  gjorde  det  aabenlyse 
Forræderi  omsider  Ende  paa  Langmodigheden,  og  Gjen- 
gjældelsens  Time  var  kommen.  Kong  Fredrik  den  4de 
tog  den  gottorpske  Del  af  Slesvig  i  Besiddelse  og  erklæ- 
rede Landet  for  „evig  inkorporeret  i  den  kongelige  Krone. 
som  et  gammelt,  ved  Tidernes  Forurettelse  frarevet  Stykke." 
Men  Tidernes  Forurettelse  blev  ikke  gjort  god  igjen;  Rif- 
ten blev  ikke  helet  men  forbunden  med  kludrende  Haand. 
Det  er  berettet,  at  Kongen  selv  paa  det  Bestemteste  er- 
klærede sig  for,  at  Slesvig  ogsaa  i  administrativ  Henseende 
burde  indlemmes  i  Kongeriget.  Var  dette  sket,  hvormeget 
Ondt  vilde  da  være  blevet  afvendt!  Men  —  hvor  betyde- 
ligt vilde  ikke  da  den  holstenske  Greveligheds  Fremtid  være 
bleven  fordunklet.  Derfor  turde  det  ikke  ske,  hvad  der 
kunde  og  burde  være  sket.  Kongen  fulgte  sine  Raad- 
givere,  og  disse  fandt  „Sagen  at  være  af  den  importance, 
at  man  ikke  behøvede  (!)  strax  at  sætte  den  i  Værk.  men 
peu  aprés  peu"  (!).  Saaledes  blev  Kræftbylden  holdt 
aaben.  —  Det  var  den  anden  Akt  af  Striden  imellem 
Dansk  og  Tysk.  imellem  det  danske  Folk  og  de  holstenske 
Greveslægter. 


III. 

Den  tre  die  A  k  t  er  Nødværge  imod  d  e  n  holstenske 
(eller,  for  at  tage  Appendixet  med:  den  slesvig- 
holstenske) Ridderskabs-Magt. 

Fra  den  Tid  af,  at  Kongen  af  Danmark  blev  Eneherre 
i  Slesvig,  har  den  højfornemme  Korporation  af  „Prælater 
og  Ridderskab"  maattet  friste  adskiUig  Anfægtelse  og  Be- 

sværing.  Det  ligger  for  Dagen,  med  hvor  stor  Mistro  Re- 
geringen har  betragtet  de  høje  Herrers  Færd.  Det  er 
blevet  erklæret  dem  uden  Omsvøb,  at  de  mange  Misbrug, 
der  havde  indsneget  sig  i  Ridderskabets  hele  Stilling  til 
Regeringen,  ikke  vilde  blive  længere  taalte;  den  tidligere 
Magt  er  bleven  indskrænket  til  en  raadgivende  Stemme  i 
Anliggender  vedkommende  Korporationen  selv;  Andragen- 
det om  Stadfæstelse  af  Ridderskabets  Privilegier  ved  de 
senere  Kongers  Tronbestigelse  er,  saalænge  som  det  ud- 
gik som  Fællesandragende,  bestandig  blevet  afvist,  og  den 
er  siden  stedse  bleven  meddelt  til  hvert  Ridderskab  for 
sig  og  med  udtrykkeligt  Forbehold  af  Landsherrens  souve- 
ræne  Rettigheder ;  Opretholdelsen  af  en  Forbindelse  imellem 
begge  Ridderskaber  (den  saakaldte  nexus  socialis),  som 
alene  bestaar  i  fælles  Adgang  til  de  adelige  Klostere,  af 
hvilke  kun  et  tindes  paa  slesvigsk  Grund  (i  Byen  Slesvig), 
er  kun  bleven  tilstede  under  samme  Betingelse;  den  saa- 
kaldte vedvarende  Deputation  endelig,  som  blev  tilladt  ved 
kgl.  Resol.  i  A.  1775,  skulde  ikke  være  videre  end  en  For- 
anstaltning til  at  lette  Forhandlingerne  angaaende  de  sær- 
lige Standsinteresser.  Men  Ridderskabet  synes  at  have 
gjort  Jesuiternes  bekj endte  Symbolum  til  sit:  enten  at  være, 
hvad  de  før  have  været,  eller  ikke  at  være  (sint  ut  sunt,  aut 
non  sint.)  Med  en  Ihængenhed  og  Snuhed,  som  maaské 
kunde  synes  mere  prokuratoragtig  end  ridderlig,  have  de 
idelig  og  idehg  gjentaget  Forsøget  paa,  snart  under  en 
snart  under  en  anden  Vending  at  faa  deres  Standsprivilegier 
indsmuglede  som  Landsprivilegier,  og  saaledes  vinde  Del- 
tagelse i  Tjovgivning  og  Beskatning  tilbage  paa  de  øvrige 
Stænders  Bekostning.  De  ridderskabelige  Herrer  ere  blevne 
afviste  atter  og  atter ;  de  ere  blevne  truede  med  Opløsning 

af  den  vedvarede  Deputation;  de  ridderskabelige  Herrer 
ere  ikke  blevne  trætte.  Omsider  have  de  vendt  det  Lodne 
ud,  og  henvendte  sig  med  Besværing  over  Landsherren  til 
det  tyske  Forbund,  hvorfra  de  ligeledes,  i  Aaret  1822, 
maatte  se  sig  afviste  som  ubeføjede  Klagere.  Derefter 
fulgte  Perioder  af  stille,  men  frugtbar  Virksomhed,  der 
indskrænkede  sig  til  grundigt  at  forberede  Katastrofen, 
som  lod  sig  forudse.  Det  er  bekjendt.  hvorledes  de  ridder- 
skabelige Herrer  i  og  udenfor  Stændersalen  udgjorde,  i 
Forbindelse  med  Advokaterne,  Rygstødet  for  „den  durch- 
lauchtige  Indehaver  af  Virilstemmen."  Aaret  1848  kom. 
Prindsen  af  Noer,  om  hvem  man  skulde  have  samlet  sig 
paa  E,iddervis,  opløste  sig  i  en  Lygtemand;  men  der  var 
-Roller  i  Mængde  for  det  „lobliche"  Riddderskab  ogsaa 
udenfor  ValjDladserne.  Medlemmer  af  samme  have  i  Op- 
rørstiden  havt  Sæde  i  enhver  af  de  oprørske  Regeringer, 
der  have  afløst  hverandre:  i  den  provisoriske  Regering,  i 
Fællesregeringen.  i  Statholderskabet,  ligesom  og  i  Lands- 
forsamlingen,  der  skulde  repræsentere  den  nordal bingiske 
Stat,  Dette  var  Ridderskabets  Opfattelse  af  Rid- 
derlighed: Pligten  imod  Landsherren! 

En  slesvigsk  Forfatter  i)  har  i  Aaret  1848  sluttet  en 
historisk  Fremstilling  „om  det  slesvigske  og  holstenske 
Ridderskabs  nexus  socialis"  med  disse  Ord:  „Den  seneste 
Tids  Begivenheder  ere  for  en  stor  Del  Ridderskabets  Værk. 
iVt  disse,  hvad  Udfald  Sagen  iøvrigt  end  maatte  tage,  ikke 
kunne  blive  uden  væsentlig  Indflydelse  paa  Ridderskabets 
fremtidige   Stilling,    kan  næppe    være    nogen    Tvivl    under- 


')    F.    Wolfhagen,    Antislesvigholst.  Fragm.  10.  Hefte. 

kastet."  En  saadan  Indflydelse  er  heller  ikke  udebleven, 
men  hvordan,  i  hvilken  Retning?"  I  Aaret  1850 
skrev  Gehejmeraad  Scheel  (Fragm.  1ste  Hefte):  „Det 
Samme  (som  om  det  slesvig-holstenske  Kancelli,  den 
slesvig-holstenske  Eegering,  den  slesvig-holstenske  Over- 
appellationsret,  det  slesvig-holstenske  Sanitetskollegium, 
Departementet  tor  det  fælles  Statholderskab :  at  de  nemlig 
som  fælles  maa  ophæves)  gjælder  om  det  slesvig-hol- 
stenske Ridderskab.  h\ilket  desuden,  da  det 
aabent  har  sluttet  sig  til  Rebellionen,  ikke  kan 
vedblive  som  Korporation."  Saa  sikker  var  en  Mand 
som  Gehejmeraad  Scheel  angaaende  den  Stilling,  som 
Ridderskabet  maatte  have  beredet  sig  ved  den  aabne  Til- 
slutning til  og  Deltagelse  i  Oprøret;  det  vides  heller  ikke 
rettere,  end  at  den  nuværende  Minister  for  Slesvig  den- 
gang ytrede  sig  uforbeholdent  i  samme  Retning. 

Men  det  er  kommet  anderledes,  —  kommet  saaledes, 
som  det  havde  kunnet  ventes,  dersom  Ridderskabet  havde 
spillet  lige  den  modsatte  Rolle,  havde  vovet  Gods  og  Blod 
for  at  bekæmpe  Oprøret,  dersom  det  havde  havt  Fordring 
paa  en  ridderlig  Belønning  for  ridderlig  Fortjeneste  af 
Land  og  Landsherre.  Efter  Forordningen  for  de  slesvigske 
Provinsi aistænder  af  15de  Maj  1854  var  nemlig  Ridder- 
skabets Andel  i  den  ra adgivende  Stændervirksomhed 
indskrænket  paa  dobbelt  Maade:  de  4  Medlemmer  af  samme 
valgtes  af  Kongen,  og  Valget  var  indskrænket  til  de  Ridder- 
skabsmedlemmer,  som  vare  i  Besiddelse  af  et  Prælatur,  et 
adeligt  Gods  eller  Godsfideikommis.  Ved  den  nu  givu 
Forfatning  for  Hertugd.  Slesvig,  der  tillægger  Stænderne  be- 
slutte nde  Myndighed,  er  Grundejendom  forblevet  Grund- 
laget, hvorpaa  Systemet  hviler,  og  de  større  Grundbesidderes 

Klasse  er  repræsenteret  ved  5  Medlemmer.  Ikkun  for 
Ridderskabets  Vedkommende  er  en  Forandring  foretagen, 
hvorved  begge  hine  Indskrænkninger  falde  bort:  de  4  Med- 
lemmer vælges  ikke  længere  af  Kongen  men  af  Ridder- 
skabet selv,  og  ethvert  Medlem  af  en  ridderskabelig  Fa- 
milie, som  har  de  almindehge  personlige  Egenskaber,  er 
baade  valgberettiget  og  valgbar,  selv  om  det  maatte  have 
behaget  den  uransagelige  Forsynsviije  at  tage  saa  lidet 
Hensyn  til  det  ridderskabelige  Navn.  at  en  aandelig  Nulli- 
tet  findes  reduceret  til  en  tilsvarende  borgerlig  Nullitet  i 
Henseende  til  Besiddelse  og  Livsvilkaar.  Det  nylig  af- 
holdte Ridderskabs-Valg  har  allerede  givet  kuriøse  Exemp- 
ler  til  Bedste. 

Dette  er  en  i  Sandhed  interessant  Vending  af  Tingene, 
som  ikke  kan  fattes  skarpt  nok  i  Øje,  ikke  lægges  alvorhgt 
nok  paa  Sinde.  Det  synes  ikke  overvættes  dristigt,  naar 
Geh.  Scheel  profeterede,  at  Ridderskabet,  „da  det 
aabent  har  sluttet  sig  til  Rebellionen,  ikke  kan  vedblive 
som  Korporation;"  men  ser  det  nu  ikke  ud,  «(im  om  det 
netop  er  Rebellionen,  der  har  givet  Ridderskabet  Adkomst 
til,  i  mere  udelukkende  Betydning  end  før,  at  træde  op  som 
politisk  Korporation?  Kort  efterat  man  har  set  Oprøret 
baaret  af  de  ridderskabelige  Navne,  har  man  det  Syn,  at 
de  personlige  Bærere  af  disse  Navne  udmærkes  ved  at 
blive  som  blotte  Navnebærere  kaldede  til  Sæde  i  den  be- 
sluttende Stænderforsamling.  Det  behøver  næppe  at  be- 
mærkes, at  den  anden  Perle,  den  holstenske  Forfatning, 
heri  ligner  Tvillingsøsteren  som  den  ene  Draabe  Vand  den 
anden ;  —  saameget  lettere  ville  de  have  ved  i  en  belejlig 
Stund  at  flyde  sammen    til    én.     Heller    ikke    behøver  det 

at  bemærkes,  at  Ministeren  for  Slesvig  ikke  mindre  end  for 

Holsten  er  Medlem  af  det  „lobliche"  Ridderskab;  —  En- 
hver nærer  og  kvæger  sit  eget  Kjød  og  Blod.  Er  det 
ikke.  som  om  Reventlow-Preetz's  Attest  ved  saadan  Lejlig- 
hed træder  frem  for  Tanken  med  store  Bogstaver? 

IV. 

Meu  der  er  meget  Andet  at  betænke  for  det  danske 
Folk.  naar  det  saaledes  som  nu  finder  sig  stillet  overfor 
den  holstenske  Ridderskabs-Magt. 

For  det  Første  betænke  man  den  danske  Grund- 
lov, den  frie  Forfatnings  Stilling  overfor  hol- 
stenske Grever.  Prælater  og  Riddere! 

Bemeldte  Grever,  Prælater  og  Riddere  havde  ved 
deres  Operationer  i  1848  og  følgende  Aar  idetmindste  paa- 
draget  sig  én  Synd,  som  til  enhver  Pris  maatte  søges  ud- 
sonet. De  vare.  som  en  Slags  Skuespillere  imod  deres  egen 
Vilje,  komne  til  Skade  med  at  være  det  danske  Folk 
indirekte  behjælpehge  til  en  fri  Forfatning,  —  en  Forfat- 
ning, der  ikke  stille  grevelige  og  ridderskabelige  Personer 
frem  som  privilegeret  Klasse  i  Samfundet.  Denne  Veder- 
styggelighed maatte  det  paaligge  Ridderskabet  som  Pietets- 
Pligt  atter  at  søge  skaffet  ud  af  Verden.  Til  at  sætte 
dette  igjennem  paa  lempelig  Maade,  —  ligesom  Døden  kan 
bevirkes  ved  langtsomtvirkende  Gifter,  der  efterligne  den 
naturlige  Svækkelses  Gang,  —  syntes  intet  Middel  mere 
probat  end  at  holde  ret  stivt  og  fast  paa  den  Sætning:  at 
Slesvig  og  Holsten  skulle  betragtes  som  aldeles  ligestaaende 
overfor  Kongeriget,  at  Slesvig  ikke  tør  bringes  nogen  Fods- 
bred nærmere  til  Kongeriget  end  Holsten.  Rigtignok 
træder  man  al  historisk  Virkehghed  under  Fødder  ved   at 


slaa  i  Hartkorn,  hvad  der  staar  adskilt  og  forskjelligartet 
baade  i  politisk  og  i  national  Henseende:  det  overvejende 
danske  og  det  rene  tyske  Hertugdømme,  det  tyske  For- 
bundsland  og  et  Land,  der  har  ligesaa  lidt  at  gjøre  med 
Forbundet  som  Kongeriget.  Men  ikke  desmindre  —  kunde 
det  blot  lykkes  at  faa  det  slaaet  fast  som  Grundsætning : 
fuldkommen  Ligestilling  af  Slesvig  og  Holsten  til  Konge- 
riget, saa  maatte  der  synes  at  være  gla^delig  Udsigt  til  at 
kunne  faa  Bugt  med  den  forhadte  Grundlov.  Dersom  der 
nemlig  fra  dansk  Side  skulde  blive  sagt:  „Kongeriget  har, 
hvad  Hertugdømmerne  endnu  ikke  have  opnaaet,  sin  For- 
fatning, lovformelig  givet  og  højtidelig  besvoret;  her  have 
vi  altsaa  det  naturlige  Grundlag  for  Helstaten ;  lad  den 
l)live  dannet  ved  at  udstrække  Kongerigets  Forfatning  til 
det  danske  og  de  to  tyske  Hertugdømmer",  saa  vilde 
Grever.  Prælater  og  Riddere  have  Svaret  paa  rede  Haand : 
„Gud  og  vore  Aner  forbyde,  at  vi  skulde  lade  os  finde 
villige  til  at  bortkaste  vore  nedarvede  Stands-Privilegier ! 
Men  selv  om  vi  kunde  forglemme  os  saavidt.  hvorledes  kan 
man  tænke  sig.  at  den  høje  Forbundsdag  skulde  give  sit 
Samtykke  til,  at  Dele  af  Forbundet  som  Holsten  og  Lauen- 
burg  bleve  indlemmede  i  en  Forfatning,  der  saa  hdt  stem- 
mer med  Forbundets  Grundsætninger  for  den  indre  Poh- 
tik?"  Dersom  der  da  fra  dansk  Side  videre  skulde  blive 
sagt:  „Nu  vel  da.  saa  lad  Danmark  blive  staaende  med 
sin  Forfatning,  og  Hertugdømmerne  faa  hver  sin  Forfat- 
ning, afpasset  efter  ethverts  særegne  Forhold,  og  man  for- 
binde derefter  de  enkelte  Statsdele  ved  en  fælles  Repræsen- 
tation!", saa  vilde  Svaret  for  Grever.  Prælater  og  Riddere 
atter  være  paa  rede  Haand:  „Ja,  men  hvorledes  gaar  Saa- 
(lant  au.  naar  der  skal  komme  en  virkelig  Helstat  ud?  Det 

er  allerede  slemt,  at  Staten  er  delt  i  danske  og  tyske 
Lande,  i  Forbunds-Lande  og  Ikke-Forbundslande :  dersom 
uu  hertil  skulde  komme  en  væsentlig  Forskjellighed  i  borger- 
lige Friheder  og  Rettigheder,  vilde  der  da  ikke  være  en 
Spire  til  bestandig  Skinsyge.  Ufred  og  Splid?"  Saa  for- 
træffehgt  kan  der  manøvreres  med  Helstats-Fordringen. 
Intet  er  simplere  end  den  Taktik,  hvorefter  de  holstenske 
(irever.  Prælater  og  Riddere  kunne  udføre  Felttoget  imod 
den  danske  Grundlov :  Helstaten,  en  rigtig  komplet  Helstat  — 
det  er  det  Første  og  Sidste;  det  gjælder  altsaa  om  at  faa 
samtlige  Statsdele  nivellerede  og  uniformerede;  nu  er  Fri- 
heds-Grænsen for  Holstens  Vedkommende  bestemt  én- 
gang  for  alle.  Man  begynder  følgelig  med  at  tilskære  den 
holstenske  Forfatning  efter  Modellen,  saaledes  som  den  er 
justeret  i  Wien,  Berlin  og  Frankfurt ;  derefter  følger  den 
slesvigske  Forfatning  efter  samme  Tilsnit  (man  kan  ogsaa, 
om  man  vil,  markere  Spillet  en  Smule,  lade  den  slesvigske 
præsentere  sig  først) ,  og  nu  træder  man  op  med  det  Spørgs- 
maal:  hvorledes  det  da  skal  være  muligt  at  faa  skabt  en 
rigtig,  komplet  Helstat  uden  at  omstøbe  den  danske  For- 
fatning efter  den  holstenske?  om  der  ikke  maa  erkjendes 
at  være  en  Nødvendighed,  som  gjerne  kan  passere  under 
Navnet  vTopæisk,  tilstede  for  at  foretage  denne  Omstøb- 
ning? —  Man  vil  se,  at  det  er  i  Grunden  det  samme 
Stykke,  der  bringes  p:  a  Scenen,  som  dengang  da  Konge- 
lovens Arvefølge  blev  kastet  overende,  og  Arvefølgen  i 
Holsten  blev  gjort  til  Model  for  den  danske  Tronfølgelov. 

V. 

Men  det  Onde  vil  strække  sig  langt  videre,  gribe  langt 
dybere  ind.      'J^hi    bringes    det    først  dertil,    at    danske    og 

tyske  Lande,  Forbundslaude  og  Ikke-Forbundslande  blive 
betragtede  som  ensartede,  da  ser  Enhver,  at  Port  og 
Dør  vil  staa  aaben  for  de  holstenske  Grever, 
Prælater  og  Riddere  til  at  udstrække  deres  Ind- 
flydelse og  Myndighed  over  det  hele  danske 
Folk.  Men  vil  man  vide,  hvad  der  er  at  vente  af  et 
ridderskabeligt  Regimente  i  Danmark,  da  behøver  man  kun 
at  kaste  et  Blik  Syd  for  Kongeaaen:  til  Landet,  hvor 
Pressen  er  kneblet,  hvor  Regeringsmagten  parodierer  sig 
selv  ved  at  forbyde  snart  en  Almanak,  snart  et  Blad,  ved 
at  befale  paa  Maa  og  Faa,  hvorledes  Navne  paa  Flækker 
og  Stræder  og  Gaarde  skulle  udtales  og  skrives,  —  hvor 
Embedsmanden  i  Haderslev  ikke  uden  Ministerens  naadige 
Tilladelse  tør  flytte  sig  til  Kolding,  i  Tønning  ikke  tør 
lade  sig  sætte  over  Ejderen,  —  hvor  Embedsstanden  be- 
handles som  umyndige  Smaa.  der  mades  i  det  Aandelige 
efter  ministeriel  Diætetik.  maa  lade  sig  tage  den  Føde  ud 
af  Munden,  som  den  agter  god  til  at  faa  Forstand  af, 
maa  lade  sig  give  Blade  og  Bladstumper  ind,  selv  hvor 
Virkningen  bliver  et  aandeligt  Vomitiv,  —  hvor  der  skabes 
en  Folkerepræsentation,  som  efter  sin  Sammensætning  nød- 
vendig maa  antage  en  statsfarlig  Karakter,  men  hvor 
Greveligheden  staar  usynlig  hos  for  at  slaa  ned  med 
Knutten  i  Stændersalen  som  i  en  Skolestue.  Og  begynde 
vi  ikke  ganske  godt,  saavidt  som  det  efter  Grundloven 
lader  sig  gjøre,  at  komme  bagefter?  Afskedigelse  af  de  tre 
Embedsmænd  1).  som  i  Rigsdagen  havde  gjort  sig  ubehage- 
lige for  Ministrene,    er    en    respektabel    Debut.  —  og  den 


^)    Andræ  og  Hall  afskedigedes  den  15de  April  1854,    Monrad    den 
26de  April  s.  A.     Udg.  A. 

kan  tillige  overfor  Slesvigholstenerne  betragtes  som  et 
smukt  Forsoningsmiddel.  Næst  efter  den  glimrende  Op- 
rejsning, der  er  given  Ridderskabet  ved  den  nye  Valglov, 
kan  intet  være  mere  skikket  til  at  formilde  den  irriterede 
Stemning  hos  Slesvigholstenerne  over  den  bestandige  ube- 
føjede Tale  om  Mened  og  Oprør,  —  de  loyale  Mænd  have 
som  bekjendt  just  løftet  Vaaben  for  Landsherren  — ,  end 
naar  man  ser  danske  Embedsmænd,  paa  Grund  af  at  de 
efter  Grundloven  have  ladet  sig  alene  binde  af  deres  Over- 
bevisning, behandles  af  Regeringen  paa  selvsamme  Maade 
som  i  sin  Tid  saamange  slesvigholsten.^ke  Enibedsniæud. 
Er  ikke  den  Plet.  der  var  paasat  deres  Ære  som  men- 
svorne  Mænd.  herved  paa  den  fineste  Maade  udslettet? 

Men  vi  tro  virkelig  ikke.  at  russisk  Regimente  lader 
sig  føre  over  fra  Holsten.  —  hvor  Mindet  maaske  endnu 
bevares  om  en  Slags  russisk  Hofstat  i  Kiel,  —  til  Danmark. 
Det  danske  Folk  har  længe  havt  Grund  til  at  beklage  sig 
over  den  oldenborgske  Kongeslægt  paa  Sprogets  Vegne; 
men.  hvad  Brugen  af  den  kongelige  Magt  angaar,  kan  det 
siges  med  Sandhed,  at  Folket  tidlig  har  fundet  en  egen 
Karakter  udtrykt  i  det  hele  Regerings-System ,  selv  i 
Enevoldsregeringens  Aarhundreder.  Imellem  de  russiske 
Czarers  og  de  danske  Enevoldskongers  Regering  er  der 
kun  Modsætning  at  finde.  Saaledes  er  der  en  vis  Humani- 
tets-Karakter i  de  Overordnedes  Forhold  til  de  Under- 
ordnede, en  vis  Respektfølelse  for  Mandens  og  Borgerens 
naturlige  Ret,  en  vis  Rimelighed  og  Fornuftighed,  som 
ikke  byder  paa  Trods,  ikke  tvinger  af  Lyst.  ikke  behandler 
Personer  som  Marionetter.  —  der  ere  blevne  staaende  Træk 
i  de  danske  Bestyrelses-Forhold.  Derfor  kan  dansk  Væsen 
intetsteds  og  ingensinde  bestaa  med  det  holstenske  Ridder- 

skabeligheds-Regimente;  og  derfor  maa  vi  gjentage  det 
atter  og  atter,  uden  at  blive  trætte,  hvad  den  nuværende 
Indenrigsminister,  Gehejmeraad  Tillisch  udtalte  i  Rigs- 
dagen kort  efter  Grev  Moltkes  Udnævnelse  til  Minister  for 
Slesvig:  „Jeg  har  anset  og  anser  det  endnu  for  uheldigt, 
at  man  vilde  sætte  en  tyskdannet  Mand  i  Spidsen  for  Re- 
geringen i  et  dansk  Land;  jeg  vilde  til  enhver  Tid  anse 
det  for  uheldigt,  men  fornemmelig  under  nærværende  Om- 
stændigheder, fordi  jeg  mener,  at  denne  Foranstaltning 
kunde  faa  Udseende  af,  at  man  vilde  vende  tilbage  til  den 
gamle  Fremgangsmaade,  som  har  været  Roden  til  alle  vore 
Ulj^kker.  ikke  alene  i  de  senere  Aar,  men  igjennem  en 
lang  Række  af  Aar-'  (Folkethingstid.  1852,  S.  53S0.)  Det 
er  i  denne  Mund  meget  bestemte  og  stærke  Ord;  for  dem. 
der  hverken  ere  Gehejmeraader  eller  Ministre,  vil  den 
samme  Mening  og  Tanke  udtrykke  sig  noget  anderledes. 


Det  er  altsaa  dette,  enhver  dansk  Mand.  der 
har  Øjet  aabent  for  sit  Fædrelands  Historie,  maa 
vide  og  sige  sig  selv:  at  det  Tryk.  der  nu  hviler 
tyngende  og  lammende  paa  osAlle.  kun  er  Fort- 
sættelse af  det  Tryk.  der  har  tynget  og  lammet 
i  mange  tidligere  Aar.  —  at  det  er  tysk  Over- 
magteller Overmod,  re  præsentere  tv  ed  holstensk 
Kj  øbmands- Aristokrati,  ved  holstensk  Fyrste- 
magt, ved  holstensk  Ridderskabelighed,  der  er 
den  bestandige  Hæmsko  for  det  danske  Folks 
Frihed  og  al  folkelig  Udvikling  i  Danmark. 

Skal    derfor    borgerlig  Frihed    blive    bevaret  for  Dan- 

mark.  skul  en  suiul  og  naturlig  lidvikling  finde  Sted,  da 
mau  den  holstenske  Overmagt,  det  holstenske 
Overmod  trænges  tilbage  til  Holstens  Enemær- 
ker. Og  det  først  og  fremmest  Fornødne,  den  første  Be- 
tingelse fur  at  gjøre  det  holstenske  Væsen  Modstand  er, 
at  »Slesvig  regeres  af  dansk  Mand,  i  dansk  Aand 
ogKetuing.  Men  igjennem  den  holstenske  Greves 
Styrelse  ai'  Slesvig  gaar.  —  bevidst  eller  ube- 
vidst, —  en  udansk,  en  tysk,  en  slesvigholstensk 
Aand.  Hvad  Grev  Moltke  har  gjort  for  det  Danske  i 
Slesvig  ved  at  slaa  Sproggrænsen  fast,  er  for  intet  at 
regne,  er  lidet  mere  end  Spilfægteri,  naar  der  i  samme 
ØjebUk  dannes  en  Stænderforsamling  med  besluttende 
j\ryndighed,  som  ifølge  Valgloven  nødvendigvis  maa  spille 
Landets  indre  Anliggender  i  Hænderne  paa  en  tysk  Majori- 
tet,, der  vil  fortsætte  det  gamle  Forkuelses-System  imod  alt 
Dansk,  vil  arbejde  paa  at  drage  Slesvig  længere  og  længere 
bort  fra  Danmark,  føre  det  nærmere  og  nærmere  over  til  \ 
Holsten.  Denne  Kjendsgjerning  taler  ved  sig  selv;  den 
kan  ikke  bringes  til  Tavshed,  ikke  bortforklares.  Ved 
denne  ene  Foranstaltning  er  Slesvigholstejnis- 
raen  klogelig  betrygget,  og  Spillet  vil  være 
gaaende,  dersom  den  politiske  Ridder  skabelig- 
lieds-Magt skal  vedblive  at  staa  ved  B-oret. 


VII. 

Hvorledes  skal  da  Roret  l)live  ført  over  i 
andre  Hænder?  Hvor  er  Dæmning  at  finde  imod  hol- 
stensk Overmagt  og  (Jvermod? 

Vi    svare:    det   danske    Folk    staar  ikke   længere   som 

tilforn  politisk  magtesløst;  det  danske  Folk  har  selv  en 
Haand  med  paa  Rorpinden.  Det  var  den  danske  Hær. 
der  i  Krigens  Aar  viste  de  holstenske  Overgreb  tilbage; 
det  er  den  danske  Rigsdag,  der  i  Fredens  Aar  maa 
fortsætte  den  samme  Gjerning.  Vil  man  sige,  at  dette  jo 
er  blevet  forsøgt,  men  forgjæves  forsøgt,  at  Rigsdagen  ikke 
har  været  i  Stand  til  at  fortrænge  et  Ministerium,  hvor 
holstensk  Ridderskabelighed  er  Sjælen,  medens  de  Mænd, 
der  sidde  i  samme  under  dansk  Navn,  alene  synes  at  tælle 
med,  —  saa  ligger  Svaret  ikke  langt  borte.  Thi  hvorfor 
har  Rigsdagens  Indflydelse  ikke  været  større  ?  Hvorledes  er 
det  muligt,  at  Ministeriet  har  kunnet  sætte  sig  ud  over 
ethvert  konstitutionelt  Hensyn  til  Rigsdagen?  Ja,  hvorfor 
og  hvorledes  uden  derfor  og  derved,  at  Folket  ikke  har 
staaet  Rigsdagen  tilbørligt  bi.  har  ladet  den  synke 
under  det  Punkt,  hvorpaa  den  maa  holdes,  for  at  kunne 
bestaa  med  Ære  og  Anseelse,  har  forglemt,  at  Rigsdagens 
Sag  er  Folkets  Sag,  at  den  Tilsidesættelse  og  Ringeagt, 
som  vises  imod  Rigsdagen,  falder  tilbage  paa  det  hele 
Folk.  Eller  hvormange  Mænd.  paa  hvilke  Fædrelandet 
baade  har  kunnet  gjøre  sikker  Regning,  have  ikke  vist  en- 
hver Anmodning  og  Opfordring  til  at  modtage  Valg  til- 
bage ?  Og  atter,  paa  hvormange  Steder  have  ikke  Vælgerne 
udvist  en  Ligegyldighed  ved  Valgene,  der  falder  tilbage 
paa  den  med  tungt  Ansvar:  have  de  ikke  tidt  og  mange 
Grange  ladet  sig  lede  af  Hensyn,  der  langt  mindre  ved- 
kommer Fædrelandets  end  enkelt  Stands  Interesse,  tidt  og 
mange  Gange  trængt  Mænd  tilbage,  som  de  burde  have 
modtaget  med  Paaskjønnelse?  Og  endehg  —  ere  Rigs- 
dagens Forhandhger  i  de  vigtigste  Sager,  i  de  mest  kri- 
tiske   Øjeblikke    blevne   fulgte    med    synlig    og    varm    Del- 

tagelse?  Har  Folket  været  paa  sin  Post  overfor  den  avind- 
svfife  Stemnins:  i  mange  af  de  høje  Sale:  støttet  og  styrket 
Riffsdagen.  naar  det  gjaldt?  Det  er  dette,  som  saaledes  er 
blevet  forsømt  og  forset  fra  tiere  Sider,  der  maa  søges  op- 
rettet. Det  gjælder  mi  langt  mindre  om  lærde,  juridiske 
og  statsøkonomiske  Kundskaber  hos  Rigsdagens  Medlem- 
mer end  om  almindelig  Dannelse  og  praktiske  Indsigter  og 
fremfor  Alt  om  Karakterens  Renhed  og  Fasthed  og  varmt 
Hjærte  for  Fædrelandets  Frihed  og  Vel.  Lad  Rigsdagen 
blive  for  den  større  Del  sammensat  af  frie.  dygtige, 
danske  Mænd:  af  større  og  mindre  Jordbesiddere,  Fabrik- 
ejere. Handelsmænd,  Haandværksmestere,  i  hvis  borgerlige 
Eksistens  en  Minister-Magt  i  holstensk-russisk  Aand  ikke 
kan  faa  Tag.  og  det  skal  vise  sig,  om  en  holstensk  Ridder- 
skabs-Politik ikke  vil  strande  paa  denne  Klippe.  Derfor 
vende  vi  os  gjentagende  til  disse  Klasser  af  Medborgere 
og  bede  dem  at  gaa  alvorligt  i  Rette  med  sig  selv  om  det 
Krav.  Fædrelandet  har  paa  dem  i  et  Øjeblik  som  det  nær- 
værende. 


Vin. 

Men  selv  om  den  danske  Rigsdag  ved  sin  Sammen- 
sætning var  langt  mere  skikket,  end  det  i  de  sidste  Sam- 
linger har  været  Tilfældet,  til  at  indgyde  Agtelse  og  paa- 
nade  Ministeriet  en  nogenlunde  sømmelig  Holdning  over- 
forden. vilde  dog  et  væsentligt,  raaaske  nødvendigt 
Led  mangle,  dersom  Rigsdagen  i  sin  Nødva^.rge- 
kamj)  imod  holstensk  Ridderskabelighed  sav- 
nede en  Tnderstøttelse    fra   Aristokratiets  Side. 

I  denne  Hcoisepiide    sér    det    unægtelig    misligere    ud. 

Holsten  har  sit  Aristokrati,  som  har  bevaret  det  ægte 
tyske  Præg  baade  i  national  og  i  politisk  Henseende. 
Hvor  skulle  vi  søge  Noget,  som  i  dansk  Retning  har  et 
lignende  Præg?  Absolutismen  er  mægtig  til  at  nedtrykke 
og  kvæle,  men  magtløs  til  at  skabe  og  oplive.  Saaledes 
har  Absolutismen  ogsaa  virket  i  Danmark.  Den  har  ned- 
trykt og  kvalt  det  nationale  Aristokrati,  de  berøm- 
melige Slægter,  der  tilforn  kunde  holde  fremmed  Adels- 
vælde inden  dens  egne  Enemærker.  Er  der  af  denne  For- 
tids Herlighed  stort  Andet  tilbage  end  skraldende  Navne 
og  glindsende  Skjolde?  —  et  Stof  brugbart  til  at  afgive 
Hoftjenere  eller  Land-  og  Jagtjunkere,  eller  til  at  udgjøre 
Slæbet  for  holstenske  Grever,  Prælater  og  Riddere,  men 
lidet  skikket  til  at  danne  et  Aristokrati  i  Ordets 
rette  og  store  Betydning.  Vi  tænke  os  herved  Mænd, 
som  føle  sig  ved  Byrd  og  Stilling  kaldede  til  at  repræsen- 
tere Nationen,  til  at  føre  dens  Sag  ikke  mindre  imod 
Despotiets  Vilkaarhghed  og  Fremmedvældens  Overgreb  end 
imod  Demokratiets  Yderligheder  og  plebejisk  Nivellering. 
I  deres  Sted  er  Landet  blevet  oversvømmet  af  udenlandske 
Slægter,  der  vare  fremmede  for  Folkets  Sprog  og  hele  Væ- 
sen, og  fordetmeste  ere  blevne  staaende  udenior  Folket, 
uden  Indsigt  i  og  Agtelse  for  dets  Tarv  og  Krav,  For- 
bundsfæller eller  rettere  lydige  Tjenere  af  det  holstenske 
Aristokrati. 

Men  igjennem  al  denne  unægtelige,  store  og  sørgelige 
Grundejerforenings-Misere  maa  der  dog  være  Lys  at  skimte. 
Vi  ville  lade  den  hele  Skare  af  Fremmede  staa  udenfor, 
der  leve  i  Landet,  bo  iblandt  Folket,  men  uden  i  Virke- 
lighed at  høre  Danmarks  Land  og  Folk  til.  Vi  ville  ogsaa 
se  bort  fra  dem,    der,    uagtet    de    ved   Forfædres  Navn  og 

Historie  cro  knyttede  til  Danmark,  dog  have  tilegnet  sig 
den  fremmede  Lunkenhed  og  Ligegyldighed,  eller  ikke 
kjende  nogen  højere  Interesse  end  den.  der  drejer  sig  om 
de  saakaldte  velerhvervede  Rettigheder;  —  det  danske  Folk 
maa  frabede  sig  at  blive  repræsenteret  i  den  Stil.  hvori 
den  danske  Landbostand  nylig  har  maattet  se  sig  repræsen- 
teret ved  den  fynske  Kammerherre  i  Flensborg  og  Angel 
i  Paasyn  af  det  holstenske  Aristokrati,  som  man  idet- 
mindste  maa  lade  dette,  at  det  har  levende  og  stærke 
Sympatier  og  Antipatier  og  ikke  skyr  at  vedkjende  sig 
dem  aabent  og  frit.  Men  det  kan  da  ikke  fejle,  at  der  maa 
blive  ikke  Faa  tilbage,  ikke  alene  med  berømmelige  For- 
fædres Navne  og  Rigdomme,  men  ogsaa  med  deres  danske 
Hjærtelag.  som  ikke  betænke  sig  paa  at  gjøre  Herluf  Trol- 
les Ord  til  deres:  „Hvorfor  ere  vi  Adelsmænd?  Hvorfor  bære 
vi  Ordener  og  gyldne  Kjæder?  Hvorfor  eje  vi  Herregaarde? 
Ville  vi  nyde  Landets  Goder,  maa  vi  ej  heller  krympe  os 
for  Faren,  naar  det  gjælder."  Det  er  rimeligt,  at  der  hos 
disse  Mænd  kan  være  endel  Uvilje  mod  Valgloven,  endel 
Betænkelighed  for  en  yderliggaaende  Udvikling  af  vore 
Forhold  i  demokratisk  Retning,  og  vi  finde  det  aldeles  i 
sin  Orden,  naar  de  have  følt  sig  opfordrede  til  Modstand 
imod  Bondevenne-Partiets  Bestræbelser.  Men  højst  for- 
underligt vilde  det  dog  være,  dersom  Faren  fra  denne 
Side.  der  i  Opbrusningstiden  kunde  synes  at  true,  skulde 
under  saa  grundigt  forandrede  Forhold  vedblive  at  staa 
som  Skræmselsbillede  for  dem;  og  kunne  de  da  virkelig 
drage  i  Tvivl,  at  de  ogsaa  udenfor  deres  egne  Rækker  ville 
tinde  stærke  Kræfter  sluttende  sig  til  dem,  hvor  det  gjæl- 
der Modstand  imod  demokratiske  Ensidigheder?  Men  al- 
deles uforsvarligt  maatte  vi  finde  det,  dersom  Betænkehghed 

og  Frj'gt  af  ren  aristokratisk  Udspring  skulde  kunne  gjøre 
dem  blinde  for  Øjeblikkets  uhyre  Betydning,  for  Fædre- 
landets Fordring  i  dette  Øjeblik  netop  til  Mænd  i  deres 
Stilling,  af  deres  Betydenhed,  Skulde  de  ikke  sige  sig 
selv,  at  denne  Stilling,  denne  Betydenhed  i  Samfundet  vil 
være  uoprettelig  ødelagt,  dersom  de  findes  svigtende  i  det 
Øjeblik,  da  der  skal  skiftes  imellem  Dansk  og  Tysk,  da 
det  skal  afgjøres,  om  Danmark  og  Slesvig  skal  kunne  for- 
følge sin  naturlige  Udviklingssag.  eller  denne  skal  blive 
krydset  og  overskaaren  af  holstensk  Ridderskabeligheds- 
Politik?  —  Nældebladet  brænder  kun  ved  ængstelig  Be- 
føling, ikke  ved  kraftigt  Haandtag. 

Danskheden  i  Slesvig. 


I. 

Hvad   er   af  den   slesvigske  Stænderforsamling   udrettet   for   det 

danske  Sprog  I  Hertugdømmet  Slesvig?^) 

(1838). 

„Fra  den  Tid,  da  Peter  Hjort  Lorenzen  udelukkedes  af 
den  slesvigske  Stænderforsamling  (1842),  fordi  „han  talte  Dansk 
og  vedblev  at  tale  Dansk."  vaktes  Livet  i  Slesvig  og  Sympa- 
tien i  Kongeriget.  Personlig  var  jeg  dog  vaagen  en  rum  Tid 
forud,  forholdsvis  endog  tidlig  .  .  .  Det  første  offentlige  Livstegn 
udgik  fra  ,. Selskabet  for  Trykkefrihedens  rette  Brug,''  da  Gene- 
ralforsamlingen i  November  1836,  nærmest  ifølge  et  elektri- 
serende Foredrag  af  O.  Lehmann,  dengang  juridisk  Kandidat, 
„bemyndigede  Bestyrelsen  til  at  søge  Selskabets  Virksomhed 
udstrakt  til  den  dansktalende  Del  af  Slesvigs  Befolkning,"  og 
det  første  virksomme  Skridt  paa  denne  Vej  var  Foranstaltning 
af  det  fortrinlige  Skrift  af  Paulsen :  „Det  danske  Sprog  i  Her- 
tugdømmet Slesvig"  (1837) .  .  Mit  første  offentlige  Indlæg  i 
den  nationale  Livssag  findes  i  Trykkefriliedsselskabets  Ugeblad 
„Dansk  Folkeblad".  —  deriblandt;  „Om  det  danske  Sprog  i 
Slesvig".     („Optegnelser"   S.  261—262.) 


Der  gives  ikke  mange  offentlige  Forhandlinger,  der  i 
(len  Grad  fortjene  at  have  vakt  almindelig  Interesse  iblandt 
os,  som  Forhandlingerne  om  Sprogforholdene  i  den 
nordlige  Uel  af  Slesvig.  Hvor  besynderlige  end  de 
Fænomener  ere,  som  i  denne  Henseende  finde  Sted  umid- 


')  Dansk  Folkeblad.     1838.     Nr.  51—52. 

delbart  ved  den  jydske  Grænse,  saa  liar  man  dog  hidtil  i 
Almindelighed  havt  ufuldstændig  og  ubestemt  Forestilling 
derom.  Men  om  end  de  dansktalende  Beboere  af  Hertug- 
dømmet, der  i  det  borgerlige  og  kirkelige  Liv  føle  Tryk- 
ket af  hine  Forhold,  ere  de,  der  have  det  egentlige  Kald 
til  at  arbejde  paa  at  faa  dette  Tryk  afhjulpet,  saa  kan  dog 
Interesse  for  en  naturlig  og  retfærdig  Løsning  af  det  ind- 
viklede Sprogforhold  ikke  adskilles  fra  Interesse  for  Spro- 
get selv.  Den  maa,  Sagen  betragtet  fra  denne  Side,  end- 
ogsaa  være  størst  hos  dem,  der  have  den  fulde  Nydelse  af 
det  danske  Sprog  og  den  danske  Literatur;  og  dertil  have 
vi  endnu  den  sædvanlige  Tilskuer-Fordel  udenfra,  i  større 
Rohghed  og  uberørte  af  personlige  Hensyn  at  betragte 
Sagens  Gang  og  deres  Færd,  som  føre  Ordet  fra  begge 
Sider. 

Forhandlingerne  om  denne  Gjenstand  i  den  sidstafholdte 
slesvigske  Stænderforsamling  have  derfor  Adkomst 
til  enhver  dansk  Mands  Interesse,  som  interesserer  sig  for 
sit  Modersmaals  Skæbne.  De  give  et  anskueligt  Billede 
ikke  alene  af  den  højst  forunderlige  Tilstand,  hvori  dansk- 
fødte Beboere  af  dansktalende  Distrikter  under  dansk  Re- 
gering ere  blevne  førte  ind  med  Hensyn  til  deres  Sprog, 
men  ogsaa  af  de  stærke  Modsætninger,  der  finde  Sted 
iblandt  Hertugdømmets  Indbyggere  i  Bedømmelsen  af  denne 
Tilstand. 

Forhandlingerne  angik,  som  bekjendt,  det  Andragende : 
at  det  danske  Sprog  i  de  Dele  af  Hertugdømmet 
Slesvig,  hvor  det  er  Folke-Sprog,  maa  blive 
gjenindsat  i  sine  naturlige  Rettigheder  dels  som 
Kirke-  og  Skole-Sprog,  dels,  —  hvor  det  danske 

S  p  r  o  .s  endnu  bruges  i  K  i  r  k  e  o  g  S  k  o  1  e ,  —  som  Em- 
beds- og  Rettergangs-Sprog. 

Iblandt  de  flere  forskjellige  til  Stænderforsamlingen 
indgivne  Petitioner  om  denne  Sag  var  én  undertegnet 
af  henimod  1500  Indbyggere  i  Nordslesvig  og  paa  Als. 
Følgende  Ytringer  i  samme  fortjene  at  meddeles^):  „Det 
forekommer  os  klart,  at  Enhver  maa  kunne  indse,  at 
Bryderier  og  Misforstaaelser,  Uordener  og  Forsømmelser 
idelig  maa  finde  Sted,  hvor  Borgeren  taler  ét  Sprog,  Em- 
bedsmanden og  Rettens  Folk  et  andet.  —  at  Aandssløv- 
hed.  Vankundighed  og  Mangel  paa  Kundskab  om  Gud  og 
hans  Ord  maa  være  fremherskende  paa  de  Steder,  hvor 
Fædrenesproget  endnu  er  bandlyst  af  Kirke  og  Skole,  og 
at  under  saadanne  Forhold  Kjærlighed  og  Tillid  mellem 
Foresatte  og  Undergivne  er  umulig,  Oplysning  og  Dan- 
nelse i  en  tilbagegaaende  Tilstand.  Ikke  destomindre  er 
det  blevet  paastaaet,  ja,  man  har  endog  søgt  at  indbilde 
os  det  selv,  at  vi  ingen  Forandring  ønske  i  denne  Tinge- 
nes StiUing^)...  For  altsaa  at  tilintetgjøre  enhver  falsk 
Forestilling  om  denne  vigtige  Sag,  som  mulig  kan  have 
afholdt  Hs.  Majestæt  fra  at  indrømme  os  den  naturligste 
af  alle  Borgerrettigheder,  hvilken  heller  ikke  nogen  af  Lan- 
dets andre  Børn  savner,  erklære  vi  herved  paa  det  Høj- 
tideligste: at,  ligesom  vi  elske  den  Hjemstavn,  vor  Herre 
gav    os.    saaledes   er  ogsaa  vort  Modersmaal    os    kjært    og 


*)  Fuldstændig  findes  denne  Petition  meddelt  i  „Dannevirke" 
Nr.  6. 

')  Fra  Konirnnne-Forstandorne  i  Nordborg  Amt  indkom  til  Stæn- 
derforsanilingen  en  Bfgjæring  om,  at  det  i  Henseende  til  Em- 
beds- og  Rettergangs-Sproget  maa  forblive  ved  det  Gamle  d.  e. 
ved  Brugen  af  det  tysku  Sprog. 

dyi'ebart,  saa  at  vi  for  ingen  Pris  ville  bytte  det  med  no- 
get andet,  og  at  det  altid  har  været  vort  inderlige  Ønske, 
at  dette  vort  Modersmaal  maatte  i  alle  vore  Anliggender 
blive  det  offentlige  Sprog  . .  .  Naar  vi  med  tilsyneladende 
Taalmodighed  have  fundet  os  i  en  Tilstand,  hvorover  vi  nu 
saa  lydelig  klage,  saa  er  det,  fordi  vi  troskyldigt  mene,  at 
det  nu  engang  var  et  Herrens  Kors.  der  ikke  kunde  eller 
skulde  lettes  for  os,  og  som  vi  altsaa  med  kristeligt  Sind 
maatte  bære.  Men  vi  tilstaa  ærligt,  at  denne  Tro  have  vi 
ikke  mere,  og  at  derfor  den  Ringeagt,  hvormed  vort  Sprog 
og  vi  i  det  behandles,  efterhaanden  forekommer  os  oprø- 
rende, og  de  Ubekvemmeligheder,  der  følge  af  dets  Under- 
trykkelse, utaalelige." 

I  denne  Petition  er,  som  man  ser.  Andragendet  udvi- 
det ogsaa  til  de  Distrikter,  hvor  det  danske  Sprog  har  op- 
hørt at  være  Kirke-  og  Skole-Sprog,  men  er  vedble- 
vet at  være  Folke- Sprog.  Men  Stænderforsamlingen 
har  draget  en  snævrere  Grænse.  Propositionen  selv.  som 
er  fremlagt  i  Forsamlingen  (af  Dep.  Nis  Lorenzen), 
gaar  alene  ud  paa  det  danske  Sprogs  Indførelse  „i  alle 
Regerings-  og  Rets-Sager"  i  de  Distrikter  hvor  „der  under- 
vises paa  Dansk."  Komité-Betænkningen  tager  ligeledes 
kun  de  Distrikters  Tarv  i  Betragtning,  hvor  Dansk  er 
Kirke-  og  Skole-Sprog,  og  Forsamlingen  synes  fra 
først  af  at  være  bleven  enig  om  at  betragte  det  som  en 
ganske  forunderlig  Sag,  at  et  dansktalende  Folk  finder  det 
underligt,  at  det  Danske  skal  være  trængt  ud  af  dets  Kir- 
ker og  Skoler.  „En  af  disse  Petitioner  (den  forhen  an- 
førte) overdriver  rigtig  nok  Sagen  meget,  og  forlanger  end- 
ogsaa  (!),  at  det  Danske  skal  være  Kirke-  og  Skole-Sprog." 
Dette    er    Referentens,    Provst    Boysens    Votum    herom, 

og  Præsidenten  selv  nævner  denne  Petition  med  ligesaa 
ringe  Agtelse:  ^den  alenlange  Petition,  som  man  kan 
kalde  en  Ultra-Petition.  besværer  sig  over,  at  Prædikenerne 
og  Guds  Ord  foredrages  i  et  fremmed  Sprog,  og  det  tyske 
Sprog  saaledes  paatrænges.''  Men  skulde  det  da  virkelig 
kun  være  en  dansk  Egoisme,  der  sympatiserer  med  Aan- 
den  i  hin  Petition,  der  finder  dens  Besværing  velgrundet, 
dens  Sprog  mandigt  og  djærvt,  og  kun  den  henkastende 
Tone,  der  er  stillet  imod  den.  beklagelig?  T  Forbigaaende 
være  endnu  her  henvist  til  det  kgl.  Reskript,  bekjendtgjort 
i  Cirkulære  af  den  gottorpske  Overret  af  19de  Jan.  1811, 
hvorefter  der  „i  de  til  Hertugdømmet  Slesvig  hørende  Di- 
strikter, Amter  og  Øer,  hvor  der  tales  Dansk,  det 
danske  Sprog  lidt  efter  lidt  almindeligt  skal  indføres  ved 
Grudstj  enesten,  ved  vSko  le-Undervisningen,  ved 
Retterne  og  i  alle  offentlige  Anliggender". 

Altsaa  —  Stænderforsamlingens  Forhandlinger  have 
indskrænket  sig  til  de  Distrikter,  hvor  Dansk  er  ikke 
alene  Folke-Sprog,  men  ogsaa  Kirke-  og  Skole- 
8  pr  og.  til  Indførelsen  i  disse  Distrikter  af  det  Danske  i 
Administrationen  og  i  Rettergang.  Men  ogsaa  indenfor 
saa  snævre  Grænser  findes  af  flere  Deputerede  Ytringer  og 
Paastande  fremførte,  som  ere  meget  mærkværdige.  Saa- 
ledes er  det  af  den  Deputerede  fra  Tønder,  en  juridisk 
Embedsmand  —  Herredsfoged  og  Justitsraad  D  røb  se  — , 
der  har  modsat  sig  Andragendet  i  det  Hele  som  „uudfør- 
ligt og  upassende"  (!),  erklæret :  at  „Hertugdømmet  Slesvig 
er  et  tysk  Land,  den  bele  Forfatning  og  Lovgivning  fra 
Arilds  Tid  tysk."  En  Anden,  Inspektør  Lorentzen,  om- 
taler ligeledes  det  tyske  Sprog  slethen  som  „Landets  Sprog," 
og  begriber  derfor  ikke,    hvorledes  Nogen    skulde   i  offent- 

lige  Retsanliggender  kunde  bindes  til  „et  fremmed  (o:  det 
danske)  Sprog."  En  Tredje,  Etatsraad  Hensen,  liar  følt 
sig  opfordret  til  at  advare  imod  „en  Propaganda  for  det 
danske  Sprogs  Konservation,"  ^)  og  af  dette  Tema  er  (af 
Inspektør  Lorentzen)  givet  en  videre  Udførelse:  nemlig  — 
selv  dette,  at  Anklagede  og  Vidner,  som  for  Retten  af- 
give deres  Vidnesbyrd  i  deres  Modersmaal,  paa  Dansk,  maa 
se  disse  Vidnesbyrd  indf;)res  i  Protokollen  oversatte  paa 
Tysk,  og  derefter  atter  høre  dem  forelæste  i  extemporeret 
dansk  Oversættelse,  skal  „ikke  have  noget  Betænkeligt,  efter- 
som det;  ogsaa  under  de  nærværende  Sprogforhold,  ikke  mang- 
ler paa  gjensidig  Forstaaen  (!)."  „Derimod,"  —  blives  der 
beroligende  ved,  —  „vil  Skoleundervisning  og  Omgang  med 
Tysktalende  altid  forskaft'e  det  tyske  Sprog  mere  Indgang, 
saa  at  Kundskab  dertil  vil  i  den  nærliggende  Fremtid  blive 
et  Fællesgode ;  og  det  vilde  være  at  modvirke  den  alminde- 
lige Dannelse,  som  aabenbarer  sig  i  denne  Henseende,  der- 
som Propositionen  blev  bragt  i  Udførelse  (!)."  Eller,  som 
en  Fjerde,  Deput.  Hamchens  endnu  mere  uforbeholdent 
erklærer  sig:  „For  Folket  er  det  vistnok  en  betydelig 
Ulempe;  men  den  er  allerede  baaren  saalænge  og  allerede 
derfor  mindre  trykkende  (!);  desuden  synes  det  at  følge  af 
Tiistanden,  at  denne  Ulempe  snart  vil  tabe  sig  af  sig  selv, 
og  saameget  betænkeligere  vilde  det  være  at  skride  ind 
med  gjennemgribende  Forholdsregler,  fordi  saadanne  vilde 
modvirke  Stænderforsamlingens  Formaal  og  Bestræbelser, 
at  fremme  Lighed  og  Enhed  i  Hertugdømmet,    og  i  denne 


^)  Propaganda  betegner,  efter  selve  Ordets  Betydning,  et  Sam- 
fund til  at  arbejde  paa  Udbredelse,  den  videre  Omsig- 
griben  af  en  Lære,  et  Sprog  o.  s.  v.  En  Propaganda  for  at 
konservere  er  derfor  en  ny  og  exkvisit  Berigelse  for  det 
politiske  Sprog. 

Henseende  fore  til  Tilbageskridt.  Thi  Forholdsregler  af 
denne  Art  vilde  uden  Tvivl  foranledige,  at  den  dansktalende 
Del  af  vort  Folk  vilde  holde  saameget  fastere  ved  sit  Sprog 
og  endogsaa  søge  at  befordre  dets  Udbredelse.  Saa  lidt 
som  nu  vistnok  dette  vilde  lykkes,  saa  urigtigt  maatte  det 
doix  vise  sig  ved  indgribende  Forholdsregler  at  kalde  en 
saadan  Bestræbelse  (!)  til  Live."     Man  høre!! 

Komitéen  havde  fremsat  det  speciellere  Forslag :  at 
Embedsmændene  i  de  omhandlede  Distrikter  skulde 
forpligtes  til  inden  Aars  Frist  at  fuldkommengjøre  sig 
saaledes  i  det  Danske,  at  de  kunde  gjøre  alle  Udfærdigel- 
ser i  Administrations-  og  Rets-Sager  paa  Dansk,  og  at  En- 
hver, som  ønskede  Ansættelse  i  de  samme  Distrikter, 
skulde  forinden  godtgjøre.  at  han  besad  tilstrækkelig  Kund- 
skab til  mundtlig  og  skrifthg  Brug  af  det  danske  Sprog.  Her- 
imod blev  af  flere  Deputerede  (Drøhse.  Hen  s  en.  Insp. 
Lorentzen.  Gr.  Moltke  o.  FL)  ytret:  „at  det  ikke  kunde 
paalægges  nogen  allerede  ansat  Embedsmand  at  lære  det 
danske  Sprog  og  at  gjøre  det  til  Forretningssprog;"  at  „det 
vilde  for  ældre  Embedsmænd  være  ikke  alene  i  højeste 
Grad  besværligt,  men  ogsaa  uudførligt  at  tilegne  sig  den 
fornødne  Færdighed  i  ét  Aar.  snarere  vilde  dertil  udfor- 
dres —  V)  Aar":  og  ligeledes  (af  Prinsen  af  Avgu- 
stenborg):  at  det  vilde  være  Uret  og  et  Indgreb  i  Indi- 
vidernes Forhold,  der  „ansøgte  om  Embeder,"  dersom  man 
vilde  „forlange  af  de  Studerende  fra  Hertugdømmerne,  at 
de  skulde  lære  Dansk  for  at  blive  ansatte  i  det  nordlige 
Slesvig." 

Naar  det  ikke  kan  i\.ndet  end  være  uventet  og  paa- 
faldende  at  møde  Anskuelser  og  Paastande  af  denne  Na- 
tur,   hvor   man    er    beføjet    til    at    vente  Anerkjendelse  og 

Haandhævelse  af  naturlige  og  nationale  Rettigheder,  saa- 
meget  mere  som  vi  finde  mere  end  én  problematisk  Ret- 
tighed paatalt  paa  samme  Sted  med  stor  Bestemthed:  saa 
er  det  glædeligt,  at  Tilrettevisning  af  disse  Skævheder  ikke 
er  udebleven  i  Forsamhngens  Midte,  og  at  den  retmæssigste 
af  alle  Fordringer,  den  at  Folkets  Sprog  bliver  brugt  i 
Folkets  offentlige  Anliggender,  navnlig  har  fundet  kraftig 
Understøttelse  hos  Justitiarius  Jaspersen  og  hos  For- 
samlingens Præsident,  Etatsraad  Professor  Falck,  hvis 
Ord  i  denne  Sag  faar  saameget  større  Vægt.  som  han  med 
grundig  Indsigt  i  de  historiske  Forhold  forbinder  umiddel- 
l)art  Bekjendtskab  til  Folkets  Fornødenheder  og  Ønsker  i 
den  omhandlede  Sag,  og,  —  hvad  endnu  kan  føjes  til,  - 
mindst  kan  være  mistænkt  for  Partiskhed  for  det  danske 
Sprog.  Af  den  Sidstnævnte  er  det  blevet  vist:  at  Slesvig 
ikke  kan  kaldes  et  tysk  Land  i  statsretlig  Henseende,  da 
det  „ikke  hører  til  Tyskland  og  ikke  til  det  tyske  For- 
bund;" heller  ikke  i  Henseende  til  Sproget:  thi  „i  denne 
Henseende  er  det  hverken  et  tysk  eller  et  dansk  Land, 
men  et  blandet  Sproggebet ;-  og  ligeledes  er  det  af  ham 
blevet  erindret:  at  „det  danske  Sprog  er  blevet  trængt  ud 
af  det  naturlige  Forhold  ved  utilbørlig  Magt  og  voldsomme 
Forholdsregler,"  men  at  der  desuagtet  aldeles  ikke  er  no- 
gen „Udsigt  til,  at  det  tyske  Sprog  skulde  i  kort  Tid  kunne 
blive  almindeligt,  at  Tusinder  af  Aar  kunde  hengaa  for- 
inden." Han  har  erklæret:  at,  dersom  de  store  Misfor- 
hold, der  følge  af  den  nærværende  Forfatning,  føles  min- 
dre, „saa  maa  man  kun  undre  sig  over,  at  den  sunde  Men- 
neskesans kan  blive  saa  tilfangetagen  i  en  Sædvane,"  men 
at  ,.han  vilde  anse  det  som  en  Uretfærdighed  imod  Be- 
boerne af  de  danske  Distrikter,  dersom  Propositionen  blev 

afvist;"  den  forlanger  ikke  Andet  i  det  nordlige  Sles- 
vig, „end  hvad  der  er  tilstaaet  F'olket  i  Holsten  og  i 
alle  tyske  Lande."  Angaaende  EmbedsmaMidenes 
Forhold  til  det  danske  Sprog  er  det  af  flere  Deputerede, 
navnlig  af  Justitiarius  Jaspersen.  med  Eftertryk  blevet 
bemærket :  at.  saavist  som  „disse  er  der  for  Folkets  Skyld. 
ikke  dette  for  deres,  saavist  maatte  der  ses  mindre  paa 
Embedsmændenes  Bekvemmelighed  end  paa  Folkets  For- 
nødenhed;'' at  det  vilde  være  sælsomt,  „om  Embedsmænd. 
der  leve  blandt  dansktalende  Indvaanere.  ikke  skulde  kunne 
i  ét  Aar  bringe  det  derlil.  at  de  kunde  gjøre  Vdfærdigel- 
ser  i  det  danske  Sprog",  saameget  mere  som  Kontrakter. 
Testamenter  og  lignende  Dokumenter  udenfor  Rettergan- 
gen allerede  nu  af  juridiske  Embedsmænd,  Advokater 
og  Notarer  blive  for  det  meste  udfærdigede  paa  Dansk  i 
de  omhandlede  Distrikter.  Men  i  Særdeleshed  bliver  det. 
—  hvad  af  andre  Deputerede  (Alexandersen  og  Lo- 
renzen fra  Lilholt)  er  tilbørlig  fremhævet,  —  vanskehgt 
at  forklare  sig  den  ganske  overordentlige,  næppe  i  10  Aar 
overvindelige  Vanskelighed,  som  det  skal  have  for  ved- 
kommende Embedsmænd  at  l)live  det  danske  Sprog  mæg- 
tige, naar  det  betænkes,  at  Anordninger,  som  ere  26  Aar 
gamle  (7de  Septbr.  1812.  senere  indskærpet  i  1813  for 
juridiske  Kandidater,  der  attraa  Bestalling  som  Advokater 
og  i  1825  for  teologiske  Kandidater,  der  melde  sig  ved 
Valgkald),  foreskrive:  „at  Enhver,  der  ønsker  at  ansættes 
som  Embedsmand  i  et  dansktalende  Distrikt,  først  skal  af- 
lægge Bevis  for,  at  han  kan  skrive  og  tale  ligesaa  godt 
Dansk  som  Tysk."  „Skulde  der,  —  føjes  der  til,  —  findes 
Embedsmænd,  som  i  næsten  30  Aar  have  opholdt  sig  i  en 
dansktalende  Egn,    uden    engang   at    have  lært  det  danske 

Sprog,  saa  maatte  disse  Herrer  synes  at  have  bekymret  sig 
meget  lidt  om.  hvorledes  det  staar  til  med  deres  Under- 
ordnede." „Den  Forholdsregel,  —  ytrer  en  Anden.  —  at 
udfærdige  Alt  i  det  tyske  Sprog,  synes  mere  at  være  en 
Modesag  end  Nødvendighed,  da  det  jo  næppe  er  tænkeligt 
at  bo  flere  Aar  iblandt  Folk.  med  hvilke  man  har  daglig 
Omgang,  uden  at  have  lært  at  tale  og  skrive  deres  Sprog." 

Som  bekjendt  vedtog  Forsamlingen  med  en  Majoritet 
af  21  Stemmer  at  indgive  en  Petition  om  Afskaffelse 
af  det  tyske  og  Indførelse  af  det  danske  Sprog 
for  de  Distrikter  i  Hertugdømmet  Slesvig,  i 
hvilke  det  Danske  er  Kirke-  og  Skole-Sprog,  i 
alle  Regerings-  og  Rettergangs-Sager;  dog  i 
Henseende  til  de  Embedsmænd,  som  ikke  ere 
det  danske  Sprog  mægtige,  kun  efterhaanden, 
som  disse  afgaa  og  remplaceres.  Minoriteten, 
bestaaende  af  18  Medlemmer,  har  derimod  i  den  derefter 
af  Forsamlingen  indgivne  Betænkning  udførlig  søgt  at 
motivere  sin  afvigende  Mening:  hvorledes  den  omhandlede 
Forandring  i  den  hidtil  værende  Tilstand  ikke  kan  an- 
ses som  sand  Fornødenhed,  samt  at  stille  Vanskehg- 
hederne  ved  Udførelsen  af  de  af  Majoriteten  stillede  An- 
dragender og  de  formentlig  uundgaalige  skadelige  Føl- 
ger i  nærmere  Lys,  og  i  Henhold  hertil  ,.ligesaa  ind- 
stændigt som  allerunderdanigst  fraraadet  den 
foreslaaede  Proposition."  — 

Et  andet  Forslag  angaaende  det  tyske  ^'prog  er 
derimod  med  en  Majoritet  af  38  Stemmer  blevet  antaget 
af  Forsamhngen :  at  andrage  paa  Indførelse  af  Under- 
visning i  Tysk  i  de  danske  Skoler  i  Hertugdøm- 
met Slesvig. 

Overraskende  eller  dog  karakteriserende  er  den  Maade, 
hvorpaa  en  enkelt  Deputeret  (Etatsraad  Hensen)  har  søgt 
at  begrunde  dette  Andragende  paa  rene  Fornuf tprinciper : 
„Ethvert  Menneske,  —  hedder  det,  —  maa  have  Fordring 
paa,  at  Staten  skal  forsyne  ham  med  det  Middel,  der  er 
nødvendigt  til  Opnaaelse  af  Statsøjemedet,  den  intellek- 
tuelle Dannelse;  nu  er  det  en  erkjendt  Grundsætning,  at 
Kundskab  til  det  tyske  Sprog  befordrer  den  almindelige 
Dannelse;"  hvoi-paa  da  den  nævnte  Deputerede  bygger  den 
Sætning:  „at  det  skal  gjælde  som  en  Ketfærdigheds-For- 
dring,  at  Skolelærere  ved  danske  Skoler  skulle  være  i  Stand 
til  at  give  Undervisning  i  Tysk."  Komitéen,  og  saaledes 
ogsaa  Forsamlingen  senere  i  den  indgivne  Betænkning  over 
Propositionen,  har  derimod  indskrænket  sit  Andragende 
dertil:  „at  der  skulde  gives  Alle,  som  ønske  at  forskaffe  de- 
res Børn  Kundskab  til  det  tyske  Sprog,  Lejlighed  dertil." 
Ønskeligheden  heraf  ville  vel  Alle  indrømme,  naar  det  sær- 
egne Forhold  overvejes,  der  linder  Sted  mellem  Tysk  og 
Dansk  i  Hertugdømmet.  Men  heraf  vilde  endnu  kun  følge, 
at  der  maatte  saavidt  muligt  arbejdes  paa,  at  der  kan  gi- 
ves Lejhghed  til  at  faa  Undervisning  i  Tysk  som  extra- 
ordinært  Tillæg  sat  i  Forbindelse  med  den  almindelige 
Skoleundervisning,  for  at  den  mod  billig  Godtgiørelse 
kunde  benyttes  af  Forældre,  som  ønskede  det,  ikke  der- 
imod, at  den  tyske  Undervisning  blev  indlemmet  som  virke- 
hg  Bestanddel  i  den  almindehge  Skoleundervisning. 

At  og  livorfor  Undervisningen  i  Tysk  i  intet  Tilfælde 
bør  optages  i  den  almindelige  Skoleundervisning,  er  blevet 
udviklet  af  enkelte  Deputerede,  hvilke  ogsaa  have  føjet  et  sær- 
skilt Votum  herom  til  Forsamhngens  Andragende.  Navnlig  har 
Forsamhngens  Præsident  erklæret,  at  det  „vilde  staa  i  Strid 

med  Skolevæsenets  heleAand;"  thi  „til  den  almindelige  Skole- 
undervisning hører  ikkun  det,  der  bliver  fordret  ved  Loven  og  er 
at  anse  som  almindelig  Fornødenhed;  men  som  saadan  kan  Un- 
dervisning i  Tysk  ikke  anses;  Fornødenheden  dertil  er  for 
mange  og  for  den  største  Del  af  Befolkningen  ikke  tilstede; 
det  vilde  være  en  forholdsvis  ringe  Del  af  Forældrene,  som 
vilde  lade  deres  Børn  undervise  i  Tysk  (i  faa  Skoler  mere 
end  V4  af  det  hele  Antal,  i  mange  Skoler  endnu  meget 
færre.)  Han  var  derfor  af  den  Mening,  at  der  maatte  med- 
deles en  billig  Privatundervisning,  men  ikke  i  de  sædvan- 
lige Skoletimer."  Naar  den  foreslaaede  Undervisning  i 
Tysk  betragtedes  fra  dette  Synspunkt,  følger  atter,  at  Dyg- 
tighed til  at  give  denne  Undervisning  ikke  kan  opstilles 
som  ueftergivelig  Betingelse  for  Ansættelse  som 
Skolelærer  ved  danske  Skoler.  Og  hvilken  Betin- 
gelse vilde  det  ogsaa  være  at  gjøre  til  en  Almue -Skole- 
lærer, at  han  skulde  kunne  undervise  i  tvende  Sprog !  Hvil- 
ken Betingelse  for  en  Skolelærer  ved  en  dansk  Skole,  at 
han  nødvendig  skulde  grundigt  Tysk!  Hvilken  Frem- 
gangsmaade  endelig:  der,  hvor  Tysk  er  et  fremmed  Sprog 
for  Folket,  at  forlange  det  indført  som  almindelig  Under- 
visningsgjenstand  i  Folkets  Skoler,  medens  man  der,  hvor 
Dansk  er  Folkets  Sprog,  men  er  blevet  trængt  ud  af  Sko- 
len, ikke  tænker  paa  at  tilvejebringe  Midler  til  at  faa  Un- 
dervisning heri  givet  i  Folkeskolerne,  men  meget  mere  sky- 
der Ønsket  derom  til  Side  som  ubeføjet  og  udsprunget  af 
Partiaand!  Der  er  af  flere  Deputerede  lagt  særdeles  Vægt 
derpaa,  at  Advokater  i  alt  Fald  burde  fritages  for  den 
Forpligtelse  at  betjene  sig  af  det  danske  Sprog,  fordi  de 
dansktalende  Beboere  ellers  vilde  bhve  indskrænkede  til  et 
ringe  Antal  Sagførere,    muligt    vilde    blive    berøvede  netop 

deres  Bistand,  til  hvilke  de  satte  den  største  Tillid;  og  her 
vilde  man  have  de  samme  dansktalende  Beboere  indskræn- 
kede i  Valget  af  deres  Skolelærere  med  Hensyn  til  Spro- 
get, kun.  —  man  tænke !  ikke  med  Hensyn  til  Folkets  eget 
Sprog,  men  til  et  fremmed  Sprog  — .  udsætte  dem  for  at 
maatte  give  Slip  paa  de  duligste  Skolelærere,  fordi  de  ikke 
kunne  undervise  i  Tysk! 

Desuagtet  har  Forsamlingen  med  stor  Stemmeflerhed 
andraget  paa:  at  Undervisningen  i  Tysk  maatte  gi- 
ves 3  Timer  ugentlig,  og  det  i  den  sædvanlige 
Skoletid,  dog  at  Deltagelsen  skal  være  frivillig;  og  at 
ingen  Skolelærer,  Underlærer  eller  Medhjælper 
skal  kunne  ansættes  ved  nogen  Distrikts-Skole, 
som  ikke  er  prøvet  af  ved  kommende  Kirkeprovst 
i  det  tyske  Sprog  og  befunden  dygtig  til  at  un- 
dervise deri. 

At  nu  en  saadan  Udvidelse  af  Undervisningskredsen  i 
Almueskolerne  ikke  vilde  kunne  udføres  uden  paa  Bekost- 
ning af  det  første  Fornødne,  derom  vil  der  mellem  Sag- 
kyndige, der  betragte  Sagen  uden  anden  Interesse  end  for 
Undervisningens  Tarv,  næppe  være  mere  end  én  Mening. 
At  fremdeles  Deltagelse  i  en  saadan  Undervisning  vilde  i 
Virkeligheden  ophøre  at  være  frivillig  fra  det  Øjeblik  af. 
at  den  l)lcv  o))tagen  og  indflettet  i  den  sædvanlige  Skole- 
undervisning, er  indlysende  og  gjendrives  ikke  ved  den 
Forsiki'ing.  som  gjentages  af  Proponenten,  Komitéen  og 
Forsamlingens  Majoritet:  at  det  skulde  være  overladt  til 
Forældres  og  Værgers  frie  Vilje,  om  de  vilde  lade  deres 
Børn  og  Plejebørn  deltage  i  denne  Undervisning;  thi  En- 
liver  maa  dog  spørge  sig  selv,  hvor  vel  de  Børn  skulde 
hen,  lor  hvem  denne  Deltagelse  ikke  blev  ønsket,  hvad  de 

skulde  tage  sig  for,  under  hvilket  Opsyn  de  skulde  være  i 
de  tyske  Mellemtimer,  ligesom  det  ogsaa  vilde  hænge 
underhgt  sammen,  om  det  skulde  gjøres  til  Betingelse  for 
Skolelæreren  at  være  dygtig  i  et  Sprog,  hvori  Børnene 
ikke  skulde  være  pligtige  til  at  modtage  Undervisning. 

Allerede  heraf  vil  det  falde  i  Øjnene,  hvad  Indfly- 
delse en  saadan  Foranstaltning,  om  den  iværksættes,  vilde 
have  paa  det  danske  Sprog  i  den  danske  Del  af  Hertug- 
dømmet. Men  Hovedsagen  er  dog  den,  at  Forholdene 
vilde  føre  det  med  sig,  at  den  omhandlede  Undervisning  i 
det  tyske  Sprog  ikke  vilde  blive  givet  som  Undervisning  i 
et  fremmed  Sprog.  Var  det  dansk-underviste  og  dansk- 
dannede  Lærere,  der  kom  til  at  lære  Børnene  noget  Tysk, 
da  vilde  det  være  urimeligt  deraf  at  befrygte  nogen  Fare 
for  Modersmaalet.  Men  nu  blive  Skolelærer-Embederne  i 
Slesvig  i  Reglen  besatte  med  Seminarister,  som  ere  dan- 
nede ved  det  slesvigske  Seminarium,  hvor  der  vel  ogsaa 
gives  nogen  Undervisning  i  Dansk,  men  hvor  det  Tyske 
bruges  som  ModersmaaL  Hidindtil  ere  ikke  faa  Seminari- 
ster blevne  ansatte  fra  danske  Seminarier;  mea  dette  har 
fornemmelig  sin  Grund  i  en  forbigaaende  Omstændighed, 
i  Overfyldningen  af  det  ene  Seminarium  i  Tønder;  —  vi 
sige  forbigaaende,  da  der  er  al  Anledning  til  at  vente,  at 
endnu  ét  Skolelærer-Seminarium  for  Hertugdømmerne  vil 
blive  oprettet.  Imidlertid  er  der  dog  ved  Lovbud  indrøm- 
met danske  Seminarister  Adgangsret  til  slesvigske  Skole- 
lærerposter; men  denne  Ret  vilde  tabe  al  Betydning,  der- 
som Stænderforsamlingens  Forslag  blev  taget  til  Følge:  at 
ingen  Skolelærer  eller  Underlærer  maatte  ansættes  ved  de 
danske  Skoler  i  Slesvig,  uden  at  være  befunden  dygtig  til 
at  give  Undervisning  i  Tysk.      Vel   kan  det  endnu  indven- 

des.  at  Kundskab  i  det  danske  Sprog  jo  ligesaa  vel  er  gjort 
til  Betingelse  som  Kundsab  i  det  Tyske;  i  det  Tilfælde 
altsaa.  at  Vedkommende  ikke  maatte  findes  lige  dygtige  i 
begge  Sprog,  synes  det,  som  om  den  danske  Seminarist 
med  antagelig  Kundskab  i  Tysk  vilde  staa  lige  saa  nær 
som  den  tyske  Seminarist  med  antagelig  Kundskab  i  Dansk. 
Men  denne  Indvending  kan  dog  ikke  bydes  Nogen  for  Al- 
vor. Den  Prøve  i  begge  Sprog,  hvori  Betrj^ggelsen  skulde 
søges  for,  at  begge  Sprog  vederfares  lige  Ret,  skulde  ifølge 
Forslaget  anstilles  af  vedkommende  Kirkeprovster.  Men 
nu  véd  Enhver,  at  det  tyske  Sprog  bliver  af  den  slesvigske 
Embedsklasse  betragtet  som  Modersmaal.  det  danske  som 
fremmed  Sprog;  det  læres  i  Reglen  kun,  forsaavidt  som 
Nødvendigheden  byder  det,  bruges  kun  efter  samme  Nød- 
tørftigheds  Lov;  Kundskaben  vil  altsaa  i  Almindelighed 
være  tarvelig,  Interessen  svarende  dertil.  Kirkeprovster, 
som  i  denne  Henseende  gjorde  en  Undtagelse  fra  den  øv- 
rige Embedsstand,  vilde  ubetvivlelig,  —  navnlig  i  de  Di- 
strikter, der  ikke  staa  under  dansk  Kirkehøjhed,  —  selv  høre 
i  Undtagelsernes  Klasse;  og  det  er  efter  Forholdene  saa 
naturhgt,  at  det  ej  engang  kan  indeholde  nogen  Bebrejdelse, 
naar  vi  forudsige,  at  Prøven  ikke  vilde  blive  foretagen  efter 
samme  Maalestok  med  Hensyn  til  begge  Sprog,  —  at  man 
vilde  nøjes  med  Lidet  i  Dansk,  fordre  Meget  i  Tysk:  saa 
Meget  i  Tysk,  som  kun  den  Tyskdannede  kunde  præstere, 
saa  Lidet  i  Dansk,  at  den  Tyskdannede  ret  vel  kunde 
komme  igjennem.  Forsamlingen  har  selv  i  sin  Betænkning 
erklæret,  „at  de  Prøver,  som  en  tilkommende  Embedsmand 
har  at  aflægge  paa  sine  Kundskaber  i  det  danske  Sprog, 
ikke  kunne  afgive  nogen  Garanti  for,  at  han  virkelig  besid- 
der hin  Færdighed."     Det  indses  ikke,  hvorpaa  da  den  Til- 

lid  skal  være  bygget,  hvormed  Forsamlingen  henviser  til 
de  Prøver,  tilkommende  Skolelærere  have  at  underkaste  sig. 

Efter  al  Sandsynligheds  Beregning  vilde  saaledes  den 
foreslaaede  Indlemmelse  af  tysk  Undervisning  i  Almue- 
skoleundervisningen bringe  samtlige  danske  Almue- 
skoler i  Hertugdømmet  Slesvig  i  tyskdannede  og 
tysksindede  Skolelæreres  Hænder,  og  blive  Mid- 
let til  fra  Roden  af  at  fortyske  den  danske  Del 
af  Folket  i  Slesvig.  En  saadan  Virkning  maa  antages 
ikke  at  være  tilsigtet  af  Stænderforsamlingens  Majoritet, 
som  har  erklæret  hverken  at  ville  „fortrænge  det  danske 
Sprog  af  Kirker  og  Skoler  dér,  hvor  det  er  Kirke-  og 
Skole-Sprog,  eller  at  ville  paatrænge  Nogen  Kundskab  i 
det  tyske  Sprog,"  Men  desto  mere  vilde  en  saadan  Virk- 
ning svare  til  de  uforbeholdent  udtalte,  ovenfor  anførte 
Ønsker  og  Forhaabninger  af  adskillige  Deputerede.  Da 
imidlertid  denne  Interesse  for  at  faa  det  danske  Sprog 
gjort  mere  og  mere  fremmed  for  en  Del  af  det  danske 
Folk  ikke  kan  deles  af  den  danske  Regering,  kan  der  ikke 
tænkes  Grund  til  at  befrygte  Iværksættelsen  af  denne  eller 
en  lignende  Foranstaltning,  der  vilde  være  ligesaa  saarende 
for  den  danske  Nationalfølelse,  som  undergravende  for  den 
danske  Nationalitet. 

Men  Stænderforsamlingen  har  med  Grund  henvendt 
Opmærksomheden  paa  Almueskoleundervisningen  som  det 
radikale  Middel  til  at  bestemme  den  Plads,  Sproget  i 
Fremtiden  skal  indtage  i  Folkets  Liv.  Og  følge  vi  dette 
Vink,  da  vilde  det  vistnok  endnu  være  Lidet  ikke  at 
skulle  befrygte  en  Foranstaltning,  hvoraf  det  danske 
Sprogs  gradvise  Fortrængen  lod  sig  forudsige  med  Sikker- 
hed,   dersom  der  ikke   turde   haabes   en  Foranstaltning, 

som  kuude  give  tilstrækkelig  Betryggelse  i  denne  Hen- 
seende. Det  er  vistnok  fuldkommen  rigtigt,  livad  Stænder- 
forsamlingen liur  bemærket  om  de  tidligere  Anordninger 
angaaende  de  slesvigske  Embedsmænds  Kundskab  i  det 
danske  Sprog:  at  de  „maatte  forblive  uvirksomme,  da  der 
hverken  i  Skolerne  eller  ved  Universitetet  gives  tilbørlig 
Lejlighed  til  at  lære  det  danske  Sprog,  da  Dannelsen 
er  tysk."  Just  derfor  vil  det  heller  ikke  kunne  anses  som 
tilstrækkeligt,  at  Skolelærere  ved  danske  Skoler  kunne 
Dansk,  dersom  de  have  lært  det  nødtvungent  som  fremmed 
Sprog,  medens  de  ere  tyskdannede,  og  deres  Interesse  er 
bortvendt  fra  dansk  Sprog  og  dansk  Literatur.  Ikke  paa 
dansk  Belæring  kommer  det  an,  men  paa  dansk  Dan- 
nelse, og  den  fornødne  Betryggelse  vil  derfor  næppe  kunne 
erhverves  uden  ved  Oprettelse  af  et  Skolelærer- 
Seminarium  i  Nord-Slesvig,  hvor  Undervisning 
og  Dannelse  meddeltes  i  det  danske  Sprog,  og 
ved  den  Bestemmelse,  at  Skoleundervisningen  i  de 
danske  Skoler  alene  maatte  overdrages  til  Læ- 
rere, som  her  vare  underviste  og  dannede.  Efterat 
man  er  kommen  saa  vidt,  at  man  med  Misbilhgelse  og  Be- 
klagelse ser  tilbage  —  for  at  gjentage  Falcks  Ord  —  paa 
„de  voldsomme  Forholdsregler,  ved  hvilke  det  danske  Sprog 
er  trængt  ud  af  det  naturlige  Forhold,"  tør  man  vel  med 
Haab  se  en  Forholdsregel  imøde,  der  frembyder  sig  som 
det  naturlige  Middel  til  at  sikre  det  danske  Sprog  de  Ene- 
mærker, som  endjiu  ere  levnede  det. 

J  eg  har  optaget  en  Traad,  som  er  given  i  en  tidligere 
Artikel  i  dette  Blad  (Nr.  39 — 41),  der  har  samme  Formaal 
og  fører  til  samme  Resultater.  Men  det  er  uden  Tvivl 
ligesaa  naturligt,   som   det    er  ønskeligt,    at  Flere  toge  til 

Orde  i  denne  Sag.  Saalænge  som  de  dansktalende  Sles- 
vigere bare  deres  Modersmaals  Forurettelse  med  Tavshed, 
var  der  ogsaa  fra  anden  Side  kun  Anledning  til  stiltiende 
Forundring.  Men  ved  de  fremførte  Besværinger  er  Sagen 
bleven  henstillet  til  offentlig  Forhandhng;  og  jo  mindre  en 
Stænderforsamling,  som  paa  faa  Undtagelser  nær  er  sam- 
mensat af  Medlemmer,  der  skylde  dansk  Sprog  og  Litera- 
tur  Lidet  eller  Intet,  kan  anses  som  upartisk  Dommer  eller 
uinteresseret  Talsmand  i  dette  Anliggende,  desto  mere  An- 
ledning er  der  givet  dem,  der  fuldelig  sympatisere  med  de 
Klagende,  til  at  henlede  Opmærksomheden  paa  den  natio- 
nale Interesse  ved  denne  Forhandling. 


II. 
Den  danske  Nationalitets  Stilling  i  Slesvig.  ^) 

(1842). 

„Bestræbelserne  i  Slesvig  (for  at  oprejse  og  styrke  den 
skammelig-forkuede  Nationalitet),  som  mødte  baade  aaben- 
lys  og  lønlig  Modstand,  trængte  i  høj  Grad  til  et  Støttepunkt 
i  Hovedstaden.  Dette  søgte  Schouw  og  jeg  i  Forening  at  yde 
dem.  Til  en  Organisering  af  Kræfterne  til  Opnaaelse 
af  bestemte  Formaal  kom  det  dog  først  i  1842.  Signalet  blev 
Optrinnet  i  den  slesvigske  Stændersal,  hvor  Tyskhedens  bru- 
tale Overmod  bruste  frem  i  sit  hele  Overmaal ;  og,  hvad  der 
forstærkede  og  skærpede  Virkningen,  var  den  Undskyldning, 
som  Falcks  og  Criminils  Retskrænkelse  mod  den  danske 
Deputerede  (P.  H.  Lorenzen)  fandt  i  visse  indflydelsesrige 
Kredse...  Det  var  den  V  i  borgske  Stænder  sal,  der  maatte 
modtage  af  den  kongelige  Kommissarius  de  uforglemmelige  Ud- 
talelser, hvori  Falcks  Fremgangsmaade   berømmedes    som    „be- 


*)  Dansk  Ugeskrift.     Anden  Række.    Nr.  35. 


82 

sindig  og  forstandig",  medens  derimod  Danskhedens  uforfærdede 
Forkæmper  stærkt  dadledes.  „Forsamlingen  i  Viborg  maatte", 
—  mente  Ørsted  — ,  „finde  det  uværdigt  at  understøtte  et 
Forslag  som  P.  H.  Lorenzens."  Trods  dette  uventede  Patro- 
natsforhold  .  .  .  enedes  Forsamlingen  med  46  Stemmer  imod  3 
om  at  indgive  en  Adresse  til  Kongen  som  Udtryk  af  Folkets 
Stemning,  „dets  Krænkelse  og  Foruroligelse  ved  den  statsfar- 
lige Parti  virksomhed."  Den  Roskildske  Stænderfor- 
samling havde  været  afholdt  tidligere  i  Sommertiden;  nu 
forekom  det  mig  og  Andre  (Bang,  H.  P.  Hansen,  Hvidt, 
Schouw  m.  fl.),  at  der  var  Opfordring  til  et  Skridt,  hvorved 
Øboerne  kunde  slutte  sig  til  Jyderne.  Vi  tillode  os  at  ind- 
byde de  i  Hovedstaden  Tilstedeværende  og  Stadens  Borger- 
repræsentanter til  et  Møde,  som  holdtes  i  min  Sal  (den  30te 
November),  hvor  der  fremlagdes  et  udarbejdet  Forslag.  Hvidt 
overtog  Dirigentposten;  men  det  var,  som  om  Ørsteds  Aand 
svævede  over  denne  Forsamling.  Med  allehaande  fine  Betænke- 
lighedshensyn,  gammelmandsagtige  Advarsler  imod  at  lade  sig 
beherske  af  Følelsen,  hyperkritiske  Betragtninger  .  .  .  skiltes 
danske  Mænd,  af  hvilke  hver  Enkelt  stod  ansvarsfuld  overfor 
Modersmaal,  Fædreland  og  Hovedstad,  i  uforstyrret  Flegma, 
som  om  Sagen,  der  forhandledes,  var  dexi  ligegyldigste  af  Ver- 
den. Nogen  Fyldestgjørelse  søgte  jeg  paa  egen  Haand  at  bringe 
ud  af  det  nedslaaende  Møde  ved  en  Artikel:  „Om  den  danske 
Nationalitets  Stilling  i  Slesvig."     („Optegnelser"   S.  263—64). 


„Fra  Holsten  af  er  det  tyske  Sprog  trængt  altid  læn- 
gere mod  Norden,  og  det  danske  Sprog  er  ved  de  histo- 
riske Forhold,  ved  Koncentrering  af  den  danske  Dannelse 
til  Øerne,  ved  den  inderlige  Forbindelse  af  Jyderne  i  alle 
Livsforhold  paa  Halvøen,  dels  udslukt,  dels  i  nogle  EgnR 
kun  blevet  tilbage  som  underordnet  Folkesprog.  I  de  sidst- 
anførte  Egne  er  nu  det  danske  Folk.  under  dansk  Re- 
gering, blevet  sat  i  den  sælsomme  Stilling,  at  Gudstjeneste 
saavelsom  Retsforhandlinger   finde  Sted   i    et   Sprog,    som 

Folket  ikke  forstaar.  De  Danske  beklage  sig  derover,  og 
det  Spørgsmaal  blev  forelagt  Landets  Konge:  om  de  ind- 
trængte Præster,  Skolelærere  og  Embedsmænd  skulde  lære 
Dansk,  eller  det  endnu  danske  Folk  under  dansk  Rege- 
ring skulde  lære  Tysk.  Ihvorvel  det  maa  indrømmes,  at 
den  Forbindelse,  hvori  disse  Egne  staa  med  Hertugdøm- 
merne, i  Særdeleshed  den  fælles  Administration  og  Juris- 
diktion, fremkalder  Vanskeligheder:  saa  synes  dog  den  For- 
dring, rettet  til  en  dansk  Konge,  at  tilintetgjøre  en 
endnu  levende  Nationalitets-Rod,  som.  om  end 
tilbagetrængt,  dog  kan  og  bør  uddannes,  at  være 
aldeles  urimelig,  og  at  maatte  med  god  Ret  tilbage- 
vises af  det  danske  Folk  med  Bestemthed.  De  skandi- 
naviske Sprog  ere  af  gernianisk Udspring  ligesom  de  tyske; 
ja,  deres  Erindring  gaar  langt  længere  tilbage  end  det  tyske 
Sprogs.  Hvad  Inder  og  Ægypter  vare  for  Grækerne,  det 
er  Skandinavien  for  de  Tyske ;  de  gamle  Goters  mytiske 
Nutid  lever  endnu  i  det  høje  Norden,  danner  endnu  den 
friske  Kjærne  af  en  ejendommelig  skandinavisk  Digtekunst. 
Det  er  en  Ulykke  for  Tyskland,  at  denne  rige  mytologiske 
Verden  er  forsvunden,  og  kun  et  ringe  Vederlag  er  givet 
ved  en  romerk  Tradition,  hvis  prosaisk- doktrinære  og  mo- 
ralsk-belærende  Tendens  kun  ligger  alt  for  klart  for  Dagen. 
Den  Tid  nærmer  sig,  da  den  dybtgranskende  Tyske  vil  op- 
dage den  forunderlig  rige  Urtid  af  sit  eget  Folk,  Skatten 
af  sin  dybeste  Fortid  opbevaret  i  de  skandinaviske  Sprog; 
det  vil  blive  ham  en  aandelig  Opgave  af  Betydning  at  er- 
kjende  sit  oprindelige  Hjem  i  det  høje  Norden,  og  han  vil 
holde  den  Egn,  hvis  Sprog  bevarer  den  oprindelige  Gjen- 
klang  af  hans  egen  Tilværelse,  i  Agt  og  Ære.  ingenlunde 
tænke  paa  at  ville  fortrænge  den.     De  Danske  have  i  hine 

Grænseprovinser  ikke  blot  en  ydre  Ret  at  forsvare,  som 
vexler  med  de  historiske  Forhold,  meget  mere  en  aan de- 
lig Ret,  paa  hvilken  ethvert  Angreb  tillige  træffer  saa- 
rende  den  inderste  Kjærne  af  den  nationale  Tilværelse."  ^) 

Det  er  Steffens,  af  hvem  de  foranførte  Ord  ere 
laante,  —  en  Mand,  som  ved  den  Rod,  hvoraf  han  er  ud- 
sprungen, og  hvorfra  han  ikke  har  kunnet  eller  villet  rive 
sig  løs,  og  ved  de  Forhold,  hvori  han  senere  har  indlevet 
sig  i  sin  hele  Manddoms-Virken.  forener  en  skandinavisk 
og  en  tysk  Interesse,  saaledes  som  det  kun  kan  være  Til- 
fældet med  faa,  og  som  udenfra  naturlig  har  et  friere  og 
mere  uhildet  Blik  paa  de  paagj ældende  Forhold,  end  de 
letteligen  kunne  bevare,  der  befinde  sig   midt  iblandt  dem. 

Det  er  denne  Retning  til  „at  tilintetgjøre  en  endnu 
levende,  om  end  tilbagetrængt  Nationalitets-Rod."  som  lig- 
ger til  Grund  for  de  Tildragelser,  der  i  de  seneste  Dage 
have  sat  den  nationale  Følelse  i  almindelig  Bevægelse.  Thi 
et  Angreb  paa  en  Nations  Sprog  er  et  Angreb  paa  „dens 
Tilværelses  inderste  Kjærne,"  og  det  er  et  stærkt  Angreb 
paa  et  Sprog,  naar  der  i  en  Forsamling,  hvor  Nationen 
repræsenteres,  nægtes  det  fri  Adgang  eller  Ret  til  fuldstæn- 
dig Meddelelse  og  officiel  Opbevarelse.  Skulde  derfor  i 
Hertugdømmet  Slesvig.  —  beboet  af  ikke  to  Tredjedele 
tysktalende  og  betydeligt  over  en  Tredjedel  dansktalende 
Indbyggere,  —  en  Regel  blive  opstillet  som  den:  at  det 
vel  maatte  staa  den  Deputerede  frit  at  tale  dansk  inden  lukte 
Døre,  men  uden  at  kunne  iorlange  sit  Foredrag  optaget  i 
Protokollen  og  følgelig  meddelt  i  Stændertidenden  — sandehg, 
en  sælsom  Ret  I  —  da  vilde  det  danske  Sprog  derved  være 


*)  Was  ich  erlebte.    5te  D.  S.  239  ff. 

offentlig  stemplet  som  et  Paria-Sprog;  det  vilde  i  Virkelig- 
heden være  bandtyst  fra  Folkeforsamlingen,  og  fornuftigvis 
vilde  Ingen  af  den  dansktalende  Befolkning,  der  ikke  var 
det  fremmede  tyske  Sprog  ligesaa  mægtig  som  sit  Moders- 
maal,  kunne  modtage  Valg  som  Deputeret ;  og  selv  i  dette 
Tilfælde  vilde  vel  mangen  Mand  finde  det  uforeneligt  med 
sin  nationale  Æresfølelse  at  møde  i  en  Forsamling,  hvor 
begge  Sprog  ikke  nyde  lige  Ret,  saaledes  som  det  er  Til- 
fældet med  det  tyske  og  det  franske  Sprog  paa  de  sveit- 
zerske  Landdage. 

Og  hvad  vilde  der  ikke  ligge  i  en  saadan  Foruret- 
telse og  JSTedtrykkelse  af  Sproget !  Thi  en  Nations  Sprog  er 
dens  Liv  og  aandelige  Væsen.  Derfor  kan  ingen  Dansk 
uden  dyb  Bedrøvelse  følge  det  danske  Sprogs  Historie  i 
Hertugdømmet  Slesvig,  efterregne  den  altid  snævrere  Ind- 
skrænkning af  dets  C-rrændser,  og  betænke,  hvorledes  dette 
er  blevet  den  naturlige  Følge  deraf,  at  hensigtsmæssige 
Foranstaltninger  til  Betryggelse  af  Sprog  og  national  Ejen- 
dommeUghed  ere  i  sin  Tid  blevne  forsømte.  Dog  synes 
Kjærhgheden  til  begge  endnu  at  være  varm  og  levende. 
Det  nordslesvigske  Folk  gjør,  som  naturligt  er.  fælles  Sag 
med  det  sydslesvigske  i  Bestræbelsen  for  at  haandhæve  den 
politiske  Selvstændighed  ligeoverfor  Kongeriget  paa  den 
ene  og  Holsten  paa  den  anden  Side ;  men  paa  Sprogets 
Vegne  slutter  Nordslesvigeren  sig  trofast  til  den  skandina- 
viske Moderstamme  og  fordrer  sin  sproglige  Nationalitet 
hævdet  i  sin  Ret.  Det  er  bekjendt,  hvor  varm  Anerkj en- 
delse den  kongelige  Retfærdighedshandling,  der  har  gjort 
det  første  betydende  Skridt  til  at  hæve  det  unaturhge  For- 
hold, hvori  dansktalende  Slægter  under  dansk  Regering 
efterhaanden    vare    bragte    med    Hensyn    til    Rettergangs- 

sproget,  har  fundet  hos  det  nordslesvigske  Folk,  og  alle 
danske  Hj ærter  have  derved  følt  sig  knyttede  fastere  til  en 
Kongeslægt,  som  sympatiserer  med  Nationens  helligste  In- 
teresser. Men  det  er  ikke  mindre  bekjendt.  hvorledes  Oppo- 
sitionen fra  den  anden  Side  har  sluttet  sine  Rækker  tæt- 
tere tilsammen,  eftersom  en  bevidst  og  kraftig  Opvaagnen 
af  den  danske  Nationalitet  i  Slesvig  har  begyndt  at  finde 
Anerkjendelse.  De  selvsamme  Stemmer,  som  i  det  stær- 
keste Sprog  og  ofte  i  den  smaaligste  Aand  gjøre  Tysk- 
hedens Fordringer  gjældende,  forene  sig  om  at  trænge  et- 
hvert retligt  Krav  paa  det  Danskes  Vegne  tilbage,  og  et 
Parti  i  den  slesvigske  Stænderforsamling  er  aabenlyst  op- 
traadt  som  Hovedorgan  for  denne  Aand. 

I  Aaret  1840  skyede  Forsamlingen  ikke  at  anklage  sig 
selv  for  Overilelse  ved  at  indgive  en  Kontrapetition  mod 
det  tidligere  Andragende,  hvortil  i  Aaret  1838  en  Ma- 
joritet med  3  Stemmer  havde  bestemt  sig  (under  heftig 
Modstand  af  en  talrig  Minoritet,  til  hvilken  hørte  Hertugen 
og  Prinsen  af  Avgustenborg,  den  nuværende  Statholder  i 
Hertugdømmet):  at  det  danske  Sprog  maatte  blive  indført 
i  alle  Regerings-  og  Retssager  i  de  Distrikter  af  Hertug- 
dømmet, hvor  Kirke-  og  Skolesprog  er  dansk,  samt  at  Em- 
bederne i  det  dansktalende  Slesvig  kun  maatte  besættes 
med  Mænd,  som  ere  det  danske  Sprog  fuldkommen  mæg- 
tige. Nu  derimod  (i  Aaret  1840)  undskyldte  Forsamlin- 
gen (St.  T.  S.  703) :  at  den  i  denne  Petition  „havde  ladet 
sig  lede  af  en  vis  Humanitetsfølelse ;"  den  erkjendte  „sin 
Vildfarelse,"  og  petitionerede  med  en  meget  betydelig  Ma- 
joritet om:  at  Sprog-Reskriptet  af  14de  Maj  1840,  frem- 
kaldt ved  og  affuttet  i  Overensstemmelse  med  Forsamlin- 
gens eget  Andragende,    maatte    bHve    ophævet   eller  indtil 

videre  suspenderet,  forsaavidt  angaar  Indførelsen  af  det 
danske  Sprog.  Ogsaa  i  disse  Forhandliger  toge  Hertugen 
og  Prinsen  af  Avgustenborg  Del  med  stor  Interesse;  den 
sidste,  den  nuværende  Statholder,  beraabte  sig  paa:  hvor- 
ledes „han  bestandig  havde  kæmpet  imod  Indførelsen  af  det 
danske  Sprog  som  Rettergangssprog"  (St.  T.  S.  584).  Og- 
saa den  danske  Udgave  af  den  slesvigske  Stændertidende 
mødte  heftig  Modstand,  og  den  nuværende  Statholder  i 
Hertugdømmet  formente :  at  med  samme  Føje  kunde  „de, 
som  f.  Ex  talede  det  franske  Sprog  (!),  forlange  et  Aftryk 
af  Tidenden  i  deres  Sprog"  (St.  T.  S.  46).  Dog  bleve 
uden  Indsigelse  flere  Foredrag  (af  den  Dep.  N.  Lo- 
renzen) holdte  paa  Dansk  (hvad  ogsaa  havde  fundet 
Sted  i  Aar  1838,  s.  St.  T.  1840  S.  50);  Protokollerin- 
gen mødte  dengang  ingen  Modstand,  og  Fore- 
dragene meddeltes  i  Stændertidenden  i  tysk 
Oversættelse;  den  nuværende  Statholder  bemærkede 
alene  skoptisk:  „at  det  maatte  være  overladt  til  ethvert 
Medlem,  om  han  vilde  forstaas  eller  ikke"  (!—  St.  T. 
S.  50). 

Men  et  tredje,  ulige  stærkere  Skridt  i  denne  Sag  er 
gjort  i  den  nærværende  Stændersamling:  et  dansk 
Foredrag  er  blevet  mødt  med  den  Erklæring  af  den  kgl. 
Kommissarius :  at  han  ikke  kunde  besvare  det  til  ham  ret- 
tede Spørgsmaal,  da  „han  ikke  var  det  danske  Sprog  fuld- 
kommen mægtig,"  og  med  den  Erklæring  af  Præsidenten: 
at  „Sekretariatet  erklærede  ikke  at  være  i  Stand  til  at 
overtage  Protokolføring  i  det  danske  Sprog"  (St.  T.  S. 
719 — 20),  uden  at  nogen  beroligende  Ytring  blev  til- 
føjet om  Foranstaltning  til  at  afhjælpe  det  i  saa  Henseende 
Forsømte.     Ifølge  den  viborgske  Stændertidende  (S.   1658) 

er  det  derefter  af  Præsidenten  blevet  den  Deputerede  „for- 
budt at  tale  Dansk." 

Det  er  ikke  alene  Danske,  som  maa  finde  dette  Fæno- 
men i  Stæuderhistorien.  i  en  Forsamling,  hvor  dansk  Folk 
har  sine  Repræsentanter,  dansk  Regering  sit  beskikkede 
Organ,  højst  mærkværdigt;  ogsaa  Fremmede,  selv  Slesvigere 
og  Holstenere,  som  ikke  bekjende  sig  til  en  slesvig-holstensk 
Ultraisme,  ville  studse  ved  det  dristige  Spil.  Men  denne 
Studsen  udtømmer  ikke  det  Sind,  hvormed  danske  Mænd 
maa  betragte  denne  Sag.  Thi,  —  jeg  gjentager  det,  — 
hvad  ligger  ikke  alt  i  denne  Forudrettelse  og  Nedtrykkeise 
af  Sproget  I  Skulde  det  lykkes  et  slesvig-holstensk  Aristo- 
krati at  faa  det  danske  Sprog  ved  indirekte  Forholdsreg- 
ler trængt  ud  af  Stændersalen,  saaledes  berøvet  sin  offent- 
lige Karakter,  og  derved  efterhaanden  trængt  ud  over  Sles- 
vigs Grænse:  da  vil  ogsaa  den  danske  Nationalitet  inden- 
for denne  Grænse  være  brudt,  det  aandelige  Slægtskabs- 
Baand,  der  endnu  knytter  Slesvig  til  Danmark  og  Skandi- 
navien (uden,  —  at  jeg  ogsaa  skal  gjentage  dette,  —  i  mindste 
Maade  at  afficere  Hertugdømmets  Selvstændighed  i  Lov- 
givning, Retsforfatning  og  Administration)  være  løst,  og  in- 
gen Modstand  være  at  vente  fra  Folkets  Side,  naar  et  gun- 
stigt Øjeblik  til  denne  Operation  maatte  vise  sig,  for  en 
politisk  Sammensmeltning  med  Tyskland.  Derfor  kunne 
danske  Borgere  ikke  overse,  hvilken  Plads  Bestræbelsen  for 
at  fortrænge  det  danske  Element  indtager  i  det  hele 
politiskeSystem,  hvortil  et  talrigt  og  formaaende  Parti 
i  den  nærværende  slesvigske  Stænderforsamling  uforbehol- 
dent har  bekjendt  sig.  Saavist  som  den  rette  Klogskab, 
der  fører  sikkert  til  Maalet,  er  den,  der  begynder  inden- 
fra    for    at    berede    og    disponere  Kræfterne    til    at    virke 

udad:  saa  vist  er  det  rigtigt  beregnet  fremfor  Alt  at  ar- 
bejde paa  at  møde  og  tilbagetrænge  Interessen  for  dansk 
Nationalitet  paa  ethvert  Punkt  og  under  enhver  Form, 
hvor  den  giver  sig  tilkjende.  Og  saaledes  peger  da  denne 
Optræden  imod  det  danske  Sprog  aabenlyst  hen  til  den 
hele  Tendens:  at  bringe  Slesvig  i  politisk  Enhed  med 
Holsten  og  at  bringe  den  nyskabte  Stat  ind  i  det  tyske 
Forbund;  i  dette  Forslag,  fremsat  i  Komitébetænkningen 
over  de  stænderske  Komitéer,  kulminere  for  Tiden  det  sepa- 
ratistiske, mod-  den  danske  Stats-Enhed  fjendtlig  optræ- 
dende Partis  Bestræbelser.  For  Tiden  tør  vi  ikke  drage  i 
Tvivl,  at  jo  denne  Bestræbelse  vil  ovenfra  finde  sin  tilbør- 
lige Modstand,  og  at  navnlig  den  fuldkomne  Lighed  af  det 
danske  og  det  tyske  Sprog  i  Stændersalen  vil  blive  betryg- 
get ved  Regerings-Foranstaltning.  Men  Danmark  har  ikke 
altid  havt  Konger,  danske  i  Dannelse  og  Tænkemaade ;  det 
tør  heller  ikke  altid  gjøre  Regning  paa  den  Lykke  i  en 
tilkommende  Tid ;  de  centrifugale  Elementer  ville  fra  deres 
Side  ikke  hvile,  og  hvor  let  vil  ikke  et  Støttepunkt  for 
disse  kunne  findes  i  selve  Regerings-Personalet!  Den  na- 
turlige, ene  sande  og  tilstrækkelige  Modvægt  bliver  derfor 
at  søge  i  det  slesvigske  Folk  selv.  i  dansk  Nationali- 
tets-Aand  hos  Hertugdømmets  dansktalende  Befolkning;  og 
Foranstaltninger  til  at  holde  denne  Aand  vaagen,  give  den 
Styrke  og  Fasthed,  —  under  Forhold,  der  tilstrækkelig 
godtgjøre  Nødvendigheden  af  slige  Foranstaltninger,  —  ere 
derfor  det  naturlige,  ene  sande  og  tilstrækkelige  Middel  til 
at  betrygge  Statens  Enhed  og  Fremtid.  Hvor  ønskehgt  og 
glædeligt  det  derfor  end  vil  være,  naar  Grundsætningen 
om  begge  Sprogs  lige  Berettigelse  i  Stændersalen  bliver 
udtalt,    saa   er   dog    dette   endnu  kun  en  ydre,   en  juridisk 

Erklæring  om  det  danske  Sprogs  Ret;  men  skal  denne 
Ret  erholde  Betydning  og  Indflydelse  i  politisk  Henseende 
under  fremtidige  kritiske  Forhold,  da  maa  den  have  sin 
Rod  i  Folkets  Interesse  for  Sproget;  og  skal  denne  ved- 
ligeholdes, da  tør  den  ikke  være  given  til  Pris  for  systema- 
tisk Modarbejden  af  tyskdannede  og  tysksindede  Embeds- 
mænd fra  alle  Sider.  Det  er  derfor  først  en  Organisering 
af  danske  Dannelsesanstalter,  —  navnlig  af  et  dansk 
Skolelærer- Seminarium  og  en  dansk  lærd  Skole,  —  i  Nord- 
slesvig, hvorfra  de  dansktalende  Slesvigere  kunne  i  Tiden 
erholde  Lærere  og  Embedsmænd,  som  ikke  blot  ere  det 
danske  Sprog  mægtige,  —  hvad  endnu  betyder  saare  Lidet, 
—  men  som  ved  den  danske  Fordannelse  have  vundet  dansk 
Interesse  og  sympatisere  med  det  danske  Folk,  at  den  una- 
turlige Kollision  imellem  Embedsklassen  og  Folkets  Inter- 
esse kan  ventes  hævet,  og  den  danske  Nationalitet  kan  ud- 
vikle sig  til  et  frit  og  kraftigt  Liv.  Et  tilsvarende  virke- 
lig dansk  Element  i  den  slesvigske  Regering  og 
det  slesvig-holstenske  Kancelli  er  af  ikke  mindre 
indlysende  Nødvendighed.  Saalænge  som  denne  eller  hin 
enkelte  Foranstaltning  staar  isoleret,  vil  ingen  Betryggelse 
være  given,  og  jeg  véd  ikke,  hvorledes  danske  Borgere 
kunne  fra  de  Scener,  der  nu  foregaa  for  dei'es  Øjne,  vende 
Bhkket  henimod  en  gaadefuld  og  varselsfuld  Fremtid  uden 
dyb  og  ængstende  Bekymring. 

I  denne  Stemning  har  vistnok  Manges  Tanke  været 
henvendt  paa  den  viborgske  Stænderforsamling, 
ogHaabet  har  ikke  skuffet;  foreløbig  er  allerede  et  Andra- 
gende anmeldt  ungaaende  Beskjærmelse  af  den  danske  Na- 
tionalitet i  Hertugdømmet  Slesvig.  Vel  har  den  kgl.  Kom- 
missariuB   troet   at   maatte  „paa  det  Alvorligste  protestere 

imod,  at  man  her  befatter  sig  med  en  Sag,  der  ligger  alde- 
les udenfor  Grænserne  af  Forsamlingens  Virkekreds!"  Men 
denne  Indsigelse  gj  ælder  dog  sandsynligvis  kun  den  Loren- 
zenske Sag,  hvortil  det  bebudede  Andragende  er  knyttet, 
forsaavidtsom  denne  opfattes  fra  det  mest  indskrænkede 
Synspunkt,  som  et  Anliggende,  henhørende  til  den  slesvigske 
Stænderforsamlings  indre  Historie.  Men  det  falder  ikke 
vanskeligt  her  at  adskille  Billedet  fra  Rammen,  at  opfatte 
Sagen  fra  en  Side,  hvor  den  vistnok  hører  indenfor  For- 
samlingens Grænser,  dersom  man  ellers  ikke  vil  sige,  at  de 
danske  Interesser  skulle  ligge  udenfor  dem,  dersom  det 
Nationale  ikke  skal  være  formelig  udelukket  ved  det  Pro- 
vinsielle. Den  kgl.  Kommissarius  ytrer:  at  „man  i  Konge- 
riget vilde  i  høj  Grad  føle  sig  forulempet,  dersom  det  skulde 
falde  de  holstenske  Stænder  ind  at  fremkomme  med  An- 
dragender angaaende  Danmarks  eller  endogsaa  Slesvigs  sær- 
hge  Anliggender."  Men  jeg  tror  virkelig,  at  vi  Danske 
ofte  ere  tilbøjelige  til  at  yde  Andre  en  Bilhghed,  vi  nægte 
os  selv,  jeg  tror  saaledes,  at  vi,  dersom  de  holstenske  Stæn- 
der havde  at  paatale  en  Behandling  af  det  tyske  Sprog  i 
en  dansk  Folkeforsamling,  der  havde  Karakter  af  en  offent- 
lig Krænkelse  af  den  tyske  Nationalitet,  vilde  finde  en  saa- 
dan  Paatale  at  være  aldeles  i  sin  Orden  og  ingenlunde 
vilde  fortænke  Holsteneren  i,  at  han  ikke  vilde  finde  sig 
i  at  blive  afvist  med  den  Besked,  at  det  Passerede  var  et 
„særligt  Anliggende"  for  Danmark. 

Den  kongelige  Kommissarius  har  endnu  tilføjet  nogle 
Ytringer  angaaende  Tildragelserne  i  den  slesvigske  Stæn- 
derforsamling. Disse  gaa  ud  paa  en  ubetinget  Billigelse 
af  Præsidentens  Adfærd :  „den  sindige  og  forstandige  Maade, 
hvorpaa  den  slesvigske  Forsamlings  Præsident  har  behand- 

let  denne  Sag,"  og  en  ligesaa  ubetinget,  men  endnu  stær- 
kere udtrykt  Misbilligelse  af  den  paagjældende  Deputere- 
des Adfærd:  „Forsamligen  maatte,  hedder  det,  finde 
det  uværdigt  at  understøtte  et  saadant  Forhold  som  det, 
der  er  brugt  af  den  Deputerede."  Saa  kategorisk  er  denne 
Dom,  saa  vægtfuld  den  Stemme,  som  har  udtalt  den.  saa 
betydningsfuldt  Stedet  og  Øjeblikket,  da  den  er  udtalt,  at 
jeg  bekj ender  et  Øjeblik  selv  at  være  bleven  vaklende  i 
min  Anskuelse,  at  have  spurgt  mig  selv  ret  alvorligt,  om 
det  da  er  en  Illusion,  der  har  fremkaldt  den  dybe  Indig- 
nation i  mit  Indre  —  ikke  blot  ved  det  senest  Forefaldne, 
men  ved  den  hele  foregaaende  Stilliug,  hvori  Stænderfor- 
handlingeme  vise  den  paapegede  Deputerede  til  Forsam- 
lingens Maioritet  og  deus  Præsident  — .  om  jeg  da  i  denne 
Sag  skulde  antage  mit  Blik  at  være  saa  omtaaget,  min  Fø- 
lelse for  Ret  og  Uret  saa  forvendt,  at  jeg  maatte  arbejde 
paa  at  stille  min  Dom  i  modsat  Retning  af  den.  hvori  den 
allerede  har  dannet  sig.  Men  ved  en  nærmere  Overvejelse 
er,  —  jeg  tilstaar  det.  —  kun  et  smerteligt  Indtryk  af  de 
udtalte  Ord  blevet  till)age  hos  mig,  og  med  det  tillige  en 
Trang  og  Opfordring  til  med  Selvovervindelse  og  Tilbage- 
trængen af  enhver  anden  Betragtning  at  stille  min  Stemme 
mod  den  i  aandelig  og  borgerlig  Henseende  lige  højtstaa- 
ende  Mands  Ord  til  hvilket  Folket  vil  lytte  med  Tillid  og 
Ærefrygt,  og  som  af  det  anti-danske  Parti  histovre  vil  blive 
paaberaabt  som  uigjendrivelig  Avtoritet;  hvorved  jeg  iøvrigt 
vel  skal  vogte  mig  for  at  indlade  mig  nærmere  paa  de  en- 
kelte Forhold,  om  hvilke  en  paaHdeHg  og  fuldstændig  Be- 
retning endnu  mangler. 

Umuhgt  kan  en  Sag  som  den  omhandlede  blive  rigtig 
betragtet  og  bedømt,  dersom  den  rives  ud  af  sin  historiske 

Sammenhæng,  og  nærmest  finde  vi  os  her  henviste  til  de 
Forhandlinger,  som  ere  gaaede  umiddelbart  forud  for  det 
paafulgte  stærke  Udbrud  af  den  gjensidige  Stemning  og 
indeholde  den  nærmeste  Anledning  dertil.  I  disse  For- 
handlinger om  Ombytning  af  Ordene  ,,dansk  Ejendom"  paa 
Hertugdømmernes  Skibe  med  Ordene  „slesvig-holstensk 
Ejendom"  og  om  Indførelsen  af  et  slesvig-holstensk  Flag 
—  opponerede  den  Deputerede  Lorenzen,  i  Henhold  til 
sin  Grundsætning  om  Haandhævelse  af  den  danske  Stats- 
Enhed,  uafhængig  af  Hertugdømmet  Slesvigs  selvstændige 
Forfatning,  imod  den  synlige  og  symbolske  Løsrivelse  fra 
den  danske  Stat.  Under  Forhandlingerne  forefaldt  af  for- 
skjellige  Deputerede  de  bekj endte  Ytringer  af  halv-fanatisk 
Karakter.  Den  Ene  erklærede:  „at,  om  hine  Ord  „dansk 
Ejendom"  bleve  indbrændte  paa  hans  Bygninger,  vilde  han 
afkradse  og  udslette  dem,  og  lade  det  komme  an  paa,  hvad 
der  vilde  følge  paa"  (St.  T.  S.  652).  En  Anden  erklæ- 
rede: at  hine  Ord  „tydede  paa  et  Underdanigheds-Forhold 
til  den  danske  Nation"  og  maatte  „bort  som  et  Trældoms- 
Mærke  (S.  647,  662)1);  g^  Tredje  ytrede:  at  „han  fandt 
det  ubegribeligt,  at  Regeringen  ved  saamangen  Anordning 
ikke  kunde  høre  op  med  at  forøge  den  opæggede  Stem- 
ning" (S.  666).  Ved  disse  og  flere  lignende  Ytringer  fandt 
Præsidenten  Intet  at  erindre  2).       Lorenzen    tog    derimod    til 


^)  Først  langt  hen  i  Forhandlingens  Løb  var  det  en  Deputeret  (Grev 
Moltke),  som  ytrede  sig  „med  dyb  Indignation"  over  hint  Op- 
raab:  „Fort  mit  dem  Stempel  der  Knechtschaft!"  Den  kgl. 
Kommissarius  erindrede  nu,  at  „hine  Ord  vare  undgaaede 
ham,  og  at  han,  dersom  han  havde  hørt  dem,  straks  skulde  have 
anmodet  Præsidenten  om  at  kalde  Taleren  til  Orden."  (St.  T. 
S.  668).     Præsidenten  fandt  herved  Intet  at  erindre. 

')  Det  er  aabenbart,  at  Ordene  „dansk  Ejendom"  som  Skibsmærke 
ikke  antyde  Forholdet  til  Ejerens  Personlighed,  men  til  Staten, 

Gjenmæle,  erindrende:  at  hint  Mærke  hidrørte  fra  en  Tid, 
da  „man  ikke  havde  holdt  det  for  Skam  og  Skændsel  at 
være  Medlem  af  den  danske  Stat,  eller  troet  at  maatte 
anse  det  for  Tegn  paa  Patriotisme,  naar  man  erklærede 
ikke  at  være  den  danske  Nation  underdanig"  (St.  T. 
sammest.)  Disse  Ord  gave  en  anden  Deputeret  Anledning 
til  at  paabyrde  L.  den  Ytring:  „at  Slesvig-Holsten  aldrig 
skulde  have  betragtet  det  som  en  Skændsel  at  være  den 
danske  Nation  underdanig"  (S.  664) ;  L.  protesterede  mod 
Paabyrdelse  af  en  Ytring,  som  „aldeles  ikke  vilde  have 
nogen  Mening."  Præsidenten  fandt  herved  Intet  at  erindre; 
L.  maatte  paaberaabe  sig  den  kgl.  Kommissarius  og  er- 
holdt af  denne  den  gjentagne  Erklæring:  at  „han  havde 
fulgt  L.'s  Foredrag  opmærksomt  og  roligt,  men  ikke  havde 
hørt  hin  Ytring,  ogsaa  mente  at  være  vis  paa,  at  den  ikke 
var  brugt"  (S.  665,  670).  —  En  anden  Deputeret  ytrede 
mod  L. :  at  „det  ikke  syntes  at  koste  ham  meget,  om  han 
formaaede  det,  at  træde  Hertugdømmernes  Rettigheder 
fuldkomment  i  Støvet"  (S.  671).  Ved  denne  Ytring,  som 
kommer  en  Beskyldning  af  en  Folkerepræsentant  for  For- 
ræderi mod  Land  og  Medborgere  paa  det  Nærmeste,  fandt 
Præsidenten  Intet  at  erindre,  og  dette,  uagtet  L.  stod  som 
værgeløs  Mand,  da  Præsidenten  maatte  nægte  ham  Or- 
det til  Selvforsvar,  (anden  Gang  nemhg  under  den  en- 
delige   Forhandhng,    S.    672).       Ikkun    imod    en   lignende 

hvortil  Ejeren  henhører,  ikke  betegne  en  dansktalende  Ejer  eller 
en  Ejer  i  en  dansktalende  Provins,  men  en  Ejer  bosat  i  et  Land, 
henhørende  til  den  danske  Stat.  Det  er  derfor  meningsløst, 
naar  der  svares,  at  Hertugdømmernes  Skibe  ere  tysk  (o:  Tyske- 
res) og  ikke  dansk  Ejendom.  Derimod  forekommer  det  mig  at 
være  en  retmæssig  Fordring,  at  det  samme  Mærke  paatrykkes 
paa  Tysk  saavelsom  paa  Dansk,  saa  at  danske  Ejeres  Skibe  bare 
Mærke  „dansk  Ejendom,"  tyske  Ejeres  „dånisches  Eigenthum." 

Ytring  af  samrne  Modstanders  Mund:  .,at  der  syntes 
at  ligge  urene  Bevæggrunde  til  Grund  for  L.'s  Opposition." 
erindrede  Præsidenten:  „at  der  kun  maatte  være  Tale 
om  Kjendsgjerninger.  ikke  om  Sindelag  og  Motiver." 
Naar  nu  til  dissse  passive  Momenter  i  Præsidentens  Virk- 
somhed føjes  det  aktive  Moment,  som  den  kgl.  Kommis- 
sarius  i  Viborg  har  anført  (St.  T.  S.  1658):  at  ,.Præsiden- 
ten  har  forbudt  L.  at  tale  Dansk"  —  „ikke  efter  et  al- 
mindeligt Princip,  men  paa  Grund  af  at  den  her  om- 
handlede Deputerede  er  det  tyske  Sprog  fuldkommen  mæg- 
tig og  tidligere  bestandig  har  udtalt  sig  i  samme,"  hvor- 
imod han  har  „erkjendt,  at  de  Medlemmer,  der  ikke  for- 
staa  Andet  end  Dansk,  maa  være  berettigede  til  at  benytte 
sig  af  dette  Sprog:"  —  da  véd  jeg  ikke,  hvorledes  en  saa- 
dan  Behandling  fra  Præsidiets  Side  kan  kaldes  „sindig 
og  forstandig,"  naar  hermed  skal  være  betegnet  en 
upartisk  og  velmotiveret  Handlemaade.  Det  fore- 
kommer mig  aabenbart,  at  Præsidiets  Myndighed  ikke  er 
anvendt,  hvor  den  burde  være  anvendt,  —  til  at  tilrette- 
vise ophidsende,  bitre  og  personlig  anklagende  Ytringer — , 
og  derimod  anvendt,  hvor  den  ikke  lovlig  kan  anvendes. 
Eller  skulde  det  virkelig  tilkomme  Præsidenten  at  bestemme 
de  Tilfælde,  i  hvilke  en  Deputeret  tør  bruge  det  danske 
Sprog?  Skulde  det  paaligge  den  Deputerede  at  føre  Bevis 
for,  at  han  ikke  „forstaar  andet  end  Dansk,"  for  at  er- 
hverve Ret  til  at  udtrykke  sig  i  dette  Sprog?  — 

Hvori  det  —  ikke  Uvedkommende  eller  Overflødige, 
men  „Uværdige"  skulde  ligge  for  en  dansk  Stænderfor- 
samling „at  understøtte  et  saadant  Forhold  som  det,  der 
er  brugt  af  den  Deputerede  Lorenzen,"  findes  ikke  nær- 
mere motiveret;  thi  at  denne  „meget  godt  kunde  have  gjort 

i  det  tyske  Sprog."  hvad  han  nu  har  gjort  i  det  danske: 
føre  Ordet  for  den  danske  Nationalitet  imod  Tyskhedens 
Anmasselse,  kan  dog  ikke  gjælde  som  Motiv  for  Uværdig- 
hed til  Landsmænds  Understøttelse.  Jeg  indrømmer,  at 
det  næppe  er  den  rigtigste  Form,  der  er  bleven  valgt 
af  den  Deputerede,  idet  han  optraadte  som  Dansktalende  i 
Forsamlingen,  hvor  det  var  muligt,  om  end  ikke  til- 
børligt, —  og  hvor  det  i  alle  Tilfælde  lod  sig  sige.  —  at 
det  manglede  paa  Foranstaltninger  til  Protokollering  af 
danske  Foredrag;  uden  Tvivl  havde  det  været  rettere,  om 
et  skriftligt  Andragende  i  denne  Henseende  var  gaaet  forud. 
Men  vi  maa  Alle  bede  os  forskaanede  for  den  ubarmhjær- 
tige  Maalestok,  efter  hvilken  Aand  og  Værdi  af  vor  Virken 
skal  lade  sig  taksere,  efter  som  det  kan  være  lykkedes  til 
enhver  Tid  og  i  vanskelige  Øjeblikke  at  træffe  den  hen- 
sigtsmæssigste og  ulasteligste  Form  for  vor  Handlen.  Der 
behøves,  forekommer  det  mig.  ikke  megen  Aands-Bevæge- 
lighed  for  at  sætte  sig  ind  i  en  Mands  Stilling,  som,  — 
tirret  og  overvældet  af  Fornærmelser,  forgjæves  søgende 
Beskyttelse,  hvor  den  burde  have  været  at  finde,  —  beslut- 
ter sig  til  ved  et  afgjørende  Skridt,  paa  synlig  Maade  og 
i  Gjerning  at  optræde  som  Repræsentant  for  den  Interesse, 
han  forfægter  —  et  Skridt,  der  ikke  kunde  forfejle  den 
Virkning,  som  altid  er  ønskelig:  at  fremskynde  den  uaf- 
vendelige Katastrofe;  og  dersom  herved  nu  en  bestemt  Ord- 
ning af  Sprogforholdet  i  Stændersalen  bliver  bevirket,  er 
hint  Skridt  ikke  gjort  uden  Nytte.  Man  kan  imidlertid 
misbillige  dette  Skridt,  saaledes  som  det  er  gjort,  kan  finde 
det  for  dristigt  og  udfordrende;  men  Bedømmelsen  tør  dog 
ikke  lade  baade  Virksomhedens  Totalitet  og  Vanskeligheden 
af  den  hele  Stilling,    hvori  den  Enkelte  staar   ene  mod  et 

tæt  sammensluttet  Parti,  udenfor  Betragtning.  Og  skal  en 
eller  anden  Formfejl  her  bedømmes  saa  skaanselløst,  da 
spørger  jeg:  livilken  Dom  maa  vel  udgaa  over  de  svære 
Brud  paa  Eormer  af  ganske  anden,  af  moralsk  og  stats- 
borgerlig Betydning  fra  den  modsatte  Side! 

Det  hele  Anhggende,  hvorom  her  handles,  har  sin  store 
Betydning  aldeles  uafhængig  af  de  historiske  Forhold  og 
Personligheder,  og  det  er  kun  med  modstræbende  Sind,  at 
jeg  er  traadt  ind  paa  disse  Enemærker.  Men  skulle  de 
betrædes,  da  vilde  i  det  Drama,  som  er  opført  for  vore 
Øjne,  kun  en  Slutnings-Scene  mangle  til  at  fuldende  den 
historiske  Mærkværdighed:  den,  at  danske  Mænd  skulde 
give  den  danske  Nationalitets  og  den  danske  Statsénheds 
uforfærdede  Talsmand  til  Pris,  fordi  det  kan  lykkes  den 
skarpseende  og  nøjeregnende  Kritik  at  opdage  et  eller  andet 
begaaet  Fejlgreb.  I  Sandhed,  jeg  maatte  blive  tvivlsom 
om  den  virkelige  Eksistens  af  dansk  Nationalaand,  dersom 
den  almindeHge  Stemme  eller  dog  en  almindelig  Stemning 
ikke  rejste  sig  imod  en  Dom  som  den,  der  fra  én  Side  er 
bleven  fældet.  Jeg  for  min  Del  tror,  at  den  danske  Na- 
tion staar  i  Gjæld  til  den  danske  Deputerede  P.  H.  Lo- 
renzen, og  jeg  føler  Trang  til  at  give  min  ringe  Skjærv 
til  denne  Gjælds  Afbetaling  ved  den  Erklæring:  at  hans 
Virksomhed  i  Stændersalen  har  for  mig  været  overbevi- 
sende om,  at  den  separatistiske,  statsopløsende  Aand  har 
i  ham  havt  en  Modstander,  udrustet  (for  at  bruge  et  Vid- 
nesbyrd af  en  af  hans  heftigste  Modstandere,  St.  T.  S. 
671)  med  „flersidige  Kundskaber,  Evner  og  Fremstillings- 
gave,"  og  at  han  under  de  forudgaaede  Forhandlinger  har 
vidst  at   bevare    en    alvorsfuld    og    værdig    Holdning,    som 

ligeoverfor  de  Vaaben.    mod   hvilke  han  har  havt  at  værge 
sig.  har  dobbelt  Krav  paa  Anerkjendelse. 


III. 

Dansk-slesvigsk  Propaganda. ') 

(1843). 

„Schouw  og  jeg  i  Forening,  med  Understøttelse  af  Leh- 
mann, gjorde  forskjellige  Forsøg  paa  at  skaife  Indgang  i 
tyske  Dagblade  for  historisk  dokumenterede  Oplysninger 
angaaende  de  statsretlige  og  nationale  Forhold  i  Slesvig .  .  . 
Men  vi  fik  snart  Syn  for  Sagn,  at  de  tyske  Ordførere  tilhobe 
intet  vilde  mindre  end  belæres  og  oplyses  . .  .  Det  maatte  alt- 
saa  forsøges,  hvad  der  her  hjemme  kunde  gjøres  ved  egne 
Kræfter  for  at  komme  de  danske  Slesvigere  til  Hjælp  i  den 
begyndte  Kamp.  I  „Dansk  Ugeskrift"  (Januar  1843)  findes 
en  Artikel  af  mig  „Dansk-ilesvigsk  Propaganda"  (Overskriften 
laant  fra  Tysken).  Det  var  en  indtrængende  Opfordring  til 
Medborgere  til  at  forene  sig  „ikke  i  en  Propaganda,  men  i 
en  Konservanda  for  dansk  Sprog  og  Nationalitet  i  Slesvig,"  — 
„i  et  Forsvars-  og  Beskyttelsesforbund  imellem  de  Danske  i 
Hertugdømmet."  Faa  Maaneder  efter  blev  Tanken  bragt  til 
Udførelse."      („Optegnelser"   S.  266—267). 


„Propaganda"  er  et  Navn,  som  nutildags  ikke  kan  fø- 
res i  Mund  eller  Pen  iblandt  os,  uden  at  Tanken  iivilkaar- 
lig  vender  sig  hen  til  de  slesvigske  Forhold;  thi  hvor  og 
naar  som  helst  Ordførerne  for  det  slesvig-holstenske  Parti 
tage  ti)  Orde,  kan  man,  uden  at  vove  meget,  forud  beregne, 
at  Talen  begynder  eller  ender  med  en  Filippika  mod  dansk 
Propaganda  og  danske  Propagandister.  Denne  Propaganda 
skal  være  et  meget  udbredt,  meget  virksomt  og   meget  af- 

*)  Dansk  Ugeskrift.    Anden  Række.    Nr.  40—41. 

skyligt  Samfund.  Det  skal  ikke  have  foresat  sig  noget 
ringere  Maal  end  at  trænge  tysk  Sprog  og  Nationalitet 
tilbage  i  Hertugdømmet  Slesvig,  om  muligt  ud  over  Ejde- 
ren,  at  indlemme  Hertugdømmet  som  Provins  i  Kongeriget, 
berøve  det  dets  selvstændige  Institutioner  og  i  deres  Sted 
indføre  Akcise,  Konsumtion  og  lignende  danske  Artikler. 
Samfundet  skal  til  den  Ende  være  i  travleste  Virksomhed, 
allevegne  makinere  og  intrigere  for  at  forblænde  de  Kort- 
synede, forlokke  de  Godtroende  blandt  Nordslesvigs  Be- 
folkning, og  det  er  fra  dette  Seminarium,  at  Sæden  skal 
være  udstrøet  til  den  Sphd  og  Tvedragt,  som  nu  er  ind- 
traadt,  hvor  tilforn  Alt  var  roligt,  medens  Ingen  tænkte 
paa  at  træde  de  slesvig-holstenske  Planer  fortrædigende  og 
forstyrrende  i  Vejen. 

Allerede  den  blotte  Tanke  om  en  Association  med  et 
saadant  Eormaal  er  mærkværdig  ved  sin  Dristighed.  Thi 
vel  er  det  sandt,  at  det  snarere  skyldes  unaturlige  end  na- 
turlige Forhold,  at  dansk  Sprog  og  dansk  Nationalitet  er 
bleven  trængt  ud  af  sine  oprindelige  Enemærker;  men 
Erobringen  er  engang  gjort,  og  det  maatte  være  et  Folk, 
mere  tilbøjeligt  til  højtflyvende  Fantasering,  end  det  danske 
Folk  er,  der  skulde  falde  paa  at  indlade  sig  i  en  Erob- 
ringskrig, hvori  den  vilde  have  den  tyske  Sprog-Kolos  til 
Modstander.  Det  er  fremdeles  sandt,  at,  jo  mere  den 
danske  Nation  bliver  sig  sin  skandinaviske  Karaktér-Ejen- 
dommehghed  bevidst,  desto  klarere  gaar  det  op  for  den, 
hvad  og  hvor  meget  Nationaliteten  har  maattet  lide  ved  de 
indtrængte  tyske  Elementer,  desto  bestemtere  erkjender  den 
en  dybtgaaende  ForskjelHghed  imellem  Danskhed  og  Tysk- 
hed ligesom  et  sympatetisk  Slægtskab  mellem  de  forskj  el- 
lige  skandinaviske  Broderfolk ;  men  paa  den  anden  Side  har 

Eikj endelsen  af,  hvad  Danmark  i  aandelig  Henseende  skyl- 
der Tysklands  ædle.  højtbegavede  Folk,  næppe  til  nogen 
Tid  været  mere  levende  end  netop  nu;  og  en  aabenbar 
Urimelighed  er  det  at  mene.  at  danske  Mænd  paa  selv- 
samme Tid,  som  Udvikling  til  større  national  Selvstændig- 
hed og  statsborgerUg  Frihed  indenfor  Kongerigets  Græn- 
ser er  Maalet  for  deres  Ønsker  og  Stræben,  skulde  lade 
en  Tanke  opkomme  om  at  modarbejde  disse  Goder  i  en 
anden  Del  af  den  danske  Stat.  Men  hvad  der  er  Hoved- 
sagen —  det  er  ikke  ved  Ræsonering  og  Deduktioner,  at 
dette  Propaganda-Sagn  skal  gjendrives.  Talen  er  her  om 
Noget,  der,  saafremt  det  virkelig  eksisterer,  ogsaa  maa 
kunne  påavis  es  som  historisk  Virkelighed  paa  bestemt  Tid 
og  Sted.  Men  hvor  bestaar  da  denne  Propaganda?  Hvo 
véd  at  nævne  dens  Bestyrelse,  dens  Medlemmer,  dens  Ud- 
sendinge? Hvor  ere,  og  hvorfra  skrive  sig  dens  Midler? 
Hvori  bestaar  dens  Virksomhed  ?  Disse  Spørgsmaal  ere  fra 
dansk  Side  atter  og  atter  blevne  fremsatte;  de  ere  blevne 
ledsagede  uf  Stændernes  Erklæring:  at  „en Forening  af  de 
danske  og  de  slesvigske  Stænder,  som  vilde  forudsætte  eller 
føre  til  en  Inkorporation  af  Hertugdømmet  i  Kongeriget, 
ligger  udenfor  Forsamlingens,  og  det  tør  vel  siges,  udenfor 
Folkets  Tanke  eller  Ønske"  (Rosk.  St.  T.  1840,  Betænkn. 
og  Petit.  S.  112.  Viborg  St.  T.  1840,  Bet.  og  Petit.  S.  129)  ^) ; 
og  i  en  nyUg  udstedt  Erklæring  have  flere  hundrede  danske 
Mænd  i  Hovedstaden  gjentaget,  at  de  „kjende  ingen  saa- 
dan  Propaganda,  og  tro  at  kunne  forsikre,  at  der  hos  det 
danske  Folk  aldeles  ikke  findes  nogen  saadan  Bestræbelse, 

')  Senest  er  denne  Erklæring  gjentagen  af  den  viborgske  Stænder- 
forsamling i  dens  Adresse  til  Kongen  ona  den  danske  Mationali- 
tets  Bevarelse  i  Slesvig. 

men  at  det  fuldelig  anerkjender  baade  den  tyske  Nationali- 
tet, saa  langt  den  virkelig  strækker  sig,  og  Slesvigs  stats- 
retlige Forhold,  navnlig  Ret  til  egen  Lovgivning,  Retsfor- 
fatning  og  Administration".  Men  Alt  forgjæves.  Paa 
Spørgsmaal  og  Opfordring  er  man  bleven  Svar  skyldig; 
men  det  slesvig-holstenske  Peltraab  er  og  bliver  det  samme ; 
„Propaganda  og  Propagandist"  er  nu  som  før  Mundheldet 
først  og  sidst.  Kun  som  Eksempel  paa.  hvorledes  der  fa- 
res med  historisk  Sandhed  i  dette  Stykke,  kan  det  fortjene 
at  anføres,  hvorledes  et  anset  Medlem  i  den  sidste  slesvigske 
Stænderforsamling  (Klosterprovst  .Grev  Reventlow)  i  sit 
Foredrag,  —  uden  at  vises  tilrette  af  den  kgl.  Kommis- 
sarius,  —  ligefrem  beraaber  sig  paa  „Ønsker,  udtalte  i  den 
roskildske  og  viborgske  Stænderforsamling,  at  Slesvig  maa 
blive  en  integrerende  Del  af  Danmark"  (St.  T.  S.  1285). 

Men  det  kunde  være  muligt,  at  Ordet  „Propaganda" 
her  ikke  var  at  tage  i  sædvanlig  og  gængse  Betydning. 
Under  de  mærkelige  Forhandlinger,  som  fandt  Sted  i  den 
slesvigske  Stænderforsamling  1838  om,  hvorvidt  den  dansk- 
talende Del  af  Hertugdømmet  havde  naturlig  Ret  til  Bru- 
gen af  det  danske  Sprog  i  retslige  Forhandlinger,  faldt  føl- 
gende Ytring  af  en  anset  Deputeret  (Etatsraad  Hensen): 
„Det  er  ikke  ubekjendt,  at  der  eksisterer  en  Propaganda; 
dens  Spor  finder  man  allevegne;  hvor  stort  Antallet  er  af 
dem,  der  lede  dette  Væsen,  er  ligegyldigt.  DennePropa- 
ganda  viser  sig  meget  virksom  ligesaa  meget  for  Udbre- 
delsen som  for  Ko  ns  er  vationen  af  det  danskeSprog 
(St.  T.  S.  592)." 

Turde  man  nu  i  en  Ytring  som  den  her  anførte  søge 
en  Oplysning  om  det  mysteriøse  Propaganda- Væsen,  da 
vilde  Sagen  aabenbart    faa    et    andet  Udseende.     Som  be- 

kjendt  stammer  Ordet  „Propaganda"  fra  den  romerske 
,.Kongregation  de  pi'opaganda  jide."-  som  navnlig  vedkjender 
sig  den  Bestræbelse  at  forplante  den  katolske  Lære  paa 
ny  til  de  Lande,  som  ere  frafaldne  fra  Moderkirken  og 
have  hengivet  sig  til  det  protestantiske  Kjætteri.  Fornuf- 
tigvis og  efter  historisk  Sprogbrug  kan  derfor  Navnet  kun 
bruges  om  saadanne  Samfund,  som  gaa  an  grebs  vis  til- 
værks for  at  vinde  Terræn,  erobre  eller  tilbageerobre  og 
indtvinge  eller  paaliste  en  fremmed  Tingenes  Orden. 
Dersom  derimod  det  slesvig-holstenske  Parti  vil  ved  Nav- 
net ,.Propaganda"  have  betegnet  omtrent  det  Modsatte  af, 
hvad  Navnet  virkelig  betegner:  et  Samfund  nemlig,  som 
arbejder  paa  at  bevare  det  danske  Sprog  og  den  danske 
Nationalitet  inden  dens  nuværende  Enemærker,  bevare 
den  politiske  Forbindeise  af  Hertugdømmet  Slesvig  med 
Kongeriget,  i  selvstændig  Bestaaen  og  bestemt  Adskilthed 
fra  Holsten  som  tysk  Forbundsstat.  ])aa  at  modarbejde  den 
videre  Propageren  af  Tyskheden  i  national  og  politisk  Hen- 
seende :  da  vilde  her  et  Eksempel  være  givet  paa  den  For- 
virring i  Begreber  og  den  Forvanskning  af  Fakta,  som  ofte 
træder  frem  hos  dette  Partis  Ordførere.  Den  historiske 
Usandhed  vilde  efter  en  saadan  Forklaring  af  Navnet  blive 
den  samme;  thi  heller  ikke  et  saadant  Samfund  eksisterer 
i  Danmark,  med  mindre  det  Hele  skal  reduceres  til  den  af 
fødte  Slesvigere  stiftede  Forening  for  at  forsyne  de  dansk- 
talende Distrikter  i  Slesvig  med  dansk  Læsning.  Men 
istedetfor  at  Opdigtelsen  i  første  Tilfælde  vilde  indeholde 
en  Beskyldning,  som  det  maa  være  den  danske  Nation 
magtpaaliggende  at  fralægge  sig,  vil  den  i  sidste  Tilfælde 
snarere  indeholde  en  Bebrejdelse  for  Ligegyldighed  og 
Forsømmelse.      Thi  det  er  Forsømmelse,   naar  det  danske 

Folk  hidtil  har  ladet  det  mangle  paa  en  kraftig,  sammen- 
sluttet og  organiseret  Modvirken,  saaledes  som  det  anti- 
danske  Parti  selv  synes  at  forudsætte  den.  som  naturlig 
Reaktion  mod  dets  fremstræbende  Planer. 

Og  virkelig  —  hvad  har  den  danske  Nation  hidindtil 
gjort  for  fra  sin  Side  at  modvirke  den  aabenlyse,  den  stærke, 
den  utrættelige  Arbejden  paa  at  udslette  ethvert  Præg  af 
Danskhed,  enhver  dansk  Interesse  hos  den  slesvigske  Be- 
folkning, og  saaledes  —  paa  umærkelig,  men  paa  den  sikre- 
ste Vej  —  at  drage  dette  Land  bort  fra  Danmark  og  over 
til  Holsten?  Er  det  dog  ikke.  som  om  det  gjaldt  den 
danske  Borger  for  første  Borgerdyd  at  indskrænke  al  sin 
Id  til  egen  hjemlig  og  daglig  Kreds,  eller,  naar  det  kom- 
mer højt,  at  udvide  Blikket  til  sin  Kommune  eller  sin  Pro- 
vins, men  betragte  Alt.  hvad  der  ligger  derud  over,  som 
sig  uvedkommende?  —  som  om  han  mente  fremfor  Alt  at 
burde  holde  sin  Tanke  ved  det  øjebhkkelig  Givne,  og.  — 
lidet  belært  af  smertelig  vækkende  Erfaringer.  —  at  burde 
bortskyde  enhver  Bekymring  for  den  kommende  Tid  som 
unyttig,  ja  som  formastelig?  Saaledes  er  man  heller  ikke 
langt  fra  at  betragte  som  Tilskikkelse  af  en  uafvendelig 
Skjæbne,  hvad  der  dog  har  sine  meget  nærliggende  og  me- 
get menneskelige  Grunde,  naar  den  danske  Nationalitet 
værgeløs  undergraves  paa  hin  Side  af  Kongeaaen.  og  den 
gradvise  Fortysken  baner  Vejen  for  en  fremtidig  politisk 
Katastrofe.  Det  er  enkelte  patriotiske  Mænd  inden  Her- 
tugdømmernes egne  Grænser,  som  først  have  draget  Op- 
mærksomheden hen  paa  disse  Forhold.  De  have  vist  den 
skærende  Uretfærdighed,  ja  det  aldeles  Uforklarlige  i,  at 
danske  Undersaatter  af  den  danske  Konge  skulle  finde  sig 
i  en  Tilstand,  der  synes  anlagt  paa  Modersmaalets  og  Na- 

tionalitetens  Udryddelse;  de  have  fremlagt  og  udfoldet  Traa- 
dene  af  den  slesvig-holstenske  Politik  og  henstillet  for  os 
de  øjensynhge  Følger,  dersom  disse  Traade  skulde  faa  Ro 
til  at  udspindes  og  sammenknyttes.  Disse  Mænd  have  ikke 
skyet  de  personlige  Ulemper,  som  fulgte  af  denne  Optræ- 
den imod  et  mægtigt  Parti;  men  have  de  da  fundet  Veder- 
lag i  kraftig  Medvirken  i  den  fælles  Sag  fra  de  Danskes 
Side?  Sikkert  er  det  ikke  Faa,  der  ere  blevne  foruroligede 
ved  den  alvorlige  Opfordring,  den  truende  Skildring;  men 
skulde  man  nævne  dem,  der  ere  fremtraadte  som  Medfor- 
bundne,  hvor  ringe  vilde  Antallet  ikke  blive!  hvilken  Mod- 
sætning vilde  det  danne  til  den  slesvig-holstenske  Kohorte ! 
Ikkun  enkelte  Journalister  have,  —  ikke  en  enkelt  Gang, 
men  idelig,  —  mindet  om  det  optrækkende  Uvejr  og  om 
Forholdsregler  derimod;  og  Mange  erkjende  og  Flere  endnu 
ville  fremtidig  erkjende,  hvorledes  „Fædrelandet"  ved  en 
Række  af  herhenhørende  Artikler  har  hjemlet  sig  Ret  til 
Navnet,  det  bærer.  Men  ogsaa  disse  Stemmer,  hvor  stærk 
en  Gjenklang  de  end  have  fundet,  ere  henklingede  som  saa- 
mange  andre;  kun  hvor  for  skarp  en  Tone,  for  stærkt  et 
Ord  kunde  være  undsluppet,  glemte  man  ikke  at  skjærpe 
Hukommelsen;  medens  man  gik  hen  over  det  mest  Nær- 
gaaende  fra  den  angribende  Side,  kunde  man  næppe  finde 
Udtryk  til  at  betegne  den  Finhed  og  Delikatesse,  hvormed 
disse  kritiske  Forhold  herfra  maatte  behandles,  for  at 
de  irritable  Gemytter  ikke  skulde  finde  Anledning  til  at 
irriteres,  og  for  at  en  saakaldet  venlig  Stemning  kunde  sø- 
ges gjenoprettet  til  hvilkensomhelst  Pris.  Hvo  véd  ikke, 
at  dette  er  en  Politik,  hvis  Sprog  kun  altfor  let  fin- 
der Indgang  hos   den  danske   Godmodighed?  —  Man  gav 

sig  Himlen  og  Regeringen  i  Vold    og   lod   det    slesvig-hol- 
stenske  Parti  uforstyrret  agere  videre  fremad. 

Om  Utilstrækkeligheden  og  Ubetimeligheden  af  et  Sy- 
stem, som  dispenserer  fra  al  Virksomhed  og  kun  søger  at 
henslette  og  udjævne  for  at  forlænge  en  Illusion  af  Fred 
og  god  Forstaaelse,  turde  en  temmelig  almindelig  Over- 
bevisning omsider  være  vunden.  Saaledes  —  saa  aabenlyst 
og  tillidsfuldt,  saa  vel  forberedt  og  vel  udrustet  —  som  det 
slesvig-holstenske  Parti  er  traadt  op  i  den  nu  afsluttede 
Stænderforsamling:  med  denne  Tilbagevisen  af  Danmark 
og  Alt,  hvad  Dansk  er,  som  noget  Fremmed  og  Uvedkom- 
mende, denne  ubetingede  Forkasten  af  enhver  Foranstalt- 
ning, som  (endog  til  Hertugdømmets  øjensynlige  Fordel) 
vilde  bringe  samme  i  nærmere  Berøring  med  Kongeriget 
(man  se  Forhandlingerne  om  Vexelanordningen  og  Filialban- 
ken), med  denne  trodsende  Protesteren  imod  det  danske 
Sprogs  Berettigelse  til  at  lyde  i  Stændersalen,  dette  halv- 
fanatiske Had  til  Danskhedens  Mærker  inden  Hertugdøm- 
mets Grænser,  med  disse,  af  vedkommende  Komités  Ma- 
joritet udtalte  og  af  mange  andre  Deputerede  understøttede 
Ønsker  om  Indlemmelse  i  det  tyske  Forbund  (hvorom  et 
formeligt  Andragende  kun  synes  at  være  tilbagedrevet,  som 
ikke  henhørende  til  den  Sag.  hvormed  det  var  sat  i  For- 
bindelse), med  denne  Intimeren  til  Forslag  om  Indlemmelse 
af  Slesvig  tilligemed  Holsten  i  den  tyske  Toldforening,  — 
vil  det  være  blevet  indlysende,  at  det  ikke  længere  er  Tid 
til  at  tie  eller  at  spille  den  Troskyldiges  Rolle,  men  Tid 
til  en  Talen  og  Handlen,  der  af  Modpartiet  kan  lære  at 
holde  fast  ved  sit  Maal  og  arbejde  uden  at  trættes.  Og 
naar  de  egentlig  politiske  Forhold  her  maa  være  endehg 
overladte   til  Regeringens  Forsorg,   og  danske  Borgere  tør 

fortrøste  sig  til.  at  Monarken  under  vanskelige  og  modstræ- 
bende Forhold  vil  vide  at  betrygge  Statens  Integritet  og 
sætte  en  Skranke  for  den  statsfarlige  Makineren.  saa  er 
det  derimod  de  ren  nationale  Interesser,  der  indeholde 
naturlig  0])fordriug  for  Nationen  til  at  forene  sin  Virken 
med  den  Del  af  den  slesvigske  Befolkning,  som  har  disse 
Interesser  tilfælles  med  den. 

Virkelig  synes  Tidens  Tegn  at  vidne  om,  at  den  danske 
Nationalbevidsthed  er  vaagnet.  —  og,  som  det  er  at  haabe, 
vaagnet  for  ikke  atter  at  falde  hen  i  Dvale.  Fra  Hoved- 
staden og  en  Mængde  Kjøbstæder  have  talrige  Foreninger 
udtalt  deres  Erkjendtlighed  til  den  Deputerede,  som  i  den 
slesvigske  Stænderforsamling,  omgiven  af  truende  Forhold, 
har  med  Energi  og  Værdighed  paatalt  den  danske  Natio- 
nahtets  Ret  og  forskaffet  den  Fyldestgjørelse  for  Øjeblik- 
ket. Hvor  aldeles  dette  er  i  sin  Orden,  behøver  næppe  at 
erindres;  thi  det  er  en  farlig  Misforstaaelse  at  ville  ind- 
skrænke sin  Begejstring  til  Sagen  eller  Idéen  i  dens  Almin- 
delighed uden  at  have  Paaskjønnelse  tilovers  for  de  Per- 
sonligheder, der  have  Dygtighed  og  Mod  til  at  føre  den 
ind  i  Livet;  hvor  Entusiasmen  er  sund.  henvendt  til  Livets 
Virkelighed  og  ikke  til  et  blot  abstrakt  Tankebillede,  dér 
vil  den  vide  at  vurdere  den  personlige  Virksomhed  i  Sand- 
hedens Tjeneste.  Et  Aktstykke  af  varig  Betydning,  et  hi- 
storisk Vidnesbyrd  om  Nationens  Stemning  er  fremdeles 
den  viborgske  Stænderforsamhngs  Adresse  til  Kongen,  ved- 
tagen med  46  Stemmer  imod  3;  til  den  og  dens  Alvor  ville 
vi  henvise  dem,  der.  ved  at  efterspore  Kilden  til  den  ind- 
traadte  Bevægelse  i  Stemningen,  ikke  kunne  komme  videre 
end  til  ét  eller  to  Dagblade;  disses  Tale  skal  nemlig  ikke 
være  ét  Udtryk  iblandt  mange  af  en  almindelig  Stemning; 

men  omvendt  skal  denne  være  et  kunstigt  bevirket,  derfor 
ogsaa  snart  hendøende  Ekko  af  det  stærke  Ord  i  enkelte 
Blade.  Men  iøvrigt  kan  det  vistnok  ikke  miskjendes,  med 
hvilken  Dygtighed  ogsaa  ved  denne  Lejlighed  „Fædrelandet" 
har  ført  den  fædrelandske  Sag,  ligesom  overhovedet  den 
uberegnelige  Vigtighed  af  en  uafhængig  national  Journali- 
stik næppe  nogensinde  er  bleven  erkjendt  saa  levende  som 
under  de  nærværende  Forhold.  Det  vilde  være  beklageligt, 
dersom  det  bekj endte  Kancelli-Cirkulære  til  vedkommende 
Politiembedsmænd,  hvorved  disses  Opmærksomhed  henven- 
des paa  „den  utilbørlige,  lidenskabelige  og  tildels  hadefulde 
Maade.  paa  hvilken  nogle  offentlige  Blade  have  ytret  sig" 
om  det  hele  Anliggende,  —  hvilken  Maade  kun  skal  „tjene 
til  at  opirre  Gemytterne,  og  til  at  føde  en  uvenskabeHg 
Aand  imellem  Beboerne  af  de  af  Kongen  beherskede  Lande" 
—  skulde  gjælde  som  Vidnesbyrd  om.  at  et  Kollegium,  som 
repræsenterer  et  Kultus-  og  Oplysnings-Ministerium  i  Dan- 
mark, og  saaledes  har  et  videre  og  højere  Kald  med  Hen- 
syn til  Pressen  og  overhovedet  til  de  nationale  og  aande- 
lige  Interesser,  end  at  udstede  Aktions-Ordrer  mod  for- 
mentlige Presseforseelser,  skulde  staa  udenfor  den  Stem- 
ning, som  hvis  Organ  de  bedre  af  vore  af  Censuren  uaf- 
hængige Blade  ere  fremtraadte.  Ligesom  jeg  bekj  ender 
for  min  egen  Del,  at  det  er  højst  bitre  Følelser,  der  have 
paatrængt  sig  min  Sjæl  ved  hine  Raadslagninger  om  at 
træde  en  Nationalitet,  hvori  jeg  har  min  Del,  under  Fød- 
der og  at  indlede  en  SøndersUdelse  af  mit  Fædreland :  saa- 
ledes er  der  et  sanddru  og  usminket  Udtryk  af  krænket 
National-Ære,  —  meget  forskjelhgt  vistnok  fra  Kurialsti- 
len  — ,  som  ved  saadan  Lejlighed  netop  virker  velgjørende 
og  tilfredsstillende  paa  den  bevægede  Stemning.     Og  naar 

human  Dannelse.  Godmodigheds  milde  Dyder  og  smukke 
kosmopolitiske  Egenskaber  kunne  gjøre  en  Nation  elsk- 
værdig, —  agtværdig  i  egne  og  i  Andres  Øjne  bliver  den 
først,  naar  den  véd  at  holde  sig  selv  og  sin  Nationalitet  i 
Agt  og  Ære.  Denne  nationale  Æresfølelse,  som  det  maa 
være  enhver  indsigtsfuld  og  fremadskuende  Regerings  In- 
teresse at  fremkalde  og  nære.  kan  umulig  hos  os  være  ud- 
sat for  Miskj  endelse  og  Mistydning;  thi  om  end  denne  Aand, 
levende  og  fyrig  som  den  er,  kan  ved  en  og  anden  Lejlig- 
hed blive  Regerings-Avtoriteterne  ubekvem,  og  om  den  end 
tilvisse  behøver  som  alle  stærke  Kræfter  at  ledes  og  sty- 
res: det  bliver  dog  den,  hvortil  Fædrelandet,  Regering  og 
Folk  trænge  i  Prøvelsens  alvorlige  Dage.  Af  disse  har 
Danmark  havt  sin  Del  og  flere  kunne  forestaa. 

Men  vistnok  kan  denne  Aand  udtale  sig  i  mange  for- 
skjellige  Tonarter;  og  ligesom  den  stærktbevægede  Følelses 
Udtryk  var  i  den  første  Tid  naturligt  og  retmæssigt,  saa- 
ledes  er  det  ønskeligt.  —  og  muligt  er  det  især  dette,  hvor- 
til hint  Cirkulære  har  skullet  bidrage  — .  at  dette  Udtryk 
efterhaanden  maa  afløses  af  Refleksionens  rohgere,  derfor 
ikke  mindre  kraftige  og  stærkt  indtrængende  Sprog.  Dette 
er  saameget  mere  at  ønske,  som  det  fra  flere  Sider  i  Sær- 
deleshed af  de  slesvig-holstenske  Parti-Blade  bliver  frem- 
stillet, som  om  den  hele  Bevægelse  fra  dansk  Side  er  at 
betragte  som  Udbrud  af  en  opbrusende,  lidenskabehg  Stem- 
ning. I  Erkjendelse  af  de  begaaede  Misgreb  søger  man 
lempehg  at  gjøre  nogle  Skridt  tilbage.  Uden  at  indlade 
sig  paa  Sagens  Realitet,  uden  altsaa  at  opgive  nogen  ene- 
ste af  de  anmassede  Fordringer  er  man  villig  til  at  beklage 
de  overilede  Ytringer,  som  ere  faldne  i  den  slesvigske 
Stændersal,    men    kun    for    paa   samme    Tid    at   beklage 

den  Misforstaaelse,  som  skal  have  fundet  Sted  fra  dansk 
Side,  den  Ophævelse,  som  har  kunnet  gjøres  af  saa  ringe 
en  Anledning  og  for  at  formane  til  gj ensidig  Udsoning  og 
Forligelse.  Dette  er  mistænkelige  Stemmer ;  de  forrykke  det 
sande  Standpunkt  og  bør  vises  tilbage  med  al  muHg  flolig- 
hed,  men  med  Hgesaa  stor  Bestemthed.  Det  bør  siges,  at 
vi  fuldkommen  vel  forstaa  Sagens  Sammenhæng  og  Betyd- 
ning :  at  det  hverken  er  de  taabelige  eller  hadefulde  Ytrin- 
ger, som  enkelte  sles^^gske  Deputerede  have  tilladt  sig, 
eller  den  Stemning  hos  Enkelte,  som  herigjennem  har  givet 
sig  Luft,  der  har  bragt  den  danske  Nation  i  Bevægelse, 
men  at  det  er  den  Tilsidesættelse  af  NationaHteten,  som 
er  udtrykt  og  givet  i  selve  den  unaturlige  Ordning  af  de 
paagjældende  Forhold,  og  den  faktiske  Fjærnelse  fra  Dan- 
mark, som  er  den  uundgaaeUge  Følge  af  en  saadan  Tinge- 
nes Orden.  Herom  er  det,  at  Kampen  drejer  sig,  og  denne 
Kamp,  vigtig  og  betydningsfuld  om  ellers  nogen,  maa  fort- 
sættes —  med  ærlige  Vaaben  ønske  vi,  men  med  Opbydelse 
af  alle  Kræfter  — .  indtil  Kampens  Aarsag  er  hævet. 

Og  dette  er  da  den  første  Forhaabning:  at  det 
slesvig-holstenske  Propaganda-Sagn  maa  blive 
realiseret  i  den  danske  Literatur,  i  den  Betydning, 
at  danske  Skribenter  maa  forene  sig  —  her,  hvor  det  ikke 
g j ælder  nogen  politisk  Partisag.  men  et  Nationalanliggeude  — , 
om  at  opklare.  vedHgeholde,  styrke  hos  deres  Medborgere 
Bevidstheden  om  Nationahtetens  Betydning  og  Bet  og  til- 
bagevise ethvert  Attentat  derpaa.  Naar  Historikeren  og 
Statistikeren,  Statsretslæreren  og  Politikeren,  Granskeren  i 
Skandinaviens  Oldtid  og  Sprog  fremstaa,  i  Forbund  for  Fæ- 
drenes Land  og  Sprog  og  begges  Selvstændighed  og  Ære, 
som  Nationens  Organer  og  aandelige  Førere,  idet  hver  fra 

sin  Side  belyser  Forholdene  i  deres  Sandhed :  da  vil  en  na- 
tional Stemning  kunne  ventes  at  danne  sig,  vaagen  og  stærk 
til  at  gjøre  antinationale  Partibestræbelser  til  Intet. 

Imidlertid  følger  det  af  Sagens  Niitur,  at  Ordet,  — 
naar  nye  Impulser  ikke  komme  til,  —  vil  ogsaa  her  efter- 
haanden  mattes.  Det  ligger  tilmed  ikke  i  den  danske  Ka- 
rakter at  ville  trænge  igjennem  ved  idelig  og  idelig  Gjen- 
tagelse  af  det  engang  sagte;  og  jo  stærkere  den  alminde- 
lige Bevægelse  har  været,  desto  mere  er  det  at  befrygte,' 
at  Ordets  Rolle  vil  om  ikke  lang  Tid  være  udspillet  for 
det  Første.  Skal  derfor  Noget  af  Varighed  udrettes,  da 
maaNidkjærheden  vise  sig  „ikke  blot  i  Ord  og  med  Tunge, 
men  ved  Gjerning  og  i  Sandhed;"  —  det  er  Gjerning, 
der  maa  træde  til  baade  som  Vidne  om  Sindsstemningens 
Alvor  og  Oprigtighed  og  som  Middel  til  at  betrygge  Frem- 
tiden. Saaledes  have  de  danske  Patrioter  i  Slesvig  ikke 
ladet  det  bero  ved  et  Ord  nu  og  da,  som  Lejligheden  faldt, 
men  de  have  gjennem  en  lang  Række  af  Hindringer  vidst 
at  begrunde  et  vedvarende  Organ  for  den  danske  Folkesag 
i  Bladet  „Dannevirke",  —  denne  Gjenstand  for  et  poten- 
seret Had  fra  det  slesvig-holstenske  Partis  Side;  og  ligesaa 
vel  betænkt  har  den  slesvigske  Forening  anlagt  sin  Virk- 
somhed til  dansk  Læsnings  Udbredelse  i  Slesvig.  Med 
disse  Eksempler  er  Vejen  anvist,  som  alene  kan  føre  til 
Maalet:  ikke  en  Propaganda,  men  enKonservanda 
for  dansk  Sprog  og  Nationalitet  i  Slesvig. 

Vistnok  blive  de  stærkeste  Indsigelser,  de  heftigste 
Invektiver  fremførte  mod  enhver  Virksomhed  i  denne  Ret- 
ning fra  dansk  Side:  ..Slesvig-Holstenerne,  hedder  det,  — 
„bekymre  sig  jo  aldeles  ikke  om  Kongerigets  Anliggender; 
de  ønske  tværtimod  Intet  mere,  end  at  de  kunde  blive  saa 

lykkelige  at  turde  betragte  dem  som  ganske  uvedkommende ; 
det  er  derfor  ubegribeligt,  hvad  der  skulde  beføje  Konge- 
rigets Beboere  til  at  indblande  sig  i  Hertugdømmets  indre 
Forhold.  Og  hvor  skjønt  vilde  ikke  Alting  udjævne  sig, 
naar  ikke  det  nordslesvigske  Folk  bestandig  blev  opvakt 
og  ansporet  nordfra!  Den  tyske  Embedsklasse  vilde  ikke 
møde  den  Fortrædigelse  og  Modvilje  fra  Folkets  Side.  for 
hvilken  den  nu  er  udsat,  og  istedetfor  de  forargelige  og  op- 
hidsende Scener,  som  nu  falde  for,  vilde  Rivningen  imel- 
lem det  tyske  og  det  danske  Element,  overladt  ligesom  til- 
forn til  den  historiske  Udvikling,  paa  umærkelig  Maade 
gaa  sin  Afgjørelse  imøde."  —  Det  er  et  Forlangende,  som 
overrasker  ved  sin  Naivitet,  at  Danmarks  Folk  skulde  for- 
holde sig  roligt  ved  at  se  Danskheden  forurettet  og  forfulgt 
paa  Slesvigs  Grund,  medens  der  aldeles  ikke  gives  noget 
tilsvarende  Forhold  i  Danmark,  som  skulde  kunne  opfordre 
Slesvig-Holstenerne  til  lignende  Medvirken.  Men  iøvrigt 
maa  det  indrømmos.  at  det  slesvig-holstenske  Parti  ikke 
bedre  kunde  sikre  sig  Sejren  over  den  danske  Nationalitet, 
end  om  det  kunde  lykkes  endnu  i  nogle  faa  Aartier  at  holde 
Skillerum  oprejst  imellem  de  Danske  Syd  og  de  Danske 
Nord  for  Kongeaaen  og  skræmme  enhver  Medvirken  fra 
disses  Side  tilbage  som  ubeføjet  og  paatrængende  Indblan- 
ding. I  sig  selv  nemlig  —  hvad  klinger  vel  smukkere  og 
liberalere  end  at  lade  Kampen  imellem  Tyskhed  og  Dansk- 
hed inden  Landets  Grænser  udkæmpe  sig  selv?  —  men, 
vel  at  mærke,  dersom  de  Kæmpendes  Vilkaar  vare  ordnede 
paa  nogenlunde  ligelig  Maade  og  ikke  s aa  modsat  alle  Reg- 
ler for  ridderlig  Kampfærd,  at  Tale  om  gjensidig  Kæmpen 
kun  klinger  som  Spot.  Thi  man  gjøre  sig  disse  Forhold 
nærværende  og  beskuelige:    i  et  Land,   hvor  en  dansk  Be- 

l'olkning  tinder  sig  ligeoverfor  en  talrig,  formaaende.  i  alle 
Forhold  indvirkende  Embedsstand,  som  uden  Hensyn  til 
tysk  eller  dansk  Fødsel  har  erholdt  en  udelukkende  tysk 
Dannelse  fra  det  første  til  det  sidste  Trin,  saa  at  man 
næppe  engang  kan  fortænke  den  i,  at  Interessen  er  bleven 
udelukkende  tysk.  og  at  den.  —  saaledes  som  Forholdene 
nu  engang  ere.  —  antager  en  mere  eller  mindre  fjendtlig 
Karakter  imod  det  Danske.  Man  tænke  sig  et  Land.  hvis 
halve  Befolkning  har  dansk  Nationalitet,  den  hele  Ad- 
ministration i  de  forskjellige  Forhold  i  Stat  og  Kirke, 
den  hele  Myndighed  til  at  besætte  de  lavere  Embeder  og 
indstille  til  de  højere,  overdragen  til  et  tyskdannet  og 
tysksindet  Regerings-Personale:  fra  en  Statholder,  som 
offentHg  har  vedkjendt  sig:  at  han  „bestandig  har  kæmpet 
imod  Indførelsen  af  det  danske  Sprog  som  Rettergangs- 
sprog"  (St.  T.  f.  1840  S.  584),  eller  fra  en  Kancelli-Præsi- 
dent, der  som  kongelig  Kommissarius  i  StænderforsamUn- 
gen  har  (for  at  blive  staaende  ved  dette  ene)  iagttaget  fuld- 
kommen Tavshed  under  den  hele  Behandling  af  det  danske 
Sprog  i  Stændersalen,  der  i  det  kongelige  Reskript  er  be- 
tegnet som  ,.  Krænkelse  af  de  dansktalende  Deputeredes 
naturlige  Rettigheder,"  —  iagttaget  denne  Tavshed  ogsaa 
ved  den  udtrykkelige  Appel  til  Regeringens  Organ  af  den 
Deputerede,  som  var  bleven  krænket  i  sin  naturlige  Ret  — , 
indtil  et  Medlem  af  den  gottorpske  Regering  (Etatsr. 
Luders),  der  som  Medlem  i  Komitéen  angaaende  det  kgl. 
Reskript.  —  ikke  fyldestgjort  ved  det  i  eksklusiv  slesvig- 
holstensk Aand  affattede  Majoritets- Votum,  —  udtaler  som 
selvanden  i  Minoriteten  med  Bestemthed:  „at  ud  over  den 
nærværende  Valgperiode  den  udelukkende  Brug  af  det  tyske 
Forretningssprog  i  Stænderforsamlingen   paa    ingen  Maade 

tør  blive  forstyrret  eller  betinget,  og  at  de  Valgdistrikter, 
i  hvilke  det  danske  Sprog  er  i  Brug  i  Kirker  og  Skoler, 
maa  iigesaavel  som  andre  Distrikter,  i  hvilke  dette  ikke  er 
Tilfældet,  bekvemme  sig  til  kun  at  vælge  saadanne  Depu- 
terede i  eller  udenfor  saadanne  Distrikter,  der  ere  det  tj'ske 
Sprog  som  Forsamlingens  Forretningssprog  mægtige  i  den 
Grad,  der  svarer  til  det  almindelige  Bedste.*'  Man  tænke 
sig  i  et  Land,  hvor  117  Sogne  have  dansk  Kirke- og  Skole- 
sprog (foruden  omtrent  50  Sogne,  hvor  Dansk  er  Folke- 
sprog uden  tillige  at  være  Kirke-  og  Skolesprog),  den 
hele  Lærerstand  tysk  i  Dannelse,  Tænkning  og  Inter- 
esse: de  lærde  Skoler  alle  tilsammen  tyske  med  tysk  Læ- 
rer-Personale   fra  Rektor   indtil    den    yngste  Kollaborator, 

—  den  slesvigske  Gejstlighed  (med  Undtagelse  af  de  Dele, 
der  henhøre  til  Bispestolene  i  Ribe  og  paa  Als  og  staa 
under  det  danske  Kancelli),  fra  General-Superintendenten 
indtil  den  sidste  Vikarius,  udgaaet  fra  disse  Skoler  og  fra 
dette  med  ganske  faa  Undtagelser  gaaet  over  til  det  hol- 
stenske Universitet,  —  den  slesvigske  Skolelærerstand  hen- 
vist, naar  de  unge  Mennesker  ikke  skylde  deres  Dannelse 
en  dansk  Anstalt  udenfor  Hertugdømmets  Grænse,  til  det 
tyske  Seminarium  i  Tønder,  hvor  tarvelig  Undervisning  bli- 
ver meddelt  i  Dansk  som  et  fremmed  Sprog. 

Saadan   er  den  danske  Nationalitets  Stilling  i  Slesvig, 

—  en  Stilling,  der  for  en  Nationalitet  er  ligesaa  uværdig, 
som  den  er  unaturhg.  Det  er  uværdigt,  naar  et  Folk 
skal  se  sit  Sprog  paabydes  og  paatvinges  sine  Embedsmænd 
som  et  Onde,  skal  høre  det  lemlæstes  og  mishandles  af 
dem,  der  skulde  være  Mændene  til  at  forædle  og  uddanne 
det,  skal  være  Vidne  til,  hvorledes  det  overalt  udenfor  de 
Steder,  hvor  Lovbudet  befaler   at  bruge  det,    bliver    ringe- 

ugtet  og  ignoreret  som  et  plebejisk  TungemaaP).  Det  er 
unaturligt,  at  der  ved  selve  Forholdenes  Indretning  er 
sat  en  modstridende  national  Interesse  ind  imellem  Folket 
og  dets  Embedsmænd,  —  en  Modsætning,  som  ved  Natio- 
nalitetens Udvikling  nødvendig  maa  føre  til  dybtiudgri- 
bende  Ri^-ninger.  Det  er  unaturligt,  at  den  oprinde- 
lige sproglige  og  nationale  Karakter  skal  ved  Landets  egne 
Forhold  være  dømt  til  at  underkues  og  igjennem  en  vaande- 
fuld  Dødskamp  gaa  sin  Undergang  imøde.  —  unaturligt, 
at  de  administrative  Former  ere  ordnede,  som  om  de  vare 
lagte  an  paa  indenfra  og  fra  Grunden  af  at  løsgjøre  Her- 
tugdømmet fra  sin  politiske  Forbindelse  med  Kongeriget. 
Hvor  Lidet  der.  saalænge  saadanne  Forhold  staa  ved  Magt, 
kan  være  at  udrette  ved  Anordninger,  som  lyse  Fred  over 
Brugen  af  det  danske  Sprog  i  Rettergangssalene  eller  i 
Stændersalen,  falder  af  sig  selv  i  Øjnene;  og  medens  det 
vistnok  er  én  Besynderlighed  mere,  at  der  efter  den  sidste 
Fornyelse  af  Anordningen  om  Sprogets  Brug  i  Retssager 
endnu  bestandig  mangler  et  Regulativ  for  en  dansk  Sprog- 
prøve, der  maatte  gaa  forud  for  Ansættelse  i  de  Distrik- 
ter, hvor  dansk  Sprogfærdighed  skal  fordres  af  Embeds- 
mændene,   saa   vil    selv    dette    være    at  anse  knap  som  en 


')  Præsten  Lorentzen,  —  i  nærværende  Session  gjenvalgt  som 
kongelig  Deputeret  og  Medlem  af  Komitéen  angaaende  Reskrip- 
tet af  21de  December  f.  A.,  —  har  i  sit  Sogn  i  Adelby  ved 
Flensborg  en  af  de  Menigheder,  hvor  Folkesproget  er  fremher- 
skende Dansk,  medens  Kirkesproget  er  Tysk.  Da  i  Aaret  1840 
et  dansk  Foredrag  blev  holdt  i  Stænderforsamlingen,  ytrede 
denne  Gejstlige:  „Det  var  dog  at  ønske,  at  Foredragene  i  For- 
samlingen bleve  holdte  i  et  Sprog,  som  var  forstaaeligt  for  Med- 
lemmerne; men  han  tilstod,  at  han  ikke  havde  forstaaet 
et  Ord  af  den  foregaaende  Talers  Foredrag"  (!). 

halv  Forholdsregel,  saalænge  tilsvarende  Foranstaltninger 
mangle  til  at  danne  en  virkelig  dansk  Embeds- 
stand for  de  danske  Distrikter.  Gjennem  alt  det 
Rabulisteri  og  al  den  anmassende  Hovmod,  der  karakteri- 
serer den  ovenfor  nævnte  Komitébetænkning,  maa  det  vist- 
nok erkjendes  for  bevishg  Kjendsgjerning,  hvad  deri  er  an- 
ført, hvor  stærkt  det  end  klinger:  at  „det  tyske  Sprog  er 
i  Slesvig  alle  Intelligentes  og  Dannedes  Sprog,  af  hvilket 
de  betjene  sig  i  Forhold  til  hverandre  og  i  Forhold  til 
Avtoriteterne,  medens  de  i  Forhold  til  Folket  tage  Hensyn 
til  dettes  Tarv."  Men  Komitéen  har  næppe  betænkt,  hvor 
stærkt  den  med  disse  faa  Ord  har  skildret  den  hele  Una- 
tur, som  er  paa  Vejen  til  at  vinde  Borgerret  i  Slesvig. 
Man  overveje  engang,  hvad  der  ligger  i  hin  Paastand:  over 
100  Præster  forkynde  Guds  Ord  for  deres  Menigheder  i 
det  danske  Sprog,  meddele  Ungdommen  Religionsundervis- 
ning i  dette  Sprog,  have  Tilsyn  med  de  flere  hundrede 
Skoler,  i  hvilke  der  undervises  i  dette  Sprog,  og  desuagtet 
er  „det  tyske  Sprog  alle  Intelligentes  og  Danne- 
des Sprog"  —  ikke  fordi  disse  100  Præster  og  derover 
skulde  staa  udenfor  Intelligensen  og  Dannelsen,  men  som 
Prædikanter  og  Folkelærere  ere  de  at  betragte  som  lejede 
Sprogtjenere;  de  afkaste  Folkets  Sprog  tilligemed Embeds- 
dragten,  og  med  deres  hele  Intelligens  ere  de  tyske  af 
Liv  og  Sjæl.  Og  under  slige  Forhold  vil  man  mene,  at 
den  slesvigske  Befolkning.  —  dette  Folkefærd  med  det  sunde 
Blik,  den  dygtige  Dannelse,  den  stærke  Selvstændigheds- 
følelse  og  skandinaviske  Kjærnefuldhed,  —  skulde  anse  sig 
at  være  i  Besiddelse  af  sin  gode,  naturlige  Ret!  Men  den 
nysnævnte  Komité,  —  sammensat  af  fem  intelligente  Mænd : 
en  Gejstlig,  et  Regerings-Medlem,  en  juridisk  Embedsmand, 

8* 

en  Advokat,  en  Sædegaardsejer,  —  maa  man  vide  Tak  fol- 
dens Bidrag  til  at  gjøre  det  indlysende  for  Alle,  hvor  det 
Onde  har  sin  Rod,  hvorfra  Reformen  maa  begynde,  naar 
en  virkelig  Retstilstand  skal  Ijlive  opnaaet. 

Men  saaledes  som  den  dansktalende  Befolkning  i  Sles- 
vig for  Tiden  er  omspændt  og  indsnøret  af  det  tyske  Ele- 
ment, opfordrer  Alt  til  et  Forsvars-  og  Beskyttelses- 
Forbund  imellem  de  Danske  i  Kongeriget  og  de 
Danske  i  Hertugdømmet.  De  Mænd  have  derforuden 
Tvivl  den  Fortjeneste  at  have  grebet  Sagen  an  paa  ret 
Maade,  som  have  fremsat  Forslag  til  at  danne  en  perma- 
nent slesvigsk  Forening,  bestemt,  —  hvad  der  vel  maa  læg- 
ges Mærke  til,  —  ikke  til  at  indvirke  paa  Slesvigerne,  men 
til  at  modtage  og  videre  forplante  Indvirken  fra  dem. 
Ved  hensigtsmæssig  Organisation  vil  Bestyrelsen  af  en  saa- 
dan  Forening  blive  det  fremtidige  naturlige  Organ  for  et 
stadigt  Samkvem  mellem  de  Danske  i  Slesvig  og  deres 
Brødre  i  Kongeriget;  igjennem  dette  Organ  ville  dansk- 
slesvigske Forfattere,  som  i  »Slesvig  ere  undergivne  tyske 
Embedsmænds  Censur,  kunne  komme  til  Orde  i  danske 
Blade;  og  Forslag  fra  slesvigske  Foreninger  til  Forholds- 
regler og  Foranstaltninger,  ved  hvilke  den  danske  Nationa- 
litet kan  blive  grundigt  betrygget,  ville  gjennem  den  kunne 
blive  indførte  i  den  danske  Nation,  og  dér,  forsaavidt  som 
de  egne  sig  dertil,  blive  Gjenstand  for  kraftig  Understøt- 
telse; —  jeg  vil  her  som  saadanne  nævne  danske  Lære-  og 
Dannelses-Anstalter  af  forskjellig  Art.  Det  er  ikke  umu- 
ligt, at  Fremtiden  har  forbeholdt  den  danske  Nationali- 
tet en  Prøve,  sværere  end  nogen  foregaaende,  dersom  en 
tysk  Fyrstelægt  atter  skulde  bestige  den  danske  Trone. 
Planer  om  Indlemmelse  i  tysk  Statsforbund   og  tysk  Told- 

forening  ville  da  vide  at  gjøre  sig  gj ældende  paa  ganske 
anden  Maade  end  nu;  og  skal  denne  Prøve  blive  bestaaet 
med  Ære,  da  er  det  forud,  at  en  velordnet  og  sammen- 
hængende Gjerning  gjøres  behov  til  at  bevare  og  styrke 
Nationaliteten,  saavidt  som  dens  Grænser  naa.  Med  Øn- 
sket om  Grundlægning  af  en  saadan  national  Virksomhed 
være  det  nysbegyndte  Aar  indviet! 


IV. 

Angaaende  de  oprørske  og  fra  Slesvig  forviste  Gejstlige. 

En  Opfordring  til  Professor  Nitzsch,  ^) 

(1851). 


„Der  oprandt  for  Slesvig,  hvor  Kongens  Regering  fik  frie 
Hænder,  efterat  den  sydlige  Del  var  rømmet  af  de  preussiske 
Tropper  (Juli  1850),  Dage ,  som  syntes  at  varsle  en  lysere 
Fremtid.  Tillisch,  som  i  Bestyrelses-Kommissionen  under  Vaa- 
beustilstandeu  med  Preusseren  Eulenburg  og  Englænderen  Hod- 
ges  havde  indlagt  sig  Fortjeneste  af  den  slesvigske  Befolkning, 
blev  som  Regeringskommissær  udrustet  med  uindskrænket  Blyn- 
dighed  i  Kongens  Navn.  Toldgrænsen  mellem  Slesvig  og  Jyl- 
land blev  hævet  .  .  .,  oprørske  og  mensvorne  Embedsmænd  af- 
skedigedes og  erstattedes  ved  danske  Mænd,  og  en  Sproglinje 
blev  dragen  i  Kirke,  Skole  og  Civilbestyrelse.  Det  var  Regen- 
burg's  stille,  men  energiske,  veloverlæggende  og  fast  gjennera- 
førende  Virksomhed,  der  stod  bagved.  Men  det  var  allerede 
en  Fortjeneste  at  lade  den  mandige  Vilje  have  uhindret  Gang 
til  Trods  for  Skriget  fra  tusinde  tyske  Struber  og  Penne." 
(„Optegnelser."   S.  376—77.) 


I    forrige    Maaned    har    Overkonsistorialraad    Nitzsch, 
Prof.  i  Teologien  i  Berlin,  en  med  Rette  højagtet  Mand  i 


')  „Berlingske  Tidende".     1851.    Nr.  107. 

den  teologiske  Verden,  ladet  udgaa  en  offentlig  Opfor- 
dring til  at  komme  „de  slesvigske  Eksulanter," 
navnlig  dem  af  den  gejstlige  Stand,  til  Hjælp. 

Dersom  Prof.  Nitzsch  havde  indskrænket  sig  til  at 
paakalde  C-irodgjørenheden  imod  disse  Mænd,  som  med  til- 
dels talrige  Familier  for  Tiden  savne  ethvert  Udkomme  og 
have  ringe  Udsigt  til  Ansættelse  paany  i  Fremtiden,  da 
vilde  dette  have  været  i  sin  Orden.  Nøden  er  en  mægtig 
Forsoner,  og  mod  den  Trængende,  selv  om  Trangen  er  selv- 
forskyldt, falder  det  tungt  at  gaa  i  Rette. 

Og  Prof.  Nitzsch  kunde  være  gaa  et  et  Skridt  videre. 
Han  kunde  have  mindet  om  en  særegen  Forpligtelse  for 
det  talende  og  skrivende  Tyskland  til  at  komme  de  Be- 
trængte til  Hjælp,  mindet  om,  hvor  stor  en  Andel  tyske 
Parlamentstaler,  tyske  Avis-Artikler,  tysk  Professor-Sofistik 
og  Advokat-Politik,  anlagt  paa  at  fordreje  Sandheden,  for- 
virre Omdømmet,  opflamme  en  eksalteret  Fanatisme,  have 
i  den  Elendighed,  der  er  brudt  ind  over  saamange  uskyl- 
dige Hoveder.  Ogsaa  i  dette  Tilfælde  vil  Forsørgelses- 
pligten paaligge  Forføreren. 

Men  Prof.  Nitzsch  har  kun  berørt  det  første  Punkt 
og  ikke  fundet  Anledning  til  at  gjøre  Brug  af  den  anden 
Betragtning.  Derimod  har  han  som  „tysk  protestantisk 
Gejsthg  (!)"  støttet  sin  Opfordring  paa  det  Martyrium, 
hvormed  hine  „værdige,  retskafne,  besindige,  de  slette  poli- 
tiske Lidenskaber  fjendske  Mænd"  skulle  bøde  for  deres 
priselige  Færd:  fordi  de  „have  paa  en  eller  anden 
Maade  givet  deres  Vedhængen  tilkjende,  ved  Her- 
tugdømmernes miskjendte  Rettigheder  og  ved  den 
tyske  Nationalitets  Goder,  imod  et  mægtigt  dansk 
Partis    Indlemmelsesplan."       Ja,    hvad   mere    er,    — 

ifølge  „de  nyeste  Forholdsregler  at  paatvinge 
ganske  eller  overvejende  tyske  og  frisiske  Menig- 
heder dansk  Kirke-  og  Skolesprog"'  formener  Prof. 
Nitzsch,  at  man  „maa  komme  til  den  Overbevisning, 
at  der  ligeoverfor  Gejstligheden  (i  Slesvig)  ikke 
har  været  Spørgsmaal  om  Andet  end  at  straffe 
Modstanden  imod  uretfærdig  Danisering  af  Lan- 
det." Saaledes  slutter  Professor  Nitzsch  som  „tysk  prote- 
stantisk Gejstlig."  Altsaa  —  det  er  „værdige,  retskafne, 
besindige,  slette  politiske  Lidenskaber  tjendske  Mænd," 
som  her  uden  Skyld  skulle  af  den  danske  Regering  blive 
holdte  borte  fra  Fædreland  og  Hjemstavn,  og  hvis  Embe- 
der ere  bortgivne  til  Andre,  uden  anden  Grund  end  for 
derved  at  gjøre  ryddeligt  for  en  Danisering  af  den  tyske 
Del  af  Slesvig. 

Det  er  altid  en  Fordel  for  den  Anklagede,  naar  falske 
Fremstillinger,  løse  Paasagn,  hadefulde  Sigtelser,  der  som 
anden  Selskabelighedssladder  føres  Verden  omkring  fra 
Blad  til  Blad,  blive  optagne  af  en  navngiven  Mand,  til 
hvem  man  da  kan  holde  sig  som  vederhæftig  og  indestaa- 
ende  for  sit  Ord.  Vi  tage  altsaa  Prof.  Nitzsch  paa  Ordet; 
og  skulde  disse  Linier  komme  ham  fur  Øje,  —  og  hertil 
forekommer  det  os,  at  den  tyske  Avisliteratur  bør  være  be- 
hjælpelig — ,  da  er  det  vort  Ønske,  at  han  deri  maa  tinde 
Opfordring  som  Mand  af  Sanddruhed  og  Ære  til  at  for- 
søge en  Retfærdiggj øreise  imod  vor  Paastand:  at  han  her 
ikke  har  skrevet,   som  det  saadan  Mand  egner  og  anstaar. 

Det  er  to  Bemærkningep,  der  paatrænge  sig  ved  Læs- 
ningen af  Prof.  Nitzsch's  Antydning  af  Forholdene. 

Den  ene  er  den:  at  man  skulde  tro,  at  Tyskerne,  og 
navnhg  Preusserne  og  Berlinerne,  havde  henlevet  de  tre  sidst- 

forløbne  Aar  i  fuldkommen  idyllisk  Roligheds-  og  Uskyl- 
dighedstilstand, at  de  vare  Folk.  der  intet  kjende  til  Myt- 
teri eller  Opror  eller  Borgerkrig,  ikke  vide  Besked  om 
Belejrings -Tilstand,  om  Behandlingsmaaden  ved  „Pul- 
ver und  Blej."'  om  politiske  Processer  osv.  Derfor  kunne 
de  aldeles  ikke  gjøre  sig  noget  Begreb  om  Tilstanden  i  et 
Land.  som  ved  tyske  Taler,  tyske  Penge,  tyske  Vaaben  er 
blevet  holdt  i  Oprør  paa  tredje  Aar.  Og  naar  den  danske 
Regering  tager  Forholdsregler  imod  Oprørets  Ledere  og 
Befordrere.  da  staa  slige  Forholdsregler  for  dem  som  et 
Barbari  uden  Eksempel  og  Sidestykke;  med  en  vis  helhg 
Enfoldighed  vide  de  ikke  at  forklare  sig  den  simple  Sag. 
at  der  nægtes  endel  slesvigske  Jurister  og  Advokater.  Præ- 
ster og  Skolelærere  Tilladelse  til  at  vende  tilbage  til  Sles- 
vig, uden  som  en  tyrannisk  Forfølgelse  af  fromme  uskyl- 
dige Mænd. 

Vi  tillade  os  dog  at  forudsætte,  at  Prof.  Nitzsch  kjen- 
der  noget  til  den  Stilling,  som  en  stor  Del  af  den 
slesvigske  Gejstlighed  og  Skolelærerstand  har 
indtaget  til  det  holstenske  Oprør,  om  ikke  af  andre 
Kilder  saa  dog  af  de  Materialier.  ved  hvis  Udgivelse 
Provst  Nielsen  har  sat  Samtid  og  Eftertid  istand  til  at 
bedømme  disse  Gejsthges  Færd:  hvorledes  den  nævnte 
,.værdige  og  retskafne  Mand. "''»i  Spidsen  for  et  Antal  Em- 
bedsbrødre,  uden  Tvivl  af  lige  ^'ærdighed  og  Retskaffenhed, 
har  søgt  Skjul  bag  den  forl)rydersk  opspundne  og  anvendte 
Fabel  om  Hs.  Maj.  Kongens  Ufrihed;  hvorledes  han, 
støttende  sig  til  dette  Opspind,  har  formastet  sig  til  at 
stille  imod  den  kongelige  Proklamation  til  Insurgenttrop- 
perne,  hvorved  de  mindedes  om  den  svorne  Ed  og  advare- 
des imod  at  besudle  deres  Vaaben  med  Skampletten  af  et 


121 

aabenbart  Forræderi,  en  Forklaring,  rettet  til  Soldaterne, 
der  gik  ud  paa  at  vise,  at  disse  netop  ved  den  aflagte  Ed 
bleve  tvungne  til  at  føre  Vaaben  imod  Kongens  Armé,  og 
at  det  maatte  staa  til  „enhver  Soldat,  naar  han  vil  holde 
sin  Ed,  selv  at  afgjøre,  hvor  Retten  og  hvor  Uretten  er,'' 
om  paa  Kongens  eller  paa  det  saakaldte  Statholderskabs 
Side;  —  hvorledes  de  samme  Gejstlige  senere,  efterat 
Landsbestyrelsen  for  Slesvig  var  indsat  i  Hs.  Maj.  Kongens 
Navn,  skriftlig  erklærede :  fremdeles  som  før  „ikke  at  kunne 
anerkjende  nogen  anden  retmæssig  Øvrighed  end  Stathol- 
derskabet," erklærede  Landsbestyrelsen  for  en  Avtoritet, 
der  førte  Regeringen  „i  en  fjendtlig  Konges  Navn,"  og  i 
Henhold  til  denne  Erklæring  haardnakket  vægrede  sig  ved 
efter  Landsbestyrelsens  Paalæg  at  gjenoptage  den  kirkelige 
Forbøn  for  „Hs.  Maj.  Kong  Frederik  den  7de". 

Grev  Eulenburg  ytrede  i  denne  Anledning  i  sin 
sammesteds  meddelte  Skrivelse  til  Provst  Nielsen:  „For 
Guds  og  Samvittighedens  Skyld  at  prædike  Oprør  kan  jeg 
ikke  opfatte  anderledes  end  at  gjøre  Kristus  til  Syndens 
Tjener;  —  dersom  d'Hrr.  havde  betænkt,  at  der  i  den 
hele  preussiske  Stat  bliver  bedet  for  Kongen  af  Preussen, 
uden  at  det  falder  Nogen  ind  at  bede  for  Hertugen  af 
Pommern  eller  Markgreven  af  Brandenburg,  da  vilde  det 
være  blevet  dem  klart,  at  her  alene  foreligger  et  statsret- 
ligt Spørgsmaal,  som  paa  Prædikestolen  hverken  bliver  af- 
gjort eller  bortgivet;  men  Opsætsighed  imod  en  Øvrigheds- 
anordning  vil  bære  tusindfold  ond  Frugt,  medens  det  for- 
trinsvis er  de  Gejsthges  Phgt  at  gjøre  Udsæd  til  god 
Frugt."  Det  er  vistnok  muUgt,  ja  det  er  vel  endog  sand- 
synligt, at  Prof.  Nitzsch  i  Modsætning  til  Grev  Eulenburg 
finder  den  hele  Fremgangsmaade  at  være  aldeles  i  sin  Or- 


den  og  overhovedet  tinder  det  holstenske  Oprør  udgaaet 
af  og  ført  i  den  skjønneste  kristelige  Aand.  Det  er  jo 
unægteligt,  at  Oprørets  Anstiftere  og  samtlige  Deltagere 
derved  „have  givet  deres  Vedhængenhed  ved  Hertugdøm- 
mernes (som  de  mene)  miskjendte  Rettigheder  og  den  tyske 
Nationalitets  Goder  tilkjende.''  Og  er  det  ikke,  som  om 
denne  Vedhængenhed  gjælder  Prof.  Nitzsch  som  Lovens 
hele  Fylde  og  Indbegreb,  som  om  det  ikke  skal  komme  i 
Betragtning,  i  hvilken  Skikkelse  denne  Vedhængenhed  kom- 
mer til  at  ytre  sig,  selv  om  det  skulde  være  som  det,  der 
efter  den  almindelige  Moral  gaar  under  Navn  af  Landsfor- 
ræderi og  Mened?  Da  Kotzebue  i  Foraaret  1819  faldt 
for  en  tysk  Sværmers  Snigmorderhaand,  mente  en  berlinsk 
Professor  i  Teologien  (iøvrigt  en  Mand  af  den  ædleste  Ka- 
raJitér)  i  denne  Gjerning  at  kunne  se  „ein  schones  Zeichen 
der  Zeit";  —  thi  det  var  ligeledes  „Vedhængenhed  ved 
Tysklands  miskjendte  Rettigheder  og  den  tyske  Nationali- 
tets Goder,-'  der  gav  Sand  Dolken  i  Haanden;  hvorfor 
skulde  da  det  holstenske  Oprør  ved  en  Smule  berliner- 
professorhg  Kunstfærdighed  ikke  kunne  gjøres  til  „ein  scho- 
nes Zeichen  der  Zeit-'? 

Men  her  er  Tale  om  noget  ganske  Andet  end  om 
Prof.  Nitzsch's  individuelle  Smag  og  Sympati.  Talen  er 
om  Bedømmelsen  af  den  danske  Regerings  Forholdsregel: 
at  holde  de  mest  kompromitterede  Slesvigere,  navnhg  sles- 
vigske Præster,  ude  af  Landet.  Og  vi  tillade  os  da  at  op- 
fordre Prof.  Nitzsch  til  at  erklære,  hvorpaa  han  støtter 
„sin  Overbevisning" :  at  denne  Forholdsregel  ikke  er  tagen 
derfor,  fordi  disse  Mænd  betragtes  som  de,  der  have  brudt 
deres  Ed  eller  svigtet  deres  Kald,  som  de,  der  have  be- 
nyttet deres  Stilling   til  at  nære  Oprørsluen  ved  en  Slags 


123 

hellig  Olie  af  egen  Tilberedning,  som  de.  der  ere  farlige 
for  Landets  indre  Fred  og  Sikkerhed,  men  at  det  kun 
skulde  være  Regeringen  derom  at  gjøre  „at  straffe  dem 
for  Modstand  imod  uretfærdig  Danisering  af  Landet."  Os 
forekommer  denne  Udtydning  vel  at  røbe  en  inderhg  ond 
og  hadefuld  Vilje,  men  forresten  —  overfor  de  foreliggende 
Kjendsgjerninger  —  at  være  omtrent  meningsløs.  Thi  Prof. 
Nitzsch  vil  dog  maaske  finde  Betænkelighed  ved  at  paastaa, 
at  Oprør  af  tyske  Undersaatter  imod  en  ikke-tysk  Lands- 
herre skal  falde  ind  under  en  ganske  anden  Kategori,  end 
Oprør  af  tyske  eller  ikke-tyske  Undersaatter  mod  en  tysk 
Landsherre;  Prof.  !Nitzsch  vil  formodenlig  dog  indrømme, 
at  der  for  den  danske  Regering  overfor  det  holstenske  Op- 
rør maa  gjælde  den  samme  politiske  Lovbog  som  for  den 
preussiske,  den  saksiske,  den  badenske,  den  østrigske  Re- 
gering under  hge  Forhold.  En  Sammenligning  vil  alene 
tjene  til  at  vise,  at  der  er  Lemfældighed  hist,  medens  der 
er  Strænghed  her.  Der  er  i  Slesvig  hidtil  ikke  blevet  an- 
lagt nogen  politisk  Kriminalsag;  men  naar  en  Ædderbyld 
er  bleven  nogenledes  udrenset  med  Livsfare  for  Patienten, 
indpoder  man  dog  ikke  Giftstoffet  paany  i  Legemet.  Saa- 
vidt  om  det  ene  Punkt. 

Hvad  nu  for  det  Andet  angaar  selve  Beskyldningen: 
at  „dansk  Kirke-  og  Skolesprog  skulde  paatvinges 
ganske  eller  overvejende  tyske  eller  frisiske  Me- 
nigheder," da  har  en  anden  berømt  tysk  Gejstlig  nylig 
fremsat  den  samme  Paastanu.  Provst  Harms  har  i  et 
„aabent  Brev  til  Prof.  Hengstenberg  i  Berlin,"  (som  har 
havt  moralsk  Mod  nok  til  allerede  tidligere  at  fælde  en 
ganske  anden  Dom  om  den  tysk-slesvigske  Gejstligheds 
Handlemaade  under  Oprøret),  berettet  for  lettroende  Læsere : 

at  ,.deii  danske  Regering  paabyder  i  Slesvig  Gudstjeneste 
i  dansk  Sprog  i  sydslesvigske  Menigheder,  hvor  ingen  Sogne- 
mand forstaar  Dansk."  Men  Provst  Harms  er,  som  be- 
kjendt,  en  Krafttaler,  som  har  opnaaet  et  Slags  Privilegium, 
—  vi  kjende  dette  ogsaa  hertillands.  —  paa  at  lade  staa 
til  med  store  og  stærke  Ord.  uden  at  man  derfor  tænker 
at  tage  ham  paa  Ordet.  Enhver  sér.  hvor  let  den  gamle 
Mand  her  har  gjort  det  at  lade  sig  tage  i  haandgribe- 
lig  Usandhed  (man  tænke  sig:  ,.hvor  ikke  én  Sogne- 
mand skulde  forstaa  Dansk!");  men  denne  Mand  har  saa 
længe  og  saa  tidt  brugt  Ord  og  Pen  saa  vel  i  andre  Ret- 
ninger, at  det  tør  haabes.  at  han  ikke  vil  blive  kaldt  til 
Regnskab  for  ethvert  —  mer  end  unyttigt  Ord.  han  har 
tilladt  sig.  Prof.  Nitzsch  derimod  er  en  Mand,  der  plejer 
baade  at  tælle  og  at  veje  sine  Ord,  og  desaarsag  vil  han  i 
Almindelighed  antages  at  staa  til  Troende  ogsaa  i  en  Sag 
af  denne  Natur.     Til  ham  ville  vi  derfor  holde  os. 

Prof.  Nitzsch  vil,  hvor  højt  han  end  anslaar  „Vedhæn- 
genheden ved  den  tyske  Nationalitets  Goder,"  dog  maaske 
indrømme,  at  ogsaa  andre  Nationaliteter  med  selvstændigt, 
frodigt  Liv  have  overfor  den  tyske  Krav  paa  lige  Haand- 
hævelse  og  Pleje.  Prof.  Nitzsch  vil  ventelig  endvidere  ind- 
rømme, at  Slesvig  er  et  Land,  hvor  dansk  og  tysk  Natio- 
nalitet staar  saaledes  overfor  hinanden,  at  begge  Sprog  ta- 
les omtrent  af  en  lige  stor  Del  af  Befolkningen.  Og  ende- 
lig vil  Prof.  Nitzsch  vel  ogsaa  finde  det  baade  naturligt  og 
retmæssigt,  naar  den  danske  Regering  over  Slesvig  ikke 
lader  den  danske  Nationalitet  stifmoderligt  behandles,  ja 
aabenbail  forurettes  og  mishandles  af  den  tyske. 

Hvorledes  Forholdene  i  denne  Henseende  have  været 
i  Slesvig,    burde  ikke    være  Prof.  Nitzsch    ubekjendt.      Vi 

skulle  ogsaa  her  henvise  til  en  Kilde,  som  Prof.  Nitzsch 
næppe  vil  vrage:  „Versuch  einer  kirchlichen  Statistik  des 
Herzogthums  Schleswig,  von  J.  N.  A.  Jensen,  Pastor  zu 
Gelting,"  en  tyskdannet  og  tysksindet  Mand,  men  med 
Respekt  for  historisk  Sandhed.  Af  denne  Bog  følge  her 
nogle  Eksempler  af  Nationalitetsforholdene  i 
Slesvig  før  1848;  de  have  oftere  tilforn  været  anførte, 
men  overfor  tyske  Fantasier  og  Sandhedsfordrejelser  tør 
man  ikke  trættes  ved  at  gjentage  den  historiske  Virkelig- 
hed atter  og  atter. 

I  Haderslev,  hvor  omtrent  ^/4  af  Befolkningen  er 
dansktalende,  ^4  tysktalende,  var  den  danske  Gudstjeneste 
bleven  fortrængt  fra  Hovedkirken,  i  hvilken  Gudstjenesten 
saaledes  var  rén  tysk,  henlagt  til  Hospitalskirken  og  ind- 
skrænket til  en  Froprædiken  (I.  146).  —  I  Aabenraa  og 
i  Sønderborg,  hvor  den  danske  Befolkning  er  endnu 
mere  overvejende,  var  Hovedpræsten  og  Hovedgudstjenesten 
tysk;  den  danske  Gudstjeneste  besørgedes  af  en  Diakonus 
og  var  henlagt  til  Eftermiddagen,  om  Sommeren  til  Morge- 
nen; i  Aabenraa  brugtes  tillige  tyske  Salmebøger  til 
den  danske  Prædiken  (I.  246,  320);  Skolesproget  var  i 
disse  Byer  udelukkende  tysk.  —  I  Tønder,  hvor  „det 
danske  Sprog  er  fremherskende  i  det  daglige  Liv,  var 
Skoleundervisningen  tysk;"  Formiddagstj  enesten  var  stedse 
tysk  og  den  danske  Gudstjeneste  var  efterhaanden  bleven 
indskrænket  til  en  Eftermiddagsgudstjeneste  hver  anden 
Søndag  (II.  363,  68).  —  I  Flensborg,  hvor  „Borgeren 
endnu  taler  Dansk  med  Landmanden,  naar  denne  bliver 
ved  sit  Sprog"  (I.  22)  og  hvor  det  senest  har  vist  sig, 
hvor  betydeligt  det  danske  Element  er,  var  ingen  dansk 
Skole,    og  en  dansk  Præst,    som  var  ansat  ved  Siden  af 

seks  tyske  Præster,  var  alene  Prædikant,  medens  de 
kirkelige  Forretninger:  Daab,  Brudevielse,  Begravelse  vare 
henlagte  til  tyske  Kirker  og  tyske  Præster  (III. 
888.  90).  —  I  det  hele  Angel,  hvor  ^de  Voksne  endnu 
tale  indbyrdes  Dansk,  jo  mere  man  kommer  mod  Nord, 
medens  i  det  sydUge  Angel  Børnene  ikke  mere  forstaa 
Dansk"  (I.  21).  var  Kirke-  og  Skolesproget  udeluk- 
kende tysk  (III.  843).  —  ,.Imellem  Tønder.  Bred- 
sted og  Flensborg  er  der  16  til  20  Sogne  med  en  Be- 
folkning af  15 — 17,000  Indvaanere,  hvor  Børnene,  naar  de 
komme  i  Skole,  først  maa  beg}'nde  at  lære  et  Sprog,  som 
er  dem  ganske  fremmed  (det  tyske);  hvor  stor  en  Hin- 
dring og  Ulempe  dette  er,  falder  i  Øjnene"  (I.  29).  — 
„I  Ladelund  (Tønder  Amt)  ere  Beboerne  danske,  og  Bør- 
nene forstaa  ikke  tysk.  naar  de  komme  i  Skole,  hvor  Un- 
dervisningen skal  ske  paa  tysk,  ligesom  der  ogsaa  i  Kir- 
ken blev  sunget  tysk  og  for  det  meste  prædiket  tysk;  dog 
hver  fjerde  Søndag  dansk"  (II.  468).  —  ,,I  Karlum 
(Tønder  Amt)  er  Skoleundervisningen  tysk.  endskjøndt 
alle  Børn  tale  dansk;  ogsaa  Kirkesproget  er  i  Reglen 
tysk,  naar  ikke  Præsten  nu  og  da  vil  holde  en  dansk 
Prædiken"  (II.  480).  —  ,.I  Braderup  (Tønder  Amt) 
er  Sproget  dansk,  Børnene  forstaa  intet  tysk  Ord, 
naar  de  komme  i  Skole,  hvor  der  undervises  paa  tysk, 
ligesom  der  ogsaa  bliver  prædiket  paa  tysk  (IL  477). 
—  „I  Middel  by  (Tønder  Amt)  er  Omgangsproget  dansk, 
Kirke-  og  Skolesproget  tysk.  Børnene  forstaa  ikke 
tysk,  førend  de  komme  i  Skole.  Af  og  til  bliver  der  og- 
saa prædiket  dansk"  (II.  464).  —  „I  Landsbyerne  Sta- 
dum,  Achterup,  Sandacker  (Leck  Sogn  i  Tønder  Amt) 

er  Sproget  dansk,  og  det  Tyske  er  for  det  meste  Bør- 
nene ganske  ubekjendt,  førend  de  komme  i  Skole; 
Kirke-  og  Skolesproget  er  Højtysk"  (II.  489). 

Disse  Træk,  som  kunne  forøges  med  mange  flere,  give 
et  omtrentligt  Begreb  om  denMaade.  hvorpaa  de  hol- 
stenske Herrer  have  behandlet  den  danske  Na- 
tionalitet i  Slesvig.  Det  er  en  Tilstand,  som  ikke  kan 
være  Prof.  Nitzsch  ubekjendt;  men  skulde  han  ikke  just  som 
„protestantisk  GejstHg"  erkjende,  at  der  her  er  Noget,  som 
ikke  kan  kaldes  med  andet  Navn  end  en  „uretfærdig  G  e  r- 
manisering,"  Noget,  som  netop  tyder  paa  „en  Indlem- 
melsesplan  af  et  mægtigt  tysk  Parti.  I  alle  Tilfælde  var 
det  en  mærkværdig  Tilstand,  saameget  mærkværdigere,  som 
det  ved  kgl.  Reskript  af  15de  Decbr.  1810  var  paabudt 
„efterhaanden  at  indføre  det  danske  Sprog  ved  Gudstjene- 
sten, Skoleundervisningen,  Rettergangen  og  alle  offentlige 
Anliggender  i  de  Egne,  hvor  det  tales."  Men  hvad  de  i 
Kiel  dannede  Embedsmænd  ikke  lærte,  var  Lydighed  imod 
Kongens  Bud.  Det  var  et  stille  Embedsmands-Oprør,  mange 
Aar  førend  det  brød  aabenbart  frem.  Og  dog  —  hvorledes 
skrege  ikke  dengang  Holstenerne,  og  hvorledes  skreg  ikke 
hele  Tyskland  efter  dem  over  Danisering  og  dansk  Propa- 
ganda-Væsen, naar  man  fra  dansk  Side  søgte  efter  ringe 
Lejlighed  at  sætte  en  Smule  Grænse  for  Forurettelsen  og 
Fortrykkelsen  af  den  danske  Nationalitet! 

Vi  vove  dog  at  henstille  det  —  om  ikke  just  til  tyske 
Professorer  saa  til  tyske  baade  Statsmænd  og  Lægmænd, 
om  ikke  en  Regering  vilde  svigte  sin  PHgt,  dersom  den 
ikke  ilede  med  at  raade  Bod  paa  nogle  af  de  groveste 
af  slige    Rets-    og.  Æreskrænkelser,    ved   hvilke    den    ene 

hidtil  begunstigede  Nationalitet  har  tilladt  sig  at  nedtrykke 
og  forkue  den  anden  forhen  tilsidesatte.  Og  hvorledes, 
i  hvilken  Aand.  ved  hvilke  Midler  er  den  danske  Regering 
vel  herved  gaaet  frem?  Vi  svare:  netop  modsat  de  hol- 
stenske Herrers  Fremgangsmaade.  Man  har  intetsteds 
tilladt  sig  Fortrængelse  af  det  Tyske;  man  har 
søgt  at  hjælpe  det  Danske  til  sin  Ret,  hvor  der 
fra  tysk  Side  er  blevet  arbejdet  paa  at  fortrænge 
det,  men  uden  at  det  er  lykkedes.  Det  er  Anklage- 
ren, hvem  Beviset  for  det  Modsatte  paaligger. 

Prof.  Nitzsch  har  imidlertid  intet  bevist;  han  har 
kun  anklaget  og  beskyldt;  han  paastaar,  at  „dansk 
Kirke-  og  Skolesprog  bliver  paatvunget  nogle  ganske  eller 
overvejende  tyske  og  frisiske  Menigheder."  Det  forekom- 
mer os,  at  en  Mand  af  Sanddruhed  og  Ære  ikke  kan  tale 
saaledes  i  en  Sag,  hvor  Ordene  indeholde  en  Uretfærdig- 
heds-Beskyldning imod  en  fremmed  Regering,  og  hvor  de 
kun  ere  skikkede  til  at  opflamme  et  nationalt  Had,  —  uden 
at  have  Beviser  i  Baghold  for  sine  Beskyldninger.  Vi  stille 
altsaa  endnu  en  Opfordring  til  Prof.  Nitzsch.  Vi 
opfordre  ham  til  at  godtgjøre :  at  der  findes  noget  eneste 
Sogn  i  Slesvig  „ganske"  tysk  eller  frisisk,  hvor  dansk 
Kirke  og  Skolesprog  er  befalet  indført,  og  at  i  de  Sogne, 
hvor  Dansk  og  Tysk  bruges  i  Folkesproget  mellem  hin- 
anden, ikke  begge  Sprog  ere  bibeholdte  som  vekslende 
til  kirkehg  Brug  og  begge  indtil  videre  bibeholdte  i  Skolen. 

V. 
Til  Vurdering    af  Angriberne  af  Regeringens  Sprog- 
foranstaltninger i  Slesvig  ^). 

(1860). 

„Konferensraad  Raasløff  var  Anfægteren.  Han  optraadte 
—  først  anonym  under  Bogstavet  E,.,  derefter  pseudonym 
(„Theofilus"),  tilsidst  under  Navn,  —  paa  Hjemmetyskeriets 
Vegne.«     („Optegnelser."     S.  472). 

Ved  at  gjennemløbe  Forhandlingerne  i  den  sidste  sles- 
vigske Stænderforsamling  angaaende  Sprogsagen  stødte  jeg 
paa  følgende  Betragtning  (Side  973).  fremført  af  en  af 
Danskhedens  ivrigste  Modstandere,  Hr.  Hansen  fra 
Grumby : 

„En  anden  „Fiktion",  hvor  den  gode  Tro  allerede  sy- 
nes mere  tvivlsom,  bestaar  i,  at  man  skiller  Sproget  fra 
Mennesket  og  af  det  ligesom  danner  en  moralsk  eller  endog 
juridisk  med  Rettigheder  og  Pligter  udrustet  Person.  Ad 
denne  Vej  kommer  man  til  at  betegne  de  trufne  Forholds- 
regler som  „en  Gjenindsættelse  af  det  danske  Sprog  i  dets 
naturlige  Rettigheder."  —  Da  vi  ikke  tør  gjøre  nogen  For- 
dring paa  filosofiske  Anlæg,  overlade  vi  den  nærmere  kri- 
tiske Belysning  af  denne  Abstraktion  til  Folk  af  Faget. 
Naar  vi  desuagtet  have  vovet  med  Hensyn  til  denne  at 
betjene  os  af  Benævnelsen  „Fiktion,"  saa  have  vi  derved 
maattet  stole  paa  vor  jævne  Menneskeforstand.  løvrigt  er 
der  i  den  slesvigske  StænderforsamUng  af  jævne  Land- 
brugere allerede  sagt  Alt,  hvad  vi  maaske  endnu  kunde 
tilføje." 

Disse  Ord  ere,  som  allerede  sagt,  vel  fremførte  af  Hr. 


1)  „Dagbladet",  1860.     Nr.  132—133. 

Hansen-Gnimby,  men  de  ere  ikke  Hr.  Hansens  men  en 
anden  Mands  Ord.  Saa  meget  mindre  vil  det  være 
overflødigt,  naar  deres  Indhold  bliver  undergivet  en  nær- 
mere Prøvelse.  Hr.  Hansen-Grumby  har  nemlig  hentet 
disse  Betragtninger  fra  et  Skrift,  som  ogsaa  er  blevet  taget 
til  Indtægt  af  en  anden  med  Hr.  Hansen  fuldt  sympati- 
serende Stænderdeputeret,  Raadmand  Thomsen  fra  01- 
densworth  (S.  959).  Det  citerede  Skrift  er  først  kom- 
met til  min  og  vel  til  de  fleste  danske  Læseres  Kundskab 
ved  de  Yaaben.  det  har  givet  Danskhedens  bitreste  Mod- 
standere i  Hænderne  ^).  Den  sidstnævnte  Deputerede  hen- 
viser til  denne  Kilde  som  et  Skrift,  han  „overhovedet  gjærne 
vilde  anbefale  alle  Deputerede  og  alle  Folk  i  Slesvig,"  som 
det.  der  „giver  en  rigtig  Anskuelse  af  Forlioldene  i  Lan- 
det" (S.  360),  og  han  føjer  til,  —  formodentlig  for  at  give 
sin  Anbefaling  større  Vægt.  —  at  det  „tillægges  den 
nuværende  Minister  for  Holsten."  Den  sidste  Insi- 
nuation fortjener  dog  næppe  større  Tiltro  end  den  første 
Anbefaling.  Imod  Hr.  Thomsens  Formening:  —  „jeg  tror, 
at  han  ogsaa  har  skrevet  det,  saalænge  man  ikke  overbevi- 
ser mig  om  det  Modsatte"  —  har  Enhver  Ret  til  at  stille 
sin  modsatte  Mening,  indtil  dens  U/igtighed  bliver  bevist. 
Og  denne  Mening  turde  have  vel  saa  Meget  at  støtte  sig 
til  som  Hr.  Thomsens,  naar  det  betænkes,  at  den  nuvæ- 
rende Minister  for  Holsten  engang  har  været  Minister  for 
Slesvig  og  umulig   dengang,    da   denne  Post   blev   betroet 


')  Det  anonyme  Skrifts  Titel  er:  „Die  Schleswigsche  Sprach- 
sache,  betraclitet  vom  Standpunkte  der  Gesetzge- 
bung  und  Politik.  Von  Theophilus.  Kopenhagen  1858." 
—  Det  har  sin  gode  Betydning,  at  Forf.  har  valgt  det  tyske- 
Sprog  til  at  skrive  om  Sprogforholdene  i  Slesvig. 

ham,  har  kunnet  vedkjende  sig  Maksimer,  der  endog  blot 
have  nærmet  sig  til  Indhold  og  Tendens  af  nærværende 
Skrift,  som  har  Hr.  Hansen-Grumby's  og  Hr.  Thomsen- 
Oldensworth's  udelte  Bifald.  Ogsaa  nu  maa  de  Mænd,  som 
Dannelsen  af  Februar-Ministeriet  skyldes,  sikkert  have  væ- 
ret langt  borte  fra  nogen  Tanke  om,  at  Skriftet,  som  her 
er  taget  til  Indtægt,  skulde  have  „den  nuværende  Minister 
for  Holsten"  til  Forfatter. 

Men  uden  alt  Hensyn  enten  til  Hr.  Thomsen-Oldens- 
worth's  Anbefaling  eller  til  Hr.  Hansen-Grumby's  Anven- 
delse eller  til  det  formodede  Forfatterskab  kan  den  Tanke, 
som  her  er  gjort  frugtbar  til  at  bestride  Retmæssigheden 
af  Regeringens  Foranstaltninger  for  „Gjenindsættelsen  af 
det  danske  Sprog  i  dets  naturlige  Rettigheder,''  fortjene  en 
nærmere  Drøftelse.  Der  gives  som  bekjendt  Saadanne 
iblandt  os,  som,  til  Trods  for  Tyskeriets  lange  paa  Belæ- 
ring og  Advarsel  rige  Historie  i  Danmark,  ere  begavede 
med  et  saa  uforstyrreligt  Forsonligheds-Flegma,  at  de  endnu 
bestandig  kunne  taaUg  tage  imod  selv  de  allerstærkeste 
Doser,  tysk  Selvfølelse  formaar  at  byde.  Det  koldblodige 
Temperament  gjør  dem  villige  til  at  laane  Øre  til  ethvert 
Udbrud  af  slesvig-holstensk  Forbitrelse  over  at  se  Fortysk- 
ningsarbejdet  dennesides  Ejderen  paa  én  Gang  standset 
i  dets  bedste  Fart,  medens  de  derimod  aldrig  have  havt 
Øje,  Øre  eller  Hjærte  for  den  himmelraabende  Undertryk- 
kelse af  Modersmaalet  paa  dets  egen  hjemlige  Grund;  og 
fra  det  ophøjede,  fra  national  Bornerthed  frigjorte  Upar- 
tiskheds-Standpunkt trække  de  paa  Skuldrene  ad  enhver 
alvorlig  Forholdsregel,  beregnet  paa  lidt  efter  lidt  at  bringe 
Danskheden  paa  Fode  i  Slesvig.  Disse  Personligheder, 
mandlige  og  kvindehge,  ville  tinde  en  velkommen  Formule- 

ring  for  deres  egen  Tankegang  i  den  indholdsrige  og  let- 
anvendelige  Sætning,  der  her  bydes  dem  af  „den  jævne 
Menneskeforstand:"  ..Det  er  en  Fiktion  at  skille  Spro- 
get fra  Mennesket!" 

En  Smule  „kritisk  Belysning,"  —  hvortil  der  dog  al- 
deles ikke  kræves  „filosotiske  Anlæg."  —  vil  imidlertid 
„den  jævne  Menneskeforstand"  ikke  med  Billighed  kunne 
have  Noget  imod. 

Skulde  der  nogensinde  paakomme  en  Nation  den  sæl- 
somme Lyst  at  nlle  opgive  sit  Modersmaal  og  ombytte 
det  med  et  fremmed  Sprog,  da  er  det  klart,  at,  saavist  som 
Sproget  er  til  for  Mennesket,  ikke  omvendt  Mennesket  for 
Sproget,  saavist  maatte  bemeldte  Nation  være  i  udisputér- 
lig  Ret  til  at  foretage  hvilkensomhelst  Sprog-Bytning,  der 
falder  i  dens  Smag.  Man  tage  engang  til  Eksempel 
Czecherne  eller  Polakkerne!  Sæt.  at  disse  Folk  dels 
ved  den  østrigske  og  den  preussiske  Regerings  energiske 
Behandling  af  den  bøhmiske  og  den  polske  Nationalitet,  dels 
ved  den  tiltrækkende  Forbindelse  med  de  tyske  Naboer,  — 
denne  Nation,  som  efter  den  polske  Stænderdeputerede 
Bentkowsky's  Ord  i  den  preussiske  Stænderforsamling  „be- 
standig synger:  „mein  Vaterland  musz  groszer  sein,"  og 
fortæres  af  Higen  efter  at  spille  Herre  allevegne,  at  gjøre 
sig  Andre  underdanige,  at  annektere."  —  skulde  blive 
bragte  til  den  Erkj endelse,  at  Tyskerne  dog  i  Grrunden  „ere 
Civihsationens  eneste  Bærere,"  at  det  tyske  Sprog  er  be- 
stemt til  at  være  Intelligensens  Universalsprog,  og  at  de 
i  Kraft  af  denne  Erkj  endelse  skulde  blive  enige  om  at 
fremskynde  deres  Civilisations-Proces  ved  at  ombytte  deres 
Modersmaal  med  Tysken.  De  slaviske  Tungemaal  vilde  da, 
overfor  en  saadan  National  vilje,   en  saadan  radikal  Beslut- 

ning,  have  tabt  deres  Sag  tilligemed  deres  Sagfører.  Thi 
Sagføreren  er  her  netop  at  søge  i  Menneskene,  som  leve  og 
færdes  i  Tungemaalet.  Det  czechiske  og  det  polske  Sprog 
vilde  fra  den  Tid  af  have  ophørt  at  leve;  de  vilde  fra  nu 
af  være  indskrevne  i  de  Dødes  Tal,  og  den  nye  Verdens 
døde  Sprog  vilde  ikke  have  anden  Ret  end  den,  som  den 
gamle  Verdens  have  vidst  at  haandhæve:  Ketten  til  at  stu- 
deres som  døde  Sprog,  efter  som  Literaturen,  hvortil  Spro- 
get fører,  kan  formaa  at  sætte  Videbegjærligheden  i  Be- 
vægelse. Forsaavidt  altsaa  er  det  en  uimodsige- 
lig Sandhed:  ..det  er  en  Fiktion  at  ville  skille 
Sproget  fra  Mennesket." 

Men  en  saadan  Skilsmisse-Akt  imellem  et  Folk  og  dets 
Sprog  er  selv  „en  Fiktion*'.  Den  jævneste  Menneskefor- 
stand vil  let  overbevise  sig  derom.  Der  er  ikke  blot  sør- 
get derfor,  at  „Træerne  ikke  vokse  op  i  Himlen,-'  men  og- 
saa  derfor,  at  et  Folk  ikke  kan  rykke  sig  selv  op  med 
Rode,  ikke  kan  overskære  sin  egen  Livsnerve  ved  at  bort- 
kaste den  Sprogform,  hvori  dets  Tanke  og  Følelse  har  sit 
oprindehge  Udtryk.  Overalt,  hvor  et  Folkesprog  er  gaaet 
tilgrunde  eller  staar  tilbage  som  Ruin.  ligger  der  en  Hi- 
storie af  voldsomme  Katastrofer  foran :  enten  en  Udryddel- 
seskrig, hvor  en  fremmed  Folkestamme  har  gjort  sig  til 
Herre  over  Landet,  har  fortrængt  det  oprindelige  Sprog 
med  de  oprindelige  Beboere,  eller  en  Forening  af  langsomt 
Tryk  og  underfundige  Operationer,  hvorved  det  efterhaan- 
den  kan  lykkes  at  gjøre  et  Folk  troløst  imod  sig  selv  og 
sine  Fædres  Sprog. 

Imidlertid,  —  dersom  Udryddelsesværket  virkelig  er 
blevet  fuldbragt,  eller  dersom  den  lønlige  Undergravelse  af 
Folkesproget  har  havt  den  fornødne  Tid  til  virkelig  at  faa 

det  fremmede  Sprog  indpodet  i  det  oprindeliges  Sted,  da 
maatte  det  ogsaa  her  siges:  at  Modersraaalets  Ret  var 
tabt  tilligemed  dets  Liv.  Skulde  den  czechiske  og  den 
polske  Nationalitet  bløde  sig  tildøde  i  Kampen  imod  det 
rovbegjærlige  Regimente,  som,  —  det  er  atter  Polakken 
Bentkowsky's  Ord.  —  „ogsaa  vil  drage  politiske  Fordele 
af  Tyskens  Udbredelse."  saa  vilde  det  tragiske  Drama 
være  spillet  til  Ende.  Der  vil  kunne  oprejses  Kors  paa 
Graven;  der  vil  være  Medfølelse  med  Svagheden,  som 
forgjæves  har  stræbt  at  holde  det  Levende  ilive:  der  vil 
hvile  Fordømmelse  over  den  Stærkeres  eller  den  Snedigeres 
Magt.  der  er  bleven  anvendt  til  at  kvæle  det  Levende  iste- 
detfor  at  beskjærme  og  pleje  det.  Men  ligefuldt  vilde  Sa- 
gen ogsaa  her  være  tabt.  Sprogets  Forurettelse  kan  kun 
hævnes.  Sprogets  Ret  kan  kun  paatales  og  haandhæves, 
saalænge  det  bæres  af  Mennesker,  som  tænke  og  tale.  læse 
og  skrive  i  dette  Sprog.  Forså avidt  viser  det  sig 
atter  her  som  ubestridelig  Sandhed:  ..det  er  en 
Fiktion  at  ville  skille  Sproget  fra  Mennesket." 

Men  netop  derfor  staar  Sagen  ganske  anderledes  dér, 
hvor  det  oprindelige  Sprog  staar  i  fuld  Livsvirkelighed, 
bestandig  kæmpende  med  det  fremmede  Sprog,  som  er  ble- 
\et  og  bliver  trængt  ind  og  trængt  fremad  ved  alle  de  Mid- 
ler, som  Overmagt  og  Overmod  stiller  til  Raadighed.  Saa- 
ledes  staar  det  czechiske  Sprog  i  Bøhmen,  det  polske  i  Po- 
sen, fuldt  berettiget  og  fuldt  rustet  til  at  kæmpe  imod  det 
Tyske.  Thi  det  er  endnu  bestandig  levendeMenneske- 
8  pr  o  g;  det  lyder  fra  Folkets  Læber  og  taler  til  Folket  i 
Skrift.  Altsaa  ogsaa  her  staar  Sætningen  ved  Magt :  „Spro- 
get kan  ikke  skilles  fra  Mennesket."  Men  ved  Anvendel- 
sen kommer  Alt  an  paa  det  Spørgsmaal:   hvor  og  hvem 

er  de  Personer  eller  de  Dele  af  Folket,  der  her 
maa  betragtes  som  staaende  sammen  med  Spro- 
get med  Ret  til  at  tale  og  handle  paa  Sprogets 
Vegne? 

I  ethvert  Land,  hvor  Sproget  fra  en  mægtigere  Grænse- 
nabo arbejder  sig  ind  paa  et  fremmed  Enemærke,  spille 
Indvandringer  en  Hovedrolle:  af  Haandværkere,  Handels- 
mænd. Jordbrugere,  som  finde  deres  Regning  ved  at  op- 
slaa  deres  Pavluner  i  fremmed  Land.  men  som,  istedetfor 
at  tilegne  sig  Landets  Sprog,  hvis  Brød  de  ikke  forsmaa, 
arbejde  som  Missionærer  for  deres  eget.  Ved  dem  aabnes 
der  ligesom  Løbegrave  for  det  indtrængende  Sprog,  og  der 
beredes  foreløbige  faste  Operationspunkter.  Alt  efter  som 
disse  Lidvandrede  udvide  deres  Bedrift  og  afrunde  deres 
Besiddelser,  drage  de  et  større  eller  mindre  Slæb  ind  over 
Grænsen.  Der  opstaar  saaledes  fremmede  Sprogkolonier, 
som  vokse  ud  lidt  efter  lidt.  afsætte  Sideskud  og  blive  lige- 
saa  mange  Arnesteder  for  det  fremmede  Tungemaal  midt 
iblandt  de  Indfødte.  Hvad  der  her  bliver  forarbejdet  ved 
frie  Kræfter,  kan  fremdeles  gjøre  Regning  paa  al  den  Un- 
derstøttelse, som  Forholdene  tilstede.  —  thi  hvor  megen 
politisk  Interesse  er  der  ikke  knyttet  til  Sproget,  dets  Ind- 
flydelse og  Magt?  —  ved  Ansættelser,  Handelsforbindelser, 
Undervisningsanstalter  i  det  fremmede  Sprogs  Tjeneste  osv. 
Hvor  Indplantningen  sker  fra  saa  mange  Punkter,  hvor 
Vandingen  sker  ved  saa  mange  kunstige  Kilder,  vil  Frem- 
væksten ikke  udeblive.  Der  vil  iblandt  de  Indfødte  selv 
ikke  fattes  dem,  der  snart  finde  sig  vel  tjente  med  at  lade 
sig  gjøre  til  Proselyter  for  derefter  med  sædvanlig  Proselyt- 
iver at  være  de  Virksomste  til  at  hverve  for  det  fremmede 
Sprog  paa  Modersmaalets  Bekostning.     Og  er  der  endelig 

lørst  naaet  et  Punkt,  hvor  det  Eremmede  kan  gjøre  For- 
dring paa  at  gjælde  som  det  Finere  og  Fornemmere,  som 
det.  der  lettest  baner  Vej  til  Fordel  og  Anseelse,  vil  den 
store  Masse  af  Sløve  og  Tankeløse  saavelsom  af  betænk- 
somme Egoister  være  vunden.  Afhængighed  af  dem,  der 
gjælde  som  de  toneangivende,  egennyttig  Beregning  i  den 
ene  eller  i  den  anden  Retning,  Frygt  for  at  støde  de  mere 
Formaaende  vil  uden  Vanskelighed  faa  Bugt  med  den  na- 
tionale Selvfølelse. 

Vi  tænke  os  nu  eksempelvis  Omstændighederne  føje 
sig  saa,  at  det  preussiskePolen  blev  udløst  af  detAag, 
der  nu  tynger  paa  Indbyggerne,  medens  Sprogkampen  imel- 
lem det  Polske  og  det  Tyske  endnu  var  staaende.  Mon 
„den  jævne  Menneskeforstand"  skulde  kunne  være  i  Tvivl 
om.  hvor  den  da  vilde  have  at  vende  sig  hen  for  at  finde 
de  Mennesker,  fra  'hvem  „Sproget  ikke  tør  skil- 
les", —  de  Personer,  som  det  maatte  tilkomme  med  Ret  og 
Ære  at  føre  Ordet  paa  Sprogets  Vegne,  at  paatale  dets 
krænkede  og  fortrykte,  nu  omsider  gjenfødte  Ret?  Den 
sunde  Menneskeforstand  vil  søge  dem:  ikke  blandt  de 
Indvandrede,  ikke  blandt  Magtens  lejede  Agenter,  ikke 
blandt  troløse  Sprogrenegater,  ikke  i  Skarerne,  der  blindt 
gaa  i  det  fremmede  Ledebaand;  men  den  vil  søge  dem 
dér,  hvor  det  nationale,  polske  Sprog  har  sin  rette,  natur- 
lige og  lovmæssige  Værge :  i  den  polske  Nation  og  nærmest 
iblandt  de  Polakker,  der  umiddelbart  have  staaet  Under- 
trykkelsens og  Forlokkelsens  Magt  imod,  der  trofast  og 
standhaftig  have  viet  sig  til  Kampen  for  Modersmaa- 
lets  Ret. 

Sidestykket  til  Modersmaalets  Fortrykkelse  og  Forløs- 
ning staar  os  umiddelbart  nær.      Havde   det  kunnet  lykkes 

Fortysknings-Processen  i  Slesvig,  —  ligesaa  kunstmæssig 
anlagt  som  rigt  begunstiget  ved  de  tyske  Elementer  i  Rege- 
ringens egen  Midte,  —  at  fortsætte  sin  Virksomhed  ufor- 
styrret et  Aarhundrede  endnu,  da  vilde  efter  menneskelig 
Beregning  det  danske  Sprog  i  Slesvig  være  blevet  „skilt 
fra  Mennesket."  Ved  Forsynets  naadige  Styrelse  er  det 
kommet  anderledes.  Det  rænkefulde  Spil  er  blevet  afbrudt 
saa  betimelig,  at  Danskheden  endnu  staar  til  at  redde  i 
Slesvig,  saafremt  ikke  Kortsynethed  eller  Svaghed  vil  bringe 
Menneskene  til  at  svigte  det  Kald,  der  ovenfra  er  lagt  i 
deres  Hænder.  Thi  endnu  staar  det  danske  Sprog  som 
levende  Menneskesprog  indtil  henimod  Slien.  Men 
hvor  og  hvem,  —  herom  drejer  Spørgsmaalet  sig  — , 
hvor  og  hvem  ere  de,  der  her  have  Ret  til  at  løfte  de- 
res Stemme,  have  en  Ret  paa  Sprogets  Vegne,  en  længe 
overset  og  tilsidesat  Ret  at  paatale  i  Slesvig?  —  Dog  vel 
ikke  dHrr.  Hansen-Grumby  eller  Thomsen-Oldensworth 
og  deres  Lige,  som  mene  at  kunne  gjøre  sig  til  deraf,  at 
de  „aldeles  ikke  kjende  det  danske  Folkesprog  her  i  Lan- 
det" (S.  957)?  Dog  vel  ikke  de  ridderlige  og  uridderhge 
Indsnyltninger  fra  alle  forskjellige  Strøg  i  Tyskland,  hos 
hvem  tyske  Sympatier  ere  de  naturlige,  og  danske  Antipa- 
tier ikke  kunne  være  uventede?  Dog  vel  ikke  denne  am- 
fibialske  Del  af  Befolkningen,  der  endogsaa  har  tabt  Fø- 
lelsen for  Selvlatterhggjørelsen,  naar  de  med  dansk  Tunge 
anholde  om  tysk  Sprog  og  „tysk  Religion"  i  den  Bereg- 
ning, at  de  og  deres  Børn  ville  med  begge  Dele  kunne 
komme  længst  og  lettest  frem  i  Verden.  —  dette  bevidst- 
løse Værktøj  i  holstenske  Agitatorers  Hænder,  ved  lang 
Disciphn  vænnet  til  at  eftersnakke  og  ubeset  at  underskrive 
ethvert  Kieler-Fabrikat,    der  gives   dem  i  Munden  eller  i 

Pennen?  Men  overfor  disse  Personligheder,  der  enten  ere 
fremmede  for  Danmark  og  Danskhed,  eller  i  hvem  ,.Sproget 
er  blevet  skilt  fra  Mennesket."  staar  der  Andre,  som  ikke 
ville  lade  sig  skille  fra  det  danske  Modersmaal;  et  Sprog, 
som  det  danske,  er  ikke  en  dod  eller  herreløs  Ting.  Der 
staar  det  danske  Folk.  Der  er  for  dette  Folk  ligesaa 
lidt  sproglige  som  territoriale  Erobringer  at  gjøre;  men  der 
er  fra  Tyskland.  —  som  har  den  specifike  Grave  at  gjøre 
alle  Nabofolk  til  politiske  Fjender.  —  erobringssyge  Angreb 
at  trænge  tilbage,  og  opskræmmet  af  den  lange  Dvale  til 
Syn  for  det,  „Aarhundreder  have  forbrudt  og  Eftertiden 
har  at  bøde.''  har  det  danske  Folk  Ret  til  at  kræve,  at 
det  ædle  Sprog  skal  paa  dets  egen  Bund  og  Grund  op- 
hjælpes af  Fornedrelsens  Stand  og  gjenindsættes  i  sin  Vær- 
dighed. Der  staar  de  danske  Slesvigere,  som  med 
beundringsværdig  Trofasthed,  —  svigtede  af  Regering  og 
Embedsmænd,  uden  nogen  højere  Læreanstalt  eller  noget- 
somhelst  Middel  til  højere  Dannelse,  i  eget  Land  behand- 
lede af  tysk  Overmod  som  en  Pariakaste,  —  have  værnet 
om  Modersmaalet:  denne  Befolkning  har  Ret  til  at  kræve 
fuld  Oprejsning  for  forgangne  Tiders  Forurettelse.  Ikke 
mindre  vistnok  har  den  tyske  Befolkning  i  Slesvig 
sin  Ret,  —  og  i  denne  Ret  er  der  ikke  gjort  Skygge  af 
Indgreb  — :  Ret  til  at  fordre  tysk  Sprog  og  tysk  Nationali- 
tet haandhævet  paa  samme  Fod  og  efter  samme  Maal  i 
den  tyske  Del  af  Slesvig.  Men  i  det  kritiske  Strøg 
af  Landet,  hvor  de  tvende  Sprog  bevæge  sig  om  hinanden, 
er  det  en  Selvfølge,  at  det  danske  maa  staa  som  det,  der 
bliver  støttet  og  hjulpet  fremad,  det  tyske  som  det,  der 
bliver  begrænset  og  holdt  tilbage,  —  af  den  simple  Grund, 
at  Tyskerne,  som  „fortæres  af  Higen  efter  at  spille  Herrer 

overalt."  her  have  spillet  denne  Eolle  med  al  Herrevældens 
Overmod.  En  dansk  Regering  vilde  s\dgte  sit  Kald  „af 
Guds  Naade,"  den  vilde  paa  én  Gang  forsømme  Selvophol- 
delsens  og  Retfærdighedens  Krav.  dersom  den  ikke  arbej- 
dede paa  at  bringe  Danskhedens  fortraadte  Spii'er  i  frodig 
Vækst.  Det  er  ganske  naturligt,  at  de  Grumbyere  og  de 
Oldensworthere  finde  denne  Ombytning  af  Rollerne  lidet 
lystehg.  selv  om  Danskhedens  Gjenoprejsning  sker  med  et 
Maadehold  og  en  Skaansomhed.  hvortil  Fortyskningens  Hi- 
storie i  Slesvig  giver  (ligesom  i  Bøhmen  og  i  Polen)  et 
slaaende  Modstykke.  Men  for  dem,  der  under  ingen  Form 
kunne  forsone  sig  med  denne  Nemesis,  vil  Tilbagetoget 
over  Ejderen  til  enhver  Tid  staa  frit  og  aabent. 

Efterdi  der  saaledes  for  det  danske  Sprogs  Vedkom- 
mende i  Slesvig  finder  en  levende  og  uafbrudt  For- 
bindelse Sted  imellem  Sproget  og  Mennesket, 
kunde  man  være  i  Uvished  om.  hvorledes  det  fra  den 
unævnte  Forfatters  Side  egentlig  er  ment  med  Advarslen 
imod  den  „Fiktion  at  skille  Sproget  fra  Mennesket."  Men 
Forklaringen  følger.  Hr.  Hansen-Grum])y  har  fortsat  Cita- 
tet af  sin  Avtoritet  saalydende : 

„Der  er  en  tredje  og  meget  yndet  Fiktion,  nemlig  den: 
at  Beboerne  i  de  blandede  Distrikter,  der  modsætte  sig 
Indførelsen  af  det  danske  Sprog,  ikke  kunne  indse  deres 
eget  Bedste,  at  de  under  Fortyskningen  ere  blevne  aande- 
lige  Krøblinge,  og  at  man  derfor  maa  tage  dem  i  Beskyt- 
telse imod  deres  egen  Blindhed.  Efter  dette  Princip  om- 
vendte man  i  tidligere  Aarhundreder  ved  Ild  og  Sværd 
Hedningene  til  Kristendommen,  og  man  gaar  endnu  den 
Dag  idag  frem  paa  samme  Maade.  hvor  det  gjælder  den 
store    almindelige  Kamp    imellem   Civilisation    og    Barbari. 

Men  i  Slesvig  har  man  dog  ikke  at  gjøre  med  Vilde.  der. 
nedsunkne  i  Eaahed.  Overtro  og  Elendighed,  have  mistet 
Maalestokken  l'or  Menneskets  højere  Bestemmelse,  men 
med  Folk.  der  i  enhver  Henseende  staa  paa  et  forholds- 
mæsbig  højt  Kulturtrin,  som  endogsaa  rage  frem  navnhg 
over  deres  Standsfæller  i  Kongeriget,  og  hvem  man  paa 
samme  Tid  har  givet  det  kraftigste  Vidnesbyrd  om  Myn- 
dighed og  Modenhed,  idet  man  ved  deres  selvvalgte  Re- 
præsentanter aabnede  dem  Adgang  til  at  tage  Del  i  den 
lovgivende  Magt.*' 

Altsaa  —  dette  er  Anvisningen,  som  Forf.  giver 
til  en  naturlig  og  retfærdig  Løsning  af  Brydningen  imellem 
dansk  og  tysk  Sprog:  Man  skulde  —  i  Kraft  af  den  Sæt- 
ning, at  „Sproget  ikke  kan  skilles  fra  Mennesket",  rette 
omtrent  følgende  Tiltale  og  Forslag  til  selve  Beboerne  i 
de  sprogblandede  Distrikter,  f.  Eks.  til  An  gelboerne:  I  have 
ikke  alene  ofliciel  Attest  at  fremvise  for  „Myndighed  og 
Modenhed,"'  men  det  er  ogsaa  velbekjendt,  at  I  ere  ganske 
kloge  paa  „Eders  eget  Bedste-'  og  ikke  kunne  siges  at 
have  „Beskyttelse  imod  egen  Blindhed"  behov;  og  hvad 
endelig  „Maalestokken  for  Menneskets  højere  Bestemmelse" 
angaar,  hvo  skulde  vel  turde  sige  Eder  paa,  at  den  skulde 
være  sluppen  Eder  af  Hænderne?  Rigtignok  har  der  væ- 
ret visse  Punkter,  vedrørende  Forstaaelsen  af  undersaatlig 
Éd  og  Pligt,  f.  Eks.  om  Undersaatternes  Ret  til  at  føre 
Vaaben  imod  deres  Landsherre,  til  at  dekretere  hans  Af- 
sættelse, til  at  gjøre  Slesvig  fra  dansk  Kronland  til  tysk 
Forbundsland,  hvor  man  ikke  har  kunnet  lade  det  gjælde, 
at  I  selv  skulde  have  „Modenhed  og  Myndighed"  til  at 
„indse  Eders  eget  Bedste;"  man  har  tvertimod  maattet 
søge    efter    Undskyldning    for    slemme    Fejlgreb    i    en    vis 

Umyndigheds-  og  Umodenheds-„Bliiidhed"  eller  i  temme- 
lig usikre  Begreber  om  „Menneskets  højere  Bestemmelse." 
Ogsaa  i  andre  Punkter  f.  Eks.  ved  Ombytning  af  Kurant- 
mønten til  Rigsmønten  har  man  fundet  sig  nødsaget  til  at 
behandle  de  formentlig  Myndige  som  umyndige,  til  at  bøje 
Egenviljens  Trods  ved  Lovens  Tvang.  Men  saa  meget 
mere  tør  det  forventes,  at  I  ville  paaskjønne  Anerkj endel- 
sen af  Eders  „Modenhed  og  Myndighed,"  Eders  „Indsigt  i 
eget  Bedste,"  Eders  Agtelse  for  „Menneskets  højere  Be- 
stemmelse," naar  der  ved  det  store  Spørg smaal  om 
Sprogforholdene  gjøres  en  Undtagelse.  Her  skal 
„den  jævne  Menneskeforstand"  gjælde:  Sproget  er  til  for 
Mennesket,  ikke  Mennesket  for  Sproget;  altsaa  værer  selv 
Herrer  i  Sprogspørgsmaalet,  Herrer  over  Val- 
get imellem  Dansk  og  Tysk!"  — 

Det  er  især  den  praktiske  Slutningsanvisning, 
der  her  er  gjort  af  Grundsætningen  om  Sprogets  Uadskille- 
lighed fra  Mennesket,  der  maa  synes  at  gjøre  det  uan- 
tageligt, at  et  Skrift,  som  er  befundet  saa  brugbart  af 
slesvig-holstenske  Ordførere,  skulde  hidrøre  fra  en  Rege- 
ringsmand, der  gjør  Fordring  paa  virkelig  Loyalitets-Karak- 
ter, —  vil  sige:  ikke  i  modern-ridderskabelig,  men  i  god 
gammel  borgerlig  Betydning.  Det  er  bekjendt,  hvor  dybt 
Sprogspørgsmaalet  er  indflettet  i  det  politiske  Spørgsmaal, 
hvilken  Plads  Virksomheden  for  det  Danskes  Fortrængelse 
i  Slesvig  har  indtaget  i  den  slesvig-holstenske  Operations- 
plan,  og  paa  den  anden  Side.  hvor  Meget  der  beror  for  Dan- 
mark-Slesvigs Fremtid  derpaa,  at  Danskheden  bliver  vakt 
til  selvbevidst  Liv  og  Kraft  i  „det  dyrt  kjøbte  Land."  Og 
nu,  —  efterat  der  i  lange  Tider  er  gjort  Alt,  hvad  der 
kunde  gjøres,   for  at  forkvakle  den  mellemslesvigske  Be- 

lolkning,  —  om  dennes  Flerhed  alene  er  der  Tale,  —  ved 
at  kvæle  enhver  national  og  fædrelandsk  Bevidsthed,  Alt, 
hvad  der  kunde  gjøres  for  at  kaste  Foragt  og  Haan 
paa  Modersmaalet  og  indpode  tysk  Sprog  og  tyske  Sym- 
patier, Alt.  hvad  der  har  kunnet  udrettes  ved  Agi- 
tationens og  Folkeforførelsens  Rænkespil.  —  nu  skal  dette 
Folk  stilles  frem  som  kompetent  til  selv  at  afgjøre,  hvor- 
vidt det  danske  Sprog  skal  tilstedes  paa  den  hjemlige  Grund 
eller  være  bandlyst  derfra.  Tanken  er  naiv  I  Det  er  ingen 
teoretisk  Abstraktion,  hvorpaa  den  praktiske  Forfatter 
sér  medynksonit  ned,  men  det  er  en  Abstraktion  fra 
al  dansk-national  og  dansk-politisk  Interesse, 
som  vilde  vise  sig  destom ere  frugtbar  i  slesvig-holstensk 
Anvendelse. 

Jeg  kan  ikke  ønske  at  skifte  noget  Ord  med  Hr.  Han- 
sen-Grumby  eller  Hr.  Thomsen-Oldensworth.  Det  er  og- 
saa  ringe  Fyldestgjørelse  at  have  med  en  navnløs  Forfatter 
at  gjøre.  Skulde  derimod  den  literærhistoriske  Angivelse 
af  Hr.  Thomsen  være  paalidelig,  kunde  jeg  ønske  nogle 
Spørgsmaal  henvendte  til  Konferensraad  Raasløff: 
om  han  virkelig  har  betænkt,  hvad  der  ligger  i  det  ene 
Ord  „Indførelse  af  det  danske  Sprog"  (i  Slesvig),  til 
hvilken  Grundforfalskning  af  den  historiske  Sandhed,  til 
hvilken  Fon-ykkelse  af  det  rette  Synspunkt  dette  ene  Ord 
viser  Vej,  hvor  skjævt  og  hadefuldt  et  Lys  der  ved  dette 
ene  Ord  kastes  over  alle  Regerings-Foranstaltninger  til 
Bedste  for  det  danske  Sprog,  end  yderhgere  forstærket  ved 
Parallelen  (dersom  ikke  Taabeligheden  maatte  gjøre  den 
uskadehg)  med  „Omvendelser  ved  Ild  og  Sværd  til  Kri- 
stendommen;" —  om  han  virkehg  har  vejet  den  aandelige, 
baade    intellektuelle    og  sædehge  Berømmelse,    han  lægger 

paa  en  Befolkning,  som  er  bleven  manduceret  ved  jesuitisk 
Præstekløgt  til  Brud  paa  de  helligste  Pligter,  som  praktisk 
har  udvist,  hvor  let  og  hvor  vel  Belæringen  er  tilegnet,  og 
som  hver  Dag  giver  fornyede  Beviser  paa.  hvor  dybt  Lær- 
dommen er  trængt  ind;  thi  „Maalestokken  for  Menneskets 
højere  Bestemmelse"  falder  ikke  sammen  med  ydre  Civili- 
sérthed  og  indre  Raffinérthed ;  —  om  han  virkelig  er  saa 
ubekjendt  med  Forholdene  i  de  sprogblandede  Distrikter, 
at  han  tør  tale  endogsaa  kun  tilnærmelsesvis  om  Selvstæn- 
dighed i  Omdømme  og  Vilje,  i  Handhng  og  Udtalelse  hos 
den  enkelte  Mand  vedkommende  de  højere  folkehge  Inter- 
esser; —  om  han  virkelig  er  uvidende  om,  at  den  samme 
Terrorisering  fra  tysk  Side,  som  har  givet  en  forkuet  Be- 
folkning Vaaben  i  Hænderne  imod  dens  Herre  og  Konge, 
vedbhver  at  stivne  den  til  Gjenstridighed  under  enhver 
Form  imod  Kongens  Anordninger  og  Foranstaltninger;  — 
om  han  virkelig  ikke  forudser,  at  det  samme  Flertal  af 
Smaafolk,  som  nu  er  undergivet  Storbøndernes  despotiske 
Disciplin,  som  ikke  vover  at  besøge  dansk  Gudstjeneste 
eller  lade  sig  høre  med  dansk  Tale,  vilde  under  ingen 
Betingelse  vove  at  stemme  efter  egen  Overbevisning  eller 
indre  Drift  om  Sprogspørgsmaalene ?  —  Og  endnu  ét 
Spørgsmaal  kunde  jeg  ønske  stillet  til  Forfatteren.  Der 
er  af  Hr.  Thomsen-Oldensworth  paaberaabt  (S.  959)  endnu 
en  tredje  Udtalelse  af  det  anpriste  Skrift:  „Nu  er  der 
forløbet  syv  Aar,  siden  de  her  omtalte  Foranstaltninger  an- 
gaaende  Sproget  bleve  trufne.  Embedsstanden  har  ikke 
som  dengang  været  imod  men  for  den  nye  Ordning,  ja 
har  endog  for  en  stor  Del  arbejdet  derfor  af  alle  Kræf- 
ter .  .  .  Desuagtet  staa  Sagerne  endnu  saaledes,  at  den 
hele  i  de  forløbne  syv  Aar  saa  møjsommelig    og    med  saa 

megen  Anvendelse  af  Energi.  Virksomhed  og  Konsekvens 
opførte  Sprogbygning  vilde  være  sporløst  forsvunden  i  syv 
Dage.  saasnart  Tvangen  ophørte.  Det  vilde  derfor  være  at 
hengive  sig  til  en  farlig  Illusion,  dersom  man  af  det  tid- 
ligere Forefaldne  vilde  drage  Slutninger  ...  til  Gunst  for 
den  nuværende  sproglige  Udvikling."  Det  Spørgsmaal.  der 
her  maatte  ønskes  besvaret,  er  dette:  paa  hvilken  Tidsreg- 
nings-Lov og  paa  hvilket  Studium  af  Historien  Forfatteren 
vil  have  det  Regnestykke  bygget,  at  det.  som  der  er  ar- 
bejdet igjennem  flere  Slægtfølger  paa  at  gjøre  kroget,  skal 
kunne  være  gjort  lige  „i  syv  Aar"  (!).  Det  er  en  „Ab- 
straktion," i  lige  Grad  uhistorisk  og  ufilosofisk,  ja  stridende 
imod  ,.den  jævne  Menneskeforstand,"  og  den  hoverende 
Tone  tjener  her  til  Intet  uden  til  at  bevise  dette  Ene.  der 
ikke  trænger  til  Bevis:  Forf.'s  eget  Standpunkt,  hans  per- 
sonlige Stilling  til  Dansk  og  Tysk. 

Men  ikke  desmindre  —  Udtalelser  som  de  her  anførte, 
udgaaede  i  et  Skrift  fra  Danmarks  Hovedstad,  ere  i  al 
deres  Usammenhængenhed  og  deres  sandhedsfordrejende 
FremstiUing  skikkede  til  at  give  ogsaa  ganske  andre  Folk 
end  Grumby'ere  og  Oldensv^rorth'ere  giftige  Vaaben  i 
Hænderne  imod  Danskhed  og  dansk  Regering, 
Hvor  velkomment  maa  ikke  ethvert  Støttepunkt  herindefra 
være  for  Preusseriet.  naar  det  laver  sig  til  at  udstøde  Skrig 
over  den  hensynsfulde  og  skaansomme  Fremgangsmaade, 
hvormed  den  danske  Regering  arbejder  paa  at  gjenoprejse 
Danskheden  i  Slesvig  uden  at  træde  Tyskheden  for  nær, 
paa  samme  Tid  som  man  selv  har  den  svære  Samvittig- 
hedsbyrde  at  bære  paa  overfor  den  polske  Nationahtet! 
En  Deputeret  i  det  preussiske  Kammer  vender  op  og  ned 
paaNationaUtets-Forholdet:  „Polakkerne  ere  Preussere,  hvor- 

imod  Slesvigerne  ikke  ere  Danske  (!)."  En  Anden  vender 
op  og  ned  paa  de  politiske  Forhold:  „Legitimiteten  og 
Retten  er  paa  Hertugdømmernes  Side.  Revolutionen  og 
Retsbruddet  er  paa  Danmarks  Side  (!)."  Og  den  preus- 
siske Udenrigsminister  godkjender  endnu  bestan- 
dig det  slesvig-holstenske  Oprør:  „Kongen  af  Dan- 
marks tyske  Hertugdømmer  have  aldrig  tilsidesat  deres 
ubrødelige  Troskab  imod  den  nedarvede  Landsherre  (!)." 
Preusseren  Friherre  v.  Schleinitz,  Legitimitetens  og  Mon- 
arkiets Ordfører  i  de  preussiske  Kamre,  anpriser  med  disse 
Ord  den  selvsamme  Bedrift,  som  Grev  C.  Moltke  har 
tegnet  i  Historien  som  „det  skammeligske  Oprør,  der  nogen- 
sinde har  fundet  Sted  i  nogetsomhelst  Land,  et  Opror,  der 
])lev  forberedt  med  de  mest  uforskammede  Løgne  og  Bag- 
vaskelser, paabegyndt  med  det  sorteste  Forræderi,  fortsat 
med  mageløs  Haardnakkethed.  Hovmod  og  Grusomhed  og 
endt  med  Nederdrægtighed"  (Slesv.  St.-T.  1853— 54  S.  109). 
Til  sin  Bedømmelse  af  det  slesvig-holstenske  Oprør  har 
den  preussiske  Udenrigsminister  fremdeles  knyttet  en  for- 
mynder lig  Censur  over  den  danske  Regerings  Foran- 
staltninger i  Slesvig.  —  dette  Land,  „som  rigtignok  ikke  er 
politisk  forenet  med  Tyskland,  men  ikke  desmindre  er  en 
Formur  for  tysk  Åand  og  tysk  Civilisation  (!)  og  beboes 
af  et  af  de  dygtigste,  kraftigste  og  ædleste  tyske  Folke- 
slag (!)." 

Det  er  trøsteligt,  dersom  man  tør  fæste  Lid  til  de 
Efterretninger,  der  her  ere  komne  os  for  Øje  om  Virknin- 
gen, som  det  ugenerte  Forsøg  paa  at  behandle  den  danske 
Krone,  som  om  den  stod  i  Vasalforhold  til  Preussen,  har 
frembragt  paa  de  andre  evropæiske  Kabinetter.  Endnu 
trøsteligere  er  det  dog,   at  vi  tør  tro,   at  vi  have  en  Rege- 

ring,  som  føler  sig  stærk  ved  at  staa  sammen  med  Folket 
ikke  blot  i  gode  og  billige  Ønsker,  men  ogsaa  i  den  energiske 
Vilje  til  at  handle,  selv  vovende  og  opofrende,  for  at  faa 
Ro,  Orden  og  Fasthed  engang  igjen  bragt  tilveje  i  Landet 
ved  at  l'aa  gjort  en  Ende  paa  Tyskens  Selvindblan- 
ding i  Danmarks  Riges  indre  Forhold  og  Anlig- 
gender. 


Indvielse  af  Løve-Monumentet  paa  Flensborg  Kirkegaard. ') 

(1862). 

„Den  25de  .Tuli  1862,  Istedslagets  Tolvaarsdag,  stod  jeg 
paa  Flensborg  Kirkegaard  som  Indvier  af  Lf(ve-Monuraentet .  .  ., 
stod  dér  med  Mindet  om  Sejrsjubelen  for  tolv  Aar  siden,  stillet 
imellem  den  mægtige,  opkastede  og  stensatte  Gravhøj,  som  var 
kranset  af  Mindetavler,  ædelt  smykket  ved  Plantning,  og  det 
stolte,  tildækkede  Mindesmærke,  —  omgiven  af  Mænd  og  Kvin- 
der fra  Hovedstaden  og  Provinserne,  fra  Slesvigs  Stæder  og 
Land,  deriblandt  graahaarede  og  unge  Krigere  og  Invalider 
fra  den  hæderfulde  Krig.  Efter  Salmesang  og  Indvielsesordet 
faldt  Dækket  under  Kanontoiden  og  Tusinders  Hurraraab. 
Studentersangforeningen  istemte:  „Slumrer  sødt  i  Slesvigs  Jord, 
dyrekjøbt  den  blev  ved  Eder,"  —  hvor  smeltende  løde  ikke 
Ord  og  Toner  her!  —  og:  „Den  danske  Landsoldat,"  —  hvor 
svulmede  ikke  Alles  Hjærter  af  Mod  og  Fremtidshaab."  („Op- 
tegnelser"  S.  474—476). 

Vi  staa  paa  indviet  Jordbund.  Den  har  ikke  alene 
sin  Del  i  den  Fred,   som  Kirken   har   lyst  over  det  fælles 

')  Dagbladet,  28de  Juli   1862,  Nr.   172. 

Hvilested  for  de  trætte  Menneskebén,  men  den  liar  sin 
særlige  Indvielse.  Den  er  indviet  ved  blodige  Ofre,  som 
den  fosterlandske  Jord  taknemlig  har  optaget  i  sit  Skjød, 
indviet  ved  Taarer,  som  ere  udpressede  af  blødende,  dybt- 
saarede  Hjærter.  Danmarks  Kunge  har  indviet  Stedet  ved 
at  bevare  de  Faldnes  Navne  for  Efterslægten,  og  Danmarks 
Folk  har  valfartet  herhid  med  Vemod  og  med  Tak.  Mange 
Tanker,  tilbageskuende  og  fremadskuende,  ere  vakte  til  Liv 
imellem  disse  Grave,  have  dvælet  her,  og  her  vundet  Klar- 
hed og  Skikkelse.  Manges  Sind,  —  det  ville  vi  tro,  —  er 
her  blevet  draget  bort  fra  de  skjæve  og  krumme  Afveje, 
tilbage  til  Sandhed,  Retfærdighed  og  Troskab,  —  thi  Gra- 
ven er  en  alvorsfuld  Lærer  og  Paaminder,  —  og  Manges 
Sjæl  er  her.  hvor  Stilheden  er  saa  talende,  bleven  paany 
opildnet,  gjennemglødet  af  hellig  Følelse  for  Fædreland  og 
Konge. 

Tolv  Aar  ligge  imellem  hin  Afgj øreisens  blodige  Dag 
og  denne  Højtidstime;  og,  hvad  Digteren  dengang  sang, 
hvor  fuldt  og  stærkt  gjenklinger  det  ikke  her  i  Enhvers 
Bryst:  „Slumrer  sødt  i  Slesvigs  Jord!  —  dyrekjøbt  den 
blev  ved  Eder."  Ja,  dyrt  er  allerede  nu  Slesvigs  Jord  ble- 
ven kjøbt.  og  endnu  dyrere  skal  den  vel  kjøbes.  Der 
ligger  bag  denne  Gravhøj  en  Fortids-Historie,  rig  paa  det, 
der  formørker  og  forgifter  Menneskenes  og  Folkenes  Liv. 
Der  drager  sig  skumle  Skygger  og  blodige  Skygger  igjen- 
nem  den.  Aarhundreder  tilbage  i  Tiden,  og  vi  møde  kun 
Delinger  og  Splittelser,  flere  og  flere;  Aarhundreder 
frem,  og  vi  have  Frugterne  deraf  i  avindfulde  Rænkespind 
og  fjendthge  Brydninger,  der  møde  os  med  Alt,  hvad  der 
udklækkes  i  de  urene,  gj ærende  Stofl'er,  Og  uverfor  alt 
dette:    en  Statsstyrelse,   hverken   klarsynet  eller  viljestærk, 

ud<ni  i\[od  til  at  fore  igjennem  ad  Gjerningens  Vej,  uden 
Fasthed  til  at  beholde  Maalet  skarpt  for  Øje  for  med  sikre 
Skridt  at  naa  hen  til  Rigets  Enhed.  Delenes  Sammen- 
føjning til  et  helt.  Af  en  saadan  Fortid,  hvor  Drage- 
sæden  kunde  uforstyrret  brede  sig  i  yppig  Vækst,  vilde 
der  kun  have  udviklet  sig  en  Nutid  med  Splid  og  Tvedragt, 
den  lige  Vej  til  Opløsning  og  Død;  thi  vi  vide  det:  „hvert 
Rige,  som  er  splidagtigt  med  sig  selv.  lægges  øde;  hver  Stad 
og  hvert  Hus,  som  er  splidagtigt  med  sig  selv,  kan  ikke  bestaa." 
Der  maatte  brydes  med  denne  Fortid  og  Bruddet,  smerte- 
fuldt, men  velgjørende.  er  sket  ved  den  sejrrige  Bedrift, 
hvorom  denne  G-ra^'høj  taler  til  os  og  skal  tale  til  vore 
Efterkommere;  hvor  tidt  maa  ikke  Sønner  i  fjærne  Led  sone 
Fædrenes  Skyld!  Men  derfor  kan  den  danske  Mand  og 
Kvinde  ikke  færdes  paa  slesvigsk  Grund,  uden  at  usigelig 
Alvor  opfylder  Sjælen.  Fædrelandets  Fortid  med  al  dens 
Forvirring  og  Spænding,  Splid  og  Svækkelse  med  Alt,  hvad 
der  i  Tidernes  Løb  er  forsømt  og  forset  og  forbrudt,  sti- 
ger her  levende  frem  for  Tanken,  og  som  Slutnings- 
punkt  i  denne  Fortidshistorie,  —  lader  os  betænke  det 
vel,  —  staar  en  Gravklynge,  Gravhøjen  paa  Flensborg  Kirke- 
gaard. 

Men  i  Slesvigs  Land  hviler  ogsaa  Fædrelandets  Frem- 
tid; herfra  skal  udgaa  en  lysere  og  friere  Fremtid,  det 
haabe  vi  til  Gud.  Og  naar  Tvivl  og  Mistrøstighed  ville 
bespænde  vort  Bryst  for  denne  Fremtid,  da  skal  Kæmpe- 
højen her  for  vore  Øjne  bortmane  den  usalige  Aand.  Vi 
mindes,  —  og  vi  glemme  den  aldrig.  —  den  jublende  Glæde, 
der  greb  alle  Danskes  Sjæl  og  brød  frem  over  Alles  Læ- 
ber ved  Budskabet  om  Tsteddagens  Hæder  og  Sejr;  selv 
hvor  Sejrsbudskabet  tillige  var  Sorgens  Budskab,   hvor  det 

havde  Smerte,  sønderknusende  Smerte  i  Følge  med  sig, 
selv  dér  løste  Suk  og  Klage  sig  op  i  Tak  og  Lovprisning. 
Thi  Sejren  var  os  et  Tegn  fra  Himlen,  var  os  Pant 
derpaa,  at  Gud  den  Almægtige,  Herre  over  Himmel  og 
Jord,  er  stærk  i  de  Svage,  naar  de  svage  Kræfter  gribe 
til  Værge  for  det,  der  af  Gud  er  givet  Fædrene  og  Søn- 
nerne til  Odel  og  Eje.  Denne  Tro  er,  og  den  skal  være 
vort  Anker.  Uden  denne  Tro  gaar  Mennesket  til  Grunde; 
uden  den  er  den  Stærkestes  Styrke  Afmagt,  denKlogestes 
Klogskab  Misregning.  Er  det  end  saa,  at  Magten  paa  den 
syndige  Jord  træder  kun  altfor  tidt  i  Rettens  Sted,  saa  er 
og  bliver  dog  ogsaa  den  gode  Ret  en  Magt.  Den  er  og 
bliver  det  i  Kraft  af  den  Lovgivning,  som  Gud  selv  har 
indskrevet  i  Menneskenes  Bryst.  Den  er  det  først,  fordi 
Bevidstheden  om  Sagens  Sandhed  og  Retfærdighed  giver 
baade  Pen  og  Sværd  en  indtrængende  Kraft,  som  ikke  til- 
egnes ved  Kunst  eller  Kløgt ;  og  den  er  det  dernæst,  fordi, 
hvor  langt  end  Statskløgtens  og  Sædelærens  Lovbog  ligger 
fra  hinanden,  et  Kristenfolk  ikke  kan  blive  staaende  alene, 
hvor  det  kæmper  for  Liv,  et  frit  og  selvstændigt  og  hæder- 
ligt Liv.  Gud  Herren  hjælper  Mennesket  ved  Mennesker. 
Folkerettens  Love  ere  ogsaa  hellige  Love ;  Retsbevidstheden 
er  i  den  kristne  Verden,  i  vor  Verdensdel  idetmindste, 
ikke  lagt  saaledes  i  Dvale,  at  den  jo  kan  vækkes;  og 
hvor  Overmodets  og  Overmagtens  Retskrænkelse  gaar  ud 
over  et  vist  Maal,  dér.  —  det  er  den  kristelige  Fortrøst- 
ning til  Gud  og  Mennesker,  —  i)aakalder  et  Folk  ikke  for- 
gjæves  Folkenes  Hjælp  i  Folkerettens  Niivn,  ikkun  at  det 
vides  om  dette  Folk,  at  det  selv  staar  rede  til  at  vove  det 
Yderste,  opofre  det  Dyrebareste.  Men  det  Yderste  er 
Dansken    ikke    for    yderligt,    det  Dyrebareste   er  ham  ikke 

for  dyrt.  hvor  det  gjælder  Slesvigs  Land,  gjælder  derom, 
at  det  danske  Kronland  imellem  Kongeaa  og  Ejderstrøin 
bliver  bevaret  ikke  blot  som  helt  og  ubeskaaret,  men  som 
sundt  og  kraftigt  Lem  paa  det  danske  Statslegeine.  at  den 
tusindaarige  (^rænsesten  imellem  Danmarks  Rige.  imellem 
det  skandinaviske  Norden  og  det  romerske  Rige  bliver 
staaende  ufori'ykkct,  at  den  tusindaarige  Grænsevold  bliver 
det  faste  Værn  ikke  alene  imod  tysk  Vaabenmagt,  men 
imod  tysk  Indblanding  under  enhver  Form,  at  vort  ædle, 
vort  dejlige  Modersmaal  efter  lange  Tiders  Forhaanelse  og 
Mishandling  bliver  gjenoprejst  med  Ære  og  skjærmet  i  sin 
Ret,  saavidt  som  det  endnu  lever  paa  Folkets  Tunge. 

For  denne  Fremtid  have  de  Mænd.  hvis  Minde  vi  her 
hædre  og  velsigne,  ofret  Liv  og  Blod.  Og  skal  denne 
Fremtid  blive  til  Virkelighed,  da  gjælder  det  først  og  sidst 
derom,  at  Troens  Aand  og  Manddommens  Aand 
maa  l)eKJæle  og  gjennemtrænge  det  danske  Folk,  gjøre  det 
enigt,  standhaftigt  og  stærkt,  ikke  blot  i  Farens  Stund, 
der  spænder  Sener  og  Muskler,  men  ogsaa  i  de  lange  Prø- 
velsens JJage,  der  tærer  stærkest  paa  Mandens  Kraft. 

Saa  stig  da  frem,  mægtige  Skikkelse,  dannet  af  ædel 
Kunstnerhaand !  Kast  dit  Dække!  Knejs  over  de  sejr- 
rige Heltes  Grav  som  Sindbillede  paa  Nordboens  Arv  fra 
Slægt  til  Slægt:  det  aarvaagne.  uforfærdede,  udholdende 
Mandemod! 

(Vod  disse  Ord  faldt  Tæppet  fra  den  stolte  Løve,  et 
rungende  Hurra  lød  fra  Mængden,  og  fra  et  Batteri  drø- 
nede 27  Salutskud). 

Saa  staar  Du,  ædle  Sejrsminde!  ved  den  sidste  af 
vore  Heltegrave,  rejst  af  et  taknemligt  Folk.  Du  staar 
ikke  udæskende ;  —  Danmarks  ældgamle  Rige  er  ikke  sam- 

mensanket  ved  Rov,  og  Danmarks  Politik  har  Intet  tilfæl- 
les med  det  graadige  Rovdyrs,  men,  som  Du  er  taget  fra 
Danmarks  og  Slesvigs  Vaabenskjold,  saaledes  vil  Du  kalde 
til  trofast,  heltemodigt  Forsvar  imod  Enhver,  som  vil  bryde 
vor  Grænsefred.  Men  her,  —  paa  iStedet,  der  prædiker 
Fred  efter  Strid,  —  ville  vi  nedbede  Fred  fra  Fredens 
Hjem,  Fred  over  Gravene  og  deres  Minde,  Fred  over  Stad 
og  Land,  Fredens  rige  Velsignelse   over  Konge   og  Folk! 


IL 

Danmark  og  det  skandinaviske  Norden, 

Om  Forbudet  imod  det  skandinaviske  Samfund.  *) 

(1843). 


„Det  var  de  nordiske  Naturforskere,  som  havde 
den  Fortjeneste  at  gjøre  det  første  offentlige  Skridt  til  en  ind- 
byrdes Tilnærmelse:  ved  Mødet  i  Grøtheborg  1839  ,  .  Men 
nærmest  var  det  fra  Studenterverdenen,  at  jeg  modtog 
den  vækkende  Indvirkning.  Det  første  storartede  Dampskibs- 
tog,  som  i  Juli  1843  bragte  Studenter  fra  Kjøbenhavu  og  Lund 
til  TJpsala,  Modtagelsen  og  Samlivet  dér  aabnede  Øjnene  for 
den  skrigende  Unatur  i  at  holde  ud  fra  hinanden,  hvad  der 
hørte  sammen  ved  Blodets  og  Modersmaalets  Magt  .  .  ,  En 
Bevidsthed  om  Broderskabsforholdet  syntes  at  gjennenifare  Fol- 
kene, og  efter  Hjemkomsten  fra  Upsala  .  .  vedtoges  i  en  For- 
samling af  Deltagerne  at  stifte  et  „skandinavisk  Samfund 
af  k jøbenha vnske  Studenter"  med  det  Formaal:  „at 
fremme  det  sociale  og  literære  Samfund  imellem  de  skandina- 
viske Folk."  .  .  Men  tre  Uger  efter  meddeltes  der  den  provi- 
soriske Bestyrelse  ved  Politidirektøren  en  Skrivelse  fra  det 
danske  Kancelli,  „som  .  .  .  finder,  at  det  ikke  kan  tillades 
samme  at  konstituere  sig"  ...  Jo  mere  vi  havde  Fornem- 
melse af,  at  der  af  den  unge  Slægt  var  indslaaet  et  Spor,  som 
baade  var  naturligt  og  varslende  godt  for  Fremtiden,  .  .  .  des- 
mere æggede  den  isnende  Kulde,  hvoi'med  Magtbudet  her 
trængte  sig  ind  for  at  sprænge,  hvad  der  havde  gjort  en  lille 
Begyndelse  til  at  bøje  sig  sammen.  Min  Mening  udtalte  jeg 
offentlig  nogle  Dage   derefter  i  en  Artikel  i   Schouws  Ugeskrift 


*)  Dansk  Ugeskrift.     Anden  Række.     Nr.  70. 

11^ 


156 

(1843,  Nr.   70):     „Om    Forbudet   imod    det    skandinaviske  Sam- 
fund.-    (,. Optegnelser-'   S.  276  —  277). 


Da  den  første  Efterretniug  kom  mig  for  Øre  om  Hen- 
sigten at  oprette  et  Samfund,  sigtende  til  at  knytte  en  in- 
derligere folkelig  Forbindelse  med  de  skandinaviske  Broder- 
folk, vakte  denne  Plan  min  levende  Interesse.  Hvo  maatte 
ikke  finde  det  naturligt,  at  Forsøget  paa  at  oprette  et  saa- 
dant  Samfund  fra  dansk  Side  udgik  fra  dem,  der  med- 
bragte til  Hjemmet  den  umiddelbare  Erindring  om  de  na- 
tionale Sympatier,  der  vare  komne  til  Orde  ved  det  dansk- 
svenske Studentermøde?  Og  hvo  kunde  miskjende,  at  der 
hermed  vilde  blive  plantet  en  Spire,  som  ved  tilbørlig  Røgt 
og  Pleje  maatte  kunne  bringe  rig  og  ædel  Frugt?  Jeg 
oppebiede  imidlertid  Grundlægningen,  nøjet  med  at  ledsage 
den  med  Ønsket  om,  at  denne  maatte  blive  udført  saaledes, 
at  ingen  grundet  Betænkelighed  skulde  afholde  den  ældre 
Mand  fra  at  slutte  sig  til  de  Yngre.  Dette  Ønske  gik  i 
Opfyldelse.  Maaske  vilde  det  have  været  rigtigere,  om 
Stifterne  havde  indskrænket  sig  til  at  udstede  Indbydelse 
til  at  oprette  et  Samfund,  med  Angivelse  af  sammes  For- 
maal.  Men  hvad  de  foreløbig  vedtagne  Bestemmelser  an- 
gaar,  da  indeholde  disse  aldeles  ingen  nærmere  Bestem- 
melse om  Maaden,  hvorpaa  der  skulde  virkes.  Formaalet 
blev  angivet  i  ganske  almindelige  Udtryk :  „at  fremme  det 
sociale  og  literære  Samkvem  mellem  de  skandinaviske  Folk;" 
Adgangen  blev  aabnet  for  Medborgere  i  Almindelighed 
uden  anden  Betingelse  end  et  uberygtet  Navn;  man  ind- 
skrænkede sig  derefter  til  blot  reglementariske  Bestemmel- 
ser, og  overlod  saaledes  den  hele  Dannelse  af  Virksom- 
heden til  Tiden  og  den  fremtidige  Bestyrelse,  hvis  Udnæv- 

nelse  vilde  blive  Selskabets  første  Handling.  Mod  den 
brugte  Fremgangsmaade  kunde  jeg  saaledes  ikke  have  no- 
get Væsentligt  at  erindre,  og  jeg  tøvede  ikke  med  at  tegne 
mig  som  Medlem  af  Samfundet.  Naturligvis  kunde  jeg 
ikke  fordølge  for  mig  selv  Muligheden  af,  at  her.  som 
overalt  ved  lignende  Associationer.  Virksomheden  kunde 
komme  paa  Afveje  eller  dog  indlade  sig  paa  Foretagender, 
som  jeg  maatte  misbillige,  og  hvori  jeg  ikke  kunde  deltage. 
Men  i  saadant  Tilfælde  vilde  Udtrædelse  staa  Enhver 
aaben,  hvorimod  jeg  ikke  kunde  eller  kan  finde  det  velbe- 
tænkt, —  hvor  den  yngre  Slægt,  med  den  Kjækhed  til  at 
sætte  i  Værk,  som  kun  alt  for  ofte  mangler  den  ældre, 
aabner  Vejen  i  god  og  bifalds  værdig  Retning  — ,  at  de  Æl- 
dre da  holde  sig  tilbage  af  Frygt  for  mulige  Misgreb,  iste- 
detfor  at  træde  til,  tilbyde  deres  Tjeneste,  og  medvirke  til 
at  lede  Virksomheden  ind  og  holde  den  i  det  rette  Spor. 
Selv  om  dette  ved  anden  Lejlighed  kan  være  mislykket,  og 
Udfaldet  ikke  har  svaret  til  Forhaabningen,  kan  Opfordrin- 
gen, mener  jeg,  til  fornyet  Forsøg  ikke  bortfalde. 

Under  en  saadan  Stemning  for  det  begyndte  Fore- 
tagende maatte  jeg  blive  sælsom  tilmode  ved  at  erfare,  un- 
der et  Ophold  udenfor  Hovedstaden,  at  Stiftelsen  af  det 
paatænkte  Samfund  skulde  være  forbudt  af  det  kongelig 
danske  Kancelli,  navnlig  med  Henvisning  til  de  foreløbig 
vedtagne  Bestemmelser  som  indeholdende  Noget,  stridende 
mod  højere  Lov  og  Ret.  Vel  er  der  i  den  senere  Tid  op- 
levet Eksempler,  som  synes  at  vise,  at  Domstolene  ikke 
ere  enige  med  Justitskollegiet  angaaende  Snæverheden  af 
den  Grænse,  samme  vil  have  draget  imellem  det  Lovlige  og 
det  Ulovlige.  Men  Tilfældet  er  dog  i  nærværende  Sag  et  an- 
det. -  Der  er  her  intet  Spørgsmaal,  som  af  Øvrigheden  ind- 

ankes  til  Domstolenes  Prwvelse;  men  Kancelliet  er  skredet 
frem  som  anorclneude  Øvrighedsmagt;  her  maatte  den  sam- 
vittigliedsfuldeste  Omhu  antages  at  være  anvendt,  for  ikke 
at  træde  Borgernes  naturlige  Rettigheder  for  nær.  Men 
til  disse  hører  den  at  forene  sig  for  at  samvirke  til  ethvert 
lovhgt  Formaal  ved  lovlige  Midler.  Det  har  hos  os  stedse 
været  erkjendt,  at  Associationer  ordenligvis  frit,  uden  ind- 
hentet Tilladelse,  kunne  danne  sig,  og  at  de  ligeledes  have 
Ret  til  at  blive  bestaaende.  uhindrede  af  den  offentlige 
Magt.  saalænge  der  ikke  i  deres  Øjemed  eller  Virksomhed 
har  kunnet  paavises  Noget,  stridende  mod  de  gjældende 
Love');  men  hvorledes  denne  Lovlighed  skulde  i  nærværende 
Tilfælde  kunne  drages  i  Tvivl,  saaledes  som  Formaalet  var 
angivet,  var  det  mig  ikke  muligt  at  indse. 

Hjemkommen  til  Hovedstaden  var  det  min  første  Crjer- 
ning  at  søge  fuld  Oplysning  om  det  Forefaldne.  Kancelli- 
skrivelsen kom  mig  nu  først  tilhænde,  men  den  lod  mig 
kun  skimte  gjennem  Taager.  Jeg  erkyndigede  mig.  om  in- 
gen nærmere  Motivering  maatte  være  given  i  Kollegialtiden- 
den, men  fandt  ingen  saadan.  Jeg  henvendte  mig  til  dyg- 
tige Lovkyndige  for  at  erholde  en  Dechifrering  af  Reskrip- 
tets Ord:  om  dermed  mulig  var  hensigtet  til  nogen  mig 
ubekjendt  Lovbestemmelse  angaaende  Samfunds  og  Selska- 
bers Stiftelse,  om  mulig  en  eller  anden  Form  var  forbi- 
gaaet,  som  skulde  have  været  iagttagen.  Da  dette  blev  be- 
nægtet,   ønskede  jeg  at  vide,    hvorledes  Lovkyndige  kunde 

')  Som  det  fremgaar  af  Forhandlingerne  angaaende  Studentersam- 
fundets Opløsning  i  Aarct  1840,  støttede  denne  sig  paa  Konsi- 
storiums særegne  akademiske  Øvrighedsforhold  til  Studenterne, 
uden  at  derfra  noget  Præcedens  kan  hentes  angaaende  det  al- 
mindelige Forhold  imellem  Øvrighed  og  Borgere  i  den  omhand- 
lede Henseende. 

paa  Lovgivningens  Vegne  agte  at  motivere  Justitskollegiets 
Forbud,  navnlig  ved  hvilken  Lovfortolkning  det  paaberaabte 
Indhold  af  Samfundets  foreløbige  Love  skulde  kunne  afgive 
Bidrag  til  en  saadan  Motivering.  Men  Vedkommende  vilde 
ikke  indlade  sig  paa  at  løse  dette  Problem.  Jeg  fandt  mig 
saaledes  henvist  til  egen  Eftertanke  over  Kancelliskrivel- 
sens Ord;  og  da  en  Form  for  saavidt  findes  iagttagen  i 
samme,  som  Momenter  ere  angivne,  der  skulle  indeholde 
en  Motivering  af  Forbudet,  maa  heri  vel  ligge  en  Opfor- 
dring for  Enhver,  som  ønsker  sig  oplyst  om,  hvad  der  skal 
gjælde  som  lovligt  og  som  ulovligt  i  Danmark,  til  at  for- 
følge de  angivne  Spor,  saavidt  det  paa  nogen  Maade  er 
muligt. 

Det  kgl.  danske  Kancelli  tinder  altsaa,  at  „det  ikke  kan 
tillades"  det  paagjældende  Selskab  „at  konstituere  sig,"  for 
det  Første  „efter  Indholdet  af  de  Love,  der  foreløbig  ere 
vedtagne."  Der  kan  hermed  ikke  vel  være  sigtet  til  nogen 
af  de  specielle  Bestemmelser  om  Kontingentets  Beløb  og 
sammes  Indkrævning,  om  Forretningsgangen  ved  General- 
forsamlingerne m.  m.,  men  alene  til  det  første  Punkt,  som 
angiver  „det  skandinaviske  Samfunds  Formaal:  at  fremme 
det  sociale  og  literære  Samkvem  mellem  de  skandinaviske 
Folk." 

„Det  lit  er  ære  Samkvem"  mellem  de  skandinaviske 
Folk  fremmes  ved  enhver  Foranstaltning,  der  bringer  danske, 
norske  og  svenske  Forfattere,  danske,  norske  og  svenske 
Boghandlere,  det  danske,  norske  og  svenske  Læsepublikum 
nærmere  tilsammen  som  en  treleddet  Enhed,  altsaa  —  for 
at  anføre  Eksempler:  ved  Tidsskrifter  af  forskjellig  Art, 
hvori  danske,  norske  og  svenske  Forfattere  deltage  som 
Medarbejdere,  ved  Forening  af  de  tre  Rigers  Boghandlere, 

hvor  Bestemmelser  vedtages  om  at  forebygge  Eftertryk  og 
at  holde  Oversættelser  ude  af  danske  og  norske  Skrifter 
paa  Svensk  og  omvendt,  ved  prisbillige  Udgaver  af  klassiske 
Skrifter  til  Alménlæsning,  ved  Oprettelse  af  svenske  Bog- 
samlinger i  danske  og  norske  Stæder,  ligesom  atter  af 
dansk-norske  i  svenske  o.  s.  v.  Indførelsen  af  en  saadan 
Plan  til  at  danne  en  skandinavisk  Literatur  er  af  indlysende 
Vigtighed  for  de  trende  Folk,  der  hvert  for  sig  maa  i  lite- 
rær  Henseende  befinde  sig  i  trykket  Tilstand,  og  den  har 
ofte  været  Gjenstand  for  Ønsker  og  Forslag.  Det  kgl. 
danske  Kancelli,  som,  —  at  jeg  skal  gjentage  en  tidligere  Be- 
mærkning, —  repræsenterer  et  Kultus-  og  Oplysnings-Mini- 
sterium i  Danmark  og  i  denne  Egenskab  indtager  en  sær- 
egen Stilling  til  de  højere,  nationale  og  aandelige  Inter- 
esser, kan  umuligt  miskjende  denne  Vigtighed  eller  være 
sindet  at  ville  benytte  sin  Avtoritet  til  at  forhindre  Bestræ- 
belser i  denne  Retning. 

„Det  sociale  Samkvem"  mellem  de  skandinaviske  Folk 
er  nøje  forbundet  med  det  literære  og  fremmes  ved  en- 
hver Foranstaltning  til  at  hæve  eller  formindske  Hindrin- 
gerne for  et  hyppigere  og  nærmere  personligt  Samliv  af 
Danske,  Norske  og  Svenske.  Ligesom  Regeringerne  virke 
hertil  ved  bedre  og  lettere  Kommunikations-Midler  mellem 
de  nordiske  Riger,  saaledes  vilde  private  Samfund  som  det 
paatænkte  kunne  fremme  det  samme  Formaal  ved  at  ind- 
lede og  organisere  Sammenkomster,  i  Lighed  med  de  alle- 
rede istandbragte  Forsamlinger  af  skandinaviske  Naturkyn- 
dige, ved  at  komme  Studerende  imøde,  der  kunde  ønske 
at  fortsætte  deres  Studier  ved  et  af  de  andre  skandinaviske 
Universiteter,  eller  æidre  Videnskabsmænd,  for  hvem  et  læn- 
gere Ophold  i  en  af  de  nordiske  Hoved-'  eller  Universitets- 

Stæder  kunde  være  af  Vigtighed  til  Benyttelse  af  Samlinger 
af  forskjellig  Art  eller  til  Stiftelse  af  personlige  Forbindel- 
ser. At  det  kgl.  danske  Kancelli  ikke  skulde  ynde  Sam- 
menkomster  og  Forbindelser  af  denne  Natur,  forekommer 
mig  heller  ikke  at  kunne  antages;  men  desuden  maa 
det  erindres,  at  Talen  her  ikke  er  om  nogen  ansøgt  Tilla- 
delse eller  Dispensation,  men  om  et  rent  Spørgsmaal  an- 
gaaende  det  Lovlige  og  det  Ulovlige. 

Naar  nu  den  forhen  anførte  Passus  af  de  vedtagne 
Lovbestemmelser  er  den  eneste,  som  angaar  den  paatænkte 
Virksomhed  af  Samfundet,  saa  synes  det  uforklarligt,  hvor- 
ledes det  skal  være  „efter  Indholdet  af  disse  Love,''  at 
Kollegiet  har  kunnet  finde,  at  „det  ikke  kan  tillades  Sel- 
skabet at  konstituere  sig."  Dette  bliver  i  alt  Fald  kun  for- 
klarligt ved  at  antage,  at  man  har  ment  at  maatte  lægge 
et  Indhold  ind  i  Lovene,  væsentlig  forskjelligt  fra  det,  der 
er  udtrykt  ved  Ordene:  saasom  ved  at  udtyde  „det  sociale 
Samkvem"  som  et  Forbund  til  at  bevirke  en  politisk  Union 
af  de  tre  nordiske  Riger.  Efter  det  vide  Omfang  nemlig,  hvori 
Ordet  „social"  bruges  i  det  nyere  publicistiske  Sprog,  kunde 
en  saadan  Udtydning  synes  nogenlunde  berettiget,  eller  det 
kunde  i  det  Mindste  synes,  at  et  Ord,  som  er  udsat  for 
Mistydning,  nødvendig  burde  være  undgaaet.  Men  jeg 
kan  ingenlunde  i  det  foreliggende  Tilfælde  indrømme  no- 
gen Anledning  til  saadan  Mistydning.  Det  i  sig  selv  fler- 
tydige Ord  kan  erholde  sin  bestemte  Betydning  ved  For- 
bindelsen, hvori  det  forekommer,  og  en  saadan  Forbindelse 
er  her  given.  Thi  Ordet  „Samkvem"  kan  ifølge  Sprogbru- 
gen kun  forstaas  om  det  personlige  Samliv,  der  danner  sig 
i  de  private  Forhold  ved  Handel   og  Vandel,    Omgang    og 

selskabelifij  Forbindelse  ^).  „Socialt  Samkvem"  indeholder 
saaledes  vistnok  Mere  end  „selskabeligt  Samkvem"  efter 
den  indskrænkede  Betydning,  hvori  Selskabslivet  sædvanlig 
tages,  og  hint  Ord  kunde  derfor  ikke  ombyttes  med  dette. 
Men  den  Fortolkning,  som.  —  fordi  Udtrykket  som:  sociale 
Forhold,  sociale  Former,  henlede  Tanken  til  den  indre 
Politik,  —  kan  finde  sig  beføjet  til  at  forstaa  Udtrykket: 
,.socialt  Samkvem  mellem  de  skandinaviske  Folk"  om  poli- 
tisk Forening  af  selve  Staterne,  vilde  ogsaa  være  i  Stand 
til  af  Udtrykket  ,.literært  Samkvem"  at  udbringe  et  For- 
bund til  at  agitere  og  revolutionere  ved  Pressens  Hjælp. 
Mod  en  Fortolknings-Metode  i  denne  Aand  og  mod  dens 
Konsekvenser  er  ingen  Mand  i  Stand  til  at  betrygge  sig; 
og  skulde  Øvrighedshandlinger  være  retfærdiggjorte  ved  den, 
da  vilde  Borgeren  gaa  paa  Gløder  under  Asken,  være  ud- 
sat for  paa  ethvert  Trin  at  bUve  stanset  som  den,  der  gik 
paa  ulovlige  Veje.  Vistnok  kan  det,  —  hvor  det  er  bevis- 
ligt, at  Statens  indvortes  Fred  og  Sikkerhed  stedes  i  Fare 
ved  politiske  Associationer,  som  drive  maskeret  Spil  under 
et  eller  andet  Firma,  —  være  en  nødvendig,  om  end  højst 
sørgelig  Brug  af  Øvrighedsmagten  at  forbyde  Stiftelsen  af 
Samfund  og  Selskaber,  uanset  at  Formaalet,  de  bære  i  de- 
res Skilt,  finder  sig  aldeles  indenfor  Lovlighedens  Grænse; 
de  strænge  Forholdsregler  i  Frankrig,  tildels  ogsaa  i  Tysk- 


^)  „Samkvem,  egentlig:  enhver  Sammenkomst,  men  bruges  oftest 
for:  jævnlig  Sammenkomst  i  Forening  med  nærmere  Forbindelse 
og  Omgang,  fortroligt  Selskab."  Molbech,  dansk  Ordb.  — 
„Selskab  betyder  i  .-almindelighed  ethvert  Fællesskab,  Samkvem, 
ogsaa  Omgang  og  Venskab."  Sporon.  —  „Samkvem  medfører 
Begrebet  om  hyppig  og  i  en  vis  Henseende  fortrolig  Omgang; 
man  kan  ofte  være  i  Selskab  med  Folk,  som  man  ikke  harSam- 
kvera  med."     P.  E.  Miiller. 

land  i  denne  Retning  turde  saaledes  kunne  forsvares  ved 
en  Nødvendighed,  der  bryder  alle  Love.  Men  hvor  ingen 
Forhold  af  denne  Art  ere  givne,  vil  man  næppe  kunne 
fortænke  Borgerne,  om  de  i  Magtens  Brug  ikke  erkjende 
anden  Ret  end  den  Stærkeres  Ret.  Det  korte  og  simple 
Magtsprog  turde  derfor  ogsaa  i  et  Tilfælde  som  det  her 
omhandlede  have  været  den  rette  Form  uden  Forsøg  paa 
at  deducere  Retfærdigheden  ved  at  henvise  til  „Indholdet 
af  Love,"  om  hvis  fuldkomne  Uskyldighed  Enhver  kan  over- 
bevise sig. 

Men  som  yderligere  Grund,  hvorfor  det  ikke  har  kun- 
net tillades  det  omhandlede  Selskab  at  konstituere  sig,  paa- 
beraabes  endnu  „de  øvrige  forehggende  Omstændigheder." 
Dette  er  Ord,  som  trænge  til  en  avtentisk  Fortolkning,  og 
som  det  uden  en  saadan  er  vanskelig  at  befatte  sig  med. 
Imidlertid  ere  de  i  Kancelhets  Skrivelse  anførte  som  et  Mo- 
tiv, og,  saalænge  som  Fortolkningen  mangler,  kan  Tanken 
ikke  opgive  Forsøg  paa  at  tyde  dem,  om  end  mere  gjæt- 
tende  end  fortolkende.  Det  forekommer  mig  da,  at  de  Om- 
stændigheder, paa  hvilke  her  kunde  være  at  tænke,  maatte 
være  at  søge  dels  i  Stiftelsens  Historie,  dels  i  den  alminde- 
lige Tendens,  hvortil  det  angivne  Formaal  af  Samfundet 
viser  hen. 

Hvad  nu  det  Første  angaar,  da  erkj ender  jeg  villig, 
at  der  kunde  være  Anledning  til  grundet  Frygt,  der- 
som det  havde  været  Meningen,  at  en  Virksomhed,  hvor 
den  rette  Linje  saa  let  kan  vorde  overskreden,  skulde  være 
overgiven  til  Bestyrere,  som  ifølge  deres  Alder  maatte  mangle 
den  Indsigt  og  Modenhed,  der  først  er  det  længere  Livs 
Frugt.  Men  i  denne  Henseende  synes  man  netop  „efter 
Indholdet  af  de  Love,    der    foreløbig    ere   vedtagne,"    med 

Rolighed  at  kunne  oppebie,  hvad  Tiden  videre  maatte 
bringe.  Thi  ligesom  det  er  saa  langt  fra,  at  det  paatænkte 
Samfund  var  beregnet  paa  Medlemmer  af  yngre  Alder,  at 
Lovene  aabne  Adgang  for  „enhver  Uberygtet,"  saaledes 
adskille  de  udtrykkehgt  fra  Stifterne  den  fremtidige  Be- 
styrelse, der  vilde  blive  at  udnævne  ved  frit  Valg.  Stifter- 
nes Navne,  deres  Personlighed  og  Stilling  angaa  saaledes 
ikke  Samfundet  selv.  Det  vilde  sikkert  være  en  lidet  be- 
grundet Slutning:  at  et  Samfund,  fordi  Impulsen  dertil  er 
udgaaet  fra  den  akademiske  Ungdom,  skulde  erholde  sine 
Ledere  og  Styrere  samme  Steds  fra;  og  selv  om  man  mente 
at  maatte  tage  særdeles  Hensyn  til  den  politiske  Tendens 
i  enkelte  Taler  paa  Upsala-Rejsen,  til  hvilke  Stiftelsen  af 
Samfundet  kunde  synes  naturlig  at  knytte  sig:  saa  kunde 
heri  dog  næppe  ligge  Opfordring  til  Mere  fra  Øvrighedens 
Side,  end  til  at  have  vaagent  Øje  med  Samfundets  Virk- 
somhed. Derimod  —  paa  Grund  af  slige  personlige  Hen- 
syn og  Betænkeligheder  at  dømme  Barnet  til  at  kvæles  i 
Fødselen,  istedetfor  at  forfølge  dets  Udvikhng,  stille  det  un- 
der tilbørligt  Opsyn,  og,  dersom  det  da  udartede,  at  betage 
det  Borgerret  og  forvise  det  af  Land  og  Rige,  synes  at 
ligne  en  ilsom  Foregriben.  Hvormangen  Kvælning  vil  ikke 
fremdeles  kunne  forestaa,  dersom  Tilværelsens  Ret  skulde 
blive  betinget  af  saa  prekære  Omstændigheder! 

En  anden  foreliggende  Omstændighed  er  den  umis- 
kj endelige  Drift  og  Trang,  som  har  udtalt  sig  i  den  senere 
Tid  paa  mange  Maader  baade  her  og  i  Naboriget,  til  nær- 
mere indbyrdes  Tilslutning  af  de  skandinaviske  Broderfolk. 
Nu  er  vistnok  det  skandinaviske  Blod  i  det  danske  Folk 
for  blandet,  fremmedartede  Elementer  ere  for  dybt  ind- 
trængte og  for  stærkt  indflettede  i  alle  vore  Forhold,  til  at 

der  overalt  skulde  kunne  være  Sympati  for  denne  Retning; 
der  er  meget  mere  en  Interesse,  som  ogsaa  norden  for 
Kongeaaen  giver  sig  tilkjende,  der  higer  mere  mod  Syd 
end  mod  Nord.  Men  det  kan  her  ikke  være  vanskeligt  at 
adskille,  hvad  der  i  Sandhed  hører  Nationen  til.  Det  er 
en  Bevidsthed,  som  har  sin  Rod  i  Historien,  som  Tiden 
selv  bringer  til  Udvikling,  og  som  derfor  gjør  sig  gjældende 
med  Naturnødvendighedens  Magt:  at  de  skandinaviske  Folk 
ikke  alene  bestaa  hvert  for  sig,  men  at  de  ere  alle  tilsam- 
men Led  af  et  større  Hele,  —  den  samme  Bevidsthed,  som 
bringer  de  tyske  Folk,  større  og  mindre,  til  at  stræbe  ud 
af  den  politiske  Isolering  til  den  store  nationale  Enhed. 
Dersom  nogen  Bestræbelse  er  baade  naturlig  i  sin  Grund 
og  betydningsfuld  i  sine  Virkninger,  da  er  det  den:  at  bringe 
denne  kun  ved  unaturlige  Forhold  tilbagetrængte  Sandhed 
til  altid  klarere  Erkj  endelse.  Tysklands  Folk  og  Sverrigs 
Folk  maa  vel,  ved  at  se  hen  til  Forholdene  i  Øst  og  Vest, 
mindes  om  itide  at  styrke  det  nationale  Liv  ved  nærmere  ind- 
byrdes Sammenslutning  af  dem,  der  ere  hverandre  beslægtede 
efter  Blodet  og  efter  Aanden;  og  end  mere  maa  ethvert  Til- 
bageblik i  Fortiden  og  ethvert  Indblik  i  Fremtiden  minde  de 
Danske  om  ved  lige  aandelig  Magt  at  søge  Værn  for  dansk 
Nationalitet  og  dansk  Selvstændighed  imod  Tyskhedens  Magt, 
som  allerede  har  fortrængt  kun  alt  for  Meget  af  de  nationale 
Elementer.  I  Sandhed  —  gives  der  noget  Lyspunkt,  hvortil  Øjet 
uvilkaarhgt  søger  henigjennem  Taagerne,  der  lejre  sig  om- 
kring os,  da  er  det  den  sympatetiske  Tilstræben,  med  hvil- 
ken de  skandinaviske  Folk  omsider  synes  at  ville  lade  den 
nationale  Slægtskabsfølelse  komme  til  sin  fulde  og  natur- 
lige Ret.      Mod    denne    dybe   og  stærke  Drift   er  det  ikke 

troligt,  at  en  Øvrigheds- Av-toritet  skulde  tænke  paa  at  træde 
op.     Og  hvor  ulige  vilde  Kampen  ikke  her  blive! 

Og  nu  —  Virkningen  af  det  foreliggende  Forbud? 
Tilvisse  er  det  den  behageligste  Tilstand,  ligesom  det  er 
den  fuldkomneste,  naar  Regering  og  Folk  mødes  i  Virk- 
somhedens Formaal  og  Retning;  og  dette  vil  være  Tilfæl- 
det, jo  mere  Regerings-Avtoriteterne  forstaa  og  anerkjende 
de  aandehge  Magter,  som  styre  det  nationale  Livs  Udvik- 
ling, og  vide  at  stille  sig  værnende  og  ledende  i  Spidsen 
for  denne.  Men  paa  den  anden  Side  kan  det  ikke  nægtes, 
at,  hvor  en  saadan  Harmoni  endnu  ikke  er  tilstede,  Natio- 
nen snarere  vil  kunne  bringes  til  at  søge  ind  til  sig  selv, 
til  at  klare  og  befæste  Overbevisningen  om  det,  der  er  for- 
nødent og  gavnligt,  og  til  med  Tillid  til  egne  Kræfter  at 
stræbe  fremad  efter  denne  Overbevisning  uden  først  at  for- 
lange Tegn  oven  fra  for  at  sætte  sig  i  Bevægelse.  Og 
denne  Opdragelse  turde  være  i  samme  Grad  vigtigere,  jo 
mere  Nationens  Liv  som  Følge  af  de  indre  Forhold  har 
igjennem  en  Række  af  Aar  været  ført  med  ringe  Selvstæn- 
dighed. Til  at  befordre  denne  sædelige  Udvikling  af  Om- 
dømme og  Vilje  synes  Tilbagevisninger  og  Forbud,  der 
maa  forekomme  Borgerne  at  vidne  om  mistænksom  eller 
uvillig  Stemning  mod  nationale  Bestræbelser,  at  være  for- 
trinlig skikkede.  Jeg  har  maattet  udslette  mit  Navn  af 
Listen  over  det  skandinaviske  Samfunds  Medlemmer.  Men 
denne  Liste  er  ligesom  det  intenderede  Samfund  selv  kun 
en  Form.  Af  Antallet  af  de  Mænd.  der  paa  enhver  lovlig 
Maade  ved  Raad  og  Daad  søge  at  virke  og  med  hverandre 
at  samvirke  til  „at  fremme  det  literære  og  sociale  Samkvem 
mellem  de  skandinaviske  Folk,"  træder  jeg  visseHg  ikke  ud; 
og  jeg  vidste  ikke,  hvorledes  nogen  ikke  altfor  uselvstændig 

Mand  skulde  ved  et  Forbud  som  det  foreliggende  kunne 
bringes  til  at  fravige  enten  sin  Overbevisning  eller  nogen 
lovlig  Bestræbelse  for  at  bandle  overensstemmende  med 
den.  Ligesom  vi  derfor  ikke  uden  Nødvendighed  bør  give 
den  Tanke  Rum,  at  det  gjorte  Skridt  skulde  være  at  be- 
tragte som  rettet  imod  den  skandinaviske  Sag  i  den  Betyd- 
ning, hvori  denne  er  Gjenstand  for  den  ren  nationale  In- 
teresse :  saaledes  tør  vi  med  fuld  Fortrøstning  forudsige,  at 
Forbudet,  om  dette  var  Tilfældet,  vilde  virke  —  som  et- 
hvert Forbud,  der  har  den  stærkere  Magt.  Aandens.  imod 
sig  —  til  at  udvikle  den  indre  Samvirken  i  ulige  stærkere 
Grad,  end  det  vil  kunne  hæmme  den  ydre.  s 


168 


Ved  nordiske  Fester. 

„Under  de  daværende  Forhold,  —  Kristian  den  Ottendes 
til  Mistænksomhed  tilbøjelige  og  Stemanns  voldsomme  Karak- 
ter — ,  var  allerede  ..det  skandinaviske  Selskabs" 
Tilblivelse  (1843)  og  fortsatte  Tilværelse  en  Begiven- 
hed, i  og  for  sig  ikke  uden  Betydning.  Selskabet  steg  snart 
til  et  Antal  af  1400  Medlemmer  og  holdt  sig  længe  paa  noget 
over  eller  under  1000  .  .  .  Hvad  „Selskabets"  Virksomhed 
angaar,  da  tør  den  ikke  maales  efter  det  praktiske  Udbytte  .  .  . 
Derimod  er  der  ikke  blevet  arbejdet  lidet  ved  det  mundtlige 
og  det  trykte  Ord  .  .  .  Hertil  kom  enkelte  Festligheder  i 
større  Stil,  hvor  der  var  naturlig  Anledning  for  et  skandi- 
navisk Selskab  til  at  gaa  foran  ....  Ben  21de  Juni  1846 
foranstaltede  Selskabet  en  højtidelig  Ihukommelse  af  Tycho 
Brahe's  SOOaarige  Fødselsdag  ved  Dampsklbstog  til  Uranien- 
borgs  Tomt  ..  Den  14de  Juli  1847  førte  Selskabet  600 
Deltagere  i  det  skandinaviske  Naturforskermøde  ad  den  nylig 
aabnede  Jernvej  til  Roskilde,  hvor  Palægaarden  var  om- 
skabt ved  Maler  Eddelins  Kunstnersnille  til  en  lystelig  og 
festlig  Spisesal.  Thomander  og  Wieselgren  vare  iblandt  Ta- 
lerne, Prinsen  af  Canino  blandt  Gjæsterne.  .  .  Den  3die 
.lun  i  1848  hilste  Selskabet  det  første  Grjerningstegn  paa  Sam- 
menslutning i  Norden  ved  i  den  opfyldte  Kasinosal  at  berede 
et  Par  hundrede  frivillige  Medkæmpere  fra  Norge  og  Sverrig 
en  festlig  Modtagelse,  der  bares  af  en  særlig  opløftet  Stemning. 
I  Midsommeren  1852  modtoges  Docenter  og  Studenter  paa 
Forbirejsen  til  Kristiania  ved  en  Fest  paa  Klampenborg." 
(„Optegnelser"   S.  280—284). 

I. 
Hilsen  til  de  skandinaviske  Naturforskere  i  Roskilde.  ^) 

(1847). 

Det  første  Ord  fra  dette  Sted  er  lagt  paa  mine  Læber; 
og  dette  første  Ord,  hvilket  skulde  det  vel  være?  Det  ligger 
alle  mine  Landsmænd  paa  Tungen.  Vel  staa  vi  her  i  Kon- 
gens Gaard;  men  vi  vide  det  Alle  —  det  er  efter  vor  Kon- 
ges Sind,  naar  vort  første  Ord  bliver  det  Hilsens  Ord,  hvor- 
med vi  modtage  de  kjæreste  Gjæster:  et  nordisk  Hil  og  Sæl,  et 
Velkommen,  saa  lydeligt  som  hjærteligt,  til  Alle  og  Enhver  især, 
som  har  fulgt  vor  Indbydelse,  og  navnlig  til  dem  fra  Brødre- 
rigerne hinsides  Øresund  og  Kattegat.  Det  er  en  Hilsen, 
som  i  disse  Dage  er  allerede  oftere  bleven  udtalt  af  dem, 
—  i  Spidsen  af  dem,  af  vor  Konge,  —  der  have  kunnet 
bringe  den  paa  Videnskabens  Vegne.  Men  her  er  det 
ikke  Videnskabens  Heroer  eller  dens  Dyrkere,  vor  Hilsen 
gjælder.  Den  lyder  gjennem  min  Mund  fra  et  Samfund  af 
Borgere,  som  vel  vide  at  skatte  de  Videnskaber,  der  lære 
Mennesket  at  kjende  den  Verden,  i  hvilken  han  er  sat,  der 
aabner  Indbhk  i  de  Underes  Dyb,  i  det  Smaa  som  i  det 
Store,  der  omgiver  ham,  der  lære  at  bøje  og  lede  Naturens 
mægtigste  Kræfter  i  Livets  mangfoldige  Tjeneste,  —  som 
vel  vide  at  skatte  baade  den  rige  Glans,  der  fra  denne 
Kreds  spreder  sig  over  det  skandinaviske  Navn,  og  den  rige 
Velsignelse  for  Legem  og  Sjæl,  der  fra  denne  Kundskabs 
og  Dygtigheds  Fylde  bliver  os  Alle  tildel,  men  som  ere 
langt  fra  at  turde  tiltage  sig  nogen  Vurdering  og  Dom. 
Det  er   en   anden  Stemning,    der    udtaler  sig  i  Hilsenen, 


»)  Fædrelandet,  16de  Juli  1847,  Nr.  164. 

som  deu  her  bringes.  Det  er  Glæde  over  den  Drift  og 
Trang,  der  atter  samler  Nordens  Mænd  i  broderlig  For- 
ening, Glæde  over,  at  det  er  naaet  som  Virkelighed,  at 
de  trende  Folk  mødes  som  én  Nation,  at  de  trende 
Landes  Videnskabsmænd  samles  til  at  udveksle  Tanker 
og  meddele  Kundskaber  i  det  ene  fælles  Grundsprog. 
Glæde  i  den  Forvisning,  at  ingen  saadan  Samling  kan 
finde  Sted,  uden  at  det  bliver  altid  mere  klart  og  le- 
vende, hvor  smukt  og  hvor  godt  det  er.  at  de,  der  ere  na- 
turlig kaldede,  —  kaldede  ikke  blot  ved  fælles  Tungemaal, 
men  ogsaa  ved  samme  Grundretning  i  Tænkning,  Opfat- 
ning og  aandelig  Interesse,  —  finde  sig  sammen  og  slutte 
sig  ret  nær  tilsammen. 

Det  er  en  gammel  Tanke,  —  og  hvilken  ret  naturlig 
Tanke  er  ikke  gammel?  —  der  her  arbejder  sig  frem. 
Men,  hvad  der  forhen  havde  Møje  med  at  holde  sig  i  Live 
og  fristede  en  kummerlig,  mere  lønlig  end  levende  Tilvæ- 
relse, udvikler  sig  nu,  baaret  og  fremhjulpet  af  Tidens  Strøm- 
ning til  frisk  og  frodig  Virkelighed.  Tidens  Magt  er  stor 
og  —  lovet  være  Gud!  —  ikke  blot  til  at  adskille  og  op- 
løse, men  ogsaa  til  at  sammenknytte  og  forene.  Et  skan- 
dinavisk Selskab  i  Danmarks  Hovedstad  har  to  Aar  tibage 
hilst  den  yngre  Slægt  af  Sverrigs  og  Norges  ædleste  Søn- 
ner. —  og  i  en  Tid,  som  bærer  saa  rige  Sædekorn  i  sit 
Skjød,  hvor  tankefuld  hviler  ikke  Blikket  paa  Slægten,  der 
skal  sé  mange  af  disse  Spirer  modnes,  maaské  skal  være 
kaldede  til  Høstens  Arbejde!  —  For  et  Aar  siden  sluttede 
vi  08  med  begejstret  Jubel  til  Hyldingen,  der  bragtes  Nor- 
dens ophøjede  Konger,  da  de  med  broderligt  Haandtag  be- 
seglede den  nordiske  Pagt,  —  og  her  lyder  Hils'nens  Ord 
til  den  ældre  .Slægt  af  Videnskabsmænd,  der  som  det  aan- 

delige  Livs  Plejere  og  Forfremmere  ere  spredte  over  Skan- 
dinaviens Lande.  Det  Aandelige  kan  kun  fremmes  til  Vel- 
signelse ved  aandelige  Kræfter;  og  er  Nationaliteten,  som 
den  visselig  er,  et  aandeligt  Væsen,  da  er  den  stillet  under 
de  aandelige  Kræfters  stille,  men  sikre  Virken.  og  vil  un- 
der disses  Varetægt  udfolde  sig  til  en  stærk  og  styrkende, 
en  sund  og  velgjørende  Magt.  —  Det  skandinaviske  Selskab 
har  fundet  den  Tanke  smuk:  at  bringe  Naturvidenskabens 
Dyrkere  sin  Hilsen  paa  det  Sted,  hvortil  Vejen  selv  forkyn- 
der deres  Videnskal)S  Pris  som  dens  herligste  Triumf,  — 
at  bringe  Nordens  Mænd  sin  Hilsen  paa  det  Sted,  hvis 
Navn  har  Klang  i  Nordens  gamle  Historie,  og  hvorfra  alle 
Rørelser  ere  udgangne  af  et  nyt  borgerligt  Liv,  som  et 
naadigt  Forsyn  ville  lede  til  Velsignelse  for  Nordens  Frem- 
tid. Og  saaledes  alt&aa:  ved  Enden  af  den  første  Jernbane 
i  det  skandinaviske  Norden,  ved  Hroars  Kilde.  Stedet  rigt 
paa  Minder  og  paa  Forhaabninger,  være  —  ikke  alene  fra  det 
skandinaviske  Selskab,  men  fra  alle  tilstedeværende  Danske 
—  en  Velkomsthilsen,  festlig  og  klangfuld,  bragt  til  vore 
ærede  og  kjære  Gjæster,  navnlig  til  de  broderlige  Gjæster 
fra  Sverrig  og  Norge. 


II. 
Hilsen  til  de  svenske  og  norske  Frivillige  i  Kasino's  Sal.  ^) 

(1848). 

Det  er  den  nordiske  Treklang,    der  atter   nu  har  lydt 
for  os,  —  den  nordiske  Tunge  og  den  nordiske  Tone,  som 

1)  Fædrelandet,  5te  .Juni  1848,  Nr.  147. 

har  sin  dybe  Gjenklang  i  hver  Nordbos  Bryst,  denne  Tunge 
og  denne  Tone,  i  forskjellig  Form  og  Fald  dog  den  samme, 
forstaaelig  og  hjemlig  for  Alle,  det  naturlige,  det  højtklin- 
gende, for  al  Verden  overtydende  Bevis  for  det  skandina- 
viske Nordens  nationale  Enhed.  Men  hvor  skjønt  og  hvor 
lydeligt  dette  Bevis  end  er,  saa  er  det  dog  fattigt  og  kum- 
merhgt.  naar  det  staar  alene.  Og  der  har  været  en  Tid. 
—  en  lang  Tid.  og  en  Tid,  som  ligger  os  ganske  nær,  — 
da  dette  Bevis  for  den  skandinaviske  Enhed,  Sprogets  og 
Sangens  Bevis  stod  alene.  Men  var  det  ikke  ogsaa  en 
fattig  og  kummerlig  Tid.  da  Kræfterne,  de  aandelige  og 
legemlige,  som  vare  skabte  og  dannede  til  at  støtte,  styrke 
og  udfylde  hverandre,  stode  hverandre  fjendtligt  imod,  svig- 
tede hverandre,  hvor  det  gjaldt,  eller  dog  stode  adsplittede 
uden  Forbindelse  og  Samvirken,  med  lønlig  Ugunst  og  Mis- 
tro overfor  hverandre?  Hvor  kummerligt!  naar  man  vilde 
udfinde  og  godtgjøre  Enheden  imellem  de  trende  Folk,  da 
maatte  man  efterspore  Slægtskabet  i  Sprog  og  Tone;  man 
maatte  lytte  til  Klangen,  der  gaar  igjennem  de  gamle  Sa- 
gaer, de  folkelige  Sange.  —  den  samme,  hvad  enten  de  ere 
udsprungne  fra  Bjærgenes  eller  fra  Sletternes,  fra  Granernes 
eller  fra  Bøgenes  Land;  man  maatte  i  alt  Fald  vise  hen 
til  den  fælles  Sangbund,  der  endnu  bestandig  hos  Svensk 
og  Norsk  og  Dansk  bliver  lige  berørt,  giver  lige  Gjenlyd, 
naar  de  nordiske  Strænge  anslaas.  Men  fra  Nutidens  Virke- 
hghed  maatte  man  sé  bort;  den  havde  kun  Forstemninger, 
kun  Modsætninger  og  Opløsninger  og  delte  Interesser  at 
fremvise,  og  Trøst  og  Haab  var  kun  at  linde  ved  at  give 
sig  hen  i  Digtning  og  Tone,  lade  den  trylle  Sjælen  tilbage 
i  en  lykkeligere  Fortid  eller  ind  i  en  lykkelig,  men  fjærn 
og  uoverskuelig  Fremtid. 

Det  var  Sangens  ogKlangens  profetiske  Tid.  Men 
efterhaanden  gryede  en  bedre  Tid.  Hvad  der  var  besun- 
get af  Enkelte,  var  forudfølt  og  varslet  af  Enkelte,  begyndte 
at  rykke  os  nærmere,  lidt  efter  lidt  at  vinde  Skikkelse  som 
noget  mere  end  et  skjønt  Fantasibillede.  Det  var  Tan- 
kens og  Ordets  Tid,  da  Svenske,  Norske  og  Danske  be- 
gyndte skarevis  at  mødes,  og  Tanken  meddeltes.  Ordet 
veksledes  mangfoldigt  og  frit  mellem  Mand  og  Mand  og 
for  Tusinders  Øren.  Og  hvor  vidunderligt  var  ikke  ogsaa 
her  Ordets  Magt!  Vi  mindes  det  Alle,  hvorledes  vi  lyttede 
til  det  levende  Ord  paa  skandinaviske  Landsmænds  Læber, 
hvorledes  vi  fornam  det  med  Sjælefryd,  at  Ordet  her  ikke 
lød  som  det  fremmede  Ord,  der  kan  belære,  underholde, 
oplive,  men  altid  dog  som  fremmed  Ord.  Her  greb  det 
os  som  vort  eget,  som  taler  ud  af  vort  eget  inderste 
Selv,  og  derfor  trængte  det  ind  i  Sjælens  og  Hjærtets  In- 
derste; det  gav  os  vor  egen  Tankes  og  Følelses  Liv,  men 
i  det  store  fulde  Gjenbillede  af  nordisk  Aand  i  dens  hele 
Rigdom  og  Dybde.  For  Tusinder  blev  det  i  hine  Dage 
til  den  visseste  Vished,  at  det,  som  saaledes  var  Et, 
Et  i  det,  der  udgjør  Menneskets  og  Nationens  aandelige 
Væsen,  ogsaa  maatte  vorde  Et,  Et  i  Liv,  i  Livets  Vir- 
ken  og  Kæmpen,  og  det  var  allerede  den  Gang  mere 
end  Ord.  Det  var  mere  end  Ord,  —  det  var  allerede  en 
Gjerning,  da  ikke  blot  Videnskabsmænd  fra  de  tre  nordiske 
Lande  paa  deres  Videnskabs  Vegne  søgte  tilsammen  og 
optraadte  i  de  tre  nordiske  Hovedstæder  som  levende  Bil- 
lede paa  det  skandinaviske  Nordens  aandelige  Enhed,  der 
ogsaa  giver  den  videnskabelige  Behandling  sit  særegne  Præg, 
men  da  ogsaa  Skarer  af  Ynglinge  uden  at  ville  Andet  og  søge 
Andet  end  Brødres  Aasyn,   Blik  og  Ord  stævnede  over  til 

hverandre.  iJengang.  da  det  korte,  men  ungdomsfriske  og 
ungdomsvarme  Samliv  løste  sig,  da  danske,  svenske  og 
norske  Ynglinge  reve  sig  ud  af  det  broderlige  Favntag,  — 
hvo,  som  saa'  det,  glemmer  det  ikke.  —  da  var  Fostbroder- 
pagten indviet;  Løftet  var  givet,  der  kun  ventede  Tidens 
Fylde  for  at  indløses. 

Og  Tidens  Fylde  kom;  Høstens  Tid,  den  fuldmodne 
Gjernings  Tid  er  oprunden.  —  Endnu  en  Tidlang  maatte 
vi  fra  de  høje  Steder  høre  den  Lærdom  forkyndes,  at  bro- 
derUgt  Samkvem  mellem  Mand  og  Mand  var  smukt,  prise- 
ligt, men  paa  Folkenes  og  Staternes  StilHng  kunde,  turde 
og  maatte  saadant  ingen  Indflydelse  have.  Det  var  Ud- 
trykket af  en  politisk  Visdom,  hvis  Frugter  nu  kj  endes 
fjærn  og  nær,  som  i  sit  System  ikke  fandt  nogen  Plads 
anvist  for  de  naturHge.  de  stærkest  virkende  aandelige  Kræf- 
ter, som  for  fuldt  Alvor  mente,  at  nationalt  Slægtskab,  na- 
tionale Sympatier  og  Antipatier  vare  uden  Betydning  for 
Gang  og  Udvikling  af  det  menneskelige  Liv  i  de  store  For- 
hold. Men  da  nu  et  Overfald,  saa  æreløst  som  voldsomt, 
kastede  sig  over  det  uforberedte  Danmark,  og  det  fare- 
truende Stød  ved  vor  Grænse  gjennemsitrede  Sverrigs  og 
Norges  Lande:  da  blev  det  vitterligt  for  Alle,  at  Danmark 
var  ikke  længer  som  forhen,  som  et  Legeme,  der  stod  for 
sig  alene,  men  at  det  var  et  Lem  paa  det  store  skandina- 
viske Hele.  Der  skete  ingen  Opfordring,  ingen  Paakaldelse 
fra  dansk  Side;  men  det  bruste  gjennem  Sverrigs  Bygder, 
over  Norges  Fjælde,  altid  stærkere  og  stærkere.  Det  var 
svenske  og  norske  Brødre,  som  egen  Drift  førte  os  til  Hjælp, 
først  med  det  opmuntrende  Ord,  den  milde  Pengehjælp, 
saa  med  den  kraftige  Arm  til  vort  Forsvar  eller  rettere: 
til  eget,  til  det  ene,  sammenhørende  Nordens  Forsvar.    Men 

hvorledes  er  dog  alt  dette  sket?  Ved  hvilke  Midler,  ad 
hvilke  Veje  er  det  Utrohge  pludseHg  blevet  til  VirkeHg- 
hed?  Nu  som  altid,  her  som  allevegne,  har  Aandens  Liv 
sine  HemmeHgheder;  dens  Veje  ere  usporlige,  dens  Kræf- 
ter lade  sig  ikke  udmaale.  Ogsaa  her  tør  vi  anvende  det 
hellige  Ord:  vi  fornemme  dens  Magt  som  Vejrets  Susen, 
men  vi  kunne  ikke  sige,  hvorfra  det  kommer,  og  hvor  det 
farer  hen. 

Men  det  er  den  ædleste,  den  herhgste  Virkelighed,  vi 
have  lyslevende  for  os.  Vi  have  allerede  før  set  og  hilst 
dem  i  vor  Midte,  Brødrene  fra  Sverrig  og  Norge,  der  nu 
i  de  danske  Rækker  hjælpe  til  at  rense  vor  Halvø  fra  For- 
ræderiets Besmittelse,  og  atter  hilse  vi  her  de  svenske  og 
norske  Krigere,  sendte  af  Broderlandenes  ophøjede  og  folke- 
lige Konge  til  Broderkongens  og  Broderfolkets  Hjælp.  I 
dette  Samfund, —  der  ogsaa  har  gjennemlevet  sin  skandinaviske 
Trængselstid  og  nu  har  sin  Del  i  Forløsningen,  der  er 
bleven  vort  Fædreland  tildel,  —  lyder  en  begejstret  Hilsen 
og  Tak,  og  jeg  føler  den  hele  Lykke  af  at  kunne  udtale 
den  i  denne  Time.  Det  er  en  Hilsen  og  en  Tak  —  ikke 
fra  enkelt  Kreds  eller  fra  enkelt  Stad;  den  istemmes  af 
hver  Dannemand  og  Dannekvinde,  fra  Øresund  til  Vester- 
hav, fra  Skagen  og  saa  langt  mod  Syd,  som  danske  Hj  ær- 
ter slaa  med  ærhge  Slag.  Hilsen  og  Tak  til  enhver  Mand 
og  Kvinde  i  Sverrigs  og  Norges  Land,  der  i  de  henfarne 
Dage  har  baaret  i  trofast  Hjærte  som  Ønske,  Haab  og 
Længsel,  hvad  der  nu  er  gaaet  i  Opfyldelse,  har  plejet  og 
næret  dette  Haab  hos  sig  selv  og  hos  Andre!  —  til  En- 
hver hinsides  Øresund  og  Kattegat,  der  i  vor  Trængsels 
Dage  har  virket  med  Mund  og  Pen  som  det  fælles  nor- 
diske Fædrelands  Talsmænd  til  at  oplyse,  oplive,  oplue  den 

nordiske  Folkeaand!  Hilsen  og  Tak  fremfor  Alt  til  en- 
hver Nordbo,  som  bringer  os  Arm  og  Værge  til  Hjælp,  — 
thi  større  Kjærlighed,  det  vide  vi,  kan  Ingen  vise,  end  ved 
at  give  sit  Liv  hen  for  Andre,  —  til  enhver  Kriger  fra 
Sverrigs  og  Norges  Land,  som,  idet  han  drager  Sværdet, 
siger  sig  selv,  at  Sværdslaget  her  er  Bevis  for,  at  Ret  og 
Retfærdighed  endnu  ikke  er  det  værgeløse  Bytte  paa  Jor- 
den for  de  onde  Magter,  Løgn  og  Træskhed  og  Vold,  som, 
idet  han  svinger  sit  Værge,  føler  Hjærtet  svulme  i  sit  Bryst 
ved  Tanken  om,  at  Sværdet  her,  om  det  end  ihjelslaar, 
ogsaa  levendegjør,  —  levendegjør  Aarhundreders  Tanke  og 
Haab.  at  det  her  ikke  tjener  til  at  adskille,  men  til  at 
forene:  ikke  alene  til  at  holde  sammen,  hvad  Fjende- 
vold vil  adskille,  men  ogsaa  til  at  knytte  sammen, 
hvad  Unatur  har  adskilt,  til  at  indvie  og  besegle  den 
folkelige  Broderpagt,  som  vil  vorde  en  Velsignelse  for  vort 
herlige,  vort  elskede  Norden. 


in. 

Hilsen  til  upsalensiske  Docenter  og  Studenter  ved  Festen 

paa  Klampenborg.  ^) 

(Juni  1852). 

Jeg  byder  Eder  Velkommen,  svenske  Mænd  og  Yng- 
linge. Det  er  ikke  en  Hilsen,  saaledes  som  den  bydes 
paa  daglig  Høfligheds,  paa  simpel  Grjæstfriheds  Vegne.  Det 
er    et    broderligt   Velkommen.      Med    anden   Hilsen 


»)  Efter  Haandskrift. 

modtages    Svenskere    ikke    længere  paa    dansk  Jordbund  i 
dansk  Tunge. 

Jeg  byder  Eder  Velkommen  i  detkjøbenhavnske 
Universitets  Navn,  dets  Læreres  og  dets  Ungdoms.  Og 
hvor  godt  vilde  det  ikke  være,  om  Universiteterne  i  Norden, 
deres  Lærere  og  deres  Ungdom  stode  hverandre  nærmere! 
Thi  vistnok  bliver  den  Tale  en  Sandhed,  at  Videnskaben 
staar  ligesom  Religionen  udenfor  og  over  Nationaliteternes 
Mangfoldighed  og  deres  forskjelhge  Interesse,  at  Viden- 
skabsdyrkeren maa  være  Kosmopolit.  Men  den  sande  Na- 
tionalisme forenes  vel  med  den  sande  Kosmopolitisme.  Thi 
hvad  er  Nationaliteten  Andet  end  den  bestemte  Naturform, 
hvori  det  hele  Folkeliv  udpræger  sig  paa  ejendommelig 
Maade?  Hvorledes  skulde  det  videnskabelige  Liv  staa 
udenfor  denne  naturlige  Typus?  Hvorledes  skulde  det 
nogetsteds  blive  et  sundt  og  naturligt  Liv,  frit  og  frodigt, 
hvor  det  rev  sig  løs  fra  den  naturlige  Rod.  lod  sig  skrue 
ind  i  fremmede  Former  istedetfor  at  udvikle  Tænkning  og 
Sprog  i  det  naturhge  Spor.  Men  for  denne  Fare:  at 
svigte  det  ejendommelige  Naturkald,  at  lade  sig  foiTykke 
og  forskrue  ved  overmægtig  Indvirkning  af  et  Liv,  der  er 
støbt  i  andre  Former,  ere  de  mindre  Videnskabs-Repu- 
bliker udsatte,  der  hverken  kunne  eller  skulle  afse  de  stør- 
res Rigdom  og  Fylde.  Derfor,  saa  vist  som  den  skandi- 
naviske Folkekarakter  har  havt  og  bør  have  sit  sande  og 
naturlige  Udtryk  i  den  skandinaviske  VidenskabeHghed,  der. 
ganske  vist  hører  ind  under  det  store,  fælles  videnskabelige 
Liv,  men  har  sin  særegne  Retning  og  Form,  og  just  ved 
at  bevare  og  udvikle  den  tjener  Videnskabens  fælles  Sag 
paa  den  rette  Maade,  saa  vist  ere  de  tre  skandinaviske  Folk 
ogsaa  paa  Videnskabens  Vegne  naturlig  og    nærmest   hen- 

viste  til  hverandre,  for  at  yde  hverandre  Hjælp  i  at  pleje 
de  ejendommelige  Spirer,  uddanne  dem  i  den  ejendomme- 
lige Retning,  og  saaledes  udfylde  den  særegne  Plads  i  den 
videnskabelige  Verden.  Og  derfor  maa  vi  ønske,  at  de 
skandinaviske  Højskoler  føres  hverandre  nærmere,  at  de 
Ynglinge,  der  som  Mænd  skulle  varetage  det  aandelige 
Livs  Tarv  i  en  eller  anden  Ketning,  faa  Lejlighed  til  at 
indvirke  paa  hverandre,  for  senere  at  kunne  samvirke  med 
hverandre.  Gid  det  flygtige  Besøg  maa  varsle  om  en  Frem- 
tid, da  Sveri'igs  og  Norges  og  Danmarks  Universiteter  maa 
staa  som  Firkløverblad  paa  samme  Stængel,  maa  benyttes 
som  videnskabelige  Fælles- Anstalter  for  det  skandinaviske 
Norden ! 

Jeg  byder  Eder  dernæst  Velkommen  i  det  skandi- 
naviske Selskabs  Navn.  Det  er  en  Forening,  dannet 
af  det  kjøbenhavnske  Borgersamfunds  Midte ;  det  bærer  sit 
Navn  som  Vidne  og  Minde  om  Trang  til  en  større,  livligere 
Sammenslutning  af  de  skandinaviske  Folk  end  den,  der  nu 
finder  Sted.  Vilde  man  lytte  til  den  nyeste  Politiks  Ekkoer, 
saa  skulde  Skandinavismen  ikke  være  videre  end  en  nu 
forsvunden  Fantasi,  en  Drøm,  som  nu  skal  være  udsovet. 
Det  kan  være,  at  Skandinavismen  har  spøgt  i  et  og  andet 
Hoved  i  fantastisk  Form ;  men  det  er  ogsaa  en  Fantasi,  at 
ikke  andet  skulde  have  historisk  Betydning  og  Gyldighed, 
end  hvad  der  er  garanteret  ved  Brev  og  Segl,  som  om  po- 
litiske Ordninger  skulde  være  stærkere  end  de  aandelige 
Naturloves  Magt.  Men  vi  holde  os  til  Virkeligheden.  Og 
jeg  spørger:  er  det  da  ikke  en  Virkelighed,  euKjendsgjer- 
ning,  hvorom  Enhver  kan  have  Forvisning,  for  hvilken  der 
er  Syn  for  Sagn  ogsaa  i  disse  Dage:  at  Danmark,  Sverrig 
og  Norge  staa  i  et  ganske  andet  Forhold  til  hverandre  ind- 

byrdes  end  til  noget  andet  Folk,  navnlig  til  dem,  der  er 
Skandinavernes  Naboer  mod  Øst  og  mod  Syd,  at  Svenske, 
Norske  og  Danske  staa  til  hverandre  som  trende  Kuld  af 
samme  Kjød  og  Blod,  ikke  blot  lig  hverandre,  forstaaelige 
for  hverandre  i  Sproget,  men  lig  hverandre,  forstaaelige  for 
hverandre  i  det,  hvorfra  Sproget  udvælder:  i  det  hele  aande- 
Hge  Livspræg,  den  hele  Maade  at  tænke  og  føle,  være  og 
ville  paa.  Men  er  dette  Sandhed  og  Virkehghed,  vilde 
der  da  være  større  Unatur  og  Afsindighed,  end  om  disse 
Stammer  af  samme  Folkerod  lode  sig  holde  ud  fra  hver- 
andre som  ikke  sammenhørende,  om  de  lode  sig  drage  ud 
fra  hverandre,  den  ene  mod  Øst,  den  anden  mod  Syd? 
Hvad  er  naturligt,  og  hvad  er  lovende  for  Skandinaviens 
Fremtid  som  det:  at  de  tre  nordiske  Folk  søge  sammen 
og  holde  fast  tilsammen  i  gode  og  i  onde  Dage,  mere  og 
mere  lære  at  forene  aandelige  og  materielle  Kræfter  til 
Udvikling  og  Betryggelse  af  det  nationale  Liv.  der  er  fælles 
Ejendom  og  fælles  Helligdom  for  alle  Skandinaviens  Folk. 
Gid  denne  Tid  ikke  være  fjærn,  da  de  skandinaviske  Folk  er- 
kjende  deres  naturlige  Stilhng  og  lære  andre  Folk  at  re- 
spektere den! 

Velkommen  og  Farvel  staa  her  hinanden  nær. 
Om  faa  Timer  vil  Skibet  føre  Eder  gjennem  Øresund,  forbi 
dette  Sted.  Bringer  broderlig  Hilsen  fra  Danmarks  Ho- 
vedstad til  Norges,  og  derefter  til  Sverrigs,  —  og  lad  i 
Aarenes  Løb,  naar  I  indtage  Eders  faste  Plads  i  Samfun- 
det, denne  Time,  dette  Brodermøde  ikke  gaa  Eder  af 
Minde ! 

IV. 

Ved  Fanernes  Overrækning.  ^) 

(1862). 


,. Sommeren  1862  var  betegnet  ved  festlige  Dage.  Fra 
den  1 1te  til  deu  1 7de  Juni  havde  Kjøbenhavn  Besøg  af  nogle 
hundrede  Studenter  fra  Kristiania,  Lund  og  Upsala.  I  Biblio- 
teksgaarden  .  .  ilidviede  og  overleverede  jeg  de  fire  Studen- 
terfaner med  Skikkelser  af  Odin  (Upsala),  Tor  (Kristiania), 
Frejr  (Lund),  Hejmdal  (Kjøbenhavn),  udsyede  efter  Konst. 
Hansens  Tegning  af  kjøbenhavnske  Damer,  som  vare  tilstede 
paa  en  Estrade  i  Gaardens  nordlige  Ende."  („Optegnelser"  S.  473.) 


Sytten  Aar  ere  forløbne,  siden  Universitetsgaarden  i 
Kjøbenhavn  omsluttede  en  Skare  som  den,  der  nu  er  sam- 
let inden  dens  Mure,  og  den,  der  dengang  paa  Skilsmissens 
Dag  paa  samme  Sted  medgav  de  Bortdragende  et  Farvel, 
har  idag  det  skjønne  Hverv  at  bringe  Velkomsthilsenen  til 
Eder,  svenske  og  norske  Brødre,  i  vor  Højskoles  Navn. 
(ijennem  den  gamle  l^niversitetslærers  Mund  kommer  denne 
Hilsen  fra  Sjælens  Dyb:  ungdomsvarm,  broderhjærtelig  og 
festlig.  Min  Velkomsthilsen  skal  være  knyttet  til  et  synligt 
Mindetegn  om  Gjensynets  Glæde  i  Kjøbenhavn,  som  tid- 
ligere i  Kristiania.  Ogsaa  dette  Tegn  skal  overrækkes  Eder 
ved  mig.  Det  kommer  her  ligesom  hist  fra  de  Hænder, 
af  hvilke  1  helst  modtage  det.  Danske  Kvinders  gode  og 
fromme  Ønsker  for  Eder  og  Eders  Fremtidsvel  ere  indvir- 
kede med  de  utallige  Sting.  Disse  Ønsker  skal  jeg  ikke 
forsøge  at  tolke.  Den  skjulte,  hemmelighedsfulde  Skrift  vil 
mangen  Anden  være  bedre  i  Stand  til  at  tyde  end  jeg. 


»)  Fædrelandet,  12te  Juni  1862,  Nr.  Vdb. 

Det  er  den  øjensynlige  og  talende,  den  aandelige  Be- 
tydning af  Mindetegnet,  hvortil  mit  Ord  skal  vise  hen.  Thi 
Banneret  er  ikke  blot  Festernes  ædle  Smykke;  det  udfol- 
des ikke  blot  til  at  flagre  for  Vinden  ved  højtidelige  Op- 
tog; det  skrider  ikke  blot  foran  dér,  hvor  Gangen  stunder 
til  Lyst  og  Gammen.  Banneret  rejses,  hvor  det  gjælder 
Livets  højeste  Alvor;  Banneret  er  Sammenholdets.  Enhe- 
dens Symbol ;  Bannerets  Vajen  kalder  Flokken  til  at  samle 
sig  for  at  værne,  Alle  som  En  om  fælles  Goder.  Og  er 
ikke  Asers  Kamp  med  Loke,  Jætter  og  Trolde  en  bestan- 
dig staaende  Kamp,  en  Kamp,  som  fornyes  fra  Slægt 
til  Slægt,  som  kræver  bestandig  nye  Bannerførere,  nye 
Stridsmænd?  Thi.  —  som  Digteren  har  sunget  for  os.  og 
vi  ofte  har  sunget  med  ham 

„Løgnen  som  en  evig  Trold 
(raar  af  sin  Grav  i  god  Behold 
Med  Legioner  i  sin  Sold 
Det  næste  Døgn;" 

ja  vel,  som  en  evig  Trold,  i  altid  skiftende  Skikkelser, 
under  altid  skiftende  Forklædninger:  snart  som  Plat- 
heden og  E-aaheden,  der  besudler  det  Rene,  drager  det 
Høje  og  HelHge  ned  i  Støvet;  snart  som  den  aand-  og 
hjærteløse  Letfærdighed,  der  opløser  det  Alvorlige  i 
Gøgleri  og  Tant  og  underhuler  Menneskelivets  Grund; 
snart  som  den  svigefulde  Kløgtighed,  der  kun  lefler 
med  Skinnet  af  Sandhed  for  at  besmykke  det  Falske, 
forvende  det  Rette,  opelske  Fordom  og  alskens  Blænd- 
værk, der  forrykker  Syn  og  Sands,  fordærver  Sjælen 
og  forøder  Kraften.  Og  ogsaa  dette  er  en  omsnigende 
Løgnskikkelse  —  én  af  de  mange,  —  som  vil  besvisje  Nor- 
den for  den  Betydning  og  Ret,    der  tilkommer  det,  lægger 

an  paa  at  l)rvde  dets  Kraft  og  spille  det  over  i  Avinds- 
mænds  Vold  ved  at  arbejde  listig  paa  Fjærnelse  og  Ad- 
splittelse.  medens  Livet  indenfra  og  udenfra  opfordrer  til 
Sammenslutning  og  Forening,  ved  at  stille  det.  der  er  sær- 
ligt, og  det.  der  er  fælles  for  Nordens  Folk.  de  adskillende 
Kjendingsmærker  og  Grundenheden  i  Tankesæt  og  Tunge- 
maal  i  et  falsk,  forvirrende  Lys.  Mod  denne  Fjende,  mod 
al  Forkuelse  og  Formørkelse,  al  Forvanskning  og  Forvir- 
ring af  Sandhed  og  Ret  er  Videnskabens  Dyrker  kaldet  til 
at  løfte  Skjold  og  Værge  som  Stridsmand  i  Aandens  Rige, 
der  er  den  frigjørende  Sandheds  Rige.  „Et  Broderkorps", 
det  er  atter  Digterens  Ord,  „et  Broderkorps  til  hver  en 
Tid  sig  samler  til  den  raske  Strid  mod  Løgn!" 

I  denne  Betydning  giver  jeg.  unge  Brødre!  det  aande- 
lige  Kamplivs  Symboler  hen  i  Eders  Hænder. 

D  u  drager  over  Østersøen  til  Helligdommen  ved  Fyris- 
Aa:  „Mindernes  Højsal,  Fremtidens  Vugge,  Aandemes 
Ting,  som  Æthøje  lukke."     Dig  følge  Held  og  Hæder! 

Du  drager  over  Kattegat  til  '\lippelandet,  som  var 
Frihedens  første  Hjemsted  i  Nord,  til  Broderlandet  med  de 
fælles,  de  dyrebare  Minder:  til  Kristian  den  Fjerdes  Stad, 
til  Frederik  den  Sjettes  Højskole.  Dig  følge  Held  og 
Hæder! 

Du  drager  over  Øresund  til  „Eskils  stille  Stad,"  til 
Lundagaardens  Skygger.  Tegnér's  Digtersol  spreder  sin 
Glans  over  den,  og  Thomander  værner  dér  i  Aandens  Rige 
om'  Lysets  og  Frihedens  Ret.     Dig  følge  Held  og  Hæder! 

Du  bliver  i  vor  Midte,  ved  Nordens  sydligste  Højskole. 
Er  det  næ'rmest  vor  Sag  at  nytte  de  rige,  aandelige  Livs- 
kilder i  Syd,  saa  er  det  ogsaa  vor  Sag  som  aandeligt 
Dannevirke  at  skjærme  Nordens  Aand  og  Nordens  Moders- 

maal  imod  Lokesvigen  og  alt  Lokevæsen  fra  Syd.  Du  føre 
os  igjennem  Kamp  til  Sejr! 

Saa  blive  da  Banneret.  Brødre!  bevaret  uplettet  med 
Ære!  Saa  ofte  som  Flaget  oprulles  ved  ét  af  de  fire  Aan- 
dens  Templer  i  Nord,  kommer  da  Broderflagene  ihu,  den 
fælles  Indvielse,  det  fælles  Kald,  og  nærer  Længselen  efter, 
at  det  længe  og  vidt  Fraskilte  maa  mere  og  mere  bøje  sig 
sammen !  Og  naar  de  fire  Bannermærker  engang  efter  Aare- 
nes  Skilsmisse  atter  staa  tilsammen  som  i  denne  Stund, 
maatte  de  da  staa  som  Vidner  derom,  at  Mellemtiden  er 
bleven  vel  benyttet,  at  Højskolerne  i  Norden  have  holdt 
trofast  sammen  og  ere  bragte  hverandre  nærmere,  ikke 
blot  i  Arbejdet  for  Aandens  store  Værk,  men  ogsaa,  — 
saavist  som  ikke  det  Udstykkede  og  Adskilte,  men  det 
Forenede  har  Sejrens  Forjættelse,  —  ogsaa  i  den  fælles 
Kamp  for  Sammenslutning  af  det  trefoldige  Norden! 

Og  saa  være  da  de  nordiske  Bannere  indviede  ved  et 
fuldttonende  Ønske  i  svensk,  norsk,  dansk  Treklang  for  de 
fire  Højskoler  i  Norden,  for  deres  blomstrende,  frugtbare 
Liv! 

Den  skandinaviske  Idé  contra  det  holstenske  Diplomati.^) 

(1857). 


Uden  i  nogen  Maade  at  tænke  paa  at  ville  foregribe 
en  yderligere  Drøftelse.  —  hvortil  der  er  givet  Udsigt,  — 
af  den  i  flere  Henseender  mærkelige  danske 
Kabinets-Note  af  20de  Februar  d.  A.,  ønskes  her 
Plads  for  et  kort  og  foreløbigt  Ord.  Det  skal  ikke  tage 
noget  politisk  Udgangspunkt  og  har  ikke  noget  politisk 
Formaal.  Det  skal  ikke  berøre  Øjebliks-Politikens  slibrige 
Enemærker.  Det  skal  alene  indeholde  en  Indsigelse 
og  Forbehold  paa  den  historiske  Sandheds  og 
den  nationale  Rets  Vegne;  og  det  er  Ordførerens 
Ønske  om  muligt  at  stille  og  føje  Ordet  saaledes,  at  det 
kunde  agtes  som  en  Røst,  udgaaende  fra  den  store  Midte 
ikke  alene  af  det  danske,   men   af  de   skandinaviske  Folk. 

Dersom  Kabinets-Noten  i  sin  Bestridelse  af  Tanken 
om  en  skandinavisk  Union  havde  indskrænket  sig  til  at 
gjøre  den  „naturlige  Hindring"  gjældende,  som  hgger  i  „to 
blomstrende  Dynastier,  af  hvilke  ethvert  bar  ligesaa  god 
Ret  som  det  andet,"  da  vilde  den  have  havt  sit  gode,  fak- 
tisk givne  Grundlag.  Dette  er  en  Hindring  af  uimodsige- 
lig,   haandgribelig  Realitet.      Den    stiller   sig  imod  ethvert 

Skridt  indenfor  Monarkiets  Grænser  til  at  arbejde  paa  at 
faa  Ønsket  ført  frem  til  Virkelighed.  Hvad  Tanke,  Ønske 
og  Forhaabning  der  i  denne  Retning  kan  næres,  vil  finde 
sig  henvist  til  politiske  Drivefjedre  og  Løftestænger,  som 
ere  at  søge  paa  Steder,  der  ligge  udenfor  Enkeltmands 
Synskreds.  Det  maa  derfor  indrømmes,  —  saa  forekommer 
det  mig,  —  at  en  Udenrigsminister  for  det  danske  Monarki, 
dersom  en  opfordrende  Anledning  virkelig  var  tilstede,  ikke 
vUde  kunne  udtale  sig  i  anden  Retning,  end  her  er  sket; 
og  om  end  Anledningen,  efter  alle  Mærker  at  slutte,  maa 
synes  mere  tagen  end  given,  vilde  alligevel  næppe  noget 
Væsentligt  kunne  indvendes,  saalænge  Noten  indskrænkede 
sig  til  at  tale  i  Interesse  af  „den  bestaaende  Orden." 

Men  det  diplomatiske  Aktstykke  indskrænker  sig  ikke 
hertil:  til  en  Erklæring  imod  Unionstankens  Udførelse  paa 
Grund  af  dynastiske  Forhold:  af  „den  politiske  Organisa- 
tion, der  fremgaar  for  hele  Monarkiet  af  Londoner-Proto- 
kollen af  2den  August  og  23de  August  1850,  og  af  den  i 
London  den  8de  Maj  1852  sluttede  Overenskomst  samt  af 
den  kgl.  Lov  af  31te  Juli  1853  angaaende  Tronfølgen  i  det 
danske  Monarki."  Noten  gaar  meget  videre.  Den  dra- 
ger Tanken  om  en  skandinavisk  Union  i  og  for  sig,  af- 
set fra  Tidsforhold  og  midlertidige  Hindringer,  ind  under 
Betragtningen ;  den  gaar  ind  paa  en  Analyse  af  denne  Tan- 
kes Væsen  og  indre  Berettigelse :  om  den  har  noget  virke- 
^^'gt,  paa  Natur  og  Historie  hvilende  Underlag,  eller  om 
den  bør  indskrives  i  de  luftige  Fantasibilleders  Række.  Det 
er  denne  Del  af  det  interessante  Aktstykke,  der  har  Krav 
paa  almindelig  Opmærksomhed.  Udenrigsministeren  er  her 
traadt  ud  af  sine  særlige  Enemærker,  ud  af  Diplomatiens 
mysteriøse  Sfære;  han  har  l)egivet  sig  ind  paa  den  offent- 

lige  Forhandlings  Alminding;  han  er  traadt  udæskende 
frem.  og  han  niaa  her  erkjende  enhver  tænkende  Mand  og 
fædrelandssindet  Borger  som  ja^vnbj-rdig  Modstander, 

Der  er  en  vis  nedladende  Højmod,  en  overbærende 
Skaansomhed  i  Tonen,  hvormed  Polemiken  indledes:  imod 
,.den  saa  poetiske  Idé."  —  denne  Idé,  som  „saa  ofte  er 
bleven  fremmanet."  Men  man  véd,  hvad  Klang  det  Poeti- 
skes Navn  har  i  det  diplomatiske  Sprog.  Og  saaledes  føl- 
ger da  ogsaa  i  samme  Sætning  Beklagelse  over:  at  den 
l)oetiske  Idé  ikke  er,  som  den  burde  være,  „for  stedse  for- 
s\'unden  for  Umuligheden  af  dens  praktiske  Yirkeliggjørelse," 
at  den  har  „paa  ny  formaaet  at  bemægtige  sig  Aanderne 
til  en  vis  Grad."  Var  der  nu  en  virkelig  Tro  tilstede  paa 
denne  „Umulighed  af  praktisk  Virkeliggjørelse,"  saa  synes 
al  videre  Polemik  at  kunne  være  sparet;  og  i  saa  Fald 
havde  man  rolig  kunnet  lade  de  velbekj endte,  almindelige 
Talemaader  gjælde,  alt  efter  som  de  formaa  at  gjøre  sig 
gjældende.  Den  højtravende  Trivialitet  ophører  ikke  at 
være  triviel. 

Men  Kabinets-Noten  har  ikke  anset  en  Motivering  af 
Umuligheds-Paastanden  ufornøden.  Foruden  den  nævnte 
dynastiske  Hindring  er  der  to  Hovedgrunde,  der  anfø- 
res for  at  godtgjøre  det  Kimæriske  i  den  skandinaviske 
Unionstanke. 

Den  første  er:  „den  ringe  Harmoni,  der  bestaar 
imellem  Nordens  tre  Kongerigers  Forfatninger,  fremfor 
Alt  imellem  Danmarks  og  Sverrigs  Forfatninger."  Den 
samme  Betragtning  har  allerede  ved  tidligere  Lejlighed  (i 
Aarene  1809  og  1810)  fremstillet  sig  som  Vanskelighed  ved 
den  Iværksættelse  af  Sverrigs  Forening  med  Danmark- 
Norge,  hvorpaa  der  under  Frederik  den  6te  arbejdedes  med 

Iver  saavel  før  som  efter  Grustav  den  4de  Adolfs  Afsæt- 
telse, —  men  dengang  under  højst  forskjellige  Forhold. 
Den  absolute  Regeringsform  stod  dengang  i  Danmark-Norge 
overfor  det  indskrænkede  Monarki  i  Sverrig,  og  der  blev 
derfor,  navnhg  af  Statsminister  F.  Moltke,  foreslaaet 
„som  det  eneste  Middel  til  Nordens  Forening  og  Opnaael- 
sen  af  sammes  velgjørende  Følger"  Indførelse  af  en  „med 
Moderation  affattet  Konstitution  for  Danmark  og  Norge"  ^). 
Men  nu!  Hvor  forandret  er  ikke  Forholdet  siden  den 
Tid!  Hvilken  Tilnærmelse  i  Statsforfatningens  Princip, 
uagtet  Forskjellighederne  i  Form !  Det  forekommer  mig 
derfor  ikke  vel  gjort  at  opstille  et  saadant  Bevis  for  „Umu- 
ligheden af  den  praktiske  Virkehggjørelse,"  —  allerhelst 
da  Grjendrivelsen  hgger  for  hver  Mands  Øjne.  Thi  det  er 
vitterligt  for  Alverden,  at  den  politiske  Forening  af  Sver- 
rig  og  Norge  ikke  har  lidt  noget  Afbræk  ved  den  „ringe 
Harmoni,"  der  unægtelig  bestaar  imellem  de  to  Konge- 
rigers Forfatning.  Men  det  er  jo  netop  grundet  i  Unions- 
forholdets  Begreb,  at  enhver  af  unerede  Stater  haandhæver 
sig  i  fuld  konstitutionel  Selvstændighed.  H\^ori  skulde  da 
„den  naturhge  Hindring"  ligge  fra  denne  Side?  —  Ogsaa 
fra  anden  Side  sét  synes  det  misligt,  —  mindre  diplomatisk 
og  velbetænkt,  —  at  ville  trække  en  Forfatnings-Harmoni 
frem  som  Betingelse  for  en  naturlig  og  holdbar  politisk 
Forbindelse.  Thi  maa  ikke  Anvendelsen  paa  vore  egne 
Forhold  paatrænge  sig  Enhver?  Og  hvilket  Horoskop  skal 
da  efter  denne  Teori  kunne  stilles  for  vor  Helstatsforfat- 
ning?  Imellem  Kongerigets  Forfatning  og  den  tyske  For- 
bundsforfatning er  Harmonien  yderst  ringe,  og  i  Forbunds- 


»)  S.  Schierns  Hist.  Studier,  I.  S.  324,  jvfr.  S.  309. 

forfatningen  er  Modellen  given,  hvorefter  Holstens  og  Lauen- 
borgs  Forfatning  maa  finde  sig  i  at  blive  tilskaaren.  Denne 
Saks  naa'r  —  Gud  være  lovet!  —  kun  til  Ejderen.  Naar 
nu  et  Unionsforliold  imellem  de  nordiske  Stater  skal  strande 
paa  den  ,.naturlige  Hindring"  af  Forfatningernes  Forskjel- 
lighed.  hvilke  Skrupler  maa  da  ikke  den  diplomatiske  Note 
fremkalde  med  Hensyn  til  en  Forfatning,  som  gjennemfører 

—  ikke  et  Unionsforhold,  men  en  Stats<''nhed  imellem  Mo- 
narkiets Lande.  Nord  og  Syd  for  Ejderen? 

Den  anden  „naturlige  Hindring"  skal  hgge  i  „utal- 
lige Nationalejendommeligheder,  som  man  vel  ikke  bliver 
vår  straks,  men  som  ufejlbarlig  vilde  gjøre  sig  gjældende, 
saasnart  det  gjaldt  om  at  føre  Idéen  praktisk  ind  i  Livet." 

—  Erindringen  er  nylig  bleven  opfrisket  om  en  Skrivelse 
fra  Frederik  den  6te  (af  18de  Juli  1810),  hvori  han  anmo- 
der Karl  den  13de  om  hans  Understøttelse  ved  det  fore- 
staaende  Tronfølgervalg  i  Sverrig.  1  denne  Skrivelse  hen- 
viser Danmarks  og  Norges  Konge  til  Nordens  Historie 
som  Bevis  for:  „at  Adskillelsen  af  Folk,  der  have  saa  nært 
et  Slægtskab,  samme  Religion  og  samme  oprindehge  Sprog, 
éns  Sæder  og  éns  Skikke,  har  været  (irund  til  deres  ITWkke, 
deres  Svaghed."  Snart  hgger  et  halvt  Aarhundrede  imel- 
lem dengang  og  nu,  —  og  hvilken  Mellemtid!  Hvorledes 
have  ikke  i  den  Kjendsgjerninger  fulgt  paa  hverandre  Slag 
i  Slag,  der  godtgjøre.  at  Bevidstheden  om  det  nære  Slægt- 
skab nu  først  har  klaret  sig  hos  de  tre  nordiske  Folk! 
Naar  nu  en  Udenrigsminister  for  Danmark,  til  Trods  for 
disse  Kjendsgjerninger,  træder  o])  i  1857  med  den  mod- 
satte Paastand,  paaberaaber  sig  for  de  evropæiske  Kabi- 
netter som  „naturlig  Hindring"  for  en  Forening  „utallige 
Nationalejendommeligheder,"  medens  Frederik  den  6te  for 

47  Aar  siden  beraabte  sig  paa  det  gjennemgaaende  natio- 
nale Fællesskab  som  Bevis  for  det  Naturlige  og  Ønskelige  i 
Foreningen:  da  kan  en  saadan  Paastand  ikke  andet  end 
være  overraskende.  Man  véd.  at  den  trofasteste  Forening 
bestod  fire  Aarhundreder  igjennem  imellem  det  danske  og 
det  norske  Folk,  det  national  Forskjellige  uagtet;  og  der 
er  ikke  Tegn  til  Andet,  end  at  den  anden  Forening  — 
imellem  Norge  og  Sverrig  —  som  har  afløst  den  første, 
har  samme  Trofastheds-Karakter,  ligeledes  uagtet  de  natio- 
nale Forsk] ellighed er.  I  hvert  Tilfælde  er  det  klart,  at  en 
Paastand,  som  gaar  i  modsat  Retning,  —  Paastanden  om 
de  „utallige  Nationalejendommeligheder,  som  ufejlbarlig 
vilde  gjøre  sig  gjældende,  saasnart  det  gjaldt  om  at  føre 
Idéen  praktisk  ind  i  Livet,"  maa  hente  sin  Vægt  fra  Man- 
densPersonlighed,  ved  hvem  den  bliver  opstillet.  Men 
hvorfra  skulde  vel  Navnet,  som  findes  under  den  omhand- 
lede Note,  have  denne  Vægt?  Mon  Gehejmeraad  Scheel 
er  befaren  i  Danmarks  Provinser,  saaledes  som  han  uden 
Tvivl  er  i  Tysklands?  Mon  han  har  sat  Foden  —  i  alt 
Fald  noget  dybere  ind  —  enten  i  Norges  eller  i  Sverrigs 
Land?  Eller  mon  han  har  gjort  de  nordiske  Folks  Historie 
og  Sprog  til  Gjenstand  for  noget  Studium,  der  skulde  sætte 
ham  istand  til  at  have  nogen,  endogsaa  fjærn  begrundet 
Mening  om  de  nationale  Ejendommeligheder  hos  de  tre 
Folk,  om  deres  forbindende  eller  adskillende  Magt?  Hvad 
er  det  da,  der  skulde  kunne  give  disse  Ytringer  det  mindste 
Præg  af  Paalidelighed?  Naar  den  danske  eller  norske 
Mand  kan  rejse  Sverrigs  vidtstrakte  Land  igjennem  med 
sit  eget  Maal,  medens  han  ikke  kan  naa  Ejderen,  uden  at 
maatte  give  Slip  derpaa,  da  gjøres  intet  videre  Bevis  behov 
for  aandeligt  Slægtskab  og  Sympati,  —  Bevis  for,  at  Poli- 

tikens  Daarskab  har  adskilt,  hvad  Forsynets  Visdom  har 
villet,  skulde  høre  tilsammen*).  I  et  skandinavisk  Unions- 
ting  vilde  ikke  Medlemmer  have  Sæde,  af  hvem  der  skulde 
modtages  den  smigrende  Erklæring,  at  de  intet  forstaa  af 
den  danske  Tale,  og  at  Forhandlingen  kun  virker  til  at 
stupidisere  dem. 

Kabinets-Noten  afgiver  endnu  den  Erklæring:  at 
„Tallet  paa  dem.  der  hos  os  virkelig  have  hengivet  sig  til 
den  skandinaviske  Idé.  kun  er  meget  ringe."  Det  er  et 
Ord,  som  atter  fører  tilbage  til  den  samme  Betragtning. 
Er  det  muligt,  at  den  holstenske  Minister  for  Hertugdøm- 
met Holsten,  —  som  upaatvivlelig  kj  ender  Tyskland  ulige 
bedre  end  Danmark,  som  ved  Dannelse,  Aandsretning  og 
Sympati  ganske  naturligt  føres  mod  Syd,  ikke  mod  Nord, 
—  i  den  Grad  kan  tage  fejl  af  sin  Stilling  i  og  til  det 
danske  Folk,  at  han  skulde  tiltro  sig  at  have  den  mindste 
begrundede  Dom  om  den  større  eller  mindre  Hengivenhed 
i  dette  Folk  for  „den  skandinaviske  Idé?",  eller  at  han 
udenfor  skulde  kunne  vente  Tiltro  til  en  saadan  —  vistnok 
kjækt,  men  ligesaa  løst  —  hensat  Erklæring? 

Som  Gjenstand  for  Ønske,  Haab  og  Fremtids-Udsigt 
ligger  der  nu   engang   i  Union  stanken   en  Magt,    som   ikke 


*)  „Uklogskab  og  Mistroiskhed,  samt  en  unordisk  Kongeslægt  paa 
Skandinaviens  Trone  (den  pommerske  Erik,  den  bajerske  Kri- 
stofer, den  oldenborgske  Kristian  den  Iste)  brød  den  Forening 
i  dens  Barndora,  der,  om  den  havde  opnaaet  Manddom,  mere  end 
én  Gang  af  sildigere  Slægter  vilde  være  bleven  velsignet;  alt  det 
Blod,  som  er  rundet  paa  Skaanes  og  Danmarks  Sletter,  som  har 
farvet  Norges  Klipper,  vilde  være  blevet  sparet  for  Norden." 
Disse  Ord  ere  at  læse  i  et  politisk  Skrift  fra  1810,  —  „et  upaa- 
tvivlelig ej  uden  den  danske  Regerings  Avspicier  skrevet  Mani- 
fest" (Schierns  hist.  Studier  S.  296). 

paralyseres  ved  diplomatiske  Pennestrøg.  Det  er  ukorrekt 
at  tale  om:  at  denne  Tanke  er  bleven  saa  ofte  „frem- 
manet." Sandheden  er,  at  den  ofte  er  bleven  bortmanet, 
men  at  den  altid  har  trængt  sig  frem  paa  ny.  For  hol- 
stenske Øren  klinger  det  rimeligvis  som  hul  Tale;  men 
nordiske  Slægter  ville  forstaa  og  sande  Ordet  i  det  nys- 
anførte  Kegerings-Skrift  af  1810:  „det  er  umuhgt  som 
Nordbo  at  tænke  sig  denne  Forening,  uden  at  Blodet  kom- 
mer til  at  løbe  raskere."  Og  kan  det  miskjendes,  i  hvilken 
Grad  de  ydre  Forhold  bidrage  dertil,  at  Nordens  Folk  maa 
mere  og  mere  blive  førte  ind  paa  denne  Tanke?  Det  er 
allerede  en  hverken  hæderlig  eller  glædelig  Statstilværelse 
at  staa  som  Sivet,  svaiende  for  ethvert  politisk  Vindpust 
fra  Øst  eller  Vest.  Men  hertil  kommer,  nærmest  for  Dan- 
marks Vedkommende,  Stilhngen  til  Tyskland.  Det  var  in- 
gen forbigaaende  Paroxysme,  der  greb  Tyskland  med  Hen- 
syn til  Danmark  i  Feberaarene  før  og  efter  1848.  Tysk- 
land fantaserer  endnu  stadig  lige  stærkt  i  denne  Retning. 
Ikke  alene  formaar  Tyskland,  —  selv  beruset  af  en  Natio- 
nalitets-Hovmod uden  Maal  og  Grænse,  —  ikke  at  betragte 
nogen  ret-  og  pligtmæssig  Foranstaltning  i  dansk  Nationali- 
tets Interesse  anderledes  end  som  Attentat  paa  Tyskhedens 
Monopol;  men  ingen  Paskvil  angaaende  danske  Forhold 
kan  bære  Præget  af  fabelagtig  Opdigtning,  plump  For- 
drejelse, hadefuld  Bagvaskelse  saa  frækt  til  Skue,  at  den 
jo  i  Tyskland,  selv  i  videnskabelige  Tidsskrifter,  bliver  mod- 
tagen som  troværdigt  og  lærerigt  Bidrag  til  at  give  For- 
stand paa,  hvad  dansk  Regering  og  dansk  Folk  er.  Det 
er  mere  end  sandsynhgt,  at  der  ved  Helstatsforfatningen 
er  nedlagt  en  Sæd,  hvorfra  denne  fanatiske  Fjendthgheds- 
Aand  vil  vedblive  at  hente  sin  giftige  Næring.     Imod  denne 

Aand  og  dens  farlige  Magt  kan  et  Værn  og  en  Støtte  ikke 
undværes.  —  ikke  for  Danmark  alene;  thi  Danmark  staar 
her  kun  som  Formur  for  det  skandinaviske  Norden,  ligesom 
Slesvig  for  Danmark.  Og  hvor  skal  dette  Værn,  denne 
Støtte  være  at  søge?  Det  er  dette  Spørgsmaal,  der  træn- 
ger sig  frem  paa  hvert  Punkt,  trænger  sig  stærkere  og  stær- 
kere frem,  og  paa  den  faktiske  Besvarelse  af  dette  Spørgs- 
maal  vil  Danmarks  og  Nordens  Fremtid  bero.  Og  endnu 
kun  dette  Ene:  at,  dersom  en  holsten-gottorpsk  Politik 
skulde  vende  Blikket  til  Østens  Havne  for  der  at  udsøge 
Ankergrunden  for  det  danske  Statsskib,  da  vilde  dette  mere 
end  noget  Andet  blive  Middel  til  at  bringe  „den  saa  poe- 
tiske Idé"  nærmere  til  praktisk  Virkeliggjørelse. 


III. 
Presse  forhold. 


14 


Betragtninger  over  Trykkefrihed  og  Censur. 

(1835). 


„Tanken  om  raadgivende  Pro vinsialstæn der,  som  efter  Lorn- 
sens  Skrift  (1830)  begyndte  alvorligt  at  sysselsætte  Pressen,  og  i 
1834  den  mod  David  anlagte  Pressesag  blev  for  mig  som 
vel  for  mange  Andre  den  første  Vækkelse  til  at  søge  udenfor 
det  personlige  Livs  Anliggender.  Yderligere  Næring  fik  denne 
Retning  ved  Samlivet  med  min  Ven  og  Embedsbroder,  Bota- 
nikeren Schouw  .  ,  ,  Han  var  én  af  de  ikke  mange  Mænd, 
som  havde  tidlig  følt  sig  tiltrukken  ved  det  politiske  Livs  Be- 
vægelser, var  fortrolig  med  de  konstitutionelle  Former  og,  som 
Udgiver  af  „Dansk  Ugeskrift"  (fra  1831).  i  højeste  Grrad  nid- 
kjær for  Benyttelsen  af  en  lovhjemlet  Pressefrihed  ...  I  Ja- 
nuar 1835  havde  S.  faaet  paalidelig  Underretning  om,  at  der, 
i  Forbindelse  med  Generalfiskalsagen  imod  David  i  Anledning 
af  nogle  Artikler  i  „Fædrelandet",  paatænktes  fra  Regeringens 
Side  Skridt  til  Indskrænkning  af  Trykkefriheden,  og 
han  meddelte  mig  sin  Bekymring  med  Forslag  til  at  forsøge 
en  Henvendelse  til  Kongen  personlig  for  at  forebygge  Faren  .  .  . 
Som  Indbydere  til  Andragendet  til  Kongen  sluttede  syv  andre 
Mænd  sig  til  os  .  .  .  Andragendet  blev  ikke  fremlagt  til  Un- 
derskrift, men  tilsendt  et  Antal  Medborgere  i  Hovedstaden  og 
indgik  til  Kongen  med  572  Underskrifter  .  .  .  Ørsted  lægger 
megen  Berømmelse  paa  „den  smukke  Aand,  hvori  Andragendet 
var  udført,"    og  finder  det  „saa  heldigt  affattet,    at    den    bedst 


1)  Dansk  Ugeskrift,  1835,  Nr.  152. 

overvejende  Klogskab  ikke  vilde  have  været  istand  til  at  gjt^re 
det  bedre.''  0.  skriver:  ,.S.  har  ladet  sig  lede  af  sit  ærlige 
Hjærte  og  sin  sunde  Følelse;"  men  Berømmelsen  kau  jeg  tage 
mig  til  Indtægt;  thi  Affattelsen  tilhører  mig.  Jeg  tror  ogsaa, 
at  Andragendet  har  truffet  den  Tone,  som  maatte  holdes  for 
at  opuaa   den  tilsigtede  Virkning  .   .   . 

Det  ene  Skridt  førte  videre  —  til  Stiftelsen  af  „Selska- 
bet for  Trykkefrihedens  rette  Brug."  Tanken  gik  fra 
først  ud  paa  ^en  Forening  til  at  modarbejde  Pressens  Misbrug." 
Men  nogle  svage  Forsøg  paa  at  paatale  saadaune  forekommende 
Brud  paa  Sandhed  eller  Sømmelighed  overbeviste  snart  om  det 
l[igjennemførlige  af  en  censurerende  Virksomhed,  og  Skrift- 
komitéen  enedes  om  den  nærmere  Bestemmelse  af  Forraaalet: 
ved  Hjælp  af  Pressen  at  virke  til  Folkeoplysning  og  til  Vejled- 
ning af  de  almindelige  Domme  over  Gjenstande,  der  maa  være 
vigtige  for  Alle,  ved  at  fremme  Udbredelsen  af  god  og  nyttig, 
modarbejde  Udbredelsen  af  slet  og  fordærvelig  Læsning.  Her- 
til virkedes  der  dels  ved  Udgivelsen  af  Ugebladet  „Dansk 
Folkeblad",  som  aabnedes  i  jNfaj  1835,  .  .  dels  ved  en  Række 
af  Folkeskrifter,  som  udkcm  i  Løbet  af  flere  Aar  .  .  Faa 
Foreninger  have  i  Danmark  kunnet  glæde  sig  ved  en  saa  al- 
mindelig Tilslutning  som  „Try  kk  efr  i  he  ds  -  S  elskabet". 
Antallet  af  Medlemmer  var  i  de  tre  første  Aar  i  bestandig 
Stigen,  indtil  det  naa'de  ikke  lidet  over  5000  .  .  Det  talte 
Filialselskaber  (30 — 40)  i  alle  Provinser.  Allerede  Tilværelsen 
af  en  saa  talrig  og  udbredt  Forening,  sammenholdt  ved  Inter- 
essen for  et  stort  Fællesgode,  er  et  Tidstegn,  som  i  Særdeles- 
hed dengang  havde  sin  Betydning.  Den  omsluttede  Medlem- 
mer af  alle  Sarafundets  Klasser,  og  .  .  var  Foreningspunkt  for 
de  Fleste,  der  paa  nogen  Maade  følte  sig  b -rørte  og  oplivede 
ved  den  svage  Luftning  af  en  Smule  friere  Liv  .  .  .  Det  var 
i  Begyndelsen  især  Eksemplet  af  en  forholdsvis  storaxlet  Sam- 
fundsvir  kso  m  h '•  d,  hvorved  Selskabet  indtog  en  betydnings- 
fuld Plads.  Forhandlinger,  som  de,  der  gik  for  sig  ved  de 
aarlige  (Generalforsamlinger  i  parlamentarisk  Form,  vare  noget 
hidtil   Ukjendt  i  den   kongelige  Residensstad.     De  største  Sale, 

der  vare  at  finde,  vare  overfyldte,  og  Forhandlingerne  dels  om 
Forandringer  i  Selskabets  Organisation,  dels  om  offentlige  An- 
liggender gave  mangengang  ikke  de  raad-  eller  lovgivende  For- 
samlingers Noget  efter  i  Livligheden,  hvormed  de  førtes,  eller 
i  Interessen,  hvormed  de  fulgtes.  Det  var  her,  paa  General- 
forsamlingen 1836,  at  Lehmann  gav  det  første  Stød  til  virksom 
Foranstaltning  fra  Kongeriget  i  Danskhedens  Interesse  i  Sles- 
vig. Men  selvfølgelig  var  det  dog  navnlig  Pressens  Til- 
stand, der  her  blev  Gjenstand  for  en  Virksomhed,  hvortil 
Tidsforholdene  stadig  opfordrede. 

Den  danske  Presses  Vilkaar,  begrænsede  ved  Forordningen 
af  27de  September  1799,  .  .  havde  i  de  mellemliggende  Tiaar 
lidt  flere  og  flere  Indskrænkninger.  Det  var  forbudt  (1805j 
at  indføre  „Rygter  om  almindelige  eller  ofientlige  Foranstalt- 
ninger;-' det  var  forbeholdt  (Plakat  af  2den  Oktober  1810)  en- 
kelte priviligerede  Blade  at  meddele  „politiske  Nyheder  og 
Efterretninger,"  og  Forbudet  imod  Meddelelse  af  disse  blev  nu 
(Reskript  10de  April  1836)  udstrakt  ogsaa  til  ..Bemærkninger 
og  Ræsonnements-'  over  Nyhederne,  der  vare  bragte.  Blade 
saavelsom  Skrifter  under  24  Ark  vare  underkastede  befalet 
Gjennemsyn,  førend  de  turde  udgives  (1814),  og,  uaar  Kancelliet 
stadfæstede  det  foreløbig  gjorte  Beslag  af  den  vedkommende 
Politiembedsmand,  var  det  forment  Udgiveren  eller  Forfatteren 
at  torfølge  Sagen  ved  Domstolene;  .  .  ved  Paalæg  og  Forbud 
som  de  nævnte  var  den  rette  Brug  af  Pressen  i  høj  Grad  be- 
sværet og  indsnøret  og  blev  det  end  mere  ved  den  Vilkaarlig- 
hed,  som  var  uadskillelig  fra  den  administrative  Anvendelse. 
Det  vil  uden  Tvivl  være  Tilfældet  med  flere  Samtidige,  som 
det  er  med  mig,  at  „Selskabet  for  Trykkefrihedens  rette  Brug" 
er  blevet  dem  en  Forskole  til  Deltagelse  i  det  stats- 
borgerlige Liv.  .  .  .  Jeg  for  min  Del  ei'kjender,  at  jeg 
derved  blev  ført  ind  i  Anliggender  og  Interesser,  som  hidtil 
havde  ligget,  om  ikke  udenfor  min  Synskreds,  dog  udenfor  min 
Virksomhed  .  .  .  Iblandt  Bidragene,  som  jeg  indsendte  til 
„Dansk  Folkeblad"  i  de  seks  første  Aar,  nævner  jeg  her :  „Hvad 
hører  der  til   at  være  en  liberal  Mand?"  —  ..Et  Par  Ord  om  den 

Kunst  at  takke"  —  ^Betragtninger  over  Selskabet  for  Trykke- 
frihedens rette  Brug,  dets  Virksomhed  og  dets  Fremtid"  — 
,.Oni  Statsembedsmænd  som  kongelige  Tjenere,-'  foruden  flere 
Artikler  om  Trykkefriheds-Forhold  ...  1  ,. Dansk  Ugeskrift" 
(1835)  findes  der  og  en  Artikel  af  mig:  „Betragtninger  over 
Trykkefrihed  og  Censur."      („Optegnelser"   S.  180—187). 

I. 

Audiattir  et  alter a  pars. 
Det  maa  være  paafaldende  for  enhver  ikke  ganske 
tankeløs  Betragter  af  vor  Tid.  hvilken  Forandring  der  i 
Lø'iet  af  nogle  Aar  er  foregaaet  i  Henseende  til  det,  der 
kan  siges  at  være  den  almindehge  Gjenstand  for  Folks  In- 
teresse, deres  Efterspørgen  og  Eftertænken,  deres  Omdømme 
og  indbyrdes  Samtalen.  Vistnok  har  ogsaa  tidligere  den 
udvortes  Politik  —  paa  en  Tid,  der  var  rig  paa  Bevæ- 
gelse og  Omvæltning,  —  maattet  vække  levende  Interesse 
hos  et  Folk,  som  stod  Hovedskuepladsen  baade  nær  og 
fjæmt  nok.  for  i  behagelig  Tilskuer-Ro  at  kunne  være 
Vidne  til  de  Optrin,  der  afløste  hinanden;  heller  ikke  vare 
de  i  vort  Fædreland  faa,  som  med  dybere  forskende  Blik 
fulgte  de  store  Verdensbegivenheders  Udvikling.  Men  hvor 
dette  var  Tilfældet,  syntes  det,  som  om  denne  Interesse  for 
et  stormende  Liv,  der  lievægede  sig  udenfor  vore  Grænser, 
lod  Sjælen  finde  saameget  større  Tilfredshed  i  den  Bevidst- 
hed, at  der  indenfor  disse  laa  et  roligt  Fristed,  til  hvilket 
Enhver  kunde  efter  Behag  drage  sig  tilbage;  i  den  Kreds 
af  det  borgerlige  Liv,  hvor  den  Enkelte  saa  sig  hensat, 
søgte  Enhver  at  gavne,  søgte  —  just  for  at  gavne  saameget 
mere  —  at  undgaa.  hvad  der  kun  vilde  tjene  til  at  ad- 
sprede Tanken,  adsplitte  Virksomheden  og  forstemme  Sin- 
det: Bekymringer  om.  hvorledes  det  stod  til  med  det,   der 

laa  udenfor  hans  egen  Synskreds,  og  Planer  til  at  refor- 
mere, hvad  han  ikke  tilstrækkeligt  kjendte.  At  være  Or- 
gan for  en  Opposition  var  endnu  ikke  nogen  Gjenstand  for 
Ærgjerrighed,  og  den  statskloge  Projektmager  havde  ingen 
synderlig  Popularitet  at  glæde  sig  ved;  man  skjønnede  tak- 
nemlig paa  det  Gode,  man  nød,  haabede,  at  det  Onde, 
hvoraf  man  følte  Trykket,  vilde  af  sig  selv  blive  bedre,  og 
ansaa  det  for  Borgerens  første  Pligt  at  oppebie  en  saadan 
Forandring  med  taalmodig  Resignation.  Journal-Lite- 
raturen  fra  hine  Tider  giver  det  tydeligste  Billede  af 
denne  Folkestemning.  Den  Bevægelse,  som  i  den  franske 
Revolutions  Decennium  havde  forplantet  sig  til  enkelte  Ord- 
førere i  vore  Tidsskrifter,  der  søgte  at  underholde  Læserne 
ved  en  Gjenklang  af  ekscentriske,  men  i  deres  ubestemte 
Almindelighed  endnu  temmelig  uskadelige  Friheds-Idéer, 
havde  lykkelig  atter  sat  sig,  uden  som  det  syntes  at  efter- 
lade noget  Spor.  Den  oprindelige  Karakter  var  atter  vendt 
tilbage;  Dagbladene  meddelte  udenlandske  og  indenlandske 
Efterretninger,  uden  at  Filosofer  eller  Statsøkonomer  gjorde 
Profession  af  at  udtyde  dem  for  Folket  paa  deres  Vis ;  den 
Læsning,  der  meddeltes  i  Tidsskrifterne,  var  mest  bereg- 
net paa  at  adsprede  og  underholde,  og,  om  den  end  ikke 
sjælden  faldt  i  det  Smaalige  og  Trivielle,  var  den  dog 
uskyldig  og  fordringsløs ;  de  lærde  Tidender  holdt  sig  strængt 
indenfor  Lærdommens  Enemærker  og  erkjendte  med  rigtig 
Takt  Forskjellen  imellem  Videnskabens  Teorier  og  Livets 
Praksis.  Det  manglede  ikke  paa  Stridigheder;  men  disse 
angik  som  oftest  enten  lærde  Arbejder  eller  personlige  For- 
hold og  vare  saa  langt  fra  at  have  nogen  foruroligende 
Karakter,  at  de  sjælden  sysselsatte  Flere  end  de  Paagjæl- 
dende  og  deres  Nærmeste  paa  begge  Sider. 

Hvor  aldeles  forskjellig  er  det  Maal,  hvortil  der  nuom- 
stunder  stræbes  hen  fra  alle  Sider,  hvor  forskjellig  Maaden, 
hvorpaa  der  stræbes  henimod  det!  Det  er  Enemærkerne 
midt  imellem  Yerdenspolitikens  og  Huslivets  Sfære  — 
Fædrelandets  almindelige  Anliggender,  alt  det, 
der  vedkommer  Samfundsforholdene  i  videre  og  snævrere 
Kredse.  —  hvor  nu  deres  Interesse  skal  mødes,  der  ville 
gjælde  som  oplyste  og  frisindede  Patrioter.  At  arbejde 
stille  og  uden  Ophævelse  paa  sig  selv  og  for  sig  selv  og 
ved  sig  selv,  tilfredsstiller  ikke  længere:  „Oplivelse  af 
Almcnaand''  er  Løsenet  for  Alles  Virksomhed,  Temaet, 
der  i  Tale  og  Skrift  lyder  os  imøde,  hvor  vi  vende  os  hen. 
Skal  et  Tidsskrift  i  vore  Dage  vinde  Popularitet,  da  maa 
det  gribe  enhver  Lejlighed  til  at  stille  os  andre  Natio- 
ners Institutioner  og  Bedrifter  i  denne  Henseende  for  Øje 
til  Efterligning,  gjøre  opmærksom  til  vor  Beskæmmelse  paa 
deres  Forspring,  saa  ofte  som  der  spørges  om  Indsigt  og 
Deltagelse  i  offentlige  Foranstaltninger  og  Foretagender; 
det  maa  ikke  blive  træt  af  at  tale  om  Nødvendigheden  af, 
at  Borgerne  blive  indviede  i  Bestyrelsen  af  det,  der  an- 
gaar  det  almene  Vel,  og  at  løfte  Stemmen,  hvorsomhelst 
der  findes  Noget,  som  kunde  synes  at  ligne  Hemmelig- 
holdelse af  hertil  hørende  Gjenstande ;  det  maa  anvise  og 
anprise  Midler  og  LejUghed  til  at  fremdrive  en  patriotisk 
Almén-Aand  til  trivehg  og  fuldmoden  Kraft.  Selv  i  lærde 
Mænds  Journaler  for  Literatur  tør  man  ikke  mere  som  i 
fordums  Dage  søge  lærde  og  kuriøse  Materier,  behandlede 
i  Lærdommens  abstrakte  Form;  derimod  synes  Hovedfor- 
maalet  nu  at  være  det,  at  føre  —  som  det  hedder  —  Vi- 
denskaberne ind  i  Livet,  og  mangengang  synes  Anmeldel- 
sen af  en  Bo<?  iWke  at  være  synderlig  Andet  end  et  Vehi- 

kel  for  Vedkommende,  der  giver  bekvem  Lejlighed  til  at 
virke  med  i  samme  Retning  og  hjælpe  de  ubestemte  Be- 
stræbelser til  et  Underlag  af  fornøden  Grundighed  og 
Fasthed. 

Det  være  nu  langt  fra  os  at  miskjende  den  gode  Side 
ved  alt  dette;  vi  ville  ej  engang  have  noget  imod.  om  man 
vil  betragte  denne  indtraadte  støn-e  Virksomhed  med  al 
dens  Urolighed  og  Stundesløshed  som  en  Fremgang  til 
det  Bedre.  Det  er  naturligt,  om  Folket  paa  et  højere 
Udviklingstrin  ikke  længere  finder  Tilfredsstillelse  ved  det, 
der  underholdt  og  sysselsatte  det  paa  et  lavere  Trin,  om 
Borgerne,  efterhaanden  som  de  blive  sig  bevidste  som  Med- 
lemmer af  et  Statssamfund,  føres  til  at  betragte  dette  Sam- 
funds Anliggender  som  nærmere  vedkommende  dem;  og 
naar  det  ikke  kan  nægtes,  at  der  netop  med  Hensyn  til 
en  almindelig  Samfunds-Aand  har  været  mere  at  ønske 
hos  os  end  hos  adskillige  andre  af  Evropas  Folk,  da  kan 
ethvert  Tegn  til  Forandring  i  denne  Henseende  forså a- 
vidt  kun  være  Anledning  til  Glæde.  Vi  behøve  ikke  at 
erindre  os,  fra  hvilken  Side  den  stærkeste  Impuls  til  denne 
Alménaandens  Oplivelse  er  gaaet  ud,  hvad  det  er  for  en 
Institution,  der  fremfor  noget  Andet  er  bleven  Forenings- 
punktet for  danske  Borgeres  Interesse,  deres  Ønsker  og 
E'orhaabninger,  og  i  hvilke  Ord  Kongens  Hensigt  med 
denne  Gave  til  sit  Folk  er  bleven  udtrykt,  for  at  komme 
til  den  Overbevisning,  at  enhver  Bestræbelse  for  at  oplive 
og  styrke  Alménaanden  kan  være  forenet  med  den  største 
Loyalitet.  I  et  Land,  hvor  en  faderligsindet  Regering  mø- 
des af  trofast  Hengivenhed,  kan  en  saadan  Aand  ikke  an- 
det end  føre  til  mere  levende  Paaskjønnelse  af  det  Gode, 
der  allerede  er  givet,    og   større  Redebonhed  til  patriotisk 

Virksomhed,  uegennyttig  Opofrelse  af  Tid  og  Kræfter  for 
at  understøtte  Regeringens  Bestræbelser,  altsaa  ikke  andet 
end  knytte  Baandet  imellem  Regering  og  Undersaatter 
endnu  fastere.  Og  ligesaa  lidt  vil  der  i  sig  selv  være  no- 
get at  indvende  mod  den  Virksomhed,  som  Pressen  i 
denne  Henseende  har  udøvet:  ikke  alene  fordi  det,  der 
bevæger  sig  i  Folket,  -nødvendig  maa  udtale  sig  igjennem 
Pressen,  men  ogsaa  fordi  det  er  den  gjensidige  Meddelelse 
ved  Pressens  Hjælp,  som  især  skal  bringe  Klarhed  og  Or- 
den i  de  formløse  Begreber,  berigtige  det  Skjæve,  lære  at 
adskille  Sandheden  fra  det  skuffende  Skin  og  saaledes  mod- 
arbejde Misforstaaelser  og  alle  deraf  udspringende  Misbrug. 
Forsaavidt  kan  man  heller  ikke  andet  end  billige  den 
Anvendelse,  som  gjøres  af  Videnskaberne  til  at  drøfte 
og  klare  det.  der  sætter  Folkets  Tanke  og  Tunge  i  travl 
Virksomhed. 

Naar  vi  have  indrømmet  dette  og  overhovedet  ere  vil- 
lige til  at  indrømme,  hvad  der  plejer  af  frisindede  Skri- 
benter at  anføres  til  Anbefaling  af  Tidsalderens  Tendens 
til  Udvikling  af  de  sociale  Forhold,  da  haabe  vi,  at  det 
ikke  vil  blive  forklaret  som  blind  Vedhængen  ved  den  gamle 
Tingenes  Orden,  som  Hylding  af  et  krast  Reaktions-System, 
naar  vi  ytre  vor  Mening  derhen:  at  hvad  Maaden  angaar, 
paa  hvilken  hin  Tendens  hos  os  har  begyndt  at  ytre  sig.  en 
anden  Betragtning  af  Sagen  frembyder  sig,  ifølge  hvilken 
det  synes  ønskeligt  just  for  Alménaanden  og  de  Frugter, 
som  deraf  skulle  sés  imøde.  om  saadanne  Foranstalt- 
ninger kunne  træffes,  hvorved  den  begyndte 
Fremadstræben  skulde  —  langt  fra  at  hindres 
eller  stanses  —  ledes  i  det  rette  Spor,  holdes  in- 
den saadanne  Grænser,    at    den    gode  Aand   ikke   skal  ar- 

bejde  sig  selv  imod  ved  at  fremkalde  Kollision  med  andre 
vigtige  Interesser. 

Det  er  Pressens  Frihed,  som  vi  her  ville  hæfte 
vor  Opmærksomhed  paa.  Alt.  hvad  der  er  sagt  og  frem- 
deles kan  blive  sagt  om  den  Magt.  der  udgaar  fra  den  frie 
Presse,  maa  Enhver  underskrive:  der  kan  om  den  næppe 
siges  for  Meget.  Men  denne  Magt  kan  bruges  til  det  Onde 
saavelsoni  til  det  Gode,  og  i  begge  Retninger  kan  den  virke 
lige  Meget.  Just  derfor  maa  vel  Alle  forene  sig  i  det 
Ønske,  at  den  Eksperimentering  ikke  skal  blive  for  længe 
fortsat:  hvilken  Virkning  der  omsider  —  maaské  som 
Følge  af  tilfældigt  indtrædende,  uforudseeHge  Konjunkturer 
—  skal  overveje  den  anden,  mindst  i  Tider  som  de  nær- 
værende, da  den  almindelige  Gjæring  gjør  Folk  ligesaa  be- 
gj ærlige  efter  at  prædike  deres  Visdom  fra  Tagene,  som 
efter  at  lytte  til  de  selvbeskikkede  Prædikanter.  De  Ind- 
skrænkninger, ved  hvilke  Regeringerne  i  Tysklands  mest 
oplyste  Stater  have  efterhaanden  sét  sig  nødsagede  til  at 
foreljygge  Misbrug  af  Pressen  til  at  blænde,  forvirre  og 
ophidse,  ere  alle  bekj endte.  At  lignende  Misbrug  vilde 
ytre  sig  hos  os.  var  at  formode  ifølge  det  Samkvem,  som 
forbinder  Danmark  med  dets  sydhge  Naboer,  og  ifølge  Efter- 
lignelsesdriftens  store  Herredømme;  og  dersom  det  samme 
Onde  her  skulde  fremkalde  samme  modvirkende  Middel 
som  hist,  da  maatte  man  vel  beklage  denne  Nødvendighed, 
men  ligefuldt  indrømme  den  og  ligefuldt  ønske,  at  det  Onde 
maatte  blive  mødt  itide. 

Ved  saadan  Indskrænkning  tænke  vi  nu  ikke  —  og 
kunne  ikke  tænke  —  paa  en  Straffelovgivning  for  b  e  - 
gangne  Overtrædelser  af  Trykkefriheden  og  en  Paakjen- 
delse    af   Domstolene    ved    de    enkelte    Tilfælde,    i    hvilke 

en  Forfatters  Ytrinper  blive  Gjenstand  for  retlig  Under- 
søgelse. Meget  mere  ere  vi  tilbøjelige  til  at  henføre  saa- 
danne  Undersøgelser  til  de  Onder,  som  det  netop  maatte 
ligge  i  den  faciles  Interesse  at  sé  forebyggede.  Det  er  paa 
den  ene  8ide  umuligt,  selv  for  den  omhyggeligst  affattede 
Lovgivning,  at  ramme  de  fint  anlagte  og  udførte  Presse- 
Misbinig,  som  ofte  just  kunne  stifte  den  største  Skade,  me- 
dens man  paa  den  anden  Side  ikke  kan  na'gte  den  beklage- 
lige Mulighed,  at  en  Forfatter  kan  uforsætligt  komme  til 
at  overskride  den  betegnede  eller  tilsigtede  Grænse,  saa- 
ledes  imod  sin  Vilje  blive  Lovens  Overtræder,  og  imod  den 
højere  letfærdigheds  Love  l)live  straffet  som  saadan.  Der- 
til kommer,  hvad  Erfaring  kun  altfor  advarende  lærer,  at 
Trykkefrihedssager  bidrage  mere  end  noget  andet  Middel 
til  at  vække  en  forøget  Opmærksomhed  og  Interesse  for 
Skriftet  og  dets  Forfatter,  som  er  gjort  til  Gjenstand  for 
Paatale,  at  de  ofte  endogsaa  tjene  til  at  arbejde  Gemyt- 
terne op  i  en  eksalteret  Stemning,  som  i  det  mindste  i  sine 
nærmeste  Følger  er  skadelig;  for  den  højere  Politik  vil 
derfor  i  de  allertleste  Tilfælde  Anvendelsen  af  dette  Mid- 
del synes  meget  betænkelig.  Af  teoretiske  Grunde  vil 
man  vistnok  kunne  sammensætte  et  meget  plavsibelt  Bevis 
for,  at  alle  forebyggende  Midler  med  Hensyn  til  Pres- 
sens Misbrug  ere  af  det  Onde,  at  der  kan  gives  tilstrække- 
lig Betryggelse  for  den  oft'entlige  Sikkerhed  ved  at  blive 
staaende  ved  Paatale  af  de  faktiske  Misbrug,  og  at  der 
ikke  kan  gaas  videre  uden  at  hindre  Pressen  i  at  opfylde 
sin  Bestemmelse.  Vi  vove  imidlertid  ligefuldt  at  mene,  at 
de,  der  betragte  Fred  og  Kolighed  soui  første  Betingelse 
for  en  naturlig  og  normal  lidvikling  af  Stutslivets  Kræfter, 
og  i  ethvert  Attentat  eller  attenteret  Brud  paa  den  af  Lo- 


205 

vene  oprejste  Orden  sé  en  Hindring  for  en  saadan  Udvik- 
ling, som  helt  bør  forekommes,  —  at  disse  ville  finde  Ind- 
førelsen af  et  aandeligt  Formynderskab  for  Pres- 
se n  aldeles  stemmende  med  egen  Interesse,  i  hvilken  Rege- 
ring og  Folk  maa  mødes,  paa  saadanne  Tider  nemlig,  hvor 
hyppige  og  farlige  Misgreb  ere  at  befrygte. 

Man  vil  her  møde  os  med  den  gamle  Indvending:  at 
dette  er  at  hindre  Brugen,  den  velgjørende,  uundværlige 
Brug  af  Pressen  tiUigemed  Misbrugen,  efterdi  den,  fra  det 
Øjeblik  af,  at  den  sættes  under  Censur,  ikke  længere  er  det 
frie  Organ  for  Folkets  og  dets  Repræsentanters  Stemning, 
men  kun  et  Redskab,  der  styres  af  vedkommende  Øvrig- 
heds Haand.  Og  vi  ville  ikke  betænke  os  paa  uopfordrede 
at  indrømme  Gyldigheden  af  denne  Indvending,  saasnart 
som  den  bliver  fremsat  i  AlmindeUghed;  men  ligesom  vi 
bede  Læserne  vel  erindre,  at  Ordet  her  alene  bliver  ført 
for  Indskrænkning  i  Pressens  Brug  som  en  interimistisk 
Foranstaltning,  der  skal  søge  sin  Retfærdiggjørelse  i  de 
nærværende  Tidsforhold,  saaledes  er  det  ogsaa  alene  For- 
holdene i  vort  eget  Fædreland,  vi  have  for  Øje,  og  vi 
tør  da  mene,  at  Beroligelsen  i  denne  Henseende  ligger  nær. 
Det  er  det  samme  Formaal  af  Velvære,  Alménoplysning, 
ret  forstaaet  borgerlig  Frihed,  hvortil  der  maa  stræbes 
fremad  i  alle  Stater;  men  Vejene  og  Midlerne  kunne  og 
maa  være  forskjellige  efter  den  enkelte  Stats  Ejendomme- 
lighed. Og  skulle  vi  betegne  den  Udviklingsgang ,  der 
upaatvivlelig  vil  erkj  endes  at  egne  sig  bedst  for  vort  Fæ- 
dreland, naar  vi  agte  paa  dets  Historie,  paa  det  nu  Be- 
staaende.  paa  den  Maade,  hvorpaa  dette  er  fremgaaet  af 
det  Forbigangne  og  atter  skal  gaa  over  i  det  Tilkommende, 
da  mene  vi,  at  den  hele  forberedende,   udjævnende, 

ledende  Virksomhed  maa  med  ubetinget  Fortrøstning 
overlades  til  Regering  og  Øvrighed  i  nedadstigende  Linje, 
medens  Undersaatterne  have  at  søge  deres  Kald  deri,  at 
de  følge  de  til  enhver  Tid  anviste  Spor.  modtage  og 
benytte  med  Erkjeudtlighed,  Enhver  i  sin  Kreds,  det, 
der  gives  ovenfra  overensstemmende  med  Gavens  Hensigt; 
hvorhos  det  ej  heller  vil  blive  forment  at  henlede  med  sømme- 
lig Beskedenhed  vedkommende  Avtoritets  Opmærksomhed 
paca  denne  eller  hin  Gjenstand,  som  kunde  synes  at  være 
undgaaet  den.  Men  derimod  mene  vi  at  tinde  Medhold 
baade  i  vor  Forfatnings  Særegenhed  og  i  loyale  Medborge- 
res Tænkemaade,  naar  vi  betragte  det  som  en  Overskriden 
af  den  rette  Grænse,  som  en  Slags  Forbytning  af  Rollerne, 
naar  man  vil  søge  et  selvstændigt  Virksomheds-Moment, 
en  fremskyndende,  styrende  Kraft  i  Folket,  derskulde 
ytre  nogen  umiddelbar  Indflydelse  paa  Regeringens  For- 
anstaltninger. Og  nu  spørge  vi :  om  der  ikke  i  Aanden  af 
vor  hele  Statsstyrelse  maa  haves  den  fuldkomneste  Garanti 
for,  at  enhver  Brug  af  Pressen,  som  efter  denne  Syns- 
maade  maatte  have  Fordring  paa  at  gjælde  som  lovlig, 
vilde  ogsaa  under  Censurens  Opsyn  forblive  fri  og  ukræn- 
ket.  Men  det  er  kun  denne  Brug  af  Pressen,  paa  hvil- 
ken den  gode  Statsborger  kan  sætte  Pris;  thi  den  alene 
kan  bidrage  til  at  fremme  den  stille,  rolige  Udvikling  at 
Statsliv  og  Folkeliv  i  de  Spor,  som  Fortidens  Historie,  der 
atter  staar  i  nøjeste  Forbindelse  med  National-Karaktérens 
Ejendommelighed,  anviser.  Hvad  der  gaar  ud  over  denne 
Linje,  har  ingen  Indfødsret  i  Danmark;  det  er  indtrængt 
udenfra  og  bør  atter  vises  ud  over  Grænsen.  En  For- 
anstaltning, som  bevirkede  dette  paa  den  lempeligste  Maade 
og  derved  tillige  satte  en  Skranke  for  de  sørgelige  Følger 

af  Enkeltes  Ubesindighed  eller  strafværdige  Hensigter,  vilde 
derfor  vel  uden  Tvivl  vække  Misfornøjelse  hos  dem,  som 
derved  vilde  blive  stansede  i  deres  Proklameren  af  Lær- 
domme om  borgerlig  Frihed  og  Staternes  Lyksalighed,  som 
ere  hentede  fra  udenlandske  Radikales  Skoler;  men  den 
vilde  just  af  den  Grund  kunne  gjøre  Regning  paa  af  den 
store  Flerhed  at  blive  betragtet  og  modtagen  som  en  vel- 
gjørende,  til  Tid  og  Sted  vel  beregnet  Forholdsregel. 


II. 

Det  bekjendte  Ord  af  en  Statsmand  i  England:  at, 
dersom  en  Opposition  nogensinde  skulde  mangle,  maatte 
man  arbejde  paa  at  skabe  den  ved  kunstige  Midler,  — 
indeholder  en  Sandhed,  som  fortjener  at  lægges  paa  Hjærte 
allevegne,  hvor  Anliggender  i  Menneskelivet  eller  i  Stats- 
livet blive  bragte  under  Forhandling,  uden  Hensyn  til,  paa 
hvilken  Side  Oppositionen  maatte  søges.  Forhandlingen 
om  saadanne  Anliggender  vil  nemlig  ikke  kunne  føres  paa 
tilfredsstillende  Maade  eller  føre  til  et  Resultat,  som  kan 
gjøre  Regning  paa  at  have  en  almindelig  og  virkelig  be- 
grundet Overbevisning  om  dets  Rigtighed  for  sig,  naar  ikke 
Indvendinger  og  Modgrunde  imod  den  herskende  Mening 
komme  til  Orde  med  al  den  Styrke,  de  kunne  modtage, 
og  i  denne  Form  blive  Gjenstand  for  alvorlig  Drøftelse. 
Hvor  Modpartiet  unddrager  sig  denne  Andel  i  Forhandlin- 
gen, maa  Mangelen  saavidt  mulig  udfyldes  ved  Bestræbelse 
for  at  fremstille  den  omhandlede  Sag  fra  de  hinanden  mod- 
satte Sider,  paa  det  at  Enhver  kan  gjøre  sig  Rede  og 
Regnskab  for,  hvad  der  lader  sig  indvende  mod  Rigtigheden 
og  Gavnligheden  af  den  Mening,   der  hyldes,   og  hvorvidt 

det.  der  bliver  indvendt,  kan  vises  tilbage  ved  overvægtige 
Grunde,  udledede  fra  et  højere  og  friere  Standpunkt  for 
Betragtningen. 

Gjøre  vi  Anvendelse  paa  et  Anliggende,  som  i  nær- 
værende Tid  er  et  Hovedænine  for  Eftertanke  og  Samtale 
hos  Alle,  hvem  det  almene  Vel  ligger  paa  Hjærte,  —  den 
danske  Presses  Frihed  for  Censur,  —  da  kunne  vi 
vel  antage,  at  der  ikke  er  ret  mange  Punkter,  om  hvilke 
Overbevisningen  er  saa  almindelig,  saa  fast,  saa  dybt  rod- 
fæstet i  det  danske  Folk,  som  denne:  at  en  Trykkefrihed 
uden  anden  væsentlig  Indskrænkning  end  den,  der  er  nød- 
vendig til  at  haandhæve  de  bestaaende  Love  mod  begangne 
Misbrug,  er  ét  af  Menneskets,  Borgerens  og  Samfundets 
dyrebareste  Goder,  at  den  hører  til  de  nedarvede  Goder, 
hvis  uforstyrrede  Besiddelse  binder  Sønnerne,  som  den  har 
bundet  Fædrene,  med  den  oprigtigste  Hengivenhed  til  Re- 
geringen. —  og  det  i  altid  højere  Grad.  jo  mere  Dagens 
Historie  lærer  at  sætte  Pris  paa  dets  Værd  — ,  at  deri 
Dag,  om  den  nogensinde  skulde  komme,  der  berøvede 
Danmark  denne  Frihed  ved  Censurens  Lænke,  vilde  bringe 
Sorg  over  Danmarks  Folk  og  varsle  Ondt  for  den  kom- 
mende Tid.  Imidlertid  gives  der  vel  næppe  Nogen,  som 
drager  i  Tvivl,  at  en  meget  afvigende  Betragtningsmaade 
af  denne  Sag  ogsaa  tæller  sine  Forsvarere  iblandt  os.  For- 
saavidtsom  disse  stille  sig  i  Modsætning  til  den  Mening,  der 
udtaler  sig  som  den  i  Nationen  herskende,  kunne  de  be- 
tragtes som  udgjørende  Oppositionen;  kun  at  de  ikke  frem- 
staa  offentlig  som  Opposition,  men  foretrække,  som  det  sy- 
nes, at  føre  deres  Sag  inden  lukte  Døre.  Dette  er  nu  for 
begge  Parter  og  for  Sagens  Skyld  meget  at  beklage.  Det 
er  naturligt,  om  denne  Tilbageholdenhed  fra  det  reagerende 

Partis  Side  med  Hensyn  til  et  Anliggende,  som  fremfor 
noget  andet  har  Krav  paa  offentlig  Forhandling,  ikke  bli- 
ver udlagt  til  det  Grode,  om  man  deri  sér  Bevis  for,  at  de 
Grundsætninger,  som  hyldes  og  foredrages,  have  Aarsag 
til  at  holde  strængt  over  deres  Inkognito.  Alligevel  maatte 
det  kunne  lykkes  Pressetvangens  System,  ved  Hjælp  af  nogen 
Eftergivenhed  og  nogen  Finhed,  ogsaa  i  dette  Punkt  at  vise  sig 
i  en  mildere  Skikkelse,  og  det  synes  forsaavidt  at  ligge  i  dette 
Systems  egen  Interesse  at  gjøre  Forsøg  paa  at  udsone  i  det 
mindste  de  mindre  Befæstede  og  Skarptseende  med  sine  Prin- 
ciper, og  overhovedet  at  forebygge  onde  Udtydninger  og  deraf 
flydende  Spændinger.  Ogsaa  fra  den  anden  Side  betragtet 
vilde  det  være  af  Vigtighed  fra  avtentisk  Kilde  at  lære  at 
kjende  den  Bevisførelse,  hvorved  man  vil  have  Nødvendig- 
heden og  Hensigtsmæssigheden  af  yderligere  Indskrænknin- 
ger af  vor  Presse  godtgjort.  Forfejlede  Demonstrationer 
og  overflødige  Udviklinger  vilde  herved  lettere  blive  und- 
gaaede;  man  vilde  vide  med  større  Bestemthed  at  træffe 
de  Hovedpunkter,  paa  hvilke  det  egenthg  kommer  an.  og 
Forsvaret  for  Nationens  Klenodie  vilde  kunne  føres  med 
en  Stringens,  som  endmere  vilde  sikre  det  den  forønskede 
Virkning. 

Det  er  Betragtningen  heraf,  som  har  bragt  mig  til  det 
foranstaaende  Forsøg  paa  at  sætte  mig  i  en  Tankegang, 
efter  hvilken  Fortabelse  af  vor  nærværende  Trykkefrihed 
ved  Indførelse  af  en  almindelig  Censur  kunde  findes  moti- 
veret ved  Forholdene  i  vort  Fædreland.  Jo  stærkere  Ret- 
ningen af  denne  Tankegang  divergerer  fra  min  egen,  desto 
mere  vil  det  findes  undskyldeligt,  om  det  ikke  skulde  være 
lykkedes  mig  overalt  at  blive  i  Sporet;  derimod  vil  man, 
som  jeg  haaber,  lade   min  Bestræbelse  vederfares  Ret,   at 

holde  frastødende  Ytringer  af  et  krast  Servilitets-System 
ude.  og  at  fremstille  Reaktionens  Principer  i  en  anstændig 
Dragt.  I  alle  Tilfælde  forekommer  det  mig.  at  et  saadant 
Forsøg  i  Mangel  af  et  bedre  Indlæg  fra  Modpartens  Side 
kunde  have  sin  ^ytte;  muhgt  kunde  det  just  fra  denne 
Side  foranledige  en  uforbeholden,  fuldstændigere  og  mere 
tilfredsstillende  Fremlæggelse  af  Oppositionens  Anskuelser, 
medens  det  paa  den  anden  Side  kunde  bidrage  til  at  give 
det  fremski'idende  System,  —  i  dette  Punkt  egentlig:  det 
konservative,  thi  det  gjælder  om  at  bevare,  hvad  vi  have, 
—  bestemtere  Momenter  at  rette  Vaabnene  imod. 

Det  er  nemlig  fra  mange  forskjellige  Sider,  at  de  i 
det  Foregaaende  fremsatte  Anskuelser  ville,  ved  nøjere 
Betragtning  og  Prøvelse,  opfordre  til  Modsigelse.  Med  det 
hjærtelige  Ønske,  at  denne  maa  blive  dem  tildel  fra  ret 
mange  Sider  af  indsigtsfulde,  klarsynede  og  sindigtdøm- 
mende  Mænd,  vil  jeg  her  indskrænke  mig  til  nogle  enkelte 
Betragtninger,  som  for  Øjeblikket  ligge  mig  nærmest. 

Naar  man  for  det  Første  gaar  ud  derfra  som  fra 
et  Aksiom :  at  Legitimitetens  Kodeks,  —  navnlig  saaledes, 
som  den  skal  være  given  i  vort  Fædreland,  —  skulde  inde- 
holde et  Slags  Reglement,  ifølge  hvilket  alle  Impulser  til 
Udvikling  af  et  højere  og  friere  aandeligt  Liv  ikkun  turde 
udgaa  ovenfra,  for  regelmæssigt,  i  foreskreven  Form  og  Or- 
den, at  forplante  sig  videre  nedad,  hvorimod  enhver  Be- 
vægelse af  Aandens  Liv  i  modsat  Retning,  nedenfra  opad, 
skulde  betragtes  som  Anmasselse :  da  er  det  ikke  vanskehgt 
i  denne  Paastand  at  sé  den  fuldkomne  Miskj endelse  af  Betin- 
gelser og  Love  for  al  aandelig  Virken  og  en  deri  grundet  Mis- 
kj endelse  af  det  naturlige  Forhold  imellem  Regerende  og  Rege- 
rede, overalt  hvor  Talen  er  om  aandelig  Indvirken.     Ganske 

anderledes  er  det  med  det,  der  kan  være  umiddelbar  Gjen- 
stand  for  Anordning  og  Befaling.  Hvorsomhelst  bestemte 
Virkninger  skulle  opnaas  i  Borgersamfundet,  der  ikke  kunne 
opnaas,  uden  at  bestemte  Kræfter  sættes  i  Bevægelse  og 
holdes  i  Bevægelse,  ordnes  og  ledes  paa  bestemt  Maade, 
dér  maa  Modsætningen  imellem  Overordnede  og  Under- 
ordnede, mellem  den  aktive  og  passive,  den  befalende  og 
adlydende  Del  af  sig  selv  træde  frem.  Men  naar  Talen  er 
om  den  almindelige,  den  aandelige  Virksomhed,  som  har 
sin  Kilde  og  sin  Styrke  i  Kundskabens  Omfang,  Indsigtens 
Klarhed,  Viljens  Kraft,  som  gaar  ud  paa,  ogsaa  hos  Andre 
at  udvide  Kundskaben,  opklare  Indsigten,  styrke  Viljen:  da 
vil  man  dog  vel  ikke  have  Summen  af  de  aandelige  Kræf- 
ter, som  her  alene  komme  i  Betragtning,  sammentrængt  i 
de  Regerende,  have  disse  ogsaa  i  denne  Henseende  stillede 
i  Modsætning  til  de  Regerede.  Lyset  kan  tændes  og  kan 
brænde  klart  i  alle  Dele  af  Samfundet;  at  det  maa  blive 
tændt  overalt  og  overalt  finde  Næring,  er  netop  det  vig- 
tigste Formaal  for  al  Regering;  men  Lysets  Gang  følger 
ikke  det  foreskrevne  Spor;  det  har,  —  i  den  aandelige 
Verden  saavelsom  i  den  legemlige,  —  den  Egenskab  at 
udbrede  sig  frit  i  alle  Retninger  og  til  alle  Sider,  opad 
saavelsom  nedad,  og  allevegne,  i  højere  saavelsom  i  lavere 
Regioner,  er  der  baade  Evne  og  Trang  til  at  modtage  et 
altid  fuldere  og  renere  Lys.  I  en  virkelig  oplyst  Stat  kan 
derfor,  naar  Talen  er  om  den  aandelige  Indvirken,  ikke 
noget  Forhold  af  Modsætning  tænkes  imellem  Regerende 
og  Regerede,  men  kun  et  Forhold  af  gjensidig  Tilnærmelse, 
gjensidig  Bestræbelse  efter  at  indvirke  paa  hinanden;  det 
er  fælles  Interesse  for  Begge  eller  rettere:  den  selvsamme 
Interesse'   er   fælles  for  Begge,    at    de    forskjellige  Midler, 

som  ere  givne  til  denne  gj ensidige  Indvirken  fra  begge 
Sider,  blive  benyttede  i  deres  hele  Omfang.  Thi  vistnok 
ere  Midlerne,  som  ere  givne  til  denne  Indvirken,  forskjel- 
lige  efter  den  forskjellige  Stilling.  Begge  indtage  i  Staten. 
Naar  Ordet  i  de  Regerendes  Mund  virker  med  en  positiv 
Kraft,  fordi  det  understøttes  af  den  anordnende,  styrende, 
udøvende  Magt  og  Myndiglied,  hvorved  de  kunne  virke  for 
de  højere  Formaals  Fremme,  for  det  aandelige  Livs  Ud- 
vikling, ere  de  Regerede  fornemmelig  henviste  til  den  na- 
turlige Magt,  som  ligger  i  Ordet,  til  det  Middel,  som  er 
givet  i  Pressen  til  Meddelelse  og  Virken.  Men  hvo  vilde 
fra  denne  Forskjellighed  i  Middel  og  Maade,  hvorved  der 
virkes,  slutte  til  en  forskjelhg,  en  delt  Interesse?  Naar 
det  dømmende,  det  anordnende,  befalende  Ord  udgaar  fra 
de  Regerende,  da  er  det  ikke  disses  —  det  er  hele  Sam- 
fundets Interesse,  at  det  møder  Lydighed  og  Underka- 
stelse; og  naar  de  selvsamme  Anliggender,  Foretagender 
og  Foranstaltninger,  som  ere  Gjenstand  for  den  dømmende, 
anordnende,  styrende  Virksomhed,  gjøres  af  Statens  Bor- 
gere til  Grjenstand  for  Granskning  og  Meddelelse  ved 
Ordets  og  Pressens  Hjælp,  da  er  det  atter  ikke  disses, 
ikke  de  Regerendes  —  det  er  hele  Samfundets  In- 
teresse, at  denne  Brug  af  Ordet  er  fri  og  uhindret. 
Vi  mene  derfor,  at  den  vilde  ligesaa  slet  varetage  et  Folks 
Tarv.  som  opfordrede  Ordet  til  at  træde  op  imod  den  sty- 
rende Magt,  (der  netop  skal  understøttes  og  fremmes  i  sin 
Virken  ved  Ordets  Hjælp),  som  den  vilde  gjøre  sig  slet 
fortjent  af  en  Regering,  der  søgte  at  berøve  den  det  na- 
turlige Forbindelsesmiddel  med  Folket  ved  at  tilraade  at 
alutte  Pressen  i  Bolt  og  Jern. 

Dog  —  der  kunde  hertil  svares,  hvad  der  ogsaa  i  den 

foranstaaende  Fremstilling  er  bleven  gjort  gj ældende:  at 
denne  haarde  Tale  ikke  vilde  finde  Anvendelse  paa  Cen- 
suren, dersom  den  nogensinde  skulde  blive  indført  i  vort 
Fædreland;  der  maatte  nemlig  her  haves  tilstrækkelig  Ga- 
ranti i  Regeringssystemets  hele  Aand,  at  en  Censur  i 
Danmark  vilde  blive  noget  ganske  Andet  end  Censur 
andetsteds,  at  det  vilde  gjøres  den  til  Pligt,  og  at  den 
selv  vilde  gjøre  sig  en  Glæde  af  at  tilstede  enhver  Brug 
af  Pressen,  som  er  overensstemmende  med  Lovene,  og  alt- 
saa  kan  ønskes  og  ventes  af  Landets  gode  Borgere. 

Det  er  nu  allerede  i  sig  selv  stærkt  at  forudsætte  og 
forlange  en  saa  ubetinget  og  uindskrænket  Tillid  til  de 
Regerende,  —  Ordet  taget  i  dets  mest  udstrakte  Betyd- 
ning, altsaa:  til  samtlige  Avtoriteter.  —  som  det,  under 
Forudsætning  af  en  almindelig  Censurs  Indførelse,  vilde 
blive  overdraget  at  vaage  over  det  trykte  eller  til  Trykken 
bestemte  Ord,  og  drage  den  vanskelige  Grænselinje  mel- 
lem Brug  og  Misbrug,  det  Lovlige  og  Ulovlige,  til  disse 
Avtoriteters  Skarpsindighed,  Visdom  og  Frisindethed.  Men 
dernæst  —  er  det  ikke  paafaldende.  at,  imedens  der 
gjøres  Fordring  paa  en  Tillid  af  denne  Omfang  fra  de 
Begeredes  Side,  bliver  paa  selvsamme  Tid  Tilliden  fra 
de  Regerendes  Side  til  de  Regerede  fremstillet  som 
den,  der  skal  mangle  al  Grund  og  Fasthed.  Alligevel  er 
Tillidens  Følelse  hos  Mennesker  gjensidig.  I  et  Land, 
hvor  Regenten  i  selve  Anordningen  om  Trykkefrihedens 
Grænser  hav  erklæret,  at  han  ynder  Trykkefriheden  som 
det  virksomste  Middel  til  at  udbrede  Oplysning  i  alle 
Borgerklasser,  og  vil,  at  Enhver  med  Frimodighed  skal 
kunne  ytre  sin  Mening  om  Alt,  hvad  han  tror,  at  der  kan 
være   at    rette    og    forbedre  i  Landets  Love,    Anordninger 

og  offentlige  Indretninger,  hvor  Regenten  (som  det  hedder 
i  andetsteds  nyhg  anførte  Citater  af  Eggers's  Skrift  om 
Bernstorff),  overensstemmende  med  disse  Ytringer,  har 
„gjentagne  Gange  forsvaret  Trykkefriheden  mod  Angreb 
af  Statsmænd  og  Gejstlige,  og  ved  alle  Lejligheder  erklæ- 
ret sig  imod  Censuredikter  eller  andre  Forholdsregler  til 
Trykkefrihedens  Indskrænkning  i  Almindelighed,  — "  i  et 
Land.  hvor  Folket  er  af  den  .samme  Regent  blevet  kaldet 
til  en  selvstændig  Virksomhed,  en  Indflydelse  paa  Samfun- 
dets Anliggender,  som  hidindtil  var  udelukkende  forbeholdt 
de  stjTende  Avtoriteter.  —  i  et  saadant  Land  er  Regerin- 
gens Tillid  til  Folket  udtalt  paa  den  utvetydigste  Maade; 
og  hvorledes  skulde  den,  efter  den  menneskelige  Naturs 
Love.  have  kunnet  forfejle  den  Virkning,  at  fremkalde 
gjensidig  Tillid?  Denne  Tillid,  hvormed  det  danske  Folk 
sér  hen  til  sin  Konge,  hans  Vilje  og  hans  Ord,  er  fast 
og  stærk;  thi  Folket  er  sig  bevidst,  hvorpaa  den  er  byg- 
get. Men  det  er  sig  ikke  mindre  bevidst,  at  denne  Tillid 
fortjener  nu  som  før  at  mødes  med  samme  Sindelag.  Det 
danske  Folk  kan  ikke  være  sig  bevidst  ved  Tænkemaade 
eller  ved  Gjerning  at  skulle  have  forbrudt  Nydelsen  af  en 
lovbestemt  Frihed,  som  hører  til  den  danske  Borgers 
ypperste  Goder,  og  ligesaa  hdt  kan  det  indrømme  nogen 
Anledning  til  grundet  Mistanke  om  en  saadan  Brøde.  Thi 
et  Folk  og  dets  Literatur  skal  dog  vel  ikke  tænkes  repræ- 
senteret i  saadanne  Skribenter,  der  optræde  som  Plat- 
hedens og  Smudsighedens  eller  som  Fanatismens,  den 
reUgiøse  eller  den  politiske  Fanatismes  Talsmænd.  At 
det  maa  kunne  lykkes  at  adskille  disse  fra  Djærvhedens  og 
Frimodighedens.  Nidkjærhedens  og  Begejstringens  Tals- 
mænd,   at  sikre   disse  for  at  blive  sammenblandede  af  Én- 

foldige  eller  Ildesindede  med  hine,  derom  maa  Regerende 
og  Regerede  forene  deres  Ønsker  og  Bestræbelser.  Men 
denne  Hjælp  maa  søges  i  Lovene,  og  fremfor  alt  i  Pres- 
sen selv,  thi  dette  er  den  frie  Presses  Velsignelse,  at  den 
lader  det  Onde  møde  sin  naturlige  Straf,  Giften  finde  sin 
Modgift,  Sygdommen  sin  rette  Lægedom.  Men  allermindst 
ere  Censur-Edikter  og  Censur-Kollegier  Midlet  dertil;  thi 
ved  dem  bliver  ved  Siden  af  Ukrudtet  og  Giftplanten  og- 
saa  Lrten  kvalt,  der  er  fuld  af  lægende,  livsopvækkende, 
styrkende  Kraft;  og  ligesom  Enhver  i  dem  sér  Mistroens 
Vaaben,  saaledes  bliver  Mistroens  Sæd  udstrøet  ved  dem: 
deu  Mistænkte  bliver  let  mistænksom.  Men  hvor  vanskeligt 
Tillidens  ædleste  Følelse  engang  kvalt  atter  kaldes  til  Live, 
det  skulde  de  betænke,  der  mene  i  Censuren  at  have  fun- 
det det  rette  Betryggelsesmiddel  imod  enkelte  Misbrug  af 
Pressen. 

Dette  fører  endelig  til  Tanken  om  den  Virkning, 
som  de  maa  antages  at  love  sig,  der  kunne  tilraade  An- 
vendelsen af  dette  Middel.  Der  gives  et  Stadium  i  Folke- 
nes Liv,  paa  hvilket  disse  udgjøre  et  Antal  af  Individer, 
uden  endnu  at  udgjøre  et  Samfund  af  Medlemmer,  for- 
enede, i  Bevidsthed  om  Statsfamfundets  Bestemmelse,  ved 
Enhed  i  Aand  og  Stræben.  Dersom  her  en  Stemme,  fore- 
gribende det  naturlige  Opvaagnelses-Tidspunkt,  vilde  gjøre 
Forsøg  paa  »t  forstyrre  den  dybe  Ro,  vilde  det  maaske 
lykkes  den  hos  Enkelte  at  vække  Nyhedens  øjeblikkelige 
Interesse;  men  den  vilde  lyde  alene,  uden  at  finde  Gjen- 
klang  og  Understøttelse  i  Folket;  den  vilde  være  ubelejlig 
og  besværhg  for  de  Fleste,  og  narkotiske  Midler,  som  be- 
tryggede den  almindelige  Trang  til  Slummer  imod  Enkel- 
tes   ubetimelige    Opvaagnen,    kunde    under    saadanne    Om- 

stændigheder  tænkes  ret  passende  anbragte.  Man  vil  kunne 
betragte  en  saadau  Overgangs-Periode  forskjelligt:  som  en 
idyllisk-uskyldig  Barnlighed  s- Alder  eller  som  en  sørgelig 
Periode  af  ubevidst  Sløvlied;  man  kan  finde  det  enten  be- 
klageligt eller  glædeligt,  at  dens  Tid  er  omme ;  men  at  den 
virkelig  er  omme  ogsaa  for  det  danske  Folk:,  ville  vel  de 
Fleste  lade  gjælde  som  historisk  Faktum,  og  dermed  tillige 
den  Tid,  da  Tvangsmidler  som  Censuren  skulde  kunne  tæn- 
kes at  naa  den  tilsigtede  Virkning :  at  tilbagetrænge,  dæmpe, 
berolige.  UpaatvivleUgt  gives  der  hos  os  som  andetsteds 
mangfoldige  Udvækster  af  en  falskelig  saakaldet  Libe- 
ralisme, Samlingsstedet  for  allehaande  urene  og  usunde 
Vædsker;  der  drives,  —  for  ej  engang  at  tale  om  kaade 
Ytringer  af  det  selvkloge,  indbildske  Sind,  —  et  tomt,  et 
modbydeligt  Maskespil,  hvor  krænket  Forfængehghed,  glimre- 
syg  Egoisme  søger  sit  Skjul  under  brammende  Fraser  og 
fripostige  Miner.  Men  dette  uægte  Væsen  har  sin  Mod- 
sætning. Der  gives  ogsaa  en  hos  altid  Fiere  og  Flere  i 
det  Inderste  sig  rodfæstende  Tænkemaade,  som  fortjener 
at  kaldes  med  Liberalismens  Navn:  en  fra  det  Inderste 
fremgaaende,  af  smaalige  Hensyn  uafhængig  Id  og  Trag- 
ten efter  at  gjøre  i  Mennesket  og  Menneskenes  Samfund 
Fornuftens  Stemme  gjældende  mod  Ufornuft  og  Vilkaarlig- 
hed.  som  glæder  sig  ved  at  opsøge,  at  tinde  og  at  under- 
støtte enhver  Ytring,  ethvert  Fremskridt  af  Fornuftens  Liv 
i  den  menneskelige  Virken  og  Samvirken.  I  denne  Sam- 
stræben,  som  forener  de  bedste  Kræfter  til  et  fælles,  et 
aandehgt  Formaal,  mener  jeg,  at  vi  tør  se  Frugten,  den 
ædle,  sent  og  langsomt  modnende  Frugt  af  de  Anstræn- 
gelser.  Lidelser  og  Forvildelser,  som  i  et  halvt  Aarhundrede 
have  ført  Evropas  Folk  igjennem  den  strænge  Forberedel- 

ses-Skole.  De,  som  mene,  at  denne  Id  og  Tragten  er  en 
forbigaaende  Kørelse,  imod  hvilken  det  kun  behøves  at  for- 
ny ældre  Tiders  Bandlysning  og  Magtsprog,  mene,  at 
Aanden,  som  ligger  til  Grund  for  deres  Stræben  og  Vir- 
ken,  bør  modarbejdes  og  kan  modarbejdes  ved  deslige 
Vaaben,  —  disse  høre  næppe  til  dem,  som  med  noget  af 
det,  der  kan  kaldes  profetisk  Aand,  vide  at  knytte  Frem- 
tiden til  Fortid  og  Nutid.  Hvor  engang  Aanden  har  ar- 
bejdet sig  frem  til  et  selvbevidst  Liv,  staar  det  ikke  læn- 
gere i  Tvangsmidlers  Magt  at  kue  dette  Liv;  hvad  de  for- 
maa,  er  kun  til  en  Tid  at  hindre  de  aabenhjærtige,  tillids- 
fulde Ytringer  af  dette  Liv,  for  at  aabne  saameget  større 
Spillerum  for  Snildhedens  Operationer  og  Forestillelsens 
Kunster;  men  først  med  disse  bliver  Spillet  ofte  farligt  og 
er  i  alle  Tilfælde  fordærveligt.  Ogsaa  fra  denne  Side  maa 
den  danske  Borger  erkjende  den  Visdom,  med  hvilken  Re- 
geringen selv  kommer  de  fremspirende  Kræfter  imøde,  har 
aabnet  dem  en  øvende  og  uddannende  Virkekreds;  men  jo 
mere  det  Vise  og  Betimelige  heri  erkj  endes,  desto  lettere 
vil  deres  Mening  lade  sig  vurdere,  som  paa  selvsamme  Tid 
ville  have  Brugen  lænkebunden  af  det  Meddelelsesmiddel, 
hvorved  hine  Kræfter  fornemmelig  skulle  øves  og  uddan- 
nes, som,  —  efterat  Landets  Regent  for  35  Aar  siden 
erklærede  ikke  at  ville  indføre  Censur  i  Landet,  fordi  den 
er  „en  ubehagehg  Tvang  for  enhver  god  og  oplyst 
Mand,"  —  nu  antager  det  at  være  den  rette  Tid  til  at 
indføre  denne  Censur,  som  Middel  for  det  danske  Folk, 
for  Danmarks  gode  og  oplyste  Mænd  til  at  lutre  og  lede 
Alménaanden. 

Naar   alligevel  en  Betragtningsmaade,    hvori    vi    mene 
at  have  paavlst  lige  stor  Miskj endelse  af  Forholdet  imellem 

Regering  og  Folk,  afAand  og  Stemiiing  i  det  danske  Folk, 
af  den  naturlige  Udvikling  i  Menneskeslægtens  Historie, 
gjør  Fordring  paa  at  gjælde  som  Resultat  af  en  oversku- 
ende, forudseende,  tilrettestyrende  Politik,  da  bør  anden 
Tale  ikke  forstumme ;  og  naar  denne  Politik  i  Særdeleshed 
kan  anses  rettet  imod  Pressens  Brug,  da  maa  der  for  En- 
hver, som  vurderer  dens  Frihed  højt  og  vilde  sørge  dybt 
paa  Fædrelandets  Vegne,  om  den  skulde  lide  nogen  Ind- 
skrænkning, være  Opfordring  til  at  bruge  Pressen,  medens 
det  er  Tid,  bruge  den  til  at  værne  om  dens  Brug. 

Til  Pressens  sande  Vennerl^ 

(1836). 


„Et  Lovforslag  er  endnu  ingen  Lov." 

Som  man  af  Stændertidenden  erfarer,  har  Regeringen 
anset  det  for  hensigtsmæssigt  og  nødvendigt  at  forelægge 
Stænderne  et  Udkast  til  et  Lovbud,  indeholdende  nye  og 
skærpende  Tillægs-Bestemmelser  til  Fdn.  af  27de  Septbr. 
1799,  om  hvilket  Udkast's  nærmere  Indhold  man  vel  ikke 
kan  antage  nogen  dannet  Mand,  der  i  mindste  Maade 
interesserer  sig  for  Fædrelandets  Vel,  er  uvidende.  Heller 
ikke  kan  der  være  nogen  Tvivl  om,  at  enhver  sand,  dannet 
Fædrelandsven,  der  har  læst  de  i  denne  Anledning  i  „Dansk 
Folkeblad"  fremsatte  Bemærkninger,  jo  ogsaa  har  billiget 
dem  i  deres  fulde  Omfang.  Endelig  kan  der  ej  heller  være 
Tale  om  nogen  Meningsforskjellighed  i  Publikum  om  det 
Nedslaaende  i  denne  fra  Regeringens  Standpunkt  for  nød- 
vendig ansete  Proposition,  da  Alles  Følelser,  saavel  den 
Ædles  som  den  Uædles,  og  Alles  Interesse,  saavel  Men- 
neskevennens som  Egoistens,    her   synes  at  maatte  stemme 


1)  Dansk  Folkeblad,  1836   Nr.  43. 

overéns,  som  om  hele  Folket  kun  var  ét  eneste  Individ. 
Ja  I  selv  Regeringen,  der  hos  os  altid  har  sympatiseret  med 
Folket,  fordi  den  er  dansk  og  dannis  som  dette,  maa  have 
følt  det  Sørgelige,  det  Nedslaaende  i  ved  et  saadant  Lov- 
forslag at  indgyde  dens  egne  Borgere  Frygt  for  at  blive 
stillede  blot  for  Domstolenes  ved  Lovbestemmelser  ubundne, 
subiektive  Skjøn,  en  Frygt,  der  let  til  Statens  største  Skade 
kan  atliokle  den  sande  og  varme  Fædrelandsven  fra  at  ytre 
sig  med  Frimodighed  om  offentlige  Anliggender.  Domsto- 
lene skulle  anvende  de  gjældende  Love  paa  de  forekom- 
mende Tilfælde;  og  henhøre  disse  under  Lovens  Ord  og 
Aand,  bør  der  ikke  være  Tale  om  at  vente  nogen  Mild- 
hed hos  Dommerne. 

At  hengive  sig  til  disse  sørgelige  Betragtninger,  opgive 
Haabet  om  at  kunne  fri  Pressen  fra  de  den  forestaaende 
Indskrænkninger,  i  Uvirksomhed  saa  at  sige  være  Tilskuer 
ved  den  farlige  Stilling,  hvori  denne,  —  det  virksomste 
Middel  til  Oplysnings,  Kulturs  og  Moralitets  Udbredelse,  — 
befinder  sig,  vikle  være  Fejghed,  om  ikke  noget  Værre, 
saalænge  der  er  noget  tilladeligt,  endnu  uforsøgt  Middel 
derimod  tilbage.  Heller  ikke  maa  man  i  farlige  Øjeblikke 
stole  paa  Andre,  saalænge  det  ikke  er  absolut  umuligt  at 
kunne  hjælpe  sig  selv. 

At  Alménaanden  er  vækket  ved  Regeringens  For- 
anstaltninger, at  Pressen  trolig  har  staaet  Regeringen  bi  i 
at  holde  Aanden  vaagen,  at  baade  Regeringen  og  Pressen 
herved  ere  blevne  Folket  kjærere  og  dyrebarere,  ere  Fakta, 
hvorom  Historien  engang  vil  aflægge  sit  uimodsigelige  Vid- 
nesbyrd. 0\  at  den  da  ikke  tilhge  skal  vidne,  at  Folket 
opgav  Haabet  om  Rogeringens  Langmodighed,  Regeringens 

Overbærelse  med  Pressens  Fejl!  At  den  ikke  skal  vidne, 
at  Folket  understøttede  Pressens  Frækhed,  men  heller  ikke, 
at  det  lod  noget  tilladeligt  Middel  uforsøgt,  der  kunde  be- 
vare dens  Frimodighed! 

Lader  os  derfor  hverken  mistvivle  eller  ene  sætte 
vort  Haab  til  Nationens  Repræsentanter,  om  vi  end  ere 
nok  saa  overbeviste  om,  et  de  alle  dele  vore  Anskuelser! 
Lader  os  prøve,  hvad  Indflydelse  vor  egen  moralske  Kraft 
kan  have  paa  den  fejlende  Skribent,  og  enten  derved  be- 
væge Regeringen  til  at  tage  det  forelagte  L^dkast  tilbage, 
eller  i  det  Mindste  derved  forøge  den  Garanti,  som  vore 
Repræsentanters  Forsikring  om  Folkets  Loyalitet  vil  give 
Regeringen! 

Lader  os  gaa  Regeringen  ærligt  og  aabent  imøde! 
Lader  os  tilstaa  og  i  Gjerningen  vise,  at  vi  med  den  er- 
kjende,  dybt  erkjende  de  Misbrug,  hvori  Pressen  har 
gjort  sig  skyldig,  den  kaade,  drillende,  ophidsende  Tone, 
hvori  den  har  talt!  Men  lader  os  tillige  vise  Regerin- 
gen, at  vi  i  vor  Hengivenhed  for  den.  i  vor  mo- 
ralske Kraft  have  et  Middel  mod  Pressens  Misgreb, 
bedre  og  stærkere  end  selv  de  stærkeste  Baand  eller 
Lænker,  —  et  Middel,  der  ikke  dræber  det  Gode  med 
det  Slette,  men  bevarer  hint  og  tvinger  dette  til  For- 
bedring. 

Dette  Middel,  Medborgere!  staar  ikke  i  Regerin- 
gens, ikke  i  Stændernes  —  men  i  Eders  Magt.  Den 
Garanti,  som  derved  gives  Regeringen,  er  den  største, 
der  kan  gives,  altsaa  ogsaa  den  største,  der  kan  for- 
dres. 

Lader  os  selv  vaage   over  Pressen!     Lader  os 

selv  bortskære  dens  Yandskucl  og  Udvækster,  som  vi 
ubetænksomt  have  næret,  iordi  vi  ikke  have  kunnet  tro, 
at  Regeringen  i  dette  Ukrudt  et  Øjeblik  har  sét  Noget, 
der  kunde  synes  farligt  for  den  gode  Sæd!  Lader  os 
med  ét  Ord  ophøre  at  kjøbe  de  af  dens  Frembrin- 
gelser, der  ere  slette,  eller  der  bydes  i  en  Form,  vi 
selv  misbillige,  og  som  Regeringen  anser  for  giftige,  fordi 
den  ikke  tiltror  os  Alle  Evne  til  at  kunne  adskille  det 
Slette  fra  det  Gode;  og  vor  Handlemaade  vil  forbedre 
Pressens  Frembringelser  og  overbevise  Regeringen  om,  at 
nye  Forbud  ere  unødvendige. 

Da  det  er  utvivlsomt,  at  det  ene  er  den  periodiske 
Presse,  der  kan  have  bevæget  Regeringen  til  at  forelægge 
Stænderne  det  nævnte  Udkast,  ved  den  frække  Tone, 
hvori  den  unægtelig,  nu  og  da,  i  enkelte  Retninger  har 
ytret  sig,  opfordre  vi  enhver  sand  Ven  af  Presse- 
frihed til  at  tvinge  Frækheden  tilbage  inden 
Frimodighedens  Grænse,  ved  at  afsige  ethvert  Blad, 
der  taler  i  en  Tone  og  fører  et  Sprog,  han  selv  for- 
dømmer som  usømmeligt  og  uforeneligt  med  den  Agtelse, 
enhver  Statsborger  bør  vise  Regeringen,  saafremt  han  ikke 
vil  nødes  til  at  foragte  sig  selv  som  denne  Regerings  Un- 
dersaat. 

Vel  tvivle  vi  intet  Øjeblik  om,  at  Pressens  rette 
Brug  har  en  Ven,  og  dens  Misbrug  en  Fjende  i  enhver 
oplyst,  agtværdig  Mand,  og  at  følgelig  hos  os  Mange 
ville  forene  sig  om  at  redde  det  uskattérlige  Gode  fra 
Indskrænkninger,  der  saare  let  kunne  medføre  dets  Un- 
dergang. Men,  da  det  paa  den  anden  Side  er  en  natur- 
lig Følge   af  Kulturens   gradvise    Udvikling,    at    ikl:e  alle 

agtværdige  Mænd  staa  paa  det  samme  Oplysningstrin, 
og  derhos  ligesaa  naturligt  som  smukt,  at  den  gode  og 
forstandige  Mand  gjærne  retter  sig  efter  den  Bedres  og 
Forstandigeres  Dom,  opfordre  vi  de  Mænd,  der  ifølge  de- 
res Stilling  i  Samfundet  have  størst  Krav  paa  deres  Med- 
borgeres Agtelse,  til  at  foregaa  med  Eksemplet. 

Om  Selskabet  for  Trykkefrihedens  rette  Brug,  dets 
Virksomhed  og  dets  Fremtid.^) 

(1837). 


Om  dette  Æmne  er  nylig  blevet  handlet  i  en  udførlig 
Artikel  af  Professor  Petersen,  indrykket  i  den  flyvende 
Post  Nr.  130  og  131.  Hvad  der  oftere  tilforn  fra  flere  Si- 
der er  blevet  sagt  af  Ugunstigt  og  Ildevarslende  for  Sel- 
skabet, findes  her  omhyggeligt  samlet  og  vidtløftigt  sat  ud 
fra  hinanden.  Det  er  ikke  min  Agt  her  at  gjennemgaa 
hin  Artikel  og  drøfte  dens  Indhold.  Dette  vilde  paa  nær- 
værende Sted  være  aldeles  uhensigtsmæssigt,  eftersom  kun 
en  ringe  Del  af  „Folkebladets"  Læsere  har  Lejlighed  til  at 
gjøre  sig  bekjendt  med  samme.  Det  vilde  næppe  heller  i 
sig  selv  være  lønnende ;  thi,  ved  at  følge  den  igjennem  alle 
enkelte  Dele,  vilde  Talen  oftere  blive  ført  hen  til  Punkter, 
som  ere  Hovedsagen  lidet  vedkommende,  og,  ved  derimod 
at  lade  et  eller  andet  Punkt  uberørt,  vilde  man  kun  ud- 
sætte sig  for,  at  Forbigaaelsen  blev  betragtet  som  Indrøm- 
melse. Da  nu  det,  hvorpaa  det  her  kommer  an,  ikke  er, 
hvorledes,  hvor  grundet  eller  ugrundet  der  ved  denne 
ene  Lejlighed  er  blevet  talt  om  Selskabet,  men  om  der 


>)  Dansk  Folkeblad,  1837.  Nr.  36-37. 

overhovedet  taget,  gives  et  gyldigt  Forsvar  for  Selska- 
bet og  dets  Virksomhed:  saa  agter  jeg  i  de  følgende  Be- 
mærkninger ikke  at  tage  nærmere  Hensyn  til  nysnævnte 
Artikel,  —  ikkun  at  jeg  tror  at  burde  erklære  i  Alminde- 
lighed, at  jeg  angaaende  alt  Væsentligt  er  uenig  med  min 
ærede  Ven  og  Kollega  — ,  men  at  optage  de  selvsamme 
Punkter,  der  udgjøre  hin  Artikels  Hovedindhold,  og  at  ytre 
mig  derom  efter  min  Anskuelse  af  de  paagj ældende  Forhold. 
Der  kan  her  ligesaa  lidt  blive  sagt  noget  Nyt  om  og  for  Sel- 
skabet, som  der  hist  er  bleven  sagt  imod  samme.  Men  lige- 
som det  maa  blive  den  naturlige  Virkning,  hvor  hin  Artikels 
Betragtninger  finde  Indgang,  at  Interessen  for  Selskabets 
Virksomhed  og  Tilliden  til  dets  fremtidige  Vedvaren  ned- 
brydes, saaledes  ønsker  jeg  at  styrke  denne  Interesse  og 
denne  TilHd,  i  Særdeleshed  paa  en  Tid,  da  vigtige  For- 
handlinger om  Selskabets  Organisation  forestaa,  hvis  hel- 
dige Afgjørelse  fornemmehg  vil  bero  paa  den  Stemning  for 
Selskabet,  der  findes  hos  dets  Medlemmer. 

Det  er  to  Spørgsmaal,  med  hvilke  disse  Betragt- 
ninger skulle  beskjæftige  sig.  Det  ene  angaar  Selskabets 
Fortid,  dets  Virksomhed  indtil  nærværende  Tid,  det  an- 
det Selskabets  Fremtid,  den  Skæbne,  der  antages  at 
forestaa  det. 

I. 

Naar  Spørgsmaal  her  opkastes  om  SelskabetsVirk- 
somhed,  da  maa  jeg  udtrykkehg  erindre,  at  dette  Spørgs- 
maal aldeles  ikke  gjælder  Graden  af  denne  Virksomhed; 
der  spørges  hverken  om  Antallet  af  de  Skrifter,  Selskabet 
hidtil  har  udgivet,  eller  om  Værdien  af  disse  og  af  „Folke- 
bladets" Artikler,  eller  om  Tallet  af  Sognebiblioteker,  Sko- 

ler.  milde  Stiftelser,  som  Selskabet  efter  Evne  er  kommet 
til  Hjælp  med  Bidrag  af  Bøger.  Ved  at  vurdere  det,  der 
i  saa  Henseende  er  virket,  kan  det  ikke  være  andet,  end 
at  Stemmerne  ere  meget  delte :  men  de  ville  dog  her  uden 
Vanskelighed  kunne  bringes  hinanden  nærmere.  Thi  de, 
der  dømme  gunstigst  om  de  tidligere  Bestræbelser,  ville 
vist  ikke  mene,  at  Virksomheden  skulde  have  svaret  til  det, 
der  er  blevet  ønsket  af  mange  Medlemmer  og  mest 
vel  af  Bestyrelsen,  men  vel  at  en  saadan  Begyndelse  er 
gjort,  at  der  er  alt  Haab  om  en  kraftigere  Virken  i 
den  kommende  Tid;  og  paa  den  anden  Side  ville  de,  der 
gjøre  strængere  Fordringer,  dog  uden  Tvivl  indrømme,  at 
ikke  lidet  Godt  og  Nyttigt  er  blevet  udrettet,  og  at  der- 
hos Hensyn  bør  tages  til  Selskabets  unge  Alder,  til  de 
Vanskeligheder  af  mere  end  én  Art,  som  i  den  første  Pe- 
riode lægge  sig  i  Vejen  for  et  saadant  Samfunds  Befæstelse 
og  Organisation;  det  er  naturHgt,  at  denne  Opgave  en 
Tidlang  sysselsætter  ikke  faa  Kræfter,  som  senere  ville 
kunne  yde  Selskabet  deres  Tjeneste  til  at  fremme  dets 
egenthge  Formaal. 

Men  Spørgsmaalet  er  her  af  ganske  anden  Natur.  Det 
angaar  Retning  og  Beskaffenhed  af  Selskabets  hidtil 
synlige  Virksomhed;  der  spørges,  om  denne  Virksomhed 
svarer  til  det  Navn,  Selskabet  bærer,  til  den  Forvent- 
ning, dette  Navn  vækker,  til  den  Fordring,  hvormed 
den  langt  større  Flerhed  af  dets  Medlemmer  maa  antages 
at  være  indtraadt  deri.  Og  dette  Spørgsmaal  bliver  af 
Mange  paa  det  bestemteste  benægtet.  Sér  man  hen  til 
Selskal)ets  Virken,  —  sige  de,  —  da  kan  det  i  alt  Fald 
indtage  en  ganske  anstændig  Plads  imellem  de  Samfund, 
der  paa  mange  Steder  ere  stiftede   i   den    nyere  Tid,    som 

have  til  Formaal  at  virke  til  Folkets  Oplysning  og  Dan- 
nelse, ved  at  besørge  gode  Folkeskrifter  udgivne  og  uddelte 
eller  solgte  til  billig  Pris.  Men  Selskabet  berettiger  til  at 
vente  og  forlange  mere.  Det  kalder  sig  et  Selskab  „for 
Trykkefrihedens  rette  Brug,"  og  dette  Navn  spiller  en  stor 
Rolle  i  Selskabets  korte  Historie.  Man  maa  antage  om 
Selskabets  Stiftere,  —  for  ikke  at  nødes  til  at  antage  no- 
get ufordelagtigt,  —  at  en  højere  Idé.  et  speciellere  For- 
maal, et  særegent  Forhold  til  Trykkefriheden,  dens  Brug 
og  Misbrug,  har  foresvævet  dem,  ved  i  sin  Tid  at  udstede 
Indbydelsen  til  deres  Medborgere-,  man  maa  hgeledes  an- 
tage, at  det  var  denne  Benævnelse  og  det  Tilsagn,  som 
syntes  at  ligge  deri,  der  ikke  alene  fremkaldte  en  øjeblikke- 
lig Begejstring,  men  er  vedblevet  ved  en  besynderlig  Illu- 
sion at  drage  Borgere  af  alle  Stænder,  i  alle  Dele  af  Ri- 
get ind  i  Kredsen  af  dette  Samfund,  og  saaledes  har  givet 
det  baade  virkelige  Midler  ihænde  og  en  tilsyneladende 
betydningsfuld  Karakter.  Alt  dette  vilde  sætte  den  rolige 
Betragter  i  Forundring,  naar  man  ikke  vidste,  hvor  let 
man  til  en  Tid  blænder  baade  sig  selv  og  Andre  ved  Ord 
og  Navne.  Men  Tiden  har  allerede  forstyrret  dette  Blænd- 
værk. I  Selskabets  Historie  søger  man  forgjæves  Spor  til 
en  Virksomhed,  som  skulde  kunne  siges  at  have  Pressens 
frie  Brug,  dens  rette  Brug  og  dens  Misbrug  til  Gjenstand; 
man  finder  ikke  anden  Virken  end  den,  der  er  fælles  for 
den  hele  talrige  Skare  af  Folkeoplysnings-Selskaber.  For- 
saavidt  lader  det  sig  ikke  nægte,  at  Selskabet  har  forfejlet 
den  bebudede  Bestem.melse;  og  saafremt  det  ikke  vil  være 
Andet,  end  hvad  det  hidtil  har  været,  er  der  intet,  der 
bedre  sømmer  sig  for  det,  end  at  aflægge  det  pralende  og 
lokkende  Firma,  og  nøjes  i  al  Beskedenhed  med  en  nyttig 

Virksomhed  paa  Folket,  og.  —  hvad  derai  vil  blive  Føl- 
gen. —  med  et  ringere  Antal  Medlemmer,  men  af  hvilke 
da  heller  Ingen  venter  andet  og  mere.  end  hvad  der  gives. 

Saaledes  omtrent  lyder  Anken.  Hvorvidt  er 
nu  denne  grundet?  Dette  Spørgsmaal  bør  ikke  skydes 
tilbage;  man  maa  meget  mere  ønske,  at  det  bliver  gjen- 
taget.  saalænge  som  Svaret  synes,  tvivlsomt. 

Det  er  ganske  vist,  at  der  ved  Selskabets  Stiftelse  har 
været  paatænkt  og  ved  dets  Navn  har  skullet  antydes  et 
Samfund,  hvor  Medlemmerne  vare  forenede  ved  fælles  In- 
teresse for  en  ved  liberal  Lovgivning  betrygget  Frihed 
af  Pressen,  og  for  en  værdig  og  gavnlig  Brug  af  denne 
Frihed.  Der  gives  Selskaber  som  have  Folkets  aande- 
lige  Dannelse  i  en  eller  anden  Retning  til  Formaal,  t.  Eks. 
de  saakaldte  Traktat-Selskaber,  for  hvis  Virksomhed  det 
vilde  være  omtrent  ligegyldigt,  om  Pressen  var  fri  eller 
underkastet  Censur.  Ganske  anderledes  forholder  det  sig 
med  et  Selskab,  som  foresætter  sig  at  virke  til  Folke-Op- 
lysning  ved  „at  fremme  Trykkefrihedens  rette  Brug  og  mod- 
arbejde dens  Misbrug,"  (Lovenes  §  1).  at  „danne  Folkets 
Dom  over  Gjenstande,  der  maa  være  nyttige  for  Alle  .  .  . 
fornemmeUg  om  Kommunalvæsen,  Handel  og  andre  Næ- 
ringsgrene,  samt  hvad  der  overhovedet  griber  ind  i  Borger- 
livet" (^  2),  at  „bidrage  til,  ved  Forl)indelse  og  vSamvirken 
mellem  Forfattere  indbyrdes,  at  befordre  en  literær  Almén- 
aand"  (§3).  Den  Tanke  at  stifte  en  saadan  Forening  vilde 
vist  ikke  opkomme  og  endnu  mindre  finde  Gjenklang  hos 
Borgerne  i  en  Stat,  hvor  en  enkelt  Embedsmands  Vilje, 
med  hvem  Vedkommende  ikke  turde  gaa  i  Rette,  skulde 
være  Maalestokken  for  den  Frihed,  hvormed  Pressen  maatte 
bruges;  kun  i  det  Land,  hvor  Loven  er  Regel  og  Domsto- 

len  er  Regelens  Haandhæver,  hvor  der  er  Bevidsthed  om 
lovhg  Ret  i  Pressens  Brug,  der  kan  paatales  mod  Indgreb, 
vil  et  saadant  Selskab  kunne  danne  sig.  Derfor  er  det 
med  Føje  sagt,  at  Selskabet  for  Trykkefrihedens  rette  Brug 
forudsætter  en  Trykkefrihed,  hvis  Brug  det  just  er 
overladt  til  Borgerne  selv  at  rette  og  forædle;  Censuren 
vilde  her  ikke  alene  paa  følelig  Maade  indskrænke  Selska- 
bets Virksomhed,  men  aldeles  lamme  den  Aand,  hvoraf  det 
er  fremgaaet  og  hvori  det  skal  virke. 

Skulde  der  nu  være  Sandhed  i  den  Paastand,  at  vort 
Selskab  har  fornægtet  denne  Aand  og  svigtet  den  alminde- 
lige Forventning,  da  maatte  der  gives  Bevis  for,  at  Selska- 
bets Virksomhed  har  udtrj^kt  Ligegyldighed  mod  Trykke- 
frihedens Sag  eller  imod  dens  rette  Brug,  har  forraadt  den, 
hvor  et  Forsvar  eller  enPaatale  behøvedes,  ved  Servili- 
tetens Tavshed.  Herom  maa  Selskabets  Historie 
give  Vidnesbyrd,  og  navnlig  „Folkebladet"  som 
Bestyrelsens  bestandige  Organ. 

Selskabet  har  nu  bestaaet  i  halvtredje  Aar.  Det  har 
i  dette  Tidsrum  ikke  manglet  paa  Tildragelser,  som  have 
havt  Betydning  i  vor  Presses  Historie,  have  hen- 
vendt den  almindelige  Opmærksomhed  paa  vor  Trykkefri- 
heds nærværende  Tilstand  og  paa  de  Vilkaar,  som  mulig 
kunde  forestaa  den.  Har  „Folkebladet"  ladet  disse 
Lejligheder  gaa  uændsede  hen,  eller  hvorledes 
har  det  benyttet  dem? 

„Folkebladet"  aabnedes  med  en  Artikel  om  „det  indbyr- 
des Forhold  imellem  Trykkefrihedslovgivningen  og  den  al- 
mindelige Mening"  (I.  Nr.  1.  2.);  deri  udvikledes,  hvorledes 
og  af  hvilke  Grunde  det  fornemmelig  gjælder  om  Trykke- 
frihedssager,  at  Lovene  ere  svage,  naar   de  ikke  understøt- 

tes  af  Sæderne  eller  rettere  af  den  offentlige  Mening,  og 
hvor  stor  Betydning  der  derfor  ligger  i  Selskabets  Stif- 
telse, som  Ytring  af  en  Alménaand,  en  offentlig  Erkj en- 
delse af  Trykkefrihedens  Vigtighed  og  af  den  Maade,  hvor- 
paa  denne  bliver  brugt.  —  Kort  efter  Selskabets  Stiftelse 
var  Lands-Overretsdommen  bleven  afsagt  i  den  Davidske 
Trykkefrihedssag ;  Dommen  var  indanket  for  Højesteret, 
og  Trykkefrihedens  Venner  saa'  med  spændt  Forventning 
Sagens  Udfald  imøde.  Højesteret  stadfæstede  Prof.  Davids 
Frifindelse;  og  „Folkebladet"  (I.  Kr.  35.)  undlod  ikke  at 
gjøre  opmærksom  paa  det  Betydningsfulde  i  dette  Moment 
af  vor  Presses  Historie.  —  Faa  Uger  efter  forelagdes  den 
roskildske  Stænderforsamling  IMkastet  til  en  Plakat,  inde- 
holdende nærmere  Bestemmelser  af  Trykkefrihedens  Græn- 
ser. Indholdet  af  disse  Bestemmelser  vakte  almindehg  Be- 
kymring, og  „Folkebladet"  udtalte  sig  om  den  vigtige  Gj en- 
stand  i  nogle  „Bemærkninger  om  Udvidelse  af  Straffe- 
bestemmelser angaaende  Misbrug  af  Trykkefriheden"  (I. 
Nr.  42).  —  Nogle  Maaneder  senere  udkom  Reskriptet  af 
10de  April  1835,  hvorved  det  paalagdes  det  kgl.  danske 
Kancelli  paa  det  strængeste  at  overholde  Forbudet  (ved 
Plakat  af  2den  Oktober  1810)  imod  politiske  Efterretnin- 
gers Meddelelse  i  uprivilegerede  Blade,  hvilke  som  saa- 
danne  ikke  ere  undergivne  Censur.  Det  vil  være  Læserne 
i  frisk  Minde,  hvilken  Bevægelse  dette  Reskript  fremkaldte 
hos  dem,  der  interessere  sig  for  Pressens  Frihed;  thi,  naar 
Udtrykket  „pohtiske  Nyheder  og  Efterretninger"  i  sig  selv 
kunde  tilstede  mange  forskjellige  Udtydninger,  saa  maatte 
den  strængeste  Fortolkning  synes  at  tinde  Medhold  hos 
vedkommende  Avtoriteter,  efterat  den  Embedsmand,  som 
har  Tilsyn  med  de  i  Hovedstaden  udkommende  Blade,  tog 

Anledning  af  det  foranførte  Reskript  til  foreløbig  at  nægte 
Optagelsen  af  Overlærer  Hages  Artikler  „Rusland  og  Ori- 
enten" i  et  uprivilegeret  Blad  („Fædrelandet"),  og  det  kgl. 
danske  Kancelli  stadfæstede  dette  Forbud.  „Folkebladet" 
leverede  en  Artikel  „om  Grænserne  for  Indholdet  af  de 
uprivilegerede  Blade,"  som  søgte  at  vise  Urigtigheden  af 
denne  Fortolkning  og  den  mislige  Tilstand,  hvori  vore 
periodiske  Blade  ville  befinde  sig,  naar  det  skal  staa  i  ved- 
kommende Avtoriteters  Magt  at  udvide  de  givne  Lovbe- 
stemmelser imod  Meddelelsen  af  politiske  Efterretninger 
saaledes,  at  en  Artikel  som  den  omhandlede  kan  blive  dra- 
gen ind  under  deres  Rubrik.  —  En  anden  Trykkefriheds- 
sag  var  imidlertid  bleven  anlagt  imod  Overlærer  Hage. 
Denne  Sag  fik  for  Højesteret  et  Udfald,  som  syntes  at  vise, 
hvor  snævert  de  Grænser  ere  trukne,  inden  hvilke  den  danske 
Journalistik  maa  bevæge .  sig  med  Hensyn  til  Udlandets 
pohtiske  Forhold,  og  som  med  Hensyn  til  Forfatteren, 
det  ramte,  blev  Gjenstand  for  almindehg  Beklagelse.  „Folke- 
bladet" tog  heraf  Anledning  til,  i  en  Artikel:  „Om  Censuren 
for  domfældte  Forfattere"  (III.  Nr.  17).  paa  ny  at  hen- 
vende den  almindelige  Opmærksomhed  paa  en  Hovedman- 
gel i  vor  Presselovgivning,  om  hvilken  ogsaa  den  roskildske 
Stænderforsamling  med  Eftertryk  havde  erklæret  sig:  den 
livsvarige  Censur,  som  paalægges  enhver  for  Trykkeforseelse 
domfældt  Forfatter,  uden  ringeste  Hensyn  til  Forseelsens 
Beskaffenhed  eller  Grad. 

Naar  saaledes  „Folkebladets"  Aargange  bære  Vidnes- 
byrd om  alle  Hovedbegivenheder  i  vor  Presses  Historie  i 
samme  Tidsrum,  naar  ingen  Lejlighed  er  forsømt  til  at 
tale  Trykkefrihedens  Sag,  og  naar,  —  som  jeg  tør  tro,  — 
denne  Sag  her  er  bleven  ført  paa  en  Maade,  der  er  Sagen 
værdig:    da  kan  man  vist  ikke  sige   med  Sandhed,  at  Sel- 

skabet,  af  hvem  Bladet  udgives,  skulde  have  forbrudt  sin 
Adkomst  til  at  bære  det  hæderlige  Navn:  Selskabet  for 
Trykkefrihedens  rette  Brug. 

Større  er  vistnok  Savnet,  naar  der  ses  hen  til  Selska- 
bets Virksomhed,  forsaavidt  som  den  skulde  være  rettet 
imod  Pressens  Misbrug.  Man  overtydede  sig  snart 
om,  at  en  smaalig  Gaaen  i  Rette  med  enhver  Slethed  til 
den  ene  eller  den  anden  Side,  som  frembød  sig  i  Flyve- 
skrilter  og  Dagblade,  vilde  være  et  ligesaa  modbydeligt 
Arbejde  for  Skrivende  og  Læsende,  som  overflødigt,  ja 
skadeligt  i  sine  Virkninger,  og  at  en  Opposition  i  denne 
Henseende,  der  skulde  være  værdig  og  gavnlig,  maatte 
holde  sig  tilvisse  almindelige  Retninger,  visseArter  af 
Fremstilling  og  Tone,  som  kunde  tage  Overhaand  til  enkelt 
Tid,  eller  at  saadanne  enkelte  Anstød  imod  Sandhed,  Ret- 
færdighed og  Sømmehghed  maatte  udhæves,  som  i  en  eller 
anden  Henseende  kunde  fortjene  at  drages  frem  af  de  øv- 
riges Tal.  Paa  saadanne  Artikler  fattes  det  ikke  i  „Folke- 
bladet": „Om  skjulte  Angreb  paa  anden  Mands  Ære"  (I. 
Nr.  17),  „Til  Pressens  sande  Venner"  tilligemed  „Til- 
lægsbemærkninger"  (I.  Nr.  43),  „Bemærkninger  i  Anled- 
ning af  Kjøbenhavnspostens  Angreb  paa  Bankrepræsentan- 
terne" (II.  Nr.  37).  Have  disse  Artikler  end,  —  jeg  gjen- 
tager  det,  —  været  færre,  end  det  var  at  ønske,  saa  er 
det  ligefuldt  ved  flere  Lejhgheder  blevet  erkjendt  og  offent- 
lig erindret,  at  Skrift-Komitéen  netop  i  denne  Retning  øn- 
sker, —  men  hidtil  har  savnet,  —  sine  Bestræbelser  under- 
støttede af  Selskabets  Medlemmer  (saaledes  i  Generalfor- 
samlingerne den  27de  April  og  den  4de  November  1836 
(„Folkebladet-'  Nr.  8  og  Nr.  38);  og  iblandt  de  Opgaver, 
som  i  „Folkebladet"  II.  Nr.  13  findes  fremsatte,  og  som  man 

ønskede  behandlede  for  samme,  er  den  første  denne:  „I 
hvilke  Arter  af  Misbrug  har  Pressen  gjort  sig  skyldig  i  det 
sidste  Aar."  Naar  disse  Opfordringer  have  været  frugtes- 
løse, da  maa  man  ikke  glemme,  hvor  store  Vanskeligheder 
der  ere  forbundne  med  denne  Paatalen  af  Pressens  Mis- 
brug, hvormeget  der  hører  til.  for  at  denne  skal  kunne 
gjøres  paa  saadan  Maade,  at  baade  Sandheden  sker  dens 
Ret,  og  at  den  kan  være  ønskelig  for  den,  der  er  bleven 
Gjenstand  for  et  Angreb.  Det  hjælper  lidet  at  ivre  mod 
Mine  og  Tone,  hvormed  en  Dadel  er  fremført,  naar  man 
maa  blive  staaende  derved  og  ikke  kan  udstrække  Forsvaret 
til  det  egentlige  Indhold  af  Dadelen.  Men  hvor  ofte  kan 
nu  ikke  selv  det  lidenskabelige,  det  kaade  Angreb,  uagtet 
alt  det  stødende  i  Formen,  dog  have  Sandheden  paa  sin 
Side,  hvad  det  væsentlige  angaar !  Hvor  ofte  kunne  de  for- 
nødne Oplysninger  mangle  Tredjemand  for  at  bedømme 
Anklagens  Grund  !  1  slige  Tilfælde  vilde  Lysten  og  Modet, 
som  i  første  Øjeblik  kunde  røre  sig,  til  at  vise  Kaadheden 
og  Bitterheden  til  Rette,  tabe  sig  ved  nøjere  Overlæg,  og 
Tavshed  vise  sig  som  det  eneste  Parti,  der  er  at  tage. 
Heller  ikke  bør  det  overses,  —  hvad  der  i  det  mindste 
forekommer  mig  at  være  Kjendsgjerning,  —  at  de  Blade, 
om  hvilke  der  i  Særdeleshed  er  blevet  ført  Anke  med  Hen- 
syn til  Sprog  og  Tone  i  Omtale  af  offentlige  Foranstalt- 
ninger, i  de  seneste  Aar  røbe  større  Bestræbelse  efter  Vær- 
dighed og  anstændig  Holdning;  hvor  en  Bestræbelse  hertil 
er  kjendelig,  vilde  det  ikke  være  rigtigt  og  billigt  at  kaste 
sig  over  enhver  Artikel,  hvor  en  Omstændighed  maatte 
være  urigtigt  anført,  en  Dadel  være  ubeføjet  eller  et  Ud- 
tryk for  stærkt  og  bittert.  Journalisten,  som  daglig  skal 
bespise  et  læsehungrigt  Publikum,  uden  altid  at  kunne  selv 

med  den  bedste  Vilje  komme  Sandheden,  —  eller  dog  den 
hele  fuldstændige  Sandhed,  —  paa  Spor,  har  fremfor  nogen 
Forfatter  Fordring  paa  Overbærelse;  kun  til  hans  Sandheds- 
kjan*lighed,  hans  Bestræbelse  for  at  give  Sandheden  i  alle 
Forhold  dens  Ret,  bør  Fordringerne  være  strænge.  I  Lo- 
vene for  vort  Selskab  er  ogsaa  det  Haab  blevet  ytret,  „at 
Forfattere  ved  den  nærmere  Forbindelse  og  Samvirken, 
hvori  de  træde  til  hverandre  (ved  at  lade  sig  indlemme  i 
Selskabet),  oftere  end  hidtil  ville  faa  Anledning  til  indbyr- 
des at  meddele  hverandre  deres  Arbejder  og  ved  gjensidige 
Kaad  forebygge  lidenskabelige  og  ubesindige  Ytringer." 
Hvorvidt  dette  Haab  er  gaaet  i  Opfyldelse,  kan  ikke  bevi- 
ses ved  Tingsvidner.  Men  naar  Selskabet  har  bragt  mange 
Forfattere  i  gj ensidig  Berøring,  som  tidligere  have  staaet 
fjærnt  fra  hverandre,  har  gjort  dem  til  Deltagere  i  samme 
Forhandlinger  om  Selskabets  Anliggender,  til  Medarbej- 
dere i  Komitéer  ved  Bedømmelsen  af  de  til  Selskabet 
indleverede  Skrifter  og  Bidrag,  og  givet  Anledning  til  man- 
gen Tanke-Udvekslen  om  literære  Gjenstande,  hvortil  Lej- 
ligheden tidUgere  fattedes:  da  er  der  vistnok  al  Grund  til 
at  antage,  at  en  saadan  Forbindelse  ikke  er  bleven  uden 
gavnlig  Indflydelse.  Ved  den  personlige  Tilværelse,  i  Sær- 
deleshed ved  en  Samvirken  til  fælles  Maal,  falder  mangen 
Skillemur  bort,  som  forhen  spærrede  Vejen  for  enhver  Ind- 
virken af  den  Ene  paa  den  Anden;  Berøringspunkter  vise 
sig  efterhaanden,  hvor  Begges  Interesse  mødes,  og  gjennem 
hvilke  den  Enes  Anskuelser  finde  Indgang  hos  den  Anden. 
Dette  er  en  Side,  som  vel  fortjener  at  tages  i  Betragtning, 
naar  Talen  føres  om  den  Indflydelse,  som  kan  indrømmes 
vort  Selskab  paa  Pressens  Brug. 

Men  endelig  maa  det,    naar  Talen    er    om   at  arbejde 

imod  Pressens  Misbrug,  ikke  overses,  at  dette  ogsaa  kan 
ske  paa  en  mindre  iøjnefaldende  Maade.  men  maaske 
dog  netop  med  bedst  Held.  —  ved  at  arbejde  paa  at  fremme 
den  retteBrug  af  Pressen.  Ethvert  Bidrag  til  at  vække 
Interessen  for  vigtige  Gjenstande,  hvis  Betydning  i  Al- 
mindelighed bliver  overset,  eller  til  at  føre  til  grundig  og 
billig  Vurdering  af  det.  der  er  Grjenstand  for  almindelig 
Opmærksomhed  og  Omtale,  er  tillige  et  Bidrag  til  at  fore- 
bygge Ytringer  af  overfladisk  Betragtning  og  partisk  Be- 
dømmelse eller  dog  til  at  forringe  den  skadelige  Indflydelse, 
deraf  kunde  befrygtes.  Og  saaledes  komme  da  her  de  Ar- 
tikler i  Folkebladet  i  Betragtning,  som  netop  have  til  Hen- 
sigt at  vække  Interessen,  virke  til  Opklaring.  Rettelse.  Vej- 
ledning af  Synsmaader  og  Omdømme  om  vigtige  Forhold, 
saavel  i  det  borgerhge  Liv.  som  med  Hensyn  til  Religion 
og  Kirke,  Opdragelse  og  Undervisning,  Jeg  vil  her  kalde 
tilbage  i  Læserens  Erindring,  hvad  der  foruden  de  allerede 
nævnte  Artikler  om  vor  Trykkefrihed  og  dens  Anliggender 
er  bleven  skrevet  om  Provinsialstænderne  (I.  6.  7,  23), 
om  Finansernes  Tilstand  (II.  43,  44).  om  Bankaktiernes 
Værdi  (III.  12,  13),  om  Kjæmen  i  Folket  og  Rangstrid 
mellem  de  forskjelUge  Stænder  (II.  2.  3.  14).  om  Brug  og 
Misbrug  af  Navnet  Liberal  (I.  l'&.  20)  —  om  Iver  i  Tros- 
sager (II.  47,  48).  om  det  kopernikanske  Systems  Forhold 
til  Bibel  og  Kristendom  (III.  23.  24),  om  Konrirmationen 
(I.  41.  IL  42,  45).  om  Søndagens  værdige  Helligholdelse 
(II.  58,  59),  om  Reformations-Jubelfestens  Betydning  (II. 
18)  —  om  Borgernes  Forpligtelse  med  Henspi  til  moralsk 
fordærvede  Personer  (IL  52,  53),  om  Forældres  Pligter 
med  Hensyn  til  Skolerne  (I.  31),  om  kvindelig  Dannelse  og 
Pigeskoler  (I.  12,  13.     II.  48)  o.  s.  v. 

Vi  have  hidtil  alene  beskjæftiget  os  med  de  Artikler 
i  „Folkebladet",  som  ligefrem  have  havt  vor  Presse  til  Gjen- 
stand.  dens  Frihed,  dens  Brug  og  Misbrug.  Men  skulle 
de  Forhandlinger  regnes  for  intet,  der  ere  førte  i  Sel- 
skabet om  forskjellige  til  Trykkefriheden  og  Trykkefriheds- 
lovgivningen  henhørende  Gjenstande,  de  Diskussioner  i  Re- 
præsentantmøderne, som  udførligt  ere  meddelte  Selskabets 
Medlemmer,  de  Erklæringer  af  Komitéer  og  Repræsentant- 
skabet, som  herved  ere  fremkaldte  og  ligeledes  ere  offent- 
liggjorte i  „Folkebladet"?  Thi  det  er  intet  mindre  end 
tilfældigt,  at  Forhandlingerne  af  denne  Natur  have  fun- 
det Sted  i  Selskabets  Bestyrelse.  Naar  et  Selskab  har  dan- 
net sig  „for  Trykkefrihedens  rette  Brug,"  og  Bestyrelsen 
af  et  saadant  Selskabs  Anliggender,  Ledningen  af  dets 
Virksomhed  ved  Medlemmernes  Valg  er  bleven  overdragen 
til  et  Antal  af  Mænd,  da  repræsentere  disse  ikke  alene 
Selskabet,  men  ogsaa  den  Idé,  som  ligger  til  Grund  for 
Selskabets  Stiftelse,  den  Interesse,  som  maa  antages  at 
forene  Selskabets  Medlemmer;  og  det  kan  næppe  tænkes 
muligt,  at  noget  vigtigt  Moment  for  den  danske  Presse 
kunde  indtræde,  uden  at  det  maatte  blive  Gjenstand  for 
omhyggelig  Diskussion  iblandt  Bestyrelsens,  navnlig  iblandt 
Skrift-Komitéens  Medlemmer,  og  foranledige  disse  til  en 
saadan  Virksomhed,  som  ansaas  mest  overensstemmende 
med  Pressens  og  med  Selskabets  Tarv.  Og  skulde  det 
være  uden  Betydning  og  Vigtighed,  at  Majoriteten  af  Sel- 
skabets Repræsentantskab,  i  det  mindste  16  mod  8,  i 
Anledning  af  de  Forhandlinger,  som  vare  fremkaldte  der- 
ved, at  Kancelliet  havde  gjort  Brug  af  sin  Myndighed  til 
at  stadfæste  Beslaget  paa  et  Blad,  der  indeholdt  poli- 
tiske Nyheder  og  Efterretninger,    uden   at   tillade  vedkom- 

meude  Forfatter  at  søge  sin  Ret  ved  Domstolene,  er- 
klærede i  Generalforsamlingen  den  4de  November  1836 
som  sin  Overbevisning:  „at,  saalænge  det  skal  være  de 
ikke-privilegerede  Blade  forbudt  at  meddele  politiske  Ny- 
heder og  Efterretninger,  bør  Afgjørelsen  af  det  Spørgs- 
maal,  hvad  der  skal  anses  for  saadanne,  henhøre  under 
Domstolene?"  („Folkebl."  II.  Nr.  39).  Skulde  det  være  uden 
Betydning  og  Vigtighed,  at  samme  Erklæring  senere  er 
bleven  gjentagen  af  Komitéen,  til  hvem  Drøftelsen  af  en 
Proposition,  denne  Gjenstand  angaaende,  var  overdragen  af 
Repræsentanterne  med  udtrykkeligt  Tilføjende :  at  det  ikke 
kunde  andet  end  findes  „naturligt  og  glædehgt.  at  Med- 
borgere føle  sig  tilskyndede  dertil,  ved  lovlige  Skridt  at 
lægge  deres  Interesse  for  Trykkefriheden  for  Dagen  i  Gjer- 
ning,"  samt  at  „et  saadant  Skridt  maatte  erkj endes  at 
stemme  med  den  Aand,  som  maa  ønskes  at  besjæle  Sel- 
skabets Medlemmer  ? "  („Folkebl."  IL  Nr.  54).  En  Selskabs- 
Avtoritet  skal  ikke  paatage  sig  at  optræde  handlende  i 
Folkets  eller  Medborgeres  Navn  i  offentligt  Anliggende; 
thi  hvor  der  er  virkelig  Interesse  hos  Borgerne  for  et  Al- 
méngode  og  virkelig  Overbevisning  om,  at  det  vilde  være 
godt  og  tjenligt,  om  denne  Interesse  ytrede  sig  paa  ufor- 
beholden Maade,  dér  vil  man  ikke  finde  Tilfredsstillelse 
eller  mene  at  udrette  Noget  til  at  beskjærme  det  Gode, 
ved  at  bemyndige  Andre  til  at  træde  frem  med  en  saadan 
Ytring;  men  den  Enkelte  vil  for  sit  Vedkommende  føle 
Kald  og  Trang  til  personlig  at  deltage  deri ;  og  først  denne 
personlige  Deltagelse  af  Mange  giver  Ytringen  Betydning 
og  Vægt.  Men  vel  kan  Selskabets  literære  Bestyrelse  finde 
Kald  til  ved  sin  Stemme  at  virke  paa  Medborgeres  Stem- 
ning, baade  for  at  vedligeholde  og  styrke  Interessen  for  de 

Dannelsesmidler,  hvis  frie  og  rette  Brug  kommer  Alle  til 
Gode,  og  for  at  lede  den  paa  det  Spor,  holde  den  inden- 
for de  Grænser,  som  Landets  Forfatning  og  Lovgivning 
anviser.  Naar  dette  ikke  er  blevet  forsømt  fra  Trykke- 
frihedsselskabets  Side,  er  det  besynderligt,  hvorledes  Vig- 
tigheden af  dets  Tilværelse  og  Virksomhed  kan  blive  mis- 
kjendt.  just  med  Hensyn  til  Bevarelse  af  en  ved  Loven 
bestemt  og  ved  Domstolene  omværnet  Frihed  af  den  danske 
Presse.  Jeg  formoder,  at  Mange  med  mig  sé  med  Glæde 
tilbage  paa  den  Ytring  af  Alménaand,  som  hgger  for  Ver- 
dens Øjne  i  den  Petition,  hvis  Indgivelse  staar  i  nær 
Forbindelse  med  Selskabets  Stiftelse  ^) ;  thi  hvor  Frygten 
for  Indskrænkning  i  den  frie  Meddelelse  ved  Pressen  gri- 
ber om  sig  i  et  Folk,  der  er  det  vistnok  glædeligt,  baade 
at  der  rører  sig  en  Trang  til  at  tale,  og  at  Folkets  Ord 
bliver  i  hge  Grad  Vidnesbyrd  om  Kjærlighed  til  den  lov- 
hjemlede Frihed,  der  er  gaaet  i  Arv  fra  Fædrene,  og  om 
urokket  Tilhd  til  Regentens  Personlighed.  Men  havde  vort 
Selskab  allerede  været  grundfæstet  i  Vinteren  1835,  da  kan 
vel  Ingen  omtvivle,  at  det  hele  Foretagende  her  vilde  have 
fundet  sit  naturlige  Udgangspunkt,    at   det   ikke  alene  med 


')  Det  er  iøvrigt  lidet  nøjagtigt,  naar  det  i  den  fl.  P.  og  ellers 
oftere  angives  som  Indholdet  af  denne  Petition:  „at  nedlægge 
en  Forbøn  for  Trykkefrihedens  Bevarelse  i  dens  nærværende 
Tilstand."  En  saadan  Forbøn  maatte  synes  noget  ubetimelig, 
al  den  Stund  vel  de  Fleste  ere  enige  i  at  beklage  væsentlige 
Mangler  i  vor  Presselovgivning,  Men  Petitionen  angik  alene 
Pressens  nærværende  Tilstand  med  Hensyn  til  dens  Princip. 
Forbønnen  gik,  —  for  at  bruge  Petitionens  egne  Ord,  —  ud  der- 
paa:  „at  Foranstaltninger,  ved  hvilke  Skribentens  Virkson.hed 
underkastes  andet  Baand  end  Lovens  og  Domstolenes,  maa  blive 
holdte  udenfor  Grænserne  af  vort  Land."' 

større  Lethed,  men  ogsaa  i  større  Omfang  vilde  være 
kommet  istand,  —  sikkert  ikke  derved,  at  Bestyrelsen  skulde 
være  bleven  bemyndiget  til  eller  have  taget  sig  paa  at 
spare  Medlemmerne  den  personlige  Deltagelse  ved  at  frem- 
bære Bjønnen  i  Alles  Navn,  (hvad  der  havde  været  baade 
en  anmassende  og  en  intetsigende  Form),  men  derved,  at 
Selskabets  forskjellige  Afdelinger  vilde  hver  paa  sit  Sted 
havde  forenet  sig  efter  fri  Tilskyndelse  til  at  deltage  i  det 
patriotiske,  loyale  Foretagende.  Paa  lignende  Maade,  — 
ved  det  Baand,  hvormed  det  forener  saa  mange  Medbor- 
gere, og  den  gjensidige  Meddelelse,  hvortil  det  giver  Lej- 
Hghed,  —  vil  vort  Selskab  kunne  fremhjælpe  mangt  et 
Foretagende,  som  paa  engang  hædrer  Nationen  og  hæver 
den  nationale  Følelse. 

Snarere  maatte  det  efter  alt  dette  synes,  at  Selskabet 
kunde  frygte  for  at  komme  til  at  høre  ilde  som  det,  der 
havde  en  betænkelig  Ketning  til  at  antage  en  Slags  poli- 
tisk Karakter.  Dette  er  vel  ogsaa  blevet  sagt  og  endnu 
tiere  tænkt;  og  paa  en  Tid,  da  man  i  fremmede  Stater  har 
lidt  saameget  af  aabenbare  og  hemmelige  poHtiske  Associa- 
tioner, ligger  der  en  besynderlig  Kraft  i  den  blotte  Lyd  af 
Navnet  til  at  indjage  Frygt.  Men  naar  vi  overhovedet 
ikke  skulle  affektere  fremmede  Sæder,  duer  det  mindst  at 
affektere  fremmed  Frygt,  hvor  Forholdene  ere  ganske  for- 
skjellige. De  poHtiske  Foreninger,  som  man  i  andre  Lande 
har  havt  at  kæmpe  med,  ere  saadanne,  i  hvilke  der  arbej- 
des paa  at  omstøbe  Statsforfatning  og  Regeringsform  eller 
overhovedet  at  virke  tvingende  ind  paa  Statsmagten,  og 
som  saaledes  udgjøre  en  fjendtlig  Opposition  imod  denne. 
Men  derfor  bør  et  uskyldigt,  et  ædelt  Navn  ikke  komme  i 
Vanrygte.     „Politisk"  er    „statsborgerhg" ;  og  saaledes  kan 

d:i  ethvert  Selskab,  som  ikke  angaar  enten  Medborgeres 
priva  t  e  Anliggender,  saasom  Assurance-  og  Understøttelses- 
Selskaber  af  forskjellig  Art.  eller  rén- menneskelige 
Interesser,  saasom  Foreninger  til  Literaturens  og  Kunstens 
Fremme,  men  som  har  Udviklingen  af  statsborgerlige 
Forhold  til  Formaal.  og  arbejder  paa  at  vække  Sans  og 
Interesse  for  den  frie  og  rette  Brug  af  disse  Forhold,  kal- 
des et  politisk  eller  statsborgerligt  Selskab.  Men  disse 
Samfund  staa  i  Lovens  Tjeneste,  virke  i  Lovgivningens 
Aand;  og  kun  ved  en  forfejlet  Organisation  lader 
det  sig  tænke,  at  deres  Virksomhed  kunde  blive  betænke- 
lig for  Staten.  Saaledes  have  de  paa  mange  Steder  stif- 
tede Foreninger,  som  paatage  sig  at  vaage  over  løsladte 
Forbrydere  og  sørge  for  deres  Anbringelse  i  Nærings- 
vej, en  virkelig  politisk  eller  statsborgerlig  Betydning;  og 
hvor  priseligt  end  deres  Øjemed  er.  hvor  gavnlig  end  deres 
Virksomhed  kan  være.  saa  maa  det  dog  erkj  endes,  at  de 
ved  en  fejlagtig  Organisation  lettelig  vilde  kunne  gribe  ind 
i  den  offentlige  Retfærdigheds  Enemærker  og  virke  til  Skade 
for  den  almindelige  Sikkerhed.  Ved  et  saa  patriotisk  og 
gavnligt  Samfund  som  Landhusholdnings-Selska- 
bet kan  den  samme  Ulempe,  uden  tilstrækkelig  Betryg- 
gelse i  Bestyrelsens  Organisation,  være  at  befrygte  ;  thi  dets 
Virksomhed  staar  i  nært  Forhold  til  den  hele  Landbolov- 
givning og  kan  komme  i  Berøring  med  de  vanskelige  og 
omstridte  Spørgsmaal  om  Jorddrottens  og  Bondens  gjen- 
sidige  Rettigheder  og  Pligter.  Og  saaledes  vilde  ogsaa  ved 
vort  Selskab,  ihvorvel  paa  ganske  anden  Maade,  Ulempe 
kunne  afstedkommes,  naar  ikke  Bestyrelsesformen  gav  for- 
nøden Sikkerhed  imod  overilede  Beslutninger  og  Fore- 
tagender.     Det    er    derfor    at    haabe,    at  altid  Flere   ville 

overtyde  sig  om,  at  det  er  rigtig  Indsigt  i  Selskabets  Tarv, 
som  paa  nærværende  Tid,  da  Antallet  af  dets  Medlemmer 
allerede  er  vokset  saa  betydeligt,  og  en  Erfaring  allerede 
er  erhvervet,  henvender  Opmærksomheden  fortrinligt  paa 
den  vigtige  Gjenstand,  at  organisere  Selskabets  Bestyrelse. 


II. 

Vi  skulle  endnu  tilføje  nogle  Ord  om  den  Skæbne, 
der  skal  forestaa  Selskabet  i  Fremtiden  og  selv  i 
den  nærmeste  Fremtid. 

Denne  Fremtid  udmales  med  meget  mørke  Parver. 
Dels  skal  der  nemlig,  —  og  dette  er.  tilføjer  man,  ikke 
at  undre  over,  —  herske  ganske  almindelig  Misfornøjelse 
med  Selskabets  Virksomhed  (medens  dog  i  det  sidste  Halv- 
aar.  fra  1ste  April  d.  A.,  1020  nye  Medlemmer  ere  ind- 
meldte og  kun  54  udmeldte) ;  dels  skal  Selskabet  lide  af 
et  indre,  uhelbredeligt  Onde,  som  truer  det  med  nær  Op- 
løsning; og.  hvad  endnu  maa  være  det  smerteligste  for 
Vedkommende,  det,  der  saaledes  forestaar.  skal  ikke 
være  Andet,  end  hvad  den  dybere  skuende  Iagttager  af 
Tingenes  Gang  har  kunnet  forudse  fra  første  Færd  af. 
Saa  ubegribeligt  nemlig.  —  saaledes  omtrent  lyder  Varsels- 
talen  — ,  som  det  maatte  synes,  at  kloge  og  dygtige  Mænd 
have  kunnet  saaledes  forregne  sig,  saa  er  det  dog  vist,  at 
de  her  have  stiftet  et  Selskab,  som  „er  fra  sin  første  Be- 
gyndelse bygget  paa  et  Skisma."  henvist  til  Grundbestem- 
melser, ved  hvilke  nødvendigvis  maatte  fremkaldes  Stridig- 
heder, der  som  en  indvortes  Sygdom  maatte  fortære  dets 
Kraft;  thi  Selskabet  er  sammensat  af  uforenelige  Elemen- 
ter, der  ville  hver    sin  Vej    og   saaledes   maa   sprænge   det 

hele  Samfund.  Dertil  skal  det  da  allerede  ogsaa  være 
kommet  efter  en  Optræden,  som  lovede  meget,  og  en  Vir- 
ken,  som  har  holdt  lidet  af  dette  meget.  To  fjendtlige 
Partier  staa  nemlig,  —  hedder  det,  —  inden  Selskabets 
Enemærker,  ja  ved  selve  Koret,  imod  hinanden:  paa  den 
ene  Side  „Bevægelses-Partiet",  paa  den  anden  Side  „det 
Parti,  som  repræsenteres  af  de  saakaldte  Stiftere".  Men 
,.nu  kunne  af  de  iire  Hjul  under  én  Vogn  de  to  ikke  ville 
ad  Helsingør,  medens  de  to  andre  ville  ad  Roskilde  til." 
Hvad  er  altsaa  at  gjøre?  Vilde  Partierne  bestemme  sig 
til  en  Vaabenstilstand,  for  endnu  en  Stund  at  blive  sam- 
men under  ét  Tag,  da  vilde  det  være  en  unaturlig  Tvang, 
man  paa  begge  Sider  paalagde  sig,  og  Kræfterne  vilde 
ødes  i  indbyrdes  r  phd  og  Trætte  som  hidtil.  Langt  bedre 
derfor,  at  den  Opløsning,  som  dog  ikke  kan  afværges,  hel- 
ler ikke  ved  kunstige  Midler  bliver  udhalet,  men  at  begge 
Partier  snarest  muligt  skilles  ad,  for  at  Lige  kunne  søge 
Lige  og  stræbe  uhindret  til  det  Maal,  de  hver  for  sig  have 
foresat  sig. 

Dette  er  Indholdet  af  den  Gravtale,  hvormed  vort  Sel- 
skab skal  stedes  til  Jorden,  naar  Timen  er  der,  som  alle- 
rede er  forud  beregnet.  Jeg  vil  her  ikke  opholde  mig 
ved,  at  Selskabets  Stiftere  skulle  repræsentere  „et  Parti-'; 
dette  er  en  Talemaade  som  saa  mange  andre,  det  ikke 
lønner  sig  at  gaa  i  Rette  med.  Det  er  kun  Hovedsagen, 
vi  her  ville  fæste  vor  Opmærksomhed  paa;  og  denne  er: 
om  der  er  Grund  til  at  vente,  til  at  ønske  eller 
at  befrygte  en  Opløsning  af  Selskabet. 

Der  vilde  være  Grund  til  baade  at  vente  og  at  ønske 
det,  dersom  de  Mænd,  der  i  Særdeleshed  have  Del  i  Sel- 
skabets Bestyrelse,    virkelig  stode   i   Stilling   til    hverandre 

som  Partier,  der  vilde  til  modsat  Maal,  hver  til  sin  Side. 
Der  gives  vel  dem.  for  hvem  det  ikke  vilde  være  ukjært, 
om  dette  forholdt  sig  saaledes;  og  det  er  troligt,  at  For- 
holdet for  disse  virkelig  fremstiller  sig  saaledes;  thi  hvor 
ofte  sér  man  ikke,  hvad  man  ønsker  at  se!  Men  naar  vi 
til  „Bevægelses-Partiet",  der  skal  udgjøre  den  ene  Part, 
henføre  dem,  som  gaa  ud  fra  den  Overbevisning,  at  Til- 
standen i  vore  offentlige  Forhold,  Anliggender.  Indretnin- 
ger er  saadan.  at  en  Fremadstræhen  til  det  Bedre  er  højst 
fornøden,  og  som  derhos  hylde  den  Grundsætning,  at,  hvor- 
somhelst der  er  Trang  til  at  gaa  fremad,  bør  man  ikke  for- 
sømme enten  Tid  eller  Kraft  for  at  komme  videre  frem : 
da  har  dette  Parti  sit  Modstykke  i  den  faste  Stok,  som 
har  slaaet  Rod  i  det  Bestaaende  og  i  denne  Jordbund 
ikke  har  anden  Følelse  end  af  det  behageligste  Vel- 
beiindende,  eller  som  dog  véd  at  vise  enhver  urolig 
Tanke  tilbage  ved  den  Betragtning,  at  Sagerne  ikke 
staa  værre  hos  os  end  paa  mange  andre  Steder.  Folk  af 
denne  rolige  Sindsstemning  paastaa  vel  ikke  egentlig,  at 
en  Fremgang  til  det  bedre  i  mange  Dele  skulde  være  umu- 
lig; de  finde  heller  ingen  Betænkelighed  ved  at  indrømme, 
at  det  kan  være  rosværdigt  at  arbejde  hertil,  naar  man 
blot  kan  være  heldig  nok  til  at  træffe  den  rette  Tid,  det 
rette  Sted  og  den  rette  Maade ;  men  det  fejler  ikke,  at  de, 
saa  ofte  som  et  Forslag  til  Reform  bringes  paa  Bane,  vide 
at  føre  Bevis  for,  at  her  er  uheldigvis  baade  Tid  og  Sted 
og  Maade  forfejlet;  hvoraf  følger,  at  de  ved  enhver  saadan 
Lejlighed  finde  sig  i  deres  Samvittighed  forpligtede  til  at 
staa  fast  og  stride  imod,  indtil  Tiden  med  Magt  trænger 
dem  fremad.  Men  til  disse  Stillestaaens-Mænd  tror 
jeg  ikke,  at  Pubhkum  vil  falde  paa  at  henregne  Stifterne 

af  Selskabet  for  Trykkefrihedens  rette  Brug.  Bevægelse 
er  baade  Sundhedens  naturlige  Ytring  og  det  naturlige 
Middel  til  at  bevare  Sundheden;  og  naar  Mennesket  hver- 
ken er  skabt  til  at  gaa  baglænds  eller  til  at  dreje  sig  om- 
kring i  en  Kreds,  men  just  til  at  bevæge  sig  fremad,  saa 
gjælder  denne  Lov  ogsaa  for  Staterne;  og  mindst  skulde 
vel  Tiden  være  kommen  for  vort  Fædreland  til  at  søge  og 
pleje  sin  Sundhed  ved  at  stanse  den  begyndte  Gang  fremad. 
Men  med  denne  fælles  Interesse  for  en  fremskridende 
Udvikling  af  Tingene  kan  megen  Forskjellighed  bestaa  i 
Tænkemaade  og  Virksomhed;  og  saaledes  er  Intet  vissere, 
—  hvad  iøvrigt  er  saa  naturligt,  at  det  næppe  behøves  at 
siges,  —  end  at  Mænd  findes  forenede  i  vort  Selskabs  Be- 
styrelse, som  afvige  betydeligt  fra  hverandre  i  den  hele 
aandelige  Retning,  i  Anskuelserne  af  de  vigtigste,  de  viden- 
skabelige saavelsom  de  statsborgerlige  Forhold  i  Livet. 
Ogsaa  om  Selskabet  selv,  om  den  Stilling,  det  bør  indtage 
og  haandhæve,  om  Grrænserne  for  dets  Virksomhed,  om 
Maaden,  hvorpaa  det  skal  opfylde  sin  Bestemmelse,  maa 
saaledes  forskjellige  Meninger  træde  op  imod  hverandre; 
denne  Meningsforskjellighed  maa  have  Tid  til  at  udtale  sig, 
og  Erfaring  vil  lære,  hvorvidt  disse  Forhandlinger  ville  føre 
Selskabet  mere  og  mere  til  Bevidsthed  om  sin  rette  Stil- 
ling. Den  nødvendige  Udvikling,  som  i  denne  Henseende 
maa  foregaa.  er  bleven  fremhjulpen  ved  de  Propositioner, 
som  fra  fiere  Sider  ere  gjorte  fra  Tid  til  Tid  angaaende 
en  mere  positiv  Virksomhed  fra  Selskabets  Side  i  Anled- 
ning af  Trykkefrihedens  Anliggender.  Disse  Propositioner 
have  mødt  Modstand  hos  Majoriteten  af  Selskabets  Besty- 
relse. Denne  Modstand  angaar  Maaden  og  Beskaffen- 
heden af  den  foreslagne  Virksomhed,   idet  Nogle  mene. 

at  det  tilkumnier  J^-'elskabet  som  Selskab  eller  Bestyrel- 
sen i  Selskabets  Navn  at  virke  umiddelbart  for  Pres- 
sens Frihed,  medens  Andre  ville  have  en  saadan  Virk- 
somhed henvist  til  Medlemmerne  selv.  Derimod  be- 
rettiger Intet  til  at  antage,  at  der  i  Selskabets  Bestyrelse 
skulde  herske  modsat  Overbevisning  angå  aende  selve 
Grundsætningerne  omTrykke friheden,  dens  rette 
Brug  og  Folkets  Stilling  til  samme.  Det  er  saa 
langt  fra,  at  den  Anskuelse  herom,  der  har  ligget  til  Grund 
for  hine  Propositioner,  har  mødt  Modsigelse,  at  det  meget 
mere,  som  ovenfor  anført,  er  blevet  erklæret  ved  denne 
Lejlighed:  at  det  maa  anses  stemmende  med  den  Aand, 
der  maa  ønskes  at  besjæle  Selskabets  Medlemn^.er.  naar 
Medborgere  i  Almindelighed  og  disse  i  Særdeleshed  føle 
sig  tilskyndede  til  ved  lovlige  Skridt  at  lægge  deres  In- 
teresse for  Trykkefriheden  for  Dagen  i  Gjerning.  Lig- 
nelsen af  en  Vogn,  paa  hvilken  de  to  Hjul  ville  „til  Ros- 
kilde", de  to  „til  Helsingør",  halter  derfor  mere.  end  tilbør- 
ligt er. 

Er  nu  den  Forskjellighed,  som  er  tilstede  og  tydeligt 
nok  er  traadt  til  Syne  baade  i  Anskuelser  i  Almindelig- 
hed og  i  Meningerne  om  Selskabets  Virksomhed,  af  den 
Beskaffenhed,  at  der  er  Grund  til  at  ønske  en  Opløsning 
af  Selskabet?  Naar  Mænd  her  ere  kaldte  til  at  virke  med 
og  paa  hverandre,  af  hvilke  Nogle  sætte  en  lysere  Betragt- 
ning, en  billigere  i'om  mod  Andres  mørkere  Blik  og  skar- 
pere Omdømme,  søge  mod  den  utaalmodige  Heftighed, 
hvormed  disse  ville  fremdrive  en  bedre  Tingenes  Tilstand, 
at  sætte  et  roligere,  og,  som  de  mene,  baade  grundigere  og 
virksommere,  og  i  alle  Tilfælde  vist  ikke  mindre  alvorligt 
og  vedholdende  Bevægelses-System,  —  naar  hine,  som  det 

synes,  ere  tilbøjelige  til  at  forcere  Løbet,  at  ile  afsted  over 
Stok  og  Sten.  uden  tilbørligt  at  komme  og  lade  Andre 
komme  til  Aande,  medens  disse  ville  sikre  Gangen  ved  at 
sagtne  den.  ved  at  lægge  Vejen  uden  om  en  eller  anden 
Anstødssten  og  tage  de  fornødne  Hvilepunkter:  er  der  da. 
sjxtrger  jeg.  Grund  til  at  ønske  en  saadan  Forening  opløst 
og  Lige  paiTede  sammen  med  Lige?  I  Sandhed,  jeg  vidste 
ikke,  hvorledes  dette  Ønske  skulde  lade  sig  forsvaie  eller 
rime  med  det,  man  i  andre  Forhold  anser  for  godt  og 
ønskeligt,  —  og  det  hverken  for  deres  Vedkommende,  som 
staa  udenfor,  eller  for  de  virkende  Kræfter  selv.  Thi  det 
er  ikke  for  meget  forlangt,  at  disse  skulle  vide  at  gjøre 
sig  selv  Regnskab  for  den  Fordel,  der  paa  begge  Sider 
kan  drages  af  den  Forbindelse,  der  her  er  tilvejebragt. 
i)er  er  ikke  mange  Lærdomme,  der  erhverves  tidligere  i 
Livet  end  den.  at  den  opblussende  Begejstring,  den  selv- 
tillidsfulde Iver  trænger  til  at  have  Erfarenhed,  Maadehold 
og  Besindighed  ved  sin  Side;  men  det  maa  heller  ikke 
overses,  at  Waadeholdets  Dyder  have  deres  største  Værd 
ved  at  virke  dannende  og  ledende  ind  paa  det  fyrigt  over- 
strømmende Liv.  Og  mindst  burde  man  glemme  at  skjønne 
paa  Ytringer  af  et  saadant  Liv,  —  selv  om  det  nu  og  da 
driver  vilde  Skud.  —  i  en  Nation,  hvor  Entusiasmen  hører 
til  de  sjældnere  Naadegaver.  og  de  roligere  Egenskaber 
spille  en  Hovedrolle  i  National-Karaktéren,  som  ofte  brin- 
ger den  nær  Flegmaets  Grænser. 

Men  hvad  der  ikke  kan  ønskes,  bør  i  denne  Sag  hel- 
ler ikke  ventes.  Der  forestaar  Forhandlinger  om  Selska- 
bets Organisation,  som  have  til  Hensigt  paa  bedste  Maade 
at  betrygge  Selskaltet  imod  Partiaandens  Indliydelse  mod 
en  ensidig  og  ubetænksom  Virken,  der  vilde  berøve  Selska- 

bet  dets  almindelige  Kredit  og  gjøre  det  til  Nødvendighed 
for  den  moderatere  Del  af  de  frisindede  Borgere  at  drage 
sig  tilbage.  Udfaldet  af  disse  Forhandlinger  vil  være  af- 
gjørende  for  Selskabets  Tilværelse  og  dets  hele  Stilhng. 
Det  er  naturligt,  at  de  blive  betragtede  af  Selskabets  Med- 
lemmer med  meget  forskjellige  Øjne.  Men,  dersom  de,  der 
ikke  finde  sig  tilfredsstillede  ved  den  Virksomhed,  de  ville 
kunne  love  sig  af  Selskabet  i  Fremtiden,  ville  tage  sig  Tid 
til  at  bemærke,  hvor  smuk  en  Betydning  der  ligger  i  en 
Forening  som  denne,  —  stiftet  og  fremblomstret  paa  en 
Tid,  der  er  mere  skikket  til  at  opløse  end  at  samle  og 
forbinde,  —  hvad  en  saadan  Forening  er  værd,  og  hvad 
den  kan  blive  værd:  da  ville  de,  medens  de  ønske  mere, 
være  villige  til  at  lade  sig  nøje  med  mindre ;  og  det  tør 
da  haabes,  at  Alles  Bestræbelser  ville  mødes  i  den  ene 
Interesse,  at  bevare  Selskabets  Helhed  og  Enhed. 

En  kjøbenhavnsk  Artikel 

i  fremmed  Blad: 

om  Regering  og  Folk  i  Danmark.^) 

(1837). 


I  en  af  de  mest  agtede  og  mest  læste  Tidender,  den 
„Augsburgske  Allgemeine  Zeitung"  (for  21de — 22de  Novbr. 
d.  A.),  tindes  en  Artikel,  dateret  Kjøbenhavn,  som 
allerede  vil  være  endel  af  „Folkebladets"  Læsere  bekjendt, 
da  den,  ihvorvel  med  nogle  Udeladelser,  har  været  med- 
delt i  forskjelUge  indenlandske  Blade.  Artiklen  er,  som 
det  ytres,  —  bestemt  til  at  møde  de  heftige  Angreb,  der 
i  temmelig  lang  Tid  hyppig  skulle  være  gjorte  paa  den 
danske  Regering  saavel  i  indenlandske  som  i  fremmede 
Blade.  Den  anmelder  sig  altsaa  som  et  Retfærdiggjørel- 
sesskrift  for  Regeringen,  og  den  fører  dette  Forsvar,  dels 
ved  at  give  en  Skildring  af  Oppositionen,  fra  hvilken  hine 
Angreb  skulle  hidrøre,  dels  ved  at  give  en  Berigtigelse  af 
de  Forestillinger,  som  ved  Oppositionens  Angreb  skulle 
være  fremkaldte  om  den  danske  Stats  Tilstand,  især  med 
Hensyn  til  dens  Finanser  og  Nationalvelstand,  til  Stænder- 
forfatningens  Betydning  og  Virksomhed  og  til  Pressens  Fri- 


*)   i?-,i>s:    f^'ol'  ebia<],   '937,  Nr.  43-44. 

hed.  Baade  ved  sin  Bestemmelse  og  ved  sit  Indhold  har 
den  saaledes  Krav  paa  enhver  dansk  Borgers  levende  In- 
teresse. Hvad  der  fremføres  i  den  udtrykkelige  Hensigt,  at 
berigtige  Andres  Fejl.  har  desuden  Meningen  for  sig,  at 
det.  der  gives,  forholder  sig  rigtigt;  hvo,  som  paatager  sig 
at  revse  Andres  formentlig  uretfærdige  og  samvittigheds- 
løse Fremgangsmaade,  berettiger  til  den  Forventning,  at 
han  selv  gaar  tilværks  med  stor  Samvittighedsfuldhed  og 
redelig  Bestræbelse  for  at  give  enhver  Part,  hvad  der  til- 
kommer den.  Det  er  derfor  ikke  usandsynligt,  at  denne 
Artikel  vil  hos  Fremmede  i  Almindelighed  blive  mødt  med 
Tiltro,  blive  betragtet  som  et  paalideligt  Bidrag  til  Kund- 
skab om  de  vigtigste  Forhold,  der  ere  Gjenstand  for  vor 
Presses  Forhandlinger,  og  om  den  Aand  og  Stemning,  hvori 
der  forhandles  om  dem,  og  dette  saameget  mere.  som  Artik- 
lens Forfatter  har  vidst  at  give  sig  en  vis  imponerende 
Stilling,  en  Mine,  der  næppe  kunde  være  mere  fordrings- 
fuld, om  han  var  fremtraadt  efter  højere  Opfordring,  for- 
synet med  højere  Fuldmagt. 

Hvorledes  svarer  nu  denne  Artikel  til  sin  Bestem- 
melse? Hvorvidt  er  den  bleven  Sandheden  tro,  hvis  Sag 
den  paatager  sig  at  føre?  Hvilken  Tjeneste  er  der  ved 
dette  Indlæg  ydet  den  danske  Regering  og  det  danske 
Folk?  Thi  Regering  og  Folk  ville  vi  i  Danmark  ikke  have 
stillet  imod  hinanden.  Herom  vil  den  Fremmede  ikke 
kunne  dømme;  men  for  danske  Borgere  sømmer  det  sig 
at  prøve,  hvad  der  berettes  Fremmede  om  deres  Væren  og 
Virken,  at  danne  sig  en  Dom  om  Beretningens  Sandhed 
eller  Falskhed  og  at  meddele  denne  Dom  til  Landsmænds 
videre  Prøvelse. 

I  det  Haab,  at  andre  Forfattere  ville  linde  Opfordring 

til  at  drøfte  andre  Dele  af  Artiklen,  agter  jeg  i  det  Føl- 
gende fornemmelig  at  holde  mig  til  sammes  Ytringer  om 
den  danske  Trykkefrihed  og  om  Selskabet  for  Trykkefri- 
hedens rette  Brug.  Dersom  vore  Finansers  Tilstand  er 
saadan.  at  den.  tilbørligt  kjendt.  „ikke  kan  vække  Frygt 
hos  nogen  sagkyndig  eller  upartisk  Mand,"  da  skal  der  i 
alt  Fald  mere  til  end  saa  los  en  Tale  som  Forfatterens, 
for  at  berolige  nogen  forstandig  Mand,  der  har  fulgt  de 
offenthge  Forhandlinger  om  denne  Sag.  Men  herom  tør 
».Folkebladet"  nøjes  med  at  henvise  til  Prof.  Bangs  Artikel 
i  Nr.  43  og  44  af  Aargangen  for  1836.  Derimod  ere  For- 
fatterens Ytringer  om  vore  Provinsialstænder,  deres 
Bestemmelse  og  Virksomhed,  for  bestemte  og  for  mærke- 
lige til.  at  jeg  kan  lade  dem  aldeles  uberørte.  Forf.  beret- 
ter nemlig,  at  de  danske  Provinsialstænder  blandt  Andet 
ogsaa  derved  ere  forskjellige  fra  andre  Landes  konstitutio- 
nelle Forsamlinger,  at  „deres  Virksomhed  er  indskrænket 
til  Landets  enkelte  Provinser  og  Afdelinger,"  at  Stænder- 
nes „Petitionsret"  er  „indskrænket  til  provinsielle  Inter- 
esser," at  „den  almindelige  Statsforvaltnings  Gjenstande," 
hvortil  navnlig  hører  „den  almindelige  Finansbestyrelse," 
ere  „ifølge  Sagens  Natur  og  Lovens  Bestemmelser  aldeles 
udelukkede  fra  Provinsialstændernes  Kompetence;"  og  Forf. 
tinder  det  derfor  „mærkværdigt,"  at  det  finansielle  Anlig- 
gende „ikke  desto  mindre  i  de  første  Forsamlinger  er  ble- 
vet omstændeligt  drøftet."  Ulige  mærkværdigere  er  imid- 
lertid den  Dristighed,  hvormed  Forf.  har  vovet  at  fremføre 
en  Beskyldning  som  den  imod  Stænderne,  at  de  have  over- 
skredet deres  Kompetence,  vovet  at  beraabe  sig  paa  „Lo- 
vens Bestemmelser."  hvor  han  har  Lovens  klare  Ord  imod 
sig.      I  Forordningen  af  28de  Maj    1831    §  5    hedder    det 

nemlig:  „I>[aar  Provinsialstænderne  finde  Anledning  til  at 
ønske  nogen  Forandring  i  Landets  almindelige  eller  de 
samme  vedkommende  Provinsers  særdeles  Love  eller  Indret- 
ninger o.  s.  V.,  kunne  de  derom  gjøre  os  Forestilling  og  For- 
slag." Naar  derfor  af  de  26  Petitioner,  som  den  roskildske 
Stænderforsamling  indgav  til  Hs.  Maj.  Kongen,  de  21  an- 
gik Landets  almindelige  og  kun  de  5  provinsielle  Forhold. 
af  35  Petitioner  fra  den  viborgske  Forsamling  26  vare  af 
første  og  9  af  sidste  Art.  da  er  heri  netop  handlet  efter 
„Lovens  Bestemmelser."  Da  den  roskildske  Stænderfor- 
samling gjorde  det  almindelige  Finans-Anliggende  til 
Gjenstand  for  Forhandling,  hlev  derfor  af  den  kgl.  Kom- 
missarius  aldeles  ikke,  (saa  lidt  som  ved  nogen  anden  For- 
handling „om  den  almindelige  Statsforvaltnings  Gjenstande"), 
ytret  nogen  Betænkelighed  angaaende  Forsamlingens  Kompe- 
tence. Meget  mere  ytrede  han.  at  han  „fandt  det  natur- 
ligt, at  Forsamlingen  henvendte  sin  Opmærksomhed  paa 
Finansernes  Tilstand,  skjøndt  den  kunde  være  forvisset  om. 
at  Kongen  uden  nogen  Petition  vilde  tage  de  hensigtsmæs- 
sigste Forholdsregler  for  ved  Formindskelse  af  Statens  aar- 
lige  Udgifter  at  tilvejebringe  et  bedre  Forhold  mellem  disse 
og  Statens  Indtægter."  Yel  blev  der  i  Hertugdømmernes 
Stænderforsamlinger  af  den  kgl.  Kommissarius  ved  tiere 
LejHgheder  gjort  Forsøg  paa  at  indskrænke  Stændernes 
Virksomhed,  —  aldeles  i  Overensstemmelse  med  nærvæ- 
rende Forfatters  Paastand.  —  til  blot  provinsielle  Anlig- 
gender; men  ligesom  hine  Ytringer  mødte  Modsigelse, 
ihvorvel  vistnok  med  mindre  Energi,  end  Sagens  Vigtighed 
og  Lovens  Medhold  opfordrede  til,  saaledes  maa  de  anses 
i  Gjerningen  gjendrevne  ved  den  Modtagelse,  samtlige  Peti- 

tioner  have  fundet  hos  Regeringen  ^).  At  vove  at  frem- 
stille den  Kettighed.  der  udgjur  det  egentlige  Grundvæsen 
i  den  Velgjerning.  Kongen  har  skjænket  sit  Folk  ved  Stæn- 
derinstitutionen, bom  en  fra  Stændernes  Side  tilsnegen, 
ulovlig  rdvidelse  af  deres  Myndighed,  dette  er.  tør  vi  vel 
mene.  den  sletteste  Hjemmel  for  en  Forfatters  Kald  og 
Beføjelse  til  at  træde  frem  som  Regeringens  Talsmand. 

Vi  gaa  over  til  at  betragte  Forfatterens  Ytringer  om 
den  danske  Trykkefrihed  og  den  danske  Presse. 
Efterat  Forfatteren  nemlig  har  givet  et  Karikaturbillede 
af  Oppositionen  i  vore  Dagblade,  („alt  det  Gode."  saa- 
ledes  indføres  (3i)positionen  talende .  „er  Virkningen  af 
naturlige  Forhold,  Følgen  af  vore  Bestræbelser;  Regeringen 
gjør  alt  muligt  for  at  berøve  os  hine  Goder;  den  under- 
graver Besiddelsen,  lammer  Virksomheden,  undertrykker 
Oplysningen"),  vedbliver  han  sauledes: 

„Spørger  man,  hvorfor  Regeringen  taaler  de  bestandige 
offentlige  Angreb  af  Oi)positionen,  saa  har  dette  sin  Grund 
nærmest  i  den  her  bestaaende  Trykkefrihed,  hvis  Mis- 
brug, for  saavidt  som  de  ikke  berøre  den  fremmede  Politik, 
ikke  kunne  blive  forebyggede  ved  præventive  Forholds- 
regler (Censur),  men  kun  ved  en  kriminel  Fremgangsm;'.ade, 
som  altid  er  meget  tvivlsom,  hvad  Udfaldet  angaar.  Ved 
den  Offentlighed,  hvormed  Sagerne  her  i  Reglen  føres 
for  Højesteret,  virker  den  retlige  Forfølgelse  af  en  Presse- 
forseelse  aabenbart  imod  sin  Hensigt,  forsaavidtsom  den 
er  rettet,  —  ikke  blot  paa  den  Anklagedes  Afstraffelse, 
men  ogsaa  paa  I'ndertrykkelse  af  hans  Skrift,    idet   det 


')  Jvfr.  hermed  Prof.  Bangs  allerede  paaberaabte  Artikel  i  „Polke- 
l^ladel",  S.  170. 

netop  ved  hin  Procedure  faar  en  endnu  større  Offentlig- 
hed. Derfor  undgaar  Regeringen  saavidt  muligt  at  an- 
lægge saadanne  Processer,  og  Skribenterne,  som  vel  vide 
dette,  misbruge  deres  Frihed  bestandig  paa  den  anstøde- 
ligste Maade,  ikke  blot  paa  den  indenlandske  Politiks, 
men  ogsaa  paa  Religionens  og  den  offentlige  Morals  Ene- 
mærker. For  at  raade  Bod  paa  dette  Uvæsen  og  fritage 
Regeringen  for  den  Nødvendighed  at  skride  frem  ved 
præventive  Forholdsregler,  stiftede  flere  udmærkede  og 
veltænkende  Mænd  for  omtrent  tre  Aar  siden  det  be- 
kjendte  „Selskab  for  Trykkefrihedens  rette  Brug-',  det  er: 
til  at  forebygge  dens  Misbrug,  hvilket  nu  tæller  henimod 
4000  Medlemmer.  Men  netop  formedelst  denne  store 
Udstrækning  har  dette  Selskab  ikke  alene  ikke  været  i 
Stand  til  at  naa  sit  Øjemed;  men  Oppositionen  har  og- 
saa bestandig  bestræbt  sig  for  at  forvandle  det  til  en 
virkelig  politisk  Klub  og  at  benytte  det  til  direkte  Ind- 
blanding i  Regeringens  Forholdsregler,  om  end  hidtil 
forgjæves  formedelst  Fastheden  hos  Flertallet  af  Selska- 
bets Stiftere.  At  et  saadant  Selskabs  Tilværelse  ikke  er 
uden  Betænkelighed,  er  klart;  men  beroligende  er  den 
Kjendsgjerning,  at  det  for  største  Delen  bestaar  af  Em- 
bedsmænd og  øjeblikkelig  vil  maatte  opløse  sig,  naar 
Regeringen  tinder  sig  bevæget  til  at  give  dem  Valget 
imellem,  om  de  ville  opgive  Deltagelse  i  Trykkefriheds- 
Selskabet  eller  deres  Embede." 

Det  er  disse  Ytringer,  vi  ville  tage  i  nærmere  Betragt- 
ning, De  angaa  dels  den  Bevægelse  og  Virksomhed,  som 
tilhører  Folket,  dels  Regeringens  Forhold  til  denne  Virk- 
somhed.    Ved  de  første  er  det  den  historiske  Sandhed. 

hvorpaa  det  kommer   an.    ved    de    sidste    den    moralske 
Sandsynlighed. 

Forfatteren  taler  for  det  Første  helt  igjennem  om 
».Oppositionen."  Han  mener  ikke  hermed  det  Kald  og 
det  Mod  til  at  virke  mod  „enkelte  Uordener  og  Misbrug 
eller  forsvare  afvigende  Anskuelser  af  statsretlige  Spørgs- 
maal."  som  udvikler  og  ytrer  sig  i  ethvert  Folk,  hos  hvil- 
ket den  aandelige  Dannelse  har  naaet  et  vist  Pnnkt,  og 
Ytringsfriheden  ikke  er  voldsom  undertrykt.  Denne  Aand 
er  hos  os  fremkaldt  tidligere  ved  Kegeringens  Omhu  for 
Ungdommens  Undervisning,  senere  ved  Stænder-Anordnin- 
gen; den  vil  end  mere  udvikles  og  styrkes  ved  den  nu  an- 
ordnede selvstændigere  Bestyrelse  af  Kommunernes  Anlig- 
gender, og  Forfatteren  erkjender  selv,  at  en  saadan  Oppo- 
sition ikke  kan  andet  end  være  „velkommen  for  enhver 
ædel  Regering."  Men  Forfatteren  adskiller  herfra  en  Oppo- 
sition i  Ordets  strænge  Forstand,  som  lægger  an  paa  „at 
gjøre  Regeringens  Øjemed  i  Almindelighed  mistænkte;"  han 
omtaler  den  som  en  fjendtlig  og  fordærvelig  Magt  i  Dan- 
mark og  bringer  fremmede  Læsere,  som  ere  ubekj endte 
med  vore  Forhold,  til  at  forestille  sig  et  afsluttet,  metodisk 
virkende  Parti,  der  offentlig  skulde  modarbejde  Regeringen. 
Spørger  man,  hvor  dette  Parti  skulde  findes,  da  viser  den 
sagkyndige  Forfatter  hen  til  de  „subalterne  Embedsmænd," 
idet  nemlig  disse  skulle  „ved  Opposition  haabe  at  forbedre 
deres  StilUng  og  forskaffe  sig  Penge  og  Indflydelse:"  —  i 
en  absolut  monarkisk  Stat  en  mærkelig  Gjenvej  til  Lykkens 
Tempel  for  subalterne  Embedsmænd!  Man  kunde  fristes 
til  at  tro,  at  Forfatteren  har  villet  lægge  en  politisk  Snare 
for  godtroende  Medborgere,  dersom  man  virkelig  kunde  an- 
tage   vedkommende    Subalterne,    der    bejle   til    Penge    og 

Indflydelse,  for  saa  ubekjendte  med  Terrænet,  at  de  skulde 
løbe  i  den. 

Men  naturligvis  har  Forfatteren  i  Særdeleshed  henvist 
til  Skribenterne  paa  ,.de  Folk.  der  drive  Oppositions-For- 
fatteriet  som  indbringende  Haandtering."  Hvilken  Skil- 
dring udkaster  nu  Forfatteren  af  de  Skribenter,  som  han 
henregner  til  Oppositionspartiet?  Hvad  deres  Bevæg- 
grund angaar,  da  maa  det  ikke  være  en  retskafien,  om 
end  misledet  Vilje,  ikke  en  velmenende,  om  end  ensidig 
Iver,  heller  ikke  en  lidenskabelig,  ubesindig  Heftighed,  der, 
som  enhver  Ubesindighed,  vilde  indtil  en  vis  Grad  kunne 
undskyldes,  som  skal  ligge  til  Grund  for  deres  Angreb:  det 
skal  være  ond  Vilje,  slet  Sindelag,  understøttet  af 
egennyttig,  fejgt  beregnende  Klogskab ,  fordi  de  nemlig 
stole  paa,  at  Regeringen  ikke  vil  finde  sin  Regning  ved  at 
paatale  Misbrugene  for  iJomstolene.  Og  hvorledes  mis- 
bruge de  efter  Forfatterens  Skildring  denne  Frihed?  Med 
saa  ublu  Frækhed,  at  de  ikke  rødme  ved  at  sværte  Rege- 
ringen som  den,  der  „gjør  alt  muligt  for  at  berøve  Folket 
de  Goder",  Lykken  tilfører  det,  der  „undergraver  Besiddelsen, 
lammer  Virksomheden,  undertrykker  Oplysningen,"  og  at  de 
ikke  undse  sig  ved  at  krænke  „Rehgionen  og  den  offentlige 
Moral  paa  den  anstødeligste  Maade."  I  Sandhed,  —  et 
Portræt,  beregnet  paa  at  sés  i  Frastand!  Eller  skulde 
blandt  dem,  der  kunne  sammenholde  det  med  Personerne, 
Nogen  kj endes  ved  det?  Jeg  ønsker  dette  Spørgsmaal 
stillet  til  Alle  uden  noget  Hensyn  til  den  forskjellige  Fø- 
lelse af  Behag  eller  Mishag,  hvormed  de  betragte  og  be- 
dømme hine  Skribenters  Færd;  i  ét  Vidnesbyrd  vil  uden 
Tvivl  ærlig  Ven  og  Fjende  stemme  overéns.  Ubilligt 
vistnok,    det    erkjende   vi    Alle,    er    der    ofte  skrevet    om 

og  imod  Regeringens  Foranstaltninger;  men  at  nogen  Pen 
skulde  indtil  den  Grad  have  forgrebet  sig  paa  en  Rege- 
rings Fortjeneste  af  Oplysning,  Borgerfrihed  ogAlménaand, 
som  har  sat  sit  Mindesmærke  i  Landbolovgivningen,  i  Sko- 
ler og  Stænderhuse,  at  den  skulde  have  fremstillet  dens 
Virksomhed  som  aandsformørkende  og  aandsunderkuende, 
derimod  bør  enhver  Dansk  tage  til  Gjenmæle  paa  sine 
Landsmænds  Vegne.  Den  Enstemmighed,  hvormed  Rege- 
ringens Øjemed  og  dens  Foranstaltninger  i  denne  Retning 
have  fundet  Anerkjendelse  fra  alle  Sider  og  til  alle  Tider, 
(hvad  helt  vel  kan  bestaa  med  levende  Følelse  af  det  Me- 
get, der  endnu  fattes),  er  til  lige  Hæder  for  Regering  og 
Folk.  og  det  maa  harme  Enhver  at  se  denne  fordunklet 
ved  et  usandt  Vidnesbyrd,  der  skal  være  udgaaet  fra  Dan- 
marks Hovedstad.  Stort  nok  kan  uden  Tvivl  det  Synde- 
register blive,  der  lader  sig  opsummere  af  et  Oppositions- 
blads Aargange  eller  uddrage  af  et  Antal  politiske  Flyve- 
skrifter, hvor  Lidenskab  eller  Partiaand  eller  personlige 
Hensyn  ofte  have  styret  Pennen;  men,  at  „Religionen  og 
den  oflentlige  Moral"  skulde  der  være  behandlet  „paa  den 
anstødeligste  Maade,"  —  skulde  ikke  danske  Læsere  om- 
trent være  enige  i  at  erklære  dette  for  en  iiaandgribelig 
Usandhed?  Hvad  man  end  ellers  kan  have  at  dadle  ved 
Indhold  og  ved  Tone  i  de  Skrifter  og  Dagblade,  som  have 
nogen  Betydning  i  Oppositions-Retningen,  fordrer  dog 
Sandhed  og  Retfærdighed  at  erkjende  den  Agtelse  for  det 
Hellige  og  det  Sædelige,  som  udtaler  sig  i  dem.  Betyd- 
ningen af  dette  Vidnesbyrd  skjønnes  bedst  ved  Sammenlig- 
ning med  den  unge  Verdens  Pressefrembringelser  i  Tysk- 
land og  Frankrig;  med  den  religiøse  og  moralske  Opløs- 
nings-Aand,  som  her  er  fremtraadt  uden  Sky,  have  vor  Pres- 

ses  Misbrug  Intet  tilfælles,  og  Æren  herfor  tilkommer  ikke 
alene  de  enkelte  paagjældende  Forfattere:  baade  Regering 
og  Folk  har  sin  Andel  deri.  Forfatteren  derimod  har  ikke 
forsmaaet  det  Kunstgreb  at  fremstille  sine  Modstandere 
som  de  foragteligste  og  fordømmeligste  Medlemmer  i  Sam- 
fundet; han  udpeger  dertil  ikke  enkelte  Forfattere  som  de 
skyldige;  meget  mere  give  hans  Ord  Anledning  til  at  tro, 
at  en  religiøs  og  moralsk  Smitte  udbredes  vidt  og  bredt 
ved  et  helt  Antal  af  danske  Skribenter.  Er  denne  Adfærd 
noget  ringere  end  en  Skamskjænden  af  Nationens  gode 
Navn  og  Rygte? 

Ogsaa  de  faa  Data,  Forf.  anfører  om  „Selskabet  for 
Trykkefrihedens  rette  Brug",  give  Begreb  om  hans  historiske 
Paalidelighed.  Forf.  forklarer,  at  det  er  et  Selskab  „til 
at  forebygge  Pressens  Misbrug."  Men  Selskabet  er  for  det 
Første  ogsaa  og  fornemmelig,  ifølge  sit  Navn  og  sine 
Love,  et  Selskab  „til  at  fremme  Pressens  rette  Brug  og 
derved  befordre  Folke-Oplysning;"  hvad  Pressens  Misbrug 
angaar,  da  er  Selskabet  ikke  beregnet  paa  at  „forebygge" 
disse.  —  hvad  ikke  kunde  ské  uden  ved  en  Slags  Censur, 
—  men  paa  at  „modarbejde"  dem,  ved  at  udhæve  dem  og 
advare  derimod.  Forf.  beretter  endvidere,  at  Selskabet, 
som  „tæller  hen  ved  4000  Medlemmer,"  bestaar  „for  største 
Delen  af  Embedsmænd."  Hvilket  Begreb  vel  Udlandet 
maa  danne  sig  om  den  Hær  af  Embedsmænd,  der  kan  stil- 
les i  det  lille  Kongerige,  naar  der  alene  skal  være  mellem 
2  og  3000  af  den  Slags,  som  ikke  finde  Betænkelighed  ved 
at  være  Medlemmer  af  et  Selskab,  hvis  Tilværelse  skal,  ef- 
ter Forf.s  Mening,  „ikke  være  uden  Betænkelighed!"  Efter 
Opgivelsen  paa  Generalforsamlingen  i  April  d.  A.  hen- 
hørte  af  4291  Medlemmer   1700   til  Embedsstanden;   2591 

vare  Ikke-Embedsmænd.  Efter  denne  Tid  er  Medlemmer- 
nes Antal  steget  til  4840,  af  hvilke  vistnok  en  endnu  mere 
afgjort  Minoritet  hører  til  Embedsstanden. 

Til  sine  Beretninger  om  O})positions-Pressen.  om  Trykke- 
frihedens Tilstand,  og  hvad  dermed  staar  i  Forbindelse,  har 
Forf.  tillige  knyttet  Beretning  om  den  danske  Regerings 
Fremgangsmaade  med  Hensyn  til  disse  Anliggender. 

Hvorfor,  spørger  Forf..  taaler  Regeringen  de 
idelig  gjentagne.  offentlige  Angreb  af  Opposi- 
tionen? Hertil  gives  den  Oplysning:  det  jirobate  Middel 
mod  alle  Presse-Onder,  Censuren,  finder  kun  Anvendelse  i 
Hertugdømmerne  Holsten  og  Lauenburg  ifølge  det  tyske 
Forbunds  Bestemmelser,  ikke  i  Kongeriget;  der  gives  alt- 
saa  imod  Presseforseelser  ikke  anden  Fremgangsmaade  i 
Danmark  end  Paatale  ved  Domstolene ;  men  ved  den  of- 
fentlige Behandling  af  slige  Sager  ved  Højesteret  faar  Ind- 
holdet af  de  anklagede  Artikler  og  Skrifter  en  Offentlig- 
hed, som  det  netop  maa  være  i  Regeringens  Interesse  at 
undgaa;  og  dette  skal  da  være  Grunden,  hvorfor  Regerin- 
gen saa  sjældent  som  muligt  skrider  til  at  anlægge  slige 
Processer.  Altsaa  —  dersom  en  Regering  undlader  med 
smaalig  Iver  at  forfølge  enhver  dadlende  Ytring,  som  kan 
være  ugrundet  i  sit  Indhold  eller  anstødelig  i  Udtryk,  da 
skal  Grunden  dertil  ikke  turde  søges  i  den  Erkj endelse, 
at  Frimodighed  i  Pressens  Brug  om  Landets  Anbggender 
er  et  Gode  for  det  Offenthge,  der  fortjener  al  Opmuntring 
og  Understøttelse  fra  Regeringens  ikke  mindre  end  fra 
Folkets  Side.  og  at  den,  som  i  Sandhed  ynder  Frimodig- 
hed, heller  ikke  tør  være  altfor  nøjeregnende  med  enhver 
uoverlagt  eller  ubesindig  Ytring ;  thi  det  frie  Mod  gaar  bort 
hos  Skribenten,  naar  han  for  hvert  Udtryk,  som  kan  findes 

anstødeligt,  skal  tænke  sig  Straffen  over  Hovedet.  Grun- 
den skal  heller  ikke  være  at  søge  i  en  Karakterens  Høj- 
modighed,  hvormed  det  kan  anstaa  en  Regering,  ligesaavel 
som  den  private  Mand,  at  sé  ned  paa  mangen  Ytring  af 
Letsind  og  Kaadhed,  uden  at  ænse  den  videre;  heller 
ikke  i  den  tilhdsfulde  Overbevisning  om  Folkets  Stemning, 
om  den  Virkning,  det  udøver  paa  denne  Stemning,  naar 
et  Folk  sér  sin  Regering  ophøjet  over  Forfølgelses- Krig 
mod  disse  Ilpenne  og  Smudspenne,  mod  deres  Produkter, 
der  løbe  op  idag  for  imorgen  at  kastes  i  Ovnen,  uden  at 
efterlade  videre  Spor  og  Mærke,  Grunden  skal  meget  mere 
være  at  søge  i  en  frygtsom  Sky  fra  Regeringens  Side 
for  den  Offentliggj øreise  af  vedkommende  Skrift  eller  Arti- 
kel, der  følger  af  et  Søgsmaal.  Dersom  altsaa  i  Dan- 
mark Sagerne  behandledes  skriftlig  for  Højesteret  eller  in- 
den lukkede  Døre,  da  vilde  Regeringen,  efter  Forf.s  For- 
sikring, med  ganske  anden  Strænghed  end  nu  søge  Straffe- 
lovenes Hjælp  mod  Skribenterne,  og  paa  den  anden  Side 
skal  det  kunne  antages,  at  mangen  Ytring,  som  Regerin- 
gen ønskede  revset,  nu  hengaar  upaatalt  af  den  Grund,  at 
vor  Retsforfatning  ligesaa  lidt  tilsteder  en  Afstraffelse  uden 
Lejlighed  til  offentlig  Forsvar,  som  uden  Lov  og  Dom. 
Men  hvad,  —  maa  man  spørge,  —  skulde  der  da  vel  ligge 
i  denne  Offentlighed,  som  kunde  holde  en  Regering  som 
den  danske  tilbage  fra  at  gjøre  Presselovene  gjældende? 
Have  vi  maaske  her  en  Regering,  hvis  Aand  og  Vilje  staar 
imod  Folkets,  saa  at  Regeringen  skulde  ville  forfølge  An- 
det som  ulovlig  og  utilbørlig  Brug  af  Pressen,  end  hvad 
den  offentlige  Stemme  ogsaa  vilde  lære  at  misbillige  ved 
den  offentlige  Behandling  af  Sagen?  Hvad  Andet  kan  for- 
nuftigvis være  en  Regerings  Hensigt  ved  at  paatale  Presse- 

forseelser,  end  at  virke  opklarende,  ledende,  berigtigende 
ind  paa  den  offentlige  Mening?  Og  hvad  vilde  der  udret- 
tes ved  Skribenters  Afstraffelse,  naar  Grunden  dertil  blev 
holdt  hemmelig,  eller  naar  den  havde  og  beholdt  den  of- 
fentlige Mening  imod  sigV  I  hvor  afgjørende  en  Tone  end 
Forf.  giver  sin  Forklaring,  at  Hensyn  til  Rettergangens 
Offentlighed  skuide  afliolde  Regeringen  fra  at  paatale  Mis- 
brug af  Pressen,  som  under  andre  Omstændigheder  vilde  og 
burde  l)live  paatalte,  maa  dog  enhver  dansk  Borger  holde 
sig  overbevist  om  dens  Urigtighed;  thi  den  forudsætter  et 
Forhold  imellem  Regering  og  Folk.  som  mulig  kan  tinde 
Sted  i  mangen  anden  Stat.  men  visselig  ikke  finder  Sted  i 
Danmark  og  ikke  vil  kunne  tinde  Indgang  her,  saalænge  vi 
kunne  glæde  os  ved  at  vide  Grundsætninger  som  de,  fra 
hvilke  Forf.  gaar  ud,  holdte  udenfor  vore  Grænser. 

Forfatteren  føler  nogen  Uro  ved  Tanken  om  et  Sel- 
skabs Tilværelse  som  Selskabet  for  Trykkefrihedens 
rette  Brug;  men  for  at  finde  Beroligelse  i  denne  Hen- 
seende, sammensætter  han  først,  som  vi  have  sét,  Selska- 
bet „for  største  Del  af  Embedsmænd,"  og  erindrer  der- 
næst, at  det  øjeblikkelig  vil  maatte  opløse  sig,  naar  Rege- 
ringen finder  sig  bevæget  til  at  give  hine  Valget,  om  de 
ville  opgive  Deltagelsen  i  Trykkefriheds-Sel- 
skabet eller  deres  Embeder"^).  Naar  Forf.  her, 
som  det  synes,  omtaler  det  som  en  meget  naturhg  og  nær 
liggende  Forholdsregel,    om    det    blev    tilføjet    som    en  ny 


•)  Det  er  en  meget  talende  Tavshed,  naar  denne  hele  Tirade  findes 
udeladt  i  „Dagen."  Ganske  vist  gives  der  Regerings-Maksimer, 
særdeles  med  Hensyn  til  Trykkefriheds-Anliggender,  som  til  Nød 
kunne,  læses  påa  Tysk,  men  ikke  vel  fordrage  en  Oversættelse 
paa  Dansk  for  danske  Læsere. 

Klavsiil  i  danske  Embedsmænds  Bestalling,  at  de  havde 
at  holde  sig  ude  af  al  Forbindelse  med  Selskabet  for  Trykke- 
frihedens rette  Brug,  da  kan  Spørgsmaalet  ikke  være  om 
den  Magt,  en  Regering  har  til  at  opstille  hvilkesomhelst 
Betingelser  for  dem,  den  vil  antage  eller  beholde  i  sin  Tje- 
neste, men  om  en  moralsk  Mulighed,  som  atter  i  det 
enkelte  Tilfælde  maa  bedømmes  efter  den  aliiiindelige  Aand, 
der  udtaler  sig  i  Regeringens  Handlinger  og  Foranstaltnin- 
ger. Og  saaledes  har  ogsaa  den  danste  Regering 
sin  ejendommelige  Karakter;  den  skriver  sig  ikke 
fra  idag  eller  igaar;  den  er  saa  gammel  som  vor  Konge- 
slægt; den  stemmer  med  Folkets  Karakter;  i  denne  Sam- 
klang ligger  Grunden  til  den  Popularitet,  de  danske  Konger 
have  havt  at  glæde  sig  ved  fremfor  de  Heste  andre,  og  vi 
have  hgesaa  ondt  ved  at  tænke  os  en  voldsom  Forandring 
i  Regeringens  System  som  i  Nationens  Karakter.  I  dette 
Regerings-System  er  en  Humanitet,  som  er  modsat  det 
despotiske  Magtsprog,  en  Agtelse  for  de  menneske- 
lige, personlige,  de  almindelige  borgerlige  Ret- 
tigheder det  første  Grundtræk,  og  til  denne  Aand  staar 
det  Raad,  Forfatteren  giver  Anslag  paa,  i  et  mærkeligt 
Forhold.  Vilde  man,  for  at  gaa  ind  i  Forfatterens  Tanke, 
forestille  sig  et  Selskab,  som  var  stiftet  i  ganske  anden 
Hensigt,  at  udarte  til  „en  virkelig  politisk  Klub,"  af  en 
saadan  Beskaffenhed,  at  der  maatte  befrygtes  Ulempe  for 
det  Offentliges  Rolighed  og  Sikkerhed,  da  kunde  i  saadant 
Tilfælde  Regeringen  uden  Tvivl  finde  sig  foranlediget  til 
at  befale  Selskabets  Opløsning.  Derimod  at  drage  en 
Grænselinje  mellem  Embedsmænd  og  de  øvrige  Borgere,  at 
berøve  hine  en  personlig  Ret,  som  blev  disse  ubetagen,  at 
benytte    den   Afhængighed,    hvori  Embedsmanden   staar  til 

det  Offentlige  som  lønnet  uf  Staten  for  sit  Arbejde,  til  at 
sætte  en  saa  vilkaarlig  Tvangsregel  igjennem,  —  dette  vilde, 
derom  ville  ikke  mange  være  uenige,  være  en  Brug  af 
Magten,  hvortil  det  danske  Folk  ikke  er  vant.  Og  hvad 
vilde  blive  Følgen  af  Forfatterens  „berohgende"  Forholds- 
regel? Selskabet  vilde  tilforladelig  ikke  opløses,  fordi  det 
blev  skilt  ved  sine  Medlemmer  af  Embedsklassen ,  men  vel 
vilde  det  blive  berøvet  en  stor  Del  af  sine  aandelige  Kræf- 
ter og  i  samme  Forhold  blive  hæmmet  i  den  bedste  Del 
af  sin  Virksomhed,  udsat  netop  for  det,  der  skulde  fore- 
bygges :  at  falde  baade  til  den  ene  og  den  anden  Yderlig- 
hed. Krænkelsen  af  den  personlige  Ret  vilde  her  som 
overalt  virke  tilbageholdt  Forbitrelse,  og  den  Modsætning, 
der  blev  gjort  af  Embedsstand  og  Borgerstand,  vilde  tjene 
til  at  give  den  unaturlige  og  fordærvelige  Betragtning  Med- 
hold, at  Embedsms'nd  og  Borgere  skulde  have  delte,  selv 
modstridende  ForpHgtelser  og  Interesser. 

Det  er  vistnok  meget  betegnende  for  Tilstanden  af 
den  danske  Journalistik  baade  i  moralsk  og  i  national  Hen- 
seende, at  en  Artikel  som  denne  er  bleven  optagen  i  flere 
af  vore  Blade  uden  nogen  Tilrettevisning  eller  Moderin- 
dring. I  at  vurdere  en  saa  nærgaaende  Misbrug  af  Pres- 
sen som  denne  burde  danske  Borgere  være  enige,  hvilke 
politiske  Anskuelser  de  end  hylde.  Thi  Mangelen  paa 
Sanddruhed  i  flere  Fremstillinger  og  Beretninger  er  ligesau 
iøjnefaldende  og  uforsvarlig,  som  den  Mnngel  paa  Behæn- 
dighed, men  fornemmelig  paa  Nationalaand.  som  Indlæget 
røber  helt  igjennem.  Det  kan  være,  at  Artiklen  skriver  sig 
fra  Kjøbenhavn;  men  næppe  skriver  den  sig  fra  en  dansk- 
født og  sikkert  ikke  fra  en  dansksindet,  med  den  danske 
Historie,    den   danske  Regering,    det  danske  Folk  fortrolig 

og  sympatiserende  Mand.  Artiklen  er  for  Fremmede 
kun  skikket  til  at  vække  falske  Forestillinger  om  en  Mod- 
sætning imellem  Regering  og  Folk  i  Danmark,  om  Mistro 
fra  Regeringens  og  Uskjønsomhed  fra  Folkets  Side;  og 
som  Læsning  for  Danske  vilde  den,  —  ved  den  Letfær- 
dighed, hvormed  den  gaar  hen  over  de  vigtigste  Anliggen- 
der, der  ere  Gjenstand  for  Folkets  Tanke  og  Bekymring, 
lader  haant  om  en  Hovedgjeustand  for  Folkets  Paaskjøn- 
nelse  o^  dets  Haab:  Stændernes  Virksomhed  for  Fædre- 
landets Vel,  og  anbefaler  Regerings-Foranstaltninger,  som 
danske  Borgere  ikke  vide  at  forene  med  Retfærdighedens 
og  Humanitetens  Fordringer,  —  kun  være  skikket  til  at  til- 
vejebringe det  sørgelige  Forhold,  den  udmaler  som  allerede 
nærværende,  dersom  den  ikke  blev  tilbagevist  som  løs  og 
usandfærdig  Tale.  Det  er  et  Sagn,  som  ofte  er  blevet 
gjentaget:  om  den  danske  Borger  i  Udlandet,  der  blev  an- 
given som  mistænkelig  Person  paa  Grrund  af  den  frie  Tale, 
han  førte  blandt  Fremmede,  hvorledes  han  paa  højere  Ste- 
der blev  undskyldt  dermed:  at  han  ikke  havde  erindret 
sig  andet,  end  at  han  var  paa  dansk  Grrund;  og  saaledes 
mene  vi,  at  den  kjøbenhavnske  Beretter  i  „Allgemeine  Zei- 
tung"  maa  søge  sin  Undskyldning  deri:  at  han  har  glemt, 
han  var  paa  Danmarks  Grund. 

Om  Fortolkningen  af  Plakat  2den  Oktober  1810.  ^) 

(1843). 

Hvad  der  forekommer  mig  at  maatte  vække  Forundring 
hos  alle  opmærksomme  Betragtere  af  vort  offentlige  Liv, 
med  hvilket  Øje  og  gjennem  hvilket  Glas  de  end  betragte 
det.  er  den  ringe  Opmærksomhed,  der  paa  Prent  er  ble- 
ven den  omhandlede  Sag  til  Del.  Det  er  her  en  Sag, 
som  ikke  angaar  alene  en  eller  anden  enkelt  Blad-Redak- 
t'on,  ej  heller  alene  den  journalistiske  Presse  overhovedet; 
det  er  et  almindeligt  Spørgsmaal  om  Reglerne  for  Lovens 
Fortolkning  og  Anvendelse,  —  og  det  en  Anvendelse,  som 
ikke  gaar  ud  paa  mindre  end  en  Indskrænkning  af  den 
væsentligste  Borgerret:  den,  at  have  fri  og  uhindret  Ad- 
gang til  Landets  Domstole.  I  et  Land,  hvor  det  juridiske 
Element  er  i  alle  Forvaltnings-  og  Bestyrelsesgrene  saa 
overvejende  som  i  Danmark .  skulde  man  mene ,  at  et 
Retsspørgsmaal  af  saa  alvorlig  og  gjennemgribende  Ka- 
rakter ikke  vilde  kunne  bringes  paa  Bane,  uden  at  sætte 
mange  Penne  i  Bevægelse.  Men  dersom  ikke  Redak- 
tøren af  „Dansk  Ugeskrift"    havde    taget    til  Orde,    kunde 

man  fristes  til  at  tro,  at  den  hele  Forhandling  angik  en 
privat  Interesse  af  et  Par  enkelte  paagjældende  Blade,  til 
hvilke  det  derfor  maatte  være  overladt  at  udfægte  Sagen 
alene. 

Denne  Tavshed  er  vanskelig  at  forklare.  Thi  dersom 
retslærde  Mænd  ere  enige  med  det  kgl.  danske  Kancelli 
deri,  at  Plakat  af  2den  Oktober  1810,  sammenholdt  med 
Eeskript  af  10de  April  1836,  hjemler  Justits-Kollegiet 
Ret  til  at  undertrykke  efter  Godtbefindende  enhver  jour- 
nalistisk Behandling  af  politisk  Indhold,  uden  at  tilstede 
Forfatteren  Rekurs  til  Domstolene:  skulde  der  da  ikke 
være  Opfordring  til  Retfærdigj øreise  af  Kancelliets  Frem- 
gangsmaade?  Thi  det  tør  næppe  benægtes,  at  Kollegiet 
i  denne  Sag  befinder  sig  i  Modsætning  til  den  offentlige 
Mening,  at  dets  seneste  Fremfærd  imod  Pressen  har  for- 
skaffet Oppositionen  et  Grundlag,  som  næppe  til  nogen 
Tid  har  havt  en  saadan  Soliditet.  Men  det  er  sikkert  ikke 
nogen  ringe  Ulempe,  dersom  det  Kollegium,  hvis  høje 
Hverv  det  er  at  paasé  Lovenes  Haandhævelse,  skulde  vise 
sig  for  Folket  i  anden  Skikkelse  og  andet  Lys,  end  just 
som  Haandhæver  af  Lovene.  Det  maa  ogsaa  indrømmes, 
at  de  Mænd,  der  selv  ere  at  betragte  som  Part  i  Sagen, 
ikke  kunne  agtes  som  ret  beskikkede  Ordførere;  og  at  be- 
rigtige, om  muligt,  Almenhedens  Anskuelse  af  det  hele 
Forhold,  vilde  være  en  fortjenstlig  Gjerning.  Dersom 
derimod  paa  den  anden  Side  retskyndige  Mænd  dele  den 
Mening  angaaende  det  kgl.  danske  Kancellis  Fremgangs- 
maade,  der  vel  kan  anses  som  den  almindelige :  hvorledes 
skulde  det  da  være  for  meget  forlangt,  —  efterat  Erfaring 
har  lært,  at  Kancelliet  er  sindet  at  forfølge  den  engang 
indslaaede  Vej,  —  at  den  Ret,  som  i  det  forehggende  Til- 

fælde  antages  at  være  traadt  for  nær,    erholdt  sit  Forsvar 
ved  de  Mænd,  i  hvilke  Retsfølelsen  ret   egentlig  bør   have 
sine  Repræsentanter,  og  hvis  Stemme  turde  antages  at  ville 
have  Vægt  selv  hos  Regeringens  Organer?     Ved  Siden   af 
det  særegne  Embedskald    at    fremme  Lov   og  Ret  ved   at 
procedere  og  plaidere,    skifte    og    dømme,    kunne    dog,    — 
saa  sjTies  det,  —  vore  Lovlærde  og  Rets-Embedsmænd  ikke 
miskjende  det  almindelige  Borgerkald,  at  virke  som  Retfær- 
dighedens Organer  udenfor  Retssal  og  Skranke;   og  netop, 
hvor  vigtige  Spørgsmaal    hindres    fra    at  komme  for  Dom- 
stolene, maatte  ikke  dér  Opfordringen  ligge  nær  for  rets- 
kyndige Mænd    til   at  afgive   det  Votum,    udtale    det  Om- 
dømme,   der   er  dem  frit  og  uform ént    som    enhver    anden- 
Borger,  men,  just  udtalt  af  dem,   vilde  have   større  Betyd- 
ning og  Værd?    Det   forekommer  mig,    at   i    andre  Stater 
de  Retskyndige  opfatte  og  røgte  deres  Kald  i  denne  videre 
Betydning;    vi   behøve  ikke   at  gaa  videre  end  til  Hertug- 
dømmerne for  at  sé  Advokater,  vistnok  paa  deres  Vis,  — 
som    virksomme  Ledere   af   den  almindelige  Mening.     Det 
Prisværdige    i   Principet  selv  kan  ikke    miskj endes.      Have 
vi  da  ikke  navnlig    en    dygtig,    oplyst,    patriotisk  Sagfører- 
stand ?  Skulde  den  ikke  her  indtage  den  samme  uafhængige 
Stilling,  som  i  ethvert  andet  Land?     Og  den  juridiske  In- 
teresse, som  plejer  at  kunne  sættes  i  Bevægelse  ved  ethvert, 
selv    det    ubetydehgste  Formspørgsmaal,    skulde    den    ikke 
paa  det  stærkeste  blive  afficeret  ved  Forhandlinger  om  en 
Form,  som  griber  ind  i  Borgernes  almindelige  Tarv?     Ne- 
gative Fænomener  af  denne  Art  kan  jeg  ikke  betragte,  uden 
at  de  tillidsfulde  Ord  rinde  mig  i  Tanke,  som  ofte  ere  hørte 
i  Stændersalene   og  ofte    ere  gjentagne  paa  Prent,    for    at 
afvise  det  Umotiverede  i  enhver  Ytring  om  Trang  til  garan- 

terende  Statsformer:  om  „det  absolute  Monarki  med  en 
offentlig  —  en  kraftig  offentlig  Stemme!"  Bank- 
direktør Bang  tilføjede  derfor  ogsaa  (Rosk,  St.-T.  1842,  S. 
2407)  „dog  vel  at  mærke  under  to  Betingelser;"  og  den 
første  Betingelse  af  disse  to  blev  den :  „at  vi  ere  os  Øje- 
blikkets Alvor  og  vore  nærværende  Forhold  fuldkommen 
bevidste."  Men  er  der  da,  spørger  jeg,  Kraftighed  i  en 
Stemme,  som  forbliver  stum,  naar  „Øjeblikkets  Alvor" 
opfordrer  stærkest  til  at  tale?  Maatte  jeg  kunne  overbevi- 
ses om,  at  jeg  gjør  mine  Landsmænd  Uret!  men  den  Kraft, 
jeg  oftest  mener  at  spore  iblandt  os,  er  vis  inertiæ.  At 
dens  Magt  er  stor  i  Landet,  er  mig  mindre  forunderligt, 
end  at  man  desuagtet  kan  saa  trøstig  og  selvbehagelig  hen- 
vise os  til  den  Garanti,  der  er  given  i  vor  „kraftige,  offent- 
lige Stemme." 

Jeg  har  forsøgt  at  sætte  mig  ind  i  den  Mands  Sted, 
i  hvis  Lod  det  maatte  falde,  at  skulle  føre  Forsvaret  for 
det  kgl.  danske  KancelHs  Anvendelse  af  PI.  2den  Oktober 
1810  og  Besk.  10de  April  1836.  Og  jeg  tilstaar,  at  jeg 
ikke  vilde  sé  anden  Udvej  end  i  det  Væsentlige  at  indslaa 
i  det  samme  Spor,  som  Forfatteren  i  den  „Berlingske  Ti- 
dende". Thi  jeg  vilde  ikke  forsøge  paa,  —  i  en  Sag. 
hvor  der  ikke  kan  henvises  til  skjulte  Akter,  men  hvor 
hver  Mand  kan  have  Syn  for  Sagn,  —  at  bevise,  at  „poli- 
tiske Nyheder  og  Efterretninger"  paa  en  vis  Maade  skal 
kunne  være  Et  med  Artikler  af  „politisk  Indhold."  Men 
jeg  vilde  med  den  Berlingske  Forfatter  støtte  min  Bevis- 
førelse paa  „Øjemedet",  dog  rigtignok  i  nogen  anden 
Retning  end  Forfatteren.  Jeg  vilde  nemlig  ikke  vove  den 
Paastand,  at  Lovgiveren  skulde  ved  PI.  2den  Oktober  1810 
have  havt  til  Hensigt,  hvad  aldeles  ikke  er  antydet:  at  fore- 

bygge  enhver  ubehagelig  eller  anstødelig  pohtisk  Ytring, 
selv  i  Artikler  al"  ren  historisk  og  reflekterende  Karakter, 
og  at.  som  Følge  heraf,  det  kgl.  danske  Kancelli  skulde 
være  beføjet  til  at  fortolke  Plakatens  Ord.  som  om  den 
indeholdt  noget  ganske  Andet,  end  Ordene  udsige.  Jeg 
vilde  ikke  vove  en  saadan  Paastand,  fordi  jeg  vilde  mene, 
at  en  Paastand  af  den  Natur,  helst  hvor  den  gaar  ud  paa 
Borgerfrihedens  Indskrænkning,  bør  have  strængt  Bevis  at 
støtte  sig  til,  —  fordi  jeg  ikke  kan  tro.  at  nogen  Domstol 
skulde  kjende  en  saadan  Fortolkning  god  og  gyldig,  — 
fordi  jeg  endelig  ikke  vilde  kanne  gjøre  mig  Forestilling 
om  Retssikkerhed  i  en  Stat,  hvor  et  ganske  løst  suppone- 
ret Øjemed ,  hverken  udtrykkelig  udtalt  eller  indirekte 
antydet,  skulde  gjælde  som  Regel,  hvorefter  en  Lov 
skulde  bringes  i  Anvendelse  mod  hidtil  gjældende  Ret. 
Efter  Lovens  Bestemmelse  ere  alle  Skrifter  under  24  Ark 
pligtige  til  før  Udgivelsen  at  forelægges  Politimesterens 
Modhjælp;  men  skal  et  formenthg  „Øjemed"  fortolke  Lo- 
ven, da  behøver  det  kgl.  danske  Kancelli  ikke  videre  end 
en  Erklæring,  at  det  bevidste  Øjemed  ikke  ved  denne  For- 
holdsregel bliver  opnaaet  for  at  anvende  den  samme  Lov^ 
som  alene  gjælde  Skrifter  under  24  Ark,  ogsaa  paa 
dem,  der  ere  24  Ark  og  derover.  —  Ligesaa  lidt  vilde 
jeg  forsøge  noget  Bevis  for,  at  Reskriptet  af  10de  April 
li-'3fi.  saafremt  det  skal  bruges  til  at  behandle  „Artikler  af 
politisk  Indhold"  paa  samme  Maade  som  „politiske  Nyhe- 
der og  Efterretninger,"  er  Andet  end  en  virkelig  Udvidelse 
af  PI.  2den  Oktober  1810,  ja  en  virkelig  ny  Lov.  Men  og- 
saa her  vilde  jeg  støtte  min  Apologi  paa  „Øjemedet", 
ihvorvel    i    anden    Betydning    end    Forfatteren.      Min    Be- 

visførelse  nemlig,  som  jeg  formener  vilde  være  uigjendrivelig, 
skulde  udføres  efter  følgende  Grundtræk: 

„Man  lægger  Hegerings-Kollegiet  til  Last,  at  det  an- 
vender PL  2den  Oktober  1810  til  at  undertrykke  Artik- 
ler af  politisk  Indhold  uden  Lov  og  Dom;  man  bebrejder 
det,  at  det  finder  en  Hjemmel  for  sin  Premgangsmaade  i 
Resk.  10de  April  1836;  man  ytrer  endogsaa,  at  dette  Re- 
skript, forstaaet  som  Kancelliet  forstaar  det,  vilde  være 
et  Brud  paa  det  kongelige  Tilsagn,  ikke  at  ville  lade 
nogen  ny  Lov.  som  angaar  Borgernes  personlige  Rettig- 
heder, udkomme  uden  at  Stænderne  derom  ere  blevne  hørte. 
Men  naar  man  saaledes  paaberaaber  sig  Ret  og  Retfærdig- 
hed, bygger  Slutning  paa  Slutning  for  at  motivere  Anke, 
Besværing  og  Klage,  da  bliver  én  Ting  overset:  at,  efter 
vor  Statsforfatning,  den  øverste  Retsnorm  er  at  søge  i  den 
suveræne  Kongevilje.  Det  er  muligt,  at  „politiske  Nyhe- 
der og  Efterretninger,-'  ikke  ganske  er  det  samme  som 
„politisk  Indhold;"  men  dersom  nu  den  suveræne  Vilje 
finder  det  tjenhgt  til  sit  Øjemed  at  overfore  Lovens  Be- 
stemmelser om  hine  ogsaa  til  dette?  Det  er  muligt,  at 
Resk.  10de  April  1836,  ifølge  det  kongelige  Tilsagn,  vilde 
have  været  at  forelægge  Stænderne  i  Udkast;  men  der- 
som nu  her  var  et  Tilfælde,  hvor  Suverænen  ifølge  sit 
Øjemed  besluttede  at  gjøre  en  Undtagelse  fra  det  Tilsagn, 
der  dog  kun  kan  tænkes  givet  med  Porbeholdenhed  for  den 
suveræne  Vilje?  Det  er  muligt,  at  Reskriptets  Ord  ikke 
med  fuldkommen  Tydelighed  udstrække  Supprimerings- 
Magten  for  Justits-Kollegiet  til  politiske  Artikler  uden  Und- 
tagelse; men  dersom  nu  Kollegiet  i  denne  Sag  handler  i 
Overensstemmelse  med  den  suveræne  Vilje  og  sammes  Øje- 
med ?     Det  er  muligt,   at  man  tinder  sig  forurohget   ved 

den  Tanke,  at  Landets  Borgere  saaledes  kunne  i  Gjernin- 
gen blive  dømte  uden  Domstole ;  men  er  ikke  dette  Grund- 
bestemmelsen i  den  danske  Grundlov:  at  Suverænen  kan 
undtage,  hvad  og  hvem  han  vil.  fra  Lovens  almindelige  Be- 
faling? Og  er  ikke  denne  Grundlov  fra  først  til  sidst  byg- 
get paa  den  Tro,  at  den  suveræne  Vilje  selv  er  den  fuld- 
komneste Garanti  mod  Magtens  Misbrug?"  — 

Jeg  indrømmer,  at  det  er  den  ab  s  olute  Absolutis- 
mes System,  som  bliver  Hovedhjørnestenen  i  en  Retfærdig- 
gjørelse  af  det  foranstaaende  Indhold.  Men  det  gjælder 
om  dette  System,  hvad  der  gjælder  om  det  kirkelig  abso- 
lutistiske System,  det  katolsk-hierarkiske :  en  stor  Idé 
Ligger  til  Grund  for  begge,  og  ethvert  af  dem  behøver  kun 
at  træde  frem  i  sine  rene,  strænge  "Karakterer  med 
Fordring  paa  ubetinget  troende  Underkastelse,  for  at  impo- 
nere, saalænge  som  det  blot  lykkes  at  holde  Troen  paa  den 
absolute  Magtfuldkommenhed  opret  og  urokket.  Men  denne 
Tro  svækkes  kun,  og  Systemet  bortgiver  sin  Fasthed  og 
Holdning,  naar  der  begyndes  med  at  ræsonnere  og  dedu- 
cere, at  slaa  af  og  tinge.  I  Kancelliets  Fremgangsmaade 
i  denne  Sag  tror  jeg  nu  at  maatte  sé  en  Tilbagesøgen  til 
det  stræng  absolutistiske  Princip,  og  dersom  den  fulgte 
Forholdsregel  tør  betragtes  saaledes,  som  Akt  af  den 
bydende  absolute  Hegeri  ngsmagt,  da  skjønner  jeg 
ikke,  hvorledes  den  skulde  behøve  eller  endogsaa  kunne 
modtage  noget  Forsvar.  Der  er  her  engang  givet  et  Fak- 
tum, som  giver  et  fast  Standpunkt,  som  orienterer  os  i  de 
virkelige  Forhold  og  overtyder  om  det  Illusoriske  i  disse 
Taagebilleder,  udklækkede  af  moderne  Teorier,  der  i  sig 
selv  dog  kun  ere  holdningsløse  Mæglings-  eg  Forsonings- 
Forsøg.      Til    disse  kan  jeg  ikke  andet  end  henregne  Ind- 

læget  i  „Berlingske  Tidende".  Det  fører  atter  ind  paa 
Lovfortolkningens  og  Retsdeduktionens  Gebet  og  er  tillem- 
pet efter  de  politiske  Vantroendes  og  Tvivlendes  Tarv,  for 
at  overbevise,  vinde  og  forsone.  Men  hvad  der  selv  vak- 
ler, kan  ikke  bringe  det  Vaklende  til  Fasthed,  og  det  fore- 
kommer mig,  at,  hvad  der  ved  Apologier  i  denne  Stil  ud- 
rettes, alene  er  at  forvirre  Retsbegreberne  og  forøge  den 
indre  Uro,  som  nødvendig  følger  af  den  tvivlraadige  Stem- 
ning, der  ikke  er  paa  det  Rene  med,  hvad  man  er  og  ikke 
er,  hvad  man  har  og  ikke  har,  hvad  man  tør  og  ikke  tør. 
For  kyndige  og  upartiske  Retslærde  stiller  sig  her,  synes 
mig,  en  ligesaa  vigtig  som  betimehg  Opgave,  og  Ønsket 
om,  at  Stemmer  fra  saadan  Side  maa  lade  sig  høre  i  denne 
Sag,  er  sikkert  ikke  enkelt  Mands  Ønske. 


IV. 

Den  Iste  October  1835.') 

(1835). 


„Den  1ste  October  1835  aabnedes  Østifternes  Stæn- 
derforsamling i  Roskilde.  I  Trykkefrihedsselskabets  Tids- 
skrift „Dansk  Folkeblad"  havde  jeg  bragt  Dagen  min  Hilsen. 
Den  stod  for  mig  som  Morgengry  efter  en  langvarig  Dvale, 
hvori  den  enevældige  Kongemagt  havde,  ikke  mindst  ved  sin 
Lempelighed,  neddysset  Folket.  Aftenen  forud  var  jeg  kjørt  ud 
med  min  Svoger  Swane  tilligemed  vore  Hustruer ;  vi  overværede 
den  højtidelige  Gudstjeneste  og  saa'  derefter  de  udvalgte  Mænd 
forsvinde  gjennem  Døren,  som  fra  den  øvre  Omgang  forbinder 
Kirken  med  Palæet.  Med  os  bragte  vi  den  første  Stænder- 
nyhed  tilbage,  at  Prof.  Schouw  var  bleven  valgt  til  Præsident. 
Stændertidendeu  i  sin  utrolige  Magerhed,  —  korte  Referater  i 
Foredragenes  Sted  og  de  Talende  selv  uden  Navns  Nævnelse, 
—  var  ikke  skikket  til  at  vække  egentlig  Interesse  for ,  hvad 
der  blev  forhandlet  indenfor  de  lukkede  Døre.  Men  saameget 
virksommere  var  den  mundtlige  Beretning,  og  Alt  tydede  dog 
paa  Liv,  paa  nyt,  ukjendt  Liv  og  paa  spirende,  lovende  Liv. 
Ogsaa  opnaaede  Stændertidenden  allerede  i  den  anden  Session, 
hvad  der  vistnok  fornemmelig  skyldes  Ørsted  som  kongelig 
Kommissarius,  at  give  et  fyldigere  og  i  den  tredje  Session  et 
aldeles  tro  og  levende  Billede  af  Forhandlingerne".  („Opteg- 
tegnelser"   S.   179—180.) 


For  175  Aar  siden,   i  Oktoberdagene  1660,  saa'  Dan- 
marks   Rige    for   sidste    Gang   sine   Stænder  forsamlede    i 

Kjø benhavn.  Der  havde  ingen  Velsignelse  hvilet  over  deres 
Sammenkomster,  og  ingen  taknemlig  Ihukommelse  har 
overlevet  dem.  Thi  Egennytte  og  fjendtlig  Partiaand  havde 
regeret,  hvor  man  burde  have  fundet  fædrelandskjærligt 
og  uegennyttigt  Sind :  Bondestanden  var  udelukket  fra  For- 
handlingerne om  Landets  Vé  og  Vel;  de  øvrige  Stænder 
raadsloge  ikke  i  Forening,  men  adskilte  hver  paa  sit  Sted ; 
og  som  de  vare  adskilte  i  Rummet,  saaledes  vare  de  det 
ogsaa  i  Hjærtelag  og  Vilje;  Adelen,  forskanset  ved  mæg- 
tige Privilegier,  brugte  overmodig  Magten  til  at  binde 
Hænderne  paa  Kongen,  undertrykke  Gejsthg,  Borger  og 
Bonde,  og  drive  ethvert  Forsøg  tilbage,  som  gjordes  paa 
at  ophjælpe  Landet  ved  at  fordele  Rettigheder,  Pligter  og 
Byrder  paa  mere  hgehg  Maade ;  og  den  haanende  Ringeagt 
og  Undertrykkelse  blev  her  som  overalt  gjengjældt  fra  de 
Undertryktes  Side  med  Bitterhed  og  Had.  Derfor  var  der 
Glæde  over  Land  og  Rige,  da  Magten  blev  nedlagt  hel  og 
udelt  i  Kongens  Haand;  thi  Adels-Regimentet  ophørte,  den 
ene  Undersaat  blev  ikke  længer  den  andens  Tyran,  én 
Herre  og  én  Lov  var  over  Alle. 

Én  Herre  og  én  Lov  over  Alle  —  og  dette  Herre- 
dømme, det  vide  vi  Alle,  har  bragt  Fred  og  Enighed  og 
Orden  tilbage,  befæstet  Oplysnings-  og  Velstands  Goder 
inden  Danmarks  Grænser;  og  en  Forfatning  som  hin  og 
Stænder  som  hine  kan  ingen  velsindet  og  forstandig  Borger 
ønske  tilbage.  Men,  naar  det  danske  Folk  første  Gang  igj  en 
efter  Aarhundreders  Forløb  ser  sine  Mænd  samle  sig  fra 
Landets  forskjellige  Egne  —  under  andre  Forhold,  men 
med  det  samme  Hverv:  ikke  Mænd,  forud  bestemte  ved 
Fødsel  og  Rang,  men  kaarede  ud  af  alle  Samfundsklasser 
ved  Medborgeres  Tillid,  og  sammenkaldte  ikke  for  at  herske 

men  for  at  tjene  Konge  og  Land  ved  retsindigt  og  vel- 
vejet  Raad.  da  tvivler  vel  Ingen  om.  at  her  er  et  Ønske 
opfyldt,  som  har  været  længe  og  dybt  næret  hos  Mange. 
Det  er  paa  denne  Dag,  at  Folkets  Mænd  samles  i  Dan- 
marks gamle  Hovedstad,  denne  Dags  Morgen,  at  Danmarks 
skjønneste  Helligdom,  hvis  Mure  indeslutte  Mindesmærker 
om  Fædrelandets  Fortid,  for  første  Gang  er  Vidne  til  en 
Højtid  af  denne  Art:  Folkets  Repræsentanter  indvies  ved 
Bøn  om  Visdommens  og  Kraftens  Aand  til  at  udføre  den 
vigtige  Gjerning.  der  er  betroet  dem.  En  Dag  er  saaledes 
frembrudt,  om  hvis  Komme  fem  Aar  tilbage  i  Tiden  kun 
næredes  lønlige  Ønsker,  men  som  senere  har  i  saameget 
højere  Grad  været  Gjenstand  for  Eftertanke,  Forventning 
og  offentlig  Meddelelse ,  til  hvilken  saamange  Forhaabninger 
for  Fremtiden  knytte  sig,  og  til  hvilken  vore  Efterkommere 
ville  sé  tilbage  som  til  et  nyt  Afsnit  i  det  danske  Folks 
Historie.  Vi  hilse  denne  Dag  som  Folkefest  og  Fri- 
hed sfest.  og  et  dansk  Folkeblad,  et  Blad,  som  udgives 
af  Selskabet  for  Pressens  rette  og  dens  frie  Brug, 
bør  ikke  udgaa  paa  denne  Dag,  uden  at  dvæle  nogle  Øje- 
blikke ved  Betragtning  af  Dagens  Betydning. 

Og  naar  vi  nu  vende  Sindet  paa  denne  Dag  med 
Ha  ab  og  Tillid  til  den  Samvirken  af  Folket  med  Re- 
geringen, som  har  taget  sin  Begyndelse,  skal  da  dette 
Haab  ikke  turde  gjælde  som  velgrundet?  Eller  skulle  vi 
maaské  laane  Øre  til  dem,  der  holde  sig  op  over  den  store 
Ophævelse,  der  gjøres  af  saa  Lidet,  beklage  det  sikre  Tab 
baade  af  Tid  og  af  Penge,  medens  de  forudsige,  at  For- 
delen vil  blive  liden  eller  ingen  ?  Jeg  ønskede  kun  at  vide, 
hvorledes  dette  skal  være  at  forstaa.  Skal  Meningen  maa- 
ské være  den,  at  det  sømmer  sig  for  den  gode  Borger  ikke 

at  vente  og  haabe,  at  længes  og  at  stræbe  efter  noget 
Bedre  i  Fremtiden,  eftersom  den.  der  saaledes  haaber  og 
stræber,  jo  derved  giver  tilkjende.  at  det  Nærværende  er 
ikke  endnu  saa  godt,  som  det  vil  kunne  blive  ?  Nu  visselig, 
i  Danmark  er  godt  at  bygge  og  bo.  saa  godt  som  i  faa 
Lande  paa  Jorden;  men  skulde  vi  ikke  kunne  sige  dette 
med  fuld  Oprigtighed,  ikke  kunne  med  al  Taknemlighed 
paaskjønne  det  Gode.  vi  have.  fordi  vi  have  Øje  og  Tanke 
for  et  Bedre,  som  endnu  staar  tilbage  at  naa,  fordi  vi 
savne  mangen  vigtig  og  gavnlig  Foranstaltning,  ønske 
mangen  Ufuldkommenhed  hævet,  mangen  Byrde  lettet, 
mangen  Misbrug  hamimet?  Ogmaavinu  saaledes  erkjende, 
at  der  hos  os  som  allevegne  staar  Meget  tilbage  at  afhjælpe 
og  udrette ,  skal  da  maaské  det  Middel,  her  er  valgt,  anses 
som  forfejlet  og  uvirksomt?  Men  ligger  da  noget  Middel 
nærmere  til  at  helbrede  Statens  Brøst  og  fremme  det  be- 
gyndte Gode ,  er  Noget  naturligere ,  og  derfor  ogsaa  glæ- 
deligere og  sikrere  i  sine  Virkninger,  end  naar  Herskeren 
slutter  sig  nær  til  sit  Folk  for  at  modtage  Raad  og  Be- 
tænkning, Forslag  og  Anke  af  Mænd,  som  Folket  erklærer 
i  Besiddelse  af  dets  Tillid?  Vil  der  da  maaské  i  Forsam- 
lingen af  Folkets  Mænd  ikke  være  gode  Raad  at  hente? 
Eller  skal  det  befrygtes,  at  disse  ville  blive  givne  forgjæves, 
henlægges  upaaagtede?  Vi  føle  det  vel  Alle,  hvor  vanske- 
ligt et  Kald  der  hviler  paa  hine  Mænd,  af  hvilke  faa  ere 
øvede  i  Forhandling  om  offentlige  Anliggender,  hvor  billigt 
det  derfor  er  at  nedstemme  Forventninger  og  Fordringer; 
men  Ingen  kan  dog  vende  Øjet  til  den  roskildske  Forsam- 
ling, uden  at  tinde  en  Forening  af  gode  Kræfter,  af  Kund- 
skab og  Talent,  Retsindighed  og  Frisindethed,  som  fortjener 
og  som  indgyder  Tillid.    Og  om  vi  end  ikke  drage  i  Tvivl, 

at  Forestillinger,  som  udgaa  fra  Folkets  Repræsentanter, 
ville  hist  og  her  finde  deres  Modstand,  saa  véd  dog  enhver 
dansk  Mand.  at  dér,  hvor  hidtil  den  Enkeltes  Stemme 
fandt  Adgang  og  Indgang,  vil  Vejen  end  mere  staa  aaben 
for  Stemmer,  der  lyde  fra  Nationens  forsamlede  Mænd. 
Og  hvor  glædehg  en  Forvisning  herom  have  vi  ikke  erholdt 
i  den  offentHge  Meddelelse  om  Landets  Finanser  og  i 
Valget  af  de  tvende  Mænd,  som  ere  udnævnte  til  kongeUg 
Kommissær  og  til  Universitetets  Deputerede  ved  Stænder- 
forsamlingen. Saaledes  har  Folket  Ret  til  at  glæde  sig  i 
Haabet  om  det  Middel  til  det  Gode,  det  Værn  imod  det 
Onde,  som  er  givet  i  det  nærmere  Samfund,  der  er  stiftet 
imellem  Konge  og  Folk ,  og  dette  Haab  skulle  vi  ikke  lade 
os  fratage  ved  mistrøstige  Stemmer. 

Men  for  at  kunne  holde  fast  ved  dette  Haab  om,  hvad 
Fremtiden  skal  bringe,  maa  vi  i  Særdeleshed  minde  os  selv 
derom:  at  det  ikke  saa  meget  kommer  an  paa  de  enkelte 
Goder,  man  er  i  Besiddelse  af,  som  paa  Evnen  og  Vil- 
jen til  at  bruge  det  Gode  paa  rette  Maade.  Dette 
lærer  daglig  Erfaring,  og  hvad  der  i  denne  Henseende 
gjælder  om  det  enkelte  Menneske,  gjælder  ogsaa  om  hele 
Folkeslag.  Vi  kunne  tænke  os  et  Folk,  hvor  der  fra  det 
Offentliges  Side  drages  Omsorg  for  at  lade  ethvert  Individ 
lære  at  læse  og  skrive,  men  uden  at  den  større  Del.  naar 
den  er  kommen  til  Skjels  Aar  og  Alder,  sætter  Pris  paa 
denne  Kundskab,  bruger  og  forstaar  at  bruge  Bog  og  Pen 
til  Nytte  for  sig  og  for  Andre;  —  vi  kunne  tænke  os  et 
Land,  som  ved  Regeringens  Omhu  er  rigelig  udstyret  med 
Dannelsesanstalter  og  Samhnger  henhørende  til  Videnskab 
og  Kunst,  men  uden  at  disse  Herhgheder  bhve  paaskjøn- 
nede    og   benyttede  fra  Borgernes  Side.    Her,    maatte  vi 

sige.  var  Regeringens  Omhu  gaaet  forud  for  Folkets  Trang 
og  dets  Evne  til  at  modtage  og  benytte;  men  just  derfor 
maatte  ogsaa  de  rette  Frugter  udeblive,  og  et  saadant  Folk 
vilde  i  virkelig  Oplysning.  Tænksomhed  og  nyttig  Virksom- 
hed staa  tilbage  for  mangt  et  andet  Folk  med  ringere 
Kundskaber  og  ringere  Hjælpemidler  til  Dannelse.  Dette 
er  det  altsaa.  hvorpaa  det  først  og  fremmest  kommer  an: 
at  vække  hos  Folket  Erkjendelse  af,  hvad  det  har  og  hvad 
det  endnu  fattes.  Lyst  og  Iver  for  at  benytte,  hvad  der  er 
givet,  og  at  arbejde  sig,  selv  med  Opofrelse,  fremad  til 
det  Bedre.  Først,  hvor  denne  Aand  er  vakt  i  Folket,  ville 
de  udvortes  Foranstaltninger  faa  deres  Betydning  og  Nytte. 
Men  hvorledes  vækkes  da  denne  Paaskjønnelse  og 
denne  Iver?  Svaret  maa  enhver  kunne  give  sig  selv;  thi 
enhver  véd  baade  med  sig  selv  og  af  Andres  Erfaring,  hvor 
storForskjel  der  er  imellem  at  blive  sat  i  Besiddelse,  og 
selv  at  maatte  arbejde  for  at  komme  i  denne  Be- 
siddelse: den  Formue,  som  er  bleven  erhvervet  ved  møj- 
sommelig Flid,  bliver  sikkert  anvendt  anderledes  end  den. 
Lykken  spiller  et  Menneske  i  Hænderne;  de  Kundskaber, 
der  indsamles,  ordnes  og  udvides  ved  egen  Anstrængelse, 
bære  sikkert  ganske  anden  Frugt  end  de,  der  indpodes  ved 
fremmed  Hjælp,  maaské  mod  egen  Vilje  og  Tilbøjelighed. 
xA-nderledes  gaar  det  ikke  med  Nationerne.  Skal  det  Gode, 
som  gjøres  for  et  Folk,  komme  til  Modenhed  og  bære  den 
forønskede  Frugt,  da  maa  det  ikke  udenfra  ligesom  paa- 
nødes Folket;  naar  derimod  Ønsket  derom  først  en  Stund 
har  været  levende  og  almindeligt,  naar  Ønsket  derpaa  er 
gaaet  over  til  Prøvelse  og  Drøftelse  af  Grunde  og  Mod- 
grunde, af  de  Vanskeligheder,  som  maa  overvindes,  de  Op- 
ofrelser,   som  maa  gjøres,  da  ligger  det  i  Sagens  Natur,  at 

Folket  vil  betragte  de  Indretninger  og  Foranstaltninger, 
som  fremgaa  af  disse  foregaaende  Forhandlinger,  med 
Kjærlighed  og  Interesse  og  sætte  sin  Ære  i.  at  de  nyttes 
og  styres  med  Nidkjærhed  og  Forstand.  Hvor  dette  er 
Tilfældet,  vil  Indflydelsen  paa  Folkets  Vel,  dets  timelige 
eller  aandelige  Vel,  heller  ikke  udeblive. 

Og  med  dette  Baab  om  en  velgjørende  Indflydelse 
paa  Folkeaand  og  Folkeliv  er  det  især,  vi  skulle  be- 
tragte den  Andel,  hvortil  Folket  er  kaldet  i  Forhandlingerne 
om  Statens  Anliggender.  Vel  er  det  ikke  sjældent  at  høre 
Ytringer  som  disse:  at  al  denne  Talen  med  fra  mange 
Sider  kun  forvirrer  Sagen,  enten  slet  ikke  fører  til  Noget 
eller  kun  til  umodne  Forslag  og  bekostelige  Forsøg;  hvor 
langt  bedre,  sige  de,  er  et  Folk  faren,  hvor  Regeringen 
alene  raader  sig  selv,  klogelig  stiller  Sagen  i  Bero,  indtil 
man  andensteds  har  gjort  sig  den  Ulejlighed  at  prøve  og 
vælge,  og  derpaa  omsider,  naar  man  har  den  sikre  Erfaring 
for  sig,  kalder  Indretninger  og  Foranstaltninger  til  Live 
uden  alle  disse  Omsvøb  og  Vidtløftigheder.  Men  er  da 
virkelig  den  korteste  Vej  altid  den  bedste,  det  vil  sige: 
den  lærerigste  og  gavnligste?  Naar  en  Mand  drager  paa 
Rejse  for  at  indsamle  nyttig  Kundskab  og  Erfaring,  da 
kjører  han  ikke  med  Ilpost  Dag  og  Nat,  for  i  det  mindst 
mulige  Antal  Timer  at  naa  til  Rejsens  yderste  Maal;  men 
han  farer  i  Mag,  bøjerud  fra  Landevejen  snart  tilhøjre  og 
snart  tilvenstre  og  tæller  ikke  ængstelig  sine  Skridt,  naar 
en  Omvej  kan  give  Haab  om  at  skaffe  ham  Bekjendtskab 
med  en  eller  anden  Gjenstand  af  Vigtighed.  Eller  —  for 
at  tage  et  andet  Exempel:  dersom  et  aandeligt  Maskineri 
lod  sig  tænke,  der  kunde  bibringe  Drengen,  ligesom  ved  et 
Trylleslag,    de   forskjellige  Kundskaber,    han  nu  langsomt 

maa  tilegne  sig  ved  Andres  Vejledning  og  Arbejde.  —  hvo 
vilde  vel  mene,  at  herved  var  vundet  og  ikke  tabt?  Thi 
den  Uddannelse,  Øvelse  og  Styrkelse  af  Sjælens  Kræfter, 
uden  hvilken  Kuudska])erne  blive  en  død  Masse,  bhver  kun 
opnaaet  ved  den  hele  lange  Række  af  Forsøg.  Fejlgreb  og 
Rettelser.  Men  Folket  har  sin  Barndoms-  og  Ungdoms- 
Alder  saavelsom  det  enkelte  Menneske,  og  der  er  ingen 
anden  Vej  til  at  opnaa  Manddomsulderens  Modenhed  og 
Dygtighed,  end  at  gjennemgaa  den  samme  Erfaringens 
Skole.     Denne  Skole  er  nu  aabnet  for  det  danske  Folk. 

Dette  fører  os  til  en  anden  Betragtning,  som  ligger 
nær.  Thi  skulde  det  vel  være  alene  i  Haabet  om  det  Til- 
kommende, der  dog  altid  bliver  usikkert,  at  der  er 
Anledning  til  Glæde?  Eller  skulde  der  ikke  kunne  nævnes 
noget  Nærværende,  vi  kunne  betragte  som  den  første, 
den  allerede  indtraadte  Virkning  af  Provinsialstændernes 
Indstiftelse  ? 

Der  er  en  Følelse,  som  kaldes  Selvfølelse:  Følelse 
af  08  selv,  af  det,  der  udgjør  Menneskets  egentlige  Væsen, 
og  derfor  ikke  er  særegent  for  den  Ene  eller  den  Anden, 
men  er  fælles  for  Alle.  —  Følelse  af  en  Menneskekraft,  en 
Menneskeværdighed,  en  Menneskeret,  som  hverken  kan 
gives  eller  fratages  Mennesket.  Denne  Følelse  bevarer 
Mennesket  for  alt  det,  der  er  lavt,  smudsigt  og  fornedrende ; 
den  hører  væsentlig  med  til  Grundvolden  for  en  Virksom- 
hed, som  skal  være  velbehagelig  for  Gud  og  gavnUg  for 
Mennesker:  ren  i  sit  Udspring,  kraftig  i  sin  Fremgang, 
henvendt  til  et  højere  Maal.  At  nære  og  styrke  denne 
Følelse  er  derfor  nødvendigt  fremfor  noget  andet.  Og  dér 
gjælder  igjen  det  Samme  om  Folket,  som  om  det  enkelte 
Menneske;    thi   Folket   er  selv   en  Enhed,    en  Person;    og 

atter  indvirker  den  usynlige,  men  stærke  Magt,  vi  kalde 
Folkeaand  og  Folkekarakter,  paa  hver  Mand  i  Landet,  hans 
Sind  og  Virksomhed.  Folkets  Hæder  er  hver  Borgers 
Hæder;  i  sit  Folk  og  med  sit  Folk  føler  hver  Enkelt  sig 
bøjet  og  fortrykt,  oprejst  og  stj^ket.  Hvor  vi  sé  et  Lands 
Borgere  kaste  sig  hen  til  at  hylde,  beundre  og  eftergjøre 
det  Fremmede,  uden  Agtelse  for  eget  Sprog,  egne  Skikke, 
egne  Goder,  hvor  det  er  almindehgt,  at  den  enkelte  Borger 
betragter  Fædrelandets  Vé  og  Vel  som  sig  uvedkommende, 
og  drager  sig  som  Sneglen  tilbage  til  sit  eget  Hus ,  hvor 
det  hører  til  Dagens  Orden  ligegyldig  at  sé  Ret  forvandlet 
til  Uret,  Uret  til  Ret,  kun  at  det  ikke  rammer  os  selv,  ja 
selv  at  tie  til  egen  Forurettelse  af  den  Mægtigere  for  at 
kunne  øve  Gjengjæld  paa  den  Svagere,  —  dér  er  det  Følelsen 
af  eget  Værd  og  egen  Ret,  som  mangler  i  Folket  og  i  den 
enkelte  Borger.  Og  vil  man,  at  Iver  for  Fædrelandets 
Ære,  Interesse  for  almenvigtige  Foretagender,  Beredvillighed 
til  at  opofre  for  dets  Vel,  redelig  PUgtopfyldelse  og  uegen- 
nyttig Virken  i  Kald  og  Stand,  samvittighedsfuld  Selvstæn- 
dighed mod  Overmænd,  Billighed  og  Humanitet  mod  Under- 
givne, at  alle  højere  Borgerdyder  skulle  trives  og  udvikles 
i  Folket,  —  da  er  det  denne  selvsamme  Følelse  for  Folkets 
Værdighed,  i  hvilken  hver  enkelt  Borger  har  sin  Del.  der 
maa  næres  og  styrkes. 

Og  denne  Næring  og  Styrkning  af  Nationalfølelse 
og  Folkeaand  er  given  fra  det  Øjeblik  af,  at  det  danske 
Folk  er  kaldet  af  sin  Konge  til  ny,  selvstændig  Virksom- 
hed, kaldet  ikke  alene  til  at  regeres,  at  modtage  Befalinger 
og  adlyde ,  men  ogsaa  til  at  virke,  inden  visse  bestemte 
Grænser,  paa  de  Foranstaltninger,  Love  og  Anordninger, 
ved  hvilke  det  skal  regeres,  —  kaldet  til  at  vise  for  Verdens 

Øjne,  at  der  bor  Indsigt  og  Forstand  og  gode  Kræfter  i 
Folket,  at  der  af  dets  Midte  kan  fremgaa  Raad  og  Be- 
tænkninger og  Forslag,  som  fortjene  at  tages  til  Hjærte. 
Saaledes  tør  da  det  danske  Folk  føle  sig  selv;  det  er 
ikke  blot  Synet  af  Danmarks  frugtbare  og  skjønne  Herlig- 
heder, dets  Mark  og  Eng.  dets  Skov  og  Strand,  ikke  blot 
Minderne  om  Fortids  Storhed  og  Glans,  som  hæve  den 
danske  Mands  Bryst;  det  er  den  Følelse,  at  det  danske 
Folk  sér  sit  Værd  erkjendt,  sine  Kræfter  benyttede,  sin 
Indflydelse  sikret,  at  et  Borgerliv  er  dannet,  hvor  enhver 
Borger  er  kaldet  til  at  virke  i  sin  Tid  og  med  sin  Evne  for 
Fædrelandet. 

Men  er  det  ikke.  vil  man  sige,  en  farlig  Leg  med 
denne  Selvfølelse?  Hovmod  er  Menneskets  Arvesynd,  og 
er  Selvfølelsen  ikke  dens  Moder?  Maa  vi  da  ikke  vente  os 
mange  Ulejligheder  af  disse  Udbrud  af  en  saakaldet  Følelse 
for  Nationalære  og  Borgeraand  ?  Og  stadfæstes  ikke  denne 
Frygt  allerede  ved  Erfaring?  Dette  maa  Enhver  indrømme. 
Men  bandlyser  man  Ilden  for  at  forebygge  Ildebrand,  eller 
nøjes  man  ikke  med  at  indskærpe  Forsigtighed  i  Omgang 
med  Lys  og  Ild  og  i  ulykkelige  Tilfælde  ty  til  gode  Brand- 
anstalter? Naar  Mange  iblandt  os  finde  Grund  ikke  alene 
til  Uvilje ,  men  ogsaa  til  Bekymring  for  Fremtiden  ved  at 
agte  paa  de  Ytringer,  som  hist  og  her  fremføres  i  offent- 
lige Blade,  og  i  Blade,  hvis  Indhold  ofte  fortjener  Paa- 
skjønnelse  og  Opmærksomhed,  snart  i  udfordrende  og  for- 
nærmende, snart  i  tirrende  og  æggende  Tone,  da  ville 
vi  for  det  Første  erindre  os,  at,  jo  mere  Tingene  tidli- 
gere have  bevæget  sig  i  afmaalt  og  ensformig  Gang,  de- 
sto   lettere    er   man    ogsaa    uden   Grund    tilbøjelig    til    at 

finde  Betænkelighed  ved  alt  det.  der  gaar  ud  over  det 
gamle  Maal.  Men  dernæst  er  der  jo  intet,  der  mere  maa 
tjene  til  Beroligelse,  og  mere  maa  tjene  til  at  lade  Ved- 
kommende erkjende  deres  Uret,  end  netop  dette,  at  saa- 
danne  Misgreb  og  Udskejelser  møde  almindelig  Misbilligelse. 
Ogsaa  dette  er  i  sin  Orden.  Kun  hvor  den  naturhge  Frihed 
er  underkuet,  vil  den  slette  Tone  kunne  finde  Medhold  i 
den  almindelige  Mening;  den  rette  Selvfølelse  derimod 
fordømmer  det  Underfundige  og  Bitre,  alt  det,  der  saarer 
og  ophidser  uden  at  gavne.  Og  saaledes  tør  vi  ogsaa  hos 
os  trygt  forlade  os  paa,  at  det  i  Folket  selv  ikke  vil 
mangle  paa  de  rette  Midler  til  at  kalde  dem  til  Orden, 
der  overskride  den  rette  Grænse. 

For  altsaa  i  faa  Ord  at  samle,  hvad  her  er  blevet 
sagt:  naar  Nogen  paa  denne  Dag  skulde  kræve  os  til 
Regnskab  for  vor  Glæde,  da  skulle  vi  ikke  slippe  det 
Haab,  hvormed  vi  nu  roligere  og  tillidsfuldere  end  før  sé 
ind  i  Fædrelandets  og  vor  egen  Fremtid;  men  det  vilde 
være  sørgeligt,  om  vi  ikke  havde  et  nærmere  Svar  tilrede, 
som  vi  kunde  hente  frem  af  vor  egen  Bevidsthed.  Thi 
hver  Borger,  som  er  sig  selv  bevidst,  at  Aarene  og  det, 
som  Aarene  have  bragt  siden  det  første  kongehge  Tilsagn 
om  Stænderforfatningen,  have  ogsaa  berørt  ham  og  ført  ham 
videre  fremad,  hver  Borger,  som  er  sig  bevidst,  at  det  ved 
alle  de  Drøftelser  og  Forhandlinger,  som  i  den  mellemlig- 
gende Tid  fremfor  tilforn  have  sysselsat  den  alminde- 
lige Opmærksomhed,  er  blevet  ham  klarere,  hvad  Betyd- 
ning der  ligger  i  Borgernavnet,  og  hvorledes  Enhver  er 
kaldet  paa  sit  Sted  til  at  virke  for  det  Heles  Vel,  at  det 
er   blevet   ham    lettere   i   sin   Virksomhed   at   sætte  sig  ud 

over  smaalige  Hensyn,  hvor  det  gj ælder  Ret  og  Pligt,  at 
give  sin  Karakter  og  sin  Virken  Renhed,  Fasthed  og 
Holdning,  at  betragte  Tingene  udenfor  i  det  sande  Lys 
og  adskille  det  rette  Spor  fra  Yderlighederne  til  begge 
Sider,  —  enhver  saadan  Borger  har  Svaret  i  sig  selv;  han 
véd  at  gjøre  Regnskab  for  sin  Glæde. 

Et  Par  Ord  om  den  Kunst  at  takke,  O 

(1835). 


I  det  nylig  udkomne  10de  Hæfte  af  „Maanedsskrift  for 
Literatur"  læses,  iblandt  fiere  Betragtninger,  ogsaa  nogle 
Bemærkninger  om  det  Sprog  og  den  Tone,  som  man 
maa  ønske  og  haabe,  vil  blive  mere  og  mere  her- 
skende, hvor  der  tales  og  skrives  om  offentlige 
Anliggender,  og  om  den  Forandring  til  det  Bedre,  som 
allerede  kan  siges  at  være  indtraadt  i  denne  Henseende. 
Forfatteren  har  ved  disse  Bemærkninger  nærmest  taget 
Hensyn  til  den  Frygt  og  Ængstelse,  hvormed  Nogle  fra 
den  større  Frihed,  der  nu  fremfor  tilforn  finder  Sted  i  For- 
handlinger om  saadanne  Gjenstande,  slutte  til  det,  der  vil 
udvikle  sig  i  den  kommende  Tid.  Til  Beroligelse  mod 
denne  Frygt,  der  staar  i  besynderlig  Modsætning  til  det 
forhaabningsfulde  Sind,  hvormed  vel  det  langt  større  Fler- 
tal   af  danske   Borgere   sér  ind  i  Fremtiden,    anføres  Ad- 


»)  Dansk  Folkeblad  30te  Oktober  1835,  Nr.  27.  Dette  Indlæg 
fremkaldtes  nærmest  ved  den  Tak-Adresse,  som  Stænderfor- 
samlingen forud  for  alle  Foretagender  vedtog  at  indgive  til 
Kongen,  og  til  hvis  Affattelse  Hvidt,  P.  Bang  og  J.  P.  Mynster 
udnævntes.  Angaaende  Adressen,  hvis  Hovedforfatter  Mynster 
blev,  jvfr.  Sammes  „Meddelelser  om  mit  Levnet"  S.  249—252. 

Udg.  Anm. 

skilligt.  hvoraf  jeg  tillader  mig  at  anføre  følgende  Ytringer 
i  Folkebladet: 

„Hvad  der  kan  have  bidraget  til  at  vildlede  det  frygt- 
somme Parti,  er  en  vis  Foraudring,  som  spores  i 
Foredraget  over  offentlige  Gjenstande,  en  For- 
andring, der  i  Almindelighed  ikke  bør  tilskrives  Politiken 
,  men  en  forædlet  Smag.  ifølge  hvilken  en  simpel,  men  klar 
og  rolig  Fremstilling  foretrækkes  de  fordum  saa  yndede 
retoriske  Forziringer,  ...  og  endog  den  patriotiske  Toast 
tilegner  sig  en  Værdighed  og  et  Sundhedspræg.  Denne 
rensede  og  forbedrede  Smag  er,  om  vi  ikke  tage  fejl,  af 
det  frygtsomme  Parti  bleven  anset  som  Kj  endetegnet  paa 
en  om  sig  gribende  Utilfredshed  og  Mangel  paa  Hengiven- 
hed. Men  dette  Parti  overser  da  den  store  Forskjel 
imellem  en  alvorlig,  men  tillige  moderat  Tone,  og  den, 
hvori  en  fjendtlig  og  utilfreds  Stemning  udtaler  sig,  men 
glemmer,  at  Ros  kan  være  uanstændig  ligesaa  vel  som 
Dadel.  Endelig  burde  man  indse,  at  alene  den  man- 
dige og  loyale  Frimodighed  kan  tjene  til  Modvægt  imod 
enhver  fordærvelig  Bestræbelse  for  at  opvække,  ved  tirrende 
Ytringer  og  ubeskeden  Tale,  gjensidig  Mistillid  og  Util- 
fredshed imellem  Hegering  og  Folk ;  hvorfor  man  da  tillige 
burde  erkjende  Gavnligheden  af,  at  netop  de  Mænd,  der 
tale  og  handle  i  hin  Aand,  hverken  afholde  sig  fra  offent- 
lige Ytringer  eller  unddrage  sig  fra  offentlige  Forbin- 
delser." 

Naar  Forfatteren  her  omtaler  en  Forandring  til 
det  Bedre  i  Udtryk  og  Tone,  som  en  friere  Tidsaand 
og  en  renere  Smag  har  indført  i  Foredrag  over  offenthge 
Anliggender,  over  Forhold  imellem  Overordnede  og  Under- 
givne, Regering  og  Undersaatter,  da  sér  enhver  opmærksom 

Læser,  at  Talen  er  om  saadan  Udtryksmaade,  der  staar 
ligesaa  langt  borte  fra  den  bitre  og  forbitrende  Tale  som 
fra  det  overdrevne  Lovprisnings-Sprog.  Denne  Forandring, 
ret  forstaaet ,  kan  ikke  nok  paaskjønnes.  Den  er  en  Til- 
nærmelse til  Sanddruhed,  og  denne  har  her  som  allevegne 
sit  Værd,  udøver  her  som  allevegne  sin  Virksomhed.  Navnlig 
kan  det  ikke  nok  tages  til  Hjærte,  hvad  Forf.  lægger  paa 
Hjærte:  at,  naar  man  vil  søge  en  Modvægt  imod  den  en- 
sidige og  overdrevne,  Utilfredshed  opvækkende  Dadel,  da 
findes  denne  ikke  i  den  ligesaa  ensidige  og  overdrevne 
Ros,  —  thi  denne  vækker  ligesaavel  Utilfredshed  som  hin 
— .  men  kun  i  det  mandige  og  loyale  Frimodigheds-Sprog; 
thi  kun  dette  Sprog  er  det  givet  at  vække  Tillid  og  Tiltro. 
Ved  Læsningen  af  de  ovenfor  anførte  Ord  følte  jeg 
mig  greben  af  deres  Sandhed,  og  jeg  tør  ikke  omtvivle,  at 
det  vil  gaa  mange  andre  Læsere  ligesaa.  Jeg  maa  føje  til, 
at  hine  Ord  bragte  mig  uvilkaarlig  til  at  tænke  paa  den 
Maade,  hvorpaa  nylig  Taksigelsens  Ord  er  ved  højtidelig 
Lejhghed  blevet  udtalt  til  Kongen  i  Folkets  Navn,  og  at 
denne  Erindring  tjente  til  at  gjøre  mig  Sandheden  af  hine 
Ytringer  end  mere  indlysende;  sandsynligvis  vil  jeg  heller 
ikke  være  den  eneste  Læser,  hos  hvem  denne  samme  Tanke 
fremtrænger  sig,  og  hos  hvem  den  gjør  samme  Virkning. 
Det  er  imidlertid  ikke  Hensigten  med  disse  Linjer  at  for- 
ny Erindringen  om  hin  Tak-Adresse.  En  saaubarmhjærtig 
og  derhos  i  det  Væsentlige  vistnok  velbegrundet  Dom  som  den, 
der  allerede  er  overgaaet  den  i  vore  offentHge  Blade,  bør 
afvæbne  enhver  videre  Kritik;  det  turde  desuden  være 
sjældent  at  tinde  Meningerne  saaledes  samstemmende,  som 
det  har  været  Tilfældet  ved  Bedømmelsen  af  dette  Akt- 
stykke.    Men,    naar    vi   støde   paa  træffende  Sandheds-Ord 

som  de  her  ovenfor  anførte,  bør  vi  ikke  nøjes  med  at  læse 
dem  med  Bifald  og  Behag;  ret  indlysende  og  ret  nyttige 
blive  de  først  da,  naar  vi  gjøre  os  Anvendelsen  klar  paa 
virkelige  Handlinger  af  det  Slags,  som  under  forskjellige 
Forhold  falde  i  Hvermands  Lod.  En  saadan  Betragtning, 
som  ikke  vil  blive  uden  praktisk  Anvendelighed  for  Livet, 
synes  netop  at  høre  hjemme  i  „Folkebladet";  og  jeg  tager 
saaledes  Anledning  af  hine  Ord  til  at  fremstille  det  Spørgs- 
maal  for  dette  Blads  Læsere  til  Eftertanke:  hvad  der 
hører  til  at  takke  paa  rette  Maade,  det  vil  sige: 
saaledes.  at  Takken  kan  blive  velbehagelig  for  den,  der 
modtager  den,  værdig  for  den,  der  yder  den  og  passende 
til  det,  hvorfor  der  takkes. 

For  at  begynde  med  Noget,  der  hører  til  det  Udvortes, 
men  derfor  ikke  er  mindre  vigtigt,  vilde  jeg  først  svare: 
at  Takken  bør  ligesaalidt  som  Bønnen  være  udtrukken  i 
mange,  det  Samme  gjentagende  Ord.  Den  lange  og  brede 
Taksigelse  kan  ikke  andet  end  trætte  og  kjede  baade  den, 
der  bringer  den.  og  den,  der  modtager  den;  men  en  saa- 
dan Udmattelse  er  det,  man  allernødigst  vil  spore  hos  den, 
der  frembærer  Taksigelsen,  og  allernødigst  bevirke  hos 
den,  der  modtager  den. 

Men  dernæst:  der  kan  takkes  og  der  bliver  takket, 
som  Enhver  véd,  paa  meget  forskjellig  Maade,  i  meget  for- 
skjellig  Stil  og  Tone.  Der  falde  Lejligheder  for  i  Livet, 
hvor  Vedtægt  og  Velanstændighed  fordrer  Taksigelse,  som 
Sjælen  har  liden  eller  ingen  Dél  i.  Her  nødes  vi  til  at 
tage  vor  Tilflugt  til  en  Kreds  af  visse  staaende  Talemaader, 
som  enhver  Forniularbog  giver  Vejledning  i  at  bruge;  og 
deri  er  heller  ingen  Synd;  thi  Ingen  er  saa  troskyldig,  at 
han  skulde  tage  deslige  Talemaader  efter  Ordene,  og  man 

kan  være  vis  paa,  at  de  paagjældende  Parter  begge  ville 
være  enige  om  at  forstaa  dem  paa  samme  Maade.  Men 
netop  af  denne  Grund  ville  vi  ogsaa  være  enige  om,  at 
enhver  Gjenklang  af  dette  Sprog,  alt  hvad  der  paa  nogen 
Maade  kan  minde  om  Ceremoniellets  tomme  Form,  maa 
holdes  borte  —  eller  rettere:  vil  af  sig  selv  blive  borte  — 
dér,  hvor  Taksigelsen  gj ælder  et  Gode,  som  bliver  oprigtig 
paaskjønnet  baade  for  det  Sindelag  hos  Giveren,  hvoraf  det 
er  udsprunget,  og  for  de  vigtige  Følger,  hvortil  det  aabner 
Udsigt  og  Adgang.  Her  tør  Sandheden  atter  træde  ind 
i  sin  Ret,  det  bhver  her  overladt  til  den  at  føre  Ordet, 
og  det  historiske  Rigtige  vil  da  ligesaa  lidt  blive  forfejlet 
som  det  simple,  naturlige.  Sindet  tiltalende  Udtryk. 

Endvidere  er  det  indlysende:  at,  hvor  en  Taksigelse 
i  et  Anliggende  af  Vigtighed  skal  have  sin  Betydning,  dér 
maa  Følelsen  af  Taknemlighed  være  forenet  med  en  vis 
Følelse  af  eget  Værd  og  egen  Dygtighed,  og  denne  Følelse 
maa  give  enhver,  selv  den  varmeste  Erkjendtligheds- Ytring 
en  vis  Holdning  og  Værdighed.  Thi  det,  hvorpaa  det  dog 
fremfor  Alt  kommer  an,  er:  at  Taksigelsen  kan  vække  en 
foreløbig  Forvisning  om,  at  det  Gode,  som  er  givet,  er 
blevet  modtaget  med  fuld  Paaskjønnelse  af  dets  Værd  og 
Betydning,  har  forefundet  vaagne  og  vel  forberedte  Kræfter, 
som  ville  og  kunne  bruge  det  overensstemmende  med  Gi- 
verens Hensigt.  Men  jo  mere  nu  Taksigelsen  synes  at 
røbe  et  Sind,  som  er  kommet  ud  af  denne  Ligevægt,  og, 
imedens  den  taber  sig  i  Beundring  og  Lovprisning  af  frem- 
med Visdom  og  Naade,  beskriver  Modtageren  som  den,  der 
selv  har  manglet  Forstand  paa,  hvad  der  tjente  til  hans 
Vel,  og  er  bleven  overrasket  ved  en  Gave,  om  hvis  Vigtig- 
hed han  ikke  havde  Begreb :    desto   ringere ,    maa  man  til- 

20* 

staa,  bliver  Sandsynligheden  for  den  rette  Anvendelse  af 
Gaven.  Men  hvor  en  saadan  Frygt  bliver  fremkaldt  ved 
Taksigelsen,  kan  man  vel  sige,  at  denne  virker  omtrent  det 
Modsatte  af  det,  den  skulde  virke. 

Hermed  staar  endnu  dette  Sidste  i  nær  For])indelse: 
naar  det  er  vist,  at  det  er  mere  værd  at  takke  ved  Daad 
end  at  takke  ved  Ord,  saa  er  det  ogsaa  vist,  at  Taksigelse 
i  Ord  bør  nærme  sig  saavidt  mulig  til  at  blive  Taksigelse 
i  Daad.  Det  vil  sige:  hvor  Taksigelsen  gjælder  en  ny 
Lejlighed,  som  er  aabnet  til  Virksomhed  af  den  største 
Vigtighed,  der  bør  Ordet  ikke  blive  staaende  ved  den  for- 
bigangne Tid.  ved  det.  der  nu  engang  er  givet,  men  ogsaa 
og  fornemmelig  vende  sig  til  den  tilkommende  Tid.  til  det, 
der  staar  tilbage  at  udrette.  Jo  klarere  vi  derfor  finde 
Følelsen  udtalt  af  det  store  Ansvar,  der  paahviler  Enhver, 
som  er  kaldet  til  Andel  i  saadan  Virksomhed,  jo  bestemtere 
vi  finde  Regnskabet  aflagt  for  det  Sind,  de  Beslutninger, 
hvormed  han  for  sin  Dél  gaar  denne  Virksomhed  imøde, 
desto  værdigere  og  mere  tilfredsstillende  ville  vi  upaatvivlelig 
finde  Taksigelsen. 

Hvad  der  saaledes  gjælder  om  enhver  Tak,  der  i  vig- 
tigt Anliggende  bringes  det  ene  Menneske  af  det  andet, 
gjælder  vistnok  ogsaa,  hvor  Talen  er  om  en  Tak,  der  bringes 
en  Regering  af  et  Folk ;  og  jeg  skulde  mene,  at  det,  fremfor 
ved  nogen  anden  Lejlighed,  maa  gjælde  dér,  hvor  det  er 
en  elsket  Konge ,  der  paa  det  skjønneste  Lyspunkt  af  sin 
faderlige  Regering  hilses  med  Taksigelsens  Ord  af  et  tro- 
fast og  taknemligt  Folk,  som  er  vant  til  at  nærme  sig 
hans  Person  med  ligefrem  og  ukunstlet  Tale.  Det  vil  saa- 
ledes vistnok  altid  blive  at  beklage,  at  det  ved  en  LejHg- 
hed,   som  Aabningen  af  den  første  danske  Stænderforsam- 

ling,  ikke  skulde  lykkes  at  bringe  denne  Taksigelse  i  mindre 
østerlandsk  Stil.  i  mere  indtrængende  og  hjærteligere ,  i 
indholdsrigere,  Folket  mere  værdige  og  for  Anliggendets 
Vigtighed  mere  betydningslulde  Ord.  Naar  fremmede 
Blade  kun  altfor  snart  have  ilet  med  at  forplante  dette 
Aktstykke  paa  fremmed  Grund,  er  det  dobbelt  at  paaskjønne, 
at  ogsaa  det  ædle  ITdtr3'k  af  sund  og  sjælestyrkende  Sand- 
hed, hvormed  den  kongelige  Kommissær  har  aabnet  og  i 
Sandhed  indviet  den  roskildske  Stænderforsamling,  er 
blevet  meddelt  i  fremmed  Sprog;  og  det  er  ikke  uden  skjøn 
Betydning,  at  en  hæderkronet  Mand  ^),  i  Oldingsalder  men 
med  Ungdoms-Begejstring  for  alt  Ædelt  og  Frisindet  i  det 
menneskelige  Liv,  har  villet  være  den,  der  som  Tolk  skulde 
bringe  Ørsteds  Ord  udenfor  Danmarks  Grænser. 


*)  Konferensraad  Brandis. 

Om  Statsembedsmænd  som  kongelige  Tjenere.  ^ 

(1838.) 


„Den  28de  Maj  —  eller  for  at  tale  med  den 
liberale  Presse,  Aarsdagen  af  den  første  Indfø- 
relse af  en  repræsentativ  Forfatning  —  blev  (bli- 
ver) festligholdti  Kjøbenhavn  af  det  i  denneHen- 
sigt  særligt  stifte  de,  af  Kjærnen  af  de  Frisindede 
bestaaende  Selskab.  Til  dette  Selskab  høre 
akademiske  Lærere  og  Skolemænd.  Pastorer,  li- 
berale Kjøbmænd,  og,  —  hvad  der  ikke  kan  være 
synderlig  paa  fald  ende,  da  vi  paa  mange  Steder 
møde  samme  Fænomen,  —  et  stort  Antal  af  kon- 
gelige Tjenere  eller  saakaldte  Statsembeds- 
mænd." 

Denne  Tirade  er  tagen  ud  af  en  Artikel  i  et  tysk 
Ugeskrift  („Berliner  politisches  Wochenblatt"),  som  har  paa- 
taget sig  at  levere  en  Skildring  af  Danmarks  politiske  For- 
hold, og  dertil  har  leveret  et  af  disse  Portræter,  hvor  en- 
dél  enkelte  Former  og  Træk  svare  til  Originalen  men  ere 
blandede  med  saamegen  usand  Tilsætning,  sammenføjede 
i    en    saa    forfejlet    Proportion     og    under     saa    falsk    en 


»)  Dansk  Folkeblad,  26de  Maj  1838,  Nr.  10-11. 

Kolorit,  at  Total-Ligheden  aldeles  fattes^).  Dette  er  alle- 
rede andetsteds  tilstrækkelig  bleven  vist  (i  „Kjøbenbavns- 
posten"  Nr.  111,  120 — 125);  og  forsaavidt  som  der  virkelig 


*)  Som  Prøver   paa   denne  Skildrings   historiske  Sandhed  maa  det 
her  være  nok  at  anføre  følgende: 

1)  „Med  Hensyn  til  Danmark  paatrænger  sig  Iagttageren  Erin- 
dringen om  Tilstanden  i  Frankrig,  paa  den  Tid  da  Greneral- 
stænderne  af  1789  indkaldtes"  (Revolutionens  Begyndelse).  Der 
erindres  ved  samme  Lejlighed  om:  at  „ganske  uden  Terrorisme 
plejer  man  intetsteds  at  slippe  derfra",  og  advares  om  „det 
forhaandenværende  Ondes  Væxt",  som  dog  „den  kongelige 
Magt  endnu  er  kraftfuld  nok  til  at  kue". 

2)  „Den  egentlige  Fare  (for  det  danske  Monarki)  ligger  i  de 
Koncessioner,  Tidsaanden  allerede  har  fravristet  den  kongelige 
Magt"  (Stænder-Institutionen). 

3)  „Det  kongl.  Edikt  af  28de  Maj  1831  indrømmer  Stænderne 
udtrykkelig  kun   en   Petitionsret    for   provinsielle  Interesser". 

4)  Forhandlingerne  om  Landets  Finanser  ere  foretagne  af  de 
roskildske  Stænder,  „uden  at  disse  have  været  beføjede  der- 
til ved  deres  Institutions  Aand";  hvorefter  „LiberaHsmens 
andre  Organer  bemægtigede  sig  dette  Anliggende  paa  en  næsten 
tumultuarisk  Maade". 

5)  „De  forhen  udstedte  Love  mod  Misbrug  af  Pressen  have  hid- 
til været  uvirksomme  og  kraftløse" ;  senere  er  den  livsvarige 
Censur  for  domfældte  Forfattere  bleven  modificeret,  hvilket 
skal  være  sket  i  den  Hensigt,  at  „derved  skal  opnaas  en 
strængere  Iagttagelse  af  Loven  fra  Dommerens  Side". 

Dersom  der  har  været  en  Tid,  da  man  hos  os  var  tilbøjelig  til 
at  betragte  en  fremmed  Artikel  om  vore  statsborgerlige  Forhold 
med  samme  Øjne,  som  en  ung  Forfatter  betragter  en  fremmed 
Recension  over  sit  Arbejde,  da  er  denne  Tid  forbi.  Jo  mere 
overhovedet,  ved  Udvikling  af  et  offentligt  Liv  hos  os,  en  dansk 
eller  rettere  en  skandinavisk  Aand,  grundet  i  Nationens  Karak- 
ter og  Historie,  vil  faa  Lejlighed  til  at  udfolde  sin  Ejendomme- 
lighed, desto  mere  er  det  at  vente,  at  vore  tyske  Naboer  og 
Slægtninge  ville  komme  tilbage  fra  den  Mening,  at  Maximer, 
uddragne  af  den  tyske  Forbunds-Politik,  skulde  indeholde  den 
Lov  og  Regel,  efter  hvilken  Forholdene  i  en  fremmed  Stat  skulde 
være  at  bedømme. 


er  „Kjærne"  i  den  danske  Frisindethed.  vil  det  ikke  lykkes 
den  Berlinske  Ugeblads-Politik  her  at  vække  Afsmag  for 
den.  Derimod  synes  det  mig  T^magen  værd  at  vende  Op- 
mærksomheden noget  nærmere  til  en  enkelt  Ytring  i  den 
ovenfor  anførte  Sætning.  Vel  er  denne  Ytring  her  hen- 
kastet temmelig  flj'gtigt  og  let;  men  den  er  i  den  seneste 
Tid  oftere  gjort  gjældende;  dette  er  navnlig  sket  i  den 
Hannoveranske  Tidende,  hvor  den  er  bleven  udhævet  med 
særegent  Eftertryk.  Heller  ikke  er  denne  Ytring  i  sig 
selv  uden  dyb  Betydning.  Er  det  end  ikke  med  Ord  og 
Navne,  at  man  behersker  og  omdanner  Forholdene,  saa 
blive  de  dog  ikke  uden  Indflydelse  paa.  efterhaanden  at 
skaffe  den  ene  eller  den  anden  følgerige  Anskuelse  af  Tin- 
gene Indgang.  Jeg  sigter  herved  til  de  ovenfor  anførte 
Ord,  hvor  Embedsklassen  bliver  betegnet  som 

„kongelige  Tjenere  eller  saakaldte 
Statsembedsmænd." 


Der  ligger  Meget  i  disse  Ord.  nemlig  denne  Paastand  r 
at,  naar  det  er  blevet  Skik  og  Brug  at  benævne  de  Mænd, 
der  beskikkes  af  Regeringen  til  at  udføre  en  eller  anden 
offentlig  Virksomhed,  som  „Statsembedsmænd,"  da  kan 
denne  Benævnelse  vel  taales,  men  uden  at  turde  gjælde 
som  den  egentlige  og  ret  betegnende;  thi  det  skal  ikke 
være  Virksomheden,  hvortil  disse  Mænd  ere  satte  i  Staten, 
der  betegner  det  Ejendommelige  i  deres  Stilhng  til  Re- 
gering og  Medborgere,  hvorimod  denne  Stilling  med  til- 
børlig Nøjagtighed  skal  findes  betegnet  med  Navnet:  „konge- 
lige Tjenere." 

Et  Spørgsmaal  paatrænger  sig  her  foreløbig:  om  ikke, 
dersom  begge  Benævnelser  skulle  kunne  bruges  ved  Siden 
af  hinanden .  Forholdet  dog  i  det  mindste  maa  indrømmes 
at  være  netop  vendt  om,  saa  at  det  i  alle  Tilfælde  maatte 
komme  til  at  lyde:  „Statsembedsmænd  eller  saakaldte 
kongelige  Tjenere."  Som  den  rette  og  egentlige  Benæv- 
nelse nemlig  kan  aabenbart  kun  den  gjælde,  der  bestemt 
og  tydeligt,  uden  at  trænge  til  nøjere  Forklaring,  angiver 
det  i  Beskaffenhed,  Virksomhed  og  ydre  Stilling,  som  ad- 
skiller Individet  eller  Arten  fra  andre  nærmeststaaende. 
Dette  gjæklor  nu  aldeles  om  Kavnet  „Statsembedsmænd", 
ingenlunde  om  Navnet  „kongelige  Tjenere";  thi  i  én  Be- 
tydning er  det  et  Fællesnavn  for  alle  Undersaatter  i  en 
monarkisk  Stat;  i  en  anden  kan  det  kun  passende  bruges 
om  en  ganske  enkelt  Klasse  af  Embedsmænd:  de,  der  ere 
ansatte  til  Regentens  eller  den  kongelige  Families  person- 
lige Tjeneste. 

I  én  Betydning,  —  sige  vi  — ,  betegner  Navnet  „kon- 
gelige Tjenere"  et  Forhold,  som  ikke  kan  indskrænkes  til 
Embedsmændene,  uden  aabenbar  Forurettelse  af  de  øvrige 
Borgerklasser.  At  tjene  sin  Konge  er  en  Ære.  hvortil 
enhver  Klasse  af  Borgere  har  lige  x\dkomst  og  Ret.  Naar 
Soldatertjenesten  er  udelukkende  eller  fortrinsvis  ble- 
ven kaldt  Kongens  Tjeneste,  da  er  dette  en  Misbrug  af 
Ordet;  og  det  Samme  gjælder  aldeles,  naar  man  vil  have 
Embedsmændenes  Virksomhed  forbeholdt  dette  Navn.  Skulde 
ikke  Landets  Regent  erkjende  Borger  og  Bonde  for  lige- 
saa  nyttige  og  uundværlige  Tjenere,  som  gejstlig,  civil  og 
militær  Embedsmand?  Eller  hvorledes  skulde  det  forskjel- 
lige  Tjenesteforhold,  den  mere  umiddelbare  Maade  at  tjene 
Kongen  paa,    den  mere   umiddelbare  Maade,  hvorpaa  Ar- 

bejdets  Løn  oppebæres,  indeholde  skjellig  Grund  til  at 
indskrænke  Benævnelsen  til  Embedsklassen  alene  ?  At  tjene 
Kongen  indeholder  fremdeles  den  Forpligtelse  at  hylde 
ham  som  Herre,  adlyde  den  kongelige  Vilje,  og,  hvor 
denne  Vilje  er  den  eneste  Grundlov  i  Staten,  selv  at 
drage  sig  ud  af  det  Forhold,  der  medfører  Lydighedspligten, 
dersom  i  noget  Tilfælde  denne  Lydighed  ikke  skulde  kunne 
ydes  med  uskadt  Samvittighed.  Men  ogsaa  hermed  er  ikke 
sagt  Andet,  end  hvad  der  gj ælder  om  enhver  Borger  som 
Kongens  Undersaat.  Forskjellen  er  alene  den,  at  Em- 
bedsmanden foruden  den  almindelige  Forpligtelse,  der  paa- 
hviler ham  som  Borger,  overtager  frivilligt  en  særegen  For- 
pligtelse til  at  efterleve  enhver  Regeringens  Befaling  med 
Hensyn  til  den  bestemte  Virksomhed,  der  overdrages  ham 
mod  en  bestemt  Godtgjørelse.  Og  hvor  nær  grænser  ikke 
selv  dette  Forhold  til  det,  der  finder  Sted  ved  visse  Klasser 
af  næringsdrivende  Borgere,  som,  efter  etHgnende  Kontrakts- 
Forhold,  paatage  sig  særegne  Forpligtelser  mod  Regeringen 
for  at  erholde  Andel  i  særegne  Rettigheder! 

Men  Tjener-Begrebet  hører  til  de  mest  elastiske,  der 
efter  Behag  kunne  udvides  og  sammentrækkes.  Og  naar 
man  vil  have  Embedsstanden,  til  Adskillelse  fra  de  øvrige 
Klasser  i  Samfundet,  stemplet  som  en  særegen  Klasse  af 
„kongelige  Tjenere",  da  er  man  paa  Vejen  til  at  lægge  og  at 
søge  noget  langt  Mere  i  dette  Navn,  end  der  ovenfor  er  an- 
tydet; herpaa  er  der  heller  ikke  i  Berliner-Artiklen  lagt 
Dølgsmaal.  Medens  det  nemlig  skal  være  Borgerne  ufor- 
mént,  hvor  den  højere  Vilje  ikke  træder  bydende  eller 
forbydende  frem,  at  følge  egen  Overbevisning,  egen  Viljes 
Tilskyndelse,  skal  derimod  den  Fordring  gjøres  til  Embeds- 
manden, at  han,  i  hvilketsomhelst  Forhold,  paa  hvilkensom- 

helst  Vej  han  færdes,  skal  betragte  sig  ene  og  alene  som 
Tjener;  han  skal  gjøre  sig  afhængig  ikke  alene  af  Lovens 
Bud,  af  Regeringens  Befalinger,  men  ogsaa  af  Regentens 
Synsmaader,  Tilbøjeligheder,  Ønsker;  han  skal  i  disse  sé 
Loven  for  sin  Gjøren  og  Laden,  ikke  alene  indenfor  Em- 
bedsvirksomhedens Grænser,  men  ogsaa  i  andre  Forhold, 
hvor  Embedsmandens  Karakter  gaar  over  i  Borgerens. 

En  saadan  Betragtning  nu  af  Embedsstandens  Vilkaar, 
dens  Stilling  til  Regering  og  Medborgere,  vilde  ikke  kunne 
gjøre  sig  gjældende  uden  at  have  en  dybtindgribende  For- 
rykkelse af  de  vigtigste  Forhold  til  Følge. 

Frihed  til  at  tale  og  handle  efter  Overbevisning  er  saa 
ædelt  et  Gode,  at  den  menneskelige  Natur  maa  være  sør- 
geligt forkvaklet,  for  at  blive  følesløs  for  dets  Værd.  I 
Statssamfundet  lider  denne  Frihed  Indskrænkninger  fra 
mange  Sider;  og  dette  maa  tildels  være  saaledes;  men 
saameget  naturligere  er  Kjærligheden  til  den  Rest.  der 
bliver  tilbage.  Skulde  det  derfor  nogensinde  blive  opstillet 
og  erkjendt  som  Kjendsgjerning,  at  Lidtrædelse  i  Stats- 
embede  skulde  være  stiltiende  Fraskrivelse  af  den  Ytrings- 
og  Handlingsfrihed,  hvoraf  Statens  øvrige  Borgere  ere  i 
uanfægtet  Besiddelse,  da  tør  man  vel  hos  ikke  Faa  forud- 
sætte saamegen  Sjælsstyrke,  saamegen  Følelse  for  Menne- 
skets naturlige  Rettigheder,  at  de  ikke  ved  Haab  om  ud- 
vortes Værdighed  og  udvortes  Indflydelse  lode  sig  bringe 
til  at  indgaa  en  Forpligtelse  som  den:  at  ville  holde  sig 
udenfor  aabenlys  Deltagelse  i  almindelige  menneskehge  eller 
borgerlige  Anliggender,  eller  dog  at  ville,  efter  givet  Vink, 
være  rede  til  at  fornægte  egen  Interesse,  fordølge  egne 
Grundsætninger,  Men  det  blev  næppe  de  mindst  ædelbaarne 
og  begavede  Aander,  de  mindst  fortrinlige  Kræfter,  Staten 

saaledes  vilde  fjærne  fra  sin  umiddelbare  Tjeneste.  Desto 
fuldstændigere  vilde  derimod  Regeringen  vistnok  sé  sig  be- 
tjent, naar  Embedsstanden,  fra  dens  øverste  til  dens  nederste 
Medlem,  besjæledes  af  den  Aand.  at  bringe  sin  hele  Handlen 
og  Yirken,  ogsaa  udenfor  Embedsforholdets,  i  Samklang 
med  det,  det  lykkedes  at  erfare  om  Regentens  personlige 
Interesse,  Synsmaade  og  Omdømme.  Men  medens  en  saa- 
dan  Regering  tik  Tjenere,  vilde  den  savne  Mænd.  Og 
med  dette  Bytte  kan  intet  Herskab  være  tjent.  Der  er  en 
Mandigheds-Aand,  som  just  ytrer  sig  i  Trang  til  at  danne 
sig  en  klar  og  bestemt  Overbevisning  om  vigtige  Forhold  i 
Livet,  til  ikke  alene  hos  sig  selv  at  holde  fast  ved  den  er- 
hvervede Overbevisning,  men  ogsaa  til  at  udtale  den  i  Ord  og 
Gjerning.  Denne  Aand,  hvorfra  al  dygtig,  selvstændig  og 
frimodig  Virksomhed  gaar  ud.  afnøder  os  ikke  alene  Ag- 
telse overalt,  hvor  den  kommer  os  imøde,  selv  hvor  den 
krydser  vore  egne  Veje  og  standser  os  i  vor  Gang;  men 
ogsaa  for  sin  egen  Fordels  8kyld  maa  Enhver,  som  har  det 
Hverv  at  styre  Forholdene  i  større  eller  mindre  Udstræk- 
ning, ønske  og  søge  denne  Aand  hos  dem,  til  hvilke  han 
maa  overlade  en  vis  tihnaalt  Andel  i  den  styrende  Virk- 
somhed. Den  krybende  Tjener,  som  ikke  undlader  at  skifte 
Sind  og  Farve  med  sit  Herskab,  hvis  Tale  kun  er  Ekko  af 
et  opsnappet  Ord  paa  højere  Sted,  hvis  hele  Adfærd  er 
ængsteligt  beregnet  paa  ikke  at  støde  an  imod  fremmed 
Smag,  fører  vist  ingen  Anbefaling  med  sig  for  den,  der 
allerede  har  gjort  nogen  Erfaring  i  Livet;  hvor  Ærlighed 
og  Oprigtighed  mangler  i  én  Retning,  er  der  ikke  Sand- 
synlighed for,  at  den  skulde  tindes  i  en  anden.  Og  hvor- 
ledes skulde  det  da  kunne  forholde  sig  anderledes  ved 
Forholdet  imellem  Regering  og  Embedsmænd?    Skulle  Em- 

bedsmænd  i  Sandhed  svare  til  Kegeringens  Tillid,  da  er 
den  samvittighedsfulde  Efterlevelse  af  det  Befalede,  den  yd- 
myge Underordnen  af  egen  Vilje  under  Regeringens  Vilje 
endnu  ikke  tilstrækkelig;  denne  Lydighed  maa  være  forenet 
med  en  Selvstændighed  i  Sjælen,  en  Troskab  mod  egen 
Overbevisning,  en  Frimodighed  i  at  udtale  den,  som  ud- 
springer af  den  højere  sædelige  og  religiøse  Anskuelse  af 
Livet  og  Virksomheden  i  Livet.  Og  for  at  denne  Mandig- 
heds-Karakter kan  blive  uddannet  og  befæstet,  maa  det 
ligge  i  Regeringens  og  Statens  sande  Interesse,  at  det 
bringes  til  almindelig  Erkj endelse,  hvor  langt  det  er  fra, 
at  Embeds-Forholdet  skulde  betage  den  almindelige  Ytrings- 
og  Handlings-Frihed  i  rén  borgerlige  Anliggender,  nødsage 
Embedsmanden  til  at  skrømte  en  Overbevisning,  han  ikke 
har,  eller  dog  til  at  dølge  den,  han  har. 

Af  højeste  Vigtighed  bliver  her  tillige  Betragtningen 
af  det  Forhold,  hvori  Embedsstanden  staar  til  det  øvrige 
Samfund  af  Borgere,  Netop  for  at  kunne  opfylde  deres 
Bestemmelse  som  Regeringens  Tjenere  i  snævrere  Betyd- 
ning, som  dens  Viljes  Forkyndere  og  Udførere  i  forskjel- 
lige  Forhold,  er  det  nødvendigt,  at  Embedsmændene  ere 
(jrjenstand  for  Medborgeres  Agtelse  og  Tillid ;  som  den 
Klasse  af  Borgere,  der  maa  antages  forholdsvis  at  tælle  de 
fleste  kundskabsrige  og  dannede,  navnlig  med  Statens  For- 
hold bekjendte  og  til  offentlig  Forhandling  tilvante  Med- 
lemmer, er  Intet  ønskeligere  og  vigtigere,  end  at  der  ved- 
ligeholdes den  nærmeste  Forbindelse  mellem  den  og  de 
øvrige  Klasser  i  Samfundet,  at  den  talende,  skrivende 
og  handlende  tager  Dél  i  de  borgerlige  Anliggender  og 
i  offentlige  Forhandlinger  derom,  for  at  faa  Lejhglied  til 
paa  den  ene  Side  at  indvirke  paa  Udvikling  og  Retning  af 

den  opvaagnende  Interesse,  paa  den  anden  Side  til  at  ind- 
samle Erfaringer  ved  den  umiddelbare  Berøring  med  Borger- 
livets Forhold.  Men  skulde  det  komme  dertil,  at  Embeds- 
manden betragtede  sig  selv  og  betragtedes  af  sine  Med- 
borgere som  den,  der  for  Udkommets  og  verdslig  Æres 
Skyld  havde  solgt  sin  borgerlige  Frihed,  som  den,  der  ikke 
havde  Ret  til  at  tale  og  handle  som  Borger  i  eget  Navn, 
endogsaa  kunde  være  forpligtet  til  at  træde  op  imod  sin 
egen  Overbevisning,  da  er  det  vanskeligt  at  sige,  paa 
hvilken  Grundvold  Medborgeres  Agtelse  skulde  være  bygget; 
istedetfor  et  levende  Samfund,  en  velgjørende  gjensidig 
Indvirken  vilde  indtræde  et  unaturhgt  spændt,  selv  fjendtligt 
Forhold.  Embedsmændene  fra  deres  Side  vilde,  for  ikke 
at  blive  udsatte  for  at  komme  i  aabenbar  og  vitterlig  Strid 
med  deres  Tænkemaade,  kun  finde  deres  Regning  ved  at 
drage  sig  tilbage  fra  Deltagelse  i  det,  der  satte  Medbor- 
geres Interesse  i  Bevægelse ;  og  disse  vilde  man  ligesaa  lidt 
kunne  fortænke  deri ,  om  de  trak  sig  tilbage  fra  hine  som 
ufrie  Mænd  og  betragtede  dem  med  mistroisk  Blik.  Det 
Ord  og  Exempel,  som  under  andre  Omstændigheder  kunde 
ved  mangen  Lejlighed  blive  af  uberegnelig  Vigtighed,  vilde 
saaledes  blive  dødt  og  kraftløst. 

Paa  saadan  Fod  kommer  Embedsklassen  lettelig  til  at 
staa  til  dens  Medborgere  i  flere  konstitutionelle  Stater, 
hvad  dér  staar  i  Forbindelse  med  den  hele  Forfatning. 
Hvor  Ministrene  kunne  kræves  til  Ansvar  af  Folkets  Re- 
præsentanter for  dets  Styrelse,  er  det  en  nødvendig  Be- 
tingelse, for  at  de  skulle  kunne  være  Ansvaret  voxne,  at 
de  finde  sig  paa  det  Fuldstændigste  og  Punktligste  betjente 
af  deres  Underordnede.  Det  forvaltende  Embeds-Personales 
Maskineri  maa  være   saaledes  indrettet,   at  alle  dets  Hjul 

kunne    med    Lethed    og    Sikkerhed   sættes  i  Bevægelse  og 
Stilstand  af   den    styrende    Haand.     Embedsmændene    ere 
vel  ogsaa  her  Regentens  og  Statens  Tjenere,  men  og  nær- 
mest Ministrenes  ;  Embedsstanden,  —  Domstolene  naturligvis 
undtagne,  —  udgjør   et  ministerielt  Tjenerskab,  og  en  Mi- 
nisterveksel medfører  som  oftest  en  ny  Rekrutering  paa  alle 
vigtigere  Forvaltnings-Poster,   for   at  faa  dem  besatte  med 
dem,    der    antages  at  have  System  og  Grundsætninger  til- 
fælles  med    den  tiltrædende   Minister.     Det  Forhold,    som 
heraf  danner  sig  imellem  Embedsklassen  og  Borgerne,    er 
visselig  et  Onde;  men  det  opvejes  dels  ved  den  umiddelbare 
G-aranti,  Forfatningen  medfører,  idet  den  giver  Folket  Ret 
til   at  holde  sig  til  Ministrene,  i  hvis  Person  den  hele  Em- 
bedsmagt  er  sammentrængt,   dels  ved  den  større  Offentlig- 
hed i  Bestyrelsen   og   ved  den  friere  og  kraftigere  Borger- 
aand,    som    er    den    konstitutionelle    Forfatnings    naturlige 
Virkning.    Hvor  derimod,  saaledes  som  hos  os,  hin  juridiske 
Ansvarlighed  for  de  højeste  Embedsmænd  bortfalder,  maa 
Ansvaret,    det    moralske    nemlig,    tænkes    fordelt  paa    den 
hele  Embedsstand.     Saaledes  erholde  Embedsmændene  her 
en  mere  selvstændig  Plads,  med  Hensyn  til  deres  Foresatte 
indtage  de  en  værdigere,  med  Hensyn  til  deres  Medborgere 
en   naturligere   Stilling.     Og   naar  herved   en  gj ensidig  til- 
lidsfuld   Tilnærmelse,    en    fri    og    uforbeholden   Samvirken 
bliver  mulig,  da  er  dette  tilvisse  et  stort  Gode;    det  er  et 
saa  skjønt  og  i  sine  Virkninger  saa  heldbringende  Forhold, 
at  det  ikke  bør  forstyrres  ved  et  Begreb  om  Embedsmæn- 
denes   Stilling    til  Regering   og   Folk,    som    er   hentet  fra 
ganske   andre  statsborgerlige  Forhold    og    forudsætter  saa- 
danne  for  at  blive  mindre  skadeUgt. 

Efter  disse  almindelige  Betragtninger  vil  nu  det  Spørgs- 
maal  ikke  mangle  Interesse:  hvorledes  det  i  Virkelig- 
heden, og  navnhg  hos  os  selv.  staar  til  med  Forholdet 
imellem  Embedsklassen  og  de  øvrige  Borgere,  om  Embeds- 
mændene i  Danmark  kunne  fremstilles  som  et  Samfund  af 
„kongelige  Tjenere",  i  saadan  Betydning,  at  de  skulde 
kunne  betragtes  staaendei  en  Slags  Modsætning  til  Kongens 
øvrige  Undersaatter.  Og  dette  Spørgsmaal  maa  vistnok  be- 
nægtes. Den  „Hørighed  og  Lj'dighed" ,  der  er  Embeds- 
mandens som  enhver  Undersaats  første  Pligt,  har  jo  dog 
alene  flensyn  til  Regeringens  bestemt  udtalte,  befalende 
Vilje  og  udelukker  ingenlunde  den  fri  Bevægelse  udenfor 
de  ved  denne  Vilje  afstukne  Grænser.  Ved  Siden  heraf 
er  nævnt  „Huldskab  og  Troskab".  Disse  Ord  betegne  et 
Kjærligheds-  og  Hengivenheds-Forhold;  men  Kjærligheden 
bestaar  her,  saa  lidt  som  i  andre  Forhold,  sammen  med 
Trældoms-Frygt;  Hengivenhed  og  Troskab  er  ikke  viljeløs 
Underkastelse  under  Magten;  og  derfor  bør  hine  skjønne  Ord 
mindst  gjøres  énstydige  med  „Underdanighed  og  Slaviskhed". 

Men  skulde  det  da  virkelig  være  uden  Grund,  —  vil 
man  indvende  — ,  at  Embedsmændene  mangen  Gang  blive 
betragtede  med  mistænksomme  Øjne  af  deres  Medborgere, 
hvor  det  gjælder  om  en  uforbeholden  Ytring  i  Ord  eller  i 
Gjerning  af  Overbevisning  og  Interesse  med  Hensyn  til  de 
almindehge  Borgeranliggender?  Skulle  Embedsmændene  vir- 
kehg  i  saadanne  Tilfælde  kunne  betragtes  som  uafhængige 
Mænd,  hvis  Tale  og  Exempel  fortjener  Medborgeres  Tillid? 
Sit  Embede  har  jo  Embedsmanden  som  Gave  af  Regeringen, 
og    hans  Existens   er  umiddelbart    afhængig  af  den;    hvad 

der  er  givet,  kan  atter  tages  tilbage  af  den  samme  Haand, 
eller  Vedkommende  maa  lade  sig  stille  Betingelser  efter 
højere  Godtbefindende  for  at  beholde  Gaven;  og  i  alt  Fald 
kunne  de  fleste  Embedsmænd  ikke  undvære  Udsigten  til  at 
rykke  fremad  til  fordelagtigere  og  vigtigere  Poster,  saa  lidt 
som  de  kunne  opgive  Ønsket  om  at  sé  deres  Arbejde  paa- 
skjønnet,  deres  Stemme  paaagtet,  deres  Bestræbelser  un- 
derstøttede ;  men  hvormeget  her  den  personlige  Yndest  hos 
Regeringen  og  dens  Avtoriteter  maa  komme  i  Betragtning, 
er  let  at  indse. 

Unægtelig  ligger  en  Sandhed  til  Grund  for  denne  Be- 
tragtning af  Embedsmandens  Afhængighed,  som  ikke  bør 
overses  ved  Bedømmelsen  af  hans  Handlemaade.  Vi  tænke 
her  ikke  engang  nærmest  paa  den  haarde  Nødvendighed, 
at  maatte  tage  Hensyn  til  Forbedring  i  udvortes  Kaar, 
Fremtiden  skal  bringe;  men  det  hører  til  de  j-^derst  faa 
Undtagelser,  at  en  Embedsvirksomhed  er  saaledes  afsluttet 
i  sig  selv,  at  Embedsmanden  kan  sige  at  virke  ved  sig  selv 
alene.  I  Almindelighed  er  Embedsmanden  et  Led  i  den 
store  Kjæde;  hvorhen  han  vender  sig,  finder  han  Forhold, 
af  hvilke  hans  Virksomhed  og  dens  Frugt  er  betinget. 
Under  saadanne  Omstændigheder  er  det  naturligt,  at  Fø- 
lelsen af  at  sé  sig  modarbejdet  eller  dog  at  vide  sig  paa 
spændt  Fod  med  overordnede  Foresatte,  at  være  Gjenstand 
for  ugunstigt  Blik,  kan  i  Længden  blive  højst  trykkende; 
i  Almindelighed  maa  det  for  Embedsmanden  gjælde  som 
væsentlig  Betingelse  for  hans  Velvære  og  Tilfredshed,  at 
finde  sig  i  et  vist  harmonisk  Forhold  til  dem,  med  hvilke 
og  under  hvilke  det  er  anvist  ham  at  udføre  sit  Arbejde. 

Naar  saaledes  Embedsmanden  er  i  Virkeligheden  min- 
dre  uafhængig  end  Borgeren  i   Almindelighed,    vilde   det 

ikke  være  retfærdigt  at  forlange  de  samme  Ytringer  af  et 
uafhængigt  Sindelag  hos  hin  som  hos  denne.  Der  gives 
Tilfælde,  hvor  Embedsmanden  ikke  kan  fortænkes  i,  ja, 
hvor  det.  Alting  vel  overvejet,  kan  være  hans  Pligt, 
Phgt  imod  sig  selv .  sine  Nærmeste  og  sin  Virksomhed, 
at  holde  sig  tilbage  fra  Forhandlinger  og  Foretagender, 
som ,  betragtede  fra  det  almindelige  borgerlige  Synspunkt, 
fortjene  al  Deltagelse  og  Understøttelse.  Den  Ret  at  af- 
veje Grundene  for  og  imod,  at  sammenholde  de  alminde- 
lige Hensyn  med  de  specielle  og  personlige,  kan  og  bør 
ikke  gjøres  ham  stridig;  ligesom  det  da  ogsaa  følger  af  sig 
selv.  at  det  samme  Skridt,  foretaget  af  Embedsmanden  og 
Ikke-Embedsmanden.  langtfra  ikke  altid  kræver  samme  Op- 
ofrelse eller  har  samme  Betydning  for  begge. 

Men  naar  vi  indrømme  dette,  da  mene  vi  derimod,  at 
der  med  al  Kraft  bør  gjøres  Indsigelse  imod  den  Syns- 
maade ,  hvorfra  hint  Ræsonnement  gaar  ud ,  som  om  Em- 
bedsmandens Existens  skulde  i  sig  selv  være  afhængig  af 
Regeringens  Gunst.  Denne  Synsmaade  er  lige  fordærvelig 
for  Embedsmanden  og  fornærmelig  for  Regeringen.  Vist- 
nok gives  der  Embeder,  tildels  af  højere  Rang  —  henhø- 
rende til  Hofstaten  — ,  hvis  Besættelse  maa  antages  for- 
nemmelig at  bestemmes  ved  personligt  Velbehag,  personlig 
Yndest  hos  de  højeste  Vedkommende  selv;  Besættelsen  af 
de  egentlige  Statsembeder  derimod,  ved  hvilke  der  fordres 
og  af  Loven  foreskrives  visse  Egenskaber,  Kundskaber  og 
Dueligheder  som  Betingelse,  kan  ikke  betragtes  som  Naades- 
sag,  men  som  Akt  af  en  prøvende,  dømmende  Retfærdig- 
hed. Og  saaledes  kan  atter  ved  hine  Embeder,  der  angaa 
et  ren  personligt  Tjeneste-Forhold,  personligt  Mishag,  per- 
sonlig   Ugunst    indeholde    gyldig    Grund    til    Afskedigelse, 

hvorimod  man  ikke  fornuftigvis  kan  give  den  Tanke  Rum, 
at  Statsembedsmanden,  hvem  ingen  Overtrædelse  af  Loven, 
ingen  Tilsidesættelse  af  Regeringens  Befahnger,  ingen  For- 
sømmelse af  Embedet  faldt  til  Brøde,  skulde  som  „kongelig 
Tjener"  kunne  befrygte  at  sé  sig  Embedet  frataget,  der- 
som han  maatte  være  uheldig  nok  til,  i  Egenskab  af  Men- 
neske eller  Borger,  at  blive  Gjenstand  for  personlig  Ugunst, 
eller  at  den  kyndige,  duelige,  redelige  og  nidkjære  Embeds- 
mand skulde  tillukke  sig  Vejen  til  Poster,  hvor  det 
Offentlige  kunde  drage  større  Fordel  af  hans  Evne  og 
Kræfter,  fordi  han  mente  udenfor  Embedsforholdene  at 
kunne  uden  Sky  stille  sig  i  frittalende  og  frithandlende 
Borgeres  Række.  Nu  er  det  vel  saa,  —  for  at  vende 
Blikket  til  vore  egne  Forhold  — ,  at  ingen  Hjemmel  her, 
saaledes  som  i  adskillige  andre  Lande,  betrygger  Embeds- 
manden hans  Embede,  saalænge  det  ikke  frakjendes  ham 
ved  Lov  og  Dom ;  og  efter  det  kielske  Korrespondensblads 
Teori  skulde  det  i  dette  Tilfælde,  som  i  alle  lignende, 
være  daarligt,  vel  endog  uredeligt,  i  Danmark  at  ville  tale 
om  nogen  Slags  Garanti*).     Men  et  igjennem  flere  Slægter 


*)  „Nichts  ist  thorichter  und  verwerflicher  zugleich,  als  hier  eiue 
kummerliclie  Vermittelung  eintreten  lassen  zu  wollen."  Med 
denne  Sentens  og  et  Par  andre  af  lignende  Klang  har  Kieler- 
Korrespondensblad  (Nr.  29  d.  A.)  villet  belære  Skrift-Komitéen, 
i  Anledning  af  sammes  Artikel  i  „Folkebladet"  Nr.  60,  hvor  gro- 
velig den  har  fejlet  ved  at  tale  om  en  Trykkefrihed  i  Danmark, 
som  skulde  kunne  anses  at  være  hjemlet  og  betrygget  dets 
Borgere;  thi  „den  saakaldte  Trykkefriheds-Forordning  er  ikke 
nogen  Grundlov,  men  kun  en  Forordning,  som  har  sin  Griind  i 
enhver  enkelt  Regents  gode  Vilje."  Men  skal  da  denne  Vilje 
fornuftigvis  kunne  betragtes  som  et  vilkaarligt  Grodtbefindende, 
ikke  som  Udtryk  af  en  højere  Lov,  der  bliver  aandelig  betinget 
i  sine    Ytringer   ved  Tidsalderens  hele  Udvikling   og  aandelige 

liaandhævet  Regeriugs-Systeni  giver  ogsaa  en  Garanti,  og 
ifølge  dette  System  tvivler  ingen  Embedsmand  i  Danmark 
om,  at  han  staar  under  Retfærdighedens  Varetægt.  Det 
følger  af  Forholdene,  at  Embedsmanden  i  Almindehghed 
har  nærmere  Lejlighed  end  Borgeren  overhovedet  til  at  er- 
fare, hvorvidt  hans  Færd,  —  ikke  alene  som  Embedsmand, 
men  ogsaa  som  Borger,  —  er  Gjenstand  for  Regeringens 
Behag  eUer  dens  Mishag;  og  enhver  saadan  Erfaring  kan 
for  den  samvittighedsfulde  Mand  ikke  andet  end  være  Op- 
fordring til  at  gaa  i  Rette  med  sig  selv,  underkaste  sit 
Forhold  og  sin  Fremgangsmaade  den  nøjagtigste  Prøvelse. 
Men  at  det  skulde  være  Regeringens  Vilje,  at  hint  Behag 
eller  Mishag  skulde  betragtes  som  Lov  for  Embedsmandens 
Handlinger  udenfor  Embedsforholdet,  at  en  indirekte  Tvang 
skulde  berøve  ham  den  almindehge  borgerlige  Frihed  til 
at  udtale  sin  Overbevisning,  følge  sine  Grundsætninger,  for- 
saavidtsom  disse  ikke  staa  i  nogen  Strid  med  Statens  Love: 
denne  Tanke,  mone  vi,  at  Embedsmanden,  —  hvor  han  er 
saa  lykkelig  at  tjene  en,  Aandsfrihed  og  Ytringsfrihed  el- 
skende, Regering,  —  netop  som  Embedsmand  maa  bortvise 
og  finde  Opfordring  til  at  gjendrive  ved  sit  Exempel  i 
Gjerning. 

Det  er  saaledes  min  Overbevisning,  at  den  Afhængig- 
hed af  den  danske  Embedsstand,  som  ofte  paaberaabes,  er 
i  de  fleste  Tilfælde  mere  indbildt  end  virkelig.  Dersom 
Medborgere,  naar  Gjenstande  for  almindelig  borgerlig  In- 
teresse bringes  paa  Bane,  maa  beklage  at  sé  Embedsmænd 


Tarv?  —  Det  er  denne  Miskjendelse  af  Aandens  Lov  og  Aandens 
Mag^,  som  ret  egentlig  har  Adkomst  til  at  kaldes  „thoricht  und 
verwerflich  zugleich." 

drage  sig  tilbage  med  ængstelig  Forlegenhed,  da  kan 
Grunden  mulig  være  at  søge  i  en  vis  sværmerisk  Over- 
spændthed i  deres  Forestillinger  om  det  Særegne  i  Embeds- 
standens Forhold  til  Regeringen;  men  oftere  turde  den 
være  at  søge  i  et  egoistisk  Klogskabs-System.  Naar  de 
Fristelser,  med  hvilke  Embedsmanden  unægtelig  har  at 
kæmpe,  møde  den  svage  og  uselvstændige  eller  den  egen- 
nyttige og  forfængelige,  til  Gunst  og  Gave  bejlende  Sjæl, 
er  det  meget  bekvemt  at  stille  det  Afhængigheds-Forhold, 
som  Embedet  medfører,  under  et  Forstørrelsesglas,  for  saa- 
ledes  at  vælte  Skylden  for  egen  Svaghed  og  Daarlighed 
over  paa  de  ydre  Forhold.  Men  det  er  ikke  alene  paa 
Embedsvejen,  at  Aanderne  prøves.  Ligesom  der  er  en 
Afhængighed,  som  Alle  maa  erkjende,  saaledes  bliver  og- 
saa  Enhver  paa  sit  Sted  fristet  til  at  gjøre  sig  afhængig 
uden  Nødvendighed;  thi  for  Alle  fremstille  sig  lokkende 
Fordele  og  Behageligheder,  som  kun  kunne  erhverves,  be- 
vares, forøges  ved  Andres  Velvilje,  ved  mere  Formaaendes 
Yndest.  Og  mon  ikke  i  alle  Kredse  af  Samfundet, 
netop  i  Tider  som  disse,  der  ere  mere  end  sædvanligt 
skikkede  til  at  aabenbare  Hjærternes  B-aad,  denne  Ad- 
skillelse af  selvstændige  og  uselvstændige  Karakterer,  af 
Mænd  og  Tjenere,  træder  tydeligt  frem? 

Ville  vi  forsøge  en  Anvendelse  af  disse  Bemærknin- 
ger om  Embedsmændenes  Stilling  til  Regering  og  til  Med- 
borgere paa  den  først  anførte  Ytring  om  den  28de  Maj 's 
Fest,  som  har  givet  den  nærmeste  Anledning  til  disse 
Linjer,  da  vilde  Anvendelsen  omtrent  blive  denne:  at  det 
vilde  være  et  paafaldende,  et  til  mange  sørge- 
lige Betragtninger  ledende  Fænomen,  dersom 
ved    denne    Borgerfest,     da    taknemlige    Under- 

saatter  aarlig  ihukomme  en  elsket  Konges  største 
Velgjerning  mod  sit  Folk,  Statens  Embedsmænd 
saa's  at  skille  sig  fra  deres  Medborgere,  og  kunde 
anse  sig,  i  Kvalitet  af  kongelige  Tjenere,  foran- 
ledigede til  at  drage  sig  tilbage  fra  Déltagels  e 
i  en  Fest  af  denne  Betydning. 

Om  attraaede  Forandringer  i  den  danske  Statsforfatning^). 

(1842). 

„Ved  Stændersessionen  i  Juli  1842,  den  første  i  det  andet 
Sexaar ,  maatte  jeg  savne  Schouw ,  som  ikke  længere  var  vel 
sét  paa  de  høje  Steder;  men  ogsaa  i  den  juridiske  Kollega, 
der  blev  udnævnt  i  hans  Sted  til  Universitetets  Deputerede, 
J.  E.  Larsen,  havde  jeg  en  paalidelig  Fælle  i  saamange  Hoved- 
interesser. De  lovkyndige  Medlemmer  af  Stænderforsamlingen 
kunde  ikke  vel  undværes  til  Arbejdet  i  Udvalgene ,  og  jeg 
maatte  saaledes,  saare  nødtvungen ,  lade  mig  finde  villig  til  at 
modtage  Valg  til  Præsidentstolen.  Den  tilfaldt  mig  med 
38  Stemmer  af  68 ;  anderledes  stod  jeg  allerede  dengang  ikke  til 
Salens  „røde  Bænk".  I  de  to  Aar  imellem  den  forrige  Session 
og  denne  havde  Forhandlingerne  i  Pressen  drejet  sig  med  altid 
større  Uforbeholdenhed  om  Spørgsmaalet  angaaende  Ønskelig- 
heden af  en  konstitutionel  Begrænsning  af  Konge- 
magten, og  umiddelbart  før  Aabningen  af  nærværende  Session 
havde  jeg  benyttet  Lejligheden  til  at  udtale  mig  om  det  bræn- 
dende Spørgsmaal  i  Bemærkningen  til  et  Skrift  af  P.  Bang: 
„Om  de  attraaede  Forandringer  i  den  danske  Statsforfatning". 
I  disse  Tillæg  eller  Modbemærkninger  stillede  jeg  Spørgsmaalet 
paa  det  Punkt,    som  til  enhver  Tid  har  været  det  politiske 


^)  Dansk  Ugeskrift.    Anden  Række.     Nr.  13. 

Kjærnepunkt  for  mig:  „I  hvilken  Statsform  det  stærke 
Moment  ligger  til  at  gjøre  Statssamfundet  kraftigt  ved 
at  udvikle  Folkets  Kraft  til  fornuftig,  selvbevidst  Vilje, 
til  sædelig  Selvstændighed,  ædel  og  stærk  Nationalitet  i  gode 
og  i  onde  Dage.«     („Optegnelser"   S.  256—257). 


Efterat  der  ved  den  Tutein'ske  Afhandling  i  dette 
Ugeskrift  er  aabnet  Udsigt  til  at  sé  Diskussionen  om  vort 
politiske  Forfatningsspørgsmaal  ført  paa  fastere  Grundlag, 
med  større  Bestemthed  i  Retning  og  Gang  og  derved  til 
frugtbarere  Resultat,  end  det  tidligere  har  været  Tilfældet, 
vil  i  de  Bidrag,  som  her  blive  leverede,  det  blive  at  anse 
som  Hovedsag,  der  fører  eller  gjør  Forsøg  paa  at  føre  For- 
handlingen et  Skridt  videre  frem,  —  det  egentlig  Positive, 
hvori  den  enkelte  Forfatters  Andragende  og  Forslag  træder 
frem  som  Holdningspunkt ,  om  hvilke  de  mangfoldig  delte, 
hist  og  her  svævende  Meninger  mulig  skulle  kunne  samle 
sig.  I  den  Kritik,  som  Hr.  Bankdirektør  Prof.  Bang  i  sit 
ovenfor  nævnte  Skrift  har  underkastet  det  Forsøg,  der  i 
den  Tutein'ske  Afhandling  er  blevet  gjort  paa  at  løse  den 
forehggende  Opgave,  er  der  saaledes  flere  Punkter,  som 
upaatvivlelig  fortjene  Opmærksomhed,  omendskjøndt  vist- 
nok den  ikke  kan  gjælde  som  upartisk  Kritiker,  der  med 
Forf.  ikke  har  et  Ord  til  Anerkjendelse  af  den  Fortjeneste, 
hans  Forgænger  har  erhvervet  sig  af  vor  politiske  Diskus- 
sion, ikke  har  Andet  at  sige  til  Afhandlingens  Fordel,  end 
at  den  „er  skreven  i  et  livligt,  frimodigt  Sprog"  (S.  1); 
(havde  det  endda  heddet:  i  den  Sprog-Gediegenhed,  hvori 
Mandighedens  Klarhed  i  Tanke  og  Vilje  har  sit  Præg), 
Men  af  ulige  større  Interesse  og  Vigtighed  for  den  om- 
handlede  Sag  bliver  dog   det  Parti  af  Skriftet,    hvori  den 

indsigtsfulde  og  betænksomme  Forfatter  har  udtalt  sin  per- 
sonlige „Mening  om.  hvilken  Statsforfatning  han  anser  for 
den  i  Almindelighed  hensigtsmæssigste  i  de  fleste  evropæiske 
Stater,  i  hvilke  man  hovedsagelig  kun  har  Formuen,  navn- 
lig den  i  Grundejendom  anbragte  Formue,  at  lægge  til 
Grund  for  et  folkeligt  Element  i  Forfatningen"  (S.  5). 
Iblandt  disse  Stater  har  Danmark  sin  Plads.  Det  er  den 
her  udtalte  Mening,  dens  Grundighed.  Konsekvens  og 
Klarhed,  hvorefter  det  bliver  at  bedømme,  hvorvidt  der  i 
dette  Skrift  er  givet  en  virkelig  Modvægt  imod  excentriske 
Retninger,  et  virkeligt  Bidrag  til  at  lede  den  politiske 
Undersøgelses  Gang  ind  i  et  rigtigere  og  sikrere  Spor. 

Som  øverste  Grundsætning  nu  og  Udgangspunkt  for 
den  hele  Undersøgelse  tør  vi  anse,  hvad  Forf,  oftere  og 
og  med  fortrinligt  Eftertryk  har  fremhævet:  at  det  fremfor 
Alt  gjælder  Opretholdelse  af  „en  kraftig  Regering" 
(S.  9.  10.  31.  38).  Dette  falder  efter  Forf.'s  Forklaring 
(S.  10)  sammen  med  „et  sandt  Monarki"  (S.  9).  d.  v.  s. 
hvor  der  er  sikret  „Monarken  det  sidste  afgj ørende  Ord  i 
Alt,  hvad  der  hører  til  den  egentlige  Regering"  (S.  10); 
—  og  med  dette  Princip  er  Dommen  afsagt  over  enhver 
Forfatning,  hvor  Ministeriet  og  Regeringen  „ej  engang  i 
de  Anliggender,  som  høre  til  den  egentlige  Regering,  kan 
gjøre  sin  Overbevisning,  om  hvad  der  hører  til  Fædre- 
landets Vel,  gjældende",  hvor  „hele  Ministeriet  og  dermed 
Monarken  som  Regent  maa  bøje  sig  for  Pluraliteten  i 
Folkerepræsentationen  og  opgive  sin  egen  Overbevisning 
om,  hvilke  Regeringsforholdsregler  der  ere  de  rette  og 
gavnlige"  (S.  11.  16);  thi,  hedder  det  S.  3,  „Folkeviljen 
og  den  offentlige  Mening  gjenfinde  vi  ingensteds  i  Livet 
saaledes.    at   man  kan  sætte  dem  til  Herrer  over  de  men- 

neskelige  Anliggender".  Hertil  svarer  fremdeles  den  Ud- 
vikling, som  findes  paa  de  efterfølgende  Blade  (S.  13-24.) 
Man  skulde,  efter  Gjennemlæsning  af  disse  Blade  alene  for 
sig,  næppe  tage  i  Betragtning  at  henregne  Forf.  til  dem, 
der  konsekvent  maatte  afvise  Tanken  om  enhver  saadan 
Udvikling  af  vore  Forhold,  der  vilde  medføre  en  konstitu- 
tionel Fordeling  af  Regeringsmagten  mellem  Konge  og 
Folk.  Thi  naar  den  OptælUng.  der  paa  disse  Blade  gjøres 
af  alle  de  forskjellige  Ulemper  og  Ulykker,  for  hvilke  de 
konstitutionelle  Stater  skulle  være  udsatte,  uden  at  der 
skal  være  at  tænke  paa  Garantier  imod  dem  af  nogen 
fyldestgj ørende  Art,  naar  den  ubetingede  Indsigelse,  der 
gjøres  imod  Alt,  hvad  der  i  og  udenfor  disse  Stater  plejer 
at  anprises  som  den  konstitutionelle  Forfatnings  Fortrin, 
skal  være  mere  end  et  iDrokuratorisk  Indlæg,  der  ikke 
selv  gjør  Fordring  paa  Videre  end  at  gjælde  som  Frem- 
stilling af  Sagens  ene  Side,  hvorimod  kan  stilles  et  ligesaa 
gyldigt  Kontra-Indlæg.  —  skal  være  det  endelige  Facit,  hvortil 
den  sagkyndige  og  tænkende  Mand  er  kommen  ved  gjen- 
sidig  Afvejen  af  Fortrin  og  Mangler,  ved  Opgjørelse  af 
Poster  og  Kontra-Poster  paa  begge  Sider:  da  synes  det, 
som  om  Forf.  nødvendig  maatte  tage  sin  Hvile  i  det  fuld- 
kommen uindskrænkede  Monarki  som  den  eneste  mod  hine 
Ulemper  betryggende  Statsform. 

Altsaa:  fremfor  Alt  „en  kraftig  Regering",  og  derfor 
„i  Alt,  hvad  der  hører  til  den  egentlige  Regering,  det 
sidste  afgjørende  Ord  hos  Monarken".  —  Men  skulde 
man  nu  mene,  efter  den  her  opstillede  Grundsætning,  ikke 
at  have  videre  Vidnesbyrd  behov  angaaende  Forfatterens 
politiske  System,  da  forsvarer  han  sig  ikke  alene  paa  samme 
Blad  mod   at  tælles  il)landt  „Absolutisteme"  (S.  11);   han 

erklærer  sig  ikke  alene,  som  ved  tidligere  Forhandlinger, 
for  „en  Udvikling  af  vore  stænderske  Forfatninger,  der 
kunde  styrke  og  sikre  Stændernes  Indflydelse"  (S.  40), 
men  han  erklærer  sig  ogsaa  for  „visse ,  Folket  tilsagte 
grimdlovbestemte  Rettigheder,  en  forfatningsmæssig  Be- 
grænsning af  den  absolute  Monarks  forhen  ved  ingen  posi- 
tiv Lov  bundne  Magtfylde"  (S.  4.  6.  11),  for  „visse  be- 
stemte Regler  for  Borgernes  Retsforhold  til  Staten,  der 
maa  kunne  vedtages  som  forpligtende  for  Mouarken  som 
for  Folket"  (S.  6);  han  opstiller  et  Grundrids  af  „en  kon- 
stitutionel Forfatning",  med  „Grænser  for  Monarkens  Magt- 
fuldkommenhed", ifølge  „en  Grundlov,  der  antages  af  Mo- 
narken og  Folket  som  en  dem  begge  forbindende  Norm, 
der  ej  længer  rolig  kan  ensidig  forandres"  (S.  10).  Og 
iblandt  de  Punkter  endelig,  som  danne  dette  Grundrids 
af  en  konstitutionel,  den  kongelige  Magt  begrænsende  For- 
fatning, findes  ogsaa  dette:  at  „ingen  Lov,  som  angaar  en 
Forandring  af  Retsforfatningen,  navnlig  Enhvers  Ret  i  pri- 
vate Retsforhold,  Borgernes  Tænkeytrings-Frihed  og  Reli- 
gionsfrihed, skal  kunne  udgaa  uden  med  fælles  Samtykke 
af  Monarken  og  Folkerepræsentationen"  (S.  9.  10). 

Man  kunde  her  spørge,  om  ikke  „en  det  hele  Folk 
omfattende  Repræsentation" ,  beklædt  med  en  lovgivende 
Myndighed  som  den  her  angivne  ligeoverfor  Regeringen, 
nødvendig  vilde  uddanne  sig  til  en  saadan  moralsk  Magt 
i  Staten,  at  Regeringen  ikke  vilde  kunne  undlade  ogsaa 
ved  Paalæg  af  Skatter  eller  Optagelse  af  Statslaan  (over 
hvilke  Forf.  alene  vil  have  Folkerepræsentationen  „hørt") 
at  forvisse  sig  om  dens  Samstemning,  og  om  ikke,  dersom 
dette  blev  undladt,  en  Spænding  og  Konflikt  vilde  indtræde 
mellem  Regeringen  og  Folket,  ulige  betænkeligere  og  skade- 


316 

ligere  for  det  Heles  Vel.  end  om  Forholdet  ogsaa  i  denne 
Henseende  var  retlig  bestemt.  Man  kunde  fremdeles  spørge, 
hvorledes  den  til  Forfatterens  Ønske  svarende  Forfatning 
skal  kunne  bestaa  for  den  Kritik,  han  selv  har  anvendt, 
navnhg  hvor  de  „tilstrækkelige  Garantier  og  hensigtsmæs- 
sige Kavteler  mod  Folkemagtens  Misbrug",  mod  den  be- 
frygtede Indflydelse  af  modstridende  Interesser  som  ligesaa- 
mange  paa  Lovgivningen  indvirkende  Momenter  skulle  være 
givne,  hvilke  Forf.  fordrer  og  savner  i  det  Tutein'ske  Forslag 
(S.  17,  26).  Men  disse  Spørgsmaal  om  det  Konsekvente  og 
Gjennemførte  i  det  foreliggende  Grundrids  træde  tilbage 
for  det  Spørgsmaal,  der  ligger  nærmest:  om  Foreneligheden 
af  denne  eller  overhovedet  af  en  hgnende  Statsform  med 
de  af  Forf.  selv  opstillede  Principer.  Regeringens  Kraftig- 
hed skal  fordre  „det  sidste  afgjørende  Ord  i  Alt,  hvad 
der  hører  til  den  egenthge  Regering,  hos  Monarken;"  men 
hvorledes  kan  det  da  bestaa  med  denne,  Enhed  fordrende, 
Kraftighed  i  Regeringen,  at  i  de  vigtigste  Dele  af  Lovgiv- 
ningen det  sidste  afgjørende  Ord  skal  deles  og  henlægges 
til  begge  Sider,  saa  at  ingen  Lov  af  fornævnte  Art  „skal 
kunne  udgaa  uden  med  fælles  Samtykke  af  Monarken  og 
Folkerepræsentationen"?  Det  skal  være  Daarlighed  at  be- 
tragte Pluraliteten  af  et,  i  Forhold  til  hele  Folkemængden 
højst  indskrænket,  Antal  Mænd  som  Folkevilje",  der  skal 
kunne  sættes  til  Herre  over  de  menneskelige  Anliggender" 
(S.  3.  22),  og  at  betragte  „Monarkens  Veto  mod  nye  Love" 
som  tilstrækkelig  til  at  modvirke  „Folkerepræsentationens 
Overmagt"  (S.  17).  Men  hvorledes  kan  da  Forf.  netop 
ville  indskrænke  den  kongelige  Magt  paa  et  vist  Omraade  af 
Lovgivningen  til  dette  Veto,  give  Folkerepræsentationcn 
Magt  til  her  at  standse  et  forelagt  Lovudkast  ved  at  nægte 

sit  Samtykke?  Er  dette  andet  end  at  organisere,  —  om 
endogsaa  paa  et  snevert  Rum  —  „en  vis  Polkesuverænitet" 
(S.  11)?  Hvorledes  skal  denne  Magt  kunne  bringes  til  Ud- 
øvelse, uden  netop  ved  at  nøjes  med  en  Pluralitet,  større 
eller  mindre?  Hvorledes  skal  det,  under  denne  Deling  af 
Magten,  kunne  undgaas,  at  jo  Regeringen  kan  komme  i 
det  Tilfælde  at  maatte  „bøje  sig  for  Pluraliteten  i  Folke- 
repræsentationen" (S.  11)?  Eller  skal  i  slige  Tilfælde  det 
„sande",  enevældige  Monarki  gjælde  som  konserveret,  fordi 
Kollisionen  ikke  angaar,  hvad  der  skal  være  at  henregnes 
til  „den  egentlige  Regering"? 

Hvor  jeg  saaledes  end  vender  mig  hen,  finder  jeg  mig 
standsetved  den  haarde  Modsætning  af  Ønsker  og  Forslag, 
som  i  det  Mindste  delvis  ophæve  hverandre :  ved  en  Konge- 
magt, som,  for  at  yde  en  kraftig  Regering,  maa  have  „det 
sidste  afgjørende  Ord  i  Alt,  hvad  der  hører  til  den  egent- 
lige Regering",  og  som  dog  atter  ønskes  begrænset  ved 
„en  Grundlovs  bindende  Regler"  i  Udøvelsen  af  den  lov- 
givende Magt,  —  ved  en  Folkerepræsentation,  som  ikke 
uden  Selvmodsigelse  skal  kunne  sættes  til  „Herre  over  de 
menneskelige  Anliggender",  og  som  dog  ønskes  i  Besiddelse 
af  et  Herredømme,  hvorved  den  vil  kunne  hindre  Emane- 
ringen  af  Regeringens  Lovforslag  i  de  vigtigste  statsborger- 
lige Anliggender. 

Naturligvis  vil  man  imidlertid  i  Forf.'s  Skrift  ikke  savne 
Forsøg  paa  at  forene  disse  tilsyneladende  modstridende 
Sætninger. 

For  det  Første  findes  jo,  som  anført,  Forf.'s  Mening 
nærmere  bestemt  saaledes:  at  paa  den  ene  Side  den  ab- 
solute  Kongemagt  skulde  ikkun  omfatte  „Alt,  hvad  der 
hører  til  den  egentlige  Regering",  og  at  paa  den  anden 

Side  FoLkerepræsentationens   Andel  i  den  lovgivende  Magt 
skulde  være  indskrænket  til  de  Love,  som  „angaa  en  For- 
andring i  Retsforfatningen".     Disse  Udtryk  ere  vist- 
nok saa   ubestemte,  saa  modtagelige  for  Indskrænkning  og 
L  dvidelse  ad  libitum,  at  megen  Vanskelighed  er  undgaaet, 
mangen   Indvending  vanskeliggjort  ved  at  lade  disse  Ord, 
der  oftere  gjentages,  henstaa  i  den  ubestemte  Almindelighed. 
Men   foruden  at   der  for  Forf, ,    som  mig  synes ,    heri  kun 
burde  ligge  en  Opfordring  til  at  gaa  det  vanskehge  Hoved- 
punkt imøde,  —  saameget  mere,  som  han  netop  hos  Tutein 
vil    have    savnet    „en  tilstrækkelig   Begrænsning  af  de  Be- 
greber, hvormed  han  beskjæftiger  sig"  (S.  2)  — ,  forekommer 
det   Selvmodsigende   mig  ikke   at  være  hævet  imellem  paa 
den  ene  Side  at  ville  have  Regeringens  Kraftighed  haand- 
hævet  som  det  Første  og  Vigtigste,  og  derfor  at  afvise  et- 
hvert Ønske  om  Folkerepræsentationens  direkte  Indiiydelse 
paa   Skattepaalæg   og   Statslaan,    og  paa  den  anden  Side 
at  ville   have   Regeringens   Kraft  indskrænket  psa  Lovgiv- 
ningens  Enemærker.     Eller  skulde  vel  en  Regering,    efter 
den  af  Forf.  skizzerede  konstitutionelle  Forfatning,  antages 
at  have   Magt  til    uden    Folkerepræsentationens  Samtykke 
at  gjennemføre  Reformer  som  den  store  Bonde-Emancipa- 
tion,   eller   til  at  udvide  og  indskrænke  Pressens  Frihed? 
—   Efterser    man    dernæst  nærmere    de    „visse   bestemte 
Regler,  som  .  .  .  maa  kunne  vedtages  som  forpligtende  for 
Monarken  som  for  Folket",  da  vil  man  finde  nogle  af  disse 
fremsatte  under  en  Form,  som  vistnok  kun  meget  uegenligt 
kan  siges  at  indskrænke  den  Førstnævntes  Magt,  men  som 
man   derfor  ogsaa  forgjæves   søger  at  forene  med  Formen 
af    „bestemt    forpligtende    Regel".      Den   tredje   af  disse 
Regler  lyder  saaledes:    „at  der   anordnes    et   selvstændigt 

Penge-  og  Bankvæsen,  hvorpaa  den  til  enhver  Tid  herskende 
individuelle  Regering  ej  (ikke  „kan"  eller  „tør",  men)  „vil 
tiltage  sig  anden  Indflydelse  end  den  nødvendige  Kontrol" 
o.  s.  V.  Den  fjerde  Regel;  „at  der  konstitueres  en,  det 
hele  Folk  omfattende,  Repræsentation  .  .  ..  saa  at  der  til- 
vejebringes et  Organ,  hvorigjennem  det  (ikke  „tilkommer" 
eller  „staar  Folket  frit"  men)  „kan  tilstedes  Folket  at 
medvirke  til  en  Udvikling  af  dets  hele  Velvære".  Den 
niende  Regel  endelig,  som,  i  Modsætning  til  de  foregaaende, 
indeholder  en  virkelig  Bestemmelse :  „at  ingen  Lov  . . .  skal 
kunne  udgaa  uden  med  fælles  Samtykke"  o.  s.  v.,  indledes 
med  en  dobbelt  Restriktion:  „Endelig  maa  hertil,  naar 
Folket  er  fremskredet  i  politisk  Dannelse,  kunne  føjes..." 
Hermed  kan  jævnføres  en  lignende  Forsigtigheds-Formel 
S.  11:"..  dem,  som  indrømme,  at  en  saadan forfatnings- 
mæssig Begrænsning  af  Monarkens  Magtfuldkommenhed, 
som  den  ovenfor  antydede,  i  Almindelighed  kan  være 
ønskelig";  foruden  den  reservationsfulde  Henvisning  til 
de  „sære  Hindringer",  som  skulle  kunne  „forbyde  at  ind- 
rømme en  Folkerepræsentation  den  tilsigtede  selvstændige 
Myndighed"  (S.  6). 

Det  forekommer  mig  efter  alt  det  Anførte  at  være 
en  tilstrækkelig  motiveret  Paastand,  at  Forf.'s  Konstruktion 
af  en  konstitutionel  Forlatning  mangler  i  høj  Grad  den 
„faste  Holdning",  som  Forf.,  efter  mit  Skjøn,  meget  med  Uret 
savner  i  den  Tutein'ske  Afhandling,  —  ikke  alene  fordi 
Læserne  lades  i  Uvished  om  det,  der  dog  for  os  bliver  det 
Vigtigste:  om  og  naar  en  saadan  Forfatning  efter  Forf.'s 
Mening  skal  anses  ønskelig  for  Danmark,  men  ogsaa  fordi 
de  Principer,  fra  hvilke  Forf.  gaar  ud,  synes  saa  lidet  sam- 
stemmende, de  enkelte  Træk,  der  findes  hensatte,  saa  svæ- 

vende  og  ubestemte,  tildels  uæppe  tegnede  med  den  ene 
Haand.  førend  de  ere  halvt  udslettede  med  den  anden,  at 
det  næppe  er  muligt  at  samle  dem  til  et  afsluttet  Omrids. 
Det  forekommer  mig  derfor  nødvendigt  at  oppebie  en 
yderligere  Forklaring  og  bestemtere  Udvikling  fra  Forf.'s 
Side,  førend  det  lader  sig  sige,  hvorvidt  her  er  leveret 
noget  Bidrag  til  at  berigtige  eller  sikre  den  politiske  Dis- 
kussions Gang,  —  førend  det  kan  have  nogen  Betydning, 
naar  det,  som  Anke  mod  det  Tutein'ske  Forslag,  er  be- 
mærket (S.  11),  at  „det  ikke  er  en  saadan  konstitutionel 
Forfatning  (som  Forf.'s),  T.  forsvarer,  og  hvis  Indførelse  i 
Danmark  han  anser  for  betimelig  og  besindig". 

Det  er,  som  allerede  ovenfor  nævnt,  „en  kraftig  Re- 
gering", der  gjælder  Forf.  som  „den  fremfor  Alt  nødven- 
dige Betingelse  for  en  fyldestgjørende  Retstilstand"  (S.  10). 
Og  vistnok  ligger  der  meget  i  hint  Ord,  rigtig  forstaaet 
og  udtydet;  men  ogsaa  af  dette  Begreb  savnes  en  Udtyd- 
ning i  Forf.'s  Skrift,  og  en  saadan  synes  i  alle  Tilfælde 
nødvendig.  Thi  hgesom  Regeringen  ikke  er  Et  med 
Staten,  der  omfatter  Regering  og  Folk  som  Enhed,  saa- 
ledes  er  Regeringens  Kraftighed  ikke  Et  med  Statens 
Kraftighed.  Dersom  Regeringen,  efter  vor  Forf.,  isoleres 
som  staaende  udenfor  og  overfor  Folket,  og  dens  Kraftig- 
hed saaledes  bhver  at  sætte  i  Regeringspersonalets  over- 
legne Intelligens,  dets  Viljes-Energi  og  Dygtighed  til  at 
handle,  understøttet  ved  Myndighed  til,  uhindret  og  uind- 
skrænket fra  Folkets  Side,  at  kunne  føje  og  bøje  dette  som 
det  anser  det  rettest,  —  hvo  vil  da  nægte  Mahmud  den 
2den  eller  Mehemed  Ali  „en  kraftig  Regering"?  Men  en 
kraftig  Regering  kan  ikke  skabe  et  kraftigt  Folk,  —  den 
kan  endog  mangengang  bringes  i  Fristelse  til  at  holde,  eller 

dog  at  ønske  Folket  holdt,  paa  et  Punkt,  hvor  det  er  føje- 
ligt og  bøjeligt  til  at  modtage  de  Gaver,  der  bydes,  uden 
at  ville  Andet  eller  Mere  end  just  det,  der  tilmaales  det 
til  Tid  og  Stund.  Derimod  synes  af  et  kraftigt  Folk  at 
maatte  af  sig  selv  danne  sig  en  kraftig  Regering;  thi  det 
er  jo  dog  ikke  andetstedsfra  end  ud  af  Folkets  Midte,  at 
Regeringspersonalet  udgaar,  idet  at  Folkets  bedste  Kræfter 
koncentrere  sig,  for  at  virke  tilbage  paa  og  med  Folket. 
Og  skulde  ikke  hermed  det  Punkt  være  givet,  der  alene 
vil  være  istand  til  at  befæste  Omdømmet  i  vore  Dages 
Debat  om  de  forskjellige  Statsforfatningers  og  Regerings- 
formers Værd  eller  Uværd?  Stilles  nemlig  Spørgsmaalet 
derhen:  i  hvilken  Statsform  det  stærkeste  Moment  ligger 
til  at  gjøre  Statssamfundet  kraftigt  ved  at  udvikle 
Folkets  Kraft  til  fornuftig,  selvbevidst  Vilje,  til  sædelig 
Selvstændighed,  ædel  og  stærk  IS^ationalitet  i  gode  og  i 
onde  Dage,  da  vil  man  snarere  være  paa  Vej  til  at  mødes 
fra  forskjellige  Sider,  end  ved  bestandig  paany  at  fortabe 
sig  i  Kalkuler  over  en  uendelig  Række  af  enkeltstaaende 
Virkeligheder,  Sandsynhgheder  og  Muligheder,  som  Intet 
bevise,  fordi  deres  Betydning  saaledes  er  bunden  til  on  vis 
bestemt  Kombination  af  Forhold  og  Omstændigheder,  — 
lige  meget  om  historisk  given  eller  blot  tænkt,  —  at  den 
forsvinder  ved  at  overføres  paa  Forhold,  hvor  Vilkaar  og 
Betingelser  ikke  ere  de  samme.  I  denne  aandelig  dannende 
og  udviklende  Kraft,  —  ikke  til  at  producere  nogle  enkelte 
„geniale  Statsmænd"  (S.  15),  men  til  at  gjøre  Nationen 
dygtig  og  stærk,  —  synes  mig  den  rette  Vurderingsregel 
alene  at  ligge;  og  mindst  vil  det  da  fornuftigvis  kunne 
bruges  som  Skræmsel  mod  det  konstitutionelle  Liv,  at  dér 
et  friere  Spillerum  aabnes  for  samvirkende  og  modvirkende 

Interesser  og  Partier  (S.  20).  Det  er  jo  dog  den  evige 
Yerdenslov,  at  Menneskets  Kraft  skal  uddannes  gjennem 
Modsætninger  og  i  Strid;  og  det  røber,  synes  mig,  ringe 
Tro  paa  Menneskehedens  Genius  at  antage,  at  det  frie, 
efter  Fornuftlove  omhyggeligt  ordnede.  Folkeliv  skulde,  — 
igjennem  de  Svingninger,  der  naturlig  ikke  kunne  und- 
gaas,  —  ikke  føre  til  Andet  end  dertil,  at  „den  højere, 
sande,  aandelige  Udvikling,  der  aabenbarer  sig  i  Gudsfrygt 
og  Harmoni,  træder  tilbage,  et  hovmodigt,  egoistisk  Sind 
træder  istedetfor  den  Lydighed,  i  dette  Ords  ædlere  Be- 
tydning, som  er  Betingelsen  for  al  sand  Frihed"  (S.  26). 
Det  kan  ved  et  Folk  ligesaahdt  som  ved  et  Individ  være 
en  Opsummering  af  de  gode  Ting,  der  haves  i  Besiddelse, 
som  skal  kunne  afgjøre  det  sande  Værd  og  den  sande 
Lykke ;  begge  Dele  bero  meget  mer  paa  den  fulde  Bevidst- 
hed om  disse  Goders  Betydning,  paa  Dygtigheden  til  at 
bruge  dem  paa  ret  Maade,  til  at  værne  om  dem,  forøge  og 
uddanne  dem.  Men  det  er  i  det  Store  som  i  det  Smaa 
ikke  det  Gode,  hvoraf  vi  sættes  i  Besiddelse  ved  Andres 
Forsorg,  men  det  ved  egen  Anstrængelse  erhvervede  Gode, 
med  hvilket  denne  Velsignelse  følger.  Skulde  det  da  være 
vanskehgt  at  enes  om  at  søge  Statsformens  Fortrinlighed  i 
den  størst  mulige  Kraft  til  at  bringe  Nationen  dertil,  at 
den  kan  blive  sig  sit  Mod  og  sin  Dygtighed  bevidst,  til 
selv  at  være  sig  sin  Lykkes  Skaber,  sin  Rets  og  sin  Æres 
Haandhæver?  Eller,  for  at  tale  i  det  politiske  Systemsprog: 
i  den  størst  mulige  Kraft  til  at  forskaffe  de  moralske 
Garantier  Betydning  og  Indflydelse?  Og  kan  det 
efter  den  menneskehge  Natur  og  dens  Udviklingsgang  være 
tvivlsomt,  hvorledes  Forholdene  maa  ordnes,  for  at  der  med 
Virkning  kan  blive  stræbt  hfnimod  dette  Maal? 

Endnu  kan  jeg  ikke  lade  et  Punkt  uberørt,  som  synes 
mig  ikke  at  være  uden  praktisk  Vigtighed.  Det  forekommer 
mig  allerede  noget  synderligt,  naar  en  Forfatter,  idet  han 
træder  offentHgt  frem  med  sin  Overbevisning  angaaende  de 
vigtigste  Statsspørgsmaal ,  kan  have  Tanke  og  Ord  tilovers 
for  en  Frygt  som  den ,  at  „gjensidige  Venskabsforhold 
mellem  hinanden  agtende  Mænd"  derved  skal  kunne  løses 
(S.  2);  men  end  synderligere  maa  jeg  tinde  det,  naar  denne 
Frygt  i  nærværende  Tilfælde  bliver  motiveret  ved  den 
„Modsætning  i  politiske  Anskuelser" ,  som  skal  finde  Sted 
imellem  Forf.'s  Skrift  og  den  Tutein'ske  Afhandling.  Er 
da  her  en  virkelig  „Modsætning"  at  tinde?  Vistnok  —  en 
Modsætning  ligger  klar  og  aaben  for  Dagen  imellem  denne 
Afhandling  og  en  Dél  af  det  Bang'ske  Skrift.  Men  dette 
har,  som  ovenfor  vist,  en  dobbelt  Side:  en  absolutistisk  og 
en  konstitutionel;  og.  Alt  vel  overvejet  og  sammenholdt, 
turde  dog  vel  denne  træde  mere  frem  end  hin.  Naar  der- 
for en  nærmere  Forklaring  vilde  komme  til  at  gaa  ud  paa 
en  Modifikation  af  de  absolutistisk-  og  antikonstitutionelt- 
klingende  Sætninger,  hvor,  —  spørger  jeg  atter,  —  vilde 
da  en  „Modsætning"  være  at  finde?  Deri,  turde  Forf. 
ville  svare,  at  „det  ej  er  en  saadan  konstitutionel  For- 
fatning (som  Forf.  ønsker  den),  Tutein  forsvarer,"  atForf. 
„modsiger,  at  Folkets  Udvikling  skulde  høre  til  den  For- 
fatning," T.  forsvarer,  at  Forf.  anser  „en  saadan  Kon- 
stitution, som  T.  forsvarer,  for  at  ville  blive  skadelig"  (S. 
11.  25.  29.)  Men  der  vilde  i  dette  Svar  ligge  en  storMis- 
kjendelse  af  den  Aabenhed  og  Bestemthed,  hvormed  T.  har 
udtalt  sig  om  sit  Arbejde  og  dets  Hensigt.  Eller  kan  nogen 
Erklæring  være  bestemtere  end  den,  der  er  given  og  gjen- 
tagen:    „At  paastaa,    at    det   konstitutionelle   System    bør 

gjøres  gjældende  i  Overensstemmelse  med  de  her  anførte 
Momenter,  vilde  være  en  Anmasselse,  jeg  tør  haabe,  man 
ej  vil  tilla^gge  mig.  Ikke  er  nogen  enkelt  Mand  en  saadan 
Opgave  voxen,  der  ikkun  kan  tænkes  løst  ved  Samvirken 
af  de  dygtigste  Mænd,  i  forskjellige  Livsstillinger,  af  for- 
skjellig  politisk  Anskuelse,  og  fra  Rigets  forskjellige  Dele". 
(S.  25.  70.)  Vistnok  træde  betydelige  Forskielligheder  frem 
imellem  begge  Forfattere,  saavel  i  den  hele  Opfatning  af 
Forholdene  som  i  enkelte  Hovedpunkter:  angaaende  Ud- 
strækningen af  Folkerepræsentationens  Andel  i  Regeringen 
og  det  rette  Tidspunkt  for  Realiseringen  af  den  ønskelige 
Forfatning  hos  os.  Men  hvor  Differenser  gaa  op  i  en 
fælles  Hovedretning,  give  de  ingen  virkelig  Modsætning. 
Hvad  navnlig  Hoveddifferensen  angaar:  idet  den  ene  For- 
fatter vil  have  Regeringens  Forpligtelse  med  Hensyn  til 
Skattepaalæg  og  Statslaan  indskrænket  til  derover  at  høre 
Folkerepræsentationen,  den  anden  derimod  vil  have  dennes 
Myndighed  udvidet  til  at  bevilge  eller  nægte  begge  Dele, 
—  da  er  vistnok  Penge  den  mægtige  Løftestang  og  Driv- 
fjeder i  Statens  Maskineri,  men  de  bør  dog  ikke  gjøres  til 
Alt;  og  ligesom  Meget  efter  min  Mening  er  forset  deri,  at 
det  konstitutionelle  Ønske  er  fra  først  af  saa  godt  som 
udelukkende  blevet  motiveret  ved  finansielle  Hensyn,  saa- 
ledes  kan  det  blotte  Ja  eller  Nej  med  Hensyn  til  Skatte- 
bevillingsretten ikke  gjæ'lde  som  Symbolum  til  at  afgjøre 
to  be  or  not  to  be,  —  saameget  mindre  som  det  forekommer 
mig  klart,  at  F^orholdene  ville  af  sig  selv  føre  det  med  sig, 
at  Rigs-Stsiuder,  som  i  en  eller  anden  Hoveddel  af  Re- 
geringen have  ombyttet  den  raadgivende  Karakter  med  den 
afgjørende,  ikke  ville  kunne  blive  uden  afgjørende  Indflydelse 
paa  de  Anliggender,  der  have  den  mest  umiddelbare  Inter- 

esse  for  Folket.  „Politisk  Modsætning",  —  i  den  Betyd- 
ning, hvori  Ordet  alene  bør  gjøres  gjældende.  —  iinder  der- 
for i  Sandhed  kun  Sted  imellem  dem.  der  ønske  Regerings- 
magten hél  og  udelt  enten  paa  den  eller  paa  den  anden 
Side,  og  imellem  ethvert  af  disse  tvende  Extremer  og  dem, 
der  ønske  denne  Magt  fordelt  imellem  begge  Sider;  her 
synes  nemlig  en  forskjellig  Grundanskuelse  at  være  given 
angaaende  Individernes  og  Statens  Væsen  og  Formaal.  De 
derimod,  som  her  befinde  sig  paa  højre  eller  venstre  Side 
af  Linjen,  ville,  —  uanset  al  Forskjellighed  i  Meninger  om 
den  rette  Fordehng  og  Begrænsning,  —  blive  at  anse  som 
Medarbejdere,  som  stræbende  til  samme  Maal,  søgende 
Løsningen  af  samme  Opgave,  forsaavidt  naturligvis  som 
ikke  Midlerne,  de  kalde  til  Hjælp,  bringe  Adskillelse  og 
Modsætning  tilveje.  Den  isolerende  Politik,  som,  ved  at 
hæfte  Øjet  paa  Forskjellighedspunkterne  istedetfor  Enheds- 
punkterne,  kalder  Modsætninger  frem,  hvor  de  ikke  findes, 
som  er  snar  til  at  adsplitte,  hvad  der  kunde  og  burde 
holdes  samlet,  og  ligesom  arbejder  paa  at  afgrøfte  sin  Sti 
ret  snæver  til  begge  Sider,  gjøre  Kløften  mellem  sig  og 
Andre  ret  bred  og  dyb,  kan  her  saa  lidt  som  i  andre  For- 
hold, hvor  Forening  af  Kræfter  er  nødvendig,  være  Vej  til 
Maalet. 

I  Kasinomødet  den  Ilte  Marts  1848  O- 


„Fredagaften  den  25de  Februar  1848  var  det  kongelige 
Lig  med  sædvanlig  Pomp  ført  ud  af  Hovedstaden  til  Roskilde- 
Domkirke.  Først  en  Uge  derefter,  Torsdag  den  2den  IMarts, 
bragte  Bladene  Efterretning  om,  at  Paris  til  samme  Tid  havde 
været  en  blodig  Vaaben-  og  Valplads,  at  Kongetronen  var 
styrtet,  Ludvig  Filip  paa  Flugt  til  England,  Eepubliken  pro- 
klameret. Enhver  maatte  grue  for  Følgerne  af  den  politiske 
Jordrystelse;  men  for  Ingen  kom  den  ubelejligere  end  for  det 
danske  Folk. 

Stemningen  herhjemme  behøvede  dengang  ikke  at  vækkes, 
kun  at  holdes  sammen  og  ledes.  Offentlige  Møder  med  poli- 
tiske Formaal  kjendtes  der  endnu  ikke  til  hos  os.  Dette  Middel 
frembød  sig  her  som  naturligt  og  hensigtssvarende.  Løverdag 
den  Ilte  Marts  holdtes  det  første  Møde  i  Kasino's  store  Sal 
i  Overværelse  af  2,300  Tilhørere.  Ved  Indgangen  til  Salen 
uddeltes  en  trykt  Opfordring  med  ni  Underskrifter  (Clausen, 
Flor,  Hvidt,  Krieger,  Lehmann,  Meinert,  P.  Pedersen,  Ploug, 
Tscherning)  til  Pengebidrag  for  at  organisere  og  udstyre  en 
Virksomhed  til  „Slesvigs  og  Danmarks  konstitutionelle 
Forening".  Hvidt  var  Dirigent.  Jeg  holdt  en  Times  Fore- 
drag over  Slesvigs  Uadskillelighed  fra  Danmark  som  nationalt 
og  politisk  Livspunkt.  Lehmann  udførte  det  sidste  Punkt 
videre   i   et    paafølgende    Foredrag  .  .  .     To   Dage    efter   vare 


')  Forhandlinger   ved    Danmarks  og  Slesvigs    konstitutionelle  For- 
ening.    Nr.  1.     Kbhvn.  1848.     S.  3  flg. 

Foredragene  trykte  og  falbødes  paa  Torve  og  Gader."       („Op- 
tegnelser."  S.  328—329.) 


Jeg  tænker  mig.  at  ikke  Faa  ville,  ved  at  have  læst 
eller  hørt  om  en  Opfordring  til  det  danske  Folk  at  forene 
Kræfterne  for  at  arbejde  til  en  konstitutionel  For- 
ening af  Danmark  og  Slesvig,  —  eller  med  andre 
Ord:  til  at  arbejde  for  en  fri  Forfatning,  men  paa  det 
Grundlag,  at  Slesvig  forbliver  uadskilleligt  forenet  med  Dan- 
mark, uafhængigt  af  Tyskland  og  det  tyske  Forbund  — , 
have  spurgt  sig  selv:  hvad  Opfordring  der  da  vel  her  kan 
være  hertil,  aldenstund  det  kongl.  Reskript  af  28de  Januar 
jo  netop  gaar  ud  derpaa,  at  holde  ikke  alene  Slesvig, 
men  ogsaa  Holsten  forenet  med  Danmark  paa  konsti- 
tutionel Maade,  ved  fælles  Rigsstænder. 

Dem ,  der  maatte  spørge  saaledes.  vil  jeg  erindre  om 
den  Modtagelse,  det  kongl.  Reskript  har  mødt  fra  det 
slesvig-holstenske  Parti's  Side.  I  de  bestemteste  Udtryk 
har  man  der  erklæret  sig  imod  „enhver  Forfatning,  for 
hvilken  Idéen  om  en  dansk  Helstat  ligger  til  Grund."  Den 
Erklæring  er  bekjendt,  som  i  denne  Retning  er  bleven  ud- 
stedt af  de  i  Kiel  forsamlede  Deputerede;  og  senere  have 
vi  læst  „fra  Schleswig-Holstein"  i  tyske  Blade:  at  „Sagen 
er  afgjort,  og  fra  denne  Dag  af  er  en  Fællesforfatning  af 
Hertugdømmerne  med  Kongeriget  bleven  en  paa  engang 
retlig,  moralsk  og  politisk  Umulighed."  Vistnok  er  her 
Sagen  stillet  paa  Spidsen,  i  det  bekjendte  slesvig-hol- 
stenske Styltesprog;  men  i  de  høitravende  Ord  Hgger  dog 
saamegen  Sandhed,  at  Planen  til  en  Fælles-Forfatning  for 
Hertugdømmerne  med  Kongeriget  vil  histovrefra  møde  den 
stærkeste  Modstand.     Saaledes  fra  den  ene  Side. 

Fråden  anden  Side,  fra  dansk  Side  vil  jeg  ikke  tale 
om  den  Frygt  og  Bekymring,  hvormed  Mangfoldige  betragte 
enhver  nærmere,  konstitutionel  Forening  med  det  tyske 
Forhundsland  som  unaturlig,  og  derfor  som  evig  Kilde  til 
fortærende  Tvedragt  og  Strid,  —  thi  herom  ere  Meningerne 
endnu  delte,  og  muligt  var  det  jo,  at  der  kunde  træffes 
saadanne  Forholdsregler  til  at  betrygge  Danmarks  nationale 
og  politiske  Selvstændighed,  at  Frygt  og  Bekymring  kunde 
idetmindste  for  en  Dél  vige  tilbage.  Men  derom  vil  jeg 
erindre:  at  ikke  alene  ere  saadanne  tilstrækkelig  betryggende 
Forholdsregler  ikke  angivne  i  Reskriptet,  men  at  tvært- 
imod Anlæget  er  givet  saaledes,  at  en  selvstændig  slesvig- 
holstensk Stat  allerede  maa  synes  at  være  halvt  anerkjendt 
og  maatte  paa  dette  Grundlag  nødvendigvis  udvikle  sig 
mere  og  mere.  Derom  altsaa  kunne  formodentlig  de 
allerfleste  danske  Borgere  antages  at  være  enige  —  og  de, 
som  ikke  ere  det,  ville  blive  det  — :  at  paa  de  Betin- 
gelser, der  ere  blevne  tilbudte  Slesvig-Holstenerne,  som 
disse  vel  vise  tilbage  med  Uvilje,  men  som  de,  efterat  de 
engang  ere  blevne  tilbudte,  i  intet  Tilfælde  ville  give  Slip 
paa,  —  at  paa  disse  Betingelser  vil  der  fra  dansk  Side  ikke 
kunne  gaas  ind  uden  Krænkelse  af  det  danske  Folks  Ret 
og  Ære,  uden  øjensynlig  Fare  for  dets  Fremtid. 

Saadan  er  Tingenes  nærværende  Stilling;  og  ved  en 
saadan  Stemning  med  Hensyn  til  den  Forfatningsplan,  som 
nærmest  foreligger,  —  en  Stemning,  som  fuldkommen  vel 
kan  bestaa  ved  Siden  af  uskrømtet  Paaskjønnelse  af  den 
landsfaderlige  Hensigt,  —  vil  man  formodentlig  finde  ringe 
Sandsynlighed  for,  at  Forfatningsvæ'rket  vil  kunne  opføres 
paa  det  paatænkte  Grundlag.  Men  dersom  nu  dette  Grund- 
lag bliver  opgivet,  hfad  da?  —  Dette  Spørgsmaal  vilde  na- 

turlig  paatrænge  sig  Enhver,  ogsaa  uden  ydre  Anledning; 
men  det  bliver  nu  ligefrem  paanødet  os  udenfra;  thi  det 
slesvig-holstenske  Parti  har  for  længe  siden  Svaret  færdigt. 
Nærmest  kunde  maaské  nu  det  Svar  synes  at  ligge  for 
Haanden,  at  Tingene  jo  da  vilde  vende  tilbage  til  den 
gamle  Orden.  Thi  synes  ikke  Regeringen,  ved  det  gjorte 
Tilbud,  at  have  opfyldt,  hvad  der  kunde  ventes  og  for- 
langes af  den?  Synes  ikke  i  dette  Tilbud  Valget  at  være 
saaledes  givet  imellem  en  Forfatning  paa  det  givne  Grund- 
lag eller  en  Bibeholdelse  af  det  kongelige  Enevolds-Regi- 
mente, at  Kongeloven  uden  videre  vilde  vende  tilbage  i  sin 
hele  Magtfuldkommenhed,  naar  Tilbudet  ikke  blev  antaget? 
—  Men  til  at  nære  nogen  Frygt  i  denne  Henseende  er  der 
vist  ikke  den  ringeste  Grund.  Det  er  efter  saa  lang  for- 
udgaaet  Overvejelse,  at  det  foretagne  Skridt  er  kommet 
til  Udførelse,  at  det  sikkert  er  fremgaaet  af  fuld  Erkjen- 
delse  af  en  indre,  dybtgrundet  Nødvendighed  af  en  forfat- 
ningsmæssig Ordning  af  Forholdene;  og  denne  Erkjendelse 
kan  jo  ikke  i  ringeste  Maade  blive  rokket  eller  svækket 
ved  Erfaringen  om,  at  den  vanskelige  Opgave  ikke  lader  sig 
løse  paa  den  først  paatænkte  Maade,  naar  denne  Maade 
ikke  er  den  eneste.  Man  tør  vel  endogsaa  sige,  at,  naar 
en  absolut  Regering  først  har  udtalt  Beredvilligheden  og 
Opfordringen  til  at  give  en  Dél  af  den  Magt,  som  Folket 
tidligere  har  nedlagt  i  Kongens  Hænder,  tilbage  til  dette 
Folk,  da  er  denne  Udtalelse  allerede  selv  en  Handling, 
som  ikke  selv  kan  blive  staaende,  førend  Maalet  er  naaet. 
En  Opgivelse  af  den  første  Plan  vilde  saaledes  vel  ikke 
kunne  have  anden  Følge  end  den,  at  Løsningen  blev  for- 
søgt ad  en  anden  Vej ,  —  formodentlig  ved  andre  Mænd 
end  de,  der  havde  gjort  det  mislykkede  Forsøg. 

Men  atter  altsaa:  hvad  da? 

Paa  dette  Spørgsmaal  vil  Svaret  vel  ikke  blive  andet, 
end  at  der  maa  søges  en  bestemtere  forfatningsmæssig  Ud- 
vikling af  Forholdet  imellem  Holsten  som  det  tyske  For- 
bundsland  og  det  øvrige  Rige,  der  staar  paa  en  anden  po- 
litisk Bund  og  Grund,  staar  i  fuld  Selvstændighed,  uden 
al  Forbindelse  med  det  tyske  Forbund.  Og  her  er  det  da, 
vi  staa  ved  det  Spørgsmaal:  om  Slesvig  skal  bevares  i  denne 
selvstændige  Stilling  i  sin  Forbindelse  med  Danmark,  ud- 
viklet til  en  konstitutionel  Forbindelse  med  særskilt  Land- 
dag til  Varetagen  af  sine  særegne  Anliggender,  eller  om 
Slesvig  skal  blive  rykket  ud  af  denne  Forbindelse,  for  at 
samles  med  Holsten  ved  fælles  Stænder,  til  Dannelse  af  en 
tysk  Stat  og  Forbundsstat,  i  Unionsforhold  til  Danmark. 

Dette  er  det  store  Spørgsmaal  imellem  den  danske 
Statsinteresse  paa  den  ene  Side,  den  slesvig-holstenske  og 
den  tyske  Forbunds-Interesse  paa  den  anden  Side.  Jeg 
mener,  vi  kunne  og  maa  kalde  dette  det  sidste  Spørgsmaal. 
Det  er  det  sidste  Spørgsmaal  ikke  alene  i  den  Betyd- 
ning, at  vi  her  have  det  egentlige  Endemaal,  som  man  fra 
slesvig-holstensk  Side  har,  navnlig  siden  1830,  havt  uafladehgt 
for  Øje.  som  fra  Regeringens  Side  vel  bestandig  er  blevet 
tilbagevist,  men  paa  en  saadan  Maade,  at  man  synes  snarere 
at  have  ønsket  at  dølge  for  sig  selv  den  store  Betydning 
og  den  Magt,  hvormed  Afgjørelsen  trængte  sig  frem,  end 
at  have  været  betænkt  paa  at  slaa  den  kolossale  Fordring 
om  en  Omvæltning  af  Forholdene  til  Jorden.  Derfor  sé 
vi  Paastanden  bestandig  dukke  op  paa  ny,  indtil  den  om- 
sider er  traadt  frem  paa  den  mest  udfordrende  Maade, 
støttende  sig  paa  „Hertugdømmernes  Ret  og  Interesser." 
Men  Spørgsmaalet  maa  ogsaa  kaldes  det  sidste  i  den  Be- 

tydning,  at  dets  Afgjørelse  vil  blive  afgjørende  for  Dan- 
marks og  det  danske  Folks  hele  historiske  Fremtid. 

Det  danske  Folk  vil.  —  ligesaa  vist  som  Kongen  vil 
det,  —  Intet  uden  hvad  Ret  er.  Og  saaledes  tænker 
jeg  mig  dette  som  det  Første,  enhver  Mand  i  Danmark 
maa  ville  have  paa  det  E-ene:  om  vi  virkelig  ere  i  vor 
gode  Ret,  naar  vi  gjøre  det  til  Gjenstand  for  vort  For- 
langende og  vor  Bestræbelse,  at  Slesvig  bevares  i  sin  For- 
ening med  Danmark,  statsretlig  adskilt  fra  Holsten  og 
Tyskland. 

Angaaende  dette  Punkt  vil  Forsamlingen  finde  det  na- 
turhgt,  at  jeg  henviser  til  dem,  der  kunne  meddele  den 
fuldstændigere  Oplysning,  og  hvis  Ord  derfor  i  denne  Sag 
har  større  Vægt,  end  mit  kan  have.  Ikkun  saa  meget  være 
erindret:  at  det  gaarher  som  i  Almindelighed,  at  Sandhed 
og  Ret  vistnok  kan  gjøres  meget  broget,  —  selv  med  rin- 
gere Kløgt  og  ringere  Kunst,  end  der  fra  slesvig-holstensk 
Side  er  anvendt  paa  at  forvirre  Spørgsmaalet  om  Ret  og 
Uret  — ,  men  at  det  Sande  og  Rette  dog  i  sig  selv  er 
simpelt  og  klart.  Naar  vi  saaledes  sige,  at  Holsten  har 
naturlig  Ret  til  at  bestyres  som  rén  tysk  Land,  og  som 
tysk  Forbundsland,  og  at  det  har  —  vel  ikke  juridisk  Ret, 
men  historisk  Adkomst  til  en  konstitutionel  Forfatning,  i 
Lighed  med  de  øvrige  Forbundsstater,  —  og  at  Slesvig 
har  naturlig  Ret  til  at  bestyres  —  ikke  som  rén  tysk  eller 
som  rén  dansk  Land,  men  som  et  Land,  der  er  dels  tysk 
dels  dansk,  og  at  det  har  historisk  Adkomst  til  særegne 
Institutioner,  ved  hvilke  det  bevarer  en  vis  Selvstændigheds- 
Stilling  imellem  Kongeriget  og  Holsten:  da  have  vi  givet 
enhver  Landsdel  den  Ret,  der  tilkommer  den.  Thi,  at 
fremdeles  begge  Hertugdømmer  —  Slesvig  navnlig  for  den 

tyske  Dels  Vedkommende  —  have  naturlig  Interesse,  baade 
i  aandelig  og  i  materiel  Henseende,  ved  et  frit  og  aabent 
Samkvem  i  alle  Henseeeder,  det  tænker  naturligvis  Ingen 
paa  at  nægte.  Men  i  denne  Henseende  kan  enhver  For- 
nødenhed ské  Fyldest  uden  fælles  stændersk  Forfatning. 
Naar  derimod  Ønsker  og  Attraaer  strække  sig  ud  over  det 
nationale  og  det  private  Livs  Samkvem,  da  er  det  en  Selv- 
følge, at  saadanne  ikke  kunne  komme  i  mindste  Betragtning 
ligeoverfor  historisk  og  statsretlig  Berettigelse  af  højeste 
Betydning.  Thi  Danmark  har  dog  ogsaa  sin  Ret,  som 
vel  ikke  skal  komme  sidst  til  Orde.  Danmark  har  sin  gode, 
sin  uomtvistelige  Het  at  støtte  sig  til,  naar  det  fordres,  at 
Slesvig.  —  det  oprindelig  danske  Land,  det  gamle  danske 
Len,  som  i  1721  er  blevet  samlet  og  paany  forenet  med 
den  danske  Krone,  —  skal  forblive  uantastet  og  uantasteligt 
i  denne  historisk  og  statsrethg  hjemlede  Forbindelse,  og 
at  Landets  særegne  Institutioner,  for  de  særegne  Interessers 
Vedkommende,  netop  skulle  forblive  som  særegne,  at  de 
ikke  skulle  omstøbes  til  Fælles-Institutioner  med 
Holsten,  og  benyttes,  i  slesvig-holstensk  Interesse,  som  Midler 
til  at  drage  Slesvig  længere  og  længere  bort  fra  Danmark, 
altid  nærmere  og  nærmere  over  til  Holsten  og  Tyskland. 

Saaledes  vil  da  Retsspørgsmaalet  stille  sig  for  os, 
om  der  bør  ské  alle  Parter  lige  Ret,  eller  om  Danmark 
maaské  skal  opgive  sin  Ret,  skal  lade  sig  finde  villigt  til 
Indrømmelser  og  Afstaaelser  og  Opofrelser,  for  at  virke  for- 
sonende ind  paa  det  slesvig-holstenske  Parti. 

Det  er  dette  Indrømmelses-System,  vi  ville  be- 
tragte noget  nairmere.  Det  bliver  os  fra  enkelt  Side  saa- 
ledes anbefalet  og  anprist,    at  der  vel  er  Opfordring  til  at 

overveje  dette  Systems  Betydning  baade  for  den  nationale 
Ære  og  for  den  politiske  Selvstændighed. 

Hvad  nu  for  det  Første  angaar  den  nationale  Side 
af  Sagen,  da  vil  jeg  her  ikke  standse  ved  Tanken  om 
Danskhedens  Skjæbne  i  Slesvig,  dersom  den  slesvig-holstenske 
Fordring  nogensinde  blev  til  Virkelighed,  ved  Tanken  om 
den  uafvendelige  Undergang,  hvortil  dansk  Tunge  og  dansk 
Folkeliv  vilde  være  indviet  hinsides  Kongeaaen,  dersom 
Slesvig  blev  bragt  i  nærmere  Forbindelse  med  Holsten,  end 
det  nu  er  Tilfældet,  —  og  dog  véd  jeg  ikke,  om  nogen 
dansk  Mand  kan  tænke  denne  Tanke,  uden  at  fornemme 
Blodets  Bullen  i  sine  Aarer.  Men  det  er  til  en  anden  Be- 
tragtning, jeg  ønsker  at  henlede  mine  Tilhøreres  Sind,  — 
i  en  ganske  anden  Betydning  jeg  mener,  at  Spørgsmaalet, 
hvorom  vi  tale,  maa  kaldes  det  sidste  Spørgmaal  for 
den  danske  Nationalære. 

Der  er  en  Selvfølelse,  en  Selvagtelse,  der  hos 
et  Folk  ligesaavel  som  hos  den  enkelte  Mand  er  det  uund- 
værlige Grundlag,  for  at  der  skal  være  Mandighed  i  Ka- 
rakteren, Mandighed  i  Livet  og  Livets  Gjerning.  Den  kan 
være  tilstede  hos  den  ringe  Mand  saavelsom  hos  den  højt- 
staaende  Mand,  og  saaledes  ogsaa  hos  den  lille  Nation  lige- 
saavelsom  hos  den  store;  —  den  har  været  og  er  Hol- 
lænderens Mæike  saavelsom  Englænderens,  Sveitzerens 
saavelsom  Franskmandens.  Hvor  et  Folk  ha.r  denne  Følelse 
af  sig  selv,  af  sin  Ret  og  sin  Kraft  og  sin  Ære.  dér  er 
Mod  til  ædel  Bedrift,  Vilje  til  at  opofre,  Styrke  til  at  bære; 
hvor  den  mangler,  der  er  Intet  uden  Svaghed,  Uselvstæn- 
dighed, Tilbagevigen  for  Fare  og  Stød.  Men  skal  dette 
Sind  bevares  hos  Nationerne  som  hos  det  enkelte  Men- 
neske,   da    maa    ogsaa    Bevidstheden    være     bevaret    om 

pletfrit  Liv  og   hæderligt  Navn,    om    retmæssig    B^ordring 
paa  Andres  Agtelse. 

Men  det  danske  Folk  trænger  til  at  føle  sig  selv, 
trænger  til  at  blive  sig  bevidst  som  et  Folk,  der  ikke  bærer 
et  hædret  Navn  som  en  henvisnet  Adelslægt,  men  har  baade 
Mod  og  Kraft  til  at  værne  om  sin  Ket  og  sin  Ære.  Da 
Danmark  i  1807  maatte  sé  sit  stolte  Værn  gives  hen  i 
Fjendehaand,  da  kunde  vel  Tanken  ikke  holdes  borte,  om 
dog  ikke  det  rette  Statsmands-Øje  maatte  have  kunnet  for- 
udse og  afværge  det  tniende  Slag;  men  saaledes  som 
Slaget  kom,  maatte  det  være  knusende,  selv  for  det  kjæk- 
keste  Folk,  Det  danske  Folk  sænkede  sit  Hoved ;  men  det 
turde  dog  rejse  det  paa  ny,  thi  al  Verden,  ja  det  høj- 
hjærtede  Folk  selv,  hvorfra  Overfaldet  var  gaaet  ud,  vendte 
sin  Uvilje  mod  Voldsmanden,  sin  Medfølelse  til  det  mis- 
handlede Folk.  Da  Danmark  i  1814  maatte  sé  Norge 
blive  sig  fraskrevet,  da  trængte  vel  Tvivlen  sig  frem  om 
Forstandigheden  af  en  Politik,  der  havde  bragt  Danmark  i 
Strid  med  det  hele  Evropa,  og  Ærens  Følelse  rejste  sig 
imod  den  Tanke,  at  det  halve  Rige  skulde  gives  bort 
uden  Sværdslag;  men  saaledes  som  Magten  dengang  væl- 
tede sig  ind  over  Grænsen,  maatte  den  for  Enhver  vise  sig 
som  uimodstaaelig.  Det  var  Følelser,  vi  bare  dengang  om- 
kring med  os  —  de  Ældre  i  denne  Kreds  ville  mindes  dem 
—  bitrere,  end  at  de  kunne  udtales;  men,  hvor  tungt  det 
end  falder  den  Ædelbaarne  at  blive  Gjenstand  for  Med- 
ynk, hvor  der  før  kunde  være  Fordring  paa  hensynsfuld 
Opmærksomhed,  saa  turde  vi  dog  endnu  sige  os  selv,  at 
den  uforskyldte  Ulykke  ikke  beskæmmer;  det  danske  Folk, 
om   end    knuget   og   bøjet,    kunde  endnu  træde  i  Folkenes 

Række  med  Bevidsthed  om,  at  Retten  til  Agtelse  ikke  var 
forspildt. 

Men  man  tænke  sig  Muligheden  af,  at  det  sles- 
vig-holstenske  Parti,  med  sin  Fordring  paa  Løsrivelse  af 
Slesvig  fra  Danmark,  paa  en  stændersk  Forening  af  Slesvig 
med  Holsten,  gik  af  med  Sejren  1  Danmark  havde  her  ikke 
at  gjøre  med  nogen  fjendtlig  Overmagt.  Thi,  at  der  fra 
det  tyske  Forbunds  Side  skulde  være  at  befrygte  nogen 
Indblanding  i  de  slesvigske  Forhold,  som  jo  ikke  vedkomme 
Forbundet  i  fjerneste  Maade,  kan  dog  ikke  gjælde  for 
Andet  end  Spøgelsefrygt.  Selv  om  Lysten  dertil  var  der, 
saa  staar  Danmark  ikke  alene  i  sin  Frygt  for  enhver  ube- 
rettiget Udvidelse  af  det  tyske  Forbunds  Grænser,  vilde 
ikke  staa  alene,  naar  det  viste,  saaledes  som  det  en  suve- 
ræn Magt  egner  og  anstaar,  enhver  Indblanding  i  uved- 
kommende Forhold  tilbage.  Altsaa  —  Danmark  har  her 
ikke  at  gjøre  med  nogen  anden  virkelig  Magt,  end  med  det 
slesvig-holstenske  Parti  —  et  Parti,  som  vistnok  synes  at 
have  samlet  i  sig  det  hele  Indbegreb  af  Egenskaber,  der 
ikke  tjene  til  at  gjøre  det  tyske  Navn  yndet,  hverken  i  Syd 
elier  i  Nord,  i  Øst  eller  i  Vest,  men  som,  hvad  Styrken 
angaar,  alene  er  blevet  stærk  ved  Modstandens  Svaghed, 
og  endnu  bestandig  ikke  gjælder  og  formaar  mere,  end 
man  lader  det  gjælde  og  formaa.  Thi  store  Ord  og  stærke 
Raab  er  endnu  ikke  Magt. 

Denne  Mulighed  altsaa  tænke  man  sig,  at  det 
slesvig-holstenske  Parti,  efter  at  have  arbejdet  paa  ved 
mange  ondartede  Kunster  at  hidse  det  hele  Tyskland  paa 
Danmark,  skulde  blive  det  triumferende,  at  den  ridderska- 
belige  Indflydelse  skulde  faa  den  afgj ørende  Stemme  ved 
den  forfatningsmæssige  Ordning  af  Hertugdømmernes  Stil- 

ling  til  Kongeriget  og  mægte  at  rive  Slesvig  ud  af  den 
statsretlige  Forbindelse  med  Danmark  og  kjæde  det  til 
Holsten  og  Tyskland.  —  jeg  spørger:  liv  o  ri  ede  s  vilde 
det  danske  Folk  staa  fra  den  Time  af  i  sine  egne, 
i  Evropas  Øjne,  staa  i  Historiens  Aarbøger?  Det 
vilde  staa,  mener  jeg,  som  den  fribaarne  Mand,  med  ædelt 
Skjoldmærke,  med  ridderligt  Vaaben  og  Værge,  som  —  efter 
længe  at  være  bleven  trodset  og  truet,  skjældet  og  tirret 
—  omsider  søgte  Fred  og  Forsoning  ikke  ad  Mandighedens 
Vej  ved  at  værne  om  sin  Ret  og  sin  lovlige  Ejendom,  men 
ved  kvindagtig  Given  efter  for  den  truende  og  trodsige 
Fordring.  Men  hermed  vilde  den  danske  Nationalære  være 
saaret  til  Døden,  den  danske  Nationalfølelse  være  ned- 
slaaet  uden  at  kunne  rejse  sig  paa  ny.  Det  danske  Folk 
maatte.  synesmig.  sky  og  bly  drage  sig  tilbage  fra  Verden ; 
det  maatte  stræbe  at  glemme  sine  Fortids  Minder,  at  til- 
sløre sin  Fremtids  Billeder  og  søge  sin  Husvalelse  i  det 
huslige  Liv  eller  sin  Bedøvelse  i  Nydelsernes  Rus:  „Lader 
os  æde  og  drikke,  —  saa  maatte  vi  tilraabe  hverandre,  — 
thi  imorgen  skulle  vi  dø."  Og,  mine  Medborgere!  Dette 
skulde  for  det  danske  Folk  være  Indgangen  til  Friheden, 
til  det  konstitutionelle  Liv!  Nej,  det  blev  Indgang  til 
Døden. 

Anderledes  kan  jeg  ikke  betragte  Spørgsmaalet ,  hvis 
Afgjørelse  forestaar.  fra  den  nationale  Interesses  Side.  Det 
er  et  Spørgsmaal:  om  den  danske  Nation  her  skal  rejses 
til  Bevidsthed  om  sin  Rets  Ukrænkelighed,  eller  om  den 
skal  nedtrykkes  i  den  dybeste  Følelse  af  sin  Afmagt. 

Den  anden  Side  af  Spørgsmaalet  angaar  Danmarks 
politiske  Fremtid.  Stiftelsen  af  det  tyske  Forbund  er 
upaatvivlelig    den    følgerigeste  Begivenhed  i  den  nyere  Tid 

for  Danmarks  Fremtidshistorie ;  og  ethvert  Skridt  til  at 
give  Forbundet  større  Fasthed  og  større  Indflydelse  maa 
gjøre  denne  Magt  betænkeligere  for  Danmark,  som  de- 
stoværrre  staar  med  den  ene  Fod  indenfor  denne  Magts 
Grænser.  Vil  Danmark  være  i  Stand  til  at  hævde  sin 
politiske  Selvstændighed  og  holde  sin  Grænse  mod  det 
tyske  Forbund  agtet  og  ukrænket,  eller  skal  det  være  be- 
skikket for  det  danske  Folk  lidt  efter  lidt  at  synke  ind  i 
den  store  tyske  Masse?  Dette  er  Spørgsmaalet,  der  trænger 
sig  frem  for  Enhver,  som  kaster  Blikket  ud  i  Fremtiden. 
Ikke  alene  det  slesvig-holstenske ,  men  det  hele  germani- 
stiske  Parti  fordølger  ikke  sit  graadige  Haab  om,  at  den 
tyske  Nationalitet  vil  efterhaanden  overvælde  den  danske, 
og  at  den  danske  Stat  i  Tiden,  inddragen  i  det  tyske  For- 
bund, skal  spille  Rollen  som  Tysklands  Admiralstat,  Men 
jeg  skulde  mene,  at  Alt,  hvad  der  er  af  nordisk  Sind  og 
Hj ærtelag  i  det  danske  Bryst  og  i  hver  Nordbos  Bryst, 
rejser  sig  imod  denne  Tanke,  —  ikke  blot,  fordi  der  imel- 
lem den  nordiske  og  den  tyske  Nationalkarakter  er  en  væ- 
sentlig Forskjellighed,  som  ingensinde  er  kommen  stærkere 
til  Sjme  end  ved  det  hele  Sammenstød  og  den  hele  For- 
handling imellem  Dansk  og  Tysk  angaaende  de  slesvigske 
Forhold,  heller  ikke  blot,  fordi  den  Rolle,  som  tysk  Ari- 
stokrati og  tyske  Ministerier  have  spillet  i  vor  hele  nyere 
Historie,  gjør  det  forstaaeligt ,  hvorfor  vi  maa  ønske  det 
Tyske  holdt  i  en  tilbørlig  Frastand,  men  fordi  selvstændig 
Tilværelse  —  mere  end  af  Navn  —  er  ethvert  Folks 
højeste  og  dyrebareste  Klenodie.  Og  hvor  dybt  maatte 
ikke  et  Folk  med  en  Fortid,  som  det  danske  Folk  har  den, 
være  sunket  og  vanslægtet  fra  sine  Fædres  Art,  om  det 
ikke  var  det  en  Tanke,    bitter  som  Døden,    nogensinde  at 

at  skulle  blive  et  Anhang  til  Tyskland,  et  Lem  paa  det 
tyske  Forbundslegeme.  —  om  det  ikke  følte,  at  der  er  en 
Selvstændighed,  som  det  mindre  og  svagere  Folk  kan  be- 
vare saavelsom  det  større  og  mægtigere,  og  som  det  mindre 
og  svagere  med  dobbelt  Nidkjærhed  nuia  vaage  og  værge  for! 
Men  naar  gjaldt  det  at  vaage  for  vor  danske  Selv- 
stændighed, som  nu?  Og  hvorledes  gjælder  det  at  værge 
for  den.  uden  ved  at  træde  op  imod  det  slesvig-holstenske 
Forsøg  paa  at  drage  Slesvig  fra  Danmark  over  til  Tyskland? 
Thi.  selv  om  Nogen  vilde  mene,  at  dermed  havde  det  vel 
ingen  Fare.  at  Danmark  nogensinde  skulde  gaa  samme  Vej 
som  Slesvig,  om  .\ogen  søgte  Trøst  i  den  —  for  os  selv 
kun  beskæmmende  —  Tanke,  at  vore  Børn  og  Børnebørn 
vilde  vide  anderledes  at  vogte  og  skjærme  Grændsen  ved 
Kongeaaen,  end  vi  have  forstaaet  at  værne  og  skjærme  den 
ved  Ejderen,  hvad  vilde  der  blive  tilbage  uden  den  tommeste 
Skygge  af  Selvstændighed,  den  ynkehgste  Deling  og  Ad- 
splittelse  i  alle  Interesser,  naar  af  det  danske  Monarkis 
Befolkning  de  tre  Femtedele  udgjorde  det  danske  Folk,  og 
hei'ved  de  to  Femtedele  hørte  ind  under  det  mægtige  tyske 
Forbund!  Man  daare  sig  dog  ikke  med  det  blotte  Navn 
af  suveræn  Magt  og  Regimente!  Under  en  saadan  Tve- 
deling, hvor  Danmark  ikke  længere  stod  med  Slesvig  over- 
for Holsten,  men  hvor  det  stod  overfor  en  tysk  Forbunds- 
stat Slesvig-Holsten,  —  vilde  den  danske  Konge  i  Virke- 
ligheden være  hverken  mere  eller  mindre  end  en  Vasal 
af  det  tyske  Forbund.  For  Fred  og  Krig  var  Loven  for 
den  mindre  Halvdels  Vedkommende  given  i  Forbundets  Be- 
slutninger; og  hvor  let  vilde  ikke  da  den  større  Halvdel 
blive  dragen  med,  om  end  aandelige  og  materielle  Inter- 
esser  nok    saa    stærkt  førte   til  den   modsatte  Side?     For 

hvilke  fremmedartede  Interesser,  for  hvilke  unaturlige  Stil- 
hnger  og  farlige  Forviklinger  vilde  ikke  den  danske  Politik 
være  given  til  Priis!  Dette  er  da  Spørgsmaalet,  der  iler 
sin  Afgjørelse  imøde :  om  der  skal  blive  sikret  Danmark  en 
politisk  Tilværelse  i  Fremtiden,  eller  om  Danmark  og  det 
danske  Folk  skal  slutte  sit  historiske  Liv  i  Vasal-Forhold 
til  det  tyske  Forbund. 

Jeg  opfordrer  nu  mine  Medborgere  til  at  besvare  sig 
selv,  om  det  ikke  er  med  Ret,  naar  Spørgsmaalet  om  Sles- 
vigs Fastholden  ved  Danmark  eller  dets  Hengiven  til  Hol- 
sten og  Tyskland  kaldes  det  sidste  Spørgsmaal,  et  Spørg s- 
maal  om  Liv  eller  Død  for  det  danske  Folk.  Det 
sjTies  mig  godt  og  forønsket,  at  det  er  kommet  dertil,  at 
Afgjørelsen  ikke  kan  skydes  længere  ud.  En  kvalm  og 
lummer  Tordenluft  har  længe  besværet  vort  Aandedræt;  det 
truende  Uvejr  have  vi  længe  sét  trække  sig  sammen  over 
vore  Hoveder,  uden  at  vi  have  kunnet  opdage,  at  der  var 
sørget  for  tilstrækkelig  Afledning.  Det  er  paa  den  høje 
Tid.  at  et  Udbrud  kan  hjælpe  os  til  en  renset  Luft  og  en 
klaret  Horizont.  Men  dette  er  da  Spørgsmaalet,  som  gaar 
forud,  og  som  ligger  nærmest  til  Besvarelse,  om  det  dan- 
ske Folk  fremdeles  skal  blive  siddende  hen  i  taalig  Venten 
af.  hvad  Tiden  skal  bringe  det,  eller  om  det  skal  rejse 
sig,  for  at  hjælpe  til,  at  Tiden  maa  bringe,  hvad  der  fører 
til  Liv  og  til  Ære,  ikke  hvad  der  fører  til  Nederlag 
og  Død. 

Vi  have  —  Gud  være  lovet!  —  en  dansksindet  Konge, 
om  hvem  det  danske  Folk  kan  samle  sig.  Lader  os  samle 
os  om  vor  Konge!  Og  selv  hvor  et  Folk  er  i  det  lykkelige 
Tilfælde,  at  de  Mænd,  der  staa  Tronen  nærmest  for  i  de 
afgj ørende  Tider  at  lede  og  styrke  den  kongelige  Vilje,  ere 

Mænd,  til  hvilke  Folket  kan  sé  hen  med  fuld  Fortrøstning 
som  Mænd.  i  hvilke  Folkets  bedste  Liv  og  Aand  rører  sig, 
om  hvilke  det  er  vitterligt,  at  de  have  Sympatier  tilfælles 
med  Folket,  at  de  omfatte  Fclkets  Sag,  dets  Frihed,  dets 
Ære.  dets  Sprog  med  højhjærtet  Sind,  —  selv  i  dette  Til- 
fælde vilde  det  ikke  være  et  Folk,  —  det  vilde  være  en 
Sammenhohning  af  agerdjTkende  og  næringsdrivende,  af 
læsende  og  skrivende  Mænd,  en  Befolkning  uden  Middel- 
punkt, uden  Samfundsaand,  uden  kristehgt  Borgersind,  naar 
det  i  Farens  Dage  kunde  kaste  sin  Sorg  paa  Regeringen, 
istedetfor  at  støtte  den  i  den  vanskelige  Stilling.  En  saa- 
dan  dansk  Folkeaand  og  Folkestemning  har  hidtil,  —  vi 
tør  ikke  nægte  det  —  hvis  den  har  været  tilstede,  været 
lidet  synlig  og  lidet  virksom.  Det  er  denne  Aand  og  denne 
Stemning  med  Hensyn  til  det  afgjørende  Skridt,  hvis  Løs- 
ning forestaar,  vi  ønske  og  haabe  at  vække,  styrke  og  kalde  til 
uforbeholden  Ytring.  Hvor  den  folkelige  Stemning  har  sin 
sunde  Rod,  og  hvor  den  træder  frem  med  Alvor,  Fasthed 
og  Værdighed,  dér  er  den  en  ædel  og  en  mægtig  Kraft; 
og  lykkes  det  her  at  kalde  den  til  et  saadant  Liv,  at  til- 
vejebringe engang  en  Virken  i  éndrægtig  Aand,  da  er  det 
en  Selvfølge,  at  ogsaa  paa  de  høje  Steder  saadanne  Kræfter 
ville  finde  deres  Plads,  som  have  dansk  Patriotisme  og 
dansk  Karaktérfasthed  at  stille  imod  Slesvig-Holstejnismens 
Indflydelse. 

De  Begunstigede  go  ikke-Begunstigede^). 

(1848). 


„Er  det  ikke  ligesaa  gavnligt  for  Staten,  at  den  har 
oplyste  og  duelige  Arbejdere  som  Embedsmænd?  Jo  visselig; 
man  tør  ikke  benægte  det;  men  Sagener,  at  Standen,  som 
en  Helhed  betragtet,  hører  ikke  til  de  Begunstigedes  Klas- 
ser ;  deri  ligger  Hem  meligheden. "  Saaledes  Hr.  P.  F.  L  u  n  d  e 
i  hans  „Forslag  til  Forbedring  i  de  arbejdende  Klassers 
Kaar"  S.  10.  Det  er  fra  denne  Adskillelse,  fra  en  Mod- 
sætning af  „de  begunstigede  og  de  ikke-begunstigede  Klas- 
ser i  Samfundet,"  at  Klage,  Anke  og  Forslag  gaar  ud;  den 
drager  sig  gjennem  hele  Skriftet.     Jvf.  S.  12.  19. 

„Begunstiget  og  Ikke-Begunstiget"!  Det  er  en 
Adskillelse,  en  Modsætning,  ligesom  den  af  Priviligerede  og 
Ikke-Privilegerede,  der  ikke  lyder  til  Forsoning,  —  thi  det 
Begunstigede  er  det,  der  nyder  Fortrin  uden  Ret  og  Ad- 
komst, paa  Andres  Bekostning,  —  og  allermindst  i  det  her 
omhandlede  Tilfælde.  Thi,  naar  den  arbejdende  Klasse 
paa  det  anførte  Sted  benævnes  som  „ikke  begunstiget", 
da    er    dette    Ord   brugt  som  et  meget  formildet  Udtryk; 


»)  Fædrelandet  1848,  Nr.  227. 

andetsteds  bliver  denne  Klasse  i  sin  Helhed  bestemt  som 
„lidende  og  undertrykt  i  Samfundet"  (S.  9.  30). 

Hvor  have  vi  da,  i  Modsætning  til  de  arbejdende 
Klasser,  at  søge  „de  begunstigede  Klasser"? 

Der  henvises  først  og  fornemmelig  til  E  m  b  e  d  s  s  t  an  d e  n. 
Om  dens  begunstigede  Stilling  hedder  det  S.  10  f. :  „Em- 
bedsmanden derimod,  militær  og  civil,  kan  gjærne  være 
mindre  duelig;  hans  Anciennetet  bringer  ham  frem.  Gaar 
Uduehgheden  saa  vidt,  eller  andre  Omstændigheder  træde  til, 
saa  at  man  nødes  til  at  forbigaa  eller  vel  endog  entledige 
ham.  saa  gjør  det  intet  til  Sagen;  han  gaar  da  af  med  sin 
havte  Gage ;  han  er  til  sin  Dødsdag  forsørget,  og  i  Regelen 
Enken  efter  ham." 

Det  er  ganske  sandt  —  Embedsstanden  har  noget  for- 
ud for  de  øvrige  Klasser  i  Samfundet,  og  dette  Noget  er 
ikke  lidet.  Den  har  en  større  Vished  med  Hensyn  til  Ud- 
komme ,  en  vis  Betryggelse ,  hvorved  den  økonomiske  Stil- 
ling, —  naar  ikke  ganske  særegne  uheldige  Forhold  ind- 
træde, saaledes  som  Pengeforstyrrelsen,  der  ramte  Embeds- 
standen haardere  end  nogen  anden,  eller  de  lave  Korn- 
priser,  der  i  endel  Aar  trykkede  nogle  af  dens  talrigste 
Klasser  til  Jorden,  —  bliver  mindre  afhængig  af  Omstæn- 
dighedernes Vexel.  Men  hvorledes  kan  det  kaldes  Begun- 
stigelse, hvad  der  følger  ligefrem  af  Embedsstandens  For- 
hold til  det  Offentlige ?  Staten  siger:  til  at  forvalte  de  for- 
sk] ellige  Dele  af  den  offentlige  Tjeneste,  varetage  de  for- 
skjellige,  legemlige  og  aandehge  Interesser  til  det  fælles 
Tarv,  behøver  jeg  et  stort  Antal  Tjenere;  de,  der  attraa 
saadanne  Bestillinger,  maa  tilvejebringe  Bevis  for  den  sær- 
egne Kundskab  og  Duehghed,  som  udfordres  i  de  forskjel- 
lige    Dele    af   Tjenesten;    jeg    lægger  Beslag    paa   Tid   og 

Kræfter,  som  de  øvrige  Borgere  have  til  egen  Raadighed, 
og  tilsiger  derimod  et  Vederlag,  som  kan  fritage  mine 
Tjenere  for  ved  andet  Erhverv  at  forskaffe  dem  Udkomme 
og  betrygge  deres  Fremtid.  Jeg  véd  ikke,  hvorledes  For- 
holdet skulde  uden  Retfærdighed  kunne  være  ordnet  ander- 
ledes; og  da  Vejen,  der  fører  til  Statstjenesterne,  staar 
aaben  for  alle  Stænder,  saa  maatte  „Begunstigelsen"  bestaa 
enten  deri,  at  Duelighed  og  Arbejdsomhed  her  ikke  var 
nødvendig  Retingelse,  saaledes  som  i  de  andre  Borger- 
klasser, eller  deri,  at  det  Vederlag,  Staten  bevilger  for 
den  Tjeneste,  der  ydes,  er  uforholdsmæssig  stor,  saa  at  det 
i  al  Fald  kunde  og  burde  overlades  til  Embedsmanden  selv 
at  betrygge  sin  egen  eller  sine  Efterladtes  Fremtid.  Men 
de  Exempler,  der  kunde  anføres  paa  det  Første,  høre 
til  den  almindelige  Ufuldkommenhed,  der  hæfter  sig  ved  det 
menneskelige  Livs  Forhold;  da  mange  lide  under  Embeds- 
mandens Uduelighed  eller  Efterladenhed,  vil  der  ogsaa  af 
Mange  føres  Klage  derover ;  og  eftersom  Embeds- Ansvarlig- 
heden bliver  til  Sandhed  og  Virkelighed,  og  den  alminde- 
lige Kontrol  til  en  alvorlig  Magt  i  Staten,  ville  disse  Ex- 
empler blive  altid  sjældnere.  Hvad  det  Andet  angaar, 
da  ere  de  økonomiske  Vilkaar,  under  hvilke  den  danske 
Embedsstand,  som  Helhed  betragtet,  er  stillet,  som  bekjendt 
ikke  misundelsesværdige;  det  hører  til  Ubegribelighederne, 
hvorledes  Mangfoldige  i  den  underordnede  Embedsklasse 
friste  Livet  som  Familieforsørgere.  Denne  Knaphed  har 
atter  ført  til  uregelmæssige  Understøttelser;  og,  forsaa- 
vidt  denne  Hjælp  uden  Tvivl  i  Særdeleshed  er  tilflydt 
Mænd  af  Embedsklassen ,  har  heri  vistnok  kunnet  sés  en 
Begunstigelse,  —  men  hvor  dyrt  betalt!  hvor  bitter  og  yd- 
mygende !    Og  naar  den  Afhængighed,  hvori  Embedsstanden 

herved  er  traadt  til  Statskassen  og  Statsmagten,   har  i  det 
forrige  Regeringssystem   havt   sin   gode  Betydning,   tør  vel 
en  saadan  Behandling  nu  henregnes  til  en  svunden  Fortid. 
Naar  hertil  føjes,  i  hvilken  Grad  det  gj ælder  om  Embeds- 
vejen,  hvad  Forfatteren   anfører  som  Hovedklage  paa  den 
arbejdende    Klasses    Vegne:     „for    mange    Hænder    (eller 
Hoveder),  for  lidet  Arbejde"  (S.  19),  hvor  langsomt  derfor 
denne   Vej,   fremfor  de  fleste  andre,    fører  til  nogenlunde 
selvstændig  Stilling,   hvorledes  de  mange,   under  anstrængt 
Arbejde  tilbragte,   Forberedelses  Aar  afløses  for  de  Fleste 
af  en  lang  Række  af  Aar,  hvor  det  daglige  Brød  maa  er- 
hverves ad  private  Veje,   ofte  kummerhgt  og  med  trælsom 
FHd,   førend   en  Ansættelse  kan  opnaas,   som  først  senere 
hen  giver  nødtørftigt  Udkomme,   —    da  kan  det  vel  uden 
Overdrivelse  siges,  at  Embedsvejen  og  Embedsvirksomheden 
er  for  Mangfoldige  saa  sløvende  og  slidende,  og  derhos  saa 
knapt  lønnende,  at  mangen  Haandværker  vilde  betænke  sig 
paa  at  bytte   Kaar    med    dem,    om  hvilke   det  hedder,  at 
„Ancienneteten    bringer  dem  frem."      At    Embedsmanden, 
ved  at  entlediges,  skulde  „gaa  af  med  sin  bavte  Gage",  er 
som  bekjendt   ikke  rigtigt,   og  det  Bidrag,   Staten  yder  en 
Embedsmands  Efterladte,   —  hvor  stort  et  Gode  det  end 
unægteligt  er,  —  kan  dog  i  Almindelighed  ikke  gjælde  som 
„Forsørgelse". 

Forfatterenmiskjender  heller  ikke,  hvad  her  er  erindret. 
„At  der  gives  Embedsmænd",  —  hedder  det  S.  11,  —  „hvis 
Stilling  er  uheldigere,  véd  jeg  vel,  men  de  regnes  ikke  til 
„de  højere  Klasser".  Disse  kalde  dem  heller  ikke  „Embeds- 
mænd" men  „Betjente  eller  Underbefalingsmænd"  (?).  Deres 
Lod  er  ingenlunde  misundelsesværdig;  som  deres  Løn,  uan- 
set Arbejdet,    kan  klassificeres  med  Haandværkemes ,   saa- 

ledes   er  deres   hele  Stilling  mere  lig  dennes  end  Embeds- 
mandens." 

Herefter  bliver  det  da  alene  den  højere  Embeds- 
k  las  se,  der  skal  gjælde  for  „begunstiget".  Men,  naar  der 
herved  i  Særdeleshed  maa  tænkes  paa  saadanne  højere 
Embedsposter,  som  ogsaa  kræve  højere  Gaver  og  større 
Duelighed  og  maa  søges  besatte,  —  om  det  end  ikke  altid 
lykkes,  —  med  de  dygtigste  og  værdigste:  hvorledes  kan 
det  da  fornuftigvis  falde  Nogen  ind  at  drage  en  Sammen- 
ligning imellem  denne  enkelte  Klasses  Kaar  og  de  ar- 
bejdende Klasser  i  deres  Helhed,  det  hele  Indbegreb  af 
Fabrikanter,  Mestere  og  Svende?  Og  Begunstigelsen,  — 
for  atter  at  komme  tilbage  til  denne  Forestilling  — .  hvori 
skulde  vel  den  bestaa?  Økonomisk  Herlighed  vindes  ikke 
ad  denne  Vej;  det  er  kort  Tid  siden,  at  der  ved  nogle 
af  de  vigtigste  Embedsmænd  i  Staten,  de  Deputerede  i 
Kollegierne  og  Assessorerne  i  Højesteret,  maatte  hjælpes 
paa  det  øjensynlige  Misforhold,  hvori  Embedsgagen  stod 
til  Embedets  Betydning.  Desto  fornemmere  og  mere  ud- 
pyntet er  den  højere  Embedsstand  i  Danmark  derimod 
bleven  Aar  for  Aar;  men  paa  de  „tomme  Titler  blandt  de 
højere  Klasser" ,  der  i  Forf.'s  Øren  (og  i  mine  ikke  meget 
anderledes)  „lyde  som  Narrebjælder"  (S.  46) ,  og  paa  den 
øvrige  Paahængsel,  hvormed  Embedsklassen  rigtignok  er 
stærkt  begunstiget,  har  Forfatteren  næppe  tænkt.  Det  er 
altsaa  den  større  Indflydelse  og  Myndighed,  som  staar  til- 
bage. Den  har  tilvisse  sit  Værd,  men  ikke  mindre  sin 
Fare ;  den  er  netop  tilhge  Embedets  Byrde  og  Ansvar,  og 
dette  vil  i  Fremtiden  tynge  med  ganske  anden  Vægt  end 
hidtil.  Skal  overhovedet  en  Sammenligning,  som  Forfatteren 
antyder  den,  have  nogen  Rimelighed  og  Sandhed,  da  maatte 

den  højere  Embedsklasse  stilles  paa  den  ene  Side  og  An- 
tallet af  de  større  Fabrikbestyiere  paa  den  anden.  Her 
er  paa  begge  Sider  en  udstrakt  Yirksouibed  og  Bestyrelses- 
myndighed,  og  en  større  borgerlig  Anseelse  og  Indflydelse, 
som  denne  giver.  Men  hvilken  Uafhængighed  og  hvilket 
Forhold  imellem  Arbejde  og  Løn  har  ikke  denne  Klasse 
forud  for  hin! 

Men  paa  andre  Steder  i  Skriftet  tindes  atter  „de  Be- 
gunstigede og  Ikke-Begunstigede" ,  om  hvilke  Sammenlig- 
ningen drejer  sig.  gjorte  til  Et  med  „de  Formuende  og 
Uformuende"  (S.  19).  Saaledes  bliver  det  endnu  vanske- 
ligere at  gjøre  sig  Modsætningen  klar.  Saalænge  der  hen- 
vistes til  Embedsstanden  som  den  begunstigede,  maatte  man 
tænke  paa  Fortrin  og  Forrettigheder,  som  skulde  være  til- 
lagte den  af  Staten.  Men  nu  „de  Formuende"?  Her 
bhver  det,  —  hvad  enten  det  er  Vedkommendes  eget  Ta- 
lent og  egen  Driftighed  eller  heldige  Livsforhold,  der  fore- 
ligge som  nærmeste  Grund  til  den  gunstige  Stilling,  —  en 
højere  Styr  elsesmag  t,  til  hvilken  Spørgsmaalet  om  større 
eller  mindre  Begunstigelse  maa  vende  sig  hen;  og  med 
denne  Magt  kan  det  ikke  være  Forf.'s  Agt  at  gaa  i  Rette 
med  dens  ulige  Beskikkelse  af  aandelige  Gaver  til  Nogle, 
af  legemlige  til  Andre,  og  til  andre  endelig  af  begge  i 
Forening.  Men  naar  det  saaledes  er  „Pengemagten",  der 
pludselig  og  hel  uventet  træder  frem  som  den  arbejdende 
Klasses  egentUge  „Modstander"  (S.  30) ,  synes  det  idetmindste 
klart,  at  Embedsstanden  i  det  Hele  maa  agtes  uskyldig  i 
det  ubarmhjærtige  Tyranni,  hvorfor  denne  Magt  anklages. 
Desuagtet  ere,  —  uden  at  man  sér  noget  Sammenlignings- 
punkt  eller  Forbindelsesled,  —  „Embedsmanden  og  den 
Handlende  en  gros"  stillede  sammen  som  de  Begunstigede, 

der  „søge,  lige  meget  om  bevidst  eller  ubevidst,  systematisk 
at  forværre  Arbejdsklassens  Kaar"  (S.  11). 

Efter  alt  dette  maa  det  da  synes,  at  Forf.'s  fra  først 
af  anførte  Ytring,  at  „den  arbejdende  Stand,  som  Héihed 
betragtet,  ikke  hører  til  de  Begunstigedes  Klasser,"  ikke 
skal  indeholde  Videre  end  det,  at  den  arbejdende 
Klasse  ikke  i  det  Hele  kan  anses  som  formuende. 
Dette  er  desto  værre  vistnok  ingen  „Hemmelighed";  men 
er  herved  Noget  sagt,  som  er  særegent  for  den  enkelte 
Klasse  i  Samfundet?  I  denne  Betydning  har  enhver  Klasse 
i  Staten  sine  Begunstigede  og  sine  Ikke-Begunstigede. 
Eller  kan  der  ikke  i  dem  alle,  —  i  Embedsklassen,  i  Jord- 
brugernes Klasse,  i  den  handlende  Klasse  saavel  som  i  den 
arbejdende,  —  gjennemføres  en  Adskillelse  af  en  Mester- 
klasse og  en  Svendeklasse,  som  ikke  bringer  det  videre? 
Og  findes  der  ikke  i  dem  alle  en  Mængde  Medlemmer  saa 
ugunstigt  stillede,  at  de  maa  regnes  til  de  „lidende  og  for- 
trykte" i  Samfundet? 

Upaatvivlelig  er  imidlertid  Antallet  af  disse  ulige  større 
i  den  arbejdende  Klasse  end  i  de  øvrige.  Opfordringen  her 
større  og  mere  paatrængende  end  andetsteds  til  at  komme 
til  Hjælp  med  E,aad  og  Daad.  Og,  naar  det  gjælder  „Ud- 
ligning af  saadanne  Misforhold  i  Samfundet,  som  staa  hin- 
drende i  Vejen  for  Alles  mulige  Velvære  og  det  hele  Sam- 
funds Forædling"  (S.  26),  naar  Forf.  opfordrer  til  at  „overse 
vor  Stilling,  og  da  blive  enige  om  at  lede  Strømmen  i 
saadanne  Retninger,  at  ikke  alt  Godt  med  Ondt  skal  bort- 
skyUes  af  den"  (S.  27) :  mon  da  den  ærede  Forfatter  vir- 
kelig kan  tvivle  om,  at  der  i  alle  Klasser  af  Samfun- 
det, og  ikke  mindst  i  „de  højere  Klasser",  er  levende 
Erkj endelse  af  denne  Opgaves  Vigtighed,  levende  Interesse 

for  at  medvirke  til  dens  Løsning?  Bør  han  drage  Oprig- 
tigheden af  denne  Interesse  i  Tvivl,  fordi  der  maaské 
viser  sig  Uoverensstemmelse  angaaende  Vejen,  der  skal 
indslaas.  Midlerne,  der  skulle  vælges? 

Naar  det  gjælder  om  at  tilvejebringe  et  gunstigere 
Forhold  imellem  „for  mange  Hænder  og  for  lidet  Arbejde", 
da  ville  vel  de  Fleste  mene,  at  det,  som  ligger  nærmest, 
er  at  fremskaffe  mere  Arbejde  for  de  mange  Hænder, 
og  at  der  i  denne  Henseende  maa  være  Meget  at  gjøre  for 
den  arbejdende  Klasse  og  af  den  arbejdende  Klasse,  til  at 
aabne  nye  Erhvervskilder,  frigjøre  og  derved  forstærke 
Arbejdskraften  og  saaledes  virke  til  Afsætningens  Forøgelse. 
Forfatteren  indslaar  den  anden  Vej  til  Maalet  og  andrager 
paa  færre  Arbejdere  til  det  utilstrækkelige  Arbejde. 
Mange  ville  mene,  at  der  ved  dette  Indskrænknings- System 
ikke  kan  Andet  end  fremkomme  et  større  Antal  arbejdsløse 
Mennesker;  de  ville  have  ondt  ved  at  tro,  at  virkelig 
Svendeklassen  som  Helhed  betragtet  skulde  ville  arbejde 
derhen,  „at  Mestrenes  Antal  ikke  forøges,  ja  selv  at  det 
efterhaanden  indskrænkes"  (S.  38).  og  de  ville  næppe  i 
Forf.'s  Skrift  finde  Anledning  til  at  fravige  deres  Ansku- 
else om  Vigtigheden,  ja  Nødvendigheden  af  en  større  Næ- 
ringsfrihed. Men  sæt  endog,  at  der  blev  gaaet  for  vidt 
af  dem,  der  arbejde  for  en  „muligst  uindskrænket  Frihed 
i  Handel  og  Erhverv"  (S.  23),  at  der  her  var  et  Tilfælde, 
hvor  Konsekvensen  af  de  paaberaabte  „rigtige  statsøkono- 
miske Principer"  (S.  11)  førte  til  betænkelige  Følger  for 
Arbejderne,  hvorfor  skulde  da  den  samme  Undskyldning 
ikke  komme  denne  Frihedsbestræbelse  tilgode,  som  man 
er  villig  til  ellers  at  lade  gjælde,  hvor  Iver  for  Frihed 
og  Lighed  kan   føre   ud   over  den  rette  Linje?     Hvad  kan 

beføje  til  med  Forfatteren  at  udlede  denne  Bestræbelse  af 
den  ureneste  Kilde,  af  beregnet  Egennytte  paa  fortrykte 
Medborgeres  Bekostning,  nemlig,  „fordi  Pengemagten  frem- 
mes derved",  idet  den  derved  frembragte  Konkurrence 
„nøder  de  overtallige  Haandværkere  og  Arbejdere  til  at 
arbejde  næsten  uden  Løn?"  (S.  23.  12).  Hvad  beføjer  til 
paa  en  saadan  Grund  at  bygge  den  Paastand:  „at  Em- 
bedsstanden og  den  Handlende  en  gros"  arbejder  paa  „sy- 
stematisk at  forværre  Arbejdernes  Kaar"  (S.  11)? 

Det  er  en  Lykke  for  det  danske  Folk,  at  det  kan  skride 
til  de  forestaaende  Rigsdags-Valg  og  til  den  store  Gjerning, 
at  grundlægge  Forfatningsværket,  uden  at  det  er  at  befrygte, 
at  Stænder  og  Klasser  he  r,  saaledes  som  i  Sverig,  ville  staa 
hver  med  sine  særlige  Interesser  i  halv  fjendtlig  Stilling 
overfor  hverandre.  Der  vil  være  andre  Forskjelligheder, 
navnlig  med  Hensyn  til  Frihedens  Grad  og  Grænse,  som 
ville  dele  Kræfterne;  men,  dersom  foruden  dem  ogsaa  en 
egoistisk  Stands-Interesse  skulde  trænge  sig  ind  med  sin 
fordærvelige  Indflydelse,  da  maatte  det  være,  fordi  det 
lykkes  at  bringe  Splid  og  Partiaand  ind  ved  mistrovækkende 
Ord,  der  fører  den  ene  Klasse  ai  Borgere  til  at  betragte 
sig  som  Gjenstand  for  den  Andens  Ringeagt  eller  Foru- 
rettelse, og  til  at  gjengjælde  dette  Sindelag  med  Skinsyge 
og  bitter  Stemning.  Den  ærede  Forfatter,  hvem  jeg  per- 
sonlig agter  ikke  blot  som  talentfuld,  men  som  sandheds- 
kjærlig  og  fædrelandskj ærlig  Mand,  vil  holde  mig  det  til- 
gode, naar  jeg  henstiller  til  hans  egen  nærmere  Overvejelse, 
om  den  Indflydelse,  han  uden  Tvivl  udøver  paa  sine  Stands- 
fæller,  er  i  denne  Henseende  —  og  netop  i  et  Tidspunkt 
som  det  nærværende  —  bleven  anvendt  i  rigtig  og  vel- 
gjørende    Retning.     Det  vilde  være    et  smukt  og  kristehgt 

Ord.  Forf.  har  henvendt  til  sine  Medborgere,  naar  han 
(S.  30)  opfordrer  ,,de  Lidende  og  Undertrykte  i  Samfundet" 
til  ^at  lade  Forglemmelse  træde  i  Stedet  for  Hævnen", 
til  rikke  at  lade  sig  henrive  af  de  Følelser,  som  lidt  For- 
urettelse paa  deres  Side  og  haanende  Overmod  paa  deres 
Modstanderes  (de  højere  Klassers,  eller  de  Formuendes?) 
indgiver-*,  dersom  der  virkelig  var  Anledning  til  en  saadan 
højmodig  Amnesti.  Men  hvor  er  Beviset  givet,  og  hvorfra 
skulde  det  hentes  for  den  Forudsætning,  der  her  er  frem- 
stillet som  Virkelighed,  vitterlig  for  Alle?  Hvor  er  den 
overmodige  Haan,  den  ubarmhjærtige  Forurettelse  at  paa- 
vise,  som  Borgere  skulde  have  øvet  mod  Borgere  i  Dan- 
mark? Men  hvilken  tændende  Gnist  kan  der  ikke  være  i 
en  saadan  Tiltale! 

Maaské  vil  dette  Ord  nærme  sig  til  den  Prædiken  af 
„Humanitet  og  Moral" ,  som  Forf.  S.  27  erklærer,  nu  vil 
lyde  forgjæves,  fordi  ,.Larmen  af  Bevægelsen  vil  overdøve 
den".  Men  disse  Røster  ere  stærke,  og  jeg  tror  ikke,  at 
Bevægelsen,  saadan  som  den  her  omgiver  os,  vil  hindre 
dem  fra  at  trænge  igjennem  og  trænge  ind.  Dette  er  vist- 
nok heller  ikke  en  Forfatters  Ønske,  som  selv  med  Alvor 
og  Varme  har  ytret  sig  om  „Udbredelsen  af  en  ægte  kri- 
stelig Religionsfølelse  i  Forening  med  en  Samfundet  held- 
bringende Moral"  (S.  45). 

Om  Begrænsning  af  Valgfriheden.  ^) 

(1849.) 


„November-Ministeriets  Program  lød  paa  „Fortsættelse,  hvad 
Retning  og  Formaal  angaar,  af  det  Regeringssystem,  der  hidtil 
er  fulgt  af  det  tidligere  Ministerium  og  har  fundet  sin  Aner- 
kjendelse  og  Understøttelse  af  Folket".  Særlig  vedkjendte  det 
sig  „det  fremlagte  Udkast  til  Forfatningsloven  i  dets  Helhed". 
Dette  var  ligefrem  Selvfølge  efter  Tingenes  historiske  Gang  og 
Stilling,  uagtet  jeg  næppe  var  den  Eneste,  der  fra  først  af 
havde  havt  alvorlig  Betænkelighed  ved  en  Valglov,  som  med  ét 
Spring  satte  Folket  ind  i  Udøvelsen  af  en  Valgret,  hvortil  den 
store  Masse  af  Folket  kun  ved  et  Under  kunde  antages  at 
være  moden".     („Optegnelser"   S.  346 — 47.) 


(Minister  Clausen).  De  to  sidste  ærede  Talere  have 
gjort  Ministeriets  Udtalelse  til  Udgangspunkt  og  Endepunkt 
for  deres  Foredrag.  Dersom  jeg  kunde  anse  dette  for  at  være 
rigtigt,  for  at  være  det,  hvortil  Tiden  opfordrer,  da  tror  jeg, 
at  der  ikke  vilde  høre  stor  Kunst  til  at  vise,  at  Ministe- 
riets tidligere  udtalte  Ord  ganske  vel  stemme  med  dets 
senere  og  senest  afgivne  Erklæring.  Jeg  tror  virkelig,  at, 
dersom  man  vilde  opfordre  Nogen  til  at  forfølge  den  Stil- 


')  Den  grundlovgivende  Rigsforsamlings  Forhandlinger  S.  2988—2990. 

ling.  Ministeriet  liar  indtaget  til  Forsamlingens  Forhand- 
linger over  Grundlovsudkastet,  da  vilde  han  indrømme,  at 
Ministeriet  under  disse  Forhandlinger  har  tiltraadt  Ud- 
kastet „i  dets  Helhed" ;  han  vilde  erkjende,  at  Ministeriet 
har  holdt  fast  ved  alle  Gnindlovsbestemmelser  angaaende 
Forholdet  mellem  Regering  og  Folk.  angaaende  de  poli- 
tiske, borgerlige,  aandelige  Rettigheder  og  Friheder  i  Sam- 
fundet; han  vilde  erkjende,  at  Ministeriet  ikke  har  tiltraadt 
noget  Ændringsforslag,  som  kunde  siges  paa  nogen  Maade 
at  forandre  det  ejendommelige  Præg  i  Udkastet. 

Ogsaa  hvad  Repræsentationsspørgsmaalet  angaar,  har 
Ministeriet  holdt  fast  ved  den  Valgretsbasis.  der  er  given 
i  Udkastet,  og  dets  senest  afgivne  Erklæring  gaar  alene 
ud  paa  en  Indskrænkning  i  Anvendelsen  af  Valgprincipet 
paa  den  ene  Dél  af  Repræsentationen.  Men  det  maatte, 
—  forekommer  det  mig,  —  være  under  ganske  andre  For- 
hold, at  man  saaledes  skulde  kunne  stille  et  enkelt  Ord 
frem  som  Midtpunkt  i  Forhandlingerne,  idetmindste  ikke 
paa  en  Tid  som  den  nærværende,  hvor  Livet  ligesom  sam- 
mentrænger de  rigeste  Erfaringer  i  ganske  korte  Tidsrum, 
hvor  Livets  Virkelighed  selv  paanøder  os  Erfaringens  Be- 
læring, bringer  os  til  at  erkjende,  hvorledes  Teorien  og 
almindehge  Grundsætninger  trænge  til  Uddannelse  og  Om- 
dannelse for  at  kunne  passe  ind  i  de  virkelige  Forhold; 
det  maatte  være  paa  Tider,  hvor  alvorsfulde  Begivenheder 
ikke  saaledes  som  nu  trænge  sig  fra, alle  Sider  ind  paa  os, 
hvor  Virkeligheden  udøver  sin  uafviselige  Magt  over  Ordet. 
Dersom  Valget  her  er  stillet  mellem  enten  at  holde  ube- 
vægehg  stift  fast  ved  et  engang  givet  og  engang  modtaget 
Ord,  paa  de  højeste  og  vigtigste  Interessers  Bekostning, 
eller    at    lade    dette    udtalte  Ord  være  undergivet  Indvirk- 

ningen  af  den  almindelige  Erfarings  Lærdom,  da  tilstaar 
jeg,  at  der  for  mig  er  intet  Valg.  Saaledes  kan  man  meget 
vel  holde  fast  ved  de  ledende  Principer  i  det  foreliggende 
Grundlovsudkast  og  ikke  desmindre  føres  mere  og  mere 
til  en  Erkjendelse,  man  ikke  kan  skyde  fra  sig,  om  Nød- 
vendigheden af  visse  Forandringer  i  Udkastet  ;  man  kan 
holde  fast  ved  den  Erkjendelse,  at  det  er  en  følgerigtig 
Teori,  der  ligger  til  Grund  for  Udkastet  med  Hensyn  til 
Valgfriheden,  erkjende,  at,  hvor  Borgersamfundet  befinder 
sig  i  en  saadan  Tilstand,  at  det  kan  betragtes  med  Hen- 
syn til  den  aandelige  Uddannelse  som  en  nogenlunde  lige- 
artet  Helhed,  dér  vilde  det  være  det  Rette  og  Naturlige 
at  foretage  Valgene  til  Eigsdagen  med  den  Frihed,  som  er 
given  i  Grundlovsudkastet,  ja  selv  under  en  endnu  friere 
Form;  men  man  kan  derhos  erkjende,  at,  saalænge  vi  ikke 
ere  komne  til  dette  Punkt,  saalænge  vi  befinde  os  i  en  be- 
tydelig Afstand  derfra,  vilde  det  være  farligt  at  tage  de 
samme  Forholdsregler,  som  om  Afstanden  allerede  var  over- 
vunden, da  er  det  nødvendigt,  endnu  at  søge  Betryggelse 
ved  visse  Indskrænkninger  og  Begrænsninger  i  Udøvelsen, 
i  Anvendelsen  af  Valgfrihedens  Princip.  Jeg  kan  saaledes 
tænke  mig,  at  selv  de  Mænd,  der  have  havt  Andel  i  Grund- 
lovens Affatning,  kunne  være  komne  mere  og  mere  til  Er- 
kjendelse af  en  Nødvendighed  for  Tiden,  og  dersom  disse 
Mænd  lade  sig  ved  den  Stilling,  de  tidligere  have  ind- 
taget, hindre  fra  nu  at  virke  efter  deres  fulde  Overbevis- 
ning, da  tilstaar  jeg,  jeg  vilde  ikke  paatage  mig  Forsvaret 
for  en  saadan  Fremgangsmaade.  Den  selvsamme  Ret  til 
at  føre  sig  Livets  Erfaringer  til  Nytte  maa  Ministeriet 
kunne  gjøre  Fordring  paa,  og  Forphgtelsen  til  at  føre  sig 
denne  Erfaring  til  Nytte  i  Gjerning,  denne  Forpligtelse  er 

saameget  stærkere,  som  Ansvaret  vil  hvile  paa  det  for  de 
Rystelser,  vort  Fædreland  kan  blive  udsat  for,  dersom  en 
saadan  Betryggelse  bliver  forsømt.  Vilde  man  nu  afvise 
enhver  Berettigelse  med  den  Betragtning,  at  Ministeriet 
ved  en  saadan  Tillempning  af  det  tidhgere  udtalte  Ord 
vilde  kunne  forskjertse  den  almindehge  Tillid,  da  tilstaar 
jeg,  det  er  en  Mulighed,  at  dette  kan  blive  Følgen,  og 
den  videre  Følge  heraf  vilde  da  give  sig  af  sig  selv,  men 
ogsaa  dette  Hensyn  kan,  under  Forhold  som  de  nær- 
værende, kun  betragtes  som  et  ganske  underordnet.  Men 
jeg  tror  ikke,  at  det  vil  bhve  Tilfældet;  jeg  tror  ikke,  at 
den  almindelige  Stemme  vil  være  uenig  med  Ministeriet  i 
Erkjendelse  af  den  her  paapegede  Nødvendighed.  Jeg 
tror,  at  det  maa  gjælde  som  Kjendsgjerning,  at,  dersom 
Grundlovsudkastet  for  Danmarks  Rige  skal  blive  modtaget 
af  Folket,  saaledes  som  vi  ønske  det,  dersom  der  skal 
kunne  skrides  til  at  bygge  med  Tillid  og  Fortrøstning  paa 
den  Grundvold,  der  bliver  lagt,  da  vil  det  kun  kunne  ské  der- 
ved, at  det  demokratiske  Parti,  hvis  Interesse  er  over- 
maade  stærkt  varetagen  i  Grundlovsudkastet  (Ja),  at  dette 
Parti  lader  sig  finde  villigt  til  at  komme  dem  imøde,  der 
anse  det  for  nødvendigt,  at  visse  Garantier  blive  givne,  at 
det  konservative  Element  modtager  nogen  Forstærkning. 
Man  kan  vistnok  sige,  at  en  saadan  Forstærkning  hverken 
vindes  ved  det  Ene  eller  det  Andet,  der  bringes  i  Forslag; 
men  det  er  en  praktisk  Sandhed,  at  en  Betrygi^else  vil 
kunne  vindes  paa  den  her  anviste  Vej ,  saa  vist  som  det 
er,  at  en  højere  Dannelse,  et  friere  Livsblik,  en  mere  selv- 
stændig Stilling  staar  ikke  uafhængig  af  den  udvortes  gun- 
stigere Stilhng  i  Livet  (Hys!).  Vi  have  visseligen  alt  for- 
nummet og  maattet  sige  os  det  selv,    at    det  er   en   haard 

Tilskikkelse,  naar  vi  her  maa  samles  Dag  for  Dag  for  at 
udføre  en  Gjerning,  som  kræver  Sjælens  Kræfter  udelte, 
medens  Sind  og  Tanke  finder  sig  hendragen  andetsteds, 
medens  Sjælen  er  bespændt  og  omtrængt  af  Sorger  og  Be- 
kymringer, at  vi,  ligesom  Folket  fordum  ved  Tempelbyg- 
ningen, maa  arbejde  paa  Fredens  Gjerning  i  krigersk  og 
rustet  Stilling.  Men  én  aandelig  Frugt  maatte  kunne  vin- 
des netop  af  den  ugunstige  Stilling,  under  hvilken  vi  maa 
arbejde  paa  Grundlæggelsen  af  vort  Frihedsværk;  det  er 
den,  at  det  maa  være  lettere  end  nogensinde  ellers  at 
skyde  saadanne  Hensyn  tilbage,  i  hvilke  Egoismen  har  en 
større  eller  mindre  Andel  (Ja!),  at  det  maa  koste  mindre 
end  nogensinde  ellers  at  bringe  personlige  forudfattede  In- 
teresser som  Offer,  at  Opfordringen  maa  stærkere  end 
nogensinde  ellers  gjøre  sig  gjældende  til  at  komme  hver- 
andre imøde,  for  at  vi  kunne  faa  vort  Gruudlag  saaledes, 
at  vi  med  Frejdighed  kunne  gaa  vor  Fremtid  imøde.  Denne 
Beredvillighed  er  udtalt  saa  ofte  her  i  Salen  fra  mange 
forskjelhge  Sider,  at  jeg  ikke  kan  opgive  det  Haab,  at 
ogsaa  i  denne  Henseende  den  danske  Rigsforsamling  vil 
danne  et  Modstykke  til  saamange  Forsamlinger,  som  nu 
ere  samlede  omkring  i  Evropas  Lande,  der  kun  kunne  staa 
os  som  et  advarende  Spejl.  (Bravo!  Stærkt  Bifald  i  Salen. 
Formanden  ringer.) 

Danmarks  Grundlov  den  5te  Juni  1849.  ^) 

(1849.) 


Rigsforsamlingen  har  igaar  tilendebragt  sine  Forhand- 
linger, og  idag  har  H.  M.  Kongen  i  dens  Midte  meddelt 
sin  Sanktion  til  „Danmarks  Riges  Grundlov"  med  de  For- 
andringer i  det  i  sin  Tid  forelagte  Udkast,  som  er  Frugten 
af  Rigsforsamlingens  Arbejde. 

Det  er  naturligt,  at  Grundloven  ikke  vil  finde  samme 
Modtagelse  hos  Alle,  at  der  navnlig  er  meget  forskjellige 
Meninger  om  den  Betryggelse,  der  ved  det  deri  opstillede 
Valgsystem  vil  være  given  for  Samfundets  fremtidige  Ud- 
^^kling.  Uenigheden  i  denne  Henseende  har  sin  naturlige 
Grund  i  en  almindeligere  og  dybere  liggende  Forskjellig- 
hed  i  Grundsætninger,  Livsanskuelse  og  Interesser,  og  den 
vil  i  ethvert  Land  træde  frem  ved  et  politisk  Skridt  af  en 
saa  afgjørende  og  følgerig  Betydning.  Men,  ligesom  der 
er  ét  Ønske,  hvori  Alle  ville  slutte  sig  sammen,  det, 
hvormed  Kongen  idag  har  ledsaget  Grundlovens  Sank- 
tionering: at  der,  under  den  Højestes  Velsignelse,  maa 
blive  bygget  videre  frem  paa  den  lagte  Grundvold  „til 
Danmarks    sande    Vel" ,     og    ligesom    Alle ,    som    det    tør 


')  Berlingske  Tidende  5te  Juni  1849. 

haabes,  ville  deltage  i  Bestræbelsen  for  at  bringe  dette 
Ønske  til  Virkelighed,  ved  i  Gjerning  at  stille  Fædrelandet 
over  eget  Jeg  og  eget  Parti,  saaledes  er  der  ved  det  vig- 
tige og  vanskelige  Værks  Tilendebringelse  én  Betragt- 
ning, som  maa  stemme  alle  danske  Mænd  til  Grlæde.  Det 
er  Betragtningen  af  den  Modsætning,  hvori  ogsaa  paa  dette 
Punkt  Danmark  befinder  sig  til  de  øvrige  evropæiske  Lande, 
som  ere  blevne  grebne  af  og  have  fulgt  den  samme  Be- 
vægelses Strøm.  Det  er  historisk  Sandhed,  at  Danmarks 
Konge  var  den  eneste  Monark  i  Evropa,  som  vidste  at 
forekomme  de  revolutionære  Udbrud  i  Aaret  1848,  at  det 
danske  Folk  er  det  eneste  i  Evropa,  der  i  hint  Aar  har 
modtaget  en  Forfatning  som  virkehg  fri,  landsfaderlig  Gave 
af  sin  Konges  Haand.  Og  over  det,  der  saaledes  gives  og 
saaledes  modtages,  hviler  en  anden  Tilskikkelse  end  over 
det,  der  aftvinges  og  tiltvinges.  Sé  vi  hen  til  „det  store 
og  enige  Tysklands"  forskjellige  Stater,  da  finde  vi  en 
Voldtagen  af  den  kongelige  Vilje,  en  aftrodset  Forfatnings- 
lov efter  forudgaaede  Barrikade-Kampe  eller  truende  De- 
monstrationer, Rigsforsamlinger,  der  optræde  som  Midt- 
punkt for  ultra-demokratiske  Faktioner,  indtil  de  nøde  Re- 
geringen til  at  skride  ind  med  Opløsning,  derefter  Omslag 
i  reaktionær  Retning,  og  endelig  Oktrojering  af  en  Kon- 
stitution, —  at  være  de  staaende  Hovedtræk  af  den  tyske 
Frihedsbevægelses  krampagtige  Liv,  Hos  os  ere  disse 
Scener  forblevne  ubekj endte.  Rigsforsamlingen  har  ladet 
sig  finde  villig  til  at  gaa  ind  paa  de  enkelte  Modifikationer 
i  konservativ  Retning,  som  Ministeriet  har  anset  for  nød- 
vendige, og  H.  M.  Kongen  har  saaledes  været  i  Stand  til 
at  vedtage  Grundloven  i  den  Form,  hvori  den  er  bleven 
bragt  ved  Folkerepræsentanternes  Drøftelse  og  Bearbejdelse. 

Yi  kunne  opfordre  Evi-opa  til  at  opstille  et  Sidestykke  til 
en  saadan  Forhandling  imellem  Regering  og  Folk  med  et 
saadant  Udfald;  vi  kunne  opfordre  Folket  i  Slesvig  og 
Holsten.  —  som  vi  ret  vel  vide  i  dets  Helhed  at  adskille 
fra  dets  forbryderske  Ophidsere  og  Forførere  — ,  til  at  an- 
stille Sammenligning  imellem  Nord  og  Syd;  vi  fristes  ende- 
lig til  at  opfordre  den  evropæiske  Politik,  som  dog  vel 
maa  ville  have  det  monarkiske  Princip  opretholdt  imod 
Revolutionens  fanatiske  Stormløb,  til  at  forklare,  hvorledes 
den  vedvarende  kan  tilstede  et  æreløst  Oprør  og  dets 
Hjælpere  at  husere  i  en  Stat,  hvor  Kongedømmet  endnu 
staar  fast  urokket  paa  den  Grund,  der  andetsteds  er  ud- 
hulet og  bortskyllet:  Folkets  Kjærlighed,  Hengivenhed  og 
TilUd. 

Naar  saaledes  det  tilendebragte  Værk  er  det  mest 
talende  Vidnesbyrd  om  den  Samdrægtighed,  der  forener 
Regering  og  Folk  i  Danmark,  saa  tør  vi  ikke  mindre  haabe, 
at  dette  Værk  vil  bidrage  til  yderligere  at  bestyrke  dette 
lykkelige  Forhold,  der  alene  kan  give  os  Styrke  til  at  gaa 
den  svære  Prøvelse  igjennem  med  Ære,  ved  hvilken  det 
er  blevet  denne  Slægt  beskikket  at  skulle  afsone  Fædrenes 
politiske  Synder.  Vi  tør  haabe,  at  Folkets  udkaarne  Mænd, 
der  nu  fra  Hovedstaden  vende  tilbage  til  deres  Hjem- 
stavn, ville  betragte  det  som  Fortsættelse  af  det  folkelige 
Hverv,  at  nære  denne  Samdrægtigheds  Aand,  og  med  den 
Kraften  og  Udholdenheden  til  at  bære  Byrder,  saaledes 
som  det  sømmer  sig  at  bære  dem,  hvor  de  bæres  i  Fædre- 
landets Tjeneste  for  dets  Velfærd  og  Ære.  Vel  have  vi 
hørt  og  læst,  hvad  der  heller  ikke  behøver  videre  Forkla- 
ring, at  Regeringen  ikke  har  sét  sig  i  Stand  til  at  med- 
dele Rigsforsamlingen  Oplysning  angaaende  den  nærværende 

Udsigt  til  Fred  eller  fortsat  Krig,  om  det  Punkt,  hvorpaa 
Underhandlingerne  for  Tiden  befinde  sig.  Men  efter  det,  der 
oftere  er  blevet  udtalt  saavel  i  Rigsforsamlingens  senere  som 
i  dens  tidligere  Tid,  og  efter  det,  der  ogsaa  andetstedsfra 
erbekjendt,  navnlig  om  Blokadens  fuldstændige  og  kraftige 
Gjennemførelse,  mene  vi,  at  der  er  al  Grund  til  den  For- 
visning, at  Regeringen,  støttende  sig  til  Folket,  vil  frem- 
deles være  ligesaa  bestemt  paa  at  staa  Oprør  og  Yold 
imod,  saalænge  Kræfterne  dertil  er  tilstede,  som  den  ønsker 
og  arbejder  paa  at  opnaa  eller  at  forberede  en  fredelig 
Afgj øreise,  naar  derved  Danmark,  i  dets  Forbindelse  med 
Slesvig,  kan  vinde  Forvaring  og  Betryggelse  for  Fremtiden 
imod  tysk  Forbunds-Politik,  hvis  Grundsætninger  og  sæde- 
lige Karakter  vi  have  lært  at  kjende. 

I  denne  Betragtning  og  i  dette  Sind  haabe  vi,  at  Fol- 
ket fremdeles  vil  mødes  med  sin  Konge  og  hans  konstitu- 
tionelle Regering  og  staa  urokket  fast  med  ham  og  den. 
Det  er  nu,  ligesom  i  1807,  en  enkelt  Dél  af  Riget,  som 
maa  tage  det  haardeste  Stød  af  for  det  øvrige  Land;  men 
den  jydske  Manddomskraft  og  Udholdenhed  vil  ikke  svigte 
i  Trængselens  Tid,  ligesaa  Hdt  som  det  øvrige  Folk  vil 
svigte  den  Pligt,  paa  enhver  Maade.  baade  nu  og  i  Frem- 
tiden, at  lette  Byrdernes  Vægt  for  de  besværede  Brødre. 

Ved  Grundlovsfesten  i  Egebæksvang  den  5te  Jnni  1852. 


^Grundlovens  3dje  Aarsdag  fejredes  i  Egebæksvang  i  Lø- 
verdags den  5te  Juni  ved  en  Folkefest,  hvortil  en  uoverskuelig 
Mængde  Mennesker  havde  samlet  sig  saavel  fi'a  Helsingør  og 
Omegn  som  fra  Hovedstaden  og  Kysten.  Den  store  Festsalon, 
der  i  de  sidste  Aar  ikke  havde  været  benyttet  til  festlige 
Sammenkomster,  var  næsten  aldeles  ombygget  og  dekoreret 
med  megen  Smag.  I  en  løvbedækt  Halvcirkel  vare  D.  M. 
Frederik  den  Sjettes  og  Frederik  den  Syvendes  Buster  anbragte 
paa  hver  sin  Side  af  Grundloven,  hvilken  var  omgiven  med 
Portræter  af  de  Mænd,  hvis  Virksomhed  med  Hensyn  til 
Grundloven  havde  vundet  almindelig  Anerkjendelse;  „Haabets 
Sten-* ,  der  siden  1834  havde  ventet  paa  sin  Indskrift,  havde 
nu  modtaget  denne  med  de  lueforgyldte  Ord:  „Den  5te  Juni 
1849".  Festen  aabnedes  Kl.  3  med  et  Leve  for  Hs.  Maj. 
Kongen,     Efter  en  Sang  af  C.  Ploug: 

Paa  Danmarks  rige  Slette 

Engang  et  Majtræ  stod, 
talte  Professor  Clausen  for  Grundlovens  Stiftelsesdag."  ^) 


Da  jeg  havde  den  Ære  at  modtage  Indbydelse  til 
denne  Dags  Festlighed,  var  det  mig  saameget  mere  kjær- 
komment,    som   jeg  derved  maatte  vente  at  finde  en  for- 


')  Helsingørs  Avis,  1852.     Nr.  86. 

ønsket  Lejlighed  til  at  samles  med  endcl  Medborgere  fra 
den  Valgkreds,  som  jeg  liar  Lavt  og  endnu  i  det  nærvæ- 
rende Øjeblik  har  den  Ære  at  repræsentere.  Jeg  haaber, 
at  det  maa  være  mig  tilladt  at  benytte  Lejligheden  til  at 
udtale  mig  saaledes,  som  jeg  føler  Trang  dertil  i  denne 
Kreds  ogpaa  denne  Dag,  hvorved  jeg  dog  skal  indskrænke 
mig  til  det,  der  er  Festens  Gjenstand:  til  Grundlaget  for 
vor  borgerlige  Forfatning,  hvortil  det  hele  Forhold  imellem 
Vælgerne  og  de  valgte  Rigsdagsmænd  støtter  sig. 

Endskjøndt  det  er  første  Gang,  jeg  befinder  mig  paa 
dette  Sted  i  Højtidslag,  har  jeg  dog  oftere  tilforn  paa  én- 
lige  Vandringer  søgt  herhen,  hvor  et  af  de  skjønneste 
Punkter  i  Danmark  tidligst  har  faaet  en  historisk  Ind- 
vielse. Jeg  har  dvælet  ved  Mindestenen  hist  i  Skoven,  og 
jeg  har  gjort  mig  den  Jubel  nærværende  i  Tanken,  hvor- 
med taknemlige  Borgere  engang  hilste  Frederik  den  Sjettes 
Gave.  Men  det  var  en  Gave,  som  efter  sin  Natur  ikke 
længe  kunde  bevare  sin  Betydning.  Raadgivernes  Kald 
hører  overhovedet  ikke  til  de  lønnende ;  og  naar  de  Mænd, 
der  vare  kaldede  til  paa  Folkets  Vegne  at  give  Regeringen 
Raad  og  gave  det  Bedste,  de  formaaede,  gave  det  saa  vel 
overvejetog  saa  indtrængende,  som  de  formaaede,  uden  at 
det  dog  bar  synlig  Frugt,  —  naar  Folket  igjennem  sine  ud- 
valgte Mænd  ikke  var  istand  til  at  bringe  Regeringen  til 
at  betragte  Forhold,  der  angik  Fædrelandets  Vel  og  Vé, 
ja  dets  Frelse  eller  dets  Undergang,  i  det  samme  Lys, 
hvori  de  stode  for  Folkets  Mænd,  førend  det  afgjørende 
Øjeblik  var  der,  som  kun  altfor  meget  viste,  paa  hvilken 
Side  det  rette  Syn  havde  været:  da  er  det  ikke  at  undres 
over,  at  Stemningen  maatte  synke  mere  og  mere.  Haabet 
blev  snart  Forventning,  og  denne  gik  snart  over  til  utaalmodig 

Længsel.  Majfesten  antog  mere  og  mere  en  elegisk  Ka- 
rakter, og  det  var  paa  rette  Tid.  den  faldt  bort;  thi  Mis- 
mod og  Forstemning  ere  slette  Gjæster  ved  det  festlige 
Bord. 

Nu  er  Haabets  Fest  afløst  af  Virkelighedens,  af 
Besiddelsens  Fest.  Den  5te  Juni  følger  kort  efter  den 
28de  Maj.  Men  hvilken  Afstand  er  der  ikke  mellem  det, 
hin  Dag,  og  det,  denne  Dag  har  bragt  det  danske  Folk! 
Vi  sidde  her  ikke  mere  som  de  samme  Mænd,  der  tidligere 
have  samlet  sig  under  disse  Skygger.  Vi  samles  nu  som 
Mændene  i  det  øvrige  Norden,  som  Mænd.  der  kjende  ikke 
alene  Borgerpligter,  men  ogsaa  Borgerrettigheder;  vi  have 
nu  en  fast  Grund  under  vor  Fod;  vi  behøve  ikke  længere 
at  ty  ud  i  Naturens  Fristed,  for  at  fylde  vort  Brj^st  med 
den  frie  og  rene  Luft. 

Skulde  man  da  ikke  tro,  at  Danmarks  Mænd  maatte 
paa  denne  Dag  trænge  sig  til  Festens  Bord,  at  der  var 
Højtid  og  Jubel  over  hele  det  danske  Land,  at  de  fest- 
lige Toner  naaede  fra  det  ene  Sted  til  det  andet?  Allige- 
vel er  det,  som  vi  vide,  ikke  saa.  De  ville  snart  være  talte, 
de  Steder,  hvor  Borgere  ere  forsamlede  i  festhgt  Lag;  men 
hvad  der  bliver  vanskeligere  at  tælle,  er  den  lange  Række 
af  Grunde,  Betænkehgheder,  Indvendinger,  bag  hvilke  Lige- 
gyldigheden søger  sit  Skjul. 

Dog  er  der  iblandt  de  mange  tomme  og  lidetsigende 
Grunde  tvende,  som  forekomme  mig  at  fortjene  Opmærk- 
somhed og  gjøre  det  forklarligt,  at  Paaskjønnelsen  ikke  er 
saa  levende  og  saa  almindelig,  som  der  synes  Grund  til 
at  vente. 

Den  ene  Grunder  den,  at  vi  ikke  have  maattet  kæmpe 
os  frem  til  den  frie  Forfatning,  at  det  store  og  ædle  Gode, 

som  det  har  kostet  andre  Folk  Blod  og  Taarer  at  erhverve 
og  at  forsvare,  er  blevet  os  til  Dél  som  en  ædel  Konges 
Gave;  thi  saa  stor  er  den  menneskelige  Skrøbelighed,  at 
det  Gode  plejer  mindre  at  blive  vurderet  efter  sit  sande 
Værd  i  og  for  sig,  end  efter  den  Pris,  for  hvilken  det  er 
tilkjøbt.  Dersom  Jorden  bragte  sin  Grøde  uden  forud- 
gaaet  Arbejde,  vilde  Høstens  Glæde  ikke  være,  hvad  den 
nu  er.  Og  dog  —  at  jeg  skal  blive  staaende  netop  ved 
dette  Exempel:  hvor  ringe  er  ikke  Landmandens  Arbejde 
hos  os,  imod  hvad  det  er  dér,  hvor  Bondens  Ager  er  mere 
Sten  og  Fjæld  end  Jord  og  Muld !  Men  turde  vi  vel  for- 
svare det  Sind,  der  var  ligegyldigt  ved  Velsignelsen,  fordi 
den  kommer  i  rigeligt  Maal  ved  let  Arbejde?  Og  skulde 
vi  virkelig  nære  det  formastelige  Ønske,  at  vi  vare  blevne 
førte  igjennem  den  haarde  Pkole  af  Trængsler  og  blodige 
Optrin,  som  andre  Folks  Historie  har  at  opvise?  Skulde  vi 
turde  tiltro  os  den  Styrke,  der  udfordres  til  at  tilkjøbe  sig 
Frihedens  Gode  med  dyrebare  Ofre? 

Men  der  er  en  anden  Grund,  som  turde  have  mere 
at  sige.  Det  er  den:  at,  jo  friere  en  Forfatning  er,  desto 
større  Fordringer  gjør  den  til  Landets  Borgere,  desto  mere 
gjør  den  Regning  paa  et  almindeligt  Borgersind,  d.  v.  s. 
et  Sind,  hvor  der  er  Sans  og  Hjærtelag  for  mere  end  egen 
Fordel,  eget  Erhverv,  egen  Nydelse,  hvor  Fædrelandets 
Vel  og  Vé  er  uadskilleligt  fra  Mandens  eget.  Den  frie 
Forfatning  gjør  f.  Ex.  Regning  paa,  at  Vælgerne  betragte 
og  behandle  Valghandlingen  som  et  Anliggende,  der  er  af 
stor  Betydning  og  medfører  stort  Ansvar,  der  fremfor  noget 
maa  røgtes  med  Alvor  og  Samvittighedsfuldhed;  den  gjør 
Regning  paa,  at  der  Landet  over  ere  Mænd  at  finde  med 
Dygtighed  og  Retsind,  at  Folket  véd  at  finde  disse  Mænd, 

at  disse  Mænd  ville  lade  sig  tinde,  at  de  ville  komme  ihii, 
hvortil  de  ere  kaldede  og  beskikkede,  at  de  ville  vide  at 
underordne  eget  Jeg  eller  eget  Partis  Interesse  under 
Fædrelandets  bøjere  Krav;  den  gjør  Regning  paa,  at 
Folket  vil  følge  sine  udvalgte  Mænds  Gjerning  med  Inter- 
esse, at  der  vil  være  en  offentlig  Stemme,  som  kommer 
dem  til  Hjælp,  bvor  de  fortjene  det,  og  livor  de  trænge 
dertil.  Hvor  disse  Betingelser  mangle,  hvor  der  ikke  er 
Erkjendelse  af,  at  det  ligger  i  den  frie  Forfatnings  Væsen 
at  kalde  alle  Borgere  til  Fædrelandets  Tjeneste,  at  lægge 
en  Dél  af  Byrden  paa  enhver  selvstændig  Mands  Skuldre, 
hvor  der  ikke  er  Følelse  for  den  Værdigbed,  der  herved 
bliver  enhver  Borger  tildel,  for  den  Inderlighed,  hvormed 
Enhver  drages  ind  i  Fædrelandets  Stilling  og  Anliggender: 
dér  er  det  begribeligt,  om  man  sér  paa  Forfatningsloven 
som  paa  en  livløs  Form,  dér  vil  den  frieste  Forfatning  kun 
blive  et  Maskineri,  hvor  der  arbejdes  med  mange  Kræfter, 
med  sammensatte  Hjulværk,  men  uden  Frugt  og  Velsignelse, 
fordi  der  arbejdes  uden  Liv  og  Sjæl. 

Men,  dersom  noget  af  det  her  Sagte  skulde  have  An- 
vendelse paa  Mange  i  vor  Midte,  skulde  der  da  ikke  være 
en  Betragtning,  som  ligger  meget  nær?  Denne:  at  det  er 
Forsynets  naadige  Haand,  der  endnu  til  rette  Tid  har  ført 
08  ud  af  en  Forfatningsform ,  der  har  efterladt  Virkninger, 
over  hvilke  vi  vissehg  ikke  skulle  glæde  os.  Den  uind- 
skrænkede Enevælde  kan  udrette  store  Ting  med  Lethed, 
fordi  Haanden  er  stærk  ved  den  udelte  Magt;  hos  os  har 
den  ikke  udrettet  store  Ting,  fordi  Haanden,  hvori  Magten, 
den  udelte  Magt  hvilede,  sjælden  var  stærk.  Men  Et  er 
der  i  alt  Fald,  som  det  enevældige  Regimente  ikke  for- 
maar.     Det  formaar  ikke  at  skabe  Borgere,  som  med  deres 

Hu  og  Deltagelse  gaa  udenfor  sig  selv,  leve  uegennyttigt 
og  opofrende  mod  og  for  Fædrelandet;  det  formaar  ikke 
at  fostre  Mænd:  mandige  Karakterer,  som  vide  med  Klar- 
hed, hvad  de  ville,  som  ville  med  Fasthed,  hvad  de  vide, 
hvad  de  erkjende  for  det  Rette;  thi  Enevælden  vil  kun  Ét: 
at  Undersaatterne  skulle  tie  og  lyde.  Men  dette  er  netop 
enhver  fri  Forfatnings  Væsen,  og  i  dette  Ene  er  dens 
uskattérlige  Værdi  for  Land  og  Folk  sammentrængt:  at  der 
hviler  i  den  en  opdragende  og  dannende,  en  udviklende  og 
forædlende  Kraft,  —  en  Kraft  til  at  føre  Borgerens  Blik 
og  Tanke  ud  over  den  egne  snævrere  Kreds,  til  at  vække 
slumrende  Evner,  styrke  vaklende  Kræfter,  til  at  udforme 
selvstændige  Karakterer,  til  at  forene  Borgere  af  alle  Klas- 
ser og  alle  Stænder  i  en  borgerlig  Alménsans  og  Almén- 
virksomhed.  Men  dette  er  baade  det  Første  og  Sidste;  thi 
omsider  er  ethvert  Folk  henvist  til  sig  selv,  til  sin  egen 
Dygtighed,  sin  egen  Selvfølelse,  sit  eget  Fædrelandssiud. 
Og  navnlig  er  det  danske  Folk  henvist  til  sig  selv.  Thi 
der  er  iblandt  os  næppe  Nogen,  der  daarer  sig  med  den 
Tanke,  at,  fordi  Uvejret  har  hjemsøgt  os  med  Voldsomhed, 
Himlen  derfor  nu  skulde  være  rén  og  klar.  Der  ere  mørke 
Skyer  lejrede  i  Horizonten;  de  varsle  en  Fremtid,  hvori 
Danmark  vil  behøve  modige  Mænd,  ikke  blot  i  Krig,  men 
ogsaa  i  Fred,  vil  behøve  et  Folk,  som  er  aarvaagent  eg 
staar  tæt  sammensluttet,  dersom  Danmark  skal  vedblive  at 
være  en  selvstændig  Stat,  at  være  Landet,  hvor  Danskheden 
har  Arne  og  Hjemsted. 

Derfor  mine  Medborgere!  ville  vi  ikke  lade  os  vildlede 
i  Omdømmet  om  den  Forfatnings  Betydning  og  Værd,  der 
har  gjort  det  danske  Folk  til  et  frit  Folk.  Man  siger: 
den  har  dog  saa  mange  og  saa  store  Mangler.    Ja,  til  den 

Opdagelse,  at  Gruudloven  er  et  menneskeligt  Værk,  behø- 
ves ingen  Skarpsindighed ;  men  vor  Grundlov  anviser  selv 
Midlerne  til  at  rette  Manglerne;  den  rettende  Haand  er 
endogsaa  udtrykkeligt  forbeholdt;  og  naar  Tiden  er  der, 
vil  det  være  en  god  og  fortjeustlig  Gjerning  at  komme  den 
forbedrende  og  rettende  Haand  til  Hjælp.  Man  siger:  den 
fremkalder  Partier  og  Partikampe.  Ja,  ganske  vist;  men 
er  da  den  saakaldte  Partiløshed,  med  sin  slappe  Ligegyl- 
dighed, en  saa  fortræffehg  og  heldbringende  Tilstand? 
Eller  kj ender  Nogen  en  anden  Vej,  som  fører  til  Udvikling, 
end  den,  som  fører  gjennem  Kamp  og  Brydning  af  mod- 
satte Kræfter?  Man  siger,  at  disse  Forfatningsformer  be- 
sværliggjøre  Regeringens  Gang.  Det  kan  være;  men  de 
gjøre  den  tillige  fastere  og  sikrere.  Retsformer  og  Appeller 
gjøre  ogsaa  Rettens  Gang  langsom  og  besværlig ;  men  Stand- 
retten bliver  derfor  ikke  den  rette  Form  for  Retsplejen. 
Man  klager  endelig  over  de  mange  Strømme  af  overflødige  Ord. 
Heller  ikke  det  kan  nægtes;  det  er  en  Kunst  at  tale  vel, 
ligesom  det  er  en  Kunst  at  skrive  vel  og  at  handle  vel; 
enhver  Kunst  skal  læres;  men  den  frie,  folkelige  Forfatning 
er  netop  Skolen,  hvor  baade  den  ene  og  den  anden  af  disse 
Kunster  øves. 

Lad  os  da  holde  fast  ved  vort  Klenodie!  Lad  os 
holde  vor  frie  Forfatning  i  Agt  og  Ære!  Derved  agte  og 
ære  vi  os  selv,  derved  prise  vi  vor  Konge  i  Gjeruing,  der- 
ved sikre  vi  vor  Fædrelands  Nutid  og  Fremtid.  Og  lad 
08  tømme  det  festHge  Bæger  for  femte  Juni-Grundloven 
som  Kongens  største  Hæder,  som  Folkets  ædleste  Smykke, 
som  Landets  bedste  Værn!  Den  leve!  Den  vorde  stærk 
og  frugtbar  ved  frie  Borgeres  kraftige  Understøttelse! 

Ved  Valghandlingen  i  Helsingør  O 

(1853). 

„Efter  Sessionen  1852  var  Spændingen  imellem  Ministeriet 
Bluhme-Sponneck  og  Folkethinget  skruet  op  til  et  yderligt 
Punkt.  Det  første  alvorlige  Skridt  til  Ordning  af 
Helstaten  var  her  forsøgt  ved  fremlagt  Lovudkast  om  Flyt- 
ning af  Toldgrænsen  fra  Ejderen  til  Elben.  Dette 
Skridt  havde  fremkaldt  levende  Modstand ;  .  .  .  men  Sponneck 
gjorde  Antagelsen  af  den  uforandrede  Lov  til  Kabinetsspørgs- 
maal  og  han  søgte  og  fandt  Styrke  ved  at  forbinde  sig  med 
Bondevennepartiet  .  .  .  Det  interessante  Forbund  var  allerede 
dengang  saa  mægtigt,  at  der  ved  den  endelige  Afstemning  kun 
blev  en  Overvægt  af  fem  Stemmer.  Krigsminister  Hansen 
havde  til  samme  Tid  ladet  to  militære  Medlemmer  tilkjende- 
give,  at  de  vilde  udsætte  sig  for  Afskedigelse  ved  at  stemme 
imod  Regeringen  .  .  .  Den  sidste  Akt  af  Sessionen  var  en 
Forespørgsel  (af  Provst  Vallentin),  rettet  til  Førsteministeren: 
„Billiger  Ministeriet  den  Opfattelse  af  Grundloven  med  Hensyn 
til  Embedsmænds    Stilling    som  Rigsdagsmænd,    der    i  Krigs- 


*)  Meddelelsen  af  dette  Foredrag  har  naturligvis  ikke  været  paa- 
tænkt, efterat  jeg  har  afgivet  et  kort  Udtog  til  Redaktionen  af 
Helsingørs  Avis.  Men  jeg  har  besluttet  mig  dertil  for  at  imøde- 
gaa  en  Omtale,  som,  hvor  uhjemlet  og  utroværdig  den  end  var, 
dog  er  bleven  begjærligt  tagen  til  Indtægt  og  gjort  frugtbrin- 
gende efter  Evne.  —  Det  bemærkes,  at  nogle  Udtalelser  ere 
udeladte,  som  vare  rettede  imod  det  forudgaaende  Foredrag  af 
Modkandidatens  Stiller,  fordi  der  af  dette  Foredrag  selv  intet 
er  blevet  offentliggjort.  C. 

ministeriets  Erklæring  har  gjort  sig  gjældende?"  Besvarelsen 
blev  forebygget  ved  Folkethingets  Opløsning  den  selv- 
samme Dag,  den   13de  Januar  1853". 

„De  sex  Uger  imellem  Opløsningen  og  de  nye 
Valg  gik  ikke  til  Spilde  for  Regeringen,  Meddelelser  og  Paa- 
læg  udgik  til  Embedsmændene,  navnlig  i  Toldfaget;  selv  Post- 
kontorerne blev  det  forment  at  fordele  Skrifter  og  Blade  af 
anti-ministeriel  Farve.  Fra  Helsingør  erfor  jeg,  at  en  af  mine 
tidligei'e  Stillere  havde  besluttet  sig  til  paa  Grund  af  mini- 
sterielle Tilhold  at  trække  sig  tilbage  fra  al  Deltagelse  i  Valg- 
bevægelsen. Efter  store  Anstrængelser  fra  begge  Sider  rykkede 
Valgdagen  nær.  De  usynlige  Oj)erationer  af  Ministeriets 
Agenter  havde  Oppositionen  ikke  forsømt  at  møde  med  synlige ; 
ogsaa  jeg  havde  i  denne  stærke  Bevægelses  Tid  fundet  mig 
foranlediget  til  Udgivelse  af  nogle  Blade:  „Til  mine  Med- 
borgere, med  Hensyn  til  de  forestaaende  Valg",  Ved  Dili- 
gencekjørselen  til  Helsingør  Dagen  før  Valgene  fik  jeg  paa 
Stationen  i  Hørsholm  Nys  om  den  store  Vægt,  Ministeriet  til- 
lagde Valget  i  Helsingør:  Indenrigsminister  Bang  havde  for- 
ladt sin  tidligere  Valgkreds  og  kastet  sig  ind  for  at  trænge 
mig  ud  .  .  .  Den  tilsigtede  Overrumpling  opildnede  naturligvis 
Livsaanderne.  Min  Tale  paa  Valgtribunen  i  Helsingørs  Klub- 
lokale gjorde  sin  Virkning;  Afstemningen  gav  350  Stemmer 
for  mig,  104  for  den  ministerielle  Modkandidat.  Det  var  en 
skingrende  Frost  efter  et  voldsomt  Snefald.  Ved  Hjemkørselen 
næste  Dag  blev  Diligencen  fiere  Gange  siddende  fast;  . . .  først 
i  Mørkningen  naaede  vi  Hovedstaden.  Fra  Nørreport  til  Post- 
gaarden  faldt  et  ualmindeligt  Røre  mig  paa;  Vrimmelen  tog 
bestandig  til,  og  i  den  indre  Postgaard,  som  var  tæt  opfyldt 
af  Mennesker,  blev  jeg  ved  Udstigningen  hilset  med  levende 
Hurraraab".     („Optegnelser"  S.  406—408.) 


De  tre  Uger,  der  ere  forløbne,  siden  jeg  havde  den 
Ære  at  staa  paa  dette  Sted,  udgjøre  uden  Sammenligning 
det  virksomste  og  indholdsrigeste  Tidspunkt  i  vort  Fædre- 

lands  korte  politiske  Liv.  Der  er  i  disse  Uger  blevet  ar- 
bejdet med  stor  Anstrængelse  fra  begge  Sider  paa  at  stille 
ikke  blot  de  nærmest  paagjældende  Spørgsmaal,  men  vore 
politiske  Forhold  overhovedet  i  meget  forskjelligt  Lys,  paa 
at  indvirke  paa  Vælgernes  Stemning  og  Stemme.  Vel  har 
Partiet  ikke  været  lige.  Vi  have  ikke  havt  Midler  og 
Kræfter  til  vor  Raadighed  som  dem,  Modpartiet  har  kunnet 
anvende.  Vi  have  saaledes,  —  for  at  jeg  skal  anføre  ét 
Exempel  og  blive  staaende  ved  dette  ene,  —  ikke  kunnet 
forbyde  Blade,  som  have  været  os  ubekvemme,  eller,  hvor 
Forbud  ikke  lod  sig  anvende,  havt  Magt  over  Postkonto- 
rerne til  at  formene  dem  Uddeling  af  Skrifter  og  Blade 
af  én  Farve,  paabyde  dem  Skrifter  og  Blade  af  anden 
Farve.  Men  jeg  tænker,  det  kan  endda  være  et  Spørgs- 
maal, hvo  der  har  vundet  eller  tabt  ved  denne  Ulighed  i 
Kræfter  og  Midler.  Thi  jeg  tror,  at  den  sædelige  Følelse 
er  saa  ubestukken  hos  det  danske  Folk,  at  man  forudsætter 
og  forlanger,  at  der  ovenfra  skal  gaas  forud  med  Exemplet 
paa  fuldkommen  Loyalitet,  og  derimod  vender  sig  bort  og 
tager  Forargelse,  hvor  man  tror  at  sé  Midler  bragte  i  An- 
vendelse ovenfra,  som  ikke  taale  Dagens  Lys. 

Det  nu ,  hvorom  der  er  fuld  Enighed  og  Harmoni 
baade  i  ministerielle  Blade  og  Skrifter,  i  Grundejer-Mani- 
festet og  i  „Almuevennen",  er  dette:  at  lægge  Vælgerne 
paa  Hjærte,  at  holde  enhver  Mand  udenfor  B,igs- 
dagen,  som  ikke  vil  forpligte  sig  til  at  stemme 
med  Ministeriet  i  de  to  Sager:  Toldsagen  og 
Arvesagen.  Det  er  denne  Fordring,  om  hvilken  For- 
handlingerne dreje  sig  i  disse  Timer  paa  de  hundrede  Valg- 
steder omkring  i  Landet. 

Jeg  skal    her   ikke    indlade    mig    nærmere   paa   de  to 

nævnte  Sager.  Der  er  gjort  tilstrækkeligt  fra  begge  Sider 
for  at  føre  Vælgerne  ind  i  dem,  og  en  Udvikling  af  Enkelt- 
heder i  dem  vilde  her  ikke  være  paa  rette  Sted.  Derimod 
skal  jeg  udbede  mig  Opmærksomhed  for  den  Betragtning: 
om  det  vilde  være  vel  betænkt  fra  Vælgernes  Side 
at  forlange  og  forsvarligt  fra  Kandidatens  Side  at 
forpligte  sig  til  et  bestemt  Ja  eller  Nej  paa  de  anførte 
Spørgsmaal. 

Der  kan  gives  Spørgsmaal,  angaaende  hvilke  der  for- 
nuftigvis kan  baade  forlanges  og  tilsiges  et  bestemt  Svar. 
Men  saadanne  Spørgsmaal  maa  enten  være  Livs-  og  Døds- 
spørgsmaal  for  Land  og  Folk,  eller  det  maa  være  Spørgs- 
maal, som  angive  en  vis  Hovedretning,  men  derfor  ogsaa 
omfatte  flere  forskjellige  Veje,  og  hvor  saaledes  et  Tilsagn 
af  Ja  eller  Nej  ikke  betager  Kandidaten  den  frie  Be- 
vægelse, naar  det  kommer  til  den  nærmere  Udførelse. 
Men  hvor  lidt  gjælder  ikke  baade  det  Ene  og  det  Andet 
om  de  to  her  foreliggende  Spørgsmaal!  De  ere  begge 
blotte  Tids-Spørgsmaal.  Angaaende  det  ene  Punkt 
handles  der,  om  en  Toldgrænse,  som  har  bestaaet  paa 
tredje  Aar,  skal  hæves  øjeblikkeligt  eller  endnu  blive 
bestaaende,  indtil  der  kan  være  givet  nogen  Betryggelse 
med  Hensyn  til  den  lovede  og  længe  ventede  Forfatning, 
som  skal  binde  de  forskjellige  Landsdele  sammen  til  en 
politisk  Enhed.  Angaaende  det  andet  Punkt  handles  der, 
om  Rigets  gamle  Arvelov  skal  strax  erklæres  ophævet, 
eller  om  man  dog  ikke  idetmindste  bør  give  sig  Tid 
dermed,  indtil  det  ved  Fællesforfatningen  er  gjort  muUgt, 
at  Beslutning  kan  tages  ogsaa  af  Repræsentanter  fra  de 
øvrige  Dele  af  Monarkiet,  hvilke  Sagen  angaar  lige  saavel 
som    Kongeriget.      Større    er  Betydningen   ikke    af  Strids- 

punkterne  i  sig  selv,  naar  man  drager  al  den  Overdrivelse 
og  Ophidselse  fra,  der  er  kommen  til  efterhaanden  som 
Følge  af,  at  de  ere  blevne  til  Stridspunkter.  Men  der- 
næst staa  disse  Spørgsmaal  ingenlunde  allerede  nu  paa  et 
saadant  Trin,  at  det  skulde  være  nødvendigt,  ja  endog 
være  gjørligt  at  svare  enten  med  et  simpelt  Ja  eller  et 
simpelt  Nej,  Arvefølgesagen  har  endnu  slet  ikke  været 
under  Forhandhng  i  den  forenede  Rigsdag,  og  Udvalget, 
som  har  været  nedsat,  har  som  bekjendt  delt  sig  i  tre 
forskjellige  Grupper,  fremsat  tre  forskjelhge  Forslag.  Told- 
sag en  har  kun  været  forhandlet  i  det  ene  Thing,  og  der 
er  under  Forhandlingen  blevet  fremsat  forskjellige  Forslag 
til  Overenskomst.  Af  et  Medlem  (Monrad)  er  der  fore- 
slaaet,  at  Toldgrænsen  vel  skulde  forlægges  strax,  men 
foreløbig  for  en  Tid  af  tre  Aar;  af  et  andet  (Knuth)  er 
der  foreslaaet,  at  der,  førend  Fælle sforfatningen  kan  komme 
i  Stand,  skulde  dannes  et  eget  provisorisk  Organ,  sammen- 
sat af  Repræsentanter  for  de  forskjellige  Landsdele,  til 
Bestyrelse  af  Toldlovgivningen,  saa  at  fornødne  Foran- 
dringer kunde  bHve  foretagne;  af  et  tredie  Medlem  (Rosen- 
ørn) er  det  foreslaaet,  at  der  skulde  aabnes  fri  Samfærsel 
imellem  Danmark-Slesvig  og  Holsten  for  alle  Varer,  der 
ere  lige  beskattede,  og  alene  en  Forskj  els -Told  erlægges 
for  de  Artikler,  hvor  Toldafgiften  er  forskjellig.  Rigtignok 
ere  disse  forskjellige  Forslag  hidtil  blevne  viste  tilbage  af 
Ministeriet;  men  deraf  følger  ikke,  at  der  jo  kunde  være 
beskæret  dem  bedre  Lykke  i  Fremtiden.  Det  er  i  det 
mindste  den  almindelige  Gang  i  Livet,  naar  en  Sag  for- 
handles imellem  tvende  Parter,  at  enhver  Part  først  holder 
fast  ved  Sit  og  en  Tidlang  prøver  paa  at  sætte  sin  Mening 
gjennem;    efterhaanden  som  det  mærkes,    at  der  er  Fast- 

hed  paa  begge  Sider,  og  at  der  kan  anføres  gode  og  væg- 
tige Grunde  fra  begge  Sider,  plejer  Striden  at  opløse  sig 
i  en  mindelig  Overenskomst,  idet  den  ene  slaar  noget  af, 
den  anden  lægger  noget  til.  Jeg  véd  ikke  ,  hvorfor  man 
skulde  opgive  Haabet  om,  at  det  kunde  gaa  omtrent  saa- 
ledes  i  den  nærværende  Spænding  imellem  Ministerium  og 
Rigsdag.  Det  vilde  overhovedet  være  en  meget  overspændt 
Forestilling,  om  man  vilde  tænke  sig  Ministeriets  Vej  som 
Solens  Bane:  aldeles  uforrykkelig  og  ufravigelig,  —  og 
ligesaa  overdrevent,  om  man  vilde  tænke  sig,  at  Stormag- 
terne saaledes  skulde  afstikke  Sporet  for  de  mindre  Stater, 
livor  det  gjælder  vore  indenlandske  Spørgsmaal.  at  et 
Ministerium  her  skulde  finde  sig  stillet  som  Lokomotivet 
paa  en  Jernbanevej ,  ude  af  Stand  til  at  vige  ud  enten  til 
højre  eller  venstre.  Saaledes  kan  ej  engang  et  Ministe- 
rium i  et  konstitutionelt  Laud  lade  sig  skrue  ind,  at  det 
skulde  opgive  al  Frihed  til  at  forhandle  med  Folkerepræ- 
sentationen om  Landets  indre  Anhggender.  Dersom  vi 
altsaa  tænke  os  et  dansk  Ministerium,  med  Iagttagelse 
naturligvis  af  alle  mulige  Former,  gjøre  de  fremmede  Kabi- 
netter opmærksomme  paa,  at  der  overfor  den  evropæiske 
Nødvendighed  ogsaa  gives  noget,  der  maa  kaldes  dansk 
Nødvendighed,  d.  v.  s.  et  Hensyn,  som  nødvendig  maa  tages 
til  den  danske  Folkevilje,  saa  bør  man  ikke  omtvivle,  at  jo 
fremmede  Magter  ville  erkjende  et  saadant  Hensyn  for  gyl- 
digt. Og  saasnart  Ministeriet  vil  vise,  at  det  selv  virkelig  har 
og  tager  et  saadant  Hensyn  til  Folkestemningen  og  Folke- 
viljen, —  jeg  vil  f.  Ex.  sige:  ved  at  opgive  den  Paastand, 
at  den  danske  Soldat  skulde  kunne  tjene  under  anden 
Fane  end  Dannebrog,  skulde  kunne  gives  hen  til  det  tyske 
Rigsbanner,  under  den  tyske  Krigstugt  — ,  da  er  jeg  over- 

bevist  om,  at  enhver  Rigsdag  vil  komme  Ministeriet  imøde 
med  stor  Beredvillighed  til,  ogsaa  ved  Eftergivenhed  fra 
sin  Side  at  gjøre  en  Overenskomst  mulig.  Endelig 
kommer  endnu  hertil,  at  der  kan  tænkes  nye  Oplysninger 
at  blive  meddelte,  hvorved  Sagernes  Stilling  vil  kunne  bhve 
betydelig  forandret.  Hvad  Toldsagen  angaar,  er  det 
saaledes  ved  Indenrigsministerens  Foredrag  blevet  oplyst, 
at  én  Hindring  nylig  er  hævet  for  Toldgrænsens  Flytning: 
ved  Tilendebringelse  af  Forhandlingerne  angaaende  de 
oldenborgske  Enklaver  i  Holsten.  Det,  som  dog  idet- 
mindste  for  mit  Vedkommende  har  i  Særdeleshed  frem- 
kaldt Modstand,  er,  at  Ministeriet  har  villet  drive  Rigs- 
dagen fremad  i  denne  Sag  med  tilbundne  Øjne;  dersom 
Ministeriet  altsaa  vil  meddele,  —  hvad  det  nødvendig 
maa  kunne,  —  en  beroligende  Oplysning  med  Hensyn  til 
Tiden,  da  Planen  til  Fællesforfatningen  vil  blive  fremlagt, 
til  Fremgangsmaaden ,  der  vil  bHve  fulgt  fra  Regeringens 
Side,  da  tror  jeg,  at  den  vigtigste  Betænkelighed  vilde 
falde  bort.  Hvad  Arvesagen  angaar,  da  er  det  vistnok 
min  Overbevisning,  som  ikke  kan  rokkes:  at  den  Dag,  da 
Ministeriets  Forslag  om  Ophævelse  af  Danmarks  Riges 
Arvefølgelov  skulde  bhve  til  Lov  ved  Rigsdagens  Samtykke, 
vil  komme  til  at  staa  som  et  af  de  mørkeste  Punkter  i 
Danmarks  Historie.  Men,  uagtet  jeg  er  overbevist  om  det 
Ydmygende  og  det  Farlige  i  denne  Foranstaltning,  og  uag- 
tet jeg  indtil  denne  Dag  ikke  har  sét  noget  Bevis  for,  at 
det  skulde  have  været  nogen  Nødvendighed  at  indslaa 
denne  Vej,  saa  kan  jeg  dog  tænke  mig  det  som  muhgt,  at 
Opofrelsen  af  det  store  Efterladenskab  kunde  være  rykket 
frem  til  at  bhve  omtrent  nødvendig.  Thi  ved  ikke  i  Tide 
at  værne  om  sin  Ret,  at  afværge  dets  Tab,  kan  det  blive 

nødvendigt,  hvad  der  ikke  har  været  nødvendigt:  at  op- 
ofre den.  Jeg  haaber  og  tror,  at  det  heller  ikke  nu 
er  blevet  nødvendigt;  men  jeg  kan  tænke  mig  det  bragt 
dertil.  Skulde  nu  dette  være  Tilfældet,  —  jeg  gjentager 
det:  jeg  tror  det  ikke.  men  Muligheden  tør  jeg  ikke  nægte  — , 
da  er  jeg  ikke  den,  der  skulde  agte  at  løbe  imod  Muren, 
naar  jeg  faar  overtydet  mig  om,  at  det  er  en  virkelig  Mur, 
der  staar  i  Vejen,  ikke  et  løst  Skjærmbræt,  der  er  stillet 
op  og  udmalet  som  Murværk. 

Jeg  har  saaledes  søgt  at  vise.  hvorfor  Vælgerne  ikke 
bør  fordre  og  Valgkandidaten  ikke  bør  give  bestemt  Til- 
sagn om  Ja  eller  Kej  paa  de  omhandlede  Spørgsmaal. 
Dertil  ere  de,  saaledes  som  de  forehgge,  for  specielle, 
endnu  for  lidet  drøftede,  og  i  Stand  til  at  modtage  mangen 
Tillempning  og  mangen  nærmere  Oplysning. 

Men  disse  to  nævnte  Spørgsmaal  ere  formodentlig  kun 
nævnte  exempelvis.  Naar  det  er  foreslaaet,  at  Vælgerne 
skulde  søge  at  faa  bestemt  Tilsagn  om,  at  der  skal  blive 
stemt  Ja  i  Toldsagen  og  Arvesagen,  da  er  vel  Meningen  den, 
at  det  samme  Tilsagn  skulde  gjælde  videre  fremad ;  der  vilde 
ellers  kun  være  hdet  udrettet.  Dette  er  ogsaa  blevet  ud- 
trykkeligt udtalt.  Man  har  læst  i  offentlige  Blade  en 
Cirkulærskrivelse  fra  Bondevennebestyrelsen  til  de  Valg- 
kredse, hvori  de  have  Magten,  og  det  hedder  deri:  at 
Vælgerne  ikke  skulle  lade  deres  Valgkandidat  shppe  med 
ringere  end  med  Tilsagn  om:  „at  ville  stemme  Ja  med 
Ministeriets  hele  Politik  efter  Kundgjørelsen 
af  28de  Januar  1852". 

Naar  der  nu  ved  „Ministeriets  hele  Politik"  tænkes 
paa  den  hele  Retning  af  Politiken,  saaledes  som  den  er 
bleven  nødvendig  efter  28de  Jan.  f.  A.,  sigtende  til  Dannel- 

sen  af  en  Helstatsforfatning ,  saa  er  det  allerede  blevet  er- 
klæret, at  der  angaaende  dette  Formå  al  ikke  er  nogen 
Uenighed  mellem  Ministerium  og  Kigsdag.  For  mit  per- 
sonlige Vedkommende  føjer  jeg  til,  at,  hvor  langt  end 
denne  Udvikling  ligger  borte  fra  mine  Ønsker,  anser  jeg 
det  dog  for  nødvendigt,  under  de  nærværende  Tiders  Tryk, 
at  Regering  og  Folk ,  Ministerium  og  Rigsdag,  slutte  sig 
sammen  paa  denne  Basis  for  at  styrke  Landets  Stilling 
overfor  Udlandet. 

Men,  naar  der  ved  „Ministeriets  hele  Politik"  forstaas 
de  politiske  Foretagender  i  det  enkelte,  den  Yei,  Ministeriet 
agter  at  indslaa,  de  Former,  det  agter  at  vælge  for  den 
Helstatsforfatning,  vi  have  i  Vente,  saa  maa  den  blotte 
Tanke  om  et  saadant  ubetinget  Tilsagn  findes  i  høj  Grad 
mærkværdig.  Man  maa  dog  kunne  skimte  det,  hvorpaa 
Tilsagnet  skal  gaa  ud.  Men,  hvor  forskjellig  end  Dommen 
kan  være  om  Ministeriets  Karakter,  —  i  ét  Punkt  tror  jeg, 
omtrent  alle  ville  være  enige:  at  det  er  et  meget  til- 
lukket, hemmelighedsfuldt  Ministerium.  Der  er 
ikke  givet  det  fjærneste  Vink  om  denne  hele  Politik:  om 
Forholdet  imellem  de  forskjellige  Landdage  og  den  fælles 
Rigsdag,  —  om  hvad  og  hvormeget  Ministeriet  agter  at 
holde  opret  af  Grundloven  for  Danmarks  Vedkommende, 
—  om  den  hele  Fremgangsmaade ,  Ministeriet  agter  at 
følge  ved  Forfatningsværket  overfor  Rigsdagen  og  overfor 
Hertugdømmernes  Stænderforsamlinger.  Alt  dette  er  Spørgs- 
maal  af  den  højeste  Vigtighed,  Spørgsmaal,  som  kunne 
løses  paa  højst  forskjellig  Maade,  og  om  hvilke  vi  befinde 
os  i  fuldkomment  Mørke.  Det  forekommer  mig,  at  Vælgere, 
som  under  saadanne  Omstændigheder  vilde  forlange  Til- 
sagn forud    om   Ja  og  Amen   til  Ministeriets  hele  Politik, 

derved  kun   vilde  vise,   at  de  ikke  havde  tænkt  over  disse 
Spørgsmaals  Omfang   og  Betydning;    og  den  Valgkandidat, 
som  lod  sig  finde  villig  til  et  saadant  Tilsagn,  burde  derved 
misanbefale   sig   selv  paa  det  fuldstændigste  og  grundigste. 
Det    konstitutionelle   Liv   gaar   netop  ud  fra   den  Be- 
tragtning, at,  under  de  menneskelige  Tings  Ufuldkommen- 
hed, det  Bedstmulige  i  Staten,  den  størstmulige  materielle 
og  aaudelige  Udvikling   i  Samfundet  søges  opnaaet  ved  en 
Forbindelse   af  llegeringens  og  Folkets  Kræfter:    til  ind- 
byrdes Samvirken,  og,   —   hvad  der  nu  og    da    ikke    kan 
undgaas,    —    ogsaa  til  indbyrdes  Modvirken.      Enhver    fri 
Forfatning   forudsætter  altsaa   en  fri   Bevægelse   og  Bryd- 
ning af  Kræfterne,  og  det  er  Parlamenter,  Rigsdage,  hvor 
der  skal  arbejdes  paa  gjennem    denne  Bevægelse  og  Bryd- 
ning at  bringe   gode  Resultater  til  Modenhed.     Det   er  et 
bekjendt  Ord,  —  det   stammer  fra  England,  hvor  man  har 
havt  Lejhghed  til  at  studere  det  konstitutionelle  Livs  Væ- 
sen og  Natur:  —  at,  dersom  en  Opposition  kunde  tænkes 
at   mangle,   maatte  Regeringen   være  betænkt  paa  selv  at 
skabe    den.      Thi    Ufuldkommenheden    findes    ligesaavel   i 
Regeringen  som   i  Folkerepræsentationen;    men   der  søges 
at  bøde  paa   den  derved,    at  den  ene  Magt  stilles  overfor 
og,  naar  det  behøves,    imod   den  anden.     Det  gjør  derfor 
en  forunderhg  Virkning,   naar  der  hos  os,  første  Gang  en 
alvorhgere  Meningsforskjelhghed  er  opstaaet  imellem  Mini- 
steriet og  Folkethinget,    opløftes   et  Skrig,  som  om  noget 
ganske  Unaturligt  og  højst  Faretruende  var  passeret.     Naar 
man  læser  eller  hører  disse  forblommede  eller  ildevarslende 
Profetier  om  Blokade  og  Krig  og  Krigsskat  med  en  Mængde 
andre  Ulykker,    sum  alt  skal  kunne  ventes,    dersom  hine 
50  Mænd  blive  gjenvalgte,  da  skulde  man  tro,  at  Alt  stod 

paa  Spil.     Men  selv  Indenrigsministeren  har  idag  erklæret 
disse  Farer  for   Spøgelser;   og   hvad   er  da  det  hele?     Et 
Antal  af  Rigsdagsmænd,  som  hidtil  for  det  meste  har  gaaet 
med  Regeringen,   og  hvis  Understøttelse  Regeringen  heller 
ikke   har  forsmaaet,    som  ogsaa  nu  erklære  at  ville  under- 
støtte   Regeringen    i    Gjennemførelsen    af   den    kongelige 
Kundgjørelse,  som  i  selve  Toldsagen  erklære  sig  enige  med 
Ministeriet   angaaende  Tingen  selv,   og  med  største  Bered- 
villighed  ere  komne  alle  Forslag  om  Forandringer  i  Told- 
satser imøde,  —  disse  Mænd  tillade  sig  i  det  ene   Punkt, 
om  Toldgrændsen  skal  forlægges  nogle  Maaneder  tidligere 
eller    senere,    at    være    af   anden   Mening  end  Ministeriet. 
Det  er  denne  Rystelse,  Statsmaskinen  ikke  skal  kunne  ud- 
holde!    Det    er  ganske   i   sin   Orden,    naar  de    tænke    og 
tale   saaledes,    som   sukke   i  Løn  efter  den  Tid,    da  den 
enevældige    Vilje    allevegne    fandt    Lydighed    og    Under- 
kastelse,  intetsteds     turde   finde   Indsigelse    og    Modstand, 
og  derfor  helst  sé,    at  det  nye  Liv  kommer  det  gamle  saa 
nær  som    muligt.     Men   anden  Tankegang  og  Tale  maatte 
der,  synes  mig,  være  at  vente  hos  dem,  der  hylde  Grund- 
loven, fordi  det  har  aabnet  os  et  frit  og  frisk  Bevægelses- 
Liv.     Just  fordi  jeg  tror   at   maatte  henregne   den   ærede 
Medborger,    som    i   forrige    Møde    beærede    mig    med    en 
Forespørgsel  ^) ,  til  Forfatningens  oprigtige  Venner,  kan  jeg 
ikke   andet  end  stille  en  Forundring  imod  den  Beklagelse, 
hvormed  han   senere  paa  Tryk  har  yttret  sig  om  „de  50's 
Færd".     Han  beder  nemlig  „dem  og  deres  Tilhængere  vel 
betænke,    at   Extremet    ogsaa    bærer    Spiren   til  sin  Mod- 
sætning i   sig  selv    og  forbereder   det    voldsomme   Omslag 
til   den  anden  Yderhghed".     Ja,   det   er  vistnok   en  fuld- 
^)  Skibsklarerer  Grad. 

kommen  rigtig  Sætning,  som  Historien  hver  Dag  stadfæster: 
at  Extremet  bærer  Spiren  til  sin  Modsætning  i  sig  selv. 
Det  er  kun  Anvendelsen  paa  det  foreliggende  Tilfælde, 
jeg  ikke  begriber.  Hvad  det  skal  være  lor  et  „Extrem", 
der  skal  ligge  i  den  ganske  simple  Ting,  at  man  angaaende 
Tiden  til  Toldgrændsens  Flytning  er  af  anden  Mening  end 
Ministeriet,  er  det  mig  ikke  muligt  at  forstaa;  og  ligesaa 
lidt  forstaar  jeg,  hvad  det  er  for  en  „Modsætning",  for  et 
„voldsomt  Omslag",  hvortil  Spiren  skal  ligge  i  denne  ene 
Afstemning. 

Jeg  haaber  saaledes,  at  det  vil  staa  nogenlunde  klart 
for  mine  Herrer  Vælgere,  i  hvilken  StilHng  jeg  befinder 
mig  overfor  IVIinisteriet.  Det  er  beklageligt,  naar  min 
ærede  Modkandidat,  ved  at  omtale  mit  nylig  udgivne 
Skrift,  har  tillagt  mig  —  upaatvivlelig  ved  en  Hukom- 
melsesfejl  —  Ytringer  om  Ministeriet,  som  aldeles  ikke 
ere  mine.  Jeg  skulde,  efter  hans  Anførelse,  have  be- 
tegnet Ministeriet  som  et  „fordærveligt"  Ministerium,  der 
skal  have  „nedværdiget  Rigsdagen",  „søgt  at  bringe  Ja- 
brødre  ind  i  Rigsdagen".  Men  ikke  blot  ere  saadanne 
Udtryk  hverken  komne  fra  min  Mund  eller  Pen,  men 
jeg  har  heller  ikke  udtalt  denne  Tanke  med  andre  Ord. 
Den  ærede  Minister  maa  have  sammenblandet  mine  Ud- 
talelser med  Andres  ^).  Jeg  for  min  Dél  ønsker  og 
haaber,  at  den  Forstaaelse  og  Samvirken,  som  tjener  Land 
og  Folk  bedst,  vil  blive  oprettet  mellem  Ministeriet  og 
Folkethinget;  men  jeg  grunder  dette  Ønske  og  dette  Haab 
ikke  der  paa,  at  Ministeriet  skulde  ville  forlange,  eller 
at    Tinget    skulde    lade    sig    finde    villigt    til    at    opgive  al 


')  Fejltagelsen  blev  senere  under  Forhandlingen  erkjendt  af  Mod- 
kandidaten. 

selvstændig  Stilling;  men  derpå a,  at  Ministerium  og 
Rigsdag  staa  begge  paa  samme  Grund:  Kjærlighed  til 
Fædrelandet  og  Agtelse  for  Forfatningen,  og  at  de  ville 
lære  mere  og  mere  at  staa  overfor  Linanden  som  de.  der 
respektere  hinanden,  yde  hinanden  skyldigt  Hensyn,  skyldig 
Aabenhed  og  al  med  højere  Pligter  forenelig  Eftergivenhed. 
Dette  har  jeg  ogsaa  udtalt  i  det  anførte  Skrift;  jeg  ytrede 
deri :  at  man,  navnlig  naar  man  sér  hen  til  Personlighederne, 
vanskelig  kan  opgive  Haabet  om,  at  en  gjensidig  Forstaaelse 
maa  være  mulig  mellem  Flertallet  af  Ministeriet  og  Fler- 
tallet af  Folkethingets  Medlemmer,  —  Haabet  om,  at  der 
dog  maa  være  en  fælles  Hovedinteresse  i  Grunden,  hvorpaa 
det  maa  være  muligt  at  bygge  en  indbyrdes  Overenskomst. 
Der  kan  imidlertid  være  Grund  til  at  tvivle,  om  Mi- 
nisteriet nærer  saadan  forsonhg  Tanke,  Jeg  slutter  det 
navnlig  af  den  overraskende  Maade,  hvorpaa  en  Kandidat 
af  Ministeriets  Midte  pludselig  og  uventet  er  skudt  op 
imod  mig.  Den  ærede  Indenngsminister  har  sin  Valg- 
kreds fra  forrige  Valg,  hvor  Ingen  vilde  tænke  paa  at 
gjøre  ham  Gjenvalget  stridigt.  Man  har  imidlertid  sét  af 
offentlige  Blade,  at  Indenrigsministeren  agtede  at  forlade 
denne  Valgkreds  og  stille  sig  i  Roskilde,  hans  Fødeby, 
hvad  ogsaa  kunde  findes  forklarhgt.  Med  Et  slaar  Inden- 
rigsministeren ned  i  denne  Valgkreds,  som  tvende  Gange 
har  beæret  mig  med  sit  Valg.  Har  der  da  ytret  sig  noget 
Misforhold  imellem  Vælgerne  og  Valgkandidaten?  Har 
der  været  nogen  offentlig  Paakaldelse  af  en  Modkandidat? 
Kommer  Indenrigsministeren  for  at  bringe  Helsingørs  og 
Tikjøbs  Sognes  Vælgere  en  ønsket  Forløsning  fra  den  tid- 
ligere Kandidat?  Herom  har  idetmindste  intet  været 
at    læse.       Hvorfor    kommer     da     Indenrigsministeren? 

Indenrigsministeren  gaar,  ligesom  Obersten  i  Lyngby,  ud 
paa  Erobring.  Det  er  ham  ikke  om  at  gjøre  at  blive  Med- 
lem af  Rigsdagen,  —  dertil  stod  Vejen  ham  andetsteds 
aaben  — ,  men  om  at  hindre  en  Anden  fra  at  blive  Med- 
lem deraf;  og  til  denne  Erobring  har  han  udset  sig  Fre- 
deriksborg Amts  første  Valgkreds.  Og  hvorledes  kom- 
mer Indenrigsministeren?  Det  synes  at  følge  af  Valg- 
sagens Natur,  at  Vælgerne  bør  itide  være  underrettede 
om.  hvo  der  vil  stille  sig,  at  de  bør  have  fornøden  Tid  til 
at  afveje  Grundene  for  og  imod  de  forskjellige  Kandidater; 
derimod  —  at  skyde  frem  saa  sent,  at  en  saadan  Over- 
vejelse bliver  umulig,  saa  sent,  at  mangen  Vælger  maaské 
først  paa  Valgdagen  erfarer  om  den  nye  Kandidat,  der 
har  stillet  sig,  saa  sent,  at  mange  fjærnere  boende  Vælgere 
kunne  udeblive,  fordi  de  anse  det  for  ufornødent  at  give 
Møde,  hvor  kun  den  ene  Kandidat  har  stillet  sig,  har,  — 
det  vil  man  indrømme  mig,  —  aldeles  Karakteren  af  en 
Overrumpling.  Jeg  véd  naturligvis,  at  den  hele  Frem- 
gangsmaade  er  juridisk  berettiget  efter  Valgloven.  Men 
der  er  Koget,  som  ingen  Valglov  befatter  sig  med,  fordi 
det  hører  ind  under  en  højere  og  almindehgere  Lov.  Det 
forekommer  mig ,  at  Ministeriets  Medlemmer  ogsaa  her 
burde  foregaa  med  deres  Exempel.  Jeg  vil  overlade  til  de 
Herrer  Vælgere  at  bedømme,  om  Exemplet  er  givet. 

Den  ærede  Indenrigsminister  har  altsaa  stillet  sig  og 
Ministeriet  som  særlig  Opgave  at  trænge  mig  ud  af  Rigs- 
dagen. Hvad  skulde  nu  vel  herved  opnaas?  Jeg 
har  vel  sét  af  et  Skrift,  som  jeg  ikke  tror  at  træde  for 
nær  ved  at  betegne  det  som  et  persouhgt  Smædeskrift,  at 
man  vil  have  mig  betragtet  som  Hoved  og  Fører  for  Op- 
positionen imod  Ministeriet;  men  jeg  har  hidtil  ikke  troet, 

at  Ministeriet  har  havt  nogen,  selv  ikke  den  fjærneste  og 
mest  middelbare  Del  i  dette  Skrift.  Dersom  imidlertid 
Ministeriet  staar  i  den  Formening,  at  det  i  mig  vilde 
ramme  Oppositionen  i  Hjærtet,  saa  er  det  et  ganske 
mærkeligt  Fejlsyn.  Jeg  har  ingensinde  været  egentlig 
Politiker,  end  sige  givet  mig  af  med  eller  havt  Kald  til 
at  være  politisk  Fører;  det  maa  den  ærede  Indenrigs- 
minister selv  vide  bedre  end  de  Fleste  —  fra  den  Tid,  da 
vi  i  forskjellige  Stillinger  have  staaet  hinanden  nær.  Min 
Karakter  og  min  Tilbøjelighed,  min  hele  Dannelsesretning, 
mit  Kald  og  min  Videnskab  have  vist  mig  ganske  anden 
Vej;  og  jeg  har  ikke  paa  anden  Maade  og  i  anden  Grad 
beskjæftiget  mig  med  Fædrelandets  offentlige  Anliggender, 
end  at  jeg  er  vedbleven  at  leve  i  og  for  mit  Kald  og  min 
Videnskab.  Men  vel  har  jeg  tidligere  end  de  Fleste  været 
gjennemtrængt  af  Overbevisningen  om  den  frie  Forfatnings 
Fortrin  for  Enevælden,  og  jeg  har  tidligere  end  de  Fleste 
været  gjennemtrængt  af  Uvilje  over  den  Fortrykkelse, 
hvorunder  den  danske  Nationalitet  léd  af  en  overmægtig 
Tyskhed.  I  disse  tvende  Retninger  har  jeg  vel  ogsaa  vir- 
ket mere  end  de  Fleste,  og  længe  under  ubhde  Forhold; 
og  i  begge  Retninger  tilstaar  jeg,  at  jeg  allerede  tidligt 
har  ikke  sjældent  havt  den  ærede  Indenrigsminister  som 
Modstander  overfor  mig.  Men  hvad  vilde  nu  Ministeriet 
vinde,  dersom  det  skulde  lykkes  at  trænge  den  enkelte 
Mand  ud  af  Rigsdagen?  Det  vilde  vistnok  bringe  mig  til 
lidt  tidligere,  end  det  ellers  vilde  ské,  at  drage  mig  tilbage 
fra  det  politiske  Liv;  men  skulde  ikke  den  tilsyneladende 
Sejr  meget  let  slaa  om  til  det  Modsatte?  Vilde  Ministeriet 
kunne  værge  sig  imod  Bebrejdelsen  ikke  blot  for  smaaHg 
Forfølgelse    af    Enkeltmand,    men    for    at  have    givet  An- 

visning  paa  Metoder  ved  Valgstillingen,  som  ikke  fortjene 
at  efterfølges?  Vilde  dette  tjene  til  at  styrke  Ministeriet 
i  den  offentlige  Mening,  til  at  svække  eller  at  styrke  og 
ægge  Oppositionen? 

Jeg  beder  undskyldt,  at  jeg  saalænge  har  opholdt  mig 
ved  personhge  Forhold;  jeg  tør  haabe,  at  man  vil  finde, 
jeg  dertil  har  havt  særhg  Anledning.  Jeg  vender  nu  med 
et  Par  Slutningsbemærkninger  tilbage  til  Sagen  selv. 

Thi  der  er  i  Sandhed  langt  vigtigere  og  betyd- 
ningsfuldere Spørgsmaal  end  de  hidtil  omhandlede, 
der  vel  egentlig  ere  de,  hvorom  det  paa  denne  Dag  maatte 
fremfor  Alt  ligge  Vælgerne  paa  Hjærte  at  komme  paa  det 
Rene  med  deres  Kandidat,  at  erholde  nogen  Forvisning 
om  den  Aand  og  Retning,  hvori  han  vil  arbejde. 

Det  er  først  Spørgsmaalet  om  den  Skæbne,  der  fore- 
staar  vor  Grundlov  og  Forfatning,  som  Følge  af  den 
snævrere  politiske  Sammenknytning  med  det  tyske 
Forbundsland.  Den  danske  Rigsdag  skal  for  det 
Første  give  Plads  for  en  fælles  Rigsdag.  Denne  skal 
ogsaa  omfatte  Holsten;  og  hvor  nær  hgger  da  ikke  Fri- 
stelsen at  danne  denne  Rigsdag  efter  de  Grundsætninger, 
som  den  tyske  Forbundslovgivning  opstiller  med  Hensyn 
til  Forfatningsvæsenet,  til  Folkerepræsentationens  Ret  og 
Myndighed?  Skulde  denne  Fristelse  ikke  blive  modstaaet, 
saa  bhver  det  et  stort  og  mægtigt  Fald,  vi  komme  til  at 
gjøre.  Thi  det  tyske  Forfatningssystem  kj ender  kun  stæn- 
derske Forfatninger ;  den  tyske  Forbundslovgivning  erklærer 
enhver  Deling  af  den  lovgivende  Magt  for  uforenehg  med 
den  tyske  Statsrets  Principer  og  betragter  enhver  betinget 
Skattevægring  som  Opsætsighed  af  Undersaatterne  mod 
Suverænen;     den    tyske   Forbundslovgivning   anordner    de 

strængeste  Forholdsregler  imod  den  frie,  naTnlig  den  poli- 
tiske Presse.  Fremdeles  vil  Rigsdagen,  for  Danmarks 
Vedkommende,  gaa  over  i  en  Landdag,  ligesom  for  Slesvig 
og  for  Holsten.  Yil  det  ikke  findes  rimeligt,  at  der  bør 
ské  alle  Landsdele  lige  Skjel,  at  den  ene  Del  ikke  bør 
nyde  større,  mere  udstrakt  Frihed  end  den  anden?  Og 
da  der  nu  for  den  holstenske  Landdag  er  givet  en  Regel 
i  den  tyske  Forbundslovgivning,  vil  der  ikke  være  Fare  for, 
at  vor  særHge  Forfatning  vil  kunne  blive  tildannet  i  Lighed 
med  det  samme  Mønster?  Det  er  vitterligt  nok,  at  der 
gives  Mange  iblandt  os,  som  ikke  ville  anlægge  Sorg,  der- 
som Helstatsforfatningen  skulde  slaa  sine  Arme  saaledes 
om  os,  at  Grundloven  blev  kvalt  i  Favntaget,  om  de  end- 
ogsaa  med  al  Anstand  vilde  holde  Ligtalen  over  Barnet, 
hvis  sjaæde  Liv  ikke  havde  kunnet  trives  i  Luften  af  den 
evropæiske  Nødvendighed.  Men  for  dem,  der  have  hilst 
Grundloven  som  Frembrud  af  et  højere  statsborgerligt  Liv 
i  Danmark,  vil  Udsigten  stille  sig  mørkere. 

Det  er  den  ene  Fare:  for  vor  borgerlige  Frihed. 
Og  hermed  er  en  anden  Fare  nær  forbunden.  Det  er 
lykkedes,  ved  Guds  Naade  og  vore  Soldaters  Tapperhed,  at 
faa  Slesvig  revet  ud  af  Tyskhedens  Svælg,  der  allerede  var 
aabnet  for  at  sluge,  hvad  der  var  tilbage  af  dansk  Sprog 
og  Folkeliv.  Men  Haabet  om  en  virkelig  og  varig  Frelse 
byggede  vi  paa  Haabet  om  det,  vor  Konge  selv  havde  ud- 
talt og  stillet  frem  som  Kampens  Maal:  en  nærmere,  for- 
fatningsmæssig Tilknytning  af  Slesvig  til  Danmark.  Dette 
Haab  er  indtil  videre  glippet;  Tanken  er  trængt  tilbage, 
indtil  den  atter  vil  blive  dragen  frem  ved  Forsynets  Haand. 
Men  hermed  er  Faren  dej:  atter:  at  den  tyske  Indstrøm- 
ning   skal    blive  for  mægtig;   og,  —   lad  os    ikke   glemme 

det!  —  som  Danmark  er  Bolværket  for  det  øvrige  Norden, 
for  nordisk  Aand  og  Sprog  imod  Tyskheden,  saaledes  staar 
Slesvig  atter  som  Bolværk  for  Danmark.  Det  er  den  (anden 
Fare.  Den  dobbelte  Fare  kan  ikke  kortere  sammen- 
fattes og  skarpere  betegnes,  end  det  er  sket  i  et  af  de 
mange  i  denne  Tid  udkomne  politiske  Skrifter  med  Hen- 
tydning til  Navnet  Holsten  (Holz— Stein):  „at  man  sydfra 
vil  bruge  Holsten  som  Træet  til  vor  nationale  Ligkiste  og 
som  Stenen,  der  skal  vælte  vor  Grundlov". 

Herom  altsaa  mener  jeg,  at  Vælgerne  i  Danmarks 
Land  fremfor  Alt  bør  søge  Forvisning:  om  de  Mænd,  de 
sende  til  Rigsdagen,  ville  af  yderste  Evne  arbejde,  under 
den  forestaaende  Krisis,  for  at  redde  af  Danmarks  Riges 
Grundlov,  hvad  der  kan  reddes,  saa  at  Folket  i  Danmark 
kan  vedblive  at  staa  i  Evropa  som  et  frit  Folk,  —  og 
om  de  ville  af  yderste  Evne  arbejde  for,  at  dette  Folk, 
som  bor  imellem  Slien  og  Skagen,  imellem  Vesterhav  og 
Øresund,  kan  vedblive  at  staa  som  dansk  Folk  i  Tunge 
og  Liv.  —  I  en  Valgkreds,  hvor  denne  Forvisning  søges 
som  den  første  og  vigtigste,  tør  jeg  tilbyde  min  Tjeneste. 
Mit  konstitutionelle  Sindelag  er  ældre  end  Grundloven,  og 
for  mit  danske  Sindelag  har  jeg  ingen  Datering. 

Til  nærmere  Forklaring  angaaende  min  Udtrædelse 
af  Rigsdagen.  ^) 

(1854.) 


„I  1853  havde  jeg  fundet  mig  foranlediget  til  at  søge 
Stillingen  som  Rigsdagsmand  flyttet  fra  Folkethinget  til 
Landsthinget, . .  Dette  opnaa'de  jeg  tilligemed  Larsen  og 
Madvig  i  Juni  1854. .  Men  kort  forinden  var  det  voldsomme 
Regeringsskridt  gjort  imod  Embedsmændene  som  Rigsdags- 
mænd ved  Afskedigelsen  af  Andræ,  Hall  (d.  15.  April 
1854)  og  Monrad  (d.  26.  April  s.  Aar),  og  i  den  til  Efter- 
aaret  forestaaende  Session  maatte  det  afgjørende  Slag  i  Eor- 
fatningssagen  imellem  Ministeriet  og  Rigsdagen  imødeses.  Med 
hine  Exempler  for  Øje  var  der  efter  Alt,  hvad  der  var  gaaet 
forud,  Opfordring  særlig  for  Larsen  og  mig  til  at  over- 
lægge og  beraadslaa  angaaende  vor  Stilling.  Saaledes  som  vi 
engang  stode,  kunde  der  ikke  blive  Tale  om  nogen  Lemp- 
ning og  Tilbageholdenhed  i  vor  Optræden,  og  Spørgsmaalet 
blev  altsaa,  om  vi  burde  være  villige  til  i  fornødent  Eald  at 
opgive  vor  Emb  edsstilling  for  at  kunne  fortsætte  den 
politiske  Opposition.  Med  Ørsteds  personlige  Tænkemaade 
og  ofte  udtalte  Grundsætninger  vilde  en  saadan  Fremgangs- 
maade  vistnok  ikke  stemme  synderlig  vel;  men  der  var  ganske 
andre  Stemmer,  derom  holdt  man  sig  overbevist,  som  vare  de 
raadende  i  Ministeriet.  . .  Vi  mødtes  begge,  Larsen  og  jeg,  i 
den  Anskuelse,  at  Oppositionen  imod  den  ministerielle  Vil- 
kaarlighed  var  ført  af  os  saa  langt  omtrent,  som  det  var 
foreneligt    med     Embedsmands-Stillingen.      Ingen    af  os 

kunde  finde  det  rigtigt,  om  vi  satte  deu  Virksomhed,  som  frem 
for  alt  havde  været  vort  Livs  Formaal  og  udgjorde  vor 
egentlige  Livsopgave,  i  Vove  for  at  fortsætte  en  politisk 
Kamp,  der  nu  maatte  kunne  overlades  til  Andre,  som  vare  saa 
lykkelige  at  befinde  sig  i  fuld  Uafhængighedsstilling.  Vi 
nedlagde  begge  sidst  i  August  vort  Mandat;  .  .  jeg 
maatte  høre  meget  ilde  for  dette  Skridt,  medens  man  syntes  at 
finde  det  undskyldeligt  hos  mine  Kolleger. .  Jeg  gjorde  da  i 
„Fædrelandet"  et  Forsøg  paa  at  klare  Stillingen".  (,, Optegnelser" 
S.  422—424.) 


Ved  at  omtale  de  Udtrædelser  af  forskjellige 
Embedsmænd  afRigsdagen,  som  senest  have  fun- 
det Sted,  er  dette  Skridt  i  „Fædrel."  Nr.  200  blevet 
betegnet  som  et  „sørgeligt''  Bevis  paa  den  „almindelige 
Forsagthed"  hos  „den  store  Flerhed  af  Embedsstanden". 
Forholder  det  sig  saaledes,  vilde  Sagen  vistnok  være  be- 
klagelig; thi  Forsagthed  plejer  at  fremkalde  Forsagthed, 
og  i  en  Tid  som  den  nærværende  vilde  Forsagthed  være 
den  værste  Fjende.  Men  skulde  dette  virkelig  være 
den  rette  Betydning  af  det  omhandlede  Skridt?  Det  fore- 
kommer mig  ikke  saaledes,  og  jeg  ønsker  at  tage  til 
Orde  i  dette  Blad,  —  naturligvis  kun  paa  egne  Vegne,  — 
for  at  fremstille  Sagen,  som  den  stiller  sig  for  mig. 

Embedsmændenes  Stilling  som  Rigsdags- 
mænd mangler,  som  bekjendt,  en  tilstra'kkelig  Betr3^g- 
gelse.  Vel  bestemmer  Grundloven  i  §  60:  at  „Rigsdags- 
mændene ere  ene  bundne  ved  deres  Overbevisning" ,  og 
naar  den  tilføjer,  at  „Embedsmænd,  som  va-lges  til  Rigsdags- 
mænd, behøve  ikke  Regeringens  Tilladelse  til  at  modtage 
Valget",  saa  forekommer  det  n)ig  klart,  at  det  er  Grund- 
lovens Tanke,  at  Embedsmænd  have  paa  Rigsdagen  Del 
i  den  almindelige  Ukrænkelighed,  som  er  tillagt  Rigsdags- 

mændene  (§  61),  uden  hvilken  Forfatningsfriheden  oi3- 
løser  sig  i  et  rent  Skin.  Men  paa  den  anden  Side  er 
det  alene  Dommere ,  som  ifølge  Grundlovens  §  78  „ikke 
kunne  afsættes  uden  Dom,  ej  heller  forflyttes  mod  deres 
Ønske".  Dersom  altsaa  en  Rigsdagsmand,  der  beklæder 
Embede  i  hvilkensomhelst  anden  Stilling,  pludselig  sér 
sig,  uden  Lov  og  Dom  og  uden  mindste  Forseelse  eller 
Forsømmelse  i  Embedsførelse,  kastet  ud  af  Embedet,  alene 
med  de  Vilkaar,  som  ere  sikrede  ved  Pensionsloven,  da 
sér  jeg  ikke  rettere,  end  at  en  saadan  Fremgangsmaade 
maa  staa  som  grundlovstridig  for  enhver  Bedømmelse,  der 
gaar  ud  fra  Grundlovens  Aand;  men  efter  dens  Bogstav 
i  §  22  vil  han  ikke  være  beføjet  til  at  klage  over  ulovlig 
Medfart.  Mere  behøves  ikke,  for  at  Rigsdagsmænd,  som 
tillige  ere  Embedsmænd,  maa  kunne  komme  i  en  højst 
mislig  Stilling;  thi  Forholdet  imellem  Aand  og  Bogstav 
bliver  her  som  allevegne  omdisputerligt. 

Man  har  fra  én  Sido  heller  ikke  undladt  at  benytte 
dette  Afhængigheds-Forhold  til  overhovedet  at  fraraade 
Valg  af  Embedsmænd  til  Rigsdagen  som  upaalideligt  og 
farligt.  Hertil  kan  der  dog  vistnok  ikke  siges  at  være 
Grund  under  nogenledes  naturhge  og  normale  Forhold. 
Saalænge  Regeringen  gaar  nogenlunde  sammen  med  Fol- 
ket, og  Uenighed  imellem  den  og  Rigsdagen  ikkun  angaar 
enkeltstaaende  Forhold  eller  Gjenstande,  eller  saalænge 
som  der  fra  Regeringens  Side  ikke  gives  Grund  til  at  om- 
tvivle, at  den  med  Bestemthed  holder  Embedsmandens 
Virksomhed  i  Embedet  og  paa  Rigsdagen  ud  fra  hinanden, 
ville  Vælgerne  uden  Tvivl  handle  ilde  ved  at  vrage  Embeds- 
mænd, hos  hvem  det  idetmindste  hidtil  har  vist  sig,  at 
den  største  Arbejdsdygtighed  er  tilstede.     Vel  maa  Embeds- 

mænd,  naar  de  ifølge  deres  Overbevisning  ikke  kunne  undgaa 
at  stille  sig  i  Oppositionens  Række,  give  Afkald  paa  E,e- 
geringsgunst  og  paa  alt,  hvad  den  kan  have  at  byde;  men, 
om  end  Savnet  heraf  nu  og  da  kan  have  følelige  Virknin- 
ger, vil  der  dog  altid  hos  Nogle  kunne  forudsættes  Villig- 
hed til  at  finde  sig  i  dette  Afsavn  og  dets  Følger. 

Ganske  anderledes  forholder  derimod  Sagen  sig,  naar 
Spændingen  imellem  Ministeriet  og  Folkets  Repræsentanter 
truer  med  at  komme  til  aabent  Brud.  naar  der  i  Folket 
og  paa  Rigsdagen  bliver  Tale  om  at  værne  om  Grundloven, 
til  hvis  Forsvar  Folkets  udvalgte  Mænd  ere  edfæstede,  — 
og  naar  Ministeriet  paa  samme  Tid  viser,  at  det  anser  sig 
berettiget  til  at  anvende  Grundlovens  Bogstav  om  Embeds- 
mænds Afsættelighed  imod  Rigsdagsmænd,  som  blive  den  ved 
Grundloven  indskærpede  Forpligtelse,  kun  at  følge  egen 
Overbevisning,  tro,  selv  om  denne  gaar  imod  Regeringen. 
Saavidt  er  det  desværre  kommet.  Ved  Afsættelsen  af  tre 
Rigsdagsmænd  fra  deres  Embeder  i  Kirken,  i  en  viden- 
skabelig Højskoles,  i  den  militære  Retsplejes  Tjeneste  maa 
det  konstitutionelle  Ministerium  antages  at  have  opstillet 
et  Begreb  om  Embedsstandens  Afhængighed  af  Regeringen, 
som  har  været  os  ubekjendt  i  Absolutismens  Dage.  Her- 
til kommer  Forordningen  af  26de  Juli,  hvorved  det  politiske 
Livspørsmaal  er  blevet  ført  over  paa  et  ganske  nyt  Trin. 
Det  sés  ikke  rettere,  end  at  der  hermed  er  kastet  en 
Handske,  som  Rigsdagen  ikke  kan  undlade  at  optage  til 
en  afgjørende  Kamp.  Og  der  maa  da  nu  vel  spørges: 
om  man  virkelig  kan  finde,  at  de  Mænd,  hvis  borgerlige 
Velvære  er  afhængig  af  det  nuværende  Ministerium,  ere 
de  rette  og  naturlige  Kæmpere  i  en  saadan  Kamp?  — 
om  det  kan   overses,  i  hvor  pinlig  en  Kollision  saadanne 


389 

Mænd  maa  befinde  sig,  hvor  værgeløst  de  ere  stillede  over- 
for den  ministerielle  Magt?  —  om  det  kan  være  andet, 
end  at  der  maa  snige  sig  en  Delthed  ind  i  deres  Virksom- 
hed paa  Rigsdagen,  hvor  ingen  Dehng  bør  finde  Sted,  en 
Svækkelse  og  Hæmmeise,  hvor  den  hele  Styrke  gjøres  be- 
hov? Allerede  ved  de  foregaaende  Rigsdags-Forhandlinger 
angaaende  den  paatænkte  Helstatsforfatnings  Forhold  til 
Grundlov  og  Rigsdag  saavelsom  angaaende  MistilHds-Adres- 
sen  vil  det  vistnok  spores,  at  Embedsmændene,  —  med 
Undtagelse  af  enkelte,  som  uagtet  deres  Embedsstilhng 
befandt  sig  i  borgerlig  Uafhængigheds-Stilhng,  —  have 
holdt  sig  undvigende  tilbage  og  overladt  Ordet  til  dem, 
der  ikke  vare  trykkede  ved  noget  Embedshensyn.  Der  er 
ikke  kommet  mig  nogen  Bebrejdelse  eller  Dadel  i  den 
Anledning  for  Øre.  Jeg  slutter  deraf,  at  man  har  fundet, 
at  der  ved  disse  Lejligheder  er  blevet  gaaet  saa  vidt,  som 
det  af  Mænd  i  Embede  billigen  kan  forlanges;  men  en 
saadan  Stilhng  er  ligefuldt  skjæv  og  haltende  og  i  Længden 
uholdbar,  lige  utilfredsstillende  for  Rigsdagsmanden  selv  og 
for  hans  Vælgere. 

Naar  man  altsaa  nu  i  den  seneste  Tid  har  sét  Embeds- 
mænd udenfor  Dommerstilhngen  efterhaanden  og  i  Sær- 
deleshed efter  den  26de  Juh  opgive  deres  Plads  som 
Rigsdagsmænd,  da  synes  dette  ligesaa  lidt  at  kunne  gjælde 
som  Bevis  paa  „Forsagthed"  hos  Vedkommende,  som  med 
Grund  at  kunne  vække  en  saadan  Stemning  hos  Andre. 
Saavidt  jeg  kan  sé,  ligger  der  i  dette  Skridt  hverken  mere 
eller  mindre  end  dette:  at  de  paagjældende  Mænd 
ikke  kunne  andet  end  finde  det  konsekvent,  der- 
som det  nuværende  Ministerium  efter  den  26de 
Juli    finder   sig    foranlediget   til   at    skride   frem 

imod  danske  Embedsmænd  paa  Kigsdagen  efter 
det  før  den  26de  Juli  givne  Exempel,  og  at  der- 
for i  det  nærværende  Øjeblik,  ligesom  overbove- 
det i  politiske  Stormflods-Tider,  Embedsmænd, 
saaledes  som  de  ere  stillede  hos  os,  ikke  kunne 
gjælde  som  de  rette  og  naturlige  Ordførere  for 
Oppositionen  i  den  alvorlige  og  gjennemgribende 
Form.  hvori  den  er  bleven  en  sørgelig  Nødvendig- 
hed. Det  kan  vistnok  bhve  Pligt  for  Embedsmanden  at 
skyde  enhver  Betragtning  af  Embedsvirksomhedens  Værdi 
og  af  personHge  Forhold  til  Side;  men  saalænge  Nødvendig- 
heden ikke  er  tilstede,  d.  v.  s.  saalænge  det  Samme  maa 
kunne  udrettes  og  opnaas  ved  Mænd,  for  hvem  en  saadan 
Betragtning  ikke  finder  Anvendelse,  er  Embedsmanden  ikke 
blot  berettiget,  men  ogsaa  forpligtet  til  at  lægge  disse  Hen- 
syn med  i  Yægtskaalen. 

Det  er  ikke  ilde,  —  saa  forekommer  det  mig  — .  at 
dette  bliver  bragt  til  en  alvorhgere  Overvejelse,  end  man 
synes  tilbøjelig  til  at  skjænke  det  hele  Forhold.  Thi  den 
naturlige  Virkning  deraf  synes  ikke  at  kunne  være 
nogen  anden  end  den:  at  Mænd,  der  ere  saa  lykke- 
lige at  staa  udenfor  Ministeriets  Raaderum  og 
paaskjønne  det  uskattérlige  Gode,  under  For- 
hold som  de  nærværende,  af  en  borgerlig  Uaf- 
hængigheds-Stilling, ville  deri  finde  en  uafvise- 
lig Opfordring  til  at  indtage  de  ledige  Pladser. 
Det  maa  vel  betænkes,  at  det  i  et  Øjebhk  som  dette  ikke 
gjælder  om  betydehge  Arbejdskræfter,  men  at  det  gjælder 
om  Mænd,  der  ville  „slutte  Kreds  og  staa  fast".  Mænd 
med  fædrelandsk,  frihedselskende  Sind  og  med  Fodfæste  i 
Medborgeres  Agtelse  og  Tillid.    At  det  skulde  falde  vanske- 

ligt  at  finde  saadanne  Mænd,  er  en  Tanke,  som  ikke  for 
Alvor  kan  komme  op;  thi  da  var  der  intet  virkeligt  Under- 
lag, ingen  virkelig  Bærer  for  vor  hele  Forfatningsfrihed. 
Og  er  det  ikke  en  Misforstaaelse  at  ville  bestandig  have 
de  selvsamme  enkelte  Mænd  at  sé  hen  til  som  de,  der  én 
Gang  for  alle  skulle  være  udsete  til  at  bære  Dagenes 
Byrde  og  Hede?  Er  det  ikke  tilmed  for  en  stor  Del  Illu- 
sion, naar  man  mener,  at  der  skulde  være  vundet  ved  saa- 
danne faststaaende  Ordførere  og  Ledere?  I  Grundlovs- 
foreningens  Møde  har  Ordet,  som  er  blevet  ført  i  den 
truede  Borgerfriheds  Navn,  upaatvivleligt  havt  langt  større 
Betydning  ved  at  udgaa  fra  den  kjøbenhavnske  Borger- 
stands hæderligste  Mænd,  end  om  det  var  blevet  ført  af 
saadanne  Mænd,  som  man  ovenfra  arbejder  paa  at  stemple 
som  teoretiske  Frihedsmænd,  men  ikke  vil  lade  gjælde 
som  de  rette  Repræsentanter  for  Stemningen  i  Folket.  Er 
ikke  Vejen  her  anvist,  som  maa  ønskes  fulgt  ved  de  fore- 
staaende  Rigsdags-Yalg  og  Rigsdags-Forhandlinger? 

Ministeriet  og  den  offentlige  Mora!^). 

(1854.) 


„Min  Stemning  overfor  den  despotiske  Ministermagt  (det 
ørstedske  Ministerium)  gav  jeg  Udtryk,  først  i  Anledning  af 
Monrads  Afskedigelse  (i  „Fædrelandet"  Nr.  108)  derefter  i  en 
Artikel:  „Ministeriet  og  den  ofi'entlige  Moral"  („Optegnelser-' 
S.  425—26). 


Det  er  en  almindelig  Tale,  at  Politik  og  Moral  ikke 
har  synderligt  at  gjøre  med  hinanden.  Jeg  for  min  Del  tør 
heller  ikke  nægte,  at  den  Smule  Indvielse  i  Politiken,  jeg 
har  modtaget  paa  Rigsdagen,  har  gjort  mig  noget  vaklende 
i  min  Tro  paa,  at  Sædelighedens  og  Sømmelighedens,  Ærens 
og  Ærlighedens  Love  hørte  allevegne  hen,  ogsaa  havde 
hjemme  i  Politiken,  endogsaa  hlot  i  det,  man  kalder  den 
indre  Politik.  Jeg  maa  bekjende,  at  AdskiUigt  af  det, 
man  faar  at  høre  baade  fra  Kigsdagsbordenes  Rækker  og  fra 
Ministerbordet  og  endnu  Mere  af  det,  der  ikke  høres  men 
er  tydeligt  at  sé  bag  det,  der  tales,  synes  mig  ikke  at  passe 


'j  H.   Hage:    Politiske  Blade,    1854,  Nr.  1,  her  trykt  efter  Haand- 
skrift, 

synderlig  vel  ind  i  disse  Love.  Men.  dersom  det  kan 
gjælde  for  Tegn  paa  Fremgang  i  den  politiske  Dannelse, 
saa  maa  jeg  ligesaa  oprigtigt  bekjende,  at  Adskilligt  af  det, 
der  i  Begyndelsen  vii'kede  meget  frastødende  baade  i  og 
udenfor  Salen,  lidt  efter  lidt  blev  mig  mindre  ufordøjeligt; 
og  efter  alt,  hvad  der  blev  forklaret  mig  af  ældre  og  mere 
forfarne  og  politiske  Venner,  var  jeg  nærved  at  finde  Saa- 
dant  at  være  omtrent  i  sin  Orden. 

Men,  efterat  jeg  befinder  mig  i  min  rolige  Hjemstavn, 
hvor  der  er  mere  Lejlighed  til  at  leve  med  sig  selv,  mærker 
jeg,  at  jeg  falder  tilbage  i  det  gamle  Spor.  Den  praktiske 
Manuduktion  har  ikke  forslaaet.  Jeg  har  med  Rigsdags- 
tidenden  i  Haanden  kaldt  alle  de  støjende  og  bevægede 
Optrin  tilbage  i  min  Erindring;  jeg  har  gjort  mig  Umage 
for  at  følge  den  bugtede  Gang  i  Forhandhugerne,  holdt 
Enden  sammen  med  Begyndelsen,  og  jeg  har  ikke  kunnet 
andet  end  spørge  og  atter  spørge  mig  selv:  om  det  da  er 
muligt,  at  en  saadan  Politik  kan  være  sund,  om  en  saadan 
Handlemaade  af  de  forskjelhge  Partier  i  Rigsdagen,  af  Mi- 
nisterium og  Rigsdag  overfor  hinanden  kan  føre  til  det 
Gode,  som,  —  saaledes  staar  det  nu  klart  for  mig,  —  aaben- 
lyst  bryder  med  Sanddruheds,  Ærligheds  og  Anstændig- 
heds Love. 

Jeg  kan  ikke  holde  disse  Tanker  for  mig  selv.  Jeg  vil 
lade  den  Bekymring  tale,  hvormed  jeg  fra  en  saadan  Nutid 
sér  ud  i  Fremtiden.  Jeg  tænker  mig  det  jævne  Ord  nær- 
mest henvendt  til  mine  Kolleger  i  Rigsdagen,  men  dernæst 
ogsaa  til  den  hele  store  Skare  af  Vælgere  til  Rigsdagen. 
Jeg  skal  med  stor  Rohghed  finde  mig  deri,  om  Pohtikere 
af  Faget  ville  vise  den  hele  Betragtning  tilbage  som  uved- 
kommende.    Thi   jeg    véd,    at  den   dermed  ikke   er    afvist 

eller  gjendreven;  og  det  turde  hænde  sig,  at  just  den  Be- 
tragtning, hvorved  jeg  skal  blive  staaende,  lettest  vil  kunne 
finde  almindelig  Indgang.  Det  er,  —  saa  forekommer  det  mig, 
—  ikke  billigt,  naar  man  i  Hovedstaden  lader  det  danske 
Folk  høre  ilde.  fordi  det  mangler  det  skarpe  Blik,  det  sikre 
Omdømme,  hvor  der  handles  om  Spørgsmaal  henhørende 
til  det  konstitutionelle  Liv.  Hvorfra  skulde  denne  Mo- 
denhed være  kommen?  Men  derimod  tror  jeg,  at  der  er 
et  Underlag  i  Folket,  hvorpaa  det  er  godt  at  bygge,  et 
sædeligt  Omdømme,  en  Sans  for  Ære,  Bet  og  Sømmelig- 
hed, som  ikke  endnu  er  forskruet  ved  politisk  Partiaand 
og  heller  ikke  saa  let  lader  sig  forvirre  ved  politiske  Skin- 
grunde. Jeg  tror  saaledes  for  Exempel,  at  selv  dér,  hvor 
der  er  den  stærkeste  Misstemning  imod  Ministeriet,  vilde 
ligefuldt  enhver  Fremgangsmaade  imod  samme,  som  støttede 
sig  paa  slette  og  forkastehge  Midler,  møde  bestemt  Mis- 
bilhgelse;  og  paa  den  anden  Side,  skulde  man  ikke  turde 
tro,  at  Ministeriets  Tilhængere,  selv  de  mest  forbundne, 
ikke  ville  paatage  sig  at  forsvare  det  under  hgnende  Vil- 
kaar,  at  de  ej  engang  kunne  ønske  det  opretholdt  ved 
Anvendelse  af  Midler,  der  maatte  betegnes  som  foranførte? 
Jeg  opgiver  derfor  ikke  Haabet  om,  at  der  kan  træffes  et 
Punkt,  hvor  Folk  kunne  mødes  af  højst  forskjellig  politisk 
Farve,  med  højst  forskjellig  Stemning  for  eller  imod  Mini- 
steriet. 


Det  er  Ministeriets  Stilling  til  den  offentlige 
Moral,  der  forekommer  mig  at  fortjene  en  særlig  Be- 
tragtning. 

Men  Rigsdagens  Stilling  da?  —  Det  kan  ikke  falde 

en  Mand  ind,  fordi  han  har  siddet  selv  hundrede  i  et  af 
Thingene,  at  gjøre  Rigsdagens  Sag  til  sin.  Under  hvilken 
Brøst  og  Bræk  Rigsdagen  har  lidt,  hvad  der  som  Følge 
deraf  kan  lægges  den  til  Last.  og  hvorledes  den  af  samme 
Grund  staar  anskreven  hos  Folket,  véd  Ingen  bedre  end 
Rigsdagsmændene  selv.  Hvad  man  maa  ønske,  er  kun 
dette,  at  de  strænge  Dommere  tillige  ville  undersøge,  hvem 
det  er,  der  bærer  Skylden  for  denne  Svækkelse  og  Fordær- 
velse af  Rigsdagen.  Men  paa  den  anden  Side  har  Mini- 
steriet den  Fortjeneste  at  have  bidraget  til  at  løse  Spæn- 
dingen imellem  de  forskjellige  Partier,  at  have  samlet  saa 
godt  som  Alle  i  Erkjendelsen  af,  hvad  de  som  Rigsdags- 
mænd skylde  Fædreland  og  Forfatning.  Hvad  der  kan 
forekastes  Folkethinget  i  Forfatnings-Sagen,  forekommer 
mig  at  være  en  vis  usikker,  frem-  og  tilbagegaaende  Be- 
vægelse; men  havde  dette  ikke  sin  naturlige  Grund  i  Par- 
tiernes Stilling,  og  bør  det  regnes  dem  til  Onde,  om  de 
saa  længe  som  muligt  holde  fast  ved  Haabet  om,  at  en 
Overenskomst  med  Regeringen  maatte  kunne  opnaas,  i  Hen- 
hold til  dens  eget  tidligere  Tilsagn.  Men  det  staar  utvivl- 
somt for  mig,  at  Rigsdagen  i  den  hele  Sag  tør  appellere 
frit  til  den  offentlige  Sædeligheds,  den  politiske  Æres 
Domstol.  Det  var  et  voldsomt  Anløb,  der  i  den  første 
Begyndelse  blev  gjort  af  Ministeriet  imod  Grundloven,  ved 
den  lange  Række  af  „dels  nødvendige,  dels  vigtige,  dels 
ønskelige"  Ophævelser  og  Forandringer.  Fordringen  blev 
imødegaaet  med  Bestemthed  og  Maadehold.  Ad  forskjel- 
lige Veje ,  ved  forskjellige  Forslag  blev  der  med  stor 
Utrættelighed  arbejdet  paa  at  stille  Ministeriet  tilfreds  uden 
at  opofre,  hvad  der  ikke  turde  opofres.  Først  da  enhver 
Indrømmelse  blev  regnet  for  utilstrækkelig,  stillede  Rigs- 

dagen  sit  bestemte  Nej  mod  Ministeriets  Fordring:  at  de 
indrømmede  Forandringer  i  Grundloven  skulde  træde  i 
Kraft,  uden  at  Rigsdagen  skulde  have  Lejlighed  til  endog- 
saa  blot  at  kjende  den  Fællesforfatning ,  der  skulde  gjøre 
Forandringerne  i  Grundloven  nødvendige.  Og  først  efter 
at  Ministeriet,  paa  gjentagen  Opfordring  i  Folkethinget, 
nægtede  at  vedkjende  sig  sin  egen  tidligere  Erklæring:  at 
Regeringen  ikke  er  berettiget  til  at  foretage  Forandringer 
i  Grundloven  uden  grundlovmæssigt  Samtykke  af  Rigsdagen, 
blev  Beslutningen  tagen  og  udført:  at  henvende  sig  til  H. 
M.  Kongen.  Adressen  selv  indskrænkede  sig,  med  selv- 
fornægtende Forbigaaelse  af  saa  meget  Andet,  der  var 
gaaet  forud,  til  det  afgjørende  Punkt,  og  indskrænkede  sig 
atter  her  til  at  udtale  Tvivlen  om  Ministrenes  „politiske 
Paalidelighed",  Tvivlen:  „om  de  dele  Anskuelser,  der,  hvis 
de  fik  praktisk  Betydning,  vilde  medføre  Brud  paa  Grund- 
loven". —  Rigsdagen  modtog  som  Svar  paa  den  indgivne 
Adresse  en  blot  Henvisning  til  en  paafølgende  Beslutning. 
En  saadan  paafulgte  ikke,  førend  Rigsdagen  hævedes.  Ikke 
desmindre  har  Rigsdagen  troet  ikke  at  burde  skride  til  at 
gjøre  Brug  af  den  yderste  konstitutionelle  Ret;  overfor  et 
Ministerium,  der  stod  som  erklæret  Gjenstand  for  dens 
Mistilhd,  er  Finansloven  bleven  voteret.  Rigsdagen  har 
maattet  tømme  den  beske  Skaal,  endnu  til  Afsked  at 
mødes  Ansigt  til  Ansigt  med  dette  Ministerium,  at  mod- 
tage det  kongelige  Budskab  gjennem  den  Mands  Mund, 
der  stod  for  den  som  den  politiske  Upaalideligheds  Repræ- 
sentant. Men  Rigsdagen  er,  efter  at  have  handlet,  som 
Ret  og  Ære  bød  den,  gaaet  fra  hinanden  med  et  Leve  for 
H.  M.  Kongen  og  et  Leve  for  Danmarks  Riges  Grundlov, 
Saaledes  staar  Rigsdagen  i  denne  Sag  for  Historiens 

Dom.  Ikke  som  Folkethingsmand ,  men  som  Borger  kan 
jeg  ikke  holde  den  Overbevisning  tilbage,  at  det  ikke  er 
skjønsomt  handlet,  dersom  Folket  ikke  erkjender  Betyd- 
ningen af  de  gjorte  Skridt.  Fra  Rigsdagens  Side  er  vist 
intet  forsømt;  derimod  kan  der  vel  spørges,  om  den  har 
fundet  den  Understøttelse  hos  Folket,  hos  Hovedstadens 
Borgere,  hvorved  Virkningen  vilde  være  bleven  opnaaet, 
der  nu  er  forfejlet. 

Hvorledes  er  Ministeriets  Stilling? 

I  den  første  Del  af  Rigsdags-Sessionen  saas  Ministe- 
riet støttende  sig  til  og  støttet  ved  en  betydelig  Majoritet; 
—  ved  hvilke  Midler  denne  antages  at  være  bleven  bragt 
tilveje,  og  hvad  den  i  sig  selv  maatte  antages  at  være  værd, 
vedkommer  os  ikke  her;  det  er  Virkeligheden,  som  den 
ligger  for  Alles  Øjne,  hvortil  vi  holde  os.  Altsaa  —  Be- 
gyndelsen var  triumferende;  Finansministeren  (Sponneck) 
betonede  det  med  Patos:  at  Forhandling  var  unødvendig, 
da  han  havde  et  paalideligt  Flertal  at  støtte  sig  til.  Men 
Majoriteten  sank  og  sank  bestandig,  indtil  den  omsider 
svandt  ind  til  en  næppe  synlig  Minoritet.  Ministeriet  lod, 
som  om  Intet  passerede.  —  Efterat  Ministeriet  ved  For- 
handling af  Grundlovssagen  havde  forkastet  alle  mæglende 
Forslag,  som  vare  stillede  i  Folkethinget,  og  Premiermini- 
steren, Finansministeren  og  Justitsministeren  vare  frem- 
komne med  et  Forslag,  hvorefter  Rigsdagen  skulde  fraskrive 
sig  ethvert,  selv  det  fjæmeste,  Forhold  til  Fællesforfatningen, 
oplevede  det  ministerielle  Triumvirat  at  sé  dette  Forslag 
forkastet  med  97  Stemmer  imod  1.  Ministeriet  lod,  som 
om  Intet  var  passeret.  —  Derefter  forsøgte  Ministeriet  sin 
Lykke  i  Landsthinget,  og  lod  ved  Premierministeren  drage 
et    af   de    mange    Forslag    frem ,   paa  hvilket  det  i  Folke- 

thinget  havde  kastet  Vrag.  Med  et  saadant  Hverv,  i  en 
saadan  Stilling  lod  Ministeriet  sit  Hoved  træde  op  i  Thinget, 
—  kun  for  at  rejse  alle  Stemmer,  selv  de  frommeste,  imod 
sig,  og  berede  sig  et  hidtil  uoplevet  Nederlag:  Regeringens 
Forslag  i  den  politiske  Hovedsag  blev  enstemmig  forkastet. 
Men  Ministeiiet  lod,  som  om  Intet  var  passeret.  —  Med  Hen- 
syn til  Eegeringens  Stilling  overfor  Grundlov  og  Fælles- 
forfatning  stod  den  Erklæring  ved  Magt,  som  den  13de 
Februar  1852  var  afgiven  gjennem  den  daværende  Premier- 
minister (nuværende  Udenrigsminister):  at  det  i  Grund- 
loven tagne  Forbehold  (angaaende  „Ordningen  af  Alt,  hvad 
der  vedkommer  Hertugdømmet  Slesvigs  Stilling")  „ikke 
hjemler  Regeringen  Ret  til  paa  anden  Maade  end  i  Over- 
ensstemmelse med  Grundlovens  §  100  (nemlig:  med  Sam- 
tykke af  Rigsdagen)  at  bevirke  nogen  Forandring  af  samme, 
og  altsaa  ikke  heller  saadanne  Forandringer,  der  blive 
nødvendige  til  Fuldbyrdelsen  af  den  i  den  allerhøjeste 
Kundgjørelse  af  28de  Januar  tilkj endegivne  Hensigt,  at 
tilvejebringe  en  for  hele  Monarkiet  fælles  Forfatning  for 
de  fælles  Anliggender."  Et  Medlem  af  Folkethinget  (Mon- 
rad) fandt  sig,  navnlig  ved  senere  Ytringer  af  den  nuvæ- 
rende Premierminister,  der  ere  i  Strid  med  Erklæringen 
af  13de  Februar  1852.  foranlediget  til  at  stille  den  Fore- 
spørgsel: „om  Statsraadet  fastholder  den  nævnte  Erklæring". 
Premierministeren  nægtede  „paa  Statsraadets  Vegne"  „yder- 
ligere Udtalelse",  men  henviste  til  det  Rigsdagen  forelagte 
Udkast  til  Forandringer  i  Grundloven,  hvoraf  skulde  frem- 
gaa  „Ministeriets  Anskuelser  om,  hvorledes  de  Forandringer 
i  Grundloven,  som  FæUesforfatningens  Gjennemførelse  ud- 
kræver, ville  være  at  iværksætte".  Spørgeren  erklærede 
Besvarelsen   for  „undvigende  og  omgaaende",   og  forlangte 

„et  Ja  eller  et  Nej",  saaledes  som  „redelige  Eolk  ikke,  i 
et  Tilfælde  som  dette,  ville  nægte  et  bestemt  Svar,  naar 
de  spørges  bestemt  og  klart".  De  tilstedeværende  ^Ministre 
vare  ikke  at  formaa  til  at  indlade  sig  paa  nogen  Forkla- 
ring. Det  blev  fra  flere  Sider  udtalt,  at  denne  Undvigelse 
ikke  kunde  tydes  anderledes,  end  at  „Statsraadet  idag 
siger  Nej  til,  hvad  det  for  to  Aar  siden  sagde  det  aller- 
højtideligste  Ja  til."  Samtlige  Ministre  tav;  men  Ministe- 
riet lod,  som  om  Intet  var  passeret.  Og  selv  da  Rigsdagen 
henvendte  sig  til  H.  M.  Kongen,  for  i  en  Adresse,  ved- 
tagen i  begge  Thing  med  108  Stemmer  imod  14,  at  udtale 
sin  Tvivl  og  Bekymring  angaaende  den  politiske  Paalidelig- 
hed  og  de  udtalte  Anskuelser  med  Hensyn  til  Grundloven 
hos  Kongens  ansvarlige  Raadgivere,  har  ingen  Anfægtelse 
eller  Generthed  været  at  spore  hos  bemeldte  Raadgivere. 

Det  er  dette  System  af  fuldstændig  ministeriel 
Ubevægelighed  og  Uanfægtelighed  over  forFolke- 
repræsentationen,  overfor  dens  erklærede  Mis- 
tillid, der  staar  som  et  politisk  Fænomen  af  den  Natur, 
at  den  sædelige  Side  af  sig  selv  trænger  sig  frem  for  Be- 
tragtningen. 

Thi  hvorledes  bliver  vel  Forsvaret  grebet,  hvor  der 
gjøres  Forsøg  paa  at  forsvare  Ministeriets  Holdning  over- 
for de  gjentagne  Ytringer  af  Rigsdagens  MistilHd? 

Man  beraaber  sig  paa,  at  det  Ansvarligheds-Forhold, 
hvori  Grundloven  stiller  Ministrene  til  Rigsdagen,  er  paa 
væsentlig  Maade  blevet  forandret  og  indskrænket  ved  Kund- 
gjørelsen  af  28de  Januar  1852.  Siges  det  ikke  dér  ud- 
trykkeligt, at  „de  øvrige  Ministres  Ansvarlighed  overfor 
den  danske  Rigsdag  (i  Modsætning  nemlig  til  de  tvende 
Ministre  for  Hertugdømmerne,   som  ere  Kongen  alene  an- 

svarlige)  er  indskrænket  til  den  Dél  af  deres  Embedsvirk- 
somhed, som  angaar  Kongeriget  Danmark."  Altsaa,  — 
siger  man,  —  Udenrigsministeren,  Finansministeren  og  de 
tvende  Krigsministre  ere  Hélstatsministre ,  og  kun  for  ^5 
af  deres  Embedsførelse  ansvarlige  for  Rigsdagen;  og  fordi 
Rigsdagen  repræsenterer  den  overvejende  større  Dél  af 
Monarkiet,  kan  det  opstaaede  Mistillids-Forhold  ikke  være 
nødvendig  Grund  for  de  nævnte  Ministre  til  at  tilbyde 
deres  Afsked.  I  de  øvrige  Dele  af  Monarkiet  kan  mulig 
Stemningen  for  dem  være  en  ganske  anden;  det  mangler 
alene  dér  paa  konstitutionelle  Organer.  Anderledes  ere  nu 
vistnok  de  Ministre  stillede,  hvis  Virksomhed  er  indskrænket 
til  Kongeriget;  „Virkekredsen  for  Kongeriget  Danmark", 
hedder  det  i  Kundgjørelsen:  „Justitsministeriet,  Indenrigs- 
ministeriet og  Ministeriet  for  Kirke-  og  Undervisningsvæsenet 
forbliver  uforandret."  Det  blev  saaledes  i  alt  Fald  de  to 
Ministre  Ørsted  og  Scheel,  der  skulde  kunne  anses  for- 
pligtede til  at  vige  for  Rigsdagens  Opsigelse  af  Tillids- 
Forholdet.  Men,  —  siger  man,  —  lader  det  sig  ikke  meget 
vel  tænke,  at  Ministeriets  samthge  Medlemmer,  forbundne 
ved  inderlig  Sympati,  have  lovet  hverandre  med  Haand 
og  Mund  at  ville  staa  Alle  tilsammen  eller  falde  Alle  til- 
sammen? Naar  nuDhrr.  ^5  Ministre  (Udenrigsministeren,  Fi- 
nansministeren, Krigsministeren,  Marineministeren)  erklære, 
at  det  ingenlunde  er  deres  Agt  at  vige  deres  Sæder,  ville 
da  ikke  Dhrr.  %  Ministre  (Ørsted  og  Scheel)  paa  en 
Maade  være  nødtvungne  til  i  lige  Maade  at  holde  Stand? 
Selv  om  det  koster  dem  personlig  Selvovervindelse  at  blive, 
er  det  ikke,  rigtigt  beset,  deres  Pligt,  naar  deres  Kolleger 
ikke  paa  anden  Maade  kunne  bevares  for  Fædrelandet? 

Men  er  der  virkelig  hermed  Noget  sagt,  som  ligner 
Forsvar  eller  Retfærdiggjørelse ?  Er  det  andet,  end  hvad 
der  kan  siges  ganske  simpelt  saaledes:  at  Minister- Ansvar- 
ligheden overfor  Rigsdagen  lader  sig  ved  en  behændig 
Vending  opløse  til  Intet?  Helstatsministrene  nemlig  have 
overfor  de  ^/g  af  Monarkiet  (d.  e.  Kongeriget)  i  Baghold 
de  ^5  (^-  ^-  Hertugdømmerne),  hvor  de  kunne  sætte  sig 
fast  i  en  uangribelig  Stilling,  og  de  øvrige  Ministre,  som 
ikke  have  Lejlighed  til  at  gjøre  Manøvren  ligefrem  med, 
behøve  kun  at  slutte  en  Pagt  paa  ministeriel  Liv  og  Død 
med  de  heldigere  stillede  Kolleger,  for  at  staa  dækkede 
af  dem  imod  ethvert  AnsvarHgheds-Angreb. 

Her  er  et  Punkt,  hvor  enhver  forstandig  og  alvorlig 
Mand  maa  kunne  have  sin  egen  Dom,  —  maa  kunne  be- 
dømme, om  der  er  mere  i  denne  Tale  end  prokurator- 
agtig Fordrejelse  af  Grundtanken  i  al  konstitutionel  For- 
fatning. 

Selv  ved  Forhandling,  der  føres  mellem  Mand  og 
Mand,  er  gjensidig  Agtelse  og  TilHd  uundværhg.  Hvor 
der  af  en  af  Parterne  føres  tvetunget  Tale,  hvor  der  op- 
staar  Tvivl  om  Ærligheden,  Sanddruheden,  Paahdeligheden, 
dér  vil  Forholdet  føde  sig  afsig  selv;  Grunden  er  udhulet, 
der  skulde  bære  Forhandlingen.  Og  nu  et  Ministerium, 
Kronens  Raadgivere,  Kongeviljens  ansvarlige  Fuldbyrdere 
overfor  Rigsdagen!  Konstitutionelle  Ministerposter  ere 
Tillidsposter  i  Ordets  højeste  Betydning!  Det  kan  ské,  at 
Tilliden  tabes  uforskyldt;  men  den  er  engang  uundværhg 
og  uerstattelig ;  og,  hvor  den  altsaa  er  tabt  og  ikke  bliver 
gjenoprettet,  dér  er  det  en  Selvmodsigelse  at  ville  behandle 
Tilhdsposten  som  et  Rov,  Dersom  vore  Ministre  havde 
følt  sig  krænkede  ved  at  sé  Rigsdagen  mere  og  mere  und- 

drage  dem  sin  Tillid,  dersom  de  bittert  havde  besværet  sig 
over  den  uforskyldte  Miskj endelse,  eller  selv  om  de  havde 
søgt  Berohgelse  i  den  ringe  Vægt,  de  mente  at  kunne  til- 
lægge Folkerepræsentationens  Dom,  —  da  kunde  dette 
altsammen  have  været  mere  eller  mindre  i  sin  Orden.  Men 
udvortes  respekteres  maatte  dog  denne  Dom.  Hvorledes 
det  kan  forenes  med  konstitutionel  Phgtfølelse,  med  Følelse 
for  Ære  og  Velanstændighed  at  holde  fast  ved  høje  Poster, 
hvor  den  hele  Virksomhed  har  Folkerepræsentationens  Til- 
hd  til  Forudsætning,  er  en  uløseUg  Gaade.  Alligevel  er 
det  høje  Ministerium  ikke  blot  sammensat  af  Mænd,  som 
upaatvivlehgt  i  andre  Retninger  have  en  højst  pirrelig 
Æresfølelse  og  gjøre  Fordring  paa  at  staa  højt  opløftede 
over  det  plebejiske  Støv;  men  det  vil  have  sit  historiiske 
Kjendingsnavn  efter  Ørsted,  —  den  Mand,  som  fremfor 
nogen  har  gjort  det  gjældende  med  Mund  og  Pen,  at 
„moralske  Garantier" ,  indbyrdes  Agtelse  og  Tillid  danne 
det  uundværlige  Grundlag  for  Forholdet  imellem  Regering 
og  Folk.  Hvor  nedslaaende,  at  ogsaa  her  det  sædvanlige 
Syn  af  Teori  uden  Praxis  gjentager  sig!  Eller  hvad  er 
her  blevet  tilbage  af  de  moralske  Garantier?  I  hvilken 
Moral  har  den  Tanke  hjemme:  at,  naar  man  engang  er 
kommen  i  Besiddelse  af  Magten  og  ved  Omstændighedernes 
Sammenstød  sér  sig  i  Stand  til  at  beherske  Forholdene, 
saa  skal  man  ikke  give  Magten  fra  sig,  ikke  betænke  sig 
paa  at  lade  Magten  træde  i  Rettens  Sted?  Men  man 
betænke,  hvilket  Exempel  der  herved  er  givet  ovenfra! 
Har  den  plebejiske  Plathed  anden  Lov  for  sin  Handle- 
maade  end  netop  denne?  Og  er  der  ikke  idet  ministerielle 
Exempel  givet  en  Legitimation  af  al  egennyttig,    vindesyg 

og  herskesyg  Benyttelse  af  Forholdene  i  Livet,  selv  hvor 
de  ere  beregnede  paa  Hensyn  af  ganske  anden  Natur? 

Thi  det  konstitutionelle  System  er  en  Ligevægts-Bereg- 
ning, som  hviler  paa  et  gj ensidigt  TilHds-Forhold  imellem 
Begering  og  Folkerepræsentation,  paa  Erkj endelsen  af,  at 
Tilliden  fra  ingen  af  Siderne  kan  undværes.  Tilsidesættelse 
af  dette  Forhold  er  at  saare  den  konstitutionelle  Livsnerve 
i  dens  Bod.  Og  det  forekommer  os  derfor,  at  Ministerielle 
og  Antiministerielle  maa  mødes  i  den  Erkjendelse:  at  der 
for  Ministre,  der  dog  maa  erkj  ende  sig  som  konstitutionelle 
og  ansvarlige,  ikke  egentlig  er  noget  Valg,  naar  der  opsiges 
dem  Tillid  og  Tiltro  fra  Bigsdagens  Side,  uden  at  de  driste 
sig  til  at  overtage  Ansvaret  for  dens  Opløsning,  —  at 
politisk  Sædelighed,  Ære  og  Sømmelighed  fordrer,  at  de  i 
en  saadan  Stilling  af  Tingene  drage  sig  tilbage  og  over- 
lade det  til  Tiden  at  dømme    dem    og  Bigsdagen  imellem, 

—  at  det  Modsatte,  en  trodsende  Fastholden  af  Magten, 
ikke  alene  er  ødelæggende  for  Vedkommendes  Eftermæle, 
men  farligt  baade  for  Begeringsmagtens  Anseelse  og  for 
det  offentUge  Exempel. 

En  hel  Del  anderledes  vilde  Sagen  jo  vistnok  stille 
sig,  dersom  man  autog,  at  det  Hele  netop  har  været  anlagt 
paa  at  lægge  det  Sindelag  for  Dagen,  hvormed  Ministeriet 
betragter  Bigsdag,  Grundlov  og  Forfatning.  Herpaa  synes 
det  at  tyde,  naar  samtlige  Ministre  faa  Uger  efter  Bigs- 
dagens Slutning  tilbyde  Kongen  deres  Dimission  i  Anled- 
ning af,  at  Hans  Majestæt  har -nægtet  Samtykke  til  Krigs- 
ministerens Forfølgelse  imod  et  Par  Embedsmænd.    Altsaa 

—  i  den  Grad  ere  Ministrene  nidkjære  for  deres  Magt 
som  ansvarhge  Ministre  overfor  Kongen,  medens  de  til 
samme  Tid    sætte    ethvert  Hensyn   til    deres  Ansvarlighed 

27* 


404 

overfor  Rigsdagen  tilside.  Skulde  det  virkelig  være  Meningen, 

—  efterat  det  først  er  lykkedes  ved  forskjellige  Operationer 
at  faa  Rigsdagen  for  en  stor  Del  befolket  med  Personer, 
der  fortjene  den  Ros,  Finansministeren  har  tildelt  dem: 
at  „de  ikke  formaa  at  overse  Sagen  enten  til  den  ene 
Side  eller  til   den   anden''    (Folkethingstid.    1852,  S.  1535), 

—  at  vise  Folket  i  talende  Gjerning,  at  Forfatnings-Fri- 
heden og  Forfatnings-Myndigheden,  som  nærmest  er  repræ- 
senteret i  Rigsdagen,  ikke  er  Andet  end  et  Fantom,  og 
dertil  at  vække  Folkets  Kjede  og  Lede  for  en  Konstitution, 
som  ikke  formaar  at  beskytte  imod  absolutistisk  Vilkaarlig- 
hed  under  den  mest  revolterende  Form:  ministeriel  Despo- 
tisme? Skulde  dette  være  Meningen,  da  bliver  den  for- 
staaelig.  Men  det  er  tillige  klart,  at  der  da  kun  vilde 
være  gjort  det  første  og  indledende  Skridt,  og  de  videre 
Skridt,  som  maatte  forestaa,  vilde  være  af  en  Beskaffenhed, 
som  selv  i  det  nærværende  Øjeblik  kunde  vække  Vedkom- 
mendes Betænkelighed.  Saameget  synes  der  i  ethvert 
Tilfælde  Grund  til  at  antage,  at  Ministeriet  først  maatte 
være  betænkt  paa  et  andet  Firma.  Vel  er  Glansen,  som 
engang  har  omgivet  Ørsteds  Navn,  for  længe  siden  borte, 
og  Oldingen  har  sørget  for,  at  Historien  næppe  vil  kunne 
kalde  et  svagt  Skin  af  den  tilbage;  men,  at  han  skulde 
ville  knytte  Noget,  der  ligner  absolutistisk  Revolution,  til 
sit  Eftermæle,  synes  dog  ikke  troligt. 

Hvad  Ministrene  ville,  véd  Ingen  at  sige.  Man  véd 
kun,  at  de  hidtil  have  arbejdet  paa  at  løse  og  fjærne  Mo- 
narkiets Dele  fra  hverandre,  istedetfor  at  Kundgjørelsen 
af  28de  Januar  1852  bebuder  en  forbindende  og  styrkende 
Fællesforfatning ;  —  det  naiveste  af  Ministeriets  Medlemmer 
har   nylig    for  Rigsdagen    vedgaaet,    at    han    aldeles    intet 

kj ender  til  eller  om  en  saadan  Forfatning;  man  véd  kun, 
at  de  liidtil  have  arbejdet  paa  at  udmarve  Grundloven  og 
nedtrykke  Rigsdagen.  Hvorhen  altsaa  ville  de  Mænd,  der 
ere  komne  i  Besiddelse  af  Roret  og  klamre  sig  fast  derved, 
styre  Statsskibet?  Ingen  véd  det;  Ingen  kan  øjne  et 
Maal  for  Styringen. 

Men  derimod  er  det  billigt,  at  man  véd,  om  danske 
Mænd,  der  dog  udgjøre  Skibets  Besætning,  ere  villige  til 
at  lade  sig  styre  hen  hvorsomhelst.  Det  er  til  Rigsdagen, 
hvorhen  Øje  og  Tanke  maa  vende  sig.  Hvad  det  først  og 
sidst  gj ælder  om,  er  at  faa  Rigsdagen  rejst  af  dens  Fomedrel- 
sesstand,  faa  den  hævet  til  et  saadant  Punkt  af  Dygtighed, 
at  den  maa  staa  som  Gjenstand  for  Folkets  Agtelse  og 
Tillid,  oggjennem  den  offenthge  Mening  bringe  Ministeriet 
til  at  indtage  en  konstitutionel  Stilling  overfor  Folkere- 
præsentationen. Den  enkelte  Personlighed,  der  mere  end 
nogen  anden  bærer  Ansvaret  for,  at  Rigsdagen  er  sunken 
saa  dybt  i  Folkets  og  Regeringens  Øjne,  har  opgivet  sin 
Magt.  De ,  som  hidtil  have  staaet  under  dens  herskende 
Indflydelse,  ere  givne  tilbage  til  en  naturhg  Stilling,  og 
det  er  rimeligt,  at  ikke  faa  af  dem  ville  sige  sig  selv,  at 
de  ikke  ere  det  Kald  voxne,  at  værne  om  Fædrelandets 
Frihed  i  den  truende  Tid.  Hvorledes  skulle  de  Pladser, 
som  saaledes  tør  ventes  at  ville  blive  ledige,  blive  besatte? 
Hidtil  have  mange  af  vore  dygtigste,  efter  deres  borgerlige 
Stilhng  uafhængige  og  Forfatningen  trofast  hengivne  Mænd 
holdt  sig  tilbage;  de  have  skudt  Grunde  og  Hensyn  frem, 
som  vistnok  kunne  gjælde  under  sædvanhge  Forhold,  men 
som  tabe  al  Betydning,  hvor  det  gjælder  Liv  eller  Død. 
Hvor  ene  have  ikke  saadanne  Mænd  maattet  finde 
sig    i    Rigsdags-Salen,    selv    under    de    mest   brændende 

Livsspørgsmaal !  Hvor  blottede  for  al  den  Understøttelse, 
et  talrigere  og  kraftigere  Sammenhold  giver!  Hvor  lidet 
støttede  ved  Samvirken  udenfra,  hvortil  Hovedstaden  har 
rige  Kilder  i  sin  Midte!  Alt  dette  kan  blive  anderledes, 
og  det  vil  blive  anderledes,  dersom  de  mange  dygtige 
Kræfter,  der  hidtil  have  holdt  sig  udenfor,  nu  ved  den 
paatrængende  Fare  ville  finde  sig  forpligtede  til  at  tilbyde 
deres  Tjeneste.  Maatte  dette  ské ,  da  vil  det  haarde 
Tryk,  under  hvilket  Fædrelandet  nu  vaander  sig,  kunne  blive 
af  uberegnelig,  modnende  og  uddannende  Indflydelse. 

Hvilken  Belæring  kan  det  danske  Folk  tage  med  sig 
fra  Aaret  1854?  i) 

(1855.) 


„Det  Ørsted-Sponneckske  Ministerium  havde  den  2den 
Oktober  (1854)  ved  Rigsdagens  Aabning  lagt  Kongen  i  Mun- 
den „Bekymring  ved  Tanken  om  Misstemningen  imod  Krouens 
nærmeste  Raadgivere",  og  Haabet  om  „en  rigtigere  Opfattelse 
af  Forholdene  end  den,  der  ved  vrange  og  lidenskabelige  Frem- 
stillinger har  trængt  sig  ind  hos  Mange  i  Folket".  Ved  Folke- 
thingets  Opløsning  den  20de  Oktober,  da  Thinget  enstemmig 
havde  besluttet  Nedsættelsen  af  Udvalg  til  at  gjøre  Forslag  til 
Aktionsordre  mod  Ministeriet,  .  .  .  havde  det  ladet 
Kongen  udtale  en  Beklagelse  over  „den  planmæssige  Modstand, 
det  fjendtlige  Sindelag  mod  Regeringen",  „Tilsidesættelsen  af 
den  Agtelse,  der  skyldes  Kongens  Raadgivere";  i  kgl.  aabent 
Brev  af  samme  Dato  under  Kongens  Haand  og  Segl  havde 
det  opfordret  Folket  til  at  „vogte  sig  for  fordærvelige  Ind- 
skydelser", og  truende  „advaret  paa  det  Alvorligste  alle  Embeds- 
mænd, navnlig  de  gejstlige,  om  den  fornødne  fremtidige  Agt- 
paagivenhed  i  Henseende  til,  hvad  Embedspligten  byder  dem 
ligeoverfor  de  politiske  Bevægelser,  at  de  af  yderste  Flid  søge 
at  fremme  Regeringens  Formaal".  Men  den  Bdje  Decem- 
ber (1854)  saa'  dette  Ministerium  sig,  uventet  af  Alle, 
næppe  mindst  for  sig  selv,  afskediget  af  Kongen  efter 
hans  Tilbagekomst  fra  en  Rejse  i  Hertugdømmerne.  Folket 
jublede;  det  var,  som  „naar  den  gyldne  Sol  frembryder  gjennem 


»)  Fædrelandet  1855,  Nr.  1. 

den  kulsorte  Sky."  Yed  Nytaarstid  kastede  jeg  i  „Fædre- 
landet" et  Blik  tilbage  paa  det  kvidefulde  Aar."  („Optegnel- 
ser" S.  431—432.) 


Man  plejer  at  lovprise  Historien  som  den  grundige  og 
paalidelige  Læremester  for  Livet.  Men  ligesaa  tidt  høres 
der  Beklagelser  og  Bebrejdelser  over,  at  Folk,  som  selv 
hav^e  gaaet  en  Række  af  lærerige  Historier  igjennem,  ikke 
té  sig  anderledes  efter  den  Tid  end  før  den.  Det  sér  ud, 
som  om  de  Intet  havde  oplevet,  Intet  lært,  som  om  Er- 
faringens Tavler  endnu  bestandig  stode  blanke  og  ubeskrevne. 
Det  vilde  være  Skade,  om  det  danske  Folk,  der  efter  den 
lange  Umyndigheds-Periode  ganske  naturligt  trænger  i  høj 
Grad  til  politisk  Belærelse,  skulde  gaa  saa  fattigt  og 
umodent  ud  af  den  lærerige  Skole,  hvorigjennem  de  sidste 
Aar  have  ført  det,  —  dersom  det  i  paakommende  kritiske 
Tider  herefter  ikke  skulde  have  lært  at  tage  endel  sikrere 
og  endel  kraftigere  fat  paa  Tingene. 

Uden  Tvivl  er  der  nu  trindt  om  i  Landet  en  Følelse 
af  Tilfredshed  og  Velvære,  der  er  saameget  mere  vel- 
gjørende.  som  den  længe  har  maattet  savnes.  Det  er  en 
højst  uhyggelig  trykkende  Fornemmelse  for  et  Folk:  at 
finde  sig  stillet  overfor  en  Regering,  paa  hvem  den  Mis- 
tanke hviler,  at  den  sér  med  fjendtlig  skelende  Blik  til  den 
Forfatning,  som  den  er  kaldet  til  at  opretholde,  forsvare, 
udvikle,  at  den  har  lønligt  Ønske  og  Haab  om  at  sé 
Folkets  lovbegrundede  og  beseglede  Friheder  undergravede, 
at  den  planmæ^ssigt  arbejder  paa  at  svække  Folkerepræsen- 
tationen ved  at  bruge  sin  Magt  og  Indflydelse  til  at 
skræmme  Dygtigheder  bort  og  befordre  Udygtigheder  ind, 
at  den  ikke  forsmaar  sofistisk  Lovtrækkeri.   som   med   stor 

Uret  gaar  under  Navn  af  dialektisk  Kunst,  for  at  faa  Magt 
med  Lovens  Ord,  for  at  besmykke  Krænkelse  af  Ret 
og  Retfærdighed,  for  at  faa  formentlige  Presse-Misbrug 
trukne  ind  under  Majestætsforbrydelsens  knusende  Anklage. 
Af  denne  trykkende  Stilling  ere  vi  omsider  udløste.  Der 
er  al  Grund  til  at  tiltro  det  nuværende  Ministerium,  som 
Helbed  betragtet,  ikke  alene  den  samvittighedsfulde  Agtelse 
for  Tro  og  Love,  Løfter  og  Tilsagn,  der  vil  vide  at  bringe 
en  Karakter  af  Ærlighed  og  Vederhæftighed  ind  i  Re- 
geringen, som  ej  engang  kan  undværes  i  det  borgerlige  Livs 
Forhan dhnger  imellem  Mand  og  Mand,  ■ —  men  ogsaa  op- 
rigtig Sympati  med  det  Bedste  i  Folket:  med  dets  na- 
tionale og  konstitutionelle  Liv,  paa  hvis  Befæstelse  og  Ud- 
vikling Danmarks  Fremtid  beror.  Men,  saa  glædeligt  som 
dette  er,  saa  meget  vilde  det  være  at  beklage,  om  det  Bag- 
vedliggende, fordi  det  er  lykkeligt  overvundet,  skulde  over- 
gives til  Glemsel  i  Stedet  for  at  indpræntes  i  Sjælen  som 
Stof  til  at  faa  Forstand  af:  —  ikke  alene  den  kvidefulde 
Tid  med  alle  Bitterheder  og  Pinagtigheder,  som  have 
maattet  fristes,  men  ogsaa  og  især  Alt,  hvad  der  fra  Fol- 
kets Side  er  blevet  forsømt  eller  forset,  ikke  gjort  eller  ilde 
gjort,  alle  de  Lejligheder,  hvor  Kraften  er  bleven  spildt, 
Virkningen  forfejlet  ved  Mangel  paa  Fortrøstning  til  den 
retfærdige  Sag,  eller  paa  Bestemthed  i  Vilje,  Udholdenhed 
i  Gjerning,  eller  paa  Sammenhold  af  Kræfterne  til  Forsvar 
for  den  fælles  Sag. 

Der  maatte  herom  kunne  skrives  en  frugtbar  Rigsdags- 
Kritik,  naar  den  rette  Haand  kunde  findes  dertil.  Her  er 
det  kun  en  simpel  og  ringe  Katekismus-Lærdom,  derbydes: 
nogle  almindelige  Sætninger,  nogle  hverdaglige  Betragt- 
ninger. Men  der  skal  Tider  til  som  de,  vi  have  gjennem- 
levet,  Erfaringer  til  som  de,  vi  have  fristet,  for  at  det  kan 

blive  klart,  hvor  megen  praktisk  Sandhed  der  ligger  i  saa- 
danne  almindehge  Sætninger.  De  staa  da  ikke  længere 
udenfor  os;  vi  bringes  ligesom  til  at  tage  dem  op  i  os.  og 
først  saaledes  vil  der  være  Haab  om,  at  der  kan  blive  gjort 
virkelig  Brug  af  dem,  naar  Tid  og  Stund  er. 

Det  er  en  Sætning,  der  bliver  ført  i  Munden  saa  tidt 
som  nogen:  at.  naar  Nøden  er  størst,  er  Hjælpen 
nærmest.  Men.  hvor  lidet  alvorligt  det  er  ment,  at  der 
i  Følelsen  af  Nødens  Storhed  skulde  ligge  Haab  om  Hjæl- 
pens Nærhed,  derom  behøve  vi  kun  at  raadspørge  vor  egen 
nyeste  Erfaring.  Thi  derpaa  manglede  det  ikke,  at  jo 
Nøden  var  stor  og  blev  altid  større.  Dengang  da  Ministeriet, 
i  Sommeren  1853,  med  den  ny  Premierminister  erholdt 
et  nyt  Navn,  og  det  et  Navn,  der  engang  har  havt  en 
Klang  for  danske  Mænd  som  næppe  noget  andet,  var  der 
vel  ikke  Mange,  som  derpaa  byggede  noget  politisk  Haab. 
Thi.  hvorledes  Gehejmeraad  Ørsted  stod  overfor  Na- 
tionalitetens Sag,  overfor  det  konstitutionelle  Liv,  over- 
for Slesvigholstejnismens  Grundtanke,  det  maatte  Enhver 
vide,  som  havde  fulgt  hans  Udtalelser  fra  den  viborgske 
Stænderforsamling  1842  J)  indtil  Skriftet  (1850):  „For  den 
danske   Stats  Opretholdelse   i   dens  Helhed  2)".     Men   paa 


*)  Det  var  her,  at  den  kgl.  Kommissarius  prokurerede  for  N.Falck 
imod  P.  H.  Lorentzen.  Angaaende  Manden,  som  havde 
vovet  at  tale  Dansk  og  „vedblev  at  tale  Dansk"  i  den 
fanatisk  anti danske  Stænderforsamling  i  Slesvig,  paastod  Kom- 
missarius:  at  Stænderforsamlingen  i  Viborg  „maatte  finde  det 
uværdigt  at  understøtte  et  saadant  Forhold  som  det,  der  er  brugt 
af  den  Deputerede".  Hvad  Præsidenten  angaar,  som  havde  „for- 
budt Lorentzen  at  tale  Dansk",  anpriste  Komissarius  „den  sin- 
dige og  forstandige  Maade,  hvorpaa  han  har  behandlet  denne 
Sag".    (St.-Tid.  S.  1658—1662.) 

^)  „Det  maa  erkjendes,  at  Hertugdømmerne  under  disse  Be- 
tingelser (at   de   blive   ved   Danmark,   og   at  det  tyske  Forbund 

én  Forventning  troede  dog  endnu  Adskillige,  at  man 
ikke  behøvede  at  give  Slip:  den.  at  der  med  Ørsteds  Ind- 
trædelse som  Premierminister  vilde  vindes  Noget  i  det,  der 
kunde  kaldes  retlig  og  sædelig  Holdning;  —  i  Mangelen 
herpaa  havde  Mange  fundet  en  af  de  store  Brøst  i  Mini- 
steriet. I  hvilken  Grad  selv  denne  Forventning  er  bleven 
skuffet,  derom  behøver  Erindringen  ikke  at  opfriskes;  have 
vi  ikke  maattet  sé  Premier-  og  Justitsministeren  tage  per- 
sonhg  Del  i  Press eforfølgelsen  med  en  Lidenskabelighed, 
der  blændede  endogsaa  det  juridiske  Syn.  og  ikke  opnaaede 
Andet  end  at  berede  Regeringens  Anklagemagt  den  fuld- 
stændigsfe  Prostitution!  —  Større  var  maaské  Skuffelsen 
fra  en  anden  Side.  Der  var  en  Mand.  der  som  Regerings- 
Kommissær  i  Slesvig  under  de  vanskeligste  Forhold  havde 
erhvervet  sig  Krav  paa  alle  Danskes  Erkjendtlighed,  og 
som  senere  ved  flere  Lejligheder  syntes  at  have  givet  til- 
strækkeligt tilkjende,  at  han  i  væsentlige  Punkter  var  prin- 
cipielt uenig  med  det  ørsted-criminilske  Ministerium.  Der- 
som det  ikke  skulde  antages,  at  det  var  tilfældige  Om- 
stændigheders Magt,  men  at  det  var  egen  Overbevisnirg  og 
Grundsætning,   der  havde  ført  Gehejmeraad  Tillisch   ind 


ikke  forvandles  til  en  Forbundsstat,  med  mindre  Holsten  da 
kunde  holdes  udenfor  samme)  bør  blive  i  det  Lovgivnings- 
og  Forvaltnings- Fællesskab,  der  som  Levning  af  deres 
ældre  forfatningsmæssige  Forbindelse  uafbrudt  er  blevet  ved- 
ligeholdt" (S.  V.).  —  „Det  er,  efter  mine  Tanker,  en  ufravige- 
lig Regel,  at  begge  Hertugdømmerne  tilsammen 
skulle  have  et  ligesaa  stort  Antal  Mænd  at  vælge  til 
denne  Forsamling  (for  de  fælles  Anliggender)  som  Konge- 
riget" (S.  253).  Det  var  et  Program,  —  det  er  udfærdiget  under 
selve  det  slesvigske  Oprør,  der  bragte  Danmark  til  Afgrundens 
Eand  — ,  som  vistnok  maatte  indeholde  en  udmærket  Kvalifika- 
tion for  Ørsted  til  at  træde  i  Spidsen  for  et  Criminilsk 
Ministerium. 

paa  den  forhen  betraadte  Vej,  da  maatte  han  synes  at 
være  Manden,  der  kunde  bringe  Hjælp  i  Nøden  under  den 
fortsatte  Kamp  for  Danmarks  Frihed  og  nationale  Selv- 
stændighed, helst  da  han  indtog  en  Stilling,  der  aabnede 
ham  en  Vej,  som  var  spærret  for  de  Fleste.  Selv  da  han, 
til  Manges  smertelige  Forbavselse,  lod  sig  indlemme  i  et 
Ministerium,  der  for  lige  hensynsløst  frem  imod  Principer 
og  Personer,  var  der  dem,  som  endnu  ikke  vilde  opgive 
Haabet.  Først  da  dette  Navn  fandtes  under  Forordningen 
af  26de  Juli  tilligemed  de  øvrige  ansvarlige  Ministres,  — 
som  alle  have  givet  deres  Underskrift,  dels  under  selve 
Grundloven  dels  under  dens  højtidelige  Besværgelse,  som 
Medlemmer  af  Rigsdagen  — ,  og  endnu  mere,  da  den  nye 
Indenrigsminister  debuterede  i  Folketliinget  med  en  trium- 
ferende Ligtale  over  „de  kolde  og  forgængehge  Rester,  som 
endnu  ere  tilbage  af  Danmarks  Riges  Grundlov,  og  som 
vi  ikke  længere  kunne  holde  paa" :  først  da  maatte  den 
sidste  Illusion  vige.  Saaledes  syntes  alle  Sunde  lukkede. 
Mistrøstigheden  var  almindehg;  thi  hvor  skulde  Hjælpen 
søges?  Selv  Kongens  Døre  vidste  man  at  holde  tilstængede. 
Man  spejdede  efter  den  evropæiskeHorizont:  om  ikke  der- 
fra skulde  kunne  ventes  en  Luftning,  der  kunde  bryde  Sky- 
masserne, som  altid  tungere,  altid  mere  truende  trak  sam- 
men over  vore  Hoveder.  —  Men  saameget  mere  tør  det 
haabes,  at  det  ikke  alene  vil  staa  uudsletteligt  i  vor  Be- 
vidsthed, men  at  det  af  Historien  vil  bhve  foreholdt  kom- 
mende Slægter,  hvorledes  Hjælpen,  uforudset  og  uventet, 
var  tilstede,  dengang  Nøden  var  størst. 

Men  ved  Siden  af  det  Ord:  at  Hjælpen  er  nærmest, 
hvor  Nøden  er  størst,  staar  et  andet  Ord:  at  Hjælpen 
ikke  tør  ventes,  uden  hvor  man   selv   hjælper  tih 

Ogsaa  her  er  der  Adskilligt,  der  ikke  bør  skrives  i  Glemme- 
bogen. Vi  bør  ikke  glemme,  hvor  Mange  der  var,  der 
raadede  og  formanede  til  at  opgive  Alt,  linde  sig  i  Alt: 
„Man  maatte  dog  engang  ud  af  denne  Spænding  og  Strid, 
maatte  til  enhver  Pris  have  Forfatnings-Sagen  bragt  til 
Ende;  men  Ministeriet  havde  nu  engang  Magten ;  man  saa' 
jo,  at  Ministeriet  ikke  kunde  drives  ud;  selv  trække  sig 
tilbage  vilde  det  ikke ;  og  da  det  nu  engang  var  bestemt  paa 
at  bruge  Magten  efter  eget  Hoved,  blev  der  dog  intet  An- 
det for  end  at  give  efter,  tage,  hvad  Ministeriet  vilde  give; 
og  helst  maatte  man  da  gjøre  dette  Eftergivenhedsskridt 
saa  tidligt,  at  det  endnu  kunde  gjøres  paa  nogenlunde  an- 
stændig Maade".  Saa  svag  er  Troen,  selv  ved  den  sole- 
klareste Ret;  saa  svag  Erkjendelsen,  at,  hvor  et  Folk  har 
en  Ret,  dér  har  det  ogsaa  en  Forpligtelse  til  at  forsvare  sin 
Ret  imod  Vold  og  Svig.  Men  saa  svag  er  ogsaa  Bevidst- 
heden om  den  moralske  Magt,  hvoraf  et  Folk  er  i  Be- 
siddelse, om  Kraften,  der  ligger  i  en  almindelig  Folke- 
stemning, om  det  Utænkelige  i,  at  et  Ministerium  i  Længden 
skulde  kunne  blive  bestaaende,  hvor  Folkets  Agtelse  og 
Tillid  er  borte.  Derfor,  og  derfor  alene,  kom  Hjælpen 
sent,  fordi  Folket  var  sendrægtigt  til  at  tage  sig  sammen, 
og  det  er  derfor  begribeligt,  om  man  i  de  høje  Sale  kan 
have  ondt  ved  at  tænke  sig  Folkets  Stemning  og  Vilje  som 
Noget,  det  er  værdt  og  nødvendigt  at  ænse.  Alligevel  er 
det  denne  Folkestemning,  hvorpaa  Ministeriet  omsider  er 
strandet  og  gaaet  isønder.  Vel  véd  man  allerede  nu  at 
fortælle  om  forskjellige  andre  Springfjedre,  der  have  været 
i  Virksomhed,  og  Historien  vil  uden  Tvivl  faa  mere  at  be- 
rette herom,  end  der  nu  kan  vides;  —  slige  bevægende 
Kræfter    kunne    ved    en    stor  Katastrofe    aldrig  undværes. 


414 

Men  lugen  kan  for  Alvor  tro.  at  disse  Fjedre  skulde  have 
formaaet  at  sprænge  den  ministerielle  Kolos,  dersom  de 
ikke  havde  havt  det  faste  Underlag  i  Folkets  Stemning  fra 
Landets  ene  Ende  til  den  anden.  Den  Fortjeneste  til- 
kommer det  afgaaede  Ministerium:  at  Lave  gjort  det  klart, 
hvilken  Stilhng  Folket  indtager  i  det  politiske  Liv.  Just 
ved  den  exempelløse  Sejhed,  ved  det  kompakte  Sammen- 
hold af  dette  mærkelige  Ministerium  er  der  vundet  den  Tid, 
som  endnu  er  nødvendig  i  Danmark,  for  at  en  almindelig 
Stemning  i  Folket  skal  kunne  arbejde  sig  frem  til  Moden- 
hed og  Styrke.  Men  efterhaanden  som  det  skrider  fremad 
hos  os  med  Udvikling  af  en  virkehg  Folkekarakter,  støttet 
paa  levende  Bevidsthed  om  Pligter,  der  paahvile  Folket, 
og  Rettigheder,  der  tilkomme  det.  —  og  en  saadan  Karakter- 
Udvikling  hos  det  hele  Folk  og  hos  de  enkelte  Mænd  er 
den  bedste  Frugt  af  en  fri  Forfatning,  —  vil  Folkestem- 
ningen behøve  kortere  Tid  til  at  komme  til  Fasthed  og 
gjøre  sig  gjældende,  dersom  lignende  Forhold  som  de,  vi 
nu  have  slidt  os  igjennem,  skulde  vende  tilbage. 

Men  hvorledes  er  det  blevet  muhgt  for  Folket  ad 
Rets  og  Lovligheds  Vej  at  hjælpe  til  at  gjøre  sig  fri  for 
de  tyngende,  forhadte  Baand?  Kun  derved,  at  Folket  har 
havt  sin  lovlige  Repræsentant  i  Rigsdagen,  be- 
klædt med  lovhjemlet  Magt  og  Myndighed.  Derfor  er 
intet  naturhgere.  end  at  Rigsdagen  har  staaet  fur  det  høje 
„Selskab",  som  selv  staar  udenfor  Folket,  som  den  ufor- 
drageligste Vederstyggelighed;  man  har  ikke  kunnet  finde 
Ord  til  at  udtrykke  sin  fornemme  Ringeagt:  „Hvor  utroligt, 
at  denne  saakaldte  Rigsdag,  hvisExistens  man  næppe  vær- 
diger at  kjende  i  de  tyske  Hertugdømmer,  skulde  kunne 
tænke  paa  at  træde  i  Ski-ankeu  mod   et  Ministerium,   som 


415 

stod    grundmuret    paa    det     slesvigholstenske    Ridderskab! 
Hvor  besynderligt,  at  den  ikke  .vilde    sé,    hvor   lidt    den    i 
Grunden  har  at  betyde;  thi  hvorledes  har  den  ikke  maattet 
lade  sig  traktere  af  Ministrene!    Hvem    har  vel   taget    den 
ringeste    Notits    af  Adresserne,     hvormed    den    har    villet 
trænge  sig  frem   til   Tronen!    Har  vel  Ministeriet  generet 
sig  i  mindste  Maade    for    at    vise   den  Vintervejen,    for    at 
lade  Opløsning  følge  paa  Opløsning!  Skulde  den  da  kunne 
være  blind  for,  at   den  gravede  sig  selv   sin  Grav,   dersom 
den  vilde  vedblive  at  puste   sig   op!    osv.".  —  Ganske   vist 
vilde  der  nu  ikke   være   blevet  budt  Rigsdagen,   hvad   der 
er  budt  den,  dersom  Folket  havde  været  tidligere  betænkt 
paa  at  staa  sammen    med  sine    egne   Repræsentanter,    der 
vare   udgaaede   af  dets   Midte,  handlede   paa   dets  Vegne, 
dersom  Folket  havde  været  ligesaa   nidkjært  for  at  støtte 
og  styrke  Rigsdagen,    som   Ministeriet    var    for    at    svække 
og   trykke   den,    som   de  ministerielle  Ekkoer   vare    for    at 
spotte  og  haane  den.      Dersom  Folket   tidligere   end  den 
sidste  Gang,  havde,  aarvaagent  og  alvorligt,   været  paa  sin 
Post  ved  Valgene    efter    de    ministerielle   Opløsninger,    da 
vilde  f.  Ex.   i   Foraaret   1853  Fabelen   om  Czarens  —  den 
højmodige   og  fredelskende   Czars  —  Fortjenester  af  Dan- 
mark ikke  have  faaet  Magt;    man    vilde    ikke    have    ladet 
sig  bedaare  til  at  belønne  den  indbildte  Højmodighed  ved 
at    omstøde    Kongelovens    Arvefølge    og    derved    give    det 
russiske  Dynasti  Expektance  paa  den   danske  Krone;   man 
vilde   ikke  have   givet  den  bedste  Lejlighed    ud    af  Hæn- 
derne,   som  nogensinde  har   været,    til   at  faa  Regeringens 
Tøjler  lagte  i  paalideligere  Hænder.     Den  konstitutionelle 
Sag  vilde   da  have    staaet   paa    et   betydeligt   højere  Trin 

end  det.  hvorpaa  det  siden  den  Tid  er  sunket  ned  Trin 
for  Trin.  Men,  hvorom  Alting  er,  saameget  er  vist,  —  vi 
behøve  kun  at  sé  hen  til  Slesvig  — .  at  det  alene  er  som 
konstitutionelt  Folk,  alene  gjennem  sit  lovhg  valgte  Or- 
gan, at  det  danske  Folk  har  været  istand  til  at  give  sin 
Mistilhd  Betydning  og  Vægt.  Dette  maa  være  lært,  —  og 
lært  for  ikke  igjen  at  glemmes  — :  at,  hvor  et  Folks 
højeste  Interesser  staa  paa  Spil,  dér  er  det  kun  ved 
Hjælp  af  de  konstitutionelle  Former,  ved  at 
understøtte  dem,  saa  at  de  erholde  fuld  Sandhed  og  blive 
istand  til  at  virke  med  fuld  Kraft,  at  Folket  selv  kan 
hjælpe  til  at  afværge  truende  Farer  og  betrygge  den 
kommende  Tid. 

Og  siden  vi  ere  komne  ind  paa  de  politiske  Fablers 
Gebet,  kan  det  endnu  være  godt  for  en  anden  Gangs 
Skyld  at  minde  om  et  Par  andre  æventyrlige  Forestillinger, 
som  med  Held  ere  blevne  satte  i  Omløb  under  den  hele 
Forhandling  om  Ønskeligheden  eUer  Nødvendigheden  af  et 
Ministerskifte.  Efterat  det  evropæiske  Nødvendigheds- 
Spøgelse,  souffleret  af  Udenrigsministeren,  havde  udspillet 
sin  Hovedrolle  i  Arvesagen,  er  det  ogsaa  her  optraadt  paa 
Scenen.  „Vi  have  nu  engang,  —  hed  det,  —  her  faaet  os 
de  Ministre,  som  ere  vel  sete  af  de  fremmede  Magter;  et 
Par  af  dem  kunne  maaské  endogsaa  være  halvt  om  halvt 
paanødte  os  udenfra;  og  naar  nu  disse,  de  rette  Udvalgte, 
som  det  lader  til,  have  indgaaet  et  Slags  Fostbroderskab 
med  de  øvrige  Medlemmer  af  Ministeriet,  saa  at  den  Ene 
ikke  vil  lade  sig  skille  fra  den  Anden,  hvad  er  da  derved 
at  gjøre?  Hvortil  hjælper  det  at  drive  paa  deres  Ent- 
ledigelse?     Der  bhver  dog   intet  Andet  for,   end   at  holde 

paa  dem  Alle.  Hvem  véd,  hvad  der  vilde  følge  paa  af 
Ulykker  og  Hjemsøgelser,  dersom  de  holstenske  Grever 
skulde  findes  undværlige!"  Det  var  den  ene  Amme- 
stue-Fabel. Det  var  paa  mange  Steder  ikke  muligt  at 
faa  det  ud  af  Hovedet  paa  Folk,  at  Ministeriet  maatte 
betragtes  som  et  beskikket  Kors,  der  maatte  bæres  i  al 
Taalmodighed,  indtil  Forsynet  vilde  forløse  os  derfra,  lige- 
som vi  i  sin  Tid  have  maattet  bære  Krigsskatten  og  nu 
maa  bære  Dyrtiden.  —  Den  anden  Fabel  var  den:  at 
der  nu  engang  kun  var  dette  Ministerium  at  finde  i  Kon- 
gens Riger  og  Lande :  „Vi  vidste  af  Grev  Sponnecks  Mund, 
at  han  og  hans  Kolleger  vare  Mænd  for  at  styre  Stats- 
skibet  igjennem  Klipper  og  Skjær;  men  hvor  skulde  der 
i  det  lille  Land  være  at  tænke  paa  en  anden  for- 
svarlig Besætning?  Den  Ene  vilde  vist  ikke,  den  Anden 
kunde  vist  ikke,  og  sammen  vilde  de  ganske  vist  paa 
ingen  Maade  gaa.  Ethvert  Forsøg  paa  at  danne  et  nyt 
Ministerium  vilde  dog  ende  med,  at  de  forsmaaede  Mænd 
bleve  hentede  tilbage  i  Triumf;  de  vare  altsaa  uund- 
værlige, og  man  maatte  haabe  og  bede  til,  at  vor  Herre 
ret  længe  vil  holde  sin  Haand  over  de  kostbare  Liv,  at 
vi  ikke  skulde  opleve  den  Beskæmmelse,  at  komme  til  at 
staa  uden  Ministerium".  Ogsaa  med  denne  Skrupel  var 
det  vanskeligt  at  komme  nogen  Vej:  „Man  maa  dog  for- 
nuftigvis", —  gjentog  man  med  den  klassiske  Greve  i 
Landsthinget,  —  „have  det  rene  Vand,  førend  man  kaster 
det  skidne  Vand  bort!"  —  og  man  besluttede  at  holde 
fast  paa  det  sidstnævnte  Vand,  uagtet  man  maatte  kunne 
sige  sig  selv,  at  Kandidater  til  Minister-Portefeuiller  ikke 
vel  kunne  være  at  finde,  førend  de   blive  søgte   for  Alvor. 

Men  sé!  det  Umulige  er  paa  engang  blevet  Virkelighed:  et 
nyt  Ministerium  staar  dér  færdigt  og  i  fuld  Virksomhed, 
—  uden  at  der  er  Tegn  til,  at  Foiraadet  endda  skulde 
være  udtømt,  og  uden  at  der  er  Tegn  til  gloende  Drager 
eller  Krig  eller  anden  Ulykke. 

Maatte  vi  da  nu,  naar  det  næste  Gang  bliver  Alvor, 
være  komne  et  Stykke  videre  i  den  Kunst,  at  holde  Øjnene 
lukkede  for  Spøgelser  og  Ørene  lukkede  for  Fabler. 

Ved  Grundlovsfesten  den  5te  Juni  1858  paa  Bellevue.^) 

(1858). 

Det  er  det  sidste  Aar  af  det  første  Aarti,  som  vor 
Grundlov  gaar  ind  i  med  denne  Dag.  Det  er  en  ung 
Alder,  —  og  vi  mindes  ofte  føleligt  om  denne  Ungdom, 
om  det  Nye  og  Uvante,  der  endnu  bestandig  staar  imellem 
os  og  de  konstitutionelle  Forhold.  Vi  savne  den  Ærvær- 
dighed, som  Alderen  giver,  den  Fasthed  og  den  Tryghed, 
som  først  følger  med  Tingenes  Orden,  naar  den  er  gaaet 
over  fra  Fædrene  til  Sønnerne,  naar  Folket  har  levet  sig 
ind  i  den,  og  hver  Mand  i  Landet  finder  sig  let  og  sikkert 
tilrette  i  den:  baade  i  Rettighederne,  den  giver,  og  i  Byr- 
derne, den  paalægger,  i  Ofrene,  den  kræver.  Derfor 
mangler  endnu  bestandig  mangen  Forudsætning  for  et  sundt 
og  frugtbart  Frihedsliv;  saa  meget  maa  fremstilles  og  frem- 
drives med  Besvær,  der  burde  kunne  overlades  til  Bor- 
gernes frie  Drift;  hvor  hyppig  er  ikke  Misforstaaelser  og 
deri  grundede  Misvisninger,  som  i  en  modnere  Friheds- 
alder  vilde  undgaas  eller  rette  sig  selv!  og  hvor  mange 
ere  ikke  de,  der  endnu  bestandig  svigte,  drage  sig  mis- 
troiske eller  uvillige  tilbage ,  hvor  der  burde  kunne  gjøres 
Regning  paa  almindelig  Samvirken! 


>)'  Efter  Haandskrift. 

x^lligevel    er    det    unge  Frihedsliv  gammelt   nok  til  at 
have  en  ret  indholdsrig  Historie. 

Det  har  sine  Bedrifter  og  Frugter  at  opvise.  Vi 
niaatte  være  meget  glemsomme  eller  meget  unøjsomme,  om 
vi  kunde  overse,  i  hvor  mange  forskjellige  Retninger,  i 
hvor  mange  højst  vigtige  Dele  af  Statsliv  og  Statsforvalt- 
ning den  frie  Aand  har  udpræget  sig  i  Lov  og  Foranstalt- 
ning. Og  skulde  der  være  Nogen,  som  ikke  kan  faa  Øje 
herpaa,  saa  er  der  dog  Noget,  der  ikke  kan  overses:  de 
mægtige  Bygninger,  som  have  rejst  sig  rundt  om  i  Landet 
i  dette  Aarti,  —  ikke  Slotte  og  Paladser,  men  bestemte  til 
at  tjene  og  fremme  det  almene  Vel,  —  de  talrige  Fore- 
ninger, der  ere  stiftede  omkring  i  Stad  og  Land  —  ikke 
ved  Regeringsbud,  men  ved  fri  borgerlig  Samfundsdrift. 
Det  er  godt  at  have  dels  grundmurede  dels  levende  Vidnes- 
byrd at  henvise  til  overfor  dem.  der  nu  engang  ikke  have 
Tanke  om  eller  Tro  paa  den  usynlige  Frugt,  der  er  ethvert 
Frihedslivs  egentlige  og  bedste  Velsignelse. 

Saa  er  der  en  anden  —  mindre  frydelig,  men  ikke 
Mindre  lærerig  Historie  om,  hvad  der  er  blevet  gjort 
enten  for  lidt  eller  for  meget:  om  Forsømmelser  eller 
Misgreb,  —  og  det  ikke  alene  i  Anvendelsen  af  Fri- 
hedens -Lov,  men  i  Frihedsloven  selv.  Om  det  Mere  eller 
Mindre  kan  der  være  højst  forskjellig  Mening;  men  at  der 
baade  findes  oprindelige  Brøst,  og  at  der  fra  Tid  til  Tid  er 
baade  forset  og  forsømt,  det  vil  ingen  falde  paa  at  nægte 
eller  fordølge.  Men  der  er  ingen  Sammenhæng  i  Tanke- 
gangen, om  Nogen  i  saadanne  Mangler  eller  saadanne 
Misgreb,  —  de  være  nu  liere  eller  færre,  —  søger  Vaaben 
mod  Frihedens  Lov,  som  netop  giver  Midlet  i  Hænde  til 
at  faa  det    forsømte  indhentet,    det  forsete  oprettet,    eller 

om  Nogen  deri  linder  Grund  til  at  længes  tilbage  til  den 
døsige  Velbehageligheds-Tid,  da  Landets  Mænd  sad  hen- 
simkne  i  Smaalighed,  ubekjendte  med  og  ubekymrede  om 
Fædrelandets  offentlige  Anliggender,  fordi  én  Vilje  skulde 
være  den  altraadende,  medens  i  Virkehgheden  enkelte 
Viljer,  —  og  sjælden  var  det  danske  Viljer,  —  raadede 
gjennem  den  ene. 

Og  dette  fører  da  vor  Tanke  til  Modstanden  og 
Kampen,  der  drager  sig  igjennem  vort  unge  Frihedslivs 
Historie.  Det  var  under  Vaabnenes  Brag,  at  Grundloven 
fejrede  sine  første  Fødselsfester;  og  dog  var  der  maaské 
dengang  hos  Fædrelandets  Mænd  et  friere  Sind,  en 
mindre  bekymret  Stemning.  Vi  stode  dengang  overfor 
den  nylig  rejste  Friheds-Hjørnesten,  opfyldte  af  Glæde  og 
Fortrøstning;  den  lette  Frihedsluft  hævede  vort  Bryst,  og 
overfor  de  vilde  Storme,  der  brusede  hen  over  Evropas 
Lande,  var  den  hos  os  mild  og  rolig.  Den  syntes  selv  at 
forsone  de  uvillige  Stemninger;  idetmindste  bleve  de  ikke 
dengang  til  højrøstede  Stemmer.  Nu  er  det  anderledes. 
Frihedsbygningen  i  Danmark  staar,  medens  den  udenfor 
fjærn  og  nær  er  sunken  sammen,  —  men  den  staar  truet 
af  forenede  Angreb.  Den  frihedsfjendtlige  Magt  har  orga- 
niseret sig:  en  ydre  Magt,  som  søger  Støtte  inden  Landets 
egne  Grænser,  en  indre,  som  søger  Styrkning  udenfra,  som, 
—  Historien  vil  indskrive  det,  —  ikke  forsmaar  at  drage 
Fordel  af  de  politiske  Forviklinger.  Men  store  Goder  ere 
stærke  Vaaben,  —  fremfor  alle  Frihedens  Goder.  Thi 
ved  Frihedens  Brug  bliver  et  Folk  sig  selv,  lærer  at  agte 
sig  selv,  at  stole  paa  sig  selv,  at  værne  om  det,  der  er 
dets  bedste  Ejendom.  Og  naar  derfor  et  Leve  skal  ud- 
bringes   paa    denne  Dag  for  vor   Grundlov,    bør    det   ikke 

udbringes  som  et  simpelt  Ønske,  der  strømmer  let  hen 
over  Læben,  men  det  maa  udbringes  som  alvorsfuldt  Løfte 
om,  at  vi  ville  værne  om  dens  Liv,  at  vi  ville  staa  aar- 
vaagne  overfor  ydre  og  indre  Fjender,  overfor  aabenbare 
og  lønlige  Angreb,  overfor  Vold  og  Rænker,  og  at  vi,  hvor 
det  gjælder  om  mere  end  Klang  af  Ord  og  Bægere,  ville 
slutte  os  sammen  som  danske,  fædrelandssindede  og  fri- 
hedselskende  Mænd,  til  fælles  Forsvar  for  det  fælles  Gode 
af  al  vor  Magt  og  Evne;  — „vor  Frihed  vil  vi  ikke  miste!" 
—  Enhver,  som  tager  Ønsket  saaledes,  istemme  med  mig 
et  „Længe  Leve"  for  vor  Grundlov! 


V. 


ndre  og  ydre  Statsforhold. 

En  Slesvigholsteners  Betragtning  over  Reskriptet  af  28de 
Januar  1848-^) 

(1848). 


„Den  28de  Januar  1848  udkom  det  kgl.  Reskript.  Naar 
der  i  dette  Aktstykke  skulde  sés  det  bebudede  Efterladenskab 
fra  den  bortgangne  Konge  „til  Ordning  af  Fædrelandets  of- 
fentlige Forhold  paa  en  Maade ,  der  svarer  til  Opretholdelsen 
af  de  forskjellige  Landsdeles  Selvstændighed  saavelsom  af  deres 
Forbindelse  til  et  velordnet  Hele",  saa  var  det  vel  skikket  til 
at  sprede  Illusionen  og  bevii'ke  et  Omslag  i  Stemningen.  Det 
danske  Statslegeme  var  her  betegnet  som  bestaaende  af  to 
li  gestaa  end  e,  1  igeber  ettigede  D  ele:  Kongeriget  og  Her- 
tugdømmerne (disse  som  Enhed);  den  fælles  Stænderforsamling 
med  besluttende  Myndighed  skulde  samles  afvexlende  i  Konge- 
riget og  i  Hertugdømmerne,  og  den  skulde  dannes  af  et  lige 
Antal  Medlemmer  fra  begge  Statsdele,  hvorefter  saaledes, 
ifølge  Forholdstallet  af  Befolkningen ,  8  af  Hertugdømmernes 
Beboere  vilde  blive  repræsenterede  lige  med  13  af  Konge- 
rigets .  .  .  Der  var  hei-med  givet  en  bestemt  Gjen stand 
for  den  offentlige  Forhandling,  og  Overvejelser  af 
den  alle  r  alvorligste  Natur  maatte  paatrænge  sig  enhver 
fædrelandssindet  Mand  .  .  .  Madvig  tog  først  offentlig  til 
Orde  i  „Fædrelandet"  den  4de  Februar  om  „det  antydede  Gi-und- 
lag    for    en    Forfatning  i  dets    Betydning    for    den   danske  Na- 


1)  Fædrelandet  1848,  Nr.  40—41. 

tionalitet"  .  .  .  Monrad  indsendte,  efter  at  være  vendt  til- 
bage til  sin  Præstegaard,  en  Række  fiutskærende  Artikler  .  .  ., 
Kr  ieger  gav  en  Afhandling  om  ,.Regeringens  Forfatningsplan", 
særlig  om  Forholdstallet  af  de  Deputerede.  Jeg  skrev  uden 
Navn  en  Artikel  i  ,.Fædrelandet"  :  „En  Slesvigholsteners  Be- 
tragtning over  Reskriptet  af  28de  Januar.  Et  Forsøg."  (».Op- 
tegnelser"  S.  325—327). 


Det  første  Ord.  der  har  lydt  over  Bælterne  fra  Her- 
tugdømmerne, efterat  Reskriptet  af  28de  Januar  har  naaet 
didover,  har  været  et  Ord  om  Kulde  og  Mistro,  hvormed 
det  skal  være  optaget,  om  forhaabet  Afvisning  fra  slesvig- 
holstensk Side.  Dersom  dette  Ord  er  mere  end  en  De- 
monstration og  mere  end  et  Ord  af  en  eller  anden  enkelt 
exalteret  Patriot,  dersom  det  skulde  være  Udtryk  af  en 
mere  almindelig  {Stemning,  saa  tør  det  dog  antages,  at  en 
saadan  vil  være  snart  forbigaaende  og  give  Rum  for  en 
bedre  begrundet  Politik.  Vistnok  er  der  her  Opfordring 
til  en  Prøvelse,  som  maa  ønskes  gjennemført  med  al  tysk 
Grundighed  og  Omsigt.  Det  er  en  Gave,  Hs,  Majestæt 
byder  sine  U ndersaatter ,  og  det  maa  tilkomme  disse  at 
undersøge,  om  og  hvorvidt  de  kunne  ønske  at  modtage 
Gaven  paa  det  tyske  eller  det  danske  Fædrelands  Vegne; 
men  hvo  skulde  ikke  ønske  at  kunne  efter  saadan  Prøvelse 
med  god  Samvittighed  komme  den  landsfaderhge  Hensigt 
i  Møde,  og  efterfølge  den  „Berlingske  Tidendes"  stadige 
Formaning:  at  række  Haand  til  Fred  og  Forsoning?  Jeg 
haaber,  at  mine  Landsmænd  ville  komme  til  Erkj endelse 
af,  hvor  overvejende  Grund  der  er  for  dem  til  at  gaa  ind 
paa  det  Forfatnings-Forslag,  hvoraf  de  første  Grundtræk 
forehgge  i  det  kongehge  Reskript,  og  jeg  tillader  mig  at 
opfordre  at  følge  mig  i  de  nedenstaaende  Betragtninger. 


427 

Jeg  indser  imidlertid,  at  jeg  forud  bør  angive  mit  po- 
litiske Standpunkt.  Jeg  har  tidligere  fulgt  den  Retning, 
der  betegnes  som  den  nj^-liolstenske;  jeg  har  i  sin  Tid 
arbejdet  med  ikke  ringe  Iver  paa  at  skaffe  den  Retning 
Fremgang  og  Anerkj endelse,  og  det  er  ikke  uden  Møje, 
at  det  er  lykkedes  mig  at  ombytte  dette  Standpunkt  med 
mit  nuværende,  hvad  maaské  i  denne  Artikel  vil  paa  mere 
end  ét  Sted  komme  til  Syne.  Det  var  et  Ønske  og  et 
Haab,  jeg  delte  med  mange:  at  Holsten  maatte  erholde 
en  politisk  Selvstændighed,  hvortil  det  har  Adkomst  som 
rent  tysk  Land  og  som  Dél  af  det  tyske  Forbund,  med 
særskilt  Finansvæsen  og  Krigsvæsen  og  en  fri  Forfatning, 
unionsmæssigt  knyttet  til  Danmark.  Og  naar  jeg  arbejdede 
til  dette  Maal.  troede  jeg,  —  ligesom  jeg  endnu  tror,  — 
at  jeg  handlede  ikke  mindre  som  god  Undersaat,  end  som 
god  tysk  Mand.  Thi  det  forekom  mig,  at  alle  Interesser 
her  vilde  finde  deres  naturlige  Tilfredsstillelse:  den  dyna- 
stiske Interesse,  eftersom  en  naturlig  Union,  der  for  Hol- 
sten vilde,  under  slige  Vilkaar,  være  ligesaa  ønskelig  og 
fordelagtig  som  for  Danmark,  turde  afgive  et  vel  saa  stærkt 
Bindemiddel,  som  et  paatvungent,  unaturligt  Forfatnings- 
Fællesskab,  —  den  folkelige  Interesse,  eftersom  der  da  vilde 
være  sikret  Danmark  en  rén  dansk  Karakter  i  alle  Rigets 
betydelige  Forhold;  og  ogsaa  Slesvig  vilde  da  kunne  sættes 
i  den  særegne  Stilling,  som  svarede  til  dets  historiske  Krav 
og  dets  dobbelte  Nationalitet.  Men  det  kunde  ikke  und- 
gaa  mig  og  Andre,  at  Regeringen  ikke  syntes  at  lade 
denne  hele  Bestræbelse  vederfares  Ret,  snarere  syntes  at 
underlægge  den  den  Betydning,  at  den  skulde  gaa  ud  paa 
en  dynastisk  Løsrivelse  af  Holsten  fra  Kongeriget.  Til- 
sikringen  om  Vedligeholdelsen  af  den  nærværende  admini- 

strative  Forbindelse  af  Slesvig  med  Holsten,  som  gjentoges 
fra  de  højeste  Steder  ved  tiere  Lejligheder,  maatte  føre 
Tanken  om  Hertugdømmernes  Fremtid  ud  i  anden  Ret- 
ning; thi  det  syntes  klart,  at  der  fra  Regeringens  Side 
ikke  tænktes  paa  nogen  Udskillelse,  men  snarere  paa  en 
nærmere  Forening  af  Hertugdømmerne ;  til  en  saadan  For- 
ening maatte  nemlig  den  omhyggeligt  vedHgeholdte  admini- 
strative Forbindelse  synes  at  danne  en  naturlig  Overgang. 
Ved  saadanue  Tidens  Tegn  aabnedes  mere  og  mere  Ud- 
sigten til  en  mægtigere  Fremtid  end  den,  der  hidtil  havde 
beskjæftiget  mig  og  mange  Andre ;  Slesvigholstejnismen 
rejste  sig  med  frejdigere  Mod  end  forhen,  og,  uddreven 
af  den  mere  begrænsede  Kreds  for  Tanker  og  Bestræbelser, 
har  jeg  ogsaa  følt  mig  lidt  efter  lidt  hendragen  i  den 
samme  Retning.  Jeg  vedkj ender  mig  den  Tanke,  at  det 
tyske  Folk  er  det  evropæiske  Fastlands  Kjærnefolk,  bestemt 
til  at  danne  Midtpunktet,  hvis  Periferi  skal  danne  og 
drage  sig  i  altid  videre  Kreds;  jeg  vedkjender  mig  den 
Overbevisning,  at  det  tyske  Navns  Ære  fordrer  ikke  at 
opgive  den  fulde  og  fuldstændige  l'ilegnelse  af  noget  Land- 
strøg, hvori  Tyskheden  engang  har  vundet  Fodfæste;  og 
jeg  betragter  det  saaledes  som  en  uafviselig  Opgave,  at 
Slesvig  maa  drages  igjennera  Holsten  til  at  blive  et  Lem 
paa  det  store  Legeme.  Jeg  tror  at  kunne  i  min  Samvit- 
tighed afvise  den  sædvanlige  Indsigelse  mod  den  sædelige 
Berettigelse  til  dette  Foretagende  dermed,  at  det  er  en 
aandelig  Magt,  —  om  end  understøttet  ved  højst  gunstige 
Forhold  fra  begge  Sider,  —  som  her  udfører  Erobrerens 
Rolle,  og  at  Erobringen  tidligere  eller  senere  vil  erkjendes 
at  være  i  de  Erobredes  egen  Interesse.  Naar  Panslavis- 
mens  Magt  griber  om  sig  i  Øst  paa  Tyskhedens  Bekostning, 

eller  naar  Frankermaalet  truer  den  i  Vest,  da  er  det  en 
gaadefuld  Tilskikkelse,  som  kunde  friste  til  at  gaa  i  Rette 
med  Forsynet;  men  er  ikke  enhver  Fodbred,  som  vindes 
for  den  tyske  Tunge,  et  Fremskridt  henimod  Kulturens 
Maal?  Og  i  nærværende  Tilfælde  er  Vindingen  ikke  at 
beregne  i  Kvadratmile-Maal ;  Slesvigs  Erobring  giver  Ud- 
sigt til  den  Tid,  da  „Vejen  til  Ros  og  Magt,"  saa  tit 
besungen  i  Danmark,  skal  aabnes  for  Tysklands  herlige 
Sønner. 

Saa  alvorligt  altsaa  er  min  Slesvigholstejnisme  ment, 
saa  praktisk  opfattet:  Slesvig  Et  med  Holsten,  tysk  som 
Holsten,  tysk  Forbundsland  som  Holsten,  Slesvigholsten 
tysk  Unionstat  med  Danmark! 

Men  —  om  dog  ikke  den  germaniske  Erobringstaktik, 
der  for  hele  Verdens  Øjne  har  aabnet  Løbegrave  og  sat 
Stormstiger  imod  det  slesvigske  Land,  har  været  noget 
voldsomt  og  overilet?  Jeg  miskj  ender  ikke  de  Kræfter, 
der  ere  blevne  satte  i  Bevægelse,  selv  ikke,  hvor  man 
kunde  finde  Bevægelsen  noget  forceret,  saaledes  som  i 
flere  Adresser  fra  de  tyske  Stænderkamre,  Borgerforeninger, 
Liedertufler  osv. ;  —  ved  at  agte  i  Nærheden  paa  de  danske 
Forhandlingers  og  Bevægelsens  Gang  og  Virkning,  vinder 
man  ogsaa,  synes  mig,  en  Forestilling  om,  hvad  der  kommer 
ud  deraf,  paa  den  ene  Side  vel  at  ville  Noget,  men  paa 
den  anden  Side  kun  at  ville  det  paa  en  eneste  Maade,  paa 
den  Maade,  som  i  alle  Stykker  falder  sammen  med  Ens 
egne  Synsmaader  og  Smag.  Men  der  er  dog  vel  Noget 
deri,  at  det  er  mere  politisk  end  praktisk,  naar  man  har 
troet  paa  én  Gang  at  kunne  dekretere  en  slesvigholstensk 
Stat,  hvor  der  endnu  kun  er  Elementer  til  en  holstensk 
Stat;  og  derfor,  naar  en  anden,  vel  langsommere,  men 

sikrere  og  grundigere  Vej,  —  mere  historisk,  fordi 
mindre  fantastisk,  —  kan  føre  os  til  Maalet,  da  skulde  jeg 
tro.  at  denne  ubetinget  bliver  at  foretrække.  Skulde  det 
nu  vise  sig,  at  en  saadan  Vej  til  Maalet  maa  synes  aabnet 
og  banet  ved  Forfatnings-Reskriptet,  saa  vilde  det  ikke 
være  til  Ære  for  vor  pulitiske  Takt,  om  vi  forsmaaede  at 
gribe  og  benytte,  hvad  der  bydes,  med  Tilfredshed  og  det 
trøstigste  Mod. 

Min  første  Betragtning  er  den:  at  jeg  i  den  be- 
budede Forfatningsform,  —  for  saavidt  som  det  kan  skjønnes 
at  det  foreløbig  givne  Omrids,  —  ikke  kan  opdage  mere 
end  en  midlertidig  Overgangsform,  fuld  af  Uro  og  gjærende 
Røre.  Den  Ros  maa  man,  mener  jeg,  lade  den  ny-hol- 
stenske Idé,  at  den  indslog  den  naturlige  Vej  til  at  vinde 
Fred  og  Fasthed  tilbage,  fordi  den  arbejdede  paa  at  lade 
Sammensmeltningen  af  det  Usammenhørende  fare,  at  lade 
det  udgruppere  sig  som  Tohed,  der  ikke  lader  sig  gjøre 
til  Enhed.  Vi  vilde  dengang  lige  saa  lidt  have  vort  tyske 
Holsten  slaaet  sammen  med  det  halvdanske  Slesvig,  som  med 
det  danske  Kongerige;  men  vi  vilde  have  Holsten,  —  om 
end  fast  og  trofast  forbundet  med  Danmark,  —  anerkjendt 
i  Virkeligheden  som  tysk  Forbundsland.  Og  endnu  drister 
jegmigtil  at  paastaa,  at,  dersom  en  Ordning  af  Forholdene 
skulde  vindes  af  Fasthed  og  Bestand,  fordi  bygget  paa 
Naturens  og  Statsrettens  Grund,  da  maatte  denne  Vej 
være  indslaaet,  —  omtrent  vel  saaledes,  som  den  senest 
er  bleven  anvist  af  Prof.  Schouw:  Holsten,  med  særegen 
Forfatning  som  tysk  Forbundsland,  i  Unionsforhold  til 
Danmark;  Slesvig,  med  selvstændige  Institutioner  for  sine 
særegne  Anliggender,  forbundet  med  Danmark  ved  fælles 
fri  Forfatning. 

Anderledes  naturligvis  er  min  Dom,  som  Slesvighol- 
stener, om  den  Vending,  der  nu  er  given  Tingenes  Udvik- 
ling. Slesvigholstejnismen  har  ikke  endnu  fundet  sin  Hvile ; 
den  arbejder  for  et  Fremtidens  Maal.  Derfor  maa  den 
sige  sig  selv  og  kan  meget  vel  lade  sig  det  sige,  at 
den  er  lidet  tjent  med  Vindstille  og  roligt  Vand.  Det  er 
det  Ubestemte,  hvor  Maal  og  Grænse  og  Ligevægtspunkt 
endnu  maa  søges,  der  er  den  tjenligt.  Og  hvor  gunstigt 
stille  i  denne  Henseende  ikke  Forholdene  sig  nu!  Mere 
end  en  kortvarig  O vergangsform  vil  næppe  Nogen  séiraad- 
givende  Provinsialstænder,  som  skulle  bestaa  adskilte  fra  be- 
sluttende Rigsstænder,  —  i  en  Firdeling  af  Provinsial- 
stænder, hvortil  (saalænge  som  Slesvig  endnu  ikke  er  Dél 
af  det  tyske  Forbund)  svarer  en  politisk  Tredeling  i  Sta- 
ten selv.  Naar  hertil  kommer  det.  i  mangfoldige  Tilfælde 
stridige,  ja  ubestemmehge  Forhold  imellem  de  forskjelhge 
Provinsialstænders  og  Rigsstænders  Virksomhed,  den  sær- 
egne og  mislige  Stilling  af  Forbundslandet  til  det  øvrige 
Rige,  Sprogforvirringen  imellem  det  rent  tyske  og  de  rent 
danske  Landes  Deputerede:  hvilken  Mark  vil  ikke  frem- 
deles, ja  ulige  mere  end  hidtil,  være  aabnet  for  Sammen- 
stød, Bevægelser  og  Operationer!  Men  saa  meget  tør  vi 
vel  sige:  det  er  ikke  os,  der  mangle  Kræfterne  og  Behæn- 
digheden og  en  vel  anlagt  Plan,  for  at  kunne  krydse  os 
altid  nærmere  henimod  Maalet,  vi  sigte  til. 

Min  anden  Betragtning  er  den:  at.  om  vi  end 
maa  finde  os  deri,  at  en  formelig  Anerkj endelse  af  Uni- 
onstaten Slesvigholsten  udsættes  endnu  en  Stund,  saa  maa 
dog,  efter  min  Forstaaelse  af  Reskriptet,  Tidspunktet  der- 
til anses  at  være  rykket  ikke  lidet  nærmere.  Det  fore- 
kommer mig,    at    ingen  Slesvigholstener   vil    kunne   overse, 

med  hvilken  Bestemthed  Hertugdømmerne  her  ikke  blot 
træde  op  som  Enhed  overfor  Kongeriget,  men  træde  op 
som  lige  stor  og  lige  vejende  Enhed,  med  et  lige 
Antal  af  Deputerede.  En  saadan  Lighed  i  Antal  var 
ligefrem  Nødvendighed  i  den  foreløbige  Forsamling,  hvor 
netop  de  internationale  Forhold,  Ordningen  imellem  Konge- 
riget og  Hertugdømmerne  skulde  tages  under  Forhandling. 
Men  hvad  selve  Rigsstænderne  angaar,  —  naar  de  Danske 
erindre  om,  at  i  dem  repræsenteres  ikke  en  Samling  af 
Landsdele,  men  Staten  som  Helhed  og  Enhed,  at  dér  alene 
de  fælles,  Staten  som  Helhed  og  Enhed  vedkommende 
Anliggender  blive  at  foretage,  at  de  Deputerede  dér  altsaa 
møde  ikke  paa  den  enkelte  Landsdels  Vegne,  som  Sles- 
vigere og  Holstenere,  som  Jyder  og  Sjællændere,  men  paa 
den  fælles  Stats  Vegne :  da  er  der  adskilHg  Grund  i  denne 
Indsigelse  fra  dansk  Side.  Saalænge  som  Prægravations- 
striden  endnu  var  i  fuld  Gang,  havde  man  maaské  kunnet 
gjøre  gjældende,  at  de  800.000  Indbyggere  i  Hertugdøm- 
merne kunde  synes  omtrent  som  lige  skatteydende  med  de 
1300,000  Indbyggere  i  Kongeriget;  men  disse  Tider  ere 
forbi;  og  det  bør  vel  indrømmes,  at  vi  ikke  vilde  lade  det 
mangle  paa  lydelig  Besværing  over  Forurettelse,  om  vi 
befandt  os  i  de  Danskes  Sted.  Men  desto  større  vilde 
Uskjønsomheden  være  paa  vor  Side,  om  vi  ikke  erkjendte, 
hvilken  Rang  og  hvilken  Indflydelse  der  er  tillagt  Slesvig- 
holstenerne  ved  en  Foranstaltning  som  den:  at  to  Indbyg- 
gere i  Hertugdømmerne  skulde  have  større  Andel  i  den 
vigtigste  borgerlige  Handling  af  alle,  i  Valget  af  beslut- 
tende Stænder,  end  tre  Indbyggere  i  Kongeriget.  Naar 
nu  hertil  kommer,  at  der  efter  de  Grænser,  inden  hvilke 
Reskriptet  bevæger  sig,  ikke  kan  siges  at  have  været  nogen 

Nødvendighed  i  at  forudgribe  denne  enkelte  Bestemmelse, 
i  Stedet  for  at  lade  den,  Ligesom  de  øvrige,  være  henvist 
til  Udkastet,  der  skal  forelægges  Forsamlingen  til  Drøf- 
telse, saa  synes  mig ,  at  Slesvigholstejnismen  i  en  saadan 
Imødekommen  tør  finde  en  Anerkj  endelse  af  Betydningen 
af  den  hidtidige  Bevægelse,  der  vel  kan  opmuntre  til 
under  saa  gode  Varsler  at  arbejde  videre  fremad. 

Ikke  mindre  forekommer  det  mig,  at  Slesvigholstenerne 
maa  finde  sig  behagelig  —  næsten  kunde  man  sige:  paa 
smigrende  Maade  —  overraskede  ved  en  anden,  ligeledes 
forud  greben  Bestemmelse:  at  Forsamlingsstedet  for 
Kigets  Stænder  skal  vexle  mellem  Kjøbenhavn  og 
et  Sted  i  Hertugdømmerne.  Naar  det  atter  her  fra  dansk 
Side  gjøres  gjældende,  at  med  Enhed  af  Stat  er  ogsaa 
givet  Enhed  af  Hovedstad,  at  man  altsaa  ikke  kan  Andet 
end  erkjende  Kjøbenhavn  ogsaa  som  Hovedstad  for  Her- 
tugdømmerne, da  lader  dette  sig  ikke  egenthg  modsige; 
og  naar  det  nu,  saavidt  mig  er  bekjendt,  er  uden  Exempel, 
at  Rigsstænder  samles  uden  i  Landets  Hovedstad,  Regen- 
tens Residents  og  Regeringens  Sæde,  tør  der  ogsaa  heri 
søges  en  betydningsfuld  Tilkjendegivelse  af  en  politisk  Selv- 
stændighed af  Hertugdømmerne  overfor  Kongeriget.  De 
Danske  ville.  —  det  fejler  ikke.  —  føle  sig  ømfindligt  be- 
rørte ved  denne  Forholdsregel  af  ambulerende  Rigsstæn- 
der, —  saameget  mere,  som  de  ville  sige  sig  selv,  hvad 
ogsaa  allerede  Prof.  Madvig  har  bemærket,  at  det,  som 
nærmeste  Følge  af  det  saaledes  anerkj  endte  LigeUgheds- 
Forhold  af  Kongeriget  og  Hertugdømmerne  som  tvende 
Helheder  i  Staten,  tør  ventes,  at  det  samme  Forhold  vil 
for  Fremtiden  bhve  iagttaget  ved  Sammensætningen  af 
Statsraadet.     Dersom  en  numerisk  Undervægt,    som  hidtil 

i  denne  Henseende  har  fundet  Sted  paa  vor  Side,  næppe 
kan  siges  at  have  været  at  spore  i  Virkningerne,  hvad  vil 
da  ikke  kunne  ventes,  naar  Undervægten  bliver  til  nume- 
risk Ligevægt  i  Kongens  øverste  Raad!  Skulde  det  navn- 
lig ikke  turde  ventes,  at  Hertugdømmerne  snart  ville  op- 
naa  at  sé  den  slesvig-holstenske  Regering  fra  iH34  fuld- 
stændiggjort ved  selvstændige  Sektioner  af  de  øverste  Re- 
geringskollegier  inden  egne  Grænser?  I  Virkeligheden  maa 
man  dog  sige.  at  Idéen  om  en  Bestyrelses-Enhed  er  op- 
given ved  de  tvende  jævnsides  staaende  Kancellier;  og 
naar  nu  Fordringen,  at  Kjøbenhavn  skal  gjælde  som  Her- 
tugdømmernes Hovedstad,  kan  betragtes  som  frafalden, 
eller  dog  betydeligt  indskrænket,  saa  synes  Lidet  at  staa  i 
Vejen  for  en  lokal  Forening  af  samtlige  slesvig-holstenske 
Avtoriteter.  Og  hvad  vilde  ikke  herved  være  faktisk  vun- 
det for  den  hertugdømmelige  Selvstændighed! 

Vel  staar  endnu  det  uden  Sammenligning  Vigtigste 
tilbage:  Foreningen  af  Slesvigs  og  Holstens  Stæn- 
der. —  det  Vigtigste,  fordi  heri  maa  sés  det  nærmeste 
Skridt  til  Indlemmelsen  af  Slesvig  i  det  tyske  Forbund. 
Dette  levende  slesvigholstenske  Ønske  staar  vistnok  endnu 
uopfyldt;  men  paa  trøstelig  Udsigt  mangler  det  visselig 
ikke.  Ifølge  Reskriptet  skulle  Provinsialstænderne  blive 
bestaaende  ved  Siden  af  Rigsstænderne.  Men  lader  os 
tænke  os,  at  Reskriptet  ved  samme  Lejlighed 
havde  draget  Kongerigets  tvende  Stænderfor- 
samlinger sammen  til  én!  Det  er,  som  jeg  tror, 
temmelig  almindelig  erkjendt,  ikke  at  være  nogen  Statsvis- 
dom,  der  ved  denne  Adskillelse  har  nedlagt  separatistiske 
Spirer  i  selve  det  egentlige  Danmark;  om  nu  Regeringen 
havde  nyttet  denne  Lejlighed    til    en    i    sig    selv  hensigts- 

mæssig  Forening  — ,  vistnok  havde  vi  maattet  forstærke 
vort  Klagemaal  og  vor  Begjæring  om  lignende  Forening; 
men  vi  havde  dog  tilsidst  maattet  finde  os  i  et  Afslag,  og 
de  Billigere  blandt  os  havde  vel  maattet  indrømme,  at, 
saalænge  som  Slesvig  staar  udenfor  det  tyske  Forbund, 
kan  Forholdet  mellem  dette  og  Holsten  ikke  stilles  lige 
med  Forholdet  imellem  Øerne  og  Jylland.  Maaské  havde 
selv  En  og  Anden  iblandt  os  fundet,  at  der  kunde  være 
Grund  til  nogen  Imødekommen  fra  Regeringens  Side  af 
de  Danskes  Ønske,  hvor  mer  end  én  Koncession  er  bleven 
gjort  i  vor  Fordel.  Men  af  hvor  betænkelige  Følger  for 
vort  System  og  dets  Fremgang  vilde  ikke  et  saadant  Skridt 
have  været!  Hvilken  Bom  vilde  ikke  derved  være  slaaet 
for  den  stænderske  Forening  af  Hertugdømmerne,  hvilken 
Hindring  stillet  i  Vejen  for  Organisationen  af  en  slesvig- 
holstensk Stat,  naar  Regeringen  først  ved  talende  Gjer- 
ning  havde  givet  tilkjende,  at  den  ikke  anerkjendte  et  For- 
hold imellem  Hertugdømmerne,  svarende  til  det  imellem 
Kongerigets  Provinser!  Fremdeles  —  skulde  ikke  Rege- 
ringen, ved  at  lade  Hertugdømmernes  Provinsialstænder 
bestaa  adskilte,  have  kunnet  finde  Anledning  til  en  eller 
anden  Foranstaltning,  som  havde  givet  den  stænderske  Ad- 
skillelse baade  større  Betydning  og  fastere  Grund,  saasom 
til  at  ophæve  det  nylig  (siden  1834)  stiftede  Fæl- 
lesskab med  Holsten  i  Regerings-Bestyrelse  og 
øverste  Domstol?  Ethvert  Skridt  i  denne  Retning 
havde  maattet  fylde  os  med  Uro  og  Bekymring,  fordi  det 
tydede  paa  en  fast  Stilling  imod  den  slesvigholstenske  For- 
enings-Plan. Vistnok  vilde  det  ikke  have  manglet  paa 
Protesteringer  og  Remonstreringer ;  men  ogsaa  her  havde 
vi  tilsidst  maattet  tie   og  taale;    den,    som  har  givet,    kan 

ogsaa  tage;  og  hvor  der  ikke  er  Krænkelse  af  naturlig 
eller  historisk  Ret.  kan  en  Regerings- Vilje  ikke  mangle  til- 
strækkelige Midler. 

Men  af  alt  dette  Befrygtede,  —  lader  os  vel 
betænke  det,  —  er  Intet  sket.  Alt  er  ladet  i  den 
gamle  Stand.  Sukke  vi  ved  endnu  at  sé  Provinsialstænder 
samle  sig  særskilt  i  Slesvig  og  Itzeboe,  saa  kunne  vi  trøste 
os  ved  at  vide  dem  ligeledes  skilte  i  Roskilde  og  Viborg; 
og  den  hele  bureaukratiske  Forbindelse  mellem  Hertug- 
dømmerne staar  ikke  alene  urørt,  men  Reskriptet  inde- 
holder, om  end  ikke  med  al  ønskelig  Bestemthed,  et  for- 
nyet Tilsagn  om  uforandret  Bestaaen  af  den  nuværende 
Forbindelse.  Er  det  nu  tilladt  at  sé  ud  i  Fremtiden,  i 
den  nærliggende  Fremtid,  da  synes  Foreningen  af  de  danske 
Provinsialstænder  at  maatte  høre  til  de  Begivenheder,  den 
snart  maatte  bringe ;  denne  Forening  tilstræbes,  saavidt  det 
kan  skjønnes,  fra  alle  Sider,  og  den  turde  være  ligeraeget 
i  Danmarks  politiske  og  folkelige  Interesse.  Men,  saaledes 
som  Spørgsmaalet  nu  er  blevet  holdt  aabent,  tør  det 
ikke  ventes,  at  Foreningen  hist  vil  medføre  Foreningen 
her?  Og  skulde  vi  ikke  saaledes  paa  en  visMaade  kunne 
overlade  det  til  de  danske  Interesser,  tillige  at  arbejde  for 
vore  og  fremskynde  den  stænderske  Forening  af  Hertug- 
dømmerne? Dette  er,  mener  jeg,  ikke  et  løst  Fantasispil, 
men  en  sikker  politisk  Beregning.  Og  staa  vi  først  ved 
dette  Punkt,  da  tør  Sejren  vel  anses  for  vunden,  saavel  i 
national  som  i  politisk  Henseende.  En  Kapitulation  af 
den  gjenstridige  Danskhed  i  Slesvig  betragter  jeg  som  den 
første  uudeblivelige  Følge,  Indlemmelse  af  Slesvig  i  det 
tyske  Forbund  som  den  anden  lige  saa  sikre,  og  Organi- 
sationen af  en    tysk,    slesvigholstensk   Unionstat    som    den 

tredje.  Videre  drister  jeg  mig  ikke  til  at  løfte  det  hemme- 
lighedsfulde Slør.  Det  er  Arvespørgsmaalets  Af- 
gj øreise,  der  vil  bestemme  Hertugdømmernes  fremtidige 
Stilling  til  Danmark.  Men  Saameget  vil  da  i  alle  Tilfælde 
staa  som  dyrekjøbt  og  dyrebar  Vished,  at  ingen  Arve- 
stridighed formaar  at  adskille  Tvillingparret  Slesvig  og 
Holsten. 


II. 

Jeg  føler  mig  ved  saa  mange  Baand  knyttet  til  Dan- 
mark og  det  danske  Folk,  at  jeg  ikke  uden  en  vis  Kolli- 
sion imellem  tysk  Selvfølelse  og  dansk  Medfølelse  finder 
mig  stillet  ved  det  Punkt,  hvorfra  en  Tilgrundegaaen  af 
dansk  Nationalitet  i  Slesvig  og  en  Overskæren  af  den 
danske  Stat  gjennem  Halvøens  Hjærte  viser  sig  for  mig 
som  den  visse  Følge  af  en  Forfatningsplan,  iværksat  efter 
de  givne  Grundtræk.  Jeg  søger  et  Punkt,  hvor  jeg  kan 
bringe  de  stridende  Følelser  til  Udsoning;  og  en  saadan 
Udsoning  mener  jeg  at  finde  ved  at  udvide  Tanken  til  en 
fremtidig  Sammensmeltning  af  Danmark  i  sin  Helhed  med 
Tyskland,  en  Opgaaen  af  Danmark  i  Tyskland. 

Dette  er  min  tredje  Betragtning.  Den  fører  mig 
ind  paa  Nationalitetens  Begreb  og  dens  Be- 
tydning. 

Det  er,  under  den  polemiske  Forhandling  angaaende 
de  slesvigholstenske  Forhold,  ofte  blevet  gjentaget  fra  tysk 
Side,  hvor  langt  man  er  fra  at  miskjende  Værdien  af  det 
nationale  Liv,  som  er  i  Begreb  med  at  rejse  sig  i.  Dan- 
mark. Dette  er  vistnok,  —  hvad  man  fra  dansk  Side 
maaské  ikke  altid  er  villig  til  at  tro,  —  mere  end  smukke 

Ord.  I  Tyskland  ligger  den  Erfaring  ikke  langt  tilbage  i 
Tiden,  hvilken  Magt  der  ligger  i  det  hemmelighedsfulde 
Væsen,  der  kaldes  national  Aand,  i  den  stærke  Følelse 
hos  et  Folk  af  egen  Ret  og  egen  Kraft.  Siden  den  Tid 
er  nationalt  Liv  og  national  Ære  Begreber,  der  have  faaet 
en  Betydning  for  de  tyske  Folk  og  de  tyske  Regeringer, 
som  man  tidhgere  ikke  kjendte  til;  og,  —  man  sige  hvad 
man  vil,  —  betragtet  fra  denne  Side,  har  den  hele  Bevæ- 
gelse i  Tyskland  for  det  slesvigholstenske  Anliggende,  den 
almindelige  Deltagelse,  hvormed  det  er  blevet  grebet  som 
et  fælles  tysk  Anliggende,  alle  de  begejstrede  og  ubegei- 
strede  Udtalelser  af  tysk  Nationalfølelse,  —  selv  Kong 
Ludvigs  Vers  ikke  undtagne,  —  deres  historiske  Vægt. 
Det  kan  saaledes  ikke  være  paafaldende.  om  tilsvarende 
Ytringer  og  Bevægelser  i  Danmark  ere  mangen  Gang 
blevne  bedre  forstaaede  og  rigtigere  vurderede  i  Tyskland 
end  i  flere  danske  Kredse,  der  synes  at  betragte  den  na- 
tionale Entusiasme  ikke  meget  anderledes,  end  som  en 
Slags  Sindssygdom.  —  om  den  hele  skandinaviske  Retning, 
der  fra  mange  Sider  i  Danmark  synes  at  betragtes  med 
Ugunst  og  Mistænkehghed ,  endskjøndt  den  danske  Na- 
tionalitet, for  at  gjøre  den  tyske  Modstand,  vel  kunde  be- 
høve, som  Prof.  Madvig  udtrykker  sig.  Noget  af  det  „Frem- 
adtryk,  som  den  bagved  staaende  Masse  giver",  —  har  i 
Tyskland  i  Almindehghed  fundet  sin  Anerkjendelse. 

I  denne  Anerkjendelse  tager  jeg  personlig  Dél  med 
oprigtigt  Sind.  Men  Spørgsmaalet  er  her:  hvilken  na- 
tional Fremtid  for  Danmark  der  efter  al  Sand- 
synlighed vil  udvikle  sig  af  en  Fælles-Forfat- 
ning, som  den  ved  Reskriptet  tilsigtede. 

Jeg    træffer   her   i   det  Væsentlige  sammen  med  Prof. 

Madvig,  ikkun  at  den  elegiske  Tone,  han  profetisk  har 
istemt  og  maattet  istemme  fra  sit  danske  Standpunkt,  om- 
sætter sig  for  mig  i  en  anden  Toneart.  Thi.  naar  For- 
holdene først  ere  dannede  saaledes.  at  den  danske  Stats 
Rigsstænder  træde  frem,  sammensatte  af  lige  mange  danske 
og  slesvig-holstenske  Deputerede,  at  de  samles  skiftevis 
paa  tysk  og  paa  dansk  Jordbund,  og  den  danske  Stat  mere 
og  mere  udformer  sig  til  at  blive,  hvad  man  hidtil  har 
kaldt  Slesvig,  hverken  dansk  eller  tysk,  men  dansk-tysk 
eller  tysk-dansk,  halvt  det  Ene  og  halvt  det  Andet:  da 
vil  Tidspunktet  være  der.  da  den  germaniske  Nationalitet 
skal  godtgjøre  sit  verdenshistoriske,  verdenserobrende  Kald, 
som  Propaganda  nordpaa  i  de  aandsbeslægtede  skandi- 
naviske Lande.  Tør  vi  ikke  tro,  at  Tyskhedens  Genius,  i 
al  sin  overlegne  Storhed,  vil  bruse  frem  med  mægtige 
Vingeslag  over  den  danske  Halvø  og  de  danske  Øer,  og 
berede  dem,  —  Aartier  mere  eller  mindre  komme  natur- 
ligvis hér  ikke  i  Betragtning,  —  til  en  Jordbund,  hvorfra 
i  Tidernes  Løb  den  svenske  og  norske  Nationalitet  skulde 
mere  og  mere  befrugtes  med  tysk  Literaturs  og  tysk  Kul- 
turs Sædekorn?  Saaledes  vilde  det  danske  Yndlingsord 
om  Fred  og  Forsoning  finde  sin  fuldeste  og  skjønneste  Op- 
fyldelse; og  naar  det  store  Værk  engang  stod  fuldbyrdet, 
vilde  Historien  have  at  vise  tilbage  til  Aaret  1848  som  det 
epokegj ørende  Udgangspunkt.  Hvor  Forholdene  love  at 
berede  sig  til  at  understøttte  en  saa  storartet  og  sejrkronet 
Gjerning  i  det  tyske  Navns  og  den  tyske  Tunges  Tjeneste, 
dér  tør  det  vel  ventes,  at  vi  ikke  selv  ville  træde  hindrende 
i  Vejen,  ved  utidig  Begjærlighed  efter  strax  at  opnaa  noget 
Mere,  som  i  sig  selv  vilde  være  noget  uendelig  Mindre. 
Det  er  en  gammel  og  forslidt  Anke  mod  Tyskerne,    at  de 

skulle  være  stærkere  i  Ord  end  i  Gjerning.  Men  vilde 
ikke  Ordet  her  selv  være  Gjerning?  Ordet,  djærvt  og  stolt, 
indtrængende  og  vedholdende,  som  det  er  i  tysk  Mund  og 
Pen,  vilde  her  have  formaaet  at  løse  og  at  binde,  at  ud- 
løse Slesvig  fra  Danmark  og  knytte  det  til  Tyskland,  og 
Skridt  for  Skridt  at  fuldføre  en  Erobring,  som  ellers 
plejer  at  udforde  Midler  af  ganske  anden  Art. 

Men  naturligvis,  —  dette  kan  og  skal  paa  den  anden 
Side  ikke  nægtes,  —  vil  denne  Fremtid  aldeles  væsentlig 
bero  paa  den  danske  Folkestemning,  Spørgsmaalet 
bliver  her:  om  det  Vink,  der  er  givet  om  den  historiske 
Stilhng,  det  skandinaviske  Norden  er  kaldet  til  at  indtage 
i  Fremtiden,  vil  bhve  anerkjendt  fra  denne  Side,  om  ikke 
det  vakre  danske  Folk,  saa  modtageligt  for  alt  fremmed 
Godt  og  Stort,  vil  efterhaanden  kunne  vindes  for  den  Er- 
kj endelse,  at  det  er  en  værdig  Lod  at  ordne  sin  Selvstæn- 
dighed ind  under  en  overlegen  og  dog  beslægtet  Nationa- 
litet, at  indpodes  som  ædel  Kvist  paa  Jordens  herligste 
Træ.,  hvor  det  vil  frem1)ringe  en  ny  nordisk-germanisk 
Varietet,  og  selv  vinde  Andel  i  Træets  rige,  frugtbringende 
Kræfter.  —  eller  om  virkehg  en  almindelig  Stemning 
skulde  rejse  sig  imod  denne  Tanke,  om  det  danske  Folk 
virkelig  skulle  ville,  for  enhver  Pris,  have  sin  nordisk- 
skandinaviske Selvstændighed  inden  de  snævrere  Grænser 
opretholdt.  En  sand  Tysker  kan  det  mindst  falde  ind  at 
tvivle  om  den  Magt,  der  kan  ligge  i  et  Folks  Vilje:  at 
ville  haandhæve  sig  som  Folk,  haandhæve  sit  Sprog  og 
sin  Nationalitet;  men  vel  kan  det  være  ham  tilladt  at 
tvivle,  om  der  her  er  fornøden  Alvor  og  Fasthed  i  Viljen, 
om  (let  virkelig  skulde  være  lykkedes  at  fremmane  Saa- 
meget   af  den  gamle  Nordbo-Kraft  til  Gjerning,    som  her 


441 

vil  gjøres  behov.  Dertil,  antager  jeg,  vilde  for  det 
Første  høre  en  klar  og  bestemt  Erkjendelse  af,  hvilke 
Vilkaar  der  ville  fremgaa  for  den  danske  Nationalitet,  der- 
som en  Forfatning  skulde  komme  i  Stand  efter  de  Grrund- 
træk,  der  ere  fremlagte.  Er  Spiren  først  lagt  og  vel  om- 
hegnet, vil  den  fremmede  Væxt  vide  at  bane  sig  Vej;  og 
Prof.  Madvig  har  vistnok  havt  det  rette  Blik  paa  Tingenes 
Udvikling,  naar  han  mener:  at  her,  ved  den  nu  forestaaende 
Grundlægning  af  Forfatningen,  er  „Spørgsmaal  om  den 
danske  Nationalitets  fremtidige  Bestaaen  eller  Undergang". 
Der  vilde,  antager  jeg,  for  det  Andet  høre  hertil,  at  en 
Enighed,  et  Sammenhold  bragte  Aristokrater  og  Demo- 
krater, Absolutister  og  Konstitutionelle  til  at  tilsidesætte 
andre  Hensyn  og  særlige  Interesser,  for  at  værne  med 
sammensluttede  Kræfter  om  det  Fælles,  om  Nationalitetens 
Selvstændighed.  Og  for  det  Tredje  maa  jeg  antage,  at 
dertil  vilde  høre,  at  denne  Aand  og  Bestræbelse  i  Folket 
fandt  et  Støttepunkt  dér,  hvor  den  ikke  kan  undværes,  i 
Statsrorets  Nærhed:  at  en  idéfuld  Politik  vidste  at  forene, 
med  Omhu  for  Statsmaskinen  og  dens  Deles  Sammenhold, 
Sind  og  Øje  for  det  Aandelige  i  Staten,  for  Folkets  natio- 
nale Liv,  —  i  Erkjendelse  af,  at  en  amfibialsk  Karakter  er 
unaturhg,  og  derfor  indenfra  fordærvende  og  fortærende  i 
et  Folk,  og  at  det  saaledes  ikke  kan  være  Opgave  eller 
Forniaal,  at  de  tyske  Undersaatter  i  Danmark  skulde  be- 
tragte sig  som  halvt-danske,  de  danske  som  halvt-tyske,  men 
at  de  Danske  bør  være  for  sig  rent  og  fuldkommeligt 
danske,  de  Tyske  rent  og  fuldkommehgt  tyske.  Dog  — 
jeg  mærker,  maaské  for  sent,  at  jeg  falder  ind  i  min  for- 
dums ny-holstenske  Tankegang. 

Forsaavidtsom    der  endelig,    fra    slesvigholstensk  Side, 

kunde  menes,  at  Horoskopet  stillede  sig  betænkeligt,  ifølge 
den  Konjunktion,  der  er  given  i  Kommissionen,  til 
hvilken  Udarbejdelsen  af  Forfatnings -Udkastet  er  over- 
dragen: sammensat  af  tvende  Danske  og  én  Holstener,  — 
da  kan  jeg  ikke  undlade  at  henvise  til  et  Par  forehggende 
Data,  som  synes  mig  tilstrækkeligt  beroligende.  Den  ældre 
af  de  danske  Stænderkommissærer  har  vistnok  erklæret: 
at  han  „paa  ingen  Maade  træder  i  Skranken  for  det  sles- 
vigholstenske Parti",  eller  ,.kan  sympatisere  med  samme", 
i  Henseende  til  „saadanne  Egenskaber,  som  virkelig  af  og  til 
vise  sig"  (Vib.  Stændert.  1844.  S.458ff.),  hvad  vistnok  heller 
ikke  af  Nogen  kunde  ventes  eller  forlanges ;  men  med  Hen- 
syn til  det  egentlige  slesvigholstenske  Livsspørgsmaal,  For- 
ening af  Hertugdømmernes  Stænder,  jjaa  hans  Ytringer  ud 
derpaa:  at  den,  „saalænge  der  kunde  være  Spørgsmaal  om 
en  forsk jellig  Arvegangsmaade,  vilde  have  Meget  imod  sig", 
men  at  „Befæstelsen  af  Troen  paa  og  Tilliden  til,  at  Sta- 
tens forskjellige  Dele  vilde  blive  i  en  uopløselig  Forbin- 
delse med  hinanden,  muligt  vilde  ophæve  Betænkelighederne 
ved  Stændernes  Forening"  (Roskilde  Stændert.  1844,  S. 
639.  3832).  I  lige  Retning  har  den  yngre  danske  Stæn- 
derkommissarius  udtalt  sig  som  Deputeret:  at  han  „vilde 
anse  det  i  nærværende  Øjeblik  (1844),  som  Forholdene  nu 
stille  sig,  for  et  højst  ulykkeligt  Foretagende,  hvis  Hertug- 
dømmernes Stænder  skulde  blive  forenede",  men  at  han 
„derfor  paa  ingen  Maade  kan  vedkjende  sig  den  Mening, 
at  en  saadan  Forening  aldrig  skulde  kunne  finde  Sted" 
(Rosk.  Stæ^ndert.  1844,  S.  3823).  Saaledes  er,  som  man 
sér.  dette  Spørgsmaal  holdt  i  fuldkommen  Aabenhed;  og 
fra  den  dansk -nationale  Interesses  Side  vil  her  næppe 
være    Noget    at    befrygte;    over  Nationalitets-Standpunktet 

anses    de    tvende    højtbetroede  Mænd    i  Almindelighed    at 
være  ophøjede. 

Jeg  maatte,  i  Henhold  til  alt  Foranstaaende,  virkelig 
mistvivle  om  den  slesvigholstenske  Politiks  Skarphed  og 
Fremsyn,  dersom  jeg  kunde  tvivle  om,  at  de  slesvighol- 
stenske Mænd,  under  Vilkaar  som  de,  der  her  ere  tilbudte, 
vilde  findes  villige  til  at  dele  Sæde  med  danske  Borgere, 
Prælater  og  Ridderskab  med  Herremænd  fra  Jylland  og 
Øerne,  og  med  ufortrødent  og  oprømt  Sind  at  ordne  For- 
fatningsværket  paa  en  Grundvold,  saadan  som  den  her  er 
bebudet.  Dersom  da  de  danske  Mænd  ved  nærmere  Over- 
vejelse finde  ligesaa  gode  og  gyldige  Grunde  til  at  række 
Haand  til  Fred  og  Forsoning  paa  denne  Basis,  synes  der 
at  være  den  bedste  Udsigt  til  en  grundig  Sammensmeltning 
af  Landene  fra  Elben  til  Skagen  og  Øresund.  At  be- 
stemme Nationalitetsmærket  af  denne  Stat,  maa  jo  i  alt 
Fald  overlades  til  Fremtidens  Historie. 

Om  Fortsættelse  af  Krigen.^) 

(1848). 


„Malmø -Konventionen  2den  Juli  (1848),  som  indledede 
den  syv  Maaneders  Stilstand  (fra  26de  August),  bidrog  ikke 
til  at  sætte  godt  Blod ;  den  svækkede  Ministeriets  Stilling. 
Man  saa'  Kong  Oskar  træde  op  som  Mægler  istedetfor  som 
Hjælper ;  man  saa'  ikke  blot  Blokaden  hævet,  men  de  opbragte 
Skibe,  hvis  Syn  havde  forlystet  Blikket  ud  over  Rheden,  for- 
svinde og  tilbagegives  til  Ejerne  eller  Rhederne;  man  lærte 
at  kjende  det  hele  Spil  af  den  preussiske  Uærlighed  og  Tro- 
løshed ved  enhver  Forpligtelse ,  der  skulde  opfyldes  fra  den 
anden  Side ;  fra  Slesvig  hørtes  der  idel  Klager  over  lovløs 
Undertrykkelse  og  Fortrædigelse.  Alt  dette  vakte  Misstemning; 
min  personlige  Stemning  gav  jeg  Udtryk  i  en  Artikel:  „Om 
Mulighed  af  Krigens  Fortsættelse".     („Optegnelser"  S.  338). 


Paa  en  Tid,  da  der  er  indtraadt  en  Stillestaaen  i  Be- 
givenhedernes Gang,  efterat  denne  en  Tid  lang  har  været 
saa  rask,  ja  voldsomt  fremskridende,  at  ethvert  Øjeblik 
har  været  rigt  nok  til  at  holde  Stemningen  spændt  paa 
det,  der  foregik  i  det  selvsamme  Nu,  er  det  naturligt,  at 
Tanken  søger  Sysselsættelse  ved  at  ile  fremad  og  gjøre 
Forsøg,    ved    mere    eller   mindre    sandsynlige   Sammenstil- 


')  Fædrelandet  1848,  Nr.  168  (30te  .Juni). 

linger  og  Beregninger,  paa  at  danne  sig  en  Forestilling  om, 
hvorledes  de  Knuder,  der  holde  os  omspændte,  ville  blive 
løste.  Hvor  famlende  end  Gangen  nødvendigvis  maa  blive 
ved  det  Mørke ,  hvori  saa  mange  af  de  Forhold  tabe  sig, 
der  kunne  blive  af  afgjørende  Indflydelse  paa  vor  Fremtid, 
og  hvor  store  Misregninger  der  end  mulig  kunne  blive 
gjorte,  saa  er  det  dog  ikke  ligegyldigt,  hvorledes  Horo- 
skopet stilles,  om  de  lyse  eller  de  mørke  Farver  faa  Over- 
haand  i  Billedet,  man  stiller  hen  for  sig  eller  Andre.  Vi 
tør  ikke  glemme,  at  Haabet  eller  Frygten,  Frejdigheden 
eller  Forsagtheden,  hvormed  et  Menneske  eller  et  Folk 
sér  ind  i  sin  Fremtid,  er  selv  et  medvirkende  Moment, 
mangengang  af  den  største  Betydning,  til  at  bestemme  den 
Fremtids  Vilkaar,  der  skal  vikle  sig  ud  af  Nutidens  Skjød. 

I  „Fædrelandet"  Nr.  165  ere  Betragtninger  anstillede 
i  denne  Retning,  der  opfordre  til  alvorlig  Eftertanke,  og, 
som  mig  synes,  til  videre  Fortsættelse. 

Betragtningen  dér  gaar  ud  fra  den  Forudsætning,  — 
et  Tilfælde,  som  det  vistnok  falder  haardt  for  Tanken  at 
sætte  som  Virkelighed,  efterat  den  svenske  Broderhær  alle- 
rede for  en  Del  befinder  sig  paa  vore  Øer,  men  hin  Mulig- 
hed unægtelig  maa  indrømmes  — ,  at  „alle  de  Stater,  af 
hvilke  vi  kunne  vente  og  forlange  Bistand,  mere  ere  til- 
bøjehge  til  at  bevare  Freden  end  til  at  begynde  en  Krig, 
...  og  saaledes  ville  trække  sig  tilbage" ;  og  der  spørges 
i  dette  Tilfælde:  hvad  da? 

Paa  dette  Spørgsmaal  henvises  til  tvende  Alternativer. 
Det  ene  vilde  være  at  tage  sin  Tilflugt  til  Fredsunder- 
handling,  som  under  slige  Omstændigheder  naturligvis  ikke 
vilde  kunne  ventes  ført  paa  en  synderlig  gunstig  Basis. 
Der  antages ,  at  et  Slags  Valg  kunde  blive  stillet  os  imel- 

lem  en  Deling  af  Slesvig,  eller  en  Udsondring  af  Slesvig 
som  selvstændig  Unionstat.  —  vistnok  et  ondt  og  bittert 
Alternativ.  Thi  en  Deling,  naar  den  blev  mere  end 
en  Afskæren  af  den  sydlige,  rent  tyske  Strimmel  Syd  for 
Dannevirke,  vilde  være  et  blodigt  Indsnit  i  det  danske 
Statslegeme,  et  Saar  til  Døden.  Og  dog  vilde  en  Ud- 
skillelse af  Slesvig,  —  vel  at  mærke:  ikke  i  provinsiel, 
men  i  konstitutionel  Selvstændighed,  altsaa  med  egne,  be- 
sluttende Landstænder,  —  ufejlbarlig  være  en  endnu  større 
Ulykke.  Det  vilde  være  en  Tilbagevenden  til  Illusionernes 
Tid.  da  vi  daarede  os  med  tomme  Navne  og  Former,  som 
vi  ikke  formaaede  at  give  V^irkeligheds-Liv  og  -Kraft,  en 
øjensynlig  Triumf  for  en  maskeret  Slesvigliolstejnisme. 
Under  et  lokkende  Skin  af,  at  Ejdergrændsen  jo  saaledes 
bevares,  vilde  Kongeaaen  blive  Danmarks  virkelige  Grænse. 
Den  danske  Regering  vilde  ved  en  saadan  Forfatning  være 
ude  af  Stand  til  at  betrygge  Slesvigs  og  Danmarks  Frem- 
tid ved  Ordning  af  Landets  indre  Forhold,  ved  Oparbejden 
af  den  danske  Nationalitet,  det  sande,  aandelige  Danne- 
virke, af  dens  synlige  Fornedrelse;  en  Fremtid  vilde  være 
beredet  os  i  samme  Stil.  som  vor  Fortid  har  været  det,  en 
frugtesløs  Striden  og  Sliden  imod  Tyskheden  og  den  tyske 
Politik,  som  ikke  vilde  slippe  sit  Bytte,  der  nu  var  revet 
ud  af  den  levende  Forbindelse  med  Danmark,  for  at  vi 
omsider  skulde  sé  Landet,  mere  og  mere  fortysket  ved  det 
usvækkede  tyske  Bureaukratis  Indflydelse,  drages  over  til 
Holsten  og  Tyskland.  „Fæ.drelandet"  bemærker  rigtigt: 
at  „den  nuværende  Regering  ikke  paa  egen  Haand  kan 
vælge  noget  af  disse  tvende  Alternativer,  fordi  den  derved 
vilde  ihjelslaa  sig  selv".  Men,  vilde  en  saadan  Fredslut- 
ning være  et  Selvmord  for  Regeringen,  vilde  den  da  være 

Andet  for  Folket,  som  har  sat  og  lydelig  bekjendt  sin 
Tillid  til  Regeringen,  just  fordi  det  forudsatte,  at  paa  en 
Fredslutning  i  denne  Retning  vilde  den  ikke  gaa  ind,  — 
for  Folket,  som  har  sat  sin  Ære  i  Pant  paa  de  samme 
Vilkaar  som  det  Ministerium ,  der  er  fremgaaet  af  Folkets 
Ønske  ? 

Men  hvilket  er  nu  stillet  som  det  andet  Alternativ, 
for  at  undgaa  en  saadan  Forsmædelse?  Det  er  dette:  „at 
fortsætte  Krigen  uden  Bistand,  og,  om  vi  ikke  kunne  sejre 
i  den,  saa  dø  med  Ære" ;  og  denne  Kamp  fremstilles  som 
en  saadan,  hvor  Folket  skulde  være  ,. villigt  til  at  bære 
enhver  Byrde  og  underkaste  sig  ethvert  Offer,  beredt  til 
at  kæmpe,  bogstavelig  saalænge  det  har  en  vaabenfør 
Mand  tilbage ,  og  det ,  uagtet  Haabet  om  Sejr  vil  være 
lidet  eller  intet".  Det  er  unægteligt  haarde  Vilkaar,  der 
her  stilles,  —  saa  haarde,  at  der  næppe  kan  være  Forvent- 
ning om  at  skaffe  dem  Indgang,  ja  næppe  engang  kan 
være  fornuftigt  Ønske  derom.  Thi,  paa  den  ene  Side, 
hvor  nær  og  nøje  end  Fædrelandets  Ære  og  Velfærd 
hænger  sammen  med  Udfaldet  af  Krigen,  saa  kunne  vi 
dog  ikke  sige,  saaledes  som  f.  Ex.  om  Kjøbenhavns  Be- 
lejring 1658,  at  det  er  en  Kamp  om  at  være  eller  ikke  at 
være;  og,  paa  den  anden  Side,  et  Folk  kan,  hgesom  det 
enkelte  Menneske,  vel  være  vilHgt  til  at  udholde  de  svæ- 
reste Anstrængelser ,  bringe  de  tungeste  Ofre,  saalænge 
som  Haabet  om  en  hæderlig  Udgang,  en  ærefuld  Fred 
holder  Sjælen  oprejst;  men,  tager  man  Haabet  bort,  og 
henviser  i  dets  Sted  til  Resignationen,  der  skal  nøjes  med 
Bevidstheden  om  at  falde  med  Ære,  da  kan  denne  Stem- 
ning vel  bringe  til  at  bære  det  Fornødne  med  Taalmod, 
lide  det  Uundgaaelige  med  Værdighed;    men  sin  egentlige 

Svingkraft  til  kjæk  og  frejdig  Daad  vil  Vingen  have  tabt, 
og  den  haabløst  Kæmpende  kan  billigvis  ikke  fortænkes 
deri.  om  han  lønhg  ønsker  og  pønser  paa  at  aitinde  sig 
med  Ærens  Fordringer  paa  noget  lempeligere  Vilkaar. 

Men  skulde  der  da  virkelig  intet  Tredje 
gives?  ingen  Udvej  mellem  en  ydmygende,  fordærvelig 
Fredslutning  og  en  paa  engang  fortvivlet  og  tilintetgj ørende 
Kamp?  Skulde  der  ikke  kunne  tænkes  en  anden,  meget 
anstændig  og  meget  virksom  Maade  at  fortsætte 
Krigen  paa,  end  den.  der  „bogstavelig"  skulde  kræve 
Opofrelse  af  enhver  vaabenfør  Mand,  og  det  endda  „med 
lidet  eller  intet  Haab  om  Sejr?"  —  naturligvis,  under  For- 
udsætning af,  hvad  der  ligger  udenfor  vor  Beregning,  fordi 
det  ligger  udenfor  vor  Kundskab,  at  vi  ikke,  mod  vor 
Vilje,  hindres  og  hæmmes  i  at  fortsætte  Krigen,  drives  og 
trænges  frenjad  til  Fred. 

Thi  dette  vilde  upaatvivlelig  være  den  sørgeligste  Stil- 
ling, hvori  vi  kunde  være  stedte,  dersom  vor  egen  Vilje 
skulde  krydses,  vore  egne  Kræfter  og  Forsvarsmidler  skulde 
lammes  ved  en  Mægling  af  venskabelige  Magter,  dertraadte 
i  Hjælpens  Sted.  Man  tænke  sig  det  nærværende  Tids- 
punkt og  alle  de  Omvæltninger,  om  hvilke  det  varsler: 
hvorledes  Opløsningens  Fordærvelse  mere  og  mere  griber 
om  sig  i  Tyskland,  medens  Norden  staar  sammensluttet  i 
en  Enighed,  Fasthed  og  Styrke,  som  ingensinde  før  er  op- 
levet, —  hvorledes  den  fjendtlige  Splid  aabenbarer  sig  altid 
tydehgere;  „det  store,  enige  Tyskland"  mellem  de  republi- 
kanske og  de  monarkiske  Tendenser,  mellem  Bestræ-belsen 
at  opretholde  de  større  tyske  Staters  Selvstændighed,  og 
den  demokratiske  Vilje,  der  vil  have  Fyrster  og  Kabinetter 
lagte    ind   under    et   folkeligt  Diktatur,    —    hvorledes  Sla- 

vismens  mægtige  Kolosser  rejse  sig  altid  mere  truende 
mod  Tyskland,  og  dette  paa  samme  Tid  sér  sig  udelukket 
fra  alle  Have,  sér  Triester-Havnen  spærret  mod  Syd  og 
Stettiner-Havnen  mod  Nord;  —  et  Tidspunkt,  da  Nemesis 
allerede  begynder  øjensynligt  at  fuldbyrde  sin  Rettergang 
i  Oprørernes  Lejr,  da  Pengenøden  begynder  at  udstrække 
sit  Jernscepter,  og  af  Folket  vil  udpresse  Millioner  — 
man  betænke  det  vel:  Millioner,  ikke  for  at  fortsætte  en 
Forsvarskrig,  hvortil  Bevidstbed  om  Forurettelsens  og  For- 
raxleriets  Skjændigbed  giver  Styrke,  men  til  Fortsættelse 
af  en  Strid,  som  bar  sin  Fordømmelse  i  guddommelige  og 
menneskelige  Love.  Et  saadant  Tidspunkt  indeholder  vist 
ikke  i  sig  selv  nogen  Opfordring  til  at  knytte  Underhand- 
linger, arbejde  paa  Fredslutning  med  Lande,  hvor  Striden 
raser  i  det  Indre,  og  Fortsættelse  af  den  ydre  Krig  er  en 
Selvfortærelse ;  og  det  er,  under  saadanne  Forhold,  en  ret- 
mæssig Forventning,  at  de  mæglende  Magter  ikke  ville  have 
Interesse  ved  eller  anvende  deres  Indflydelse  til  at  paa- 
nøde Danmark  en  ufordelagtig  og  krænkende  Fred. 

I  andet  Fald  véd  jeg  ikke,  hvad  andet  Ønske  det 
danske  Folk  kan  have,  end,  —  i  Tillid  til  den  Magt,  der 
styrer  Folkenes  Skæbner  og  Begivenhedernes  Gang,  — 
endnu  en  Tid  at  fortsætte  Krigen  paa  egen  Haand,  for  at 
Udviklingen  kan  oppebies  af  de  gjærende  Forhold,  Ud- 
bruddet af  de  endnu  kun  med  Møje  tilbageholdte  dæmo- 
niske Magter,  der  efter  al  Sandsynlighed  vil  komme  den 
retfærdige  Sag  til  Hjælp.  Men  der  forekommer  mig  ingen 
Grrund  til  at  antage,  at  en  saadan  Fortsættelse  skulde 
kræve  Opofrelser,  som  paa  nogen  Maade  skulde  overskride, 
hvad  det  danske  Folk  vil  have,  i  lige  Grad,  Evne  og  Vilje 

til  at  bære. 

Selv  nemlig  i  det  ugunstigste  Tilfælde,  at  politiske 
Hensyn  skulde  fremdeles  afholde  den  svensk-norske  Rege- 
ring fra  at  opfylde  Ønsket,  der  har  ytret  sig  ligesaa  tyde- 
hgt  i  Sverig  og  Norge  som  hos  os,  om  at  lade  den  skandi- 
naviske Hær  i  Forening  vise  Verden,  hvorledes  Mened  og 
Forræderi  og  deres  Understøttelse  hævnes  i  Norden,  —  at 
saaledes  Krigen  væsentlig  maa  indskrænkes  til  Forsvar  af 
Jylland,  og.  —  ved  Hjælp  af  Stillingen  paa  Als,  —  af  det 
nordlige  Slesvig :  selv  i  dette  Tilfælde  synes  en  Fortsættelse 
at  kunne  have  sin  uberegnelige  Betydning.  Om  Deltagelse 
i  dette  Forsvar,  dersom  Kongerigets  Grrænse  atter  skulde 
blive  truet,  tør  vi  antage  at  have  et  bestemt  Tilsagn  af  den 
svensk-norske  Regering;  og  allerede  med  vor  nuværende 
flær  af  20 — 25,000  Mand,  understøttet  af  vor  Krigsflaade, 
af  den  jyske  Befolkning  og  af  alle  de  Fordele,  som  Lokali- 
teterne tilbyde,  skulde  der  vel,  under  de  nuværende  For- 
hold i  Tyskland,  være  noget  overmægtigt  Angreb  at  be- 
frygte? Det  er  altsaa  den  finansielle  Vanskeligiied  ved  de 
vedvarende  og  fortsatte  Udrustninger,  der  skulde  staa 
skrækkende  tilbage.  Jeg  kan  ikke  tro,  at  denne  Betragt- 
ning skulde  paa  det  Punkt,  hvor  vi  nu  befinde  os,  formaa 
at  gjøre  sig  gjældende.  Det  er,  —  denne  Ære  ville  vi  dog 
ikke  lade  os  betage,  —  intet  Ekko  af  en  berlinsk-bremensk 
Begejstrings  Rus,  der  har  lydt  igjennem  vort  Land  om 
denne  Kamps  Hellighed  og  Betydning.  Det  er  ikke  for 
intet,  at  gjennem  en  Række  af  Aar  Velstand  og  Overflod 
har  Ijredet  sig  over  Stad  og  Land,  ikke  for  Intet,  at  atter 
nu  Frugtbarhedens  Velsignelser  svulme  os  allevegne  imøde. 
Og  denne  Krig,  —  vi  kunne  ikke  nægte  det:  saa  lempelig 
som  en  Krig  kan  være  det  — ,  der  lader  Skibsfart  og 
Handel,  om  end  med  nogen  Begrænsning,  gaa  i  uforstyrret 

Gang  i  Farvandene  fjærn  og  nær,  hvilke  Tab  og  hvilken 
'Nød  bringer  den  ikke,  og  vil  den  ikke  end  mere  bringe 
over  vore  Fjender!  Det  danske  Flag  formaar  at  bringe  Dødens 
Stilhed  dér,  hvor  der  ellers  er  virksomt  Liv,  at  stanse 
Velstand skild er ,  som  have  bragt  Næring  til  Tusinder,  og 
saaledes  hos  de  tyske  Folk  at  komme  den  sædehge  Efter- 
tanke til  Hjælp  om  Beskaffenheden  af  den  Krig,  hvis  Tryk 
hviler  tungt  paa  dem. 

„Vi  tabe  ej  Modet;  vi  tillade,  hver  især,  Ingen  i  vor 
Kreds  at  tabe  det,  —  saasandt  som  det  for  os  Alle  staar 
klart,  at  det  danske  Folk  har  Evne  som  Vilje  til  ikke  at 
forsage,  naar  det  kraftigt  ledes".  Med  disse  Ord  har  den 
kongelige  Kommissarius  i  Viborg  sluttet  den  sidste  danske 
Provinsial-Stænderforsamling ,  —  et  ædelt  Ord,  mandigt 
og  værdigt.  Til  vore  Diplomater  maa  vi  overlade  Kunsten 
at  søge  enhver  ubetimelig  Afgjørelse  af  vore  Livsspørgs- 
maal  forebygget;  til  vore  Krigere  maa  det  være  overladt 
at  møde  Fjenden  Ansigt  til  Ansigt.  Men  et  vigtigt  Hverv 
staar  tilbage  for  os  Andre.  Thi  til  Enhver  af  os  er  den 
Fordring  stillet  at  understøtte  vor  Regering  og  vore  Kri- 
gere derved,  at  vi  „ikke  tillade  Nogen  i  vor  Kreds  at  tabe 
Modet",  at  vi  arbejde  paa  at  opretholde  Tillid  og  Haab, 
saalænge  som  Haabet  Kgesaavel  har  sin  Begrundelse  som 
Frygten,  —  Haabet  om  en  Kamp,  der  skal  føre  ikke  blot 
til  hæderlig  Død,  men  ogsaa  til  ærefuldt  og  frydefuldt  Liv. 

Ved  Krigens  Fornyelse  *). 

(1849). 


„Malmø-Konventionen  (2deu  Juli  1848)  havde  bragt  os 
en  Vaabenstilstand,  hvor  Stillingen  blev  saa  fuld  af  yd- 
mygende Pinagtigheder,  som  den  kan  være,  hvor  man  har 
kontraheret  med  en  overmægtig  Modpart,  der  hverken  har 
Frygt  for  at  forurette  den  anden  Part  eller  har  Agtelse  for 
Tro  og  Love  .  .  .  Hertugdømmerne  skulde  i  Vaabenstilstands- 
tiden  styres  i  Kongens  Navn  af  en  fra  begge  Sider  ud- 
nævnt Fællesbestyrels  e;  men  den  danske  Konge  maatte 
sé  sit  kongelige  Navn  misbrugt  til  at  besmykke  en  fuldkommen 
retløs  Fremfærd  imod  sine  tro  TJndersaatter  i  Slesvig  .  .  . 
Indsigelser  fra  Regerings-Kommissærernes  Side  bleve  uænsede, 
og  allerede  under  15de  December  1848  maatte  Kongen  i  en 
Proklamation  erklære,  at  der  i  Hertugdømmerne  ikke  fandtes 
for  Tiden  nogen  lovlig  Øvrighed,  som  styrede  i  Lands- 
herrens Navn  og  efter  Vaabenstilstandens  O  r  d  og  Aand... 
Klagerne ,  som  løde  de  lange  syv  Maaneder  igjennem  fra  de 
mishandlede  Slesvigere,  vare  saa  højrøstede  og  fandt  saa  stærk 
en  Gjenklang  i  alle  Egne  af  Danmark,  at  Regeringen  i  Fe- 
bruar (1849)  fandt  sig  opfordret  til  i  Kongens  Navn  at  give 
Befolkningen  i  Slesvig  Tilsagn  om,  at  der  ikke  skulde  blive 
indrømmet    „Forlængelse    af    den    utaalelige  Tilstand"    udover 


*)  Efter  utrykt  Haandskrift. 

den  for  Vaabenstilstanden  fastsatte  Tid  (den  26de  Marts)  .  .  . 
Efter  paatrængende  Opfordring  af  den  mæglende  Magt,  Eng- 
land, troede  Regeringen  dog  ikke  at  kunne  nægte  Samtykke 
til  otte  Dages  Forlængelse  af  Vaabenstilstanden. 
For  at  imødegaa  Misstemningen,  .  .  blev  der  af  mig  samtidig 
indrykket  en  Artikel  i  „Berlingske  Tidende",  som  søgte  at 
oplyse  om  Sagens  Sammenhæng.  Og  da  det  blev  meddelt  af 
Indenrigsministeren  i  Rigsforsamlingens  Møde  den  2den  April, 
at  Kureren  var  vendt  tilbage  fra  London  uden  at  medbringe 
et  forventet  Svar^  og  at,  som  Følge  deraf.  Fjendtlighederne 
vilde  blive  gjenoptagne  og  Blokaden  iværksat  snarest  muligt, 
blev  denne  Meddelelse  modtagen  med  Bifaldsraab  baade  i 
Salen  og  fra  Tilhørerti'ibunen.  Saadan  var  Stemningen  den- 
gang i  det  danske  Folk.  Jeg  havde  grebet  en  Tanke,  som 
ofte  tidligere  havde  været  Gjenstand  for  Omtale,  og  nedskrevet 
et  „Udkast  til  et  Regerings-Manifest",  der  var  beregnet  paa  at 
offentliggjøres  ved  Forsvarskrigens  Fornyelse.  Jeg  meddelte 
det  til  Statsraadspræsidenten.  Ikke  alene  han  udtrykte  efter 
Læsningen  sin  store  Tilfredshed;  men  Konferensraad  Dauk- 
wart,  til  hvem  han  havde  meddelt  det  underhaanden,  søgte 
mig  for  at  udtale  sin  Tilfredsstillelse  over  den  forhaabede 
Virkning.  Imidlertid  gik  den  ene  Statsraadsdag  hen  efter  den 
anden,  uden  at  jeg  hørte  videre  til  Sagen.  Langt  om  længe. 
—  hvad  der  kan  være  foregaaet  bag  Kulisserne,  er  mig 
ubekjendt,  —  kom  Aktstykket  frem,  men  dermed  fra  forskjellige 
Sider  ogsaa  Tvivl  om  Betimeligheden  af  et  saadant  Skridt; 
selv  maatte  jeg  erkjende,  at  det  rette  Tidspunkt  var  gaaet 
unyttet  hen.  Saaledes  faldt  Sagen  hen.  Ved  Lejlighed  kunde 
jeg  dog  have  Lyst  til  at  fremlægge  den  for  Almenheden." 
(„Optegnelser"   S.  349—351). 


Efter  frugtesløse  Underhandlinger  sés  væbnede  Skarer 
fra  de  forskjelligste  Egne  i  Tyskland  atter  at  vælte  sig 
ind    i    det    danske   Monarkis   Halvø,    og    det    danske  Folk 

kaldes  atter  til  Nødværgekamp  imod  en  overlegen  Volds- 
magt.  I  dette  Øjeblik  maa  Danmarks  Regering  ønske  at 
formaa  Evropas  Regeringer  og  Folk  i  den  folkeretlig  mest 
uddannede  Verdensdel  til  at  kaste  et  alvorligt,  upartisk 
prøvende  Blik  paa  den  mærkværdige  Krig,  der  atter  synes 
at  skulle  fornys,  paa  dens  historiske  Udspring  og  dens  poli- 
tiske Karakter. 

Da  den  længe  forberedte  oprørske  Bevægelse  i  Hol- 
sten og  det  sydlige  Slesvig,  tidligere  end  det  ellers  vilde 
være  sket,  bragtes  til  Udbrud  ved  den  indtraadte  Kata- 
strofe i  Paris,  kunde  Hans  Majestæt  Kongen,  —  som 
næppe  havde  besteget  sine  Fædres  Trone,  førend  han,  fri 
og  af  egen  Tilskyndelse,  tilsagde  sit  Folk,  hvad  der  senere 
er  i  andre  Lande  fjærn  og  nær  blevet  fremtvunget  ved 
Omstændighedernes  uafviselige  Magt:  en  fri  stændersk 
Forfatning,  —  vistnok  ikke  andet  end  føle  sig  dybt  saaret 
ved  den  Gjengjæld,  der  vistes  hans  i  Sandhed  landsfader- 
lige Idræt,  og  saameget  dybere,  som  han  maatte  sé  Fyrster, 
knyttede  til  Kongehuset  ikke  blot  ved  Blodets  Baand, 
men  ved  mange  tidligere  modtagne  Beviser  paa  Velvilje 
og  Tillid,  stille  sig  i  Oprørernes  forreste  Rækker.  Men 
for  Oprørets  Fremgang  kunde  der  ikke  være  Frygt.  Den 
Retfærdighed  og  den  Mildhed,  hvormed  det  danske  Scepter 
var  blevet  ført,  var  altfor  vel  erkjendt,  til  at  der  skulde 
være  Tanke  om,  at  Folket  i  Holsten,  end  sige  i  Slesvig, 
skulde  ville  give  sig  hen  som  tjenende  Redskaber,  paa  den 
borgerlige  Roligheds  og  Velfærds  Bekostning,  i  fanatiske 
eller  ærgjerrige  Partigængeres  Hænder.  Overladt  til  sig 
selv,  vilde  Oprøret,  —  hvad  ogsaa  Erfaring  viste  ved  det 
første  Sammenstød  med  de  danske  Tropper,  —  have  mang- 
let al  Kraft  til  at  modstaa  den  lovUge  Magt. 

Men  selv  om  denne  Magt  skulde  være  befunden  util- 
strækkelig, burde  Hans  Majestæt  Kongen  have  kunnet 
finde  sig  fuldelig  betrygget.  Kongen  af  Danmark  var, 
som  Hertug  af  Holsten,  Medlem  af  det  indtil  den  Tid  be- 
staaende  tyske  Forbund,  —  dette  „Fællesskab  af  selv- 
stændige, indbyrdes  uafhængige  Stater,  med  vexelsidig  lige 
Traktats-Rettigheder  og  Traktats -Forpligtelser"  (Schluss- 
Act  Art.  2) ;  og  til  disse  Forpligtelser  hørte  ogsaa  den : 
at,  „dersom  i  en  Forbundsstat  den  indre  Rolighed  bliver 
truet  ved  Undersaatternes  Modsættelse  mod  Øvrigheden, 
og  der  er  at  frygte  en  Udbredelse  af  oprørske  Bevægelser, 
eller  et  virkeligt  Oprør  er  kommet  til  Udbrud,  og  Rege- 
ringen selv,  efter  at  have  udtømt  de  forfatningsmæssige 
og  lovlige  Midler,  paakalder  Forbundets  Bistand,  da  paa- 
ligger  det  Forbundsforsamlingen  at  foranledige  den  skynd- 
somste Hjælp  til  Ordenens  Gjenoprettelse."  I  Følge  heraf 
maatte  Kongen  af  Danmark  betragte  de  tyske  Fyrster  som 
lige  saa  mange  Forbundsfæller;  han  maatte,  i  Forbunds- 
aktens  Aand,  forudsætte,  at  hans  Sag  vilde  blive  betragtet 
som  deres,  at  den  lovlige  Magts  Opretholdelse  mod  mén- 
svorne  Undersaatter  vilde  gjælde  som  et  Formaal,  i  hvis 
Interesse  alle  lovlige  Regeringer  vilde  forene  sig. 

Efterat  imidlertid  Nordtysklands  mægtigste  Monark, 
der  hidtil  stod  som  den  ene  af  Forbundets  Hovedstøtter, 
havde  med  fuldkommen  Uforbeholdenhed  erklæret  sig  for 
Oprørspartiets  Paastand,  tog  Sagen,  som  bekjendt,  en 
uventet  Gang.  Kongen  af  Danmark  maatte  sé  sine  hidtil- 
værende Forbundsfæller  forene  sig,  —  saa  synes  det,  — 
om  at  benytte  de  til  hans  Rige  hørende  Hertugdømmer 
som  en  bekvem  Afløbskilde  for  de  usunde  og  farlige  Til- 
strømninger,  der  truede  med  at  udbrede  Anarkiets  Smitte 

i  deres  egne  Lande.  Evropa  blev  Vidue  til.  at  det  højt- 
priste  tyske  Enheds-  og  Frihedsværk  søgte  sin  Indvielse 
ved  at  benytte  den  Stærkeres  Ret  til  at  styrke  et  Oprør 
af  den  sletteste  Art.  og  i  det  tyske  Fyrsteforbunds  Sted 
fremtvang  de  revolutionære  Bevægelsers  Magt  en  Forening, 
som,  efter  dens  Optræden  imod  Danmark  at  dømme, 
maatte  kaldes  en  anti-monarkisk  Koalition  af  monarkiske 
Regeringer. 

Kongen  af  Danmark  havde  fra  første  Færd  af  (under 
24de  Marts  1848)  paa  den  ene  Side  paa  det  Bestemteste 
afvist  Oprørspartiets  Fordringer  ved  den  Erklæring:  at 
„han  hverken  havde  Ret  eller  Magt  eller  Vilje  til  at  ind- 
lemme Slesvig  i  det  tyske  Forbund,  hvorimod  han  vilde 
styrke  Slesvigs  uopløselige  Forbindelse  med  Danmark  ved 
fælles  fri  Forfatning."  Men  paa  den  anden  Side  havde 
Kongen  tillige  erklæret:  at  han  havde  besluttet  „at  tilstaa 
Holsten,  som  en  selvstændig  tysk  Forbundsstat,  en  paa  en 
udstrakt  Valgret  bygget,  i  Sandhed  fri  Forfatning"  .  .  ., 
saa  at  det  skulde  erholde  „en  egen  Regering  og  Militær- 
forfatning og  særskilte  Finanser"  ;  ligesom  han .  for  Sles- 
vigs Vedkommende,  erklærede:  ved  Siden  af  den  fælles  fri 
Forfatning  med  Danmark,  at  „ville  kraftig  beskjærme 
Slesvigs  Selvstændighed  ved  udstrakte  provinsielle  Institu- 
tioner, navnlig  ved  en  egen  Ijanddag  og  særskilt  For- 
valtning. 

Ved  denne  kongelige  Erklæring  var  den  forskjellige 
Stilling  af  de  tvende  Hertugdømmer  til  Danmark  og  til 
Tyskland  angiven  overensstemmende  med  de  historiske  og 
statsretlige  Forhold;  og  det  er  vanskeligt  at  sige,  hvilket 
retmæssigt  Forlangende ,  hvilket  rimeligt  Ønske  med  Hen- 
syn til  Hertugdømmernes  fremtidige,  nationale  og  politiske 


457 

Udvikling,  der  ikke  skulde  finde  fuld  Tilfredsstillelse  i  de 
Tilsagn,  som  her  vare  givne.  Under  andre  Omstændig- 
heder, —  dersom  den  almindelige  folkeretlige  Grundsæt- 
ning her  var  bleven  overholdt:  ikke  udenfra  at  trænge  sig 
ind  imellem  Regering  og  Folk  og  hindre  Regeringen  fra 
at  kue  de  oprørske  og  imødekomme  de  loyale  Bevægelser, 
—  kan  der  ikke  være  Tvivl  om,  at  jo  Folket  i  begge  Her- 
tugdømmer vilde  med  Taknemlighed  have  modtaget  den 
rundeligt  tilmaalte  Gave,  og  saaledes  vist,  hvor  langt 
Folkeophidsernes  Sag  var  fra  at  være  Folkets  Sag.  Men, 
efterat  Paastande,  støttede  paa  ingen  anden  Ret  end  den, 
der  dikteres  af  en  sig  selv  forglemmende  Nationalegoisme, 
ikke  alene  havde  mødt  entusiastisk  Sympati  hos  de  Par- 
tier i  Tyskland,  hvis  Løsen  var  Omvæltning  og  Anarki, 
men  det  ogsaa  var  lykkedes  den,  —  vistnok  imod  al  For- 
ventning, —  at  finde  væbnet  Understøttelse  hos  Regerin- 
gerne, kunde  der  ikke  længere  være  at  tænke  paa  nogen 
Tilbageføren  af  Bevægelsen  paa  Fredens  og  Lovlighedens  Vej. 
Medens  den  danske  Regering  saaledes  maatte  indtil 
videre  opgive  Haabet  om  at  finde  Indgang  i  Tyskland  for 
den  historiske  Rets  og  den  sunde  Politiks  Grundsætninger, 
kunde  den  derimod  med  fuld  Tillid  henvende  sig  til  de 
øvrige  Magter.  Den  kunde  her  ikke  alene  gjøre  Regning 
paa  at  finde  aabent  Øje  for  den  betænkeUge  Krisis.  hvori 
Tyskland  befandt  sig,  og  for  de  for  ethvert  Statssamfund 
truende  Følger,  dersom  den  frankfurtske  Politiks  Teorier 
skulde  faa  Magt  i  det  virkelige  Livs  Forhold;  men  ogsaa 
Sagen  selv,  der  udgjorde  det  egentlige  Stridsspørgsmaal 
imellem  Danmark  og  Tyskland,  berettigede  til  at  vente 
almindelig  Anerkjendelse  og  Understøttelse  af  Danmarks 
gode  og  ubestridelige  Ret. 

At  Hertugdømmet  Slesvig  oprindelig  er  et  dansk  Len, 
og,  om  end  ved  indviklede  Lensforhold  en  Tidlang  løsnet 
fra  Danmark,  udgjør  en  integrerende  og  uadskillelig  Stats- 
del  i  det  danske  Monarki,  og  er  det  tyske  Statslegeme  saa 
uvedkommende  som  noget  Land  i  Evropa,  —  dette  er  til 
alle  Tider  og  fra  alle  Sider  blevet  erkjendt,  senest  af 
selve  Forbundsdagen  i  Frankfurt,  som  i  Aaret  1823,  da 
Hertugdømmets  Prælater  og  Ridderskab  i  Forening  hen- 
vendte sig  til  samme  angaaende  en  formentlig  Ret  til  en 
landstændersk  Forfatning,  aldeles  udelukkede  Slesvig,  som 
Forbundet  uvedkommende,  fra  det  meddelte  Svar;  og 
navnlig  afgav  Preussen  den  Erklæring:  at  den  ønskede 
Opretholdelse  af  Holstens  Forbindelse  med  Slesvig  i  én 
og  samme  Stænderforsamling  allerede  af  den  Grund  ikke 
er  en  Gjenstand,  hvortil  nogen  tænkehg  Indvirkning  fra 
Forbundets  Side  kunde  udstrække  sig,  fordi  Hertugdømmet 
Slesvig  ikke  hører  til  de  tyske  Forbundslande ,  og  derfor 
ligger  ganske  udenfor  Forbundets  Indflydelse. 

Det  er  i  dette  selvsamme,  —  ganske  udenfor  For- 
bundets Indflydelse  liggende,  —  Land,  at  Tysklands  Magter 
nu  ikke  finde  Betænkelighed  ved  de  voldsomste  Indgreb  i 
Landets  indre  Forhold,  tiltage  sig  at  udstede  Dekreter 
om  Hertugdømmets  absolute  Selvstændighed,  om  Arve- 
følgen i  samme,  som  forsk jellig  fra  den  i  Kongeriget,  om 
den  statsretlige  Forbindelse  med  Holsten,  om  dets  Ind- 
lemmelse i  det  tyske  Forbund  m.  m.  Men  disse  Overgreb 
ere  ikke  blot  ligesaa  mange  øjensynlige  Brud  paa  Hans 
Majestæt  Kongen  af  Danmarks  Suverænitets-Rettigheder; 
de  ere  ogsaa  Krænkelser  af  de  Traktater,  ved  hvilke  den 
bestandige  og  uforstyrrede  Besiddelse  af  Hertugdømmet 
Slesvig    er   paa    den   højtideligste   Maade    garanteret    den 

danske  Krone  af  England  og  Frankrig  i  1720,  af  Rusland 
i  1773;  de  ere  Krænkelser  af  den  wienske  Forbundsakt  af 
1815,  hvorefter  Kongen  af  Danmark  alene  som  Hertug  af 
Holsten,  og  af  Holsten  uden  det  allermindste  Hensyn  til 
Slesvig,  er  tiltraadt  det  tyske  Forbund. 

Tilliden ,  hvormed  den  danske  Regering  har  henvendt 
sig  til  de  fremmede  Kabinetter  udenfor  Tyskland,  er  ikke 
bleven  beskæmmet.  Den  danske  Sags  Retfærdighed  over- 
for Tysklands  Fordringer  har  hos  alle  fundet  Anerkjen- 
delse.  Ikke  alene  har  den  svensk-norske  Regering,  under- 
støttet af  en  stærkt  fremtrædende  Folkestemning,  sluttet 
sig  nær  til  den  danske;  men  den  franske  og  den  russiske 
Garanti  af  Slesvigs  uadskillelige  Forbindelse  med  den 
danske  Krone  er  bleven  fornyet  i  utvetydige  Udtryk.  Den 
engelske  Regering  har  vel  ikke  troet  hidtil  at  linde  Ga- 
rantien af  1720,  hvorefter  Samme  „lover  og  forpligter  sig 
til  .  .  .  at  forsvare,  efter  bedste  Evne,  den  bestandige  og 
uforstyrrede  Besiddelse  af  Slesvig  mod  Alle  og  Enhver, 
som  maatte  forsøge  paa  at  forstyrre  den,  være  sig  direkte 
eller  indirekte,"  anvendelig  paa  det  foreliggende  Tilfælde; 
men  den  har  tilsagt  og  ydet  sin  Tjeneste  som  mæglende 
Magt. 

Som  Følge  af  Forhandlinger  med  disse  venskabeligt 
med  den  forbundne  Magter  afsluttede  den  danske  Rege- 
ring Vaabenstilstanden  til  Malmø  af  26de  August  1848. 
Vilkaarene  vare  allerede  i  sig  selv  trykkende;  men  ved 
den  Maade,  hvorpaa  dels  Ubestemtheder  i  Konventionen 
bleve  benyttede,  dels  de  bestemteste  Tilsagn  i  samme  bleve 
forrykkede  fra  Modstandernes  Side ,  fremkom  en  Tilstand, 
som  for  den  danske  Regering  og  det  danske  Folk  maatte 
blive  højst  pinlig,    fordi  man   maatte  sé  den  tro   og  vel- 

sindede  Befolkning  i  Slesvig,  hvis  Forfatning  man  havde 
ønsket  og  haabet  at  lindre,  given  til  Pris  for  alle  Vilkaar- 
ligheder  og  Forurettelser  af  en  midlertidig  Bestyrelse,  som, 
tværtimod  Konventionens  Aaud,  gik  aabenlyst  frem  i  Op- 
rørsjiartiets  Spor.  I  Overensstemmelse  med  Konventionen 
havde  Udnævnelse  af  en  Præsident  i  denne  midlertidige 
Bestyrelse  fundet  Sted  af  den  danske  og  den  preussiske 
Regering  i  Forening;  men  det  oprørske  Parti  opløftede  et 
Skrig  imod  denne  Udnævnelse,  som  den  frankfurtske  Cen- 
tralmagt ikke  tøvede  med  at  understøtte,  og  den  danske 
Regering  havde  kun  Valget  imellem  at  forny  Krigen  paa 
den  for  samme  ugunstigste  Aarstid  og  at  give  efter  for 
den  aldeles  uretmæssige  Fordring,  ved  at  tage  Udnævnelsen 
tilbage.  —  Den  indsatte  Bestyrelse  begyndte  sin  Virksom- 
hed med  at  stadfæste,  i  aal)enbar  Strid  med  Konven- 
tionens Ord  og  Aand,  Love  og  Anordninger,  der  vare  saa 
øjensynhgt  krænkende  for  den  danske  Landshøjheds  ud- 
trykkehgt  forbeholdte  Rettigheder,  at  selv  den  tyske  Re- 
gerings-Kommissær fandt  sig  foranlediget  til  at  gjøre  Ind- 
sigelse derimod,  et  Skridt,  der  imidlertid  ikke,  lige  saa  lidt 
som  andre  lignende,  havde  den  ringeste  Virkning,  og 
Hans  Majestæt  Kongen  saa'  sig  omsider,  ved  den  Brug, 
hin  Bestyrelse  gjorde  af  det  kongehge  Navn  til  at  kræve 
Lydighed  imod  aldeles  uretmæssige  Fordringer,  foranlediget 
til  højtideligt  at  erklære  sig  imod  samme  som  lovlig  Av- 
toritet.  —  De  under  Krigen  opbragte  og  kondemnérte 
tyske  Skibe  bleve  af  den  danske  Regering  frigivne  i  punkt- 
lig Overensstemmelse  med  Konventionen;  om  den  Skades- 
erstatning derimod,  som  er  tilsagt  for  de  preussiske  Rekvi- 
sitioner i  Jylland,  er  der  indtil  nu  blevet  underhandlet  i 
Berlin,    uden    at    derved  nogen  Fordring   hidtil  er  bleven 

fyldestgjort.  Disse  enkelte  Exempler  kunne  foreløbig  tjene 
til  at  vise.  hvilket  Fodfæste  der  haves  for  Tiden  ved 
at  forhandle  og  kontrahere  med  dem ,  der  skulle  gjælde 
som  Repræsentanter  for  Tysklands  Magt. 

Da  Vaabenstilstanden  blev  afsluttet  paa  syv  Maaneder, 
udtaltes  det  som  Forudsætning  fra  de  forskjellige  Sider, 
at  denne  Tid  vilde  blive  benyttet  til  Underhandlinger, 
som  kunde  føre  til  fredelig  Afgjørelse.  overensstemmende 
med  Ret  og  Bilhghed.  For  at  fremme  dette  Værk  und- 
lod den  kgl.  danske  Regering  ikke  betimelig  at  afsende 
instruerede  Underhandlere.  Men,  uagtet  det  ikke  kan  om- 
tvistes, at  jo  den  Magt,  under  hvis  Ledning  Underhand- 
lingerne skulde  foregaa,  har  anvendt  sin  formaaende  Ind- 
flydelse, for  at  ikke  Stilstands-Tiden  skulde  gaa  unyttet 
hen.  og  uagtet  den  kgl.  Regering  ved  mere  end  én  Lejlig- 
hed havde  erklæret,  at  den  under  ingen  Omstændigheder 
vilde  sé  sig  i  Stand  til  at  indvilge  i  nogen  Forlængelse  af 
den  Tingenes  Tilstand,  der  hvilede  aldeles  nedtrykkende 
paa  Hans  Majestæts  tro  Undersaatter,  —  er  det  først  i 
de  allersidste  Uger  før  Udløbs-Tiden,  efterat  den  i  saa 
mange  Punkter  raishgholdte  Vaab  en  stil  stand  var  bleven 
opsagt  fra  dansk  Side,  at  Underhandlere  fra  Modpartens 
Side  have  indfundet  sig  i  London.  Det  blev  af  denne 
Fremgangsmaade  en  ligefrem  Følge,  at  der  for  Øjeblikket 
ikke  kunde  tænkes  paa  Videre  end  en  midlertidig  Freds- 
tilstand, for  at  de  videre  Underhan dhnger  kunde  søges 
fremmede  under  fortsat  Yaabenhvile.  I  denne  Retning 
fremkom  der  ogsaa  Forslag,  som  maatte  synes  at  tyde 
hen  paa  en  Tilnærmelse  fra  tysk  Side  til  det  Rets-Stand- 
punkt, ved  hvilket  der  fra  dansk  Side  var  blevet  holdt 
fast  fra  Begyndelsen   af,    og   den   danske  Regering  troede 

endnu,  for  ikke  at  undlade  Noget,  der  kunde  være  tjenligt 
for  Fredsværket,  at  burde  gaa  ind  paa  nogle  Dages  Ud- 
rykkelse  af  Fjendtligbederne  udover  Opsigelses -Terminen. 
Men  det  er  i  fuld  Overensstemmelse  med  den  tidligere  fra 
tysk  Side  fulgte  Fremgangsmaade,  naar  denne  Mellemtid 
er  bleven  benyttet  ikke  alene  til  at  vælte  Troppemasser 
ind  over  Elben,  men  endogsaa  til  fra  Frankfurt  at  ind- 
sætte et  saakaldet  Statholderskab,  som  skal  bestyre  Sles- 
vig, „det  aldeles  udenfor  Forbundets  Indflydelse  liggende 
Land" ,  ikke  mindre  end  Holsten  i  den  tyske  Rigsmagts 
Navn,  med  Forbehold  af  en  ubenævnt  Landsherres  Ret. 
Og  efterat  den  danske  Regering  havde  bekvemmet  sig 
til  at  bringe  det  sidstnævnte  Offer,  af  Hensyn  navnlig 
til  den  mæglende  Magts  Opfordring,  har  denne  end  ikke 
kunnet  formaa  den  diplomatiske  Agent  fra  Modpartens 
Side  til  at  afgive  et  bestemt  Svar  inden  den  berammede 
Tidsfrist. 

Det  var,  ved  Afslutning  af  Vaabenstilstanden ,  tillige 
et  Haab,  der  næredes  af  den  danske  Regering:  at  det 
imidlertid  maatte  kunne  lykkes,  ved  historisk  dokumenterede 
Fremstillinger,  at  oplyse  de  omstridte  politiske  Forhold, 
om  hvilke  det  er  vitterligt,  at  der  hersker  dels  forvirrede, 
dels  grundfalske  Forestillinger,  som  Følge  af  den  utrætte- 
lige, i  det  Store  anlagte  og  gjennemførte  Virksomhed,  som 
af  Oprørspartiets  Agenter  er  anvendt  paa  at  forrykke  og 
fordreje  selv  historiske  Kjendsgjerninger.  Forsaavidt  som 
dette  maatte  kunne  lykkes,  syntes  der  at  kunne  være 
noget  Haab  om  ,  at  det  tyske  Navns  Ære  fremtidig  vilde 
blive  søgt  snarere  i  at  give  Sandhed  og  Ret  den  Ære,  der 
tilkommer  den,  end  i  at  fremture  paa  Usandheds  og  Uret- 
færdigheds Vej.     Der    er   fra    dansk   Side    blevet   arbejdet 

paa  i  denne  Henseende  at  udrette  Alt,  hvad  der  var  mu- 
ligt; og  i  de  Lande,  hvor  politisk  Dannelse  og  Indsigt  er 
skreden  videst  frem,  og  hvor  en  dygtig  journalistisk  Presse 
har  udviklet  sig  som  en  politisk  Magt,  har  denne  Bestræ- 
belse fundet  en  Understøttelse,  som  har  vist  sig  af  stor 
Betydenhed.  Ogsaa  i  Tyskland  har  uden  Tvivl  den  histo- 
riske Sandhed  gjort  sine  Fremskridt,  og  den  Erfaring, 
som  de  tyske  Tropper  i  det  forgangne  Aar  have  havt 
Lejlighed  til  at  gjøre  om  den  virkelige  Tilstand  i  Hertug- 
dømmerne og  om  den  virkelige  Sammenhæng  af  alle  paa- 
gjældende  Forhold,  vil  vel  ikke  have  bidraget  Lidet  til  i 
mange  Kredse  at  aabne  Øjnene  for  Hæderligheden  af  den 
Krig,  hvortil  Tyskland  synes  at  ville  knytte  sin  Hæder. 
At  der  fra  Tysklands  forskjellige  Egne  atter  ydes  Bidrag 
til  at  forny  Krigen,  viser  imidlertid,  at  endnu  længere 
Tid  maa  hengaa,  førend  fantastiske  Idéer  og  febrilske  Be- 
vægelser ville  give  Bum  for  Sandhed  og  Retfærdighed. 

Saaledes  ere  alle  Veje  blevne  samvittighedsfuldt  for- 
søgte, men  uden  at  Oplysninger,  Mæglinger,  Underhand- 
Mnger,  ét  Aar  omkring,  have  ført  til  Andet,  end  at  Dan- 
mark paa  ny  sér  Hertugdømmerne  oversvømmes  af  tyske 
Skarer.  For  den  danske  Regering  er  der  intet  Valg. 
Større  Enighed  har  der  aldrig  været  imellem  en  Konge, 
hans  Ministerium  og  hans  Folk,  end  her  i  dette  Øjeblik, 
da  den  danske  Hær  og  den  danske  Flaade  atter  drager 
ud  imod  Oprøret  og  dets  Hjælpere,  Vi  dølge  ikke  for  os 
selv  de  Farer,  der  true  i  Kampen  mod  en  lige  saa  over- 
mægtig som  overmodig  Fjende;  men  vi  vide  ogsaa,  at  det 
er  i  ganske  anden  Betydning,  end  Fjenden  kan  det,  at  vi 
føre  Sandhedens,    Ærens,    Retfærdighedens  Navne    i    vort 

Skjold,   i  anden  Betydning,  at  vi  tage  Gud  og  Mennesker 
til  Vidne  paa  vor  Sags  Hellighed  og  Renhed. 

I  den  hojst  ulige  Kamp  staar  Danmark,  —  naar  der 
spørges  om  Hjælp  i  Gjerning.  —  indtil  denne  Time  alene. 
Men  vi  tro  for  vist,  saaledes  vil  det  ikke  blive.  De  nor- 
diske Broderfolk  ville  ikke  lade  Danmark  staa  alene ,  naar 
det  gjælder  den  alvorlige  Kamp  for  at  forsvare  Ejderen, 
Nordens  ældgamle  Grænse  mod  Tyskland,  hvis  fordrings- 
fulde og  erobresyge  Overgreb  varsle  Norden  en  truende 
Fremtid,  dersom  de  ikke  mødes  itide  med  Krait.  Og  nu, 
da  Spørgsmaalct  stiller  sig  derhen,  og  er  rykket  saa  vidt 
frem.  at  det  kræver  sin  Afgjørelse:  om  det  Exempel  skal 
gives  i  det  evropæiske  Statsforbunds  Historie,  at  et  Oprør, 
avlet  og  næret  ved  alle  Falskhedens  og  Underfundighedens 
Midler,  skal  retfærdiggjøres  ved  Regeringsmagtens  eget 
Stempel,  at  et  Medlem  af  den  evropæiske  Kongefamihe 
skal  kunne  antastes  i  sine  mest  begrundede  Rettigheder 
ved  Brud  paa  undersaatlig  Pligt  og  Ed,  og  vedvarende 
skal  hindres  ved  fremmed  Magt  fra  at  bringe  Lydighed  og 
Orden  tilbage,  at  grundløse  Paastande,  der  spotte  Historie 
og  al  historisk  Ret,  skulle  kunne  gjøre  de  højtideligste 
Garantier,  de  mest  bindende  Traktatbestemmelser  til  Intet,  — 
nu  ville  de,  der  paa  Magtens  øverste  Højder  repræsentere 
den  politiske  Ret  og  Retfærdighed  i  Evropa,  vide  at  be- 
dømme og  varetage  Tidens  Krav,  at  ikke  de  allerede  stærkt 
rokkede  Piller  for  Statssamfundet  skulle  løses  i  deres 
Grund,  Lovløshedens  og  Anarkiets  Magt  blive  den  raadende 
i  Landene. 

Om  Underhandling  med  Oprørerne.^) 

Et  Sendebrev  til  X.  0. 
(1849). 


Det  er  uden  Tvivl  gaaet  flere  Læsere  som  nærværende 
Anmelder  med  Læsningen  af  de  her  anførte  Blade.  Thi 
„Oprører-Navnet",  trukket  frem  paa  selve  Titelbladet,  synes 
ikke  at  tyde  paa  nogen  synderlig  Stemning  for  „Under- 
handlinger" ;  og  de  fleste  ville  vel  saaledes  mene  her  at 
skulle  finde  Ordet  rettet  imod  de  Forhandlinger,  der  af 
offentlige  Blade  ere  betegnede  som  forestaaende  med  visse 
Afsendinge  fra  Holsten,  en  Advarsel  imod  dem  som  lidet 
sømmelige  og,  hvad  Udfaldet  angaar,  lidet  lovende. 

Dette  er  imidlertid  langt  fra  at  være  Tilfældet.  Forf* 
finder  det  endog  beklageligt,  at  den  danske  Regering  ikke 
allerede  for  et  halvt  Aar  siden  var  betænkt  paa  „med 
Velvilje"  at  komme  et  Forslag  imøde,  som  under  12te 
Maj  d.  A.  blev  fremsat  af  det  saakaldte  Statholderskab: 
„at  sammenkalde  Delegerede  fra  Danmark  og  fra  begge 
Hertugdømmer,  for  at  lade  Fredsværket  overlægges  og 
fremmes  af  dem" ,  et  Forslag ,  som  Forf  finder  „ganske 
godt  og  aldeles  ubetænkeligt  for  alle  Parter".  Det  er  da 
en  Selvfølge,  at  Forf.  angaaende  den  nu  skete  Tilnærmelse 

»)  Berlingske  Tidende.     1849,  31te  Decbr. 

31 


466 

fra  samme  Side  ikke  kan  være  af  anden  Mening,  end  at 
den  er  „ønskelig,  og  skulde  være  os  kjærkommen  og  benyttes 
paa  passende  Maade. 

Og  vistnok  kan  der  siges  Adskilligt  i  denne  Retning, 
som  er  værd  at  tage  til  Hjærte,  naar  det  bliver  tilbørligt 
begra^nset  og  betinget.  Hvormeget  der  end  bliver  at  glemme 
fra  dansk  Side,  hvor  svært  det  end  kan  falde  at  vinde 
en  Tro  tilbage  paa  holstensk  Ærlighed,  Sanddruhed  og 
Troskab,  saa  er  det  dog  vist,  at  ingen  Forstaaelse,  intet 
borgerUgt  Samfundsliv  vil  være  muligt,  førend  en  saadan 
Sindsstemning  vender  tilbage.  Derfor  bør  vi  ikke  blot  ved 
enhver  Lejlighed  minde  os  selv  derom  som  om  en  utvivl- 
som Sag.  at  den  langt  større  Del  af  Befolkningen  staar  og 
fra  Begyndelsen  af  har  staaet  udenfor  den  oprørske  Be- 
vægelse og  kun  holdes  kuet  under  den  terroristiske  Tugt 
af  Embedsmænd,  Advokater  og  Journalister,  der  føre  det 
store  Ord  og  have  viklet  sig  saa  dybt  ind,  at  de  behøve 
en  Revolution  til  at  sUppe  ud  igjen;  men  vi  bør  have  en 
alvorlig  Vilje  til  at  lade  Undskyldnings-  og  Formildelses- 
Grunde  gjælde  alt,  hvad  der  er  muligt;  og  tilsidst,  hvor 
disse  ere  udtømte,  vil  det  dog  blive  nødvendigt  at  overgive 
det  Tilbagestaaende  til  Forglemmelse. 

Upaatvivleligt  er  det  en  hgnende  Betragtning,  som 
ligger  til  Grund,  naar  det  omhandlede  Skridt  fra  holstensk 
Side  ikke  forhen  er  blevet  vist  tilbage,  men  naar  det  er 
blevet  tilkjendegivet,  at  Adgangen  til  Landsherren  skulde 
staa  aaben  for  Ønsker  og  Andragender  af  Mænd  i  Her- 
tugdømmerne, som  maatte  være  i  Stand  til  at  opfatte  de 
paagjældende  Forhold  fra  et  saadant  Standpunkt,  at  der- 
ved mulig  kunde  tilvejebringes  et  eller  andet  Bidrag  til 
at  fremme  det  endelige  Fredsværk.     Videre  vides  der  ikke 

for  Tiden  at  være  gaaet  fra  dansk  Side.  Idetmindste  have, 
saavidt  vides,  alle  Beretninger  stemmet  overéns  deri,  at 
det  er  blevet  paa  det  bestemteste  udtalt,  at  det  er  med 
Preussen  alene,  at  Fredsunderhandlingerne  have  og  fremdeles 
ville  finde  Sted,  —  af  den  gode  og  gyldige  Grund  natur- 
ligvis, at  det  kun  er  overfor  Preussen  (paa  Tysklands 
Vegne),  at  Danmark  befinder  sig  som  krigsførende  Magt 
imod  Magt.  Hvorledes  derimod  Danmark  staar  overfor 
Holsten,  har  Forf.  rigtigt  angivet  paa  sit  Titelblad. 

Men  Forf.  gaar  betydeligt  videre  paa  den  anbefalende 
Vej.  Ikke  alene  synes  Forf.  tilbøjelig  til  at  tænke  paa 
en  virkelig  Freds-Kongres :  „gode  Mænd  af  Folkenes  Midte, 
Tillidsmænd  fra  begge  Folkestammer,  skulle  komme  til 
Møde  og  i  rolig  Overvejelse  søge  at  udfinde  den  Afgj øreise, 
hvori  begge  Parter  bør  have  at  finde  sig" ;  hvori  da  vilde 
Bgge  saa  god  en  Anerkj endelse  af  „das  Herzogreich"  lige- 
overfor „das  Konigreich" ,  som  nogen  Slesvig-Holstener 
kunde  ønske  sig;  thi  Forf.'s  Reservation,  at  saadant  kun 
skulde  ské  „under  Forudsætning  af  Staten  Slesvig-Holstens 
og  den  i  disse  Hertugdømmer  nu  sig  som  Regering  frem- 
stillende selvgjorte  Bestyrelses  fuldkomne  og  notoriske  Util- 
stedelighed", er  uden  Tvivl  meget  vel  ment;  men  det  er 
en  ubestridelig  Erfaring,  at  Gjeming  taler  meget  betemtere 
og  vejer  meget  mere  end  Ord.  Men  aldeles  sangvinske 
synes  Forf.'s  Forestillinger  om  Virkningerne  af  disse  For- 
handlinger, der  er  Gjenstand  for  hans  Ønske.  „Forenede 
ved  mindeligt  Forlig,  —  dette  er  hans  Slutnings-Ord,  — 
ville  vi  staa  hos  hinanden  med  den  Følelse,  at  vi  tilsidst 
have  oveiTundet  det  Onde  med  det  Gode,  overvundet  os 
selv,  det  vil  sige  vort  Had  og  vor  Harme,  paa  begge  Sider,  og 
dermed  vil  en  stor  Del  af  den  Bitterhed,  som  den  gjennem- 

kæmpede  Strid  har  fremkaldt,  ligesom  denne  blev  fremkaldt 
af  den.  formildes  og  efterhaanden  forsvinde.  Vi  og  de 
have  kæmpet  mandehgt  med  hinanden,  og  Ingen  af  os  skal 
mene  at  have  Noget  at  lade  den  anden  høre  i  dette  Stykke ; 
men  „Yikingevenskab  knyttes  med  Sværd",  siger  Geijer,  og 
„det  er  et  ærligt  Haandtag,  frit  og  lystigt,"  siger  Oehlenschlåger 
i  „Palnatoke"  om  at  slaa  hinanden  for  Panden  med  Strids- 
øxen  fra  Skibsborde.  Nu  maa  det  imidlertid  være  nok  med 
saadanne  Haandtag.  Vi  have  prøvet  hverandre  for  Alvor 
og  staaet  os  godt  i  Prøven,  saa  nu  er  det  Tid  at  slutte 
Forhg  og  at  give  hinanden  oprigtigt  Haandslag,  ligesaa 
ærligt,  frit  og  lystigt,  paa  godt  Kammeratskab  i  Frem> 
tiden." 

Men  er  det  da  paa  Skrømt,  ikke  videre  end  enTalemaade, 
naar  Forf.  selv  har  paa  Titelbladet  betegnet  den  holstenske 
Krig  som  Oprør  ?  Og  har  da  Sproget,  og  skal  Sproget  have 
anden  Benævnelse  for  en  Krig,  hvor  Undersaatter  tage 
sig  selv  til  Eette  med  væbnet  Haand  imod  deres  Lands- 
herre, hvor  Soldater  drage  imod  den  Fane,  de  have  svoret 
Troskab  og  Lydighed,  og  Præsterne  forene  sig  om  at  dysse 
de  ængstede  Samvittigheder  i  Søvn  ved  jesuitisk  Udtydning 
af  Eden?  Er  det  virkehg  Forf.'s  Alvor,  at  en  Krig,  der 
er  udgaaet  fra  Forræderi  og  hviler  paa  Edsbrud,  skal 
gjælde  som  en  ærhg  Hildurs-Leg,  som  en  Dystprøve  paa 
Mandemod,  der  kun  bør  være  en  Omvej  i  nordisk  Stil  til 
JBrodervenskab?  Og  vil  Forf.  virkehg  have  stillet  den 
Fordring  til  den  danske  Regering  og  det  danske  Folk,  at 
vi  skulle  gaa  saa  vidt  i  Modstykket  til  den  Metode,  der 
paa  hvert  andet  Sted  anvendes  imod  oprørske  Bevægelser, 
at  der  skal  drages  Holstenerne  imøde  med  lystige  Haand- 

slag  og  broderlige  Favntag  til  Fornyelse  af  Kammeratskab 
in  bona  caritate? 

Dersom  det  virkelig  er  Forf.'s  Mening,  —  og  det  er 
vanskeligt  at  bringe  anden  Mening  ud  af  hans  Ord  — , 
da  ligger  her  en  Moral  til  Grund,  som  dog  synes  meget 
betænkelig,  fordi  den  synes  aldeles  skikket  til  at  under- 
støtte den  Venden  op  og  ned  paa  de  sædelige  Begreber 
og  det  sædelige  Omdømme,  den  Nivellering  af  Godt  og 
Ondt,  af  Ret  og  Uret,  som  ikke  hører  til  vore  Tiders 
mindste  Brøst.  Eller  er  det  andet  end  at  aabne  Portene 
og  jævne  Stierne  for  Troløshed,  Svig  og  alt  Ondt,  naar 
Ordet  om  Forsonlighed  og  Forsoning  anvendes  saaledes, 
at  Hvidt  og  Sort  kommer  til  at  gaa  for  Et  og  det  Samme? 
Det  kan  dog  ikke  overses,  at  der  jævnsides  med  Ordet  om 
Forsonlighed  gaar  et  andet  Ord,  ligesaa  vægtigt  og  hgesaa 
indtrængende,  at  Forsonhghedens  Offer,  som  det  tidt  falder 
tungt  for  Kjød  og  Blod  at  bringe,  ikke  fordres  uden  en 
tilsvarende  Betingelse  fra  den  anden  Side:  en  Smule  Er- 
kjendelse  af  begangen  Uret,  en  Smule  Bestræbelse  efter 
at  gjøre  den  god  igjen.  Er  der  hidtil  noget  Spor  hertil 
at  linde?  Kjende  vi,  kjender  Forfatteren  hidtil  nogen  anden 
„Tilnærmelse"  histovrefra  end  Gjentagelse  af  de  selvsamme 
Fordringer,  Gjentagelse  af  den  selvsamme  Tale,  at  det 
netop  er  Loyaliteten  og  den  undersaatlige  Troskab,  der 
har  løftet  Vaaben  imod  Landsherren,  har  løst  Soldaterne 
fra  deres  Ed,  har  kaldt  fremmede  Tropper  ind  over  Græn- 
sen? Under  saadanne  Omstændigheder  turde  det  Rette 
vel  være,  først  at  oppebie  virkelige  Tegn  til  en  Tilbage- 
venden inden  Sandhedens  og  Pligtens  Grænse,  og  da,  naar 
dette  er  sket,  ikke  at  tøve  med  at  give  ForligeUghedens 
og  Forsonhghedens  Ord  det  frieste  Løb. 

En  til  „Mange"  angaaende  Indbydelsen  til  Sejrsmindet 
i  Fredericia.^) 

(1850). 


Jeg  tør  rigtignok  ikke  saa  lige  dele  den  Tro  og  For- 
udsætning med  de  „Mange"  („Berl.  Tid."  Nr.  103):  at  Tan- 
ken om  et  Mindesmærke  for  Sejren  ved  Fredericia  har 
„fra  Begyndelsen  af  været  temmelig  upopulær".  Men  der- 
imod tror  jeg  vel,  at  det  ikke  er  umuligt  at  bringe  det 
dertil,  at  den  efterhaanden  kan  blive  det.  Disse  Linjer 
skulle  indeholde  et  Forsøg  paa  at  stjnrke  og  understøtte 
den  smukke  Tankegang  i  de  „Manges"  Betragtninger  an- 
gaaende denne  Sag. 

Det  klinger  maaské  noget  paradox.  —  men  hos  Nogle 
af  de  „Mange"  vil  det  dog  maaské  finde  Anklang,  —  det 
beskedne  Spørgsmaal:  om  ikke,  naar  Alt  kommer  til  Alt, 
vor  hele  Sejr,  man  vil  forherlige  ved  et  Mindesmærke, 
snarere  maa  betragtes  som  Uheld  end  som  Held. 

Lad  os  engang  tænke  os,  at  Sejren  havde  været  tvivl- 
som, at  vore  Tropper  vare  blevne  nødsagede  til  at  vige  for 
de  fjendtlige  Ildsvælg  og  trække  sig  tilbage  i  Fæstningen, 
men  dog  ikke  uden   først   at  have  tilføjet  Fjenden  et  føle- 

ligt  Tab  og  indgydt  ham  en  saadan  Agtelse  for  vor  Styrke, 
at  han  havde  fundet  sig  foranlediget  til  at  ophæve  Belej- 
ringen. Mon  ikke  et  saadant  Udfald  skulde  i  Grunden 
have  været  ønskeligere,  naar  vi  sé  hen  til  Virkningerne? 
Vi  havde  da  sparet  vor  Fjende  den  ydmygende  Følelse  af 
et  Nederlag,  som  ikke  kan  Andet  end  virke  opirrende  og 
forhærdende ;  det  kunde  da  endnu  altid  siges,  at  han  havde 
trukket  sig  tilbage  af  en  eller  anden  anstændig  Grund :  for 
at  forebygge  unyttig  Blodsudgydelse,  for  ikke  at  ophidse 
Stemningen  til  det  Yderste  o.  s.  v.  Under  saadanne  For- 
hold vilde  Udsoning  og  Fred  have  været  ulige  lettere 
end  nu. 

Ja,  jeg  vover  at  gaa  et  Skridt  videre.  Om  Krigslyk- 
ken havde  vendt  sig  imod  os,  om  det  var  blevet  os,  der 
havde  havt  et  Nederlag  at  beklage,  —  det  havde  vistnok 
været  en  bitter  Skaal  for  Øjeblikket  at  tømme;  men  ogsaa 
derved  turde  Forsoningsværket  være  blevet  fremmet.  Vore 
Nationalister,  —  og  hvor  farlige  Fjender  vi  have  i  disse 
Folk,  der  fremfor  Alt  ville  have  et  dansk  Danmark  be- 
trygget, har  Baron  Dirckinck  mangfoldige  Gange  bevist,  — 
vilde  ved  et  saadant  Slag  være  blevne  myge,  og  af  den 
storartede  tyske  Karakter  tør  det  vel  ventes,  at  de  mildere 
Følelser,  som  Svagheden,  hvor  den  erkj  endes  og  indrøm- 
mes, naturhg  fremkalder,  ikke  vilde  have  fornægtet  sig. 
Ogsaa  ad  denne  Vej  vilde  Udsigten  være  aabnet  til  Ud- 
soning og  Fred. 

Nu  derimod,  efter  denne  i  sig  selv  vistnok  glorværdige 
Sejr,  hvor  stivt  og  stramt  staa  vi  ikke  overfor  hinanden! 
Hvor  skal  nu  den  hellige  Forsonings-Tanke  vende  sig  hen 
for  at  finde  Indgang?  Tyskerne,  —  det  vide  vi  nu  engang, 
—  ere  ikke  de  Folk,    der   ville    have  Uret    og   forstaa    at 

give  efter;  og  hos  os  er.  —  ulykkeligvis,  kunde  jeg  næsten 
sige,  —  vaagnet  en  farlig  Selvtillid,  der  ikke  lader  sig  nøje 
med  at  have  Ret,  men  ogsaa  vil  nyde  sin  Ret. 

Imidleitid  har  Sejren  nu  engang  skullet  falde  i  vor 
Lod.  Men  saameget  vigtigere  bliver  det  da,  som  de 
„Mange"  lægge  os  paa  Hjærtet.  at  vi  omhyggeligt  undgaa 
Alt.  hvorved  vi  paa  nogen  Maade  kunne  synes  „at  hovere 
over  Fredericia-Slaget".  Et  Gravminde  over  de  Faldne 
istedetfor  et  Sejrsminde!  En  Elegi  istedetfor  en  Hymne! 
Dette  er  fint  og  rigtigt  tænkt.  Hvor  ilde  tage  vi  det  ikke 
op,  naar  Tyskerne  „hovere"  over  Bestormelsen  af  Dybbøl 
Skanserne ! 

Men,  om  det  nu  endog  skulde  lykkes  os  at  faa  Tan- 
ken om  Sejrsmindet  kvalt  i  Fødselen,  saa  forekommer  det 
mig,  at  dermed  endnu  kun  vilde  være  Lidet  udrettet.  Jeg 
véd  ikke,  om  det  er  gaaet  de  „Mange"  anderledes  end 
mig;  men  for  mig  var  der  noget  Stødende,  ja  Saarende  i 
den  overvættes  Jubel,  der  modtog  vore  hjemvendende  Kri- 
gere ;  burde  ikke  deres  Laurbær  have  været  omhyllede  med 
Sørgeflor?  Og  hvor  tidt  lyder  ikke  endnu  bestandig  en 
Efterklang  af  denne  Jubel!  At  jeg  skal  anføre  ét  Exem- 
pel :  hvormeget  ondt  Blod  har  ikke  denne  „Landsoldat"-Vise 
sat,  og  hvormeget  vil  den  ikke  fremdeles  sætte,  dersom  der 
skal  vedblive  at  synges  fra  By  til  By  i  det  hele  Land 
om  tysk  Vold  og  Pral,  om  dansk  Sprog  og  Dannebrog! 
Er  det  ikke  en  bestandig  Ihukommelse  af  det,  der  burde 
overgives  til  Forglemmelse  jo  før  jo  heller?  Og  denne 
Pukken  paa,  at  „Kongen  er  med  os",  hvad  er  det  Andet 
end  en  bestandig  Skosen  til  dem,  der  have  rejst  sig  imod 
Kongen,  deres  Herre? 

Hvad   det   altsaa  gjælder  om,    er   at   faa   fuldstæn^r 

digt  dæmpet,  hvad  de  „Mange"  rigtigt  og  træffende 
kalde  „det  første  Øjebliks  Eus"  efter  Sejren  ved  Frede- 
ricia, at  faa  den  gamle  værdige  Ædrueligheds- 
Tilstand  fuldstændig  tilbage.  Tyskerne  have,  efterat 
Nederlaget  var  overgaaet  dem,  søgt  en  Oprejsning  i  den 
Tanke,  at  de  ligefuldt  skulle  kunne  betragte  sig  som  „moralske 
Sejrherrer",  os  som  „moralsk  Slagne" ;  skulle  vi  misunde 
dem  denne  sidste  Støtte?  Eller  var  det  ikke  smukkere,  om 
vi  beflittede  os  paa  en  saadan  Beskedenhed  og  Ydmyghed 
i  al  vor  Optræden  i  Tale  og  Gjerning,  at  den  slagne 
Fjende  virkelig  kunde  have  nogen  Grund  til  at  mene,  at 
vi  vare  halvt  om  halvt  forknytte  over  den  vundne  Sejr, 
at  vi  ikke  vare  langt  fra  at  ønske  den  uvunden,  idetmindste 
ikke  vunden  med  saa  øjensynlig  Triumf?  Men  jeg  skulde 
tro,  at  der  maatte  være  Adskilligt  at  gjøre  i  denne  Ædrue- 
ligheds-Retning, helst  om  de  „Mange"  vilde  benytte  deres 
Mængde  til  at  sætte  det  Fornødne  i  Værk.  Skulde  det 
ikke  til  Exempel  lade  sig  gjøre  at  faa  stiftet  en  Slags 
Maadeholds-Forening,  især  af  saadanne  Folk,  som 
have  et  eller  andet  Kald  til  at  føre  Ordet  offentlig,  i  Tale 
eller  Skrift,  saasom  Lærere,  Journalister,  Digtere,  Histo- 
rikere. Dersom  der  ikke  var  at  tænke  paa  en  Total-Af- 
holdenheds-Lov, saa  maatte  dog  den  Forphgtelse  kunne 
overtages  og  overholdes  i  al  Talen  og  Skriven,  Digten  og 
Syngen  om  Sejren  ved  Fredericia,  og  hvad  dermed  staar  i 
Forbindelse,  at  afholde  sig  fra  alle  spirituøse  og  berusende 
Ord,  at  omgaas  det  mislige  Stof  med  den  yderste  Var- 
somhed og  Delikatesse,  —  Alt  i  Forsoningens  Interesse. 
Skulde  der  ikke  fremdeles  være  at  tænke  paa  at  udsætte 
en  ret  betydelig  Præmie  for  at  tilvejebringe  en  folkelig 
Forsonings-Sang,    hvorved    det    mulig   kunde  lykkes  at 

faa  „Landsoldaf-Yisen  trængt  ud  af  Folket?  Den  har  vist 
været  meget  godt  ment.  baade  af  Digter  og  Komponist, 
og  den  har  vist  ogsaa  gjort  sin  gode  Virkning;  men  nu, 
saa  forekommer  det  mig,  bør  den  have  spillet  sin  Rolle 
ud.  Dens  Klang  fører  ikke  til  Forening.  Og  endehg  — 
den  6te  Juli  vender  snart  tilbage,  og  hvormegen  Næring 
vil  der  ikke  da  tilflyde  hint  ,,  første  ØjebhksRus"?  Skulde 
den  Tanke  være  for  dristig,  at  faa  alt  dette  forebygget  paa 
den  radikaleste  Maade  derved,  at  de  „Mange"  henvende 
sig  til  Regeringen  med  Forslag  om  at  faa  den  6te  JuU 
indviet  for  Fremtiden  til  en  aarlig  Bods-Fest?  Naar 
man  af  Ørsteds  sidste  Bog  ikke  kan  faa  anden  Moral  ud, 
end  at  den  rigehge  Halvpart  af  Skylden  for  al  den  Sorg 
og  Ulykke,  som  Krigen  har  bragt  over  Landet,  hviler  paa 
os,  saa  bør  vi  heller  ikke  unddrage  os  for  Boden.  Man 
tænke  sig  det  danske  Folk  paa  selve  Sejrens  Dag,  istedet- 
for  med  hoverende  Jubel,  siddende  bodfærdigt  og  stille 
hen!  —  Skulde  det  ikke  være  et  Syn,  som  maatte  bevæge 
selv  de  haardeste  tyske  Sjæle,  stemme  til  Forsoning  og 
Fred  ?  Til  disse  Foretagender,  —  og  flere  lignende  ville 
lettelig  frembyde  sig,  —  udfordres  der  Penge;  og  hvor 
smukt  vilde  det  ikke  være,  om  Folkestemningen  kunde 
blive  bragt  derhen,  at  de  Tusinder,  der  ere  sammenskudte 
for  at  oprejse  et  Sejrsminde,  fik  Anvendelse  som  et  fast- 
staaende  Fond,  der  passende  kunde  føre  Navn  af  For- 
s  onligheds-Fond!  Det  blev  jo  dog  endnu  bestandig 
en  Anvendelse  i  Anledning  af  Slaget  ved  Fredericia. 

Til  Vurdering  af  en  frankfurtsk  Opfattelse  og  Fremstilling 
af  den  holstenske  Oprørssag.  ^) 

(1850). 


De  Artikler  „om  det  holstenske  Statliolderskabs  Skri- 
velse til  Præsidenten  for  Forbundsforsamlingen",  som  have 
været  optagne  af  den  frankfurtske  „Oberpostamts-Zeitung"  i 
denne  Tidendes  Nr.  292  og  293,  ere  uden  Tvivl  blevne 
læste  med  Opmærksomhed  baade  udenlands  og  her.  Det 
er  ikke  blot  i  Form  og  Tone,  at  de  adskille  sig  fra  de 
sædvanlige  Udtalelser  fra  tyske  Penne  angaaende  det  hol- 
stenske Spørgsmaal,  menogsaaved  en  kj  endelig  Bestræbelse 
efter  at  vække  Tilhd  til  Upartiskheden  af  den  Stemme,  der 
her  træder  frem  for  at  skifte  Parterne  imellem.  I  formel 
Henseende  gjøres  der  Indrømmelser,  til  hvilke  man  fra 
dansk  Side  ikke  er  vant.  Den  tidligere  Forbundsdag  og 
den  tyske  Regerings-Politik  gives  aldeles  til  Pris;  „den 
Overtrædelse  af  Forbundsretten ,  hedder  det,  som  blev  be- 
gaaet  ved  senere  Beslutninger  i  den  slesvig-holstenske  Sag, 
ville  vi  ikke  i  mindste  Maade  forsvare;  den  Pagt,  som  de 
tyske  E-egeringer  have  indgaaet  med  B-evolutionen  i  Sles- 
vig-Holsten,   hævner   sig  selv  tungt  nok  i  dette   ØjebHk." 


')  Berlingske  Tidende.     1850,  16de  Decbr. 

Og  endnu  liaardere  Tiltale  maa  det  saakaldte  Statholder- 
skab døje;  om  „dets  opsætsige  Svar"  siges  intet  mindre, 
end  at  „det  forvansker  alle  Kjendsgjerninger,  forsvarer  de 
løgnagtigste  Grundsætninger,  gjør  de  ravgaleste  Slutninger." 

Dette  og  meget  Andet  klinger  nu  højst  tilfredsstillende 
og  lovende.  Men  man  mærker  allerede  Uraad,  naar  man 
sér,  hvorlidt  den  holstenske  Oprørs gjerning  imod 
Landsherren  vejer  i  den  frankfurtske  Vægtskaal  imod 
en  Smule  Opsætsighed  i  Ord  imod  den  høje  For- 
bundsmag t.  „Om  det  var  i  sin  Orden,  hedder  det,  .  .  . 
at  gjøre  Opstand  imod  Landsherren,  og  om  der  ikke  kunde 
have  frembudt  sig  et  rigtigere  Modstandsmiddel,  ville  vi 
her  ikke  undersøge" ;  og  med  samme  delikate  Varsomhed 
hedder  det:  „om  Foregivendet  om  Kongens  Ufrihed  stemte 
overéns  med  Sandheden  saavel  i  objektiv  som  subjektiv 
Henseende,  ville  vi  ikke  undersøge".  Vejen  er  saaledes 
holdt  aaben  til  at  give  Oprøret  fuldt  Medhold  i 
Sagen  selv,  i  samme  Aandedræt  som  man  mis- 
billiger det,  hvad  Form  og  Fremgangsmaade  an- 
gaar;  og  jo  mere  Artiklernes  Forf.  lægger  an  paa  at  holde 
sig  balancerende  paa  et  Standpunkt,  der  skal  synes  ophøjet 
over  Parternes  Interesse,  desto  lettere  vil  Kj endelsens  Ord 
tage  sig  ud  som  et  Ord,  udtalt  efter  Sandhed  og  Ret.  Vi 
skulle  tage  Metoden,  der  herved  er  bragt  i  Anvendelse, 
lidt  nærmere  i  Øjesyn,  og  Resultatet,  hvortil  Artiklen  ved 
Hjælp  af  denne  Metode  har  arbejdet  sig  frem. 

1.  „Det  er  sandt",  hedder  det  (til  Undskyldning 
nemlig  for  det  holstenske  Oprør),  „at  den  danske  Regering 
i  Marts  1848  udtalte  den  Hensigt  at  inkorporere  Sles- 
vig". —  Men  dette  er  ikke  sandt.  Det  kongelige  Svar, 
som  den  24de  Marts  meddeltes  paa  den  holstenske  Deputa- 

tions  skamløse  Fordringer,  lød  for  Slesvigs  Vedkommende 
saaledes:  „Vi  have  hverken  Ret,  Magt  eller  Vilje  til  at 
indlemme  Vort  Hertugdømme  Slesvig  i  det  tyske  Forbund; 
derimod  ville  vi  styrke  Slesvigs  uadskillelige  Forbindelse 
med  Danmark  ved  en  fælles  fri  Forfatning;  men  Vi  ville 
derhos  kraftigt  beskjærme  Slesvigs  Selvstændighed  ved  ud- 
strakte provinsielle  Institutioner,  nemlig  en  egen  Landdag 
og  særskilt  Forvaltning".  Det  er  kun  tysk  Professor-Logik, 
denne  tusind-kunstneriske  Opfindelse,  der  kan  bringe  en 
saadan  Stilhng.  hvorved  Hertugdømmet,  skjøndt  forenet  med 
Kongeriget  ved  fælles  øverste  Repræsentation,  træder  i 
forholdsvis  Modsætning  til  enhver  anden  Provins  i  Konge- 
riget, ind  under  Begrebet  af  Inkorporation,  undtagen  for- 
saavidt  som  det  rigtignok  følger  af  sig  selv,  at  alle  Dele 
af  en  Stat.  —  og  til  en  egen  selvstændig  Stat  vil  man  dog 
vel  ikke  længere  gjøre  Slesvig,  —  maa  være  organisk  for- 
bundne, naar  det  Hele  ikke  skal  falde  ud  fra  hinanden. 
Hermed  falder  altsaa  den,  mildest  talt,  letsindigt  gjorte 
Anvendelse  af  Usandheden  af  sig  selv  bort:  om 
„en  uretmæssig,  en  retstridig  Hensigt,"  som  paabyrdes 
den  danske  Regering;  og  ligesaa  langt  fra  den  hi- 
storiske Sandhed  er  det,  at  det  skulde  have  været  „paa 
Grund  af  denne  udtalte  Hensigt,  at  Opstanden  i  Hertug- 
dømmerne og  Overrumplingen  af  Rendsborg  skete".  Samme 
Dag,  som  det  foranførte  Svar  blev  meddelt  i  Kjøbenhavn, 
skete  Rendsborgs  Overrumpling  fra  Kiel,  og  Befalingen  til 
samtlige  Troppekommandører  i  Hertugdømmerne,  paa  den 
nævnte  Dag  at  marschere  med  deres  Troppeafdelinger  til 
Rendsborg,  var  af  Prinsen  af  Augustenborg  allerede  udstedt 
flere  Dage  forud.  Men  overhovedet  skulde  det  dog  engang 
kunne    blive    overflødigt    at  føre   Beviset  for,    hvor    længe 

forberedt  og  hvor  vidt  forgrenet  den  avgustenborg-ridder- 
skabelige  Konspiration  var.  der  omsider  brød  frem  i  Marts- 
Oprøret,  fremsk}-ndet  ved  den  revolutionære  Brand  i  Evropa. 
2.  Det  hedder  videre:  „Men,  selv  hvis  man  antager, 
at  Opstanden  havde  været  berettiget,  bortfalder  dog  nu  den 
Grund,  hvorfor  den  blev  foretagen;  den  14de  Juli  d.  A. 
harKongen  af  Danmark  udstedt  en  Proklamation, 
hvori  han  atter  tager  den  Hensigt  at  inkorporere 
Slesvig  tilbage,  naar  Hertugdømmerne  vilde  underkaste 
sig.  Skjøndt  dette  Sidste  ikke  er  sket,  har  dog  den  danske 
Gesandt  ved  Forbundsdagen  fornyet  samme  Forsikring."  — 
Atter  her  maa  vi  sige,  at  det  er  en  historisk  usand 
Fremstilling,  der  gives  af  Sagen,  —  saa  usand,  at  den 
kommer  en  Forvanskning  af  det  historisk  Foreliggende 
meget  nær.  Ordene  i  det  kgl.  Manifest  af  14de  Juli  lyde 
saaledes:  „Skulde  der  være  Frygt  for,  at  der  kunde  til- 
sigtes en  Indlemmelse  af  Hertugd.  Slesvig  i  Danmark,  saa 
maa  den  i  alt  Fald  fra  dette  Øjeblik  være  hævet  ved  Vort 
hermed  fornyede  Tilsagn  om,  at  en  saadan  Indlemmelse 
ikke  skal  finde  Sted."  Det  er  et  beroligende  Ord,  der 
her  er  udtalt,  som  Enhver'  sér,  for  engang  at  gjøre  Ende 
paa  den  evindelige  tyske  Skrigen  om  en  tilsigtet  Inkorpo- 
ration, d.  V.  s.  en  Indlemmelse  af  Slesvig  i  Kongeriget 
under  samme  Vilkaar  i  Henseende  til  Forvaltning  og  Dom- 
stole som  Kongerigets  øvrige  Provinser.  Men  ved  dette 
Tilsagn  er  aldeles  Intet  taget  tilbage;  der  var  og 
er  Intet  at  tage  tilbage.  Thi  Hensigten  med  en  saadan 
Inkorporation  er  fra  Kongens  eller  hans  Regerings  Side  al- 
deles ikke  bleven  udtalt.  Den  i  Artiklerne  ideligt  gjeu- 
tagne  Tirade:  at  „Danmark  har  opgivet  Slesvigs  Inkorpo- 
ration", at  „Slesvigs  Inkorporation  er  tilbagekaldt",  skaber 

og  komponerer  saaledes  selv  et  historisk  Faktum.  Ved  en 
haandgribelig  Sofisme  bliver  først  Inkorporationsbegrebet 
kunstigt  skudt  ind  i  det  tidligere  kongelige  Svar,  for  der- 
efter lige  kunstigt  at  bringe  det  senere  kongelige  Ord  i 
Modsætning  til  det  tidligere,  give  det  Udseende  af  en 
Vigen  tilbage,  en  Falden  til  Føje  for  Oprørernes  Paastand 
fra  den  danske  Regerings  Side.  Til  en  saa  holdningsløs 
Vaklen  foreligger  ikke  det  ringeste  Spor. 

3.  „Forbundsdagen",  —  saaledes  vedblives  der,  — 
„har  udtrykkeligt  garanteret  alle  Hertugdømmer- 
nes Rettigheder  til  fælles  Forvaltning,  idet  den 
har  opstillet  Forbundsbeslutningen  af  1846  som  Maalestok 
ved  Fortolkningen  af  Fredsslutningen".  — 

Ogsaa  her  finde  vi  Artiklernes  Forf.  langt  borte  fra 
den  historiske  Sandheds  Vej;  thi  hvad  er  usandt  som 
det  sig  selv  modsigende?  Man  kan  for  det  Første  ikke 
garantere  Rettigheder,  som  ikke  existere,  —  og  en  Rettig- 
hed for  de  tvende  Hertugdømmer  til  fælles  Forvaltning  er 
en  historisk  Fiktion  — ,  og  for  det  Andet  kan  man  ikke 
ensidigt  træde  op  som  Garant  ved  Forhold,  hvor  den  stats- 
retlige Kompetence  mangler;  kun,  forsaavidt  som  „Hertug- 
dømmernes Rettigheder"  ogsaa  skulle  indbefatte  Slesvigs 
Rettigheder,  burde  det  være  overflødigt  at  henvise  til  den 
ofte  anførte  Erklæring,  som  ved  Forbundssamlingen  i  1823 
blev  afgiven  paa  Preussens  Vegne :  at  „den  ønskede  Opret- 
holdelse af  Holstens  Forbindelse  med  Slesvig  allerede  af 
den  Grund  ikke  er  en  Gjenstand,  hvortil  en  tænkelig 
Indvirkning  af  Forbundsdagen  skulde  kunne  udstrække 
sig,  fordi  Hertugd.  Slesvig  ikke  hører  til  de  tyske 
Forbundslande,  og  derfor  ligger  aldeles  udenfor 
Forbundets     Indflydelse."       Artiklerne    henvise    som 

Hjemmel  til  den  senere  Forbundsbeslutning  af  17de  Septbr. 
1846.  Vi  ville  lier  ikke  undersøge  (for  at  bruge  Forf.'s 
Yndlingsformel) ,  hvorvidt  der  til  Grund  for  denne  Beslut- 
ning har  ligget  en  Intention  til  at  benytte  de  dengang 
foreliggende  Forhold  (efter  Udstedelsen  af  det  aabne  Brev) 
til  at  søge  en  Snigvej  aabnet,  for  ved  Lejlighed  at  kunne 
igjennem  Holsten  udstrække  Forbundets  Myndighed,  om 
end  paa  middelbar  Maade,  til  Slesvig;  Forf.  af  disse  Artikler 
generer  sig  idetniindste  ikke  ved  at  forudsætte  og  udtale:  at 
„det  tyske  Forbund  bestandig  vil  repræsentere  Hertugdøm- 
mernes Rettigheder".  Men  derfor  bør  Ingen  endnu  antage,  at 
den  fantastiske  Forestilling  skulde  kunne  gjøre  sig  gj ældende 
hos  den  tyske  Forbundsmagt ,  at  den  kunde  benytte  sig  af 
den  elastiske  Form.  hvori  hin  Beslutning  kan  være  affattet, 
til  at  udvide  og  stramme  Meningen  efter  Behag,  hvor  det 
gjælder  statsretlige  Forhold  af  den  største  Realitet;  og 
endnu  mindre  kan  Nogen  give  den  Tanke  Rum,  at  en 
saadan  Fortolkning,  om  den  maatte  blive  forsøgt,  skulde 
lade  sig  praktisk  føre  igjennem.  Ved  Undertegnelsen  af 
Londonner-Protokollen  have,  saavidt  vides,  alle  Befuld- 
mægtigede fra  de  paagjældende  Magter  modtaget  den 
danske  Gesandts  udtrykkehge  Forbehold  angaaende  Sles- 
vigs fuldkomne  Uafhængighed  af  det  tyske  Forbund.  Der 
er  hermed  naturligvis  ikke  udtalt  Andet,  end  hvad  der  til 
enhver  Tid  har  været  anerkjendt  fra  alle  Sider;  men  der 
bør  fra  denne  Akt  hentes  en  yderligere  Forvisning  om,  at 
ethvert  muligt  Overgrebs-Forsøg  fra  tysk  Side  vilde  netop 
nu  møde  den  eftertrykkeligste  Modstand. 

4.  „Sa åledes",  —  hedder  det  endelig,  —  have 
Hertugdømmerne  opnaaet  Alt,  hvad  de  oprinde- 
ligt vilde  opnaa  ved  Opstanden".  —  Men  „de  fleste 
Menneskers  Uvidenhed  gaar  saa  vidt  .  .  .,  at  de  ikke  vide, 

atKongen  af  Danmark  allerede  fuldstændigt  har 
bevilget  Hertugdømmernes  oprindelige  Fordring." 
(hvilken  ogsaa  her  betegnes  som  sammes  „kontraktmæssige 
Rettigheder"). 

Vi  ønske,  at  den  Forsikring  herfra  maa  naa  hen  til 
den  frankfurtske  Forfatter:  at  saa  vidt  gaar  navnlig  „alle 
Menneskers  Uvidenhed"  i  Danmark:  men  ikke  blot  dette; 
vi  tør  tilføje ,  at  der  gaar  en  Viden  ved  Siden  af  denne 
Uvidenhed;  thi  alle  danske  Borgere  vide,  at  deres  Konge 
ikke  „har  bevilget  den  oprindehge  Fordring"  af  Oprørerne: 
Slesvigs  Forbindelse  i  Lovgivning  og  Forvaltning  med  Hol- 
sten; og  de  fortrøste  sig  til,  at  det  ikke  nogensinde  vil 
komme  dertil,  at  den.  af  alle  ikke-tyske  Stormagter  billigede 
heltemodige,  sejrrige  Kamp  imod  Oprøret  skulde  være  ført 
for  Intet.  Man  fristes  til  at  betragte  denne  dristige  Ven- 
ding som  et  Kunstgreb,  der  med  noget  større  Finhed  ikke 
vilde  være  den  jesuitiske  Taktik  uværdig:  at  skaffe  netop  det 
Vanskeligste,  det  mest  Omstridte  Indgang,  ved  at  udraabe 
det  som  Noget,  der  allerede  er  indrømmet  og  ikke  længere 
staar  som  Stridspunkt.  Holstenerne  selv  vide  bedre  Be- 
sked; de  ville  næppe  lade  sig  det  binde  paa  Ærmet,  at  „de 
have  opnaaet  Alt,  hvad  de  oprindelig  vilde  opnaa  ved  Op- 
standen". 

5.  Endnu  fortjener  den  Maade  at  freiuhæves,  hvorpaa 
Forf.  antyder  den  fremtidige  Ordning  af  Arvefølge- 
Spørgsmaalet.  Det  hedder  nemhg:  „Ved  fortsat  Gj en- 
stridighed  imod  Traktaterne  fra  Hertugdømmernes  Side 
vil  tilsidst  intet  andet  blive  tilovers,  end  at  det  tyske 
Forbund  alene  med  Stormagterne  afhandler  Arve- 
følgespørgsmaalet".     Da  Danmark  ikke  hører  til  Stormag- 

terne  og  heller  ikke  hører  til  det  tyske  Forbund,  saa  synes 
det  at  være  Forf.'s  Mening,  at  Kongen  af  Danmark  og  hans 
Folk  gjennem  Rigsdagen  skal  staa  udenfor  denne  For- 
handling angaaende  en  Forandring  i  Arvefølgen,  som  navnlig 
angaar  det  Hoved,  paa  hvilket  den  danske  Krone  skal  gaa 
over.  Men  dette  kan  næppe  være  det  tyske  Forbunds 
Opfattelse  af  Sagen,  og  ganske  vist  er  det  ikke  de  ikke- 
tyske  Stormagters.  — 

Xaar  der.  efter  de  her  udhævede  Hovedpunkter,  spørges: 
i  hvilket  Forhold  Forf.  af  disse  Artikler  stiller  sig  til  det 
holstenske  Oprør,  da  skjønnes  ikke  rettere,  end  at  der. 
ved  Siden  af  en  skarp  Misbilligelse  af  den  revolutionære 
Fremgangsmaade,  navnlig  forsaavidt  som  Oprørets  Ledere, 
ved  nu  at  nægte  Forbundsmagtens  Befaling  at  nedlægge 
Vaabnene  Lydighed,  gaar  over  til  Rebellion  imod  det  tyske 
Forbund,  staar  en  uforbeholden  Billigelse  af  Op- 
rørets Formaal:  Hertugdømmernes  uadskillelige 
Forbindelse  som  statsretlig  grundet.  Moralen  er 
den:  at  Oprørets  Ledere  handle  daarligt  og  hensynsløst, 
idet  de  ved  Yaabenmagt  ville  fremtvinge,  hvad  der  vil  op- 
naas  langt  sikrere  og  ad  ublodig  Vej  derved,  at  Sagen 
overgives  i  Forbundsmagtens  Hænder;  thi  det  antages 
uden  videre,  at  Forbundet,  —  forsaavidt  den  danske 
Regering  ikke  allerede  har  taget  sin  Modstand  imod 
Oprørernes  Hovedfordring  tilbage,  —  vil  gjøre  denne  til 
sin,  og  at  Forbundet  vil  have  det  i  sin  Magt  paa  Hol- 
stenernes Vegne  at  føre  den  igjennem.  Hvad  der  herom 
er  at  tænke,  tale  og  handle  fra  vor  Side,  ligger  saa  klart 
for,  at  Ordet  vilde  være  overflødigt.  Dog  tør  det  næppe 
antages,  at  Forf.  af  disse  Artikler  skulde  have  ført  Pennen 

efter  andet  Kald  end  det,  han  har  givet  sig  selv.  I 
andet  Fald  vilde  den,  som  tager  saa  haardelig  paa  Veje 
mod  „Forvanskning  af  Kjendsgjerninger,  løgnagtige  Grund- 
sætninger og  ravgale  Slutninger",  uden  Tvivl  have  gjort 
ganske  andre  Fordringer  til  sin  egen  Pen  paa  Sand- 
hedens Vegne. 

Om  vor  politiske  Udsigt  i  Øjeblikket^). 

(1851.) 

„Tillisch's  Bestyrelse  af  Slesvig  var  den  uafbrudte  Gjeii- 
stand  for  en  Kontrol  fra  fremmede  Gesandters  og  Hoffers 
Side,  saa  utrolig  nærgaaende ,  at  den  gjorde  enhver  Styrelse 
umulig.  Fra  Petersborg  besværede  man  sig  over  T.'s  Udnæv- 
nelse til  Elefantridder  som  en  Demonstration  imod  de  ven- 
skabelige Hoffer,  .  .  og  fra  London  blev  der  paalagt  Oberst 
Hodges  (Medlem  af  Bestyrelseskonimissionen)  at  anstille  en 
Undersøgelse  af  Tingenes  Stilling  i  Slesvig  (!)  og  afgive  Be- 
retning derom.  Sagen  blev  bragt  paa  Tale  i  Statsraadet,  og 
det  kom  da  for  Dagen,  at  denne  Forholdsregel  var  foranlediget 
ved  Anmodning  af  selve  Udenrigsministeren  (!)  til  den  en- 
gelske Gesandt  .  .  .  Den  engelske  Oberst,  selv  ubekjendt  med 
Sprogforholdene,  havde  imidlertid  havt  Konference  med  Tillisch 
om  en  Række  Besværinger  og  Klagemaal,  og  efter  et  Ophold 
i  Flensborg  af  halvandet  Døgn  affattet  en  omstændelig  Kjen- 
delse  angaaende  militære  Undertrj'kkelser,  Embedsbesættelser  i 
dansk  Nationalitets-Interesse,  dansk  Sprogs  Indtrængen  i  Kirker 
og  Skoler  m.  m.  .  .  .  Notabelforsamlingen  aabnedes  nu 
i  Flensborg  den  14de  Maj  1851,  bestaaende  af  12  slesvigske, 
6    kongerigske    og    ligesaa    mange    holstenske  Medlemmer  .  .  . 


1)  Berlingske  Tidende.     1851,     Nr.  75. 

Den  sluttede  sine  Møder  i  Juni  med  meget  delte  Forslag;  de 
holstenske  Medlemmer  med  det  paalidelige  Eygstød  vovede 
Intet  ved  at  holde  Tanken  fast  om  et  Slesvigholsten  overfor 
Kongeriget."     („Optegnelser".     S.  384—385.) 


Siden  Hovedtrækkene  ere  blevne  bekjendte  af  det 
Grundlag,  hvorpaa  de  forestaaende  Forhandlinger  af  Til- 
lidsmænd fra  Rigets  forskjellige  Dele  antages  at  skulle  føres, 
er  det  kj endeligt,  at  den  tidligere  haab-  og  tillidsfulde 
Stemning  trykkes  af  endél  Mistrøstighed  og  Utilfredshed; 
det  er,  som  om  en  Forudsætning,  hvortil  man  hidtil  roligt 
har  støttet  sig,  er  bleven  uventet  og  smertehgt  skuffet. 

Denne  Dalen  i  Folkestemningen  maa  man  uden  Tvivl, 
isærdeleshed  i  det  første  Øjeblik,  finde  ganske  naturlig, 
og,  betragtet  fra  en  vis  Side,  kan  der  endogsaa  være  Grund 
til  at  føle  Tilfredsstillelse  derved.  Det  er  en  naturlig 
Følelse,  der  leder  til  at  antage,  at  Kampen,  der  har  været 
kronet  med  Sejr,  ogsaa  maa  blive  kronet  med  Sejrens 
Løn:  med  fuldstændig  Opnaaelse  af  det,  hvorfor  der  er 
blevet  kæmpet  med  ikke  mindre  Opofrelse  fra  Borgernes 
end  Tapperhed  fra  Hærens  Side.  Og  maa  det  ikke  hen- 
regnes til  de  glædelige  Følger  af  denne  Kamp,  —  til  en 
af  de  glædeligste  — ,  dersom  Folket  ved  den  er  blevet 
ført  til  alvorlig  Eftertanke  over  den  historiske  Grund  til 
det  voldsomme  Uvejr,  der  saa  pludseHgt  brød  ud  over  vore 
Hoveder,  dersom  man  i  Folket  er  paa  Vej  til  at  erkjende, 
hvad  der  maa  opnaas,  for  at  vi  skulle  kunne  gaa  Frem- 
tiden med  nogen  Rolighed  imøde:  at  der  hverken  bliver 
sund  eller  sikker  Tilværelse  at  vente  for  Danmark,  dersom 
det  ikke  lykkes  at  knytte  Slesvig  dertil  ved  naturlige  og 
derfor    stærke   Baand,    saadanne    som    fælles    Nationalitet, 

fælles  folkelig  Forfatning  og  fælles  borgerlige  Interesser 
frembyde,  —  at  en  god  og  velvillig,  medundersaatlig  For- 
staaelse  med  Holsten,  som  heller  ikke  kan  undværes,  først 
da  vil  kunne  indtræde,  naar  de  Forhold,  der  give  idelig 
Anledning  til  Skinsyge  og  Strid,  ordnes  paa  klar  og  be- 
stemt Maade,  naar  navnlig  Slesvigs  politiske  Stilling  bliver 
en  saadan,  at  Fristelsen  falder  bort  til  fortsat  Bestræbelse 
fra  holstensk' Side  efter  at  drage  det  bort  fra  Danmark  og 
henimod  Tyskland,  —  at  det  naturlige  Slægtskabs-  og 
Naboskabsforhold  til  Tyskland ,  som  i  mange  Henseender 
maa  ønskes  gjenoprettet,  først  da  vil  være  bygget  paa  god 
Grund,  naar  Danmarks  Ret  overfor  den  kolossale  Nabo  er 
betrygget  ved  en  rén  og  skarp  Afgrænsning,  der  ikke  lader 
Tvivl  tilbage,  hvorvidt  den  tyske  Forbundsmagt  gaar,  hvor 
dens  Adkomst  til  Indblanding,  umiddelbar  eller  middelbar, 
hører  op. 

Forfatteren  af  disse  Linjer  vil  ikke  trøste  sig  til  at 
give  bejaende  Svar  paa  Spørgsmaalet:  om  der  ved  det 
nysnævnte  Forhandlings  Grundlag,  forsaavidt  samme  er 
bekjendt,  skulde  være  opnaaet  tilstrækkelig  Sikkerhed  med 
Hensyn  til  det  første  eller  andet  eller  tredje  af  de  her  an- 
førte Punkter.  Men  han  foreholder  sig  selv  til  Trøst  og 
Beroligelse,  at  det  er  Historiens  første  Grundlov,  at  det 
Nye  ikke  alene  følger  efter  det  Gamle,  men  ogsaa  gaar 
frem  deraf,  og  at  der  af  en  forkvaklet  Fortid  ikke  paa  én- 
gang  kan  tilvejebringes  en  tilfredsstillende  Nutid  og  en  be- 
roligende Fremtid.  Som  bekjendt  er  nu  det  Gamle,  hvoraf 
det  Nye  her  skal  bringes  ud,  et  sælsomt  Misfoster  af  en 
Stat,  hvor  det,  der  hører  tilsammen,  er  trukket  og  vredet 
ud  fni  hinanden,  det.  der  burde  være  holdt  adskilt,  er  saa 
kunstigt  sammenflettet  og  sammenfiltret  i  hinanden,  som  om 

(let  havde  været  Fortids-Politikens  Opgave  grundigt  at  for- 
berede, hvad  Aaret  1848  har  bragt.  Og  til  denne  ældre 
Historie  kommer  endnu  en  nyere,  kommer  et  Regerings- 
Tilsagn,  først  tre  Aar  gammelt,  om  særskilt  Landdag  og 
særskilt  Forvaltning  for  Hertugdømmet  Slesvig,  —  et  Til- 
sagn, der,  engang  givet,  har,  som  vi  vide,  maattet  oftere 
fornyes,  og  som  unægtehgt  fører  videre,  end  til  hvad  der 
kan  kaldes  provinsiel  Selvstændighed.  Vel  er  det  nu  saa, 
at  Krigen  mangen  Gang  viser  sig  som  et  fortrinligt  Middel 
til  at  faa  unaturlig  forviklede  Forhold  løste,  faa  bragt  i 
Led  og  Lave,  hvad  der  er  blevet  forbøjet,  forrykket  og 
forskruet  i  Tidernes  Løb.  Men  det  hører  desto  værre  med 
til  den  dansk-holstenske  Krigs  Unaturlighed,  at  den,  hvor 
berømmeligt  og  hvor  heldigt  den  end  har  været  ført,  dog 
ikke  har  kunnet  gjennemføres,  og  derfor  heller  ikke  har 
kunnet  bringe  Magten,  hvor  den  hører  naturhg  hen  —  i 
Sejrherrens  Haand,  Denne  Magt  vilde  have  været  vor 
allerede  efter  Slaget  ved  Bov,  dersom  Tyskland  ikke  var 
traadt  paa  Oprørets  Side ;  men  saa  lidt  som  dengang,  lige- 
saa  lidt  have  vi  af  samme  Grund  efter  Slaget  ved  Isted 
kunnet  forfølge  Sejren  og  høste  dens  Løn.  Det  endelige 
Fredsværk  har  maattet  overlades  til  fremmede  Magter,  og 
det  lader  sig  forstaa,  at  der  maa  være  allehaande  Hensyn 
at  tage  ogsaa  ved  den  tilbagestaaende  Ordning  af  de  inter- 
nationale Forhold;  thi  disse  have  for  Holstens  Vedkom- 
mende en  udadvendt  Side,  som  berører  fremmede  Magter 
meget  nær. 

Men  unægteligt  vilde  det  være  en  maadelig  Trøst,  der 
skulde  hentes  alene  fra  slige  Betragtninger  over  Fortids- 
Synder,  for  hvilke  vi  maa  finde  os  i  at  bøde,  over  bindende 
og  hæmmende   Hensyn,    under   hvilke   vi   skulle  finde  os  i 


488 

at  lide.  iiaar  der  ikke  til  dem  kunde  knyttes  et  Ha  ab  om 
en  Fremadskriden  til  det  tilsigtede  Maal  ved  Hjælp  af  det 
Grundlag,  der  foreligger. 

Dette  Grundlag  er.  saavidt  vides,  endnu  ikke  mere 
end  et  Skema,  et  Omrids,  som  først  venter  en  yderligere 
Bearbejdelse,  og  det  første  Skridt  til  denne  ventes  fra  en 
Forsamling  af  udvalgte  Mænd,  i  hvilken  Slesvigerne  skulle 
udgjøre  det  forholdsvis  større  Antal.  Det  er  sandsynligt, 
at  denne  Forhandling  vil  bringe  den  slesvigske  Befolkning 
overhovedet  til  med  Alvor  at  beskjæftige  sig  med  Spørgs- 
maalet  om  den  politiske  Stilling,  der  bedst  vil  betrygge 
Landets  Interesser,  aandelige  og  legemlige,  i  den  kommende 
Tid,  og  der  synes  Grund  til  at  vente,  at  der  fra  denne 
Side  vil  komme  Udtalelser.  Ønsker.  Forslag,  Betænkninger, 
som  ville  kunne  give  vigtige  Bidrag  til  den  Udvikling  og 
de  Forandringer,  som  i  hint  Udkast  udtrykkeligt  ere  for- 
beholdte. Det  er  en  Forestilling,  som  Oprørspartiet  paa 
enhver  Maade  har  søgt  at  udbrede,  og  som  det  vel  ogsaa 
tildels  er  Ij-kkedes  at  skafife  Indgang,  at,  ligesom  Holsten 
og  Slesvig  skulde  udgjøre  en  national  og  statsretlig  Enhed, 
saaledes  skulde  Slesvigs  Befolkning  være  at  betragte  som 
ensartet  med  Holstens  i  Henseende  til  Interesser  og  Han- 
delsforhold, til  Sympatier  og  Antipatier,  til  Ønsker  og 
Forhaabninger.  Hvor  sand  eller  usand  denne  Paastand  og 
Fremstilling  er,  vil  naturlig  kunne  fremgaa  af  den  fore- 
staaende  Forhandling  og  hvad  dertil  vil  knytte  sig,  og  mu- 
lig vil  derved  kunne  vindes  Støttepunkter  for  Modifika- 
tion i  simplificerende  og  befæstende  Retning,  som  endnu 
have  manglet  ved  det  første,  indledende  Skridt.  Der  er 
galedes,  for  at  udhæve  ét  Exempel,  navnlig  blevet  ytret 
stor   Betænkelighed   derved,    at  det  slesvigske  Kirke-  og 

Undervisningsvæsen  og  dermed  den  dansk-slesvigske 
Nationalitets  Interesser  skulde  henhøre  under  den  slesvigske 
Landdag.  Forfatteren  af  disse  Linjer  deler  denne  Betæn- 
kelighed. Derfor  alene  har  Revolutionsvæsenet  kunnet 
skyde  sine  Rødder  saa  dybt  og  saa  vidt  omkring,  fordi 
Jordbunden  klogelig  var  bleven  længe  forud  tilberedet 
ved  Undervisningsværket ,  som  paa  de  forskjellige  Trin. 
lavere  og  højere,  benyttedes,  navnlig  i  det  tyske  Slesvig, 
som  Middel  til  at  demoralisere  og  revolutionere  Ungdom- 
men. Men  hvo  borger  for.  at  ikke  den  tysk-separatistiske 
Intelhgens  endnu  stedse  \i\  formaa  med  Majoritets-Magt 
at  gjøre  sig  gjældende  paa  den  slesvigske  Landdag  mod 
den  danske  Nationalitet,  der  nu  først  skal  arbejde  sig  op 
af  sin  unaturlige  Fortrykkelses-Tilstand.  at  den  ikke  vil 
bruge  sin  Overmagt  til  at  trænge  tilbage,  hvad  der  nu  er 
paabegyndt  for  at  tilvejebringe  en  Ligeligheds-,  en  Jævn- 
byrdigheds-Stilling imellem  begge  Nationaliteter,  til  at 
nægte  Midlerne  til  at  hjælpe  det  danske  Undervisnings- 
væsen  kraftigt  paa  Fode?  Men,  dersom  denne  Frygt  er 
levende,  som  den  upaatvivlelig  er,  hos  de  nærmest  Ved- 
kommende selv,  den  danske  Befolkning  i  Slesvig,  da  vil 
det  ikke  mangle  paa  Modforestillinger  og  Indsigelser,  som. 
fremførte  fra  denne  Side,  ikke  ville  kunne  afvises,  og  som 
forhaabentlig  ville  kunne  føre  til  betryggende  Foranstalt- 
ning: enten  til  at  henlægge  det  hele  dansk-slesvigske  Kirke- 
og  Undervisningsvæsen,  ligesom  det  alt  er  Tilfældet  for  det 
Tørninglenske  og  Øerne  Als  og  Ærø,  under  det  danske 
Kultusministerium  og  den  dansk-slesvigske  Rigsdag,  eller  i  alt 
Fald  at  foretage  en  Udskillelse  af  den  slesvigske  Land  dags 
Medlemmer  efter  Nationaliteterne,  til  særlig  Afgjørelse  an- 
gaaende  de  danske  og  tyske.  Kirke  og  Skole  vedkommende 

Anliggender.  Og  skulde  det  ikke  overhovedet  være  et 
Sporgsmaal.  om  det  overvejende  Ønske  i  Slesvig  vil  ytre 
sig  derhen,  at  den  tilsagte  Forfatning  maa  træde  ufortøvet 
ilive,  eller  derhen,  at  der  gives  Landet  den  fornødne  Tid 
til  først  at  vinde  indre  Ro  og  Fasthed  tilbage  ?  Det  er  Vel- 
signelsen ved  den  repræsentative  Forfatning,  at  den  bringer 
Bevægelse  i  det  stillestaaende  Liv,  kalder  Kræfterne  frem 
af  den  hvilende  Stilling  til  mangfoldig  Virksomhed;  men  i 
et  Land,  hvor  Alting  har  været  i  Brusning  og  Gjæring. 
hvis  Befolkning  nylig  har  været  delt  i  tvende  fjendthge 
Lejre ,  hvor  selve  Folkets  Repræsentanter  mulig  kunne 
have  staaet  overfor  hverandre  som  Fjender  paa  Liv  og 
Død,  hvor  Traadene  af  det  separatistiske  Agitationsnet,  af 
hvilket  Landet  har  været  omsnoet ,  uden  Vanskelighed  vil 
kunne  optages  og  knyttes  paany,  dér  skulde  det  være  be- 
synderhgt,  om  en  Landdag,  kaldt  til  Live  uden  fornøden 
Overgangstid,  ikke  skulde  blive  mér  end  en  polsk,  blive 
Brændpunktet  for  Partikampe,  der  vilde  kunne  virke  for- 
dærvende for  det  hele  Folkeliv.  Ogsaa  her  er  det  Sles- 
vigerne selv,  saa  mange  som  ønske,  at  Fred  og  Fredens 
Sikkerhed  engang  igjen  maa  vende  tilbage  til  deres  Land, 
der  kunne  have  den  paalideligste  Mening;  de  maa  bedst 
vide,  hvilke  Elementer  Landet  omslutter,  hvilke  Kampe  og 
Rivninger  det  længe  sønderrevne  Land  fremdeles  kan  taale, 
uden  at  skulle  friste  fuldkommen  Søndersphttelse. 

Saa  mange  Forhandlinger  og  deraf  fremgaaende  For- 
slag og  yderligere  Foranstaltninger  ville  mulig  kunne 
forestaa  og  foregaa,  førend  den  Ordning  af  Forholdene, 
hvis  Omrids  er  givet  i  det  paagjældende  Grundlag,  kommer 
til  endelig  Udvikling.  Men,  medens  saaledes  Meget  i  denne 
Henseende  vilde   være    overladt    til    den   kloge    Benyttelse 

af,  hvad  Fremtiden  kan  bringe,  tør  det  Ene  ikke  overses, 
der    er    at   anse  som  opnaaet  og  vundet  ved  det  allerede 
gjorte  Skridt.     Vi  erindre,    at  i  den  slesvig-holstenske  Ka- 
tekismus den  anden  Trosartikel  lød  derpaa,  at  „Slesvig  og 
Holsten  ere  uadskillelige  Stater",  og  det  er   endnu  ganske 
nylig,   at  vi  have  læst  fra  Kiel  den  aabenhjærtige  Bekjen- 
delse,  at,  „naar  Slesvigs  og  Holstens  Forbindelse  er  reddet, 
da    er  Alt   reddet;    den   er   Grund   og  Kilde  til  denne  og 
enhver    anden  Bevægelse."     Hvor  rigtigt  tænkt  og  sluttet ! 
For   denne    Gang   er  det  mislykket  den  holstenske  Politik, 
ved    et  dristigt  Greb  at  rive  Slesvig  løs  fra  Danmark  over 
til  Tyskland ;  men  Lejligheden  til  at  benytte  hvert  gunstigt 
Øjeblik   i   Fremtiden,  til   at   gjentage   det  dristige  Forsøg, 
vil   være   holdt  aaben,    naar    det  blot   nu  kunde  lykkes  at 
faa  Slesvig  hægtet  fast  til  Holsten,  og  derigjennem  bragt  i 
Forbindelse  med  det  tyske  Forbund.     Det  hele  Maskineri, 
anlagt  paa  Slesvigs  Fortyskning  og  Slesvigernes  Ophidsning 
mod  Danmark,    vil  da  kunne  sættes  i  Gang  paany,   og  vil 
kunne   arbejde  med  ganske  anderledes  Kraft  og  Virkning 
end  før,  naar  en  besluttende  Landdag  er  traadt  istedetfor 
raadgivende   Stænder,    og   for  den  tyske  Forbundsmagt  vil 
der  i  dette  Bestyrelses-Fællesskab   være  givet  mere  Anled- 
ning, end  den  behøver,  til  jævnt  hen  at  blande  sig  ind  i  de 
slesvigske  Anliggenders  Gang,  indtil  Tidspunktet  kan  komme 
til   at  foretage  Skridt  til   „Bevarelse   af  Hertugdømmernes 
Rettigheder" ,   som  Fortsættelse  af  det  velmente  preussiske 
Skridt  i   ]y48.     Dette   Baand   er  nu  lykkeligt  overskaaret, 
og  dermed  er  det  borttaget,   der  tidhgere  har  hindret  en- 
hver  Udvikling  af  Slesvigs   naturlige   Stilling  til  Danmark, 
og,  om  det  var  vedblevet,  snart  vilde  have  medført  Slesvigs 
uafvendelige  Tab.    Dette  altsaa  er  det  Ene  og  Store, 

der  er  vundet,  og  det  Andet  er  ligesom  dette:  at 
der  allerede  forud  er  anvist  de  tvende  hidtil  til  Enhed 
sammenkoblede  Hertugdømmer,  —  det  oprindelig  tyske  og 
det  oprindelig  danske  Len,  det  tyske  Forbundsland  og 
det  Forbundet  uvedkommende  Land,  —  en  forskjellig  po- 
litisk Stilling,  svarende  til  de  forskjellige,  historisk- statsret- 
lige Forhold.  For  Slesvig  er  den  konstitutionelle  Forbin- 
delse given  med  Danmark  ved  fælles  Rigsdag  for  de  fælles 
Anliggender,  medens  den  for  Holstens  Vedkommende  er 
indskrænket  til  forudgaaende  Forhandling  gjennem  sammen- 
trædende Udskud  fra  den  holstenske  Landdag  og  den 
dansk-slesvigske  Rigsdag;  og  fremdeles:  Slesvig  beholder 
Armé  tilfælles  med  Danmark,  hvorimod  de  land-militære 
Forhold  for  Holsten  skulle  ordnes  og  bestyres  efter  den 
tyske  Forbundslovgivning.  Sammenknytningen  af  Slesvig 
med  Danmark,  saaledes  som  den  her  er  betegnet,  kan 
endnu  være,  —  og  er  det  uden  Tvivl,  —  for  løs  og  for 
indskrænket;  men  den  maa  kunne  blive  fastere  og  fyldigere, 
efterat  den  rette  Vej  først  er  indslaaet,  og  Hæmskoen 
er  strøgen  af,  som  hindrede  i  at  forfølge  Sporet  videre 
frem. 

Ja,  dersom  det  skulde  lykkes  den  holstensk-tyske 
Politik  atter  at  komme  til  Roret  i  det  danske  Kabinet, 
dersom  den  nationale  Selvfølelse  og  Bevidstheden  om, 
hvortil  det  konstitutionelle  Liv  kalder  og  forpligter  et  Folk, 
skulde  vige  fra  det  danske  Folk  og  dets  Repræsentanter, 
eller  dersom  det  skulde  vise  sig  som  tom  Tale,  at  ikke 
blot  historisk  Ret,  men  ogsaa  nationale  Sympatier  og 
folkelige  Fælles-Interesser  knytte  Danmark  og  Slesvig  til- 
sammen, da  vilde  der  ikke  kunne  være  synderligt  Haab  om 
at  sé  en  paalidelig  Bygning  opført  paa  det  Grundlag,    der 

er  opnaaet.  Men  Fejlen  vilde  da  ikke  ligge  dér.  hvor 
man  søger  den.  Vil  derimod  Regering  og  Folk  staa 
sammen,  vaage  og  arbejde  sammen  fremdeles,  som  de  have 
staaet,  vaaget  og  arbejdet  sammen  i  de  tre  forløbne  Farens 
Aar ,  vil  Forholdet  imellem  Kongerigets  og  Slesvigs  Be- 
folkning udvikle  sig  fremdeles  saa  ønskeligt,  som  det  tegner 
til  at  ville:  da  tør  det  vel  haabes,  ved  fast  og  besindig 
Benyttelse  af  det  allerede  Vundne,  at  vi,  næst  Guds  Bi- 
stand, ville  kunne  have  vor  Fremtid  nogenlunde  i  vor 
egen  Haand. 

Nyeste  Prøve  af  tysk  Jesuitisme.  ^) 

(1852). 


I  et  nylig  udkommet  Hæfte  af  et  tysk  teologisk  Tids- 
skrift („Zeitschrift  flir  die  lutb.  Theologie  und  Kirche", 
udgivet  af  Rudelbach  og  Guerike,  1852,  2.)  findes  en  An- 
meldelse af  Dr.  Rudelbach's  Skrift:  „Die  Sacbe  Schleswig- 
Holsteins". 

Anmelderen.  —  K.  Strobel,  luthersk  Teolog  af 
stræng  Observans,  —  forudskikker  et  patetisk  Hjærtesuk: 
„Under  det  kaotiske  Tryk  af  de  siesvig -holstenske  For- 
hold begynde  selv  Støtterne  for  den  evangeliske  Kirke  at 
vakle;  Harms  og  Rudelbach,  de  prøvede  Bærere  af 
Troen  og  af  Videnskaben,  staa  stridende  overfor  hinanden; 
hvad  den  Ene  holder  for  kristelig  Sandhed ,  gjælder  hos 
den  Anden  for  fordærvelig  Vildfarelse".  Den  fromme  Mand 
—  „i  ingen  Henseende  værdig  til  at  løse  saadanne  Mænd 
deres  Skotvinge".  —  viser  langt  fra  sig  „den  Anmasselse 
at  tiltage  sig  en  Dom  over  deres  Tænken  og  Handlen  i 
denne  svære,  sørgelige  Sag."  Imidlertid  staar  Manden 
hverken  forsagt  eller  tvivlraadig :  han  „vil  strax  fra  Begyn- 
delsen af  erklære  uforbeholdent,    at  han  aldeles  staar  paa 

Harm  s's  Side";  han  har,  „støttet  paa  bibelske  Grundsæt- 
ninger (!),  ikke  paa  national -tyske  Sympatier,  bestandig 
sét  i  Slesvig-Holstenerne  uskyldigt  Undertrykte, 
som  en  perfid,  Ret  og  Retfærdighed  spottende 
og  paa  Bedrag  og  Vold  stolende,  dansk  Politik 
arbejdede  paa  at  faa  stemplede  til  Oprørere"; 
han  hører  igjennem  R.'s  Skrift  paany  det  Ekko  lyde  over 
til  sig:  „Slesvig -Holsten  skulde  og  maatte  falde  for  en 
ugudelig  Politik". 

Efter  disse  Udgydelser  gaar  Anmelderen  ind  paa 
Sagen  selv. 

„Anklagen  for  Oprør",  —  siger  han,  —  „er  saa  svær, 
at  en  Kristen  ikke  uden  de  gyldigste  Grunde  tør  rejse  den 
imod  sin  Næste."  Han  erindrer  derfor  med  fuldeste  Ret 
derom,  at  „førend  Nogen  bliver  erklæret  for  Oprører,  maa 
for  det  Første  dette  Punkt  være  skriftmæssigt  (? !)  bragt 
paa  det  Rene:  „Har  den  Anklagede  vidst,  at  han 
rejser  sig  imod  sin  retmæssige  Øvrighed?"  „Ifald 
dette  maa  benægtes,  kan  han  vist  nok  være  en  grov  For- 
bryder, men  Rebel  er  han  ikke;  thi  ligesom  jeg,  for  at 
kunne  opfylde  det  4de  og  6te  Bud,  i  Forvejen  maa  vide, 
hvo  der  er  min  Fader  og  Moder,  min  Ægtemand  eller 
Hustru,  saaledes  maa  jeg,  for  at  kunne  opf)'lde  Under- 
saattens  Pligter,  først  kjende  min  Øvrighed.  I  de  fleste 
Tilfælde  kan  rigtignok  denne  Sag  afgjøres  af  ethvert  Barn ; 
men  undertiden  er  selv  den  erfarneste  Mand  ikke  i  Stand 
til  at  give  utvivlsomt  Svar." 

Læserne  kunne  vel  ønske  i  Korthed  at  erfare,  hvor- 
ledes den  ydmyg  fromme,  „paa  bibelske  Grundsætninger 
støttede  Mand"  forstaar  at  rense  Slesvig-Holstenerne  for 
Oprørsmærket .    ved  at  godtgjøre,  at  de  ikke  have  „kjendt 

deres  Øvrighed",  ikke  „vidst,  at  de  rejste  sig  imod  den 
retmæssige  Øvrighed" .  altsaa  have  handlet  i  Hjærtets  En- 
foldighed som  uskyldige  Smaa.  Man  har  et  godt  gammelt 
Ord:  „Hvad  gjør  ikke  Tysken  for  Penge!"  Bedre  endnu 
turde  dette  være:  ,,Hvad  gjør  ikke  Tysken  med  Pennen!" 
For  den  tyske  Pen  er  intet  Taskenspilleri  umuligt. 

Bevisførelsen  for  Slesvigholstenernes  Uvidenhed  er  med 
Forfatterens  egne  Ord  følgende:  „Fra  den  Tid  af.  da  den 
danske  Konge.  Kristian  I.,  for  at  komme  i  Besiddelse  af 
et  tysk  Rigsland,  lod  sig  vælge  til  Hertug  af  Slesvig  og 
Holsten  ved  Beboernes  Gunst  og  intet  andet,  bliver  Stil- 
lingen af  det  nu  forenede  Hertugdømme  til  det  tyske  og 
det  danske  Rige  saa  gaadefuld  og  selvmodsigende,  at  den 
simple  Menneskeforstand  ikke  begriber  den,  og  den  natur- 
lige Retsfølelse  kommer  i  Forvirring.  Havde  man  allerede 
dengang  spurgt  de  gudfrygtigste  Borgere  i  den  nyskabte 
Stat  (!),  om  Kongen  af  Danmark  er  deres  retmæssige  Suve- 
ræn, saa  vilde  den  ene  have  svaret  „Ja",  den  anden  „Nej"; 
thi  Slesvigholsten  var  tysk  og  ikke-tysk,  dansk  og  ikke- 
dansk,  paa  én  Gang  selvstændigt  og  afhængigt.  Denne 
usalige  Tilstand  af  Uvished,  hvorved  Undersaatterne  hvert 
Øjeblik  maatte  frygte  en  Samvittigheds  Kollision  (!),  er  i 
Tidens  Løb  ikke  bleven  hævet,  men  kun  traadt  skarpere 
frem  (ved  Roskilde-Freden).  —  Den  unægtelige  histo- 
riske Usikkerhed  af  de  danske  Fordringer  er 
fuldkommen  tilstrækkelig  til  at  beskytte  Sles- 
vigholstenerne mod  Anklagen  for  Oprør.  Den 
Indvending,  som  ofte  er  bleven  hørt:  at  de  dog  ikke 
kunne  nægte,  at  Fredrik  den  Syvende,  imod  hvem  de  have 
rejst  sig,  er  deres  retmæssige  Landsherre,  holder  allerede 
derfor  ikke  Stik,  fordi  den  indeslutter  en  Tvetydighed,  som 

i  Samvittighedssager  er  mere  utilstedelig  end  nogensinde 
ellers.  Naar  to  i  Virkeligheden  adskilte  Hersker- 
værdigheder ere  lorenede  i  én  Person,  saa  kan 
Ulydighed  imod  denne  Person,  som  Bærer  af  den 
fremmede  Krone,  aldrig  benævnes  Oprør.  Imod 
de  D  anskes  Konge  have  Slesvigholstenerne  rejst 
sig,  ikke  imod  deres  Konge;  de  have  jo  blot  en 
Hertug,  og  det  i  en  væsentlig  anden  Betydning  end  de 
nuværende  Pomeranere,  af  hvis  Hertug  den  preussiske 
Konge  bærer  Titlen.  For  Oprør  imod  deres  Hertug 
ere  de,  saavidt  mig  er  bekjendt,  ikke  blevne  be- 
skyldte; men  imod  den  danske  Konge  kunne  de 
slet  ikke  begaa  Rebellion;  thi  ham  kjende  de  kun 
som  fremmed  Monark." 

For  denne  Virtuositet  i  at  tumle  med  Tanker  og  Ord, 
med  Grunde  og  Beviser  i  Løgnens  Tjeneste,  til  det  Ondes 
Besmykkelse,  har  Sprogbrugen  den  klassiske  Benævnelse: 
Jesuitisme.  Det  er  i  Sandhed  sørgeligt  at  sé,  hvorhen 
man  end  vender  sig,  indtil  hvilken  Grad  denne  aandelige 
Pestsyge  har  trængt  sig  ind  i  Tyskland,  med  hvilken  Selv- 
bedaarelse  Tysklands  Ordførere  i  Tale  og  Skrift,  hvilket 
Fag  og  Fakultet  de  end  høre  til,  hengive  sig  til  alle 
Jesuitismens  onde  og  troløse  Kunster,  til  samme  Tid  som 
de  trøstigt  blive  ved  at  gjøre  sig  til  af  deres  „AVahrheits- 
sinn,  Biederkeit,  Gesinnungstiichtigkeit".  Unægtelig  kan 
der  ved  den  dansk-tyske  Helstat,  som  nu  skal  experimen- 
teres,  være  Fare  for,  at  denne  dæmoniske  Smitte  skal  ud- 
brede sig  nordpaa;  der  gives  for  et  Samfund  ingen  for- 
dærveligere, lumskelig  udhulende  og  undergravende  Magt 
end  Jesuitismen.  Vi  haabe  imidlertid,  at  det  danske  Folks 
anti -jesuitiske    Karakter    vil    være    stærk    nok    til    at    staa 

Smitten  imod.  Men  man  maa  tillige  haabe,  at  Regeringen 
ikke  vil  undlade  at  komme  Folket  til  Hjælp.  Saa  meget 
er  klart,  at  der  gives  en  Behandlingsmaade  af  Oprørets 
Befordrere.  af  Embedsmænd,  Folkelærere  og  Ungdomslærere, 
som  ret  egentlig  vilde  arbejde  jesuitisk  Fordrejelse  af  Sand- 
hed og  Ret  i  Hænderne,  —  fordi  man  derefter  maatte 
slutte  med  Hr.  Strobel,  at  „imod  den  danske  Konge  kunne 
Slesvigholstenerne  slet  ikke  begaa  Rebellion;  thi  ham 
kjende  de  kun  som  fremmed  Monark." 

Tre  Spørgsmaal  om  Arvefølgesagen  ^). 

(1852). 


„Det  kongelige  Budskab  om  Tronfølgens  Ordning, 
som  blev  fremlagt  og  overvejet  til  Udvalgets  Prøvelse  i  d  e  n 
forenede  Rigsdag  i  Oktober  1852,  kom  først  til  Behand- 
ling ved  sammes  Fortsættelse  i  Marts  1853.  Med  Mod- 
standen, der  rejste  sig  imod  Ministeriet  i  denne  Anledning, 
havde  det  den  ualm  in  delige  Beskaffenhed,  at  ikke  alene  den 
konservative  Stilling  her  tilfaldt  Oppositionen,  men  at  denne 
ogsaa  mente  netop  at  staa  paa  Dynastiets  Interesse,  medens 
det  dog  ikke  lykkedes  at  overbevise  de  høje  Vedkommende 
om,  at  Stillingen  virkelig  var  saadan.  Det  fortjener  dog  her 
at  mærkes,  at  jeg,  kort  efterat  jeg  var  bleven  valgt  til  fore- 
løbig Formand  i  den  forenede  Rigsdag,  blev,  jeg  tror  den 
15de  Oktober,  kaldt  op  til  Kongen,  hvor  jeg  af  hans  iøvrigt 
langt  fra  klare  Ytringer  maatte  uddrage  den  Slutning,  at  han 
fandt  sig  foruroliget  ved  Bestemmelsen  i  dei  kgl  Budskab ,  at 
„al  Arveret  efter  Kongelovens  Artikler  27 — 40  skal 
være  ophævet"  .  .  .  Det  var  netop  den  anførte  Sætning, 
og  den  alene,  som  vakte  Rigsdags-Udvalgets  Betænkelighed. 
Denne  blev  udviklet  i  en  meget  udførlig  Betænkning,  affattet 
af  J.  E.  Larsen ;  Hovedtanken  i  Betænkningen  var  den  samme 
som  i  Wegeners  „Forsvar  for  Danmarks  Kongers  og  Konge- 
huses fulde  Arveret  efter  Kongeloven":    at,  ligesom  Udeluk- 

kelse  af  Kvindelinjens  Arveret,  hvorpaa  den  foreslaaede 
Ophævelse  af  Kongelovens  Arvefølge  gik  ud ,  ikke  nogetsteds 
er  forudsat  i  de  fremlagte  Aktstykker,  .  .  .  hvorimod  disse  paa 
mange  Steder  have  forudsat  den  vedblivende  Gyldighed  af 
Kongelovens  Arvefølge,  saaledes  svækker  Arverettens  Ind- 
skrænkning efter  den  agnatiske  Arvefølge  til  de  mandlige 
Efterkommere  baade  Sikkerheden  af  den  uafbrudt  vedblivende 
Tronfølge  og  den  uadskillelige  Forbindelse  af  Slesvig  og  Konge- 
riget. Den  mundtlige  Forhandling  af  Sagen  er  en  af  de  inter- 
essanteste, Rigsdagstidenden  indeholder.  Med  Kølleslag  slog 
Larsen  Modstanderne  flade,  og  hans  Filippika  mod  Ørsteds 
Avtoritet  hører  til  det  Indholdsrigeste  og  i  Formen  Skarpeste, 
der  har  lydt  indenfor  Folkethingssalens  Vægge.  Jeg  støttede 
min  Kollega  efter  bedste  Evne,  Om  den  Letfærdighed,  hvor- 
med Ministeriet  var  gaaet  frem  i  den  hele  Sag,  var  jeg  fuldt 
overbevist,  og  den  retslige  Forfølgelse  af  Wegener  oprørte  mit 
hele  Sind.  I  denne  Stemning  havde  jeg  allerede  tidligere 
skrevet  i  „Fædrelandet":  „Tre  Spørgsmaal  i  Arvefølgesagen. 
Af  en  Eigsdagsmand--.     („Optegnelser."   S.  402 — 404.) 


Man  har  i  lang  Tid  vidst  om  en  forestaaende  Ordning 
af  Arvefølgen,  hvortil  endnu  kun  udfordres  Samtykke  fra 
Rigsdagens  Side:  hvorved  det  danske  Riges  Krone  blev, 
ved  forskjellige  Afstaaelser  i  den  Orden  og  Følge,  som 
Kongelovens  Arvefølgelov  foreskriver,  overført  til  en  Prins, 
som  paa  samme  Tid  —  ligesom  efter  hans  mandlige  Efter- 
kommere af  det  nuværende  Ægteskab  —  vilde  ved  den 
russiske  Kejsers  Afstaaelse  komme  i  Besiddelse  af  de  Dele 
af  Holsten,  paa  hvilke  det  oldenborgske  Hus  har  Fordringer, 
Det  var  en  Forandring  i  Arvefølgen,  for  at  forebygge 
en  truende  Deling  af  det  danske  Monarki,  Om  en  Ophæ- 
velse af  selve   den   danske  Arvefølgelov   var    der, 

—    det  vil  Enhver   vide.    —    ikke    Tale;    derpaa    tænkte 
næppe  Nogen  i  Folket. 

Da  fremlagde  Premierminister  Blu  hm  e  Forslaget  til 
„Tronfølgens  Ordning".  Men  ved  Siden  af  denne  Ord- 
ning var  vedføjet  den  Bestemmelse:  at  „al  Arveret  efter 
Kongelovens  Artikel  27 — 40  skal  være  ophævet".  Der  var 
uden  Tvivl  ikke  faa,  som  bleve  højlig  overraskede  ved  den 
uformodede  Strygning  af  Rigets,  i  Grundloven  som  Hoved- 
bestanddel optagne  Arvefølgelov.  Men  for  Faa  stod  det 
vel  klart,  hvormeget  der  ligger  bagved  den,  hel  uskyldigt 
hensatte  Linje,  indtil  det  Wegenerske  Skrift  udkom. 

Nogen  Tid  maatte  imidlertid  gaa  hen,  førend  Folk 
vidste  at  finde  sig  til  rette.  Skriftet  kom  ikke  i  Boghan- 
delen, og  tiere  af  vore  berømmelige  Blade  forsømte  ikke 
at  tage  Sagen  til  Indtægt  paa  deres  Vis:  ved  at  omgaa 
eller  forvanske  Sagens  Betydning  for  Folk  og  Stat,  og  der- 
imod give  Skumlerier  af  enhver  Art  til  Bedste,  give  An- 
visning eller  Hentydning  paa  skjulte  Intriger,  paa  person- 
lige Bevæggrunde,  —  lutter  højst  velkomne  Bidrag  til  en 
„chronique  scandaleuse".  Hvor  mange  Penne  og  Tunger 
have  ikke  her  havt  den  delikateste  Føde  i  Dage  og  Uger, 
ligesaa  lidt  forsmaaet  i  Saloner  og  Forgemakker  som  i  Øl- 
kipper  og  Sladderstuer.  Hvilken  Bedrøvelighed!  Hvo 
skulde  i  denne,  Sladder  ombærende,  til  Sladder  lyttende 
Befolkning  gjenkjende  det  samme  Folk,  som  har  gjennem- 
levet  saa  alvorsfulde  Aar  og  gjennemlevet  dem  paa  den 
værdigste  Maade,  som  har  opofret  for  de  Kæmpende 
jublet  for  de  Sejrende,  givet  og  atter  givet  til  Sørgende 
og  Saarede?  Er  der  da  ingen  Besindelse  af,  i  hvor  nær 
og    nøje    en  Forbindelse  det,    hvorom    der   handles,    staar 


502 

med    Frugt    eller  Ikke-Frugt   af  Kampen,    Opofrelsen    og 
Sejren?  ^) 

Ganske  vist  kommer  dog  Besindelsens  Time.  Wegeners 
Skrift  er  nu  omsider  blevet  at  læse  for  Hvermand,  og  et 
Modskrift  er  udkommet  i  disse  Dage:  „Det  kongelige  Bud- 
skab og  Gehejmearkivarius  Wegener",  som  man  vel  ikke 
fejler  ved  at  betragte  som  Quasi-Indlæg  fra  Ministe- 
riets Side^).  Saaledes  er  Forhandlingen  rykket  frem  til 
et  Punkt,  hvor  Hovedmomenterne  træde  frem  i  Klarhed 
og  Bestemthed,  og  hvor  Grunde  og  Modgrunde  staa  over- 
for hinanden.  Tiden  synes  da  at  være  kommen,  hvor 
Enhver,  der  har  sand  og  alvorlig  Interesse  for  Fædrelandets 
vigtigste  Anliggender,    maa   søge   og  maa  være  i  Stand  til 


')  Der  læses  nu  i  vore  Blade  en  Opfordring  til  Medborgere 
om  at  give  Underskrifter  til  en  Adresse  til  Rigsdagen.  I 
dette  Udkast  til  en  Adresse  er  som  Indholdet  af  Ministeriets 
Forslag  til  Rigsdagen  angivet:  „det  beroligende  Resultat,  hvortil 
det  er  lykkedes  Regeringens  Bestræbelser  at  bringe  Forhand- 
lingerne om  Rigets  Helhed,  om  Arvefølgen  i  Fremtiden  og  om 
det  til  Tronen  designerede  Dynasti  af  oldenborgsk  Æt."  Det  er 
uden  Tvivl  ganske  rigtigt,  at  „Forhandlingerne"  ikke  have 
strakt  sig  videre;  men  det  er  ikke  rigtigt,  at  Ministeriets  For- 
slag ikke  skulde  gaa  videre.  Thi  dette  andrager  desuden  paa 
„Ophævelse  af  al  Arveret  efter  Kongeloven".  Det  er 
en  billig  Fordring,  at  de,  der  ville  have  Medborgere  til  at  under- 
tegne en  Adresse,  ikke  føre  dem  ud  paa  Glatis,  ved  at  forbi- 
gaa  med  Tavshed  det  Punkt,  om  hvilket  der  alene  er 
Strid. 

*)  Der  er  ogsaa  udkommet  et  Skrift  af  Gehejmeraad  Ørsted  om 
Arvefølgesagen,  som  begynder  med  Beklagelse  over ,  at  Forf. 
„ikke  har  faaet  Plads  i  det  talrige  Udvalg,  der  er  nedsat  i  Sagen", 
og  at  „Erfaring  tilstrækkelig  har  lært  ham,  hvorlidet  han  paa 
selve  Rigsdagen  formaar  at  udrette."  Man  kan  fuldelig  vurdere 
Forf. 's  Fortjeneste  i  andre  Retninger,  og  dog  mene,  at  det  ud- 
givne Skrift  rettest  betragtes  som  henhørende  til  Forf.'s  jjolitiske 
Rigsdagsvirksomhed,  og  saaledes  kan  lades  liggende  ved  Siden. 

at    finde  Besvarelse    af   de    Spørgsmaal,    hvorpaa    det   her 
kommer  an.     Dette  skal  her  kortelig  forsøges. 


Første  Spørgsmaal. 

I   hvilken  Forbindelse   staar   Ophævelsen  af  det 

danske  Riges  Arvefølgelov    med    den  Ordning  af 

Arvefølgen,  som  har  været  Gjenstand  for 

traktatlige  Forhandlinger? 

Den  Wegenerske  Paastand  er  denne:  at  „hverken 
Londonner- Traktaten  eller  Warschauer- Protokollen  inde- 
holder noget  Ord,  der  virkelig  sætter  Regeringen  i  den 
Nødvendighed  at  ophæve  for  Danmarks  Rige  Arvefølge- 
loven efter  „lex  regia"". 

I  Modsætning  hertil  gaar  det  ministerielle  Skrift 
ud  derfra:  at  Ophævelsen  af  Arvefølgeloven  efter  „lex 
regia"  har  været  den  antagne  Forudsætning  og  den 
nødvendige  Betingelse  for  det  hele  Arrangement  og 
det  sig  dertil  støttende  Forslag,  som  indeholdes  i  det 
kongelige  Budskab".  (S.  13). 

Altsaa:  1)  „den  antagne  Forudsætning"  —  og 
2)  „den  nødvendige  Betingelse". 

Men,  hvad  for  det  første  angaar  „den  antagne  Forud- 
sætning", da  indrømmer  det  ministerielle  Skrift:  at  „de 
afsluttede  Statsakter  og  Traktater  upaatvivlehgt  ikke  ord- 
ret have  paalagt  den  Forpligtelse  at  ophæve  Arvefølgen 
i  „lex  regia"  (S.  12),  samt  „at  de  vedkommende  Stats- 
akter  ikke  kunde  eller  turde  foregribe  Hs.  Majestæts  og 
den  forenede  Rigsdags  Bestemmelse  om  Ophævelsen  af 
Arvefølgeloven  i  „lex  regia""  (S.  14).  Denne  Indrømmelse 
er  en  hel  Del  værd;  ja  mangen  En  vil  mene,    at  der  ikke 

behøves  mere  end  dette;  thi  det  er  dog  vel  det  ordret 
og  udtrykkeligt  Sagte,  hvortil  man  har  at  holde  sig 
i  Statsakter  og  Traktater.  Og  i  hvert  Tilfælde  hører  et 
Riges  Arvefølgelov,  dets  gamle  og  nylig  bekræftede  Arve- 
følgelov dog  vel  ikke  til  de  Sager,  der  efter  Diplomatiens 
Lovbog  kunne  tages  saa  letfærdigt,  at  Ophævelsen  deraf 
skulde  være  at  læse  mellem  Linjerne,  uden  nogensinde  at 
findes  udtrykkeligt  nævnt  i  Statsakter  og  Traktater.  Hvad 
vilde  man  sige  dertil,  om  man  med  saadan  Ugenerthed  gik 
tilværks  med  Arvelove  i  Borgernes  private  Liv? 

Det  ministerielle  Skrift  synes  ogsaa  selv  at  røbe  en 
Fornemmelse  af.  at  det  er  noget  misligt  angaaende  et 
saadant  Punkt  at  ville  skyde  sig  ind  under  en  „antagen 
Forudsætning";  det  gjør  Forsøg  paa  at  paavise  bestemte 
Ytringer,  der  skulle  godtgj øre  Forudsætningen  om  Arve- 
følgelovens Ophævelse.     De  ere  treiTallet. 

Det  første  Sted  (af  en  Note  fra  vort  eget  Udenrigs- 
ministerium til  de  fremmede  Kabinetter)  findes  saaledes 
anført:  ,-at  det  fra  Begyndelsen  af  har  været  Hs.  Majestæts 
vise  Hensigt  at  søge  truffet  en  saadan  Overenskomst,  at 
ingensinde  det  Tilfælde  skulde  møde,  at  det  danske 
MoDarki  endog  kun  for  en  kort  Tid  skulde  kunne 
blive  regeret  af  forskjellige  Suveræner"  (S.  13).  Men 
dette  Sted  er  urigtigt  anført  — ,  for  ikke  at  sige  falsk, 
—  og  det  —  skulde  man  tro  det?  —  netop  i  det  først 
udhævede,  allervigtigste  Ord.  I  Virkeligheden  lyder  Stedet 
i  sin  Sammenhæng  saaledes:  „Da  det  ligger  saavel  i  Dan- 
marks som  i  Evropas  Interesse  at  forebygge,  at  det  danske 
Monarki ,  selv  for  ganske  kort  Tid ,  kom  til  at  staa  under 
tvende  Suveræners  Herredømme,  af  hvilke  den  ene,  Prins 
Kristian,  regerede  over  en  Del  af  Monarkiet,  medens  den 

anden.  Prinsesse  Louise,  hans  Gemalinde,  regerede  over 
den  anden  Del,  saa  har  H.  M.  Kongen  søgt  ved  et  i 
Allerhøjstsammes  kongelige  Hus  afsluttet  Familie- Arrange- 
ment at  forebygge,  at  en  saadan  Eventualitet  indtraadte  i 
Fremtiden".  Enhver  sér,  hvor  falsk  Stedet  er  baade  citeret 
og  benyttet;  thi  det  handler  hverken  om  en  ijærn  Fremtid 
(Citatets  „ingensinde")  eller  om  en  derpaa  beregnet  Arve- 
lov, men  om  et  kongeligt  „Hus-Arrangement" ,  beregnet 
paa  den  nærmeste  Eventualitet:  hvorved  Danmarks  Riges 
Krone  overføres  fra  Prinsesse  Louise  til  hendes  Gemal. 
Vi  ville  helst  overlade  til  Læserne  at  karakterisere  denne 
Maade  at  citere  og  bevise  paa;  fra  et  saadant  Exempel 
kan  man  trøstig  slutte  videre  frem. 

Det  andetsted  (af  samme  Note)  lyder  saaledes;  „At, 
i  Medfør  af  disse  H.  M.  Kejseren  af  Ruslands,  H.  K.  H. 
Landgrevinden  af  Hessens  og  hendes  Børns  Renunciationer, 
Prins  Kristian  af  Gliicksborg  med  hans  mandlige  Descen- 
denter er  designeret  som  den  Nærmeste  til  at  succedere 
i  samtlige  det  danske  Monarkis  Dele  efter  Kongen  og 
H.  K.  H.  Arveprins  Fredrik  Ferdinand,  i  Overenstem- 
melse  med  en  ny  Arvelov  for  det  danske  Monarki". 
Det  er,  som  man  sér,  de  sidst  udhævede  Ord,  hvori  Beviset 
skal  ligge  for  en  paatænkt  „ny  Arvelov" ,  hvorved  da  Op- 
hævelse af  den  nu  bestaaende  Arvefølgelov  skal  være 
underforstaaet.  Men,  dersom  det  blot  havde  behaget  Forf. 
ogsaa  at  udhæve  de  foregaaende  Ord;  „i  samtlige  det 
danske  Monarkis  Dele",  vilde  det  formentlige  Bevis  falde 
sammen  af  sig  selv.  Thi  for  „samtlige  det  danske 
Monarkis  Dele"  kan  det  trufne  kongelige  Hus-Arrange- 
ment ganske  vist  kaldes  ,.en  ny  Arvelov",  hvorved  saavel 
Danmarks  Rige  som  de  Dele   af  Holsten,    paa    hvilke    det 

russiske  Kejserhus  bar  Fordring,  forblive  samlede  under 
den  gluckborgske  Mandslinje.  Men  beri  ligger  aldeles 
ingen  Opbævelse  af  Kongelovens  Arvefølgelov,  der  ikke 
angaar  „samtlige  det  danske  Monarkis  Dele",  men  „det 
egentlige  Kongerige  Danmark  med  Hertugdømmet  Slesvig. 
de  danske  Bilande  og  Kolonier  samt  de  Lande,  som  Dan- 
marks Konger  bave  erbvervet  og  besidde  med  særlig  Ejen- 
domsret". Den  „nye  Arvelov"  er  ikke  Opbævelse  af 
den  bestaaende  Arvefølgelov  for  Danmarks  Rige,  men 
Kombination  af  denne  med  Arvefølgen,  som  skyldes  den 
russiske  Renunciation,  ogsaa  for  de  øvrige  Dele  af  Holsten. 
Saaledes  fremkommer  „en  ny  Arvelov"  for  „samtlige 
Monarkiets  Dele". 

Den  samme  Bemærkning  gjælder  det  tredje,  af 
Warscbauer-Protokollen  anførte  Sted:  „det  Maal,  man  bar 
stillet  sig  for  at  bevare  saavel  Freden  i  Norden  som  den 
indre  Fred  i  det  ophøjede  oldenborgske  Hus,  nemlig  Op- 
retholdelsen af  det  danske  Monarkis  Integritet,  kan  ikkun 
naaes  ved  en  Kombination,  som,  med  Udelukkelse  af 
Kvinderne,  kalder  Mandsstammen  alene  til  Arv  i  alle  de 
Lande,  som  nu  ere  forenede  under  H.  M.  Kongen  af 
Danmarks  Scepter".  Ogsaa  her  bandles  alene  om,  hvad 
der  allerede  er  opnaaet;  der  er  her  givet  en  Moti- 
vering af  den  Kombination,  som  nu  er  tilvejebragt. 
Nemlig:  da  den  russiske  Aftrædelse  af  Holsten  af  1773 
ikkun  har  fundet  Sted  for  den  kongelige  Mandslinje, 
bar  det  vist  sig  nødvendigt,  for  at  holde  samlede  „alle  de 
Lande,  som  nu  ere  forenede  under  Kongen  af  Danmarks 
Scepter",  at  søge  Tronfølgen  overført  paa  den  gluskborgske 
Mandslinje.  Men  denne  Kombination  er  jo  tilvejebragt 
uden  Ophævelse  af  Arvefølgeloven  for  Danmarks  Rige,  og 

det  kan  saaledes  ikke  gjælde  for  andet  end  ren  Fiktion^ 
at  en  saadan  Ophævelse  her  skulde  være  „antagen  Forud- 
sætning". 

Men  det  ministerielle  Skrift  gaar  et  Skridt  videre : 
Ophævelse  af  Arvefølgeloven  skal  have  været  „den  nød- 
vendige Betingelse  for  det  hele  Arrangement  og  det 
sig  dertil  støttende  Forslag,  som  indeholdtes  i  det  konge- 
lige Budskab".  Paa  at  bevise  denne  Nødvendighed  ind- 
lader Skriftet  sig  ikke.  Men  Begrebet  af  Nødvendighed 
er  i  sig  selv  et  godt  og  holdbart  Begreb ;  thi  nødvendigt 
er  det  Ene  kun  for  det  Andet,  hvor  dette  Andet  ikke  kan 
være,  uden  at  det  Første  ogsaa  er.  At  Arvefølgelovens 
Ophævelse  skal  være  „den  nødvendige  Betingelse"  for  det 
hele  Arrangement,  er  altsaa  det  samme  som  at  sige:  at 
den  nu  tilvejebragte  Ordning  af  Tronfølgen  ikke  kan 
bestaa  m e  d  Arvefølgeloven  efter  Kongeloven.  Men  hvad 
indeholder  da  den  nu  oprettede  Arvefølge -Orden?  Den 
indeholder,  at  Prinsen  af  Gliicksborg  og  hans  mandlige 
Afkom  med  Prinsesse  Louise  skal,  saafremt  den  kongelige 
Mandslinje  skulde  uddø,  være  Arving  til  Danmarks  Krone 
efter  Førstefødselsretten  og  den  agnatiske  Linealfølge.  Og 
hvilken  Arvefølge  vil  da,  i  det  nævnte  Tilfælde  og  efter 
det  nu  trufne  Arrangement,  finde  Sted  efter  Kongeloven? 
Ganske  den  selvsamme;  thi  ogsaa  dér  gaar  Mands- 
linjen,  saalænge  Nogen  er  tilbage  af  den,  foran  Kvinde- 
linjen, Mand  foran  Kvinde,  saalænge  der  findes  nogen 
Mand.  Kvindelinjen  indtræder  først  efter  Mandslinjens 
Uddøen;  det  vil  sige:  naar  det  Tidspunkt  indtræder, 
paa  hvilket  den  nu  bestemte  Arvefølge  ophører. 
Der  er  saaledes  den  bedsteForstaaelse  mellem  det 
nu  trufne  Arrangement    og  Arvefølgeloven   efter 

Kongeloven  — ,    og  ikke  den  ringeste  Grund  tilstede  til 
at  bringe  denne  som  Offer. 

Paa  det  fremsatte  Spørgsmaal  altsaa:  „i  hvilken 
Forbindelse  staar  Ophævelsen  af  det  danske  Riges  Arve- 
følgelov med  den  Ordning  af  Arvefølgen,  som  har  været 
Gjenstand  for  traktathge  Forhandlinger?"  —  formene  vi, 
at  Enhver  kan  trøste  sig  til  at  svare:  der  er  ingen 
anden  Forbindelse  end  den.  man  finder  for  godt 
at  læggge  ind.  Og  naar  det  ministerielle  Skrift  slutter 
med  den  Paastand:  at  Rigsdagen,  „ved  at  besvare  det 
første  Forslag  (om  Kongelovens  Ophævelse)  med  „Nej", 
sætter  sig  i  den  Nødvendighed  tillige  at  maatte  sige  „Nej" 
til  det  andet,  der  staar  i  nøjeste  Forbindelse  med  og  er 
betinget  af  det  første,  og  saaledes  maa  komme  til  at  for- 
kaste hele  det  kongehge  Budskab",  saa  staa  disse  Ord  for 
enhver  eftertænksom  Mand.  —  og  det  ministerielle  Skrift 
gjorde  vel  rettest  i  at  betragte  Rigsdagens  Medlemmer 
alle  som  saadanne  Mænd.  —  som  enPaastand.  blottet 
for  al  Sandhed,  alene  beregnet  paa  at  skræmme  ved 
den  stærke  Klang. 


Andet  Spørgsmaal. 

Vil  Ophævelsen   af  Kongelovens  Arvefølge   med- 
føre nogen  Fare  for  Danmark,   nogen  Svækkelse 
af  Rigets  selvstændige  Stilling? 

Det  danske  Monarki  falder  som  bekjendt,  i  Henseende 
til  Arvefølgen,  i  to  Dele.  Den  større  Del  omfatter 
Kongeriget  og  Slesvig  tilligemed  de  danske  Bilande  og 
Kolonier.  Lauenborg  og  de  særlig  erhvervede  Dele  af  Hol- 
sten; for  disse  Lande  gjælder  Kongelovens  Arvefølge.    Den 

mindre  Del  udgjør  den  større  Del  af  Holsten,  som  forhen 
udgjorde  det  tyske  Lenshertugdømme;  denne  Del  vil  være 
forbunden  med  det  øvrige  Monarki  ved  fælles  Arvefølge 
ifølge  det  nu  trufne  Arrangement ,  saalænge  som  den 
gliicksborgske  Mandslinje  bestaar.  I  det  Øjeblik  denne 
Linje  maatte  uddø,  træde  de  oldenborgske  Fordringer  paa 
denne  Del  af  Holsten,  hvorpaa  kun  er  givet  Af  kald  til  For- 
del for  den  gliicksborgske  Mandslinje,  atter  i  usvækket 
Kraft  ifølge  udtrykkeligt  og  gjentaget  Forbehold. 

Det  er  altsaa  dette  Tidspunkt,  da  der  maatte  være 
Fare  for  den  gliicksborgske  Mandslinjes  Uddøen,  man  maa 
stille  sig  for  Øje.  Besættelse  af  Tronen  ved  frit  Valg, 
som  Nogle  synes  at  foregøgle  sig,  efter  Forslag  fra  Kongen 
og  Samtykke  af  Rigsdagen,  vil  der  desværre  ikke  kunne 
være  Tanke  om ;  thi  Monarkiet  skal ,  i  den  evropæiske 
Interesse,  bevares  som  Helhed;  men  til  den  ene  Del  af 
samme  indtræder  den  oldenborgske  Linjes  Prætendent. 
Man  vil  altsaa  til  den  Tid,  ligesom  nu,  maatte  være  be- 
tænkt paa  et  Arvefølgearrangement,  og  det  er  i  dette  Til- 
fælde, at,  efter  Londonner- Traktatens  Art  2,  „de  høje 
kontraherende  Parter,  der  anerkjende  Principet  for  det 
danske  Monarkis  Integritet,  forpligte  sig  til  at  tage  de 
yderligere  Opfordringer  under  Overvejelse,  som  H.  M. 
Kongen  af  Danmark  maatte  finde  for  godt  at  lade  udgaa 
til  dem!" 

Men  man  betænke  dog.  i  hvor  forskjellig  en  Stilling 
den  danske  Regering  og  det  danske  Folk  vil  bringe  sig 
selv,  alt  eftersom  Kongelovens  Arvefølge  fastholdes  eller 
bortkastes!  Hvad  der  i  det  nærværende  Tilfælde 
i  særdeles  Grad  har  gjort  det  lettere  at  opnaa  et 
tilfredsstillende  Arrangement,  er  netop  Konge- 
lovens Arvefølge.      Dette    er   paa   det  stærkeste  frem- 

hævet  i  selve  den  oftere  anførte  Note.  Det  hedder  der: 
^Ægteskabet  mellem  Prins  Kristian  og  Prinsesse  Louise, 
som  efter  „lex  regia"  eventualiter  selv  er  kaldet  til  Tron- 
følgen, synes  at  tilbyde  det  naturligste  Middel  til 
Bevarelsen  af  det  danske  Monarkis  In tegritet, 
uden  at  krænke  nogensomhelst  virkelige  Rettigheder. 
Denne  heldige  Kombination  letter  ganske  sær- 
deles Iværksættelsen  af  Kongens  Hensigter"  — 
og  fremdeles:  „følgelig  vil  Arveretten  til  hele  det 
danske  Monarki  paa  en  let  og  naturlig  Maade 
kunne  forenes  hos  Prins  Kristian  af Gliicksborg,  hans 
Gemalinde  Prinsesse  Louise  og  deres  Efterkommere." 
Synes  det  da  ikke  at  være  en  Tanke,  som  hører  hen  enten 
til  en  hypergenial  PoUtik  eller  til  Geniahtetens  fuldkom- 
neste Modsætning,  at  ville  kaste  en  Arvefølgelov  over 
Bord  i  samme  Øjeblik,  som  den  erkjendes  at  have  gjort 
udmærket  Tjeneste  som  Nødanker  ved  et  truende  Skib- 
brud! Dersom  nemUg  Kongelovens  Arvefølge  opretholdes, 
da  vil,  i  Tilfælde  af  den  gliicksborgske  Mandslinjes  Uddøen, 
Tingenes  Stilling  være  den  samme  som  nu:  overfor  den 
oldenborgske  Prætendent  til  en  Del  af  Holsten  vil  staa 
den  lovlige  Arving  til  det  hele  Danmarks  Rige,  som  tiUige 
er  Prætendent  til  Holsten,  og  der  vil  da  næppe  kunne 
tænkes  Fare  for,  at  jo,  ved  de  evropseiske  Magters  Med- 
virken, det  hele  Monarki  vil  blive  samlet  under  denne  eller 
en  anden  kognatisk  Arving,  for  hvem  Kongen  og  Rigsdagen 
bestemmer  sig.  Dersom  man  derimod  virkelig  skulde 
hide  Kongelovens  Arvefølge  falde,  saa  vil  i  det  nævnte 
Tilfælde  det  danske  Rige  befinde  sig  arvingsløst  over- 
for den  oldenborgske  Fordring  paa  Holsten;  og  staar  det 
nu  fast,   at  Monarkiet  ikke  tør  deles,  saa  fører  Alt  natur- 

lig  dertil,  at  det  danske  Skib,  —  for  at  benytte  en  Lig- 
nelse fra  Ministerbordet,  som  vil  være  i  interessant  Erin- 
dring, —  kun  vil  være  lodset  imellem  Klipper  og  Skjær, 
for  tilsidst  at  blive  listet  ud  af  egne  Farvande  ind  i  hol- 
stensk-oldenborgsk-russisk  Havn.  Den  Forhandlingsform, 
yom  er  bestemt  ved  Londonnertraktaten.  sikrer  den  danske 
Regering  en  overvejende  Indflydelse  paa  Tronfølgen, 
saalænge  den  bar  Danmarks  Riges  Arvelov  at  støtte  sig 
til;  men  den  vil  bave  lidet  at  betyde,  dersom  man  først 
letsindigt  har  bortkastet  den  dynastiske  Ret. 

Denne  Betragtning  er  gjort  gjældende  i  det  Wege-. 
nerske  Skrift  med  en  Alvor  og  en  Klarhed,  som  ikke 
kan  være  større.  Hvad  stiller  det  ministerielle  Skrift 
imod  den  advarende  Røst?  Derimod  stilles  (S.  17  f.)  „to 
Grunde,  hvoraf,  —  hedder  det,  —  idetmindste  den  ene 
ikke  vil  kunne  nægtes  at  have  en  overvejende  Vægt." 
Denne  vægtfulde  Grund  skal  være  den :  at  det  efter  Konge- 
lovens Arvefølge  vil  være  en  Mulighed  iblandt  mange 
Muligheder,  at  den  avgustenborgske  Linje  kunde 
være  arveberettiget  til  den  danske  Trone,  og  derved  kunde 
styrke  sine  Prætentioner  paa  Holsten.  Det  synes,  som  om 
der  er  gjort  Regning  paa,  at  det  forhadte  Navn  skulde 
være  nok  til  at  indjage  Skræk.  Men  her  kommer  det  ikke 
an  paa  Navnet,  men  paa  Muligheden,  og  denne  grænser, 
for  den  avgustenborgske  Arverets  Vedkommende,  omtrent 
til  det  Fabelagtige;  thi  efter  Kongeloven  er  den  Arving 
til  Tronen,  der  staar  den  sidst  afdøde  Konge  nærmest,  og 
Arvefølgen  vilde  altsaa,  selv  i  iiiiælde  af  den  gliicksborg- 
ske  Mandslinjes  pludselige  Uddøen,  gaa  over  til  den  fler- 
leddede, fremblomstrende  Æt,  der  slutter  sig  til  Prinsesse 
Louise.     Vil   man   imidlertid   gjøre   det  Tankeexperiment 


512 

at  en  saadan  Mulighed  nogensinde  kunde  true  med  at  blive 
til  Virkelighed,  nu,  —  da  har  man  jo  i  Grundlovens  §  4 
anvist  den  lovlige  Vej  til  at  afværge  Faren.  Og  til  slige 
løse  fantastiske  Mulighedstanker  knytter  det  ministerielle 
Skrift  med  beundringsværdig  Dristighed  den  Slutning:  „Op- 
hævelsen af  Arvefølgen  efter  „lex  regia"  maa  saaledes, 
Alt  overvejet,  nærmest  antages  at  være  vedtaget  (?)  i  dansk 
Interesse  (!)". 

Den  anden  Grund,  som  dog  bliver  holdt  i  beskeden 
Underordning,  er  den:  „at  det  ligefrem  vilde  være  i  Mod- 
sigelse med  Hensigten  af  det  hele  Arrangement",  ifald 
man  i  den  ene  Dél  vilde  lade  en  Arvelov  staa  ved  Magt, 
hvorefter  en  Kvinde  kan  kaldes  til  Succession,  imedens 
en  Arvelov  bestaar  i  den  anden  Dél,  hvorefter  aldrig  nogen 
Kvinde  kan  bestige  Tronen."  Men  en  Kvindelinje  er 
jo  ingen  Linje  af  Kvinder;  Kognater  ere  baade  „cog- 
nati"  og  „cognatæ".  Og  hvor  let  i  et  enkelt  Tilfælde 
denne  Vanskelighed  lader  sig  hæve,  har  jo  netop  vore 
Dages  Erfaring  lært. 

Imidlertid,  —  uagtet  den  danske  Interesse  skal  være 
varetagen  med  fortrinlig  Omhu,  har  det  ministerielle  Skrift 
troet  det  ikke  at  være  af  Vejen  at  tage  diverse  Trøste- 
grunde til  Hjælp:  man  skal  finde  Beroligelse  deri,  „at, 
naar  Hs.  Maj.  Kongen  af  Danmark  ihukommer  den  Be- 
rettigelse og  vel  ogsaa  den  Forpligtelse,  som  Londonner- 
traktatens  §  2  paalægger  ham,  vil  der  aldrig  kunne  savnes 
en  Prætendent,  som  vel  vil  være  en  dansk  Prætendent,  til 
Monarkiet,  og  altsaa  heller  ikke  til  Danmark";  —  man 
skal  berolige  sig  derved,  at  den  Sætning,  „at  de  dyna- 
stiske Rettigheder  altid  gjaldt  meget  i  Fyrsternes  Raad", 
skal   være  „en  Talemaade  uden  Gehalt  og  kun  Mundsvejr, 

som  ingen  Realitet  indeholder";  —  man  skal  endelig 
slaa  sig  til  Ro  ved  den  Betragtning,  at  „mod  Faren  for, 
at  det  danske  Monarki  skulde  blive  til  et  Sekundogenitur 
for  den  russiske  Kejserfamilie,  betrygger  Evropas  Interesse 
for  Ligevægtens  Opretholdelse  sikkert  mere,  end  en  legitim 
Prætendent  til  blot  en  Dél  af  Monarkiet  kunde  gjøre  det." 
Men  hvo  taler  om  at  fortrøste  sig  alene  til  Arvelovens 
Garanti?  Hvo  tænker  paa  at  give  Afkald  paa  de  evro- 
pæiske  Magters  Medvirken  i  den  politiske  Ligevægts  In- 
teresse ?  Hvo  giver  sig  af  med  en  Sammenligning  imellem, 
hvad  der  vil  veje  mest  i  \^ægtskaalen:  enten  den  lovlige 
Arveberettigelse  eller  den  evropæiske  Politiks  Interesse? 
Hvad  er  der  da  sagt  med  dette  „mere  end"?  Den  ene 
Faktor,  om  den  end  er  den  større,  kan  jo  dog  efter  ingen 
Regnekunst  gjøre  den  anden  overflødig.  Vi  mene,  at  disse 
løst  henkastede  Beroligelses-Grunde  ikke  ere  andet  end 
klingende  Ordbjælder.  Imod  dem  staar  et  andet  Ord:  at 
man  ikke  skal  formaste  sig  til  at  friste  Forsynet;  men  det 
er  Fristelse  af  Forsynet  at  ville  søge  Frelse  i  uforudseelige 
Begivenheders  og  Interessers  Sammenstød ,  medens  man 
derimod  kaster  bort.  hvad  der  giver  En  selv  baade  Ret  og 
Kraft  til  at  virke  ind  paa  Begivenhedernes  Gang.  Vi  ville 
opfordre  Enhver  til  med  alvorlig  Tanke  at  sætte  sig 
ind  i  den  Fremtid,  naar  Forholdene  maatte  have  be- 
redet en  lignende  Situation  som  den  nærværende,  naar  det 
atter  maatte  gjælde  om  at  forebygge  Monarkiets  Sønder- 
lemmelse ved  en  ny  Arvefølgeorden.  Mon  det  da  ikke  vil 
siges,  og  siges  med  Ret  og  Skjel:  ja,  dengang,  i  Aaret 
1852,  var  Sagen  let;  da  havde  Konge  og  Rigsdag  Fod- 
fæste i  Rigets  gamle  Arvefølgelov,  og  vi  have  Regeringens 
egne  Udtalelser  fra  den  Tid  for  os,  hvorledes  det  var  denne, 

der  aabnede  den  naturlige  Udvej  og  lettede  Forhandlingens 
Resultat;  men  livor  langt  uheldigere  staa  vi  nu,  et'terat 
dette  Værge  er  borte!  Gud  maa  vide,  hvad  der  dengang 
kan  have  bevæget  vore  Fædre  til  at  berøve  deres  Efter- 
kommere, hvad  der  da  under  de  vanskeligste  Forhold  gav 
dem  selv  Fasthed  og  Holdning.  —  Fædrene  ville  ikke  blive 
Vidner  til  Sønnernes  Bebrejdelse;  det  er  sandt;  men  i 
denne  Tanke  vil  ingen  Mand,  der  selv  staar  midt  i  den 
afgjørende,  ansvarsfulde  Virksomhed,  finde  Beroligelse. 

Spørgsmaalet  var  dette:  „Vil  Ophævelsen  af  Konge- 
lovens Arvefølge  medføre  nogen  Fare  for  Danmarks  Rige, 
nogen  Svækkelse  af  dets  selvstændige  Stilling"  ?  Vi  hen- 
stille til  Læseren,  om  der  paa  dette  Spørgsmaal  kan  gives 
et  mere  træffende  og  betegnende  Svar  end  Wegeners: 
„Er  en  udødehg  Kongestamme  en  Velsignelse  for  alle 
Riger,  saa  er  den  endnu  mere  for  Danmarks  Rige  en  Vel- 
signelse og  en  nødvendig  Betingelse  for  dets  Selvstændighed 
og  Integritet,  efter  den  Stilling,  Holsten  indtager  til  Riget". 


Tredje  Spørgsmaal: 

Vil  Ophævelsen  afKongelovens  Arvefølge  svække 

Slesvigs  Forbindelse  med  Danmark? 

Det  er  dette  Punkt,  der  i  det  Wegenerske  Skrift 
træder  frem  som  det  fornemste  og  vigtigste:  „Bliver  Dan- 
marks Stilling  trykket  og  ydmygende  ligeoverfor 
Holsten,  saa  bhver  den,  „dersom  Forslaget  antages  og 
Kongelovens  Arvefølgeorden  ophæves,  aldeles  fortvivlet 
med  Hensyn  til  Slesvig.  Arvefølgen  i  Medfør  af 
Kongeloven  (secundum  tenorem  legis  regiæ)  er  Baandet 
mellem  Nørrejylland,  Slesvig  og  de  danske  Øer". 

Hvormed  imødegaar  det  ministerielle  Skrift  dette 
Ord,  fuldt  af  Alvor  og  Bekymring?  Det  er  Slesvigs 
uadskillelige  Forbindelse  med  Danmark,  der  har 
været  Kampens  Løsen  og  Opofrelsens  Maal;  en- 
hver Borger,  som  har  deltaget  i  denne  Kamp  og  denne 
Opofrelse,  er  berettiget  til  at  vente  og  fordre  beroligende 
Oplysning  fremfor  Alt  i  denne  Retning.  Hvad  har  da  det 
ministerielle  Skrift  her  at  svare  ?  Det  svarer  (S.  23) :  „Hvad 
der  binder  Slesvig  til  Danmark,  er,  —  det  tør  man,  Gud 
ske  Lov,  frejdig  paastaa,  —  Andet  og  Mere  end  den 
fælles  Arvefølgelov".  Dette  er  det  ministerielle  Skrifts 
hele  og  eneste  Besvarelse  af  dette  Hovedpunkt.  Kan 
der  tænkes  en  tommere  og  hulere,  ved  sin  Tomhed  og 
Hulhed  næsten  spottende  Frase  overfor  saa  bestemt  ud- 
talt og  begrundet  en  Anke. 

Det  er  ikke  nok,  at  vi  maa  sé  Slesvig,  det  danske 
Kronland,  bhve  holdt  i  administrativ  Henseende  i  ligesaa 
fjærn  og  fremmed  Stilling  til  Danmark  som  det  tyske  For- 
bundsland  Holsten.  En  væsentlig  Fors kj el  er  endnu 
tilbage  mellem  de  tvende  Hertugdømmers  Stilling  til 
Kongeriget:  Slesvig  er,  ifølge  Hyldingsakten  i  1721,  ifølge 
de  evropæiske  Garantier  og  de  russiske  Renunciationer, 
bundet  til  „de  kongelige  Arvesuccessorer  efter  Kongelovens 
Medfør".  Først  naar  det  kunde  lykkes  at  faa  denne 
ubetingede,  dynastiske  Forbindelse  af  Slesvig 
med  Kongeriget  hævet,  vilde  Slesvig  kunne  siges, 
Forbundsforholdet  fraregnet,  at  staa  i  ganske  lige  Stilling 
som  Holsten  overfor  Kongeriget.  Til  dette  store  Skridt 
behøves  intet  videre  end  den  ene  Operation:  Ophævelse  af 
Kongelovens  Arvefølge.  Dermed  vil  al  Adskillelse  af 
Danmarks  Rige,  til  Forskjel  fra  Holsten,  være  bortfalden; 

det  særegne  Baand,  som  har  sammenknyttet  Delene  af 
dette  Rige,  vil  være  løst,  og  de  forskjellige  Dele,  først  og 
fornemmelig  Slesvig,  ville  træde  ud  i  den  forønskede  Selv- 
stændigheds-Stilling, som  altid  kan  føres  videre  og  videre 
frem.  Som  bekjendt,  er  fra  tysk,  oldenborgsk  og  slesvig- 
holstensk Side  Paastanden  om  fælles  Arvefølge  for 
Slesvig  og  Holsten  aldrig  opgiven;  men  den  har 
hidtil  forgjæves  løbet  an  imod  Kongelovens  Arvefølge- 
Skjold.  Skulde  Vedkommende  nu  kunne  opleve  at  sé  dette 
Skjold  frivilligt  kastet  bort:  lader  der  sig  da  vel  tænke  et  mere 
klassisk,  den  dristige  Forventning  overgaaende  Exempel 
paa  Sejr  og  Erobring  midt  i  Fredstid!  Det  synes  van- 
skeligt, paa  mere  forekommende  og  indbydende  Maade  at 
jævne  Vej  og  Sti  for  Makinationer,  der  ville  vide  at  be- 
nytte det  gunstige  Tidspunkt  i  Fremtiden  til  at  opnaa, 
hvad  der  for  Øjeblikket  er  mislykket:  en  Forbindelse 
af  de  ene  og  hvert  for  sig  henstillede  Hertug- 
dømmer overfor  Danmark. 

Spørgsmaalet,  „om  Ophævelse  af  Kongelovens  Arve- 
følge vil  svække  Slesvigs  statsretlige  Forbindelse  med  Dan- 
mark", synes  saaledes  kun  at  tilstede  ét  Svar:  at  med 
denne  Ophævelse  af  den  fælles  Arvefølgelov  det  Baand 
vil  være  løst,  som  indtil  denne  Dag  har  betegnet  og  be- 
trygget Slesvigs  uadskillelige  Forbindelse  med  Danmark.  — 

Det  forekommer  os  at  være  et  ganske  forunderligt 
Indtryk,  Læsningen  af  det  ministerielle  Skrift  maa  efter- 
lade hos  den  eftertænksomme  Læser,  der  søger  at  gjøre 
sig  den  hele  Stilling  klar.  Naar  saaledes  alle  Midler  og 
Kræfter  opbydes  for  at  skille  os  ved  den  gamle  Arvefølge- 
lov for  Danmarks  Rige,  hvor  er  da  paa  én  Gang  den  saa 
tit  anpriste  Respekt  for  det  liistorisk  Nedarvede  bleven  af? 

Hvor  findes  der  Spor  af  den  konservative  Interesse,  af  den 
vise  Omhu  for  ikke  uden  Nødvendighed  at  shppe,  endsige 
selv  overskære  Traaden,  som  skal  knytte  Fremtid  til 
Fortid?  Sér  det  ikke  ud,  som  om  Ministeriet  er  paa  én 
Gang  blevet  betaget  af  en  radikal  Ivrighed:  skal  der  for- 
andres i  Arvefølgen,  saa  lad  Forandringen  gaa  tilbunds, 
saa  lad  den  hele  Bygning  falde! 

Dersom  nu  Rigsdagen,  som  vi  haabe,  vil  indtage 
den  uventet  opgivne ,  konservative  Stilling,  vil  træde  be- 
grænsende frem,  vide  at  holde  adskilt,  hvad  der  ikke  hører 
tilsammen,  men  vilkaarligt  er  knyttet  sammen,  —  der- 
som den,  idet  den  meddeler  Samtykke  til  den  forandrede 
Arvefølge  for  det  hele  Monarki,  holder  sin  Haand 
over  den  nedarvede  Arvefølgelov  for  Danmarks 
Rige:  da  vil  det  kunne  afgive  et  mindeværdigt  Blad  i 
Danmarks  Historie,  et  Bidrag  til  den  konstitutionelle  For- 
fatnings Betydning  i  kritiske  Tider:  ogsaa  til  at  stanse  en 
rastløs,  rivende  Fart. 

Til  Danmarks  Fremtids- Historie  vil  Dommen  trøstigt 
kunne  overlades,  om  der  ikke,  „Alt  overvejet",  saaledes 
og  kun  saaledes  vil  være  handlet  og  besluttet  „i  dansk 
Interesse". 

Efterskrift  til  de  70,000  Borgeres  Adresse  til  Statsraads- 
præsidenten  (Hall)  O- 

(1861). 


„I  1860 — 1861  blev  det  tyske  Forbunds  Exekutions^- 
trusel  mere  og  mere  paatrængende,  og  i  samme  Forhold  blev 
Lord  Russell  animeret  til  at  drive  den  politiske  Mæglerforret: 
ning  med  fordoblet  Iver.  Bestandig  blev  der  drevet  paa  Ind- 
rømmelser fra  dansk  Side  .  .  .  En  Følge  af  denne  Pres- 
sion var  Patentet  af  4de  Januar  1861,  som  gjorde  dansk 
eller  tysk  Sprog  ved  Konfirmation  (i  Slesvig)  afhængigt  af 
Forældres  eller  Værgers  Forlangende.  Ethvert  saadant  Skridt 
bidrog  kun  til  at  svække  Regeringens  Stilling  .  .  .  Rigs- 
dagens 12te  Session  nærmede  sig  til  Enden;  den  sluttedes  den 
1ste  Februar.  Men  forinden  enedes  alle  tilstedeværende  Med- 
lemmer af  begge  Thing,  med  Undtagelse  af  4 ,  om  at  opfordre 
Befolkningen  til  at  tiltræde  en  Adresse  til  Regeringen,  hvori 
det  udtaltes  ..  .:  „at  det  er  rede  til  ethvert  Offer  for  at  hævde 
Kongerigets  og  Slesvigs  bestaaende  konstitutionelle  Forening 
og  den  danske  Nationalitets  lovlige  og  billige  Ret  i  Slesvig." 
Adressen  blev  med  over  71,000  Underskrifter  i  Maj  overleveret 
til  Konsejlpræsi denten  Hall.  En  „Efterskrift  til  Adressen  af 
16de  Januar"  findes  fra  min  Haand  i  „Dagbladet".  („Opteg- 
nelser".    S.  471—472). 


Adressen   foreligger  nu  afsluttet,  optalt  og  ordnet  for 
at  overleverestil  Statsraads-Præsidenten.     Antallet  af  over 


')  Dagbladet.     1861,  Nr.  100. 

7  0,000  Underskrifter  vidner  om,  at  de  139  Rigsdags- 
mænd have  ganske  vel  truffet,  hvad  der  ligger  danske 
Mænd  paa  Hjærte  at  faa  udtalt  under  Forhold,  saa  alvors- 
fulde og  faretruende  som  de  nuværende. 

Der  er  hengaaet  over  tre  Maaneder  imellem  Vedtagelse 
og  Indlevering ;  og,  efter  hvad  der  er  foregaaet  i  Mellem- 
tiden, vil  det  næppe  være  af  Vejen  at  bringe  de  Udtalelser 
i  Erindring,  som  udgjøre  de  egentlige  Kjærnepunkter 
i  Adressen:  1)  at  „det  var  Danmarks  Ret  til  Slesvig  og 
Danskhedens  Ret  i  Slesvig,  hvorfor  det  danske  Folk  i 
1848  rejste  sig  til  Modstand  imod  en  overvældende  Over- 
vægt, og  hvorfor  det  under  en  treaarig  Kamp  villig  bragte 
ethvert  Offer;"  —  2)  at  „Kongerigets  og  Slesvigs  konsti- 
tutionelle Forening  til  et  udeleligt  og  uafhængigt  Rige  og 
en  indre  Ordning  af  Slesvig,  der  beskytter  den  danske  Na- 
tionalitets længe  miskj endte  Ret,  er  den  bestaaende,  lovlige 
Tingenes  Tilstand,  hvorom  vi  ikke  kunne  underhandle  med 
Fremmede,  og  som  vi  ere  villige  til  at  hævde,  naar  ej 
anderledes  kan  være,  ved  alle  de  Midler,  der  staa  til  vor 
Raadighed;"  —  3)  at,  „saa  lidt  det  danske  Folk  gjør 
nogen  Fordring  paa  at  beherske  Holsten  og  Lauenborg, 
saa  lidt  vil  det  taale,  at  Holstens  og  Lauenborgs  Forhold 
til  Monarkiets  øvrige  Dele  ordnes  paa  en  Maade,  der 
bringer  disse  i  nogen  Afhængighed  af  det  tyske  For- 
bund." 

Det  første  Udkast  til  Adressen  gik  tillige  ud  paa 
Dannelse  af  en  „Forening  for  Slesvigs  Forsvar" ,  med  det 
dobbelte  Formaal:  at  arbejde  imod,  „at  Holstens  Forhold 
til  Monarkiets  øvrige  Dele  ordnes  paa  en  Maade,  der 
bringer  Danmarks  Rige  i  Afhængighed  af  Tyskland",  og 
at    arbejde    for    „Danmarks    og    Slesvigs    konstitutionelle 

Forbindelse  og  den  danske  Nationalitets  Ret  i  Slesvig." 
Denne  Tanke  blev  dengang  opgiven,  for  en  ikke  ringe  Dél 
uden  Tvivl  af  Hensyn  til  den  allerede  anmeldte  „Danne- 
virke-Forening". Denne  har  imidlertid  hidtil  ikke,  —  idet- 
mindste  ikke  i  Hovedstaden,  —  fundet  synderlig  Tilslutning. 
Men  saa  meget  stærkere  har  Trangen  ytret  sig  Landet 
over  til  at  samle  sig  om  offentlige  Udtalelser  angaaende 
vort  politiske  Livsspørgsmaal.  Den  dansksindede  Dél  af 
den  slesWgske  Stænderforsamling  (Deputerede  og  Supple- 
anter) er  gaaet  foran  med  Exemplet,  og  saavel  i  Østifterne 
som  i  Jylland  er  Exemplet  blevet  efterfulgt.  Der  er  her- 
ved givet  en  naturlig  Fortsættelse,  en  historisk 
Fuldstænddiggjørelse  af  Adressens  Tanke.  Det  er 
det  selvsamme  Indhold,  hvorom  samtlige  Udtalelser  dreje 
sig.  ikkun  i  bestemtere  Udtryk:  Fordring  af  en  saadan  Ord- 
ning af  Landsdelene,  at  der  ved  samme  kan  være  givet 
Betryggelse  imod  det  tyske  Forbunds  Indblan- 
ding i  Danmarks  Riges  indre  Anliggender,  —  til  den 
Ende:  konstitutionel  Tilslutning  af  Slesvig  til 
Danmark  og  en  konstitutionel  Stilling  af  Holsten 
til  det  øvrige  Monarki,  der  ikke  tilsteder  den  tyske 
Forbund  smagt  at  strække  sine  pohtiske  Operationer  ud 
over  Ejderen. 

Men  dette:  at  der  engang  er  naaet  et  Punkt,  der 
vitterlig  staar  som  Formaal  for  det  danske  Folks,  det 
taalmodige  danske  Folks  Ønske,  dets  inderlige  Attraa 
og  utaalmodige  Længsel,  at  der  omsider  kan  være  Tale 
om  en  gjennemgaaende,  en  stærk  og  lydelig  Folkestemning 
(hvor  Undtagelserne  kunne  tælles),  —  er  en  uvurderlig 
Frugt  af  det  folkelige  Frihedsliv,  det  utvetydige 
Vidne    om    en    vakt    og   vaagen  Folkebevidsthed. 

Naar  og  hvorsomhelst  denne  Bevidsthed  tidhgere  har  rørt 
sig  inden  Danmarks  Grænser  med  noget  mere  end  al- 
mindehg  Klarhed  og  Styrke,  har  den  rejst  sig  og  maattet 
rejse  sig  imod  det  Tryk,  ledsaget  af  det  utaaleligste 
Overmod,  hvormed  Tyskeriet  har  trængt  sig  mere  og 
mere  ind  i  vor  hele  nyere  Historie,  —  den  samme  E-olle, 
som  gjentager  sig  overfor  enhver  anden  af  de  svagere  Nabo- 
stater til  Tyskland.  Men  i  Absolutismens  Tider  har  en 
saadan  Opposition  kun  været  forbigaaende ;  den  har  manglet 
fornøden  Understøttelse  i  Folket.  Først  med  1848  har 
det  danske  Folk,  til  samme  Tid  som  det  kaldtes  til  at 
værne  om  Fædrelandets  Selvstændighed,  Ret  og  Ære, 
hævet  sig  til  en  historisk,  selvbevidst  Stilling.  Og 
først  fra  den  Tid  af  er  det  gaaet  fuldelig  op  for  Folkebe- 
vidstheden, med  hvilken  Kunst  og  Kløgt  Tysklands  Po- 
litik har  forfulgt  sine  Planer  overfor  Danmark :  først  ved 
at  arbejde  i  al  Stilhed  paa  Fortyskning  af  Slesvig,  der- 
næst, da  denne  Plan  var  strandet,  ved  at  bruge  Holsten 
som  Mellemled  til  at  omsnøre  Danmarks  Rige  med  politi- 
ske Snarer,  som  altid  kunde  trækkes  tættere  sammen, 
indtil  det  mulig  kunde  bhve  bragt  dertil,  at  den  udtrættede, 
sejpinede  Nabostat  skulde  bekvemme  sig  til  at  søge  Fred 
og  Hvile  med  Opofrelse  af  sin  nationale  og  politiske  Selv- 
stændighed. Det  er  denne  Taktik,  der  er  bleven  Folket 
i  Danmark  klar;  det  er  imod  den,  at  det  vil  værge  sig,  at 
det  opfordrer  Regeringen  til  at  beskytte  Land  og  Rige 
med  Tilbud  af  Kræfter  og  Pengeofre.  En  Folkestemning 
og  Folkestemme  netop  her  er  saa  meget  mere  værd,  som 
den  ikke  gaar  ud  over  det.  der  ligger  indenfor  enhver  dansk 
Mands  og  Kvindes  klare  Bevidsthed.  Der  er  her  intet 
Indgivet,    intet  Tillavet,  intet  Forkunstlet;    Stemningen  er 

naturlig,  sund  og  sikker,  og  derfor  stærk  i  sine  Virkninger. 
Den  umiddelbare  Pølelse ,  den  jævne  Menneskeforstand 
mødes  her  med  den  alvorligere  Eftertanke  i  det  selvsamme 
Punkt:  at  Lande,  som  høre  under  tysk  Porbundshøjhed, 
og  Lande,  som  Intet  frygte  mere  end  at  komme  i  ringeste 
Berøring  med  den  nævnte  Højhed,  ville  kunne  finde  sig  ret 
vel  tilsammen,  i  upaaklagelig  indbyrdes  Forstaaelse  under  den 
samme  Regering,  saafremt  der  lades  dem  fornødent  Spillerum 
til  fri  Selvbestemmelse  og  Selvbevægelse.  —  at  derimod  en 
konstitutionel  Sammensmedning  af  Danmark,  Slesvig  og 
Holsten-Lauenborg,  som  om  det  var  nationalt  og  politisk 
ligeartede  Lande,  har  Natur  og  sund  PoUtik  lige  stærkt 
imod  sig,  og  er  hge  uønskelig  for  begge  Parter,  fordi  den 
hist  lægger  Hindring  i  Vejen  for  den  danske,  her  for 
den  tyske  Folkeejendommeligheds  Udvikling,  fordi  den 
er  uudtømmehg  Kilde  til  Ufred  og  Splid  indadtil  og  For- 
viklinger og  Brydninger  udadtil,  fordi  den  med  Nødven- 
dighed bringer  den  svagere  Stat  i  et  ængsteligt  Khentfor- 
hold  til  andre  Magter,  som  maa  gjøre  al  selvstændig  Re- 
geringspolitik umulig,  og  fordi  den  indvirker  demoralise- 
rende paa  Folkets  Karakter.  I  en  Samfundsorden,  der  er 
ligesom  anlagt  paa,  at  Kræfterne  maa  slide  sig  op  imod 
hverandre,  er  der  ingen  Jordbund  for  de  højere  borgerlige 
Dyder:  national  Selvagtelse,  Ærekjærhed,  borgerlig  Selv- 
stændighed, opofrende  Fædrelandssind. 

Men  Adressen  af  16de  Januar  udtaler  tilhge  den  For- 
trøsning:  at  „den  danske  Regering  aldrig  vil  samtykke  i  en 
Overenskomst,  der  maa  bringe  det  suveræne  danske  Rige 
ind  under  det  tyske  Forbunds  Regimente."  Upaatvivlelig 
er  denne  Ytring  tiltraadt  af  de  allerfleste  Underskrivende 
i  fuld  og  god  Tro  til  den  nuværende  Regering.  Men 
i  dette  Punkt,  —  det  personlige,  —  gaa,  som  bekj endt, 

de  offentlige  Udtalelser,  vi  her  have  for  Øje,  ikke  alle 
længere  sammen.  Det  er  en  Uenighed,  som  ganske  vist 
kan  udvikle  sig  til  stor  praktisk  Betydning;  men  paa  det 
Punkt,  hvor  den  for  Tiden  hefinder  sig,  og  i  den  Form, 
hvori  den  hidtil  har  udtalt  sig,  turde  det  vel  være,  at  den 
bliver  overvurderet  fra  flere  Sider.  I  ethvert  Tilfælde  bør 
man  ikke  over  Forskjelligheden  i  Omdømmet  om  Personer 
tabe  den  principielle  Enighed  af  Syne. 

De  Mænd,  der  staa  forrest  i  den  nuværende  Regering, 
have,  —  saa  meget  er  vist.  —  deres  Navne  indskrevne  paa 
Hovedblade  i  Danmarks  Historie.  De  have  arbejdet  og 
kæmpet  for  Fædrelandet,  dets  Ære  og  dets  Frihed  i  mørke 
og  trængselsfulde  Dage,  og  de  have  Ret  til  at  vente,  at 
Ingen  drager  det  i  Tvivl,  at  de  ville  vide  at  bevare  deres 
Skjold  blankt  og  uden  Plet.  Det  vilde  høre  til  de  bitreste 
Skuffelser,  dersom  der  iblandt  disse  Mænd  skulde  være 
nogen,  som  rakte  Haand  til  at  grundlægge  en  Forfatning, 
„hvorved  Efterkommerne  vistnok  ville  ligesaa  vel  kunne  have 
en  Stat,  der  gaar  fra  Elben  til  Skagen  og  Øresund."  men 
hvor  Spørgsmaalet  vilde  blive  derom :  „om  ikke  i  denne 
Stat  det  Folk,  hvis  Erindring  den  danske  Historie  er,  som 
har  udviklet  den  danske  Nationalkarakter  og  har  sit  Mærke 
i  det  danske  Sprog,  vil  under  Sorg  og  Nød  gaa  over  i  en 
anden  Skikkelse"*).  Og  skulde  disse  Mænd  træde  af  fra 
deres  Gjerning  i  Afgjørelsens  Dage,  hvo  drister  sig  til  at 
beregne  Virkningen?  For  ikke  at  nævne  andre  Muligheder, 
have  vi  ikke  iblandt  os  disse  forskjellige  hjemmetyske 
Smaa-Petere,  som  sikkert  staa  færdige  bag  Kulisserne  og 
ved    enhver    Sceneforandring    ville    forsøge    at    trænge    sig 

frem  paa  den  politiske  Skueplads  for  at  arbejde  efter  den 
oldenborgske  Stor-Peters  Program? 

Men  er  den  tillidsfulde  Stemning  en  Lykke 
baade  for  den,  som  nærer  den,  og  for  den,  som  er  Gjen- 
stand  for  den,  og  er  det  for  et  Land  under  farefulde  For- 
hold en  Ulykke,  dersom  denne  Stemning  mangler  i  Folkets 
Flertal  overfor  de  styrende  Personligheder,  saa  maa  det 
dog  paa  den  anden  Side  ikke  overses,  at  denne  Stemning 
har.  ligesom  enhver  anden,  forskjellige  Afskygninger  og 
forskjellige  Grader.  Overfor  en  Flerhed  af  Personer  navn- 
lig, hvor  det  ikke  altid  er  givet,  at  de  tør  betragtes  som 
en  Enhed,  kan  denne  Stemning  mangengang  have  vanske- 
ligt ved  at  komme  til  Fasthed;  og,  hvor  de  politiske  For- 
hold og  Begivenheder  idelig  stille  Folkestemningen  paa  nye 
Prøver,  idet  de  byde  nye  Knuder  frem  til  Løsning,  er 
Intet  naturligere,  end  at  Tillids-Barometret  maa  snart  stige 
snart  falde. 

Sommeren  1860  bragte  os  den  levende  Notevexling 
imellem  vort  ITdenrigsministerinm  og  det  berlinske  Kabi- 
net. Det  var  kjendeligt,  hvorledes  Stemningen  fandt  sig 
løftet  og  styrket  ved  den  mandige  Bestemthed,  den  sejrrige 
Klarhed,  hvormed  Sandhed  og  Ret  her  blev  hævdet  imod 
Sofisme  og  Rænkespind.  Det  Samme  gjælder  om  Erklæ- 
ringen til  Forbundsdagen  i  Frankfurt,  som  blev  afgiven  den 
7de  Februar  d.  A.  Ganske  sikkert  har  Erindringen  om 
det  diplomatiske  Dystløb  med  v.  Schleinitz  en  fortrinlig 
Del  i  Stemningen,  saaledes  som  den  endnu  i  den  aller- 
seneste Tid  har  udtalt  sig  for  den  Mand,  der  ikke  alene 
har  vist,  at  han  véd  at  føre  Fædrelandets  Sag  med  Dygtig- 
hed og  Værdighed,  men  ogsaa  liar  vist  sig  at  være  per- 
sonlig gjennemtrængt  af  Nidkjærhed  for  den. 

Men  derefter  kom  Patent  og  Cirkulære  af  4de 
og  9de  Januar  d.  A.  angaaende  de  danske  Sprogforhold 
i  Slesvig,  Hvad  der  formentes  at  skulle  være  vundet  ved 
disse  Skridt,  maa  vel  nu,  efter  Lord  Russell's  Udtalelse 
om  Sagen,  have  opløst  sig  i  ren  Illusion;  men  hvad  og 
hvor  meget  der  er  tabt,  føles  bedre,  end  det  sés.  Enhver, 
som  har  noget  Kjendskab  til  Forholdene  i  de  paagj  ældende 
Dele  af  Slesvig  og  véd,  at  selv  det  ringeste  Skridt,  der 
kan  synes  at  røbe  Usikkerhed,  Vaklen  og  Famlen  ovenfra, 
er  det  stærkeste  Vaaben,  der  kan  gives  de  politiske  Agi- 
tatorer i  Hænderne  overfor  den  lettroende  og  letbevægeHge 
Befolkning,  vil  forstaa  det.  Det  er  kun  en  abstrakt,  ufor- 
døjet Eriheds-Teori,  —  som  kan  tage  sig  ret  vel  ud  i 
Ord,  baade  i  bunden  og  ubunden  Stil,  men  som  ikke  har 
berettiget  Plads  i  den  virkelige  Verden,  fordi  den  skyder 
alt  Hensyn  til  det  Virkelige,  det  historisk  Givne  til  Side, 
hverken  ænser  Fortid,  Nutid  eller  Fremtid  — ,  der  har 
kunnet  lykønske  Regeringen  til  disse  Skridt,  Men  dog  er 
det  ikke  disse  Skridt  i  og  for  sig,  ikke  det,  som  er  sket, 
der  har  udøvet  en  trykkende  Indflydelse  paa  Stemningen, 
Slesvigholstenerne  hovere  over  det  Skete  som  det  første 
Skridt,  som  det  sikre  Forbud  paa  yderligere  Indrømmelser, 
og  de  Danske  i  Slesvig  frygte  det  Samme,  Og  blev  ikke 
den  Mand  siddende  i  Ministeriets  Midte,  som  har  givet 
Alverden  Ret  til  at  anse  ham  som  Forfatter  af  et  Skrift, 
der  uden  Omsvøb  kaster  Handsken  til  den  Regerings- 
PoHtik  i  Sprogsagen,  hvori  danske  Mænd  have  sét  idet- 
mindste  én  Frugt  af  de  dyrtkjøbte  Sejre,  og  hvorved  der 
omsider  er  gjort  Skridt  til  at  bøde  paa,  hvad  der  Aar- 
hundreder  igjennem  er  blevet  forbrudt  imod  dansk  Natio- 
nalitet?    Kan  man  da  fortænke   de  Mistænksommere  deri, 

om  der  opstaar  en  lønlig  Tvivl,  om  ikke  den  Teofilske 
Tankegang  mulig  ogsaa  nu  kan  have  noget  Støttepunkt  i 
Ministeriet,  —  den  Tankegang  nemlig:  at,  efterat  Dan- 
marks Regering  har  Slægt  efter  Slægt  forsømt  det  Utrolige 
i  at  opretholde  Danskheden  i  Slesvig,  og  taalt  det  Utrolige 
ved  at  lade  Tyskheden  vinde  altid  større  Raadenim,  efterat 
Tysk  har  været  paa  Vej  til  at  blive  det  raadende  i  de 
gamle  Enemærker  —  ikke  ad  naturlig  Sprogerobrings  Vej, 
men  ved  Anvendelse  af  den  voldsomste  Tvang:  ved  tyske 
Kirkevisitatorie-Foranstaltninger,  tyske  Kancelli-Reskripter, 
som  med  Magt  førte  Tysken  ind  i  danske  Menigheders 
Kirke  og  Skole,  —  efter  alt  dette  skulde  nu  paa  engang 
den  individuelle  Friheds-Lov  træde  i  Kraft  i  fuldeste 
Maal.  Altsaa:  Individerne  i  de  sprogblandede  Distrikter, 
Familier,  som  ere  blevne  bearbejdede  af  tyske  Præster  og 
Skolelærere  til  at  haane  Modersmaalet,  førend  de  ere 
blevne  i  Stand  til  at  glemme  det,  hvis  allerfleste  Mænd 
selv  have  ført  Vaaben  imod  deres  Landsherre  og  vedblive 
at  føre  Hadets  og  Fanatismens  Vaaben  imod  Sproget,  der 
er  blevet  talt  af  deres  Fædre  og  Mødre  og  endnu  ligger 
deres  Børn  paa  Læberne,  —  denne  Slægt,  som  ved  sør- 
gelig Mishandling  og  alskens  onde  Kunster  er  gjort  halv 
fremmed  for  sit  eget  sande  Væsen,  hvis  store  Flertal  staar 
uden  FædreJandsbevidsthed,  uden  Fædrelandshistorie,  uden 
Instinktets  Kjærlighed  til  Fædreland  og  Modersmaal,  hvor 
Storbønderne  udøve  en  Terrorisme  uden  Maal  og  Maade, 
og  Smaafolkene  under  dens  Svøbe  ikke  vove  at  vedkjende 
sig  det  danske  Modersmaal,  —  en  saadan  Slægt  skulde 
gjælde  som  Repræsentant  for  den  slesvigske  Stamme,  skulde 
have  Ret  og  Myndighed  til  at  afgjøre,  om  Dansk  eller 
Højtysk  skal  være  Undervisningssproget  for  den  i  en  Blån- 

ding  af  Platdansk  og  Plattysk  opvoxede  Ungdom,  med 
andre  Ord:  Ret  og  Myndighed  til  at  afgjøre,  om  disse 
Landstrøg  skulle  i  al  Fremtid  bære  dansk  eller  tysk  Be- 
folkning! Om  Dansk?  Om  Tysk?  —  Vægten  af  dette 
Spørgsmaal,  hvad  og  hvor  meget  der  ligger  i  dette  Ene  for 
Slesvigs  og  for  Danmarks  Fremtid,  —  ja,  derom  trænge 
endnu  kun  altfor  mange  iblandt  os  til  at  gaa  i  Lære  hos 
Slesvigholstenerne ! 

Derefter  kom  det  seneste  Forsøg  paa  at  knytte 
Forhandlinger  paany  med  „de  tro  Stænder"  i  Itzehoe.  I 
Adressen  af  16de  Januar  var  der  hentydet  paa  Muligheden 
af  „en  fredelig  Løsning  og  taalehg  Ordning"  —  naturligvis 
ved  fortsat  Forhandling  med  Stænder  og  Forbund.  Med- 
borgere, som  have  tiltraadt  Adressen,  kunne  saaledes  ikke 
principielt  erklære  sig  imod  dette  seneste  Forsøg  til  at 
faa  en  fredelig  Løsning  bragt  tilveie.  Heller  ikke  synes 
der  at  høre  større  Resignation,  end  der  kan  kræves  med 
Billighed  hos  dem ,  der  staa  udenfor  det  diplomatiske 
Traadevæv,  til  at  tro,  at  der  for  Regeringen  har  været  god 
og  skjellig  Anledning  til  at  fremlægge  et  Grundlag  til  en 
konstitutionel  Helstatsforfatning,  —  om  ikke  for  andet  saa 
for  at  gjøre  det  fuldt  aabenlyst  for  Verden,  hvorledes  den 
Magt,  der  har  staaet  bag  Marionet  -  Scenen  i  Itzehoe, 
bruger  det  holstenske  Spørgsmaal  til  at  vælte  sig  ind  paa 
Danmark.  Men  Ingen  har  kunnet  forudse,  hvorledes  det 
farlige  Spil  vilde  falde  ud,  i  hvilke  Forviklinger  det  mulig 
kunde  føre  ind.  Om  derfor  dette  Regeringsskridt,  der  til- 
med ikke  med  noget  Ord  var  betegnet  som  Indrømmel- 
sernes yderste  Grænse,  er  blevet  betragtet  af  Mange  med 
Ængstelse  og  Mistvivl,  bør  vist  ikke  tages  ilde  op,  og  lige- 
saa  lidt,    —   efterat  Udfaldet  stiller  sig  for  de  Fleste  som 

det  gunstigste .  der  kunde  ventes.  —  om  Stillingen  ogsaa 
nu  staar  ængstende  for  Mange,  —  ikke  blot  paa  Grund  af 
Verdensbegivenhedernes  uberegnelige  Gang,  men  ogsaa 
fordi  der  i  saa  Meget  indenfor  vore  egne  Grænser  er  en 
større  Uklarlied  og  Usikkerhed,  end  det  er  ønskeligt  og 
synes  nrrdvendigt.  Vi  ønske  og  ha  abe  Alle,  at  der 
i  Regeringens  Midte,  efter  den  foretagne  Udrensning, 
maa  findf^-^  den  Enighed,  der  er  den  første  og  uund- 
værligste Betingelse  for  energisk  og  heldig  Virksomhed,  — 
Enighed  ikke  ifølge  indbyrdes  Eftergivenhed  og  halve  Ind- 
rømmelser, men  ifølge  politisk  Overbevisning,  —  Enighed 
ikke  angaaende  et  eller  andet  Palliativ  eller  et  og  andet 
indledende  Skridt,  men  angaaende  det,  der  angiver  Ende- 
ni  aalet  for  og  Retningen  af  Regeringens  Politik.  Det  vil 
uden  Tvivl  findes  forklarligt,  om  Stemningen  i  denne  Hen- 
seende trænger  til  at  modtage  nogen  Klaring  og  Styrkning. 
—  Vi  have  havt  Lejlighed  til  at  kjende  Regeringens  Dyg- 
tighed, hvor  det  gjælder  om  at  imødegaa  og  blotte  anmas- 
sende Paastande  eller  om  at  afbøde  truende  Slag  eller  at 
finde  midlertidige  Udveje,  opstille  nye  Modifikationer,  nye 
Porslag  til  Overenskomst,  overhovedet  om  at  krydse  med 
Snille  og  Omsigt  i  snævre  Farvande.  Men  ,  naar  Sagen 
træder  ind  i  et  nyt,  for  den  svagere  Stat  tilvisse  vanske- 
ligt Stadium,  hvor  det  er  Viljesfastheden,  Beslutnings- 
raskheden,  Handlekraften,  der  skal  berede  os  Frelse,  for 
at  ikke  det  for  os  gunstige,  for  Modparten  ugunstige  Tids- 
punkt skal  gaa  ubenyttet  hen,  da  maa  det  indtil  videre 
være  tilladt  at  sé  hen  til  Regeringen  mere  med  Ønske  og 
Ha  ab  om  det  Bedste  end  med  tillidsfuld  Tryghed. 

Men,    —   for  alter  at  vende  tilbage  til  Hovedpunktet, 

hvorfra  vi  gik  ud:  naar  vi  blot  tør  anse  dette  som  givet, 
at  den  Stemning,  der  gaar  som  G-r undtone  igjennem 
alle  Erklæringer  og  Adresser,  er  alvorlig,  dyb  og  rodfast 
i  det  danske  Folk,  saa  har  det  ingen  Fare  for,  at  Stem- 
nings-Forskielhghederne  angaaende  det  Personlige  jo  ville 
udjævne  sig  af  sig  selv.  Thi  er  virkelig  den  eneErkj  en- 
de Ise  levende  i  Folket  af  det  Nedværdigende,  det  Folke- 
fordærvende,  det  Ulykkebringende  i  en  Stilling,  der  aabner 
Lejlighed  i  det  Uafséelige  for  tyske  Magter  til  at  indvirke 
fortrædigende,  forstyrrende  og  hæmmende  paa  de  indre 
Forhold  i  vort  Land,  —  er  den  eneLængsel  levende  efter, 
igjennem  den  lange  Pinagtighed  af  interimistiske  og  pro- 
visoriske Nød-  og  Hjælpeforanstaltninger,  at  komme  til  en 
endelig,  skarp  og  garanteret  Afgrænsning  imellem  Dan- 
mark og  Tyskland,  lige  nødvendig  for  Danmarks  Ro  og 
for  Evropas  Fred:  saa  vil  enhver  Regering,  som  søger 
sin  Styrke  i  Folket  —  og  hvor  skulde  Styrken  være  andet- 
steds at  søge?  — ,  arbejde  med  Endrægtighed,  Alvor  og 
Anstrængelse  af  alle  Kræfter  hen  imod  dette  Maal.  Og  i 
samme  Grad  som  dette  bliver  erkjendt,  vil  det  ikke  fejle, 
at  Folkestemningen  vil  samles  fra  alle  Sider  i  Følelse 
af  Tillid  og  Tilfredsstillelse;  —  selv  personlige  Antipa- 
tier, om  saadanne  skulle  hist  og  her  staa  bagved,  ville 
næppe  vove  sig  frem  for  Lyset,  1  Fortrøstning  derfor  til 
den  nu  saa  stærkt  og  klart  fremtrædende  G-rundstem- 
ning  i  Folket  tør  vi  gaa  Prøvetiden  imøde,  selv  om  den 
skulde  blive  langvarig  og  haard.  For  et  Folk.  som  holder 
sin  nationale  Helligdom  i  Ære,  som  i  Nødværgekampen 
for  uafhængig  og  selvstændig  Tilværelse  bevarer  Tillid  til 
sig,   enige  Kræfter  og  et  udholdende  Sind,    er   der  Hjælp 

at  finde  hos  Gud  og  Mennesker.  Og  tilsidst  slaa  dog 
hverken  saakaldte  Forsonligheds -Skridt  eller  laverende 
Klogskabs-Beregninger  længere  til;  det  er  Troen,  Selv- 
følelsen, Viljeskraften,  der  skal  bringe  os  Styrke  baade 
indenfra,  udenfra  og  ovenfra  til  at  føre  vor  retfærdige  Sag 
til  Sejr. 

Efter  Fredrik  den  7des  Død  ^). 

(1863). 


„Den  første  Halvdel  af  Aaret  1864  staar  udfyldt  af  den 
anden  slesvigske  Krig,  Jeg  tilstaar,  at  jeg  havde  sét 
Nødværgekampen,  saaledes  som  den  nærmede  sig  Skridt  for 
Skridt,  imøde  med  haabende  Sind;  jeg  havde  i  „Dagbladet" 
1863,  Nr.  292,  kort  efter  Kong  Fredriks  Død  udtalt  mig  i 
denne  Retning.  Naturligvis  kunde  Ingen  foregøgle  sig  Til- 
strækkelighed af  vor  egen  Modstandsevne;  men  jeg  troede  at 
turde  forudsætte  et  velforberedt  Forsvar  mod  Uvejret,  der 
længe  havde  trukket  sammen;  jeg  tvivlede  ikke  om,  at  For- 
svaret vilde  blive  ført  med  fuld  Bevidsthed  om,  at  det 
gjaldt  Liv  eller  Død,  og  det  var  mit  Haab ,  at  der  ved  en 
saadan  Kamp  vilde  vækkes  en  Sympati  hos  Folkene,  som  vilde 
bringe  Regeringerne  til  at  træde  ud  af  deres  ligegyldige  Til- 
skuer-Stilling. Ogsaa  efterat  Tingene  vare  komne  i  den 
skjæve  Gang,  forsøgte  jeg,  ikke  uden  Anstrængelse,  at  holde 
Modet  oppe  baade  hos  mig  selv  og  hos  Andre  („Om  Hærens 
aandelige  Forplejning",  —  „Efter  Rømningen  af  Dannevirke- 
stillingen",  —  „Hvad  har  vi  vundet  ved  at  kæmpe").  Men 
der  blev  tilsidst  Intet  tilbage  uden  at  tie  og  sluge  sin  Smerte." 
(„Optegnelser"   S.  492—493.) 


Én    Tanke    og    én    Følelse    er    der  i    disse    tger 
gaaet  igjenuem  hele  det  danske  Folk:  hvor  skæbnesvangert 


')  Dagbladet.     1863,  12te  December. 

hint  Øjeblik  var.  da  Kong  Fredrik  lukkede  sine  Øjne 
hist  ovre  i  Slesvigs  Land.  Denne  Begivenhed  har  grebet 
rystende  ind  i  Fædrelandets  Forhold;  den  har  fremskyndet 
Afgjørelsens  Time  og  alle  Afgjørelsens  alvorlige  Forbud, 
og  den  har,  —  overfor  dem,  der  iblandt  alle  Folk  alene 
staa  os  nær,  —  virket  svækkende  paa  vor  politiske  Stilling 
til  en  Tid.  da  vi  trængte  mest  til  Styrke  udenfra. 

Men  der  er  endnu  en  Tanke  og  en  Følelse,  der 
ved  Siden  af  hin  bør  gaa  lige  stærk  og  levende  igjennem 
Folket:  hvorledes  den  Almægtiges  Vilje,  der  „bestemmer 
Time  og  Tid.  afsætter  og  indsætter  Konger,"  holder  de 
menneskelige  Idrætter  i  sin  stærke  Haand.  En  eneste 
Traad  behøver  kun  at  knyttes  eller  at  overskæres,  en  eneste 
Gnist  kun  at  tændes  eller  slukkes,  for  at  Menneskene  maa 
sé  de  sikreste  Udsigter,  de  paalideligste  Planer  og  Bereg- 
ninger gjorte  til  Skamme.  Ved  en  eneste  Tilskikkelse, 
uforudseelig  for  menneskelige  Øjne,  kunne  de  pohtiske  For- 
hold, kunstigt  tillavede  ved  Menneskekløgt,  med  ét  Slag 
antage  en  anden  Skikkelse. 

Der  er  intet  Stort  nogensinde  blevet  udført  af  den 
Svagere  imod  Overmagtens  Vold  og  Rænker,  hvor  ikke 
denne  Tro  paa  Guds  Styrelse  af  Begivenhedernes  Gang 
har  været  Underlag  og  Bærer  af  Vilje  og  Gjerning;  thi 
fast  og  behjærtet,  fordi  enig  med  sig  selv,  bUver  et  Men- 
neskes Sind  først  ved  den.  Men  hvor  tit  og  hvor  øjen- 
synligt end  den  styrende  Guds-Finger  har  grebet  ind  i  Hi- 
storien, saa  bliver  den  dog  stadig  trængt  ud  af  Synskredsen 
overfor  de  menneskelige  Magthavere,  der  træde  frem  paa 
Scenen,  som  om  de  vare  de  højest  styrende  og  raadende, 
—  og  det  er  sandt:  Gud  tør  ikke  fristes;  saa  hdt  som 
Hjælpen    ovenfra    tør    ventes,    hvor    Hænderne    lægges    i 

Skjødet,  saa  lidt  tør  menneskelige  Raad  og  menneskelige 
Kræfter  agtes  ringe.  Saaledes  maa  der  under  forviklede 
Forhold  bejles  til  disse  Støtter,  som  om  de  stod  fast, 
lyttes  til  disse  Stemmer,  som  om  de  forstod  at  give  E,aad; 
det  maa  indtil  en  vis  Grænse  være  Opgave  for  Stats- 
kunsten  at  benytte  lunefulde  Vinde  til  at  lavere  mellem 
svigefulde  Skjær,  for  imellem  de  mange  Muligbeder  og 
Sandsynligheder  at  vælge  den,  som  synes  mest  lovende 
eller  dog  mindst  truende ,  imellem  de  mange  Raad,  —  om 
end  alle  tilhobe  udsprungne  af  Egoismens  Grund,  —  at 
tage  til  Følge,  hvad  der  under  den  ene  eller  anden  For- 
udsætning kan  synes  at  føre  mindst  Ulempe  med  sig. 

Men  Tidspunktet  kan,  efter  mange  og  lange  Skuffelser 
ved  paa  én  Gang  besværende  og  besnærende  Menneske- 
raad,  komme  for  et  Folk,  da  Politiken  staar  som  rent 
Mellemværende  med  Gud:  med  Guds  Lov  alene  for 
Øje,  med  Haabet  til  Gud  alene.  Dette  Tidspunkt  er  der, 
naar  Kamp  og  Forsvar  ikke  gjælder  et  Mér  og  et  Mindre, 
men  et  Enten-Eller,  gjælder  at  værge  det,  der  er  Guds 
Kald  til  ethvert  Folk,  at  haandhæve  sig  selv  som  person- 
ligt Jeg  med  selvstændigt,  sig  selv  bestemmende  Liv,  — 
naar  der  er  Intet  at  tage  tilbage,  Intet  at  gjøre  om  uden 
national  Selvopgivelse  og  Selvfornedrelse,  hvorfra  der  ikke 
gives  Oprejsning.  Tilvisse  er  det  et  Tidspunkt  af  den 
yderste  Fare,  men  i  en  vis  Henseende  ogsaa  af  den  højeste 
Ro.  De  pinhge  Dage  med  den  smaalige,  ufrugtbare  Tingen 
og  Prutten  ere  gjennem stridte;  alle  de  troløse  Venskabe- 
ligheder, der  bestandig  have  nye  Fordringer  at  stille  uden 
nogensinde  at  byde  Noget  i  Vederlag,  have  nu  ikke  længere 
Betydning.  „Det  er  bedre  at  falde  i  Guds  Haand  end  i 
Menneskers  Hænder." 

Er  da  dette  Yderlighedspunkt  kommet  for  det 
danske  Folk,  saa  vilde  det  først  da  være  trøstesløst,  dersom 
ikke  under  Tryk  og  Trængsel  og  Skuffelse  fra  alle  Sider 
den  usynlige,  almægtige  Verdensstyrer  stod  levende  og  nær- 
værende for  Tro  og  Tanke,  dersom  denne  Tro  ikke  gav 
Styrke  til  Konge,  Regering  og  Folk  til  at  staa  éndrægtig 
og  urokkelig  fast,  til  ikke  at  vige  uden  at  have  vovet  det 
Yderste,  hvor  der  ikke  længere  kan  viges  tilbage  uden  at 
styrte  i  Afgrunden.  Er  Dannewke-Kampen  Forsvar  for 
Alt,  hvad  Gud  har  givet  det  danske  Folk  at  forsvare  som 
Arvelod  fra  Fædrene  til  Sønnerne,  saa  skulle  vi  give  os 
ikke  Mennesker,  men  Gud  i  Vold.  Kampen  bliver  her  en 
Kamp  i  Herrens  Navn,  og  er  der  Noget  paa  Jorden,  der 
skulde  kalde  Folkene  ud  af  den  egoistiske  TilskuerstiUing 
til  vor  Hjælp,  saa  er  det  en  Kamp,  som  bærer  dette  Navn 
med  Rette.  Men  der  ligger  en  mægtig  BeroUgelse  i  den 
Tanke,  at  der  nu  ikke  gives  noget  Valg.  at.  hvad  enten 
vor  Sag  gaar  til  Sejr  eller  til  Død.  saa  er  det  den  Lod, 
der  er  beskikket  Danmarks  Rige  i  Herrens  Raad. 

Under  Krigen  186  4. 


I. 
Om  Hærens  aandellge  Forplejning  ^). 

Da  Gustav  Adolf  ved  sin  Landstigning  i  Pommern 
den  24de  Juni  1630  betraadte  den  tyske  Jord,  faldt  lian 
paa  Knæ  og  bad  med  høj  Stemme:  „Herre  Gud!  ...  Du 
véd,  at  jeg  har  foretaget  dette  Tog  ikke  til  min,  men  til 
din  Ære  og  til  din  fortrykte  Kirkes  Hjælp,  Giv  os  frem- 
deles Lykke  til  at  udføre  dette  dit  hellige  Værk  til  den 
Stund  og  det  Maal,  som  er  bestemt  af  Dig."  Kongen  stod 
op,  og  da  han  saa'  Taarer  i  de  omstaaende  Herrers  Øjne, 
sagde  han:  „Græder  ikke,  men  beder  til  Gud  af  Hjærtens 
Grund!  Flittig  bedet  er  halvt  sejret!"  Derpaa  greb  han  en 
Spade  og  udmaalte  Lejren,  hvor  der  strax  opkastedes  Fæst- 
ningsværker. —  Da  Forberedelserne  vare  trufne  til  Slaget 
ved  Brejtenfeld,  „red  Kongen  frem  for  Midten  af  Slagor- 
denen, stansede  dér,  aftog  Hatten  med  den  ene  Haand  og 
sænkede  med  den  anden  Værget  mod  Jorden,  og  uvilkaarligt 
fulgtes  denne  Bevægelse  af  alle  de  Omstaaende.  Og 
Kongen  opløftede  sin  stærke  Stemme,  saa  den  hørtes 
næsten  over  hele  Hæren:     „Algode  Gud,  som  holder  Sejr 


^)  Fædrelandet.    1864,  25de  Februar. 


536 

og  Nederlag  i  din  Haand.  Vend  dit  huldrige  Aasyn  til 
os,  dine  Tjenere.  Fra  fjærne  Lande  og  stille  Boliger  ere 
vi  komne  hid  for  at  stride  for  Frihed,  for  Sandhed,  for 
dit  Evangelium.  Giv  os  Sejr  for  dit  helhge  Navns  Skyld! 
Amen !"  En  høj  Følelse  af  Mod  og  Fortrøstning  gik  ved 
disse  Ord  gjennem  ethvert  Bryst.  Enhver  var  beredt  til 
at  sejre  eller  dø  for  den  heUige  Sag,  og  med  disse  Følelser 
var  Sejren  ikke  tvivlsom."  —  Før  Slaget  ved  Liitzen  „holdt 
alle  Regimenter  ved  Daggry  Morgenbøn  og  afsang  Sal- 
men: „Vor  Gud  han  er  saa  fast  en  Borg".  Derpaa  red 
Kongen  igjennem  Geledderne  for  at  opmuntre  Mandskabet: 
„. . .  Fremad  til  Strid.  Sejr  for  Konge  og  Fædreland,  for 
Ære  og  Frihed,  for  timelig  Lykke  og  evig  Lyksahghed! 
Vé,  om  I,  —  hvad  den  højeste  Gud  afvende  i  Naade,  — 
denne  Gang  lade  Eder  overvinde,  saa  forsikrer  jeg  Eder, 
at  Alt  er  tabt  uden  Redning,  og  at  ikke  en  Eneste  af  os 
vil  komme  tilbage  til  Fædrelandets  Jord.  Men  hvorfor 
tvivle  om  den  Tapperhed,  hvorpaa  jeg  har  sét  saa  mange 
og  store  Prøver:  jeg  véd,  at  I  ere  rede  til  at  gaa  i  Døden 
med  mig  for  vor  hellige  Sag".  Glade  Bifald  hørtes  fra 
Tropperne."  — 

Saaledes  beretter  Fryxell.  Det  er  lysende  Exempler 
paa  „den  aandelige  Forplejning"  af  en  Krigshær.  Høre 
de  religiøse  Strænge  til  dem,  der  overhovedet  ere  lette  at 
anslaa,  hvor  skulde  de  da  vel  finde  stærkere  og  fuldere 
Gjenklang  end  dér,  hvor  det  Alvorligste  træder  i  enhver 
af  Dagens  og  Nattens  Timer  Høj  og  Lav,  Ung  og  Gammel 
lige  umiddelbart  imøde?  Vistnok,  — naar  den  evropæiske, 
den  intelHgente  Røverstat  sender  sine  Skarer  ud  paa  Plyn- 
dringstog, kan  det  staa  som  Opgave  for  tysk  Opfindsomhed, 
hvorledes    det  Religiøse    skal   bringes    til  Anvendelse  uden 

Bespottelse;  —  en  Messe  i  alt  Fald  vil  kunne  lade  sig 
læse  med  nogenlunde  Anstand  for  Kroater  og  Tyrolere. 
Men  i  en  Forsvarskrig,  en  Nødværgekamp  for  det  Dyre- 
bareste paa  Jorden  tør  den  hellige  Næring  bruges  uden 
at  misbruges  eller  vanhelliges. 

Dog  er  det  ikke  Gudstjeneste  og  Bøn,  ikke  helhg 
Skrift  og  Salmebog,  hvorpaa  der  strax  eller  altid  maa 
tænkes,  naar  der  er  Tale  om  „aandelig  Forplejning".  Den 
samme  Sag  har  til  forskjelhge  Tider  forskjellige  Former. 
Der  er,  —  fra  Fædreland  og  Konge  indtil  egen  Arne  og 
hvad  der  bor  og  bygger  ved  den,  —  en  Hække  af  Gjen- 
stande  af  det  højeste  Værd  for  Mennesket ;  og  hvad  ere 
de  ikke  for  Soldaten,  som  har  maattet  skilles  fra  Alt,  hvad 
ham  kjært  er,  maaské  for  ikke  mere  at  sé  det  igjen,  — 
som  er  dragen  ud  for  at  værne  mod  Voldsmænd  for  Fred 
og  Sikkerhed  i  Hus  og  staar  beredt  til  at  kæmpe  indtil 
Blodet  for  at  kunne  bringe  Fred  med  Ære  og  Glæde  til- 
bage til  Sine!  Der  maa  i  en  Krigshær,  bestaaende  af 
Landets  egne  Sønner,  som  ere  kaldte  sammen  for  at  kæmpe 
Livskampen  for  Fædrelandet,  der  er  bragt  til  det  Yderste, 
kunne  udrettes  det  Overordenthgste  ved  Aandens  Vaaben. 
Den  Stolteste  og  Haardeste  maa  under  saadanne  Forhold 
bøje  sig  for  Ordets  Magt,  den  Sløveste  maa  her  kunne  op- 
flammes ved  Ordets  Glød.  En  saadan  Hær,  —  af  en  Malm 
saa  fast  og  rén  som  vor,  —  maatte  ved  den  rette  aandelige 
Forplejning,  —  hvorledes  vidste  ikke  Napoleon  at  elektri- 
sere sine  Franskmænd !  —  kunne  gjøres  uovervindelig  uden 
ved  Knusning. 

Og  naar  nu  denne  Hær  bliver  fristet  af  gjentagne 
Modgangsstød,  naar  den  med  al  hæderlig  Vaabendaad  maa 

vige  tilbage  for  Overmagten  og  atter  vige,  maa  lide  alt 
det  Haarde,  Feltlivet  fører  med  sig,  af  Overmaal  i,  hvad 
der  kan  bydes  menneskelige  Kræfter,  og  Undermaal  i.  hvad 
der  kræves  til  menneskeligt  Livsophold,  og  maa  lide  alt 
dette  uden  Oprejsning.  —  i  hvilken  Grad  stiger  ikke  da 
„den  aandelige  Forplejnings"  Opgave,  for  at  Karapdygtig- 
heden  kan  blive  holdt  vedhge  ved  Mod  og  Selvtillid,  for 
at  ikke  Tvivlens.  Mistrøstighedens  og  Forsagthedens  onde 
Aander  skulle  snige  sig  ind  i  Sjælen  og  indenfra  lamme 
Armen,  der  skal  føre  Sværdet! 

Hvad  er  der  nu  virket  eller  i  alt  Fald  forsøgt  at 
virkes  ved  aandeUg  Pleje  paa  den  haardt  prøvede,  haardt 
trængende  og  ganske  vist  vel  modtagelige  Hær?  Der  er 
kommet  lydehge  Klager  for  vore  Øren  om  Foranstaltninger 
for  den  legemlige  Forplejning;  men  den  aandelige  synes  at 
have  ligget  udenfor  al  Foranstaltning. 

Jeg  tænker  her  ikke  alene  paa  Feltpræster.  Jeg 
tilstaar  uden  Betænkelighed,  at  jeg  har  ondt  ved  at  fore- 
stille mig  den  Undervurdering  af  Ordets  Indflydelse,  der 
maa  antages  at  ligge  til  Grund,  naar  man  kan  lade  en 
Feltlejr  under  de  nuværende  Forhold  savne  nogenlunde 
tilstrækkelig  Pleje  af  gejstUge  Kræfter.  Det  var  ikke  van- 
skeligt at  finde  yngre  Mænd,  som  vilde  omfatte  den  tilvisse 
misundelsesværdige  Virksomhed  med  stor  Begejstring,  og 
Indvirkningen  paa  Stemningen  under  saa  brat  omskiftende 
Stillinger  vilde  umulig  kunne  udeblive.  End  ikke  nu,  efter 
at  Als  er  blevet  Hærens  Midtpunkt,  kan  Trangen  anses 
afiijulpen.  Præsterne  paa  Als  have  hver  sin  Sognemenig- 
hed; men  Ordets  Tjeneste  i  en  Hær:  i  Lejren  og  paa 
Lazareter,    før    Slag    og    efter    Slag,    kræver    ikke    alene 

Manden  hél  og  udelt,  men  ogsaa  en  Retning  i  Aanden  og 
Aandens  Gaver  af  særegen  Art.  ^) 

Men  Tanken  gaar  videre ,  gaar  fornemmelig  tilbage 
til  Overkommandoen.  Felttoget  har  maattet  begyndes 
med  Tilbagetoget  igjennem  Holsten  uden  Sværdslag.  Det 
er  ingen  gunstig  Begyndelse  for  en  Hær.  Et  oplysende 
og  derhos  styrkende  Ord  ovenfra  maatte  synes  her  at  have 
været  særdeles  paa  rette  Sted ;  men  om  noget  saadant  Ord  har 
Intet  forlydt.  Dannevirkestillingen  blev  indviet  i  de  faa 
Dage,  det  forundtes  Hæren  at  staa  dér  overfor  Fjenden, 
med    tvende    Fægtninger.     Men    vore    Soldater    have    ikke 


*)  Det  maa  være  Redaktionen  tilladt  hertil  at  knytte  en  Notits. 
Det  er  en  bekjendt  Sag,  at  Pastor  P.  Rørdam  i  Lyngby  bar 
ønsket  at  blive  Feltprovst  ved  Hæren,  og  at  den  forrige  Kirke- 
og  Undervisningsminister  (den  nuværende  Konsejlspræsident) 
med  Glæde  var  gaaet  ind  paa  dette  Ønske.  Og  hvad  enten  man 
hører  til  Rørdams  teologiske  Meningsfæller  eller  ikke,  saa  maa 
Enhver,  der  har  hørt  ham  og  kjender  det  Mindste  til  ham,  vide, 
at  han  vilde  medbragt  adskillige  fortrinlige  Egenskaber  til  dette 
Embede:  en  særegen  simpel  og  indtrængende  Maade  at  tiltale 
Almuen  paa,  en  overordentlig  levende  dansk  Følelse,  en  utrættelig 
Aandslivlighed  og  et  frejdigt,  muntert  Sind.  Det  er  næsten  ikke 
muligt  at  tænke  sig  nogen  Mand  bedre  skikket  til  at  ledsage 
Soldaterne  i  Felten  end  han;  thi  han  vilde  til  alle  Tider  været 
lige  rede  til  at  holde  opbyggelige  Taler  for  dem  og  opmuntre 
dem  ved  Samtale,  P'ortælling  og  Sang.  Naar  desuagtet  ikke 
Pastor  Rørdam  men  Pastor  Møller  i  Nordborg  er  bleven  Felt- 
provst, hedder  det,  at  Krigsministeren  og  Kultusministeren  have 
modsat  sig  Rørdams  Ønske.  Den  Førstes  Modstand  skal  for- 
skrive sig  fra  Overkommandoen,  som  i  sin  stive ,  kolde  og  tørre 
Blasértbed  skal  have  frabedt  sig  „en  Præst,  der  krøb  op  i  Træerne 
for  at  præke" ,  —  en  smagfuld  Vittighed  om  den  Gudstjeneste, 
Rørdam  enkelte  Søndage  om  Sommeren  har  afholdt  i  Dyrehaven. 
Hvad  Hr.  Biskop  Engelstoft  har  havt  at  indvende,  videsikke, 
og  Ingen  skal  vist  kunne  gætte  Grunden  af  det  Svar,  han  har 
givet  Rørdam,  da  denne  bad  ham  sige  den.  Biskoppen  svarede 
nemlig:    „Der  falder  ikke  en  Spurv  til  Jorden  uden  Guds  Vilje."!! 

kunnet  læse  sig  deres  Kos  til  af  tyske  Blade,  og  fra 
Overkommandoen  blev  der  ikke  ødslet  noget  Ord  til  for- 
tjent Paaskjønnelse.  Dannevirke  blev  rømmet  i  Stilhed, 
uden  Sværdslag.  Tilbagetogets  fysiske  Lidelser  vare 
saa  overvættes .  at  de  vel  have  overdøvet  den  sjælelige 
Smerte,  der  er  bleven  gjennemkæmpet  i  mange  Hjærter. 
Men  selv  efter  denne  Prøvelse,  den  haardeste  af  alle,  har 
Overkommandoen  ikke  havt  et  Ord  tilovers  for  Hæren. 

Det  kan  ikke  fejle:  der  maa  være  Meget  at  opar- 
bejde i  Hæren  for  at  føre  den  tilbage  til  det  Punkt, 
hvorpaa  den  har  staaet  i  Kampdygtighed  og  Kamplyst,  i 
mandig  Selvfortrøstning,  dengang  da  den  drog  ned  imod  Fjen- 
den til  Danmarks  Sydgrænse,  —  Meget  at  oparbejde  ikke 
alene  ved  legemlig,  men  særlig  ved  aandelig  Forplejning. 
Og  til  dette  Punkt  maa  vor  Hær  blive  ført  tilbage;  thi 
den  staar  overfor  en  Fjende,  som  ikke  blot  er  langt  over- 
legen i  Antal,  men  som  kan  sé  tilbage  paa  store  Frem- 
skridt, tilkjøbte  ved  ringe  Ofre.  Man  er  enig  om  og 
vant  til  at  prise  den  sejge  Udholdenhed  baade  hos  Hæren 
og  hos  Folket,  og  ganske  vist,  —  det  er  en  prisværdig 
Egenskab  for  en  Hær  og  for  et  Folk  i  Krigens  Tid.  Men 
det  er  dog  mere  en  passiv  end  aktiv  Egenskab.  Skal  Sejg- 
heden  give  Kraft  ikke  blot  til  at  staa  fast,  men  ogsaa 
til  at  gaa  paa,  saa  maa  den  bæres  og  støttes  af  det  frej- 
dige Mod,  som  kun  kan  være  dér  tilstede,  hvor  der  er 
klar  og  stærk  Bevidsthed  om  Maalet,  der  kæmpes 
for:  engang  at  faa  Danmarks  Rige  vristet  ud  af  tyske 
Røverkløer,  engang  at  faa  vor  Landegrænse  hegnet  og 
fredet,  saa  vi  engang  selv  bhve Herrer  i  eget  Land.  Det 
er  et  Maal,  som  tilfulde  fattes  og  forstaas  af  enhver  Sol- 
dat.     Men  Tanken  herom  holdes  kun  i  Live^   hvor  der  er 

en  Overkommando,  som  bører  det  danske  Folk 
til,  og  som  derfor  kan  føle  med  Hæren,  føle  Trang  og  er 
i  Stand  til  at  tale  til  den,  —  ikke  gjennem  pseudonym 
„dansk  Kvindemund",  men  i  eget  Navn  — ,  og  aandelig 
indvirke  paa  den  igjennem  alle  Trin  af  Befalingsmænd  og 
Førere.  For  Enhver,  som  har  bevaret  en  levende  Erindring 
om  det  forrige  Felttog,  maa  det  være  paafaldende,  ja  ube- 
gribeligt, hvor  mat.  hvor  toneløst  og  døvstumt  det  hidtil 
er  gaaet  til  histovre.  Derfor  er  et  Haab  om  en  ny  Over- 
kommando, som  vel  nu  snart  tør  ventes,  et  Ønske  for 
Danmark,  og  et  af  de  bedste  Ønsker  for  det  haardtbe- 
trængte  Land,  hvis  Frelse  beror  paa  energisk  Sammen- 
slutning af  alle  virkelige,  varmblodige  danske  Mænd  og 
Kvinder. 


II. 
Tyske  Røster  for  danske  Læsere  ^). 

Der  er  i  disse  Dage  faldet  mig  nogle  Blade  i  Hænderne 
(„Protestantische  Monatsblåtter  fiir  innere  Zeitgeschichte" 
November  1863),  som  synes  at  indbyde  til  en  Meddelelse, 
og  den  foranstaaende  Overskrift  har  ligesom  tilbudt  sig  af 
sig  selv.  Det  er  et  Tilbageblik  paa  den  syvaarige  For- 
nedrelsestilstand, hvori  Tyskland  og  særlig  Preussen  vaan- 
dede  sig  under  Napoleons  Jernaag,  —  en  Fornedrelse,  der 
var  saameget  smertehgere,  som  den  var  for  en  stor  Del 
selvforskyldt,  —  og  derefter  paa  den  Kraftanstrængelse, 
hvormed  det  for  50  Aar  siden  lykkedes  Tysklands  Folk  at 


1)  Fædrelandet.    1864,  10de  Marts. 

sprænge  Lænkerne,  dog  ikke  førend  HeiTen  selv  havde 
løftet  sin  Arm  og  knækket  Napoleons  Magt  ved  Isluften 
paa  Ruslands  Stepper. 

Det  har,  synes  mig.  en  ganske  egen  Interesse  at  lytte 
til  disse  berlinske  Røster  fra  Tysklands  klassiske  Tid.  Det 
er  Stemmer  af  det  ædleste  Præg,  hvor  Begejstringens 
Aand  er  forenet  med  Selverkjendelsens  Besindighed  og 
Ydmyghed.  Hvor  vilde  ikke  disse  Stemmer  have  avet  den 
vantrevne  Slægt,  som  har  vist  sig  udygtig  til  at  bringe 
nogen  Høst  ud  af  Fædrenes  Udsæd,  gjødet  med  Tusinders 
Blod,  men  derimod  søger  Fejghedens  Erstatning  i,  om  det 
kunde  lykkes,  at  faa  lagt  et  forhadt  Fremmedaag  paa  Dan- 
mark som  det,  der  dengang  tyngede  paa  Tyskland,  og  i  at 
faa  det  groveste  Løgnevæv  bragt  i  Sofismens  fine  System- 
form! Men  Indtrykket  er  tillige  for  danske  Læsere  op- 
byggeligt og  opløftende.  Store  historiske  Optrin  have  til 
hver  Tid  og  paa  hvert  Sted  Grundkarakter  tilfælles :  enhver 
national  Fornedrelse  tyder  paa  ligeartede  Brøst;  enhver 
national  Selvforløsning  sker  med  Anspændelse  af  de  samme 
Kræfter  og  opnaas  da  den  samme  Lidelses -Vej.  — 
Stemmer,  der  lyde  til  os  fra  fjærnere  Tid  og  Sted,  have 
ogsaa  derved  en  renere  Klang,  at  de  ere  uberørte  af  enhver 
Partiinteresse,  som   træder  adskillende  ind  i  Nutidens  Liv. 


„Vi  havde",  skriver  Niebuhr  den  2den  April  1813, 
„været  nedsunkne  i  den  Afslappelse  og  fejge  Dorskhed, 
der  lige  siden  Trediveaarskrigen  havde  begyndt  at  under- 
grave Tyskland.  Gud  maatte  tugte  os  for  at  helbrede  os. 
—  Vi  havde  gjennemlevet  Aar,  i  hvilke  vi  maatte  hensidde 
stumme.      Vi    maatte   kvæle  ethvert  Ord,    som  Kjærlighed 

til  Folk  og  Fædreland  fremkaldte  ved  Synet  af  og  Med- 
følelsen med  deres  Lidelser.  Yi  turde  ikke  beundre,  hvad 
der  var  stort  og  dygtigt  i  Nutiden.  Dertil  var  det  allerede 
kommet,  at  den  Frygtsomme  næppe  vovede  at  tale  om 
langt  foranliggende  Aarhundreder.  De  Bedste  tav  om 
det  Nærværendes  Elendighed  og  dets  Rædsler,  de  Frygt- 
somme bekvemmede  sig  til  afskyelige  Hyldinger.  Hver 
Dag  og  hver  Time  maatte  vi  æde  det  i  os,  hvad  vi  saa' 
og  lede,  og  den  Letsindige  forsøgte  allerede  paa  at  gjøre 
sig  det  bekvemt  i  sine  Lænker;  —  kun  stakket  Tid  endnu, 
og  vi  vilde  have  været  fortabte  uden  Redning."  —  Naar 
Niebuhr  her  fører  os  tæt  hen  til  Afgrunden,  saa  viser  han 
derefter,  hvorfra  Hjælpen  kom :  „Følelsen  af  Nødens  Stor- 
hed ,  Exemplet  af  ophøjede  Folkeslag ,  Synet  af  Guds 
Domme  vakte  i  den  hele  Nation  Listinktet  til  Frelse;  den 
kom  Kongens  Foranstaltninger  imøde,  og  Monarkens  Love 
vare  ligesom  enstemmig  tagne  Folkebeslutninger.  Det  er 
en  ubeskrivelig  Lyksalighed,  at  vi  have  oplevet  den  Dag, 
da  Kongens  Ord  udtrykte  den  bedste  Følelse  hos  enhver 
Borger  fra  den  højeste  til  den  laveste." 

„Disse  Kongens  Ord"  til  hans  Folk  (17de  Marts 
1813)  havde  frit  og  aabent  udtalt  det  Yderste:  „Hvilke 
Ofre  der  end  blive  krævede,  de  opveje  ikke  de  hellige 
Goder,  for  hvilke  vi  bringe  dem,  for  hvilke  vi  maa  stride 
og  sejre,  naar  vi  ikke  ville  ophøre  at  være  Preussere  og 
Tyske.  Det  er  den  sidste,  afgjørende  Kamp,  som  vi  bestaa 
for  vor  Tilværelse,  vor  Uafhængighed,  vor  Yelfærd.  Der 
gives  ingen  anden  Udvej  end  en  ærefuld  Fred  eller  en  be- 
rømmelig Undergang.  Ogsaa  denne  ville  I  gaa  trøstig 
imøde  for  Ærens  Skyld,  fordi  Preusseren  og  Tyskeren  ikke 
er  i  Stand  til  at  leve  æreløs.    Men  vi  tør  fortrøste  os  med 

Tillid,  (jrud  og  vor  faste  Vilje  vil  give  Sejr  til  vor  retfær- 
dige Sag,  med  den  en  betryggende  ærefuld  Fred  og  Til- 
bagevendelse af  en  lykkelig  Tid." 

Dette  Kongeord.  —  det  vægtigste,  som  en  Fyrste 
nogensinde  har  talt  til  sit  Folk,  —  ledsagede  faa  Dage  der- 
efter Schleiermach  er ,  efterat  han  havde  oplæst  det 
paa  Prædikestolen  i  Berlin  (den  28de  Marts  1813),  med 
en  aandsmægtig  Tale  af  profetisk  Ophøjethed.  Hans  Tale 
skal  gjælde  os  som  fuldgyldig  Vidnesbyrd  af  en  Samtidig 
om  Dybden  af  Tyskernes  Fald  og  om  Storheden  af  de 
undertrykte  og  adsplittede  Landes  Fare,  førend  B,edniugs- 
timen  slog. 

„Vi  skulle",  —  saaledes  udtaler  Schleiermacher  sig,  — 
„blive  os  bevidste,  som  Profeten  (Jer.  17,  5—8  og  18.  7 — 10), 
foreholder  os  det,  at  i  det  Enkelte,  men  endnu  mere  i 
det  Store  Oravexlingens  Skjæbner  ere  afhængige  af  Stigen 
og  Synken  af  det  indre  Værd.  Vi  havde  begyndt  at  pukke 
paa  vor  Styrke,  at  forlade  os  paa  den  Frygt,  som  vi  skulde 
kunne  indgyde  andre  Folk.  og  saaledes  skulde  Eftervirk- 
ningen af  den  gamle  Berømmelse  løfte  os  altid  højere, 
uden  Anstrængelse  af  egen  Kraft,  uden  egne  Gud  velbe- 
hagelige Gjerninger.  Vi  bleve  Manden,  som  holder  Kjød 
for  sin  Arm,  hvis  Hjærte  viger  fra  Herren.  Uredelig  Vin- 
ding forstørrede  vore  Enemærker  (hør!)  paa  mere  tilsyne- 
ladende end  heldbringende  Maade;  thi  vi  vandt  kun  faa 
sande  Brødre,  som  viUig  fulgte  de  samme  Love  og  arbej- 
dede hen  imod  samme  Maal.  Saaledes  fulgte  lidt  efter 
lidt  en  forknyt  Klogskab  efter  den  trodsige.  Med  vor  Be- 
rømmelse blev  ogsaa  vor  Æresfølelse  mere  og  mere  et 
Skyggebillede.  1  en  opblæst,  unaturlig  Velstand  tabte  de 
gamle  Dyder  sig  mere  og  mere;  en  Flod  af  Forfængelighed 

og  Ødselhed  ødelagde  de  møjsommelige  Værker  af  lange 
bedre  Aar.  Og  pludselig,  da  det  netop  syntes,  som  om  vi 
vilde  komme  til  os  selv  af  den  lange  Forblindelse,  over- 
faldt den  svære,  knusende  Krigsulykke  os  (Nederlaget  ved 
Jena),  og  ved  denne  pludselige  Nedstyrtning  fra  Højden  i 
Afgrunden  fulgte  den  bestandig  dybere  indgribende  For- 
dærvelse af  Freden.  Jeg  taler  ikke  om  Savn,  om  Nød  og 
Armod,  men  kun  om  den  indre  aandelige  Fordærvelse. 
Den  sørgelige  Tilvænnelse  til  vedvarende  at  taale  det 
Uværdige,  som  vi  have  fristet  i  det  offentlige  og  private 
Liv  i  disse  syv  mørke  Aar,  er  Frugten  af  Afslappelse. 
Afspænding,  Forsagthed;  men  hvorledes  blev  ikke  Afslap- 
pelsen, Afspændingen  og  Forsagtheden  ved  den  forøget  og 
udbredt,  indtil  enhver  Tillid  til  sig  selv,  ethvert  Haab  (med 
Undtagelse  af  det  daarlige  Haab  om  en  Hjælp,  der  blot 
skulde  komme  udenfra),  indtil  selv  Ønsket  om  at  kunne 
hjælpe  sig  selv  forsvandt,  og  den  trøstesløse  Forestilling  be- 
mægtigede sig  Sjælene ,  at  den  levende ,  aandelige  Kraft  i 
Folket  skulde  være  ganske  udtømt  og  Timen  til  Undergang 
være  forhaanden,  saaledes  som  denne  Bekymring  har  været 
raadende  hos  ikke  Faa  iblandt  os,  som,  i  Forventning  fra 
Dag  til  Dag  om  den  fuldkomne  Opløsning  af  vor  ejen- 
dommelige Tilværelse,  kun  vare  betænkte  paa,  hvorledes 
man  skulde  bekvemmeligst  skikke  sig  i  det  fremmede 
Aag.  Umuligheden  af  at  kunne  undgaa  den  øjeblikke- 
lige Fare,  hvori  vi  saa  ofte  befandt  os,  uden  Usandhed 
og  Bedrag,  Nødvendigheden  i  at  hykle  Sorg  og  Billigelse, 
ja  Overensstemmelse  og  Venskab  dér,  hvor  vi  kun  kunde 
foragte  og  afsky.  —  alt  dette  var  allerede  Frugten  af  den 
Skamløshed,  der  for  Livets  Skyld  sætter  ethvert  ædlere 
Livsformaal  tilside ;  men  hvor  frygtelig  er  ikke  denne  Skam- 

36 

løshed  bleven  udviklet  ved  denne  Tilstand,  og  hvilket  Maal 
af  Fornedrelse  hørte  der  ikke  til  for  at  vække  den  oifent- 
hge  Uvilje! 

^u  sige  vi  igjen,  hvor  vi  afsky  og  hvor  vi  elske  og 
højagte;  og  som  enhver  Mand  af  Ære  lader  Ord  og  Gjer- 
ning  følges  ad,  saaledes  maa  vi  allerede  nu  føle  os  frie  og 
stærke,  maa  føle,  at  vi  tør  haabe.  Thi  hvo,  som  giver  sig 
uden  Forbehold  hen  til  Sandheden,  han  forlader  sig  paa 
Herren.  Hvor  længe  er  det  ikke,  siden  vi  selv  have 
havt  en  Vilje  i  vore  almindelige  Anliggender!  Bestandig 
have  vi  maattet  føje  os  efter  Omstændighederne,  efter  den 
trykkende  Magt,  saa  langt  som  denne  vilde  strække  sig. 
Nu  have  vi  atter  en  Vilje.  Ethvert  Folk,  som  har  udviklet 
sig  til  et  vist  Højdepunkt,  bliver  vanæret,  naar  det  optager 
det  Fremmede  i  sig,  om  end  dette  er  godt  i  sig  selv;  thi 
Gud  har  tildelt  Enhver  sin  egen  Art.  Men  hvorledes  har 
ikke  det  Fremmede  trængt  sig  ind  paa  os?  Hvor  har  det 
ikke  truet  med  mere  og  mere  at  fortrænge  den  egne  Maade 
at  være  og  leve  paa!  Og  hvilket  Fremmedvæsen !  Idet 
vi  rejse  os  for  ganske  at  kaste  dette  af  os  og  holde  det 
borte  fra  os  for  Fremtiden,  blive  vi  atter  et  Rige,  som 
forlader  sig  paa  Herren.  Thi  paa  Herren  forlader  et  Folk 
sig,  der  for  enhver  Pris  vil  beskytte  den  ejendommelige 
Sans  og  Aand,  som  Gud  Herren  har  forlenet  det;  det 
kæmper  for  Guds  Værk. 

Mangt  dyrebart  Blod  vil  flyde,  mangt  elsket  Hoved 
vil  falde.  Lad  os  ikke  forbitre  den  berømmehge  Lod 
ved  klynkende  Sorg,  ved  blødagtig  Smerte,  men  agte  der- 
paa,  at  vi,  værdige  den  store  Sag,  forbhve  sunde  og  friske! 
Lad    os    drage    Omsorg    for,    at   deres   velfortjente   Ære, 

som  vie  sig  til  den  hellige  Kamp,  ikke  skal  forgaa!  Og 
de  forgangne  Aars  Nød  og  Nedværdigelse  og  Fædrelandets 
herlige,  aandelige  Rejsning  i  disse  Dage  —  lad  os,  som 
vi  selv  ere  grebne  deraf,  saaledes  indpræge  den  paa  det 
Dybeste  i  Sjælene  af  den  iblandt  os  opvoxende  Slægt,  for 
at  denne  evig  mindeværdige  Tid  ogsaa  virkelig  maa  blive 
ihukommet,  som  den  fortjener,  og  enhver  Efterkommer  maa 
sige  med  ædel  Stolthed:  dér  kæmpede  eller  dér  faldt 
ogsaa  En  af  Mine." 


I  den  ydre  Stilling  vil  enhver  Læser  have  let  ved  at 
drage  Parallelen  imellem  Tysklands  Stilling  dengang  over- 
for Frankrig  og  Danmarks  Stilling  overfor  Tyskland; 
Parallelen  vil  kunne  forfølges  i  mange  enkelte  Træk.  Hvad 
de  indre  Forhold  angaar,  synes  der  derimod,  efter  disse 
Vidnesbyrd  at  dømme,  at  være  nogen  Forskjel  at  tage  til 
Hjærte. 

Niebuhr  beskriver,  hvorledes  „Følelsen  af  Nødens 
Storhed" ,  af  den  overvættes  Forurettelse  af  Fremmed- 
magten  „vakte  i  den  hele  Nation  Instinktet  til  Frelse", 
hvorledes  Regerings- Foranstaltningerne  modtoges  af  „en- 
hver Borger  fra  den  højeste  til  den  laveste  som 
enstemmig  tagne  Folkebeslutninger".  Og  det  er 
kun,  hvad  hin  Historie.  —  et  af  de  skjønneste  Afsnit  i 
Verdenshistorien,  —  bekræfter:  én  Tanke,  én  Aand,  én 
Kraft  gjennemstrømm ede  Folkene,  alle  Klasser  og  Stænder; 
og  det  var,  fornemmelig  i  Preussen,  de  mestanseteSlæg- 
ter,  de  højest  staaende  Mænd,  civile  og  militære,  som 
ansaa  sig  kaldede  ved  særligt  Kald  til  nu  at  gribe  Øje- 
blikket til  Fædrelandets  Frelse,  som  gik  foran  med  lysende 

Exempel.  søgte  ut  opildne  deres  Landsmænd  ved  Ord  og 
Bedrift,  som  kappedes  om  at  sætte  sig  i  Spidsen  for  Folket 
og  for  Hærskarerne,  for  med  Opofrelse  af  Gods  og  Blod 
at  gjennemkæmpe  „den  afgjørende  Kamp  for  national  Til- 
værelse, Uafhængighed  og  Velfærd." 

Ganske  saaledes  er  det  næppe  hos  os;  til  saadan  En- 
stemmighed i  Tanke ,  Vilje  og  Gjerning  ere  vi  endnu  ikke 
naaede  hen.  Skulde  det  være,  fordi  den  nationale  Nød. 
Ydmygelse  og  Fare  ikke  har  varet  længe  nok  endnu,  ikke 
formenes  endnu  at  have  naaet  sit  højeste  Punkt?  Eller 
skulde  der  virkelig  være  en  saadan  Adskillelse  af  Borgerne 
i  Danmarks  Land,  at  den  selvsamme  Nød,  Ydmygelse, 
Fare  kan  virke  ganske  forskjelligt  paa  de  forskjelhgt 
Stillede? 

Vil  man  ulejlige  sig  med  at  forsøge  en  Anvendelse 
paa  os  af  hine  Træk,  hvormed  Schleiermacher  tegner  Stem- 
ningen under  den  selvforskyldte  Fornedrelsestilstand,  livori 
Preussens  Stat  og  Folk  var  nedsunket,  —  en  Tilstand  af 
„Afslappelse.  Afspænding,  Forsagthed",  „en  sørgelig  Til- 
værelse til  vedvarende  at  taale  det  Uværdige",  „en  Æres- 
følelse, som  mere  og  mere  er  bleven  et  Skyggebillede", 
„en  forsvindende  Tillid  til  sig  selv  og  den  trøstesløse 
Forestilling,  at  den  levende,  aandelige  Kraft  i  Folket 
skulde  være  udtømt-,  „Forventning  fra  Dag  til  Dag 
om  den  fuldkomne  Opløsning  af  vor  nationale  Tilvæ- 
relse";  —  hvor  mon  man  snarest  skulde  vende  sig  hen 
for  at  finde  tilsvarende  Træk,  —  nedad  eller  opad 
(borgerligt  talt)? 

Det  vilde  ganske  vist  være  smukt  og  glædeligt,  —  og 
man  maa  sige:  ligesaa  naturligt  som  glædeligt,  —  dersom 
det  danske  Folk  i  den  afgjørende  Kamps  Dage  havde,  nu 

som  i  gamle  Tider,  sine  Bannerførere  at  sé  op  til  dér, 
hvor  de  snarest  burde  være  at  finde.  Men  det  er  paa  den 
anden  Side  baade  glædeligt  og  hæderligt  for  et  Folk  at  være  i 
Stand  til  at  kunne  undvære  saadanne  Førere,  naar  de  ikke  lade 
sig  finde.  Og  hvor  ganske  anderledes  staar  ikke  i  denne  Hen- 
seende det  danske  Folk  i  1864,  end  det  preussiske  Folk 
stod  i  1813!  Det  stod  dengang,  —  og  meget  anderledes 
staar  det  næppe  den  Dag  idag,  —  under  et  absolutistisk 
Soldater-Regimente;  vi  have  allerede  et  Tidsrum  af  15*Aar 
at  sé  tilbage  paa,  rige  paa  politisk  Udvikhng  og  vundne 
Erfaringer.  Det  danske  Folk  er  allerede  vænnet  til  at  have 
en  Vilje  i  sine  almindelige  Anliggender;  det  har  vundet 
Tillid  til  sig  selv,  og  vil  derfor  hverken  lade  Venner 
eller  Fjender,  hverken  store  eller  smaa  Magter  tumle  med 
sig  som  herreløst  Gods.  Det  danske  Folk  er  naaet  til  den 
Erkjendelse,  at  „ethvert  Folk,  som  har  udviklet  sig  til  et 
vist  Højdepunkt,  bliver  vanæret,  naar  det  optager  det 
Fremmede  i  sig",  lader  sig  gjøre  fremmed  for  sig  selv; 
og  derfor  vil  det  danske  Folk  staa  fast  i  den  Tro,  at  „det 
Folk,  der  for  enhver  Pris  vil  beskytte  den  ejendomme- 
lige Sans  og  Aand,  som  Gud  har  forlenet  det,  kæmper 
for  Guds  Værk".  Dersom  det  hører  til  Nutids-Ridder- 
lighed: at  vige  uden  Sværdslag  tilbage  for  Trusel  og 
Overmagt,  at  kjøbe  sig  ved  de  forsmædeligste  Vilkaar  fra 
Nødværge  mod  Røvervold,  at  tilkjøbe  sig  en  Forlængelse 
af  politisk  Skyggetilværelse  ved  at  give  Slesvig  hen  til 
Fortyskning,  ved  at  indrømme  en  slesvigholstensk  Stat,  — 
maaské  for,  med  den  halliske  Professor,  at  faa  Danmark 
hæftet  til  denne  Stat  som  Annex  — :  ja,  da  har  Meget 
derved  faaet  sin  Forklaring.  Dersom  det  virkelig  er  det 
staaende  Omkvæd  i  de  høje  Sale:  „at  den  afgjørende  Kamp, 


550 

hvortil  vi  ere  bragte  ved  de  iiblueste  Fordringer,  hvor  der 
kæmpes  ikke  blot  for  Ret  og  Ære.  men  for  Liv  og  Til- 
værelse, er  intet  videre  end  en  Krig,  som  et  Parti  har 
fundet  for  godt  at  skaffe  os  paa  Halsen,  og  hvor  man  da 
maa  tage  til  Takke  med  Lejet,  saaledes  som  man  selv  har 
lavet  sig  det:  saa  ligger  det  klart  for  Verden,  hvor  Folkets 
Kjærne  maa  søges,  hvor  der  ikke  er  dansk  Kjærne  at 
finde.  Der  gives  mange  Udgaver  og  mange  Formater  af 
Patriotisme,  og  under  dagligdags  Forhold  kan  der  være 
Brug  for  en  hel  Del  af  disse;  men  i  den  haardeste  Prøvelses- 
tid  er  ingen  Plads  for  en  Patriotisme,  som  staar  dybt  under 
Frysepunktet.  Men.  skulde  der  gives  saadanne  Kredse, 
hvor  der  selv  under  Forhold  som  de  nærværende  kun 
liersker  ligegyldig  Kulde  for  det.  der  gjør  det  danske  Folk 
til  Danske,  for  det,  der  lever  og  aander  ikke  blot  i  dets 
Minder  og  Sange,  men  i  enhver  dansk  Mands  og  Kvindes 
Bryst  stærkere  og  varmere  end  nogensinde,  saa  vil  man 
dog  vel  ikke  tro,  at  en  saadan  Stemning,  —  saaledes  som 
det  er  gjørligt  i  Absolutismens  Tider,  —  skulde  kunne 
trænge  igjennem ,  blive  toneangivende ,  fordi  den  kommer 
højere  oppe  fra.  Virkningen  kan  alene  blive  den.  at 
Individerne  i  de  høje  Sale  ville  udhule  Grunden 
imellem  sig  og  Folket  i  Danmark;  —  og  hvis  er 
saa  Skammen?  hvis  bliver  Skaden? 

Niebuhr  skriver  allerede  under  12te  December  1815: 
,.Der  er  her  i  Bodin,  som  vel  overalt  i  Tyskland,  en  meget 
uhyggelig  Stemning.  De  skjønne  Drømme  flyve  hen  den 
ene  efter  den  anden,  saa  at  man  maa  tilstaa  for  sig  selv, 
at  de  herligste  Lejligheder  til  at  grunde  en  varig  højere 
Tilstand  ere  forsømte  og  fordærvede.  Det  er  en  meget 
simpel   Fremtid,    der  maa   befrygtes."     Og  ganske  vist  er 

Preussens  Fremtid  bleven  „simpel" ,  medens  det  nu ,  lige- 
som til  enhver  tidligere  Tid,  „forsøger  at  forstørre  sine 
Enemærker  ved  uredelig  Vinding."  Danmarks  Fremtid 
har  ærligt  Grundlag  at  hvile  paa;  og,  bliver  Folkets 
Kjærne  udholdende  tro,  og  giver  Herren  Tid  til  at  berede 
det  Hjælp,  saa  tør  vi  med  Fortrøstning  stille  dets  Frem- 
tid et  bedre  Horoskop.  Have  vi,  desværre,  intet  dansk 
Aristokrati,  saa  have  vi,  lovet  være  Gud!  heller  intet 
preussisk  Junkerdom. 


in. 

Hvad  have  vi  vundet  ved  at  kæmpe?  ^) 

Der  er  af  „Martsforeningen"  blevet  udgivet  et  lille 
Skrift  om  Spørgsmaalet:  hvad  kæmpe  vi  for?  Svaret 
lyder:  vi  kæmpe  for  vor  Konges  Ret:  „at  det  er  ham 
og  ingen  Anden,  som  arver  Kronen  i  alle  de  Lande, 
der  vare  forenede  under  Fredrik  den  7des  Scepter" ;  vi 
kæmpe  for  det  danske  Folks  Ret:  „for  den  dyrebare 
og  hellige  Ret  til  at  beholde  vort  gamle  Rige  udelt  og 
uafhængigt  af  fremmed  Vold  og  Herskesyge,  at  vi  i  vort 
eget  Land  maa  være,  som  den  fattigste  og  simpleste  Mand 
i  sit  Hus,  vore  egne  Herrer;"  vi  kæmpe  for  vor  borger- 
lige Frihed:  „for  den  Frihed,  Kong  Fredrik  harskjænket 
os  i  sin  Grundlov,  og  hvis  velsignelsesrige  Virkninger  vi 
have  sporet  rundt  omkring  i  vort  Fædreland  i  de  snart 
femten  Aar,  den  har  bestaaet." 

Der  maa  ønskes  dette  lille  Skrift  ret  mange  Læsere 
i  Danmark,   helst  iblandt  dem,    som  med  „nogle  Borgere" 


»)  Dagbladet.    1864.   26de  April. 

i  den  „Berlingske  Tidende"  maatte  staa  i  den  Formening, 
at  Krigen  føres  fra  vor  Side  for  en  eller  anden  luftig  „Idé", 
medens  den  gjælder  den  allersolideste  Virkelighed,  — 
gjælder,  for  at  bruge  vor  Konges  Ord  i  hans  Tiltale  til 
Hæren:  „vort  dyrebare  Fædrelands  Tilværelse  og  Uafhæn- 
gighed." Men^  efterat  der  nu  har  været  kæmpet  i  snart 
tre  Maaneder,  kan  det  ogsaa  være  betimeligt  at  stille  et 
Spørgsmaal  om:   hvad  vi  have  vundet  ved  Kampen? 

I  adskillige  Medborgeres  Øre  vil  Spørgsmaalet  sikkert 
skurre  som  spottende  Tale:  hvad  kan  der  være  vundet, 
hvor  der  bestandig  har  været  Tab?  —  Ikke  det  Tab  alene, 
som  vel  er  det  smerteligste  af  alle,  men  tillige  det,  som 
Krigen  nu  engang  fører  med  sig;  men  Tabet  af  saa  mange 
kostbare  Menneskeliv  er  lidt  uden  opnaaet  Vederlag  af 
nogen  Art,  Tab  efter  Tab  af  Skanser  og  Skyts,  af  Stæder 
og  Landstrækninger ! 

Vi  ville  først  forsøge  det  med  et  andet  Spørgsmaal: 
hvad  vilde  der  være  tabt,  dersom  Danmarks  Regering  og 
Folk  var  veget  tilbage  for  Krigen  og  dens  Følger?  Thi 
det  blodige  Spil  vilde  vel ,  for  en  Tid  lang  idetmindste, 
kunne  være  afvendt  for  den  forlangte  Pris,  dersom  Dan- 
mark havde  underkastet  sig  den  Udtydning  af  de  saakaldte 
Overenskomster  af  1851 — 52,  hvormed  Preussen  vilde  have 
været  tilfreds,  og  den  Anvendelse  for  kommende  Tider, 
som  derved  vilde  være  forbeholdt  den  preussiske  Politik. 
Dersom  f.  Ex.  Regering  og  Folk  i  Danmark  havde  fundet 
sig  i,  at  Ejderen,  —  fra  at  have  været  tusindaarigt  Grænse- 
skjel  imellem  det  tyske  Forbundsland  og  det  danske  Kron- 
land ,  —  fra  nu  af  blev  Forbindelsesled  imellem  to  tyske 
Forbundslande,  saa  er  det  antagehgt,  at  Preussen  heri 
vilde   have   fundet   en  lovende   og  tilstrækkelig  Begyndelse 

til  videre  Skridt.  Og  der  gives  ærede  Medborgere,  som 
ikke  vilde  have  fundet  Freden  kjøbt  for  dyrt  til  denne 
Pris:  —  en  plagefuld  og  æreløs  Fremtid,  hvor  Afhængig- 
heden af  Tyskland  gjennem  en  Række  af  Ydmygelser  uden 
Tal  nødvendigvis  maatte  føre  Skridt  for  Skridt  til  Opgaaen 
af  Danmark  i  Tyskland.  Det  er  ogsaa  muligt,  at  Stormen 
vilde  have  kunnet  afvendes  og  god  Forstaaelse  for  en  Tid 
opnaas  med  det  preussiske  Kabinet  og  Junkerskab,  der- 
som det  danske  Folk  havde  bekvemmet  sig  til  at  give 
Verden  Skuespilllet  fra  1660  med  ny  Rollebesætning  og 
fornøden  Omarbejdelse:  ved  at  erklære  sig  selv  i  Umyn- 
dighedstilstand  og  give  den  af  Kong  Fredrik  skjænkede 
Frihedsgave,  som  midlertidigt  Laan,  tilbage  i  hans  konge- 
lige Efterfølgers  Haand.  Ogsaa  her  har  von  Bismark  været 
heldig  nok  til  at  finde  Patrioter  i  Danmark,  som  have  op- 
taget hans  Tanke.  For  „et  frit  (vil  sige:  uindskrænket) 
Kongedømme"  med  sammes  „til  Guds  Ære  og  Tjeneste 
indviede  Kald"  vilde  en  ublodig  Frelse  maaské  kunde  være 
tilkjøbt  vort  Fædreland. 

Altsaa  —  dersom  Krigen  var  bleven  afvendt.  Freden 
tilkjøbt  ved  Vilkaar  som  de  nævnte  eller  lignende,  hvor- 
ledes vilde  det  danske  Folk  da  have  staaet?  Hvad 
vilde  det  ikke  da  have  tabt? 

Det  danske  Folk  vilde  da  staa  som  et  dødsdømt 
Folk,  med  Selvfordømmelsens  Mærke  paa  sin  Pande.  Thi 
et  Folk,  som  viger  fejgt  tilbage  for  Voldsmagtens  skamløse 
Fordringer,  som  ikke  anspænder  enhver  Muskel  og  Sene 
til  Nødværgekamp  for  Ære,  Liv  og  Gods,  er  hjemfaldet  til 
Døden,  har  ikke  længere  sin  Plads  iblandt  de  Levende. 
Ingen  er  tjent  med  et  saadant  Folk  til  Forbundsfælle; 
Ingen  ænser  det  som  Fjende;  det  har  udspilt  sin  politiske 

Rolle.  1  ynkelig  Hjælpeløshed  er  det  kun  til  for  at  skabe 
andre  Stater  Bryderi,  fuldmodent  til  at  gives  hen  som  Bytte 
til  Sønderlemmelse  og  Deling.  Og  et  Folk,  som  efter  lang 
Forkuelsestid  er  blevet  kaldet  til  selvstændig,  lovbegi-undet 
Medvirken  i  Statens  Anliggender  og  har  Syn  for  Sagn, 
hvorledes  der  med  Folkefriheden  er  begyndt  en  ny  Tids- 
regning i  Folkets  Historie,  en  Opmandelse  og  Styrkning  af 
Folkets  Selvbevidsthed  og  Selvfølelse  til  Udvikling  af  aande- 
hge  og  materielle  Kræfter,  og  som  efter  denne  Erfaring 
skulde  kunne  finde  sig  i  at  synke  tilbage  under  enevældig 
Kongemagt,  vilde  derved  have  forbrudt  sin  Ret  til 
selvstændig  Tilværelse  i  Folkenes  Række.  Sorgen 
og  Klagen,  som  gik  igjennem  det  danske  Folk  ved  Kong 
Fredriks  Bortgang,  samlede  sig  i  taknemlig  Ihukommelse 
af  Kongen  som  Begrunder  af  det  nye  Folkeliv  i  Danmark. 
Mindetaleren  i  Roskilde  Domkirke  (Biskop  Martensen) 
kunde  sandt  og  smukt  prise  Fredrik  den  7des  Tid 
som  „Folkehghedens  og  Frihedens  Tid",  prise  „Fornyelsen 
af  den  Bevidsthed,  som  bør  være  i  ethvert  Folk,  at  det 
har  en  af  Gud  given  Ejendommelighed,  som  det  ikke  bør 
ombytte  med  noget  Fremmed,  og  som  det  bør  bevare  og 
forsvare  fra  Slægt  til  Slægt",  prise  „Begyndelsen  til  Fol- 
kets Selvopdragelse  til  Medansvarlighed  for  de  Beslutnin- 
ger, der  fattes  over  det,  Medansvarlighed  for  dets  esen 
Fremtid,  dets  egen  Skæbne,  forsaavidt  som  denne  er  sat  i 
Menneskenes  Magt".  Anderledes  uden  Tvivl  bliver  den 
gode  og  betimelige  Begyndelse  til  Folkets  Selvopdragelse 
til  Frihed,  Selvstændighed  og  Medansvarlighed  vurderet  i 
de  Kredse,  hvorfra  de  kvalte  Sukke  udgaa  om  Danmarks 
Frelse  ved  Tilbagegang  til  Absolutisme.     Men  ventelig  er 

det  Forhold,  hvori  disse  Kredse  staa  til  det  danske  Folk, 
hermed  tilstrækkelig  betegnet. 

Nu  derimod  —  hvorledes  staar  det  danske 
Folk?  Hvad  har  det  vundet  ved  den  blodige 
Kamp? 

Det  staar  med  løftet  Pande  for  Gud  og  Verden,  og 
med  Ret  til  at  vende  et  alvorligt  Spørgsmaal  til  Evropas 
Magter:  om  ikke  dette  Folk  og  dets  Sag  har  fortjent,  at 
en  hjælpende  Haand  var  bleven  rakt  det  i  Tide  til  at  af- 
værge eller  afslaa  et  Overfald,  som  er  udgaaet  fra  Løgn 
og  bliver  udført  med  Barbari.  Det  staar  med  Bevidst- 
hed om,  at  det  efterlader  Blade  til  Historien,  der  ville 
blive  udf^ddte  med  Beretning  om  hæderhg  Bedrift.  Er  det 
ikke  en  Hæder  for  det  hlle  Danmark  at  have  bragt  det 
selvberuste  Tyskland  ud  af  den  Hovmodsdrøm,  at  der  for 
at  skræmme  det  kun  behøvedes  at  klirre  med  Stormagternes 
Sværd?  Er  det  ikke  en  Hæder,  at  Slesvigs  dyrebare  Grund 
ikke  er  végen.  førend  D3'bbøls  Skanser  vare  forvandlede  til 
Dynger  af  Sand  og  Grus,  at  vore  Krigere  ikke  ere  trængte 
ud  ved  et  Angreb,  hvor  Mand  staar  overfor  Mand  i  aaben 
Kamp,  men  ved  et  Overtal  i  Hdsvælg,  hvorfra  der  i  trygge 
Baghold  har  kunnet  udslynges  Død  og  Ødelæggelse  uaf- 
brudt Dag  og  Nat?  Det  staar  som  Gjenstand  for  den 
Agtelse  og  Sympati,  som  højhjærtet  Selvforsvar  vækker 
overalt,  hvor  der  er  Følelse  for  det,  der  giver  et  Folks 
Liv  Værd  og  Betydning.  Denne  Agtelse  og  oprigtige  Del- 
tagelse er  Kampens  ædle,  uforgængelige  Vinding.  Fra 
Evropas  Folk,  saa  mange  som  leve  i  Besiddelse  af  og 
i  Bevidsthed  om  borgerlig  Friheds  Velsignelse:  i  Sverig 
og  Norge,  i  England  og  Holland,  i  Sveits  og  ItaUen  har 
Danmark  —  miskjendt  i  Tyskland   og  hidtil  lidet  bekjendt 

i   det  Ijæraere   Evropa  —  modtaget  Bevidnelser,    hvorpaa 
det  tør  sætte  Pris. 

Og  der  er  vundet  mere  end  dette  —  for  Enhver, 
som  i  Folkenes  Historie  sér  noget  Andet  end  Tilfældig- 
heders eller  menneskelig  Vilkaarliglieds  lunefulde  Spil.  Thi 
det  Folk.  men  ogsaa  kun  det,  hvor  Modet  og  Kraften  til 
Selvhjælp  ikke  svigter  i  Farens  Stund,  tør  tilegne  sig  den 
Tro.  at  Hjælpen  ovenfra  ikke  vil  udeblive.  Folkenes 
Stemme  er  ganske  vist  langt  fra  at  være,  efter  et  gam- 
melt Ord,  Guds  Stemme;  men  dog  staar  Folkestemmen, 
som  stammer  fra  den  uudslettelige  Menneskefølelse  for 
Sandhed  og  Ret,  denne  uendelig  nærmere  end  Politikens 
og  Diplomatiens  Chiffersprog,  beregnet  paa  at  klæde  snæ- 
verhjærtet  Egoisme  i  anstændigt  Klædebon.  Det  er  ad 
denne  Vei  der  nærmest  tør  være  Haab  om,  at  en  naadig 
Forsynsstyrelse  vil  komme  vor  Sag  til  Hjælp.  Folkene 
svigte  ikke  hverandre,  hvor  det  gj ælder  fælles  Sag  —  Na- 
tionalitetens og  Frihedens  hellige  Sag.  Der  skal  gives 
Kredse,  som  ynde  at  betegne  Stemmen,  der  udgaar  fra 
Folkenes  Midte,  som  Pøbelstemme.  Men  denne  Stemme 
kan  blive  saa  fuldtonende,  indtrængende  og  mægtig,  at  selv 
den  finest  beregnende  Statskløgt  finder  sin  Regning  ved 
ikke  at  lade  den  uænset;  Ingen  kan  have  glemt  det  op- 
løftende Exempel  i  denne  Retning  fra  Grækernes  Fri- 
hedskrig. Ogsaa  i  Danmark  har  Verden  nu  lært  at  kjende 
et  Folk,  som,  —  staaende  alene,  forladt  fra  alle  Sider,  — 
har  Mandskraft  til  at  bringe  svære  Ofre,  til  at  rejse  tapre 
Hære  og  værge  med  Mod  og  Udholdenhed  for  sin  natio- 
nale og  politiske  Selvstændighed.  Skulde  der  da  ikke  være 
Haab  om.  at  de.  der  have  de  styrende  Traade  i  Hænderne, 
skulde  kunne  ininges  til  den  Erkjendelse,  at  paa  varig  Fred 


557 

og  Rolighed  i  Norden,  det  Eneste,  som  det  synes,  der 
i  denne  Sag  ligge  Politikerne  paa  Sinde,  vil  der  ikke  være 
at  tænke,  saa  længe  det  døde  Begreb  af  Statsénhed  bliver 
det  raadende,  medens  det  levende  lades  udenfor  Betragt- 
ningen? —  saa  længe  nemlig  som  der  paa  mekanisk  Vis 
arbejdes  paa  at  sammensmedde  en  Statsmaskine,  hvor  de 
aandelig  usammenhørende  Dele  uophørlig  slide  sig  imod  hver- 
andre, og  Alt  derhos  er  anlagt  paa  at  aabne  den  mægtigere 
Nabo  Vej  til  at  trykke  og  trænge  den  svagere,  indtil  det 
tirrende  Overmod  paany,  ligesom  nu,  fremtvinger  Fortviv- 
lelsens Nødværge.  Først  i  en  Statsordning,  hvor  Grænsen 
imellem  dansk  og  tysk  Statshøjhed  er  rén  og  klar,  og  hvor 
de  to  Nationalejendommeligheder  i  den  ene  Stat  have  for- 
nødent Raaderum  hver  paa  sine  Enemærker  til  fri  Selv- 
bevægelse, vil  der  findes  Tilfredsstillelse  for  Folkene  og 
varig  Betryggelse  af  Freden. 

Men  „trange  Tider  langsomt  skrider",  og  Vejene,  ad 
hvilke  Forsynet  fører  Folkenes  Historie  frem.  ere  ikke  Gj  en- 
veje;  de  gaa  gjennem  strænge  Tilskikkelser,  beregnede  paa 
at  prøve  og  rense  Folkenes  Sind.  Grækerfolket  havde  ved 
sine  geografiske  Forhold,  —  Fastland  og  Ølande,  —  den 
Fordel  tilfælles  med  os  at  være  i  Stand  til  at  forlægge  Forsvaret 
fra  Landsdel  til  Landsdel;  men  hvor  længe  stod  ikke  det 
lidende  og  blødende  Folk  ene  i  Kampen,  der  maatte  synes 
haabløs  for  menneskelige  Øjne,  inden  den  evropæiske  Poli- 
tik omsider  bragtes  til  at  gjøre  dets  Sag,  Menneskelig- 
hedens, Civihsationens  og  Frihedens  Sag  til  sin! 

De  ere  mange,  som  i  disse  Dage  med  dybe,  blødende 
Hjærtesaar  eller  i  Uvishedens  fortærende  Angst  kun  kunne 
have  Tanke  og  Sind  for  det,  de  have  tabt  eller  frygte  for 
at  have  tabt;  og  dog  —  skulde  ikke  selv  i  Sorgens  Boliger 

den  ædleste  Trøst  blive  tagen  bort,  dersom  den  Tro  blev 
opgiven,  at  Blodet,  som  er  udgydt,  vil  være  velsignet  Ud- 
sæd for  det  d)Tebare  Fædreland?  Men  hvor  Klagen  ikke 
har  denne  Grund,  hvor  Klagen  er  spidsborgerHg  Klynken 
over  Mandefald  og  Pengetab  og  det  Unyttige  i  at  staa  faa 
imod  mange,  dér  skal  det  staa  fast.  at  Danmarks  Frelse 
beror  derpaa,  at  danske  Mænd  og  Kvinder  overfor  de  klyn- 
kende Aander  bringe  sig  den  Tanke  til  Liv  og  Klarhed: 
at,  hvor  meget  der  end  er  tabt,  og  hvor  smerteligt  end  Ta- 
bet føles,  dog  det,  der  er  vundet,  er  uendelig  mere 
og  større,  og  har  Forjættelse  for  Danmarks  Fremtid, 
naar  vi  holde  trofast  ud,  fordi  vi  staa  faste  i  Tro. 

Efter  Fredslutningen. 


I. 
Hvorom  kunde  og  burde  der  være  Enighed  mellem  Danske?  ^). 

Freden  udadtil  blev  Signal  til  Ufred  indadtil.  .  .  Det 
var  uden  Sammenligning  den  skumleste  Tid,  der  endnu  fore- 
stod, en  Tid,  saa  uhyggelig,  hvorhen  man  vendte  sig,  at  selv 
det  haabfulde  Sind  niaatte  fristes  til  Mismod.  Under  Trængs- 
lens sværeste  Dage  i  1848  og  Aareue  derefter  holdtes  vi  oppe 
ved  den  friske,  oplivende  Luftning  af  broderlig  Samfundsaand; 
nu  sad  vi  midt  i  en  Atmosfære  af  giftige,  kvalme  Mosedampe, 
der  lamsloge  Muskel-  og  Nervekraft  paa  Legeme  og  Sjæl.  . .  .  Let- 
telse af  Sindet  i  den  sørgelige  Tilstand  søgte  jeg  ogsaa  nu  i  det 
trykte  Ord  i  „Fædrelandet"  1864:  „Hvorom  kunde  og  burde 
der  være  Enighed  imellem  Danske?"      („Optegnelser"   S,  495). 


I. 

Det  er  Tidspunkter  af  en  paa  Livet  truende  Krig,  der- 
efter af  en  i  det  mindste  ligesaa  truende  Fred,  der  ere 
blevne  valgte  to  Gange  i  Løbet  af  et  Halvaar  —  uden 
nogensomhelst  Paavirkning  fra  Folkerepræsentationens  Side 
—  til  at  lægge  Statsstyreisen  i  andre  Hænder.    Løsenet  er 


1)  Fædrelandet.     1864.     19—20  Sept. 

dermed  givet  til  at  mane  Stridsaanden  frem  af  Krogene, 
og  Tiden  kunde  saaledes  synes  ikke  vel  valgt  til  at  bringe 
det  politiske  Enigheds-Kapitel  paa  Bane.  Men  med  lutter 
Uenighed  kan  i  Længden  hverken  Folk  eller  Regering  være 
tjent.  Hvor  der  i  Forhandlinger  om  Fædrelandets  Anlig- 
gender ikke  er  en  Grundenighed  tilstede  bag  Uenighederne, 
gaar  Vejen  til  Undergang.  Men  Fædrelandets  Nød  træn- 
ger sig  hos  Alle  frem  med  uhyre  Alvor,  og  dermed  Be- 
vidstheden om,  at  det,  der  bliver  os  tilbage,  kun  kan  tri- 
ves ved  Samdrægtighed :  ^ — „concordia  res  parvæ  crescunt." 
Skulde  der  ikke  da  kunne  gjøres  Regning  hos  Mange  paa 
lønlig  Længsel  efter  en  vis  almindelig  Enighed  midt  under 
Uenighedernes  Lidenskab?  Og  skulde  det  ikke  kunne  lyk- 
kes at  opstille  visse  Livs-  og  Ærespunkter  for  Fædre- 
land og  Folk,  om  hvilke  alle  Parter  kunne  ventes  at  ville 
samle  sig? 

Skulde  der  ikke  for  det  Første  være  Enighed  at  op- 
naa  derom:  at  Krig  med  Tyskland,  navnlig  med 
Preussen,  ikke  har  ladet  sig  undgaa?  —  hvormed 
der  naturligvis  Intet  er  sagt  om  noget  bestemt  Tidspunkt, 
noget  tidligere  eller  noget  senere.  Paa  den  ene  Side  en 
Stat  af  ringe  Omfang  og  Styrke,  men  uheldigvis  ved  sin 
geografiske  Beliggenhed,  ved  sine  Kyster  og  Havne  skikket 
til  at  vække  Misundelse  og  onde  Lyster,  —  paa  den  anden 
Side  en  mægtig  Militærstat,  som  mangler  og  bittert  har 
savnet,  hvad  der  haves  hist,  og  hvis  Politik  har  modtaget 
i  Arv  Fredrik  den  2den8  Erobringssyge  og  Fredrik  den 
2dens  Samvittighed  overfor  folkeretlige  Forpligtelser  og 
Tro  og  Love.  Let  var  et  gammelt  Program,  der  kun  havde 
ventet  paa  belejhgt  Øjeblik,  som  Preusserkongen  drog  frem 
af  Kabinettets  Arkiv  i  Martsdagene  1848:    at  Hertugdøm- 

merne  ere  selvstændige  Stater,  ere  uadskillelig  forbundne 
Lande,  og  at  Mandsstammen  regerer  i  dem.  De  tre  Sæt- 
ninger, samm entrukne  i  én,  indehold e  Hertugdømmernes 
Løsrivelse  fra  Danmark.  Den  store  Magt  tøvede  ikke 
med  at  kaste  sig  over  den  svage;  men  Timen  var  ikke 
kommen  endnu:  at  støtte  Oprør  og  Res^olution  var  ikke 
klædeligt  for  en  Monark  „af  Guds  Naade",  heUer  ikke 
tjenligt  med  Hensyn  til  fjærnere  Følger.  Men  det  opnaae- 
des  ved  den  „simple  og  rene  Fred"  at  holde  Spørgsmaalet 
aabent;  det  lykkedes  at  faa  saakaldte  „Overenskomster" 
i  Stand,  og  ved  Hjælp  af  Ubestemthed  i  Udtrykkene  at  faa 
en  Udtydning  af  disse  slaaet  fast,  hvorefter  der  skulde  paa- 
hvile den  danske  Regering  Forphgtelser,  som  det  i  Preus- 
sen selv  blev  forudset  og  forudsagt  var  en  Umulighed  at 
gjøre  Fyldest.  En  lurende  Stilling  kunde  saaledes  iagt- 
tages indtil  videre.  Det  snilde  Kunststykke  var  naaet:  at 
kunne  bringe  ethvert  Forsøg  paa  at  løse  den  uløsehge  Op- 
gave af  en  indre  Statsordning  efter  Recepten  til  at  strande, 
og  til  samme  Tid  at  kunne  rejse  Anklage  og  udstøde  Trusel 
—  understøttet  af  en  Folkefanatisme,  som  oppustedes  ved 
giftig  Aande,  —  imod  den  danske  Regering,  fordi  Sisyfus- 
Stenen  ikke  kom  af  Stedet.  En  Tidlang  lod  sig  slide  hen 
med  Notevexel,  med  Mæglingsforsøg  og  Indrømmelser  snart 
paa  ét  snart  paa  et  andet  Punkt.  Men  Enhver  maatte 
forudse,  at  det  for  Darmark  maatte  tidhgere  eller  senere 
komme  til  Et  af  To:  enten  til  Opgivelse  af  Hertugdøm- 
merne, —  hvorfra  et  Slesvigholsten  i  Personalunion  kun 
erforskjelligt  i  Form,  —  eller  til  Brud,  hvor  det  tirrede  og 
truede  Folk  greb  til  Vaaben  i  Haab  om,  at  Nødværget 
vilde  bringe  Hjælp  fra  Evropas  Magter,  som  ikke  syntes 
at   kunne    være  ligegyldige  ved,    om  Spydstagens  Ret  blev 

jsyort  gj ældende  i  al  sin  Frækhed.  Forholder  nu  dette  sig 
saa,  er  det  vanskeligt  at  forstaa,  at  danske  Mænd  kunne 
gjøre  sig  til  Eftersnakkere  af  dets  troløseste  Fjendes  Po- 
litik, idet  de  synes  halvvejs  at  ville  vælte  Skylden  over 
fra  Undertrykkeren  paa  den  Undertrykte,  utrættelige  for  at 
søge  Krigens  Grund  i  et  eller  andet  ligegyldigt  Bipunkt;  v.  Bis- 
mark  maa  gotte  sig  ved  at  finde  saa  tjenstvillige  Aander  i 
vor  egen  Lejr!  Saaledes  som  Vejret  brød  ind  over  os  i 
December  fomge  Aar.  var  der  for  Uindviedes  Øjne  kun 
én  Politik,  der  kunde  have  afværget  Krigen:  den. 
der  foretrak  Vanære  for  Krig,  tilkjøbte  Freden 
med  skændselsfuld  Indvilligelse  i  et  Slesvigholsten. 
I  hvor  nedstemt  Tone  der  end  maa  tales  om  et  Felttog, 
som  aabnedes  med  Rømning  af  Dannevirke  og  afsluttedes 
med  Tabet  af  Als,  og  hvor  det  synes  fra  først  af,  som  om 
Intet  har  turdet  forsøges,  der  ikke  har  kunnet  udføres  „uden 
Risiko",  saa  er  det  danske  Folk  dog  derved  blevet  friet 
for  Fejghedens  og  Selvopgivelsens  Mærke.  Man  kan  nogen- 
lunde tinde  sig  i  at  blive  tvungen  til  det,  som  det  havde 
været  vanærende  at  indrømme  uden  Kamp.  Og  vi  skulle 
ikke  lade  os  fratage  den  Trøst :  at  frugtesløse  Bestræbelser 
mangen  Gang  kunne  være  Ære  værd  fremfor  glimrende 
Bedrifter,  at  de  endogsaa  mangen  Gang  kunne  bringe  det 
bedste  Udbytte  i  aandelig  Henseende. 

Et  andet  Punkt,  hvorom  der  kunde  og  burde  være 
Enighed,  angaar  Fremtidsvilkaarene,  som  vi  gaa  i  Møde. 
Heller  ikke  her  kan  der  komme  Noget  ud  af  at  oprippe 
gammel  Tvist:  om  vor  politiske  Stilling  ikke  kunde  have 
været  bedre,  dersom  enten  Krigen  var  bleven  ført  med 
større  Dygtighed,  Mod  og  Energi,  eller  dersom  Kongres- 
forhandlingen   var    bleven   nyttet   med    større   Omsigt    og 

Fremsyn,  eller  dersom  Øjeblikke  ikke  vare  blevne  forsømte 
til  at  søge  et  Støttepunkt,  hvor  det  mulig  havde  været  at 
finde.  Men  derimod  er  der  al  Opfordring  til  at  have  Øjet 
fuldt  aabent  for  Omfanget  af  det  Tab,  Storheden  af  den 
Ulykke,  der  venter  os.  Thi  saa  meget  sikrere  synes  vi  at 
maatte  enes  i  den  Tro,  —  og  kun  igjennem  den  gaar 
der  Vej  til  Frelse  — ,  at  Fredslutningen,  der  truer 
med  sit  knusende  Slag,  umulig  kan  være  en  en- 
delig Afgjørelse. 

Naar  Udstykningen  af  Danmarks  Land  ved  Sunde  og 
Bælter  giver  i  én  Henseende  større  Modstandskraft,  større 
Sikkerhed  under  en  udbrydende  Krig,  saa  har  den  derimod 
den  Ulempe  i  Følge  med  sig,  at  de  enkelte  Landsdele 
slutte  sig  mindre  sammen  i  en  Enhed  og  Helhed,  ikke 
fuldt  føle  og  lide  sammen  som  Lemmer  af  det  ene  Legeme. 
Jyderne  have  daarlig  kjendt  Stemningen  hos  Øboerne,  sær- 
lig hos  Kjøbenhavns  Befolkning,  dersom  de  have  forestillet 
sig  dem  betagne  af  en  ustyrlig  Kamplyst ;  for  saa  vidt  som 
de  skulle,  som  der  siges,  være  blevne  bestyrkede  i  denne 
Forestilling  ved  vore  Officerer,  maa  det  være,  at  disse 
uvilkaarlig  have  overført  deres  egen  krigerske  Stemning  paa 
Kjøbenhavnerne.  Omvendt  have  Øboerne  ikke  havt  ganske 
let  ved  at  sætte  sig  ind  i  de  Forhold,  under  hvis  Tryk, 
legemligt  og  aandeligt,  det  danske  Fastland  vaandede  sig; 
Tilrejsende  eller  Flygtninge  derfra  have  næppe  ventet  at 
forefinde  saa  oprømt  et  Hovedstadsliv,  paa  samme  Tid  som 
Landet  droges  med  Døden.  I  de  selvsamme  Dage,  da 
Posten  bragte  Fredspræliminærerne,  lydende  paa  den  gru- 
somste Lemlæstelse  af  Fædrelandet,  fyldtes  en  hél  Spalte 
af  Adresseavisen  med  Beskrivelse  af  en  „stor  Folkefest"  i 
Alhambra,  og  medens  vi  hver  Dag  gaa  Wienerfredens  0de- 

læggelse  i  Møde,  fejres  der  paa  Klampenborg  „en  storartet 
Folkefest",  —  rettere  vel:  „en  storartet  Børnefest".  Men 
burde  Folket,  Hovedstadens  Befolkning,  lade  sig  behandle 
som  Børn,  der  drages  bort  fra  Dødssorgen  ved  et  Legetøj  ? 
Paa  samme  Maade  lader  det  sig  forklare,  at  saa  mange 
Danske  have  kjendt  saa  lidt  til  Slesvigs  Land.  I  Aaret 
1848  var  dette  Land,  efter  længe  at  have  været  tabt  halvt 
af  Syne,  ligesom  paany  gjenfundet  og  gjenvundet.  Allerede 
nogle  Aar  forinden  var  Opdagelsen  gjort,  hvor  vidunderlig 
Danskheden  havde  bevaret  sig  Aarhundreder  igjennem, 
medens  Danmarks  Regering  havde  styret  Landet,  som  om 
det  var  den  om  at  gjøre  at  fortyske  Befolkningen,  gjøre 
den  fremmed  for  Danmark  og  det  danske  Folk.  Der  fore- 
laa  nu  en  Opgave,  ædel  og  stor  og  af  højeste  Vigtighed 
for  vor  Fremtid:  at  udsone  Fortidens  Forsyndelse  ved  at 
arbejde  for  Befolkningen  dér,  hvor  Tungemaal  og  Hj ærtelag 
endnu  var  dansk,  men  uden  Kundskab  og  national  Oplys- 
ning, uden  Bevidsthed  om  Fædrelandet,  dets  Historie,  dets 
Digtekunst  og  Minder,  for  at  hæve  den  til  højere  nationalt 
Liv.  Men  hos  hvormange  har  ikke  denne  Bestræbelse 
mødt  enten  fornem  Ligegyldighed  eller  skeptisk  Vantro  eller 
misbilligende  Uvilje!  Der  var  dem,  som,  til  Trods  for  alle 
Kjendsgjerninger  i  Allens  Bog,  helst  vare  tilbøjelige  til  at 
stemple  Slesvigs  Befolkning  som  helt  igjennem  tysk  i 
Bunden;  for  Andre  stod  det  som  en  ynkelig  Smaalighed, 
at  gjøre  store  Anstrængelser  for  at  opelske  de  nedtraadte 
Spirer  af  dansk  Nationalitet:  —  hvad  Magt  kunde  der  vel 
ligge  saa  stor  en  Nation  som  den  danske  paa  et  Par  Hun- 
drede Tusinde  mer  eller  mindre!  Og  mon  ikke  Kongen  af 
Danmark  kunde  have  lige  lydige  Undersaatter,  hvad  enten 
der  taltes  Tysk  eller  Dansk!     Atter  Andre  ytrede  sig  med 

betænkelig  Hovedrysten  om  „dansk  Propaganda",  medens 
det  tyske  Propagandavæsen  lange  Tider  igjennem  havde 
drevet  sit  Spil  upaatalt;  af  tyske  Sprogforseelser  hos  de 
danskfødte  Præster  i  de  sprogblandede  Distrikter  tog  man 
stor  Forargelse,  medens  man  kun  havde  havt  Overbærenhed 
og  Undskyldning  tilrede  for  tyske  Præsters  Mishandling  af 
det  Danske  i  rent  danske  Sogne. 

Maaské  kan  der  nu,  —  det  vil  sige:  indtil  videre  for 
sent,  —  være  Udsigt  til  noget  større  Enighed  i  denne 
Henseende.  Naar  hver  Dag  bringer  nye  Beviser  for,  hvor- 
ledes det  Tryk  og  den  Anfægtelse,  hvorunder  den  danske 
Befolkning  i  Nordslesvig  og  Sundeved,  paa  Als  og  i  Flens- 
borg har  i  tidligere  Tider  maattet  lide  og  stride  for  Dansk- 
heden, har  fostret  en  Alvor  og  Nidkjærhed  i  dansk  Sind 
og  Tænkemaade,  maaské  nok  saa  stor  som  hos  dem,  der 
have  været  rede  til  at  frakjende  den  dansk  Nationalitet, 
saa  vil  man  vel  lettere  nu  end  før  mødes  i  den  bitre  Fø- 
lelse :  at  skulle  sé  en  saadan  Befolkning  given  hen  til  plan- 
mæssig Fortyskning.  Naar  man  nødes  til  at  erkjende,  at 
det  sidste  Haab  om  at  sé  Slesvig  bevaret  for  Danmark, 
netop  støtter  sig  til  Nationaliteten,  til  Befolkningens  Er- 
klæring: at  den  er  dansk  i  sin  inderste  Rod,  til  dens  be- 
stemt udtalte  Vilje,  at  holde  fast  ved  Danmark,  saa  synes 
det  rimeligt,  at  Bestræbelserne  i  sin  Tid  for  at  bevare  og 
oparbejde  den  danske  Nationalitet  ville  blive  rigtigere  vur- 
derede, erkj  endes  at  have  været  vel  anlagte  ogsaa  i  politisk 
Henseende.  Naar  man  agter  paa,  hvorledes  Preusser-Re- 
gimentet raser  frem  mod  det  nationale  Ligeberettigelses- 
Princip:  danske  Embedsmænd,  gejstlige  og  civile.  Skole- 
lærere og  Toldembedsmænd,  ikke  blot  afsatte  for  Fode, 
men  udviste  af  Landet,  —  de  lærde  Skoler  i  Flensborg  og 

Haderslev  med  Skolelærerseminariet  i  Tønder  omstøbte  til 
tyske  Læreanstalter,  selv  den  danske  Menighed  i  Flensborg 
berøvet  sin  frie   Stilling  og  saaledes  lumskelig  undergravet. 

—  Alt  for  at  den  danske  Befolkning  skal  blive  trykket  ned 
paa  samme  Punkt  som  liinsides  1848,  skal  staa  udelukket 
fra  enhver  Adgang  til  højere  Dannelse,  dømt  til  at  synke 
gradevis  ned  som  en  Paria-Kaste  med  dansk  Almuesprog 
i  Modsætning  til  tysk  Kultursprog:  saa  er  det  antageligt, 
at  man  nu  vil  lade  den  hensynsfulde  Lempelighed  i  den 
danske  Regerings  Sproganordninger  vederfares  E,et,  hvad 
der  hidtil  er  faldet  Mange  vanskeligt.  Naar  man  vender 
Blikket  ud  i  den  nærliggende  Fremtid:  sér  Jylland  som 
næste  Gjeustand  for  systematisk  anlagt  Fremtrængen  af 
Tyskheden  ved  Hjælp  af  tyske  Ejendomsbesiddere,  tyske 
Forpagtere  og  Forvaltere,  tyske  Hovmestere  og  Guvernanter, 

—  Alt  for  at  forberede  om  kortere  eller  længere  Tid  et 
nyt  Overfald,  under  Paaskud  af  at  betrygge  den  tyske  Na- 
tionalitets Rettigheder  i  Nørrejylland,  som  det  nu  er  sket 
i  Sønderjylland,  —  saa  synes  der  at  være  Mulighed  for,  at 
Stemningen  kan  blive  vækket  til  alvorlig  Betragtning,  hvor 
man  forhen  kun  var  tilbøjelig  til  at  sé  Spøgelser  malede 
paa  Væggen. 

Stode  imidlertid  Betragtninger  af  denne  Natur  alene, 
er  det  tvivlsomt  om  mange  Medborgere,  hvorvidt  de  vilde 
finde  sig  overbeviste  enten  om  Ydmygelsens  eller  Tabets 
og  Farens  Storhed  ved  den  forestaaende  Fredslutning. 
Men  derimod,  —  gjøre  vi  os  det  historiske  Billede  levende 
og  nærværende:  Aabenraa  som  Værft  for  den  preussiske 
eller  tyske  Marine,  Flensborg-Fjord  og  Hørup-Hav  som 
Stationer  for  tyske  Orlogsfiaader,  Als  som  tysk  Arsenal 
med    fuldstændigt    Landgangs-Apparat    overfor    de    danske 

Øer,  tysk  Fæstning  knejsende  paa  Dybbøls  Højde,  den 
sydlige  Bred  af  Kongeaaen  besat  med  Kasteller  og  Ka- 
noner gabende  mod  Jylland,  —  da  bave  vi  ber  Træk.  der 
staa  som  ligesaa  mange  dødstruende  Varsler.  Saa  vender 
Spørgsmaalet  tilbage  med  nagende  Alvor:  om  der  dog  ikke 
altfor  let  og  altfor  snart  er  gaaet  ind  paa  de  forsmædelige 
Eredsvilkaar?  Om  der  virkelig  har  været  og  er  saa  jern- 
haard,  saa  ubetinget  bydende  Nødvendigbed?  Hvori  dog 
Grunden  kan  være  at  søge  til  den  store  Afstand  fra  Ulykkes- 
tiden  under  Kristian  den  4des  —  lige  uheldige  Krig.  lige 
Overmagt,  lige  Besættelse  af  den  danske  Halvø,  kun  mere 
barbarisk  og  udsugende,  lige  ublu  Fordringer  fra  Fjendens 
Side,  men  fra  dansk  Side  bestemt  Afvisning  af  de  tilintet- 
gjørende  Fredstilbud,  uforfærdet  Fortsættelse  af  Nødværge- 
kampen, indtil  det  omsider  lysnede  i  Horisonten  og  Riget 
blev  bevaret  i  ubeskaaren  Helhed  Men  i  alle  Tilfælde: 
maa  der  ikke  imellem  danske  Mænd  være  Enighed  derom : 
at  en  Indskæring  i  det  danske  Stats-  og  Folkelegeme,  der 
selv  for  Udenforstaaende  er  oprørende  unaturlig,  ikke  kan 
eller  tør  staa  som  endelig  Afgjørelse?  Maa  det  ikke  staa 
fast  for  os  Alle,  at.  skal  Danmark  og  den  danske  Nationa- 
litet ikke  udslettes  af  Jorden,  saa  maa  Slesvig,  i  det  mindste 
det  danske  Slesvig,  vindes  tilbage? 

II. 

Med  en  død  Mirakeltro  vindes  der  imidlertid  Intet 
tilbage.  Derom  gj ælder  det,  at  Ulykken  maa  blive  en 
Vækker  for  det  danske  Folk:  vække  til  Alvor  og  Selv- 
prøvelse, til  at  erkjende  de  store  Brøst  og  Bræk,  hvorved 
Hjemsøgelsen  er  bleven  kaldt  over  vore  Hoveder,  til  at 
samle  og    anspænde  Kræfterne,    for  at  Øjeblikket,  —  naar 

den  styrende  Almagtshaand  fører  os  det  imøde,  —  maa 
finde  os  beredte  til  at  gribe  det  med  Snarraadighed  og 
nytte  det  med  Indsigt  og  Dygtighed.  Hvor  er  da  Brøsten, 
hvorpaa  der  maa  raades  Bod?  Hvor  er  Kraften  at  vinde, 
som  her  har  svigtet  i  JSøden?  —  Om  Krigsberedskab  og 
Krigsførelse  skal  der  ikke  her  være  Tale ;  lierpaa  er  andet- 
stedsfra Opmærksomheden  bleven  henvendt.  Men  der  er 
en  Brøst,  som  ligger  dybere,  og  som  kun  kan  afhjælpes  ved 
Manges  forenede  Kræfter. 

„Nationaliteten  er  det  egentlige,  det  kraftigste  Værn 
for  et  Folks  Selvstændighed;  uden  den  ere  store  Stater 
enten  faldne  sammen  i  sig  selv,  eller  de  ere  blevne  et  Rov 
for  andre;  med  den  kan  den  mindste  Stat  haandhæve  sig 
imod  den  overlegneste  og  mægtigste"  (Agardh).  Skulde 
der  ikke  kunne  ventes  Enighed  imellem  os  om  denne  Sand- 
hed og  dens  Vægt?  Men  hvordan  har  hidtil  vor  Stilling 
været  til  dette  „egentlige  og  kraftigste  Værn  for  Selvstæn- 
digheden?" Vor  Hær  giver  Svaret  i  anskuelig  Form.  Den 
har  været  sammensat  af  to  Nationahteter  og  —  spaltet  i 
to  Nationaliteter,  og  heri  er  ikke  den  mindst  virkende  Grund 
at  søge  til  Svagheden.  Men  ogsaa  udenfor  Lejrlivet  bærer 
en  lille  Stat,  som  er  delt  i  to  Nationaliteter,  paa  en  stor 
indre  Svækkelse,  helst  naar  den  ene  er  Afgrening  af  en 
stor,  mægtig  og  fremadtrængende  Folkestamme.  Hvor 
ganske  anderledes,  i  hvor  sammensluttet,  sund  og  kraftig 
en  Enhed  have  ikke  i  denne  Henseende  Sverig  og  Norge 
staaet  overfor  Danmark?  For  at  finde  en  tilsvarende  Sund- 
hed og  Kraftighed  maa  der  i  Danmarks  Historie  gaas 
langt  tilbage.  Lige  siden  danske  Konger  have  maattet  ind- 
forskrives  fra  Pommern,  Baj  em  og  andre  tyske  Lande,  er 
det  nationale  Liv  blevet  mere  og  mere  delt  imellem  Dansk 

og  Tysk.  I  de  to  til  tre  første  Hundredaar  stod  endnu 
et  ægte  dansk  Aristokrati  stærkt  og  indflydelsesrigt  overfor 
Konge  og  Hof.  Men  den  kongelige  Enevælde  trængte  den 
ud  af  den  politiske  Stilling,  hvor  den  kunde  afgive  Værn 
og  Støtte  for  dansk  Nationalitet,  paa  samme  Tid  som  den 
selv  søgte  og  fandt  sin  Støtte  ved  at  indkalde  og  omgive 
sig  med  en  tysk  Hofadel.  Fra  denne  Tid  af  er  tysk  Blod 
og  tysk  Sprog  blevet  altid  mere  indpodet  i  de  danske 
Slægter  til  Afbræk  for  den  nordiske  Folkekarakter.  Kun 
i  Bondestanden  er  Kjærnen  bevaret  i  Renhed,  men  den 
stod  længe  forkuet,  og  den  skal  have  Tid  til  at  arbejde  sig 
frem  til  fuldt  Bevidstheds-Liv. 

Nu  er  det  Paaskud  faldet  bort.  at  Tysk  staar  beret- 
tiget ved  Siden  af  Dansk,  som  Modersmaal  i  den  danske 
Stat.  Det  er  en  Vinding  midt  i  Tabet,  en  Fordel  midt  i 
Ulykken.  Mon  vi  ville  kunne  enes  om  at  drage  den  fulde 
Nytte  heraf?  Ikke  derom  er  der  Tale  at  opgive  den  For- 
bindelse med  tysk  Aand  og  Liv,  som  har  Betydning  og 
Værd  for  vort  eget  Liv;  ved  at  forsmaa  tysk  Videnskab, 
ligesom  tysk  Musik  og  Poesi,  vilde  Skaden  kun  falde  til- 
bage paa  os  selv.  Dertil  komme  endnu  saamange  store  og 
højvigtige  Interesser,  som  ere  ligefrem  fælles  for  de  tyske 
og  skandinaviske  Folk  og  gjøre  dem  til  naturlige  Forbunds- 
fæller. Men  der  maa  løbe  meget  Vand  til  Stranden,  inden 
(\et  kan  komme  dertil  imellem  Danske  og  Tyske.  Overfor 
mindre  Nationer  ere  Tyskerne  ligesaa  ufordragelige  og  far- 
lige Naboer  som  Katolikerne  overfor  Protestanter:  — 
utrættelige  for  at  paatrænge  eller  paaliste  Andre  „den  ene 
sande  Kultur",  ligesom  disse  for  at  paatvinge  eller  paaliste 
„den  ene  sande  Tro".  Det  nærværende  Indbrud  er  kun 
en  uafseeligKjæde  af  Fjendtligheder,  Udbrud  af  en  fanatisk 

Hovmodsaand ;  og  hvad  der  er  det  Beklageligste :  —  det  er 
ligefi-em  umuligt  i  den  tyske  Verden  at  drage  en  Grænse 
imellem  en  blind  fanatiseret  Masse  og  en  fordomsfri,  sand- 
hedskjærlig  Intelligens.  For  den.  som  følger  med  det 
literære  Liv  i  Tyskland,  har  der  længe  aabnet  sig  et  for- 
bavsende Indblik  i  den  videnskabehge  Verden,  betragtet 
fra  Sædelighedens  Standpunkt.  Berømte  Lærde,  Viden- 
skabsmænd i  alle  Fakulteter  med  hædret  og  hædervær- 
digt Navn.  som  ikke  kunne,  ikke  tør  paaskyde  Uvidenhed, 
have  ikke  forsmaaet  x\ar  ud  og  Aar  ind.  istedetfor  at  op- 
klare, berigtige,  lede  den  ophidsede  Folkestemning,  at 
udbrede  de  haandgribeligste,  mest  ærekrænkende  Usand- 
heder imod  dansk  Regering  og  Folk.  besmykke  de  groveste 
Brud  paa  Sandhed  og  Ret.  puste  til  de  laveste  Liden- 
skaber. ^) 


')  Kun  et  eneste,  det  nyeste,  Exempel  ud  af  en  lang  Række.  Endnu 
i  forrige  Maaned  har  den  tyske  Afdeling  af  det  „evangeliske 
Forbund"  gjort  Forsøg  jjaa  at  trænge  sig  frem  i  den  britiske 
Forbundsforsamling  i  Edinburgh  med  en  Adresse,  som  i  denne 
Forsamling  af  rén  kirkelig  Karakter  handler  udelukkende  om 
,.Tysklands  Kamp  med  Danmark  for  Hertugdømmerne  Schlcswig- 
Holsteins  Uafhængighed,  fra  kristeligt  Standpunkt  (!)",  „som  en 
retfærdig  og  hellig  Krig  (!)",  og  om  „den  Interesse  for  dette 
Anliggende,  som  de  kristelige  Theologer,  de  Gejstlige  og  de 
Troende  af  alle  Retninger  og  i  alle  Dele  af  Fædrelandet  have 
taget  med  exempelløs  Enstemmighed". 

Dette  Aktstykke  anfører  fem  „ubestridelige  Kjendsgjernin- 
ger".  Den  første  af  disse  er  ,.den  utaalelige  Tilstand,  at  evan- 
geliske Menigheder  ere  berøvede  deres  tyske  Modersmaal  ved 
Gudstjenesten,  ved  Daabshandlinger,  Bryllupper  og  Begravelser, 
og  at  alle  disse  hellige  Handlinger  udføres  i  et  Sprog,  som  er 
aldeles  uforstaaeligt  for  Folket" ;  —  en  ubestridelig,  mangfoldige 
Gange  oplyst,  Usandhed.  Som  bekjendt  har  Gudstjenesten  i  et- 
hvert af  de  sprogblandede  Sogne  været  holdt  skiftevis  i  det 
danske  og  det  tyske  Sprog,  og  ved  enhver  af  de  gudstjenstlige 
Handlinger   har  det   staaet  til  hver  Enkelt  at  faa  dem   udført  i 

Men  en  Æresfølelse,    der  er    saa    fin   og    pirrelig    paa 
Jeg'ets  Vegne,  derimod  med    flegmatisk  B,o  kan  tage  imod 


det  Sprog,  han  ønskede.  Den  sidst  anførte  „ubestridelige  Kjends- 
gjerning"  lyder  paa:  „at  de  højere  Skoler  i  Slesvig  ere  blevne 
misbrugte  til  at  virke  for  Opnaaelse  af  politiske  Øjemed.  Der 
viste  sig  hos  de  danske  Lærere  intet  Spor  til  kristelig  Aand; 
men  tværtimod  nærede  mange  et  lønligt  Had  mod  Kristendom- 
men". Altsaa:  det  ligefrem  Ubevislige  som  ubestrideligt!  — 
Aktstykket  er  undertegnet  af  Teologer  i  Berlin,  Halle  og  Stutt- 
gard,  deriblandt  Navne  som  Dorner,  Nitzsch  og  Tholuck.  Hvilken 
Omgængelse  med  historisk  Sandhed!  Hvad  kan  der  tænkes  let- 
færdigere og  mere  samvittighedsløst,  end  at  ville  med  Navns 
Underskrift  staa  inde  for  de  fornærmeligste  Beskyldninger,  som 
dels  ere  vitterlig  og  bevislig  falske,  dels  ligge  ud  over  enhver 
Cxrænse  af  Bevislighed!  Pascal  beskriver  („Lettres  provine":  15) 
den  forlegne  Stilling,  hvori  han  befandt  sig  overfor  de  jesuitiske 
Fædre,  som,  efter  at  være  fuldstændig  gjendrevne,  vedbleve 
uforfærdet  at  gjentage  de  samme  løgnagtige  Paastande,  stolende 
paa  Ordenes  „Udbredelse  over  den  hele  Jord"'  og  paa  „det  re- 
ligiøse Kostume",  der  stod  dem  til  Raadighed.  Han  kommer  til 
det  Resultat:  at  der  ikke  er  Andet  tilbage  end  at  stille  sig  over- 
for „de  overbeviste  Bagvaskere",  saalænge  de  ikke  „bestemt  an- 
give vedkommende  Personer,  deres  Ord,  Tid  og  Sted",  og  ufor- 
trøden gjentage  Ordene:  „Jesuita  mentiris  impudentissime"  d.  e. 
„Du  lyver.  Jesuit,  paa  det  Skamløseste".  Efterat  der  Intet  er 
forsømt  fra  dansk  Side  for  at  gjøre  Verden  bekjendt  med  den 
virkelige  Beskaffenhed  af  Sprogforholdene  i  Slesvigs  Kirker  og 
Skoler  —  ved  oversatte  Smaaskrifter  og  Flyveblade,  som  ere 
blevne  udsaaede  ogsaa  i'  Tyskland,  navnlig  til  de  tyske  Univer- 
sitetsstæder —  viser  det  Pascalske  Svar,  simpelt  og  fyndigt,  sig 
som  det  eneste,  der  sømmelig  kan  gives  de  tyske  Æreskændere 
af  det  danske  Navn. 

løvrigt  mislykkedes  det  fromme  Forsøg  fuldstændigt.  Hvor 
stærkt  der  end  blev  sat  ind  paa  „de  dyrebare  Brødre"  i  Eng- 
land af  „de  tyske  Brødre" :  at  de,  „hvis  Indflydelse  i  England 
er  stor",  dog  maatte  lade  sig  bevæge  til  at  „opløfte  deres 
Stemme,  paa  det  at  den  gj ensidige  Kjærlighed  og  Agtelse  maatte 
blive  bevaret  imellem  Nationer,  som  ere  forenede  i  Herren", 
saa  lode  Englænderne  sig  ikke  føre  ud  paa  Grlatis.  „Endskjønt 
Adressen  berører  religiøse  Forfølgelser,  lader  det  sig  dog  ikke 
skille  fra  det,   som  Englænderne  kalde  en  blodig  og  tung  Krig; 

al  den  Infami,  som  grænseløst  Overmod  kaster  over  den 
Nations  Navn,  man  tilhører,  og  over  Alt.  hvad  der  bærer 
dette  Navn,  har  ligesaa  lidt  Mærke  af  Ridderhghed  som 
af  Fædrelandssind. 

„Af  alle  Værn  for  et  Folks  Nationalitet",  —  det  er 
endnu  et  Ord  af  afdøde  Biskop  Agardh,  —  er  der  kun  ét, 
som  er  uforgængeligt,  som  under  alle  Skæbner  paanøder 
Medlemmerne  af  et  Folk,  at  de  ere  Brødre,  at  de  tilhøre 
samme  Stamme  og  stamme  fra  samme  Fædre,  og  dette 
Uforgængelige  er  Sproget".  Skulde  da  ikke  baade  For- 
tidens Ydmygelser  og  Fremtidens  Farer  bringe  danske 
Mænd  og  Kvinder  til  Enighed  om  at  værne  om  det  na- 
tionale Liv  og  derigjemiem  om  Fædrelandet  ved  at  holde 
Modersmaalet  anderledes  i  Agt  og  Ære,  end  det  hidtil  er 
sket?  Den  nationale  Selvagtelse  kræver,  at  Fremmede,  — 
vil  her  sige :  fra  Tyskland  Indvandrede  — ,  som  ville  bo  og 
bygge  mellem  det  danske  Folk,  ikke  kunne  trives  som  Bor- 
gere i  Danmark  uden  at  tilegne  sig  det  danske  Sprog. 
Dersom  der  gives  Lande,  —  og  jeg  véd  ikke  rettere  — , 
hvor  Erhvervelse  af  Grundejendom  kun  staar  aaben  for 
dem,  der  have  opnaaet  Indfødsret,  saa  er  det  sikkert,  at 
intet  andet  Land  er  mere  trængende  til  en  saadan  Betryg- 
gelse mod  tysk  Paatrængenhed  end  Danmark.  Men  iøvrigt, 
—  hvor  tyske  Kolonier  kunne  danne  sig  og  vedligeholde 
sig  som  tyske  midt  i  det  danske  Land,  dér  er  Skylden  at 
søge  hos  Befolkningen  selv ;  det  staar  i  ethvert  Folks  egen 


derfor  har  Forbundet  ved  Adressens  Besvarelse  maattet  gaa  for- 
sigtig tilværks  for  ikke  at  give  sig  Blottelser  og  vække  Skinnet 
af,  at  den  skulde  bekjende  sig  til  Retfærdigheden  af  den  nær- 
værende Krig".  Som  Følge  heraf  er  den  engelske  Besvarelse 
gaaet  aldeles  udenom  Indholdet  af  den  tyske  Adresse. 

(Neue  evang.  Kirchenz.  1864,  Nr.  28.  29.) 

Magt  at  bringe  de  JFremmede  til,  i  deres  egen  velforstaaede 
Interesse,  at  færdes  i  Landet,  som  om  de  vare  Indfødte. 
Den  nationale  Selvagtelse  kræver,  at  den  opvoxende  Slægt 
ikke  forkvakles,  den  fædrelandske  Følelse  ikke  sløves  ved 
at  krænke  Modersmaalet  som  Hjemmesprog,  ikke  alene  i 
Familielivet,  men  ogsaa  i  Skolen;  hvor  meget  daarligt. 
usundt  Blandingsvæsen  er  der  ikke  blevet  trængt  ind  iblandt 
os  ved  tyske  Lærere  og  Lærerinder!  Den  nationale  Selv- 
agtelse kræver,  at  Fædrelandshistorie  ikke  mangler  i  nogen 
Undervisningsplan,  selv  i  den  tarveligste  Skole.  Er  det  at 
undres  over,  —  i  et  Land,  hvor  Befolkningen  ved  saa  mange 
Baand  drages  sydpaa,  —  om  man  kan  træffe  paa  dem,  for 
hvem  Spørgsmaalet :  om  dansk  eller  tysk?  kan  høres  uden 
Skræk  og  Harme,  naar  det  er  det  blotte  Instinkt,  der  bin- 
der til  Fødelandet,  naar  der  Intet  er  gjort  for  at  give 
Kundskab  og  vække  Kjærhghed  til  det  skjønne  Land,  til 
Minderne  fra  Oldtid,  til  Sagn  og  Sange  om  Fædrenes  Be- 
drifter ? 

Ogsaa  Sverig  har  havt  tyske  Provinser  og  tyske  Konger 
og  Hofstater,  omend  vistnok  i  kortere  Tidsrum  (1720 — 
1771):  Hesseren  Fredrik  og  Holsteneren  Adolf  Fredrik. 
Hvori  skulde  det  vel  have  sin  Grund,  at  Tyskheden  ikke 
har  formaaet  at  bide  sig  fast  i  svensk  Jordbund,  at  gjøre 
sig  gjældende  ved  Siden  af  den  svenske  Tunge.  Deri  upaa- 
tvivlelig,  at  Sverig  netop  i  dette  Tidsrum  har  havt  sit  for- 
fatningsmæssige Værn  imod  Enevælden,  at  det  svenske 
Folk  har  havt  sine  Repræsentanter  i  Rigets  Stænder.  Der- 
for har  Folkeaanden  i  Sverig  kunnet  holde  Tysken  paa 
den  rette  Fod,  været  stærk  til  at  nøde  de  Fremmede  til 
at  søge  Sammensmeltning  med  Folkets  Sprog  og  Folkets 
Liv.     Og  herpaa   tør   vi  da    ogsaa   bygge  Haabet    om,    at 

Danmarks  nationale  Fremtid  ikke  vil  blive  Gjentagelse  af 
dets  Fortid,  at  det  danske  Folk  nu  vil  have  Selvfølelse 
nok  til  at  værge  sin  Nationalitet  og  sit  Sprog:  —  paa  Fol- 
kets ofientlige  Kald.  dets  forfatningsmæssige  Ret  og  Pligt 
til  Selvbestemmelse  og  Selvvirksomhed.  Staar  dette  fast: 
at  den  begyndte  Opvækkelse  af  Folkeaanden  i  Danmark 
til  selvbevidst  og  selvansvarhgt  Borgerliv  er  at  regne  fra 
5te  Juni  1849,  at  denne  Opmandelse  af  Folket  er  og  bliver 
det  først  og  sidst  Fornødne,  og  er  det  mere  end  nogensinde 
nu,  da  der  beskikkes  det  danske  Folk  en  Prøvelse  ud  over 
det  rimelige  Maal  af  Kræfter,  —  skulde  da  ikke  Alle,  som 
ikke  over  Smaating  overse  det  Vigtigste  af  Alt,  enes  i  den 
Erkjendelse:  at  Fædrelandets  Frelse  beror  derpaa,  at  vor 
Borgerfriheds  Palladium  bliver  holdt  ubrødelig  ved  Magt? 
Der  er  her  et  Punkt,  hvor  der  med  Trøstighed  bør  kunne 
appelleres  til  det  konservative  Sind,  —  Reaktionens  Navn 
vil  jo  Ingen  vedkjende  sig.  Thi  vi  staa  jo  dog  heroverfor 
en  fuldbragt  historisk  Kjendsgjerning,  som  har  sin  Historie, 
sin  Række  af  Følgesætninger,  Livsforhold  og  Foranstalt- 
ninger udsprungne  deraf  og  knyttede  dertil.  Enhver  ægte 
konservativ  Tænkemaade  maa  da  vige  tilbage  for  den 
Tanke  at  ville  skrue  en  Kjendsgjerning  som  denne  ud  af 
Livet  med  voldsom  Haand,  at  ville  her  overskære  og  bryde 
den  historiske  Traad.  Og  er  ikke  Troskab  mod  den  kon- 
stitutionelle Konge  Troskab  imod  Konstitutionen? 

Der  er  dem,  for  hvem  det  stiller  sig  som  et  mindre 
Onde.  vel  endogsaa  halvvejs  som  en  Planke  i  Skibbruddet, 
om  det  skulde  kunne  lykkes  at  bevare  en  dynastisk  For- 
bindelse mellem  Danmark  og  et  tysk  Slesvigholsten. 
Ordet  Personalunion  føres  saa  hyppig  i  Mund  og  Pen,  at 
det  vel  kan  ønskes  noget   nærmere    oplyst,    hvorledes  man 

her  tænker  sig  Forholdet  til  den  konstitutionelle  Konge  af 
Danmark  og  til  det  konstitutionelle  danske  Folk.  Skulde 
det  være  Meningen,  at  Danmarks  Konge  skulde  som  en 
Slags  Statholder  eller  Overpræsident  overtage  Forvaltningen 
af  Slesvig,  saaledes  som  det  nu  er  tilredet  af  de  tyske  Mag- 
ters Kommissærer:  med  en  Embedsstand,  der  er  udrenset 
fra  Grunden  af  fra  ethvert  dansk  Element,  hvor  de  af 
Kongen  ansatte  Embedsmænd  ere  afsatte  og  forviste  som 
dansksindede  og  erstattede  ved  Personer,  om  hvis  dansk- 
fjendtlige Sindelag  man  har  forvisset  sig,  og  iblandt  hvilke 
mange  staa  mærkede  som  politiske  Urostiftere,  som  Oprørs- 
mænd,  som  enkelte  eller  dobbelte  Menedere?  Er  det  Me- 
ningen, at  en  dansk  Konge  skulde  vise  sig  „innerlich  bereit" 
til  at  haandbæve  og  gjennemføre  de  preussiske  Foranstalt- 
ninger, som  ere  og  ville  blive  trufne  for  at  udslette  alle 
Spor  af,  hvad  der  under  Fredrik  den  Syvende  er  dels  paa- 
begyndt, dels  udført  i  den  danske  Nationalitets  Interesse  i 
Slesvig,  for  at  gjentage  alle  Posen'ske  Scener  til  Fortysk- 
ning af  den  tro  danske  Befolkning?  Er  det  Meningen,  at 
den  danske  Konge  skulde  staa  med  den  ene  Fod  som 
Haandhæver  af  Danmarks  frie  og  folkelige  Forfatning,  med 
.den  anden  være  henvist  til  en  Papirskonstitution,  tilklippet 
efter  preussisk  Model?  Men  er  det  ikke  en  Tanke,  der 
jager  Blodet  op  i  Kinden  paa  danske  Mænd  og  Kvinder? 
Kan  der  tænkes  nogen  mere  udsøgt  Haan,  nogen  dyl)ere 
Nedværdigelse  baade  for  Konge  og  for  Folk  og  noget  mere 
Ødelæggende  for  den  kongehge  Magt,  noget  bedre  udregnet 
til  at  vække  og  nære  Mistroens  giftige  Stemning  i  Folket 
overfor  Kongen  og  hans  Regering? 

Jeg  har  her  villet    indskrænke    mig  til   nogle  Punkter, 
hvorom  det  forekommer  mig,  at  der  allerede  nu  kunde  og 

burde  være  Enighed  i  Danmark.  Det  forekommer  i  det 
mindste  mig,  at  de.  som  mene,  at  det  ubetinget  største 
Onde.  der  kan  times  et  Folk,  er  Krig,  og  desaarsag  mene, 
at  man  heller  skulde  fra  først  af  have  givet  efter  for  den 
tyske  Fordring  paa  et  Slesvigholsten  end  grebet  til 
Vaaben  imod  Overmagten,  —  de,  der  kunne  udsone  sig 
med  Slesvigs  Afstaaelse  ligesom  med  et  andet  Tab,  og 
mene,  at  der  fremdeles  vil  kunne  leves  et  om  ikke  hæder- 
ligt dog  roligt  og  velbehageligt  Liv  i  Danmark,  —  de,  som 
ikke  forstaa  Tanken  og  Talen  om,  at  Styrkning  af  det  na- 
tionale og  forfatningsmæssig  frie  Liv  er  den  eneste  Vej, 
der  er  anvist  det  danske  Folk  til  Frelse,  —  at  disse  selv 
maa  baade  ønske  og  haabe,  at  de  staa  enkeltvis  med  deres 
Betragtning  af  Fædrelandet  og  dets  Fremtid,  uden  Tilslut- 
ning og  Støtte  i  Folket.  Videre  skal  jeg  for  Tiden  ikke 
gaa.  Om  et  andet  Punkt  er  det  naturligt,  at  Sindene  ere 
mere  delte ;  det  er  naturligt,  at  Mange  endnu  beherskes  af 
Øjeblikkets  Magt,  endnu  lide  under  Indtrykket  af  den  bitre 
Skuffelse,  uden  at  vide  at  skjelne  tilbørligt  imellem  Rege- 
ringspolitik og  Folkestemning.  Men  det  staar  som  utvivl- 
somt for  mig,  at  der  i  Danmark  snart  vil  blive  Enighed 
derom,  —  hvortil  Eftertanke  over  Fortid  og  Fremtid  mere 
og  mere  vil  føre  hen  — :  at,  dersom  Danmark  skal  have 
en  Fremtid  som  selvstændig  Stat,  dansk  Nationalitet  som 
aandelig  Magt,  da  maa  Danmark  ikke  staa  isoleret,  men 
som  Led  i  en  skandinavisk  Helhed. 


577 

II. 

Ved  den  slesvigske  Mindesten.^) 
(1865.) 

„De  første  Septemberdage  i  1865  vare  festlige  Dage  for 
Kjøbenhavnerne.  Et  Par  tusinde  Mænd  og  Kvinder  fra 
det  røvede  Slesvig  bragte  Vidnesbyrdet  om  Hjærtets  og  Tun- 
gens Fastholden  ved  det  danske  Fædreland.  De  bleve  mod- 
tagne med  aabne  Arme,  Kjøbenhavnerne  kappedes  om  at  byde 
dem  gjæstmildt  Hjem.  Der  kom  med  og  ved  dem  en  styrkende 
Luftning  over  Hovedstaden,  en  velgjørende  Modgift  mod  Hjemme- 
tyskeriets  snigende  Smitsot.  Slesvigernes  Besøg  ved  Fredrik 
den  7des  Kiste  i  Roskilde  Kapel  var  uden  Tvivl  det  mest 
gribende  Punkt,  men  i  Dyrehaven  var  den  egentlige  Folkefest. 
Toget  bevægede  sig  fra  Klampenborg  hen  imod  Eremitagen 
imellem  Bakkerne,  beklædte  med  et  uoverskueligt  levende  Tæppe: 
mange  Tusinder  Hoved  ved  Hoved.  Ved  den  slesvigske 
Mindesten  fandt  Grundtvig  og  jeg  oe  sammen,  hver  paa  sin 
Side  af  Stenen.  Her  lød  Beggee  Ord  i  samme  Toneart." 
(„Optegnelser".  S.  503—504.) 


Kredsen  er  her  sluttet  om  en  Mindesten,  og  Stenen 
taler  lydeligere  og  mere  indtrængende,  end  nogen  Menneske- 
røst formaar  det.  Den  taler  til  os  —  vel  ikke  om  gode 
Tider;  og  naar  har  det  danske  Folk  i  Mands  Minde  havt 
Tider,  der  kunde  kaldes  gode?  Naar  har  det  danske 
Folk  staaet  paa  egen  Grund,  saaledes  som  de  to  andre 
Nordbofolk,  uden  at  sé  sig  trængt,  trykket,  forstyrret  og 
foruroliget  i  sin  Gjøren  og  Laden  ved  en  fremmed  og  frem- 
medartet Indflydelse,  som  havde  Lejlighed  til  at  bore  sig 
ind  i  Folkets  Liv?    Men  dog  taler  denne  Sten  om  bedre 


1)  Fædrelandet  1865,  6.  Septbr. 

Tider :  —  Tider,  da  Slesvigerne  mødtes  med  os  som  Bor- 
gere af  samme  Stat,  Undersaatter  af  samme  Konge,  da  vi 
endnu  turde  holde  fast  ved  Haabet,  at  det  vilde  være  mu- 
ligt at  opnaa  Ret  for  den  retfærdige  Sag  i  det  civiliserede, 
kristne  Evropa,  da  en  Gjennemskæring  af  det  danske  Folke- 
legeme stod  fjærnt  fra  vor  Tanke,    endog  som  Mulighed. 

Hvor  langt  anderledes  mødes  vi  nu,  efterat  Sønder- 
lemmelsens Vederstyggelighed  er  bleven  til  Virkelighed! 
Men  dog  staa  vi  her  Ansigt  til  Ansigt  som  de,  der  høre 
tilsammen.  Med  det  bedste,  det  dyi'ebareste  Navn  hilses 
I  nu  som  før  paa  Danmarks  Kyster,  i  Stad  og  Land,  i 
Danmarks  Hovedstad:  som  Danske,  som  Brødre  og  Søstre 
efter  Aanden  og  Blodet  og  Tungemaalet,  forenede  med  os 
ved  Baand,  der  ikke  brydes  ved  Sværd,  ikke  sprænges  ved 
Magtsprog.  Og  vor  Hilsen  betyder  Mere.  Thi  vi  have 
modtaget  Eder  som  Mænd  og  Kvinder,  hvis  Danskhed  er 
prøvet  i  daglig  Trængsel  og  Lidelse,  lutret  og  modnet  i 
Prøvelsens  Skjærsild.  I  staa  som  Vidner  derom,  at,  om 
end  Mennesker  maa  lade  sig  kaste  over  fra  én  Herremagt 
til  en  anden,  saa  gives  der  paa  Nationalitetens  Enemærker 
noget  Aandeligt,  der  bærer  det  Helliges  Mærke,  staar  uden- 
for Magtens  Raaderum,  ikke  lader  sig  tage  ved  Vold. 

Og  heri  ligger  der  —  lader  os  holde  det  fast  i  al  vor 
Smerte:  —  en  usvigehg  Forjættelses  Trøst.  Ikke  til  men- 
neskelige Kræfter,  hvis  Svaghed  vi  have  lært  at  kjende, 
ikke  til  menneskelige  Løfter,  der  svigte  i  Nødens  Tid,  men 
til  den  styrende  Almagt  sætte  vi  vor  Lid.  Den  holder 
Menneskenes  Idrætter  og  Skæbner  i  sin  Haand,  fører  dem 
ad  Veje,  som  intet  menneskeligt  Øje  udsporer,  med  en 
Haand,  som  spotter  Menneskenes  Anslag  og  beregnende 
Kløgt.     Denne  Tro    og  den    alene   giver    Sjælen   Mod    og 

Fasthed  til  at  holde  ud,  skærper  Synet  til  at  skimte  Lys 
igjennem  Mørket.  Og  naar  vi  nu  skilles  ad,  da  ville  vi, 
Unge  og  Gamle,  Mænd  og  Kvinder  tage  det  gj  ensidige  Til- 
sagn med  os,  at  vi  ville  fremdeles  holde  sammen  i  dansk 
Sind,  i  Kjærlighed  til  fælles  Minder,  fælles  Sæd  og  Skik 
og  Sprog,  at  vi  ville  staa  fast  som  de,  der  staa  paa  Troens 
Grund. 

Saa  skal  da  denne  Sten  være  indviet  paany :  som  Yidne 
om  aandehgt,  folkeligt  Broderskab.  Dette  Broderskab  har 
Sandhed  for  Gud,  og  Gud  Herren  selv  vil  give  det  sin 
Velsignelse. 


III. 

Personal-Union  imellem  Danmark  og  Slesvig-Holsten. 

Betragtet  fra  ikke-dansk  Synspunkt. ') 
(1865.) 


„Dagbladet"  Nr.  285—88  har  leveret  en  Række  Ar- 
tikler, hvori  Konferensraad  Madvig  har  gjort  den  oven- 
nævnte Personal-Union  til  Gjenstand  for  Betragtning  „fra 
dansk  Synspunkt".  Der  er  her  gaaet  til  Bunds  i  Sagen. 
Man  kj ender  visse  kunstig  lavede  Gøglebilleder  (Fixér- 
billeder),  som,  naar  de  sés  under  behørig  skjæv  Synsvinkel, 
fremstille  fra  forskjellige  Sider  Noget,  der  ligner  snart  én, 
snart  en  anden  Scene,  medens  de  opløse  sig  for  den  ligefor 
stillede  Betragter  i  broget  Forvirring.  Gøgleværket  er  her 
grundig  paavist,    og  Saamange,    som    med  oprigtigt  dansk 


1)  Fædrelandet  1865,  13.  Decbr. 

Hjærtelag  kunne  i  al  Troskyldighed  have  fundet  sig  tiltalte 
ved  Forestillingen  om,  at  det  frarevne  Slesvig  dog  paa  en 
Maade  vilde  ved  Personalunion  atter  blive  knyttet  til  Dan- 
mark, synes  ved  disse  Artikler  at  maatte  være  bragte  til 
den  Erkjendelse,  at  en  saadan  Union  kun  vilde  bringe 
Fordærvelse  for  Danmark  og  Danskhed. 

Men  der  gives  en  anden  Betragtningsmaade  af 
Forholdene,  som  ikke  vil  finde  sig  truffen.  Den  gjør  vel 
ikke  Fordring  paa  at  indtage  et  egentlig  „dansk"  Stand- 
punkt; men  saameget  stærkere  Vægt  lægger  den  paa  Loy- 
alitetens; den  vil  næppe  heller  give  Afkald  paa  Patriotismens 
Ros,  og  den  mener  derhos  at  turde  tillægge  sig  et  friere, 
mere  uhildet  og  derfor  mere  fremskuende  Syn.  Kunde 
det  lykkes  at  træffe  Hovedpunkterne  i  Tankegangen,  som 
ligger  til  Grund  for  denne  Betragtning,  og  forfølge  den 
Skridt  for  Skridt,  vilde  det  give  et  Modstykke  til  Betragt- 
ningen „fra  dansk  Synspunkt",  og  dermed  en  Folie,  paa 
li\ålken  de  danske  Resultater  maaské  ville  først  træde  ud 
i  deres  fulde  Klarhed. 

Naar  der  her  skal  gjøres  et  Forsøg  i  denne  Retning, 
bør  det  bilhgvis  finde  Undskyldning,  om  der  skulde  ind- 
snige sig  et  og  andet  enkelt  Træk,  som  ikke  vil  blive  god- 
kjendt  af  rette  Vedkommende. 

„Danmarks  Historie  har  i  de  to  sidste  Hundredaar 
været  en  stadig  Beskæringshistorie ;  paa  alle  Kanter,  hvor 
der  har  været  Land  at  bortskære,  er  der  skaaret  af:  mod 
Øst  og  Nord  og  Syd;  Danmark  staar  nu  tilbage  som  en 
Torso  uden  Arme  og  Ben.  Man  skulde  da  mene,  at  Alle 
maatte  mødes  i  Ønsket  om  dog  at  bevare  saa  meget,  som 
der  er  absolut  nødvendigt  til  en  Statstilværelse,  til  at  kunne 
udrede  Udgifterne  til  en  kongelig  Regering,    dens   anstæn- 

dige  Repræsentation  ved  fremmede  Hoffer,  til  Landeværn 
og  Søværn,  til  Afbetaling  af  Statsgjælden  o.  s.  v.  Dette 
kan  opnaas  og  vil  alene  kunne  opnaas,  dersom  det  maatte 
kunne  lykkes  at  faa  de  frarevne  Hertugdømmer  atter  lagte 
ind  under  Kongen  af  Danmarks  Scepter.  Og  naar  der 
synes  at  øjnes  en  Mulighed  i  denne  Retning,  om  end  meget 
ubestemt  og  i  det  Fjærne,  skulde  man  ikke  vente,  at  alle 
Fædrelandsvenner  ville  gribe  om  denne  Tanke  med  begge 
Hænder?  —  selv  om  det  naturligvis  maa  forudses ,  at  en 
Gjenforening  af  det  Skilte  nu  kun  bHver  mulig  under  lidet 
gunstige  Betingelser.  De  ulige  gunstigere  ere  nu  engang 
forspildte  ved  Krigen,  der  fra  én  Side  blev  erklæret  nød- 
vendig for  den  nationale  Æres  Skyld."  — 

Dette  er  Udgangspunktet.  Men  ved  en  saa  løs  Be- 
tragtning vil  Ingen  kunne  blive  staaende.  Tanken  bliver 
trængt  nærmere  ind  paa  Sagen  og  trængt  videre  frem  ved 
Indvendinger,  der  ikke  kunne  udeblive. 

Der  indvendes:  Naar  Pengeindtægt  overhovedet  kan 
kjøbes  for  dyrt,  saa  vil  den  visselig  her  blive  kjøbt  for 
dyrt.  Kongen  af  Danmark  vilde,  ved  at  modtage  erobrede 
Lande  af  Erobrernes  Haand  til  Bestyrelse,  være  trykket 
ned  i  Vasalforhold  til  disse,  navnlig  til  den  nordtyske  Stor- 
magt, være  undergiven  de  Vilkaar,  der  maatte  blive  stillede 
fra  denne  Side,  nødsaget  til  at  tilfredsstille  Krav  og  For- 
dringer af  en  Magt,  hvis  Politik  vi  have  lært  at  kjende 
som  erobresyg,  overmodig  og  svigefuld.  For  Styrelsen  af 
Slesvig  vilde  Retningen  være  anvist  og  Regelen  given  ved 
de  Foranstaltninger,  der  allerede  ere  trufne  af  den  preus- 
siske Civilbestyrelse  imod  den  danske  Befolkning;  den 
danske  Konge  vilde  saaledes  komme  til  at  staa  over  for 
sine  danske  Undersaatter    som    den,    der    trykkede  Seglet 

paa  Forholdsregler,  beregnede  paa  at  bringe  Danskbeden 
i  Slesvig  til  at  hensygne  og  dø  den  langsomme  Tærings- 
død  ;  en  Embedsstand,  fostret  og  tildannet  i  Kiel,  vilde  vide 
at  arbejde  for  den  preussiske  Politik,  hvis  selvforstaaelige 
Plan  det  er  at  faa  Alt  i  Slesvig  saaledes  forberedet,  at 
det  første  gunstige  Øjeblik  kan  blive  benyttet  til  at  fuld- 
bringe Annexionen.  Og  Danmark  selv!  Vilde  ikke  den 
tynde  Unionstraad ,  der  igjennem  Regentens  Person  skulde 
knytte  det  til  de  tyske  Eorbundslande,  snart  blive  udspunden 
til  sejge  Baand.  hvorved  Danmark  vilde  blive  draget  nær- 
mere og  nærmere  til  Tyskland?  Hvorledes  skulde  det 
kunne  undgaas,  at  tyske  Indflydelser  gjorde  sig  gjældende 
i  Kongens  Raad,  i  den  ydre  Politik  og  i  den  indre  Styrelse, 
at  Danmarks  Interesser  bleve.  umiddelbart  eller  middelbart, 
underordnede  Tysklands? 

Man  kan  søge  at  undvige  eller  at  tilbagevise  disse  og 
lignende  Indvendinger;  men  en  virkelig  og  oprigtig  Imøde- 
gaaen  vil.  —  jeg  sér  ikke  rettere,  —  nødvendig  bringe  den 
Tanke  frem,  som  maa  Hgge  til  Grund,  hvorsomhelst  der 
er  alvorligt  Ønske  om  Personalunion : 

„Det  indrømmes,  at  denne  Union  kun  vilde  kunne  be- 
tragtes som  første  Skridt;  den  vilde  være  uden  Betydning, 
dersom  den  ikke  blev  Forløber  for  yderligere  Skridt  i 
samme  Retning.  Saalænge  som  de  to  Nationaliteter  staa 
overfor  hinanden  i  ængstelig,  spændt  og  skinsyg  Stemning, 
spejdende  efter  Overgreb,  være  sig  fra  dansk  eller  fra 
tysk  Side,  vilde  der  behøves  en  sand  kongehg  Genialitet 
med  tilsvarende  Viljesenergi  for  at  kunne  holde,  endogsaa 
kun  nogenlunde,  en  Ligevægt  imellem  de  stridende  Parter 
vedlige.  Men  i  Længden  vilde  en  saadan  Stilling  næppe 
være  holdbar.     Man    kan    her  lade  Konfr.  Madvigs  Skil- 

dring  gjælde  af  den  Dobbelthed,  den  unaturlige  Spaltning, 
der  vilde  hindre  al  Karakter  af  Helhed  baade  i  Regentens 
Personlighed  og  i  Statslegemet,  og  tidligere  eller  senere 
ende  med  Opløsning  af  den  paatvungne  Enhed.  —  Altsaa: 
der  maa  indslaas  en  anden  Vej,  som  netop  ogsaa  vilde  være 
anvist  ved  Personalunionen.  Vi  kunne  her  lade  Fortiden 
være  Vejleder.  Der  har  været  Tider.  —  de  ligge  ikke  saa 
langt  tilbage,  —  da  det  velvilligste  Forhold  fandt  Sted 
imellem  Tyske  og  Danske,  da  den  danske  Konge  talte  ikke 
mindre  loyale  Undersaatter  i  Holsten  end  i  de  danske 
Landsdele.  Danmark  stod  gjæstmildt  aabent  for  Tj^skland 
og  var  til  mange  Tider  et  velkomment  Fristed.  Tyske 
Mænd  fulgte  gjærne  den  danske  Kegerings  Indbydelse  at 
ofre  Tid  og  Kræfter  i  dens  Tjeneste;  talrige  Indvandringer 
fandt  Sted  over  den  danske  Grænse  af  høje  og  ringe, 
overalt  fandt  Tyske  velvillig  Modtagelse,  og  de  levede  her 
med  Behag.  Ved  Besættelse  af  de  højeste  og  indflydelses- 
rigeste Statsembeder,  særlig  af  Gesandtskabsposterne  ved 
fremmede  Hoffer,  spurgtes  der  fra  dansk  Side  ikke  om 
Sproget.  I  det  nationale  Blandingsland  Slesvig  var  den 
tysktalende  Befolkning  med  den  saagodtsom  udelukkende 
tyskdannede  Embedsstand  den,  som  med  fuldest  Tilfredshed 
prisede  den  danske  Konges  Regering;  til  de  fortrædigende 
Sprogkampe  kj endtes  der  dengang  ikke.  Ogsaa  danske 
Mænd  befandt  sig  vel  i  Hertugdømmerne  —  ikkun  med 
den  Forskjel,  at  de  her  maatte  opgive  Brugen  af  deres 
Modersmaal,  medens  en  saadan  Fordring  ikke  stilledes  til 
Tyskerne  i  Danmark.  Vi  behøve  her  ikke  at  føre  Tanken 
tilbage  til  den  fjærnere  Tid,  da  Hoffet  var  tysk  og  Hof- 
sproget toneangivende  for  alle  højere  Selskabskredse.  Men 
i  en  langt  nærmere  Hggende  Tid  gik  Dansk  og  Tysk  fredelig 

jævnsides  i  Hovedstadens  Omgangsliv:  Steffens  og  Baggesen 
fandt  deres  Regning  ved  at  tage  Bolig  i  Tyskland;  Oehlen- 
schlager  digtede  paa  Dansk  og  paa  Tysk,  som  det  kunde 
falde,  og  Tyskerne  vare  godmodige  nok  til  at  tage  den 
gode  Vilje  her  i  Gjeiningens  Sted;  Rahbek  ønskede  sig, 
hvad  Baggesen  opnaaede:  et  dobbelt  Fædreland,  for  at 
kunne  vinde  Brød  og  Navn  som  tysk  Forfatter.  Skulde 
dog  disse  Mænd  ikke  omtrent  angive,  hvad  og  hvormeget 
den  danske  Nationalitets  Ret  og  Ære  kræver?" 

„Det  venskabehge  og  i  alle  Tilfælde  behagelige  For- 
hold blev  først  forstyrret  fra  den  Tid  af,  da  man  mente  at 
bui-de  isolere  sig,  for  paa  den  danske  Nationahtets  Vegne 
at  indtage  en  mere  selvstændig  StiUing.  Særlig  danske 
Interesser  stilledes  nu  imod  de  tyske;  Kongeriget,  som 
Monarkiets  Hovedland,  skulde  gjøres  gjældende  overfor 
Hertugdømmerne.  Denne  Betragtning  og  Bestræbelse  maatte 
føre  til  en  Omstøbning  af  det  hele  Forhold,  som  man  ikke 
kan  undre  sig  over  maatte  virke  frastødende  og  irriterende 
paa  Tyskerne,  baade  i  og  udenfor  Monarkiet.  Desværre 
var  det  tilhge  en  Udæskning  til  en  kolossal  Overmagt,  som 
havde  mangfoldige  Kræfter  til  Raadighed,  og  som  ikke 
gjorde  sig  Samvittighed  ved  at  bruge  dem  alle.  Den  natio- 
nale Spænding  og  Ophidselse  lod  sig  tilmed  bruge  i  egen- 
nyttige Planers  Tjeneste,  benytte  til  den  uafbrudte  Række 
af  Fortrædigelser,  Krænkelser,  Ydmygelser,  hvorunder  vi 
have  maattet  lide,  indtil  vi  nustaa  tyngede  af  Hjemsøgelsens 
Vægt." 

.,Hvad  er  der  da  at  gjøre?  Hvorledes  skal  der 
arbejdes  for  Danmarks  Fremtid?  Ved  den  blotte  Personal- 
union,  om  den  skulde  kunne  opnaas,  maa  det  indrømmes, 
at  der   ikke    vilde    være    givet    nogen  egentlig  Styrkning   i 

Nutiden  eller  nogen  Betryggelse  af  Fremtiden,  dersom  det 
ikke  lykkes  at  bringe  et  andet  Forhold  tilveje  mellem  Dansk 
og  Tysk.  Kun  i  det  Tilfælde,  at  det  unionelle  Forhold 
blev  Indledning  til  en  oprigtig  og  tillidsfuld  Til- 
slutning til  Tyskland,  særlig  til  Preussen,  vilde 
der  være  Udsigt  til  en  lysere  og  roligere  Fremtid.  Til- 
slutningen vilde  naturhgvis  forudsætte  en  Redebonhed  til 
at  søge  de  danske  Interesser,  navnlig  med  Hensyn  til  de 
demokratiske  Forfatningsformer,  bragte  i  Samklang  med  de 
tyske;  naar  dette  var  naaet,  vilde  Fristelsen  være  hævet 
til  de  idelige  Forsøg  fra  tysk  Side  paa  at  gribe  forstp-rende 
ind  i  Danmarks  indre  Anhggender.  Og  naar  vi  Syd  for 
Elben  kun  havde  naturlige,  vel  ogsaa  traktatmæssig  for- 
bundne Allierede,  vilde  Personalunionen  —  men  ogsaa  først 
da  —  forskaffe  os  en  virkelig,  i  paakommende  Tilfælde 
brugbar  og  paalidehg  Forøgelse  af  vore  Stridskræfter  til- 
lands og  tilvands.  Det  tør  endehg  heller  ikke  overses,  at 
Forholdene  stille  sig  gunstige  for  Danmark  i  denne  Ret- 
ning. Vor  nuværende  Kongeslægt  er  uden  Tvivl  vel  sét  i 
den  store  tyske  Fyrstefamihe ,  og  skulde  da  ikke  her  per- 
sonlige Forhold  kunne  hjælpe  Danmark  til  en  taaleligere 
StilUng  i  Forbindelsen  med  Tyskland?" 

Saa  vidt  altsaa  er  Tanken  rykket  frem.  Naar  det  nu, 
som  det  er  at  forudse,  bliver  indvendt  „fra  dansk  Syns- 
punkt": at  den  Skaal,  der  her  rækkes  det  danske  Folk, 
ikke  blot  er  galdebesk  —  Broderskab  med  Slesvighol- 
stenerne, efter  Alt,  hvad  vi  have  lært  at  kjende  om  deres 
Sindelag  mod  de  Danske,  og  efter  Alt,  hvad  vi  have  maattet 
døje  af  dette  Sind,  og  Tilslutning  til  Preussen,  hvisTænke- 
og  Handlemaade  mod  svage  Naboer  ligger  i  modbydelig 
Nøgenhed  aaben  for  al  Verden,  —  men  at  det  er  en  lige- 

frem  giltig  8kaul,  fordi  det  vilde  være  at  give  den  hele 
cimbriske  Halvø  til  Pris  for  Fortyskning,  —  et 
nationalt  Foiræderi,  der  under  Forhold  som  de  her  an- 
tydede vilde  høste  sin  Frugt  inden  en  ikke  lang  Aarrække : 
saa  vil  Forsvaret  for  Personalunionen,  saavidt  jeg  sér.  være 
drevet  ved  Konsekvensens  Magt  til  det  tredje  og  sidste 
Skridt: 

,,Det  falder  ganske  vist  svært  for  Kjød  og  Blod  at 
lade  god  og  venskabelig  Forstaaelse  afløse  indgroet  Uvilje 
og  Fjendskab;  men  hvad  Livet  mangen  Gang  paalægger  i 
smaa  Forhold,  kan  dog  ikke  koste  for  meget,  hvor  det 
gjælder  Fædrelandets  Liv  eller  Død.  At  Nørrejylland, 
naar  Tilslutningen  af  Danmark  til  Tyskland  blev  en  Sand- 
hed og  Virkelighed,  ikke  vilde  have  Kraft  i  Længden  til 
at  modstaa  Tyskhedens  Fremtrængen,  er  vistnok  muligt,  vel 
endog  sandsynligt.  Men  ædruelige  Mænd  kunne  her  ikke 
andet  end  si)ørge  sig  selv:  om  der  dog  ikke,  hvor  naturligt 
og  rosværdigt  det  end  er  at  elske  sit  Sprog  og  holde  det 
i  Agt  og  Ære,  er  noget  Sygeligt  og  sværmerisk  Overspændt 
i  den  overvættes  Ophøjelse  af  Modersmaalet.  Vi  have 
læst  om  patriotiske  Mænd,  der  i  „Augustforeningen"  have 
med  svulmende  Hjærter  sunget  om  „gamle  Danmark"  i 
samme  Aandedræt,  som  Sangen  lød  om,  hvor  ringe  Vægt 
der  ligger  derpaa:  om  „Sproget  er  tysk  eller  jysk".  For- 
maaede  man  med  disse  Patrioter  at  løfte  sig  op  til  et 
saadant  kosmopohtisk  Standpunkt,  vilde  meget  være  mindre 
bittert,  end  det  nu  synes.  Man  vilde  da  vel  endogsaa 
lære  at  forsone  sig  med  en  Løsning,  som  man  nu  plejer 
at  skyde  til  Side  som  Slutningsscene  af  det  historiske 
Drama,  men  hvorved  Danmark  dog  i  Tiden,  med  al  dens 
tilsyneladende  Uhyggelighed,  turde  bedst  finde  sin  Regning: 

en  frivillig  Opgaaen  i  Tyskland.  Det  danske  Sprog 
vilde  have  Lov  til  at  friste  Livet,  saalænge  der  var  nogen 
Livskraft  tilbage;  men  smukke  Opgaver  vilde  Danmarks 
Befolkning  beholde  fælles  med  Tysklands  i  Kulturens, 
Videnskabens  og  Protestantismens  Tjeneste.  Af  Preusser- 
ørnens Kløer  havde  Danmark  da  Intet  at  frygte;  som  Del 
af  „det  store  Fædreland  vilde  det  dele  Trygheden  under 
dens  Vinger." 


Naturligvis  kan  der  hos  Mange  være  et  stille  Ønske 
om  en  Gjenforening  med  Slesvigholsten  ved  en  Personal- 
union,  uden  at  de  paa  nogen  Maade  ville  vedkjende  sig 
en  Tankegang,  som  den  ovenfor  er  udført.  Der  er  her 
alene  Tale  om  det  virkelig  begrundede  og  vel  overvejede 
Ønske ,  hvor  man  ikke  viger  tilbage  for  de  nærmere  og 
fjærnere  Konsekvenser,  der  stille  sig  frem  for  Tanken  om 
Ønskets  Virkeliggjørelse.  Og  det  vil  ikke  fattes  paa  dem 
i  vor  egen  Midte ,  for  hvem  de  paapegede  Konsekvenser 
ikke  have  noget  saa  synderlig  Afskrækkende.  Det  var  ikke 
af  Hensyn  til  det  danske  Folk.  men  det  var  for  Konge- 
magtens Skyld,  at  vore  Enevoldskonger  have  opfyldt  Hof 
og  Land  med  tyske  Adelslægter;  det  er  ikke  for  Intet,  at 
Danmarks  sydlige  Landegrænse  har  staaet  aaben  for  ind- 
strømmende Kolonier  sydfra.  Der  flyder  tysk  Blod  og  bor 
tysk  Hjærtelag  i  mange  saakaldte  Danske,  og,  er  end  et 
tysk  Hof  nu  en  Umulighed  i  Danmark,  saa  er  det  ligefuldt 
virkeligt,  at  der  blomstrer  tyske  Sympatier,  som  trives  i 
Solskin  og  bringe  gyldne  Frugter.  Skulde  disse  Sympa- 
tier ikke  ganske  naturlig  løbe  ud  i  den  Betragtning:  at 
det  Bedste,    der  kunde  times  Danmark,    var,    om  det  ved 

Forholdenes  Magt  maatte  tidligere  eller  senere  afslutte  sin 
Historie  som  Led  af  det  tyske  Statslegeme  ?  Er  det  ikke 
Præludium  for  denne  Stemning,  naar  man  i  visse  Kredse 
ikke  blues  ved  at  bruge  det  Nationale,  det  fuldblodig 
Danske  som  halvt  Haansord? 

Her  staa  vi  ved  det  egentlige  og  endelige  Spørgsmaal, 
ved  det  afgj ørende  Stridspunkt,  Spørgsmaalet  er: 
Hvad  staar  øverst  —  Landstrækning  eller  Folk?  —  Hvad 
er  Opgaven:  enten  at  bevare  en  Folkestamme,  dansk  i 
Sind  og  Sprog  i  Danmark  fra  dets  Nord-  til  dets  Syd- 
grænse, eller  at  søge  en  Stat  sammenstykket  under  én 
Regenthaand,  fra  Øresund  og  Skagen  til  Elben  med  et 
Blandingsfolk,  der  Aar  for  Aar  vilde  blive  mere  amtibialsk, 
mere  fremmed  for  sig  selv?  —  Hvad  er  Formaalet? 
Enten  at  rive  det  danske  Folk  løs  fra  den  nordiske  Rod 
og  give  det  Tyskland  i  Vold,  eller  fra  denne  Rod  at 
søge  Sundhed  og  Kræfter  til  at  staa  Tyskheden  imod? 

Dersom  det  var  kommet  dertil,  at  den  store  Flerhed 
i  det  danske  Folk  kunde  tænkes  at  staa  vaklende  overfor 
dette  Spørgsmaal,  da  vilde  Spørgsmaalet  allerede  være 
aandelig  besvaret.  Jeg  maatte  selv  —  med  Døden  i  Hjærtet 
—  anse  en  Personalunion  med  dens  udeblivelige  Følger 
for  ønskelig.  Er  ikke  en  brat  Folkedød  langt  at  foretrække 
for  den  matte  Hensygnen  Skridt  for  Skridt?  —  For  den 
rette  danske  Stamme  vilde  der  vel  til  enhver  Tid  staa 
Fristed  aabent  hinsides  Øresund  og  Kattegat. 

Men  dertil  er  det  ikke  kommet.  Der  tør  ikke  gjøres 
for  store  Fordringer  til  et  Folk,  som  efter  en  næsten  to- 
hundredaarig  politisk  Hendøsen  under  et  mildt  og  slapt 
Enevoldsregimente  først  tæller  det  sextende  Aar  af  borgerlig 
Frihedsliv,    Men  Enhver,  som  i  sin  Erindring  kan  sammen- 

holde  en  ikke  altfor  knap  Fortid  med  Nutiden,  vil  finde 
Trøst  i  den  Bevidsthed,  at  det  danske  Folk  er  i  Opvaagnen 
fra  den  lange  Dvaletilstand,  Opvaagnen  til  national  og 
statsborgerlig  Selvfølelse,  —  Trøst  i  det  Haab.  at  det  unge 
Frihedsliv  med  Gruds  Hjælp  fostrer  en  Slægt,  som  vil  være 
i  Stand  til  at  tjene  Fædrelandet  med  mere  udviklede  Kræfter 
og  større  Viljesfasthed,    end  Fædrene   have   formaaet  det; 

—  fra  den  sidste  Krig  tør  ingen  Slutning  drages  imod 
Folket  som  saadant;  intet  Folk  kan  staa  fast  imod  den 
pludselig  indbrydende  Fare  uden  besjælende  og  anførende 
Ledere. 

Ét  Punkt  er  der,  hvori  jeg  maa  gjøre  Tankegangen 
„fra  ikke -dansk  Synspunkt"  ganske  til  min:  at  der  for  et 
isoleret  Danmark ,  som  vilde  stivne  sig  til  at  staa.  politisk 
og  nationalt,  alene,  ikke  er  nogen  Fremtid  at  øjne  til  Liv. 
Danmark  maa,  i  den  ene  som  i  den  anden  Henseende, 
slutte  sig  med  fuld  Oprigtighed  og  InderUghed  mod  Nord 
eller  mod  Syd,  Skandinavismen  betegner  ikke  nogen  be- 
stemt Form  for  Sammenslutningen  af  de  skandinaviske 
Stamfrænder.  Denne  kan  blive  til  Sandhed  og  Virkelighed 
i  forskjellige  Skikkelser  og  i  alle  disse  bringe  den  Virkning, 
hvortil  de  tre  Folk  alle  trænge,  og  som  uden  dennne  For- 
ening ikke  kan  opnaas :  Styrkning  paa  engang  af  det  natio- 
nale Liv  og  den  politiske  Selvstændighed.  Man  vilde  gjøre 
store  Øjne,  om  man  hørte  en  Sachser  eller  Schwaber  sige : 
jeg  er  Sachser  eller  Schwaber,  men  Navnet  Tysker  ved- 
kjender  jeg  mig  ikke;  —  det  er  den  tyske  Almenfølelse, 
der  giver  Tyskheden  og  enhver  Brøkdel  deraf  dens  Styrke; 

—  men  er  der  bedre  Mening  i  at  sige:  jeg  er  Dansk  og 
føler  mig  som  Dansk;  men  Skandinavismen  er  mig  uved- 
kommende?   Det  næste  Skridt  i  denne  Retning  vilde  være, 

naar  man  fik  Jyder  at  høre,  som  holdt  Jydskhed  og  Danskhed 
ud  Ira  hinanden.  Det  er  at  klamre  sig  til  Grenen,  der 
kan  holde  sig  frisk,  saaalænge  den  drager  Næring  fra  den 
fæUes  Rod  og  Stamme,  men  vilde  visne  hen,  naar  den  blev 
revet  los  fra  den. 

Det  maa  i  højeste  Grad  ønskes,  at  Spørgsmaaalet  om 
Personalunionen ,  dens  Betydning  og  Virkninger,  —  hvor 
langt  Spørgsmaalet  end  maaské  kan  ligge  udenfor  den 
politiske  Dagsorden,  —  maa  træde  ret  levende  frem  for 
danske  Mænd  og  Kvinder  og  blive  Gjenstand  for  Efter- 
tanke og  Drøftelse.  Det  er  et  Spørgsmaal,  som  fremfor 
noget  andet  er  tjenligt  til  at  klare  den  nationale  Bevidsthed. 
Min  inderste  Overbevisning  er  den:  at,  hvorsomhelst  Dan- 
marks Mærke  og  Danmarks  Ære  sættes  i  at  bevare  Danskhed 
i  Sind,  Sæd  og  Sprog,  saa  at  det  maa  bHve  overleveret 
Sønnerne,  hvad  der  er  modtaget  fra  Fædrene,  dér  vil  po- 
litisk Forbindelse  af  Danmark  med  Slesvigholsten  og  der- 
igjennem  med  Tyskland  erkj endes  som  Vej  til  at  forraade 
Danmarks  Liv. 


VI. 

Blandinger. 

Angaaende  Universitetsbygningen. 


I. 
Om  Dekorationen  i  den  nye  Universitetsbygnings  Forsal.^) 

(1835.) 


„Min  Stilling  ved  Universitetet  har  til  forskjellige  Tider 
bragt  mig  i  et  nærmere  Forhold  til  Kunsten  og  Kunstner- 
verdenen. En  stærk  naturlig  Tilbøjelighed  har  herved  fundet 
en  Tilfredsstillelse,  hvorpaa  jeg  har  sat  stor  Pris.  Universitets- 
bygnings-Arbejdet gik  til  Ende  1835  med  et  beklageligt  Brud 
imellem  Bestyrelsen  og  Bygmesteren,  hvortil  Grunden,  som 
sjældent  er  Tilfældet,  var  at  søge  udelukkende  hos  den  ene 
Part.  Uden  Bemyndigelse,  uden  Overslag,  uden  nogen  For- 
handling med  Konsistorium  eller  med  den  særlig  nedsatte 
Bygningskomité  havde  Bygmesteren,  Prof.  Malling,  ladet  paa- 
begynde og,  til  Trods  for  sket  Indsigelse,  fortsætte  og  fuldende 
en  fuldstændig  Dekoration  af  Bygningens  Forhal,  bestaaende 
af  18  større  og  mindre  Billeder,  alle  efter  eget  Valg  og  alle 
udførte  af  Historiemaler  Høier,  en  Mand,  hvem  man  iblandt 
alle  Kunstnere  mindst  kunde  have  tænkt  at  betro  et  saadant 
Arbejde.  Det  hele  store  Arbejde  var  blevet  udført  i  Universi- 
tetsbygningen,    men    inden    lukkede  Døre.     Bygmesteren  havde 

forbudt  Alle  og  Enhver  Adgang,  og  Bekjendtskabet  med  det 
fuldfærdige  Billedgalleri  fik  saaledes  Bygherren  først  Lejlighed 
til  at  gjøre,  da  Loft  og  Yægge  stode  dér.  beklædte  med  samtlige 
Billeder,  malede  paa  Lærred.  Som  Følge  af  deu  selvraadige 
Fremfærd  kom  Bygmesteren  ikke  til  at  fuldføre  sit  Værk,  og 
ved  Indvielsen  deu  31te  Oktober  1836  maatte  vi  tage  mod 
Videnskabens  Tempel  i  raa  Nøgenhed,  blottet  for  enhver  kunst- 
nerisk Udstyrelse."      („Optegnelser".    S.   191—192). 


Ved  en  Anmeldelse  i  Bladet  Dagen  Nr.  207  er  Publi- 
kums Opmærksomhed  bleven  henvendt  paa  Dekorationen 
af  Forhallen  i  den  nye  Universitetsbygning.  Det  tør  vel 
ogsaa  antages,  at  dette  Arbejde  vil  tiltrække  sig  mere  end 
almindelig  Opmærksomhed.  Det  forekommer  mig  i  det  mindste, 
som  om  denne  Bygning  allerede  ved  sit  Udvortes  er  skikket  til 
at  tiltale  Betragteren  og  vække  til  Deltagelse,  idet  dens 
Fysiognomi  synes  af  sig  selv  at  fremkalde  en  Forestilling 
om  dens  særegne  Bestemmelse,  om  den  Virksomhed,  der 
skal  have  sit  Hjem  indenfor  dens  Mure.  Og  naar  Arkitek- 
turen fremdeles  ved  Dekorationen  af  det  Indre  søger  Under- 
støttelse hos  Malerkunsten  i  den  Hensigt  at  lade  det,  der 
ved  Bygningsstilen  kun  har  kunnet  antydes  i  en  vis  ubestemt 
AJmindelighed,  træde  klarere,  bestemtere,  effektfuldere  frem, 
synes  ogsaa  denne  Bestræbelse  at  turde  vente  Paaskjønnelse. 

Men,  naar  man  maa  ønske  og  haabe,  at  den  omtalte 
Bygningsdekoration  maa  blive  Gjenstand  for  almindelig 
Opmærksomhed,  maa  man  i  Særdeleshed  ønske  denne  Op- 
mærksomhed henvendt  paa  det  Spørgsmaal :  hvorvidt  denne 
Dekoration  kan  siges  at  tilfredsstille  billige  Fordringer 
saavel  med  Hensyn  til   den   arkitektoniske  Anordning  som 

til  Udvalget  af  de  historiske  Sujetter  og  den  kunstneriske 
Behandling  af  disse.  Et  Arbejde  af  den  Betydenhed  som 
dette  og  i  et  Lokale  som  det  paagjældende  bør  kunne  be- 
tragtes, —  og  vi  fejle  næppe  i  at  antage,  at  det  saaledes 
vil  blive  betragtet  af  Fremmede,  —  som  Vidnesbyrd  om 
Kunstens  og  Kunstsmagens  nærværende  Standpunkt  i  Dan- 
mark. Og  saameget  ønskeligere  og  vigtigere  bliver  her  den 
offentlige  Drøftelse  og  Meddelelse,  som  det  omhandlede 
Dekorationsarbejde  ikke  er  udført  efter  nogen  forud  appro- 
beret Plan,  heller  ikke  nogen  Bestemmelse  endnu  er  tagen, 
hvorvidt  det  skal  beholde  den  Plads,  der  for  Tiden  er 
indrømmet  det.  Det  er  kun  paa  Prøve,  netop  for  at  under- 
kastes offentlig  Prøvelse  og  Bedømmelse,  at  Arbejdet  er 
blevet  udført  indtil  det  Punkt,  hvorpaa  det  nu  befinder  sig. 
Bj'-gmesteren  har  nemlig,  tværtimod  gjentagne  Opfordringer 
fra  Universitetsbestyrelsens  Side,  foretrukket  forsøgsvis  at 
lade  sin  Dekorationsplan  gjennemføre  til  Enden  fremfor  at 
fremlægge  de  forlangte  Skitser. 

Naar  nu  Bedømmelsen  af  det  kunstneriske  Værd  af 
Anordningen  i  det  Hele  saa  vel  som  af  de  enkelte  Kom- 
positioner og  deres  Udførelse  maa  blive  forbeholdt  Mænd 
af  Paget,  er  der  derimod,  som  ovenfor  antydet,  et  andet 
Moment  for  Bedømmelsen,  som  ikke  et  mindre  vigtigt,  og 
om  hvilket  Flere  tør  tiltro  sig  en  Stemme;  om  og  hvor- 
vidt nemlig  Valget  af  de  udførte  Sujetter  kan 
anses  som  heldigt,  det  vil  sige:  svarende  til  Stedets 
Bestemmelse.  Denne  Betragtning  maa  endogsaa  gaa 
forud  for  den  egentlig  kunstneriske.  Først  hvor  Valgets 
Passelighed  er  erkjendt,  bør  den  kunstneriske  Udførelse 
gjøre  Udslaget,  medens  derimod  selv  den  ypperste  Ud- 
førelse   fra    Kunstens    Side    ikke    vilde    retfærdiggjøre    det 

uheldige  Yalg.  Jeg  skjønner  heller  ikke  rettere,  end  at 
dette  Punkt  netop  er  det,  hvor  man  er  berettiget  til  at 
gjøre  de  strængeste  Fordringer.  Der  kunde  tænkes  Hensyn 
af  forskjellig  Art,  som  gjorde,  at  Forv^entningen  i  Hen- 
seende til  den  kunstneriske  Udførelse  maatte  nedstemmes 
indtil  en  vis  Grad;  hvad  derimod  det  Passehge  og  Betyd- 
ningsfulde i  selve  Sujetterne  angaar,  vil  man  netop  i  en 
Universitetsbygning,  —  naar  saadanne  Sujetter  dér  skulle 
anbringes,  —  mindst  finde  sig  i  at  nøjes  med  det  Middel- 
maadige.  Thi  at  Universitetet  skulde  have  forsømt  at 
gjøre  BiTig  af  den  naturlige  Ret  til  at  forestaa  Udvalget 
af  de  Æmner,  som  skulle  udføres  i  dets  Lokale,  vil  Ingen 
lade  gjælde  som  Undskyldning;  og  ligesaa  uantageligt  vil 
man  finde  det,  at  denne  Ret  skulde  ifølge  højere  Avtoritet 
være  fratagen  de  rette  Vedkommende  og  nedlagt  alene  i 
Kunstnerens  Haand. 

I  10  Lun  etter,  anbragte  under  Gesimsen,  findes  følg- 
ende Kompositioner:  Herodot,  Sokrates,  Diogenes, 
Pytagoras,  Numa  og  Egeria,  Homer,  Sappho, 
Anakreon  og  Amor,  Æskylos,  Ossian  og  Malvina. 
Kunstneren  har  her,  som  det  hedder  i  den  ovenfor  nævnte 
Anmeldelse,  villet  fremstille  „Digt  og  "Videnskabelighed 
i  forskjellig  Retning".  Vi  spørge:  hvorvidt  han  har 
været  heldig  i  denne  Fremstilling ;  og  vi  ville  for  det  første 
blive  staaende  ved  de  her  givne  Personer  fra  Oldtiden, 
saa  at  vi,  —  uden  endnu  at  indlade  os  paa  nogen  Sammen- 
stilling med  andre  Oldtidsmænd,  som  muligt  kunde  gjøre 
dem  Pladsen  stridig,  —  indskrænke  os  til  Betragtning  af, 
hvorvidt  de  i  og  for  sig  kunne  anses  skikkede  til  at  ind- 
tage denne  Plads  i  Universitetets  Forsal.  Af  de  fem  Fi- 
gurer, der  ere  fremstillede  som  Videnskabens  Repræsen- 

tanter,  maa  Valget  af  Herodot  og  Pytagoras  anses 
■som  aldeles  passende:  den  første  staar  som  Historiens,  den 
anden  som  Matematikens  Repræsentant;  begge  have  Hævd 
paa  at  gjælde  som  saadanne,  og  kunne  ikke  ombyttes,  med 
nogen  anden.  Til  disse  slutter  Sokrates  sig  som  Filoso- 
fiens Fader,  —  ihvorvel  han  snarere  maa  betragtes  som 
Populærfilosofiens  og  Pædagogikens  end  som  den  spekula- 
tive Filosofis  Repræsentant  — ,  og  dernæst  Numa  som 
Symbol  paa  den  lovgivende  Visdom.  Af  den  øvrige  Skare 
af  Grækenlands  navnkundige  Vise  er  Diogenes  alene 
hentet  frem  af  sin  Tønde,  ledsaget  af  sin  Hund.  For 
Videnskaben  har  imidlertid  denne  Mand  aldeles  ingen  Be- 
tydning; og,  dersom  Meningen  skal  være  den  at  betegne 
og  anbefale  den  fordringsfri  Nøjsomhed,  paa  hvilken  Viden- 
skabens Dyrker  skal  beflitte  sig,  da  vilde  det  være  højlig 
at  beklage,  om  Videnskabens  Dyrkere  skulde  kunne  overse 
den  aldeles  væsentlige  Forskjel  mellem  den  skjønne  Dyd 
og  den  kyniske  Karrikatur,  hvis  Billede  her  bliver  frem- 
stillet for  dem.  Af  de  fem  Poesiens  Repræsentanter 
ville  de  tvende,  Homer  og  Æskylos,  vel  af  Alle  findes 
kvalificerede  til  Valget.  Anakreon  og  Sappho  derimod 
indtage,  hver  for  sig,  en  underordnet  Plads  ved  Parnassets 
Fod  og  repræsentere  desuden  Digtarter,  om  hvilke  man 
ikke  fortrinsvis  vil  vente  at  bhve  mindet  ved  Universitetets 
Dørtærskel.  Imod  Valget  af  Ossian  endelig,  hvor  inter- 
essant et  Fænomen  den  Ossianske  Poesi  end  er,  vil  den 
isolerte  Stilling,  som  den  indtager  i  Poesiens  Udviklings- 
historie, vække  grundet  Betænkelighed  paa  dette  Sted. 

Men  dette  være  kun  i  Forbigaaende  erindret.  Thi 
Enhver  sér,  at  man  kunde  indrømme  enhver  enkelt  af  de 
Personer,  som  her  ere  fremstillede,  ualmindelig  Fortjeneste 

og  berømmeligt  Eftermæle,  uden  at  Spørgsmaalet  om  Val- 
gets Passelighed  dermed  vilde  være  afgjort;  om  man  lod 
det  komme  an  paa  en  Prøve,  og  imellem  det  store  Antal 
af  Grækenlands  Filosofer  og  Digtere  vilde  gribe  til  paa 
Lykke  og  Fromme,  vilde  det  ikke  slaa  fejl,  at  man  jo 
vilde  faa  agtbare  Personligheder  ud,  som  hver  for  sig 
kunde  indtage  en  Plads  med  Ære.  Men  hvor  nogle  Faa 
skulle  udvælges  iblandt  Mange,  gjælder  det  at  finde  de 
værdigste  iblandt  de  værdige;  hvor  Valget  skal  ské  med 
udtrj'kkeligt  Hens}'n  til  en  Bygnings  ejendommehge  Be- 
stemmelse, gjælder  det,  iblandt  de  mange,  som  kunne  staa 
nær,  at  finde  dem,  der  staa  nærmest.  Og  saaledes  mener 
jeg  da,  at,  naar  et  Videnskabsakademi  vil  søge  Billedet  af 
en  synlig  Repræsentant  for  Filosofien,  kan  der  ikke  tænkes 
paa  nogen  anden  end  paa  den  store  Stifter  af  Akademiet 
i  Athen;  ogsaa  i  Rafaels  atheniensiske  Skole  er  Platon 
tilligemed  Aristoteles  fremhævet  som  Hovedperson,  medens 
Sokrates,  vigende  tilbage  for  sine  større  Efterfølgere,  har 
faaet  en  beskeden  Sideplads  i  Baggrunden.  Jeg  mener 
fremdeles,  at  S  o  Ion,  ikke  alene  som  Græker  og  en  af 
Grækenlands  syv  Vise,  men  ogsaa  som  den  ældre  Lovgiver 
og  desuagtet  som  en  mere  historisk  Person,  ubetinget  maatte 
være  at  foretrække  for  Numa.  Jeg  mener  endehg,  —  og 
dette  anser  jeg  for  at  være  Hovedsagen  — ,  at  man  for- 
gjæves  søger  et  Enhedsprincip,  som  skulde  kunne 
antages  at  have  ledet  det  hele  Valg  og  den  hele  An- 
ordning. Ville  vi  forsøge  en  Klassifikation  af  de  frem- 
stillede Personer  efter  de  forskjelhge  Videnskabsfag,  som 
ved  dem  kunne  være  repræsenterede,  da  ville  af  ti  de  fem 
blive  at  henføre  til  Poesien  (Homer,  Æskylos,  Sappho, 
Anakreon,  Ossian),  to  til  Filosofien  (Sokrates  ogDiogenes), 

én  til  Matematiken  (Pythagoras) ,  én  til  Historien 
(Herodot),  én  til  Lovgivningsvidenskaben  (Numa). 
Denne  blotte  Oversigt  viser  det  besynderligste  Misforhold. 
og  maa  fremkalde  en  Mængde  Spørgsmaal.  Thi  hvad 
ligner  det  at  stille  fem  Digtere  sammen,  som  Homer. 
Æskylos,  Sappho,  Anakreon,  Ossian?  Skal  herved  tænkes 
paa  de  forskjellige  Digtarter,  med  hvad  Ret  skal  da  Epo- 
pøen,  Tragødien  og  Lyriken  have  sine  Repræsentanter. 
Komødien  og  Romantiken  savne  dem?  Eller,  —  dersom 
Tanken  skal  føres  hen  til  Digternes  Fædreland,  —  med 
hvad  Ret  skal  den  græske  og  den  nordiske  (?)  Digtekunst 
repræsenteres,  medens  den  østerlandske,  den  romerske,  den 
nyere  italienske  (Dante  og  flere)  forbigaas?  Fremdeles: 
efter  hvilken  Regel  skulle  enkelte  Afgreninger  af  Poesien 
snarere  udhæves,  end  af  Filosofien,  hvor  de  findes  ikke 
mindre  bestemt  afsondrede  i  de  forskjellige  Skoler?  Og 
endelig,  —  da  et  Universitet  hverken  er  et  Akademi  for 
de  spekulative  eller  for  de  skjønne  Videnskaber  alene, 
men  skal,  som  Navnet  tilkj endegiver,  omfatte  alle  Viden- 
skabsfag, stille  dem  alle  paa  lige  Trin,  pleje  og  dyrke 
dem  alle ,  —  efter  hvilket  Princip  findes  her  enkelte  Viden- 
skaber tagne  med,  som  et  Slags  Følgesvende  til  Filosofien 
og  Poesien,  medens  andre  forgjæves  søge  en  Plads?  Efter 
hvilket  Princip  skulle  vi  sige,  at  Teologi,  Medicin,  Natur- 
videnskaber, østerlandsk  Literaturstudium  savne  deres  Re- 
præsentant? Disse  Spørgsmaal  ere.  om  jeg  sér  ret,  her 
aldeles  væsentlige;  de  maa  enten  kunne  besvares  paa 
fyldestgjørende  Maade,  eller  Udvalget  maa  anses  som  prin- 
cipløst  og  Sammenstillingen  som  mislykket  i  sit  Grund- 
anlæg.    Thi  for  den  Idé,    som  har  skullet  udføres  i  denne 

Dekoration,  er  en  Regel  given  i  selve  Bygningens  Bestem- 
melse, som  ikke  kan  tilsidesættes. 

Saavidt  om  denne  Række  af  Kompositioner. 

Længere  nede  er  en  omløbende  Frise  anbragt, 
som  indeholder  syv  forskjellige  Kompositioner.  Idéen  ved 
disse  er,  som  det  atter  hedder  i  den  oftere  nævnte  An- 
meldelse, at  fremhæve  „enkelte  interessante  Momenter" 
af  Historien  og  saaledes  give  Tanken  „Virksomhed  til  at 
udfylde  Mellemrum  i  Historien,  som  ikke  ved  Kunsten  kan 
udtømmes".  Ogsaa  her  ville  Mange  uden  Tvivl  finde  Idéen 
smuk.  Men,  naar  nu  sagkyndige  Læsere  ville  spørge  sig 
selv:  hvilke  historiske  Momenter  her  fortrinsvis  maatte 
gjælde  som  interessante,  da  mener  jeg,  at  de  uvilkaarlig 
ville  ledes  til  at  tænke  paa  saadanne,  som  betegne  Epoker 
i  Videnskabelighedens  videre  Udvikling  efter 
den  græske  Tid;  saaledes  til  Exempel:  foruden  Kristen- 
dommens Fremtræden,  den  Augustæiske  Tidsalder,  —  Middel- 
alderens videnskabelige  Klosterflid,  —  Bogtrykkerkunstens 
Opkomst,  —  Videnskabens  Gjenfødelse  i  Italien,  —  Reforma- 
tionen. Jeg  nævner  disse  iøvrigt  kun  exempelvis  og  uden 
at  indlade  mig  paa  at  betragte,  hvorvidt  det  maleriske 
Moment  her  vilde  ligge  Kunstneren  nær.  Men  hverken 
noget  af  disse  Æmner,  eller  engang  noget  lignende  findes 
her  udført.  Derimod  forestille  af  hine  syv  Kompositioner 
de  fem:  Demokrit,  som  opdager  Geniet  hos  Ynglingen 
Protagoras,  —  Sokrates,  som  moraliserer  for  sin  Søn, 
der  tror  sig  forurettet  af  Moderen,  —  Homer,  som  holder 
Foredrag  i  offentlig  Forsamling,  —  Ossian,  som  holder 
Foredrag  for  en  flygtig  (?)  Kristen,  —  Fingals  Datter, 
som  mægler  Fred;  altsaa:  én  Forestilling  om  Homer,  én 
om    Sokrates,    én    om  Demokrit,    to    af   Ossians  Historie. 

Kun  i  Forbigaaende  vil  jeg,  med  Hensyn  til  de  enkelte  Su- 
jetter, bemærke,  hvad  der  vel  maa  være  Enhver  paafaldende : 
først  hvorledes  Sokrates's  Moraliseren  for  den  uartige  Søn, 
som  vilde  være  ypperHgt  anbragt  i  en  Børneskole,  skal 
høre  hjemme  paa  dette  Sted;  dernæst:  hvorfor  man  tre 
forskjellige  Gange,  hvorhen  man  vender  Øjet  i  denne  Vesti- 
bule, skal  træffe  paa  Ossianske  Scener.  Men  Hovedsagen 
bliver  ogsaa  her:  i  hvilket  Forhold  disse  Komposi- 
tioner staa  til  de  forhen  omtalte.  Og  hvorledes 
skulde  man  da  kunne  finde  sig  tilfredsstillet  ved  Frem- 
stillinger, som.  istedetfor  at  lede  Tanken  videre  frem  og 
aabne  den  nye  Udsigter  i  mere  udstrakte  Kredse,  vende 
tilbage  til  Grækenland  og  —  Skotland,  som  om  Videnskab 
og  Kunst  laa  afsluttet  indenfor  disse  Enemærker,  og  til- 
med dreje  sig  for  en  Del  om  smaalige  Scener  af  det  borger- 
lige og  huslige  Liv.  Hvad  der  i  denne  Række  af  Kom- 
positioner er  nyt,  indskrænker  sig  til  de  tvende  bibelske 
Sujetter.  Valget  af  de  østerlandske  VisesHylding 
af  den  nyfødte  Jesus  maa  uden  Tvivl  anses  som  sindrigt; 
den  kristelige  Visdoms  ophøjede  Værd  kunde  næppe  være 
heldigere  antydet.  Det  Modsatte  maa  vel  derimod  siges 
om  Sujettet,  som  er  valgt  af  det  Gamle  Testament: 
Jefta,  der  vender  tilbage  som  Triumfator,  og  mod- 
tages af  sin  Datter,  som  et  ubetænksomt  Løfte  saaledes 
nøder  ham  til  at  bringe  Jehova  som  Offer.  Betydningen 
af  denne  Scene  paa  dette  Sted  er  gaadefuld.  Skulde  imid- 
lertid, hvad  der  synes  rimeligt.  Meningen  være  den  at 
skildre  den  mosaiske  Religions  Haardhed  i  Modsætning  til 
den  kristelige  Religion,  kunde  intet  Valg  være  uheldigere. 
Menneskeofringer  vare  under  Livsstraf  forbudne  ved  Mose 
Lov,  og  de  Exempler  paa  denne  Grumhed,  som  desuagtet 

forekomme  i  Jødernes  Historie,  maa  forklares  af  den  Ind- 
flydelse, som  Nabofolkenes  Afgudsdyrkelse  havde  paa  Folket. 
Denne  Indflydelse  var  netop  meget  betydelig  i  Dommernes 
Periode,  i  hvilken  Jeftas  Historie  falder,  og  navnlig 
havde  denne  Mand  selv  levet  som  Røverhøvding  iblandt 
hedenske  Folk.  Hans  Gjerning  kan  saaledes  intet  mindre 
end  tjene  til  Vidnesbyrd  om  Mosaismens  Aand. 

De  Kompositioner  paa  Væggene,  der  hidtil  ere  blevne 
omtalte,  overskygges  af  etLoftmaleri;  — jegsiger:  over- 
skygges, fordi  det  er  et  Maleri,  som  mangler  og  skal 
mangle  al  egentlig  Lysvirkning.  Det  forestiller  nemlig 
Skaberen,  før  Sollysets  Oprindelse  svævende  i 
det  vide  Rum  over  den  halvmørke  Klode  for  at  ordne 
de  kaotiske  Masser.  Denne  Komposition  er  udført  efter 
den  berømte  Fremstilling  i  Rafaels  Loger,  hvor  den  aabner 
en  sammenhængende  Række  af  bibelske  Sujetter.  Udreven 
derimod  af  en  saadan  Forbindelse  og  hensat  i  Forhallen 
til  et  Universitet,  vilde  man  være  i  Forlegenhed  med  at 
udfinde  Betydningen,  dersom  ikke  Anmeldelsen  i  „Dagen" 
gav  den  Forklaring:  at  derved  „blandt  andet  (V)  hentydes 
paa  Universitetets  høje  Bestemmelse  at  ordne  eller  udvikle 
Begrebet  klart  og  omfattende".  Med  denne  Tanke:  at 
gjøre  vor  Herre  til  Symbol  paa  Videnskabens  dannende  og 
ordnende  Kraft,  vil  imidlertid  den  sunde  Smag  næppe  for- 
sone sig.  Dette  Maleri  er  endelig  omgivet  af  en  særegen 
Dekoration,  der  som  en  Slags  Indfatning  udfylder  den 
øvrige  Plafond.  Jeg  vidste  ikke  bedre  at  give  dem,  der 
ikke  have  taget  den  i  Øjesyn,  en  Forestilling  derom,  end 
ved  at  sammenligne  den  med  et  Bjælkelag,  hvor  forskjelligt- 
farvede  Bjælker  ere  saaledes  lagte  over  hverandre  paa  langs 
og   tværs,    at   de   mellemliggende    aabne  Rum    danne   for- 

skjellige  Kvadrater  og  Rektangler  i  symmetrisk  Orden. 
Ogsaa  denne  paafaldende  Dekoration  skal  have  sin  alle- 
goriske Betydning;  om  jeg  mindes  ret,  er  den  bleven  an- 
given saaledes:  at  de  forskjellige  Farver,  som  her  sés 
holdte  ud  fra  hverandre  og  ordnede  efter  et  bestemt  For- 
hold, skulle  antyde  den  videre  udførte  Skabelsesproces, 
hvoraf  Begyndelsen  er  afbildet  i  Piafondens  Midte.  Jeg 
véd  ikke,  hvorledes  denne  Slags  Symboliseringer  staa  an- 
skrevne hos  Nutidens  Kunstnere;  mig  forekommer  den  som 
et  smagløst  Bizarreri,  hvorved  paa  engang  Kunsten  mis- 
bruges og  Tænkningen  forskrues. 

Den  Sag,  jeg  her  har  bragt  paa  Bane,  ligger  mig  i 
flere  Henseender  paa  fljærtet,  I  denne  Interesse  har  jeg 
fundet  Opfordring  til  at  ytre  mig  uden  Forbeholdenhed 
og  uden  at  befrygte  den  Replik,  at  „Stræben  efter  at  ind- 
føre Kunsten  i  Videnskabens  Tempel  skulde  af  Viden- 
skabens Dyrkere  selv  modstræbes"  („Dagen"  Nr.  218).  Jeg 
har  bestræbt  mig  for  at  holde  mig  udenfor  Kunstdommerens 
Enemærker,  som  ere  mig  fremmede,  og  at  indskrænke  mig 
til  den  Side  af  Sagen,  om  hvilken  Mange  med  mig  kunne 
have  en  Mening.  Det  vilde  her,  som  i  de  fleste  Tilfælde, 
være  ønskeligt,  om  Flere  vilde  ofi'entligt  fremlægge  deres 
Anskuelse  om  Sagen,  understøttet  ved  Grunde. 

n. 

Dokumenteret  Fremstilling   af  Forhandlingepne   imellem   Universi- 
tetets Bestyrelse  og  dets  Bygmester.*) 

(1835). 

I  „Dagen"  Nr.  228  har  Stadsbygmester ,  Professor 
Malling  indrykket  et  Stykke,  som  har  til  Hensigt  at  vise, 
hvor  megen  Ret  han  har  til  at  besvære  sig  over  den  Mod- 
stand, som  den  af  ham  udkastede  og  udførte  Plan  til  De- 
koration af  den  nye  Universitetsbygnings  Vestibule  har 
mødt  fra  Universitetsbestyrelsens  Side.  Der  omtales  i 
dette  Stykke  en  Indstilling  af  Konsistorium  til  Universitets- 
Direktionen,  som  „gik  ud  paa  aldeles  at  fritages  for 
malerisk  Dekoration  i  Universitets-Bygningen,  —  et  Skridt, 
der  nødvendig  maatte  foranledige,  at  jeg,  som  Bygmester, 
til  Direktionen  maatte  gjøre  Forestilling  derimod-'.  „Dersom 
Konsistorium,  —  hedder  det  videre,  —  havde  sat  sig  i  For- 
bindelse med  Bygmesteren  angaaende  Fortsættelsen  af  De- 
korationen, vilde  en  nøjere  gjensidig  Forklaring  for  en  stor 
Del  have  kunnet  hæve  de  Betænkeligheder,  som  nu  findes 
indrykkede  i  „Ugeskriftet"  med  Hensyn  til  den  udførte  De- 
koration, som  jeg  paa  egen  Haand  ilsomt  maatte  fremme, 
for  ikke  at  sé  det  Hele  kuldkastet."  Endelig  føjes  til: 
„Saalænge  Bygnings -Kommission,  Konsistorium  og  Uni- 
versitets-Direktion, i  Forliindelse  med  Kunst- Akademiet, 
staar   i  Opposition  til  Bygmesteren,    kan    vanskelig    nogen 


J)  Dansk  Ugeskrift.     1836,    Nr.  190. 

gjensidig  Nærmelse  finde  Sted."  Almenheden  er  endvidere 
i  „Kjøbenhavnsposten"  Nr.  233  bleven  gjort  bekjendt  med 
en  senere  Indstilling  fra  Stadsbygmesteren  til  Konsistorium, 
hvori  der  i  endnu  stærkere  Udtryk  føres  Klage  over  den 
„konsekvente"  Fremfærd  fra  Universitets- Direktionens  Side 
imod  det  omhandlede  Dekorationsarbejde. 

Forsøger  jeg  nu  paa  at  sætte  mig  ind  i  Læseres  Sted, 
som  i  en  eller  anden  Henseende  interessere  sig  for  det 
Arbejde,  hvis  Værd  og  hvis  Skæbne  er  bleven  Grjenstand 
for  offentlig  ForhandHng,  som  med  Forundring  og  Beklagelse 
ere  Vidner  til  det  offentlige  Brud  imellem  Universitetets 
Bestyrelse  og  dets  Bygmester,  i  hvem  man  erkj ender  en 
agtet  og  fortjent  Kunstner,  og  som  nu  prøve  paa  at  danne 
sig  en  Forestilling  om  det,  der  maa  være  gaaet  forud,  for 
at  Misforstaaelser,  der  i  lignende  Forhold  pleje  at  lade  sig 
hæve  ved  gjensidig  Tilnærmelse,  kunne  være  komne  saa 
vidt,  som  her  er  Tilfældet,  —  da  ville  de  Vink,  som  ere  inde- 
holdte i  de  ovenfor  anførte  Ytringer,  næppe  kunne  føre 
til  anden  Forestilling  end  den,  at  det  er  Uenighed  om 
et  kunstnerisk  Princip,  som  har  fremkaldt  denne 
Spænding  og  dette  Brud. 

Unægteligt  er  Forholdet  imellem  Bygherre  og  Byg- 
mester et  af  de  Forhold,  hvor  Kollisioner  meget  let  kunne 
opstaa,  naar  de  ikke  forebygges  eller  udjævnes  ved  gjen- 
sidig Agtelse  og  Billighed.  Bygherren  har  fra  sin  Side 
uomtvistelig  Bet  til  at  ordne,  hvorledes  Bygningen  skal,  i 
det  Hele  som  i  sine  enkelte  Dele,  anlægges  og  udføres; 
men  det  er  ligefuldt  vist,  at  han  i  højere  Betydning  vil 
have  Uret,  dersom  han  selvraadig  vil  gjøre  sin  Vilje  til 
Regel,  uden  at  være  villig  til  at  modtage  Forslag  og  Vej- 
ledning af  Kunstneren  i  alt  det,  der  vedkommer  Bygningen 

som  Kunstværk.  Og  naar  Bygmesteren  fra  sin  Side  maa 
erkjende  sin  Afhængighed  i  det  Forhold,  hvori  han  træder 
til  Bygherren,  saa  tør  han  dog  ikke  forglemme  den  højere 
Lov,  han  som  Kunstner  er  undergiven,  eller  lade  sig  finde 
vilhg  til  Eftergivenhed,  hvor  det  vilde  ské  paa  Kunstens 
eller  hans  Kunstneræres  Bekostning. 

Og  saaledes  er  det  i  nærværende  Tilfælde  ikke  usand- 
synligt, at  Mange  ville  være  tilbøjelige  til  snarere  at  anse 
Bygmesteren  end  Bygningsejeren  for  den  Forurettede.  Jeg 
tænker  mig,  at  de  ville  omtrent  forestille  sig  Sagen  saa- 
ledes: Medens  Bygmesteren  har  holdt  fast  ved  det  Princip 
for  Dekorationen,  som  fra  først  af  har  foresvævet  ham 
ved  Bygnings-Udkastet,  —  at  sætte  Maleri  i  den  arkitek- 
toniske Forsirings  Sted  ■ — ,  og  som  han  har  troet  ikke  at 
kunne  opgive  uden  at  opofre  sin  Overbevisning  om  det 
Rette,  har  dette  Princip  mødt  ubetinget  Modstand  fra 
Universitetsbestyrelsens  Side.  Man  vil  videre  forestille  sig, 
at  denne  Bestyrelse  har  vægret  sig  ved  at  indlade  sig  paa 
nogen  Underhandling  med  Kunstneren,  der  dog  maatte 
synes  baade  i  og  for  sig  selv  naturlig,  og  rimehgvis  vilde 
have  forebygget  den  beklagelige  Yderlighed,  hvortil  Sagen 
nu  er  kommen,  —  idet  Kunstneren,  ved  at  finde  Vedkom- 
mende aldeles  utilgængelige  for  sine  Forslag,  kun  har  havt 
Valget,  —  naar  han  ikke  vilde  bringe  sin  Overbevisning  til 
Offer,  —  imellem  at  forlade  sit  Arbejde  paa  Halvvejen, 
eller  at  fuldføre  det  i  Skynding  paa  eget  An-  og  Tilsvar. 
Man  vil  endelig  have  Anledning  til  at  undres  over,  hvorfor 
Universitetsbestyrelsen  ikke  hellere  har  ligefrem  hindret 
Arbejdets  videre  Fremgang,  end  tilstedet  Fuldførelsen,  for 
derefter  ved  Magtsprog  at  kaste  det  tilbage  i  Gruset,    og, 

som  det  hedder,  paa  vandalisk  Vis  drive  Kunstens  Genier 
ud  af  Videnskabens  Propylæer. 

Visselig  vilde  det  være  under  højst  sørgelige  Auspicier, 
at  Universitetsbygningen  opstaar  efter  et  Qvart  -  Sekulums 
Forløb  af  sine  Ruiner,  dersom  den  Humanitet,  til  hvis 
Pleje  Bygningen  rejses,  skulde  være  tilsidesat  af  dets  Be- 
styrelse, navnlig  tilsidesat  mod  Kunsten  og  dens  Udøvere. 
Og  det  kan  intet  mindre  end  være  Universitetet  ligegyldigt, 
i  hvilket  Lys  dets  Fremgangsmaade  bliver  betragtet  af 
Medborgere.  Det  er  derfor  efter  Konsistoriums  Ønske,  at 
jeg  har  paataget  mig  at  give  en  dokumenteret  Fremstilling 
af  de  Forhandlinger,  som  have  fundet  Sted  imellem  Uni- 
versitetsbestyrelsen  og  Bygmesteren.  En  saadan  offentlig 
Meddelelse  er  fra  dennes  Side  selv  bleven  ønsket,  tildels 
allerede  paabegyndt,  men  paa  meget  ufuldstændig  Maade. 
Der  er  en  vis  Fuldstændighed  i  Offentliggj øreisen ,  som  er 
nødvendig,  for  at  Forholdene  kunne  træde  frem  i  det  sande 
Lys. 


Under  21de  Marts  1832  indsendte  Bygmesteren  til 
Konsistorium  Overslaget  over  det  hele  Bygningsarbejde, 
ledsaget  af  de  fornødne  Bilag.  Det  almindehge  Overslag 
beløb  sig  til  174,000  Rbdr.,  hvortil  imidlertid  var  føjet,  „til 
Betryggelse  for  Overslagssummens  Tilstrækkelighed  ved  et 
saa  vidtløftigt  Arbejde,"  6000  Rbdr. ,  saa  at  den  hele 
Bygningssum  ansloges  til  180,000  Rbdr.  Iblandt  de  speci- 
elle Overslag,  der  fulgte  med  som  Bilag,  omhandler  Over- 
slaget over  Malerarbejdet  ogsaa  Dekorationen  af 
Vestibulen  saavelsom  af  Solennitetssalen.  Her  findes 
nemhg   anført:    „I    den    store  Vestibule  Væggene    2 

Gange  at  male  med  Limfarve,  som  bliver  1932  □ 
Alen  å  6  Sk.,  120  Rbdr.  64  Sk."  Fremdeles:  „I  den  store 
Solennitetssal,  for  at  male  Væggene  2  Grange  med 
Limfarve,  som  tilsammen udmaale  3584  n  Alen  å  6  Sk., 
224  Rbdr."  Hertil  altsaa  indskrænkede  den  oprindelige 
Dekorationsplan  sig  (Malingen  af  Panel,  Balustrade  og 
Trappegelændere  naturligvis  fraregnet).  Nysnævnte  Over- 
slag bleve  indsendte  til  den  kongelige  Universitetsdirektion, 
og  af  denne  forelagte  Hans  Majestæt  Kongen  tillige  med 
Tegningerne. 

Det  maa  endnu  tilføjes,  at  Konsistorium,  saasnart 
Bygningsarbejdet  begyndte,  bavde  af  sin  Midte  udnævnt 
enBygningskommission,  bestaaende  af  fire  Medlemmer. 
Til  denne  var  det  overdraget  at  føre  det  nærmere  Tilsyn 
med  Arbejdet,  at  forhandle  det  Enkelte,  der  kunde  fore- 
falde med  Bygmesteren,  og  at  bringe  hans  videre  Forslag 
og  Andragender  for  Konsistorium. 

Inden  Udgangen  af  Aaret  1833  var  den  hele  Bygning 
bragt  under  Tag,  og  det  indre  Arbejde  i  Forbygningen, 
som  indeholder  Auditorierne,  saavidt  fremmet,  at  Bygnings- 
kommissionen ,  efter  Anmodning  af  Konsistorium,  kunde 
underhandle  med  Bygmesteren  om  at  fuldende  de  tvende 
største  Avditorier  saa  betimeligt,  at  de  kunde  tages  i  Brug 
det  paafølgende  Efteraar.  Samtidigt  hermed  indlededes 
Forhandhnger  om  Plan  og  Overslag  til  en  Gasoplysnings- 
indretning  og  om  forskjelUge  andre  Gjenstande.  Hvad 
derimod  Dekorationen  af  Vestibulen  angik,  for- 
saavidt  som  denne  vilde  kunne  udføres  i  det  tilstundende 
Aar,  maatte  nærmere  Underhandling  anses  overflødig,  efter- 
som den  forhen  indstillede  Plan  ikke  angav  anden  Dekora- 
tion end  den,  der  syntes  at  burde  overlades  til  Bygmesteren. 

Vel  havde  en  rektangulær  Aabning  af  betydeligt  Omfang  i 
Vestibulens  Loft,  som  syntes  bestemt  til  at  udfyldes  af  et 
Maleri,  tiltrukket  sig  Fleres  Opmærksomhed  og  foranlediget 
forskjellige  Spørgsmaal;  paa  disse  erholdt  man  imidlertid 
kun  ubestemte,  tildels  undyigende  Svar.  Til  at  trænge 
videre  paa  syntes  der  ikke  at  være  Anledning,  da  Over- 
slaget maatte  antages  at  give  tilstrækkelig  Betryggelse. 

Saameget  større  var  Overraskelsen,  da  i  Efteraaret 
1834  en  Regning  blev  indleveret  paa  Universitetskontoret, 
anvist  af  Bygmesteren  og  lydende  paa  300  Rbdr.  som 
Honorar  for  et  Maleri  paa  Lærred  af  Historie- 
maler Høier  til  Vestibulens  Plafond.  Ikke  mindre 
blev  Overraskelsen,  da  Konsistoriums  Medlemmer  fandt 
nysnævnte  Maleri,  (til  hvis  Fuldførelse  det  nu  først  be- 
fandtes,  at  et  af  Universitetsbygningens  Lokaler  Sommeren 
over  havde  været  Kunstneren  anvist  som  Atelier  af  Byg- 
mesteren), forestillende  Skaberen  svævende  over  Jordkloden, 
allerede  indsat  i  Piafonden,  og  det  øvrige  Rum  af  samme 
dekoreret  med  Oljefarve  i  en  Stil,  om  hvis  Uskjønhed  der 
kun  var  én  Mening  blandt  alle  de  Tilstedeværende. 

Denne  uventede  Fremgangsmaade  foranledigede  en 
Skrivelse  af  Konsistorium  til  Bygmesteren  af  25de 
Oktober  1834.  Heri  ytredes:  at  Konsistorium,  efter  at 
have  taget  den  omtalte  Dekoration  i  Øjesyn,  som  er  an- 
bragt, „uden  at  enten  Konsistoriums  eller  Bygniugskommis- 
sionens  Samtykke  dertil  forinden  er  blevet  indhentet,"  . . .  „ikke 
kan  undlade  at  udbede  sig,  at  ikke  nogen  Dekoration  af 
Betydenhed  af  nogensomhelst  Art  videre  maa  blive  udført 
i  de  nye  Universitetsbygninger,  førend  Tegninger  eller 
Skitser    dertil   tillige    med   Overslag    over  Omkostningerne 

ere  forelagte  Konsistorium,  og  sammes  Approbation  derpaa 
er  meddelt." 

Svaret  paa  denne  Skrivelse  af  27de  Oktober 
lyder  saaledes:  „Da  jeg  ved  Konsistoriets  Skrivelse  af  25de 
Oktober  erfarer,  at  Konsistoriet,  efter  at  have  sét  Skabelsen 
af  Raphael  i  Piafonden,  ikke  gjærne  sér  noget  videre  af 
Betydenhed  anbragt  som  Dekoration  i  Universitetsbygningen, 
skal  jeg  sørge  for,  at  kun  Dekoration  af  ingen  Betydenhed 
fremtidig  haves  for  Øje,  der  kan  udføres  med  de  Midler, 
det  approberede  Overslag  indeholder,  og  som  til  Anvendelse 
er  anvist.  Forøvrigt  maa  jeg  bemærke,  at  jeg  ikke  kan 
underkaste  mig  Konsistoriets  Kj endelse  i  Smagssag,  der 
knytter  sig  til  min  Individualitet  som  Kunstner.  Min 
Reputation  som  Kunster  kan  ikke  være  afhængig  af  Kon- 
sistoriet, der  vil  bedømme  Værket  stykkevis.  Det  samlede 
Hele  eller  Bygningen,  naar  den  fra  mig  er  afleveret,  under- 
kaster jeg  Almenhedens  Dom.  Vil  Konsistoriet  da  tiltræde, 
skal  det  være  mig  kjært." 

Under  15de  November  replicerede  Konsisto- 
rium hei'paa:  „at  man  ikke  kan  andet  end  anse  Dem,  som 
enhver  til  at  opføre  en  Bygning  befuldmægtiget  Bygmester, 
forpligtet  til  at  følge  Bygningsejerens  Bestemmelser;"  samt 
at  man,  i  Henhold  hertil,  maatte  have  Bygmesteren  an- 
modet om  „snarest  muligt  igjennem  Bygningskommissionen 
at  meddele  Konsistorium  Underretning  om ,  hvorledes  De 
har  betænkt,  at  den  indvendige  Dekoration  af  Universitets- 
bygningen skulde  udføres."  Endnu  er  tilføjet:  at  „Konsi- 
storium sér  sig  nødsaget  til  at  reservere  det  Fornødne  med 
Hensyn  til  de  Omkostninger,  som  allerede  ere  foran- 
ledigede." 

I  sit  Svar  af  17deNovember  melder  Bygmesteren : 

at  han  ikke  skal  undlade  „nærmere  at  konferere  med  Byg- 
ningskommissionen  angaaende  Fortsættelsen  af  Dekorationen, 
der  dog  ikke  paatrængende  haster,  da  Murene  maa  have 
Tid  til  at  tørres,  forinden  derpaa  kan  males;  hvilket  ikke 
kan  ské  førend  hen  i  Sommeren  næste  Aar."  Med  Hensyn 
til  den  gjorte  Reservation  bemærkes:  at  den  allerede  for- 
anledigede Bekostning  „ligger  indenfor  Overslagets  Græn- 
ser," medens  derimod  Gyldigheden  af  fornævnte  Reserva- 
tion erkjendes  „i  Tilfælde  af,  at  det  allerede  Udførte  skulde 
forøge  Omkostningen."  Skrivelsen  slutter  saaledes:  „Under 
Forudsætning  af,  at  Konsistorium  ikke  vil  være  mindre 
beredvillig  til  at  erkjende  Gyldigheden  af  min  Reservation 
angaaende  min  afgj ørende  Stemme  i  Smagssag,  naar  jeg 
ikke  overskrider  Overslagets  Grænse,  kan  jeg  ikke  over- 
tale mig  til  at  tro,  at  Konsistorium,  —  efter  at  have  er- 
kjendt  Bygningens  Værd  og  dens  karakteristiske  Ydre, 
der  skyldes  den  Frihed,  hvormed  jeg  hidtil  handlede  efter 
min  Overbevisning  om  det  Rette,  —  nu,  ved  diktatorisk 
indgribende  at  indskrænke  denne  Frihed,  kunde  have  den 
Hensigt  at  virke  forstyrrende  paa  den  Plan,  jeg  har  lagt 
til  at  give  det  Indre  i  Universitetsbygningen  samme  Præg 
af  Originalitet  og  Ejendommelighed  som  det  Ydre.  — 
Dersom  Konsistorium  ikke  unddrager  mig  den  Tillid,  hvor- 
med jeg  hidtil  beæredes,  vil  jeg  fuldføre  Værket  til  Hæder 
for  dem,  der  bidrage  til  at  befordre  det  uden  Indgreb  i 
dets  ejendommelige  Karakter,  begrundet  i  Bygmesterens 
individuelle  Anskuelse  paa  et  højere  Standpunkt  end  det 
almindelige." 

Naar  det  i  den  her  anførte  Skrivelse  oftere  paabe- 
raabes,  at  Omkostningerne  ved  den  udvidede  Dekorations- 
plan  skulle  være  at  anse  som  lovlige,  fordi  de  „ligge  indenfor 

Overslagets  Grænse,"  da  ville  Læserne  efter  det,  som  i 
det  Foregaaeude  er  anført,  vide  at  bedømme,  hvorledes 
det  forholder  sig  med  denne  Paastand.  Bygmesteren  har 
nemlig  her  ignoreret  det  specielle  Overslag,  der  ikke  an- 
giver videre  end  120  Rbdr.  til  Væggenes  Maling  i  Vesti- 
bulen, og  indskudt  sig  under  den  Hovedsum,  som  er  an- 
ført i  det  almindelige  Overslag.  Men  upaatvivlehg  er  Be- 
stemmelsen med  de  specielle  Overslag  ikke  mindre  end 
med  det  almindelige,  at  de  skulle  iagttages.  Ligesom  de 
6000  Rbdr.,  -der  ere  beregnede  „til  Betryggelse  for  Overslag- 
summens Tilstrækkelighed,"  ikke  tør  anvendes  uden  i  det 
Tilfælde,  at  det  Arbejde,  som  findes  specificeret  i  de  enkelte 
Overslag,  bevislig  ikke  har  kunnet  udføres  for  de  samme- 
steds angivne  Summer,  saaledes  er  det  klart,  at  heller  ikke 
de  Summer,  som  ere  anviste  til  Udførelsen  af  navngivne 
Arbejder,  tør  overføres  efter  Godtbefindende  til  andet 
Brug,  selv  i  det  Tilfælde  at  de  befindes  at  give  et  Over- 
skud. Noget  andet  er  det,  at  en  Udvidelse  af  den  op- 
rindelige Plan  lettere  maatte  kunne  gjøre  Regning  paa  at 
blive  approberet,  naar  det  godtgjordes,  at  den  ikke  fordrede 
nye  Tilskud  til  den  engang  bevilgede  Bygningssum. 

I  Anledning  af  den  ovenanførte  Skrivelse  tilmeldte 
Konsistorium  Bygmesteren  under  6te  December:  at 
det  „forbeholder  sig  at  tage  endelig  Bestemmelse  i  Hen- 
seende til  de  ommeldte  Omkostninger,  som  ere  anvendte 
til  den  paabegyndte  Dekoration ,  naar  det  har  modtaget 
Underretning  om  Udfaldet  af  den  forestaaende  Konference 
med  Bygningskommissionen."  Konsistorium  tilføjede  Ønsket 
om,  at  denne  Konference  maatte  finde  Sted  snarest  muligt, 
„for  at  Konsistorium,  efter  at  have  modtaget  Beretning  om 

sammes  Resultat,    betimelig    kan    foretage,    hvad    derefter 
i  denne  Sag  maatte  blive  fornødent." 

Konsistoriets  allerede  i  Skrivelse  af  15de  November 
fremsatte  Anmodning  om  snarest  muligt  at  konferere 
med  Bygningskommissionen  og  at  forelægge  samme  Planen 
til  den  videre  Udførelse  af  Dekorationen,  efterkom  Byg- 
mesteren saaledes,  at  han  efter  4  Maaneders  Forløb, 
den  21de  Marts  1835,  tilskrev  Bygningskommissionen  føl- 
gende Brev:  „Da  jeg  erkjender  Nødvendigheden  af  at  være 
betænkt  paa  Middel  til  at  gjøre  Dekorationen  i  Universi- 
tetsbygningens Hovedlokale  uafhængig  af  den  Fugtighefl, 
som  for  endel  Mangel  paa  Frost  i  denne  milde  Vinter  har 
vedligeholdt  i  Murene,  finder  jeg  intet  hensigtsmæssigere, 
end  saavidt  muligt  at  overføre  Dekorationen  paa  I^ærred. 
spændt  paa  Blindrammer,  og  saaledes  anbringe  den  i  de 
dertil  bestemte  Partier.  Vestibulen  fordrer,  for  at  sætte 
Væggene  i  Forbindelse  med  Piafonden,  at  de  8  Halvcirkler 
gives  hver  en  siddende  Figur,  fremstillet  som  Basrelief  paa 
rød  Grund.  Disse  Figurer  maatte  udtrykke  højt  aandigt 
begavede  Væsener  fra  Fortiden,  ved  hvilke  noget  ejen- 
dommeligt karakteristisk  ved  Penselen  kan  betegnes,  og 
som  i  Særdeleshed  vækker  Mindet  om  Begivenheder  fra 
den  Fortid,  —  i  forskjellige  Retninger  i  Digtekunst  og 
Videnskabelighed,  —  som  den  nærværende  Slægt  skylder 
sin  Dannelse.  En  Cyklus  af  saadanne  Sujetter  har  Historie- 
maler Høier  efter  min  Anmodning  paatænkt,  og  gjort  10 
forskjellige  Udkast,  nemlig  Homer,  Sappho,  Anakreon, 
Æskylos,  Herodot,  Sokrates,  Diogenes,  Pytagoras,  Numa 
og  Egeria,  Ossian  og  Malvina.  Men  da  man  ved  et  Ud- 
kast eller  en  Skitse  ikke  er  i  Stand  til  at  bedømme  selve 
Maleriets  Værd,  har  jeg  formaaet  Kunstneren  til  at  udføre 

enkelte  i  deu  Størrelse  paa  Dugen,  som  Lokalet  fordrer. 
Hermed  ville  vi  have  den  Ære  at  gjøre  Byguingskommis- 
sionen  bekjendt  o.  s.  v."  I  den  paafulgte  mundtlige  Kon- 
ference den  30te  Marts  indskrænkede  Bygmesterens  Med- 
delelse sig  dertil:  at  Lisenerne  og  Hovedpartierne  under 
de  nysnævnte  Halvcirkelbuer  vare  betænkte  at  anstryges  med 
forskjellige  Farver,  for  at  Lisenerne  kunde  hæve  sig  ud  fra 
de  andre  Partier. 

Underrettet  om  dette  Resultat  af  et  halvt  Aars  Under- 
handlinger, kunde  Konsistorium  ikke  længere  drage  i  Tvivl, 
at  en  fuldkommen  Miskj  endelse  fra  Bj'gmesterens  Side  af 
det  Forhold,  hvori  han  stod  til  Universitetets  Bestyrelse, 
maatte  gjøre  enhver  Fortsættelse  af  disse  Underhandlinger 
unj'ttig.  Der  var  under  disse  Omstændigheder  ikke  andet 
at  gjøre ,  end  at  søge  den  højere  Avtoritets  Mellemkomst. 
Under  13de  April  indsendte  Konsistorium  en  Skrivelse 
til  den  kongelige  Universitetsdirektion,  hvori 
meddeltes  omstændelig  Underretning  om  det  hidtil  For- 
handlede.    „Vi  anse  det  utvivlsomt,  —  hedder  det  derefter, 

—  at  en  saadan  Dekoration  ikke  burde  finde  Sted,  forinden 
Universitetets  Bestyrelse  havde  erholdt  Underretning  saavel 
om  Yalget  af  Sujettet,  og  hvorledes  en  slig  Dekoration  skulde 
udføres,  som  af  hvilken  Kunstner  samme  skulde  iværksættes, 
og  Bestyrelsen  endelig,  efter  at  have  indhentet  andre 
Kunstforstandiges  Dom,  havde  bifaldet  den    forelagte  Plan. 

—  Den  hele  af  Prof.  M,  brugte  Fremgangsmaade  er  saa- 
meget  mere  uhjemlet,  som  det  originale  Overslag  af  21de 
Marts  1832  ligefrem  viser,  at  i  Vestibulen  skulde  Loftet 
alene  hvidtes  og  Væggene  males  tvende  Gange  med  Lim- 
farve, hvortil  Udgiften  kun  er  beregnet  med  120  Rbdr. 
Konsistorium  maa  nu  ytre  den  Formening,   at  det,  fra  alle 

Sider  betragtet  og  fremfor  Alt  med  Hensyn  til  Omkost- 
ningerne, synes  ønskeligt,  at  Universitetsbygningens  Vesti- 
bule og  øvrige  indre  Lokale,  i  Henhold  til  Grundsætningerne 
i  Overslaget,  saavidt  muligt  alene  bliver  at  male  med 
enkelte  Farver.  Skjønt  det,  hvis  dette  bilhges,  vil  bHve 
fornødent  at  tilintetgjøre  den  allerede  uden  Konsistoriums 
Vidende  og  Vilje  iværksatte  Dekorering  af  Vestibulens 
Loft,  som  Konsistorium  iøvrigt  ej  heller  finder  passende, 
saa  bør  denne  Omstændighed  dog  ej  hindre  Universitetets 
Bestyrelse  fra  at  udøve  sin  uimodsigelige  Ret  til  frit  at 
vælge  den  med  en  passende  Økonomi  forbundne,  hensigts- 
mæssigste Dekoreringsmaade;  og  man  kan  derfor  alene 
henstille,  at  de  for  nysnævnte  Lofts  Dekorering  af  Byg- 
mesteren allerede  anviste  og  udbetalte  300  Rbdr.  Sedler 
maa  passere  til  Udgift,  med  Hensyn  til  de  Fortjenester, 
som  Prof.  M.  ellers  har  havt  ved  den  nye  Universitets- 
bygnings Udførelse.  I  Henhold  til  alt  Anførte  maa  man 
indstille,  at  den  kongelige  Direktion  da  vil  approbere,  at  vi 
tilkjendegive  Bygmesteren  Universitetets  Bestyrelses  ende- 
lige Bestemmelse,  hvorefter  han  som  Bygmester  har  at 
rette  sig." 

Med  denne  Skrivelse,  —  som  saaledes,  ved  Siden  af  en 
foreløbig  Formening  om  at  beholde  den  simplere,  af  Byg- 
mesteren selv  oprindeligt  foreslagne  Dekorering,  som  den  i 
økonomisk  Henseende  hensigtsmæssigste,  indeholder  en  ud- 
trykkelig Paatale  af  Universitetsbestyrelsens  Bet  til  selv  at 
vælge  Dekoreringsmaaden,  —  fulgte  tillige  en  særegen 
Betænkning  af  et  af  Bygningskommissionens  Medlemmer, 
Professor  Sibbern.  Heri  bemærkes  blandt  Andet,  at 
Figuren  under  Loftet  forestiller  Jehova  eller  vor  Herre: 
„men  at  anbringe  vor  Herre  under  Loftet  i  Forstuen  eller 

Trappegangspladsen.  er  meget  stødende";  —  at  „de  til  de 
halvrunde  Rum  bestemte  Figurer  ere  udførte  saa,  at  de 
ikke  have  nogen  stærk  Farve,  men  snarere  kunne  sé  ud 
som  et  Slags  i  Sten  anbragt  Arbejde;  Loftet  derimod  har 
megen  stærk  Farve;  disse  to  Ting  akkordere  ej  med  hin- 
anden; Enhver  vil  bemærke,  at  ved  disse  Figurers  Udfø- 
relse den  Idé  ej  mere  har  hersket,  som  herskede,  da  Loftet 
maledes" ;  —  at  „Lisenerne  saa  vel  som  de  store  Felter 
under  de  øverste  halvrunde  skulle  efter  Planen  blot  disting- 
veres ved  forskjellige  Farver;  men  sker  dette,  da  vil  det 
for  Alles  Øjne  sé  ud,  som  havde  man  opgivet  et  halvfuld- 
endt  Arbejde;  Enhver  vil  ønske,  at  Figurerne  i  de  øverste 
Felter  maatte  svare  mere  til  Maleriet  under  Loftet,  at 
dette  maatte  være  et  ganske  andet,  og  at  saa  i  de  store 
Felter,  midt  paa  Væggen  og  nedenfor,  anselige  Malerier 
maatte  svare  til  de  øvrige.  Men  til  at  udføre  en  saadan 
ny  Plan.  der  da  maatte  udarbejdes  ganske  fra  Ny  af,  kan 
Universitetet  ikke  anvende  den  fornødne  Sum.  I  ethvert 
Tilfælde  kan  Maleriet  under  Loftet  ikke  blive"  o.  s.  v. 

Efterat  Konsistorium  havde  ved  ovennævnte  Skrivelse 
maattet  anmode  den  kongelige  Universitets  direktion  om  at 
overtage  den  videre  Forhandling  angaaende  Dekorations- 
arbejdets Udførelse,  og  førend  denne  Forhandling  blev 
bragt  til  noget  Resultat,  saa'  Konsistorium  sig  nødsaget  til 
paa  ny  at  henvende  sig  til  Direktionen  med  Skrivelse 
af  15de  Juli.  Heri  indberettes:  at  Konsistorium  er  af 
Bygningskommissionen  blevet  underrettet  om,  at  Bygme- 
steren, „uanset  at  Konsistorium  har  anmodet  ham  om,  ej 
at  foretage  nogen  videre  Dekoration  af  Universitetsbyg- 
ningens indre  Lokale,  forinden  Planen  til  samme  var  fore- 
lagt Konsistorium,  dog  har  ladet  h e  1  e  Solennitetssalens 

Loft  dekorere  med  Farver,  endog  uden  at  konferere  med 
Bygningskomitéen  derom."  Konsistorium  gjør  derfor  op- 
mærksom paa:  „hvor  nødvendigt  det  er,  at  Konsistoriums 
og  Bygmesterens  gj ensidige  Forhold  bliver  endelig  be- 
stemt". 

Om  Sagens  videre  Gang  efter  denne  Tid  er  Konsi- 
storium blevet  sat  i  Kundskab  ved  tvende  senere  Di- 
rektionsskrivelser.  Af  disse  Akter  skal  det  væsentlige 
Indhold  her  meddeles. 

I  Skrivelse  af  28de  August  1835  tilmelder  den 
kongelige  Direktion  Konsistorium:  at  den,  strax  efter  at 
have  modtaget  sammes  Indberetning,  har  under  28de  April 
forlangt  Bygmesterens  Erklæring,  hvilken  „dog  først  efter 
Paamindelse,"  er  bleven  meddelt  under  2den  Juli  ^).     „Da 


^)  Af  denne  Erklærings  Indhold  ere  følgende  Hovedpunkter  blevne 
meddelte  Konsistorium:  „at  Overslaget  (af  21de  Marts  1832) 
indbefatter  Dekorationen  i  det  Indre  af  Universitetsbygningen, 
saasom  Cxesimser  i  Avditorierne  og  Korridorerne,  Gesimser  og 
Plafond-Kasset-Inddeling  i  Vestibulen  og  Solennitets-Salen,  hvortil 
ikke  ubetydelige  Summer  ere  beregnede  og  indbefattede  i  Tømmer-, 
Mur-  og  (xibsmaterialet  og  den  dertil  anslaaede  Arbejdsløn;  — 
at  der  paa  den  approberede  Tegning  er  paa  Væggene  i  Vesti- 
bulen og  Solennitetssalen  angivet  Malerier,  som  det  antages,  at 
Tid,  gunstige  Omstændigheder  og  Velvilje  maatte  fremkalde;  — 
at  under  Bygningsarbejdets  Fremgang  den  Plan  for  den  indre 
Dekoration  i  A'"estibulen  og  Solennitetssalen,  som  var  forudsat  i 
Overslaget,  blev  opgiven  som  mindre  passende  med  den  paa- 
tænkte Idé  at  anvende  Gasbelysning  i  Bygningen,  og  fordi  det 
syntes,  at  den  beregnede  Bekostning  paa  Gesimser  i  disse  Lo- 
kaler og  paa  Plastik  i  Plafonderne  bedre  kunde  anvendes  paa 
Dekoration  med  Farver  og  Malerier,  efterdi  den  Betydning,  som 
malerisk  Dekoration  kunde  give  Bygningen  fremfor  den,  der 
kunde  opnaas  paa  anden  Maade,  vilde  være  mere  gribende  og 
mere  tilfredsstillende  Sind  og  Tanke;  —  at,  naar  Konsistorium 
ikke  vilde  indrømme  Bygmesteren  den  Frihed   at  følge  sin  Plan 

han  imidlertid.  —  hedder  det  derefter,  —  ikke  troede  at 
kunne  frafalde  sin  Plan  til  Vestibulens  Dekorering,  og  Di- 
rektionen, ligesom  Konsistorium,  fandt  denne  upassende, 
anmodede  man  under  18de  d.  M.  det  kongelige  Akademi 
for  de  skjønne  Kunster  om  at  tage  Lokalet  og  Piafonden 
og  de  paa  løse  Rammer  udførte,  for  Halvcirkelhuerne  be- 
stemte, Figurer  i  Øjesyn,  og  derefter  at  meddele  sammes 
Formening  om.  hvorvidt  den  af  Prof.  M.  paatænkte  og  til- 
dels udførte  Dekoration  kunde  anses  for  at  være  skjøn  og 
passende.  Herom  blev  Prof.  underrettet  og  tillige  betydet, 
at  aldeles  intet  Dekorationsarbejde  i  Universitetsbygningen 
maatte  foretages,  med  mindre  han  dertil  havde  erhvervet 
Samtykke  fra  Konsistorium  eller  Bygningskomitéen,  da  det 
alene  vilde  bero  paa  Universitetets  Bestyrelse,  om  de  uden 
saadant  Samtykke  udførte  Dekorationsarbejder  vilde  blive 
antagne  og  af  Universitetets  Kasse  betalte."  Efterat 
Kunstakademiet  havde  erklæret  sig  vilhgt  til  at  opfylde 
Direktionens  Anmodning,  „tilskrev  Direktionen,  hedder  det 
videre,  under  7de  d.  M.  Prof.  M.  om,  snarest  muligt  at 
indberette,  naar  Vestibulen  tilhge  med  en  fuldstændig 
Skitse  til  dens  paatænkte  Dekoration  kunde  tages  i  Øjesyn 
af  Kunstakademiet ;  men,  da  saadan  Erklæring  endnu  ikke 
den  22de  d.  M.  var  indløben,  og  man  tillige  havde  bragt  i 
Erfaring,  at  Dekorationsarbejdet  i  Vestibulen,  uagtet  Di- 
rektionens Forbud,  blev  fortsat,  tilkjendegav  man  ham 
samme  Dag:    at,    dersom  Direktionen   ikke   inden  Mandag 


i  forestaaende  Retning,  maatte  han  naodstræbe  et  saadant  Ind- 
greb, da  det  vilde  være  ham  som  Bygmester,  det  vilde  falde  til 
Last,  naar  man  ved  Indtrædelsen  i  Videnskabens  Tempel  fandt 
intet,  hvor  man  efter  det  Ydre  var  berettiget  til  dog  at  finde 
Noget." 

Aften  den  24de  August  modtog  hans  skriftlige  Erklæring, 
at  Vestibulen  var  saaledes  tilgængelig,  at  den  deri  anbragte 
Dekoration  kunde  af  Kunstakademiet  tages  under  Bedøm- 
melse, saa'  Direktionen  sig  nødsaget  til  uoplioldeKg  at 
træffe  Foranstaltning  til  hans  Entledigelse  fra  det  ham  over- 
dragne Bygningsarbejde.  Da  Prof.  M. ,  i  Stedet  for  at 
efterkomme  denne  Opfordring,  den  24de  d.  M.  tilstillede 
Direktionen  en  Skrivelse,  hvori  han  aldeles  Intet  ytrede  om 
Vestibulens  Ryddeliggjørelse ,  men  syntes  at  føre  Anke 
over  den  ham  givne  korte  Tidsfrist,  og  iøvrigt  at  henskyde 
sig  under  H.  M.  Kongens  og  Publikums  Dom,  foredrog 
Direktionen  allerunderdanigst  Sagen  for  Hans  Majestæt." 
Ifølge  heraf  blev  det  ved  kongelig  Resolution  af  27de 
August  tilkjendegivet  Prof.  M. :  „at  han  uopholdelig  og 
inden  3  Dages  Poi^løb  har  at  lade  Vestibulen  i  den  nye 
Universitetsbygning  ryddeliggjøre  saaledes,  at  de  deri  an- 
bragte Dekorationer  kunne  tages  i  Øjesyn  og  bedømmes 
af  Akademiet  for  de  skjønne  Kunster,  samt  at  i  modsat 
Fald  en  anden  Arkitekt  vil  vorde  udnævnt  til  at  fuldføre 
Bygningen."  Endelig  bliver  det  endnu  i  samme  Direktions- 
skrivelse  tilføjet,  at  det  nu  var  indberettet  til  Direktionen, 
at  Vestibulen  vilde  være  ryddeliggjort  inden  Mandag 
Morgen  den  31te  August. 

Veå  den  Maade,  paa  hvilke  disse  Forhandlinger,  som 
ovenstaaende  Beretning  viser,  vare  blevne  trukne  i  Lang- 
drag, var  det  imidlertid  lykkedes,  uagtet  det  flere  Gange 
gjentagne  Forbud,  til  den  angivne  Dag  at  faa'  Dekorations- 
arbejdet ført  til  Ende ,  saaledes  som  det  senere  er  blevet 
Gjenstand  for  Manges  Betragtning  og  for  Sagkyndiges  Be- 
dømmelse. 

Den    endelige  Afgjørelse    af  Sagen    er   indeholdt   i  en 

Direktionsskrivelse  til  Bygmesteren  af  25de 
September.  Denne  er  ligeledes  bleven  meddelt  Konsi- 
storium ,  og  den  væsentligste  Dél  af  samme  maa  slutte 
denne  Fremstilling. 

„Direktionen  liar  ikke  kunnet  finde.  —  hedder  det,  — 
at  de  i  Erklæringen  (af  2den  Juli)  udviklede  Omstændig- 
heder kunne  retfærdiggjøre  Hr.  Professorens  Fremgangs- 
maade;  thi.  som  De  selv  har  anført,  har  Dekoration  ved 
Malerier  ikke  været  indbefattet  i  det  af  Dem  forfattede  og 
Hans  Majestæt  Kongen  allerunderdanigst  forelagte  Overslag, 
og  kan  heller  ikke  være  deri  forudsat,  da  det,  efter  Deres 
egen  Erklæring,  alene  er  senere  indtrufne  Omstændigheder 
og  en  forandret  Anskuelse  af  Hr.  Prof.,  som  har  bragt 
Dem  til  at  foretrække  Maleri  for  plastisk  Arbejde.  Det  er 
altsaa  utvivlsomt,  at  den  anvendte  Dekorationsmaade  er  en 
Afvigelse  fra  dette  Overslag,  hvilken  Afvigelse  Hr.  Prof., 
om  endog  Omkostningerne  ikke  derved  vilde  blive  forøgede, 
var  uberettiget  til  at  foretage,  med  mindre  De  dertil  havde 
erholdt  særlig  Tilladelse.  Deres  Fremgangsmaade  har 
vårret  saameget  mere  uhjemlet,  da  en  Dekoration  af  den 
omhandlede  Beskaffenhed,  i  en  offentlig  Bygning  af  den 
Betydning  som  nærværende,  nødvendig  burde  i  Skitse 
have  været  forelagt  til  allerhøjeste  Approbation,  saaledes 
som  i  andre  lignende  Tilfælde  er  blevet  iagttaget.  Da  nu 
derhos  Direktionen  saa  vel  som  Konsistorium  fandt  det 
udførte  Plafond  -  Maleri  og  den  senere  tildels  meddelte 
Plan  for  Vestibulens  øvrige  Dekoration  i  Idéen  upassende, 
havde  den  al  Grund  til  strax  at  forlange,  at  Maleriet 
skulde  borttages,  og  at  Udførelsen  af  den  øvrige  Dekora- 
tion skulde  bortfalde.  Men,  da  Direktionen  dog  troede 
tillige  at  burde  foranledige  den  hele,    da  ikkun   tildels  ud- 

førte,  Dekorationsplan  bedømt  i  artistisk  Henseende,  an- 
modede man  under  18de  Juli  d.  A.  det  kongelige  Akademi 
for  de  skjønne  Kunster  om  at  tage  Lokalet  samt  Pia- 
fonden og  de  efter  Hr.  Prof.'s  Foranstaltning  paa  løse 
Rammer  udførte  og  for  Halvcirkelbuen  under  Piafonden 
bestemte  Figurer  i  Øjesyn,  og  derefter  at  meddele  dets 
Formening  om,  hvorvidt  Dekorationen  kunde  anses  for  at 
være  skjøn  og  passende.  Akademiet,  som  har  taget  Vesti- 
bulen i  Øjesyn,  efter  at  Hr.  Prof.,  uden  at  Samt3'kke  dertil 
var  meddelt,  havde  ladet  den  hele  Dekoration  fuldføre  efter 
den  af  Dem  lagte  Plan,  har  nu  meddelt  sin  Betænkning. 
Da  Direktionen  ikke  deri  finder  nogen  Anledning  til  at 
forandre  sin  Mening,  at  den  i  Vestibulen  anbragte  malede 
Dekoration  er  upassende,  maa  den  anse  det  for  nødvendigt, 
at  denne  Dekoration  borttages,  og  at  Vestibulens  Indre 
restitueres  i  den  Stand,  hvori  det  fandtes,  førend  den  deri 
blev  anbragt;  da  det  derefter  muligt  kan  komme  under 
nærmere  Overvejelse,  hvorvidt  og  hvorledes  en  Afvigelse 
fra  den  oprindelige  Plan  for  Vestibulens  Dekoration  bør 
ské.  Direktionen  maa  derfor  herved  paalægge  Hr,  Prof., 
som  Universitetets  i  dette  Tilfælde  antagne  Bygmester, 
snarest  muligt  at  foranstalte  denne  Forandring  udført,  samt 
inden  8  Dages  Forløb  fra  Dato  at  indberette  til  Direk- 
tionen, til  hvilken  Tid  dette  kan  være  iværksat;  hvorhos 
den  tilføjer,  i  Henhold  til  sin  Skrivelse  af  18de  Juli  d.  A. 
og  til  den  i  Konsistorii  Skrivelse  til  Dem  af  15de  No- 
vember f.  A.  indeholdte  Reservation,  at  den  Bekostning, 
som  har  været  forbunden  med  Dekorationens  Anbringelse, 
og  vil  være  en  Følge  af  dens  Borttagelse,  maa  være 
Universitetets  Kasse  aldeles  uvedkommende." 


622 

Naar  jeg  nu  atter  gjør  Forsøg  paa  at  sætte  mig  ind  i 
Læsernes  Sted,  som  først  ved  de  her  meddelte  Aktstykker 
ere  blevne  satte  ind  i  Sagen,  da  forekommer  det  mig,  at 
denne  Meddelelse  niaa  uden  videre  Forklaring  føre  til  en 
fuldkommen  tydelig  Forestilling  om  det  gj ensidige  Forhold 
imellem  Universitetets  Bestyrelse  og  Bygmesteren,  til  en 
Bedømmelse  af  den  hele  Fremgangsmaade  fra  begge  Sider, 
som  hos  Mange  uden  Tvivl  vil  blive  forskjellig  fra  den,  de 
tidligere  vare  tilbøjelige  til  at  anse  som  den  rigtige.  Hvad 
for  det  Første  Stridspunktet  selv  angaar,  vil  man 
ventelig  sé.  at  det  aldeles  ikke  er  noget  Princip  i 
Arkitekturen,  hvorom  Spørgsmaalet  har  drejet  sig,  men 
dels  Fremgangsmaaden,  ved  hvilken  det  først  skulde 
blive  at  afgjøre,  hvorvidt  et  vist  Princip  for  Dekorering 
skulde  anvendes  i  Universitetsbygningen,  dels  den  Maade, 
hvorpaa  Dekorationen  er  ifølge  hint  Princip  bleven  efter 
Bygmesterens  Foranstaltning  udført  i  bemeldte  Bygning. 
Universitetsbestyrelsen  har  nemlig  ikke  modsat  sig  An- 
bringelsen af  malerisk  Dekoration,  forsaavidt  som  økonomiske 
Hensyn  vilde  tilstede  den;  men  den  har  i  Henseende  til 
det  første  Punkt  nægtet  Bygmesteren  Ret  til  paa  egen 
Haand  at  anbringe  saadan  Dekoration  tvertimod  den  tid- 
ligere indstillede  og  approberede  Bygningsplan;  den  har 
gjort  sin  Ret  gjældende  til  at  afgjøre  eller  indstille  til  Af- 
gjørelse  Bygmesterens  Forslag  om  den  maleriske  Dekora- 
tions Fortrin  fremfor  den  plastiske,  og  i  saa  Fald  om 
hvilken  Plan  der  skulde  følges,  hvilke  Sujetter  der  skulde 
udføres,  og  til  hvilken  Kunstner  Arbejdet  skulde  overdrages. 
I  Henseende  til  det  andet  Punkt,  da  har  Universitets- 
bestyrelsen  gjort  Brug  af  denne  selvsamme  Ret  til  at  for- 
kaste en  Anvendelse  af  det  historiske  Maleri,  som  var  gjort 

uden  dens  Samtykke,  som  for  den  videnskabelige  Betragt- 
ning viste  sig  som  planløs  og  forfejlet,  og  imod  hvilken 
Kunstakademiet  erklærede  sig  fra  den  kunstneriske  Side. 
Naar  Bygmesteren  synes  at  ville  have  denne  Forkastelse 
udledet  af  en  almindelig  Uvilje  mod  Anvendelse  af  Maleri 
i  Bygningsdekoration,  da  falder  den  Eorvexling  let  i  Øjnene, 
hvorved  et  arkitektonisk  Princip  bliver  sammenblandet  med 
en  vis  Udførelse  i  et  enkelt  givet  Tilfælde.  Principet  kan 
være  en  Overbevisningssag,  som  Bygmesteren  ikke  tør  op- 
ofre; hvadYalg  af  Sujetter  og  Udførelsen  af  samme  angaar, 
følger  det  af  sig  selv,  at  Bygmesterens  individuelle  Smag 
eller  vel  endog  personlige,  Principet  og  Kunsten  uved- 
kommende, Hensyn  maa  vige  for  Bygningsejerens  paa 
Grunde  byggede  Indsigelse. 

Hvad  for  det  Andet  angaar  selve  Fremgangs- 
maaden  under  de  besværlige  Forhandlinger,  da 
vil  man  uden  Tvivl  finde,  at  det  ligeledes  er  Exempel  paa 
en  synderlig  Forvexling  af  den  Fremgangsmaade ,  Bygme- 
steren har  brugt,  med  den,  han  har  mødt,  naar  han  ytrer: 
at  Sagen  vilde  have  faaet  et  andet  Udfald,  „dersom  Kon- 
sistorium havde  sat  sig  i  Forbindelse  med  Bygmesteren 
angaaende  Fortsættelsen  af  Dekorationen."  Man  vil  er- 
indre, at  Konsistorium  5  Maaneder  igjennem  oftere  gjen- 
tog  sin  Opfordring  om  Indlevering  af  Plan,  Overslag  og 
Skitser,  og  først  henvendte  sig  til  Universitetsdirektionen. 
efterat  den  havde  overtydet  sig  om,  at  ingen  Underhand- 
ling lod  sig  indlede  paa  denne  Vej;  thi  det  er  ikke  Vej 
til  Underhandling,  naar  man  vedbliver  at  holde  fast  ved  den 
Dekoration,  som  er  bleven  udført  uden  Vedkommendes 
Samtykke  og  til  almindelig  Utilfredshed,  og  derhos  ved- 
bliver,   stiltiende   fra  Tid  til  Tid  at  udføre  flere  Kunstar- 

bejder,  for  omsider  at  præsentere  Bygningsejeren  dem  til 
Modtagelse.  Skulde  der  være  Noget,  der  kunde  savnes  i 
Universitetets  Fremgangsmaade  og  Forholdsregler,  da  blev 
det  visselig  ikke  Noget  af  det,  der  kan  henføres  under 
Humanitetens  Kategori. 


III. 
Den  kunstneriske  Behandling  af  Universitetsbygningens  Indre. ^) 

(Andragende  til  Konsistorium  10de  Marts  1844.) 

„I  Aarene  1840  og  1841  modtog  jeg  fra  Kunstnerne 
Konst.  Hansen  og  Hilcker  under  deres  Ophold  i  Rom 
fuldstændige  og  omhyggelig  udførte  Tegninger  til  Udsmykning 
af  Forhallen  i  Universitetsbygningen  med  Anmodning 
om  at  virke  til  at  skafte  Planen  til  Arbejdets  Udførelse  Ind- 
gang hos  Universitetsbestyrelsen.  Konsistorium  overdrog  mig 
at  staa  som  Mellemled  imellem  Universitetet  og  Kunstnerne. 
Sagen  havde  at  kæmpe  med  ikke  faa  Vanskeligheder,  først  og 
sidst  finansielle.  Der  forestod  dengang  de  bekostelige,  senere 
udførte  Bygningsarbejder:  Bibliotek,  Observatoi'ium,  kemisk  La- 
boratorium, zoologisk  Musæum.  En  kunstnerisk  Dekoration 
som  den,  der  her  var  foreslaaet,  var  et  Poretagende,  som  i  sin 
Art  var  enestaaende  hos  os;  om  Art  og  Bekostelighed  kunde 
der  saaledes  ikke  være  nogen  klar  Forestilling,  og  det  lod  sig 
forudse,  at  Fremlæggelse  af  en  Beregning  over  Udgiften  ved 
det  saralede  Arbejde  vilde  virke  aldeles  afskrækkende.  Til 
Universitetsbygningens  Forskjønnelse  var  der  fra  1837  stillet 
600  Rbdr.  aarlig  til  Konsistoriums  Baadighed.  Der  var  heraf 
opsamlet  til  den  Tid,  da  Arbejdet  kunde  paabegyndes  (1843), 
et  Beløb  af  omtr.  4000  Rbdr.,  og  hertil  var  man  til  en  Be- 
gyndelse henvist.  Arbejdet  blev  derfor  foreløbig  indskrænket 
til  Loftet ,    senere   udvidet  til  den   ene  Hovedvæg  ligefor  Ind- 

gangen.  Den  videre  Udførelse  mødte  endel  Modstand.  Men 
den  overvejende  Stemme  i  Konsistorium  udtalte  sig  dog  (1848) 
for,  at  „  en  Afbrydelse  af  det  saa  vidt  fremrykkede  kunstneriske 
Arbejde  maatte  betragtes  som  aldeles  forkastelig".  I  Monrad's 
Ministerium  fandt  denne  Anskuelse  fuldkommen  Billigelse: 
„Arbejdet  havde,  —  efter  Ministeriets  Mening  — ,  en  Interesse 
og  Betydning,  som  gjorde  det  mere  end  blot  ønskeligt  at  sé 
det  uden  Stansning  fremmet  til  Fuldendelse".  Efter  10  Aars 
Forløb  stod  saaledes  Universitetsbygningen  i  1853  med  en 
kunstnerisk  Udstyrelse,  som  er  uden  Sidestykke  i  Hovedstaden.  .  .  . 
I  Efteraaret  1864  faldt  Valget  som  Universitetets 
Rektor  atter  paa  mig.  Yed  Eektorataarets  Afslutning  havde 
jeg  den  Grlæde  at  hilse  Universitetets  Festsal  i  nyfødt 
Skikkelse.  For  29  Aar  siden  havde  jeg  ført  Ordet  i  det 
samme  Rum  ved  Reformations  -  Jubilæet  1836.  Der  var  den- 
gang Glimmer  inden  de  fire  Vægge;  Fredrik  den  6te  var 
selv  tilstede  med  de  kongelige  Prinser  og  den  hele  Hofstat; 
men  Væggene  selv  fremviste  kun  Fattigdommens  Nøgenhed. 
Nu  stode  disse  rigt  og  smagfuldt  udsmykkede  i  ædel  Kunststil 
af  Dekorationsmaler  Hilcker.  Dog  staa  endnu  de  store  tomme 
Felter  tilbage,  —  og  ville  maaské  længe  blive  staaende  saa- 
ledes".    (,. Optegnelser".   S.   238—39.     498—99.) 


Konsistorium  har,  efter  mit  derom  ytrede  Ønske,  til- 
stillet mig  den  hermed  tilbagefølgende ,  under  21de  f.  M. 
afgivne  Betænkning  af  Universitetets  Kvæstor  i  Anledning 
af  Sagen  om  Universitetsbygningens  Dekoration.  Jeg  kan 
ikke  finde  det  overflødigt  endnu  en  Gang  at  ytre  mig  om 
Sagen  paa  dens  nærværende  Standpunkt. 

Ved  det  overtagne  Efori  for  de  aarlige  600  Rbd.  til 
Universitetsbygningen  er  jeg  kommen  til  at  indtage  en 
Stilling  som  Mellemmand  imellem  Konsistorium  og  ved- 
kommende Kunstnere,    der  opfordrer  mig  til  at  gjøre  mit 

til,  at  Sagen  kan  blive  betragtet  i  det  Lys  og  tagen  fra  det 
Punkt,  som  jeg  mener  at  være  det  rette. 

Kvæstors  (Prof.  Bang's)  Betænkning  gaar,  om  jeg  ikke 
fejler,  væsentligt  ud  fra  den  Forudsætning:  at  Uni- 
versitetsbygningen, saaledes  som  den  nu  staar,  er  at  anse 
som  færdig  og  fuldendt,  hvoraf  da  følger,  at  den  om- 
handlede „Forskjønnelse"  er  at  betragte  som  Noget,  der 
ikke  hører  væsentligt  med  til  Bygningsarbejdet.  Det  ind- 
rømmes derfor  vel  som  „ønskeligt",  at  „Universitetet  kunde 
gjøre  noget  for  Kunsternes  Fremme" ;  men  „for  det  fjær- 
nere  Formaals  Skyld,  —  hedder  det  — ,  tør  Universitetet  ikke 
tilsidesætte  det  nærmere  og  umiddelbare",  hvorved  navnlig 
menes  nye  Bygningsarbejder,  hvortil  Universitetet  trænger, 
til  videnskabelige  Formaals  Fremme. 

Jeg  maa  betragte  Sagen  fra  en  anden  Side.  Hvor 
nemlig  Talen  ikke  er  om  en  Bygning,  der  hører  til  Klassen 
af  dem.  ved  hvilke  de  simpleste  og  laveste  Fornødenheder 
i  Samfundet  skulle  afhjælpes,  saasom  et  Magasin,  en  Arrest- 
bygning, en  Kaserne,  men  om  en  Bygning,  der  vedkommer 
de  højere  og  højeste  Livsforhold,  —  et  Akademi,  et  Mu- 
sæum,  en  Universitetsbygning  — .  om  en  Bygning,  der  ikke 
alene  har  Læsesale  og  Korridorer,  men  ogsaa  en  Festsal 
for  Højtideligheder  af  aandelig  og  national  Betydning,  og 
en  Forsal  som  oflPenthg  Forsamlingssted  for  Studerende : 
dér  formener  jeg,  at  indre  Dekorering,  en  Anvendelse 
af  Kunst  hører  aldeles  væsentligt  til  en  saadan 
Bygnings  Fuldendelse.  Den  kan  afbenyttes  til  daghg 
Brug,  førend  dette  Punkt  er  naaet;  men  som  fuldført  i 
virkehg  Betydning,  saaledes  nemlig  at  det  Indre  som  det 
Ydre  svarer  til  dens  Bestemmelse,  kan  her  ikke  gjælde. 
Jeg  kj  ender  ingen  Universitetsbygning   i  fremmede  Lande, 

hvor  man  ikke  saaledes  har  henregnet  kunstnerisk  Deko- 
rering til  dens  Fuldførelse,  som  Betegnelse  af  Kunstens 
inderlige  Forbindelse  med  Videnskaben;  hvorimod  jeg 
kjender  flere,  i  hvilke  den  akademiske  Aula  er  benyttet  til 
"Udførelse  af  de  største  og  rigeste  historiske  Kompositioner. 
Saaledes  derimod  som  vor  Universitetsbygning  hidtil  har 
henstaaet,  med  kalkfarvede  Mure  og  tomme  Blindinger, 
forekommer  den  mig  at  have  ulige  Mere  af  en  Kasernes 
end  af  et  videnskabeligt  Akademis  Karakter;  og  paa  den 
fremmede  Betragter  vil  den  uden  Tvivl  kun  gjøre  dette 
Indtryk. 

Det  er  dette  Punkt,  der,  saavidt  jeg  skjønner,  maa 
først  og  fremmest  være  bragt  i  det  Rene.  Jeg  véd 
ikke,  om  man  kan  saa  længe  gaa'  imellem  disse  kolde  og 
tomme  Vægge,  indtil  man  forsoner  sig  med  dem,  mulig 
endog  sér  i  denne  Armod  en  vis  ædel  Simplicitet,  en  Sans 
for  det  B,eelle,  som  forsmaar  det  luxuriøse  Biværk;  men 
saa  Meget,  tror  jeg,  er  klart,  at,  dersom  Kunsten  ikke  skal 
have  Adkomst  til  at  betragtes  anderledes  end  som  en 
Luxus,  der  altsaa  udenfor  dens  egne  Gallerier  og  Musæer 
kun  har  sit  rette  Hjem  i  Slotte  og  Palæer,  da  vil  det  hele 
Dekoreringsanliggende  af  vor  Universitetsbygning  have  at 
kæmpe  med  en  bestandig  Opposition,  og  ethvert  Forslag 
mødes  med  Uvilje.  Ikke  alene  vil  man  nødvendig  komme 
til  det  Resultat,  der  er  udtrykt  i  Kvæstors  Betænkning:  at 
det  maa  anses  som  „paafaldende  Inkonsekvens",  for  det 
Ønske  „at  kunne  gjøre  noget  for  Kunsternes  Fremme"  at 
tilsidesætte  andre  nærmere  Formaal;  men  jeg  vidste  lige- 
frem ikke,  hvorledes  Anvendelsen  af  flere  tusinde  Rbdr. 
til  saadan  Brug  skulde  kunne  forsvares. 

Jeg  kan  herved    ikke    undlade    at  gjenkalde    i  Konsi- 

storiiinis  Erindring  den  historiske  Side  af  Sagen,  de 
tidligere  Forhandlinger  angaaende  vor  Universitetsbygnings 
Dekoration.  Dersom  nemlig  Arbejdet  med  Universitets- 
bygningen var  skredet  frem  uden  at  afbrydes  i  sin  naturlige 
Gang.  da  vilde  den  uheldige  Standsning  ikke  være  indtraadt 
imellem  den  ydre  og  den  indre  Fuldendelse ;  det  Skin,  som 
nu  gjør  sig  gja^ldende,  vilde  være  forebygget,  at  Bygnings- 
arbejdet paa  det  Punkt,  hvor  Afleveringen  gik  for  sig,  skulde 
kunne  anses  som  afsluttet,  og  det  vilde  allerede  være  langt 
fremrykket  med  Dekoreringsarbejdet.  Man  vil  erindre,  at 
en  fuldstændig  Dekoration  af  Vestibulen  allerede  i  Aaret 
1835  havdes  færdig  fra  Bygmesterens  Side,  samtidig  med 
det  egentlige  Bygningsarbejde,  og  at  det  var  denne  Deko- 
ration, der  foranledigede  Bruddet  imellem  Bygherre  og 
Bygmester.  Man  vil  ligeledes  erindre,  at  i  det  følgende 
Aar  en  fuldstændig  Dekorationsplan,  til  hvis  Udførelse 
flere  af  vore  fortrinligste  unge  Kunstnere  havde  tilbudt  sig, 
blev  af  den  derefter  nedsatte  Bygningskomité  indstillet  og 
Konsistorium  anbefalet,  men  at  den  foreslaaede  Dekoration 
blev,  ved  kongelig  Resolution  af  23de  April  1836.  stillet  i 
Bero  indtil  videre,  —  indtil  Planen  i  1838  blev  optagen 
paa  ny^).  Jeg  anfører  dette,  fordi  det  saaledes  ogsaa  hi- 
storisk lader  sig  godtgjøre,  at  Universitetsbygningen  ikke 
er  at  anse  som  fuldendt,  idet  det  kun  er  bleven  Følgen  af 
ganske  særegne  Omstændigheder,  at  den  indre  Dekorering 
er  i  Tiden  bleven  adskilt  fra  det  øvrige  Bygningsarbejde. 

Det  andet  Punkt,  for  hvilket  jeg  maa  udbede  mig 
Konsistoriums  særdeles  Opmærksomhed,  er  dette:  at  mit  An- 
dragende denne  Sag  angaaende  forekommer  mig  i  Kvæstors 


^)  Jvfr.  min  sidste  Fremstilling  af  Kjøbenhavns  Universitets  Virk- 
somhed 1837—38.     S.  172—180. 

Betænkning  at  være  fremstillet  som  et  Forslag,  der  skulde 
gaa  ud  paa  at  paaføre  Universitetet  nye,  uforudsete  og 
umotiverede  pekuniære  Byrder.  Granske  vist  maa 
det  antages,  —  hvad  vel  egentlig  er  en  Selvfølge  — ,  „at 
være  Hensigten  med  Normeringen  af  et  vist  Beløb  til  Uni- 
versitetsbygningens Forskjønnelse ,  at  denne  Udgift  maatte 
bortfalde,  naar  der  ej  var  rimelig  Anledning  til  at  foretage 
Forskjønnelse".  Men  det  er  netop  dette,  hvorpaa  jeg  har 
gjort  opmærksom:  at  dette  Tidspunkt  vil,  saafremt  ikke 
nogen  anden  Foranstaltning  træffes  med  Hensyn  til  de  anviste 
Pengemidler,  være  rykket  ud  i  det  UafséeHge.  Til  denne 
faktiske  StilHng  af  Tingene  finder  jeg  intet  Hensyn  taget 
i  Kvæstors  Betænkning;  den  indskrænker  sig  til  en  simpel 
Erklæring  „imod,  at  Universitetet  belastes  med  større  Byrder 
til  Bygningens  Forskjønnelse,  end  de  nærværende". 

Men  denne  Erklæring  gjælder  ikke  saameget  mit  For- 
slag, som  den  kgl.  Resol.  af  7de  Aug.  1843.  Det 
forekommer  mig  overhovedet,  at  den  Indsigelse,  der  er 
indeholdt  i  Kvæstors  Betænkning,  gaar  ud  fra  den  Forud- 
sætning, at  det  hele  Dekorationsanliggende ,  med  Hensyn 
til  Plan  og  Omfang,  skulde  endnu  bestandig  være  at  anse 
som  uafgjort,  hvorimod  jeg  er  gaaet  ud  fra,  at  en  Afgjørelse 
i  denne  Henseende  allerede  foreligger.  Yed  den  anførte 
kgl.  Kesolution  er  nemhg  „Kons.  bemyndiget  til  at  lade 
den  paatænkte  kunstneriske  Dekoration  (efter  de 
indsendte  Tegninger)  af  Universitetets  Vestibule  og 
i  sin  Tid  tillige  af  dets  Solennitetssal,  ved  Hjælp 
af  den  ommeldte  Normalsum  og  hvad  deraf  hidtil  er  op- 
sparet, udføre  i  den  angivne  Stil  og  Genre.  Efter  det 
Punkt,  hvorpaa  saaledes  Sagen  befinder  sig,  og  efterat 
den  foreslaaede  Dekoration  af  Vestibulen   er  approberet  af 

Konsistorium  under  2den  Marts  1844.  forekommer  der  mig 
ikke  saa  meget  at  være  Spørgsmaal  om.  hvad  der  skal 
udføres,  som  hvorledes  det  skal  kunne  udføres,  paa 
hvilken  Maade  de  fornødne  pekuniære  Kræfter  skulle  til- 
vejebringes. Vel  forekommer  den  Ytring  i  Kvæstors  Be- 
tænkning, at  „man  uden  Tvivl  liar  begyndt  paa  dette  Ar- 
bejde med  den  Formening,  at  Bekostningen  ej  skulde  blive 
saa  stor.  som  det  nu  viser  sig."  Men  jeg  véd  ikke,  hvorpaa 
denne  Formodning  skulde  støtte  sig.  Hvad  Konsistorium 
angaar.  da  er  der  givet  samme  en  meget  simpel  Maalestok 
til  den  pekuniære  Vurdering  af  dette  Arbejde  ved 
de  Alterbilleder,  som  jævnlig  udføres  til  Universitetets 
Landsbykirker  til  en  Pris  af  600  Ebdr. ;  i  Vestibulen.  — 
for  at  blive  staaende  ved  denne.  —  haves  otte  Malerier  af 
ganske  anden  Størrelse  og  Betydenhed  foruden  en  hel  om- 
løbende Frise  og  Billeder  i  Lynetterne  paa  Væggene;  en 
simpel  Multiplicering  vil  saaledes  give  al  fornøden  Oplys- 
ning om  Bekostningen  ved  denne  Del  af  Arbejdet;  for  det 
blotte  Dekorationsmaleri  var  tillige  Udgiften,  om  jeg  ikke 
fejler,  anslaaet  af  Hilcker  til  4000  Rbdr.  At  den  i  den 
kongelige  Resolution  indeholdte  Bemyndigelse  til  at  lade 
den  fuldstændige  Dekorering  udføre  „i  den  angivne  Stil  og 
Genre"  skulde  være  givet  uden  en  Kalkule  af  den  til- 
svarende Udgift,  forekommer  mig  at  være  lige  saa  lidt  an- 
tageligt. Men  nu  er  det  øjensynligt,  at.  dersom  denne 
Udgift  skulde  udredes  alene  af  det  normerede  Beløb  af 
600  Rbdr.,  efterhaanden  som  disse  forfalde  til  Udbetaling, 
da  vilde  henimod  100  Aar  hengaa  med  dette  Arbejde. 
En  saadan  Udførelsesmaade  maa  nu  vistnok  erkj  endes  at 
være  saa  skadelig  for  Arbejdet,  og  i  sig  selv  saa  lidet 
sømmehg  og  værdig,    at    den    vistnok  ikke  kan  antages  at 

være  tilsigtet  ved  den  kongelige  Resolution.  Hvorledes 
altsaa  Forholdene  kunne  ordnes,  for  at  denne  kan  bHve 
efterkommet,  er  den  egentlige  Opgave.  Det  er  hertil,  at 
mit  Andragende  indeholdt  et  Forslag;  jeg  er  villig  til  at 
indrømme,  at  et  hensigtsmæssigere  kan  gjøres;  men  kun 
dette  Ene  maa  jeg  forvare  mig  imod,  at  det  skulde  gaa 
noget  Skridt  videre,  end  Sagen  allerede  er  fremrykket  til, 
at  det  skulde  andrage  paa  forøget  Udgift,  medens  det 
alene  gaar  ud  paa  at  tilvejebringe  den  Udgift,  der  allerede 
maa  anses  at  være  bestemt. 

Hvad  jeg  her  har  troet  at  burde  anføre,  —  tildels  at 
gjentage  — ,  angaar  imidlertid  mere  Præmisserne  i 
Kvæstors  Betænkning,  end  selve  Konklusionen.  Thi 
mod  det  som  det  andet  Alternativ  Indstillede,  —  hvilket 
jeg  tror  at  maatte  betragte  som  den  egentlige  Indstilling  — , 
kan  jeg  ikke  have  noget  Væsentligt  at  erindre.  Hvad  der 
bestemte  mig  til  i  mit  Andragende  at  holde  Dekoreringen 
af  Vestibulen  og  af  Salen  i  Forbindelse,  var  Frygten  for, 
at  man  vil  finde  det  mindre  rigtigt  at  lade  Salen  henstaa, 
indtil  Vestibulen  var  fuldført.  Men  der  er  ganske  vist 
Grunde,  —  hvilke  jeg  ikke  har  kunnet  overse  — ,  der  tale 
for  at  holde  begge  Arbejder  ud  fra  hinanden,  og, 
medens  Dekoreringen  af  Vestibulen  fremmes,  at  indskrænke 
sig,  for  Salens  Vedkommende,  til  den  arkitektoniske  Om- 
dannelse, som  vil  være  fornøden.  At  iøvrigt  nogen  Byg- 
mester skulde  ville  indlade  sig  paa  en  i  den  hele  Bygnings- 
plan  indgribende  og  samme  forstyrrende  Omdannelse,  saa- 
ledes  som  den  er  antydet  i  Kvæstors  Betænkning,  har  jeg 
ondt  ved  at  forestille  mig;  den  simpleste  Maade  til  at 
bøde  paa  Salens  forskjellige  Mangler  forekommer  mig  at 
være    en   Flytning    af  Galleriet  længere  ned.      Herved    vil 


632 

uden  Tvivl,  naar  Vinduerne  befries  for  den  formørkende 
Underbygning,  vindes  det  fornødne  Lys;  det  Uforholds- 
mæssige i  Højden  vil  tabe  sig;  Galleriet  selv  vil  vinde  i 
Brugbarhed,  og  det  synes  ogsaa,  som  om  Rummene,  der 
efter  Dekorationsplanen  blive  at  udfylde  med  Malerier, 
ville  blive  mindre.  Saavidt  jeg  véd,  er  ogsaa  et  Udkast 
gjort  til  en  saadan  Forandring. 

Hvad  angaar  Maaden  at  tilvejebringe  de  fornødne 
Pengemidler  paa,  da  skal  jeg  ikke  derpaa  indlade  mig. 
Hovedsagen  er,  at  disse  ere  saaledes  forhaanden,  at  Ar- 
bejdet ikke  fra  den  Side  skal  komme  til  at  lide  noget  Op- 
hold. Selv  om  Sagen  skulde,  efter  Kvæstors  Forslag, 
ordnes  saaledes  ved  et  Laan,  at  det  normerede  Beløb  af 
de  600  Rbdr.  vilde  medgaa  i  hele  50  Aar  til  at  dække 
Laanet,  alene  for  at  tilvejebringe  Pengene  til  Vestibulen. 
vilde  jeg  ikke  finde  videre  Betænkelighed  herved,  da  jeg 
antager,  at  der  paa  anden  Maade  vilde  i  sin  Tid  blive 
sørget  for  Udveje  til  at  udstyre  Solennitetssalen  paa  værdig 
Maade. 

I  Henhold  til  det  her  Fremsatte  har  jeg  nu  tilveje- 
bragt det  medfølgende  Overslag  over  Udgifterne  til  den 
hele  Vestibules  Dekorering,  og  min  Indstilling  gaar  nu 
ud  derpaa,  at  der  maa  træffes  Foranstaltning  til,  at 
Overslagssummen  kan  haves  disponibel,  efterhaanden  som 
Arbejdet  med  Vestibulens  Dekorering  rykker  frem.  samt 
at  der  søges  tilvejebragt  igjennem  Kunstnerne  Hansen  og 
Hilcker  Tegning  og  Overslag  til  de  Forandringer,  der  i 
Salen  maatte  anses  nødvendige,  for  at  Forhandlingerne  om 
Salen  derved  kunne  erholde  et  bestemt  Underlag,  som 
hidtil  stedse  har  manglet. 

IV. 

Angaaende  Fortsættelse  af  den  kunstneriske  Udsmykning  af 

Universitetets  Forhal.^) 

(Andragende  til  Konsistorium  31te  December  1847). 

I  min  Skrivelse  af  Ilte  dennes  angaaende  det  kunst- 
neriske Arbejde  i  Universitetets  Forhal  er  jeg  gaaet  ud  fra 
den  Forudsætning,  at  Arbejdet,  efter  at  være  ført  til 
det  nuværende  Punkt  (Fuldførelse  af  Loft  og  Hovedvæg), 
maatte  fra  Universitetets  Side  søges  fortsat  uden  Afbrydelse, 
saa  at  Spørgsmaalet  alene  vilde  blive  om  den  større  eller 
mindre  Kraft,  hvormed  Fortsættelsen  skulde  fremmes.  Jeg 
er  herved  gaaet  ud  fra  Ytringerne  i  Konsistoriums 
sidste  Skrivelse  denne  Sag  angaaende  til  Universitets- 
direktionen  af  14de  April  1847:  „Konsistorium  maa  finde 
det  indlysende ,  at  der  ikke  kan  blive  Spørgsmaal  om .  en 
Tid  lang  aldeles  at  afbryde  Dekorationsarbejdet  i  Vesti- 
bulen, efterat  Hovedvæggen  er  bleven  færdig,  men  kun 
om  en  langsommere  eller  hurtigere  Fortsættelse  af  Arbejdet". 
Som  Følge  af  denne  Forudsætning  har  jeg  i  det  fornævnte 
Andragende  indskrænket  mig  til  det  sidstanførte  Punkt. 
Da  imidlertid  den  af  Kvæsturen  afgivne  Betænkning  over 
Sagen  gaar  ud  paa:  at  det  skulde  være  „ønskeligst,  at 
Dekorationens  Fortsættelse  stilles  i  Bero,  indtil  de  dermed 
forbundne  Udgifter  kunne  afholdes  af  de  til  Universitets- 
bygningens Forskjønnelse  normerede  600  Rbdr.  aarlig  og 
hvad  deraf  kan  opsamles,  efter  at  (i  Aaret  1853)  de  til 
Banken  skyldige  3000  Rbdr.  først  ere  afbetalte",  —  og  det 
saaledes  er  sandsynligt,  at  Spørgsmaalet  om  Fortsættelse 
eller  Standsning  af  Arbejdet  vil  blive  rejst,  saa  har  jeg 
af  Konsistorium  udbedet  mig  Lejlighed  til  forinden  at  ji;re 


1)  Efter  Haandskrift. 

mig  skriftlig  om  dette  Spørgsmaal.  Jeg  udbeder  mig 
Konsistoriums  Opmærksomhed  for  de  Bemærkninger,  jeg 
herved  giver  mig  den  Ære  at  indstille  til  sammes  Over- 
vejelse. 

Det  er  almindeligt,  hvor  der  handles  om  at  sætte 
kunstneriske  Foretagender  i  Værk,  —  thi  det  hører  engang 
til  disses  Natur,  at  de  fordre  Udgifter,  der  forholdsvis  ere 
at  anse  som  betydelige  — ,  at  der  opstaar  Sammenstød 
af  en  æstetisk  og  en  pekuniær  Interesse,  og  i 
samme  Grad  som  den  sidstnævnte  er  vant  til  at  være  ene- 
gjældende,  desto  vanskeligere  vil  det  blive  for  den  først- 
nævnte at  forskaffe  sin  Stemme  Indgang.  Et  saadant 
Sammenstød  har  heller  ikke  kunnet  udeblive  ved  Forhand- 
lingerne om  det  paagjældende  Arbejde.  Det  er  naturligt, 
at  her  den  pekuniære  Interesse  nærmest  har  sit  Organ  i 
Kvæsturen;  men  det  er  derfor  af  Vigtighed,  at  denne  Inter- 
esse ikke  gjør  sig  saaledes  gjældende,  at  dermed  den  højere 
Karakter  af  Universitetet,  som  ogsaa  maa  komme  til  Syne 
i  den  Stilling,  den  indtager  til  Kunsten,  skulde  blive  tabt 
af  Sigte. 

Paa  den  ene  Side  nemlig  staar,  ved  denne  Sags  For- 
handling, de,  som  mene,  at  det  hører  til  de  væsentligste 
og  betydningsfuldeste  Fremskridt  i  den  nyere  Tids  Civilisa- 
tion, at  Kunsten  atter  begynder  mere  og  mere  at  optages 
i  Kredsen  af  Gjenstande  for  oftentlig  Foranstaltning,  Plan 
og  pekuniær  Opofrelse,  —  at  det  mere  og  mere  bliver 
erkjendt,  at  et  væsentligt  Led  mangler  i  Udviklingen  af 
aandelig  Sans  og  aandeligt  Liv,  hvor  Kunstens  Frembrin- 
gelser ikke  gjælde  for  andet  og  mere  end  Øjenslyst  og  for- 
fængelig Luxus,  og  at  navnlig  Videnskab  og  Kunst 
ere  kaldede  til,  ikke  blot,  —  efter  gammel  nedarvet  Tale- 

brug,  hvori  der  længe  har  været  mere  af  Klang  end  af 
Sandhed,  —  at  nævnes  jævnsides,  men  virkelig  at  arbejde 
tilsammen,  som  nærbeslægtede  aandelige  Magter  at  under- 
støtte hinanden,  ad  forskjellig  Vej  og  ved  forskjellige 
Midler,  i  det  samme  aandelige  Formaals  Tjeneste.  De 
iblandt  os.  der  betragte  Tidens  Tegn  saaledes,  ville  jfinde 
en  glædelig  Stadfæstelse  af  denne  Retning  deri,  at 
der,  efter  Universitetsbygningens  Gjenopførelse,  er  henlagt 
en  bestemt  Sum  aarlig,  udelukkende  bestemt  til  denne 
Bygnings  Forskjønnelse;  og  de  ville  finde  det  af  ikke  ringe 
Betydning,  at  Danmarks  Universitet,  efter  at  have  be- 
staaet  i  300  Aar  uden  synlig  Berøring  med  de 
skjønneKunster,  omsider  er  blevet  sat  i  Stand  til  at  gj  øre 
Forbindelsen  af  Videnskab  og  Kunst  til  øjensynlig  Virke- 
lighed, at  Landets  første  videnskabelige  Stiftelse 
kan  træde  frem  med  det  førsteExempel  paa  en  kunst- 
nerisk Udsmykkeise  af  særskilt  Art. 

Herimod  stiller  sig  nu  paa  den  anden  Side  den  An- 
skuelse: at  Kunsten,  —  hvor  højt  dens  Værd  end  mulig 
kan  være  at  anslaa  og  gjærne  kan  indrømmes,  saalænge 
Spørgsmaalet  derom  holdes  i  fuld  Almindelighed,  og  den 
selv  holdes  i  tilbørlig  Afstand.  —  er  for  kostbar  til  at 
kunne  trives  i  Lande,  der  ikke  høre  til  de  mest  velhavende, 
og  at  den  derfor  bør  holdes  ude  eller  dog  aldeles  under- 
ordnes, saalænge  vigtigere  Foretagender  og  Foranstaltninger 
staa  tilbage:  Fæstningsværker  og  Fængsler,  Fattighuse  og 
Arbejdsanstalter  o.  s.  v. ,  at  derfor  den  Magt,  hvormed 
den  kunstneriske  Literesse  i  senere  Tider  begynder  at  ud- 
vide sine  Enemærker,  lige  saa  vel  giver  Anledning  til 
bekymringsfuld  som  til  glædelig  Betragtning,  og  at  navnlig 
Lærdomsanstalter   ere  i  deres  gode  Ret,    naar  de   — 


636 

fremdeles  som  hidtil  —  betragte  Kunsten  som  sig  uved- 
kommende, og  i  alt  Fald,  hvad  der  kommer  ud  paa 
det  Samme,  forlange  ethvert  Krav  paa  dens  Vegne  til- 
bagevist, saalænge  som  der  kan  opstilles  Fornødenheder  for 
de  videnskabelige  Studier,  der  endnu  savne  Tilfredsstillelse. 
Efter  denne  Betragtningsmaade  vil  det  allerede  findes 
misligt  og  neppe  velbetænkt,  at  Normalreglementet  har 
draget  en  a  ar  lig  Sum,  uden  nogen  Tids -Begrænsning, 
fra  de  lærde  Formaals  Fremme  for  at  anvendes  til  For- 
skjønnelses- Arbejder;  det  vil  findes  beklageligt,  at  man, 
som  det  synes,  i  et  mindre  bevogtet  Øjeblik,  er  blevet  ført 
ind  paa  et  Arbejde,  hvorved  en  saadan  Anvendelse  af  denne 
Sum  er  for  en  betydehg  Række  af  Aar  blevet  til  Virke- 
lighed, og,  saaledes  som  det  i  Kvæsturens  Betænkning 
er  ytret,  det  maa  findes  ønskeligt,  om  det  kunde  lykkes 
at  faa  det  paabegyndte  Arbejde  indtil  videre  stillet  i 
Bero. 

Det  er  saaledes  naturligt,  at  der  kan  være  betydelig 
Forskjellighed  i  selve  Stemningen  med  Hensyn  til  det  om- 
handlede Arbejde,  i  Interessen  for  dets  Udførelse,  i  Ønsket 
om  og  Glæden  ved  dets  Fuldendelse.  Men  selv  ved  denne 
Forskjellighed  forekommer  det  mig,  at  Interesserne  maa 
mødes  og  Stemmerne  forenes,  hvor  det  gjælder  Arbejdets 
Fortsættelse,  efterat  det  er  rykket  frem  til  det 
Punkt,  hvorpaa  det  nu  befinder  sig.  De forskjellige, 
ja  modsatte  Anskuelser,  der  kunde  gjøres  gjældende,  dersom 
der  spurgtes  om  Paabegyndelse  af  et  Arbejde  af  samme 
Natur,  ville  her,  —  som  mig  synes,  —  finde  Opfordring  til 
at  søge  en  Forening.  Thi,  hvad  enten  man  sympatiserer 
mere  eller  mindre  med  den  hele  æstetiske  Retning  i  Kul- 
turens Gang,    vil   man  dog  maatte   indrømme    denne  Ret- 


637 

nings  Virkelighed  og  dens  Betydning;  den  staar  derhos  i 
saa  øjensynlig  Forbindelse  med  den  hele  Udvidelse,  den 
Humanisering,  som  Videnskaben  og  Videnskabelighedens 
Begreb  efterhaanden  har  modtaget,  at  Universiteterne 
mindst  kunne  tænke  paa  at  ignorere  den,  og  det 
kunde  ikke  være  „ønskeligt",  d.  v.  s.  ikke  sømmeligt  og 
værdigt  for  Universitetet,  om  der  fra  dets  Side  foretoges 
noget  Skridt,  hvormed  samme  maatte  synes  at  stille  sig  i 
Modsætning  til  en  Retning,  der  hører  den  fremadskridende 
Nutid  til. 

Som  et  saa dant  Skridt  mener  jeg,  at  det  afKvæsturen 
tilraadecie  nødvendig  maatte  betragtes.  Thi  til  at  ret- 
færdiggjøre  en  brat  Afbrydelse  af  et  Arbejde,  som 
det  her  omhandlede  midt  i  dets  Gang,  vilde  udfordres  en 
paaviselig  Nødvendighed,  udfordres  Aaringer  lige  saa 
uheldige  for  Universitet  og  Akademi,  som  de  siden  Ar- 
bejdets Paabegyndelse  forløbne  Aar  have  været  heldige  for 
samme.  Efterat  Universitetets  Formue  har  modtaget  en 
Tilvæxt.  der  overstiger  al  Forudberegning,  skjønner  jeg 
ikke,  at  et  Skridt  i  den  afKvæsturen  anviste  Retning  vilde 
kunne  udtydes  anderledes  end  som  Ytring  —  ikke  alene 
af  en  fuldkommen  Ligegyldighed  for  Kunsten,  Lige- 
gyldighed for,  om  vi  gjennem  en  lang  Række  af  Aar  skulle 
have  kalkede  Vægge  ved  Indtrædelsen  i  vor  Universitets- 
bygning at  sé  paa  og  at  vise  frem  for  Besøgere,  eller 
Mure,  smykkede  med  indholdsrige,  fantasivækkende  Billed- 
værker, —  men  ogsaa  af  en  afgjort  Uvilje  mod  den  Ind- 
gang, der  netop  er  aabnet.  og  for  første  Gang  aabnet 
Kunsten  ved  den  nordiske  Højskole.  Dersom  det  nemlig, 
ved  den  foreslaaede  Standsning  af  Arbejdet,  ikke  skal  under- 
forstaas,  at  der,  naar  det  paapegede  Tidspunkt  til  en  Fort- 

sættelse  engang  indtræder,  vil  kunne  paaberaabes  enten 
niindre  heldige  Konjunkturer  eller  andre  imidlertid  paa- 
begyndte Foretagender  som  G-rund  til  at  skyde  Fort- 
sættelsen ud  i  en  ubestemt  Fremtid,  saa  vil  den  blotte  Af- 
brydelse saalænge.  indtil  der  paa  ny  er  smaalig  opsamlet 
en  Kapital  af  de  titnævnte  aarlige  600  Rbdr. .  staa  som 
en  Forholdsregel,  der  synes  utvetydigt  at  vidne  om  det 
Modsatte  af  Interesse  for  Arbejdets  Fremme.  For  det 
Tilfælde,  at  den  hele  Udgift  skal  være  at  afholde  af  denne 
aarlige  Sum.  vil  det  altid  blive  nødvendigt  at  tilvejebringe 
samme  ved  Laan  imod  Forrentning  og  Afdrag  —  ikke 
vistnok  et  Laan  til  5  pCt.;  men  Intet  ligger  vel  nærmere, 
end  at  Universitetet  selv  overtog  Forskuddet  imod  at 
gjøre  sig  betalt  af  de  aarlige  600  Rbdr. ;  og  under  saadanne 
Omstændigheder  vilde  der.  —  fonidsat.  at  der  sættes  nogen 
Pris  paa  Arl)ejdets  Fuldførelse,  —  næppe  findes  Betænke- 
lighed ved  uden  Udsættelse  allerede  nu  at  ordne  dette 
Laan  som  Forskud,  uanset  at  derved  nogen  længere  Tid 
vilde  hengaa  med  Afbetalingen.  Dersom  der  derimod 
skulde  være  Tilbøjelighed  til  nogen  Opofrelse  fra  Uni- 
versitetets Side,  —  jeg  tænker  nærmest  paa  et  rentefrit 
Laan.  saa  at  det  alene  blev  Kapitalen,  der  erstattedes  ved 
det  aarUge  Afdrag  af  600  Rbdr.,  —  vilde  det  dog  vel 
findes  for  smaaligt  at  søge  Arbejdet  standset,  for  at  Ud- 
betalingen ikke  skulde  tage  sin  Begyndelse,  førend  der 
samtidigt  kunde  begyndes  med  Afbetalingen. 

Der  er  uden  Tvivl  god  Grrund  til  at  søge  den  Mis- 
forstaaelse  afværget,  at  Universitetet  skulde  være  i  Be- 
siddelse af  overflødig  Rigdom,  til  at  minde  om  de  mange 
Fornødenheder,  paa  hvis  Afhjælpning  der  er  at  tænke,  og 
det  har  ikke   manglet,    saa    lidt   som    det    i  Fremtiden  vil 

mangle  paa  Anledninger,  hvor  Opfordringen  ligger  nær  til 
at  gjøre  dette  gjældende  med  Eftertryk.  Men  paa  den 
anden  Side  kan  det  ogsaa  befrygtes,  at  et  Klagemaal,  som 
ved  enhver  Lejlighed  opløftes,  midt  under  al  den  Velsig- 
nelse, der  tilfalder  Universitetet  fremfor  nogen  anden 
Stiftelse  i  Landet,  vil  frembringe  en  Virkning,  modsat  den, 
der  tilsigtes.  Det  er  kun  paa  Grund  af  de  overordentlige 
Bygningsforetagender ,  der  forestaa,  at  Universitetet  har 
Ret  til  at  gjøre  strængere  Sparsommehghedshensyn  gjæl- 
dende; men  det  hele  Tilskud,  om  hvilket  der  ved  denne 
Lejlighed  vilde  være  Tale,  er  Rentebeløbet  af  10,500  Rbdr., 
som  dog  først  vilde  blive  at  udbetale  i  fem  Aar  efter  hin- 
anden med  2,100  Rbdr.,  og  som  derefter  formindskedes 
aarlig  i  17  Aar  med  600  Rbdr.  En  saadan  Udgift,  —  om- 
trent 4,700  Rbdr.,  —  er  forholdsvis  saa  ubetydelig,  at  den 
ikke  kan  lægge  den  ringeste  Hindring  i  Vejen  for  Udfø- 
relsen af  noget  af  de  større  Foretagender,  til  hvilke  Uni- 
versitetet har  Trang. 

Jeg  har  i  det  Foregaaende  aldeles  intet  Hensyn 
gjort  gjældende  til  Kunstneren,  her  navnlig  Historie- 
maleren. Saameget  er  imidlertid  vist,  at  det  vilde  røbe  en 
fuldstændig  Hensynsløshed  for  dennes  Vedkommende, 
om  man,  midt  under  hans  Kompositions  Virksomhed,  vilde 
afbryde  ham  med  den  Besked,  at  han  om  en  halv  Snes 
Aar,  —  dersom  Herren  saa  længe  forunder  Liv  og  Kraft—, 
vil  kunne  melde  sig  igjen.  Den  dannende  Kunstners 
Virksomhed  har  nærmest  Lighed  med  Digterens;  og  man 
tænke  sig  en  lignende  Fremgangsmaade  overført  paa  en 
Digters  Arbejde.  Selv  anvendt  af  en  Bestyrelse,  som  stod 
de  aandelige  Interesser  fjærnere,  —  saasom  en  kommunal 
Bestyrelse  — ,    vilde  en  saadan  Behandling  af  en  aandelig 

Virksomhed  tindes  paafaldende;  men  givet  af  et  Institut, 
der  maa  betragte  sig  som  Middelpunkt  for  de  aandelige 
Kræfter  og  Retninger,  og  under  økonomiske  Vilkaar  som 
de  nuværende,  vilde  Exemplet,  —  synes  mig,  —  være  mere 
end  beklageligt. 

Jeg  har  allerede  erindret  om,  at  Universitetet  mod- 
tager de  tvende  Bissen'ske  Statuer  i  Marmor,  uden  egen 
Udgift,  ved  en  Subskription,  som  er  sat  i  Bevægelse  af  de 
Studerende.  Denne  Gave  kan  Universitetet  vistnok  fuld- 
kommen vel  være  bekjendt  at  modtage,  efterat  det  selv 
har  bekostet  Modellerne.  Men,  tænker  jeg  mig  Historie- 
maleren i  Universitetets  Tjeneste  afbrudt  midt  i  sin  Virk- 
somhed, og  derefter,  —  hvad  jeg  ikke  anser  for  umuligt,  — 
ved  en  Appel  til  Almenheden,  for  saa  vidt  som  der  i  den 
er  vakt  Interesse  for  Kunst  og  Kunstnere  i  Danmark,  sat 
i  Stand  til  at  fortsætte  sin  Virksomhed,  da  forekommer 
det  mig,  at  Universitetet  vilde  have  lige  ondt  ved  at  mod- 
tage og  ved  at  afslaa  et  saadant  Tilbud. 

Hermed  har  jeg  søgt  at  udvikle,  hvorfor  det  fore- 
kommer mig  i  højeste  Grad  uønskeligt  for  Universitetet, 
at  gaa  ind  paa  det,  der  i  Kvæsturens  Betænkning  er  an- 
givet som  det  „ønskeUge".  Dersom  Universitetet,  —  ved 
Siden  af  de  forestaaende ,  meget  betydehge  Bygnings- 
Foretagender,  der  umiddelbart  vedrøre  dets  Interesser,  men 
tillige  i  paaskjønnende  Erkjendelse  af  de  rige  Kilder,  der 
tilstrømme  det,  —  stiller  sit  Ønske  og  Andragende  derhen, 
at  det  paabegyndte  Arbejde  maa  fortsættes  uden  Afbrydelse, 
til  Smykke  for  Universitetet  og  til  offentligt  Vidnesbyrd 
om  det  Forhold,  hvori  Videnskab  og  Kunst  betragtes  til 
hinanden  i  Danmark,  —  da  formener  jeg,  at  Universitetet 
i  denne  Sag  indtager  en  Stilling,    som   er  Landets   øverste 

Videnskabsanstalt  værdig,    og  er  skikket  til   at  vinde    det 
Sympatier,  som  have  deres  Værd  og  gode  Betydning.*) 


V. 

Votum  imod  den  foreslaaede  Beliggenhed  for  den  zoologiske 

Musæumsbygning.^) 

(1862). 

I  Betænkningen  „om  de  forskjellige  naturviden- 
skabelige Musæers  Forholdning  og  Ordning",  afgiven  af  den 
i  Sagen  nedsatte  Komité  (Eschricht  —  Larsen  —  Forch- 
hammer —  Stenstrup)  den  7de  Januar  1853,  hedder 
det  (S.  17):^)  „Vi  have  forudsat,  at  Intet  vilde  være  i 
Vejen  for,  at  den  eventuelle  Musæumsbygning  kunde  opføres 
langs  med  Krystalgaden  og  stødende  op  til  den  nu  for 
Tiden  af  Musæer  indtagne  Bygning  paa  Nørregade,  ved 
hvilken  Beliggenhed  der,  ifølge  den  foreslagne  indre  Orga- 
nisation, vil  kunne  spares  megen  Plads  og  mange  ellers 
nødvendige  Fordoblinger  undgaas."  —  I  Betænkningen 
„angaaende  Tilvejebringelsen  af  et  nyt  Lokale  for  Universi- 
tetsbiblioteket", afgiven  af  Komitéen  (Clausen  —  Werlauff 
—  Larsen  —  Madvig  —  Westergaard)  den  9de  Sep- 
temberl853,  hedder  det  (S.  103):*)  „Nærværende  Komité 
maa    med    den    af  Komitéen    for  Ordningen    af   de    natur- 


^)  Andragendet  fandt  Understøttelse  i  Konsistorium  og  Universitets- 
direktionen  ,  og  ved  kongelig  Resolution  af  4de  Maj  1848  bevil- 
gedes der  til  uafbrudt  Fortsættelse  af  det  kunstneriske  Arbejde 
10,500  Hbd.  af  Universitetets  Overskud :  2100  Ebd.  aarlig  i  5  Aar. 

2)  Efter  Haandskrift. 

3)  Sager  forhandlede  paa  den  akademiske  Lærerforsamling  1852 — 53. 
*)  I  Fortsættelse  af  den  foranførte  Samling, 

historiske  Samlinger  anerkjende,  at  en  Musæumsbygning  til 
disse  Samlinger,  hvortil  nu  tilstrækkeUg  Plads  savnes, 
stedse  vil,  med  mindre  man  skulde  henflytte  hele  Musæet 
til  et  ganske  andet  Sted,  hvorom  der  dog  næppe  kan  blive 
Tale,  linde,  uden  Hensyn  til  Tiden,  naar  den  opføres, 
sin  naturligste  og  mest  passende  Plads  paa  den  ubebyggede 
Grund  langs  med  Kr)^stalgade ,  for  at  kunne  sættes  i  For- 
bindelse med  Kommunitetsbygningen  ud  til  Nørregade,  der 
alt  nu  for  en  stor  Del  optages  af  naturhistoriske  Musæer". 
I  det  approberede  „Program  for  Opførelsen  af 
den  nye  Biblioteksbygning"  hedder  det  i  Betænkningen 
S.  2,  afgiven  af  den  nedsatte  Komité  (Madvig  —  Clausen 
—  Larsen  —  Forchhammer  —  Westergaard)  den  21de 
Maj  1856:  .  .  .  „der  maa  tages  Hensyn  til  den  forudsat 
fremtidige  Benyttelse  af  den  langs  med  Krystalgade  liggende 
Grund  til  en  Musæumsbygning". 

Det  er  saaledes  en  fra  flere  Sider,  til  forskjellige 
Tider  gjentagen  Forudsætning:  at  den  naturlige 
og  mest  passende  Plads  for  en  Musæumsbygning 
indenforUniversitets firkantensGr ænser  erLinj en 
langs  med  Krystalgade  og  i  Forbindelse  med 
Kommunitetsbygningen. 

Den  Bygningsplan ,  som  nu  foreligger,  gjør  sig  løs 
fra  denne  Forudsætning:  den  spænder  ikke  Stræk- 
ningen fra  Bibhoteket  langs  med  Krystalgade,  og  den 
forbinder  ikke  den  nye  Bygning  med  Kommunitetsbyg- 
ningen. Den  lægger  i  Stedet  derfor  Beslag  paa  det 
indre  Rum  imellem  Biblioteks-  og  Kommunitetsbygningen, 
saaledes  at  den  skyder  en  fritstaaende  firfløiet  Byg- 
ning med  bedækket  Gaardsrum,  50  Alen  dyb,   ud 

i  det    frie  Rum,    i    en    ligelig  Afstand    fra  Biblioteksbyg- 
ningen  og  en  eventuel  Fremtidsbygning  ud  til  Nørregade. 

Imod  denneAf vigelse  fra  den  hidtil  som  „naturlig 
og  mest  passende"  Benj-ttelse  af  Universitetsfirkantens  Grund 
stiller  der  sig  følgende,  saavidt  jeg  formaar  at  indse,  væsent- 
lige Indvendinger: 

1.  Den  forbygger  det  betydelige  frie  Rum, 
som  endnu  er  levnet  ved  den  højst  uheldige  Tværbygning 
for  Universitetsbygningen,  og  lukker  dermed  for  den 
skjønne  Udsigt  fra  Kommunitetsbygningen  til  Biblio- 
teket. 

2.  Ligesom  den  strax  lægger  Øxen  ved  Roden  af 
en  Gruppe  af  vel  hundredaarige  Ælmetræer  (paa  den  til 
Etatsraad  Eschricht  overladte  Grund),  —  en  sparsom  Rest 
af  Universitetsgrundens  Herlighed  af  denne  Art  — ,  saa- 
ledes  forudsætter  den,  for  at  „muliggjøre  og  forberede  en 
meget  ønskelig  Regelmæsighed  i  Firkantens  Bebyggelse". 
en  fremtidig  Rasering  af  3  Bygninger:  Konsistorie- 
bygningen,  sammes  Forbindelsesbygning  med  Festsalen  og 
den  tilstødende  (for  Tiden  af  mig  beboede)  Professorbolig 
(sé  Kom.  Bt.  S.  185  L.  16  f.  o.  og  8—10  f.  n.).  Hvad 
den  sidstnævnte  Bolig  angaar,  vil  den  vistnok  af  sig 
selv  falde  bort,  naar  Kommunitetsbygningen  engang  bliver 
ombygget  i  tilbørlig  Bredde;  men  derimod  vil  der  ikke 
findes  nogen  Grund  til  at  berøve  Universitetets  Lærere  et 
stort  Emolument,  saafremt  Planen  at  benytte  Kommuni- 
tetsbygningen til  Musæerne  opgives.  Hvad  Konsistorie- 
bygningen  angaar,  da  staar  den  tilbage  som  „den  eneste 
Del  af  den  ældste  Universitetsbygning  og  følgelig  af  de 
roskildske  Biskoppers  gamle  Sæde";  —  „den  fordringsløse 
Bygning  har  en  Ærværdighed    og    en   historisk  Betydning, 

idet  den  ikke  blot  for  Erindringen,  men  ogsaa  for  Øjet 
vedligeholder  Forbindelsen  imellem  den  svundne  og  den 
næiTserende  Tid"  ;  ^)  —  „ogsaa  for  Øjet" ;  thi  det  er  endnu 
en  krydshvælvet  Celle  fra  Bisperesidensens  Tid,  der  fører 
ind  i  Konsistoriesalen;  og  under  denne  strækker  der  sig 
en  Krypte,  bestaaende  af  3  Hvælvinger,  som  bæres  af  Gra- 
nitpiller. Jeg  tinder  det  ikke  troligt,  at  den  historiske 
Interesse  skulde  til  nogen  Tid  være  saa  ringe  hos  Uni- 
versitetets Lærere  og  hos  dets  Overbestyrelse,  at  der 
skulde  anlægges  Murbrækkere  imod  Relikvien,  som  minder 
midt  i  de  moderne  Omgivelser  derom ,  at  Kjøbenhavns 
Universitet  ikke  er  en  Højskole  fra  det  19de,  men  fra  det 
16de  Aarhundrede. 

Men,  saalænge  som  disse  Bygninger  blive  staaende, 
vil  ethvert  Blik  paa  Situationskortet  være  en  Dom  over 
den  misdannede  Figur,  som  fremkommer  derved,  at 
den  nye  Bygningsmasse  trænger  sig  belæmrende  ind  i  det 
frie  Rum.  Musæumsbygningens  Stueetage  langs  med  disse 
Bygninger  vil  ikke  have  et  misundelsesværdigt  Syn,  og  Kon- 
sistoriesalens  Nordvinduer  ville  vise  kolossale  Taarnmure, 
rejste  i  en  halv  Snes  Alens  Afstand. 

3.  Den  afskærer  enhver  Mulighed  til  frem- 
tidig Udvidelse  af  Biblioteksbygningen.  Man 
kan  naturligvis  sætte  sig  fast  i  den  Betragtning,  at  Universi- 
tetets Bibhothek  aldrig  skal  turde  tænke  paa  Udvidelse, 
at  Planen  for  samme  skal  være  lagt  saaledes  og  skal  blive 
gjennemført  saaledes,  at  det  i  al  Fremtid  skal  lade  sig 
nøje  med  de  Mure,  der  nu  ere  indrømmede  det.  Men 
Sandheden  bliver  dog  den  :    at  disse  Mure  ikke  ville  blive 

*)  Werlauff:  Festprogram  til  Universitetets  Indvielse  1836. 

betragtede  som  tilstrækkelige  længere,  end  de  i  Virkelig- 
heden strække  nogenlunde  til.  Om  Bogvæsenets  Tilstand 
i  en  fjærnere  Fremtid  kan  ingen  Beregning  gjøres;  og, 
naar  jævnlig  og  dyrkjøbt  Erfaring  viser  de  mærkeligste 
Forregninger  i  Henseende  til  Rummet  for  bestandig  vox- 
ende  Samlinger,  kan  det  ikke  anses  forstandigt  og  velbe- 
tænkt at  lade  Musæumsbygningen  rykke  Biblioteket  ind  paa 
Livet,  som  det  her  er  paatænkt. 

Jeg  kan  saaledes  ikke  skjønne  rettere,  end  at  den  om- 
handlede Bygningsplan ,  idet  den  indslaar  en  Vej,  hvorpaa 
der  ikke  vides  tidligere  at  være  tænkt,  har  antaget  en  vis 
voldsom  Karakter,  er  gaaet  for  let  hen  over  Hen- 
syn, som  have  fuldt  Krav  paa  at  varetages  ved  Siden  af 
Musæumsinteressen.  Endnu  en  fjerde  Nedrivning  er 
bragt  i  Forslag  (Kom.  Bt.  S.  196) ,  hvorved  der  skulde 
vindes  Plads  for  det  fysiologiske  Musæum  til  „Magasins- 
og  Gaardsrum".  Jeg  véd  imidlertid  af  nabolig  Erfaring, 
at  de  Præparations-  og  Macerationsarbejder,  som  dér  skulde 
foretages  i  det  Fri,  mangengang  medføre  en  saadan  Luft- 
forgiftning, at  baade  Læseværelserne  i  Biblioteket  og  Høre- 
salene i  Universitetet,  som  vende  ud  til  det  udsete  Rum, 
vilde  blive  ubrugelige  i  de  varme  Maaneder,  naar  Vinden 
bærer  paa. 

Nogen  Nødvendighed  for  at  ombytte  den  tid- 
ligere forudsatte  Plan  til  en  Musæumsbygning  med 
den  her  foreliggende  lader  der  sig  ikke  læse  ud  af 
Komitébetænkningen.  Derimod  sés  det,  at  denne  fremfor 
andre  Planer  har  „i  høj  Grad  tiltalt  Komitéen,  ligesom 
det  ogsaa  var  den  eneste,  som  Bygmesteren  mente  at 
kunne  tilfredsstille  alle  de  gjorte  Fordringer"  (S.  V.).  Og 
det  er  en  Selvfølge,    at  der  ved  en  sammensluttet  Firfløjs- 

bygning  med   bedækket  Gaardsrum  maa  vindes  ikke  lidet, 
ikke  alene  i  Bekvemmelighed,    men  ogsaa  i  Tidsbesparelse 
for  det  stadige  Musæumsarbejde.     Men  hvor  et  Bygnings- 
foretagende  ikke  har   aaben   Mark   eller  fri  Plads   af 
stor   Udstrækning    til  Raadighed,    men  er  bundet  til  en 
given   Lokalitet,    idet    den    nye    Bygning    skal    indføjes 
som    Del   i    en    større    Helhed    af   Bygninger,    dér 
synes  det  ikke  billigt  at  stille  Fordringerne  efter  en  absolut 
Maalestok  og  at  kræve  fuld  Tilfredsstillelse  af  alle   „gjorte 
Fordringer-';     —    hvor    meget    lader    ikke    Biblioteksbyg- 
ningen  tilbage  at  ønske  i  Henseende  til  Lys  ud  imod  det 
snævre   Stræde  mod  Øst!     Hovedbetingelserne  for   et 
Musæumslokale :    Lys    og    Bummelighed.    kunne    ikke 
ønskes  i  fuldere  Maal  end  i  en  Bygning  langs  med  Krystal- 
gade i  nogen  Afstand  fra  samme,    og  fortsat  langs  Nørre- 
gade; dette  er  ogsaa  erkjendt  i  Udtalelserne  om  Bygnings- 
planen  Nr.  IL  i  Kom.  Betænkninger  S.  189.    Ved  en  ene- 
staaende,    afsluttet  Musæumsbygning  (som  i  Planen  I.)  har 
det    maattet    være  Opgaven  at  udmaale  Rummet    saaledes, 
at    der    er   sikret  Plads    for    det    dobbelte    indtil    det   tre- 
dobbelte af  Musæernes  nuværende  Indhold  (s.  S.  124).     En 
saadan  Forudberegning  vil  derimod,    saavidt  jeg   skjønner, 
ikke    være  nødvendig,    naar    den    oprindelige  Bygningsplan 
bliver  fastholdt;    thi  ved  Kommunitetsbygningen .  ombygget 
i  tilbørlig  Bredde   og  Højde  og  frigjort  for  Beboelseslejlig- 
heder, som  ikke  høre  vel  sammen  med  Musæumsindholdet, 
vil   det   zoologiske  Musæum    have    sin  Fremtid    sikret,    og 
det  fremtidige  Ombygningsarbejde  vil   kunne  føres  fremad, 
alt  efter  som  Musæets  Udvidelse  kræver  det.     At  udsætte 
Paabegyndelsen  af  denne  Ombygning  fra  Nørregade  af  for 
ikke  at  foregribe  Stilen  i  den  fremtidige  Fortsættelse  (Kom. 

Bet.  S.  VIII.  L.  11  f.  n.).  turde  være  en  alt  for  vidt  dreven 
Opmærksomhed  mod  Efterslægten. 

Jeg  har  følt  mig  forpligtet  til  at  udtale  min  mere  og 
mere  modnede  Overbevisning,  at  Udførelsen  af  denne  Byg- 
ningsplan  vilde  være  et  beklageligt  Misgreb,  —  ifølge  Sagens 
Natur  et  Misgreb,  som,  engang  sket,  ikke  kan  oprtttes,  og 
hvis  Følger  i  Fremtiden,  nærmere  eller  fjærnere,  ville  kunne 
blive  følelige.  Mit  Ønske  og  mit  Haab  gaar  ud  derpaa, 
at  Bygningssagen  ikke  vil  linde  sin  endelige  Afgjørelse, 
førend  Universitetets  Overbestyrelse,  som  det  tilkommer  at 
afveje  de  forskjelligartede  Interesser  imod  hinanden,  selv 
vil  have  underkastet  Planen  en  alvorlig  Prøvelse,  —  ikke 
efter  Papiret  alene,  men  ogsaa  ved  at  tage  de  paagjæl- 
dende  Enemærker  i  Øje. 

Om  Forskjønnelse  af  Kjøbenhavn  og  dens  nærmeste 

Omgivelse  ^). 

(1841). 


yYeå  den  Lejlighed,  jeg  havde  havt  til  at  sammenligne 
Kjøbenhavn  med  andre  større  Stæder  i  Evropa,  kom  jeg  til 
noget  andet  Syn  paa  vor  Hovedstad  end  det  almindelige,  at  den 
skulde  være  en  af  de  smukkeste  Stæder  i  Evropa.  I  „Dansk 
Folkeblad"  1841  lod  jeg  nogle  Betragtninger  komme  til  Orde: 
,.0m  Forskjønnelse  af  Kjøbenhavn  og  dens  Omegn",  hvortil 
senere  hen  (smstds,  1843):  „Om  Kjøbenhavns  TJdskæmmelse". 
Der  var  i  hine  Aar  begyndt  at  vaagne  nogen  Sans  for  Anlæg 
og  Plantninger  m.  m.  omkring  i  Provinsbyerne,  og  saaledes 
blev  ogsaa  her  Ordet  Anledning  til,  at  der  traadte  en  Komité 
sammen  for  at  arbejde  „til  Forskjønnelse  af  Hovedstaden  og 
dens  Omgivelser".  Komitéen  blev  sammensat  efter  alle  -Reg- 
ler ..  .;  det  manglede  ikke  paa  Planer,  som  bleve  satte  i 
Bevægelse  .  .  . ;  men  det  viste  sig,  at  Vejen  ogsaa  her  var  fuld 
af  Forhindringer.  Ethvert  Skridt  blev  Indledning  til  Brev- 
vexling  med  en  lang  Række  af  Myndigheder  ...  To  Spor 
af  Virksomheden  ere  dog  blevne  tilbage.  Uden  den  vilde 
St.  Annæ-Plads  formodentlig  endnu  være  bleven  en  Tidlang 
henliggende  i  den  gamle  Tilstand:  som  aaben,  slet  brolagt 
Plads  med  dybe  Rendesténsgrøfter.  Pladsen  endte  .  ,  .  ved  en 
Slagterbod,    der  viste  de  blodige  Kjødfjerdiuger  til  Skue ;  der- 

fra  ud  til  Havnen  var  der  Oplag  af  Brosten  i  bjærj 
Dynger ;  det  var  Anvendelsen  af  Stadens  smukkestbeliggende 
Plads  .  .  .  I  Esplanaden  blev  der  udhugget  og  anlagt 
Spadserevej  langs  Kastelgraven.  Der  blev  her  gjort  Forsøg 
l^aa  Plantning  af  nogle  Buskadser ;  men  Blomsterbuskene  bleve 
en  Nat  bortstjaalne.  Andetsteds  plejer  man  ikke  at  lade  sig 
afskrække  saa  let,  men  her  blev  Sagen  dermed  betragtet  som 
opgiven.  Nu  staar  der  kun  meningsløse  Rester  tilbage.  Ogsaa 
efter  det  Meget,  der  maa  paaskjønnes  at  være  gjort  i  forskjøn- 
nende  Retning  i  de  sidste  Tiaar,  staar  der  endnu  ikke  Lidet 
tilbage  at  gjøre  til  Residensstadens  Forskjønnelse."  (,. Opteg- 
nelser«. S.  241—243). 


Det  er  blevet  til  Mundheld  at  tale  om  Kjøbenhavns 
Skjønhed;  og  da  der,  menneskeligvis  talt,  gives  mange 
Slags  Skjønheder,  enhver  med  sit  ejendommelig  Tiltræk- 
kende, kan  denne  Tale  vel  forsvares.  Den  højere,  gedignere 
Skjønheds  Stempel,  som  Natur  eller  Kunst  har  paatrykt 
Stæderne  af  første  Rang,  kan  vor  Hovedstad  vistnok  ikke 
fremvise.  Den  mangler  den  maleriske  Beliggenhed,  som 
er  forbeholdt  Stæder,  der  enten  brede  sig  ud  over  et  bakket 
kuperet  Terræn  eller  hvile  paa  en  Højryg.  som  behersker 
en  nedenunder  udstrakt  Slette  eller  Flodseng;  og  det  Veder- 
lag, som  i  denne  Henseende  er  tilbudt  ved  Kystbeliggen- 
heden, er  kun  for  en  ringe  Del  benyttet.  Den  aabne  Réd 
skrækker  i  det  nordlige  Klima  Byggelysten  tilbage ;  fra  den 
skjønne  Havn  ere  Stadens  Beboere  saa  godt  som  udelukte 
ved  Holmene,  ved  Skibsværfter  og  Pakhuse;  og  saaledes 
staa  kun  de  forskjellige  Kanaler  tilbage,  hvis  Kajer  vel 
paa  enkelte  Stæder  frembyde  interessante  Synspunkter,  men 
uden  dog  i  det  Hele  at  kunne  udholde  Sammenligning  med 

Flodkajerne  i  andre  store  Stæder.  Ikke  mindre  mangler 
Kjøbenhavn  den  rigere  kunstneriske  Udstyrelse.  Fra 
Arkitekturens  klassiske  Tid  har  den  ingen  Bygninger  at 
fremvise,  og  Stadens  ældre  Fortid  skal  Ingen  læse  ud  af 
arkitektoniske  Mindesmærker;  kun  to  Kirkers  Alder  rækker 
ud  over  Reformationens  Tid,  og  af  Residens-  og  Handels- 
stadens  stigende  Velmagt  i  det  femtende  og  sextende  Aar- 
hundrede  er  ethvert  Spor  udslettet.  Denne  totale  Nyhed, 
denne  glathagede  Ungdommelighed,  dette  umiddelbart  Nær- 
værende uden  noget  Forudgaaet,  hvoraf  det  synligt  har  ud- 
viklet sig,  frembringer  ikke  alene  i  historisk  Henseende 
Tomhed  og  Utilfredsstillelse,  men  en  vis  triviel  Monotoni 
i  Bygningsform  er  tillige  deraf  bleven  en  naturlig  Følge. 
Selv  af  offenthge  Bygninger  med  et  karakteristisk  Præg 
ejer  Kjøbenhavn  færre  end  de  fleste  andre  Hovedstæder, 
—  deres  Tal  indskrænker  sig,  med  meget  enkelte  nyere  Und- 
tagelser til  dem,  der  skyldes  Kristian  den  4de  — ;  og 
i  den  borgerlige  Bygningskunst  kan  synderlig  Afvexbng  ikke 
ventes  i  en  Stad,  der  omtrent  kan  siges  at  være  opbygget 
i  Løbet  af  et  Aarhundrede.  Heller  ikke  kan  vor  Hoved- 
stad i  arkitektoniske  Pragtstykker  maale  sig  med  dens 
større  og  rigere  Søstre.  Af  private  Bygninger  turde  det 
Schimmelmannske  Hotel,  det  Thottske  og  den  Del  af  Pa- 
læerne overfor  Marmorkirkens  Ruin,  som  har  bevaret  sit 
oprindelige  Omfang,  være  de  eneste  Exempler  paa  ret 
storartet  Palladsstil  i  det  hele  Anlæg,  navnhg  efterat  det 
forrige  Brunske  Hotel  (tidligere  Enkedronningens)  har  ved 
Udparcellering  tabt  sin  tilforn  saa  smukt  afsluttede  Helhed. 
Hvor  misundelsesværdig  en  Rigdom  endelig  af  plastiske 
Kunstværker  der  end  vil  tilfalde  Danmarks  Hovedstad, 
som  Vidnesbyrd    om    dets    store  Kunstners  Kjærhghed    til 

sin  Fødestad,  er  der  dog  ikke  Udsigt  til,  at  vi  ville  blive 
synderlig  rigere  paa  offentlige  Prydelser,  paa  Billedværker, 
anbragte  dér,  hvor  de  have  størst  Betydning  baade  i 
kunstnerisk  og  i  historisk  Henseende,  —  paa  offentlige 
Pladser,  understøttede  af  tilsvarende  Omgivelser,  tilgænge- 
lige og  beskuelige  for  Enhver. 

Det  er  saaledes  kun  i  underordnet  Betydning,  at 
Kjøbenhavn  kan,  uden  ubeskedent  at  træde  Sandheden  for 
nær,  tage  mod  de  hyppige  Lovtaler  over  dens  Skjønhed. 
Naar  herved  nemlig  tænkes  paa  en  ren  og  ædel  Simpelhed 
i  Former,  et  lyst  og  livligt  Udtryk  i  Fysiognomiet,  en 
utvungen  Venlighed  og  tiltrækkende  Tækkelighed  udbredt 
over  det  hele  Ydre,  da  er  der  næppe  nogen  Hovedstad, 
om  hvilken  dette  gjælder  i  højere  Grad  end  Kjøbenhavn, 
næppe  nogen,  hvor  Modsætningen  imellem  Lys  og  Skygge 
er  mere  udjævnet.  Man  kan  efterse  Kjøbenhavn  i  alle 
Kroge,  uden  at  stødes  tilbage  ved  Smudspartier,  saaledes 
som  de  findes  i  de  fleste  andre  store  Stæder,  —  det  maatte 
da  være  det  Sted,  hvor  rigtigt  nok  engelsk-hollandsk  Ken- 
lighed  var  mest  at  ønske,  vor  Hovedstads,  som  det  synes, 
uforbederlige  partie  honteuse:  dets  Slagtertorv.  Med 
sine  rummelige,  lyse  og  luftige  Gader,  hvor  Færdselen  for 
det  meste  staar  i  det  rette  Forhold  ti]  Bredden,  med  de 
mange  frie  Pladser,  den  helt  igjennem  synlige  Soliditet  og 
Nethed  i  Bygninger,  —  udgjør  Kjøbenhavn  et  Hele,  der 
efterlader  et  harmonisk  og  veldædigt  Indtryk,  som  snarere 
vinder  end  taber  ved  Gjentagelse. 

Hvor  saa  meget  er  givet,  kan  der  ikke  være  Tvivl  om, 
at  en  frugtbar  og  lønnende  Mark  er  aabnet  for  en  forskjøn- 
nende  Omhu  og  Pleje,  Det  er  imidlertid  ikke  saameget  en 
saadan  Omhu,    som  Tilskikkelser  uden-  eller  ovenfra,    der 

have  forlijulpet  Hovedstaden  til  dens  Fortrin.  Naar  en 
Stad  gjennenigaar  en  gjentagen  Ildprøve  i  saadan  Udstræk- 
ning, som  den  er  overgaaet  Kjøbenliavn.  da  medfører  alle- 
rede Hensyn  til  Sundhed  og  Bekvemmelighed,  at  den  maa 
opstaa  i  en  friere  og  lysere  Skikkelse  af  sin  Aske.  Men 
en  lignende,  om  end  naturligvis  ikke  saa  gjennemgribende 
Forvandling  have  andre  store  Stæder  undergaaet  i  senere 
Aar  uden  Ildens  Hjælp ,  —  Hamborg  ligger  her  nærmest 
for  Tanken.  —  derved  at  Stadens  Forskjønnelse  er  bleven 
Hovedgjenstand  for  den  offentlige  Opmærksomhed  og  Omhu. 
Dette  Tidspunkt  kan  endnu  næppe  siges  at  være  opnaaet 
hos  os.  Det  er  imidlertid  en  Fordom,  at  der  hertil  altid 
skulde  udfordres  Kapitaler;  det  Smagfulde  er  ikke  altid 
kostbart,  saa  lidt  som  det  Kostbare  altid  er  smagfuldt;  og 
det  er  derfor  ikke  Summer  til  Miinchenske  Monumentbyg- 
ninger eller  Berlinske  Pragtanlæg  der  udfordres,  men  en 
Skjønhedssans,  der  lige  saa  vel  er  opmærksom  paa  det 
Vanzirende  og  Skjæmmende.  der  tidt  med  ringe  Opofrelse 
lader  sig  rydde  af  Vejen,  som  paa  den  Lejlighed,  de  smukke 
Lokaliteter  tilbyde  til  at  gjøre  det  givne  Skjønne  mere 
fremtrædende  og  mere  fuldstændigt.  En  hertil  samvirkende 
Omhu  fra  de  forskjellige  Avtoriteters  Side  vilde  være  for- 
tjenstlig i  mere  end  én  Henseende.  Ved  ethvert  Arbejde 
til  offentlig  Forskjønnelse,  som  træder  Øjet  imøde,  frem- 
kaldes uvilkaarligt  Betragtninger  og  Følelser,  som  staa  i 
Slægtskab  med  alt  andet  aandeligt  Godt  og  Smukt,  paa  hvis 
Pleje  og  Udvikling  der  anvendes  Tid  og  Flid;  den  dyriske 
Raahed.  den  platte,  egoistiske  beregnende  Materialisme, 
over  hvilken  der  saa  ofte  føres  Klage,  modarbejdes  herved 
paa  den  sikreste  Maade.  Skjønheden  i  de  store  offentlige 
Omgivelser  vil  mere  og  mere    bringe  Orden   og  BenUghed, 

Zirlighed  og  Smag  i  Husenes  Indre;  og  Hovedstadens  Ex- 
empel  vil  snart  linde  Efterlignelse  af  Provinsbyerne.  Og 
en  saadan  kan  vel  behøves.  Hvor  langt  staa  ikke  disse  i 
Alt,  hvad  der  kan  henregnes  til  et  æstetisk  Ydre,  tilbage 
selv  for  Stæder  i  Hertugdømmerne  af  lige  Størrelse? 

For  at  oplyse  ved  et  Exempel  denne  Anke,  at  Hoved- 
staden endnu  savner  den  fornødne  og  fortjente  Omhu  for 
dens  Forskjønnelse,  som  i  rigeste  Maal,  mangengang  vel 
endog  med  Overdrivelse,  er  bleven  andre  store  Stæder  til 
Del,  ville  Læseren  engang  behage,  i  Tanken  og  med  den 
Fremmedes  opmærksomme  Iagttagelse,  at  drage  ind  i  vor 
Hovedstad  fra  Land-  eller  fra  Søsiden.  Naar  den  Rejsende 
fra  Fredriksberg  Bakke  har  havt  Synet  over  Hovedstaden 
og  gjenneni  Forstaden  nærmer  sig  til  dens  Volde,  modtages 
han  af  de  smukke  Alléanlæg,  som,  med  Frihedsobelisken 
i  deres  Midte,  Intet  lade  tilbage  at  ønske,  og  vække  For- 
ventningen om  lige  Smagfuldhed  og  Anstand  i  det,  der 
skal  komme.  Men  hvad  Øjet  nu  møder  ved  selve  Ind- 
kjørselen  til  Vesterport,  er  en  Visitationsbod ,  omtrent 
lige  saa  uhyggelig  i  sit  Udvortes  som  dens  Bestemmelse 
er,  og  et  Bomhus,  i  Tilsnit  ikke  uligt  de  saakaldte  Olden- 
borrehuse  for  Børn.  Indenfor  Porten,  hvor  Øjet  begjærligt 
griber  efter  det  første  Indtryk  af  Residensstadens  Storhed, 
hvor  det  maatte  vente  at  linde,  ligesom  andetsteds.  Om- 
givelserne beregnede  paa  en  værdig  Modtagelse,  breder 
ogsaa  virkelig  en  anselig  Plads  sig  ud  til  begge  Sider; 
men  hvorledes  er  den  benyttet?  Istedetfor  en  anselig, 
zirligt  indbydende  Opgang  til  Voldens  Promenade,  er  Ud- 
sigten tilspærret  ved  et  Vagthus  i  samme  Stil,  som  det 
tindes  i  mangen  tysk  Landstad  af  ringeste  Rang,  og  Vold- 
bakken   selv    er    belæmret   med    et  Sprøjtehus    og    en    til- 

hørende  Hyttebygning.  der  tilbyde  rigelig  benyttede  Kroge 
for  al  Uhumskhed.  Den  smukke  store  Plads  til  Højre 
(Halmtorvet)  ligger  for  en  stor  Del  ubrolagt  hen  som  et 
rent  Uføre,  men  desto  vindskibeligere  benyttet;  den  bruges 
som  Gjemmested  for  gamle  Arbejdsvogne,  henstillede  i 
Rader,  og  ved  Solskinsvejr  i  Sommertid  sés  Skjorter  og 
Lagener  ophængte  paa  Tørresnore  at  flagre  for  Vinden. 
Fra  afvigte  Aar  af  paraderer  tillige  en  Vejerbod  for  Hø 
og  Halm  forrest  paa  Pladsen,  maaské  for  at  hjælpe  til  at 
skjule  noget  af  alt  dette  lidet  Sømmelige ;  efter  sædvanhge 
Regler  i  det  mindste  vilde  en  saadan  Bygning,  der  kan 
være  meget  nyttig,  men  er  intet  mindre  end  en  Prydelse, 
være  bleven  henvist  til  en  beskeden  Plads  i  Baggrunden. 
Saaledes  er  der  sørget  for  Indtrædelsen  i  Hovedstaden  fra 
den  ene  mest  befarne  Side.  Og  noget  aldeles  Lignende  har 
Tilgangen  fra  den  modsatte  Side,  fra  Toldboden,  at 
fremvise.  Naar  man  her  ikke  vil  tage  Forargelse  af  den 
Hønsetrappe,  der  bruges  ved  Rejsendes  Landsætning,  — 
ikke  meget  bekvemmere  end  Falderebstrappen  paa  et 
Skib  — ,  maa  Indtrædelsen  fra  denne  Side,  efter  den  senest 
foretagne  Ombygning  af  Toldboden,  frembringe  et  paa  én- 
gang  venligt  og  festligt  Indtryk :  Rosenborgs  Taarne  ligefor, 
til  Højre  Esplanaden  og  Citadellets  Volde,  til  Venstre  Pro- 
spektet til  Amalienborg  og  dens  Ekvesterstatue.  Men  ved 
Siden  af  al  denne  Herlighed  er  det  første,  der  modtager 
den  Indtrædende  ved  Toldbodens  Jærnport,  et  lavt,  skrøbeligt 
og  lappet  Plankeværksskur ,  hvor  gamle  Baade  findes  hen- 
lagte. Brokkens  Bod  og  en  Række  af  faldefærdige,  smudsige 
Træboder,  som  vilde  skjæmme  Landingspladsen  i  den 
ringeste  Kjøbstad;  de  fortjene  at  aftegnes,  førend  de  falde 
sammen,  som  et  historisk  Kuriositetsbilag  til  en  tilkommende 

Beskrivelse  af  Kjøbenhavn.  Den  private  Mand  plejer  at 
være  omhyggelig  for  at  fjærneAlt,  hvad  der  navnlig  ved 
Indtrædelsen  i  hans  Hus  maa  støde  og  saare  den  bedre 
Sans;  hvorledes  skal  da  Ligegyldighed  i  denne"  Henseende 
kunne  forsvares  i  det  offentlige  Liv,  i  Særdeleshed  efter 
det  Exempel,  hvormed  der  alt  længe  er  foregaaet  i  andre 
Stæder? 

Et  lidet  bekosteligt  og  —  ved  hensigtsmæssig  An- 
vendelse —  meget  virksomt  Middel  til  Forskjønnelse  er 
Træplantning.  Skygge  er  ikke  mindre  velgj ørende  paa 
Landevejene,  og  det  Grønne  kan  ved  passende  Anbringelse 
lige  saa  meget  bidrage  til  at  forhøje  Arkitekturens  Virkning 
som  til  at  bryde  dens  Ensformighed.  Det  er  bekjendt. 
hvor  stor  en  Rolle  Beplantningen  spiller  i  det  engelske 
Forskjønnelsessystem :  at  de  offentlige  Pladser  i  Stæderne 
ere  for  største  Delen  optagne  til  indhegnede  Haver,  og  at 
Kirkerne  ere  omgivne  af  Grønninger  og  Busketter;  ogsaa 
i  Hamborg,  —  for  at  nævne  det  nærmest  liggende  Exempel, 
—  er  Lejligheden  dertil,  hvor  den  gives,  omhyggeligt  be- 
nyttet. Hos  os  synes  en  besynderlig  Sky  i  denne  Hen- 
seende at  have  sat  sig  fast;  og  dog  findes  der  i  Kjøben- 
havn Lokaliteter,  som  i  høj  Grad  indbyde  til  at  plante  og 
vande.  Saaledes  vilde  St.  Annæplads  og  dens  Fort- 
sættelse, —  nu,  i  den  umiddelbare  Nærhed  af  Amalienborg, 
fordømt  til  Stenhuggerplads,  med  nærmest  Prospekt  til  en 
Slagterbod,  der  træder  frem,  som  om  den  var  et  offentligt 
Monument,  —  ved  en  Allé,  som  førte  ud  til  Havnen  og 
endte  med  en  Pavillon  lige  overfor  Arsenalerne  og  Orlogs- 
flaaden,  hvor  Sejlbaade  og  Gondoler  kunde  lægge  an  til 
Lystture  paa  JRéden  eller  til  Badeanstalten  og  Kallebo- 
strand,    kunne    blive  til  et  af  de    skjønneste  Partier,    ikke 

alene  Kjøbenhavn ,  men  nogen  Stad  havde  at  fremvise. 
Ikke  mindre  egne  Kajerne  ved  Holmens  Kanal,  ved 
Fredriksholms  Kanal,  paa  Slotspladsen  og  paa  Kristians- 
havn  sig  til  Træplantning-,  med  tilhørende  Bekvemmelig- 
heder for  Gaaende  vilde  disse  Stæder  afgive  behagelige 
Spadseregange.  Ogsaa  paa  de  større  Pladser  vilde  ikke  for 
højt  voxende  Træer,  anbragte  som  Indfatning,  gjøre  god 
Virkning.  Hvad  der  er  tilsigtet  ved  det  opsatte  Jærn- 
gelænder  paa  Kongens  Nytorv,  vil  formodentlig  Foraaret 
udvise ;  i  ethvert  Tilfælde  er  det  at  formode ,  eftersom  et- 
hvert Hegn  forudsætter  noget  at  hegne  om,  at  det  ikke 
er  bestemt  til  at  blive  staaende  ørkesløst  og  uden  Betyd- 
ning. —  En  Plads,  der  endnu  henhgger  lige  saa  forsømt, 
som  den  ved  forskjønnende  Omhu  vilde  kunne  blive  en 
Prydelse  for  Staden,  er  Frue  Kirkeplads.  Landets 
Hovedkirke,  dets  Universitet,  Metropolitanskolen,  Bispe- 
gaarden,  som  her  ere  samlede  paa  én  Plet,  give  denne 
Plads  en  særegen  Karakter,  der  endnu  forhøjes  ved  den 
rige  Samhng  af  Thorvaldsens  Mesterværker  ikke  alene 
indenfor  Kirkens  Mure,  men  ogsaa  til  offentligt  Skue  ved 
dens  Hovedportal.  Forf.  erindrer  i  oHentlige  Blade  at 
have  læst  om  tidligere  Bestræbelser  fra  Konsistoriums 
Side  for  at  faa  denne  Plads  indfredet  og  navnlig  Pladsen 
imellem  Kirken  og  Universitetet  afspærret  for  Vognfærdsel 
og  anlagt  for  Fodgængere,  men  uden  at  det  hidtil  skal 
være  lykkedes  at  vække  nogen  Interesse  for  dette  Forslag 
hos  vedkommende  Avtoriteter.  Det  er  imidlertid  at  haabe, 
at  yderhgere  Forsøg  paa  at  faa  denne  Interesse  vakt  ikke 
ville  blive  forsømte,  —  saa  meget  mere  som  Penge-Ressourcer 
her,  saa  vidt  vides,  ikke  mangle. 

Rosenborg  Have  er  i  de  senere  Aar  bleven  arbejdet 

nogle  Trin  op  af  den  dybe  Fornedrelsesstand ,  hvori  den 
var  hensunken ;  men,  naar  man  betænker  det  Punkt,  hvortil 
den  skjønne  Havekunst  nuomstunder  har  hævet  sig,  og  de 
Fordringer,  der  bilHgt  maa  gjøres  til  en  kongelig  Have  i 
en  kongelig  Residensstad,  vil  der  næppe  findes  noget  Ex- 
empel,  der  klarere  viser,  med  hvor  lidet  man  hos  os  er 
tilbøjelig  til  at  lade  sig  nøje  i  Skjønhedskapitlet.  Istedetfor 
en  Samling  af  sjældnere  Træer  og  udsøgte  Zirbuske  frem- 
vise de  nye  Anlæg  for  det  meste  Plantninger  af  den  aller- 
simpleste Hverdagsart,  I  den  første  Tid  kunde  saadanne 
vel  behøves  for  hurtigt  at  skaffe  en  Vegetation  tilveje;  men, 
efterat  denne  Fornødenhed  er  tilfredsstillet,  er  der  næppe 
Grund  til  at  vedligeholde  dem  ved  Kapninger,  der  lidt 
efter  lidt  tilvejebringe  en  Kratskov  af  Krøblinger;  thi  til 
at  give  Bidrag  til  Brændselforsyning  skal  en  kongelig  Lyst- 
have naturligvis  ikke  tjene.  Lige  saa  lidt  give  Havens 
Grønninger  noget  Begreb  om  den  øj  eforlystende  Skjønhed 
af  de  engelske  Græssletter,  og  den  Omhyggelighed  endelig, 
hvormed  Orange-  og  Laurbærtræerne  i  Sommermaanederne 
dølges  bag  Plankeværket,  over  hvilket  kun  de  lyse  Toppe 
hist  og  her  kunne  opdages,  danner  et  mærkeUgt  Modstykke 
til  den  Liberalitet,  hvormed  slige  Træer  andetsteds  ere  ud- 
stillede til  det  spadserende  Publikums  Forlystelse.  Det 
fejler  ikke,  at  man  her  vil  vise  hen  til  den  kjøbenhavnske 
Almues  Kaadhed  og  skadefro  Odelæggelseslyst;  thi,  hvor- 
somhelst et  Forslag  fremføres  til  offentlig  Forskjønnelse, 
plejer  man  at  have  denne  Indvending  ved  Haanden;  og 
den  afgiver,  just  fordi  den  har  saa  megen  øjensynlig  Sand- 
hed at  støtte  sig  til,  et  saa  bekvemt  Paaskud  til  at  slaa 
sig  til  Ro  i  denne  Henseende,  at  den  vel  fortjener  at  gaas 
nærmere    under    Øjnene.      Hvori   mener    man    da   vel,    at 

denne  Raahed  skulde  have  sin  Grund  og  Rod.  uden  netop 
i  Mangel  paa  tilstrækkelig  Foranstaltning  til  at  vække  den 
endnu  slumrende  bedre  Sans?  Og  hvorledes  skal  da  vel 
denne  snarere  blive  vakt  og  Raaheden  betvinges,  end  ved 
at  bringe  større  Orden.  Renlighed.  Zirlighed  ind  i  de  syn- 
lige Omgivelser,  og  ved  at  nøde  den  store  Hob  til  at  re- 
spektere disse,  dels,  navnlig  i  Begyndelsen,  ved  strængt 
Opsyn  fra  Politiets  Side,  dels  ved  derefter  at  stille  dem 
under  den  dannede  Almenheds  Beskyttelse?  Den  ham- 
borgske Pøbel,  som  ligger  i  aaben  Krig  med  Maadeholds- 
foreninger,  bestormer  og  demolerer  deres  Forsamlingssted, 
er  vist  ikke  mere  godartet  eller  civiliseret  end  den  kjøb en- 
havnske;  og  alligevel  staar  paa  Hamborgervoldens  offentlige 
Promenade  den  mest  tillokkende  Blomsterrigdom  uindfredet 
og  urørt.  Ved  det  første  Anlæg  bleve  nogle  advarende 
Exempler  paa  Strænghed  statuerede;  senere  er  det  hele 
spadserende  Pubhkum  traadt  i  Politiets  Sted,  og  saaledes 
er  det  ved  første  Øjekast  Utrolige  let  og  hurtigt  blevet 
opnaaet  ved  den  offenthge  Menings  og  det  offentlige  Op- 
syns Magt.     Disse  Midler  staa  ogsaa  her  tilrede. 

Sit  ypperste  Smykke  burde  imidlertid  Rosenborg  Have 
eje  i  Slottet,  hvis  Navn  den  bærer;  men  saa  aldeles  er 
efterhaanden  Forbindelsen  bleven  løst  imellem  begge,  at 
Slottet  tilsidst  er  blevet  trængt  fuldkommen  ud  af  Havens 
Enemærker.  Det  er  andetsteds  blevet  beklaget  som  en 
tung  Tilskikkelse,  at  Livets  Prosa  i  sin  trivielleste  Form 
just  skal  have  lejret  sig  omkring  det  skjønne,  romantiske 
Slot  og  udryddet  den  poetiske  Omgivelse  indtil  det  sidste 
Spor.  Forvandlingen  af  Kristian  den  4des  Orangerier 
til  Kaserne  og  af  den  hele  nordvestlige  Del  af  Haven  med 
alle  dens  Lystpartier  til  Exercérplads ,   hvorfra  Kommando- 

raab  og  Trommeslag  lyde  i  Sommertiden  ud  over  Haven 
fra  Morgen  til  Aften,  hører  til  de  tristeste  Punkter  i  den 
kjøbenhavnske  Skjønheds  Historie.  Saaledes  er  Udsigt  og 
Adgang  til  Slottet  bleven  tilspærret  mod  Vesten,  og  ikke 
mindre  har  paa  den  østlige  Side  det  Nyttige  fortrængt  det 
Skjønne.  Her  har  Gartneriet  taget  Alt  i  Besiddelse  lige 
hen  til  Indgangen  fra  Volden,  og  ethvert  Syn  henimod 
Slottet  er  fra  denne  Side  aflukket  ved  Plankeværk  og  stivt 
tilskaarne  Træer,  Om  man  formelig  havde  lagt  an  paa  at 
trænge  Kjøbenhavnerne  til  alle  Sider  bort  fra  Kristian  den 
4des  Slot,  kunde  Sagen  ikke  være  greben  meget  ander- 
ledes an;  thi  virkelig  er  der  nu  ikke  levnet  noget  Punkt, 
hvorfra  det  er  muligt  at  overse  den  skjønne  Slotsbygning 
i  dens  Helhed  og  danne  sig  en  klar  Forestilling  om  dens 
Udstrækning  og  dens  symmetriske  Harmoni.  Tlii  Ned- 
blikket .  som  man  kan  liste  sig  til  fra  Volden ,  og  Hen- 
blikket, der  endnu  er  aabent  fra  Haven,  træffer  kun  Slottets 
Endepartier  med  Nord  og  Syd;  den  hele  FaQadelængde 
med  de  zirlige  Taarne  sés  i  den  stærkeste  Forkortning, 
og  fra  Havens  Side  er  den  tarveligste  Udsigt  ovenikjøbet 
hæmmet  ved  en  smagløs  modem  Bygning,  som,  til  hvor 
nyttig  en  Brug  den  mulig  kan  være  anvendt,  dog  vistnok 
burde  være  hjemfalden  til  Nedriveise.  Men  at  sé  den  af- 
skaarne  Forbindelse  mellem  Slot  og  Have,  om  end  kun  for 
en  ringe  Dél,  restitueret,  er  et  Haab,  som  man,  om  end 
ogsaa  blot  paa  Pietetens  Vegne,  ikke  bør  opgive.  At 
den  væbnede  Magt  vilde  give  blot  saa  meget  tilbage  af  det 
erobrede  Terræn,  at  der  kunde  vindes  Plads  for  en  Allé, 
som  førte  de  Spadserende  langs  med  Slottets  vestlige  Side, 
synes  at  være  et  ganske  billigt  Forlangende.  Men  i  alle 
Tilfælde  er  det  at  ønske,    at  Urtebedene    maa  blive  noget 

snævrere  begrænsede.  Hvor  velgjørende  vilde  det  ikke 
være.  om  de  Jordbærlande,  som  have  trængt  sig  ind  imel- 
lem Herkulestemplet  og  Indgangsalléen  fra  Voldsiden, 
maatte  blive  saaledes  indskrænkede,  at  den  Udbygning 
kunde  falde  bort  af  Buskads  og  Blomster,  som  nu  skal 
skjule  dette  Parti,  men  som  maa  saare  ethvert  Øje  ved  Ind- 
trædelsen fra  denne  Side,  fordi  Anlæget  paa  dette  Sted 
nødvendig  burde  vige  tilbage  og  aabne  sig  frit  til  alle 
Sider.  Men  fremfor  Alt  maa  dog  dette  ønskes  og  haabes. 
at  et  Anlæg  maa  blive  aabnet  fra  denne  Indgangsallé 
henimod  Slottets  Indgang,  saa  at  Øje  og  Fod  uhindret 
maa  kunne  søge  hen  til  Slotsgaarden  eller  Slotsgraven  fra 
den  vesthge  Hovedside.  Orangeritræerne  vilde  her  passende 
kunne  anbringes  til  begge  Sider ,  i  alt  Fald  indenfor  en 
Barriere;  og,  dersom  Kristian  den  4de  i  Bronce  fik  sin 
Plads  her  eller  paa  et  lignende  Punkt,  vilde  Monumentet 
erholde  en  ganske  anden  folkelig  Betydning,  end  om  det 
indesluttes  i  et  Gravkapel,  hvis  Døre  kun  aabnes  for  høj 
Betaling.  Ogsaa  turde  den  kraftige,  livsfriske  Drot,  saaledes 
som  han  er  fremgaaet  af  den  store  Kunstners  Haand,  vel 
saa  passende  have  sit  Sted  foran  sit  Sommerslot,  Mindet 
om  hans  Livs  Glæde,  om  hans  Kjærlighed  til  Natur  og 
Kunst,  som  ved  Kisten,  der  gjemmer  de  trætte  Bén. 

En  anden  ofientlig  Spadseregang,  ved  sin  Beliggenhed 
af  endnu  større  Værdi,  er  Esplanaden.  Da  de  nuværende 
Alléer  bleve  anlagte,  —  saavidt  vides  samtidigt  med  Al- 
léerne udenfor  Stadens  Porte,  —  paa  en  indtil  den  Tid 
ubenyttet,  øde  henliggende  Plads,  var  dette  et  Fremskridt 
af  den  største  Betydning;  men  jeg  tvivler  paa,  at  man 
andetsteds,  hvor  Stadens  Forskjønnelse  er  optagen  med 
iblandt  Gjenstandene  for  den  offenthge  Opmærksomhed  og 

Omhu,  vilde  vedblive  at  linde  disse  ensformig  stive  Træ- 
linjer og  fugtige  Skygger  tilfredsstillende  og  fra  Aar  til 
Aar  indskrænke  sig  til  at  fordærve  Træernes  Væxt  ved 
Afkapning  af  deres  Kroner.  Og  hvor  Meget  maatte  ikke 
her  kunne  udrettes  med  Lidet!  Hvor  gunstigt  er  ikke  dette 
Terræn  for  en  velberegnet  Benyttelse  —  med  sine  Ned- 
skraaninger  til  de  brede,  friskstrømmende  Fæstningsgrave, 
sine  Udsigter  til  de  mægtige  Træer  ved  Citadellets  Port 
og  paa  dets  Volde,  og  med  sit  Endepunkt  paa  Toldbod- 
batteriets Højde!  Ved  den  mere  og  mere  tiltagende 
Dampskibsfart  bliver  Savnet  af  et  anstændigt  og  behage- 
ligt Opholdssted  for  de  Mange,  der  samles  for  at  ledsage 
Afrejsende  eller  modtage  Tilrejsende,  altid  mere  føleligt; 
hvilket  Sted  var  vel  mere  skikket  end  dette  til  et  saadant 
Etablissement? 

En  Hovedstad  og  Eesidensstad,  som  tilhge  er  Grænse- 
stad, kan  ikke  opgive  sine  Fæstningsværker,  ihvorvel 
Kjøbenhavn  har  maattet  sande  ved  smertelig  Erfaring, 
hvad  nu  er  almindeligt  erkjendt:  at  den  Befæstning,  der 
skal  yde  en  stor  Stad  Betryggelse,  er  en  ganske  anden  end 
den,  der  falder  Indbyggerne  til  umiddelbar  Besvær  ved 
den  snævre  Omcirklen  med  Mure,  Volde  og  Grave.  Men, 
naar  Kjøbenhavn  maa  give  Afkald  paa  et  Ønske,  som  for 
saa  mange  andre  befæstede  Byer  er  gaaet  i  Opfyldelse,  at 
sé  sine  Fæstningsværker  sløjfede  og  omdannede  til  for- 
lystende Omgivelser,  saa  ligger  Opfordringen  saa  meget 
nærmere  til  at  søge  de  Vilkaar,  der  engang  ikke  kunne 
forandres,  gjorte  saa  lidet  besværende,  saa  bekvemme  og 
venlige  som  muligt.  Med  Hensyn  til  selve  Voldens  For- 
skjønnelse,  da  er  det  Forfatteren  af  disse  Linier  ubekjendt, 
hvorvidt  Noget  maatte    være  i  Vejen  for  at  benytte  Basti- 

enerne  foran  de  forskjellige  Møller  og  Møllebygninger  til 
Busket-  og  Blomsteranlæg.  Den  meget  besøgte  Spadsere- 
gang vilde  derved  vinde  meget  i  Afvexling  og  Venlighed. 
Men  af  ulige  større  Vigtighed  vilde  det  være,  om  Kjøben- 
havns Indbyggere  kunde  blive  befriede  for  den  største 
Ulempe  ved  at  leve  i  en  befæstet  Stad:  den,  at  maatte 
arbejde  sig  ud  og  ind  igjennem  Porte,  Raveliner  og  Vindebro- 
passager, hvor  Fodgængere  have  Ondt  af  mere  end  én  Art 
at  friste  i  slet  Føre  eller  i  Trængsel  af  Heste  og  Vogne. 
Som  en  stor  Velgjeming  vilde  det  vistnok  blive  erkjendt. 
om  Fodgængere  bleve  satte  i  Stand  til  at  omgaa  den  højst 
ubehagelige  Ind-  og  Udgang  ved  et  Par  Pontonbroer, 
lagte  over  Fæstningens  Grave  paa  bekvemme  Steder;  naar 
det  af  Vagten  tilbørlig  blev  paasét,  at  Intet  blev  baaret 
over  denne  Vej,  vilde  Toldvæsenet  vel  kunne  anses  betrygget 
mod  Indsmuglen. 

Paa  flere  vSteder  er  Fæstningens  Glaci  efter- 
haanden  blevet  beplantet,  og  en  saadan  Beplantning  an- 
tages nu  at  være  saa  langt  fra  at  have  Fæstningens  Inter- 
esse mod  sig,  at  den  meget  mere  fremmes  som  Middel  til 
at  vanskeliggjøre  fjendtUge  Anlæg  af  Løbegrave.  Men 
hvorfor  da  ikke  gjennemføre  disse  Plantninger  efter  en 
kunstmæssig  Plan  og  aabne  for  Stadens  Indbyggere  umiddel- 
bart under  dens  Volde  de  skyggefulde  Anlæg,  som  nu 
maa  søges  i  lang  Frastand?  Det  Gode,  som  herved  vilde 
vindes,  vilde  være  af  saa  stor  Betydenhed,  at  Planen  ikke 
synes  at  burde  opgives  uden  meget  vægtige  Modgrunde. 
Men  hvad  Forf.  har  hørt  erindres  derimod,  indskrænker 
sig  til  Frygten,  at  der  herved  vilde  for  mistænkelige  Per- 
soner være  aabnet  Smuthuller,  som  Politiet  ikke  vilde  være 
i  Stand  til  at  ransage  og  holde  rensede.    En  saadan  Frygt 

er  næppe  blottet  for  Grund,  og  det  er  rimeligt,  at  Politiets 
Kræfter  vilde  behøve  Forøgelse  ved  en  saadan  Udvidelse 
af  dets  Virksomhed.  Men,  dersom  en  Betragtning  af  denne 
Natur  skulde  gjælde  som  tilstrækkelig  til  at  slaa  en  Streg 
over  Sagen,  hvortil  maatte  da  ikke  et  saadant  System  have 
ført  andetsteds?  Berlin  havde  maattet  sløjfe  sin  Thiergarten, 
Dresden  og  Wien,  Stuttgart  og  Frankfurt  havde  maattet 
rydde  de  Haver  og  offentlige  Anlæg,  som  nu  ere  frem- 
elskede med  Kjærlighed  og  Kunst  i  deres  umiddelbare 
Omgivelse,  for  at  ikke  Borgernes  Sikkerhed  og  Ejendom 
skulde  være  given  til  Pris  for  Skjælmer  og  Vagabonder. 

Ligesom  man  ved  Stadens  Anlæg  og  Udvidelse  har 
trukket  sig  tilbage  fra  Stranden,  saaledes  ere  ogsaa  ved 
Benyttelsen  af  den  nærmeste  Omgivelse,  —  hvad  ikke  nok 
kan  beklages ,  —  Kjøbenhavnerne  for  det  meste  afskaarne 
fra  den.  Den  mindre  interessante  men  venligere,  mod 
Syden  vendte  Kyst  ved  Kalle  bo  -  Strand  er  oj)tagen  af 
Tømmerpladsene,  dennordhge,  ved  Sundet,  af  Classens 
Have.  Kun  en  smal  Strimmel  er  her  levnet,  og  selv  paa 
Adgangen  til  denne  snævre  vSti,  —  til  LangeHnje,  den  Dél. 
der  som  den  nærmeste  har  størst  Værdi  for  Stadens  Be- 
boere, —  er  lagt  en  Skat.  Grunden  til  denne  Udelukkelse 
i  Fredstider  fra  den  smukke  Promenade  saa  vel  som  fra 
Kastelsvolden,  —  det  eneste  Punkt  i  Byens  Nærhed,  hvor 
der  gives  en  Udsigt  fra  tilstrækkelig  Højde  over  Reden 
og  Sundet,  —  er  vanskelig  at  indse;  med  Indtægtens  uden 
Tvivl  gode  Anvendelse  er  Afgiften  endnu  ikke  forsvaret. 
En  Erstatning  for  den  Classenske  Have,  hvis  Grund  vistnok 
aldrig  burde  være  kommen  i  privat  Mands  Eje,  kunde 
vindes,  dersom  en  Dél  af  Østerfælled,  med  sin  Udsigt  over 
Sundet,  blev  anvendt  til  Anlæg  af  en  offentlig  Have.     Nu 

maa  der  valfartes  en  Mil  bort  Ira  Byen,  førend  man  i  Træ- 
skygger kan  glæde  sig  ved  Øresunds  Skjønlied,  og  disse 
store,  lange  Stepper,  den  kjedsommelige  Indfatning  af 
Hovedstaden,  turde  dog  vel  være  større,  end  de  behøves 
enten  til  militære  Manøvrer  eller  til  Græsgang  for  Krea- 
turer, ihvorvel  det  maa  indrømmes,  at  den  ene  Anvendelse 
ikke  paa  det  Bedste  harmonerer  med  den  anden. 

Efter  hvad  der  hidtil  er  gjort  fra  det  Offentliges  Side 
for  at  forskjønne  Kjøbenhavns  nærmeste  Omgivelser,  er 
det  Dosser ingsvejene  ved  de  smaa  Søer,  af  hvilke  den 
flade  ensformige  Egn  faar  nogen  Oplivelse,  som  have  Krav 
paa  Paaskjønnelse,  Trangen  til  en  Fodvej,  hvor  den  Spad- 
serende er  fri  for  Vognfærdsel  og  hvad  den  medfører,  er  saa 
stor,  og  Tilfredsstillelsen  af  den  ligger  her  saa  nær  ved 
Haanden,  at  man  har  vanskeligt  ved  at  forestille  sig,  at 
det  ældste  Anlæg  af  denne  Art  næppe  ligger  meget  over 
30  Aar,  det  nyeste  neppe  over  15  Aar  tilbage  i  Tiden. 
Disse  Fodstier  ville  vinde  i  Skjønhed,  jo  mere  den  til- 
stødende Jord  bliver  benyttet,  saaledes  som  den  kunde  og 
burde  benyttes.  Beboelseslejligheder  nær  udenfor  Byens 
Porte  blive  mere  og  mere  søgte,  ikke  alene  til  Sommer- 
ophold, men  til  fast  Bolig  Aaret  igjennem,  og  det  kan 
næppe  omtvivles,  at  et  Antal  hyggelige  Boliger,  opførte  paa 
disse  Strækninger  for  enkelte  Familjer  med  egen  Have- 
plads og  Udgang  til  Dosseringsvejen,  vilde  være  et  Fore- 
tagende, der  rigeligt  forrentede  sig.  Men  hvad  disse  Spad- 
sereveje fremfor  Alt  trænge  til  for  at  blive  mere  svarende 
til  deres  Bestemmelse,  er  en  Forvandling  af  deres  Træer. 
Man  fristes,  ved  at  kaste  Øjet  paa  endel  omtrent  samtidige 
Alléplantninger  i  den  nærmeste  Omegn  af  Kjøbenhavn, 
til  at  antage,    at  der  har  været   en  Periode,    hvor  en  be- 


665 

stemt  Træsort  er  bleven  anset  for  den  eneste  passende  til 
denne  Brug.  Hvilken  Port  man  søger  ud  af,  vil  man  finde 
Gamle  Kongevej,  Farimagsvejene,  Dosseringen  ved  St. 
Jørgens  Sø,  Strandvejen,  alle  tilsammen  beplantede  med 
den  kanadiske  Poppel,  —  uheldigvis  det  Træ,  der  netop  er 
allermindst  skikket  til  Allétræ,  fordi  det  er  senest  til  at 
springe  ud  og  daarligst  til  at  give  Skygge,  foruden  at  det 
maa  jammerligt  lemlæstes,  for  ikke  at  løbe  op  i  Vejret,  og 
i  denne  Forfatning  giver  et  lige  ynkeligt  Skue  Sommer  og 
Vinter.  Ved  Anlæget  af  Dosseringen  ved  Peblingesøen 
bar  den  kanadiske  Poppel  allerede  maattet  dele  Pladsen 
med  Ælmen;  og  ved  det  seneste  Anlæg  ved  Sorte  Sø  sés 
Poppelperioden  lykkeligvis  at  være  til  Ende;  Linden,  Ka- 
stanjen og  Ælmen  ere  her  traadte  i  Stedet.  Men  det  vilde 
være  let  iværksætteligt ,  lidt  efter  lidt  at  faa  Poppelen  for- 
trængt, hvor  den  nu  hersker  alene,  ved  at  borttage  Træer 
i  en  vis  Orden,  i  bestemte  Mellemrum  og  efter  et  vist 
Antal  Aar,  og  erstatte  disse  ved  hensigtsmæssigere  Arter. 
—  Endnu  er  der  et  Ønske  til  Bedste  for  de  mange  dag- 
lige Vandrere  fra  og  til  Fredriksberg  og  de  tætte  Skarer 
af  Spadserende,  som  i  tørre  Sommerdage,  for  at  undgaa 
Stenbroen  og  Slagteratmosfæren,  arbejde  sig  igjennem  kvæ- 
lende Støvskyer  paa  Glamle  Kongevej.  Denne  Støv  er 
saa  meget  bitrere  at  sluge,  som  den  Tanke  maa  paatrænge 
sig  Enhver,  at  den  allernaturligste  Brug,  der  kunde  gjøres 
af  Søens  Vande,  som  ere  lige  ved  Haanden,  var  at 
dæmpe  Støvet  paa  den  kjøbenhavnske  Hovedpromenade 
ved  Hjælp  af  saa  simple  Midler  som  en  Vandtønde,  et  Øg 
og  en  Kjøredreng. 

Dersom    de    Ønsker    og    Forslag,    der    her    meddeles, 
maatte  være  heldige  nok  til  at  vække  nogen  Opmærksomhed 

og  Deltagelse,  fejler  det  ikke.  at  jo  flere  lignende  ville 
blive  fremkaldte,  og  saadanne  turde  nu  fremfor  tidligere 
vente  at  tinde  et  aabent  Øre  hos  dem,  der  formaa  Mere 
end  at  ønske  og  foreslaa.  Thi  mere  og  mere  bliver  det 
erkjendt.  at  Skjønheden  i  det  offentlige  Liv  har  sin  Ret, 
at  den  er  en  Magt  iblandt  flere  andre  Magter,  som  fuldtvel 
fortjener  at  dele  Hylding  med  disse. 


Et  Par  Ord  om  Kjøbenhavns  Udskæmmelse.  ^) 

(1843). 


Der  er  i  den  senere  Tid  talt  og  skrevet  en  Dél.  — 
senest  i  „Folkebladet"  Nr.  32— 33  f.  A.,  —  omForskjøn- 
nelse  af  Hovedstaden  og  dens  nærmeste  Omgi- 
velser: om  en  bekvemmere,  farefri  og  anstændig  Forbin- 
delse af  Byen  med  dens  Forstæder,  om  prydende  Anlæg 
paa  Volden  og  Fæstningens  Glacier,  om  Omdannelse  af 
Esplanaden  og  Toldboden,  om  Forandring  af  St.  Annæ 
Plads  fra  et  Stenoplag  og  et  Stenbuggerværksted  til  et 
Alléanlæg,  om  en  anstændigere  Udstyrelse  af  Halmtorvet, 
om  en  Slagterhalle  paa  Nikolaj  Kirkeplads,  om  Forskjøn- 
nelse  af  Rosenborg  Have,  om  Beplantning  paa  passende 
Steder  i  Byen  o.  s.  v.  Om  Noget  af  denne  Talen  og 
Skriven  vil  blive  til  Grjerning.  er  vel  et  Spørgsmaal.    Sagtens 


1)  Dansk  Folkeblad.     1843,  Nr.  54. 

er  ikke  Faa  af  den  Mening,  at  vor  Hovedstad  er  smuk 
nok.  naar  den  kim  er  skikkelig  nok,  at  Forskjønnelsespro- 
jekter  dog  i  Grunden  høre  til  forfængeligt  Luxusvæsen.  og 
at  der  i  alt  Fald  ligger  liden  Magt  paa,  om  vi  nogle  Aar 
tidligere  eller  senere  faa  denne  Lyst  tilfredsstillet  til  at 
faa  smukkere  Omgivelser,  end  vore  Fædre  have  ladet  sig 
nøje  med.  Saameget  lader  sig  i  det  mindste  forudse,  at, 
dersom  Noget  skal  komme  ud  af  de  Forslag  og  Forhand- 
linger, som  dels  ere  offentlig  omtalte  dels  skulle  være  ud- 
gaaede  fra  den  Komité,  som  er  sammentraadt  med  den 
priselige  Vilje  at  forsøge  paa  at  bringe  Sagen  i  Bevægelse, 
da  maa  der  hos  de  forskjellige  Avtoriteter,  som  kunne  med- 
virke hertil,  forudsættes  en  anden  Betragtning  af  hine  Be- 
stræbelser. Det  ligger  i  Forholdenes  Natur,  at  Planer, 
der  angaa  bestemte  Lokaliteter,  som  henhøre  snart  under 
én  snart  under  en  anden  Avtoritet,  ikke  ville  kunne  have 
Fremgang  uden  Villighed  til  gjensidig  Tillempning,  vel 
ogsaa  Opofrelse,  som  ikke  vil  være  tilstede,  med  mindre 
de  forskjellige  Vedkommende  mødes  i  fælles  højere  Inter- 
esse. Dersom  enhver  Avtoritet  vil  indskrænke  sig  til  at 
værne  om  sine  Enemærker,  ikke  vil  opgive  den  mindste 
Ret  eller  den  ringeste  Fordel,  og  man  saaledes,  istedetfor 
at  byde  Haanden  til  at  rydde  Vanskeligheder  af  Vejen, 
der  naturligvis  ikke  kunne  mangle,  vil  føre  sig  disse  til 
Nytte  for  at  afvise  de  gjorte  Forslag  eller  at  opstille  For- 
dringer, som  ikke  lade  sig  opfylde,  da  ville  alle  slige 
Planer,  efter  at  være  i  bedste  Form  blevne  omventilerede 
og  omkorresponderede  i  nogle  Aar  og  efter  at  have  for- 
øget vedkommende  Arkiver  med  endél  Tegninger,  Overslag 
og  Betænkninger,  ende  med  at  stedes  til  den  lange  Hvile 
som  saa  mange  Forgængere. 

Imidlertid  —  et  Stod  er  dog  givet,  og  vi  ville  ikke 
give  Slip  paa  Haabet  om  at  opleve  nogen  Virkning  deraf. 
Men  i  ethvert  Tilfælde  synes  det  at  være  den  naturlige 
Orden,  at  der,  førend  man  tænker  paa  Forskjønnelse,  tænker 
paa  at  hindre  den  Udskæmmelse  og  Besudling, 
for  hvilken  det,  der  maa  henregnes  til  det  Skjønne  eller 
dog  til  det  Smukke  og  Anselige  i  vor  Stad,  dagligdags  er 
udsat.  Dersom  ikke  Enhver  strax  véd  at  sige  sig,  hvortil 
disse  Ord  sigte,  da  turde  det  tjene  til  Bevis  paa,  hvor  let 
det  daglige  Syn  gjør  sløv  for  de  stærkeste  Indtryk.  Men 
jeg  vil  engang  bede  med  opmærksomt  Øje  at  foretage  en 
Vandring  igjennem  Byen:  at  begynde  med  at  tage  Porten 
til  den  kongelige  Residensstad  udenfra  i  Øjesyn,  derfra  at 
lægge  Vejen  forbi  Raadhuset,  gjennem  det  kongelige  Slots 
Buegange,  langs  Slottet,  dér  hvor  ingen  Skildvagter  ere 
posterede,  at  gaa  omkring  Teaterbygningen,  forbi  Char- 
lottenborg, det  Moltke'ske  Palæ  og  de  tilstødende  Byg- 
ninger paa  det  nye  Asfaltfortov,  dernæst  at  tage  Vejen  til- 
bage forbi  Trinitatis  Kirke,  rundt  om  Frue  Kirke  og  langs 
Universitetsbygningen.  Alle  disse  Steder  og  saa  godt  som 
alle  offentlige  Bygninger,  forsaavidt  som  de  ere  tilgænge- 
lige, vil  man  finde  benyttede  som  lige  saa  mange  Kloaker. 
Der  hører  den  hele  dybe  danske  Resignation  til  at  finde 
sig  i  al  denne  Væmmelighed,  finde  sig  i,  at  enhver  Byg- 
ning skal  være  given  til  Pris  for  de  Forbigaaendes  Uter- 
lighed, fra  det  Øjeblik  af  at  det  skjærmende  Plankeværk  er 
taget  bort;  men  man  tænke  sig  engang  den  Virkning,  dette 
Uvæsen  maa  have  med  Hensyn  til  den  almindelige  Følelse 
for  Velanstændighed  og  Rénhghed,  og  det  Indtryk,  Frem- 
mede maa  modtage  af  vor  Hovedstad!  Private  Folk  sér 
man  vel  at  barrikadere    sig    mod    disse  Anstalter   paa  alle 

optænkelige  Maader  ved  Bøjler,  Brædder,  Stænger  og 
Hager.  Men  disse  Befæstninger  blive  utilstrækkelige; 
„Kampen  er  ulige,  saalænge  der  fra  det  Offentliges  Side 
vises  fuldkommen  Ligegyldighed  i  denne  Henseende".  Om 
nogen  Tid  vil  man  næppe  finde  det  troligt,  at  selve  Ind- 
kjørselen  ved  Kolonnaden  til  de  kongelige  Palæer  paa 
Amalienborg,  dengang  Kongens  og  Dronningens  Bolig,  har 
været  anvist  Livvagtens  Mandskab  til  Kommoditet,  som 
paa  den  ugenerteste  Maade  fremviste  dette  Skue  til  hver 
Time  paa  Dagen  for  Ud-  og  Indpasserende;  alligevel  er 
det  ganske  faa  Aar  siden,  at  dette  Arrangement  er  blevet 
forandret.  Hvad  Politiet  angaar,  da  er  det  blevet  sagt  for 
ikke  længe  siden  i  et  offentligt  Blad,  at  Kjøbenhavn  ikke 
egentlig  har  noget  Dagpoliti.  Dette  er  et  stærkt  Ord, 
men  det  synes  ikke  at  være  meget  for  stærkt,  naar  man 
agter  paa  den  fuldkomne  uforstyrrede,  ligesom  privilegerede 
Maade,  hvorpaa  denne  Gadeuorden  drives  for  Alles  Øjne. 
som  det  overhovedet  er  mærkeligt,  hvor  stor  Respekt  man 
ved  enkelte,  lidet  motiverede  Lejligheder  synes  at  have  for 
at  træde  den  Dél  af  Publikum  for  nær,  som  mindst  tør 
gjøre  Fordring  paa  dette  Navn. 

Men  er  der  da  Noget  at  gjøre  mod  dette  mod- 
bydelige Uvæsen?  Hvorledes  forholder  man  sig  herved 
paa  andre  Steder,  og  hvad  udrettes  vel  derved?  Det 
er  just  dette ,  der  forekommer  Indsenderen  saa  mærkeligt, 
at  Exemplet  her  haves  nær  for  Øje,  uden  at  have  fundet 
den  mindste  Efterlignelse ,  og  overhovedet  at  Mænd,  som 
efter  deres  Stilling  have  Kald  og  Opfordring  til  at  frem- 
hjælpe det  offentlige  Liv  og  hvad  dertil  hører,  kunne  be- 
rejse fremmede  Lande  og  Stæder,  uden  at  det  senere  hen 
er  muligt  at  spore  den  ringeste  Drift   hos   dem  til    at   faa 

indfort  og  foranstaltet,  hvad  der  fremstiller  sig  for  enhver 
opmærksom  Iagttager  som  værd  at  efterligne.  Man  be- 
høver nu  kun  at  gaa  til  Berlin  eller  til  Hamborg,  — 
hvor  berygtet  er  ikke  den  sidstes  Pøbel,  og  man  betænke, 
hvorledes  den  fremfor  i  nogen  anden  Stad  bestandig  rekru- 
teres ved  Tilstrømning  af  Søfolk  og  vandrende  Haandværks- 
svende,  —  for  at  erfare,  hvad  der  kan  gjøres.  Ved  Kirker, 
Palæer  og  overhovedet  ved  offentlige  Bygninger  af  større 
Betydenhed  lindes  her  Opslag,  som  under  Politistraf 
forbyde  enhver  Besudling;  og  Indsenderen  af  nær- 
værende Linjer,  som  har  været  agtpaagivende  paa  disse 
Bygningers  Udseende,  for  at  kunne  anstille  en  Sammen- 
ligning, har  ikke  opdaget  Spor  til  Overtrædelse  af  dette 
Forbud.  Naturligvis  er  det  ikke  at  forstaa,  som  om  Politi- 
stokken er  allevegne  over  Hovedet;  det  er  ikke  den,  der 
udretter  saa  store  Ting.  Men  for  det  Første  tjener  den 
offentlige  Paamindelse  til  at  føre  Folk  Modsætningen  af 
det  Sømmelige  og  det  Usømmelige  til  Gemyt,  og  det 
allerede,  at  faa  denne  Anstændighedsfølelse  vakt,  har  en 
større  sædelig  Betydning,  end  Mange  maaské  ville  tro. 
Men  dernæst  er  det  vel  at  mærke,  at  et  Politi,  hvor  det 
ikke  farer  frem  med  Brutalitet  og  væbner  den  almindelige 
Mening  imod  sig,  har  en  naturlig  Forbundsfælle  i  den  hele 
store  veltænkende,  for  Ret  og  Orden  interesserede  Dél  af 
Folket,  og  at  Politiet  først,  ved  at  benytte  dette  Forbund, 
bliver  i  Stand  til  at  virke,  ogsaa  hvor  det  ikke  kan  være 
personlig  nærværende.  Det  er  denne  Erkjendelse,  der 
endnu  synes  at  mangle  hos  os;  men  upaatvivleligt  vilde 
den  samme  Renlighed  og  Sømmehghed  kunne  opnaas  i 
Kjøbenhavn  som  i  andre  Hovedstæder,  naar  først  offentligt 

Brud  derpaa  var  erklæret  ulovligt  og  derved  Bemyndigelse 
var  given  til  Borgerne  at  staa  Øvrigheden  bi  i  at  over- 
holde det. 

Maatte  nu  dette  Ord  om  Hovedstadens  Udskæmmelse 
finde  lettere  Indgang  end  Ordet  om  dens  Forskjønnelse, 
og  maatte  navnlig  Byens  Repræsentanter  finde  Anledning 
til  at  tage  Sagen  under  nærmere  Overvejelse. 

Om  Musæet  for  Thorvaldsens  Værker. 


I. 

Et  Par  Ord  til  Opfordring,  i) 

(1837). 

,,Med  Aaret  1837  begynder  det  Thorvaldsenske  Mu- 
sæums  Bygningshistorie.  I  Aaret  1835  havde  Fregatten 
„Bellona"  hjembragt  til  Fædrelandet  den  første  Ladning  fra 
det  verdensberømte  Atelier  paa  „Piazza  Barberini".  Kunst- 
neren selv  blev  denne  Gang,  som  saa  ofte  tilforn,  ventet  for- 
gjæves.  .  .  .  Tit  og  ofte  havde  Thorvaldsen  udtalt  det  som  sit 
Ønske:  at  sé  sine  Værker  samlede  og  opbevarede  i  sin  Føde- 
stad.  Et  foreløbigt  kongeligt  Tilsagn  i  saa  Henseende  var 
ogsaa  allerede  ved  Collins  foi'maaende  Indflydelse  kommet  ham 
tilhænde.  Men  Thorvaldsen  forlangte  noget  Mere:  et  Gjen- 
svar  fra  Fo  Ikets  Side.  Saalænge  Sagen  stod  saaledes  svævende 
hen ,  havde  man  fra  andre  Sider  ikke  været  uvirksom ;  baade 
i  Stuttgart  og  i  Miinchen  tilbødes  der  ...  at  oprette  et 
Thorvaldsensk  Musæum.  Saa  meget  mere  maatte  Tiden  synes 
at  være  kommen  her  i  Hjemmet  til  at  skride  til  Handling,  og 
under  10de  Januar  1837  forenede  17  Mænd  sig  om  at  ud- 
stede den  første  Henvendelse  til  Folket,  dansk  og  tysk.  Ind- 
bydelsen spredtes  med  stor  Omhu  ad  de  forskjelligste  Veje 
over  hele  Landet,  fra  Skagen  til  Elben.  .  .  .  Indbydelsen  blev 
støttet    ved    to    samtidige    Smaaskrifter,    som    udgaves    af  Sel- 


»)  Dansk  Folkeblad.     1837,  Nr.  51. 


673 

skabet  for  Trykkefrihedens  rette  Brug  —  af  Thiele:  ,.0m 
den  danske  Billedhugger  Bertel  Thorvaldsen",  og  af  Høy  en: 
„Om  Thorvaldsen  og  hans  Musæum".  .  .  .  Ved  Generalfor- 
samlingen (10de  Juni  1837)  vare  15  Mænd  udnævnte  til  at 
forestaa  Anvendelsen  af  de  indkomne  Bidrag  m.  m.  .  .  ;  iblandt 
disse  valgtes  atter  et  Formandskab ,  bestaaende  af  Collin, 
Clausen,  Thiele."     („Optegnelser".     S.   193.  94.   97). 


Fra  et  Antal  Medborgere  er  i  disse  Dage  udgaaet  en 
offentlig  Indbydelse,  som  har  Udførelsen  af  et  stort 
Foretagende  til  Gjenstand.  Indbydelsen  er  ikke  stilet  til 
Indbyggere  af  enkelt  Stad  eller  Provins,  til  Medlemmer 
af  enkelt  Stand,  men  til  Landsmænd  og  Landsmændinder 
over  den  hele  danske  Stat ;  den  er  udsendt  til  alle  Landets 
Kjøbstæder  og  vil  derfra,  ved  velvilhge  og  nidkjære  Mænds 
Omhu,  blive  meddelt  til  Omegnens  Beboere.  Det  er  saa- 
ledes  til  Folket,  at  Opfordringen  er  udgaaet;  det  er  til  et 
Nationalværks  Udførelse,  at  der  opfordres  til  virksom 
Deltagelse,  og  „Folkebladet"  bør  ikke  forsømme  at  bidrage 
Sit  til  at  understøtte  Opfordringen. 

Et  Musæum  for  Thorvaldsens  Værker, 
en  Bygning,  værdig  til  at  indeslutte  Samlingen  af  de  ypperste 
Værker,    som  den    nyere  Billedhuggerkunst  har  frembragt. 
er  det,  der  er  paatænkt  at  skulle  rejses  i  Danmarks  Hoved- 
stad af  det  danske  Folk. 

Thi  i  det  danske  Folks  Lod  skulde  det  falde,  at  vor 
Tids  største  Kunstner,  saa  stor,  at  ikke  Aarhundreder  have 
frembragt  hans  Lige ,  skulde  tilhøre  det.  I  Danmarks 
Hovedstad  er  Albert  Thorvaldsen  født.  Der  er  ingen 
Mand  i  Danmark,    der  elsker  sit  Fædreland  og  dets  Ære, 

Ira  Kongen  af  indtil  den  ringeste  Undersaat,  som  jo  er 
stolt  af  dette  Navn.  Thi  Manden,  som  bærer  det,  har 
bragt  Hæder  og  Glans  over  det  danske  Navn;  og,  naar 
vi  hørte  hans  Berømmelse  forkyndes  fra  Land  til  Land, 
saa'  Europas  Rige  og  Mægtige  forene  sig  om  at  hylde 
hans  Storhed,  da  kunde  vi  alene  kalde  ham  vor; 
hvilken  dansk  Mands  Bryst  føler  sig  ikke  udvidet  ved  denne 
Tanke!  Skulde  da  ikke  Folket  føle  Drift  og  Trang  til  at 
hædre  Folkets  Mand?  Vel  sandt,  hædret  er  han  bleven 
som  Faa  paa  Jorden.  Paver  og  Konger  have  opsøgt 
Kunstneren  imellem  hans  Billedstøtter,  have  kappedes  om 
hans  Værker  som  den  herligste  Pryd  for  deres  Kirker  og 
Slotte  og  lønnet  Mesteren  med  Guld  og  Ærestegn.  Men 
én  Hæder,  én  Erkjendelse  vil  være  Thorvaldsen  kjær  som 
ingen  anden.  Thi  han  tilhører  os,  ikke  alene  fordi  Dan- 
mark er  hans  Fødeland,  Kjøbenhavn  hans  Fødestad.  Snart 
et  halvt  hundrede  Aar  fjærnet  fra  sine  Landsmænd,  er 
han  vedbleven  at  være  dansk  i  Sind  som  i  Sprog;  at  gjensé 
Danmark  er  hans  kjæreste  Tanke,  hans  faste  Forsæt;  her 
at  sé  sig  forstaaet  og  paaskjønnet,  vilde  være  hans  ædleste 
Løn. 

Og,  naar  en  Bygning  fremstod  i  Thorvaldsens  Fødeby, 
rejst  ved  Folkets  frivillige  Bidrag,  som  skulde,  efter  hans 
Udvalg  og  Anordning,  overantvorde  hans  Værker  og  hans 
Ros  til  Efterverdenen  —  ,  naar  Fremmede  herefter  skulde 
drage  til  Øresund  for  at  beundre  denne  rige,  uvurderlige 
Skat  af  Nordens  store  Kunstner,  og  Mindesmærket  stod 
her  om,  hvorledes  det  danske  Folk  havde  vidst  at  skjønne  paa 
sin  Rigdom,  var  det  da  Kunstneren  eller  var  det  Fol- 
ket, som  var  liædret  mest?  Thi  endnu  er  det  sjældent,  at 
et  Folk  forstaar  at    hædre    sine   store  Mænd.    imedens  det 

ejer  dem.  En  sildig  Efterslægt  oprejser  dem  maaské 
Mindestøtter,  men  disse  vidne  kun  imod  den  Slægt,  som 
forsømte,  hvad  der  nærmest  paalaa  den. 

Men  saa  store  Anstrængelser,  —  vil  En  og  Anden  ind- 
vende, —  saa  store  Summer  anvendte  paa  ét  Værk,  som,  hvor 
smukt  og  betydningsfuldt  det  end  kan  være,  dog  ikke  hører 
til  dem,  der  betale  sig  med  Renter!  og  det  paa  Tider, 
hvor  Alt  gjenlyder  af  Klage  og  Bekymring  over  Fædre- 
landets Fremtid! 

Vi  ville  for  det  Første  formane  Enhver,  som  fører 
denne  Tale,  til  at  lægge  Haand  paa  Brystet,  og  svare  sig 
selv  i  al  Oprigtighed:  om  han  da  er  tilsinds  at  ofre  det 
Bidrag,  for  hvilket  han  her  krymper  sig,  paa  Fædrelandets 
Alter?  og  om  han  med  lige  Tapperhed  afviser  Fristelser 
af  ganske  anden  Art,  hvor  det  gjælder  Udgift  til  Forly- 
stelser. Vellevnet  eller  Forfængeligheds  Tilfredsstillelse? 
Hvo,  som  ikke  trøster  sig  til  at  svare  bejaende  paa  disse 
Spørgsmaal,  lade  sig  i  det  Mindste  nøje  med  stiltiende  at 
holde  sin  Skjærv  tilbage,  som  Ingen  kan  ønske  at  mod- 
tage ,  men  misbruge  ikke ,  ved  en  Lejlighed  som  denne, 
patriotiske  eller  økonomiske  Tankesprog  til  hos  Andre 
at  køle  en  ædel  Begejstrings  Varme! 

Men  dernæst  —  det  er  sandt,  en  stor  Pengesum 
maa  bringes  tilveje;  og  dog  igjen,  hvor  liden  maa  den 
ikke  kaldes,  naar  Sagen  bliver  sét  fra  den  rette  Side.  Vi 
ere  vante  til  fra  ældre  Tider,  ved  ethvert  Foretagende,  som 
kræver  nogen  Opofrelse ,  at  sé  hen  til  Regeringen  eller  til 
enkelte  Rigmænd,  og  vente  paa,  at  de  skulle  aabne  den 
milde  Haand;  vi  tænke  altfor  lidt  paa,  at,  hvad  der  er 
uoverkommeligt  for  den  Enkelte,  selv  den  Rigeste,  er  Smaa- 
ting  for  Mængden,    af  hvilken  Ingen   behøver  at  være  rig, 

kun  at  alle  de  smaa  Kræfter  virke  tilsammen.  Man  be- 
tænke, at.  dersom  alene  hvert  tiende  Menneske  i  Danmark 
gav  et  Bidrag  af  3  Mark,  vilde  disse  Tremarker  løbe  op 
til  en  Sum  af  100,000  Rbd.,  fremdeles  til  en  Sum  af  200,000 
og  300,000  Rbd. ,  naar  et  saadant  Bidrag  blev  gjentaget  i 
to  og  tre  Aar.  Skulde  derfor  den  fornødne  Sum  overstige 
Kræfterne,  da  vilde  det  kun  være  Bevis  for,  at  den  Sans 
og  Følelse  mangler  i  Folket,  hvorpaa  der  var  gjort  Reg- 
ning ved  ethvert  Foretagende  af  den  Art,  der  er  et  Folks 
Hæder.  Er  derimod  denne  Aand  og  Følelse  saaledes  til- 
stede, at  det  kan  lykkes  at  vække  Begejstring  for  Værket 
i  Stad  og  Landsby,  fra  Palladset  til  Hytten,  da  vil  Penge- 
beløbet ikke  kunne  komme  i  Betragtning. 

Og  det  er  dette,  vi  ikke  kunne  drage  i  Tvivl:  at  det 
danske  Folk,  Mænd  og  Kvinder  af  alle  Klasser  og  Stænder, 
her  vil  finde  en  Lejlighed ,  hvor  det  føler  sig  tilskyndet  til 
at  virke  i  Forening,  og  fra  alle  Sider,  Hver  efter  sin  Evne, 
at  bidrage  til  at  rejse  for  Samtid  og  Eftertid  et  værdigt 
Mindesmærke  om  Kationens  Taknemhghed  imod  sin  store 
Kunstner. 


II. 

Fornøden  Oplysning  angaaende  et   saakaldet   „farligt  Misgreb  af 

,. Folkebladets"  Udgivere".^) 

(1837.) 


„Kjøbenhavnspostens"  Læsere  ville  erindre  en  Artikel, 
som    under    denne    advarende  Titel    har    været    at    læse    i 

*)  Kjøbenhavnsposten.     1837.     Nr.  49—50. 

Nr.  43  af  dette  Blad.  Denne  Artikel  vil  have  tildraget 
sig  Manges  Opmærksomhed,  og  den  har  Krav  paa  at  blive 
tagen  i  nærmere  Betragtning.  Den  er  skreven  af  en  For- 
fatter, om  hvem  det  er  bekjendt,  ogsaa  uden  hans  eget 
Vidnesbyrd,  at  han  er  „besjælet  af  en  oprigtig  Kjærlighed 
til  Kunst  og  Poesi",  og  som  i  det  Værk,  til  hvis  Udførelse 
en  Indbydelse  i  denne  Tid  er  udgaaet  til  Landsmænd  og 
Landsmændinder,  selv  erkj  ender  en  „skjøn  og  ægte  national 
Indretning".  Naar  en  Forfatter,  som  befinder  sig  paa 
dette  Standpunkt  og  derfra  betragter  det  omhandlede  An- 
liggende, kan  finde  sig  opfordret  til  „ofi"eutlig  for  Publikum 
at  omtale  et  farligt  Misgreb",  som  han  finder  at  være 
begaaet  med  „den  overdrevne  farlige  Iver",  hvormed 
Subskriptionen  til  det  Thorvaldsenske  Musæum  skal  være 
bleven  indledet  i  „Folkebladet" ,  da  synes  der  at  være  al 
Formodning  for,  at  Vedkommende  virkelig  har  forløbet 
sig  overmaade  slemt.  Og  naar  en  saadan  Forfatter  end 
ydermere  har  maattet  tage  sin  Tilflugt  til  de  allerstærkeste 
Udtryk  for  at  finde  Ord  til  at  karakterisere  den  Maade, 
hvorpaa  der  hist  er  forsøgt  at  vække  Deltagelse  for  det 
nationale  Foretagende ,  —  Prof.  Hjort  taler  saaledes  om 
„det  Sprog,  den  blinde  Iver  fører",  om  „et  frygteligt 
Selvbedrag",  som  ligger  til  Grund  derfor,  om  „beruset 
Poesi",  det  „folkebevægende  eller  demagogiske  Sprog", 
„Forførelse"  afFolket  o.  s.  v.  — ,  da  har  Undertegnede, 
som  er  Forfatter  til  de  i  „Folkebladet"  stærkt  medtagne 
Stykker,  med  Forundring  maattet  spørge  sig  selv,  om  hans 
Tale  virkelig  skulde  bære  Præg  af  en  saadan  ekstatisk 
Sindsforfatning.  Efter  at  have  med  al  mulig  Nøjagtighed 
sammenholdt  mine  Ord  med  den  Maade ,  hvorpaa  de  ere 
blevne  forstaaede  og    udlagte  af  min  ærede  Ven,    maa  jeg 

onske  for  den  Sags  Skyld,  jeg  har  villet  fremme  ved  mine 
Ord.  at  Læserne  ville  med  Opmærksomhed  følge  de  neden- 
staaende  Bemærkninger.  Hvor  der  handles  om  et  ,.ægte 
nationalt  Værk",  kan  det  ikke  være  en  ligegyldig  Sag.  om 
Bestræbelsen  for  at  vække  Deltagelse  tor  det  kan  ausés 
som  hensigtssvarende  eller  som  et  „farligt,  paa  frygteligt 
Selvbedrag  Imlende  Misgreb"  ;  og  Mange  ville  i  nærværende 
Tilfælde  ønske  at  bringe  det  paa  det  Rene.  om  de  tør 
sympatisere  med  de  Ord.  der  lyde  opfordrende  fra  den  ene 
Side .  eller  om  de  bør  betragte  disse  som  Udbrud  af  „be- 
ruset Poesi"  og  holde  sig  til  den  „ædru  Prosa",  som  bydes 
fra  den  anden  Side,  „for  at  Smitten,  hvis  den  er  dér,  ikke 
skal  udbrede  sig  videre." 

Nogle  Bemærkninger,  som  Forf.  har  forudsendt  om 
Billedhuggerkunstens  Karakter  og  dens  Værkers  Værd  og 
Betydning,  forbigaar  jeg  her.  De  forekomme  mig  frem- 
satte i  saa  stor  Almindelighed  og  med  saa  liden  Bestemt- 
hed, at  deres  Drøftelse  bør  være  andet  Sted  og  anden  Pen 
forbeholdt.  Og  jeg  tør  her  forud  anmelde  et  lille  Skrift, 
som  om  nogle  Dage  vil  udkomme  af  Professor  Høyen, 
hvor  iblandt  Andet  den  gavnlige  Indflydelse  af  det  paa- 
tænkte Musæum  paa  Folkedannelsen  vil  blive  nærmere 
berørt. 

Jeg  maa  nu  tillade  mig  at  føre  Læserne  et  Øjeblik 
tilbage  til  de  —  „folkeforførende"  —  Artikler  i  Folkebladet. 
Den  Betragtning,  som  fra  Begyndelsen  af  har  ligget  til 
Grund  for  Indbydelsen  til  det  Thorvaldsenske  Musæum,  var 
ogsaa  her  fastholdt:  at  det  er  et  Nationalværk,  hvortil 
der  indbydes,  og  at  det  derfor  maatte  ligge  nær  ved 
„Folkebladet"  at  understøtte  Foretagendets  Fremgang. 
Der  mindedes  om,    at  Indbydelsen    her    ikke  gjaldt    „Ind- 

byggere  af  enkelt  Stad  eller  Provins.  Medlemmer  af  enkelt 
Stand,  men  Landsmænd  og  Landsmændinder  over  den 
hele  danske  Stat" ;  thi  Tidsalderens  største  Kunstner ,  som 
her  skulde  hædres,  er  fremgaaet  af  Folkets  Midte,  og 
Hæder  og  Glans  er  ved  ham  bragt  over  Folkets  Navn, 
derfor  maatte  vel  „Folket  føle  Drift  og  Trang"  til  at  hædre 
ham,  og  ved  at  hædre  ham  vilde  Folket  hædre  sig  selv. 
Der  mindedes  om,  at  den  store  Pengesum,  der  udfordredes, 
vilde  tabe  den  afskrækkende  Storhed,  dersom  Foretagendet 
virkelig  blev  opfattet  som  Nationalforetagende,  dersom  det 
lykkedes  at  vække  Begejstring  for  dets  Udførelse  hos  Høje 
og  Ringe,  og  bringe  de  mange  smaa  Kræfter  til  at  virke 
tilsammen.  Der  mindedes  om,  at  der  i  de  lavere  Klasser 
af  Folket  naturligvis  maatte  behøves  Tid  til  at  vække  den 
fornødne  Stemning,  men  at  det,  under  Forudsætning  af 
personlig  Medvirken  af  Gejstlige  og  Skolelærere,  Godsejere 
og  Fabrikbestyrere,  vel  turde  antages,  at  Lyst  til  at  bi- 
drage en  Skjærv  til  det  nationale  Værk  vil  kunne  vækkes 
paa  mangfoldige  Steder. 

Dersom  en  videre  Forklaring  skulde  behøves  over  det. 
som  her  er  ytret  i  Korthed,  da  vilde  jeg  omtrent  give  den 
saaledes:  Der  opfordres  til  at  tilvejebringe  et  værdigt  Op- 
bevaringssted for  en  Samling  af  de  Thorvaldsenske 
Kunstværker,  tohundrede  og  derover  i  Tallet,  for  en  Sam- 
ling, hvortil  ingen  anden  Stad  vilde  komme  til  at  opvise 
Magen,  af  Kunstværker,  som  ved  deres  Skjønhed  og  ikke 
mindre  ved  deres  historiske  Betydning  tiltale  Øje,  Tanke 
og  Følelse  og  sætte  de  mangfoldigste  Interesser  i  Be- 
vægelse. Det  er  ikke  blot  Oldtidens  Gudebilleder,  dens 
Heltebedrifter  og  Folkeliv,  det  er  ogsaa  den  kristelige 
Verden,    Jesus   og  Apostlene,    deres    Liv    og    Gjerninger, 

det  er  berømte  Mænd  i  Statens.  Kirkens,  Videnskabens  og 
Kunstens  Historie  (Hertugen  af  Leuchtenberg  og  Ponia- 
tovsky.  Pius  den  7de  og  hans  højtbetroede  Kardinal,  Ko- 
pernikus  og  Guttenberg .  Schiller  og  Byron) ,  som  her  ville 
træde  frem  for  Beskuelsen.  Nydelsen  af  saadanne  Kunstens 
Værker  staar  vistnok  i  Forbindelse  med  al  aandelig  Dan- 
nelse og  Kundskab.  Men  derfor  gives  der  af  hin  ligesom 
af  denne  utaUige  Grader,  og  en  naturhg  Sans  kommer 
desuden  her  aldeles  væsentligt  i  Betragtning,  som  er  nægtet 
mangen  Dannet  og  Kundskabsrig,  medens  den  Udannede 
kan  føle  sig  greben  og  tiltrukken  af  Billedværkers  Storhed 
og  Skjønhed.  Skulle  vi  da  mene,  at  det  danske  Folk,  be- 
tragtet i  Masse ,  skulde  være  saaledes  blottet  for  denne 
Sans,  at  det  skulde  være  spildt  Umage,  her  at  forsøge 
paa  at  vække  nogen  Interesse  for  dette  Foretagende?  Skulde 
ikke ,  naar  vi  engang  havde  hine  Skatte  indenfor  vore 
Mure.  den  simple  Mand,  ved  hvem  man  nu  iøvrigt  ikke 
behøver  at  tænke  paa  Husmanden,  Daglønneren  eller  den, 
der  i  egentlig  Forstand  træller  for  Brødet,  kunne  paa  sin 
Vis  glæde  sig  ved  Beskuelsen  af  de  samme  Værker,  der 
ere  Gjenstand  for  Kunstkjenderens  Beundring?  Og  skulde  da 
ikke  hos  mangen  Mand  i  de  lavere  Stænder  kunne  vækkes 
Lyst  til  at  give  en  Skjærv  med  til  at  oprejse  en  Bygning, 
hvis  Døre  skulde  staa  aabne  for  ham,  hans  Sønner  og 
Døtre,  saavelsom  for  de  Første  i  Landet?  Der  opfordredes 
til  at  stifte  et  Hædersminde  for  den  Landsmand, 
som,  ved  Fødselen  hensat  paa  et  lavt  Trin  i  Samfundet, 
har  hævet  sig  op  til  en  Storhed,  for  hvilken  enhver  ydre 
Storhed  maa  vige,  —  et  Minde,  det  skjønneste  af  alle, 
hvor  Kunstneren  selv  skal  vidne  for  Samtid  og  Eftertid  om 
sin  Storhed.     Skulde  den  patriotiske  Følelse  da  ikke  ogsaa 


681 

i  denne  Retning  kunne  vækkes  hos  den  simplere  Mand? 
Naar  Folket  faar  et  Skrift  i  Hænder,  hvor  der  fortælles 
klart  og  simpelt  om  Thorvaldsens  Liv,  hans  Gjerninger, 
hans  Berømmelse,  skulde  vi  da  tænke  os  Landets  Borgere 
i  de  lavere  Klasser  utilgængelige  for  enhver  Virkning  af 
denne  Læsning,  forestille  os,  at  der  i  dem  ikke  kan  røre 
sig  nogen  Følelse  af  Stolthed  over  den  store  Landsmand, 
nogen  Attraa  efter  at  sé  disse  Værker,  som  Verden  kappes 
om  at  ophøje,  nogen  Glæde  ved  at  bidrage  til  denne  Lands- 
mands Hæder?  Og.  naar  Udgivelsen  af  et  saadant  Folke- 
skrift besørges  af  Selskabet  for  Trykkefrihedens  rette  Brug, 
skulde  der  da  være  noget  Sted  snarere  end  „Folkebladet", 
hvor  der  gjordes  Forsøg  paa  at  vække  denne  Stemning  og 
opmuntre  Vedkommende  til  at  forsøge  paa  at  vække  den? 
Hvorvidt  og  til  hvilken  Grad  det  nu  vil  lykkes 
at  vække  denne  Stemning,  er  et  Spørgsmaal,  som  forud 
ikke  lader  sig  besvare.  Selve  Benævnelserne:  de  ringere 
Stænder,  Menigmand.  Almuen  o.  s.  v.  ere  vaklende  og  ube- 
stemte, og  Tilstanden  af  denne  Dél  af  Folket  er  i  mange 
Egne  højst  forskjellig,  i  aandelig  ikke  mindre  end  i  øko- 
nomisk Henseende;  det  er  derfor  naturligt,  at  Forsøget  vil 
paa  forskjellige  Steder  have  meget  forskjelligt  Udfald.  Der 
vil  vel  heller  ikke  være  Faa,  som  erklære  enhver  Forhaab- 
ning  om  at  drage  den  lavere  staaende  Dél  af  Folket  ind 
med  i  en  Interesse,  som  den  her  omhandlede,  for  kimærisk, 
og  anse  det  for  et  Misgreb,  dersom  der  er  gjort  nogen  om 
end  nok  saa  ringe  Regning  paa  Deltagelse  fra  denne.  Vel 
er  der  allerede  ikke  saa  ganske  faa  Vidnesbyrd  for  det 
Modsatte-,  men  vi  ville  foretrække  at  oppebie,  hvad  enfuld- 
stændigere  Erfaring  lærer,  og  jeg  vilde  for  min  Dél  ikke 
før  Tiden  stride   med  Nogen  herom.     Men  selv  den,    der 

var  fast  i  sin  Vantro  og  holdt  sig  forvisset  om  det  Unyttige 
i  enhver  saadan  Bestræbelse,  kunde  derfor  tinde  altid  For- 
søget Umagen  værdt;  thi  han  behøvede  ikke  at  miskjende 
den  middelbare  Indflydelse,  som  kunde  udgaa  derfra  til  at 
oplive  Nationalfølelsen  i  Almindelighed. 

Anderledes  derimod  Prof.  Hjort.  Han  beklager  ikke 
det  formentlige  Misgreb  med  Hensyn  til  Foretagendet, 
men  fordømmer  det  med  Hensyn  til  Principet  som 
„farligt".  Nemhg:  „Folkebladet  udgives  af  et  Selskab.  — 
dette  er  hans  Ord  — ,  som  har  den  moralsk-politiske  Ten- 
dens, at  værne  om  Trykkefrihedens  rette  Brug.  .  .  Ganske 
fremmed  for  denne  Retning  er  Alt,  som  udelukkende  har 
den  højere  Kultur  til  Basis  og  Forudsætning,  thi  det  er. 
i  „Folkebladets"  nødvendige  Mening,  ikke  folkeligt  eller  for 
Alle;  .  •  .  det  vilde  være  et  frygtehgt  Selvbedrag,  om  vi 
glemte  Forskjellen  imellem  dette  Folks  Dele,  af  lutter  Iver 
for  Enheden  og  Sammensmeltningen.  .  .  .  Det  Thorvald- 
senske Musæum  er  kun  nationalt  i  idéel  Forstand,  i  den 
Forstand,  hvori  det  Bedste  og  Ædleste  af  Tingene  be- 
tragtes som  hele  Tingen,  eller  som  Tingen  udelukkende. 
At  paabyrde  Folket,  ligefrem  taget,  en  Anstrængelse  for 
en  saadan  Sag,  bliver  derfor  en  Uretfærdighed,  og  at  ville 
fremlokke  en  tilsyneladende  Interesse  for  den,  bliver  en 
Forførelse.  .  .  .  Skal  denne  Masse  stemmes  for  SHgt?" 

Saavidt  Forfatteren.  Og  der  spørges  nu:  hvori  det 
„Farlige"  skal  ligge  i  det  formentlige  Misgreb;  —  thi 
dette  Farlighedens  Begreb  er  af  Forf.  blevet  saa  stærkt 
udhævet,  at  vi  bør  blive  staaende  derved.  Forfatterens 
Ytringer  i  denne  Henseende  ville  ved  nærmere  Eftersyn 
befindes  at  føre  til  tvende  forskjelhge  Betragtninger,  skjønt 
de  ikke  ere  bestemt  adskilte  i  UdvikHngen.     Først  nemlig 

skal  det  af  den  Grund  være  farligt  at  ville  kalde  og  op- 
fordre alle  Klasser  af  Samfundet  til  Deltagende  af  et  Na- 
tionalværk, fordi  det  Nationale  ikke  er  „folkeligt  eller 
for  Alle",  naar  det  udelukkende  angaar  „den  højere  Kul- 
tur", ikke  henhører  til  de  umiddelbar  nyttige  Indretninger 
(Forf.  anfører  exempelvis  forbedrende  Straffeanstalter,  en 
Centralfæstning,  Afdrag  paa  Landets  Gjæld);  for  det  der- 
imod, som  „kun  er  nationalt  i  idéel  Forstand",  (saasom 
det  paatænkte  Musæum,  Mindesmærker  over  Landets  store 
Mænd)  „skal  Massen  ikke  stemmes",  thi  dette  vilde  være 
at  glemme  „Forskjellen  imellem  Folkets  Dele". 
Dernæst  skal  det  af  den  Grund  være  farligt,  fordi  enhver 
Interesse,  som  for  en  saadan  Sag  vækkes  i  Folkets  Masse, 
kun  er  illusorisk,  „tilsyneladende";  man  indbilder  sig, 
at  de,  som  yde  deres  Bidrag,  yde  dem  af  godt  og  vel- 
villigt Sind,  medens  de  enten  udpresses  dem  eller  aflokkes 
dem,  ved  at  sætte  Forfængelighed  eller  andre  Drivfjedre 
i  Bevægelse;  men  i  begge  Tilfælde  begaas  en  Immoralitet: 
en  „Uretfærdighed",  eller  en  „Forførelse". 

De  anførte  tvende  Grunde  maa  betragtes  hver  for  sig. 
Af  den  sidstanførte  Grund  nemlig  vilde  endnu  alene 
dette  følge,  at  det  hos  os,  efter  det  Dannelsespunkt, 
hvorpaa  de  lavere  Klasser  befinde  sig  for  Tiden,  vilde 
være  daarhgt  og  urigtigt  at  tænke  paa  at  ville  kalde  til 
nogen  Deltagelse  i  et  Foretagende,  som  ikke  har  den  ma- 
terielle Nytte  til  Formaal.  Jeg  tør  ikke  nægte,  at  en 
saadan  Interesse  maaské  er  vanskeligere  at  sætte  i  Bevæ- 
gelse hos  os  end  i  mange  andre  Lande,  og  det  vilde  være 
urimeligt,  om  der  var  gjort  Regning  paa  denne  Stemning 
som  almindelig  eller  som  meget  hyppig.  Men  skulde  det 
danske  Folks  Masse  i  Byer  og  paa  Landet,  den  mere  vel- 

havende  Bondestand  og  saa  mange  Klasser  af  de  nærings- 
drivende Borgere,  betragtes  med  et  saadant  Øje,  at  det 
skulde  gjælde  for  „beruset  Poesi",  om  man  mente,  at  en 
patriotisk  Følelse,  en  Lyst  til  at  deltage  efter  ringe  Evne 
i  et  Nationalforetagende  som  det  her  omhandlede  skulde 
kunne  vækkes  paa  mange  Steder  ved  Belæring  op  Op- 
muntring af  Mænd,  som  ere  i  Besiddelse  af  den  alminde- 
lige Tillid:  da  vilde  heri  ligge  et  svært  Vidnesbyrd  enten 
imod  den  danske  Nationalkarakter  eller  imod  alle  de  saa 
ofte  lovpriste  Foranstaltninger  for  Folkets  Oplysning  og 
Dannelse.  Men  sæt  nu,  at  dette  desuagtet  var  Sandhed, 
i  alle  Tilfælde  blev  det  dog  en  sørgelig  Sandhed,  og 
Ingen  kunde  dog  vel  mene,  end  sige  ønske,  at  en  saadan 
Tilstand  skulde  blive  vedvarende  fra  Slægt  til  Slægt.  Men 
hvori  skulde  da  det  Farlige  ligge,  hvorledes  skulde  det 
ikke  meget  mere  være  ønskeligt  og  godt,  at  denne 
Sløvhed  for  enhver  højere  Interesse  blev  modarbejdet,  —  ikke 
fortjenstligt,  om  de  Mænd,  der  staa  paa  forskjellige 
Maader  i  Berøring  med  forskjellige  Klasser  af  Folket,  be- 
nyttede et  Foretagende  som  det  nærværende,  der  fra  flere 
Sider  end  én  kan  gjøres  tiltalende  for  den  store  Mængde, 
til  at  forsøge  paa  at  vække  den  Erkj  endelse,  at  det  Natio- 
nale til  en  vis  Grrad  er  og  bør  være  folkeligt?  Ikkun  at 
denne  Indvirken  skete  paa  rette  Maade.  Thi  vel  taler 
Forf.  om  den  „Uretfærdighed,  at  p?<,abyr(le  Folket,  ligefrem 
taget,  en  Anstrængelse  for  en  saadan  Sag".  Men  om  en 
Paabyrden  har  der,  —  ad  Omveje  saa  lidt  som  ligefrem, 
ingensinde  været  Tale.  Tværtimod  er  det  sagt  ogsaa  om 
de  højere  Stæ-nder  i  Samfundet:  at  „Ingen  kan  ønske  at 
modtage  enSkjærv",  som  ikke  ydes  af  Interesse  for  Sagen; 


685 

jeg  véd  ikke.  hvorledes  enhver  Tanke  om  Presning  stærkere 
kunde  afvises. 

Men  her  er  det  nu.  at  det  kan  svares,  hvad  der  er 
ytret  i  den  første  af  de  tvende  anførte  Grunde,  nemlig 
at  „Massen  ikke  skal  stemmes  for  Sligt,  ligesom  det  er 
farligt  at  „glemme  Forskjellen  imellem  Folkets 
Dele",  ved  den  højere  Kulturs Baand  at  nærme  de  lavere 
Stænder  til  de  højere.  Og  saaledes  synes  Sagen  vistnok  at 
faa  et  ganske  andet  Udseende.  Det  bliver  da  ikke  længer 
en  Advarsel,  grundet  i  Dommen  om  vor  Folkemasses 
nærværende  Tilstand,  men  en  almindelig  Regel  om  det 
Trin,  paa  hvilket  de  lavere  Klasser  i  ethvert  Samfund  og 
til  enhver  Tid  bør  holdes  tilbage,  for  at  Intet  skal  tabes 
af  den  tilbørlige  Afstand,  der  nu  findes  imellem  Folkets 
Dele.  Fra  dette  Synspunkt  vilde  det  da  blive  farligt,  ora 
et  „nationalt"  Foretagende  som  det  her  omhandlede  nogen- 
sinde blev  betragtet  og  behandlet  som  „folkehgt",  til  hvilken 
Tid,  paa  hvilket  Sted,  under  hvilke  Forhold  det  end  blev 
sat  i  Værk.  Den  højere  Politik  vilde  altid  fordre,  at  ind- 
skrænke Indbydelse  og  Opfordring  til  de  mere  dannede 
Stænder,  for  ikke  at  begunstige  det  „frygtelige  Selvbedrag". 
at'det,  der  „kun  er  nationalt  i  idéel  Forstand",  skulde 
kunne  vedkomme  alle  Dele  af  Folket. 

Betragtes  Sagen  fra  denne  Side.  da  maa  jeg  tilstaa.  — 
men  ogsaa  først  da,  —  at  der  ligger  Betydning  i  denne 
Tale  om  „Farligheden"  i  at  opmuntre  til  at  vække  en 
Stemning  for  en  „skjøn  og  ægte  national  Indretning"  hos 
alle  Dele  af  Folket .  naar  man  nemlig  gaar  ud  fra  Prin- 
cipet  om  Vigtigheden  og  Nødvendigheden  af  at  vedlige- 
holde en  stræng  Afsondring  af  Folkets  forskjelhge  Dele. 
En  Kritik  af  dette  Princip   ligger  her  udenfor  Grænserne. 

Men  vel  bør  jeg  for  mit  Vedkommende  erklære,  at  det 
for  mig  er  uforeneligt  med  en  kristelig  Anskuelse  af  Folk 
og  Stat,  og  jeg  bør  derfor  gjøre  dette  gjældende:  at  ikke 
alene  Artiklen  i  „Folkebladet",  men  Indbj'delsen  selv  gaar 
ud  fra  et  ganske  modsat  Princip.  „Det  gjælder  her  et 
Værk'',  hedder  det  i  Indbydelsen,  „der  har  sin  kraftigste 
Opfordring  i  Nationens  Ære,  og  først  da  vinder  sin  fulde 
Betydning,  naar  det  tilhører  Nationen",  „naar  alle 
Stænder  forene  sig  derom",  og  der  gjøres  opmærk- 
som paa,  hvorledes  „Alménaanden  vil  blive  hævet"  ved 
Udførelsen  af  dette  Foretagende  som  nationalt.  Men  hertil 
hører,  at  ingen  Dél  af  Folket  behandles  som  privilegeret 
til  Deltagelse,  ingen  Dél  udelukkes  derfra,  at  Intet  for- 
sømmes for  at  bringe  Foretagendet  til  alle  Folkeklassers 
Kundskab  og  fremstille  det  for  de  simplere  Klasser  i 
saadant  Lys  og  fra  saadan  Side,  at  Lysten  til  at  deltage 
deri  kan  vækkes,  hvor  overhovedet  nogen  Sans  er  tilstede 
for  det,  der  ikke  liører  til  Legemets  Fornødenheder.  Videre 
gaar  „Folkebladets"  Artikel  ikke,  og  jeg  overlader  nu  til 
prøvende  Læsere  at  tage  Parti. 

Endnu  findes  i  Prof.  Hjorts  Artikel  nogle  enkelte 
Ytringer,  som  jeg  ikke  kan  lade  uberørte.  Den  første' er 
denne:  „Det  er  et  farligt  Misgreb  at  sætte  Folket  i  Be- 
vægelse for  dette ,  —  rigtig  forklaret ,  —  ægte  nationale 
Musæum.  og  det  endogsaa  efter  saa  løse  Beregninger,  at 
man  tænker  sig  det  muligt,  at  hver  tiende  Person  af  alle 
dansk-  og  tysktalende  Mennesker  i  Kongens  Riger  og 
Lande  skulde  eje  9  Mark,  som  han  kunde,  end  sige  vilde, 
undvære  for  dette  Musæums  Skyld".  Denne  Benyttelse,  — 
Forklaring  kan  jeg  ikke  kalde  det,  —  af  Ordene  i  „Folke- 
bladet" har  undret  mig.     Det  er  en  gammel  Sætning,   der 

her  bringes  i  Erindring,  at  store  Ting  kunne  udrettes  ved 
mange  smaa  Kræfter,  naar  de  virke  troligt  tilsammen.  1 
denne  Sammenhæng  hedder  det:  „Man  betænke,  at,  der- 
som alene  hvert  tiende  Menneske  i  Danmark  gav  et  Bi- 
drag af  3  Mark,  vilde  disse  Tremarker  løbe  op  til  en  8um 
af  100,000  Rbd.,  fremdeles  til  en  Sum  af  200,000  og 
300,000  Rbd. ;  naar  et  saadant  Bidrag  blev  gjentaget  i  to 
og  tre  Aar".  Hvorledes  heri  kan  lindes  en  „Beregning", 
forstaar  jeg  ikke ;  Enhver  sér,  at  Tallene  ere  satte  exempel- 
vis,  for  at  gjøre  hin  Sætning  indlysende,  ikke  for  at  angive 
Noget  enten  om  den  Sum ,  der  skulde  udfordres ,  eller  om 
Bidragenes  Størrelse,  eller  om  de  Bidragendes  Antal,  som 
om  her  var  et  Overslag,  hvor  en  Decimering  af  Folket  var 
lagt  til  Grund.  Ved  ethvert  Bidrag,  hvori  hin  Tremark  bliver 
multipliceret,  bliver  jo  én  eller  flere  af  de  Tiendedele,  ved 
hvilke  Forf.  hænger  sig  fast,  gjort  overflødig.  Et  Bidrag 
af  5  Rbd.  gaar  for  ti  saadanne,  et  Bidrag  af  100  Rbd. 
paa  to  hundrede,  og  saa  fremdeles.  Dette  forekommer 
mig  at  maatte  falde  enhver  Læser  ind  ved  hine  Ord. 

Men  fremdeles:  „Hvad  Navn,  —  hedder  det,  —  skal 
da  vælges  for  et  Anatema,  udstedt  af  et  Trykkefriheds- 
selskab  imod  Talefriheden,  det  indser  jeg  ikke,  og  dog 
ligger  Kjendsgjerningen  for  vore  Øjne".  Dersom  Prof. 
Hjort  havde  læst  de  Ord,  i  hvilke  han  finder  en  Ban- 
lysning  af  Talefriheden,  i  deres  fulde  Sammenhæng  for 
Læsernes  Øjne ,  vilde  en  Gjendrivelse  her  kunne  spares. 
Nu  maa  den  gives  ved  en  fuldstændig  Anførelse:  „Vi  ville 
formane  Enhver,  som  fører  denne  Tale  (om  det  Urigtige  i 
at  indbyde  til  et  saa  bekosteligt  Foretagende  af  denne 
Natur  paa  Tider  som  de  nærværende),  til  at  lægge  Haand 
paa  Brystet,  og  svare  sig  selv  i  al  Oprigtighed:  om  han  da 

er  tilsinds  at  ofre  det  Bidrag,  for  hvilket  han  her  krymper 
sig.  paa  Fædrelaudets  Alter?  og  om  han  med  lige  Tapper- 
hed afviser  Fristelser  af  ganske  anden  Art.  hvor  det  gjæl- 
der  Udgift  til  Forlystelser.  Vellevnet  eller  Forfængeligheds 
Tilfredsstillelse?  Hvo  som  ikke  trøster  sig  til  at  svare  be- 
jaende paa  disse  Spørgsmaal,  lade  sig  i  det  Mindste  nøje 
med  stiltiende  at  holde  sin  Skjærv  tilbage,  som  Ingen  kan 
ønske  at  modtage,  men  misbruge  ikke,  ved  en  Lejlighed 
som  denne,  patriotiske  eller  økonomiske  Tankesprog  til 
hos  Andre  at  køle  en  ædel  Begejstrings  Varme!"  Jeg 
opfordrer  enhver  Læser  til  at  prøve  ,  om  der  ligger  Andet 
i  disse  Ord  end  en  Mindelse  om  den  menneskehge  Skjøde- 
synd, der  søger  at  besmykke  en  enkelt  egoistisk  Hand- 
ling ved  Maximer,  som  forgjæves  efterspores  i  den  hele 
øvrige  Handlemaade .  og  saaledes  i  nærværende  Tilfælde 
om  det  Inkonsekvente  i  at  indskyde  sig  under  Sparsomme- 
lighedspligten  enten  paa  Fædrelandets  eller  paa  egne  V^egne, 
medens  man  dog  roligt  overlader  Statens  Finanser  til  dem 
selv  og  uden  synligt  Samvittighedsnag  deltager  i  saa 
mangen  bekostelig,  mere  sanselig  end  æstetisk  Luxus. 
Prof.  Hjort  har  her  fundet  „en  Trusel"  imod  Talefriheden. 
der  er  „lige  saa  uretfærdig  som  den  er  uklog".  Jeg  for- 
staar  ikke  denne  Udtydning  af  Ord,  som  alene  opfordrer 
til  Oprigtighed  og  Ærlighed  i  Tale. 

Granske  vist  siger  jeg  med  den  ærede  Forfatter:  „Lad 
dem  kun  tale,  kun  skrive,  vor  Sag  skal  dog  sejre  ved  vor 
Tale,  vore  Grunde";  og  ogsaa  med  Hensyn  til  den  Mod- 
sigelse, hvormed  han  her  er  optraadt,  gjør  jeg  disse  Ord 
til  mine.  Den  vil,  baade  ved  den  offentlige  Modsigelse, 
der  atter  vil  møde  den,  og  ved  den  Eftertanke,  som  derved 
vækkes  hos  mange  Læsere  over  flere  Punkter  af  Vigtighed, 

ogsaa  paa  sin  Maade  virke  til  Fordel  for  det  Foretagende, 
som  er  sat  i  Bevægelse  iblandt  os.  Men  jeg  vilde  paa  den 
anden  Side  maatte  bebrejde  mig  en  Mangel  af  den  Op- 
rigtigbed, jeg  nylig  omtalte,  om  jeg  fordulgte,  at  det  bar 
baade  undret  og  smertet  mig,  at  en  Forfatter,  besjælet  af 
oprigtig  Kjærlighed  til  Poesi  og  Kunst,  ikke  bar  følt  Kald 
til  paa  anden  Maade  og  i  anden  Retning  at  tage  til  Orde 
ved  en  Lejlighed  som  denne.  Paa  hvor  besynderlig  en 
Maade  Forf.  har  maattet  læse  de  omhandlede  Artikler,  for 
at  finde  Interesse  ved  at  løfte  sin  Stemme  ikke  for  at 
understøtte  et  Foretagende,  som  han  selv  erkj ender  for 
„ægte  nationalt",  men  alene  for  at  ivre,  —  med  en  Iver, 
som  jeg  ikke  efter  Forf. 's  Exempel  vil  kalde  „blind",  men 
dog  maa  betegne  som  lidet  grandtseende,  —  imod  den  Maade, 
hvorpaa  dette  Foretagende  er  blevet  anbefalet  i  „Folke- 
bladet" :  derpaa  skal  jeg  til  de  allerede  anførte  Beviser 
endnu  føje  ét.  Prof.  Hjort  priser  Bonden,  som  kjøber 
sine  Børn  malede  Billeder  paa  Markedet  „i  Stedet  for  at 
sende  Pengene  til  Indkjøb  af  nogle  kridhvide  (?)  nøgne 
Menneskefigurer  (!)" ;  ligeledes  priser  han  Arbejdsmanden, 
som  plejer  sin  Sundhed  med  en  Skinke  og  en  Flaske 
Godtøl  „i  Stedet  for  at  aflevere  Pengene  til  dem,  som  ville 
skikke  Bud  til  Rom  efter  Noget,  de  kalde  en  Sund- 
hedsgudinde"  o.  s.  v.  Men  har  da  Prof.  Hjort  skrevet  sin 
Artikel  uden  selv  at  have  læst  enten  Indbydelsen  eller  Ar- 
tiklen i  „Folkebladet"  ?  Enhver  nogenlunde  opmærksom  Læser 
af  det,  der  er  skrevet  om  det  hele  Foretagende,  maa  nem- 
lig vide,  at  der  med  intet  Ord  har  været  Tale  om  Bidrag 
til  Indkjøb  af  Thorvaldsenske  Kunstværker,  men  alene 
og  udelukkende  om  Opførelse  af  en  Bygning  til 
at  opbevare  de  Kunstværker,  som  dels  allerede  haves,  dels 

sés  imøde.  Denne  Misforstaaelse  er  i  højeste  Grad  paa- 
faldende ,  og  den  er  tillige  meget  slem.  Thi.  om  Nogen 
vilde  lægge  an  paa  at  modarbejde  det  „ægte  nationale 
Foretagende"  og  svække  Iveren  for  dets  Udførelse,  kunde 
han  næppe  finde  et  sikrere  Middel,  end  ved  at  henkaste 
Ytringer,  hvorved  den  Mening  maa  blive  almindelig  iblandt 
Folk,  at  det  ikke  skulde  gjælde  alene  om  at  skaffe  en 
værdig  Plads  for  Kunstværker,  som  allerede  haves  uden 
Opofrelse,  men  først  om  at  skaffe  Penge  tilveje  til  Indkjøb 
af  Værkerne  selv.  Dette  maa  udtrykkeligt  bemærkes,  for 
at  Ingen  skal  forvirres  ved  denne  Fremstilling  af  Fore- 
tagendet og  trække  sig  tilbage  i  den  Overbevisning,  at 
her  sigtes  til  et  aldeles  uopnaaehgt  Maal. 


III. 
Skrifter  om  det  Thorvaldsenske  Musæum.  ^) 

(1837.) 


Naar  et  Foretagende  sættes  i  Bevægelse,  der  er  vær- 
digt til  den  Hæder  at  behandles  og  fremmes  som  et  Na- 
tionalværk, da  kan  det  ikke  tænkes  i  et  oplyst  Folk,  at 
et  saadant  Foretagende  skulde  savne  sine  Talsmænd  og 
Forfremmere.  Og  en  slig  Understøttelse  kan  heller  ikke 
undværes,  naar  Værket  skal  have  Fremgang.  Tider,  paa 
hvilke  Pengetrang,  Næringsløshed  og  Finansernes  For- 
legenhed høre  til  de  staaende  Æmner  for  Undersøgelse  paa 


1)  Dansk  Folkeblad.     1837.     Nr.  60—61. 

Prent  og  i  Samtale,  ere  i  og  for  sig  ikke  gunstige  for  Fore- 
tagender, der  kun  kunne  blive  iværksatte  ved  Bidrag  fra 
alle  Sider.  Paa  saadanne  Tider  maa  ethvert  Foretagende, 
hvortil  der  indbydes  og  opfordres,  vente  at  blive  under- 
kastet en  strængere  Bedømmelse  end  ellers ;  man  vil  spørge, 
hvorfor  da  just  dette  Værk  skal  understøttes  frem  for  saa 
mange  andre,  om  ikke  snarere  dette  eller  hint  Foretagende 
burde  have  Fortrin;  Enhver  har  sine  Yndlingsplaner,  han 
ønsker  frem ;  og,  fordi  der  synes  Grund  til  at  frygte  for,  at 
den  ene  Plan  vil  træde  den  anden  i  "Vejen,  ville  Mange 
vende  sig  bort  med  Kulde  fra  det  foreslagne  Værk  eller 
endogsaa  arbejde  derimod,  alene  af  den  Grund,  at  de 
ønskede  Kræfter  og  Midler  henvendte  til  en  anden  Gj en- 
stand.  Dersom  nu  ovenikjøbet  det  Foretagende,  hvortil 
der  opfordres,  ikke  hører  til  dem,  der  skulle  afhjælpe  et 
eller  andet  trykkende  Onde,  komme  en  eller  anden  ma- 
teriel Fornødenhed  til  Hjælp,  saa  vil  det  ikke  fejle,  at 
det  maa  forekomme  Mange  ubetimeligt;  ikke  Faa  ville 
endog  undres  over,  at  man  virkelig  kan  vente  at  vække 
Nationens  Interesse  for  en  saadan  Gjenstand.  Det  ligger 
saaledes  i  Sagens  Natur,  at  der  vil  indtræde  en  Mellemtid, 
hvor  Betænkeligheder  rejse  sig,  Indvendinger  komme  frem, 
forskjellige  Meninger  og  Domme  krydse  hverandre  baade 
om  Sagen  i  sig  selv  og  om  den  Maade,  hvorpaa  den  er 
sat  i  Gang,  Og  man  kan  kun  ønske,  at  disse  Betænke- 
ligheder og  Indvendinger  maa  træde  aabenlyst  frem.  Der- 
som de  ikke  fremkalde  Svar,  og  Svar,  som  findes  fyldest- 
gjørende,  da  maa  det  gjælde  som  Bevis  for,  at  Sagen 
enten  ikke  fortjener  den  Deltagelse,  hvorpaa  der  er  gjort 
Regning,  eller  at  Folket  ikke  er  i  Stand  til  at  fatte  levende 
og  virksom  Interesse  for  den,    og  i  begge  Tilfælde    er  det 

godt.  at  Værket  dør  i  Fødselen.  Er  derimod  Foretagendet 
priseligt  og  godt,  og  har  Indbydelsen  dertil  vakt  sympati- 
serende Stemning  i  Folket,  da  vil  denne  Stemning  ikke 
savne  sine  Organer;  ogsaa  ved  denne  Lejlighed  ville  Mænd, 
der  have  deres  Plads  i  Samfundet  som  de  højere  Inter- 
essers Talsmænd,  føle  Kald  til  at  prøve  Virkningen  af  det 
opvækkende,  belærende,  vejledende  Ord.  Hvad  der  ikke 
var  muligt  fra  først  af,  heller  ikke  er  muligt  for  de  enkelte 
Mænd,  fra  hvem  det  første  Stød  er  udgaaet:  at  møde  speci- 
elle Indvendinger,  som  gjøres  fra  en  eller  anden  Side,  at 
oplyse  Misforstaaelser  af  Planen,  som  vanskeligt  have 
kunnet  forudses,  at  fremstille  Sagen  fra  forskjellige  Sider, 
og  netop  fra  de  Sider,  hvorfra  Foretagendets  Værd  lettest 
kan  gjøres  indlysende  for  dem,  der  staa  længere  borte,  — 
dette  vil  opnaas  ved  saadan  Fortsættelse  af  den  begyndte 
Virksomhed,  ved  Understøttelse  fra  forskjellige  Sider,  be- 
regnet paa  Stemning  og  Omdømme,  saaledes  som  det  fore- 
findes i  forskjelhge  Kredse;  og  ved  denne  Samvirken  vil 
Værket  fremmes  —  om  end  langsommere,  dog  saa  meget 
sikrere  og  grundigere. 

Det  var  at  vente,  at  Indbydelsen  til  at  rejse  en  Byg- 
ning, hvorved  det  danske  Folk  paa  engang  bragte  Hylding 
til  den  store  Kunstner,  som  Forsynet  har  givet  dette  Folk, 
og  kom  hans  Hensigt,  at  skjænke  sit  Fædreland  sine 
Værker,  imøde  med  Erkjendtlighed  i  Gjerning,  —  ikke 
vilde,  i  det  mindste  i  den  første  Tid,  finde  samme  Mod- 
tagelse overalt.  Paa  den  ene  Side  indtager  Kjærlighed 
til  Kunst,  Glæde  over  Beskuelse  af  dens  Værker  endnu 
en  underordnet  Plads,  selv  i  den  dannede  Verdens  aande- 
lige  Liv;  den  gamle  Strid  imellem  A andens  og  Legemets 
Jvrav,  imellem  det  Skjønne  og  det  reel  Nyttige  maatte  her 

komme  frem  paa  ny,  og  endelig  savnede  Mange  en  Fuld- 
stændighed i  Planen,  en  Garanti  for  Udførelsen,  som  ifølge 
Forholdenes  Natur  ikke  kunde  gives  fra  først  af.  Disse  og 
lignende  Indvendinger  ere  blevne  fremsatte  i  Bidrag,  ind- 
sendte til  forskjellige  Blade,  saaledes  i  den  „Berlingske  Avis", 
de  Odense  Tidender  og  andre.  Paa  den  anden  Side 
meddelte  Interessen  og  Begejstringen  for  Foretagendet 
sig  til  Flere  og  Flere ,  som  indsaa ,  at  det  her ,  om  ellers 
nogensinde,  gjaldt  at  gribe  det  belejlige  Øjeblik  og  bringe 
til  Udførelse,  hvad  der,  nu  forsømt,  til  ingen  Tid  senere 
vilde  staa  til  at  oprette,  og  som  vidste  at  bedømme,  hvilket 
Middel  der  vilde  være  givet  til  at  fremme  al  højere  Kultur, 
til  at  hæve  og  styrke  Nationalfølelsen  i  den  ædleste  Ret- 
ning, naar  Kunstnerens  Landsmænd  saa'  sig  i  blivende  Be- 
siddelse af  den  rige  Samling  af  beundrede  Skjønhedsværker. 
De,  der  betragtede  Sagen  saaledes,  kunde  heller  ikke  op- 
give den  Overbevisning,  at  Interessen  for  dette  Foreta- 
gendes Fremme  maatte  blive  mere  og  mere  almindelig, 
hvad  enten  den  nu  knyttedes  nærmest  til  den  æstetiske 
eller  til  den  patriotiske  Betragtning,  naar  der  gaves  Tid 
og  Lejlighed  til  at  opklare,  hvad  der  endnu  stod  dunkelt 
for  Mange,  til  at  berigtige  skjæve  Forestillinger,  og  vise 
Sagen  baade  fra  den  ene  og  den  anden  Side.  I  flere  af 
vore  Dagblade  er  der  arbejdet  til  dette  Formaal,  saaledes 
i  „Kjøbenhavnsposten",  „Dagen",  den  „BerHngske  Avis",  den 
Thomsenske  Avis  i  Odense,  Helsingørs  Avis,  den  Aalborgske 
Stiftstidende  o.  a.  Men  fornemmelig  ville  vi  her  henvende 
Opmærksomheden  paa  tvende  Skrifter,  der  paa  værdig 
Maade  slutte  sig  til  Prof.  Thieles  Folkebog  om  Thor- 
valdsen : 

Nogle  Ord    om    et  Musæum    for  Thorvaldsens 

Værker.  Af  K.  Paludan -Muller,  Adjunkt  ved  Kate- 
dralskolen i  Odense. 

Om  Thorvaldsen  og  hans  Musæum,  i  Anledning 
af  den  udstedte  Indbydelse,     Af  N.  Høy  en,  Professor. 

Disse  Skrifter  have  tildels  taget  Hensyn  til  de  for- 
skjellige  Meninger  og  Domme,  som  jævnhgere  høres  end 
læses,  og  Anm.  haaber  at  understøtte  de  ærede  Forfatteres 
Bestræbelse  ved  her  at  meddele  nogle  af  de  Bemærkninger, 
som  man  især  maa  ønske  kjendte  og  overvejede  allevegne, 
hvor  Indbydelsen  til  det  Thorvaldsenske  Musæum  er  Gjen- 
stand  for  Eftertanke  og  Samtale.  Anm.  vil  betjene  sig  af 
Forfatternes  egne  Ord,  ikkun,  —  for  at  Fremstillingen  kan 
falde  naturligere,  —  med  enkelte  Omsætninger  og  Tilføjelse 
af  enkelte  Overgange. 

1.  Fremfor  Alt  bliver  dette  indvendt:  at  i  et  Land, 
h-vås  Statsgjæld  er  stegen  til  den  Højde,  som  den  har 
naaet  i  Danmark,  og  hvor  tillige  Stænderne  have  erklæret 
og  Borgerne  sande  med  dem,  at  Ejendommene  allerede 
ere  saa  bebyrdede,  Kommunerne  saa  trykkede,  at  Landet 
ikke  kan  bære  flere  Afgifter,  maa  det  anses  som 
urimeligt  at  opfordre  til  Bidrag  til  noget  Foretagende,  som 
ikke  hører  til  de  absolut  nødvendige.  Thi  skulde  virkehg 
disse  Bidrag  blive  ydede  i  saadan  Mængde,  at  Værket 
kom  i  Stand,  da  maatte  jo  hin  Stændernes  Erklæring  an- 
ses som  gjendreven  i  Gjerningen;  det  var  da  bevist,  at 
Borgerne  dog  endnu  havde  Noget  tilovers,  og  at  Staten 
havde  Adkomst  til  at  lægge  Beslag  herpaa  ved  at  paalægge 
nye  Afgifter. 

Men  dette  Ræsonnement  grunder  sig  paa  Sammen- 
blanding af  meget  forskjelhge  Punkter,  paa  rén  Misfor- 
staaelse    af   det  Forhold,    hvori  Borgerne    staa    til  Staten. 

Folket  og  Staten  ere  vel  uadskillelige,  men  dog  ikke  Et 
og  det  Samme.  Det  er  kun,  naar  det  gjælder  om  at  for- 
svare Statens  og  med  den  Folkets  Selvstændighed,  at  Bor- 
gerne ere  forpligtede  til  at  opofre  Alt  for  Staten.  I  Tider, 
hvor  dens  Tilværelse  ikke  er  truet  af  nogen  overhængende 
Fare,  kræver  Staten  kun  en  Del  af  Folkets  Kræfter; 
det  vilde,  under  almindelige  Omstændigheder,  være  ligesaa 
ufornuftigt  som  umuhgt  at  gjøre  den  Fordring  gjældende, 
at  Folket  skulde  opofre  alle  sine  Kræfter  til  Statens  Tje- 
neste. Saaledes  er  det  her  hverken  Staten  eller  Kom- 
munen, man  har  anmodet  om  Bidrag  til  Musæet,  men  pri- 
vate Folk;  og  Staten  for  sin  Del  hverken  kan  eller  vil  for- 
lange, at  Borgerne  skulle  undlade  at  understøtte  gode  og 
skjønne  Foretagender,  fordi  ogsaa  den  kunde  bruge  de 
Midler,  der  anvendes  paa  dem.  Skal  Folket  naa  den  højere 
Udvikling,  som  Staten  selv  gjør  store  Offere  for  at  fremme, 
maa  den  lade  Borgerne  beholde  saamange  Midler  til  fri 
Brug  efter  eget  Tykke,  at  de  indenfor  den  Kreds,  Staten 
værner  for  dem,  ved  selvstændig  Virksomhed  kunne  under- 
støtte dens  Bestræbelser;  det  maa  være  den  selv  kjær- 
komment,  at  Borgerne  med  de  Midler,  som  den  ikke  kan 
forhindre  dem  i  at  anvende  paa  blot  sanselige  Nydelser, 
udføre  Foretagender,  som  den  selv  maatte  ønske  at  sætte 
i  Værk,  dersom  den  kunde  undvære  Midlerne  dertil  *). 

II.  Men  dette  nu  ogsaa  indrømmet,  saa  lod  der  sig 
dog  nævne  saa  mange  Foretagender,  som  ligesaavel,  ja 
med  større  Føje  kunde  have  Krav  paa  almindelig  Under- 
støttelse, fordi  Nytten  af  dem  ligger  nærmere  og  klarere  for 
Haanden.     Er  det   da,    spørger  man,    fornuftigt  og  billigt, 


>)  Paludan-Muller.   S.  3—5. 

at  et  Foretagende  som  dette  skal  fremmes  paa  andres 
Bekostning? 

Herved  maa  nu  dette  mærkes  og  vel  betænkes:  at  det 
her  ikke  kommer  an  paa  at  angive  et  eller  andet  Projekt, 
som  enkelte  Personer  eller  Stænder  kunde  have  Gavn  af; 
men  man  nævne  en  Plan,  som  hele  Folket  uimodsigeligt 
nu  erkjender  for  mere  hæderlig  og  gavnlig,  eller  som  man 
kan  godtgjøre,  at  det  hellere  vilde  understøtte!  Naar  der 
ikke  anvendes  uværdige  Midler  for  at  skaffe  den  Plan,  vi 
her  tale  om,  Indgang  hos  Folket,  ingen  Forførelse,  ingen 
Brug  af  Avtoritet,  ingen  paatrængende  Overtalelse,  men 
man  søger  at  overbevise  Forstanden,  ikke  blot  at  sætte 
Fantasien  i  en  uklar  Bevægelse:  kan  man  være  ganske 
overbevist  om,  at  Folket  ikke  tager  sig  af  Sagen,  med  mindre 
den  fortjener  det;  ligesom  man  ogsaa  kan  være  rohg  for, 
at  det  ikke  ved  dette  Værk  skal  anstrænge  sig  over  Evne. 
Tværtimod  kan  man  antage,  at,  dersom  Folket  sparer  lidt 
fra  sine  Forlystelser  for  at  udføre  et  simpelt  Værk,  der 
just  ikke  bringer  Skillingen  tilbage  igjen  strax  og  iøjne- 
faldende :  saa  vil  dette  mægtigt  bidrage  til  at  vække  dets 
Sans  for  slige  Foretagender;  og  de,  der  herefter  ville 
opfordre  det  til  andre  gavnlige  Værker,  ville  da  vistnok 
finde  det  langt  villigere  til  at  lukke  Pungen  op  ^). 

III.  Men,  —  hedder  det  videre,  —  Billedhuggerkunsten 
er  ikke  populær  hos  os,  og  den  vil  aldrig  blive  det; 
den  tiltaler  Sjælen  mindre  end  Musik,  Poesi,  Maleri. 
Hvor  kan  man  da  forlange,  at  et  Folk  skulde  interessere 
sig  for  en  Samhng  af  Billedhuggerværker,  af  hvide  Sten- 
figurer ? 


')  Paludan-Muller.   S.  9,  10. 

Det  er  nu  vel  sandt,  at  Billedhuggerkunsten  er  paa 
mange  Steder  efterhaanden  bleven  mere  fremmed  for  Fol- 
ket end  Maleri  og  Arkitektur.  Men  deraf,  at  man  er 
bleven  vant  til  Savnet  af  en  Kunstnydelse,  følger  ingen- 
lunde, at  man  ogsaa  har  tabt  Sansen  for  den.  Selv  i 
vort  lille  Danmark  var  der  en  Tid,  og  det  er  endda  ikke 
saameget  længe  siden,  da  man  ansaa  det  for  nødvendigt, 
at  Billedhuggerværker  rigeligt  smykkede  selv  det  Udvendige 
af  en  Bygning,  naar  den  skulde  have  nogen  Anseelse. 
Kronborg,  Fredriksborg,  Amalienborg  og  flere  af  Byens 
Porte  staa  endnu  som  uimodsigelige  Vidnesbyrd  herom, 
skjøndt  Alder  og  Uheld  have  skæmmet  en  Del  af  deres 
Pragt.  Vore  gamle  Haver  i  fransk  Smag  kunde  ikke 
undvære  Billedstøtter  i  Marmor  og  Bronce ,  i  Sandsten 
og  Bly;  og  Fredensborg  Have,  med  Wiedeweldts  talrige 
Arbejder,  give  os  endnu  et  tydeligt  Begreb  om  den  store, 
pragtfulde  Virkning,  som  et  saadant  Anlæg  kunde  frem- 
bringe. I  Kirkerne,  selv  paa  Landet,  kunde  de  udskaarne 
Altertavler,  de  udhugne  Ligsten  og  Epitafier  fortælle  os 
om  den  Lyst,  vore  Forfædre  have  havt  til  Billedhuggeri ; 
og  i  private  Huse  finde  vi  endnu  paa  enkelte  Steder  Spor 
af  den  smukke  Mode  at  beklæde  Væggene  med  Panel 
og  pryde  det  med  udskaarne  Arbejder  af  Træ  eller  Ala- 
bast.  Da  imidlertid  Ildsvaade  og  Fjendehaand  havde  øde- 
lagt Byens  Hovedkirker  med  deres  pompøse  Gravmæler, 
da  Forandringer  og  engelske  Anlæg  efterhaanden  havde 
fortrængt  de  fleste  Billedstøtter  af  Rosenborg  Have,  og  de 
tilbageblevne  vare  forladte  og  mishandlede ,  da  den  saa- 
kaldte  Antiksal  paa  Charlottenborg  mest  svarede  til  sit 
Navn  ved  det  forfaldne,  forstøvede  Udseende,  og  de  nye 
Pragtbygninger,  med  tomme  Nischer  og  Gavle,    stode  som 

buløjede  Lig :  dengang  var  her  rigtignok  saa  øde ,  som  om 
en  Billedstorm  havde  raset  igjennem  Byen.  Dog,  denne 
Tid  synes  allerede  stærkt  at  gaa  til  Ende.  Efterat  Værk- 
steder ere  aabnede,  hvor  det  unge  Talent  finder  Vejled- 
ning og  Opmuntring,  er  ogsaa  den  Sans,  der  syntes  rent 
forsvunden,  igjen  begyndt  at  vaagne.  Mangen  Mindesten 
har  i  den  senere  Tid  modtaget  Kunstens  betydningsfulde 
Stempel;  mangt  et  Portræt  i  Gibs  og  Marmor  gjenkalder 
kjære  og  yndede  Træk.  og  Afstøbninger,  som  vare  blevne 
til  rene  Sjældenheder,  udbrede  nu  Bekjendtskabet  med 
mangt  et  interessant  Værk.  Under  saadanne  Forvarsler 
kunne  vi  ikke  andet  end  glæde  os  over,  at  den  Tid  stunder 
til,  da  Thorvaldsen  kommer  tilbage ;  og  Ankomsten  af  hans 
øvrige  Værker  vil  give  det  alt  modtagne  Indtryk  forhøjet 
Styrke,  og  et  nyt  Væld,  rigt  paa  ædel  Nydelse,  skal  ud- 
sende sin  vederkvægende  og  begejstrende  Strøm  ^). 

IV.  Men,  —  indvendes  der  fremdeles,  —  var  det 
endda  kostbare  M  a  r  m  o  r  s  t  a  t  u  e  r,  for  hvilke  Nationen  skal 
opføre  denne  Bolig!  Men  det  bliver  for  største  Delen 
Gipsfigurer;  og  for  disse  Værker  af  saa  skrøbelig  en 
Materie,  et  Stof  af  saa  ringe  Pengeværdi,  skal  der  ind- 
rettes kostbare  Sale  og  Kabinetter.  Er  dette  forstandigt 
og  velberegnet? 

Disse  Ytringer  grunde  sig  paa  en  Miskj endelse  af 
Modelafstøbningernes  Beskaffenhed  og  Værd,  hvorom  Føl- 
gende er  at  mærke.  Naar  en  Billedhugger  vil  udføre  en 
Statue  eller  et  Basrelief  i  det  Store,  saa  plejer  han  først 
at  gjøre  et  Udkast  dertil,  tegnet  eller  modelleret  i  en  blød 


')  Høyen.    S.  23—25. 

Masse,  som  Vox,  Ler,  Stuk.  Efter  dette  Udkast  udfører 
Kunstneren  sin  Model  i  vaadt  Leer,  ligesaa  stor  som  Mar- 
morstatuen; denne  bliver  atter  afformet  og  støbt  i  Gips, 
for  derefter  at  tjene  til  Vejledning  ved  Udhugningen  i 
Marmor.  I  Gipsen  kan  saaledes  Lermodellen  trygt  over- 
leveres til  Aarhundreder;  og  den  er  et  afsluttet,  fuldstæn- 
digt Arbejde  i  sig  selv,  der  blot  ved  Stoffet  sondrer  sig 
fra  andre  Billedhuggerværker  i  Træ,  Marmor  og  Bronce; 
det  indeholder  ingen  Overdrivelse,  om  man  vilde  sige,  at 
en  Afstøbning  af  en  fuldendt  Model,  og  det  samme  Billede 
hugget  i  Marmor,  ere  med  Hensyn  til  Udførelsen  to  for- 
skjellige  Værker,  der,  hvert  for  sig,  have  ejendommelige 
Fortrin.  Naar  derfor  allerede  Haandtegninger  og  model- 
lerede Skizzer.  som  hidrøre  fra  udmærkede  Kunstnere, 
staa  i  saamegen  Anseelse,  stundom,  formedelst  deres  høje 
Kunstværd,  sættes  over  andre  Mesteres  fuldendte  Arbejder, 
saa  kunne  vi  deraf  lettelig  slutte  os  til,  hvor  stor  en  Værdi 
Thorvaldsens  Modeller  maa  have,  og  at  disse,  langt  fra  at 
tabe  sig,  ville  stige  med  Aarene.  I  Kunstens  Rige  gjælder 
Stoffet  desuden  kun  for  saavidt,  som  det  tjener  til  Kunst- 
nerens Pormaal,  og  det  er  ikke  den  større  eller  mindre 
Kostbarhed,  som  bestemmer  Arbejdets  Værdi.  Den  plumpe 
Sølvstatue  gjælder  kun  efter  Vægten,  medens  den  simpleste 
Materie  forædles  under  den  dygtige  Kunstners  Hænder 
og  stiger  i  Værdi.  ^) 

V.  Men  endnu  staar  det  Spørgsmaal  tilbage :  om  man 
da  virkehg  tør  love  sig  saadanindfly delse  paa  Folkets 
Dannelse  og  Forædling  ved  Kunstens  Værker,  at  der 


»)  Høyen.   S.  10—13. 

er  Grund    til    at    betragte  Opførelsen    af   et   Musæum    for 
Thorvaldsens  Værker  som  et  Nationalanliggende. 

Hertil  svares:  Den  aandige  Udvikling  af  et  Folk  kan 
og  bør  ikke  undvære  dannende  Kunst.  Vel  har  nu  hos 
os  en  mere  levende  Sans  i  den  senere  Tid  begyndt  at 
udbrede  sig,  men  langt  fra  med  den  Alvor  og  Inderlighed, 
der  er  nødvendig  for  at  give  den  Præget  af  ægte  Natio- 
nalitet. Hele  vor  Opdragelse  savner  desuden  Kunstens 
gavnlige  Indflydelse  meget  mere,  end  det  sømmer  sig  for 
den  efter  dens  Standpunkt,  og  for  at  bringe  Forandring 
og  Forbedring  ind  i  alt  dette,  behøves  der  et  stort,  et 
gjennemgribende  Foretagende.  Et  saadant  er  Opret- 
telsen af  Thorvaldsens  Musæum.  Efter  Opfordring 
har  han  smykket  Kirke  og  Kongeborg,  men  af  egen  Drift 
vil  han  skjænke  Danmark  et  langt  rigere  Smykke  i  sine 
samlede  Skatte  —  ikke  til  død  Pragt  eller  tom  Forfænge- 
lighed, men  til  at  vække  og  skærpe  Sandseu  for  Kunstens 
Skjønhed  og  høje  Betydning.  Dette  Musæum  vil  værdigt 
begynde  den  Offentlighed  i  Kunstnydelsen,  som  føleligt 
savnes;  i  dets  Sale  vil  Kunstnerens  berømte  Navn,  den 
nationale  Følelse  og  Fremmedes  Beundring  kraftigt  under- 
støtte den  Virkning,  som  hans  Mesterværker  gjøre,  og 
Øjet  vil  aabnes  for  den  rige  Nydelse,  for  den  Belæring, 
som  gaar  Haand  i  Haand  med  Kunsten.  Saa  forskjelligt 
end  de  Følelser  ville  være,  hvormed  Kunstneren  og  den 
Lærde,  den  dannede  og  don  simple  Mand  betragte  dem, 
saa  maa  dog  den  gribende  Sandhed  og  den  historiske 
Aand,  der  gjennemstrømmer  hans  Arbejder,  berige  dem 
Alle,  efter  deres  forskjellige  Trang  og  Anlæg,  med  nye 
Indtryk  og  nye  Anskuelser;  en  større  Livlighed  og  Be- 
vægelighed   i   Forestilhngerne ,    en    mere    levende  Sans    vil 

efterhaanden  komme  til  at    udvikle   sig    og  vil  vise  sig  vel- 
gjørende  i  mere  end  én  Retning.^) 


Til  de  Forhandlinger,  over  hvilke  her  en  Udsigt  er 
leveret,  knytte  vi  endnu  de  historiske  Tillægsbemærkninger: 
at  der  efter  kongelig  Befaling  er  tilskrevet  Thorvaldsen 
angaaende  en  Orlogskorvet ,  som  i  denne  Sommer  skal  ud- 
sendes til  Italien  for  at  afhente  de  Kunstværker,  ,som  han 
maatte  ønske  hjemsendte,  og  tillige  for  at  føre  Kunstneren 
tilbage  til  Fædrelandet,  •  om  han  skulde  foretrække  Sø- 
rejsen, —  at  Beløbet  af  de  paa  indsendte  Planer  tegnede 
Bidrag  nu  er  steget  til  36,000  Rbdlr.,  foruden  at  Antallet 
af  de  unge  Kunstnere,  som  have  lovet  at  indsende  Arbejder 
til  Bortlodning,  er  forøget  indtil  62,  —  endelig,  at  der  er 
indløbet  Brev  fra  Rom,  som  i  Thorvaldsens  Navn  be- 
vidner hans  Erkjendtlighed  for  den  ham  af  hans  Lands- 
mænd tiltænkte  Hæder,  der  minder  ham  om  den  Modtagelse, 
han  engang  tidligere  har  fundet  hos  dem,  og  hans  Forsæt, 
med  det  Første  at  tiltræde  Hjemrejsen,  og  derhos  inde- 
holder det  Tilsagn  fra  Thorvaldsen,  at  han  ved  sin  An- 
komst til  Fædrelandet  vil  fremme  det  begyndte  Foretagende 
ved  Alt,  hvad  der  staar  i  hans  Magt. 


O  Hø  yen.    S.  8,  10,  32—34. 

IV. 

Ved  Musæets  Aabning.^) 
(Den    17de    September    1848.) 

„Den  17de  September  1848  blev  Thorvaldsens 
Musæum  aabnet.  I  ægte  dansk  Stil  skete  Aabningen  ifølge 
en  simpel  Bekjendtgjørelse;  det  kan  vel  være,  at  vi,  i  Mod- 
sætning til  vore  Naboer  baade  mod  Øst  og  mod  Syd,  gaa 
noget  for  vidt  i  puritansk  Retning.  Jeg  søgte  ved  en  Artikel 
i  „Fædrelandet"  at  slaa  Aabningsdagen  fast  som  Højtids- 
dag, Mærkedag  i  Kjøbenhavns  Historie".  („Opteg- 
nelser«. S  396—97). 


Ti  Aar    ere   idag  forløbne,    siden    det   klang    fra    den 
kjøbenhavnske  Red  ud  over  Øresund: 

,.Paa  Danskes  Vej  til  Ros  og  Magt 
Vi  hilse  Dig,  hvis  Hæder 
Har  Fædrelandets  Hæder  bragt 
Til  Verdens  fjærnc  Stæder. 
Fregatten  hejser  Kongeflag; 
Den  stolt  vor  .Stolthed  bringer, 
Den  gynger  sig  med  Velbehag, 
Den  slaar  med  sine  Vinger. 

Og  Bølgen  jubler  anden  Gang, 

Og  højt  mod  Skibet  stormer. 

Og  om  dets  Concha  toner  Sang 

For  ham,  den  Gudeformer; 

Og  Danskes  Vej  til  Ros  og  Magt 

Nu  fører  Danskes  Vrimmel 

Mod  ham,  som  Danmarks  Navn  har  bragt 

Til  Glans  paa  Kunstens  Himmel".*) 


»)  Fædrelandet.     1848,  Nr.  238. 

2)  „Til  Thorvaldsen,  ved  hans  Ankomst  paa  Fregatten  „Rota",  d. 
17de  September  1838",  afJ.  L.  Heiberg. 

Det  var  Folkejubelens  uforglemmelige  Dag.  Men  midt 
imellem  hin  Dag  og  denne  ligger  en  anden,  paa  hvilken 
der  lød  Toner,  anderledes  stemte: 

„Danmark!  hører  Du  Klokkernes  Klang? 
Din  bedste  Søn  har  Du  mistet. 
For  ham  nu  lyder  ved  Graven  Sang, 
Som  stolteste  Rune  Dig  risted. 

Dyb  Sorg  der  er  i  Danmarks  Lund, 

Og  aldrig  vist  skal  glemmes 

Den,  Døden  tog  i  denne  Stund, 

Hvad  siden  end  fornemmes. 

Danmark!  føler  Du  ret  dit  Saar? 
Og  véd  Du,  hvad  Du  forliste? 
Og  véd  Du,  at  i  tusinde  Aar 
Ej  større  Navn  Du  priste? 

Med  Dig  nu  sørger  Romas  Stad, 

En  Verden  Sorgen  tynger, 

Og  største  Digters  Kæmpekvad 

Din  Sorg  vel  ej  bortsynger. 

Men,  Danmark!  om  Du  dit  Tab  forstod, 
Og  vidste  det  ret  at  tyde, 
Da  vidste  Du  ogsaa,  hvilken  Bod 
Du  snarest  nu  maa  yde. 

Din  Daad  skal  rejse  Bautasten 

For  ham^  som  gik  til  Hvile; 

Som  Morgenrøde  klar  og  rén 

Hans  Navn  skal  til  Dig  smile".') 

Bautastenen  er  rejst:  en  Bygning,  værdig  ham, 
til  hvis  Minde  den  er  viet,  —  selv  et  Kunstværk  af  sjælfuld, 
tankerig  Alvor ;  og  Thorvaldsens  Musæum  er  fra  denne 
Dag  af  aabnet  for  hans  Medborgere.  Der  er  i  disse  Rum, 
der   brede    sig    til    alle  Sider    som    lige  saa  mange  Hellig- 


0  Af  et  Digt  uden  Navn  „Til  Danmark,  d.  30te  Marts  1844" 
(Thorvaldsens  Bisættelsesdag),  i  „Fædrelandet". 

domme,  fra  hvilke  Skjøuheden  lyser  viukende  og  indbydende 
imode,  ét  Sted.  der  vel  fremfor  noget  andet  vil  drage  de 
Besøgendes  Øje  og  Tanke  til  sig.  Ogsaa  dette  Sted  er 
festligt  smykket.  Naturen  har  bredet  sit  blomsterrige 
Tæppe  derover,  og  en  varigere  Flor  har  Kunsten  plantet  i 
dets  Indre.  Men  det  er  et  Sted,  hvor  Stenen  dækker  over 
det  mørke  Rum,  og  beretter  om  en  Støvets  Søn:  at  han 
er  bleven  født  til  Verden ,  er  død ,  og  dér  har  fundet  sin 
Hvile.  Hvor  Mange  ville  ikke  standse  ved  dette  Sted 
med  Ihukommelse  af  Dagene,  da  den  Skikkelse,  der  nu 
hviler  dernede,  stod  oprejst  i  sin  Adel  og  Skjønhed  iblandt 
os!  Og  naar  Slægten,  hos  hvem  disse  Minder  endnu  ere 
klare  og  levende,  for  længe  siden  er  stedt  til  Hvile,  vil 
denne  Sten  og  dens  Indskrift  bevare  Sagnene  om  Bertel 
Thorvaldsen.  De  ville  lyde  fra  Slægt  til  Slægt  om  ham, 
Danmarks  Stolthed  og  Under,  de  ville  fortælle  om  de 
lysende  Punkter  i  vort  Hovedstadslivs  Historie ,  lige  i 
Skjønhed  og  Betydning :  da  det  danske  Folk  drog  ham 
imøde  med  Sang  og  Jubel  ved  Øresundets  Kyst,  og  da  det 
danske  Folk  fulgte  ham  tavst  og  sørgende  til  Kirkens 
Hvælving. 

En  ædel  Tanke  har  gjort  dette  Sted  til  Middel- 
punk tet  i  Bygningen,  —  og  kun  den,  der  fatter  denne 
Tanke  og  holder  den  fast,  fatter  ogsaa  Bygningen  i  dens 
kunstneriske  Betydning,  —  en  ædel  Tanke,  fordi  den  er 
naturhg  og  sand.  Thi  denne  Bygning  er  ikke  en  Kunstens 
Hal  som  saa  mange  andre,  der  skyldes  Fyrsternes  eller 
Folkenes  Gavmildhed,  og  ere  opførte  til  Prydelse  for 
Land  og  Stad.  Det  er  Medborgeres  TaknemHghed,  der 
har  rejst  og  har  smykket  disse  Mure,  —  til  Tak  for, 
hvad    der    var    modtaget    af  den  store  Borger.     Men  hvad 

Thorvaldsen  gav  sine  Landsmænd,  var  ikke  blot,  hvad  han 
havde  skabt,  og  hvad  han  havde  erhvervet  af  Skjønt  og 
Kosteligt,  men,  —  hvor  tit  det  end  er  sagt  tilforn,  bør 
det  dog  netop  nu  og  netop  her  siges  igjen,  —  han  gav  os 
sig  selv,  da  han,  uddannet  langt  fra  Fædrelandet  og  ind- 
levet i  fremmede  Forhold,  bunden  til  Sydens  Land  ved 
mange  Baand  og  vinket  til  mange  Stæder  ved  gyldne  Til- 
bud, dog  søgte  sin  Fred  i  det  moderlige  Hjem,  sin  sidste 
Hvile  i  dets  moderlige  Skjød.  Derfor  skulde  det  ikke  blot 
være  Thorvaldsens  Værker,  der  opbevares  inden  hine  Mure, 
men  „Thorvaldsen  og  hans  Værker"  skulde  have 
deres  Sted  tilfælles.  Og  enhver  dansk  Mand  og  Kvinde, 
der  fryder  sig  ved  al  den  Rigdom  og  Herlighed,  som  dér 
indesluttes,  vil  finde  Tilfredsstillelse  ved  at  kunne  sende 
en  takkende  Tanke  til  den  store  uforglemmelige  Mester  paa 
Stedet  selv,  hvor  han  hviler  i  sine  Skabningers  Midte,  — 
hviler,  saaledes  som  det  sømmer  sig,  omgiven  af  Egens 
Løv,  af  Lavrbærrets  Krone,  af  Palmens  fredelige  Skygge. 

Eller  skulde  det  maaské  virke  forstemmende,  at  Foden 
standser  ved  det  alvorlige  Sted,  at  vi  mindes  om  at  optage 
dets  Alvor  med  i  den  Stemning,  som  maa  ønskes  aaben 
og  modtagelig  for  den  rige  Nydelse,  der  her  er  beredt? 
Men  føler  ikke  Enhver ,  hvorledes  Dødens  Mærke  er  her 
omgivet  af  Livets,  der  overlever  og  overstraaler  Døden  ?  at 

—  „ingen  Gravluft  vifter  dér, 
Hvor  nu  hans  smuldne  Bén  skal  gjemmes, 
Thi  af  hans  egne  Værkers  Hær 
En  evig  Hymne  dér  istemmes".^) 

Det  er  ikke  den  døde,  men  den    levende  Mester,    vi  have 


»)  „Bertel  Thorvaldsen"  (Maj  1844),  af  C.  Ploug. 

iblandt  os,  naar  vi  vandre  om  imellem  disse  Værker,  Min- 
desmærkerne om  hans  Liv;  thi  hvilken  Kunstner  har  mere 
end  Thorvaldsen  været  Et  med  sine  Værker! 

Og  hvilket  Liv!    Hvor  mærkværdigt,    hvor  rigt!    Med 
sindrig  Kunstneraand    er    det    skjønne  Rum    i  Bygningens 
Indre  smykket  med  en  Række  af  billedlige  Fremstillinger: 
hvorledes  den  menneskelige  Genius  modtager  sin  Indvielse^ 
tiltræder  sit  Løb  igjennem  Livet,  hvorledes  den,  arbejdende 
og  kæmj^ende,  snublende  og  atter  opmandende  sig,  stunder 
og    higer,    med   altid  frejdigere  Mod,    altid    sikrere  Kraft, 
frem    imod    Maalet,    indtil    den    sejrkronet   træder    af  fra 
Banen.     Et  saadantLiv  er  det,  —  ét  Livs  Frembringelser, 
ikke    en  Samling    af  Værker    af  forskjellige  Kunstnere   og 
Kunstskoler,    fra  forskjellige  Lande  og  Tidsaldere,  —  der 
omgiver  dig,  naar  du  staar  ved  Stenen  hist,  og  lader  Øjet 
gjennemløbe   Rummene ,    der    aabne    sig    imod    den    i    alle 
Retninger.      Kunstens   Genius ,    som    engang    hørte    til    de 
stærke  Magter  i  Livet,    der  dyrkedes,  hyldedes,  elskedes  i 
Evropas    skjønneste    og    lykkeligste    Lande ,    men    derefter 
ligesom  drog  sig  tilbage  i   sit  lyse  Hjem,    har    her    kaaret 
sig  i  Norden  et  Menneskeliv,    som    den  viede  ved  Vuggen 
med  sine  bedste  Gaver,    hvis  Kraft   den   bevarede   rén   og 
usvækket,  indtil  Livstraaden  var  udspunden.     Og,  som  om 
dette  Livs  Spiren  og  Fremblomstren  var   foregaaet  iblandt 
08,  som  om  den  skyldtes  vor  Omhu  og  Pleje,  som  om  det 
var  for  vore  Øjne,    at    den    rige  Pragt  havde  udfoldet  sig 
lidt  efter  lidt,    saaledes    kunne    vi    her  forfølge   dette  Livs 
Historie  i  dets  Udvikling  fra  Trin  til  Trin,  vi  kunne  efter- 
spore dets  Veje,    Indvirkningerne,    det  har  modtaget,  Ba- 
nerne, det  har  brudt  sig,  én  efter  en  anden,  vi  kunne  fryde 
os  ved  ethvert  Skridt  til  Sejr  og  Forherligelse,  kunne  for- 

dybe  os  i  den  vidunderlige  Rigdomsfylde  af  denne  Aand,  i 
hvilken  det  menneskelige  Liv  i  al  sin  Mangfoldighed  synes 
at  have  afspejlet  sig.  Der  er  næppe  nogen  ædel,  veldædig 
og  lyksalig  Stemning^  der  jo  vil  her  finde  sig  truffen  og 
tiltalt;  thi  hvad  der  af  Skjønt  og  Livsahgt  bevæger  sig  i 
det  menneskelige  Bryst,  men  kun  glimtvis  og  hastigt  for- 
svindende kommer  tilsyne  i  Livet,  er  her  grebet  og  fast- 
holdt. Det  barnlig  Lette  og  Spøgende  og  det  Hellige  i  sin 
høje  Alvor  og  sin  dybe  Ro,  det  Huldeste,  Ømmeste  og 
Yndigste,  det  Mandige  og  Heltemodige  staar  legemliggjort 
for  os  i  samme  sjælfulde  Sandhed  og  Klarhed. 

Og,  naar  det  er  Livets  Velsignelse,  —  dér,  hvor  det 
er  sundt  og  stærkt  og  frodigt,  —  at  det  har  Kraft  til  at 
fremkalde  Liv,  at  udvikle,  forædle  og  styrke  Livets  Spirer : 
hvilken  Livskraft  vil  ikke  fra  hine  Rum,  fra  de  Klenodier, 
de  omslutte,  udgyde  sig  i  rige  Strømme,  og  nærmest  og 
veldædigst  befrugtende  over  Nordens  Folk!  Da  Thorvaldsen 
vendte  tilbage  fra  sit  andet  Hjem,  fra  Mindernes  og  Kun- 
sternes tryllerige  Stad,  da  var  det,  som  vi  vide,  ikke  simpel 
og  sædvanlig  Hjemlighedsfølelse ,  der  bragte  ham  tilbage 
til  det  fædrene  Land,  —  det  var  en  Tanke,  stor  og  ædel 
som  han  selv,  som  hans  Aand  og  hans  Liv,  en  Tanke,  som 
han  i  lange  Aar  havde  næret  og  plejet  hos  sig  selv.  Nord- 
boen var  bleven  henplantet  i  sydlig  Grund,  og  det  straale- 
rige,  det  rigtbenaadede  og  rigtbegavede  Vælskland  blev 
hans  Genius's  Fosterland.  Men  det  blev  det  ikke  ander- 
ledes, end  at  den  nordiske  Mester  blev  den  nordiske  Aand 
tro  og  udprægede  den  i  sine  Værker,  i  det  stille,  dybe, 
klare  Sandhedsliv.  Og  skulde  da  det  Land  og  Folk,  der 
havde  frembragt  den  store  Kunstner,  ikke  selv  være  mod- 
tageligt for  Kunstens   Sprog,    ikke    kunne    blive    fortroligt 

med  det,  lære  at  fatte  og  elske  det,  naar  det  blev  ført  md 
i  den  Skjønhedt,verden,  som  det  endnu  kun  øjnede  i  fjærn 
Frastand  eller  kj endte  af  enkelte  Brudstykker.  Men  dette: 
at  kunne  berede  sin  Fødestad.  Danmarks  Hovedstad  og 
det  skandinaviske  Nordens  Forstad,  til  at  vorde  et  Hjem 
for  Kunsten  og  dens  Dyrkere,  hvorfra  et  ædelt  Skjønliedsliv 
kunde  brede  sig  mere  og  mere  mod  Nord,  —  dette  syntes 
den  store  Mester  at  være  et  Eftermæle,  en  Løn  som  ingen 
anden. 

Naar  Nordens  Folkeslag  ere  komne  Sydens  nærmere 
i  den  rene  Glæde  og  Nydelse  ved  Kunstens  Skjønhed,  da 
vil  Gaven  vorde  erkjendt  i  sin  hele  Storhed,  sin  hele  Be- 
tydning for  vort  aandelige  Liv.  Men  ogsaa  nu,  da  det 
Thorvaldsenske  Musæum  aabner  sig  for  det  danske,  for  de 
nordiske  Folk,  erkjende  vi  dog  vist,  hvor  lidet  vi  endnu 
derved  ere  Gaven  værdige,  at  vi  have  efterkommet  For- 
pligtelsen, at  rejse  denne  Bygning,  at  vi  vedblive  at  frede 
trolig  om  dens  Tag  og  Fag.  Først  naar  vi  lade  os  paa- 
virke af  Aanden,  der  har  frembragt  al  denne  Herlighed, 
lade  os  gjennemtrænge  af  den  Erkj endelse,  at  det  er  Van- 
helligelse af  Kunsten,  at  betragte  den  som  letflagrende, 
alvorforjagende  Sanseforlystelse,  men  at,  ligesom  Sandhed, 
Retfærdighed,  Gudfrygtighed,  saaledes  ogsaa  Skjønheden 
er  en  hellig,  en  velgjørende,  opløftende,  forsonende  Magt, 
at  der  i  et  Folks  aandehge  Udvikling  mangler  en  aldeles 
væsentlig  Side,  saalænge  som  det  mangler  paa  det  Sind, 
der  dvæler  med  Kjærlighed  og  Glæde  ved  Kunstens  Værker, 
mangler  paa  Drift  og  Trang  til  at  forhøje  Livet  ved  at 
paatrykke  det  Skjønhedens  Præg,  —  først  da  ere  vi  paa 
Vej  til  at  fortjene  den  store  Arv,  til  hvilken  vi,  uden  vor 
Fortjeneste,  ere  gangne  ind. 

„Dette  Sted  vil  Tusinder  betræde 
Med  et  bøjet,  sorgbetynget  Sind. 
Lad  dem  komme,  alle  de,  som  græde! 
Aabner  jer,  I  Porte!  luk  dem  ind! 
De  skal  sé,  at  Kunsten  kan  husvale 
Jordens  Smerter  med  en  himmelsk  Trøst; 
De  skal  sé,  at  Marmor  og  kan  tale 
Med  en  Gruddoms  naaderige  Røst".^) 

Saaledes  lød  en  profetisk  Stemme,  da  Thorvaldsen  for 
sex  Aar  siden,  efter  at  have  fuldført  en  Rejse  til  Italien, 
modtoges  for  første  Gang  i  Musæets  Forhal  af  Kjøben- 
havns Borgerbestyrelse.  Hvad  har  der  ikke  dengang  be- 
væget sig  i  hans  Bryst,  ved  at  tænke  sig  ind  i  Fremtiden, 
fremad  til  det  Tidspunkt,  der  nu  er  kommet.  Og  nu,  da 
Thorvaldsen  er  tagen  bort  fra  os,  være  Bygningen  indviet 
i  hans  Aand :  ikke  blot  til  hans  Ihukommelse,  til  Nationens 
Forherligelse ,  til  Kunstens  Fremme ,  men  til  at  staa  som 
Hovedstøtte  for  et  sundt  og  frit,  et  ædelt  og  skjønt  Folkeliv 
i  Norden.  Med  dette  Ønske  stiller  det  danske  Folk  de 
hellige  Rum  under  den  Varetægt,  uden  hvilken  Mennesket 
arbejder,  samler  og  bygger  forgjæves,  og  det  ské.  som  det 
er  blevet  udtalt,  førend  Grundstenen  endnu  var  lagt:  at 
„Kunstens  Genius  maa  frede  her  om  sine  Skatte,  saa  de, 
bevarede  mod  Fjendevold  og  Elementers  Magt,  maa  vidne 
for  en  sildig  Efterslægt,  hvad  Kunstneren  var."  -) 


*)  „Til  Thorvaldsen",  ved  hans  Indtrædelse  i  Musæet,  d.  25de 
October  1842,  af  H.  P.  Holst. 

^)  Ved  Festen  for  Thorvaldsen,  i  Hotel  d'Angleterre,  d.  7de  Oc- 
tober 1838. 

Ved  min  Optagelse  som  Æresmedlem  I  Studenterforeningen. ^ 

(Paa  Skydebanen,   den  27de  Maj  1854.) 


„I  Maj  1854  modtog  jeg  fra  Senioratet  i  Studenter- 
foreningen ..  en  Skrivelse,  hvori  det  bad  mig  modtage 
Yalg  som  Eoreningens  Æresmedlem.  ..  Det  var  en  smuk 
Hilsen  fra  Studenternes  Side ,  samtidig  med  Forbigaaelsen  fra 
Regeringens  Side,  og  et  venligt  Varsel  for  min  Fremtid,  der 
nu  var  bunden  for  stedse  til  Universitetet.  .  .  .  Den  27de  Maj 
foregik  den  festlige  Optagelse.  Fra  Boldhusgadeu  anførte  det 
nye  Æresmedlem  et  Tog  af  Vogne,  som  om  Eftermiddagen 
bragte  et  Par  Hundrede  Studenter,  til  hvem  endél  akademiske 
Lærere  havde  sluttet  sig,  ud  i  Ordrups  Krat  og  Dyrehaven  og 
om  Aftenen  tilbage  til  et  Festmaaltid  paa  Skydebanen,  hvor 
jeg  i  et  udførligere  Foredrag  udtalte  mig  om  Foreningens 
Betydning  for  Studenterlivet;  —  som  vel  kan  siges  at 
bringe  en  ydre  Deling  ind  i  det  egentlige  Studereliv,  men 
derhos  medvirker  til  at  fremme  det  rette  og  højere  Formaal 
for  dette  Liv:  til  tidlig  Uddannelse  af  den  personlige  Karakter 
og  tidlig  Forbindelse  af  Videnskaben  med  Livet.  I  Over- 
bevisning om  Sandheden  af  denne  Betragtning  havde  jeg  været 
Medlem  af  Foreningen ,  mere  eller  mindre  virksom  til  for- 
skjellig  Tid,  ligesom  jeg  i  1852  havde  været  Medindbyder  til 
Virksomhed  for  Byggeforetagendet.    I  dens  Fester,  særlig  „den 

nordiske  Højtid"   (13de  Januar),  var  jeg  stadig  Deltager;    den 
nye  Studenterforenings  Bygning  indviede  jeg  i  Foraaret  1863." 

(„Optegnelser".    S.  433—434.) 


Naar  jeg  betragter  den  Hædersplads,  der  er  bleven 
mig  til  Dél  i  Studenterforeningen,  som  et  Baand,  der 
knytter  mig  nærmere  til  Studenter -Verdenen  og  giver 
mig  ærefuldt  og  glædeligt  Kald  og  Adkomst  til  at  deltage 
nærmere  i  dens  Anliggender:  da  staar  dette  i  Forbindelse 
med  denMaade,  hvorpaa  jeg  betragter  Studenter-Livet, 
dets  Væsen  og  Formaal. 

Ikke  Alle  ville  lade  det  gjælde,  at  en  Forening,  der 
ikke  har  Studeringens  Fremme  til  Øjemed,  men  snarere 
maa  synes  at  lede  bort  derfra,  skal  kunne  betragtes  som 
et  nyttigt  og  væsentligt  Led  i  Studenterlivet.  Jeg  vil  ikke 
tale  om,  at  der  ved  saadanne  akademiske  Normalanstalter 
som  f.  Ex.  i  Dorpat  eUer  i  Vilna  ganske  vist  vilde  spørges 
forgjæves  efter  Studenterforeninger.  Heller  ikke  vil  jeg 
dvæle  ved  den  Betragtningsmaade ,  at  Universitetet  dog 
egentlig  er  hverken  mere  eller  mindre  end  en  Dresserings- 
anstalt  for  Statens  tilkommende  Embedsmænd,  —  at  disse 
ere  hverken  mere  eller  mindre  end  K,egeringstj enere,  og  at 
dette  Tjenerskab  faar  den  ønskeligste  og  i  alle  Maader 
brugbareste  Uddannelse,  naar  de  paagjældende  Individer 
saa  lidt  som  muligt  have  (jang  og  Sæde  paa  andre  Steder 
end  først  i  en  Række  af  Skolestuer,  derefter  i  en  anden 
Kække  af  Højskolestuer,  og  endelig  i  en  tredje  Række  af 
Kontorer  eller  lignende  Lokaliteter,  der  ikke  pleje  at  anses 
som  Plantesteder  for  egne,  fordringsfulde  Tanker.  Man 
vilde  fra  dette  Standpunkt  i  alt  Fald  heller  kunne  forsone 

sig  med  et  vildtspredende  Burscheliv.  der  rasede  en  Tid  ud 
imellem  Ølknise  og  Kaardeklinger.  Thi  for  et  saadant 
Liv  ligger  ingen  Tanke  til  Grund;  der  bliver  derved  ikke 
lagt  Grunden  til  nogen  Fremtid;  fra  disse  Knejper  og 
disse  Yalpladse  staar  ingen  naturlig  Overgang  til  et  civili- 
seret Liv.  og  Erfaring  lærer  derfor,  med  hvilken  Lethed 
Springet  kan  gjøres  fra  en  bacchantisk  Ungdom  til  en  fili- 
strøs Manddom.  Dog  —  dette  i  Forbigaaende.  Men  ogsaa, 
hvor  der  ikke  næres  russiske  Sympatier  eller  sværmes  for 
russiske  Dannelsesmetoder,  kan  der  være  Bekymring  for, 
at  en  Forening,  som  paa  engang  synes  at  drage  bort  fra 
de  boglige  Sysler  og  tillige  at  isolere  Studenterne  for  Samliv 
med  Kredse  af  de  Ældre,  skal  bringe  en  betænkelig  Deling 
ind  i  Studenternes  Liv.  Der  kan  spørges:  om  det  ikke 
er  en  fristende  Magt,  der  her  er  stillet  op,  der  for  tidligt 
fører  den  Unge  ind  i  Livets  Bevægelser,  blandt  hvilke  han 
ikke  hører  hjemme,  kun  altfor  let  bringer  Uro  ind  i  Stu- 
dentens Sind  og  Liv,  bringer  Délthed  ind,  hvor  der  maatte 
ønskes  uforstyrret  Enhed. 

Herom  kan  vistnok  være  meget  at  tænke  og  tale  til 
begge  Sider,  og  det  kunde  synes,  at  Universitetets  Lærere 
ubetinget  maatte  have  Kald  og  Opfordring  til  at  istemme 
den  advarende  Tale. 

Alligevel  har  Sagen  altid  stillet  sig  endél  anderledes 
for  mig.  Jeg  kan  her  ikke  gaa  dybere  ind;  men  der  er 
én  Betragtning,  ved  hvilken  jeg  vil  blive  staaende.  Det, 
hvortil  Betænkeligheden  støtter  sig,  er  en  Sætning,  som 
man  netop  i  disse  Tider  fra  en  ny  Side  hører  jævnligt 
gjentages  med  stærkt  Eftertryk  og  med  en  særegen  Vis- 
domsmine:  at  der  bør  være  afsluttet  Enhed  i  Ynglingens 
ligesom  i  Mandens  Virksomhed.     Det  er,  som  om  der  ikke 

kunde  siges  noget  Betænkeligere  om  en  Person,  end  at 
han  deler  8ind  og  Interesser,  Liv  og  Virksomhed  imellem 
forskjellige  Interesser.  Men  er  det  dog  ikke  en  synderhg 
Forestilling  og  Paastand,  er  det  andet  end  Forvexling  af 
Délthed  med  Spredthed.  Adsplittelse ,  Opløsning?  Det 
kommer  dog  vel  an  paa  Gjenstandene.  imellem  hvilke  man 
deler  sig;  thi  det  er  ikke  enhver  Deling,  hvorpaa  Ordet 
om  paa  engang  at  tjene  Gud  og  Mammon  lader  sig  an- 
vende. Ja,  én  Délthed  er  der  vist.  som  altid  og  allevegne 
er  af  det  Onde:  det  er  Délthed  i  den  Aand.  hvori  der 
arbejdes,  den  Retning,  hvori  Bestræbelsen  gaar,  i  de 
Bevæggrunde,  der  drive  Værket,  de  Grundsætninger, 
der  lede  det.  Thi  etsteds  bør  Enheden  være  at  finde:  i 
Sjælens  Inderste,  der  gjemmer  Formaalet  for  Ønske  og 
Attraa,  for  Vilje  og  Anstrængelse.  Men  denne  Enlied.  der 
er  den  ene  sande  og  væsentlige,  er  den  da  betrygget,  fordi 
man  drager  Grænsen  for  sin  Virken  skarpt  og  snævert?  Er 
der  ikke  selv  paa  de  snævreste  Enemærker  Plads  til  at 
vende  og  styre  i  modsat  Retning,  til  at  jage  efter  modsatte 
Maal?  Kan  man  ikke  gaa  i  det  selvsamme  Spor,  dreven 
af  de  forskjelligste  Drivefjedre?  Kan  ikke  den  ene  Selv- 
modsigelse, baade  vitterlig  og  uvitterlig,  afløse  den  anden? 
Kan  der  ikke  være  Brud  med  sin  Fortid,  Affald  fra  sig 
selv,  Tjenen  af  de  forskjelligste  Aander,  medens  man  ud- 
vortes drejer  sig  bestandig  om  i  den  samme  snævre  Kreds? 
Og  er  her  ikke,  med  tilsyneladende  Enhed,  en  Délthed  af 
den  værste  Art? 

Og  derimod  kan  der  meget  vel  være  Enhed  i  Aand 
og  Sandhed,  fordi  der,  foruden  Hovedgjenstanden  for  Sjæ- 
lens Interesse  og  Livets  Virksomhed,  er  andre  Gjenstande, 
hvortil    man    udstrækker   begge   Dele.     Den    menneskehge 

Aand  er  en  Rigdom  af  Anlæg  og  Kræfter;  det  menneske- 
lige Liv  er  en  Mangfoldighed  af  Scener,  der  have  Krav 
paa  Deltagelse,  Iagttagelse,  Medvirken.  Skulde  det  være 
et  Fortrin  eller  en  Mangel  at  afslutte  sig  for  alle  paa  en 
eneste  nær?  Skulde  det  være  Vejen  i  det  Aandelige,  hvad 
der  ikke  er  det  i  det  Legemlige,  til  at  faa  det  rette  Syn 
paa  en  Sag,  uafbrudt  og  ufravendt  at  stirre  paa  den  ene 
Gjenstand?  Er  det  ikke  en  fælles  Naturlov,  hvorefter  Blik- 
ket bliver  friere,  friskere,  sikrere,  naar  det  sammenlignende 
og  sammenstillende  bevæger  sig  imellem  flere  Gjenstande 
af  ligeartet  Natur? 

Og  nu  altsaa:  er  det  en  Fuldkommen gj øreise 
eller  er  det  en  Svækkelse  af  Studenterlivet,  naar  de 
enkelte  Fagstudier  ikke  danne  lige  saa  mange  magiske 
Kredse,  der  ikke  tilstede  Foden  at  træde  udenfor?  naar 
der,  udover  de  nærmeste  Grænselinier,  er  dannet  et  For- 
eningspunkt, der  kan  samle  dem,  som  ved  Studiernes  For- 
skjellighed  føres  ind  paa  forskjellige  Veje,  samle  dem,  der 
nylig  ere  traadte  ind  paa  Vejen,  med  dem,  der  ere  rykkede 
længere  frem,  og  med  dem,  der  allerede  have  lagt  den  til- 
bage, —  samle  dem  ikke  alene  til  sindsforfriskende  Mun- 
terhed, men  til  Udvexling  af  Tanker  og  Anskuelser,  der 
hidtil  kan  vende  Opmærksomhed  og  Deltagelse  til  det 
større  Liv,  tidhgt  bidrage  til  at  klare  og  skærpe  Blikket 
for  det,  der  foregaar  omkring  dem  og  snart  skal  gjøre 
Regning  ogsaa  paa  deres  Virksomhed?  Skulle  vi  her  søge 
en  Fuldkommengjørelse  eller  en  Svækkelse  af  Studenter- 
livet? 

Det  kommer  unægteligt  an  paa,  hvori  man  sætter  det 
højeste  Maal  for  den  Dannelse,  hvorpaa  der  her  bliver 
arbejdet    hen.      Men    det    kan    ikke    være    Studenterlivets 

øverste  Formaal  at  føre  Alle  til  Lærdom  og  streng  viden- 
skabelig Syssel,  —  heller  ikke  at  forberede  den  Ene  til 
denne,  den  Anden  til  hin  bestemte  Maade  at  virke  paa, 
men  at  berede  i  Alle  det  samme,  uundværlige  Grundlag 
for  ædel  og  gavnlig  Livsvirksomhed.  Dette  Grundlag  er 
den  personlige  Karakter:  det  Oprindelige  og  Ejen- 
dommelige, som  just  ved  den  videnskabelige  Dannelse  skal 
bringes  til  selvbevidst  Tilværelse,  skal  plejes  og  udformes, 
renses,  klares  og  styrkes.  Det  er  denne  Karakté rud- 
vikling, der  giver  al  Virksomhed  i  Livet,  den  usynlige 
og  den  synhge,  dets  Værd,  fordi  den  giver  Virksomheden 
det  ejendommelige  Præg,  giver  den  Holdning  og  Fasthed, 
og  derved  Betydning  og  Indflydelse.  Men  denne  Udvikling, 
hvorved  det,  som  er  Udbytte  for  Tanken,  tillige  giver 
Udbytte  for  Viljens  Liv  og  Retning,  fremmes  ikke  ved 
Studier,  løsrevne  fra  det  virkelige  Liv,  jeg  tror  ikke,  at 
Personalhistorien  har  mere  æventyrlige  Exempler  at  frem- 
vise af  smaalig  Forfængelighed,  servil  Selvforkastelse,  raffi- 
neret Kryben  paa  alle  Veje  for  Gunst  og  Gave  og  Ærens 
tommeste  Skyggetegn,  end  hos  abstrakte  Stuelærde,  hvis 
Navne  fylde  Sider  i  Literatur-Lexikonnet;  det  er  navnlig 
Exempler  fra  de  smaa  Universitetsstæder  i  Tyskland,  der 
staar  for  min  Tanke.  Det  er  kun  den  videnskabelige  Dan- 
nelse, der  beholder  Livet  og  dets  Tarv  for  Øje,  der  for- 
bereder og  indvier  til  Virksomhed  i  Livet,  —  og  derfor 
kan  det  heller  ikke  være  godt  og  tjenligt,  naar  den  Stu- 
derende lukker  sig  til  for  Livet  i  Aarene,  da  han  sysler 
med  Studier  og  Bøger. 

Et  saadant  Sammenknytningspunkt  af  Studen- 
ter verdenen  med  Livet  er  Studenterforeningen.  Den 
bringer  en    udvortes  Deling   ind  i  Studenterlivet;  —  det 

er  sandt.  Men,  naar  der  i  Studenteraes  Fryd  og  Gammen, 
deres  Sang  og  Spil  er  attisk  Salt,  naar  en  højere  Humor 
svæver  derover,  og  Ironiens  Alvor  ligger  til  Grund .  saa  er 
der  indre  Enhed  imellem  den  alvorlige  Syssel  og  det 
muntre  Spil;  og,  naar  der  indenfor  dens  Vægge  rører  sig 
en  fyrig  Medleven  med  Verdensdramaet  udenfor,  naar 
Sympatien  næres  og  styrkes  i  det  unge  Bryst  for  Sandhed, 
Frihed  og  Eet,  Antipatien  imod  det  Falske,  det  Krogede, 
det  Aandsundertrykkende :  da  er  det  Anvendelse  af  Viden- 
skabens Begreber  og  Grundsætninger  paa  Livet,  —  en 
Anvendelse,  uden  hvilken  disse  Begreber  og  Grundsæt- 
ninger ere  Tankespind  og  Mundsvejr.  Saaledes  er  min 
Betragtning  af  Studenterforeningens  Stilling  til  Studenter- 
livet, og  det  er  med  dette  Billede  af  dens  Betydning  for 
Øje .  at  jeg  udbringer  mit  Ønske  for  den  kjøbenhavnske 
Studenterforenings  frydelige  og  frodige ,  blomstrende  og 
frugtbare  Liv! 


Ved  Indvielsen  af  Studenterforeningens  Bygning.^) 

(17  April  1863). 

For  elleve  Aar  siden,  i  Februar  1852  skete  det  første 
offentlige  Skridt  til  Forberedelse  af  det  Værk,  vi  nu  hilse 
som  fuldbragt.  Indbydelsen  vendte  sig  dengang  til  „alle, 
ældre  og  yngre  akademiske  Borgere  overalt  i  Riget",  og 
den  udgik  fra  et  Antal  akademiske  Borgere,  højst  ulige  i 
Alder.  To  af  Indbyderne  ere  gaaede  bort  uden  at  opleve 
Fuldførelsen;  men  de  skulle  her  nævnes  med  taknemhg 
Ihukommelse,  saasandt  som  Studenternavnet  vedblev  for 
dem  at  være  et  Hædersnavn:  —    Jonas  Collin  og  Lau- 

rits  Nikolai  Hvidt.  Deres  Navne  ere  indskrevne  i 
Danmarks  Historie.  —  Det  var  et  dristigt  Maal,  der  den- 
gang opstilledes:  egen  Bj^gning  paa  egen  Grund  i 
Hovedstaden,  hvor  enhver  Alen  Jordsmon  maa  dækkes  med 
Sølv.  Men  der  var  frejdigt  Livsmod;  der  var  aandelige 
Kræfter,  istand  til  at  skabe  Penge;  og  naar  i  Sommer- 
tiden den  samlede  Ungdom  flagrende  spredte  sig  vidt  over 
Landet,  vendte  de  som  Arbejdsbier  tilbage  til  Kuben  med 
Udbytte.  Velvilligt  Sind  kom  dem  imøde,  nær  og  fjærn. 
Hos  hvor  Mange,  —  for  Mænd  i  de  forskjelhgste  Livs- 
stillinger, —  oplivedes  ikke  ved  denne  Lejlighed  halvtud- 
slukne  Minder  om  lykkelige  Ungdomsdage !  —  det  var  dem, 
som  om  de  ved  at  række  hjælpende  Haand  til  Nutidens 
Krav  afbetalte  en  Taknemlighedsgjæld  til  Fortiden.  Og 
hvormange  Fædre  og  Mødre  mente  ikke  at  gjøre  en  god 
og  forstandig  Gjerning  ved  at  yde  Bidrag  til  at  berede 
Sønnerne  i  Hovedstadslivet,  —  det  brusende,  Iristende  Liv, 
hvor  de  sendes  ud  som  vildsomme  Fugle.  —  et  Samlings- 
sted, en  Hjemstavn!  Men  mange  Tider  have  lagt  sig 
imellem;  Værket  har  maattet  arbejde  sig  frem,  langsomt 
og  med  Besvær.  Saameget  højere  løfter  Stemningen  sig 
nu,  da  vi  staa  ved  Maalet,  og  Alt  er  festligt  beredt. 

Men,  naar  jeg  nu  lader  Blikket  gaa  om  i  denne  Fest- 
sal, hvor  Alt  er  ikke  alene  saa  lyst  og  frydeligt,  men 
prydet  saa  ædelt  og  betydningsfuldt,  som  det  sømmer 
sig,  hvor  Videnskab  og  Kunst  gaar  Haand  i  Haand,  da 
søger  min  Tanke  herfra  tilbage,  —  kun  en  ganske  enkelt 
Tilstedeværende  vil  kunne  følge  mig  saa  langt,  —  tilbage  til 
de  Rum,  hvor  den  nyfødte  Studenterforening  først  var  til- 
huse for  mere  end  40  Aar  siden:  ved  Foden  af  Kristian 
den  4des   Taarn,    Gjenbo  til  Kristian  den  4des  Studenter- 

bolig.  Dér  var  broderligt  og  underholdende  Samliv:  Poul 
Møller  oplæste  dér  for  lyttende  Øren  de  første  Brudstykker 
af  „en  Students  Æventyr",  og  hans  Studentersange,  —  det 
klassiske  Forbillede  for  saamange  senere,  —  førtes  dér  ind 
i  Livet  af  fuldstemniige  men  utilsungne  Kor.  Men  vist  er 
det  —  der  var  baade  trangt  og  lavt  og  kvalmt,  Omgivelsen 
var  uden  Hygge  og  uden  alt  det,  der  opstemmer  og  op- 
frisker Sindet.  Større  Rum  aabnede  sig  senere  paa  andre 
Steder;  og  ikke  blot  Ungdomslivet  og  dets  Glæder  fulgte 
med ,  men  Foreningens  Aarbøger  opbevare  Mindet  om 
mangen  Festlighed,  der  har  blivende  Betydning  for  Studenter- 
verdenen og  har  modtaget  sit  ejendommelige  Præg  fra  Livet, 
som  gaar  igjennem  denne  ejendommelige  Verden.  Gaar- 
den  i  Boldhusgade,  hvorfra  vi  nyhg  droge  ud,  hvor  Studenter- 
foreningen har  været  under  Tag  i  30  Aar,  har  sin  minde- 
rige Historie.  De  Yngres  Tanker  dvæle  ved  de  glæderige 
Samlinger  med  Brødrene  fra  Sverig  og  Norge,  ved  Forbe- 
redelserne dertil  og  ved  de  nordiske  Aarsfester.  De  Ældre 
medtage  derfra  Erindringer  om  festlige  Tider,  knyttede  til 
kjære  og  til  store  Navne:  Rahbek  og  Oehlenschlæger,  Weyse 
og  Thorvaldsen ;  Schleiermachers  Modtagelse  i  1833  i  Dan- 
marks Hovedstad  staar  optegnet  i  hans  Levnetshistorie 
som  et  lysende  Punkt,  og  i  den  havde  Studenterforeningen 
sin  hæderlige  Del.  Dog  have  vi  med  Glæde  vendt  det 
gamle  Herberge  Ryggen:  vi  vare  endnu  bestandig  dér 
under  fremmed  Tae,  og  hyggeligt  og  lystehgt  var  der  langt 
fra  at  være.  Studenterlivet  er  blevet  et  andet,  d.  v.  s.  det 
er  skredet  fremad  med  det  hele  borgerlige  Liv,  hvoraf  det 
er  indfattet.  Og  den  studerende  Ungdora,  hvor  Tanker  og 
Planer,  Ønsker  og  Haab  ile  med  bevingede  Fjed  forud 
for  den  øvrige  Slægt,  skulde  den  ikke  hige  efter  at  komme 

under  eget  Tag,  færdes  inden  egne  Mure,  sætte  Fod  under 
eget  Bord?  Derfor  er  enhver  Student  i  det  festlige  Ud- 
vandrertog, han  være  ung  eller  gammel,  dragen  hen  imod 
de  aabne  Porte,  er  skreden  ind  over  Dørtærskelen  med  be- 
rettiget Selvfølelse,  har  hilset  med  Jubel  den  nye  Studenter- 
bolig, fra  nu  af  Studenternes  eget,  deres  fælles  Hjem. 

„Studenterhjem"!  —  vi  ville  dvæle  ved  dette  Navn; 
hvad  andet  Navn  paa  denne  Jord  har  liflig  Klang  som 
Hjemmets  Navn!  Hvilken  Fylde  af  Fred  og  Eo,  af  Glæde 
og  Velvære  er  ikke  omsluttet  deri! 

Hjemmet  er  Menneskets  Fristed.  Ud  af  den  surrende 
Menneskevrimmel,  hvor  alle  Spor  krydse  hverandre  af 
Stemmer,  Viljer.  Idrætter  i  modsatte  Retninger,  ud  af 
Livets  Travlhed,  hvor  den  ene  Gjerning  jager  den  anden, 
den  ene  Bekymring  afløser  den  anden,  og  Sjælen  spredes 
og  sj)littes  til  forskjellige  Sider,  bort  fra  den  ensformige 
Syssel,  hvor  Dagens  Timer  slides  hen,  tit  uden  al  aan- 
delig  Føde  og  Frugt,  —  søger  Manden  mødig  og  besværet 
til  Hjemmet.  Forstemning  og  Spænding,  Bekymring  og 
Uro  lader  han,  saavidt  ske  kan.  udenfor.  I  Hjemmet  søger 
og  finder  han  atter  sig  selv.  samler  sig  til  at  leve  med  og 
for  sig  selv  og  sine  Egne;  fra  Hjemmets  Hvile  henter  han 
Styrke  til  at  gaa  den  kommende  Dag  imøde.  —  Trænger 
Studenten  maaské  ikke  til  et  hjemligt  Fristed?  For 
Mange  gaar  Studenteraarene  igjennem  et  trængselsfuldt 
Liv,  hvor  Tid  og  Kræfter  maa  deles  imellem  Arbejder, 
der  have  lidet  tilfælles  med  hverandre,  hvor  den  haarde 
Nødvendighed  sætter  Selvovervindelse  og  Udholdenhed  paa 
strænge  Prøver.  Og  strængere  endnu  er  Striden,  som 
mangengang  maa  gjennemstrides  i  det  unge  Bryst:  —  med 
B,aadvildheden    ved  Valg  af  Studiefag   og  fremtidigt  Livs- 

kald.  —  med  Tvivlen,  om  ogsaa  det  trufne  Valg  er  vel  be- 
tænkt og  fuldt  overvejet,  eller  om  den  rette  Vej  er  indslaaet 
i  Anlæg  og  Ordning  af  den  videnskabelige  Syssel,  —  med 
den  ængstende  Mistrøstighed,  naar  Sjælen  under  sit  Ar- 
bejde sér  sig  dragen  ind  i  labyrintiske  Gange,  finder  sig 
betrængt  af  Spørgsmaal,  der  kræve  Besvarelse  uden  at  tinde 
den,  omspændt  af  Gaader  uden  at  øjne  Udvej  til  Løsning. 
Hvor  en  saadan  Strid  maa  strides  igjennem,  er  det  ikke 
godt,  mindst  for  den  Unge,  at  staa  alene.  Og,  naar  Stu- 
denten da  efter  endt  Dagværk  søger  sin  Hvile  og  Fred, 
skal  her  Fristedet  staa  ham  aabent,  —  vdstnok  ikke  som 
et  Fædrenehjem,  men  dog  et  Hjem  efter  større  Maale- 
stok,  i  videre  Udstrækning.  Eller  udgjøre  ikke  Studenter, 
—  saa  mange  som  bære  dette  !Navn  i  Sandhed  og  med 
Ære,  —  ét  Broderskab ,  —  alle  aandelig  fostrede  af 
samme  Moder,  alle  dannede  i  samme  Videnskabs  Skole, 
alle  viede  til  Aandens  Tjeneste,  alle  stundende  til  aandelig 
Livsgjeming  i  den  ene  eller  den  anden  Retning.  Hjemmet 
omslutter  her  som  ellers  Brødre  af  ulige  Alder.  De  Ældre 
have  gjennemgaaet  de  Trin,  hvorpaa  de  Yngre  befinde  sig, 
have  arbejdet  sig  igjennem  de  Prøvelser,  der  volde  de  Yngre 
Uro  og  Bekymring,  have  vundet  et  fastere  Stade,  et  sikrere 
Omblik;  og  saaledes  vil,  —  i  Kraft  af  Broderbaandet,  som  for- 
ener Alle,  —  den  Yngre,  den  Svagere,  den  Forsagte  ikke  søge 
forgjæves  Deltagelse  og  Opmuntring,  Vejledning  og  Støtte. 
Dog  —  Mennesket  trænger  efter  Dagens  Byrde  og 
Hede  til  Mere  end  Hvile  og  Husvalelse;  —  og  Hjemmet 
har  Mere  at  byde.  Til  den  Erkjendelse  blive  de  Fleste 
førte  frem  paa  Vejen  igjennem  Livet,  —  ikkun  Nogle  tid- 
ligere, Andre  senere,  —  at  de  storstilede,  kunstig  sammen- 
satte Nydelser,  der  kræve  mange  Tilberedelser  og  optræde 

med  Bram  og  Fordringsfuldhed,  ikke  staa  deres  Prøve. 
De  have  deres  Værd  og  gjøre  deres  Virkning  som  Kryderi 
paa  Hverdagslivets  Ensformighed;  men  den,  som  søger  sin 
Glæde  i  dem,  søger  Glæden  forgjæves.  Kun  i  Hjemmet, 
i  det  hjemlige,  fortrolige  Samliv  gror  og  trives  Blomsten, 
som  ikke  visner,  til  ingen  Tid  taber  sin  Ynde  og  sin  Duft. 
Men  af  Videnskabens  unge  Dyrkere  kræves  det  med  Rette, 
at  de  tidligere  skulle  naa  til  denne  Erkj endelse.  De 
samles  her  i  Hovedstaden,  hvor  de  til  alle  Steder  ere  om- 
givne af  et  yppigt,  sanselokkende ,  støjende  ForlystelsesUv ; 
men  de  træde  ikke  værgeløse  ind  i  disse  Omgivelser.  Deres 
hele  Fordannelse  er  beregnet  paa  at  oplade  det  aandelige 
Øje,  og  de  ere  her  Gjenstand  for  en  vedvarende  Indvirkning 
af  aandelig  Natur,  hvorved  Synskredsen  udvides.  Blikket 
klares,  Smagen  forædles.  Tanke  og  Id  føres  i  opadstræbende 
Retning.  Saa  er  det  en  berettiget  Fordring,  at  der  her 
udvikler  sig  allerede  i  Ungdomsaarene  ikke  alene  en  Mod- 
bydelighed for  det  Raa  og  Platte,  men  ogsaa  en  Afsmag, 
en  Ulyst  ved  det,  som  der  er  blot  til  Lyst,  ved  enhver 
Forlystelse,  hvori  Aanden  ikke  har  nogen  Dél,  og  derfor 
heller  ikke  finder  nogen  Næring.  Men  der  er  Livsnydelser 
af  højere  Art,  som  Aanden  paatrykker  Præget  af  Skjønhed, 
af  Vid  og  Smag.  Dette  Præg  er  i  vor  Studenterfor- 
ening blevet  bevaret  rent  og  skarpt;  —  og  denne  Byg- 
ning selv,  rejst  ved  Bidrag  fra  alle  Dele  af  Fædrelandet, 
er  talende  Vidne  om,  at  dette  bliver  erkjendt  fra  alle 
Sider.  Raaheden,  som  i  mange  andre  Lande  anses  som 
uadskillelig  fra  Studenterlivet,  har  dér  aldrig  fundet  Ind- 
gang ;  enhver  Underholdning,  som  gaar  ud  paa  at  fordrive, 
at  dræbe  Tiden,  og  i  samme  Forhold  sløver  og  nedbryder 
Aanden,    eller    som    gaar    ud   paa  Sjælespænding    ved    at 

bringe  Lidenskab  i  Bevægelse,  er  banlyst  derfra.  Men 
Digtekunsten  og  Tonekunsten  derimod,  hvor  har 
den  havt  et  stadigere,  et  mere  taknembgt  Hjem?  Hvor 
have  Versets  og  Musikens  Toner  lydt  mere  fuldere,  renere, 
inderligere  i  Klang?  Hvor  har  det  skjæmtrige,  vittige 
Aandslune  drevet  sit  Spil  ungdomsfrisk  og  utvungent  som 
dér  ?  Fra  Studenterforeningens  Rum  ere  de  tankerige  og 
formskjønne  fædrelandske  Sange  gaaede  ud  i  Verden, 
som  udsynge  ikke  blot  Glæden  over  Danmarks  skjønne  og 
frugtbare  Herlighed,  men  Glæden  over  Alt,  hvad  der  i  vor 
Fortid  og  vor  Nutid  giver  Sjælen  Opsving  og  højere  Flugt, 
udsynge  Haabet  om  Danmarks  Fremtid,  som  Led  af  et 
treenigt,  frit  og  stærkt  og  blomstrende  Norden.  I  hine 
Rum  er  S  angerkor  et  dannet,  som  ikke  blot  sikrer 
Melodiens  og  Harmoniens  Indflydelse  paa  Studenterverdenen 
fra  Slægt  til  Slægt,  men  fører  Sangens  mægtigtgribende 
Kræfter  med  sig  paa  Vandring  gjennem  Stad  og  Land, 
overalt  beaandende,  overalt  vækkende  Gjenlyd  i  Folkets 
Sangbund.  Og  under  Maskerne  at  ungdommelig  Spøg  — 
hvormangen  Pil  er  der  ikke  blevet  hvæsset  af  træfiende 
Sandhed  og  vækkende  Alvor,  hvormeget  baade  kvægende 
og  udrensende  Salt  er  ikke  dér  blevet  tilvirket?  En  saadan 
Underholdning  —  „ej  blot  til  Lyst"  — ,  en  saadan  Op- 
livelse og  Vederkvægelse,  hvortil  Muser  og  Gratier  række 
Haand,  er  den  naturlige  og  den  værdige  for  Athenes  unge 
Sønner,  og  den  vil  her,  under  gunstigere  Vilkaar  end  til- 
forn, kunne  samle  og  knytte  Studenterverdenen  til  det  nye 
Hjem. 

Men  Hjemmet  er  mere  end  Sted  til  Hvile,  mere  end 
Sted  til  Nydelse.  Udenfor  Hjemmet  er  Manden  Sam- 
fundets Tjener;    den  Gjerning,  der  er  bleven  betroet  ham. 

eller  som  han    engang  har  valgt  sig,    har  Krav    paa   hans 
Tid  og  Kræfter.    Denne  Gjeming  falder  ikke  altid  sammen 
med  det  oprindelige  Anlæg,  den  ejendommelige  Drift,    og 
endnu  sjældnere  finder  det  egentlige  Menneske,  det  hele 
Menneske  sig  tilfredsstillet    og   udfyldt   ved  den.     Thi  den 
særlige  Livsdont  fører  ud  i  en  eller  anden  enkelt  Retning, 
og  uformærket  bliver  Sjælen  under  dens  Udøvelse  mere  og 
mere  indsnævret    inden    visse   afmaalte  Grænser.     Timerne 
i  Hjemmet  tilhøre  ham  selv.     Her  kan  han  raade  Bod  paa 
Livets  Ensformighed,    vælge    sin  Syssel  efter  egen  Attraa, 
pleje  det  rene    menneskelige  Liv    ved    at    aabne  Kilderne, 
der    tilføre  den    aandelige  Næring,    og    sørge    for    at  For- 
bindelsen ikke   afbrydes   med  de  store  Fællesinteresser  for 
det  menneskelige   og  det  borgerlige  Samfund.     Nu  er  det 
vistnok  sandt,  at  Studenterlivet  kræver  Selvbegrænsning, 
Forsagelse,  at  det  her  er  Pligt  at  afstikke  Sporet  saaledes, 
at  det  nærmeste  Maal  kan  blive  naaet  og  naaet  i  betimehg 
Tid.    Men  aldrig  tør  det  dog  tabes  af  Sigte,  at  det  særhge 
Fagstudium  kun  da   drives  i  Aand  og  Sandhed,    naar    det 
fører  ud  over  den  særlige  Dannelse    hen    imod  Almendan- 
nelsens højere  Formaal.     Kjendingsmærket  for   den  viden- 
skabelige Dannelse  er  ikke  at  søge  i  det  større,   mere  ud- 
søgte Forraad  af  Kundskaber,    men   i  Kundskabens  Frugt 
for  Livet:    det  indre  Liv  og   dets  Afspejling  i   det  ydre,  i 
aandeligt  Klarblik  og  aandehgt  Højsind.    Dette  er  Stemplet, 
som   bør   følge    Studenten    igjennem    Livet,    betegne    hans 
Væren  og  Virken.  —  Det  er   vistnok  ogsaa  sandt,    at 
det  egentlige  Studenterliv  ikke  giver  naturligt  Kald  og  Be- 
føjelse til  at    gjøre  en  Stemme    gjældende   ved  Spørgsmaal 
og  angaaende  Forhold,  hvor  Livserfaring  og  Modenheden, 
som  den  alene  bringer,    er  nødvendig  Forudsætning.     Men 

det  er  ikke  Diindre  sandt,  at  den  højere  Sans,  som  om- 
fatter Menneskehedens,  Fædrelandets  og  Folkets  store  An- 
liggender med  Varme,  maa  tidlig  vækkes  og  plejes  for  i 
sin  Tid  at  bære  Frugt,  at  Aandsbhkket  maa  skærpes, 
Yiljeskraften  udvikles  og  øves  i  de  unge  Aar,  saa  sandt 
som  vi  ønske  og  haabe,  at  Slægten  efter  os  maa  have 
Mænd  til  Raadighed,  udstøbte  i  renere  og  stivere  Malm, 
end  det  med  Billighed  kan  kræves  af  dem,  der  have  været 
Ynglinge  og  ere  blevne  Mænd  i  et  idylhsk,  sorgløst  Stilleliv, 
under  Skyggen  af  et  patriarkalsk  Regimente,  sora  sjældent 
tyngede  med  stærke  Tryk,  men  saameget  mere  virkede 
blødgjørende  og  slappende.  Og  er  da  ikke  netop  her  det 
hjemlige  Sted,  hvorfra  der  kan  udgaa  en  veldædig  Ind- 
virkning paa  Studenterlivet  til  saadan  flersidig,  fuldstændig- 
gjørende,  harmonisk  Udvikling ,  —  her,  hvor  der  ikke  alene 
er  rige  boglige  Hjælpemidler  tilstede,  men  hvor  de  stu- 
derende Ynglinge,  yngre  og  ældre,  samles  fra  de  mange 
forskjellige  Veje,  der  gaa  i  lige  saa  mange  forskjellige 
Tankeretninger,  hvor  Tanke  og  Ord  udvexles  frit  og  ufor- 
beholdent, under  Samstemmen  og  under  Modsigelse,  til 
indbyrdes  Opvækkelse  og  Udslibning,  Belæring  og  Befrugt- 
ning. 

Og  agt  engang  paa  Beliggenheden  af  dette  Stu- 
denterhjem! Ikke  blot  er  den  saa  fri,  saa  oplivende  som 
Slettelandets  Hovedstad  kan  byde  den,  —  Lungerne  fyldes 
her  med  rén  Luft,  Blodet  ruller  i  lettere  Gang,  og  en 
friere,  friskere  Stemning  griber  uvilkaarligt  den  Kommende, 
naar  han  træder  herhid,  ud  af  Gaders  og  Stræders  Tranghed 
og  Travlhed.  Men  hvilke  Omgivelser!  Hist  Konge- 
borgen og  Regeringens  Sæde,  Børsen  og  Handelsflaadens 
Flag   og  Vimpler,    til  den  anden  Side  Teatret,   Holbergs 

og  Oehlenschlægers  Scene,  Kunstakademi,  Højskole  for 
Krigerstanden,  og  til  Gjenbo  Samlingsstedet  for  en  ligesaa 
talrig  som  vigtig  Klasse  af  Borgere.  Og  hist  oppe  fra 
Højloftssvalen ,  —  hvilken  Synskreds  aabner  sig  ikke  dér? 
Ud  over  Orlogshavn  og  Søværn  udfolder  Øresundet  sin  hele 
Storhed  og  Pragt,  og  hinsides  Sundet  breder  det  nærfor- 
bundne BrodeiTige  sine  Kyster.  Højskolen  histovre  ved 
Foden  af  Lunds  Domkirke  kan  den  danske  Student  naa 
med  Øjet.  Er  der  ikke  Betydning  for  Studenterlivet  i 
denne  Omgivelse?  I  Sandhed,  —  dersom  de  kjøbenhavnske 
Studenter  ikke  i  Ungdomsaarene  modtage  mange  Indtryk, 
dybe  og  uudslettelige,  ikke  modtage  herfra  rige  og  kraftige 
Spirer,  som  kun  trænge  til  fortsat  Pleje  for  at  udvikles 
til  Blomst  og  Frugt,  da  er  Skylden  at  søge  hos  dem  selv. 
Og  saa  være  da  dette  Hus  indviet,  —  for  denne  Slægt 
og  for  kommende  Slægter,  —  som  sandt  Studenterhjem  til 
aandeligt  Fristed,  til  Hjemsted  for  skyldfri  Ungdomsglæde, 
til  vigtigt  Led  for  Studentens  aandelige  Uddannelse!  For- 
synet afvende  al  Vaade  og  Overlast  fra  den  skjønne  Byg- 
ning! Ingen  af  Mørkhedens  Aander  snige  sig  over  dens 
Tærskel!  Samdrægtig  Brodersind  bygge  og  bo  under  dens 
Tag!  Aarvaagenhed  og  Forstandighed  styre  dens  Anlig- 
gender! Og  gid  disse  Mure  maa  sé  et  sundt,  et  blom- 
strende, et  frugtbart  Liv  udfolde  sig  til  Ære  for  Sønnerne, 
til  Glæde  for  Fædrene,  til  Held  for  Fædrelandet!  Det 
ské! 

Den  danske  Universitetsstad  som  Kongestad.^) 

(Tale  ved  Kongens  Fødselsdag  den  6te  Oktober  1863). 

Naar  det  sker  ifølge  nedarvet  Skik,  at  Universiteterne 
henvende  sig  i  Anledning  af  Landsfaderens  Fødselsfest 
ikke  blot  til  Bestyrere,  Lærere  og  akademisk  Ungdom,  men 
til  Medborgere  overhovedet,  saamange  som  føle  sig  knyttede 
til  Videnskab  og  videnskabeligt  Liv,  med  Indbydelse  til 
højtidelig  Forsamling,  da  kunde  der  vel  spørges:  hvad  der 
giver  de  videnskabehge  Højskoler,  —  som  efter  deres  Be- 
stemmelse og  deres  Virksomheds  Art  ikke  staa  i  noget 
særligt  Forhold  til  den  kongehge  eller  fyrstelige  Høj  bed 
og  dens  Omgivelse,  —  Adkomst  til  at  benytte  Regentens 
Højtidsdag  paa  saadan  Vis. 

For  Danmarks  Universitets  Vedkommende  er  der  her 
foruden  de  almindehge  Forhold  et  særegent,  som  kommer 
til  og  kan  fortjene  at  tages  i  nærmere  Betragtning.  Thi 
Stedet,  som  er  anvist  en  Anstalt  med  aandeligt  Kald,  er 
en  af  de  væsentlige  Betingelser  for  mere  eller  mindre  heldig 
og  fyldestgj ørende  Virksomhed,  udøver  stor  medbestem- 
mende Indflydelse  ikke  alene  paa  Virksomhedens  Omfang 
og  Udstrækning,  men  ogsaa  paa  dens  Aand  og  Retning. 

For  ti  Aar  siden  henvendte  jeg,  som  Universitetets 
Ordfører  ved  den  samme  festlige  Anledning,  Opmærksom- 
heden paa  „Danmarks  Universitet  som  nordisk  Højskole", 
paa  den  særlige  Opgave ,  der  er  stillet  det  ved  Siden  af 
den  rén  videnskabelige  ifølge  Hensyn  til  det  nationale  Livs 
ejendommehge    Krav.      Naar    Betragtningen    dengang    var 


^)  Nordisk  Universitets-Tidsskrift.    Tillægshefte  1866. 

henvendt  paa  Vilkaar,  der  ere  fælles  for  de  fire  Højskoler 
i  det  skandinaviske  Norden ,  saa  er  det  idag  et  ydre  For- 
skjellighedspunkt  for  Kjøbenhavns  Universitet  overfor  Uni- 
versiteterne i  Broderrigerne  j  særlig  overfor  de  tvende  hin- 
sides Øresund,  hvortil  jeg  ønsker  at  henlede  mine  Til- 
høreres Tanke,  idet  jeg  betragter  den  danske  Universi- 
tetsstad som  Kongestad. 

Kongenavn  er  det  ypperste  Navn  paa  Jorden:  Ind- 
begreb af  den  øverste  statsstyrende  Magt.  Den  kongelige 
Personlighed  staar  omgiven  af  de  høje  Myndigheder,  som 
af  den  ere  beklædte  hver  med  sin  Dél  af  StjTelse  smagt  en 
og  udøve  den  i  Kongens  Navn,  omgiven  af  de  Forsam- 
linger, til  hvilke  Folket  har  overdraget  sin  Dél  af  den  lov- 
givende Magt,  I  Kongestaden  maa  derfor  Toppunkterne 
søges  for  de  forskjellige  Virksomheder,  der  sammenholde 
og  besjæle  Statslegemet,  for  Myndighederne,  der  have  deres 
Udspring  fra  det  ene  Overhoved,  forgrene  sig  gjennem 
Legemets  Dele  og  søge  tilbage  til  det  fælles  Udgangspunkt. 
I  Kongestaden  i  Danmarks  Rige  ere  disse  højeste  Enheds- 
punkter  af  de  forskjelUge  Virksomhedsgrene  endogsaa  til- 
stede i  sjælden  Fuldstændighed. 

Spørgsmaalet  bhver  nu  for  vort  Vedkommende  dette: 
om  der  er  heldigst  sørget  for  et  videnskabeligt  Højsæde 
ved  at  hensætte  det  i  Midtpunktet  for  Statslivet,  hvor  de 
folkehge  og  nationale  Interesser  ere  livligst  i  Aande  og 
Bevægelse,  eller  paa  et  fjærnere  Hggende  Sted,  hvor 
Pulsslagene  fornemmes  svagt  og  dæmpet. 

Vi  finde  os  paa  egen  Maade  berørte  ved  at  betræde 
disse  Smaastæder,  der  ere  om  ikke  udelukkende  dog 
fortrinsvis  indviede  til  det  videnskabelige  Livs  Pleje.  De 
ligge  dér  beskedent  og  fordringsløst,   med  kj endeligt  Præg 

af  et  alvorligt  og  ensformigt  Liv :  —  Studenterverdenen  sig 
selv  bevidst  som  fremtrædende  Magt.  Studerelivet  kun  af- 
brudt ved  ungdommelig  Lystiglied  efter  fuldendt  Dagværk 
eller  ved  særegen  festlig  Anledning.  Sjældent  er  der  til 
disse  Stæder  knyttet  Minde  om  nogen  Begivenhed,  nogen 
Indflydelse,  henhørende  til  det  verdslige,  politiske  Liv,  og 
saaledes  savnes  der  ogsaa  nu  det  Meste  af  det,  der  giver 
de  store  Hjemsteder  for  det  offentlige  Liv  Værd,  Betydning 
og  opvækkende ,  befrugtende  Kraft.  Og  dog  —  der  hviler 
over  disse  Stæder,  med  al  tilsyneladende  Ubetydelighed,  en 
særegen  tiltrækkende  Magt,  der  strømmer  her  en  Rigdom 
af  Tanker  ind  paa  Sjælen,  hvorsomhelst  der  er  Sans  for 
Mere  end  det  flygtigt  forbifarende  Nu.  Thi  disse  Stæders 
Historie  er  Aandens,  det  aandelige  Livs  Historie;  og  er 
det  dog  ikke  Aandens  Liv,  der  tilsidst,  om  end  igjennem 
mange  Mellemled  og  mange  Omsætninger,  udpræger  sig  i 
det  ydre  Liv,  styrer  dets  Bevægelser,  former  dets  Skikkelse  ? 
Der  stiger  her  Minder  frem  om  Mænd,  der  som  aandelige 
Eneboere  have  ført  et  langt  afsluttet  Liv  i  Videnskabens 
strænge  Tjeneste,  i  Grublen  over  Tilværelsens  store  Gaader 
eller  i  Gransken  over  Naturlivets  Hemmeligheder  eller  i 
Ransagen  af  Fortidens  Efterladenskab,  —  Minder  om  Op- 
dagelser eller  boglige  Værker,  som,  udgaaede  fra  det  stille 
Hjem,  have  tændt  Lys  i  forskjellige  Enemærker  af  Viden- 
skabens store  Rige  og  spredt  Glans  ikke  blot  over  Mandens 
Navn,  men  over  Stad  og  Land  og  Folk,  som  han  har  til- 
hørt, —  Minder  om  Lærestole,  om  hvilke  Ynglinge  have 
flokket  sig  fra  nære  og  fjærne  Egne,  hvorfra  Ordet  er  ud- 
gaaet  ikke  blot  til  øjeblikkelig  Bevægelse  og  Opvækkelse, 
men  til  Klaring,  Befæstelse  og  Styrkning  for  fremtidigt 
Liv    i  Videnskabens,    Kirkens  eller  Statens  Tjeneste.     Du 

kan  ikke  vandre  gjennem  de  stille  Gader,  uden  at  disse 
Minder  komme  til  Liv.  Øje  og  Tanke  dvæler  ved  Boliger 
og  Høresale,  hvor  disse  Mænd  have  levet  og  virket,  deres 
Personlighed  med  alle  dens  Egenheder  lever  endnu  i  Be- 
retninger og  Sagn;  deres  Billede  fremvises  med  ædel 
Stolthed,  deres  Mindesten  taler  endnu  om  det  sidste  Hvile- 
sted. Upsala  staar  som  Helligdom  i  Aandens  Rige 
ved  Navnene  Linné  og  Geijer.  og  Lund  har  erholdt  ny 
Indvielse  ved  Tegner,  —  ikke  som  Digter  alene,  men  som 
beaandet  og  beaandende  Tolk  og  Tyder  af  Oldtidens  klas- 
siske Mindesmærker  og  dens  mindeværdige  Liv. 

Skulde  det  da  ikke  være  her,  vi  maa  søge  de  naturlige 
og  lovende  Plejesteder  for  det  videnskabelige  Liv,  baade 
for  Ældre  og  for  Yngre?  Er  det  ikke  netop  her,  at  den 
lærde  Flid  kan  arbejde  i  uforstyrret  Ro  og  bringe  Lærdoms- 
frugterne  til  fuld  Modenhed,  —  ikke  her,  at  den  studerende 
Ungdom  kan  ventes  at  ville  hengive  sig  med  udelt  Tid  og 
udelt  Sind  til  den  videnskabelige  Syssel ,  —  ikke  her,  at  de 
Unge  bringes  ved  Forholdenes  egen  Magt  til  at  slutte  sig 
mere  tilsammen,  til  at  knytte  efter  aandeligt  Valgslægtskab 
Forbindelser  med  Betydning  for  det  hele  Liv,  —  ikke  her 
endelig,  at  der  maa  kunne  danne  sig  et  patriarkalsk  Forhold 
imellem  den  ældre  og  den  yngre  Slægt,  ikke  som  Lærere 
og  Tilhørere  alene,  men  som  faderlige  Raadgivere  og  Vej- 
ledere for  aandelige  Fostersønner? 

Vi  skulle  her  ikke  gaa  ind  paa  nærmere  Undersøgelse 
af,  hvorvidt  Virkeligheden  svarer  til  det  idylliske  Billede: 
om  Erfaring  synes  at  vidne  for  eller  imod  det  Velbe- 
tænkte og  Tjenlige  i  at  bringe  en  enkelt  Virksomhedsretning 
i  saa  isoleret  en  Stilling,  hvor  det  mangler  paa  enhver 
Modvægt  fra  andre  Sider,    —    og    om    ikke   for  den    unge 

iSlægt  Savnet,  som  opstaar  under  disse  Forhold  af  Adgang 
til  Familielivets  dannende,  mildnende,  afslibende  Indflydelse, 
er  saa  stort,  at  det  ikke  kan  erstattes  ved  noget  andet 
Fortrin. 

Ad  dette  Spor,  —  hvor  der  vil  staa  Erfaring  mod  Er- 
faring. Vidne  mod  Vidne,  —  kan  der  ikke  være  noget 
sikkert  Svar  at  hente.  Det  skal  naturligvis  være  indrømmet, 
—  hvad  der  næppe  kan  modsiges  med  Føje,  —  at  for  en 
stille,  uafbrudt  Studereflid,  en  stadig  Forøgelse  af  Kund- 
skabsstoffet,  en  uforstyrret  Selvfordybelse  i  enkelt  Lærdoms- 
fag  Vilkaarene  ere  gunstigere  dér,  hvor  ikke  alene  Ad- 
spredelserne ere  faa,  ensartede,  lidet  tillokkende,  men  hvor 
der  er  mindre  Anledning  og  Tilskyndelse  til  at  dele  Tid 
og  Kræfter  imellem  Virksomhed  i  flere  forskjellige  Ret- 
ninger. Men  det  er  paa  et  andet,  højere  liggende  Punkt, 
at  den  afgjørende  Betragtning  maa  søges.  Der  maa  gaa's 
et  Skridt  længere  tilbage.  Spørgsmaalet  maa  stilles  der- 
hen: hvor  vi  have  at  søge  det  højeste  og  sidsteMaal, 
mod  h^^lket  det  akademiske  Liv  skal  styre  hen. 

Herom  ville  nu  vel  Alle  enes  uden  Vanskelighed,  at 
dette  Maal  ikke  kan  være  at  søge  i  Noget,  som  lader  sig 
tilføre  udenfra:  en  vis  Kundskabsmasse ,  en  vis  Færdighed 
i  at  omgaas  med  Begrebsformer  og  Ord,  men  at  det  er  en 
in  den  fra  udgaaende,  en  indenfra  udadstræbende  Ret- 
ning: —  en  Glæde  i  Sjælen  ved  Bevidsthed  om  forøget 
Kundskab,  stigende  Indsigt,  en  Trang  og  Drift  til  at  faa 
det  Dunkle  opklaret,  det  Skjæve  rettet,  det  Svævende  be- 
stemt, faa  det  Sande  udskilt  fra  det  Falske,  Væsen  fra 
Skin,  —  en  Evne  og  Dygtighed  til  at  værge  og  haandhæve 
det,  om  hvis  Sandhed  og  Ret  der  er  fast  og  levende  Over- 
bevisning,   og  til  at    udpræge    dette  i  Livet:    først    i    eget 

Liv,  i  al  Gjøren  og  Laden,  og  derefter  i  Livet  udenom. 
Men  Vejen  hertil  er  ikke  den  snævre  Indskrænkning  til 
enkelt  Studiefag,  selv  ikke  den  grundigste  Fordybelse  i  dets 
Enkeltheder;  tværtimod  —  Sjælen  maa  udvide  sig,  mod- 
tage Paavirkning  fra  forskjellige  Sider;  den  maa  drage  for- 
skjeUigartede  Gjenstande  ind  under  sin  Betragtning  og 
Vurdering,  for  at  Synskredsen  kan  vinde  i  Frihed,  Blikket 
i  Sikkerhed,  den  aandehge  Kraft  blive  sig  selv  bevidst. 
Og  vi  maa  gaa  endnu  et  Skridt  videre.  Thi  Sandhed  og 
Ret  har  ikke  tilstrækkelig  Borgen  i  Kundskaben  og  Ind- 
sigten alene.  Hvad  der  staar  indlysende  og  uomstødeligt 
for  den  sunde  og  ubestukne  Sandhedsfølelse,  kan  blive  til- 
sløret og  forvendt  ved  Kløgtens  Hjælp,  og  det  er  mangen- 
gang til  Forundring,  hvad  Lærdom  og  Skarpsindighed 
kan  lade  sig  finde  villig  til  at  besmykke  og  forsvare.  Saa 
sandt  er  det,  at,  naar  det  Sande  og  Gode  ligger  under 
iblandt  Mennesker,  er  Grunden  sjældnere  at  søge  i  Er- 
kjendelsens  end  i  Viljens  Brøst.  Derfor  er  det  først  og 
sidst  derpaa,  der  maa  arbejdes  hen:  at  Kundskaben  allerede 
i  de  unge  Aar  bliver  bragt  i  Forbindelse  med  Livet, 
at  dens  Frugtbarhed  bliver  forberedet  derved,  at  den  virker 
styrende,  styrkende,  rensende  ind  paa  Viljeslivet. 

Spørgsmaalet  stiller  sig  da  bestemtere  for  os  saaledes : 
om  det  fra  dette  Synspunkt  kan  miskjendes  som  stort  og 
væsenthgt  Fortrin,  naar  den  videnskabelige Ungdomsdannelse, 
Overgangen  fra  Ungdoms-  til  Manddomsalderen  foregaar 
under  stadig  Paavirkning  af  et  rigt,  bevæget,  mangfoldigt 
Liv,  —  rigt  paa  aandelige  Forskjelligheder,  som  have  deres 
Grund  i  forskjellige  Interesser,  Livsretninger  og  Bestræ- 
belser? 

Thi  Studerelivet,  —  det  lader  sig  ikke  nægte,  —  har 

sine  Mangler,  sine  Ulemper  og  Farer  baade  for  Ældre  og 
for  Yngre.  Jo  mere  Forholdene  udenfra  hjælpe  til  at  bøde 
paa  disse  Mangler,  aflijælpe  disse  Ulemper,  afværge  disse 
Farer,  des  heldigere  maa  den  videnskabelige  Højskole  an- 
tages at  være  stillet.  Studerelivet  kan  føre  ud  i  Retninger, 
hvor  Lærdomsstoffet  bliver  saa  tæt  opdynget  eller  saa 
smaalig  iidpillet,  saa  fint  udspundet,  at  disse  Dynger,  disse 
Spind  med  al  Ære  maaské  kunne  hævde  deres  Plads  som 
Vidne  om  Menneskeaandens  Utrættelighed  og  gjennem- 
trængende  Kløgt;  men  Arbejdet  søger  her  bort  og  fører 
bort  fra  Livet,  kommer  til  at  staa  uden  Betydning  og  Værd 
for  de  Formaal,  hvortil  alt  sundt  Enkeltliv  og  Samfundsliv 
stræber  hen;  —  og  med  denne  Ufrugtbarhed  kan  der 
findes  en  Selvvurdering  forenet,  som  maa  synes  at  udgaa 
fra  en  Opfattelse  under  den  skjæveste  Synsvinkel,  idet  der 
bliver  sét  ned  paa  enhver  Uddannelse,  enhver  Bestræbelse 
og  Kraftanvendelse,  som  har  et  virkeligt  Livsmaal  i  Sigte. 
Tankeverdenen  og  den  boglige  Verden  kan  saaledes  træde 
i  den  virkelige  Verdens  Sted,  at  den  trænger  denne  ud  af 
Syne,  ikke  blot  gjør  Manden  lidet  brugbar  og  behjælpsom 
ved  enhver  Syssel,  hvortil  Livet  kalder,  men  ikke  engang 
kan  siges  at  klare  Syn  og  Sans  dér,  hvor  Klarheden  dog 
snarest  burde  kunne  fomdsættes :  ved  Bedømmelse  af  Ti- 
dernes aandelige  Tegn,  ved  Forstaaelse  af  det  i  I^ utiden 
Givne,  for  derefter  at  tage  de  rette  Forholdsregler  til  at 
nytte  det  Nærværende  eller  afværge,  hvad  der  kan  true  i 
Fremtiden.  Og  en  saadan  Stilling  udenfor  den  virkelige 
Verden  behøver  ingenlunde  derfor  at  være  en  Stilling  over 
den  samme  Verden.  Lærdomshistorien  giver  sælsomme 
Exempler  paa  en  Bejlen  til,  en  Higen  efter,  et  inderligt 
Velbehag  ved  det  tommeste  Blændværk,    Døgnlivet  har  at 

opvise:  ved  intetsigende  Gunst,  ved  de  forfængeligste  og 
forgængeligste  Skyggebilleder  af  Ære.  Ret  dybt  har  man 
mangengang  kunnet  sé  den  fornedre  sig,  der  staar  paa 
Lærdommens  beundrede  Højdepunkter;  —  og  det  er  ikke 
denne  Selvfornedrelse,  der  har  Forjættelse  om  at  blive  op- 
højet. 

Men  dér,  hvor  et  offentligt  Liv,  som  sammentrængt 
Spil  af  rige  Kræfter,  præger  sig  i  store  Træk  og  udgyder 
sig  i  fulde  Strømme,  dér  vil  selv  det  mest  indadstirrende 
Blik  have  ondt  ved  at  holde  sig  afspærret  og  utilgængeligt 
for  Indvirkningen;  den  golde  Lærdomsflid  vil  efterhaanden 
omsætte  sig  i  sundt  Videnskabelighedsliv ,  thi  Befrugt- 
ningen, som  ikke  kan  undværes,  vil  foregaa  af  sig  selv  og 
bringe  Kundskabsfylden  i  det  naturhge  Forhold  til  Livets 
Behov,  —  hvad  der  kan  ské  uden  Mén  for  den  ægte  Grun- 
dighed. Hvor  en  Mangfoldighed  af  forskjellige  Samfunds- 
interesser gjør  sig  gjældende,  enhver  træder  op  med  sin 
Berettigelse  og  de  alle  forfølges  af  forskjellige  Kræfter 
med  lige  Dygtighed,  —  hvorledes  skulde  vel  dér  en  ind- 
skrænket, selvsyg,  hovmodig  Lærdomsaand  kunne  trives? 
Og  endehg,  —  hvor  Modsætningen  af  det  Ægte  og  det 
Uægte  paatrænger  sig  i  slaaende  Klarhed,  hvor  Livets 
Tomhed  og  Forfængelighed  i  alle  Former  og  Farver  driver 
sit  Spil  saa  aabent,  i  saa  store  Udstrækninger,  saa  gro- 
teske Skikkelser,  at  selv  den  sløve  Sans  maa  finde  sig  fra- 
stødt ved  alt  dette,  der  stammer  fra  Intet,  er  Intet  og 
bliver  til  Intet,  —  skulde  det  ikke  dér  være  en  billig  og 
rimelig  Forventning,  at  de,  der  ere  henviste  til  at  sysle 
med  de  aandelige  Virkeligheder,  maa  efterhaanden  staa 
velbefæstede  mod  Anfægtelser  fra  denne  Side? 

Og  nu    den  akademiske  Ungdom!    Disse  Sæt  af  Yng- 

linge.  som  afløse  hverandre  Aar  efter  Aar!  De  medbringe 
forskjelligt  Kundskabsmaal.  forskjellige  Anlæg,  forskjellige 
Tilbøjeligheder,  de  skulle  i  Tiden  træde  ind  i  forskjellige 
Stilhnger,  til  forskjellig  Virksomhed;  men  alle  skulle  de 
føres  ad  videnskabelig  Vej  for  at  uddannes  til  i  enhver 
Stilling  at  beholde  højere  Livsmaal  for  Øje.  Det  frie 
Valg,  den  frie  Selvbevægelse  er  her  det  først  og  sidst  For- 
nødne. Men  en  Fare  truer  her  det  akademiske  Liv:  at, 
naar  Valget  af  et  vist  Fagstudium  er  truffet  ved  den  frie 
Selvbestemmelse,  Udviklingen  da  skal  søges  udelukkende  i 
det  ene  Spor,  Interessen  blive  indsnævret  inden  de  afmaalte 
Grænser,  hvor  det  ene  Studium  bevæger  sig.  Af  hvor 
uberegnelig  Vigtighed  er  det  nu  ikke.  naar  Ungdomsalderen, 
da  Øjet  endnu  er  aabent,  Sindet  frit  og  modtageligt,  finder 
sig  henvist  til  Omgivelser,  der  modarbejde  Ensidighedens 
Indsnævring,  hvor  der  fra  de  forskjelhgste  Kilder  tilflyder 
stærke  og  vækkende  Indtryk,  fra  de  forskjelhgste  Sider  er 
stadig  Opfordring  til  Betragtning,  Undersøgelse  og  Prøvelse ! 
Der  bliver  herved,  selv  uden  synderlig  personlig  Virksomhed, 
lagt  Grund  til  en  Flersidighed  i  Dannelse  og  Interesse, 
som  i  Fremtiden,  under  en  ofte  ensformig  Virksomhed  og 
indskrænket  Livsstilling,  kommer  Manden  særlig  tilgode. 
—  Der  er  et  andet  Skær  paa  den  akademiske  Livsvej.  At 
prøve  fordomsfrit,  at  træffe  sit  Valg  forstandigt,  at  indtage 
og  hævde  en  selvstændig  Stilling  i  Omdømme  og  Grund- 
sætning, i  Gjøren  og  Laden,  er  al  højere  Dannelses  Maal 
og  Mærke.  Men  hvor  nær  Hgger  da  ikke  Fristelsen  for 
en  studerende  Ungdom  til  at  ville  stille  sig  hen  som  alle- 
rede udlært  og  fuldmoden,  som  om  det  kun  gjaldt  derom 
jo  før  jo  heller  at  gribe  det  ene  eller  det  andet  Stand- 
punkt,   ordne  sig  ind  i  et  eller  andet    afsluttet  Parti,    for 

derefter  at  synes  berettiget  til  at  vise  Alt,  hvad  der  gaar 
i  anden  Retning,  tilbage  som  uvedkommende  og  ubrugbart. 
En  synderlig  Misforstaaelse  i  Sandhed  af  de  unge  Aars 
Bestemmelse:  at  forudgribe  Tiden,  begynde  dermed,  hvor- 
med der  omsider  skulde  endes!  Men  saameget  synes  klart, 
at  denne  Skjævhed  desto  lettere  vil  faa  Magt,  jo  mere 
Forholdene  begunstige  de  snævre  Sammenslutninger,  de 
skarpe  Partidannelser,  i  hvilke  Synskredsen  med  Flid  holdes 
indskrænket,  og  Beva'gelsen  er  en  Kredsgang  i  engang  fast- 
slaaede  Tankespor  og  Taleformer.  Hvor  Livet  derimod  er 
anlagt  efter  større  Maalestok  og  bevæger  sig  i  fri  Natur- 
lighed, gjennem  Brydning  af  Modsætninger,  hvor  enhver  til 
Yderlighed  gaaende  Ensidighed  fremkalder  sin  modsvarende 
Bevægelse,  det  fornødne  aandelige  Tilbageslag,  dér  er  i 
alt  Fald  Livet  udenfra  uden  Skyld,  om  Nogen  afspærrer 
sig  for  dets  Indvirkning  i  ubevægelig  Stillestaaen.  Og 
endelig,  —  naar  Anvendelse  i  Livet  og  paa  Livet  er 
Kundskabens  Formaal  og  dens  Prøvesten,  hvo  kan  da  ud- 
maale  Værdien  af,  at  den  akademiske  Livskreds  er  umiddel- 
bart indfattet  af  den  større,  af  de  store  Forhold,  hvori 
det  offentlige  Liv  rører  sig  frit  og  aabenlyst,  bryder  sig 
Vej  gjennem  det  forviklede  Spil  af  samvirkende  og  mod- 
virkende Kræfter!  Den  studerende  Ungdom  staar  her  alle- 
rede som  Tilskuer  ved  de  lærerige  Optrin,  for  lidt  efter 
lidt  at  blive  meddéltagende ,  om  end  endnu  paa  fjærnere 
Haand.  Den  har  det  her  for  Øje  og  lærer  tidlig  at  drage 
sig  det  til  Minde,  hvorledes  Kundskab  er  Magt,  ordnende 
og  stjTende  Livsmagt.  —  er  det  i  samme  Grad,  som  den 
er  beriget  ved  Livserfaring,  modnet  ved  Selvtænkning,  og 
fremfor  Alt  i  samme  Grad  som  Kundskab,  Erfaring  og 
Tænkning   er   bleven  Middel   til   at   udvikle  Mandighedens 

Karakter,  meddele  Viljen  Overbevisningens  Renhed,  Klarhed 
og  Styrke.  —  Naar  jeg  sér  ud  over  Yuglingeskaren  i  dette 
Rum,  da  løftes  min  Sjæl  ved  Tanken  om,  hvor  Meget  der 
i  Fædrelandets  Fremtid  vil  bero  paa  det  Sind,  der  herfra 
medbringes  til  dets  Tjeneste,  —  ikke  alene  til  at  forvalte 
Anliggender  i  Stat,  Kirke  og  Skole,  men  til  at  arbejde  i 
hvilken  som  helst  Stilling  til  Vækkelse  og  Ledelse  af 
aandeligt  Liv  i  Folket,  af  det  nationale  Selvbevidsthedsliv, 
som  giver  et  Folk  det  sande  Værd  og  den  sande  Kraft. 
At  dette  Sind,  denne  Arbejdskraft  vil  komme  tilstede  i 
altid  rigere  Maal,  tør  vi  ogsaa  derfor  haabe,  fordi  Virk- 
somheden, der  udgaar  fra  Universitetets  Høresale,  støttes 
og  styrkes  ved  alle  de  rige  Kræfter,  som  Livet  i  Konge- 
staden stiller  til  Raadighed.  Og  omvendt  tør  vi  mene,  at 
dette  Liv  vilde  savne  et  vigtigt  Led,  dersom  Videnskabe- 
ligheden ikke  havde  sit  Hovedsæde  i  Kongestaden,  Universi- 
tetet, —  Helheden  af  Videnskabslærere  og  videnskabelig 
Ungdom,  —  maatte  lidet  svare  til  sit  Navn  og  sin  Bestem- 
melse, dersom  saa  talrigt  et  Samfund  af  alle  Aldere  kunde 
være  forgrenet  og  indblandet  i  Hovedstadsbefolkningen  uden 
kj  endelig  Indflydelse  paa  Livets  hele  Præg. 


Vi  slutte  med  de  Forbønner,  til  hvilke  Dagens  Fest 
opfordrer.  Vi  bede  for  det  kongelige  Arvehus,  særlig  for 
vor  allernaadigste  Konge.  Historien  vil  vidne  om  det 
kongelige  Højsind,  hvormed  han  har  ikke  alene  tildelt  sit 
Folk  den  ædle  Frihedsgave,  men  trofast  holdt  Haanden 
over  det  skjænkedc  Klenodie.  TilFredrik  den  Syvendes 
Navn  vil  Historien  knytte  Begyndelsen  af  et  nyt  Tidsrum 
i    det    danske  Folks  Liv.     Det    være    vort  Ønske    og    vort 

Haab:  at  Anvendelsen  af  denne  Frihed  maa  blive  vor 
Konges  Løn  og  hans  Ære !  Og  hertil  knytter  en  Bøn  sig : 
at  Herrens  Aand,  som  er  Visdoms,  Krafts  og  Besindig- 
heds Aand,  maa  hvile  over  Kongens  Raad  og  de  lovgivende 
Forsamlinger.  Vi  bede  for  vort  Fædreland:  at  den 
strænge,  maaské  nødvendige  Skole,  gjennem  hvilken  det 
bliver  ført  i  disse  Trængselsaar ,  maa  blive  det  til  Velsig- 
nelse, maa  tjene  til  at  udvikle  det  Manddomssind  i  Folket, 
der  i  Farens  Stund  søger  sin  Styrke,  næst  Gud,  i  sig  selv ; 
kun  da  vil  det  være  i  Stand  til  og  være  værdigt  til  at  føre 
den  store  Livskamp  til  Sejr.  Vi  bede  for  denne  Høj- 
skole: at  den  maa  fremdeles  indtage  sin  Plads  med  Ære, 
at  den  maa  blomstre  ved  indsigtsfuld  og  omsigtsfuld  Be- 
styrelse, ved  Lærere,  der  ere  Støtter  for  Videnskaben  og 
Forbilleder  for  sandt  videnskabeligt  Liv,  ved  en  studerende 
LTngdom,  hvor  den  aandelige  Udsæd  finder  velberedet  Jord- 
bund og  omhyggelig  Pleje  til  velsignet  Høst!  Det  ské! 

Om   Fredriksborgs   Gjenoprejsning. 


I. 
Skal  Fredriksborg  virkelig  blive  henliggende  som  Ruin?  ^) 

(1859). 


„Løverdag  den  17de  December  1859  vækkedes  vi  ved 
Efterretningen  om  Fredriksborgs  Brand.  Allerede  om 
Mandagen  bragte  „Fædrelandet"  en  ledende  Artikel,  som  band- 
lyste „i  alle  fornuftige  Folks  Navn"  enhver  Tanke  om  Slottets 
Restavration  som  „ufornuftig,  uforsvarlig  og  daarlig".  „Dag- 
bladet" gjorde  Dagen  efter  denne  Dom  til  sin.  Altsaa:  som 
bristende  Rum  skulde  det  blive  henliggende,  —  Værket  af  og 
Mindet  om  den  eneste  kongelige  Personlighed  efter  Valde- 
m årernes  Tid,  den  skjønneste,  tit  besungne  Peide  i  Danmark! 
Medens  det  i  andre  Lande  er  Skik  at  rejse  paany,  hvad  der 
forstyrres  ved  Uheld  eller  Fjendehaand,  skulde  det  danske  Folk 
klynkende  lægge  Hænderne  i  Skjødet!  Scenen  med  Kolding- 
hus, den  eneste  Kongeborg,  beliggende  i  Danmarks  Hoved- 
provins ,  eller  med  Nikolaj  Kirke ,  Hovedstadens  ældste  Kirke, 
beliggende  i  Hovedstadens  Midtpunkt,  skulde  atter  gjentages! 
Og  paa  samme  Tid  skulde  der  arbejdes  paa  at  faa  den  natio- 
nale Selvfølelse  gjort  levende  og  stærk ;  —  efter  en  urolig  Nat 
søgte  jeg  Ro  ved  at  nedskrive,  hvad  der  opfyldte  min  Sjæl, 
og  det  Skrevne    sendte  jeg,    fortrængt    fra    mine  naturlige  Or- 


»)  Berlingske  Tidende.    1869,  d.  22.  December. 

ganer,  til  den  „Berlingske  Tidende",  hvor  det  læstes  Torsdag- 
aften Nr.  298.  Dagen  efter,  Fredag  den  23de,  lille  Juleaften, 
modtog  jeg  Tilsigelse  til  at  indfinde  mig  hos  Kongen  paa 
Kristiansborg  samme  Dag  Kl.  4.  —  Meningen  var  let  at 
gjætte  .  .  .  Kongen  modtog  mig  med  Tak  for  den  varme  Ud- 
talelse om  det  afbrændte  Slot,  og  .  .  .  med  det  Ønske:  at  jeg 
med  nogle  andre  Mænd  vilde  stille  mig  i  Spidsen  for  Indby- 
delsen til  en  National-Subskription  til  Slottets  Gjenopførelse ; 
.  .  .  hertil  svarede  jeg,  at,  naar  der  i  det  nærværende  Øjeblik 
var  Tale  om  at  bringe  denne  Tanke  til  Virkelighed,  stillede 
der  sig  for  mig  store  Betænkeligheder,  og  jeg  dristede  mig 
under  de  nuværende  Forhold  ikke  til  at  være  med 
iblandt  Indbyderne.  .  .  .  Otte  Dage  ind  i  Januar  læstes  der 
i  Bladene  om  en  af  Kongen  udnævnt  Komité,  med  A.  W. 
Moltke  i  Spidsen ,  til  Indsamliag  af  Bidrag  til  Gjenopførelse 
af  Fredriksborg.  Det  var  naturligt,  at  mit  Navn  ved  denne 
Lejlighed  blev  savnet,  og  Ytringer  i  „Dagbladet",  „om  jeg 
ikke  var  bleven  anmodet  om  Indtrædelse,  eller  om  jeg  havde 
vægret  mig  derved",  gave  mig  forønsket  Lejlighed  til  i  „Dag- 
bladet" Nr.  15  at  udtale  mig  nærmere  om  min  Stilling  til 
Sagen.  Faa  Uger  derefter  var  Ministeriet,  som  havde 
været  Gjenstand  for  saamegen  Uvilje  og  Bekymring,  sprængt 
ved  Førsteministerens,  Eottwitts,  pludselige  Død 
den  8de  Februar,  og  det  forrige  Ministerium  fornyedes  i  sine 
Hovedbestanddele.  Subskriptionen  havde  nu  ønskelig  Frem- 
gang; som  Bidrag  til  at  styrke  Interessen  gav  jeg  endnu,  som 
Gjenmæle  mod  Høy  en  s  enestaaende  Betragtning  af  Sagen,  en 
Artikel  i  „Dagbladet"  Nr.  29.  Fredrik  den  7de  oplevede 
endnu  at  sé  Tinder  og  Taarne  rejse  sig;  men  Kirkens 
Fuldførelse  og  Indvielse  fandt  først  Sted  under  Kristian 
den  9de  i  Sommeren  1864."     („Optegnelser".    S.  455—460). 


Vi  have  saa  ofte  maattet   høre  det   udraabe   i   stærke 
Ord  og  med  skingrende  Røst,    at  vi  ere    ikke  blot   et  Kile 

Folk,  men  tillige  et  fattigt  Folk,  der  kun  skal  have  nød- 
tørftigt fra  Haand  til  Mund,  ja  et  Folk,  som  bør  lægge  an 
paa  at  holde  sig  Fjendevold  fra  Livet  ikke  med  Forsvars- 
anstalter,  men  ved  at  stille  sig  saa  fordringsløst  og  uskyl- 
digt, at  der  ikke  skal  være  Fristelse  for  Nogen  til  at  for- 
gribe sig  paa  os,  —  at  det  kan  synes  at  falde  af  sig  selv, 
naar  vi  lide  et  eller  andet  stort  og  smerteligt  Tab,  at  vi 
da  ikke  skulle  have  Andet  at  gjøre  end  at  skikke  os  i  Tabet 
med  Fattigfolks  Taalmodighed.  Men  er  det  ikke  denne 
Opgivelse  af  Tanken  om  at  søge  det  Tabte  gjenoprettet,  der 
først  gjør  Tabet  og  Smerten  over  Tabet  til  sand 
og  fuld  Ulykke?  Thi  Tab  er  Kraftens  og  Modets  Prøve- 
sten, og,  saalænge  der  er  Mod  til  Anstrængelse  for  at  er- 
statte det  Tabte,  er  Tabet  ikke  uden  sin  Trøst. 

Vi  have  i  disse  Dage  skullet  friste  et  Tab,  der  med 
fuld  Føje  bhver  betragtet  som  „et  nationalt  Tab".  Thi 
der  gives  synlige  Værker,  som  kunne  paa  forunderhg  Maade 
voxe  sammen  med  det  nationale  Liv.  Men  er  Ordet  ud- 
talt i  fuldt  Alvor,  at  der  her  er  lidt  et  Tab  for  Nationen, 
hvad  ligger  da  nærmere  og  er  i  national  Henseende  vær- 
digere, end  at  spørge  med  samme  Alvor:  hvorvidt  og 
hvorledes  det  Tabte  kan  blive  gjenoprettet  ved  forenede 
Kræfter,  hvorledes  de  fornødne  Midler  kunne  bringes  til- 
veje, og  hvorledes  de  maa  fordeles,  for  at  der  med  Lempe 
og  dog  med  Alvor  kan  blive  arbejdet  til  at  udslette  Øde- 
læggelsens Mærke? 

Der  er  indenfor  Fredriksborgs  Mure  gaaet  meget  til- 
grunde, som  er  og  bliver  uerstiitteligt.  Men  Tabet  af 
det  Største  og  Dyrebareste,  Kristian  den  4des  Kongeborg, 
kan  erstattes,  saafremt  der  er  modig  Vilje  hos  Konge 
og  Folk  og  klog  Besindighed  hos  dem,  der  skulle  lede 

Værket.  Skal  den  virkelig  her  finde  sin  slappende  og 
sløvende  Anvendelse  —  den  bedrøvelige  Tale  om  det  fat- 
tige, det  modstandsløse  Folk,  der  skal  være  dømt  til  at 
lide  Tab  efter  Tab,  uden  at  have  Mod  eller  Evne  til  at 
give  sig  Erstatning  for  det  Tabte?  Skal  det  stolte,  tit  be- 
sungne, minderige  Fredriksborg,  Billede  af  Danmarks 
ridderlige  Fortid,  virkelig  blive  henliggende  som  E.uin  eller 
Brandtomt?  Eller  skal  den  blive  gjenoplivet  iAarenesLøb, 
den  ædle  Skikkelse,  der  staar  uforglemmelig  i  Danskes 
Sjæl?  Vil  Hs.  Majestæt  Kongen,  modig  og  opofrende, 
gaa  i  Spidsen,  da  vil  det  vise  sig,  om  der  i  Folket  er  Mod 
og  opofrende  Vilje  til  at  følge  Kongen  efter. 

Disse  Ord  ere  fremkaldte  ved  den  Fordømmelse, 
som  „Fædrelandet" ,  førend  der  endnu  er  blevet  rejst 
noget  Spørgsmaal  i  Sagen,  har  i  „alle  fornuftige  Folks" 
Navn  lyst  over  „den  Daarskab  at  tænke  for  Alvor  paa  at 
gjenskabe  Kristian  den  Fjerdes  Kongeborg".  Der  vises 
hen  til  Millionerne,  som  burde  finde  Anvendelse  til  „en 
halv  Flaade"  eller  „de  højst  fornødne  Jærnbaner".  Der 
var,  som  vi  erindre.  Patrioter,  der  i  sin  Tid  søgte  ved  lig- 
nende Grunde  at  stille  Tanken  om  et  Thorvaldsensk  Mu- 
sæum  i  Daarskabens  Lys ;  men,  ligesom  man  kan  faa  „Mil- 
lioner" ud  ved  at  sammenlægge  selv  mindre  Udgiftssummer 
igjennem  et  klækkeligt  Antal  Aar,  saaledes  kan  Millionen 
udstykkes  i  det  fornødne  Aaremaal,  og  derved  taber  den 
sin  Forfærdelighed.  Det  skal  tilmed  være  en  daarlig 
Opgave:  „smaahg  at  ville  eftergjøre  en  længst  forsvunden 
Tidsalders  Værk".  Men  er  det  da  smagløst  og  smaahgt, 
naar  der  i  Preussen  bliver  igjennem  Aartier  arbejdet  paa 
Fortsættelse  af  Domkirken  i  Kolln,  den  gotiske  Bygnings- 
kunsts Mesterværk,  efter  den  oprindelige  Plan,   som  aldrig 

er  kommen  til  Udførelse?  —  rXor  Eftertid",  saaledes 
føjes  der  endnu  til,  „vil  baade  udle  og  forbande  os  i 
vor  Grav,  dersom  vi  foretage  os  Sligt".  Ja,  det  er  én 
Betragtning  af  den  nationale  Fremtid,  vi  gaa  imøde,  og 
det  er  ikke  utænkeligt,  at  just  det  nærværende  Øjeblik  kan 
være  Overgang  til  en  nivellerende  „Raahed  og  Ligegyl- 
dighed overfor  vore  aandelige  Interesser".  Men  det  er 
ogsaa  en  Mulighed.  —  maaské  dog  mere  sandsynlig,  og  i 
alt  Fald  mere  trøstehg  — ,  at  Eftertiden  helst  vil  søge  at 
glemme  en  Slægt,  som  kunde  lade  det  stolte  Slot  synke  i 
Grus  og  nøjes  med  at  plante  et  Kors  paa  Graven  til  Fore- 
vigelse af  sin  Afmagt  eller  Sløvhed.  Og  hvad  der  ikke  tør 
glemmes,  er  dette,  at  „Eftertiden"  vil  for  en  stor  Dél  blive 
saadan,  som  vi  lade  den  blive.  Den  nationale  Aand  kan 
ikke  i  ét  Øjeblik  og  i  én  Retning  blive  paakaldt  som  frel- 
sende Genius  og  i  et  andet  Øjeblik  og  i  anden  Retning 
blive  vist  tilbage  som  daarende  Fantom.  Dens  Væsen  er 
altid  og  allevegne  det  samme ,  og  til  dette  "Væsen  hører 
det:  imod  nationale  Tab  at  stille  ikke  forsagt 
Selvopgivelse,  men  modstræbende  og  gjenopret- 
tende  Energi. 

II. 

Endnu  et  Ord  om  Istandsættelsen  af  Fredriksborg.i) 

(1860). 

I  „Dagbladets"  Nr.  11  læses  en  Artikel  om  Gjenop- 
førelsen  af  Fredriksborg ,  som  lægger  mig  det  personUg 
nær  at  forklare  mig  noget  nærmere  om  min  Stilling  til 
Sagen. 


1)  Dagbladet.    1860,  d.  17.  .Januar. 

Hvad  der  strax  efter  den  17de  December  gav  mig 
uvilkaarlig  Pennen  i  Haanden  var,  som  det  vil  erindres, 
den  fremsatte  Paastand:  at  al  Tanke  om  Crjenopførelse 
skulde  fra  først  af  vises  tilbage  som  ufornuftig,  uforsvarlig 
og  daarlig.  Med  denne  Paastand  kunde  jeg  som  dansk 
Mand  ikke  forsone  mig.  Dersom  derimod  Stemmerne 
fra  den  modsatte  Side  havde  indskrænket  sig  til  Beklagelse 
over,  at  det  smertelige  Nationaltab  skulde  træffe  sammen 
i  Tid  med  det  nationale  Tryk,  som  det  var  beskikket  for 
Aaret  1859  at  bringe  over  os  inden  dets  Udgang,  dersom 
der  var  blevet  ytret  Tvivl,  om  der  i  et  saadant  Øjeblik 
turde  lægges  Haand  paa  Værket  med  Haab  om  redebon 
Tilslutning  fra  alle  Sider,  da  vilde  jeg  næppe  have  vovet 
at  tage  til  Gjenmæle.  Netop  fordi  Gjenoprejsning  af 
Fredriksborgs  Mure  og  Taarne  staar  for  mig  som  et  Værk, 
hvori  den  danske  Folkeaand  bør  søge,  og  hvori  den  vil 
finde  en  Selvtilfredsstillelse,  som  et  Værk,  der  uden  Van- 
skelighed vil  kunne  udføres,  naar  det  gribes  an  med  frej- 
digt Sind  og  Sammenhold,  men  ogsaa  kun  da  kan  ventes 
udført,  naar  dette  Sind  og  dette  Sammenhold  er  tilstede, 
—  netop  derfor  har  jeg,  efter  mit  Kjendskab  til  den 
almindelige  Stemning,  ikke  under  de  øjebhkkelige  Forhold 
kunnet  haabe  den  Fremgang  for  Sagen,  som  jeg  ønsker 
den.  Først,  naar  de  Savn  ere  udfyldte,  som  Ministerskiftet 
har  fremkaldt,  naar  de  paalidelige  Støttepunkter,  de  Garan- 
tier for  politisk  Renhed  og  moralsk  Uafhængighed,  som 
Folket  i  en  konstitutionel  Stat  ikke  kan  undvære,  og  som 
alene  findes  i  de  ansvarlige  Styreres  Personlighed  og  i 
deres  personlige  Fortid,  ere  opnaaede,  —  først  da  vil,  efter 
min  og  Manges  Overbevisning,  Tidspunktet  være  dér,  da 
det   danske  Folk   vil    kunne    forventes  at   findes    stemt  og 

villigt  til  at  bidrage  efter  bedste  Evne  til  et  hæderligt  Na- 
tionalværk. Jeg  mener,  at  det  hermed  vil  være  forklaret 
for  mit  personlige  Vedkommende,  at  og  hvorfor  mit  udtalte 
Ord  har  indtil  nu  maattet  blive  uden  tilsvarende  Virk- 
somhed i  Gjerning. 

Hvor  beklageligt  det  nu  end  er,  og  det  i  mere  end 
én  Henseende,  at  det  første  Øjebliks  Stemmning  ikke 
kan  benyttes,  som  det  under  andre  Omstændigheder  vilde 
kunne  ské,  saa  tør  det  dog  paa  den  anden  Side  næppe 
overses,  at  der  er  visse  foreløbige  Skridt,  som  i  hvert 
Tilfælde  synes  nødvendigt  at  maatte  gaa  forud,  for  at  det 
rette  Udgangspunkt  kan  være  givet  og  den  fornødne  Udsigt 
aabnet  for  Maalets  Opnaaelse. 

Skulde  ikke  det  først  og  fremmest  Fornødne  være 
dette,  at  det  fra  Regeringens  Side  overdrages  til  nogle  af 
vore  dygtigste  og  anseteste  Haandværkere  af  Murer-,  Tøm- 
rer- og  Stenhugger -Faget  først  at  anstille  omhyggelig 
Undersøgelse  saavel  af  det  endnu  staaende  Murværks  So- 
liditet som  af  det  levnede  Materiales  Brugbarhed  og  Værdi, 
og  derefter  paa  dette  Grundlag  at  bygge  et  Overslag  over 
Udgiften  til  en  fuldstændig,  tro  og  nøjagtig,  Restavration 
af  Bygningens  YdTe,  og  over  det  Indre  alene  forsaa- 
vidt  som  det  er  nødvendigt,  at  Udførelsen  i  det  Indre 
maa  fra  først  af  gaa  Haand  i  Haand  med  det  Ydre? 

Jeg  tror  fremdeles,  at  „Dagbladet"  har  fuldkommen 
Ret  i  at  advare  imod  overdrevne  Forestillinger  om  Ud- 
byttet af  en  Nationalsubskription,  selv  under  Forudsætning 
af  indtraadte  gunstige  Forhold  i  vor  indre  politiske  Til- 
stand. Og  altsaa:  skulde  det  ikke,  efterat  et  Overslag 
var  affattet  saa  paalideligt  som  muligt,  være  tjenligt  for 
Subskriptionens  Fremgang,  at  der  havdes  Oplysning  saavel 


745 

om  det  Bidrag,  der  vil  blive  ydet  af  Civillisten,  som  om 
den  Paaligning,  hvorom  der  tør  ventes  at  ville  blive  fore- 
lagt Rigsraadet  et  Regerings-Forslag? 

Endnu  burde  vel  den  Tilsikring  ikke  fattes,  at  de 
frivillige  Bidrag  skulle  finde  udelukkende  Anvendelse  til 
Gjenoprejsning  af  Slottets  Ydre,  ligesom  det  vel  ogsaa 
burde  forud  bringes  til  almindelig  Kundskab,  til  hvilke 
Fagmænd  selve  Anvendelsen  af  de  folkelige  Bidrag  vil  blive 
overdragen.  Det  er  nemlig  Fredriksborgs  herhge  Ydre, 
forhøjet  ved  den  hele  uforlignelige  Omgivelse  af  Søer  og 
Skove,  der  har  kunnet  betragtes  som  Folkets  Ejendom  fra 
Slægt  til  Slægt,  som  en  Besiddelse  til  Øjenslyst  og  Aands- 
lyst,  som  Nationen  tør  antages  ikke  at  ville  savne,  ikke  at 
ville  efterlade  til  Efterslægten  i  matte  Afbildninger  i  den 
levende  Virkeligheds  Sted.  Hvad  det  Indre  af  Slottet 
angaar,  da  er  det  alene  Kirken,  der  stod  i  sin  oprindelige 
Skikkelse.  Selv  Riddersalen  fremviste  i  sin  Nøgenhed  kun 
en  Skygge  af  den  fordums  Herlighed,  og  om  Slottets  øvrige 
Sale  og  Gemakker  er  det  historisk  paavist,  indtil  hvilken 
Grad  den  tyske  Hof  smag  under  Kristian  den  6te  har  stillet 
sig  til  Opgave  at  udslette  Sporene  af  Kristian  den  4des 
Bygningsstil ').  Paa  en  Restavration  af  denne  forvanskede 
Skikkelse  har  vistnok  Ingen  tænkt.  Ved  det  Indre  vil  der 
selvfølgelig  haves  friere  Haand,  og  det  tør  haabes,  at  man 
her  vil  vide  at  komme  nærmere  tilbage  til  det  Oprindelige. 


1)  N.  Høyen:  Fredriksborg  Slot  („Dansk  Ugeskrift"  f.  1832  S. 
82—92.  132—172),  S.  80  f.:  „I  selve  Hovedbygningen  blev  (under 
Kristian  den  6te)  skaltet  og  valtet  med  en  saadan  Vilkaariighed, 
at  der,  naar  Kirken,  Riddersalen,  et  Parti  af  Rosen  og  Taarn- 
kamrene  undtages ,  slet  Intet  blev  tilbage  af  Værelsernes  gamle 
Anordning.  Nye  Skillerum  opførtes  og  nye  Korridorer  anlagdes, 
saa  at  det  nu  vilde  være  temmelig  vanskeligt  at  bestemme  Yæ- 

Men  det  hele  indre  Arbejde  vil  kunne  komme  til  Udførelse 
efterhaanden  og  delvis. 

Sikkerlig  vil  det  af  Mange  findes  Paaskjønnelse  værd, 
naar  „Dagbladets"  Redaktion,  medens  den  fralægger  sig 
personlig  Sympati  for  Foretagendet,  dog  viser  sig  mod- 
tagelig for  den  Opfattelse,  der  heri  sér  „en  national  Sag 
og  en  national  Phgt",  og  erklærer,  naar  Sagen  faar 
Karakteren  af  et  nationalt  Poretagende,  ikke  alene  ikke 
at  „ville  optræde  fjendtlig  imod  den",  men  endogsaa  forbe- 
holder sig  mulig  at  ville  „slutte  sig  til  Sagen,  for  at  den, 
siden  den  engang  er  begyndt,  kan  føres  saa  vel  til  Ende 
som  muligt". 

Dersom  der  skulde  være  nogen  Kraft  at  hente  fra 
Fortids-Storværker,  henliggende  i  Ruiner,  da  vilde  Danmark 
være  rig  paa  nationale  Oplivelses-  og  Styrkningsmidler  i 
denne  Retning.  Til  Koldinghus's  hensmuldrende  Taarn- 
mure  kunne  vi  henvise  Elskere  af  Ruiner  for  at  finde, 
efter  vor  Lejlighed,  et  Sidestykke  til  det  maleriske  Slot  i 
Hejdelberg;  Uranienborgs  og  Skanderborgs  Mure  og  Taarne 
have  vi  ikke  ladet  have  Ro,  førend  Alt  var  jævnet  med 
Jorden,  og  midt  i  Hovedstaden,  der  ikke  har  sin  Rigdom 
i  Kirkebygninger,  mindes  de  Ældre  iblandt  os,  hvorledes 
de  faste  Mure  af  Nikolaj  Kirke  ere  blevne  møjsommelig 
nedbrudte,  Sten  for  Sten,  for  at  give  Plads  for  Slagterboder. 
1  at  lade  forfalde  er  der  hos  os  lagt  ligesaa  megen  Resig- 


relsernes  oprindelige  Form  og  Forbindelse.  Som  en  Selvfølge 
heraf  maatte  ogsaa  hele  Dekorationen  forandres.  —  De  besyn- 
derlige Forhold  i  Værelserne  med  deres  Karnapper  og  udbyg- 
gede Gemakker,  det  dunkelt  Alvorlige,  der  hersker  i  flere  af 
dem,  de  stejle,  smalle  Vindeltrapper,  de  dybe  Vinduesrammer 
af  hugne  Sten  stemme  kun  daarlig  overéns  med  det  moderni- 
serede Indre"  osv. 

nation  for  Dagen,  som  Energi  i  nedrivende  Retning!  Om- 
vendt har  man  heller  ikke  skyet  Bekostninger,  anvendte 
uden  mindste  Nødvendighed,  man  har  bortødslet  Penge  og 
Kræfter  paa  at  nedrive  lidet  beskadigede  Hvælvinger^,  om- 
styrte rodfaste  Piller  indtil  Grunden  i  JFrue  Kirke  efter 
1807,  for  at  have  den  Fyldestgjørelse  at  opføre  i  saakaldet 
renere  Stil,  d.  v.  s.  i  modern  Karaktérløsheds  -  Stil ,  hvad 
der  for  mindre  end  det  Halve  havde  kunnet  sættes  i  den 
forrige  Stand. 

Den  ligesaa  pietetsløse  som  fantasiløse  Tid,  der  mang- 
lede Syn  og  Agtelse  for  de  karakterfulde  Bygningsværker 
fra  Fortiden,  sé  vi  lykkeligvis  tilbage  paa.  Men  vilde  vi 
ogsaa  være  komne  ud  af  Umyndighedens  Dvaletilstand, 
vilde  det  vidne  om  national  Selvfølelse,  dersom  det  endnu 
bestandig  skulde  være  vor  første  og  nærmeste  Tanke:  at 
lade  ligge,  hvad  en  umild  Skjæbne  lægger  øde  for  os,  selv 
naar  dette  hører  til  det  Ypperste,  vi  eje,  og  naar  det  kan 
fornyes  i  den  gamle  Skikkelse  ,  saafremt  der  er  en  Vilje, 
der  svarer  til  Evnen?  Der  er  (i  en  indsendt  Artikel  i 
„Dagbladets"  Nr.  9)  vist  hen  til  en  anden  Udvej  og  en 
Trøst  i  anden  Retning:  Vi  skulde  indskrænke  os  til  „at 
frede  og  vedligeholde  Slottets  Ruiner  paa  den  rette  Maade", 
og  Ruinerne  skulde ,  saaledes  fredede ,  „yde  en  Art  Er- 
statning for  det,  Luerne  berøvede  os".  Der  henvises  til 
„Hejdelberg  Slot,  denne  mægtige  Ruin,  som  er  Noget  af 
det  Skjønneste,  det  mest  Interessante,  det  mest  Maleriske, 
som  Tyskland  har  at  opvise".  Der  spørges:  „om  ikke 
den  for  Fredriksborg  ejendommelige  Romantik,  det  Ma- 
leriske, ja  fast  Vidunderlige  ved  samme  vilde  være  fuldt 
saa  vel  bevaret  ved  det,  der  nu  er  tilbage,  som  ved  en  ny 
Bygning."      Ja,    det    er  meget  rimehgt,    at  Fredriksborgs 

Ruiner  vilde  kunne  bringe  Fremmede  i  samme  poetiske 
Stemning,  hvori  Indsenderen  er  bleven  bragt  ved  Hejdel- 
bergs  Ruiner;  overfor  disse  har  han  jo  selv  staaet  som 
Fremmed.  Men  lad  danske  Mænd  og  Kvinder  vandre 
igjennem  de  skjønne  Ydergaarde,  under  det  stolte  Port- 
taaru,  forbi  Galleribygningen ,  der  forbinder  de  tvende 
Hovedtiøje,  igjennem  Fredrik  den  2dens  Port,  med  Ind- 
skriften om  Mageskiftet  med  Herluf  Trolle  af  Hillerøds- 
holm  mod  Skovkloster,  igjennem  Møntporten  under  Kon- 
seilsalen,  og  ved  Siden  af  alle  disse  levende,  af  Ilden  ube- 
rørte, Herligheder  kaste  Øjet  paa  de  bristende  Mure  som 
spøgelseagtigt  Modstykke!  —  jeg  skulde  tro,  at  Følelsen 
af  Græmmelse  og  Blusel  vil  kvæle  Poesien  i  det  danske 
Bryst.  Og  overhovedet  er  det  ikke  ruinagtige  Indtryk, 
ikke  elegisk -romantiske  Stemninger,  hvortil  vi  trænge. 
Derimod  vil  det  have  sin  Betydning  for  vort  nationale  Liv, 
naar  det  danske  Folk  om  nogle  Aar  skal  sé  Fredriksborgs 
Tinder  og  Taarne  rejse  sig  paany  i  samme  Skikkelse,  hvori 
de  have  knejset  over  vore  Hoveder,  og  naar  Folket  skal 
føle  sig  selv  som  Meddéltager  med  dets  Konge  i  Gjen- 
fø delsen  af  det  skjøuneste  Mindesmærke  fra  Danmarks 
Fortid.  

in. 

I  Anledning  af  Artiklen  i  „Fædrelandet's"  Nr.  24.^) 
(1860). 

Efterat  der  i  „Fædrelandet"  har  været  meddelt  et 
Overblik  over  den  Billedrigdom,  der  er  gaaet  tabt  ved  Fred- 
riksborgs  Brand,    —    saa  anskuehgt  og  saa  lærerigt,    som 

')  Dagbladet.    1860,  d.  2.  Februar. 

det  alene  kunde  gives  fra  Prof.  Høy  en 's  Haand  — ,  er 
der  i  sammes  Nr.  24  tilføjet  Betragtninger  saavel  om  den 
afbrændte  Bygnings  arkitektoniske  Værd,  som  om  den 
rette  Maade  at  holde  i  Ære,  hvad  der  er  blevet 
tilbage. 

Om  Slotsbygningen  selv  erfare  vi:  at  den  „ikke  var 
udgaaet  af  en  klar  overskuende  Grundtanke,  men  sammen- 
stykket af  flere  slet  sammenbundne  Dele",  at  „Symmetrien 
ofte,  uden  al  Nødvendighed,  var  tilsidesat  og  skjødesløst 
behandlet",  at  „Billedhugger-  eller,  om  man  heller  vil. 
Stenhugger- Arbejdet  var  som  oftest  magert  og  tørt"  osv., 
eller  kortelig:  „at  vi  her  havde  et  Værk,  som  ingenlunde 
betegner  Højdepunktet  af  den  valgte  Stil,  men  vel  dens 
Dalen".  Om  denne  Dom,  —  unægtelig  klinger  den  noget 
stræng,  —  kan  der  selvfølgelig  kun  tilkomme  lige  Sagkyn- 
dige en  Stemme.  Dog  hedder  det  paa  den  anden  Side 
atter:  at  „alle  disse  Mangler  hængte  saa  nøje  sammen 
med  Bygningens  Karakter,  at  man  ikke  kunde  ønske  dem 
forandrede,  selv  om  Øjet  ikke  kunde  overse  dem,  efterat 
Virkningen  af  det  første  slaaende  Indtryk  havde  tabt  sig". 
Og  ligesom  Forfatteren  for  28  Aar  siden  betegnede  Fred- 
riksborg  som  „den  skjønneste  Borg,  det  nordhge  Evropa 
ejer"  („Dansk  Ugeskrift"  S.  192),  saaledes  kalder  han  os 
ogsaa  her  i  Minde  „den  Afvexling  i  malerisk  Skjønhed, 
som,  i  Forbindelse  med  dens  prægtige  Leje,  udgjorde  Fred- 
riksborgs  Ejendommehghed  og  udmærkede  den  fremfor 
de  øvrige  danske  Kongeborge''.  Hermed  kunne  vi  fuldtvel 
lade  os  nøje;  det  vilde  være  ubilligt,  om  de,  der  ikke  staa 
paa  Kunstkritikens  Standpunkt,  forlangte  Mere.  Det  er 
ved  den  „maleriske  Skjønhed",  at  Fredriksborg,  saaledes 
som    det   stod,    bragte    Kritiken    til    ligesom    at   glemme 

sig  selv,    og   skulde   ikke    det  gjenopstandne  Fredriksborg 
kunne  fejre  den  samme  Triumf? 

Men  imod  denne  Gjenopstand elsestanke  indeholder  Ar- 
tiklen den  alvorligste  Advarsel.  Vistnok,  for  Kirkens 
Vedkommende  ytres  det:  at  „Luerne  have  i  den  Grad 
skaanet  den  indre  Bygning,  at  den  efter  en  forstandig 
Istandsættelse  med  Rette  kan  vedblive  at  bære  Kristian 
den  4des  Navn".  Om  Alt  derimod,  hvad  der  er  udenfor 
Kirkebygningen,  hedder  det:  „Man  glemme  dog  ikke,  at 
Ruiner  som  disse  have  Krav  paa  en  Ukrænkehghed ,  som 
ikke  brydes  ustraffet!"  Slotsbygningen  skal  altsaa,  netop 
i  Kraft  af  sin  Ærværdighed,  burde  blive  henliggende  som 
Ruin.  Med  Paakaldelse  af  de  fredriksborgske  Ruiners 
„Ukrænkehghed"  bliver  Ønsket  indskrænket  dertil :  at 
„Lejligheden  bør  gribes  til  at  kaste  det  sidste  Lys  over 
Fredriksborgs  Ruiner",  —  nemlig  ved  Udgivelse  af  afdøde 
Kammerraad  Lassens  efterladte  Samlinger  af  „værdifulde 
Dokumenter  til  Fredriksborgs  Historie",  i  Forbindelse 
med  Arkitekturmaler  H.  Hansens  Tegninger  af  Slottet. 
„Dersom  en  saadan  Udgivelse  kunde  komme  i  Stand,  vilde 
en  Forening  af  hine  Dokumenter  og  af  disse  Tegninger, 
udgivne  paa  en  værdig  Maade,  indeholde  den  bedste  Op- 
lysning om  Meget  af  det,  som  nu  er  tabt,  og  paa  den 
skjønneste  Maade  bevare  dets  Minde."  Som  praktisk 
Enderesultat  falder  dette  unægtelig  noget  tarveligt.  Og 
selv  den  Skaansel,  som  Luerne  have  vist  imod  Kirken, 
skulde  den  ikke,  ved  stræng  kritisk  Betragtning,  befindes 
at  have  sin  betænkelige  Side  ?  Om  Restavrationen  af  denne 
skal  der  nemlig,  efter  „Fædrelandets"  Erklæring,  kun  være 
én  Stemme.  Men,  dersom  der  herved  ikke  er  tænkt  paa 
at  anbringe  Kirken  som  en  Slags  Smugkirke,  skjult  i  Ruin- 

murene,  niaaské  ved  Hjælp  af  fordækte  Skraatag  (saaledes 
sora  man  stundom  overraskes  ved  pyntelige  Gemakker  i  en 
tilsyneladende  Ruinbygning),  dersom  derimod  den  hele 
Kirkefløj  skal  rejse  sig  i  sin  imponerende  Storhed,  med 
sit  Taarnspir,  med  Riddersalsstokværket  ovenover  Kirken, 
saa  kan  det  forudsiges,  at  den  saa  meget  befrygtede  „mo- 
ralske Tvang"  til  at  opbyde  Kræfterne  for  at  skride  videre 
fremad  vil  just  paa  dette  Punkt  træde  frem  i  bydende 
Skikkelse.  En  national  Falhterklæring  vilde  vanskelig 
kunne  træde  øjensynligere  for  Dagen,  end  ved  at  blive 
staaende  ved  den  ene  Fløj  af  de  tre. 

Dette  Forslag :  istedetfor  Gjenistandsættelse  af 
Fredriksborg  at  sætte  en  værdig  Udgivelse  af 
Dokumenter  og  Tegninger  bæres  af  én  Hoved- 
betragtning. Det  er  Frygten  for:  „at  vi  paa  denne 
Maade  anvende  vore  ikke  overflødige  Kræfter,  tømme  vor 
Pung  og  bagbinde  vore  Kunstnere",  at  Tilvejebringelse  af 
den  fornødne  Sum  skal  „efterlade  et  Tryk  paa  andre 
Steder,  hvor  Øjeblikket  behøver  Kunstens  Anvendelse  til 
at  vedligeholde  eller  til  at  skabe  noget  Nyt",  medens  „det 
sikkert  aldrig  har  været  nødvendigere  end  i  vor  Tid  at 
lede  Kræfterne  saaledes,  at  de  ikke  anvendes  for  ensidig, 
paa  ét  Sted,  og  derved  savnes  paa  et  andet  af  lige  saa 
stor,  maaské  af  større  Betydning." 

Men  skulde  der  ikke  være  en  Skjævhed,  som  ligger 
til  Grund  ved  denne  Betragtning?  Det  synes  idetmindste, 
som  om  man  her  forestiller  sig  Pengemidlerne,  de  for- 
skjellige  Hundredtusinder,  om  hvilke  der  er  Tale,  allerede 
liggende  paa  ét  Bræt  til  fri  Brug,  saa  at  Spørgsmaalet 
alene  staar  tilbage  om  den  hensigtsmæssigste  Anvendelse 
og  Fordehng.    Men  saaledes  staar  jo  Sagen   aldeles   ikke. 

Det  allerfornemste  Moment:  Frivillighedsmomentet 
er  her  ladet  ude  af  Syne.  Hvor-  og  naarsomhelst  der 
handles  ora  frie  Bidrag  fra  de  forskjellige  Klasser  i  Folket, 
er  det  nødvendigt  at  agte  paa  de  øjeblikkelige  Strømninger 
og  at  føre  sig  disse  til  Nytte.  Det  nytter  f.  Ex.  ikke  at 
henvise  til,  at  „der  fordredes  ikke  saa  stor  en  Sum  (som 
den  her  anslaaede)  til  at  fuldende  Marmorkirken",  naar 
der  til  forskjellig  Tid  har  været  fremsat  forskjellige  Forslag 
og  Planer,  men  uden  at  nogen  af  disse  har  kunnet  finde 
Gjenklang  og  Tilslutning  i  Folket.  Her  er  derimod  et  af 
de  sjældne  Tilfælde,  hvor  Interesser  af  meget  forskjellig 
Katur  mødes  og  forene  sig  til  at  berede  en  Stemning  til 
national  Samvirken:  en  Bygnings-Ejendommelighed,  som  er 
gaaet  sammen  med  den  nationale  Smag,  et  historisk  Monu- 
ment, hvortil  der  knytter  sig  Sagn  og  Minder,  der  høre  til 
Folkets  kjæreste.  en  Omgivelse  endelig,  hvori  den  danske 
Naturskjønhed  folder  sig  ud  i  sin  hele  Pragt.  Og  hvad 
end  Gjenfødelsesværket  vil  koste,  bliver  det  dog,  —  hvor 
saa  Meget  er  staaende  og  anvendeligt,  —  forholdsvis  Meget, 
der  her  vil  kunne  opnaas  med  forholdsvis  Lidet.  De  rige- 
lige Tilskud  fra  den  kongelige  Civilliste  komme  her  ogsaa 
i  væsentlig  Betragtning. 

Skulde  det  da  ikke  netop  være  Opgave  for  en  højere, 
aandelig  Kritik:  at  afveje,  om  der  vindes  eller  tabes 
—  ikke  blot  i  det  Nationales  almindelige,  men  i  Kunstens 
og  Kunstnernes  særlige  Interesse  ved  at  arbejde  med  eller 
imod  saadanne  Strømninger,  i  hvilke  der  engang  rører  sig 
en  uegennyttig,  æstetisk  -  historisk  Fæilesaand?  Dersom  det 
skulde  lykkes  at  faa  Principet  om  de  Fredriks- 
borgske  Ruiners  Ukrænkelighed  ført  igjennem,  og 
v«d  Hjælp  af  dette  Princip  at  faa  den  ved  denne  Lejhghed 

vakte  Bevægelse  dreven  tilbage,  saa  vilde  Pengekilderne 
næppe  derfor  flyde  rigeligere  „paa  andre  Steder,  hvor  Øje- 
blikket behøver  Kunstens  Anvendelse  til  at  vedligeholde 
eller  til  at  skabe  noget  Nyt."  Til  at  sé  vore  „Katedraler" 
og  andre  „kirkelige  Monumenter"  bevarede  vilde  der 
næppe  derved  aabne  sig  mere  lovende  Udsigter,  Det 
falder  hos  os  som  oftest  ikke  vanskeligt  at  kølne  Iveren 
og  adsplitte  Kræfterne,  naar  nu  og  da  noget  Liv  har  be- 
gyndt at  røre  og  samle  sig;  men,  fordi  man  bliver  behjæl- 
pelig til  at  udfinde  anstændige  Grunde  til  at  drage  sig 
tilbage  baade  i  den  ene  og  den  anden  Retning,  til  at  holde 
Pung  og  Pengeskuffe  tillukket,  er  det  ikke  sagt,  at  man 
har  lige  Formaaenhed  til  at  faa  Pung  og  Skuffe  oplukket 
ved  anden  Lejlighed.  En  nedslaaende  og  lammende  Lid- 
flydelse  bliver  den  naturlige  Eftervirkning,  naar  en  An- 
strængelse  for  at  forenes  om  større  Foretagenders  Iværk- 
sættelse falder  tilbage  i  Intet.  Da  Tanken  om  Tyko 
Brahes  Billedstøtte  var  strandet,  og  de  indsamlede  Tusinder 
vare  tilbagebetalte  de  Bidragende,  kunde  der  have  været 
Grund  til  at  vente  en  saa  meget  lettere  Fremgang  for 
Indbydelsen  til  Holbergs  Billede,  som  nogen  Tid  derefter 
kom  frem.  Men,  var  den  første  Tanke  bleven  klejnmodigt 
opgiven,  saa  blev  den  anden  en  dødfødt  Tanke.  Derimod 
er  det  meget  tænkeligt,  at  det  ene  Exempel  paa  energisk 
national  Samvirken  kan  give  Lyst  og  Mod  til  at  fremme 
Foretagender  af  lignende  Natur,  hvortil  der  iøvrigt  ikke 
altid  kræves  forenede  Kræfter  i  samme  Udstrækning.  Det 
er  ikke  Pengekræfter,  hvorpaa  det  brister  os,  —  lader  os 
tage  Sverrigs  Exempel  til  Sammenligning!  — ,  men  det  er 

det  kraftige,  selvtillidsfulde  Sving  i  den  nationale  Stemning. 

L>enne  Stemning    vinder  Styrke    ved    ethvert  Foretagende, 

der   fører   ud    over  de   snævre    egoistiske  Interesser   til  et 
højere  liggende  Fælles-Formaal. 

Det  er  kun  altfor  vist,  at  Tidspunktet  er  lidet  gunstigt 
for  en  Sag  som  denne;  de  indre  Styrelses  Forhold  maa 
fylde  Enhver,  som  har  noget  aandeligt  Omsyn  og  Fremsyn, 
med  daglig  fornyet  Uro  og  Bekymring.  Men  til  disse 
Forhold  er  der  i  den  paagj ældende  Artikel  ikke  taget 
Hensyn ;  de  kunne  ogsaa,  —  hvorfor  skulde  vi  ikke  holde 
Haabet  fast?  —  forandre  sig  til  det  Bedre,  maaské  tid- 
ligere, end  vi  vente  det.  Efter  de  offentlige  Skridt,  som  nu 
ere  gjorte  i  det  Fredriksborg'ske  Anliggende ,  kan  Ønsket 
for  Sagens  bedst  mulige  Fremgang  ikke  tænkes  indskrænket 
til  „dem,  som  nærmest  have  lidt  ved  Tabet,  eller  som  især 
ængstes  for  Følgerne  deraf."  Var  Ønsket  indskrænket  til 
disse  Enkelte,  vilde  det  nationale  Præg  være  paaklistret 
Sagen  uden  al  Sandhed. 

Personlige  Anledninger. 


Hilsen  til  Thorvaldsen.  ^) 

(Den  7de  Oktober  1838). 

„Thorvaldsens  Ankomst  paa  Kjøbenhavns  Red  den  17de 
September  1838  og  Triumftoget  fra  Toldboden  til  Charlotten- 
borg, og  ikke  mindre,  —  jeg  maa  her  skride  frem  i  Tiden  — , 
Ligtoget  fra  Charlottenborg  til  Frue  Kirke  og  hans  Bisættelse 
den  30te  Marts  1844,  betegne  to  Dage,  som  for  Enhver,  der 
er  saa  lykkelig  at  have  Mindet  derom,  staa  som  opløftende 
Mærkedage  i  Kjøbenhavns  Historie".    („Optegnelser".  S.  202). 


Det  er  Kunsten,  som  værdigst  formaar  at  tolke  Kun- 
stens og  Kunstnerens  Herlighed,  og  Digtere  og  Tone- 
kunstnere have  fulgt  det  fælles  Kald,  der  samler  dem  om 
den  store  Mester,  for  at  udtale  i  Sangens  og  Tonernes 
Sprog,  hvad  der  bevæger  Sjælen  i  denne  festlige  Stund. 

Men  ogsaa  det  ubundne,  kunstløse  Ord  har  her  sit 
Sted;  ogsaa  det  tør,  talt  af  Hjærtet,  vente  at  vække Hjær- 


0  Ved  en  Festlighed  kort  efter  Thorvaldsens  Tilbagevenden  til 
Fædrelandet.  Jvfr.  Taler,  holdte  ved  forskjellige  Lejligheder. 
1848.     S.  128. 

49* 


756 

tets  Gjenklang.  Thi  én  Stemning  er  i  denne  Forsamling 
levende  hos  os  alle .  og  vi  ere  os  bevidste  .  hvori  den  har 
sin  Grund,  hvor  nær  den  er  forenet  med  de  bedste  Fø- 
lelser i  os.  I  sin  Sjæls  Inderste  bærer  Mennesket  de 
store  Billeder  af  en  evig  Sandhed,  en  uforgængelig  Skjøn- 
hed.  der  drage  ham  i  Minde  hans  Udspring  og  Hjemmet, 
hvortil  han  stunder ;  og  hvad  vi  søge  tidlig  og  silde,  i  Livet 
udenom  og  i  Sjælens  Tankeliv.  —  hvad  er  det  vel  uden 
en  Virkelighed,  som  svarer  til  dette  Gjenskin?  Men  det 
skjønne.  farverige  Skjær.  der  forlyster  Øjet.  hvor  hurtigt 
opløser  det  sig  ikke  og  forsvinder,  og  Begrebets  strænge 
Sandhed,  afklædt  den  sanselige  Dragt,  hvor  mangler  det 
ikke  Fylde  og  Farve  og  oplivende  Kraft?  Og  dog  kan 
det  træde  frem,  træde  formet  og  beskueligt  og  talende 
frem  for  vort  Bhk,  dette  Himmelske,  der  i  flygtige  Skin 
farer  Øjet  forbi  eller  hviler  hemmelighedsfuldt  i  Tankernes 
Dyb.  uden  at  kunne  fattes  i  Ordets  Form.  Thi  blandt  de 
Dødelige  gives  der  Enkelte,  hvilke  Herren  selv  har  indviet 
til  at  aabenbare  det  paa  Jorden.  Dem  er  givet,  hvad 
der  søges  møjsommeligt  af  Andre,  givet  at  leve  i  Be- 
skuelsen af  klare,  levende  Træk.  hvor  Andre  kun  øjne 
forbifarende  Glimt  eller  blotte  Omrids,  at  meddele  og 
fremstille,  hvad  Andre  glæde  sig  ved  at  have  i  enkelt 
Stund  fornummet  i  eget  Indre.  Med  underfuld  Magt  gribe 
og  fastholde  de  de  store  Syner,  udpræge  dem  i  Materiens 
Stof,  forvandle  den  døde  Masse  til  Aandens  klareste  Billed. 
og  saaledes  fremstaa  de  under  den  skabende  Haand.  disse 
Skikkelser,  som  Sjælen  gjenkjender  og  elsker  i  sine  bedste 
Timer;  de  bringe  Budskab  fra  en  højere  Verden,  tolke  i 
veltalende  Tavshed  dens  stille  Herlighed,  dens  dybe  Fred. 
Men  Guds  Aand    virker    i    og    ved  Menneskets  Aand, 

virker  ikke  anderledes,  end  at  Mennesket  kan  virke  med 
og  imod  den.  Og  derfor,  naar  vi  bringe  vor  Tak  til 
ham,  som  igjennem  et  Menneskes  Aand  lader  Sandheden 
fremlyse  i  sin  Skjønhed  for  Menneskene,  da  gj ælder  denne 
Tak  ogsaa  dette  Menneske  selv.  Naar,  medens  tusinde 
andre  Spirer  henvisne  eller  udarte,  den  herligste  Naade- 
gave  sés  plejet,  fredet  og  udviklet  til  at  bære  rig  og  gylden 
Frugt,  naar  Kunsten  staar  for  os,  rén  og  kysk,  usmittet 
af  Smaaligheds,  Forfængeligheds,  Letfærdigheds  Aand,  og 
den  himmelske  Sandheds  Præg,  i  ophøjet  Simpelhed,  rolig 
Klarhed,  træder  os  imøde  i  den  stolte  Række  af  Skjønheds- 
værker,  —  da  sømmer  Glæde  sig  for  Menneskene ;  thi  det  er 
Menneskenaturens  Adel,  som  kundgjør  sig  i  dens  ædleste 
Søn.  Men  ét  Folk  har  fremfor  alle  Andel  i  denne  Grlæde. 
Og  naar  Manden,  hvis  Liv  tilhører  Verden,  som  man  paa 
hvert  Sted  i  Verden  kappes  om  at  drage  til  sig,  river  sig 
løs  fra  Kunstens  tryllerige  Hjem  og  søger  hen  til  det 
fædrene  Land,  da  iler  dette  Folks  Hjærte  hans  Savn  og 
Længsel,  dybt  bevæget,  imøde;  og  staar  han  atter,  hæder- 
kronet, paa  den  fædrelandske  Kyst,  tæt  omsluttet  af  Sine, 
da  sømmer  Grlæde,  jublende  Glæde  sig  for  Folket.  Thi 
er  det  end  kun  givet  Faa  klart  at  tyde  Kunstens  Billed- 
sprog, saa  lyser  den  dog  livsalig  ind  i  hver  sund,  ufor- 
dærvet og  ukunstlet  Sjæl;  og,  er  det  end  sandt,  at  Færre 
endnu  ere  i  Stand  til  at  tydeliggjøre  sig  Kunstnerens  hele 
Værd  og  Betydning,  saa  bliver  der  dog  Sandhed  i  den  ene 
Følelse ,  som  griber  Alle  med  sin  stærke  Magt,  —  en  Fø- 
lelse, stor  nok  til  at  udfylde  Hjærtet  og  opløfte  Sjælen:  at 
et  Folk  kan  vorde  forherliget  ved  én  Mands  Storhed,  en 
aandelig  erhvervet  Storhed.  Denne  Glæde  er  en  helhg 
Glæde. 


758 

Men  ved  Siden  af  det  glædefulde,  det  takkende  Ord 
Iremtrænger  sig  i  denne  Time  ogsaa  et  Ønskets  og  Bønnens 
Ord.  Det  gjælder  ham:  at  den  Velsignelse,  som  i  saa 
rigt  et  Maal  er  udstrømmet  fra  hans  Livs  Gjerning.  ogsaa 
raaa  vende  tilbage  over  det  dyrebare  Hoved,  at  den  høje 
Fred.  den  milde  Kjærlighed,  der  er  udaandet  over  hans 
Væsen  og  hans  Værker,  maa  følge  og  kvægende  omsvæve 
ham  paa  alle  hans  Veje.  Men  det  gjælder  ikke  ham  alene; 
thi  Kunstneren  lever  for  sin  Kunst  og  i  sin  Kunst.  Og 
føres  nu  vor  Tanke  hen  til  disse  Værker,  der  fra  hans 
Haand  ere  gangne  vidt  ud  over  Jorden,  fra  Foden  af 
Vesuv  til  Øresunds  Bredder,  fra  Polens  Hovedstad  til  det 
store  Øland  i  Havet,  da  indeslutte  vi  dem  alle  i  vor  Bøn: 
at  Kunstens  Genius  maa  frede  om  dem,  hvorsomhelst  de 
have  deres  Sted,  i  Herrens  Templer  og  Kongernes  Borge, 
i  Paladser  og  paa  Byernes  Torve,  saa  de,  bevarede  mod 
Fjendevold  og  Elementernes  Magt.  maa  vidne  for  en  sildig 
Efterslægt,  hvad  Kunstneren  var.  Og,  naar  de  ere  rejste 
i  hans  Fødeby,  i  Danmarks  Hovedstad,  —  Hallerne,  der 
skulle  omslutte  al  den  Rigdom  som  et  samlet  Helt,  der 
er  spredt  over  Evropas  Lande,  —  da  vorde  de  indviede 
ikke  blot  til  et  Mindesmærke  om ,  at  den  store  danske 
Kunstner  elskede  sit  Fædreland,  og  at  det  danske  Folk 
paaskjønnede  hans  Storhed  og  hans  Kjærlighed ,  men  til 
en  Kunstens  Helligdom  i  Norden.  Og  en  mægtig  Kraft 
hvile  over  den:  til  at  bandlyse  hver  vanhellig  Aand,  for 
hvem  Kunstens  Hellighed  kun  er  forfængelig  Øjensnydelse, 
til  at  styrke  og  rense,  —  hos  Mand  og  Kvinde,  Yngling  og 
Pige,  —  Begejstring  for  alt  Ædelt  og  Stort  og  grundfæste 
Skjønhedens  Rige  iblandt  os,  i  den  levende  Erkjendelse, 
at  Sandheden  først  dér,  hvor  den  træder  frem  i  Skjønheds 

Form,  faar  sin  fulde  Magt  over  det  menneskelige  Sind  og 
det  menneskelige  Liv. 

Og  dette  være  endnu  det  sidste  Ønske:  at  det  kunst- 
løse  Ord  maa  gjælde  Dig,  store  Kunstner,  elskelige  Mand. 
som  Vidnesbyrd  om  de  Følelser,  der  i  dit  Fædreland 
strømme  Dig  imøde  fra  mange  af  Kjærlighed,  Ærefrygt 
og  Beundring  gjennemtrængte  Hjærter! 


Ved  Thorvaldsens  Kiste.^) 

(I  Kunstakademiets  Antiksal  den  30te  Marts  1844.) 

„Aftenen  den  24de  Marts  bliver  uforglemmelig  for  mig. 
Med  Collin,  Freund,  Schouw,  Thiele  og  Baronesse  Stampe  stod 
jeg  ved  Sengen  paa  Charlottenborg,  hvor  Thorvaldsen  var 
bleven  bragt  hen  som  Lig  fra  Teatret.  Den  30te  Marts  1844 
udtalte  jeg  i  Charlottenborgs  Figursal ,  hvorfra  Kisten  blev 
baaren  til  Frue  Kirke ,  Afskedsordet  fra  hans  Kunstnerhjem. 
Et  Sørgetog,  saa  højtidsfuldt  i  sin  Stilhed ,  med  saa  dj^b  Del- 
tagelse af  alle  Klasser  og  Stænder,  fra  den  Højeste  til  den 
Laveste,  —  en  Jordfæstelse  saa  gribende,  med  Hartmanns  in- 
spirerede Sørgemarsch ,  opleves  i  Menneskealdere  ikke  to 
Gange."     (,. Optegnelser".  S.  291—92). 


Timen  kalder  herfra  til  Herrens  Tempel,  —  til  Hellig- 
dommen hist,  hvor  Apostelskaren  venter,  hvor  Engelen 
retter  sit  Blik  imod  det  lange,  stillevandrende  Tog.  og 
Frelseren  aabner  sin  Favn  imod  det  dyrebare  Hoved,  der 
føres  hen  for  hans  Fødder.     Men  ogsaa  her    er  et  helUgt 


1)   Jvfr.  Taler.    S.  132. 

Sted.  Hvor  det  Store  og  Herlige  fremstaar  som  Menneskers 
Værk.  der  er  det  Guds  Aand.  som  vidner  med  Menneskets 
Aand;  og  vi  staa  her  omgivne  af  det  Skjønneste,  Jorden 
har  at  fremvise,  af  ædle,  høje  Skikkelser,  der  ere  Gjenskin 
af  Oldtids  svundne  Herlighed,  og  af  en  Herhghed,  som 
denne  Kiste  siger  os,  ogsaa  nu  hører  til  det.  der  er  svundet. 
Vi  staa  paa  det  Sted.  hvorfra  Historiens  Aarhøger  skulle 
vidne  med  Stolthed,  at  den  store  Mester  er  udgangen  at 
beskrive  sin  lysende  Bane  overjorden,  hvorhen  de  skulle 
vidne,  at  han  søgte  tilbage  atter  og  atter,  for  at  finde, 
hvad  han  intetsteds  fandt  udenfor  Fødelandets  Grænser, 
sit  venlige  Hjem,  sin  kvægende  Hvile;  —  paa  det  Sted, 
hvor  han,  for  halvhundrede  Aar  siden,  indviedes  til  den 
Glorie,  der  skulde  omstraale  hans  Navn,  og  hvor  det  sidste 
Værk,  der  færdigt  gik  ud  fra  hans  skabende  Haand,  staar 
for  os  i  sin  mægtige  Storhed.  Det  er  disse  Mure,  som 
have  gjenlydt  af  Folkets  Jubel,  da  det  stolteste  Triumftog 
bragte  ham  ind  i  vor  Midte;  her  have  vi  sét  dt  herhge 
Værker  fremstaa  under  hans  Hænder,  have  —  ak,  hvor 
ofte,  —  valfartet  til  hans  Bolig  som  til  den  lyse,  stille 
Helligdom,  hvor  Livets  Ufred  og  dets  Mislyd  ikke  trængte 
ind.  hvor  det  klare  Skjønhedsliv ,  den  høje  Ro,  den  huld- 
saUge  Kjærlighed  lyste  os  imøde  og  velgjørende  meddelte 
os  sit  Væsens  Liv.  Og  disse  Mure  have  modtaget  ham 
for  sidste  Gang,  da  Døden  allerede  havde  sænket  sig  over 
ham,  men  blid  og  salig,  som  den  kun  synes  at  høre  hjemme 
i  den  fromme  Digtning;  vi  saa'  Freds -Engelen,  saa  skjøn 
som  han  selv  har  fremstillet  os  den,  svæve  om  den  høje 
Pande,  tillukke  det  lyse  Øje.  Ja,  det  er  et  helligt  Sted, 
vi  betræde,  rigt  paa  høje,  helUge  Minder,  der  skulle  gaa  i 
Arv  til  Slægterne  efter  os,  og  fra  dette  Sted  kunne  vi  ikke 

bryde  op  til  den  alvorsfulde  Vandrings  Gang,  uden  at 
Ordet  har  lydt  over  det  dyrebare  Hoved. 

Ak!  men  det  er  et  Smertens,  et  Vemodens  Ord,  som 
trænger  sig  frem  af  Sjælens  Dyb.  Thi  det  er  Smerte,  som 
gjennembæver  vort  Indeiste,  det  er  Vemod,  som  smelter 
Menneskets  Bryst,  naar  Forgængeligheden  sætter  sit  Mærke 
paa  det  Skjønneste  og  Herligste,  Jorden  har  i  Eje,  naar 
det,  der  giver  Livet  den  sande  Storhed  og  den  sande 
Glans,  tages  bort  fra  vore  Øjne.  Thorvaldsen  —  hvilken 
gribende  Klang,  hvilken  begejstrende  Magt  laa  dog  i  dette 
Navn,  da  vi  lyttede  til  hans  Ros  fra  fjærne  Bredder,  da  vi 
talte  Dagene  til  hans  Komme,  da  vi  jviblede  ham  imøde 
paa  vore  Kyster,  da  han  stod  dér  i  sin  høje,  simple  Stor- 
hed iblandt  os!  Men  den  er  ikke  mere  synlig  iblandt  os, 
den  mægtige  Aand,  for  hvem  Tankens  og  Følelsens  rige 
Verden  stod  udpræget  i  de  reneste,  klareste  Omrids,  som 
fremtryllede  til  Liv  og  levende  Form  Alt,  hvad  der  er  sandt 
og  sundt  og  kraftigt,  hvad  der  er  skjønt  og  ømt  og  yndigt 
i  Livet,  hvad  der  er  saligt  og  sejrrigt  og  uforkrænkeHgt  i 
Døden.  Det  store  Middelpunkt  for  et  højere  aandeligt 
Liv  er  taget  ud  af  vor  Midte ;  den  herligste  Menneskeform, 
der  vandrede  blandt  os  som  levende  Aabenbarelse  af  Aan- 
dens  Skjønhed  og  Adel,  er  sunken  tilbage  til  Støvet. 
Derfor  staar  Kunstens  lyse  Festsal  som  Sørgesal,  og  der 
er  Sorg,  dyb  og  inderhg  Vemod  overalt  i  Danmarks  Land. 

Men  naar  det  er  vor  Klage,  at  vi  have  havt  ham, 
have  ham  ikke  mere,  da  er  det  vor  Stolthed,  at  vi  have 
havt  ham.  Aarhundreder  maa  søges  tilbage  i  Kunstens 
Historie,  førend  den  kunstneriske  Skaberkraft  træder  os 
saa  rig  og  saa  rén,  saa  stor  og  saa  elskelig  imøde,  og  Aar- 
hundreder kunne  hengaa,  inden  saa  lys  en  Stjærne  oprinder 

atter  paa  Kunstens  Himmel.  Og  denne  Mand.  —  o.  lad 
Ordet  høres  i  denne  Stund,  ved  lians  Kiste  i  Kunstens 
Helligdom.  —  tilhørte  os;  denne  Mand,  Evropas  Beundring, 
var  Danmarks  Søn.  dets  trofaste  Søn  i  Tanke  og  Tale, 
i  Sind  og  Gjerning.  Og  os  var  det  forundt  at  frydes  ikke 
alene  ved  hans  Kunst,  men  ved  den  ædle  og  elskelige 
Menneskelighed  i  hans  Person,  os  forundtes  det  at  berede 
ham  en  Hjemstavn.  Hjemmets  Fred  og  Glæde,  —  forundes 
det  nu  at  følge  ham  til  hans  Hvilested.  Og  har  han  vir- 
kelig været  vor.  have  vi  ejet  ham  i  Sandhed,  da  tages  han 
ikke  fra  os;  thi  sine  bedste  Gaver,  Velsignelserne,  som 
høre  Aanden  til,  tager  Herren  ikke  fra  dem,  der  vide  at 
skatte  deres  Værd.  Thorvaldsen  drager  ikke  fra  os. 
Han  kom  ikke  til  os  som  flygtigt  besøgende  Gjæsteven, 
han  vendte  tilbage  som  Sønnen,  der  af  Hjærtets  ømmeste 
Drift  føres  i  Moderens  Favn;  og  sit  hele  store  Liv,  hen- 
levet i  Sydens  klassiske  Lande,  dets  hele  rige  Frugt,  for- 
delt over  alle  Egne  af  den  dannede  Verden,  har  han,  tro- 
fast og  kjærlig,  samlet  og  bevaret  for  os. 
Naar  den  rige  Arv. 

,.ej  hans  Arvelod  fra  Fader,  Moder, 

nej,  men  den,  han  fik  fra  Himlens  Blaa, 

ej  hans  Arvelod  af  Jordens  Goder, 

nej,  men  den,  som  aldrig  kan  forgaa",  —  ') 

naar  denne  Arv  aabner  sig  for  os.  naar  vi,  beskuende  og 
beundrende,  vandre  omkring  i  den  store  Skjønhedens 
Verden,  han  har  opladt  for  os:  o,  skulde  vi  da  ikke  have 
ham  nærværende  iblandt  os.  saaledes  som  vi  saa'  og  kjendte 


')  Af  H.  P.  Holst  8  Sang  ved  Thorvaldsens  Indtrædelse  i  Musæet 
(efter  hans  tredje  Tilbagekomst  fra  Italien),  den  25de  Oktober 
1842. 

og  elskede  ham?  Og  naar  vi  værne  og  frede  om  Skjøn- 
hedens  livsalige  Rige,  som  ved  ham  er  grundet  i  vor 
Midte,  naar  dette  Rige  fremblomstrer  iblandt  os,  ikke  blot 
i  Kunstens  Verden,  men  i  Livet  og  dets  hele  Færd,  da 
vil  hans  Aand  tage  Bolig  iblandt  os  og  bringe  Velsignelse 
over  vor  Gjerning. 

Saa  lader  os  følge  Gravklokkens  Kald  og  tiltræde 
Vandringen  med  de  dyrebare  Levninger  af  Danmarks  største 
Mand,  af  vor  Tidsalders  største  Kunstner.  Og  al  den 
milde,  salige  Fred,  din  høje  Aand  har  udgydt  over  dine 
Værker,  og  som  fra  dem  strømmer  veldædig  ind  i  vor 
Sjæl,  ville  vi  samle,  og  lære  vore  Børn  at  samle  om  dit 
herlige  Navn  og  dit  hellige  Minde ! 


Afskedsord  til  M.  H.  Hohlenberg.i) 

(Ved  Bisættelsen  i  Frederiksberg  Kirke  den  13de  Juli  1845.) 

„Matthias  Hagen  Hohlenberg,  født  1797,  død  1845,  var  i 
nitten  Aar,  fra  1826,  min  Kollega  i  Fakultetet,  Medstifter  og 
i  12  Aar  Medudgiver  med  mig  af  „Tidsskrift  for  udenlandsk 
teologisk  Literatur",  grundig  i  sin  Viden  og  samvittighedsfuld 
i  al  sin  Id.  Han  stod  udenfor  virksom  Deltagelse  i  nogen 
Retning  af  det  nyfødte  politiske  Liv ,  —  ikke  som  om  han  jo 
fulgte  den  begyndende  Udvikling  med  levende  sympatetisk  In- 
teresse ;  men  en  overvættes  Beskedenhed ,  Undervurdering  af 
egne  Kræfter  i  Forbindelse  med  en  Ømtaalighed,  som  udgjorde 
et  Træk  i  Karakterens  Elskværdighed,  men  ikke  gjorde  ham 
skikket  til  at  staa  for  Stik  og  Stød,  holdt  ham  tilbage  fra  al 
offentlig  Fremtræden.     Men    derfor    var    han    ikke    mindre    en 


•»    Jvfr.  Taler.     S.  147. 


764 

højhjærtet  og  frisindet  Karakter,  ikke  istand  til  at  bøje  sig 
under  det  Traditionelles  Aag  i  det  borgerlige  Liv  saa  lidt  som 
i  det  teologiske.  Jeg  tabte  ved  hans  tidlige  Død  en  kjær  og 
trofast  Embedsbroder,  —  vi  stode  paa  samme  Grund,  gik  i 
samme  Retning  — ,  den  eneste,  til  hvem  jeg  har  staaet  i  et 
fuldt  og  frugtbringende  kollegialt  Forhold." 

(„Optegnelser-'.    S.   140—41). 


Kirkens  Ord  er  talt  over  Kisten:  Indvielsens  Ord  over  For- 
krænkelighedens Bytte,  Ihukommelsens  Ord  over  Manden 
og  hans  Liv,  kristelig  Husvalelses  og  Oprejsnings  Ord  til 
dem,  der  sidde  hist  i  Sorgens  tavse  Hjem  i  deres  store 
Savn,  deres  dybe  Smerte,  men  ogsaa  med  kristelig  From- 
heds Hengivenhed.  Endnu  kun  et  Farvel!  Det  skal 
lyde  over  dit  Hoved  i  Højskolens  og  dens  Læreres  Navn, 
i  de  Manges  Navn,  der  have  samlet  sig  for  sidste  Gang 
om  deres  Lærer,  —  i  mit  eget  Navn,  i  den  Mands  Navn, 
der  stod  din  Virken  nær  som  ingen  anden  i  denne  Kreds, 
der  modtog  Dig  ved  den  første  Indtrædelse  paa  Lærer- 
stolen, der  vandrede  ved  din  Side  i  tvende  Aarti.  Naar 
jeg  aldrig  har  ophørt  at  takke  Gud  for,  hvad  der  var  givet 
mig  i  den  trofaste,  broderhge  Medvandrer,  da  tør  jeg  heller 
ikke  nu,  da  det  er  taget  bort,  der  var  givet,  holde  det 
takkende  Ord  tilbage. 

Ja,  et  takkende  Ord  har  jeg  at  bringe  Dig,  ædle, 
dyrebare  Hedenfarne,  som  sidste  Farvel:  en  Tak  for  den 
Lærdom  og  Opklaring,  vi  skylde  dit  Ord,  der  udgik  fra 
Mund  og  Pen,  saa  rent  og  klart  udpræget,  saa  vejet  og 
vægtigt,  saa  frit  og  mandigt,  som  din  Sjæls  Øje  var  skarpt 
og  uomtaaget,  dens  Viden  grundig  og  rig,  dens  Liv  sundt 
og  dygtigt,  —  en  Tak  for  Alt,  hvad  vor  Højskole  og  dens 

Stiftelser  skylde  Dig  for  den  samvittighedsfulde,  gjennem- 
trængende  og  udtømmende  Nøjagtighed,  hvormed  Du  om- 
fattede enhver  af  Livets  og  Embedets  Sysler,  for  den 
Klarhed  og  Orden,  Du  vidste  at  bringe  ind  i  forviklede 
Forhold,  den  Sikkerhed,  hvormed  Sporet  kunde  følges, 
hvorsomhelst  det  var  anvist  af  Dig  paa  Undersøgelsens  og 
Drøftelsens  Vej,  —  en  Tak  for  den  velvillige,  kjærlige. 
men  ogsaa  den  aabne,  uskrømtede  Færd.  hvormed  Du  ved 
enhver  Lejlighed  kom  Embedsbrødre  imøde.  hvad  enten  de 
havde  Dig  med  eller  imod  sig.  Denne  Tak  skylder 
Ingen  Dig  saa  varm  og  saa  inderlig  som  din  nærmeste 
Embedsbroder.  Paa  en  lang  Række  af  Samlivs  Dage  sér 
jeg  tilbage,  paa  gode  og  onde  Dage,  paa  Omskiftelse  i 
mange  Forhold,  der  berørte  os  og  vor  fælles  Virken;  men 
dit  Vennesind  var  til  enliver  Tid  det  samme,  stod  mig 
altid  aabent.  lige  ømt  og  trofast,  oprigtigt  og  paalideligt. 

Og  ikke  dette  alene.  Men  jeg  lærte  at  kjende  — 
og  altid  nærmere  at  kjende  —  den  Renhed  og  Adel,  som, 
præget  i  Aas3''nets  milde  Alvor,  havde  sin  Grund  i  Sjælens 
inderste  Dyb,  havde  lutrende  gjennemtrængt  det  hele 
Væsen;  jeg  lærte  at  højagte  den  kristelige  Forsagen  af 
det  selvsyge  Væsen  og  det  forfængelige  Skin.  af  den  karak- 
terløse Halvhed,  som  af  den  skaanselløst  fremfarende  Haard- 
hed;  jeg  lærte  at  skatte  den  selvstændige  Fasthed  i  Sind 
og  i  Gjerning,  saa  stille  i  sin  Liden  og  sin  Virken.  og  dog 
saa  rig  paa  Velsignelse  for  den,  der  vidste  at  søge  de 
lønlige  Frugter,  aldrig  hvilende  i  sin  Søgen  efter  Sandhed, 
og  dog  aldrig  vaklende  hid  og  did  i  sin  Gang. 

Til  denne  mandig  ædle  Personlighed,  —  saarén, 
som  den  ikke  tindes  ofte  paa  vor  Jord,  —  har  jeg  mangen- 
gang søgt    hen    med  Blik  og  Tanke,    og  er    vendt    tilbage 

derfra  kvæget,  styrket,  opbygget.  Dens  Billede  følger  mig, 
og  Mauge  med  mig,  Ældre  og  Yngre;  dette  Billede,  dybt 
indpræget  i  vort  Bryst,  er  dit  Eftermæle.  Og  saa  være  da 
dit  Navn  og  dit  Minde  indviet  til  den  Velsignelse,  der  er 
forbeholdt  det  Ædleste  paa  Jorden:  til  en  Ihukommelse 
med  Tak  og  kristelig  Glæde,  til  en  Efterfølgelse  paa  den 
hellige  Sandheds,  det  høje  Retsinds,  den  rene  Gudfryg- 
tigheds, den  kristelige  Kjærligheds  Vej ! 


Ved    Festen 

paa 

Oehlenschlægers    70aarige    Fødselsdag.^) 

(1849). 

,Efter  en  Sang  til  Fremtiden  af  H.  P.  Holst: 

Tiden  med  Alvor 
Præger  vor  Tanke, 
Alvorsfuldt  Ordet 
Lystrer  dens  Magt; 
Sværd-Tid  og  Spyd-Tid 
Nornerne  varsled, 
Ond  Tid  og  Døds-Tid 
Har  de  os  bragt. 


„Lad  da  kun  Nornen 
Køgte  sin  Gjeming, 
God-Tid  og  Freds-Tid 
Trygt  tør  jeg  spaa  — 


')  Jvfr.;  Et  Mindeskrift  om  den  14de  November  1849.    S.  12—15. 

Tid,  da  det  Skjønne, 
Tid,  da  det  Sande 
Skal  i  sin  Klarhed 
Sejrende  staa!'' 

Til     denne    Sang     knyttede    Minister,    Professor    Clausen 
nedenstaaende  Tale.'' 


Det  var  ikke  Glædens  ublandede  Toner,  der  lier 
trængte  sig  frem  ved  vor  Højtid ;  deres  Klang  var  alvorlig, 
og  denne  Klang  tinder  Gjenlyd  hos  Enhver.  Thi  det  er 
kun  altfor  sandt:  til  den  lette,  den  frie  Glæde  er  Tiden 
ikke  nu.  Den  finde  vi  kun,  naar  vi  give  os  hen  til  Erin- 
dringens eller  til  Haabets  Magt,  og  ved  den  lade  os  føre 
ud  af  Nutiden,  ind  i  en  Fortid  eller  en  Fremtid.  Men 
denne  Nutid  har  sit  stærke,  uafviselige  Krav:  stræng  og 
alvorsfuld  træder  Virkeligheden  ind  imellem  de  lyse,  farve- 
rige Tankebilleder,  og  selv  vor  festlige  Glæde  har  sin 
dunkle  Baggrund.  Thi,  som  vi  nylig  sang,  „Sværd- Tid 
og  Spyd-Tid"  er  „ond  Tid.  er  Døds-Tid."  Og  dog, 
—  vi  maa  vel  sige  det  og  vel  minde  os  derom,  —  der  er 
værre  Tider  for  et  Folk  end  Sværd-Tid  og  Spyd-Tid.  Der 
gives  Tryk,  som  kunne  hvile  med  saa  knugende  Vægt,  saa 
grusom  Jærnmagt  paa  et  Folk,  at  de  spotte  hver  Modstands- 
kraft, indtil  omsider  hver  Muskel  er  slappet,  hver  Nerve 
døvet;  og  samme  Virkning  kan  fremgaa  af  Vilkaar  af 
ganske  modsat  Art:  naar  et  Folk  synker  altid  dybere  og 
dybere  ned  i  Vellevnets  og  Blødagtighedens  Skjød,  hvor 
kun  Nydelseslystens,  Selvsygens  og  Egennyttens  Giftplanter 
trives,  medens  enhver  ædel  Spire  til  Blomst  og  Frugt  ned- 
trædes    og    kvæles.     Der  er  ogsaa  Tider,    da  det  er,    som 

om  dæmoniske  Magter  gribe  Folkenes  Liv.  da  de  vildeste 
Lidenskaber,  den  glødende  Fanatisme  rive  Menneskene  ud 
over  enhver  Besindighedens  og  Retfærdighedens  Linje, 
bringe  Livet  ud  af  enhver  Ligevægt,  paatrykke  det  Raa- 
hedens.  Splidens,  Ødelæggelsens  forfærdelige  Mærker. 
Dette  er  de  egentlig  onde  Tider  for  et  Folk:  Lam- 
melsens og  Feberglødens  Tider;  thi  det  er  Livets  Fjender, 
de  sikre  Forbud  paa  Død  og  Opløsning. 

Men  Sværd-Tid  og  Spyd-Tid  er  Krafts-  og 
Mandigheds-Tid;  og  er  den  tilHge  Retfærds-  og 
Lovligheds- Tid.  da  bærer  den  Fremtidens  gode  og 
sunde  Frø  og  har  Forjættelse  om  Mandighedens  og  Ret- 
færdighedens Løn.  Men  hvad  der  har  et  højere  Livs 
Spirer  i  sig.  skulle  vi  snarere  kalde  god  Tid  end  ond  Tid. 
Hvormangen  Sværd-  og  Spyd-Tid  vide  ikke  Nordens  Mænd 
at  nævne,  der  vel  var  haard  og  stræng.  men  derhos  var 
den  frugtbare  Udsæds  -  Tid .  den  gode  Prøvelses-  og 
Renselses-Tid ;  og  er  det  ikke  saaledes  ,  vor  store  nordiske 
Digter  har  lært  os  vor  Slægts  Fortid  at  kjende?  Hans 
Sangmø  var  aldrig  den  blege,  skrantne,  tungsindige,  i  Tvivl 
og  Ængstelse  hensygnende,  l^et  er  Sundhed  og  Livs- 
varme, Mandemod  og  Manddomskraft ,  der  gjennem- 
strømmer  hans  Billeder,  som  der  er  i  ham  selv.  Det  er 
ikke  blot  Kampen,  han  har  besunget,  og  det  kæmpende 
Mod,  koldblodigt  i  Faren,  syngende  selv  i  Dødens  Time, 
men  det  er  Sejrens  Herlighed  og  Glæde:  Guders 
Sejr  over  Tusser  og  Trolde,  Heltes  Sejr  over  HelteUvets 
onde  Vrængeskikkelser,  Ærhgheds  og  Trofastheds  Sejr 
over  Troløshed  og  Svig,  Lysets  og  Livets  de  gode  Aander 
sejrrige  over  Mørkets  og  Dødens  Magter. 

Saaledes    sang    han   med  begejstret,    trøsterig  Profeti. 

Og  lød  hans  Skjaldesang  dengang  for  et  Folk.  der  fra 
Fredens  dybe  Ro  saa'  hen  til  Heltelivets  Optrin  som  frem- 
mede og  langtborteliggende,  saa  har  han  oplevet  at  sé  dette 
Liv  i  de  selvsamme  Grundtræk  gjenfødes  i  sit  Folk.  Til 
dette  Liv,  —  Modets,  Samdrægtighedens,  Udholdenhedens 
Liv,  —  hører  ogsaa  Fædrenes  stærke  Tro,  der  fra  Nutidens 
Storme  lod  dem  skue  ud  i  Fremtidens  Havblik.  Og  i 
Troen  paa  denne  Fremtid  ville  vi  fremdeles  staa  fast  med 
hverandre ,  ville  tømme  dette  Bæger  for  det  snarlige  Frem- 
brud af  en 

„Tid,  da  det  Skjønne, 
Tid,  da  det  Sande 
Skal  i  sin  Klarhed 
Sejrende  staa!" 


Mindeord  over  H.  C.  Ørsted,  ^) 

(1851). 


„Den  18de  Marts  havde  jeg  ved  H.  C.  Ørsteds  Kiste 
bragt  „Videnskabens  reneste  Dyrker,  dens  ædleste  Lærer"  et 
Farvel  i  Universitetets  Festsal,  —  ikke  blot  i  dets,  men  i 
Fædrelandets  Navn;  han  havde  været  ,.som  faa  Mænd  Dan- 
marks Lærer".  Et  halvt  Aar  forinden,  7de  November  1850, 
var  hans  Jubilæum  blevet  fejret  paa  Fasangaarden ,  Oehlen- 
schlægers  Sommerhjem,  som  efter  dennes  Død  var  af  taknemlige 
Medborgere    tilbudt    og    tilsikret   Ørsted    for    de   Somre,    man 


^)  Hans  Christian  Ørsteds  Jordefærd.    S.  14—18. 

enduu  havde  haabet,  at  der  skulde  føjes  til  hans  Levetid.  Han 
døde  som  Universitetets  Rektor  og  som  den  første  Rektor 
ifølge  samtlige  Universitetslæreres  frie  Valg".  („Optegnelser"'. 
S.  409). 


Det  er  Danmarks  Højskole,  der  i  denne  Time  bringer 
sit  Farvel  til  sin  affaldne .  sin  ypperste  Prydelse,  et 
Farvel  til  Videnskabens  reneste  Dyrker,  dens  ædleste 
Lærer. 

Afskedsordet  lyder  ikke  fra  nogen  af  de  Mænd,  der 
paa  fælles  Videnskabs  Vegne  have  staaet  den  Hedengangne 
nær,  og  det  kan  saaledes  ikke  forsøge  paa  at  tolke,  hvad 
denne  Videnskab  har  liavt  i  ham  og  har  tabt  i  ham.  Men 
vi  stode  ham  Alle  nær.  Thi  vel  var  Naturen  den  Hellig- 
dom, hvis  Alter  han  tjente  med  præstehg  Andagt  aarle  og 
silde;  og  vel  var  det  de  store  Træk,  det  lykkedes  ham  at 
tyde  af  den  helhge  Gaadeskrift,  de  Hemmeligheder,  han 
vidste  at  lokke  frem  af  Naturlivets  Pulsslag,  der  have  bragt 
Straalekransen  om  hans  Navn  og  ville  bevare  dets  Glans 
indtil  de  Ijærneste  Tider.  Men  dog  tilhørte  han  ikke  den 
enkelte  Videnskab  alene;  og  vi,  der  have  havt  Manden, 
Personligheden  for  os  og  iblandt  os,  have  endnu  en  anden, 
vel  endnu  gyldigere  Maalestok  for  hans  Storhed  og  Værd. 
Thi  derfor  stode  vi  ham  Alle  nær,  fordi  han  selv  stod  paa 
Højdepunktet  i  Aandens  Rige,  et  Punkt,  hvor  alle  Viden- 
skaber, alle  Sandhedsveje  mødes,  hvorfra  han  med  sit 
klare,  skarpe  Øje  skuede  vidt  omkring  sig,  ud  i  de  for- 
skjelligste  Retninger.  Derfor  var  det  givet  ham  at  opdage 
og  paaskjønne,  at  imødekomme  og  understøtte  den  aande- 
lige  Stræben  af  de  forskjelligste  Kræfter,  at  glædes  ved 
og  hjælpe  at  fremelske  de   mest   forskjelligartede  Frugter, 

som  Oplysning  og  Videnskab  udvikler  og  modner  for  det 
menneskelige,  det  folkelige  Liv.  Og  denne  rene  Sandheds- 
drift,  denne  høihjærtede  Sandhedskj ærlighed  og  Sandheds- 
glæde,  —  hvorledes  var  den  ikke  gaaet  over  i  hans  Væsen 
selv,  afpræget  i  hans  Aasyn,  udprægende  sig  i  hans  Liv! 
Thi  hvor  sanddru,  fordringsløs  og  bramfri  stod  han  ikke  i 
al  sin  Berømtheds  Glans!  Hvor  frisk  og  fri  vidste  han 
ikke  at  bevare  sig,  selv  under  indklemmende  Forhold,  saa 
den  ædle  Natur  blev  uforvansket  ved  det,  der  plejer  at 
have  fristende  Magt  over  det  menneskehge  Hjærte!  Og, 
naar  det  Falske  eller  Svigefulde  syntes  at  træde  ham  ud- 
fordrende imøde,  og  han.  nidkjær,  aaben  og  oprigtig,  traadte 
i  Kreds  for  det,  der  var  ham  hellig  Sandhed  og  Sandheds 
Ret,  da  var  der  i  hans  Nidkjærhed  intet  Smaaligt  af  Bitter- 
hed og  IS! ag;  men  vel  var  der  Frygt  for  at  mistyde  og 
forurette,  omhyggelig  Bestræbelse  for  i  Stridens  Hede  at 
iagttage  al  Retfærdigheds  og  BilKgheds  Lov. 

Ja,  det  var  et  Liv  i  Aandens  og  Sandhedens  Tjeneste, 
—  og  derfor  var  det  ogsaa  et  Liv ,  som  ikke  blev  levet 
for  ham  selv.  Den  golde  Lærdom,  uden  Blomstens  Skjøn- 
hed  og  Frugtens  Sødme,  var  ham  Intet;  og,  naar  han  har 
grundet  og  grublet,  har  søgt  og  fundet  i  det  fløje  og  i 
det  Dybe.  har  samlet  og  beriget  sig,  da  var  det  ikke  for 
selv  at  ruge  over  den  rige  Skat.  At  meddele  sig  var  hans 
Væsens  inderste  Trang;  at  tænde  Aandens  Gnist,  at  nære 
den  hellige  Lue,  hvorsomhelst  den  ulmede  frem,  at  sprede 
Lys  mangfoldigt  og  rigeligt,  —  var  hans  Liv  og  Lyst. 
Derfor  droges  han,  stærkere  endnu  af  indre  end  af  ydre 
Kald,  til  Læsesalene;  og  naar  han  stod  dér,  tolkende  og 
tydende  Rigdoms-Dybet  af  Underværker  og  Underkræfter, 
der   omgive  os,    medens    faa  Øjne    ere   opladte   for    deres 

Herlighed,  naar  Livet  i  hans  Indre,  saa  fint  og  letbe- 
vægeligt, ligesom  forfriskede  sig  ved  den  frie  Udvexling  af 
Tanker .  da  kunde  han  mangengang  tale  med  Tunger.  Det 
var  ikke  et  Foredrag,  stillet  og  bygget  efter  Talekunstens 
Regler,  men  det  var  Tankens  Lyn,  sikkert  træffende,  skarpt 
belysende,  elektrisk  vækkende,  der  strømmede  frem  i  det 
begejstrede  Ord.  Derfor  flokkedes  ikke  blot  de  Yngre 
omkring  ham,  men  hans  Lærestol  har  staaet  i  de  forskjel- 
ligste  Kredse,  for  Tilhørere  af  hver  Stand,  hver  Alder, 
hvert  Kjøn.  Der  vil  i  denne  Skare,  saa  stor  og  saa  mang- 
foldigt sammensat,  ikke  være  Mange,  der  ikke  til  en  eller 
anden  Tid,  om  end  kun  forbigaaende,  have  lyttet  til  denne 
Stemme,  have  følt  sig  grebne  af  Aanden  i  Ordet,  baarne 
og  opløftede  af  Geniets  kraftfulde  Vingeslag.  Han  har. 
som  faa  Mænd,  været  Danmarks  Lærer.  Det  er  Lærlinge, 
der  her  staa  om  hans  Kiste ,  som  de  have  staaet  om  hans 
Lærestol. 

Men  Højskolens  Lærere  har  han  nærmest  tilhørt. 
I  vor  Højskoles  Historie  er  hans  rige  Liv  indflettet,  til 
dets  Aarbøger  er  hans  Navn  og  dets  Udødelighed  knyttet. 
Den  drog  ham  til  sig  i  Ungdoms-Begejstringens  Dage,  og 
den  fastholdt  ham  i  Manddommens  bedste,  livskraftige  Aar, 
i  den  ungdommelige  Oldingealders  skjønne  Aftentimer. 
Saaledes  stod  han  i  vor  Midte  indtil  de  sidste  Dage,  stod 
dér  som  den  Første,  der  ved  Embedsbrødres  fri  Kaaring 
stilledes  i  Spidsen  som  Højskolens  styrende  Hoved,  stod 
dér  som  den  festligt  hilsede  Jubellærer,  ubøjet  og  usvækket, 
lige  nær  og  tilgængelig  for  Yngre  og  Ældre,  det  sjælfulde 
og  elskelige  Billede  af  det  rene,  sunde,  frugtbare  Sand- 
hedsliv. 

Nu    skulle    Højskolens    Sønner    træde    til.     med    den 

sidste  Fromhedsgjerning-,  de  skulle  udbære  i  denne  Kiste 
den  hensovede  Skikkelse  fra  disse  Rum,  i  hvilke  den  har 
havt  sit  andet  Hjem.  Men  vi  ville  beholde  iblandt  os  ikke 
blot  Navnet  Hans  Christian  Ørsted,  indviet  til  ufor- 
gængelig Ære,  ikke  blot  hans  Ihukommelse,  rig  paa  Vel- 
signelse; men  derom  ville  vi  bede,  og  derhen  ville  vi  ar- 
bejde, at  hans  Aand  maa  blive  iblandt  os,  at  ogsaa  vi, 
med  det  ringere  Maal  af  Kræfter,  maa  befindes  som 
Aandens  og  Sandhedens  Tjenere,  at  ogsaa  ved  vor  Gjer- 
ning  Danmarks  Højskole  maa  bevare  sin  Plads  som  et 
lysende  Punkt  i  Norden. 


Mindeord  over  Broderen  Emil  Theodor  Clausen.^) 
(Ved  Graven  d.  6te  September  1851). 

Det  har  atter  aabnet  sig  —  det  dunkle  Skjød  af  Grav- 
klyngen ,  hvor  Faderen ,  Moderen ,  Broderen  er  stedet  til 
den  sidste  Hvile.  Dengang  stod  Du  ved  vor  Side  som 
fremblomstrende  Yngling,  som  jVJand  i  den  fejreste  Kraft. 
Hvo  anede,  at  Du  saa  snart  skulde  sænkes  ned  efter  dem, 
at  det  skulde  blive  de  Ældres  Gjerning  at  berede  Hvile- 
stedet for  den  Yngre V  Aarene,  som  ligge  imellem,  ere 
snart  talte;  ak!  men  hvo  vejer  Tyngden  af  Korset,  det 
blev  paalagt  Dig  at  bære!  Hvo  tæller  de  møjsomme  Skridt, 
de  lange  gjennemvaagede  Nætter  og  gjennemkæmpede 
Dage! 


J)  Pastor  Lic.  Emil  Theodor  Clausens  Minde.     S.  10—11. 

Dog  —  der  er  her  ikke  vaaget  og  kæmpet  forgjæves. 
Som  Kristi  Efterfølger  gik  Du  Korsets  Vej.  taalmodig. 
stille,  gudhengiven,  og  modnet  og  lutret  er  Du  indgangen 
til  din  Fred.  Et  velsignet  Minde  efterlader  Du  os  om 
et  Væsen,  der  blev  baaret  af  Troens  hellige  Kraft,  var 
gjennemaandet  af  Kjærlighedens  mildeste  Liv.  om  et 
Kjærligheds -Liv,  huldt  og  varmt  og  trofast,  der  ikke  var 
indskrænket  til  dem.  —  og  dog  vare  de  mange  — ,  som 
Gud  betroede  til  din  Omhu  og  Varetægt  i  Hus  og  i  Me- 
nighed, men  omfattede  Alt,  hvad  der  fortjener  Menneskets 
Kjærhghed  af  Helhgt,  Ædelt  og  Skjønt,  ikke  var  ind- 
skrænket til  det  jordiske  Fædreland,  hvis  Haab  og  Be- 
kymring, hvis  Lyst  og  Nød  Du  delte,  som  Sønnen  deler 
sin  Moders,  men  omfattede  det  rette  Fædreland,  hvor  din 
Tanke  og  Hu  stundede  hen. 

Ja,  en  dyrebar  Ihukommelse  er  dine  Efterladtes  Ejen- 
dom, og  jeg  takker  Gud,  at  han  holdt  os  nær  tilsammen 
indtil  den  sidste  Stund,  saa  nær  som  i  Ungdommens  fagre 
Dage,  at  Broderhaanden,  der  nu  lyser  Fred  over  det  af- 
sjælede Støv,  skulde  blive  Dig  til  Støtte  og  Styrke,  da 
Kraften  begyndte  at  svigte. 

Saa  hvil  da  sødehg  iblandt  de  andre  Uforglemmelige 
ved  Korsets  Fod!  Med  Vemod  i  Hjertet  sende  vi  vort 
Farvel  i  Gravens  Dyb,  men  ved  Troen,  som  gjorde  Dig 
stærk,  ville  vi  rejse  os,  og  i  Troen  søge  Dig,  frigjort  fra 
Støvets  trykkende  Baand,  i  Uforkrænkelighedens  lyse  Hjem. 

Mindeord  over  Biskop  P.  C.  Stenersen  Gad.^) 

(I  St.  Knuds  Kirke  d.  20de  Oktober  1851). 

Endnu  ét  Farvel.  —  et  Farvel  fra  den  broderlige  Yen 
og  Frænde ,  som  har  vandret  saa  mange  Skridt  i  Livet 
ved  din  Side.  har  staaet  Dig  nær  i  de  yngre  og  i  de  ældre 
Dage. 

Og  derfor  er  det  Farvel,  der  her  skal  lyde  over  det 
blege,  til  Hvile  stedte  Hoved,  et  Tilbageblik  paa  det 
Svundne ,  som  nu  ligger  afsluttet :  først  et  Blik  tilbage 
paa  de  fjærnere  liggende  Aar,  da  den  lyse  Aand,  den 
stærke  Vilje  traadte  ud  i  Verden  og  greb  ind  i  Livet, 
fuld  af  fyrig  Drift  til  at  virke,  af  Haab  og  Mod  og  Tillid. 
Det  var  en  Virksomhed,  der  agtede  paa  Tidernes  lydelige 
Røst,  paa  Folkets  særlige  Krav,  og  derfor  delte  sig  i  flere 
Retninger,  omfattede  flere  Forhold,  ogsaa  udenfor  Embeds- 
kaldets  egentlige  Kreds.  —  der  formaaede  med  Lethed  at 
sætte  sig  ind  i  det  Forskjelligste  og  virkede  overalt  op- 
livende og  besjælende,  opklarende,  ordnende,  befrugtende. 
Det  var  en  Virksomhed,  beaandet  og  ledet  af  stærk  og 
levende  Sans  for  Sandhed  og  Ret,  for  Gudsfrygt,  Menne- 
skevel, Folkets  Oplysning  og  fri  Udvikling:  samvittighedsfuld 
og  nidkjær  i  Kirke  og  Skole,  frisindet  og  frimodig  i  Borger- 
livets Færd,  og  til  alle  Sider,  —  i  en  Kreds  saa  vid  og 
stor,  som  kun  Faa  formaa  at  udfylde  den,  —  ikke  blot 
redebon  men  utrættelig  til  at  virke  i  kristelig  Kjærligheds 
Tjeneste;  ingen  Møje  og  Besvær,  ingen  Anstrængelse  og 
Opofrelse    skyedes    for   at    berede    den  Trængende  Hjælp, 


')  Biskop  Dr.  tlieol.  P.  C.  Stenersen  C+ads  Jordefærd.     S.  17—20. 

den  Lidende  Lindring,  den  Sørgende  Trøst.  Det  var  en 
Virksomhed,  rig  paa  ædel,  veldædig  Frugt,  og  de  ere 
mange,  som  komme  den  ihu  med  Velsignelse. 

Men  nærmere  ligge  de  senere  Dage  os,  da  Livets 
Alvor  trængte  paa  i  sine  strængere  Skikkelser  og  gjorde 
sin  Magt  gjældende  —  ikke  til  at  dæn.pe  Aandens  Gnist 
eller  sløve  dens  Kræfter,  men  til  at  bringe  dem  til  at 
samle  sig  mere  og  mere  i  enkelt  Hovedretning,  for  at 
stræbe  at  udfylde  det  høje  Kald,  der  betroedes  ham  i 
Herrens  Tjeneste,  i  apostolisk  Aand  og  Sandhed,  med 
kirkelig  Alvor  og  Kraft.  Det  var  Overgang  til  et  højere 
Virksomheds -Trin,  og  det  blev,  under  den  himmelske 
Faderhaands  Styrelse,  Forberedelse  for  den  svære  Prøve- 
stand, som  forestod.  —  saa  svær,  som  den  ikke  bliver 
beskikket  Mange  at  gjennemgaa.  I  den  fulde  Aandens 
Kraftighed  og  Tankens  Klarhed  skulde  han  sé  Bort- 
kaldelsens Time  nærme  sig  i  langsom ,  men  ustandselig  og 
uforrykkelig  Gang,  sé  Skilsmissen  forberedes  Skridt  for 
Skridt,  der  skulde  tage  ham  bort  fra  Hustru  og  Børn,  som 
han  omfattede  med  det  varme  Hjærtes  fuldeste  Kjærlighed, 
fra  en  Virkekreds,  hvori  han  fandt  ethvert  Ønske  fyldest- 
gjort, men  saa  meget  endnu  stod  ugjort.  Den  bitre  Kalk 
maatte  tømmes  Draabe  for  Draabe.  Da  vendte  den  lyse 
Aand.  den  stærke  Vilje  sig  indad;  den  drog  sig 
tilbage  i  den  indre  Verden,  i  Sjælens  Helhgdom,  som 
Sjælesørger  for  sig  selv.  Det  var  et  stille  Liv,  en  hemme- 
lighedsfuld, usynlig  Virksomhed,  men  hellig,  stærk  og 
og  styrkende.  En  uforstyrrelig  Sjælero,  en  from  Hengivelse 
i  Guds  Visdoms  og  Kjærligheds  Dyb,  en  Fredens  Forklarelse, 
som  den  kun  virkes  af  Aanden,  der  beder  for  os  i  uud- 
talelige  Sukke,  var  dette  Livs,  denne  Virksomheds  synlige 


777 

Frugt,  det  talende  Vidnesbyrd  om  den  Aand  og  det 
Sind,  hvoraf  Virksomheden  var  fremgaaet  i  Livets  tidligere 
Dage,  de  fulde,  solbelyste  Dagstimer. 

Det  er  med  dette  Blik  paa  dit  Liv  og  din  Død ,  at 
mit  Farvel  lyder  til  Dig  i  denne  Stund.  Og  dette  Tilbage- 
blik fører  didhen,  hvor  vi  skulle  føres  i  din  Helhgdom.  o 
Herre!  —  fører  Sind  og  Tanke  fremad  og  opad,  fra  Død 
til  Liv,  fra  Kjødets  Strid  og  Støvets  Jammer  til  Aandens 
herlige  Sejr,  fra  Smertens  og  Sorgens  Hjem  til  de  lyse 
Boliger,  hvor  det,  som  er  saa't  hernede  i  Aanden,  men 
saa't  under  Suk  og  Taare,  skal  spire  og  modnes  til  vel- 
signet, frydefuld  Høst.  Did  op  hæve  Aanden  os,  den 
mægtige,  stærke,  som  udgaar  fra  Faderen  og  Sønnen!  Dér 
holde  den  os  fast.  naar  vi  vakle  i  Tvivlens  og  Sorgens  An- 
fægtelse !  Derfra  bringe  den  Kraften,  som  overvinder  Verden, 
Guds  milde  Fred  og  rige  Trøst  til  de  sorgbespændte, 
vaandefulde  Sjæle!    Amen! 


Ved  Joakim  Frederik  Schouw's  Kiste.  ^) 

(Den  2.  Maj  1852). 

„Den  2den  Maj  1852  stod  jeg  ved  min  Ven  Schouw's 
Kiste  i  den  botaniske  Læresal  med  dybtbevæget  Sind.  Mange 
Livsbilleder  droge  her  forbi  min  Tanke;  men  det  virkelige 
Tab  af  den  sjældne  Mand  laa  allerede  nogle  Aar  tilbage  i 
Tiden,  og  det  første  Ord  paa  mine  Læber  kunde  kun  blive  en 
Tak  for   Sjælens  Udfrielse  af-  det  trange  Fængsel." 

(„Optegnelser"'.     S.  409—410.) 

1)  Fædrelandet.  18.52,  Nr.  102. 

Smerten  er  overvunden.  —  Smerten  ved  at  sé  vor 
V"en  aande  iblandt  os  som  den,  der  ikke  mere  levede  med 
os,  sé  Sjælens  Liv  tilbagetrængt  og  kuet  ved  Legemets 
Tryk.  sé  Manden,  til  hvis  Stemme  saa  Mange  have  lyttet, 
hvis  Raad  og  Daad  har  været  Middelpunkt  for  ædel  og 
følgerig  Virksomhed,  være  udslettet  længe  før  den  sidste 
Time  af  de  Virkendes  Tal.  Men  vi  ville  vende  vort  Øje 
bort  fra  Selvoverlevelsens  og  Dødens  Jammer,  fra  dette 
Mærke,  der  er  paatrykt  vor  Slægt  til  Mindelse  om  Men- 
neskets Trang  til  Forløsning  og  Omklædning,  —  vende  det 
til  Livet,  som  er  Vidne  om  Guddomsvæsenet  i  Menneskets 
Indre,  der  kun  fornedres  en  stakket  Stund  for  at  vorde 
ophøjet  og  herhggjort. 

Og  hvor  rigt,  hvor  frugtbart,  hvor  skjønt  er  ikke 
det  Liv,  der  her  udfolder  sig  for  det  tilbageskuende  Blik? 

Der  var  Rigdoms  fy  Ide  i  dette  Liv.  Thi  det  ydre 
Liv  var  tro  Afspejhng  af  det  indre,  og  hvormeget  omslut- 
tede ikke  hans  Sjæl  med  Kjærlighed  og  Omhu,  med  Del- 
tagelse og  ædel  Virksomhed!  Den  reneste  Drift  førte  ham 
i  unge  Aar  fra  Forretningslivets  allerede  begyndte  Syssel 
til  Naturens  Studium.  Af  Plantelivet,  saa  skjult  og 
stille,  og  dog  saa  kraftfuldt,  saa  rigt  paa  Blomst  og  Frugt, 
følle  han  sig  sympatetisk  tiltrukken.  og  hans  første 
Kjærlighed  var  hans  sidste.  Han  vidste  ikke  alene  med 
det  skarpe  Bhk,  iagttagende  og  granskende,  at  følge  Na- 
turen paa  dens  hemmelige  Veje,  at  efterspore  de  med- 
virkende ydre  Betingelser  for  det  spirende  Livs  Fremme 
og  Udvikling,  ikke  alene  med  sikker  Haand  at  gribe  En- 
heds- og  Ligheds-Punkter  i  den  uendelige  Mangfoldighed, 
at  betegne  Grrænseskjelle  og  Overgange  paa  Plantelivets 
Enemærker,  men  med  aandfulde  Blik  forstod  han  at  knytte 

Naturlivet  til  Menneskelivet,  at  eftervise  og  begrænse  den 
gjensidige  Indflydelse  og  Paavirkning  af  Naturens  Ejen- 
dommeligheder og  Folkenes  Livsudvikling,  Thi  Menneske- 
livets Historie,  saaledes  som  dette  Liv  udformer  sig  i  og 
atter  betinges  ved  de  store  Samfundsforhold,  ved  deres 
forskjellige  Ordning  og  Uddannelse,  var  for  ham  Gjen- 
stand  ikke  alene  for  levende  Deltagelse,  men  for  alvorlig 
Eftertanke.  I  hine  Aar,  da  Navnene  ,. statsborgerlig  Frihed", 
„forfatningsmæssige  Rettigheder"  begyndte  først  at  lyde 
iblandt  os.  mangengang  mere  som  klingende  Ord  end 
som  levende  Betegnelser,  da  var  det  næppe  Mange,  der 
vidste,  at  den  stille,  fordringsløse,  i  Verden  lidet  frem- 
trædende Naturforsker  hørte  til  de  Faa,  der  tidligere  havde 
med  Alvor  sat  sig  ind  i  disse  Forhold  og  nu  var  i  Stand 
til  at  virke  oplysende  og  vejledende,  hvor  de  Fleste  fam- 
lede i  Mørke.  Og  hvad  Fædrelandet,  —  først  i  de  gjæ- 
rende,  derefter  i  de  truende,  tilsidst  i  de  stormende  Tider, 
har  havt  i  denne  Mand,  hvorledes  han  har  levet  med  det 
og  i  det  og  for  det,  hvorledes  Alt.  hvad  der  har  berørt 
Danmarks  Folk  og  Land,  dets  Frihed,  Ret  og  Ære.  er 
ikke  gaaet  igjennem  hans  Sjæl.  men  har  været  hans  Tanke 
aarle  og  silde,  hans  Glæde  og  hans  Sorg,  —  og  ikke  dette 
alene,  men  hvorledes  det  blev  ham  Opfordring  atter  og 
atter  til  Gjerning,  til  at  stræbe  og  arbejde  og  stride  med 
eller  imod :  derom  kan  i  denne  Kreds  Intet  være  at  sige, 
det  vide  vi  Alk. 

Thi  derfor  navnhg  var  dette  Liv  saa  rigt,  fordi  det 
var  til  Rigdom,  til  rigelig  Frugt  for  Andre.  Hans 
videnskabelige  Liv  var  ikke  den  egennyttige  Samlen  for 
sig  selv,  ikke  den  granskende  Henstirren,  der  taber  sig  i 
Naturmysteriernes    Dyb.    heller    ikke    den    ustadige    Om- 

sværmen  i  sindrige  Gisningers  ubegrænsede  Rige.  Han 
forstod  paa  de  store  Enemærker  at  afstikke  sig  sine  Maal, 
at  afgrænse  sine  Veje.  Men  at  være  Fører  og  Leder 
paa  disse  Veje.  for  Yngre  og  Ældre,  var  Hovedopgaven 
for  hans  Liv.  Saaledes  traadte  hans  Forskninger  frem,  i 
det  mundtlige  og  det  trykte  Ord,  i  levende  Fremstillings 
klare ,  tiltalende  Træk .  der  for  Mange  aabnede  et  Indblik 
i  nye  Verdener,  og  i  vide  Kredse  lykkedes  det  ham  at 
vække  ikke  blot  en  forbigaaende  Nydelse,  en  flygtig  Sans 
for  Naturens  underfulde  Liv,  men  en  virkelig  Erkjendelse 
af  Naturvidenskabernes  Betydning  for  den  almindelige  Dan- 
nelse og  Udvikling,  for  et  sundt  og  iiersidigt  aandeligt  Liv ; 
det  lykkedes  ham  at  overvinde  rodfæstede  Fordomme  og 
at  aabne  disse  Videnskaber  Indgang  i  Skolerne  trindt  om 
i  Landet.  Og  i  det  statsborgerlige  Liv  var  det  den  samme 
Klarhed  i  Tanke,  den  samme  Fasthed  i  Overbevisning,  den 
samme  Vedholdenhed  i  Sjælen,  der  blev  Moder  til  vel 
anlagt  og  frugtbringende  Gjerning.  Mindst  kunde  han 
overse,  at  den  jævnt  fremskridende  Udviklings  Lov  gjælder 
i  Aandens  som  i  Naturens  Rige,  mindst  kunde  han  glemme, 
at  Jordsmonnet  maa  udrenses  og  tilberedes,  førend  Tiden 
er  der  til  Udsæd,  eller  at  den  spæde  Plante  ikke  trives 
uden  Vanding  og  fortsat  Pleje.  Og  han  har  arbejdet  i 
betimelig  Tid,  arbejdet  lige  langt  fra  overspændt  Haab  og 
sygelig  Mistrøstning,  uden  at  blive  træt;  han  har  luget  og 
saa't  i  Stilhed,  har  vandet  og  plejet  med  Omhu,  dengang 
da  Faa  vare  betænkte  paa  at  række  Haand  til  Arbejdet, 
da  Faa  betænkte,  at  dette  just  var  Vejen  til  at  forebygge, 
hvad  der  befrygtedes:  den  voldsomme  og  brat  oversprin- 
gende Bevægelse.  Og  —  er  der  fra  hin  Tid  af,  da 
Magtens  hele  Fylde  var    sammentrængt  i  et  eneste  Punkt, 

og  dog  var  saa  lidet  mægtig,  hvor  Magten  gjordes  behov. 
da  det  danske  Folk  maatte  sé  sig  gjennem  sit  Sprog  ned- 
værdiget og  mishandlet  paa  egne  Enemærker,  da  Folkets 
udkaarne  Mænd,  henviste  til  Bøn  og  til  Raad,  forgjæves 
bad  og  forgjæves  raadede  overfor  dem,  som  uforstyrret 
dreve  Mørkets  Gjerniuger,  da  Sandhedsordet  maatte  kun- 
stigt skrues  og  snildt  tildannes ,  naar  det  vilde  undgaa  at 
blive  grebet  og  standset  ved  det  første  Skridt,  —  er  der 
fra  den  Tid  til  nu  vundet  Noget  tilbage  af  det,  der  er 
den  første  Betingelse  for  et  Folks  selvstændige  Liv:  national 
Selvfølelse  overfor  det  Fremmede,  —  er  der  gjort  noget 
Fremskridt,  jævnsides  med  den  ydre  Frihed,  i  indre  Fri- 
hedsliv: i  Evne  til  omskuende  Betragtning  af  vanskelige 
Forhold,  til  retfærdig  Bedømmelse  af  afvigende  Synsmaade 
og  aandelig  Retning,  i  villig  Underordnen  af  personlige 
Hensyn  under  Samfundets  højere  Krav,  i  den  rette  Man- 
digheds-Aand ,  der  er  Forudsætning  for  værdig  og  vel- 
gjørende  Brug  af  Forfatningsværket ,  —  af  dette  Værk, 
der  hos  os  ikke  er  blevet  tilkæmpet  eller  erhvervet  med 
Møje  og  Selvopofrelse,  men  først  ved  Brugen  skal  vorde 
fortjent:  —  da  vil  det  ikke  kunne  glemmes,  hvad  der 
skyldes  den  Mand,  der  i  Roskilde  og  Viborg  og  i  den 
danske  Rigsforsamling  stod  i  Spidsen  for  Folkets  Mænd. 
stod  dér  som  Borgerfrihedens  ædleste  Talsmand,  som  den 
frisindede  Mand  i  Ordets  reneste  Betydning,  ikke  blot  paa 
Tinge,  men  i  al  sin  Tale  og  i  al  sin  Gjerning. 

Og  dette  er  det,  der  fremfor  Alt  gjorde  dette  Liv, 
det  rige,  frugtbare,  saa  veldædigt  at  beskue  i  dets  Nærhed, 
gjør  det  ogsaa  for  Tilbageblikket  skjønt  og  husvalende. 
Ja,  vel  tør  vi  kalde  hans  Liv,  med  al  dets  Besvær,  dets 
Kæmpen  mod  Legemets  Skrøbelighed,  et  skjønt  Liv.    Ikke 

alene  havde  han  et  Hjem,  et  Fristed,  livor  den  huldeste 
Omgivelse ,  smilende  og  hlomstreude ,  modtog  ham ,  hvor 
den  ømmeste  huslige  Kjærlighed  ikke  veg  fra  hans  Side, 
og,  efterat  han  var  rammet  af  den  dybe,  bitre  Hjærtevé, 
der  aldrig  blev  forvunden,  sluttede  endnu  elskende  Børn  og 
trofaste  Venner  sig  om  ham  til  det  sidste.  Men  derfor  i 
Særdeleshed  var  det  et  skjønt  occ  lykkeligt  Liv,  fordi  han 
selv  bar  Fredens  Lyksalighed  i  sit  Indre,  bragte  Freden 
med  sig,  hvorsomhelst  han  færdedes  i  Livet.  Ligesom  der 
gaar  igjennem  hans  Skrifter  en  Livsanskuelse,  der  vidner 
om  den  Fred,  hvori  han  levede  med  Gud  og  med  sig 
selv,  med  Naturen  og  Menneskene,  —  en  Aand,  troende 
og  haabfuld,  aaben  for  Livets  Lyssider,  rig  paa  oprejsende, 
forsonende  Trøst,  saaledes  var  det  en  Ligevægtens  og 
Harmoniens,  en  Mildhedens  og  Fredens  Aand,  der  udgik 
fra  hans  Aasyn,  Tale  og  Gjerning,  og  udøvede  sin  velgjø- 
rende  Virkning.  Og  derfor  priser  jeg  dit  Liv,  min  for- 
klarede Ven!  saa  skjønt,  fordi  det  var  et  Liv,  der  midt  i 
Bevægelsernes  tit  urene  Strøm  bevaredes  i  Renhed  og 
Klarhed.  Partiaanden  med  sin  synsforvirrende  Skjævhed, 
Lidenskaben  med  sin  fortærende  Glød,  Selvsygen  med  sin 
sjælefordærvende  Smitte  trængte  ikke  ind  i  din  Sjæl.  Hvor 
Du  traadte  frem,  med  dette  sjælfulde  Præg  af  Overbevis- 
ningens Modenhed,  af  Viljens  Renhed,  af  det  uomtaagede 
Blik,  det  velvilHge  Sind,  dér  veg  de  onde  Magter  af  Mistro 
og  Skinsyge  for  TilHdens  gode  Aand,  Bevægelsen  mildnedes, 
d-et  fjendthgt  Adskilte  nærmedes,  og  saaledes  har  Du  i 
Spændingens  Tider  røgtet  et  helligtKald:  til  Opklaring, 
Udsoning  og  Fred. 

Det  rige,    frugtbare,    skjønne  Liv  er  afsluttet.    —   Vi 
takke  Dig,    Livets  Herre,    som  ogsaa  her  har  af  din  Vel- 

signelses  Væld  givet  Fremvæxt  til,  hvad  der  er  blevet 
plantet  og  vandet  i  din  Tjeneste,  vi  takke  Dig,  Dødens 
Herre,  at  Du  har  udløst  ham  efter  fuldendt  Dagværk  af 
de  tyngende  Baand,  overført  ham  i  Lysets  Boliger.  Na- 
turen vil  smykke  sin  Dyrkers  Gravhøj,  Historien,  —  Viden- 
skabens, Højskolens,  Fædrelandets  Historie,  —  vil  bevare 
hans  Eftermæle,  og  det  skal  vorde  for  os  og  for  Mange 
efter  os  et  Exempel,  hvorledes  der  skal  arbejdes  i  det 
Sandes,  Godes  og  Skjønnes,  i  Lysets  og  Frihedens  hellige 
Tjeneste. 


Hilsen  ved  Festbordet  i  Lund,  1  Anledning  af  Tegner-Statuens 
Afdækning.^) 
,    (Den  22.  Juni  1853). 

„I  Sommeren  1853  festligholdt  Universitetet  i  Lund  Af- 
sløringen af  Tegners  Billedstøtte  (22de  Juni),  og  jeg  fulgte  en 
Indbydelse  til  som  Universitets- Rektor  at  overvære  Festen. 
Det  var  synderligt  nok  det  første  Besøg  til  Nabo-Universitets- 
staden ;  men  jeg  gjorde  det  nu  i  Selskab  med  Hustru,  Søn  og 
Døtre.  Den  af  Brunius  i-estavrerede  Domkirke  gav  mig  Ind- 
trykket af  et  ilde  medhandlet  Oldtidsværk;  kun  Kryptkirken 
er  bleven  forskaanet  og  har  bevaret  sin  oprindelige,  højtidsfulde 
Karakter.  Tegners  Statue  af  Qvarnstrom  i  den  skjæve  Stilling, 
med  den  plumpe  Rytterkappe  kastet  over  den  ene  Skulder, 
syntes  mig  lidet  tiltalende.  Men  Festdagen  var  højtidelig  og 
national  livfuld.  Jeg  medbragte  som  „Hilsen  fra  Kjøbenhavns 
Universitet"    et  Digt  af  Ploug  med  sædvanlig  Kjærnefuldhed 

1)  Efter  Haandskrift. 

og  Formskjpuhed,  og  ved  Festboi'det  fremhævede  jeg  Dagen 
soiii  Hædersdag  for  den  svenske  Nation,  „ikke  blot  fordi  et 
Folk  hædrer  sig  selv  ved  at  hædre  sine  store  Mænd ,  men 
ogsaa  fordi  det  svenske  Folk  har  fostret  de  Helte  og  skabt 
den  glorværdige  Historie ,  der  har  begejstret  den  nationale 
Digter."  (,.Optegnelser".     S.  410). 


Det  svenske  Folk  har  rejst  et  Æreminde  for  sin  store 
Skjald.  Og  det  svenske  Folk  liar  dermed  rejst  et  Ære- 
minde  for  sig  selv. 

Jeg  mener  dette  ikke  saaledes,  at  et  Folk  ærer  sig 
selv  ved  at  ære  sine  store  Mænd;  men  jeg  mener  det  i 
den  Betydning,  at  det  er  Ære  for  et  Folk  at  frembringe  og 
fostre  store  Mænd,  udmærkede  ved  Aandens,  Snillets,  Fanta- 
siens Gaver.  Thi  det  aandelige  Liv,  selv  hvor  det  er  rigest 
og  mest  individuelt;  bæres  og  næres  af  Folkets  Aand;  den 
aandelige  Blomsterflor  hverken  spirer  eller  trives  i  skytisk 
Jordbund.  Men  hvor  har  vel  Folkeaanden  og  Folkelivet 
sin  naturlige  Tolk,  om  ikke  i  Digteren  ?  Hvo  kan  i  fuldere 
Forstand  gjælde  for  folkelig  aandelig  Repræsentant  ved 
Sangerkoret,  som  er  udgaaet  af  dets  Skjød,  som  aflytter 
Folket  de  dybe  Grrundtoner,  giver  Skikkelse  og  Mæle  til 
det,  der  hviler  stille  og  lydløst  i  Folkets  Indre! 

Derfor  er  Tegner  det  svenske  Folks  Ære.  Tegnér's 
Harpe  vilde  ikke  have  havt  den  melodiske  Klang,  dersom 
ikke  et  digterisk  stemt,  et  fantasirigt  Folks  Stemme  havde 
khnget  igjennem  den;  hans  Begejstring  vilde  have  været 
mere  dæmpet,  mindre  kjæk  og  dristig,  dersom  den  ikke 
var  bleven  hævet  ved  de  store,  udødelige  Minder,  det  svenske 
Folk  har  indridset  paa  Historiens  Tavler.    Men  det  svenske 

Folks  Historie  er  en  Virkelighed  i  underfuld  Digtnings 
Dragt;  den  frembyder  et  Galleri  af  glimrende  Bedrifter,  af 
sjældne  Karakterer,  der  selv  i  deres  Udartning  staa  som 
mærkelige,  ejendommelige  Fænomener.  Et  saadant  Folk, 
en  saadan  Historie  skaber  sig  sine  Digtere ;  og  de  ere  Fol- 
kets Ære,  fordi  de  ere  de  levende  Vidner  om  Folkets 
Aand,  dets  Liv  i  Fortid  og  Nutid. 

Men  fra  Skjaldens  Folk  og  Fædreland  vender  jeg  mig 
til  Byen  og  Højskolen,  der  var  hans  Hjemstavn  i  hans  lyk- 
keligste og  frugtbareste  Aar.  Tegnér's  og  Lunds  Navn 
høre  tilsammen.  „Tegner  og  hans  Samtid"  betegner  en 
glansfuld  Tid  i  Skaanes  Universitets  Historie;  og  med 
hvor  tungt  et  Hjærte  han  skiltes  fra  Lundegaardens  Skyg- 
ger og  dens  Høresale,  har  han  skildret  os  i  den  skjønne 
Tale,  saa  rig  paa  gyldne  Tanker,  indfattede  i  Sprogets 
Guld. 

Derfor  skal  mit  Ønske  sammenfatte  Sverrig  og  Høj- 
skolen i  Lund.  (iid  der  i  det  ædle  Folk  maa  blomstre  et 
sundt  og  kraftfuldt  Liv!  Gid  det  aandelige  Livs  Plejesteder 
maa  understøtte  dette  Liv!  Gid  deraf  maa  fremgaa  Mænd 
med  berømmelig  Daad  og  berømmehgt  Eftermæle,  om  hvem 
det  maa  kunne  siges,  at  Folket  ærer  sig  selv  ved  at  ære 
dem ! 

Ved  Thomander's  Jordfæstelse  i  Lunds  Domkirke.^) 

(Den  18.  Juli  1865). 

„Den  18de  Juli  1865  dampede  jeg  med  nogle  faa  Lands- 
mænd over  Sundet  for  at  bringe  Th  o  mand  er  et  Farvel  fra 
Kjøbenhavns  Universitet,  som  i  Jubilæumsaaret  1836  havde 
tilsendt  den  endnu  lidet  bekjendte  akademiske  Lærer  Æres- 
diplom  som  Doktor  i  Teologien.  En  snigende  Sygdom  havde 
langsomt  nedbrudt  den  legemlige  og  aandelige  Kæmpe,  og  den 
længe  forudsete  Forløsningstime  havde  været  velkommen.  Det 
var  første  Gang,  jeg  betraadte  den  nye  Bispegaard  i  Lund. 
Det  store  Følge  samledes  i  Salen ,  som  spændte  hele  Byg- 
ningens Længde;  Væggene  i  det  store  Rum  vare  rundt  om  be- 
klædte med  fulde  Bogreoler,  der  naa'de  fra  Loft  til  Gulv;  den 
havde  om  Sommeren  været  hans  Arbejdsværelse.  Det  hed  sig, 
at  Thomander  udtrykkelig  havde  anordnet,  at  Ligprædiken,  som 
har  den  biografiske  Meddelelse  og  det  personlige  Eftermæle  til 
Gjenstand ,  skulde  falde  bort  ved  hans  Jordfæstelse.  Ønsket 
paa  Dødslejet  blev  i  hvert  Tilfælde  taget  bogstavelig  til  Følge. 
Ved  hans  Kiste  i  Domkirkens  Kor  blev  der  af  Prof.  Melin 
oplæst  en  dogmatisk  Afhandling,  stilet  imod  de  nyeste  Angreb 
paa  Kristologien.  Den  Afdøde  blev  kun  omtalt  i  aldeles 
officiel  Form.  Jeg  tilføjede  et  kort  Mindeord,  der  vendte  sig 
til  den  Bortgangnes  Personlighed :  med  Tak,  fordi  „han  havde 
kæmpet  som  Jesu  Kristi  Stridsmand  for  Aandslivets  hellige 
Goder  paa  aandelig  Vis ,  med  aandelige  Vaaben ,  kæmpet  for 
evangelisk  Trossandhed ,  evangelisk  Lys  og  Liv  og  Frihed, 
uforfærdet  og  djærv."  Jeg  kan  ikke  vide,  hvorledes  disse  Ord 
have  lydt  for  den  skaanske  Gejstligheds  Øren." 

(„Optegnelser".     S.  W^J. 


')  Efter  Haandskrift. 

For  næsten  treclive  Aar  siden ,  i  Aaret,  da  Danmark 
helligholdt  den  tredje  Hundredaarsfest  for  Fuldførelsen  af 
Kirkens  Rei'ormationsværk.  sendte  Kjøbenhavns  Universitet 
en  paaskjønnende  Hylding  til  Josva  Henrik  Tho- 
rn an  der,  som  allerede  dengang,  i  Manddommens  fejreste, 
fuldeste  Kraft,  stod  lysende  i  Nordens  teologiske  Verden. 
Den  lysende  Bane  er  afsluttet.  Overhyrdestaven  er  falden 
ud  af  den  matte  Haand.  Nu  bringes  der  ham  fra  det 
samme  Sted  det  sidste  Farvel,  og  dette  Farvel  fra  hin- 
sides Øresund  bringes  ved  den  samme  Mand,  hvis  Hverv 
det  dengang  var  at  beklæde  Embedsbroderen  ved  Lunds 
Højskole  med  den  teologiske  Doktorværdighed. 

Dette  Farvel  er  en  Tak,  en  varm  og  hjærtelig  Tak 
for  det  mellemliggende  lange  Liv. 

Et  langt  Menneskeliv  er  en  lang  Strid,  —  ikke  mindst 
for  dem,  der  ere  kaldede  til  at  værne  om  de  aandelige 
Goder,  om  Tro'shvets  Helligdom.  Thi  det  Hellige  lider 
ikke  blot  ilde  ved  dem,  der  vrage  og  forkaste,  angribe  og 
bestride,  haane  og  besudle,  men  ogsaa  ved  dem,  som  mene, 
at  det  Hellige,  for  at  blive  holdt  i  Ære,  maa  omhylles  af 
allehaande  bedøvende  Taagedunster.  eller  som  mene,  at  det, 
for  at  holdes  ret  fast,  maa  bindes  med  stramme  Baand, 
snævres  ind  i  stive  Former,  omskanses  med  Lovens  Trusel 
og  Tvang.  Men  den  Aand,  der  boede  i  Støvet,  som 
hviler  her  i  det  trange  Rum,  blev  løftet  og  baaren  af 
Troens  og  Tankens  stærke  Vinge.  Derfor  har  han 
kæmpet  som  Jesu  Kristi  Stridsmand  for  Aandslivets 
hellige  Goder  paa  aandelig  Vis,  med  aandelige  Vaaben, 
kæmpet  for  evangelisk  Tro'ssandhed ,  evangelisk  Lys  og 
Liv  ug  Frihed,  uforfærdet  og  djærv.  Men  disse  Goder,  — 
kristeligt  Lys  og  Liv   og  Frihed,    —    ere    fælles    for    os   i 

Norden.  Evangeliets  Klarhed  er  l»leven  gjongivet  Nordens 
Folk  til  samme  Tid.  og  det  samme  Kald  lyder  til  Nordens 
Mænd:  at  tage  vare  paa  Lyset,  at  det  ikke  atter  skal 
blive  sat  under  Skjæppen.  at  staa  fast  i  Troens  Frihed, 
saa  vi  ikke  atter  blive  Menneskers  Trælle.  Og  dertbr  er 
det  Farvel,  der  bringes  her,  en  mangestemmig  Tak.  hvori 
de  ijæmere  Røster  forene  sig  med  de  nærmere. 

Men  den  danske  Mand  kan  ikke  staa  ved  Thomanders 
Kiste  nden  at  komme  ihii.  hvor  trofast  Hj ærtet  slog  i  hans 
Bryst  for  Broderlandet.  Nordens  Folk  liave  ét  og  samme 
aandelige  Præg,  og  for  det  aandelige  Sjti  staa  de  derfor 
som  udgjørende  en  højere  Enhed.  Saaledes  stodc  de  trende 
Folk  for  Dig,  Dit  Øje  og  din  Fod  søgte  ofte  over  til  den 
danske  Kyst;  din  fuldtonende  Røst  har  lydt  iblandt  os, 
dit  mægtige  Ord  har  vakt  Gjenklang  i  vore  Hj  ærter.  Du 
har  delt  vor  Hæder,  vor  festhge  Ulæde,  ogsaa  delt  vor 
Smerte  og  vor  bitre  Nød.  Du  erkjendte  og  følte  det: 
der  er  Lidelser,  som  ikke  kunne  ramme  ét  Fo-lk  i  Norden, 
uden  alt  de  antdre  ere  med  -  lidende. 

Saa  forener  den  danske  Tunge  sig  med  den  svenske  i 
denne  Helligdom  i  Farvel,  i  Tak.  i  Bøn.  Dit  Navn  leve 
med  Hæder  i  Norden,  din  Gjerning  vorde  i  din  Aand 
fortsat  af  Mange ,  din  Aand,  løftet  til  din  Herres  og  Frelsers 
Samfund,  nyde,  hvad  den  søgte  herneden:  hans  Lys,  hans 
Frihed,  hans  Fred! 

